Săptămâna Patimilor — Învăţături duhovniceşti 


Materiale despre Săptămâna Patimilor (Săptămâna mare): 


https://independent.academia.edu/emystea/S% C4% 83pt % C4% 83m % C3% A2na- 
Patimilor-(Mare) 

Deniile din Săptămâna Patimilor: 


https://www.academia.edu/42808353/Deniile_din_S % C4% 83pt% C4% 83m % C3% A2na_P 
atimilor 

Pentru creştinii ortodocşi, Săptămâna Patimilor este săptămâna de la sfârşitul 
Postului Paştilor, de la Sâmbăta lui Lazăr (în care se face pomenirea învierii lui 
Lazăr de către Hristos şi făgăduinţa învierii tuturor) până la sărbătoarea Paştilor. Se 
mai numeşte şi Săptămâna mare. Deşi există puţine surse care să indice modul în 
care era celebrată Săptămâna Patimilor în Biserica timpurie, se pare totuşi că 
aceasta este o practică foarte veche. Deja în secolul al IV-lea celebrarea acesteia 
pare să fi fost deja o practică bine stabilită, structurată într-un mod asemănător 
celui din zilele noastre. Actheria, aflată în pelerinaj la Ierusalim cândva la sfârşitul 
sec. al IV-lea d.Hr. descria astfel cele petrecute după slujba din Sâmbăta lui Lazăr: 
"a început săptămâna Paştilor, pe care ei o numeau Săptămâna mare", amintind 
de procesiunile de pomenire a Intrării Domnului în Ierusalim în prima zi a 
săptămânii (duminică). În slujbele bisericeşti din Săptămâna Patimilor se face 
pomenirea ultimelor zile ale lui Hristos pe pământ, înainte de Răstignirea şi 
Învierea Lui, slujbele Utreniei se săvârşesc în seara zilei dinainte (sub formă de 
Denie), conform obiceiului vechi care spune că ziua începe la apusul soarelui şi se 
sfârşeşte la apusul soarelui din ziua următoare. 

Arhimandritul Simeon Kraiopoulos - Să-L însoţim pe Domnul în Săptămâna 
mare! 


“Tubiţii mei, nu ştiu ce v-aţi fi aşteptat să auziţi în acest ceas, ce ar fi mai bine să 
spunem. Doar Dumnezeu ştie. Dar pentru că, prin slujba de după amiază a Cea- 
sului al IX-lea, se încheie sărbătoarea Sfântului Lazăr şi odată cu Vecernia, începe 
Sărbătoarea Floriilor, iar de mâine după amiază intrăm în Săptămâna Mare, poate 
că ar fi bine să începem cu ceea urmează. Sunt lucruri potrivite nouă, celor atât de 
preocupaţi, de grăbiţi spre multe, este prilej să trăim şi sărbătorim aşa cum se cade 
Săptămâna Mare. Cei mai mulţi, în fugă, îşi vor aminti că este Săptămîna Mare şi 
vor trece, cât de puţin, pe la biserică. Chiar şi cei care îşi consacră timp pentru 
biserică, pentru slujbe, de fapt nu sunt sloboziţi de cele în care sunt prinşi, nu sunt 
dezlegaţi din cele cu care sunt legaţi. 


Domnul, Cel fără de păcat, se lipseşte de bună voie de viaţă şi îmbrăţişează 
suferinţa 


L-am auzit săptămîna trecută pe Domnul, în pericopa evanghelică, spunând 
ucenicilor Săi: “Iată, ne urcăm la Ierusalim şi Fiul Omului va fi dat în mâinile 
arhiereilor şi cărturarilor, şi-L vor osândi pe EI la moarte şi-L vor batjocori şi-L 
vor biciui şi-L vor omori, dar după trei zile va învia“ (Marcu 10,33-34, Matei 
20,18-19; Luca 18,31-33). 


Nu ştiu ce ne va lumina Dumnezeu să spunem, dar cred că merită să pornim de la 
acest eveniment. 


Domnul urcă la Ierusalim cu ucenicii Săi şi ştie că merge să fie răstignit - nu 
înainte de a pătimi multe - să moară, să fie înmormântat şi să învieze. 


Păşind pe cale vorbeşte ucenicilor Săi ca om, 
încredinţându-i că va pătimi şi va fi răstignit acolo. Dar ca om Domnul este fără 
de păcat. 


Am spus şi în alte rânduri că toate acestea pe care le suferim noi, oamenii, în 
această lume, care în cele din urmă se încheie cu moartea, ni se cuvin, pentru că 
sunt urmarea păcatului. N-am fi pătimit dacă n-ar fi intervenit căderea, dacă 
păcatul n-ar fi intrat în om. Şi astfel rristefea, agonia, certurile, greutăţile, 
tulburările, neliniştile, suferinţa, boala, amărăciunea, moartea, toate sunt rodul 
păcatului. Dumnezeu le-a spus primilor oameni creaţi: „În ziua în care veţi 
mânca din acesta, cu moarte veţi muri. ” (Facere 2,17). 


Hristos, însă, ca om fără de păcat, n-avea nici o legătură cu toate acestea, ele nu 
aveau stăpânire asupra Lui. Aşadar, Domnul are îndreptăţirea de la început să 
vieţuiască şi să nu moară niciodată ca om. Pe de altă parte, Hristos are orice 
îndreptăţire să se bucure de toate ca om. Dumnezeu le-a făcut frumoase pe toate 
câte există pe pământ tocmai pentru om, dar omul păcatului nu mai poate acum 
să se bucure de ele. Încearcă puţin să se bucure, dar la scurt timp le pierde şi aşa 
cum se zice, niciodată nu mănâncă pâine albă. Se hrăneşte cu pâine, dar nu 
mănâncă din cea albă, din pricina chinurilor pe care le are. Hristos, însă, ca om fără 
de păcat, are toată îndreptăţirea să se bucure din plin de toate. 


Când a urcat de la Ierihon la lersusalim, peste tot erau semnele primăverii, care 
pretutindeni este frumoasă, este minunată. Domnul, însă, ca şi cum n-ar fi luat 
seama la primăvară, ca şi cum n-ar fi văzut toate acestea din jurul Lui, firea 
minunată, cerul însorit, păsările, animalele le trece cu vederea de bună voie şi 
aţintit asupra patimilor, cu privirea fixată acolo, urcă la Ierusalim ca să pătimească 
pentru mântuirea lumii. 


Prin urmare, Mântuitorul, asupra Căruia suferințele şi chinurile nu au nici o 
stăpânire, este îndreptăţit să le arunce departe de la El. Vai mult, Domnul se cădea 
Să trăiască şi să Se bucure de toate, dar Se lipseşte de toate bunurile. Chiar şi la 


viața aceasta hotărăşte să renunţe, cu toate că înlăuntrul Lui, fiind şi om 
adevărat şi fără de păcat, izvorăşte dorinţa de viaţă. 


Din această pricină, în rugăciunea din grădina Ghetsimani, va zice: „Părinte, dacă 
este cu putinţă, să treacă de la Mine paharul acesta! ” (Matei 26,39; Marcu 14,36; 
Luca 22,42). O va fi spus-o pentru că voia să trăiască, iar suferinţa şi paharul cel 
amar nu le dorea. Aşadar, dinlăuntrul Domnului izvora viaţa, însă EI Se leapădă 
de ea, hotărăşte să Se lipsească de viaţă şi de toate binefacerile ei. Pe de altă 
parte, primeşte să le îmbrăţişeze pe toate cele care nu au nici o putere şi 
stăpânire asupra Lui: scuipările, pălmuirile, jignirile, disprețul, ţintuirea pe 
Cruce şi punerea în mormânt, pe toate acestea le acceptă. Astfel, cu toate că este 
om desăvârşit şi fără de păcat şi acestea nu au nici o putere asupra Lui, 
sfinţenia, viaţa Lui sfântă, nu le doreşte — şi transpare clar acest lucru — dar le 
îmbrăţişează. Aşa înaintează Domnul spre Ierusalim, unde-Şi continuă lucrarea 
Lui obişnuită, până în ceasul în care este prins, răstignit pe cruce şi pus în 
mormânt. 


Le vom pierde pe toate, ca să le aflăm cu adevărat 


Ne întrebăm şi ne mirăm, ca şi cum nu ştim ce avem de făcut, cum să trăim în 


aceste zile ale Săptămânii celei Mari, ca să o înţelegem şi ca să ne folosim. Suntem 
ca şi cum n-am şti ce trebuie să facem. Da, noi toţi care auzim învăţătura Bisericii, 
ascultăm Evanghelia — în aceste zile o vom asculta de mai multe ori — şi credem în 
învăţătura acesteia, deşi înţelegem câte ceva, în cele din urmă ne întrebăm: „Deci, 
ce trebuie să lucrăm?”, făcând din aceasta o problemă. 


Ce să faci, omule? Ce să faci? Vom auzi mâine troparul care zice: „Veniţi cu 
toții să aducem cugete curăţite şi să ne răstignim împreună cu El...“. Trebuie să- 
L însoţim pe Domnul cu aceeaşi stare pe care a avut-o Acela. Cel care vrea să fie 
creştin, să-L urmeze pe Hristos, să se unească cu Hristos, să se răstignească şi să 
învieze împreună cu El şi să înţeleagă bine că trebuie să se lipsească de orice 


păcat. 


Să luăm aminte la acest lucru pentru că uneori rămânem doar la atât. Desigur, este 
bine să facem acest lucru, dar nu doar să renunțăm pur şi simplu la păcat. Nici 
vorbă, nici discuţie, în nici o situaţie creştinului nu-i este îngăduit să păcătuiască, 
să facă cel mai mic păcat. Nu doar să ne abţinem de la păcat, în sensul să încetăm 
să păcătuim, să încetăm să gândim în mod păcătos, să voim să ne mulţumim pe noi 
înşine într-un mod păcătos, ci să ne lpsim şi de viaţa noastră în general. O 


asemenea trăire trebuie să aibă omul, nu numai să se lipsească de bunurile vieţii, ci 
şi de viaţa sa ca şi când n-ar exista pentru el lucruri frumoase, mulţumitoare. 


Domnul Se lipseşte de toate acestea mult mai mult decât oricare dintre noi. Ar fi 
putut să le aibă şi să Se desfete. EI însă, se leapădă de toate şi moare. Deci, să 
facem şi noi la fel. Cuvântul „a se lipsi, lipsă” să fie continuu în urechile noastre, 
înlăuntrul sufletului nostru. Să nu uităm deloc aceste cuvinte. În toată vremea să fie 
cu noi. Nu doar când vezi că te enervezi trebuie să-ţi aminteşti că eşti dator să te 
înfrânezi să nu te mânii, ci şi când vrei să faci orice alt păcat să te abţii, să nu-l 
faci, să te lpseşti şi de cele mai mulţumitoare lucruri, dacă vrei de cele mai 
nevinovate, de cele mai frumoase pe care Dumnezeu le-a făcut pentru om. 


Să ne formăm această deprindere de a ne înfrâna. Trebuie să le pierdem pe toate, ca 
să le aflăm din nou şi atunci le vom afla într-un mod adevărat. Sfântul Apostol 
Petru spune: „Noi aşteptăm ceruri noi şi pământ nou“ Ul Petru 3,13). Adică, la a 
doua Venire a Domnului cerul acesta va fi distrus, va pieri, la fel şi pământul şi va 
fi un cer şi un pământ nou. Deci, din nou le vom regăsi pe toate, căci Dumnezeu tot 
ce a făcut, a făcut pentru om. Este, însă, important ca omul să se lipsească şi de 
cele mai frumoase, mai minunate şi mai curate lucruri din dragoste pentru Hristos. 
Și de vreme ce toate acestea sunt ale lui Hristos, EI Se află deasupra tuturor. Este 
lucru de mare preţ să se lepede de ele cineva când merge împreună cu Domnul şi 
vrea să se răstignească împreună cu EI, adică vrea să-l urmeze. 


Impreună cu Hristos 


Aşadar, omul trebuie să se lipsească, nu numai de păcat, ci şi de cele mai 
nevinovate lucruri, apoi să aibă dispoziţia să le îmbrăţişeze pe toate acelea pe care 
le-a îmbrăţişat Hristos, pe cele mai nemulțumitoare, mai grele, mai ruşinoase, pe 
cele mai înfricoşătoare, pe cele mai amare. Până şi moartea trebuie s-o îmbrăţişeze 
omul şi nu doar s-o rabde. Astfel, de bună voie, cu mulțumire, din tot sufletul şi 
din toată inima, cu toată iubirea să îmbrăţişăm Patimile Domnului, pe care, 
desigur, nu trebuie să le creem noi. Acestea sunt prezente în toată clipa în viaţa 
noastră, înaintea noastră, lângă noi, în jurul nostru, înlăuntrul nostru şi apar 
tocmai pentru că există în om voinţa, egoismul, ego-ul, revolta. Neîncetat omul 
are în faţă suferinţa, tristețea, mâhnirea, strâmtorarea, amărăciunea, crucea şi 
moartea. Şi iată că trebuia să le îmbrăţişeze pe toate acestea, ca să moară omul 
cel vechi, omul păcatului, să piară sinele, egoismul şi să învieze împreună cu 
Hristos, omul virtuţii, omul harului, omul sfinţeniei, omul cel nou, omul în 
Hristos. 


Dacă avem în vedere aceste lucruri, putem după aceea să ne găsim în încurcătură 
pentru că nu ştim în ce fel să lucrăm, şi ne întrebăm: „Ce trebuie, oare, să facem?” 
Acestea sunt lucruri simple, frații mei! Hristos nu a venit ca om pe pământ, ca să 
ne spună doar ceea ce ne-a spus, apoi să Se răstignească şi să desăvârşească o 
lucrare, ci le-a făcut pe toate ca să ne cheme pe fiecare în parte să devenim oameni 
adevăraţi, oameni întru Hristos, următori Lui pe calea Golgotei, ieşiţi din mormânt 
împreună cu El, Domnul cel înviat. Prin urmare, cu cât ne vom împotrivi acestor 
strâmtorări, cu atât suntem mai departe de Hristos, nu vom merge şi nu ne vom 
răstigni împreună cu Acesta. Astfel, vine Săptămâna Mare, trece şi Invierea şi din 
nou, nu se întâmplă nimic în sufletul nostru. 


Se poate să ne placă toate aceste cântări din săptămâna Patimilor, să fim 
emoționaţi, să ne fie milă, să-L compătimim pe Domnul, unii să şi plângă, dar nu 
câştigăm nimic din toate acestea. Bineînţeles că nu sunt rele, dar nu ne folosim 
dacă înlăuntrul nostru nu se mişcă nimic, dacă nu avem dispoziţia să ne lipsim de 
viaţă şi de frumuseţile lumii acesteia ca să devenim ascultători Părintelui ceresc şi 
să îmbrăţişăm cu tot sufletul pătimirile. Acestea sunt lucrurile pe care trebuie să le 
facă fiecare creştin. 

Întreaga noastră mentalitate despre viaţă funcţionează invers, pe de o parte 
evităm pătimirile, iar de cealaltă avem mare grijă Să nu cumva Să pierdem, Să nu 
cumva Să ne lipsim de plăcerile vieţii acesteia. Astfel mersul nostru nu este 
corect. Fireşte, în cele din urmă, cu voie sau fără voie, suferim pătimirile, dar 
când ne amăgim cu bunurile acestei lumi, din nou, viaţa noastră este de cele mai 
multe ori ca un iad. 


În timp ce mergem spre Golgota, împreună cu Hristos, ne aflăm deja înlăuntrul 
Raiului 


Începând din acest moment când spunem lucrurilor pe nume, să începem cu toţii să 
gândim astfel şi mâine la slujba de dimineaţă şi la cea de seară, care este slujba 
Mirelui şi în toate zilele Săptămânii celei Mari. Dacă am face aşa, am simţi 
lucrurile cu desăvîrşire deosebite! Toţi avem greutăţi, avem suferinţe şi în loc să 
le înţelegem corect mesajul şi să-l mulțumim lui Dumnezeu, ne tânguim, sau 
poate ne şi răzvrătim, deşi ar fi trebuit să spunem aşa: „Doamne, Îți mulțumesc, 
pentru că neavând eu deloc dorinţa să îmbrăţişez suferinţele şi astfel să Te 
urmez, Tu îmi ieşi în întâmpinare şi îmi dai doar câteva! Cum să-Ţi 
mulțumesc?“ 


Aşadar, dacă am înţelege corect suferinţele şi le-am vedea ca pe o binecuvântare de 
la Dumnezeu — pentru că într-adevăr aşa este — cât de diferit ne-am simţi, ne-am da 


seama că deşi mergem spre Golgota împreună cu Hristos, ne aflăm deja înlăuntrul 
Raiului! Adeseori, ne simţim atât de nefericiţi pentru că ne lipseşte un lucru Sau 
altul — de fapt nu ne lipseşte nimic şi chiar dacă ne-ar lipsi ceva n-ar trebui să 
fim nefericiţi — am putea Să spunem din nou: „Dumnezeul meu, Tu mi-ai luat-o 
înainte şi îţi mulțumesc pentru că eu n-am avut dorinţa să mă lipsesc de anumite 
lucruri mulțumitoare, dar Tu mi-ai ieşit înainte şi ai îngăduit să vină astfel de 
strâmtorări, încât să fiu lipsit. Îți mulțumesc Dumnezeul meu, Îţi sunt 
recunoscător! “ 


Și toate acestea să fie sărbătoare, să fie o altă binecuvântare. Toate cântările pe care 
le vom auzi mâine seară şi în toată Săptămâna Mare: „lată Mirele vine...“, „lată 
mergem la Ierusalim şi Fiul Omului va fi dat...“, „Veniţi să mergem şi noi să ne 
răstignim împreună cu El...“, „Pe Mirele, fraților, să-L 1ubim...“, vom simţi că 
sunt alcătuite special pentru noi. Desigur, nu în sensul „ce frumoase tropare!”, ca 
să fim mişcaţi, să ne liniştim puţin, ci cu sensul că toate acestea trebuie să ne 
determine să mergem împreună cu Hristos, să suferim alături de EI, să intrăm în 
mormânt odată cu EI şi să ieşim de acolo înviaţi. 


Prin urmare, acesta este primul lucru de care avem trebuinţă. Bineînţeles, dacă nu 
ai credinţă nu poţi să le simţi aşa, nu poţi să le primeşti, ci vei spune în mintea ta: 
„De ce aşa? De ce altfel? Părintele prea a exagerat!” Vei spune vrute şi nevrute. 


Oricum, de aici ar trebui să începem. Înlăuntrul acestora se află credinţa, căinţa, 
smerenia, iubirea în Hristos, răbdarea; înăuntru se află şi zelul şi dorinţa cea bună 
şi rugăciunea. Atunci când omul începe să gândească aşa, sufletul lui este deschis 
rugăciunii şi se roagă neîncetat. 


Rugăciunea, lucrarea firească a sufletului 


Sufletul omului, adică mintea lui ca parte a sufletului şi nu ca gândire, oboseşte 
atunci când nu lucrează, nu când lucrează. Dacă încetează să lucreze, este ca şi 
cum ar muri. Sufletul, ca minte, lucrează continuu. Dacă însă o face, rezumându-se 
la: cum să scape de strâmtorare, cum să evite o problemă, cum să scape de alt lucru 
urât, să nu uite un lucru mulţumitor, să nu se lipsească de ceea ce este frumos, 
minunat [=plăcut din punct de vedere strict omenesc, lumesc, n.n.], atunci se află 
într-o continuă lucrare care îl influenţează neplăcut. 


Dacă, însă, nu-i pasă de toatea acestea — pe de o parte şi dacă toate pătimirile vin, 
şi este bine să vină — pe de altă parte, dacă lipsesc toate cele mulțumitoare, atunci 
sufletul nu are lucrare şi caută să lucreze. Unde se va duce? Nu este satisfăcut şi 


nici mulțumit de nici o altă lucrare. Lucrarea lui de acum înainte va fi să se roage. 
Aceasta devine trăsătura cea mai firească a sufletului, aşa cum omul respiră şi 
scoate aerul afară. Şi iată că respiraţia vrea să se oprească, dar nu poate, pentru că 
făptura moare. Astfel, omul începe să vorbească cu Dumnezeu, să-L asculte, să-şi 
întoarcă faţa spre EI, să nădăjduiască, să-şi arate iubirea față de Acesta, să fie 
pregătit să răspundă la ceea ce voieşte EI. 


Deci, petrece cineva în Săptămâna cea mare după cuviinţă sau nu? Merge la 
slujbe şi nu se mai satură să stea în biserică şi înţelege toate cele pe care le 
aude? Se bucură de toate acestea pe care le ascultă şi le simte? Poate spune 
cineva că este pentru prima dată în viaţă când simte astfel? Este adevărat faptul 
că atunci când omul începe puţin câte puţin să se lase pe seama lui Dumnezeu şi să 
capete încredere în EI, iar Dumnezeu să-i grăiască şi să-l viziteze, simte înlăuntrul 
lui o altfel de stare, simte o schimbare. Cu toate acestea, însă, de fiecare dată 
Dumnezeu Se descoperă omului într-un mod special pe care omul îl trăieşte ca 
pentru prima dată, simte ca şi cum ar fi ceva diferit de ceea ce a fost înainte, fără ca 
să fie însă diferit, pentru că din punct de vedere al calităţii, viaţa duhovnicească 
este aceeaşi pe pământ şi-n cer. 

Adică, aici se întâmplă aceeaşi poveste ca şi cu aurul. Ai o bucată de aur 
neprelucat, este aur, dar are şi multe impurități. Vezi că este aur şi-l cureţi, şi-l tot 
cureţi şi cu cât faci această lucrare, cu atât pare mai strălucitor. Aurul este de la 
început strălucitor prin el însuşi, dar străluceşte mai tare odată cu îndepărtarea 
impurităților. Aceasta pe care ne-o dă Dumnezeu, aceasta este viaţa sfântă, 
divină, viaţa cerească în Hristos şi este de la început întru totul sfântă şi 
dumnezeiască. Dar pentru că omul are atâta „zgură” înlăuntrul lui, i se pare că 
viața pe care o primeşte nu este sfântă şi că Dumnezeu 1 se arată de parcă ar fi 
prima dată. Este şi acesta un semn că Sufletul a găsit calea şi că Dumnezeu 
începe să aibă încredere în el. Și dacă sufletul nu dă înapoi şi nu se trufeşte, va 
înainta continuu cu harul lui Dumnezeu, tot mai sus şi când va pleca din această 
lume, deja va fi ajuns la sfârşit. Oarecum aşa stau lucrurile, şi nu cred că trebuie 
să spunem mai multe. 


Nu trebuie să-l constrângem pe om, să-l condamnăm, ci să-i lăsăm libertatea să se 
mai gândească, să cugete, să lucreze aşa cum a făcut şi până acum, dar să nu se 
tânguie că nu cunoaşte adevărul. Aşadar, cu acestea vă urez ca Dumnezeu să ne 
învrednicească să cinstim cu adevărat Săptămâna cea Mare şi Învierea Domnului. 


(06.04.1985 - Cuvântarea s-a ţinut în Sâmbăta lui Lazăr, la adunarea de după 
amiază, în sala de conferinţe a bisericii Sfântului Atanasie) 


(din: Arhim. Simeon Kraiopoulos, Taina Suferinţei, Editura Bizantină 2007) 


Acatistul Sfintelor şi Mântuitoarelor Patimi ale Domnului nostru lisus Hristos 


ACATISTUL 
SFINTELOR ŞI 
MÂNTUITOARELOR 
DOMNULUI 
HRISTOS 


Acatistul Sfintelor şi Mântuitoarelor Patimi ale Domnului nostru lisus Hristos: 


https://www.academia.edu/100206873/Acatistul_Sfintelor_% C5 90 9Fi_M%C3% A?2ntuitoar 
elor Patimi ale Domnului nostru lisus Hristos 


https://archive.org/details/ac.-sf.-si-mantuitoarelor- 


Predici ortodoxe - Arhim Andrei Coroian. Acatistul Sfintelor Patimi ale Mantui- 
torului lisus Hristos: 
https://www.youtube.com/watch?v=m2wdy6AfoPo 


Vlad Rosu - Acatistul Sfintelor Patimiri ale lui Hristos - Arhidiacon Vlad Rosu: 
https://www.youtube.com/watch?v=oLsTJNJsY eo 


Rugaciuni Ortodoxe - Acatistul Sfintelor Pauimi ale Domnului lisus Hristos: 
https://www.youtube.com/watch?vy=glogksXu6ms 


2 5 e 


Rugăciunile începătoare 


În numele Tatălui și al Fiului şi al Sfântului Duh, Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 


Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Tropar, glasul al S-lea: Să tacă tot trupul omenesc şi să stea cu frică şi cu cu- 
tremur, şi nimic pământesc întru sine să nu gândească, că Împăratul împăraţilor şi 
Domnul domnilor merge să Se junghie şi să Se dea spre mâncare credincioşilor. Şi 
merg înaintea Lui Cetele îngereşti cu toată căpetenia şi puterea, heruvimii cei cu 
ochi mulți şi serafimii cei cu câte şase aripi, feţele acoperindu-şi şi strigând cân- 
tarea: Aliluia, Aliluia, Aliluia! 


Condacul 1 

Apărătorul cel mare şi Domn al cerului şi al pământului, pe Tine, Împăratul cel ne- 
muritor, văzându-Te răstignit pe Cruce, făptura toată s-a schimbat, Cerul s-a 
înspăimântat, temeliile pământului s-au clătinat. lar noi, nevrednicii, închinăciune 
de mulţumire aducând Pătimirilor Tale pentru noi, cu tâlharul strigăm Ție: Iisuse, 
Fiul lui Dumnezeu, pomeneşte-ne întru Împărăţia Ta! Iisuse, Cel ce Te-ai răsti- 
gnit pentru noi, mântuieşte-ne! 


Icosul 1 

Cel ce Dumnezeu fiind, pentru noi om Te-ai făcut şi pe noi, cei omorâţi de păcate, 
cu Trupul şi Sângele Tău cel făcător de viaţă, ne-ai înviat. Drept aceea Ţie, căruia 
ne-ai arătat atâta dragoste, cu mulţumire strigăm: 

Iisuse, Dumnezeule, dragostea cea mai înainte de veci, Cel ce pentru neamul pă- 
mântesc ai binevoit a pătimi; 

Iisuse, Cel ce trup ca al nostru ai luat şi cu moartea Ta stăpânirea morţii ai stricat; 
Iisuse, Cel ce cu rănile Tale lumea ai răscumpărat; 

Iisuse, Mântuitorule, întăreşte-ne în ispite; 

Iisuse, Cel ce ai biruit puterile întunericului, luminează-ne; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 2-lea 

Văzându-Te pe Tine îngerul în grădina Ghetsimani, în rugăciuni nevoindu-Te pâ- 
nă la sudoare de sânge, stând înaintea Ta, Te întărea, când Te îngreunau ca o sar- 
cină păcatele noastre. Căci Tu, pe Adam ridicându-l, l-ai adus înaintea Tatălui, 
plecându-Ți genunchii şi rugându-Te. Pentru aceasta cu smerenie, cu credinţă şi cu 
dragoste Îţi cântăm Ție: Aliluia! 


Icosul al 2-lea 

Înțelegerea cea neînţeleasă a pătimirii Tale celei de voie n-au înţeles-o iudeii. Pen- 
tru aceea, când Te căutau pe Tine noaptea cu făclii, le-ai zis lor: „Eu sunt”; iar ei, 
deşi au căzut la pământ, după aceea Te-au dus legat la judecată. Dar noi, căzând cu 
umilință şi cu dragoste, strigăm Ţic: 

lisuse, Cel ce eşti Lumina lumii, ai fost urât de toată lumea cea vicleană; 

lisuse, Cel ce locuieşti întru lumina cea neapropiată, ai fost prins de stăpânitorii în- 
tunericului; 

lisuse, Fiul lui Dumnezeu, Cel ce eşti fără de moarte, de fiul pierzării ai fost dat la 
moarte; 

lisuse, Cel ce Te dăruieşti tuturor în dar, ai fost vândut pentru treizeci de arginţi; 
lisuse, Cel fără de vicleşug, de vânzătorul Iuda cu vicleşug ai fost sărutat; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 3-lea 

Cu puterea dumnezeirii Tale ai arătat dinainte lepădarea cea de trei ori a ucenicului 
Tău. Dar el, deşi s-a lepădat de Tine cu jurământ, după aceea, când Te-a văzut în 
casa arhiereului pe Tine, Domnul şi Învățătorul lui, a plâns cu amar. Caută dar şi 
spre noi, Doamne, şi inimile noastre cele împietrite umple-le de dragostea Ta, iar 


ochilor noştri dă-le lacrimi de pocăință, ca să ne spălăm păcatele noastre, strigând 
către Tine: Aliluia! 


Icosul al 3-lea 

Având cu adevărat stăpânire ca un Arhiereu în veac, după rânduiala lui Melchi- 
sedec, ai stat înaintea arhiereului Caiafa, cel fărădelege, Tu, Cel ce eşti Domnul şi 
Stăpânul tuturor, primind să fii chinuit de cei pe care Însuţi i-ai zidit; pentru acea- 
sta primeşte acum de la noi această rugăciune: 

lisuse, Cel ce eşti dorirea tuturor, dacă, pentru frică, apostolul Petru de Tine s-a le- 
pădat, nu ne lepăda pe noi, păcătoşii, ci ne mântuieşte; 

Iisuse, ajută-ne să nu ne lepădăm de Tine; 

lisuse, Cel ce eşti fără de preţ, dar cu preţ ai fost vândut, scapă-ne şi pe noi de vrăj- 
maşi; 

Iisuse, Arhiereule, Cel ce în Sfânta Sfintelor ai intrat, curăţeşte-ne şi pe noi cu 
sfânt Sângele Tău de toate întinăciunile trupeşti şi sufleteşti; 

lisuse, Cel ce ai fost legat, dar singur ai puterea de a lega şi dezlega, dezleagă pă- 
catele noastre cele multe; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 4-lea 

Iudeii, cu viforul uciderii lui Hristos suflând şi glasul tatălui minciunii ascultând, al 
diavolului cel ucigător de oameni, Te-au lepădat pe Tine, Cel ce eşti Calea, Adevă- 
rul şi Viaţa cea adevărată. lar noi pe Tine, Hristoase, puterea lui Dumnezeu în care 
sunt tăinuite toate vistieriile înţelepciunii, mărturisindu- Te, strigăm către Tine: Ali- 
luia! 


Icosul al 4-lea 

Auzind Pilat blândeţea graiurilor Tale, Te-a dat ca pe un vrednic de moarte spre 
răstignire, deşi singur a mărturisit că nici o vină n-a aflat întru Tine. Mâinile şi-a 
spălat, însă inima şi-a întinat-o, iar noi, minunându-ne de taina Pătimirii Tale celei 
de voie, cu umilinţă strigăm către Tine: 

lisuse, Fiul lui Dumnezeu şi al Fecioarei, muncit ai fost de fiii celor fărădelege; 
lisuse, Cel ce îmbraci cu podoabă cerul şi pământul, gol ai fost şi batjocorit; 

Iisuse, Cel ce speli rănile păcatelor, rănit ai fost; 

Iisuse, Împăratul tuturor, în loc de dragoste şi mulţumire, chinuri aspre de la fiii lui 
Israel ai primit; 

lisuse, Cel ce pentru noi ai fost chinuit şi batjocorit şi rănit, tămăduieşte rănile su- 
fletelor şi trupurilor noastre; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 5-lea 

Cu sângele rănilor Tale Te-ai îmbrăcat, Cel ce Te îmbraci cu lumina ca şi cu o hai- 
nă. Ştim cu proorocul, ştim cu adevărat pentru ce sunt roşite hainele Tale; noi, 
Doamne, cu păcatele noastre Te-am rănit pe Tine; încă ie, Celui ce ai fost rănit 
pentru noi, Îţi strigăm cu credinţă: Aliluia! 


Icosul al 5-lea 

Văzându-Te pe Tine cu Duhul mai-înainte grăitorul de Dumnezeu Isaia, plin de 
răni şi fără de cinste, înspăimântat fiind a strigat: „Văzutu-L-am pe El şi nu avea 
chip, nici frumuseţe”. Iar noi, privindu-Te răstignit pe Cruce, cu credinţă strigăm: 
lisuse, Cel ce pentru noi necinste ai răbdat, cu slavă şi cu cinste L-ai încununat pe 
om; 

Iisuse, Cel ce pălmuit ai fost pe faţă, spre a cărui faţă îngerii a căuta nu pot; 

Iisuse, care cu trestia ai fost bătut peste cap, pleacă-ne spre smerenie capetele noa- 
stre; 

Iisuse, Cel ce ochii cei prealuminoşi cu sânge I-ai avut întunecaţi, întoarce ochii 
noştri ca să nu vadă deşertăciunile lumii; 


lisuse, care ai fost bătut şi cu toate mădularele dureri ai suferit, fă-ne întregi şi să- 
nătoşi; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 6-lea 

Propovăduitor al nevoinţei Tale s-a arătat Pilat, arătând poporului că nimic vrednic 
de moarte nu se află întru Tine, dar iudeii ca nişte fiare sălbatice, văzând sângele 
Tău, scrâşneau din dinți strigând: „Răstigneşte-L, răstigneşte-L”, iar noi, sărutând 
prea curatele Tale răni, cântăm: Aliluia? 


Icosul al 6-lea 

Strălucit-ai la arătare spre mirarea îngerilor şi a oamenilor. Pilat pentru Tine a 
grăit: „lată Omul!”. Veniţi dar cu toţii, să ne închinăm Domnului lisus, Celui ce 
pentru noi a fost batjocorit, şi să-l strigăm: 

lisuse, Făcătorul şi Judecătorul tuturor, Tu Te-ai lăsat judecat şi chinuit de cei ce 
prin Tine s-au zidit; 

lisuse, dătătorul înţelepciunii, celor fără de minte răspuns nu ai dat; 

lisuse, Cel ce tămăduieşti pe cei bolnavi de păcate, dă-ne alinare prin pocăință; 
lisuse, Păstorul cel bun, Cel ce ai fost batjocorit de demoni, umple inimile noastre 
de dragostea Ta; 

Iisuse, primeşte-ne în ceata aleşilor Tăi; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 7-lea 

Vrând să izbăveşti pe om din robia vrăjmaşului, Te-ai smerit pe Tine înaintea vrăj- 
maşilor Tăi, lisuse, şi ca un miel fără de glas, spre junghiere ai fost adus, răni pre- 
tutindeni răbdând, ca întru totul să-l vindeci pe omul care Îţi cântă: Aliluia! 


Icosul al 7-lea 

Îndelungă răbdare ai avut când ostaşii Te batjocoreau, după porunca judecătorului 
nedrept, cu răni cumplite chinuind trupul Tău, care s-a umplut în întregime de 
sânge; pentru aceasta cu lacrimi de umilinţă strigăm ie: 

Iisuse, lubitorule de oameni, care de oameni cu spini ai fost încununat; 

lisuse, Cel fără de patimă, care grele pătimiri ai răbdat ca pe noi din patimă să ne 
izbăveşti; 

Iisuse, Mântuitorul nostru, mântuieşte-ne pe noi cei vrednici de toată osânda; 
Iisuse, sprijinitorul şi întăritorul nostru, care ai fost părăsit de toţi, întăreşte-ne 
pe noi, robii Tăi; 


lisuse, bucuria noastră, Cel ce tare ai fost necăjit de oameni, veseleşte-ne pe noi; 
Iisuse, Fiul lui Dumnezeu, pomeneşte-ne întru Impărăţia Ta! 
Iisuse, Cel ce Te-ai răstignit pentru noi, mântuieşte-ne! 


Condacul al 8-lea 

În chip minunat s-au arătat Ţie Moise şi Ilie pe Muntele Taborului, grăind despre 
moartea Ta pe care aveai să o pătimeşti în Ierusalim, acolo văzând slava Ta, iar aici 
mântuirea primind-o, cântăm: Aliluia! 


Icosul al 8-lea 

Pentru mulțimea păcatelor mele ocări şi chinuri ai răbdat, Hristoase, pretutindeni 
de cei răi ai fost gonit, ca unii ce Te socoteau a fi împotriva Cezarului, iar alții ca 
pe un făcător de rele Te judecau, încât strigau: „la-L şi răstigneşte-L!”. Dar noi pe 
Tine, Domnul Cel răstignit pentru mântuirea noastră, din adâncul inimii Te rugăm: 
Iisuse, Judecătorul nostru, care cu nedreptate ai fost judecat, nu ne judeca pe noi 
după faptele noastre; 

lisuse, ajutorul nostru, Cel ce ai pătimit pe Cruce, în ceasul necazurilor nu ne lăsa 
pe noi; 

lisuse, care ai strigat către Tatăl pentru ajutor, ajută-ne în neputinţele noastre; 
Iisuse, Mântuitorul nostru, care necinste ai primit, nu ne lipsi de slava Ta, ci ne 
mântuieşte; 

lisuse, Cel ce ne-ai învăţat adevărata smerenie, nu ne lepăda pe noi; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 9-lea 

Toată firea s-a clătinat, văzându-Te pe Tine răstignit pe Cruce, soarele în cer razele 
şi-a ascuns, pământul s-a cutremurat, catapeteasma templului s-a despicat, pietrele 
s-au sfărâmat, iadul pe morţi i-a scos afară, iar noi, cu credinţă şi cu smerenie în- 
chinându-ne Sfintelor Tale Pătimiri, cântăm: Aliluia! 


Icosul al 9-lea 

Ritorii cei mult vorbitori, deşi mult grăiesc, nu pot să dea mulţumire vrednică 
dumnezeieştilor Tale Pătimiri, iar sufletele şi trupurile noastre, inimile şi toate mă- 
dularele noastre, cu umilinţă se roagă către Tine, lubitorule de oameni: 

lisuse, Cel ce pironit fiind pe Cruce mâinile către toţi ai întins, pironeşte şi zapisul 
greşelilor noastre; 

Iisuse, Mielul lui Dumnezeu, Cel ce în coastă ai fost împuns, învredniceşte-ne a 
intra în cămara Ta cea cerească; 

Iisuse, Cel ce ai fost răstignit, răstigneşte păcatele şi patimile noastre; 


lisuse, Cel ce Te-ai săvârşit în chinuri, dă-ne nouă să nu judecăm şi să nu osândim 
pe nimeni; 

Iisuse, Mult-milostive, să nu cadă peste noi osânda Ta; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 

Condacul al 10-lea 

Vrând să mântuieşti lumea, ai tămăduit, Doamne, orbii, şchiopii, surzii şi leproşii, 
duhurile cele rele le-ai izgonit, iar cei nerecunoscători cu răutatea chinuindu-Te, pe 
Cruce Te-au pironit, căci nu ştiau să cânte: Aliluia! 


Icosul al 10-lea 

Împărate prea veşnice, Lisuse, pătimit-ai cu trupul pentru a noastră neînfrânare ca 
să ne speli de păcate, dându-ne nouă pildă ca să urmăm Sfintele Tale învățături şi 
cu dragoste să strigăm: 

lisuse, dragostea cea fără de sfârşit, celor ce Te-au răstignit nu le-ai socotit păcatul; 
Iisuse, Cel ce cu lacrimi şi cu suspinuri Te-ai rugat, învaţă-ne pe noi să ne ru- 
găm; 

Iisuse, Cel ce toate proorociile despre Tine le-ai împlinit, împlineşte dorinţele ce- 
le bune ale inimilor noastre; 

lisuse, Cel ce Ţi-ai dat duhul în mâinile Tatălui, primeşte în ceasul ieşirii şi duhu- 
rile noastre; 

lisuse, Cel ce nu ai oprit împărțirea veşmintelor Tale, cu blândeţe să desparți de 
trupuri sufletele noastre la vremea rânduită; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 11-lea 
Cântare cu totul umilită a adus Ţie cea cu totul nevinovată, Maica Ta, zicând: 
„Deşi pătimeşti pe Cruce, Te ştiu pe Tine din pântece ca pe Cel din Tatăl născut 
mai-nainte de Luceafăr, şi văd că toată făptura cu Tine pătimeşte”. Cel ce Ţi-ai dat 
Duhul Părintelui Tău, primeşte şi duhurile noastre şi nu ne lăsa pe noi, cei ce-Ţi 
cântăm Ţie: Aliluia! 


Icosul al 11-lea 

Cântăm suferinţa Ta cea de voie, ne închinăm Pătimirilor Tale, Hristoase, şi cre- 
dem cu sutaşul că eşti cu adevărat Fiul lui Dumnezeu. lar când vei veni cu putere 
multă şi cu slavă mare pe norii cerului, atunci nu ne ruşina pe noi, cei ce suntem 
răscumpăraţi cu Sângele Tău şi care Îţi strigăm: 

Iisuse, Mult-pătimitorule, izbăveşte-ne pe noi de plânsul cel veşnic, pentru lacri- 
mile prea curatei Maicii Tale; 


lisuse, Cel ce de toți ai fost părăsit, nu ne părăsi pe noi în ceasul morţii noastre; 
lisuse, primeşte-ne şi pe noi ca pe Magdalena să sărutăm sfintele Tale picioare; 
lisuse, cu vânzătorul şi cu cei ce Te-au răstignit pe Tine, nu ne osândi pe noi, sme- 
riții Tăi robi; 

Iisuse, fă-ne părtaşi bunătăţilor cereşti; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 12-lea 

Dăruieşte-ne har, dezlegătorule al tuturor datoriilor, Hristoase, şi ne primeşte pe 
noi, cei ce cinstim Sfintele Tale Patimi, precum ai primit pe Pavel şi pe cei ce Te- 
au slăvit pe Tine, şterge păcatele noastre, curăţeşte-ne, sfinţeşte-ne şi ne mântuieşte 
pe noi, cei ce cu credinţă, cu smerenie şi cu dragoste cântăm Ţie: Aliluia! 


Icosul al 12-lea 

Cinstind şi slăvind Pătimirea Ta, Hristoase, Te lăudăm şi credem împreună cu To- 
ma că Domn şi Dumnezeu eşti, Cel ce vei judeca viii şi morţii; învredniceşte-ne, 
Doamne, Împărăției Tale celei veşnice pe noi, cei ce strigăm către Tine: 

lisuse, Cel ce pentru noi ai pătimit, izbăveşte-ne din necazuri, din patimi şi din ne- 
Vol; 

lisuse, Cel ce ai fost batjocorit, scapă-ne pe noi de batjocura vrăjmaşilor noştri; 
lisuse, Cel ce ai fost biciuit, nu ne pedepsi pe noi, pentru păcatele noastre, ci ne 
mântuieşte; 

Iisuse, Cel ce Te-ai umilit, dă inimilor noastre umilinţă şi smerenie, ca să ne 
mărturisim greşelile şi păcatele noastre; 

lisuse, Cel ce eşti dragostea cea netrecătoare, nu îngădui să fim biruiţi de răutate; 
Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul al 13-lea (de trei ori) 

O, lisuse Hristoase, Mieluşelul lui Dumnezeu, Cel ce ridici păcatele lumii, pri- 
meşte această puţină rugăciune de mulţumire, pe care o aducem Ție, şi cu mântui- 
toarele Tale Pătimiri, vindecă-ne pe noi de toată durerea sufletească şi trupească, 
izbăveşte-ne cu Crucea Ta cea sfântă de vrăjmaşii cei văzuţi şi nevăzuţi şi, la sfâr- 
şitul vieţii noastre, nu ne lăsa pe noi, izbăvindu-ne cu moartea Ta din veşnica moa- 
rte, să strigăm Ţic: Aliluia? 


Apoi se zice: 


Icosul 1 


Cel ce Dumnezeu fiind, pentru noi om Te-ai făcut şi pe noi, cei omorâţi de păcate, 
cu Trupul şi Sângele Tău cel făcător de viaţă, ne-ai înviat. Drept aceea Ție, căruia 
ne-ai arătat atâta dragoste, cu mulţumire strigăm: 

Iisuse, Dumnezeule, dragostea cea mai înainte de veci, Cel ce pentru neamul pă- 
mântesc ai binevoit a pătimi; 

Iisuse, Cel ce trup ca al nostru ai luat şi cu moartea Ta stăpânirea morţii ai stricat; 
Iisuse, Cel ce cu rănile Tale lumea ai răscumpărat; 

Iisuse, Mântuitorule, întăreşte-ne în ispite; 

Iisuse, Cel ce ai biruit puterile întunericului, luminează-ne; 

Iisuse, Fiul lui Dumnezeu, pomeneşte-ne întru Împărăţia Ta! 

Iisuse, Cel ce Te-ai răstignit pentru noi, mântuieşte-ne! 


Condacul 1 

Apărătorul cel mare şi Domn al cerului şi al pământului, pe Tine, Împăratul cel ne- 
muritor, văzându-Te răstignit pe Cruce, făptura toată s-a schimbat, Cerul s-a 
înspăimântat, temeliile pământului s-au clătinat. lar noi, nevrednicii, închinăciune 
de mulţumire aducând Pătimirilor Tale pentru noi, cu tâlharul strigăm Ție: Iisuse, 
Fiul lui Dumnezeu, pomeneşte-ne întru Împărăţia Ta! lisuse, Cel ce Te-ai răsti- 
gnit pentru noi, mântuieşte-ne! 


Și această: 
Rugăciune 


Doamne lisuse Hristoase, Fiul lui Dumnezeu cel viu, Făcător al cerului şi al pă- 
mântului, Mântuitorul lumii, iată, noi, nevrednicii şi păcătoşii, cu smerenie plecăm 
genunchii inimilor noastre înaintea măririi slavei Tale şi mulţumire Îți aducem, 
Împărate al tuturor şi Doamne, că bine ai voit ca un om a purta toate ostenelile, ne- 
voile, ispitele şi chinurile, ca să fii nouă pildă întru toate. Tu ai purtat toate întri- 
stările şi necazurile fiind nouă ajutor, împreună pătimitor şi Mântuitor. Ştim, întru 
tot Îndurate Stăpâne, că pentru mântuirea noastră Crucea şi Pătimirile ai răbdat, ca 
pe noi să ne răscumperi din robia cea cumplită a vrăjmaşului. 


Ce dar vom aduce Ție, lubitorule de oameni, pentru toate câte ai pătimit pentru noi, 
păcătoşii? Sufletele şi trupurile şi toate cele bune de la Tine sunt şi noi ai Tăi sun- 
tem. Numai la milostivirea Ta cea nemăsurată nădăjduim, Bune şi Îndurate Doa- 
mne, lăudăm îndelungata Ta răbdare, mărim milostivirea Ta cea multă, închinân- 
du-ne prea curatelor Pătimiri şi cu toată dragostea sărutăm mâinile Tale, strigând: 
Miluieşte-ne pe noi, robii Tăi, şi fă să nu fie fără de roade întru noi Crucea Ta cea 


sfântă şi ca, împărtăşindu-ne aici cu credință Pătimirilor Tale, să ne învrednicim a 
vedea şi în ceruri slava Impărăţiei Tale, acum şi pururea şi în vecii vecilor. Amin! 


Şi se face Otpustul: Doamne, lisuse Hristoase, Fiul lui Dumnezeu pentru rugăciu- 
nile prea curatei Maicii Tale şi ale tuturor Sfinților, miluieşte-ne şi ne mântuieşte 
pe noi. Amin! 

Surse: 


https://ziarullumina.ro/teologie-si-spiritualitate/rugaciuni/acatist-sfinte-mantuitoare- 
patimiri-domnul-iisus-hristos-170928.html 


https://doxologia.ro/ceaslov/acatiste/acatistul-sfintelor-mantuitoarelor-patimiri-ale- 
domnului-nostru-iisus-hristos 


https://www.crestinortodox.ro/acatiste/acatistul-sfintelor-mantuitoarelor-patimiri- 
domnului-158333.html 


https://chirho88888888.wordpress.com/2020/04/17/acatistul-sfintelor-si-mantuitoarelor- 
patimiri-ale-domnului-nostru-iisus-hristos/ 


Acatistul Sfintelor şi Mântuitoarelor Pătimiri ale Domnului nostru lisus 
Hristos 


ACATISTUL SFINTELOR ŞI 
MÂNTUITOARELOR PATIMI 
ALE DOMNULUI NOSTRU 
IISUS HRISTOS 


- întreg și neschimbat - 


Acatistul Sfintelor şi Mântuitoarelor Pătimiri ale Domnului nostru lisus Hristos: 


https://www.academia.edu/42823901/Acatistul_Sfintelor_% C5%9Fi_M% C3% A?2ntuitoare 
lor _P%C4% 83timiri ale Domnului nostru lisus Hristos 


Rugăciunile începătoare 


Impărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 


sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Troparul Sfintelor şi Mântuitoarelor Patimi: Astăzi s-a spânzurat pe lemn Cel ce a 
spânzurat pământul pe ape. Cu cunună de spini a fost încununat Împăratul înge- 
rilor. Cu porfiră mincinoasă a fost îmbrăcat Cel ce îmbrăca cerul cu nori. Lovire 
peste obraz a luat Cel ce a liberat în Iordan pe Adam. Cu piroane a fost pironit 
Mirele Bisericii. Cu sulița a fost împuns Fiul Fecioarei! 


Inchinămu-ne Patimilor Tale, Hristoase, arată-ne nouă şi slăvită Invierea Ta. (de 
trei ori) 


Apoi: Slavă Tatălui şi Fiului şi Sfântului Duh. Și acum şi pururea şi în vecii 
vecilor. Amin. 


Troparul Născătoarei de Dumnezeu: Taina cea din veac ascunsă şi de îngeri ne- 
ştiută, prin tine, Născătoare de Dumnezeu, celor de pe pământ s-a arătat, Dum- 
nezeu întrupându-Se întru unire neamestecată şi Crucea de bunăvoie pentru noi 
primind, prin care, înviind pe cel dintâi zidit, a mântuit de moarte sufletele noastre. 


Doamne, miluieşte ! (de trei ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


2 o e 


Ortodoxie pentru vesnicie - Acatistul Sfintelor si Mantuitoarelor Patimi ale Dom- 
nului nostru lisus Hristos intreg si neschimbat: 
https://www.youtube.com/watch?v=7unARzLfBJU 


&&& 


Condacul 1 

Stăpâne PreaÎnalte şi Doamne al cerului şi al pământului, pe Tine, Împăratul cel 
fără de moarte, văzându-Te mort pe cruce, făptura s-a cutremurat, cerul s-a înspăi- 
mântat, temeliile pământului s-au clătinat, iar eu înspăimântându-mă, închinându- 
mă, mulţumire aduc Patimilor Tale, care pentru mine Le-ai răbdat, şi mă rog ca 
tâlharul. Jisuse al meu şi Dumnezeul meu, pomeneşte-mă pe mine, când vei veni 
întru Împărăţia ta! 


Icosul 1 

Locul cetei îngereşti celei căzute voind a-l împlini cu noi, nu de la îngeri am primit 
ajutorul, ci Dumnezeu fiind pentru noi, Te-ai făcut om ca noi, ca pentru noi cei 
omorâţi de păcat să Te jertfeşti şi să ne aduci la viaţă prin jertfa Trupului Tău cel 
de viaţă dătător şi al Sângelui Tău celui prea scump. Deci, pentru iubirea Ta cea 
nemărginită, mulțumitori fund noi, aducem cântările acestea: 

Iisuse, Dumnezeule al iubirii, Cel ce atât de mult te-ai chinuit pentru noi; 

lisuse, Cel ce pe îngeri i-ai lăsat sus şi la oameni Te-ai pogorât; 

lisuse, Cel ce cu aceştia ai plinit locul cetei celei căzute; 

lisuse, Cel ce pe om asemenea îngerilor l-ai făcut; 

lisuse, Cel ce ai luat trup omenesc, ca pe om să-l îndumnezeieşti cu Trupul şi 
scump Sângele Tău; 

lisuse, Cel ce pe om cu hrană îngerească l-ai hrănit; 

Iisuse, Pâinea vieţii; 

Iisuse, Pâinea care S-a pogorât din cer; 

lisuse, viaţa cea fără de moarte; 

lisuse, îndestularea cea fără de sfârşit; 

lisuse, dulceaţa Vieţii veşnice; 

Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 2-lea 

Văzându-Te îngerul în luptă stătut-a înaintea Ta întărindu-Te, când cu păcatele 
noastre ca şi cu o sarcină grea Te-a îmbrăcat pe Tine, căci Tu şi pe mine, cel pier- 
dut, m-ai aflat şi pe umeri ridicându-mă, la Tatăl m-ai dus pentru care înalț glas şi 
cânt: Aliluia! 


Icosul al 2-lea 

Înțelegerea cea neînţeleasă a Patimilor celor de bunăvoie, iudeii n-au înţeles-o 
când, Tu Doamne, celor care în noaptea Patimilor Te căutau le-ai grăit; "Eu sunt", 
iar ei năvălind asupra Ta ca pe un făcător de rele Te-au legat şi Te-au dus. Deci, 
către Tine căzând cu frică şi cutremur grăim aşa: 

Iisuse, Cel ce ca soarele căutat ai fost cu făclu; 

lisuse, Lumina cea adevărată, urât ai fost de întunericul cel evreiesc; 

lisuse, Lumina cea neapropiată, biruit-ai întunericul răutăţii, 

Iisuse, Fiul lui Dumnezeu, vândut ai fost spre moarte de fiul întunericului; 

lisuse, Cel fără de vicleşug, sărutat ai fost cu sărutare vicleană de către vânzător; 
lisuse, Cel fără de preţ, vândut ai fost de oameni, dar ai rupt legăturile iadului; 
lisuse, Cel drept, cu cei fără de lege ai fost socotit; 

lisuse, Cel legat, dezleagă-mă şi pe mine de patimi; 

lisuse, Mielul cel dus la junghiere, îndreaptă-mă şi pe mine pe căile Tale; 

lisuse, Cel ce ai primit chip de rob, miluieşte-mă pe mine robul Tău; 

lisuse, Cel ce ai primit asemănare omenească, ridică-mă şi pe mine, robul Tău cel 
stricat; 

Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 3-lea 

Dumnezeiasca cunoştinţă având ai prevestit ucenicului întreita lepădare, iar el 
văzându-Te pe Tine, Domnul şi Învățătorul lui, a plâns cu amar lepădarea lui. Ca 
şi dânsul cad şi eu la picioarele Tale şi mă rog Ție; Caută spre mine şi înmoaie în- 
vârtoşarea inimii mele ca să spăl cu lacrimi picioarele Tale ca păcătoasa şi să strig 
din adâncul inimii: Aliluia! 


Icosul al 3-lea 

Preot fiind după rânduiala lui Melchisedec şi Arhiereu veşnic, stătut-ai înaintea 
arhiereului pământesc şi judecat ai fost, Stăpâne, de robul cel răzvrătit, căci lutul s- 
a ridicat împotriva olarului. Pentru aceasta cu frică aducem Ţie această cântare de 
laudă: 

lisuse, Cel nepreţuit, care ai fost prețuit de fiii lui Israil; 

lisuse, dorirea tuturor, Cel de Petru lepădat; 

lisuse, Dumnezeu şi om deplin, Cel de către luda trădat; 

Iisuse, mângâierea mea, Cel părăsit de către ucenici; 

Iisuse, Mieluşelul cel blând, sfâşiat de fiare; 

lisuse, Arhiereul cel veşnic, care ai intrat în Sfânta Sfintelor cu Sângele Jertfei Ta- 
le; 

Iisuse, Cel fără de întinăciune, curăţeşte păcatele mele; 


lisuse, Cel lepădat de către cei păcătoşi, miluieşte-mă pe mine cel căzut; 

lisuse, Dumnezeule Cel preaînalt, înalță mintea mea cea căzută în adâncul păcatu- 
lui; 

Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 4-lea 

Viforul omorului de om avându-l iudeii înlăuntrul lor, s-au lepădat ca fii ai tatălui 
diavolului de Tine, Doamne, cel ce eşti Calea, Adevărul şi Viaţa, noi însă pe Tine 
Te mărturisim, puterea lui Dumnezeu pentru care sunt păstrate vistieriile înţelep- 
ciunii şi cântăm: Aliluia! 


Icosul al 4-lea 

Auzind Pilat cuvintele Tale s-a minunat de dumnezeiasca Ta înţelepciune şi negă- 
sind în Tine vină de moarte şi-a spălat mâinile, dar inima şi-a întinat-o, osândind 
pe Cel drept; pentru care noi, bătându-ne pieptul, cu frică strigăm: 

lisuse, Fiul lui Dumnezeu, întristat ai fost de cei fără de lege; 

lisuse, Fiul lui David, biciuit ai fost de cei păcătoşi; 

lisuse, Cel ce îmbraci crinii câmpului, dezbrăcat ai fost de hainele Tale; 

lisuse, Cel ce acoperi cu ape cele mai dedesubt ale pământului, scoate-mă din poto- 
pul păcatului; 

lisuse, Cel ce ai săturat cinci mii de bărbaţi în pustie, cu fiere şi cu oţet ai fost adă- 
pat; 

lisuse, Viaţa cea adevărată, legat ai fost de stâlpul ocării; 

Iisuse, Cel ce ai grăit oamenilor din nori, spăimântatu-s-au stihiile de Patima Ta; 
lisuse, Cel ce ai vindecat rănile tuturor, primit-ai răni în loc de mulţumire; 

lisuse, Cel ce pentru mine ai fost rănit, vindecă rănile mele; 

lisuse, Pâinea vieţii, satură-mă pe mine, flămândul; 

lisuse, Stânca din care a izvorât apă în vremea lui Moise, adapă-mă din Sângele 
scurs din coasta Ta; 

lisuse, Cel rănit pentru mine, vindecă-mi rănile păcatului; 

Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 5-lea 

Plin ai fost de răni şi de sânge, îmbrăcat ai fost cu mantie roşie, Cel ce Te îmbraci 
cu lumina ca şi cu o haină, dezbracă de pe mine haina păcatului şi mă îmbracă în 
haina luminoasă a nepătimirii pentru care îţi cânt: Aliluia! 


Icosul al 5-lea 


Văzându-Te pe Tine Isaia, marele glăsuitor între prooroci "plin de răni şi fără de 
cinste", cu frică a strigat: "Văzutu-L-am pe El neavând nici chip, nici frumuseţe”, 
iar noi cu frică strigăm: 

lisuse, Fiul cel iubit al Tatălui, cumplit ai fost chinuit; 

Iisuse, Cel ce ai fost lovit cu trestia peste cap, scoate din capul meu gândul păca- 
tului; 

lisuse, ochii Tăi cei luminoşi plini au fost de sânge; 

lisuse, a cărui faţă a fost luminată mai mult decât lumina soarelui, scuipare a sufe- 
rit de la cei răi; 

lisuse, Cel ce ai răbdat necinste de la oameni, cu slavă eşti încununat pe Tronul 
dumnezeirii împreună cu Tatăl şi cu Duhul Sfânt; 

lisuse, a cărui faţă nu o pot privi nici îngerii, lovită a fost cu palma de către făptura 
Ta, 

Iisuse, Cel ce ai făcut voia Tatălui, bătut ai fost de către cei păcătoşi; 

lisuse, bunătatea cea nepreţuită, disprețuit ai fost de oameni; 

lisuse, Cel ce fără de număr ai fost rănit, vindecă sufletul meu de rănile păcatelor; 
Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 6-lea 

Judecător al nevinovăţiei Tale s-a arătat Pilat, scoțându-Te în faţa poporului şi zi- 
când: "lată Omul, întru care nimic vrednic de moarte nu am aflat", iar iudeii ca niş- 
te fiare sălbatice, vrând Sângele Tău cel prea scump, scrâşnind asupra Ta mai tare 
strigau: "Răstigneşte-L, răstigneşte-L"; mântuieşte-ne pe noi, Doamne, de veşnica 
scrâşnire, ca să ne închinăm Patimilor Tale, strigând: Aliluia! 


Icosul al 6-lea 

Strălucitor în lupta cu puterile întunericului ai fost Dumnezeule al oştirilor când a 
grăit Pilat iudeilor: "lată Omul", iar Tatăl din cer te-a primit ca pe o jertfă de ispă- 
şire, Mieluşelule dumnezeiesc; primeşte de la noi, lubitorule de oameni, ca jertfă 
curată cântarea aceasta: 

lisuse, Cel încoronat cu spini de către fiii lui Israil, încununează-mă şi pe mine cu 
cununa vieţii; 

lisuse, Podoaba noastră, îmbrăcat ai fost cu hlamidă de ocară; 

lisuse, Capul Bisericii, clătinare de cap ai fost oamenilor; 

lisuse, Raza strălucirii Tatălui, batjocura oamenilor ai fost; 

lisuse, Făcătorule a toate, chinuit ai fost de făptura Ta; 

lisuse, Dumnezeule, ocară ai fost oamenilor şi defăimare poporului, miluieşte-mă 
de viermele cel neadormit; 

Iisuse, Dumnezeule, răbdat-ai Patimi ca să mântuieşti firea omenească cea căzută; 


lisuse, Părinte bun, dă-mi căinţă ca şi fiului celui rătăcit; 

Iisuse, strălucirea măririi Tatălui, luminează-mă pe mine cel întunecat; 

lisuse, Cel ce ai răbdat pe Trupul Tău răni, vindecă inima mea cea rănită de păcat; 
Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 7-lea 

Vrând să mântuieşti pe om din robia vrăjmaşului, Te-ai umilit lisuse înaintea înge- 
rilor şi a oamenilor, primit-ai pe Trupul Tău bătăi şi răni ca să mântuieşti pe tot 
omul care strigă Ţie: Aliluia! 


Icosul al 7-lea 

Minunat s-a arătat răbdarea Ta, Stăpâne, când pe lemn fiind în Patimă n-ai ridicat 
cuvânt de blestem împotriva celor ce Te huleau, ci Te rugai Tatălui; "Părinte, iartă- 
i că nu ştiu ce fac", şi spălând pământul cu Sângele Tău de blestemul celor întâi- 
zidiţi ca să ne mântuieşti pe noi, cei ce-Ți cântăm unele ca acestea: 

lisuse, bunătatea cea nespusă, care ai pătimit pentru noi; 

lisuse, lubitorule de oameni, cu ură ai fost răsplătit pentru iubirea Ta; 

lisuse, Înţelepciunea lui Dumnezeu, Cel ce batjocorit ai fost de cei fără de minte; 
lisuse, Cel blând şi umilit cu inima, călcat ai fost în picioare de cei mândri; 

Lisuse, suferit-ai chinuri amare, ca să ne tămăduieşti pe noi; 

lisuse, Cel fără de patimă cu Dumnezeirea, cu răbdare ai pătimit pentru mine, ca 
prin Patima Ta să mă mântuieşti; 

Iisuse, Dumnezeule, mila mea, Cel ce fără de milă ai fost chinuit de toţi; 

Iisuse, Cel ce cu Patima Ta ai întunecat soarele, luminează-mă pe mine cel întune- 
cat, 

lisuse, Cel fără de ajutor în Patimă, ajută-mă pe mine păcătosul,; 

Iisuse, Cel ce ai zis: "Vulpile au vizuini şi păsările cuiburi, dar Fiul Domnului nu 
are unde să-şi plece capul" acoperă-mă pe mine sub acoperământul milei Tale; 
Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 8-lea 

Spăimântatu-s-a Petru când i-a văzut pe Moise şi pe Ilie stând în chip minunat 
lângă Tine, în muntele Taborului şi vorbind despre ieşirea Ta, cu uimire a strigat: 
"Doamne, bine este nouă aici”, vrând ca Slava Ta dumnezeiască să rămână veşnic 
în lumea aceasta; iar loan stând lângă Cruce, cu inima sfâşiată de durere, alături de 
Preasfântă Maica Ta, primindu-şi înfierea, plin de recunoştinţă a strigat: Aliluia! 


Icosul al 8-lea 


Cu Trupul sfâşiat de cele mai îngrozitoare chinuri, iar mai apoi răstignit pe Cruce, 
părăsit de ucenici, înconjurat de cei ce strigau spunând: "De eşti Tu, Fiul lui 
Dumnezeu, pogoară-Te de pe Cruce", neavând pe nimeni aproape decât pe Maica 
Ta şi pe ucenicul iubit, cunoscând ei singurătatea în lume, din mijlocul chinurilor 
ai strigat: "Femeie, iată Fiul tău" şi ucenicului "lată Mama ta"; iar noi cei înfiați, ca 
Magdalena, cu lacrimi cuprinzând prea curatele Tale picioare, cele pline de răni, 
strigăm unele ca acestea: 

lisuse, Cel ce ai fost judecat de judecători nedrepţi, ai milă de mine la Judecata Ta; 
lisuse, Fiul lui Dumnezeu, Cel ce ai răspuns prin cuvinte înaintea judecătorilor, 
iartă-mi cuvintele mele fără de judecată; 

Iisuse, Bunătatea Tatălui, disprețuit ai fost mai mult decât Baraba; 

Iisuse, Pacea noastră, ca un răzvrătitor ai fost socotit; 

Iisuse, Cel ce ai semănat sânge ca să răsară mucenici; 

Iisuse, Cel ce ai purtat pe Crucea Ta toate păcatele noastre; 

lisuse, Cel ce ai fost osândit, Judecătorule, nu mă osândi pentru păcatele mele; 
Iisuse, Cel ce n-ai folosit puterea în patimă, Tu eşti puterea mea, nu mă părăsi pe 
mine cel fără de putere; 

lisuse, Domnul Cel tare în războaie, căzut-ai sub Cruce în drum spre Golgota, aju- 
tă-mă să-mi duc crucea vieţii; 

lisuse, Cel ce ai fost necinstit de iudei, nu mă lepăda pe mine de la mărirea Ta; 


lisuse, Cel Unul - Născut al Tatălui, du-mă pe mine la Tatăl, 
Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 9-lea 

Toată firea s-a înspăimântat văzându-Te pe Tine spânzurat pe Cruce; soarele şi-a 
ascuns razele sale, pământul s-a cutremurat, catapeteasma bisericii, în două s-a 
rupt, iadul i-a dat afară pe morţii cei din veac; noi însă ne închinăm la locul unde 
au stătut picioarele Tale, strigând: Aliluia! 


Icosul al 9-lea 

Ritorii cei cu aleasă vorbire nu sunt în stare să aducă laudă vrednică Patimilor Ta- 
le; mintea şi inima, sufletul şi trupul meu şi toate mădularele mele pe care le-ai răs- 
cumpărat, cu umilinţă închinându-ne Ție strigăm: 

Iisuse, Cel ce ai fost pironit pe Cruce, şterge păcatele mele; 

Iisuse, păzeşte-mă în frica Ta; 

lisuse, Cel ce întinzi mila tuturor, întinde-mi şi mie mila Ta; 

Iisuse, revarsă milele Tale peste mine păcătosu; 

Iisuse, Mieluşelul lui Dumnezeu, cel ce ai fost înjunghiat pentru păcatele lumii; 


lisuse, Cel ce ai ieşit din mormânt ca dintr-o cămară, ridică-mă şi pe mine din mor- 
mântul păcatului; 

lisuse, Cel ce ai fost străpuns în coastă şi dintr-însa ne-ai izvorât nouă viaţă; 

lisuse, Jertfa cea vie, învredniceşte-ne şi pe noi din darurile răscumpărării; 

Iisuse, Cel ce Ţi-ai întins mâinile pe Cruce, cuprinde-mă în dumnezeieştile Tale 
braţe; 

Iisuse, Cel răstignit pe Cruce, răstigneşte şi trupul meu împreună cu toate patimile 
şi poftele mele; 

Iisuse, Cel ce numeri mulțimea stelelor, numără-mă şi pe mine cu aleşi Tăi; 

lisuse, dă-mi darul ca să nu mai doresc altceva decât pe Tine; 

Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 10-lea 

Vrând să mântuieşti lumea, chemat-ai la mântuire pe cei păcătoşi; dat-ai lumină 
orbilor, auzire surzilor, grai muţilor, întărit-ai pe cei morţi şi duhurile cele necurate 
le-ai alungat; numai Israil cel îndărătnic nu Te-a cunoscut pe Tine şi nu cântă cu 
noi: Aliluia! 


Icosul al 10-lea 

lisuse, Cel ce te îmbraci cu lumina ca şi cu o haină; gol şi dezbrăcat ai stat înaintea 
iudeilor pe Cruce, căci ostaşii împărțit-au hainele Tale, iar pentru cămaşă au arun- 
cat sorți. Dar stihiile, neputând suferi aceasta, cu perdea de întuneric Te-au aco- 
perit, iar noi cu frică şi cu cutremur cântăm unele ca acestea: 

lisuse, Cel ce te îmbraci cu lumina ca şi cu o haină, dezbrăcat ai fost de hainele 
Tale; 

lisuse, Cel ce îmbraci crinii ţarinii, îmbrăcat ai fost cu hlamidă de ocară; 

lisuse, Cel ce ai stat gol pe Cruce, cu cămaşă de întuneric Te-au îmbrăcat stihiile; 
Iisuse, Cel ce cu suspine Te-ai rugat Tatălui: "Părinte, iartă-i că nu ştiu ce fac", iar- 
tă-mă şi pe mine; 

Iisuse, Cel ce ai zis: "Părinte, în mâinile Tale îmi dau duhul Meu", primeşte şi su- 
fletele noastre în mâinile Tale; 

lisuse, Cel ce Ţi-ai dus Crucea la locul Căpățânii, ajută-mă să-mi duc şi eu crucea 
vieţii; 

Iisuse, Cel ce ai intrat prin uşile încuiate la apostolu Tăi, intră şi în inima mea, cea 
întunecată de păcat; 

Iisuse, Cel ce Te-ai înălţat la cer, înalță-mă şi pe mine din lumea păcatului; 

lisuse, Cel ce şezi de-a dreapta Tatălui, ajută-mă să stau şi eu de-a dreapta Ta; 
Iisuse, Cel ce ai fost adăpat cu fiere, adapă-mă şi pe mine cu scump Sângele Tău; 


Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 11-lea 

Ospătând la cină pe ucenicii Tăi şi cunoscând vicleşugul vânzării, ai vădit la cina 
aceea pe luda; ştiindu-l pe el că nu se va îndrepta, ai vrut să arăţi tuturor că Te-ai 
dat de bunăvoie ca să răpeşti lumea de la cel străin. Îndelung-răbdătorule, pentru 
aceasta îţi cântăm Ţic: Aliluia! 


Icosul al 11-lea 

Acestea zicea Domnul către iudei: "Poporul Meu, ce v-am făcut Eu vouă sau cu ce 
v-am supărat pe voi; pe orbii voştri i-am luminat, pe cei leproşi i-am curăţat, slă- 
bănogul cel ce şedea în pat l-am vindecat. Poporul Meu, ce v-am făcut Eu vouă? Şi 
cum Mi-aţi răsplătit? În loc de mană, cu fiere, în loc de apă cu oţet şi în loc să Mă 
iubiţi, pe Cruce M-aţi pironit. De acum nu voi răbda; chema-voi neamurile Mele şi 
acelea Mă vor proslăvi, împreună cu Tatăl şi cu Duhul; şi Eu le voi dărui Viaţă 
veşnică". Pentru care cântăm unele ca acestea: 

lisuse, Cel ce de la Tatăl ai venit şi ai Tăi nu Te-au primit; 

lisuse, Cel ce ai vădit pe cel ce avea să Te vândă; 

Iisuse, Cel ce ai zis: "Ce bine i-ar fi omului acestuia să nu se fi născut", iartă-mă pe 
mine păcătosul, 

lisuse, Cel ce lui Petru, cel ce a plâns pentru lepădare, iarăşi i-ai încredinţat paşte- 
rea oilor Tale; 

lisuse, Cel ce ai ascultat pe orbul din naştere şi i-ai deschis ochii, iar pe ai iudeilor 
i-ai lăsat închişi ca să nu vadă Dumnezeirea; 

lisuse, Cel ce ai vindecat pe slăbănogul, vindecă şi slăbănogeala mea sufletească; 
lisuse, Cel ce ai curăţat pe cei păcătoşi, curăţă şi lepra păcatelor mele; 

lisuse, Cel ce ai adus mântuire casei lui Zaheu, adu mântuire şi casei sufletului 
meu; 

lisuse, Cel ce ai înviat pe Lazăr cel mort de patru zile, înviază şi sufletul meu şi 
hrăneşte-l cu pâinea sufletului Tău; 

lisuse, Cel ce ai fost răstignit pe Cruce, răstigneşte şi păcatele mele; 

lisuse, Cel ce ai sfărâmat porţile cele de aramă ale iadului, sfărâmă şi încuietorile 
cu care m-a închis păcatul; 

lisuse, Cel ce ai rupt zăvoarele cele de fier, rupe şi cătuşele păcatului de pe sufletul 
meu; 

Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 12-lea 


Pe Făcătorul Legii L-au cumpărat cei fără de lege de la un ucenic şi ca pe un căl- 
cător de lege L-au pus de faţă înaintea lui Pilat, strigând: "Răstigneşte-L", pe Cel 
ce le-a dat mană în pustie, iar noi urmând tâlharului celui drept, Ii strigăm: Ali- 
luia! 


Icosul al 12-lea 

Răstignitu-Te-ai pentru mine ca să-mi dăruieşti mie iertare; împunsu-Te-ai în 
coastă ca să-mi izvorăşti pâraie de viaţă; cu piroane Te-ai pironit, ca cu să cred şi 
prin adâncul Patimilor Tale să strig Ţie acestea: 

lisuse, Cel ce Ţi-ai vărsat Sângele prin moarte ca prin el să-mi dăruieşti mie viaţă; 
lisuse, Cel ce te-ai făcut blestem, pentru ca să mă scoţi şi pe mine din bluestem; 
lisuse, Cel ce ai suferit moartea, ca să-mi dăruieşti mie Viaţă veşnică; 

Iisuse, Cel ce ai strigat: "Dumnezeul meu pentru ce M-ai părăsit?" nu mă părăsi pe 
mine cel ce zac în agonia păcatului; 

Iisuse, Cel încununat cu spini, scoate spinii păcatului din inima mea; 

lisuse, Cel ce ai fost hulit de iudei, scoate-mă pe mine de la hula păcatului; 

Iisuse, Cel ce ai împlinit taina răscumpărării, răscumpără şi sufletul meu; 

Iisuse, Cel ce Te-ai răstignit pe Cruce, ca pe mine să mă vindeci; 

lisuse, Cel ce Te-ai dat legat pe Tine, ca pe mine să mă dezlegi; 

lisuse, Cel ce Te-ai dat morţii, ca pe mine să mă înviezi; 

lisuse, Cel ce te-ai pogorât în iad, ca pe mine să mă ridici, 

lisuse, Cel ce Te-ai ridicat la cer, ridică-mă şi pe mine, păcătosul,; 

Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul al 13-lea (de trei ori) 

O! Bunul meu lisus Hristos, Dumnezeul meu cel îndelung-răbdător şi mult milo- 
stiv, primeşte această puţină rugăciune de căință şi mulţumire pentru Jertfa Ta, pe 
care o aducem ie din inimă; acoperă-ne pe noi şi ne apără de toată boala trupească 
şi sufletească şi de toți vrăjmaşii văzuţi şi nevăzuţi, de diavolii cei răi şi fără de 
ruşine, de patimi şi de poftele rele; iar la sfârşitul vieţii mele să aud şi eu fericitul 
glas: "Vino, slugă bună", ca împreună cu toţi Sfinţii Tăi să-Ţi cânt în veci Aliluia! 


Apoi zi din nou: 


Icosul 1 

Locul cetei îngereşti celei căzute voind a-l împlini cu noi, nu de la îngeri am primit 
ajutorul, ci Dumnezeu fiind pentru noi, Te-ai făcut om ca noi, ca pentru noi cei 
omorâţi de păcat să Te jertfeşti şi să ne aduci la viaţă prin Jertfa Trupului Tău cel 


de viaţă dătător şi al Sângelui Tău celui prea scump. Deci, pentru iubirea Ta cea 
nemărginită, mulţumitori fiind noi, aducem cântările acestea: 

Iisuse, Dumnezeule al iubirii, Cel ce atât de mult te-ai chinuit pentru noi; 

lisuse, Cel ce pe îngeri i-ai lăsat sus şi la oameni Te-ai pogorât; 

lisuse, Cel ce cu aceştia ai plinit locul cetei celei căzute; 

lisuse, Cel ce pe om asemenea îngerilor l-ai făcut; 

lisuse, Cel ce ai luat trup omenesc, ca pe om să-l îndumnezeieşti cu Trupul şi 
scump Sângele Tău; 

lisuse, Cel ce pe om cu hrană îngerească l-ai hrănit; 

lisuse, Pâinea vieţii; 

Iisuse, Pâinea care S-a pogorât din cer; 

lisuse, viaţa cea fără de moarte; 

lisuse, îndestularea cea fără de sfârşit; 

lisuse, dulceaţa Vieţii veşnice; 

Iisuse al meu şi Dumnezeul meu, pomeneşte-mă pe mine, când vei veni întru 
Împărăţia ta! 


Condacul 1 

Stăpâne PreaÎnalte şi Doamne al cerului şi al pământului, pe Tine, Împăratul cel fă- 
ră de moarte, văzându-Te mort pe cruce, făptura s-a cutremurat, cerul s-a înspăl- 
mântat, temeliile pământului s-au clătinat, iar cu înspăimântându-mă, închinân-du- 
mă, mulţumire aduc Patimilor Tale, care pentru mine Le-ai răbdat, şi mă rog ca tâl- 
harul. Iisuse al meu şi Dumnezeul meu, pomeneşte-mă pe mine, când vei veni 
întru Împărăţia ta! 


Canonul pentru răstignirea Domnului şi plângerea PreaSfintei Născătoare de 
Dumnezeu 


Canonul pentru răstignirea Domnului şi plângerea PreaSfintei Născătoare de 
Dumnezeu: Alcătuire a lui Simeon logofătul Icos: Ca o mieluşea, văzând pe mielu- 
şelul său tras spre junghiere, mergea în urmă Fecioara Maria cu părul despletit, 
dimpreună cu al-te femei, grăind aşa: „Unde mergi, Fiule? Pentru ce faci călătorie 
grabnică? Au doară este şi altă nuntă în Cana Galileii, şi acum Te grăbeşti a merge 
acolo, ca să le prefaci vinul în apă? Dar merge-voi cu Tine, Fiule? Sau aşteptate- 
voi? Dă-mi răs-puns, Fiule, nu mă trece tăcând, Cela ce m-ai păzit curată. Că Tu 
eşti Fiul şi Dumnezeul meu”. 


https://www.academia.edu/42725261/Canonul_pentru_r% C4% 83stignirea_Domnului_% C 
59%9Fi_pl% C3% A2npgerea_PreaSfintei_N 9% C4% 83sc 9% C4% 83toare_de_ Dumnezeu 


https://archive.org/details/canon-pt-plangerea 


ie se ste 


A zis Mama catre Fiu - Georgiana Lobont (Duminica la Florii): 
https://www.youtube.com/watch?v=j ICtUKXLtDY 


„Duminica la Florii” - Iulia Ioana Vlad şi Corul „Theologos”: 
https://www.youtube.com/watch?v=ltg_NmG6oKA 


&&& 
alcătuire a lui Simeon logofătul 


Cântarea 1 


Irmos: Ca pe uscat umblând Israil, cu urmele prin adânc, pe prigonitorul Faraon 
văzându-l înecat, a strigat: „Lui Dumnezeu cântare de biruinţă să-l cântăm!” 


Slavă Ţie, Dumnezeul nostru, slavă Ţie! 


Dacă a văzut Precista Fecioară pe Fiul său şi Domnul spânzurat pe Cruce, văi- 
tându-se, striga cu amar împreună cu celelalte femei, şi oftând grăia: 


Slavă Ţie, Dumnezeul nostru, slavă Ţie! 


Te văd acum, iubitul meu Fiu şi dorit, spânzurat pe Cruce, şi mă rănesc acum cu 
inima, zicea Precista. Dar dă cuvânt roabei Tale, Bunule. 


Slavă Tatălui şi Fiului şi Sfântului Duh. 


De voie, Fiul meu şi Făcătorule, rabzi pe lemn moarte cumplită, Fecioara grăia, 
stând înaintea Crucii cu apostolul cel iubit. 


Şi acum şi pururea şi în vecii vecilor. Amin (a Născătoarei de Dumnezeu) 


Acum m-am lipsit de aşteptarea mea, de bucuria şi de veselia Fiului meu şi 
Domnul. Vai mie! Că sunt zdrobită de durere, Precista plângând, grăia. 


Cântarea a 3-a 


Irmos: Nu este sfânt precum 'Tu, Doamne Dumnezeul meu, carele ai înălțat frun- 
tea credincioşilor Tăi, Bunule, şi ne-ai întărit pre noi pe piatra mărturisirii Tale. 


Slavă Ţie, Dumnezeul nostru, slavă Ţie! 


De frica iudeilor, Petru s-a ascuns, şi toţi credincioşii au fugit părăsind pe Hristos, 
Fecioara suspinând, grăia: 


Slavă Ţie, Dumnezeul nostru, slavă Ţie! 


Pentru naşterea Ta cea străină şi înfricoşătoare, Fiul meu, eram mai mărită decât 
toate maicile. Dar vai mie! acum văzându-Te pe lemn, mă aprind cu inima. 


Slavă Tatălui şi Fiului şi Sfântului Duh. 


Văzând pe Fiul meu, pe Carele pe braţe prunc L-am purtat, l-aş lua de pe lemn, 
zicea Precista; dar vai mie! Nimeni nu mi-L dă. 


Şi acum şi pururea şi în vecii vecilor. Amin (a Născătoarei de Dumnezeu) 


lată Lumina mea cea dulce, nădejdea şi viaţa mea cea bună, Dumnezeul meu a 
apus pe Cruce; mă aprind cu inima, grăia Fecioara suspinând, grăia. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu 
dumnezeiască cuviinţă cântă, grăind din cuget curat întru Domnul prăznuind. 


Slavă Ţie, Dumnezeul nostru, slavă Ţie! 


Soarele cel neapus, Dumnezeule Cel prea veşnic şi Făcătorul tuturor făpturilor, 
Doamne, cum rabzi patimă pe Cruce? Precista plângând, grăia. 


Slavă Ţie, Dumnezeul nostru, slavă Ţie! 


Cea neispitită de nuntă, plângând, grăia către cel cu bun chip: „Grăbeşte, losife, 
apropie-te la Pilat şi cere să iei de pe lemn pe Învățătorul tău.” 


Slavă Tatălui şi Fiului şi Sfântului Duh. 


Văzând Iosif pe cea Curată lăcrimând cu amar, s-a tulburat şi plângând, s-a dus 
către Pilat, grăind cu plângere: „Dă-mi trupul Dumnezeului meu”. 


Şi acum şi pururea şi în vecii vecilor. Amin (a Născătoarei de Dumnezeu) 


Văzându-Te pe Tine rănit şi fără slăvire, gol pe lemn, Fiul meu, mă aprind cu ini- 
ma, suspinând ca o maică, Fecioara grăia. 


Cântarea a 5-a 

Irmos: Cu dumnezeiască strălucirea Ta, Bunule, sufletele cele ce dis de dimineaţă 
vin la Tine cu dragoste, mă rog, luminează-le, ca să Te vadă pe Tine, Cuvinte al lui 
Dumnezeu, Cela ce chemi din negura greşalelor. 


Slavă Ţie, Dumnezeul nostru, slavă Ţie! 


Luându-L cu plângere, Maica cea neispitită de bărbat L-a pus pe genunchi, şi ru- 
gându-L cu lacrimi şi sărutându-L cu amar, plângea şi grăia. 


Slavă Tatălui şi Fiului şi Sfântului Duh. 


O nădejde şi o viaţă Te aveam pe Tine, Stăpâne, Fiul meu şi Dumnezeule, întru 
lumina ochilor, roaba Ta. lar acum sunt lipsită de Tine, dulcele şi iubitul meu Fiu. 


Şi acum şi pururea şi în vecii vecilor. Amin (a Născătoarei de Dumnezeu) 
Dureri şi necazuri şi suspinuri m-au aflat, vai mie! Precista suspinând cu amar, 
grăia, văzându-Te pe Tine mort, Fiul meu cel iubit, gol şi părăsit şi uns cu 


miresme. 


Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, grăiesc către Tine: Scoate din stricăciune viaţa mea, Multmilostive. 


Slavă Ţie, Dumnezeul nostru, slavă Ţie! 
Văzându-Te mort, lubitorule de oameni, pe Tine, Cel ce ai înviat pe cei morţi, rău 
mă vait şi mă rănesc cu inima, aş fi vrut să mor cu Tine, grăia Precista, că nu răbd 


să Te văd mort fără suflare. 


Slavă Ţie, Dumnezeul nostru, slavă Ţie! 


Văzându-Te pe Tine, Preabunule Dumnezeule şi Milostive Doamne, fără slăvire, 
fără suflare şi fără chip, mă mir şi plâng, ţinându-Te precum nu m-am nădăjduit să 
Te văd! Vai mie, Fiul meu şi Dumnezeule! 


Slavă Tatălui şi Fiului şi Sfântului Duh. 

Nu grăieşti roabei Tale cuvânt, Fiul lui Dumnezeu? Au îndura-Te-vei, Stăpâne, de 
Ceea ce Te-a născut pe Tine? Grăia Precista suspinând şi plângând, şi săruta trupul 
Domnului său. 


Şi acum şi pururea şi în vecii vecilor. Amin (a Născătoarei de Dumnezeu) 


Gândesc, Stăpâne, că nu voi mai auzi glasul Tău cel dulce, nici nu voi mai vedea 
frumuseţea feţei Tale, ca mai înainte; pentru că ai apus, Fiul meu, de la ochii mei. 


Condac, glasul al 8-lea: Pe Cel ce S-a răstignit pentru noi, veniți să-L lăudăm; că 
pe Acesta L-a văzut Fecioara Maria pe lemn şi a zis: „Deşi rabzi răstignire, Tu eşti 


Fiul şi Dumnezeul meu”. 


cos: Ca o mieluşea, văzând pe mieluşelul său tras spre junghiere, mergea în urmă 


Fecioara Maria cu părul despletit, dimpreună cu alte femei, grăind aşa: „Unde 
mergi, Fiule? Pentru ce faci călătorie grabnică? Au doară este şi altă nuntă în Cana 
Galileii, şi acum Te grăbeşti a merge acolo, ca să le prefaci vinul în apă? Dar mer- 
ge-voi cu Tine, Fiule? Sau aşteptate-voi? Dă-mi răspuns, Fiule, nu mă trece tăcând, 
Cela ce m-ai păzit curată. Că Tu eşti Fiul şi Dumnezeul meu”. 


Cântarea a 7-a 

Irmos: Dătător de rouă cuptorul l-a făcut îngerul cuvioşilor tineri, iar pe haldei 
arzându-i porunca lui Dumnezeu, pe chinuitorul l-a plecat a grăi: Binecuvântat eşti 
Dumnezeul părinților noştri. 

Slavă Ţie, Dumnezeul nostru, slavă Ţie! 

Unde este, Fiul meu şi Dumnezeule, bunăvestirea cea de demult, numindu-te pe 
Tine Împărat şi Fiul Dumnezeului Celui Preaînalt? Căci acum Te văd pe Tine, 


lumina mea cea dulce, gol, mort şi rănit. 


Slavă Ţie, Dumnezeul nostru, slavă Ţie! 


Cela ce alini durerile, primeşte-mă acum la Tine, Fiul meu şi Dumnezeule, ca să 
mă pogor şi eu, Stăpâne, în iad cu Tine; nu mă lăsa singură, că nu pot răbda să mai 
trăiesc, nevăzându-te pe Tine, Lumina mea cea dulce. 

Slavă Tatălui şi Fiului şi Sfântului Duh. 

Suspinând cu amar Cea fără prihană, împreună cu celelalte femei purtătoare de 
mir, şi văzând cum îl duc pe Hristos, grăia: „Vai mie, ce văd? Unde mergi acum, 
Fiul meu, şi pe mine singură mă laşi?” 

Şi acum şi pururea şi în vecii vecilor. Amin (a Născătoarei de Dumnezeu) 
Suspinând şi slăbind, Cea fără prihană grăia mironosiţelor: „Plângeţi împreună cu 
mine şi vă tânguiţi amar, căci iată Lumina mea cea dulce şi Învățătorul vostru se dă 
mormântului.” 


Cântarea a 8-a 


Irmos: Din văpaie cuvioşilor rouă ai izvorât şi jertfă dreptului cu apă ai ars-o. Căci 
toate le faci, Hristoase, cu singură voirea. Pe Tine Te prea înălțăm întru toţi vecii. 


Slavă Ţie, Dumnezeul nostru, slavă Ţie! 


Văzând losif pe Fecioara plângând, inima i se rupea şi plângea cu amar: „O, 
Dumnezeul meu! Cum Te voi îngropa acum eu, robul Tău? Cu ce pânză voi înfă- 
şura trupul Tău?” 


Slavă Ţie, Dumnezeul nostru, slavă Ţie! 

Mai presus de mine a covârşit vederea Ta, Doamne, cea străină, Cela ce porți toată 
făptura. Pentru aceea şi losif împreună cu Nicodim Te poartă, ca pe un mort, pe 
mâinile lor şi Te îngroapă. 


Binecuvântăm pe Tatăl şi pe Fiul şi Sfântul Duh, Dumnezeu! 


Taină străină şi prea slăvită văd, Fecioara grăia Fiului său şi Dumnezeu: Cum Te 
pun în mormânt pe Tine, carele cu porunca pe morţi îi scoli din mormânt? 


Şi acum şi pururea şi în vecii vecilor. Amin (a Născătoarei de Dumnezeu) 


Nici de la mormântul Tău nu mă voi scula, Fiul meu, nici a izvori lacrimi nu voi 
înceta, până ce şi eu mă voi pogori în iad; că nu pot răbda despărțirea de Tine, Fiul 
meu. 


Cântarea a 9-a 

Irmos: Pe Dumnezeu a-L vedea nu este cu putinţă oamenilor, spre Carele nu 
cutează a căuta cetele îngereşti; lar prin tine, Precistă, S-a arătat oamenilor Cu- 
vântul întrupat; pe Carele slăvindu-L cu oştile cereşti, pe tine te fericim. 

Slavă Ţie, Dumnezeul nostru, slavă Ţie! 

De acum nu se va mai lipi de mine bucuria niciodată, suspinând grăia Cea fără 
prihană. Că lumina mea şi bucuria mea în mormânt au apus. Ci nu-L voi lăsa 
singur, aici voi muri şi mă voi îngropa cu Dânsul. 

Slavă Ţie, Dumnezeul nostru, slavă Ţie! 

Rana sufletului meu, tămăduieşte-o acum, Fiul meu, grăia Preacuvioasa lăcrimând; 
înviază şi-mi potoleşte durerea şi necazul. Că poţi, Stăpâne, câte vei vrea să faci, 
măcar de Te-ai şi îngropat de voie. 

Slavă Tatălui şi Fiului şi Sfântului Duh. 

O, cum s-a ascuns ţie adâncul îndurărilor, Maică, în taină a zis Domnul, că vrând 
să mântuiesc făptura Mea, am primit a muri. Ci voi şi învia, ca un Dumnezeu al 
cerului şi al pământului, şi pe tine te voi slăvi. 

Şi acum şi pururea şi în vecii vecilor. Amin (a Născătoarei de Dumnezeu) 
Cânta-voi milostivirea Ta, lubitorule de oameni, şi mă voi închina mulţimu milei 


Tale, Stăpâne. Că vrând să mântuieşti zidirea Ta, ai luat moarte, zis-a Precista; ci 
pentru învierea Ta, Mântuitorule, miluieşte-ne pre noi toţi. 


Apoi în loc de: Cuvine-se să te fericim... se zice Irmosul: Pe Dumnezeu a-L vedea 
nu este cu putință oamenilor, spre Carele nu cutează a căuta cetele îngereşti; lar 
prin tine, Precistă, S-a arătat oamenilor Cuvântul întrupat; pe Carele slăvindu-L cu 
oştile cereşti, pe tine te fericim. 


Și, după: Tatăl nostru, care eşti în ceruri, Sfinţească-se numele Tău, vie împă- 
răția Ta, facă-se voia Ta precum în cer aşa şi pe pământ. Pâinea noastră cea 
spre fiinţă dă-ne-o nouă astăzi. Şi ne iartă nouă greşalele noastre, precum şi noi 
iertăm greşiţilor noştri. Și nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Se zice Condacul: Pe Cel ce S-a răstignit pentru noi, veniţi să-L lăudăm; că pe 
Acesta L-a văzut Fecioara Maria pe lemn şi a zis: „Deşi rabzi răstignire, Tu eşti 
Fiul şi Dumnezeul meu”. 


Și celelalte ale Pavecerniţei, după obicei, şi Apolisul. 
Plânsul Maicii Domnului 


Văzându-L. pe Hristos pe Cruce, 

Răstignit de bunăvoie între tâlhari, 

PreaSfântă Maica Sa, lovindu-se cu pumnii, striga: 
„Fiul meu Cel fără de păcat! 

Eşti țintuit pe Cruce fără vină, 

Ca un tâlhar, 

Ca să redai viaţă neamului omenesc, după mare mila Ta! 
Cum pot eu să sufăr să te văd Țintuit pe lemn, 

Pe Tine, născut fără durere, zămislit fără de bărbat! 
Cu câtă durere e frântă inima mea! 

S-a împlinit cuvântul lui Simeon: 

„O sabie îţi va străpunge inima!” 

Lumea se bucură, primind de la Tine Izbăvirea; 
Dar pântecele meu arde la vederea răstignirii Tale, 
Cum suferi Tu singur pentru toţi, o, Fiul meu, 

Ci mântuieşte-i pe toţi ce-ţi cântă Ție! 


(Din stihirile Crucii şi ale Născătoarei de Dumnezeu) 


Canonul şi Acatistul Sfântului Mormânt al Mântuitorului nostru lisus Hristos 


Canonul şi Acatistul Sfântului Mormânt al Mântuitorului nostru isus Hristos: 


https://www.academia.edu/42852805/Canonul_% C59%9Fi_Acatistul_Sf9%C3% A2ntului_M 
orm% C3% A2nt al M%C3% A?2ntuitorului nostru lisus Hristos 


3 5 e 


Canonul Acatistului Sfântului Mormânt 
Rugăciunile începătoare 
[Preotul: face obişnuitul început, zicând: Binecuvântat este Dumnezeul nostru. ] 
Citeţul: Amin. Slavă Ţie, Dumnezeul nostru, slavă Ţie! 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu ade- 
vărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


Doamne, auzi rugăciunea mea, ascultă cererea mea, întru credincioşia Ta, auzi- 
mă, întru dreptatea Ta. Să nu intri la judecată cu robul Tău, că nimeni din cei 
vii nu-i drept înaintea Ta. Vrăjmaşul prigoneşte sufletul meu şi viaţa mea o calcă 


în picioare; făcutu-m-a să locuiesc în întuneric ca morţii cei din veacuri. Mâh- 
nit e duhul în mine şi inima mea încremenită înlăuntrul meu. Adusu-mi-am 
aminte de zilele cele de demult; cugetat-am la toate lucrurile Tale, la faptele 
mâinilor Tale m-am gândit. Întins-am către Tine mâinile mele, sufletul meu ca 
un pământ însetoşat. Degrab auzi-mă, Doamne, că a slăbit duhul meu. Nu-ţi 
întoarce fața Ta de la mine, ca să nu mă asemăn celor ce se coboară în 
mormânt. Fă să aud dimineaţa mila Ta, că la Tine îmi este nădejdea. Arată-mi 
calea pe care voi merge, că la Tine am ridicat sufletul meu. Scapă-mă de vrăj- 
maşii mei, că la Tine alerg, Doamne. Învaţă-mă să fac voia Ta, că Tu eşti 
Dumnezeul meu. Duhul Tău cel bun să mă povățuiască la pământul 
dreptăţii. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. Fă bunătate de stârpeşte pe vrăjmaşii mei şi 
pierde pe toți cei ce necăjesc sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Iosif cel cu bun chip de pe lemn luând prea curat Trupul Tâu, cu giulgiu 
curat înfăşurându-L şi cu miresme în mormânt nou îngropându-L L-a pus. 


Slavă... şi acum... al Maicii Domnului 


Miluieşte-mă, Dumnezeule, după mare mila Ta, şi după mulțimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 


voit jertfă, Ți-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi Smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile lerusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 

Canonul 


Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Preasfântule mormânt al lui Hristos, mântuieşte-ne pe noi cu darul tâu. 
Strălucirea lui lisus cea purtătoare de lumină întru Tine S-a sălăşluit, luminând pe 
credincioşii cei ce cu evlavie, din credinţă fierbinte se apropie la Tine, mor- 
mântule prea slăvite. 


Stih: Preasfântule mormânt al lui Hristos, mântuieşte-ne pe noi cu darul tâu. 


Tu te-ai arătat, întru adevâr, izvor de viaţă mort primind înlăuntru pe Hristos, cel 
de-a pururea viu. Rugămu-ne să înviezi sufletele noastre cele omorâte. 


Slavă... 


Întru tot cinstite mormântule al lui Hristos, a sufletului Mângâiere, a lumii lu- 
minare, a bine credincioşilor fală şi laudă, pe cei ce se închină ţie, din primejdii 
slobozeşte-i. 


Și acum... 

Din prea curatele tale sângiuiri, o, prea curată Fecioară, fără sămânță ai zămislit pe 
Făcătorul tuturor, carele a suferit îngropare pentru noi şi a înviat şi lumii a dat 
viaţă. 

Cântarea a 3-a 


Irmos: Nu este sfânt ... 


Stih: Preasfântule mormânt al lui Hristos, mântuieşte-ne pe noi cu darul tâu. 


Spăimântezu-mă întru tine, o, prea sfântule mormânt, cugetând la al tău dar, carele 
ai primit de la Dumnezeu, revărsând cu îmbelşugare credincioşilor dumnezeiasca 
luminare cea vărsătoare de aur. 

Stih: Preasfântule mormânt al lui Hristos, mântuieşte-ne pe noi cu darul tâu. 
Prea slăvite al lui Hristos mormântule şi de trei ori fericite, luând în sânurile tale pe 
Dătătorul luminii, te-ai arâtat în faptă scaun purtător de lumină al Impăratului 
tuturor. 

Slavă... 

Veniţi, credincioşilor, să ne adunăm, ca să alcâtuim ceata Mirelui celui purtător de 
lumină a sufletelor noastre, carele ca dintr-o Câămară luminată, din mormânt ce 
prea slăvire a răsărit. 

Și acum... 

Dă-ne, Preaneîntinată, şi nouă, celor ce din dor străjuim la mormântul cel primitor 
de viaţă, a Fiului şi Dumnezeului tău lăsare de păcate şi izbăvire de multe pri- 
mejdi. 


Catavasia: Nu este sfânt precum Tu, Doamne Dumnezeul meu, care ai înălțat 
fruntea credincioşilor Tăi, Bunule şi ne-ai întărit pe noi pe piatra mărturisirii Tale. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu 
dumnezeiască cuviinţă cântă strigând; din cuget curat întru Domnul să prăznuim. 


Stih: Preasfântule mormânt al lui Hristos, mântuieşte-ne pe noi cu darul tâu. 


Dumnezeieştii îngeri te străjuiau, îmbrăcaţi în albe haine arătându-se femeilor, 
binevestind Invierea cea de-a treia zi din morţi a lui lisus. 


Stih: Preasfântule mormânt al lui Hristos, mântuieşte-ne pe noi cu darul tâu. 


Că alt soare izvorăşti strălucire celor ce cu credinţă se apropie de tine, prea lăudat 
veselind toate şi sfințind sufletele binecredincioşilor, cu totul fericite. 


Slavă... 


Mormântule prea sfinte, cine va povesti darurile tale cele multe şi de multe feluri 
care le ai, întru tot cinstite, sălăşluire fiind a lui Hristos, Impâratul tuturor. 


Și acum... 


Vas prea neîntinat, Biserică prea nespurcată, chivot fecioresc, prea sfânt loc de 
sfinţenie, pe tine, frumuseţea lui Iacov, te-a ales Stăpânul. 


Cântarea a 5-a 

Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, mă rog, luminează-le; ca să Te vadă Cuvinte al lui Dumnezeu pe Tine, 
Adevăratul Dumnezeu, cel ce îi chemi din negura greşelilor. 

Stih: Preasfântule mormânt al lui Hristos, mântuieşte-ne pe noi cu darul tâu. 
Mare odor a toată lumea te-ai arătat cu adevărat, mormântule, prea luminate. Ro- 
gu-te, cu strălucirile tale cele de raze slobozitoare, străluceşte şi inima mea cea 
întunecată. 


Stih: Preasfântule mormânt al lui Hristos, mântuieşte-ne pe noi cu darul tâu. 


Unule singur fericite lisuse, arată-ne fericiţi şi pe noi cei ce cu nevrednicie locuim 
în Casa ta aceasta şi lăudăm prea sfântul Tău mormânt şi pe Tine Te slăvim. 


Slavă... 

Sălaş cu totul luminos al lui Hristos, străluceşte sufletele celor ce cu dor mânecă la 
tine, rogu-mă, şi trimite lor darul ceresc, din dumnezeiasca luminare cea prea 
înaltă. 


Și acum... 


Tărie şi laudă, Cel ce dintru tine, Stăpâna lumii, S-a născut, şi mântuire s-a făcut 
celor pierduţi, izbăvindu-i din porțile iadului şi din mormânt sculându-Se. 


Cântarea a 6-a 


Irmos: Marea vieţii ... 

Stih: Preasfântule mormânt al lui Hristos, mântuieşte-ne pe noi cu darul tâu. 

Ca pe un stâlp de foc, noi, credincioşii, te vedem, o, mormântule prea cinstite, la 
păşunile fericirii povăţuind pe cei bine credincioşi, cărora să ne învrednicim toţi cu 
dumnezeiescul dar. 

Stih: Preasfântule mormânt al lui Hristos, mântuieşte-ne pe noi cu darul tău. 
Acoperă, apără, păzeşte pe bine credincioşii închinâtori, care cu credinţă trec cu 
vederea năvâlirile tâlharilor şi greutatea locului, ca trecând, să vină să te cuprindă 
pe tine. 

Slavă... 

Rugâtoare cerere primeşte, o, Impărate al tuturor, al celor ce cu fierbinte credinţă 
se roagă ţie, şi dă pace scăpând de cele rele pe toţi cei ce cu credinţă se apropie la 


dumnezeiescul Tâu mormânt. 


Și acum... 


Izgoneşte degrab din Ierusalim lătrările eresurilor, adunând împotrivă, Stăpâne, 
într-o împreună glăsuire, laudele cu dumnezeiască cuviinţă, pentru solirile celeia ce 
fără sămânță Te-a născut pre Tine. 


Catavasia: Marea vieţii văzând-o înălțându-se de viforul ispitelor, la limanul Tău 
cel lin alergând, strig către Tine: scoate din stricăciune viaţa mea, Mult Milostive. 


Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i porunca lui Dumnezeu, pe tiran l-a plecat a grăi: Binecuvântat eşti, 
Dumnezeul părinţilor noştri! 

Stih: Preasfântule mormânt al lui Hristos, mântuieşte-ne pe noi cu darul tâu. 

Cu bună cucernicie cuprinzând mormântul Tâu, lisuse prea începătorule Dumn- 


ezeule, noi, credincioşii, lăudăm Pogorârea Ta, cu dor strigând împreună: Bine eşti 
cuvântat, Dumnezeul Părinților noştri! 


Stih: Preasfântule mormânt al lui Hristos, mântuieşte-ne pe noi cu darul tâu. 
Mort ţinându-Te de câtre Iosif, Stăpâne lisuse al meu, Hristoase, Te pui cu po- 
gorământ în mormânt nou, tânguindu-ne şi strigând cu câldură: bine eşti cuvântat, 
Dumnezeul Părinților noştri! 

Slavă... 

Sfinţeşte sufletele şi trupurile, milostive îndurate Iisuse, celor ce pentru Tine petrec 
calea mârii, şi dă cu credinţă a striga: Bine eşti cuvântat, Dumnezeul Părinților 
noştri! 

Și acum... 

Milostivitoare a firii tu ai fost, singură de Dumnezeu fericită, căci pe Dumnezeu, 
Cel ce şade pe umeri de heruvimi, în braţe ţinându-L, strigi: Bine eşti cuvântat, 
Dumnezeul Părinților noştri! 

Cântarea a 8-a 

Irmos: Din văpaia cuvioşilor... 

Stih: Preasfântule mormânt al lui Hristos, mântuieşte-ne pe noi cu darul tâu. 
Prea laud, dumnezeiescule Cuvânt, pogorârea care ai făcut pentru mine, cel osân- 
dit, Trup împrumutând, la moarte Te-ai dat, ca să mă faci nemuritor, pe mine, cel 
omorât. 


Stih: Preasfântule mormânt al lui Hristos, mântuieşte-ne pe noi cu darul tău. 


Toate cele cereşti se prea înspâăimântează, văzându-Te pe Tine, Cuvinte, mort în 
groapă, iar de a Ta slavă toate s-au umplut, când ai înviat a treia zi din groapă. 


Binecuvântăm pe Tatăl, şi pe Fiul şi pe Sfântul Duh, Domnul. 


Prea luminate şi de Dumnezeu proslăvite mormânt, de câte daruri te-ai făcut pri- 
cinuitor nouă, căci odată morţi fiind, acum prin tine ne-am făcut vii. Drept aceea, 
te cinstim întru toţi vecii. 


Și acum... 


Sfeşnic cu raze de aur pe tine mai înainte te-ai închipuit primind negrâit Lumina 
cea neapropiată, cu cunoştinţă prin EI strălucind marginile. Drept aceea, te lăudăm 
pe tine, Curată, în veci. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă ai ars-o; că toate le 
faci, Hristoase, cu singură voirea; pe Tine Te prea înălțăm întru toţi vecii. 


Cântarea a 9-a 

Irmos: Pe Dumnezeu a-L vedea nu este cu putință oamenilor, spre care nu cutează 
a căuta Oştile îngereşti; iar prin tine Preacurată S-a arătat oamenilor Cuvântul 
Intrupat. Pe care mărindu-L cu Oştile cereşti, pe tine te fericim. 

Stih: Preasfântule mormânt al lui Hristos, mântuieşte-ne pe noi cu darul tâu. 

Tu ai primit mort şi fără glas spre Carele nu cutează a căuta cetele îngereşti, 
umplându-te de daruri cu adevărat ca un alt cer, luminat cu slavă, întru tot cinstite 


mormântule al Mântuitorului cu bună cucernicie te fericim. 


Stih: Preasfântule mormânt al lui Hristos, mântuieşte-ne pe noi cu darul tâu. 


Invredniceşte prea sfinte pe cei ce cu bună cucernicie te sărută pe tine, să afle răs- 
plătire dintru înălțime şi toate neghinele celui viclean ascuţite, cu sabia dumne- 
zeiescului dar tăindu-le, nevătămaţi pe noi păzeşte-ne. 


Slavă... 
Treime nedespărțită şi împreună fără de început şi împărțită numai în ipostasuri, 
mai presus de minte şi de toată înţelegerea cea zidită, Părinte, Cuvinte şi Duhule, 


întăreşte pe toţi cei ce întru umilinţă slăvesc Stăpânirea Ta. 


Și acum... 


Intărind fiind cu a ta putere şi al tău dar, ţie aducând, prea fără de prihană, cântare 
cu osârdie, deci primeşte-o pe aceasta, Fecioară curată, dând împotrivă darul tău 
cel mult minunat, din visteriile cele nesfârşite, de Dumnezeu fericită. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Sircelelaltţe= 
Acatistul Sfântului Mormânt al Mântuitorului nostru lisus Hristos 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacele şi Icoasele: 


Condacul 1 

În mormânt, Viaţă, pus ai fost, Hristoase, şi prin Învierea Ta I-ai arătat lăcaş vre- 
dnic de închinare, strălucindu-l cu razele dumnezeirii. Către care şi noi, cugetând 
cu evlavie, dorind a ne umple de lumina Ta sfântă, strigăm: Bucură-te, mormânt 
plin de lumină cerească! 


Icosul 1 


Ca o candelă aprinsă de Însuşi Dumnezeu arătându-se mormântul la fiecare praznic 
al Învierii, cetele îngerilor slavoslovesc, firea tresaltă şi poporul se minunează, 
cântând către el acestea: 

Bucură-te, mormânt prea luminat al lui Hristos; 

Bucură-te, podoabă a poporului binecredincios; 

Bucură-te, mărturie a Învierii Celui Răstignit; 

Bucură-te, făclie aprinsă de Domnul cel slăvit; 

Bucură-te, că la fiecare Paşte înfloreşti,; 

Bucură-te, că în mijlocul lumii străluceşti; 

Bucură-te, biserică ce răsună de rugăciuni; 

Bucură-te, că în tine se arată râuri de minuni; 

Bucură-te, că luminezi întreaga lume; 

Bucură-te, că laşi în noi neşterse urme; 

Bucură-te, că râvnim după a ta binecuvântare; 

Bucură-te, cel mai slăvit loc de închinare; 

Bucură-te, mormânt plin de lumină cerească! 


Condacul al 2-lea 
Lumea care Te-a prigonit, Mântuitorule, se arată înşelătoare, amăgindu-ne cu 
ispitele ei, dar noi, întăriți fund prin pătimirea Ta, nu voim a părăsi cugetarea la 


mormântul Tău, pentru care li cântăm lui Dumnezeu: Aliluia! 


Icosul al 2-lea 

Doamne, Cel ce eşti Lumina lumii, ai fost pus în mormânt de ucenicii Tăi, dar 
întunericul nu Te-a cuprins. Întăreşte-ne pe noi, cei ce suntem înconjurați de întu- 
nericul deşertăciunilor, dar avem gândul la mormântul în care ai stat, ca să zicem 
către el acestea: 

Bucură-te, chivot în care taina Învierii a fost ţinută; 

Bucură-te, că în toate marginile lumii a fost răspândită; 

Bucură-te, templu de care se sfărâmă idolii păgânilor; 

Bucură-te, sabie care taie în carnea rătăcirilor; 

Bucură-te, că Domnul asupra ta veghează; 

Bucură-te, că loc de închinare te aşază; 

Bucură-te, mare care îneci îndoiala; 

Bucură-te, miere care alungi amăreala; 

Bucură-te, că pe credincioşi îi umpli de binecuvântare; 

Bucură-te, că la tine toți aleargă să găsească alinare; 

Bucură-te, că în tine Domnului ne închinăm; 

Bucură-te, că în sufletele noastre te purtăm; 

Bucură-te, mormânt plin de lumină cerească! 


Condacul al 3-lea 

După ce hulitorii de Dumnezeu Te-au răstignit, o, Fiule al lui Dumnezeu, şi ai 
murit pe Cruce pentru păcatele noastre, Iosif cel cu bun chip a cerut de la Pilat 
trupul Tău, şi cerându-l, l-a primit, strigând din adâncul sufletului: Aliluia! 


Icosul al 3-lea 

Iosif, fiind pătruns de puterea Ta cea dumnezeiască, a lepădat frica iudeilor şi, 
pogorând trupul Tău de pe Cruce împreună cu Nicodim, cu smirnă şi cu aloe l-au 
uns, punându-l în mormântul către care noi strigăm: 

Bucură-te, sfârşitul patimilor Mântuitorului; 

Bucură-te, începutul proslăvirii Domnului; 

Bucură-te, masă care ţii ca pe o jertfă pe Hristos; 

Bucură-te, că Domnul S-a adus pentru noi tămâie cu bun miros; 

Bucură-te, lacrimă de bucurie a pământului întristat, 

Bucură-te, rază de soare pentru losif cel îndurerat; 

Bucură-te, că Fecioara Maria cu lacrimile sale te-a udat; 

Bucură-te, că binecuvântarea ei peste tine s-a arătat; 

Bucură-te, că apostolii de tine s-au uimit; 

Bucură-te, că mulţi credincioşi în tine s-au odihnit; 

Bucură-te, poartă deschisă a casei Domnului Preaiubit; 


Bucură-te, scară ce urcă spre Raiul mult dorit; 
Bucură-te, mormânt plin de lumină cerească! 


Condacul al 4-lea 

Ostaşii Ţi-au păzit mormântul, Hristoase, căci necredincioşii iudei s-au temut de 
Învierea Ta şi de arătarea slavei Tale. Ajută-ne pe noi, Doamne, să ne păzim 
inimile ca nu cumva să pleci de la noi din cauza păcatelor noastre şi să nu mai 
cântăm Ţic: Aliluia! 


Icosul al 4-lea 

Nici o oaste din lume nu poate sta împotriva puterii Tale, Doamne, că în mâinile 
Tale e viaţa şi moartea, pe braţele Tale stă întreaga lume. lar cei ce Ţi-au păzit 
mormântul l-au arătat fără să vrea vrednic de păzire şi de cinstire, fiind odor de 
mult preţ. Pentru care îi cântăm acestea: 

Bucură-te, că lumina ţi-e strai de prăznuire; 

Bucură-te, că Domnul înveşmântează a Sa zidire; 

Bucură-te, că bolnavii aleargă la tine pentru vindecare; 

Bucură-te, că se izbăvesc de a suferinţei apăsare; 

Bucură-te, că primesc putere şi sănătate; 

Bucură-te, că Îi mulţumesc lui Dumnezeu pentru toate; 


Bucură-te, că eşti plin de cete îngereşti; 

Bucură-te, că te cântă glasuri omeneşti; 

Bucură-te, că nimeni nu poate stăvili lauda Ta; 
Bucură-te, că se biruie cel ce vrea împotrivă a-Ţi sta; 
Bucură-te, că vei fi lăudat până la sfârşitul vremurilor; 
Bucură-te, că în veac va prisosi evlavia creştinilor; 
Bucură-te, mormânt plin de lumină cerească! 


Condacul al 5-lea 

O, Răsăritule al răsăriturilor, strălucind Tu, ai înviat, biruind moartea. Firea în- 
treagă s-a umplut de lumina Ta şi mormântul Tău s-a umplut de viaţă, pentru care 
Îţi cântăm: Aliluia! 


Icosul al 5-lea 

Doamne lisuse Hrisoase, dacă vom tăcea noi şi nu vom lăuda Învierea Ta, pietrele 
mormântului Tău vor mărturisi, că în el s-a arătat îngerilor Învierea Ta şi în el S-a 
arătat oamenilor Biserica nefăcută de mână, în care Jertfă şi Jertfitor fiind, slujire 
fără prihană ai adus ca Arhiereu. Şi cântăm lui cu evlavie: 

Bucură-te, că pentru noi Hristos a Înviat; 

Bucură-te, când mărturisim „Adevărat a Înviat!”; 

Bucură-te, tron prea sfânt al Bisericii dreptmăritoare; 

Bucură-te, că în tine Domnul a strălucit ca un soare; 

Bucură-te, că firea întreagă s-a umplut de lumină; 

Bucură-te, că în tine orice durere se alină; 

Bucură-te, cămara luminii celei neînserate; 

Bucură-te, izgonirea duhurilor întunecate; 

Bucură-te, că la tine căutăm a Domnului călăuzire; 

Bucură-te, că în tine se simte a Mângâietorului umbrire; 

Bucură-te, că n-ai stăpânit pe Cel ce stăpâneşte peste toate; 

Bucură-te, că ai ţinut pe Cel ce ne izbăveşte de păcate; 

Bucură-te, mormânt plin de lumină cerească! 


Condacul al 6-lea 

Cei ce păzeau mormântul au fost cutremuraţi de Învierea Ta, Mântuitorule, şi 
înțelegând că au păzit pe Cel ce păzeşte prin harul Său întreaga lume, plini de 
căinţă au strigat: Aliluia! 


Icosul al 6-lea 


O, Mântuitorule, de multe ori ne-am temut de Învierea Ta, pârgă a învierii noastre, 
prinşi fiind în mreaja păcatelor. Ridică piatra temerii de pe mormântul inimilor 
noastre, ca să putem cânta cu pricepere mormântului Tău: 

Bucură-te, că peste tine se varsă mană cerească; 

Bucură-te, că umpli toate de lumină dumnezeiască; 

Bucură-te, că Învierea ai adeverit; 

Bucură-te, că de lumină ai strălucit; 

Bucură-te, că încălzeşti răceala sufletelor; 

Bucură-te, că aduci mângâiere oamenilor; 

Bucură-te, că arăţi calea credincioşilor; 

Bucură-te, că întăreşti propovăduirea preoţilor; 

Bucură-te, că celor rău credincioşi împotrivă le stai; 

Bucură-te, că celor slabi în credinţă putere le dai; 

Bucură-te, apărător împotriva răzvrătirii demonilor; 

Bucură-te, bucuria oamenilor şi a îngerilor; 

Bucură-te, mormânt plin de lumină cerească! 


Condacul al 7-lea 
Foarte de dimineaţă mironosiţele femei au alergat la mormântul Tău, tânguindu-se; 
ci înaintea lor a stat îngerul şi le-a zis: „Vremea tânguirii a încetat, nu mai plângeţi, 


ci apostolilor spuneţi Invierea”. Pentru care noi, primind cu bucurie cuvintele sale, 
cântăm: Aliluia! 


Icosul al 7-lea 

Să cânte acum credincioşii şi să se veselească auzind vestea cea bună a Învierii lui 
Hristos. Că moartea a fost înghițită şi viaţa s-a arătat biruitoare, pentru care noi 
cântăm mormântului plin de sfinţenie: 

Bucură-te, prin care credincioşii se dumiresc; 

Bucură-te, prin care rău credincioşii se osândesc; 

Bucură-te, nădejdea deznădăjduiţilor; 

Bucură-te, dăruirea cea nedeşartă a săracilor; 

Bucură-te, a lui Dumnezeu sălăşluire; 

Bucură-te, a iadului biruire; 

Bucură-te, întărirea poporului creştinesc; 

Bucură-te, odihna celor ce se nevoiesc; 

Bucură-te, a neamului omenesc bucurie; 

Bucură-te, a cerului nescrisă solie; 

Bucură-te, prin care s-a dezlegat osândirea; 

Bucură-te, prin care s-a arătat Învierea; 

Bucură-te, mormânt plin de lumină cerească! 


Condacul al 8-lea 

„Domnul nostru şi Dumnezeul nostru!“ strigăm cu uimire când privim cu ochii 
inimii spre sfântul mormânt, şi precum oarecând Toma a întins degetul spre trupul 
Tău, aşa şi noi Îţi atingem cu dorirea inimii mormântul, ştiindu-l semn al Învierii 
Tale şi cântând: Aliluia! 


Icosul al 8-lea 

Doamne, în necredinţa noastră de multe ori am cerut semne şi minuni, asemă- 
nându-ne iudeilor de odinioară. Să ne fie nouă mormântul Tău semn spre întărirea 
credinţei, pentru ca vindecaţi de rana îndoielii să putem cânta: 

Bucură-te, că pe Domnul şi Dumnezeul nostru în tine L-ai primit; 

Bucură-te, că întunericul tău de lumina Sa a fost înghițit; 

Bucură-te, că în tine pe apostoli i-ai primit; 

Bucură-te, că soli ai Învierii Domnului au devenit; 

Bucură-te, că cete de cuvioşi în tine s-au închinat; 

Bucură-te, că mulţime de maici spre tine s-au îndreptat, 

Bucură-te, chemare tainică a credincioşilor; 

Bucură-te, tărie neclintită în faţa greutăților; 

Bucură-te, că ne îndemni să cugetăm la moarte; 

Bucură-te, că alungi gândurile cele deşarte; 


Bucură-te, că inimile noastre către tine se îndreaptă; 
Bucură-te, că mulţi credincioşi să te vadă aşteaptă; 
Bucură-te, mormânt plin de lumină cerească! 


Condacul al 9-lea 

De mare dar s-a învrednicit mormântul Tău, Mântuitorule, umplându-se de lumina 
cea dumnezeiască la praznicul Învierii, pentru care noi Te rugăm să ne umpli de 
lumina Ta cea dătătoare de viaţă şi pe noi, cei ce cu evlavie Îți cântăm: Aliluia! 


Icosul al 9-lea 

Temei al dreptei credinţe fiind sfântul mormânt şi mărturie a Dumnezeului celui 
Viu arătându-se, credincioşii nu contenesc a-i aduce laude ca acestea: 
Bucură-te, lauda împăraţilor binecredincioşi; 

Bucură-te, încununarea patriarhilor evlavioşi; 

Bucură-te, că te cântă luminaţii arhierei; 

Bucură-te, că eşti al credinţei noastre temei; 

Bucură-te, apărarea oastei dreptmăritoare; 

Bucură-te, că eşti cinstit de multe popoare; 

Bucură-te, că acestora te-ai arătat înnoită cântare; 

Bucură-te, cel mai cinstit dintre altare; 


Bucură-te, că pe Cel Înviat Îl mărturiseşti; 
Bucură-te, că pe Cel nevăzut Îl vădeşti; 
Bucură-te, întăritorule în credinţă; 

Bucură-te, dăruitorule de umilinţă; 

Bucură-te, mormânt plin de lumină cerească! 


Condacul al 10-lea 

În fiecare an nenumărate minuni se arată la mormântul cel sfânt, când se pogoară 
în mod văzut Lumina dumnezeiască, de la care mii de lumânări şi candele se 
aprind şi felurite descoperiri se arată celor ce se adună la praznicul Învierii, ca să 
cânte cu inimă curată: Aliluia! 


Icosul al 10-lea 

Nu conteneşte limba omenească a grăi cuvinte de laudă despre mormântul în care 
S-a odihnit Hristos şi l-a rânduit pentru noi loc de luminată închinare. Pentru aceea, 
din plinătatea inimii grăim cu dragoste acestea: 

Bucură-te, că la minunea Învierii Domnului ai fost părtaş; 

Bucură-te, că an de an Luminii Lui eşti sfânt sălaş; 

Bucură-te, că în tine au loc arătări minunate; 

Bucură-te, că limba omenească a le spune nu poate; 

Bucură-te, că multe lumânări se aprind singure la tine; 

Bucură-te, că hulitorii se fac de ruşine; 

Bucură-te, că ţi se aprind candelele din lumina dumnezeiască; 

Bucură-te, că umpli sufletele credincioşilor de pace cerească; 

Bucură-te, că mulţi păgâni s-au umplut de mirare; 

Bucură-te, că şi ei au alergat la a Bisericii alinare; 

Bucură-te, că nu s-au temut să-şi dea viaţa pentru Hristos; 

Bucură-te, că au intrat în Raiul cel prea frumos; 

Bucură-te, mormânt plin de lumină cerească! 


Condacul al 11-lea 

De multe ori au încercat iudeii şi păgânii să batjocorească venirea Sfintei Lumini, 
dar de fiecare dată Dumnezeu le-a stat împotrivă, pe unii ruşinându-i, iar pe alții 
întorcându-i la credinţa cea adevărată, ca să cânte cu pocăință: Aliluia! 


Icosul al 11-lea 

Mare minune s-a arătat când Lumina Sfântă a spart stâlpul Bisericii Sfântului Mor- 
mânt, arătându-se drepteredincioşilor pe care musulmanii plătiți de armeni i-au 
împiedicat să intre la Sfânta Slujbă a Învierii, dar prin ieşirea Luminii din stâlpul 
de piatră Dumnezeu a arătat care este credinţa cea adevărată, spre bucuria creş- 


tinilor şi a cuviosului Sofronie, patriarhul Ierusalimului, şi a celor ce cântăm unele 
ca acestea: 

Bucură-te, că patriarhul Sofronie te-a udat cu lacrimile sale; 
Bucură-te, că degrabă ai alinat a credincioşilor jale; 
Bucură-te, că Stâlpul Ortodoxiei până astăzi s-a păstrat; 
Bucură-te, că din piatră icoana Învierii s-a arătat; 
Bucură-te, că lumina sfântă firea pietrei a biruit; 

Bucură-te, că prin ea adevărul credinţei s-a vădit; 
Bucură-te, că îndată un musulman a crezut în Hristos; 
Bucură-te, că prin mucenicie s-a adus jertfă cu bun miros; 
Bucură-te, că moaştele sale în biserică s-au îngropat; 
Bucură-te, că şi alți musulmani de rătăcire s-au lepădat; 
Bucură-te, că păstrezi dovada puterii dumnezeieşti; 
Bucură-te, că pe cei ce ajung la tine îi întăreşti; 

Bucură-te, mormânt plin de lumină cerească! 


Condacul al 12-lea 

„Cel ce aleargă din toată inima la acest mormânt va pricepe acolo cuvintele Scrip- 
turilor care îl vor învăţa pe el”, a grăit Sfântul Grigorie Palama, arătându-se dascăl 
al Luminii dumnezeieşti, iar noi, crezând învăţăturii sale, cântăm cu zdrobire de 
inimă: Aliluia! 


Icosul al 12-lea 

Dorind a ne învrednici să prăznuim Paştele la mormântul Tău cel Sfânt şi ştiindu- 
ne sărăcia şi neputinţele, ne rugăm Ție, Doamne, să rânduieşti precum ştii aceasta. 
Dacă este bine plăcut Ţie, să ajungem cu trupul la mormântul Tău, iar de nu, măcar 
în inimile noastre să-i putem cânta cu bucurie: 

Bucură-te, propovăduirea cuvântătorilor de Dumnezeu; 

Bucură-te, că cinstirea ta se înmulţeşte mereu; 

Bucură-te, prin care înţelepciunea deşartă a fost ruşinată; 

Bucură-te, prin care neştiinţa a fost înţelepțită şi luminată; 

Bucură-te, dar al lui Dumnezeu pentru cei credincioşi; 

Bucură-te, piatră de poticnire pentru necredincioşi; 

Bucură-te, mărire a teologhisirii celei adevărate; 

Bucură-te, că luminezi minţile cele întunecate; 

Bucură-te, pecete a cerului pe pământ; 

Bucură-te, că eşti plin de îngerescul cânt; 

Bucură-te, că eşti plin de fiorul nemuririi; 

Bucură-te, stea care arăţi ieslea Învierii; 

Bucură-te, mormânt plin de lumină cerească! 


Condacul al 13-lea (de trei ori) 

O, Doamne Iisuse Hristoase, Cuvinte al lui Dumnezeu, arată-ne pe noi chip al mor- 
mântului Tău! Să simtă inimile noastre pătimirea Ta, să fie pătrunse de sângele 
Tău şi de moartea Ta cea dătătoare de viaţă, ca la Înfricoşătoarea Ta Judecată să ne 
arăţi plini de lumină dumnezeiască şi cu adevărat mădulare vii ale Trupului Tău, ca 
să-i putem cânta în vecii vecilor: Aliluia! 


Apoi se zice: 


Icosul 1 

Ca o candelă aprinsă de Însuşi Dumnezeu arătându-se mormântul la fiecare praznic 
al Învierii, cetele îngerilor slavoslovesc, firea tresaltă şi poporul se minunează, 
cântând către el acestea: 

Bucură-te, mormânt prea luminat al lui Hristos; 

Bucură-te, podoabă a poporului binecredincios; 

Bucură-te, mărturie a Învierii Celui Răstignit; 

Bucură-te, făclie aprinsă de Domnul cel slăvit; 

Bucură-te, că la fiecare Paşte înfloreşti; 

Bucură-te, că în mijlocul lumii străluceşti; 

Bucură-te, biserică ce răsună de rugăciuni; 

Bucură-te, că în tine se arată râuri de minuni; 

Bucură-te, că luminezi întreaga lume; 

Bucură-te, că laşi în noi neşterse urme; 

Bucură-te, că râvnim după a ta binecuvântare; 

Bucură-te, cel mai slăvit loc de închinare; 

Bucură-te, mormânt plin de lumină cerească! 


Condacul 1 

În mormânt, Viaţă, pus ai fost, Hristoase, şi prin Învierea Ta l-ai arătat lăcaş vre- 
dnic de închinare, strălucindu-l cu razele dumnezeirii. Către care şi noi, cugetând 
cu evlavie, dorind a ne umple de lumina Ta sfântă, strigăm: Bucură-te, mormânt 
plin de lumină cerească! 


Apoi se citeşte această 
Rugăciune 
Doamne Iisuse Hristoase, Fiul lui Dumnezeu, ia aminte la rugăciunile pe care Ţi le 


aducem din buzele noastre necurate şi, curăţindu-ne de toată întinăciunea, acoperă- 
ne cu harul milostivirii Tale! 


Nu avem cuvinte, Doamne şi Stăpânul vieţii noastre, să-Ți mulţumim după cu- 
viinţă pentru marele dar pe care ni l-ai făcut şi ni-l faci în fiecare an prin pogorârea 
Sfintei Lumini la mormântul Tău; nu suntem vrednici de o minune atât de mare, 
dar deşi nu suntem vrednici a grăi despre acest mare dar pe care l-ai făcut Bisericii 
Tale, nici nu ne putem opri să mulțumim după puterile noastre că ne-ai arătat acest 
semn, ca să pricepem că eşti cu adevărat viu în Biserica Ta cea dreptmăritoare, pe 
care porțile iadului nu o vor birui. 


Tu, Cel ce ai zis: „Eu sunt cu voi până la sfârşitul veacurilor”, ne-ai arătat aceasta 
în multe feluri şi în chip ales la marele praznic al Învierii. Slavă Ţie, Doamne, că 
acoperi Biserica Ta! Slavă Ţie, Doamne, că îi întăreşti pe credincioşi! Slavă Ţie 
Doamne, că ai binecuvântat pământul cu mormântul Tău! 


Ne aducem aminte câte minuni ai făcut la acest dătător de viaţă mormânt. Cum 
vom uita Stâlpul Ortodoxiei? Cum vom uita că atunci când ereticii au dat bani 
musulmanilor, pentru a nu-i lăsa pe credincioşi să intre în Biserica Sfântului 
Mormânt, lumina sfântă a ţâşnit afară, spărgând un stâlp de piatră? Cum vom uita 
bucuria patriarhului Sofronie şi a celorlalți credincioşi văzând dovedită credinţa 
lor curată că Tu, Doamne, lisuse Hristoase, eşti cu adevărat capul şi ocrotitorul Bi- 
sericii? 


Nu vom putea uita, Doamne, pentru că prea mare este dragostea pe care ne-ai ară- 
tat-o. Şi luând aminte la cuvintele Tale: „Fericiţi cei ce n-au văzut şi au crezut!”, cu 
inimile noastre mărturisim că la praznicul Învierii trimiţi Sfânta Lumină ca bine- 
cuvântare pentru cei credincioşi. 


Pentru aceasta Te rugăm, Doamne, lisuse Hristoase, trimite harul Tău peste noi şi 
fă din inima noastră lăcaş al Luminii Tale celei neapropiate, ca pe Tine să Te slă- 
vim, lubitorule de oameni, împreună cu Părintele Tău cel fără de început şi cu 
Preasfântul şi de Viaţă Făcătorul Tău Duh, acum şi pururea şi în vecii vecilor. 
Amin. 


Şi se face otpustul. 


Săptămâna Patimilor 

Gabriel Rădăşanu - Săptămâna Patimilor — Generalităţi 


Tainele cultului ortodox ating punctul lor culminant şi puterea lor cea mai mare în 
slujbele săptămânii sfinte şi în săptămâna ce-i urmează, a Paştilor. Frumuseţea, 
bogăția şi puterea acestor slujbe pun stăpânire pe suflet în mod irezistibil şi-l 
avântă într-un torent mistic. 


Măreţia şi frumuseţea mistică a slujbelor săptămânii Sfintelor Patimi lucrează 
asupra inteligenţei, sentimentului şi imaginaţiei tuturor celor ce sunt prezenți la 
săvârşirea lor. Slujbele sunt pline de frumuseţe poetică şi imnografică, de 
pătrundere a stărilor sufleteşti, de un real şi zguduitor dramatism. 


În această săptămână, urmărim pas cu pas şi devenim solitari cu patimile 
Mântuitorului Hristos. Îmbrăcate în veşmântul plin de poezie al imnografiei 
creştine şi învăluite în misterul creat de frumoasa psalmodie ortodoxă, patimile lui 
Hristos devin patimile noastre, ca participanţi activi la cultul divin, gustând din 
plin atmosfera de mister care se răspândeşte în locaşul de cult. Caracteristica 
esenţială a aceste săptămâni o reprezintă slujbele divine ce se săvârşesc în acest 
interval de timp şi care îi dau unicitate. Este vorba, în primul rând, de minunatele 
slujbe ale deniilor, care se săvârşesc seara şi care de fapt sunt utrenii de a doua 
zi. Ele ne duc cu gândul la primele veacuri creştine, când cultul divin se 
Săvârşea seara, spre ziua următoare, creând acea atmosferă de mai apropiată 
comuniune cu Dumnezeu şi de meditare la viaţa de apoi. 


A treia parte a Triodului, Săptămână Mare, Săptămâna Patimilor, este scurtă ca 
durată, dar, precum o arată şi numele, este mare pentru faptele mari şi neasemănate 
care s-au petrecut în această vreme. 


„În zilele acestea“, zice Sfântul loan Gură de Aur, „s-a risipit împărăţia iadului, 
s-a omorât moartea, s-a biruit păcatul, s-a ridicat blestemul şi s-a deschis Raiul. 
Peretele cel de mijloc al vrajbei dintre om şi Dumnezeu s-a surpat şi cele cereşti 
S-au unit cu cele pământeşti“. 


Primele trei zile: luni, marţi şi miercuri, ne pregătesc pentru Sfintele Patimi şi au 
rânduieli de slujbe asemănătoare. Rugăciunea Sfântului Efrem cu metanii, 
Liturghia Darurilor mai înainte sfințite şi citirea Psaltirii după rânduiala Postului 
Mare, le întâlnim şi în aceste trei zile. Pe lângă acestea, la ceasurile 3, 6 şi 9 se 
citesc „stâlpii”, adică primele trei Sfinte Evanghelii, în întregime şi treisprezece 
capitole din Evanghelia Sfântului loan. Ni se pun înainte toată viaţa şi învăţătura 
Domnului Hristos, pentru a înţelege mai deplin lucrarea de răscumpărare şi 
negrăita Sa dragoste pentru noi, care culminează în Sfintele Patimi. 


Evangheliile care se citesc la utreniile acestor zile ne aduc aminte de cele din 
urmă învățături ale Domnului, în centrul cărora se află veghea în aşteptarea 
celei de a doua veniri. Astfel, Sfintele Patimi se află deodată în făgăduinţa învierii 
şi în nădejdea eshatologică. Căci pentru Biserică, Paştele însemnează deja 
inaugurarea Parusici, începutul ei în istorie. Prin slujbele acestor zile, Biserica ne 
îndeamnă la această veghere în aşteptarea Mirelui. 


„Iată Mirele vine în miezul nopţii şi fericită este sluga pe care o va afla 
priveghind, iar nevrednic este cel pe care îl va afla lenevindu-se. Vezi dar, suflete 
al meu, cu somnul să nu te îngreuiezi, ca să nu te dai morţii şi afară de împărăție 
să te încui, ci te deşteaptă strigând: Sfânt, Sfânt, Sfânt eşti Dumnezeul nostru! 
Pentru rugăciunile Născătoarei de Dumnezeu, miluieşte-ne pe noi!“. 


Şi iarăşi: 


» Cămara Ta, Mântuitorul meu, o văd împodobită şi îmbrăcăminte nu am ca Să 
intru într-însa. Luminează-mi haina sufletului meu, Dătătorule de lumină şi mă 
miluieşte“. 


Împărăţia s-a deschis, Cămara Mântuitorului este gata împodobită; Mirele poate 
veni în orice clipă. El însă vine în miez de noapte, pe neaşteptate. Trebuie să fim 
gata, să avem haina de nuntă şi să veghem. Veghea nu-i numai o asceză de atenţie 
şi trezvie, ci şi o atitudine pascală, eshatologică. 


In această pregătire şi aşteptare, fiecare din aceste trei zile aduce o lumină proprie 
asupra căreia se cuvine să stăruim mai îndeaproape. 


Săptămâna Patimilor 


Săptămâna Patimilor sau Săptămâna mare este perioada liturgică care începe cu 
Denia din Sfânta şi Marea Luni şi se încheie cu Sfânta Liturghie a Sfântului Vasile 
cel mare unită cu Vecernia din Sfânta şi marea Sâmbătă şi este ultima săptămână 
din perioada Triodului. 


Sinaxarul din Sfânta şi marea Sâmbătă care se citeşte la Denia în care se cântă 
Prohodul Domnului, referindu-se la semnificaţiile duhovniceşti ale Săptămânii 
Patimilor ne spune: Cele patruzeci de zile ale Postului Mare întrec pe celelalte zile; 
iar Săptămâna mare este cea mai importantă; şi iarăşi Săptămâna mare culminează 
cu Sfânta şi marea Sâmbătă. Se numeşte Săptămâna mare nu pentru că zilele ei ar 
fi mai mari sau ar avea mai multe ceasuri, ci pentru că de-a lungul ei s-au săvârşit, 
şi mai cu seamă azi, minunile mari şi mai presus de fire şi faptele neobişnuite ale 
Mântuitorului nostru. 


Această perioadă este unică în Biserică, atât din punct de vedere liturgic cât şi 
duhovnicesc. 


Cu privire la semnificaţiile acestei săptămâni Preafericitul Părinte Patriarh Daniel a 
explicat că „Săptămâna care urmează este diferită de cele 40 de zile de post care 
au trecut. Este cea mai veche perioadă de post din istoria Bisericii. Săptămâna 
Sfintelor Patimi a fost săptămână de post aspru încă din timpul Sfinţilor apostoli 
şi în Sfânta şi marea Vineri nu se săvârşeşte Sfânta Liturghie şi nici nu se 
mănâncă absolut nimic pentru a se împlini cuvântul Mântuitorului că atunci 


când Mirele, adică EL, Hristos, nu va mai fi cu ucenicii, aceştia vor posti cu post 
negru. Ultima şansă, ultimul timp care a mai rămas pentru spovedanie, pentru 
pocăință, pentru înnoirea sufletului nostru este Sfânta şi marea Săptămână a 
Sfintelor Patimi sau Pătimiri ale Mântuitorului lisus Hristos”. 


Fiecare zi din Săptămâna Patimilor are o semnificație aparte. Astfel, conform 
Sinaxarului zilei din Triod, 


>» 
>» 
>» 


în Sfânta şi marea Luni se face pomenire de fericitul Iosif cel preafrumos şi 
de smochinul care s-a uscat prin blestemul Domnului. 

A doua zi, în Sfânta şi marea Marţi se face pomenire de cele zece fecioare 
din Sfânta Evanghelie. 

Săptămâna Mare se continuă cu Sfânta şi marea Miercuri în care 
dumnezeieştii Părinţi au hotărât să se facă pomenire de femeia cea 
păcătoasă, care a uns cu mir pe Domnul, pentru că lucrul acesta s-a 
întâmplat puţin înainte de mântuitoarea patimă. 

În Sfânta şi marea Joi, dumnezeieştii Părinţi, care au rânduit pe toate bine, 
urmând predaniilor dumnezeieştilor Apostoli şi Sfintelor Evanghelii, ne-au 
predat să prăznuim patru lucruri: sfânta spălare a picioarelor, Cina cea de 
taină, adică predarea înfricoşatelor Taine, rugăciunea mai presus de fire şi 
vânzarea Domnului. 

Urmează Sfânta şi marea Vineri când se prăznuiesc sfintele şi mântuitoarele 
şi înfricoşătoarele Patimi ale Domnului şi Dumnezeului şi Mântuitorului 
nostru lisus Hristos: scuipările, lovirile peste faţă, palmele, insultele, 
batjocurile, haina de porfiră, trestia, buretele, oţetul, piroanele, sulița, şi 
înainte de toate, crucea şi moartea, pe care le-a primit de bunăvoie pentru 
noi. Se mai face încă pomenire de mărturisirea mântuitoare făcută pe cruce 
de tâlharul recunoscător, care a fost răstignit împreună cu EI. 

În Sfânta şi marea Sâmbătă prăznuim îngroparea Mântuitorului nostru Iisus 
Hristos şi pogorârea la iad, prin care neamul nostru fiind chemat din 
stricăciune a fost mutat spre viața veşnică. 


Săptămâna Patimilor are, prin Sfintele Evanghelii care se citesc în cadrul slujbelor 
care se săvârşesc, un pronunţat caracter eshatologic şi invită credinciosul la mai 
multă grijă faţă de propria viaţă spirituală. 


Sfântul Nicolae Velimirovici - Patimile Mântuitorului în Săptămâna cea mare 


Pătimirea lui Hristos a fost întreită în timpul vieții sale pământeşti şi tot întreită 
este pătimirea Lui şi în cursul întregii istorii. 


EI a fost omorât ca “înşelător” şi “ateu” şi la fel cu El şi sutele de mii de urmaşi ai 
Săi au fost chinuiţi şi omorâţi în cursul veacurilor istoriei. Prin acest fapt Hristos a 
fost din nou chinuit şi din nou omorât. 


Faptele Sale sunt socotite de unii că nu s-au petrecut, iar de alţii că au fost săvârşite 
cu ajutorul diavolului ori al magiei. Aşa s-a întâmplat în timpul vieţii Sale pe 
pământ, aşa se întâmplă şi în veacul al XX-lea, când faptele Lui sunt la fel socotite 
de către diferiţi oameni şi diferite grupări. 


Învățătura Lui a fost condamnată în Ierusalim ca înşelătoare şi, deoarece era 
cuprinsă în vechea înțelepciune sau în legea veche, de prisos ori chiar 
primejdioasă. Şi, iată, în cursul mai multor veacuri, de la Cels şi de la împărații 
romani, până la criticii biblici şi filosofii zilelor noastre, învățătura Lui este 
socotită tot la fel şi condamnată. 


Toate acestea s-au întâmplat şi se întâmplă “precum este scris”. “Să nu se 
înspăimânte inimile voastre.” Hristos nu ar mai fi Hristos dacă nu ar putea merge 
liniştit şi sigur pe marea înfuriată, ci un copil care s-ar plimba cu luntrea pe apa 
liniştită a unui lac. Acest lucru trebuia să se întâmple, dar vai de aceia prin care s-a 
întâmplat. Ei au sărit în foc ca să-l stingă, dar focul i-a înghiţit şi s-a aprins tot mai 
mult. lar ca dovadă că toate acestea se vor întâmpla, stă faptul că “aşa a fost scris” 
dinainte. 


Adesea se aruncă zăpada în foc ca focul să se aprindă şi mai bine. 


(Sfântul Nicolae Velimirovici - Pătimirea lui Hristos — Învăţături despre Bine şi 
Rău) 


Părintele Moise Aghioritul: Întâmpinarea Patimilor Domnului 


(fragment) 


Cu harul, ajutorul şi mila prea bunului, prea milostivului, prea îndurătorului şi prea 
înţeleptului Dumnezeu ne apropiem de sfârşitul Sfântului Post mare, folositor 
pentru suflet, care este o perioadă de nevoinţe ascetice voluntare, post şi rugăciune, 
cucernicie şi evlavie. 


lată că intrăm în Sfânta Săptămână mare a Patimilor Domnului şi Dumnezeului 
nostru, nu pentru că ar fi mai mare decât celelalte 51 de săptămâni ale anului, nu 
pentru că ar avea mai mult de şapte zile, dar datorită marilor şi mai presus de fire 
întâmplări şi taine ale mântuirii noastre, pe care le prăznuim acum, care ne-au 
introdus în veşnicie. Întâmplări importante şi însemnate ale iconomiei dumne- 
zeieşti, pe care mintea omului este cu neputinţă să le cuprindă. Cugetul ameţeşte, 
mintea se minunează, inima se tulbură, genunchii se clatină. Cu adevărat, nu se 
putea întâmpla ceva mai măreț. 


Fiul şi Cuvântul lui Dumnezeu, a doua Persoană a Sfintei Treimi, care S-a 
întrupat de la Duhul Sfânt şi din Fecioara Maria la Betleem, devenind Fiul 
omului, pentru ca omul să devină Dumnezeu, după cum spune Sfântul Grigorie 
Teologul, vine acum către pătimirea de voie, către Sfânta şi dătătoarea de viaţă 
Cruce de pe Golgota. Vine să se lupte cu moartea, să biruiască moartea, să 
dăruiască viaţă. 


Sfânta noastră maică, Biserica Ortodoxă, numeşte faptele supra-fireşti, care se vor 
petrece săptămâna viitoare, negrăite. Sunt într-adevăr măreţe, tainice, inexplicabile, 
greu de tâlcuit pentru mintea omenească, cugetul nostru sărac nu le înţelege, îi este 
cu neputinţă să le exprime prin gura lui, care când vine vorba de altele este foarte 
vorbăreaţă. 


Putem doar să le trăim tainic înlăuntrul nostru, iar sufletul nostru pregătit cum se 
cuvine prin Postul mare să devină Locul Căpățânii şi mormântul gol. Să ne 
răstignim şi să înviem împreună cu Hristos, după cum spune o frumoasă cântare a 
Bisericii noastre. 


Taina negrăită a lui Dumnezeu o vedem, o trăim, dar ne este cu neputinţă s-o 
înţelegem pe deplin şi s-o exprimăm cu desăvârşire. Astfel, preferăm tăcerea adân- 
că şi închinăciunea smerită. Tăcerea pentru Biserică este cea mai bună şi corectă 
atitudine, provenind dintr-o discuţie continuă cu Dumnezeu, care curățeşte şi 
luminează, atunci când trebuie să fie rostit, şi cuvântul omenesc. O tăcere care 
vădeşte smerenie adevărată, a cărei absenţă îl chinuieşte pe omul contemporan. O 
tăcere discernătoare, didactică, grăitoare, de care deseori are nevoie şi omul obosit 
de pălăvrăgeala zilnică, prin care nu reuşeşte să spună nimic. Închinăciunea trebuie 
să fie atitudinea permanentă a credincioşilor dăruiți cu binefaceri, a fulor, 
ucenicilor şi celor care-L urmează cu recunoaştere, mulțumire şi slăvire pe 
Preaînaltul Dumnezeu. 


Creştinii ortodocşi nu plâng nemângâiat, nu se întristează lumeşte, nu regretă cu 
deznădejde pentru Hristos Care pătimeşte. Hristos a cunoscut, a vrut şi a pătimit de 
voie pentru noi, cei pătimaşi. Cel hpsit de păcat S-a răstignit pentru noi, păcătoşii. 
Mergând spre Cruce şi văzând nişte femei care plângeau, le-a spus să nu-L plângă 
pe EI, ci să se plângă pe ele. Dacă e să plângem, dragii mei, să plângem pentru noi 
şi nu pentru EI, fiindcă din pricina noastră şi de dragul nostru le-a pătimit pe toate. 
Și deseori este răstignit din nou de către noi înşine. 


Arhim. Varnava lankos: Deznădejdea şi împietrirea inimii 


De mâine începe Săptămâna mare (loan 12,1-18). Poporul îl slăveşte pe Hristos 
deoarece crede că este atotputernic, deoarece crede că poate să-i îndeplinească 
cererile. Poporul Îl slăveşte pe Hristos, deoarece crede că poate să-l facă atot- 
puternic, deoarece crede că poate să-l facă să stăpânească, astfel încât să se 
desfăteze de cinstirile şi de slava acestei lumi. 


Cu toţii, într-adevăr, ne minunăm de un astfel de Dumnezeu. Un Dumnezeu care 
poate să ne facă puternici astfel încât să putem să controlăm viaţa noastră precum 
şi pe a celorlalţi. Pe un astfel de Dumnezeu Îl adorăm. Un Dumnezeu care poate să 
întărească voia noastră şi drepturile noastre. 


Intrarea noastră şi şederea noastră de multe ori în Biserică constă în faptul că există 
această aşteptare. Că, de vreme ce pot să am un Dumnezeu puternic, pot să devin şi 
eu puternic. 

Poporul iudeu, în ignoranţa lui, un astfel de Dumnezeu aştepta, iar astăzi cei mai 
mulți dintre oameni pe un astfel de Dumnezeu îl slăvesc. Din acest motiv nu este 
înțeleasă Crucea din marea Joi, Sfântul Epitaf din Vinerea mare. De aceea devine 
Crucea scandal, de aceea este părăsit Hristos. 


Existenţa lui Hristos în lume nu este un eveniment istoric care s-a întâmplat 
cândva, ci este un eveniment duhovnicesc veşnic. Însă, atâta vreme cât omul 
rămâne la puterea lui omenească, nu-L poate slăvi pe Dumnezeul cel adevărat. 
Numai dacă omul îşi tăgăduieşte puterea lui şi primeşte dragostea şi împăcarea, 
poate să recunoască în persoana lui Hristos cel Răstignit atotputernicia Lui. 


Acesta nu este un artificiu intelectual, ci o chestiune de viaţă, o conduită de viaţă. 
Problema nu este aceea dacă facem fapte bune sau urâte, ci ce fel de conduită şi ce 
fel de ethos al vieţii s-a format înlăuntrul nostru. Conduita Crucii sau conduita 
atotputerniciei noastre? Conduita relației şi a unităţii, sau conduita legii şi a 
stăpânirii peste ceilalți? 


Săptămâna mare scoate în fața neamului omenesc, în faţa libertății omeneşti, 
această dilemă: Vom alege să adorăm propria noastră putere, care poate lua şi o 
formă religioasă, sau Îl vom adora pe Hristos cel Răstignit, care pătimeşte de 
bunăvoie pentru că este atotputernic, deoarece nu se teme de neputinţă, deoarece 
ne iubeşte în chip nelimitat? 


Atâta vreme cât omul rămâne izolat în dreptăţile lui, nu are nici o legătură cu 
Hristos cel Răstignit. Atâta vreme cât omul rămâne țintuit de gândirea lui, nu poate 


să guste Invierea. 


Biserica există ca să ne dea această conduită a Crucii şi această gustare a vieţii, 
gustare a Învierii. Dacă nu trăim cu acest gând, cu această dorire şi cu această 
raportare, ajunge să fie un timp pierdut timpul nostru petrecut în Biserică, şi mai 
ales un timp primejdios, deoarece credem că Îl cunoaştem pe Dumnezeu, şi din 
această pricină nu înaintăm în căutare. În cele din urmă ignorăm totul. 


Prin urmare, aici, de mâine, de când vom începe Săptămâna mare, trebuie ca 
fiecare să ia o nouă hotărâre de viaţă. 


Va iubi fiecare Crucea în calitate de izvor al vieţii, sau o va tăgădui ca pe o pricină 
de scandal şi ca o nebunie? Va alege să se lipsească de o bucată din el însuşi, ca să 
o dea fratelui său? Va accepta să fie limitat spaţiul său ca să poată să respire mai 
liber fratele său? Va accepta să-şi tăgăduiască propria putere şi să devină în 
întregime o zdrobire, aşteptând ca prin această zdrobire să-l dospească Hristos 
înlăuntrul său pe omul cel reînnoit. 


Măsurile vieţii duhovniceşti şi ale ordinii bisericeşti nu suportă logica şi concepţia 
noastră. 


= Nici o logică nu acceptă ca desfrânata să spele picioarele Domnului şi să 
mai fie şi lăudată. Să devină pildă veşnică în cuvântul evanghelic. 

= Nici o logică nu poate să accepte un ucenic care să trădeze. 

=> Nici o morală logică, nici un om „cum se cade” nu suportă ideea ca primul 
locuitor al Raiului să ajungă să fie un tâlhar. 


lar aceasta se realizează prin puterea Crucii. Hristos răstoarnă tot acest sistem 
deoarece urmăreşte să facă cunoscută starea firească, că adică El posedă existenţa. 
Răul ca absenţă a binelui are un conţinut negativ şi nu are ipostas. Hristos ocoleşte 
epifenomenul caracterizat de către practicile păcătoase şi se întoarce către 
bunătatea inimii. 


Ceea ce pare exagerat, şi de aceea am putea spune că Hristos este revoluţionar, nu 
este de fapt esenţa, nu este Adevărul. Nu a venit Hristos ca să ne spună: „lată, Eu îi 
întăresc şi îi învrednicesc pe desfrânată şi pe tâlhar”. Ei înşişi, desfrânata şi 
tâlharul, se învrednicesc prin pocăință şi se cutremură adâncurile inimii lor. Hristos 
scoate, dincolo de epifenomenul faptelor lor păcătoase, inima lor. 


Şi care inimă poate să-L primească pe Hristos? Inima smerită, inima care are 
dorirea lui Dumnezeu. Inima care nu s-a întors de la capacitatea de a dori cu ar- 
doare, de a gusta şi de a se desfăta. Inima moartă, inima iubitoare de sine, este 
aceea care este deja incapabilă să se desfete, care e incapabilă să aştepte şi se simte 
obosită. O inimă desfrânată este mai puţin păcătoasă decât o inimă obosită, care nu 
are poftă de viaţă, care nu caută şi se compromite în spatele sistemelor religioase. 


Hristos nu a venit să facă doar această ruptură, ceva impresionant, ci să facă 
cunoscut impresionabilul care există înlăuntrul nostru, adică adevărul. Drept pentru 
care Săptămâna mare este hotarul judecății noastre. 


Fiecare dintre noi este dator să stea drept pe picioarele sale, personal, în Săptămâna 
mare, la Cruce şi la Inviere. Să-şi vadă propria sa inimă. 


= Să-l vadă pe ucenicul care-L tăgăduieşte pe Hristos, care doar regretă şi nu 
se pocăieşte, deoarece nu se încrede în dragostea lui Hristos. 

= Să-l vadă şi pe celălalt ucenic care-l trădează şi acesta pe Hristos, dar 
plânge cu amar şi ajunge întâistătător în Rai. 

— S-o vadă şi pe desfrânată, pe care Hristos o cinsteşte şi-i dă premisele 
pocăinței prin mângâierea Lui compătimitoare şi de oameni iubitoare. 


Prin urmare, cea mai mare nebunie a noastră este aceea de a fi izolaţi în 
gândurile noastre, în păcatele noastre şi în deznădejdile noastre. 


Două sunt păcatele uriaşe care există în om: deznădejdea pe de-o parte, care este 
hulirea lui Dumnezeu, şi împietrirea inimii pe de alta. Pe cei împietriţi la inimă 
diavolul îi susţine în virtute ca să aibă posibilitatea, împietriţi la inimă fiind, să 
osândească fără să posede taina şi bucuria unității şi a comuniunii. Şi pe cei 
sensibili îi războieşte diavolul din partea stângă şi-i conduce spre păcat ca să 
ajungă la deznădejde. 


Dar în amândouă pervertirile, în deznădejde şi în împietrirea inimii, rădăcina este 
comună, aceea că refuzăm să recunoaştem că izvorul vieţii noastre nu este propriul 
nostru eu, ci jertfa Hristosului nostru. 


Izvorul vieţii noastre şi mântuirea noastră este Crucea lui Hristos, nu aşa 
întâmplător. Hristos ar fi putut să ne mântuiască şi într-un alt mod, dar EL a ales 
modul cel mai lipsit de demnitate, ca să poată şi omul cel mai lipsit de demnitate 
să se apropie de EL. Ar fi putut să ne mântuiască şi într-un alt mod Hristos, într- 
un mod atotputernic. El alege, însă, Crucea, ca să învăţăm şi noi să ne răstignim 
pentru altul. Ca să ne dovedească că dragostea se exprimă în modul delicat al 
Slujirii aproapelui, aşa cum a fost acela al spălării picioarelor ucenicilor Săi, şi 
se consumă în slujirea fratelui nostru, în oferire, în deschidere. Închiderea, 
împietrirea inimii, este moarte, oricât de moral ar fi omul. 


Prin urmare, Săptămâna mare are de-a face nu cu evenimente formale, ci cu un 
anumit ethos şi cu o anumită conduită de viaţă. Fiecare trebuie să se hotărască dacă 
le va primi, dacă le va accepta sau le va tăgădui. 


Pocăinţa în acest punct se exprimă. În acest loc se judecă. Pocăinţa nu se judecă 
după o mâhnire trecătoare pentru greşelile noastre, care au trecut peste măsura pe 
care o aşteptăm pentru noi înşine. Pocăinţa în acest mod se exprimă, dacă ne 
tăgăduim propria noastră putere şi acceptăm puterea lui Hristos, care este Crucea 
Lui şi Învierea Lui. 


(din: Preot Varnava lankos, Biserica păcătoşilor, Editura Egumeniţa, 2016) 


Patimă şi pătimire. Cum să trăim Deniile pentru a simţi cu adevărat învierea? 
“Dacă vrem ca Invierea lui Hristos să devină învierea noastră, asta e singura 
cale, să trăim lăuntric evenimentele Săptămânii mari” 


Pr. Octavian Moşin: Prin Patimi spre Înviere 


Trăim săptămâna care a marcat istoria omenirii. Suntem în toiul Săptămânii 
Patimilor Mântuitorului. Zile când omenirea condamnă Creatorul, răzvrătindu-se 
pentru a-L răstigni pe Dumnezeu. 


Îmi amintesc de spusele lui Camil Petrescu: „Oamenii sunt răi, mincinoșşi şi 
lacomi. Nu respectă nimic şi nu se gândesc decât să-și cultive propriile lor vicii, 
chiar dacă ar fi să vină după ei potopul.” Nu în zadar constata William Pitt: „Acolo 
unde se termină legea începe tirania.” 


Astfel, în acele timpuri, ale venirii lui Dumnezeu în lume, omenirea decăzuse, 
încât nu mai avea nevoie de Cel de Sus. Deși unii L-au recunoscut pe Hristos drept 
Dumnezeu, marea majoritate a celor legaţi de cele pământeşti au rămas întunecaţi 
la minte şi au preferat osânda în locul binecuvântării. 


Aşa-i păcatul, dulce şi plăcut în aparenţă. Starea păcătoasă își are treptele sale: 
ispita, pofta, consimţirea și chiar înfăptuirea. 


lată, acum două milenii, omul a fost capabil să-L pună pe cruce pe Dumnezeu, iar 
de atunci îl răstignește prin fărădelegile sale, stăruind în rău, prin păcate și patimi. 


Paradoxal, suntem în săptămâna care ne descoperă două „patimi” diametral opuse 
ca sens, dar care duc spre durere, regret, lacrimi... Hristos pătimeşte pe cruce, deci 
suferă pentru păcatele lumii, iar oamenii adesea sunt pătimaşi, stăruind în pofte 
păcătoase, care ulterior tot duc la suferință. 


Dacă accepți să trăieşti după legea lui Hristos, va trebui să accepţi din start viaţa ca 
o jertfă, dar care îţi garantează adevărata bucurie, fericire şi împlinire în viaţa 
veşnică. Însă dacă preferi calea largă şi comodă, stăruind în plăceri aparente şi 
foarte ademenitoare, te alegi cu veşnice răni şi remușcări. 


Păcatul nu doar îmbolnăveşte, slăbeşte, adesea chiar omoară omul dinăuntru. „Oare 
voiesc Eu moartea păcătosului, zice Domnul Dumnezeu - şi nu mai degrabă să se 
întoarcă de la căile sale şi să fie viu?” (lezechiel 18, 23). Astfel, Mântuitorul ne 
învaţă că dragostea vindecă, îndreaptă, chiar învie toate! „Căci pentru mine viaţa 
este Hristos şi moartea un câştig” (Filipeni 1, 21), ne-o spune apostolul Pavel. 


Hristos Cel Răstignit cuprinde cu brațele Sale iubitoare lumea care L-a con- 
damnat! lată suprema dragoste și atitudine! 


Prin Postul mare, pe care l-am parcurs, apoi şi prin această Săptămână mare sau a 
Patimilor, să ne omorâm pe noi înșine. Să distrugem omul vechi din noi: mândru, 
hapsân, indiferent... putred. În aceste clipe [..] să ne răstignim împreună cu Hristos 
păcatele noastre, pentru a reînvia pentru o nouă viaţă, cu şi pentru Dumnezeu. 


Să fim înţelepţi, asemenea lui Isus a lui Sirah, care zice: „Fiule! În viața ta 
cercetează-ți sufletul tău şi vezi ce este rău şi nu-i da lui!” (Eccleziast 37, 30). 


Să ne hrănim doar din legea lui Dumnezeu, din care dobândim binecuvântare 
cerească. Să-l urmăm lui Hristos Cel Inviat, Care zice: „Eu sunt Calea, Adevărul şi 
Viaţa. Nimeni nu vine la Tatăl Meu decât prin Mine.” (loan 1, 6). Să alegem Viaţa! 


Să fim vrednici, în urma lacrimilor vărsate pentru toate fărădelegile noastre, să 
auzim făgăduinţa făcută de Domnul tâlharului ce s-a pocăit: „Astăzi vei fi cu Mine 
în Rai” (Luca 23, 43). 


Preot Octavian Moşin 
Material publicat în ziarul „Literatura şi Artă” 


Vlad Botez: Scrisori din Occident. Întâlniri cu Dumnezeu (VI): Să ne 
înfruptăm din această Săptămână. Cu amândouă mâinile! 


Odoxologia.ro 


— dialoguri de seară — 


Hristos îl înviază pe Lazăr după care le cere oamenilor să-l desfacă de mahramele 
cu care fusese legat. Adică Dumnezeu vine cu harul Său, îl dezleagă pe om de 
atâtea ori (la spovedanii), dar şi omul trebuie să-şi aducă partea sa de osteneală, şi 
omul trebuie să-şi aducă asceza lui, strigătul lui, lupta lui. Și atunci şi Dumnezeu 
va fi tot mai prezent în viaţa lui. Dacă avem o relaţie la distanță cu Dumnezeu, 
pentru că aşa vrem noi, asta o să şi avem, din nefericire, pentru că Dumnezeu are o 
singură „limită” în atotputernicia Lui, și anume libertatea omului, pentru că ne-a 
făcut liberi și altfel și-ar încălca cuvântul pe care ni l-a dat. Suntem liberi şi ale- 
gem. 


lar Săptămâna ce vine ne îndeamnă să ne luăm crucea, în cel mai concret mod, să 
luptăm să-L urmăm pe Hristos, pentru că în măsura pregătirii noastre aşa ne vom și 
bucura de Înviere. Fiecare cu măsura vasului (ostenelii). Cine vine cu un pahar va 
primi har pe măsura paharului, cine vine cu o cupă mare va primi har tot pe măsura 
mărimii cupei. Pe măsura pregătirii noastre în aceeaşi măsură se va revărsa harul 
Învierii în inimile noastre. 


E foarte important ca toate evenimentele pe care le trăim în Biserică să le facem ale 
noastre. Nu doar să marcăm momente, „a mai trecut un an, ce am mai făcut în anul 
acesta?”. 


Să jertfim (mergând la Denii) măcar o fărâmă din anul pe care ni L-a dat încă o 
dată Dumnezeu şi să trăim şi noi ceva din marea bogăție care este în Biserică în 
această Săptămână. 


Când eram student la Teologie ni se spunea la cursul de Teologie Pastorală că vom 
reuși să trăim în duh de Adevăr duminicile de peste an, adică ziua Învierii, doar 
dacă peste săptămână ne vom îndurera și noi inimile atunci când Iuda Îl vinde pe 
Hristos, doar dacă ne vom sui şi noi pe Cruce cu Hristos, doar dacă vom plânge şi 
noi împreună cu Maica Domnului la picioarele Crucii, doar dacă vom sta şi noi în 
mormânt împreună cu El. Doar aşa vom putea şi învia împreună cu El. Altfel, doar 
vom mai bifa o duminică în calendar, „n-am ratat-o nici pe asta”, şi vieţile noastre 
vor rămâne la fel, fără de strălucire, fără ca măcar vreun singur om să-şi dorească 
şi el să fie creştin văzând bucuria noastră. 


Dacă vrem să trăim creştinește, dacă vrem să-l urmăm lui Hristos, trebuie să intrăm 
în gândul lui Dumnezeu pentru noi şi nu să-L înghesuim pe Dumnezeu în 
înțelegerea noastră. 


Săptămâna care ne stă în față va fi cu adevărat mare dacă preocuparea noastră va fi 
spre cele lăuntrice, spre răstignirea lăuntrică, dacă ne vom lua crucea căutând să-l 
urmăm lui Hristos, asumându-ne, trăind liturgic, trăind bisericesc Săptămâna ce ne 
stă înainte, şi nu doar așa, ca nişte evenimente exterioare. 


Slavă Domnului, în poporul nostru încă e multă evlavie și mulți oameni merg la 
Denii, dar dacă ne raportăm la Denii ca la niște momente exterioare şi venim de la 
slujba de Denii acasă în aceeași stare, dacă nu ne sfâşiem inimile când pomenim 
vânzarea lui luda, amintindu-ne, trăind aievea toate vânzările noastre, suntem mai 
răi decât Iuda. Dacă vrem să trăim şi noi cu adevărat Învierea lui Hristos, dacă 
vrem ca Învierea lui Hristos să devină învierea noastră, să devină reper al anului 
duhovnicesc, reper de început al mântuirii noastre, asta e singura cale, să trăim 
lăuntric evenimentele Săptămânii ce ne stau înainte. 


Hristos a biruit moartea. Ce ne rămâne nouă de făcut nu e decât să ne însuşim 
această biruinţă, nu mai trebuie eu să o biruiesc, eu doar trebuie să intru în biruința 
lui Hristos asemănându-mi viaţa cu viaţa lui Hristos, biruind patimile aşa cum pe 
Hristos nu L-au atins patimile, luptând să iert într-un mod foarte concret. 


Să ne concentrăm pe relaţia cu aproapele nostru, căci aşa putem să trăim lăuntric 
evenimentele ce ne stau înainte. 


Iuda L-a vândut o singură dată pe Învățătorul Lui, dar noi, de câte ori nu L-am 
vândut pe Dumnezeul nostru, de câte ori nu ne-am vândut aproapele? Și pentru 
asta mai avem la dispoziție încă o săptămână. Să căutăm să ne împăcăm cu toţi cei 
care ne-am certat, să ne cerem iertare, să nu ne mai Justificăm, să căutăm să trăim 
mai însinguraţi, mai puţini comunicativi, cu mai multă întoarcere spre sine, cu mai 
multă adâncire în sine, să căutăm să ducem la o culme a trăirii duhovniceşti cele pe 
care deja le-am pregustat în Postul acesta. Să facem rodnică spovedania, și în acest 
fel facem rodnică spovedania şi roade vrednice de pocăință, când ne eliberăm 
inima de tot ce ne desparte de Dumnezeu, atunci se cheamă că ne luăm crucea, 
atunci se cheamă că Îi urmăm cu adevărat lui Hristos! 


Și atunci sâmbătă seara nu va mai fi doar un moment în care venim și sfințim 
bucate şi fugim acasă să gustăm că „slavă Domnului, s-a terminat Postul”, atunci 
n-o să ne mai deranjeze nici înghesuiala și atunci vom ierta tuturor toate pentru 
Înviere şi cu adevărat Duminică dimineaţa va fi cu adevărat şi învierea noastră. 


Dată fiind importanţa zilei de Joi, în care Hristos a săvârşit prima Sfântă Liturghie, 
îndemnul Bisericii este să se împărtășească tot omul care tânjește după Împăr- 
tăşanie, care s-a pregătit pentru Împărtăşanie. Asemenea și în noaptea de Înviere. 


Din nefericire, în multe zone ale ţării noastre circulă o mare erezie, o mare aiureală 
„grăbiţi-vă să vă împărtășiţi ca nu cumva să veniţi de Înviere să vă împărtăşiţi”. 
Scopul Postului e ca în noaptea de Înviere să ne împărtășim, să ne întâlnim aievea 
cu Dumnezeu. Ne-am mai întâlnit pe parcurs, ca să ne întărim, să prindem putere, 
la Liturghia Darurilor, Duminicile, însă toţi trebuie să tânjim să ne împărtăşim în 
noaptea de Înviere. 


E o mare batjocură pe care diavolul a reușit să o introducă în Biserică, ca şi (falsă) 
tradiție. Şi pentru a nu fi interpretat greşit, ceea ce am zis nu este valabil şi pentru 
cel care tocmai şi-a stins ţigara înainte de a intra în biserică (în noaptea de Paști, că 
mă îndoiesc că va fi acolo şi în Joia mare) şi care, probabil, a fost ultima dată la 
biserică cu un an în urmă, ci pentru tot omul care măcar tânjeşte să trăiască cele ale 
nevoinţei. Ba chiar este de datoria noastră ca văzând pe cineva care se aşază la rând 
pentru a se împărtăşi şi ştim despre el că nici nu știe pentru ce stă la rând să-i 
spunem că „anafura se dă mai târziu”. 


Pr. Sabin Vodă - Săptămâna Patimilor 

Iată-ne ajunşi la ultima treaptă a urcuşului duhovnicesc pe care Postul ne-o pune în 
față: Săptămâna Patimilor sau Săptămâna cea mare. În timpul ei ne reamintim şi 
retrăim ultimele zile din viața Mântuitorului, cu întreaga lor tensiune şi dramă 
lăuntrică, într-o stare de sobrietate şi măreție în acelaşi timp, de tristeţe, dar şi de 
bucurie, de pocăință, dar şi de nădejde. 


Fiecare zi are un înţeles şi un mesaj foarte clar şi adânc. Primele trei zile se numesc 
mari şi sfinte pentru că reamintesc sensul eshatologic al Paştelui. A patra zi, Joi, 
marchează cea din urmă Cină a Domnului cu ucenicii Sâi şi trădarea lui luda. A 
cincea zi, vineri, numită şi “Paştile Crucii”, este cu adevărat începutul Paştelui 
(Trecere), iar sâmbâtă este ziua în care tristeţea este transformată în bucurie prin 
omorârea morţii. 


Lunea cea mare 


“Iată Mirele vine în miezul nopţii şi fericită este sluga pe care o va afla 
priveghind; iar nevrednică este iarăşi cea pe care o va afla lenevindu-se. Vezi, 
dar, suflete al meu, cu somnul să nu te îngreunezi, ca să nu te dai morţii şi afară 
de Împărăţie să te încui; ci te deşteaptă strigând: Sfânt, Sfânt, Sfânt eşti 
Dumnezeule, pentru rugăciunile Născătoarei de Dumnezeu, miluieşte-ne pe 
noi”. 


= În această zi, se face pomenire de fericitul losif. cel prea frumos, şi de 
smochinul ce s-a uscat prin blestemul Domnului. 


De astăzi încep Sfintele Patimi ale Domnului nostru lisus Hristos. Iosif cel prea 
frumos - fiul cel mai mic al patriarhului Iacov, născut din Rahila - este icoană a lui 
Hristos, pentru că, asemenea lui, şi Domnul nostru a fost invidiat de iudei, a fost 
vândut de ucenicul sâu cu treizeci de arginţi, a fost închis în groapa întunecoasă a 
mormântului. Sculându-Se de acolo prin El însuşi, împărăţeşte peste Egipt, adică 
peste tot păcatul, îl învinge cu putere şi, ca un iubitor de oameni, ne răscumpără 
prin darea hranei celei de taină, dându-Se pe EI însuşi pentru noi şi ne hrăneşte cu 
pâine cerească. 


= Tot în aceeaşi zi facem pomenire de smochinul cel neroditor care s-a uscat 
prin blestemul Domnului (Matei 21, 17-19). 


Ca să convingă poporul nerecunoscâător că are putere îndestulătoare şi spre a 
pedepsi, ca un Bun nu vrea să-şi arate puterea Sa de a pedepsi faţă de om, ci faţă de 
ceva care are o fire neînsuflețită şi nesimţitoare. 


Istoria smochinului a fost aşezată aici spre a îndemna la umilinţă, după cum istoria 
lui losif a fost aşezată spre a ne înfăţişa pe Hristos. Fiecare suflet lipsit de orice 
roadă duhovnicească este un smochin. Dacă Domnul nu găseşte în el odihnă, a 
doua zi, adică după viaţa aceasta de acum, îl usucă prin blestem şi-l trimite în focul 
veşnic. 


“Câmara Ta, Mântuitorule, o văd împodobită şi îmbrăcăminte nu am ca Să intru 
într-însa. Lumineazâ-mi haina sufletului meu, Dătătorule de lumină şi mă 
mântuieşte”. 


Marţea cea mare 


Această zi ne pregăteşte pentru intrarea în cămara Mântuitorului, cu două parabole 
strict eshatologice - parabola celor zece fecioare (Matei 25, 1-13) şi parabola 
talanților (Matei 25, 14-30; Luca 19, 12-27). 


Când Domnul se suia la Ierusalim şi se ducea la Patimă, a spus ucenicilor Săi şi 
aceste două parabole, pentru ca nu cumva cineva trăind în feciorie să nu se 
îngrijească şi de celelalte virtuţi şi mai ales de milostenie, prin care se vădeşte 
strălucirea fecioriei. 


Pe cinci dintre fecioare le numeşte înțelepte căci împreună cu fecioria au avut şi 
minunatul şi îmbelşugatul undelemn al milostivirii. Pe celelalte cinci le numeşte 
nebune pentru că, deşi şi ele aveau virtutea fecioriei, nu aveau în aceeaşi măsură 
milostenie. Pe când se scurgea noaptea acestei vieţi au adormit toate fecioarele, 
adică au murit. Cu adevărat moartea se numeşte somn. Pe când dormeau ele, strigât 
mare s-a făcut la miezul nopţii; cele care au avut undelemn din belşug au intrat cu 
mirele la deschiderea uşilor, iar cele nebune, pentru că nu aveau undelemn din 
destul îl căutau după ce s-au sculat din somn. 


Pentru aceasta deci, au rânduit dumnezeieştii Părinţi pilda celor zece fecioare, 
împreună cu cea a talanţilor, ca să ne îndemne să veghem necontenit şi să fim gata 
să ieşim în întâmpinarea adevăratului Mire prin fapte bune, dar mai cu seamă prin 
milostenie, pentru că neştiută este ziua şi ceasul sfârşitului vieţii. 


Dacă vom săvârşi o singură virtute, cea mai mare chiar, şi nu ne vom îngriji de 
celelalte, şi mai cu seamă de milostenie, nu vom intra cu Hristos în odihna veşnică, 
ci vom fi întorşi ruşinaţi. Și într-adevăr nu-i lucru mai ruşinos ca fecioria să fie 
biruită de bani. 

“La ceasul sfârşitului, suflete, gândind şi de tăierea smochinului temându-te, cu 
iubire de osteneală lucrează-l, ticăloase, sii şi strigând: Să nu râmânem 


afară de cămara lui Hristos”. 


Miercurea cea mare 


În această zi, se face pomenire de femeia cea păcătoasă (Matei 25, 17-13; Luca 7, 
37-50), care a uns cu mir pe Domnul pentru că lucrul acesta s-a întâmplat puţin 
înainte de mântuitoarea patimă. 


Când lisus s-a suit în Ierusalim şi era în casa lui Simon cel lepros, o femeie 
păcătoasă s-a apropiat de El şi a turnat pe capul Lui acel mir de mare preţ. 


Pomenirea ei s-a pus în acea zi pentru ca, după cuvântul Mântuitorului, să se 
predice pretutindeni şi tuturor fapta ei cea cu multă căldură. Ce-a îndemnat-o oare 
la asta? Dragostea pe care ea a văzut că o are Hristos pentru toţi, dar mai cu seamă 
faptul de acum, când L-a văzut că intră în casa unui lepros. Se gândea deci femeia 
că îi va vindeca boala după cum l-a vindecat şi pe acela. Şi într-adevăr Hristos a 
tămăduit-o dându-i iertare de păcate. 


“Doamne femeia ce căzuse în păcate multe, simțind dumnezeirea Ta, luând 
rânduiala de mironosiţă şi tânguindu-se, a adus ţie mir mai înainte de 
îngropare...” 


Joia Cinei celei de Taină 


“Când măriţii ucenici la spălarea Cinei s-au luminat, atunci luda cel rău 
credincios, cu iubirea de arginţi bolnăâvindu-se, s-a întunecat ... Vezi, iubitorule 
de avuţii, cel ce pentru acestea spânzurare şi-a agonisit. Fugi de sufletul nesăţios 
care a îndrăznit unele ca acestea asupra Împăratului. Cel ce eşti peste toţi bun, 
Doamne, slavă Ţie”. 


Patru lucruri mai prăznuim în această zi: 
= spălarea picioarelor, 
=> Cina cea de taină, 
=> Rugăciunea din grădina Ghetsimani şi 
=> vânzarea şi prinderea Domnului. 


Înainte de a începe Cina, Hristos S-a sculat, Şi-a dezbrăcat hainele şi EI singur a 
spălat picioarele tuturor. Prin aceasta a vrut să îl facă pe Iuda să se ruşineze, iar 
celorlalți să le aducă aminte să nu umble după întâietăţi: “Cel care vrea să fie 
întâiul să fie slujitorul tuturor” (Marcu 9, 35), dându-Se EI însuşi pildă. La sfârşitul 
mesei aduce vorbă şi despre vânzarea Lui. După puţin timp, luând pâinea a zis: 
“Luaţi mâncaţi”; la fel şi paharul, zicând: “Beţi dintru acesta toţi, acesta este 
Sângele Meu, al Legii celei noi. Aceasta să o faceţi întru pomenirea Mea” (Matei 
26, 26-28). 


După aceea, arâtându-Se om, spune ucenicilor: “Întristat este sufletul meu până la 
moarte” (Matei 26, 38) şi S-a rugat în Grădina Ghetsimani cu sudoare de sânge 
(Luca 22, 44). 


Iuda cunoştea locul şi, luând câţiva soldaţi, a venit să-L prindă. A fost prins şi dus 
la Ana, la Caiafa, şi în cele din urmă la Pilat. 


Acum Petru se va lepăda de trei ori de Hristos, tăgăduind câ-L cunoaşte. 


Pentru a ne reaminti de toate acestea, seara se scoate în mijlocul bisericii Sfânta 
Cruce. 


Vinerea Patimilor 


In această zi, se pomenesc sfintele şi mântuitoarele şi înfricoşătoarele Patimi ale 
Domnului nostru lisus Hristos pe care le-a primit de bunăvoie pentru noi. 


Se mai face încă pomenire de mărturisirea mântuitoare făcută de tâlharul 
recunoscător care a fost împreună cu EI. 


Biserica numeşte Patimile Domnului: sfinte - pentru că Cel ce le-a răbdat este 
Sfântul Sfinților, sfinţenia însăşi; mântuitoare - pentru că ele sunt preţul cu care 
Domnul a răscumpărat neamul omenesc din robia păcatului; înfricoşătoare pentru 
că nu poate fi ceva mai înfricoşător decât ocara pe care Făcătorul a răbdat-o de la 
făptura Sa. 


În această zi nu se săvârşeşte Liturghia pentru că însuşi Mielul lui Dumnezeu este 
jertfit acum; este vreme de post total, pentru că Mirele s-a luat de la noi. (Matei 9, 
15). Se fac numai ceasurile împărăteşti care ne pun înainte nemărginita smerenie a 
Domnului, Crucea cea dătătoare de viaţă şi credinţa tâlharului. 


Seara săvârşim denia prohodului Domnului, care este ultima treaptă a tânguirii 


pentru Hristos, înainte de Invierea Sa. Se înconjoară de trei ori Biserica cu Sfântul 
Epitaf - semn al celor trei zile petrecute în mormânt. 


“In mormânt, Viaţă, pus ai fost, Hristoase, şi s-au spăimântat oştirile îngereşti, 
smerirea Ta cea multă prea mărind”. 


Sâmbăta mare 


In această sfântă zi, prăznuim îngroparea dumnezeiască a Mântuitorului nostru 
Isus Hristos şi pogorârea în iad, prin care neamul nostru, fiind chemat din 
stricăciune, a fost mutat spre viaţa veşnică. 


Iosif cel din Arimateea, coborând de pe cruce Sfântul trup al Domnului, l-a 
îngropat în mormânt nou, punând o piatră mare la intrarea lui: “/osif cel cu bun 


chip, de pe lemn luând prea curat trupul Tău, cu giulgiu curat înfăşurându-l şi 
cu miresme, în mormânt nou îngropându-l, l-a pus”. CI) 


Cuvântul lui Dumnezeu a stat cu trupul în mormânt iar cu sufletul lui curat şi 
dumnezeiesc Se pogoară în iad. Sufletul a fost despărţit prin moarte de trup şi l-a 
dat în mâinile Tatălui. Şi-a dat şi propriul Său sânge, preţ de răscumpărare pentru 
noi. Trupul Domnului a suferit şi despărţirea sufletului de trup, dar nicidecum 
stricăciunea în înţelesul unei putreziri a trupului. 


După-amiază săvârşim Liturghia Sfântului Vasile unită cu Vecernia. 


“Să tacă tot trupul omenesc şi Să Stea cu frică şi cu cutremur şi nimic pământesc 
întru sine să nu gândească, că Împăratul împăraţilor şi Domnul domnilor merge 
să se junghie şi să se dea spre mâncare credincioşilor. Și merg înaintea lui cetele 
îngereşti cu toată căpetenia şi puterea, heruvimii cei cu ochi mulți şi serafimii 
cei cu câte şase aripi, feţele acoperindu-şi şi cântând cântare: Aliluia, Aliluia, 
Aliluia”. 


Pantelis Pâschos - Introducere la Săptămâna mare 


Am străbătut marea postului Păresimilor mari şi acum ne aflăm înaintea porții 
Săptămânii mari, care se numeşte „mare” nu pentru că este mai mare sau are mai 
multe zile decât celelalte săptămâni, ci „pentru că mari s-au arătat izbânzile 
Stăpânului cele pentru noi. Şi, pentru că în această Mare Săptămână, aşa cum 
spune IEI EET. d fost stricată tirania cea de multă vreme a 
diavolului, moartea a fost nimicită, cel puternic a fost legat, vasele acestuia au 
fost prădate, păcatul s-a ridicat, blestemul distrus, Raiul înnoit, cerul s-a deschis, 
oamenii cu îngerii s-au amestecat, peretele cel din mijloc al despărţiturii a fost 
înlăturat, Dumnezeul păcii a împăciuit pe cele de sus cu cele de jos. Pentru 


» 


aceasta Mare este numită această Săptămână! ”. 


Cu adevărat, înfricoşătoare sunt Tainele acestei săptămâni! Toată poezia 
creştinismului şi toată slava Ortodoxiei, din această săptămână izvorăsc. Din 
vremea când, fiind încă învăţăcei, primeam din mâna caldă a mamei noastre cartea 
de rugăciuni şi lumânarea, cea care fiind de ceară curată mirosea ca tămâia atunci 
când ardea şi mergeam la slujbele Mirelui sau la Ceasurile Mari ale Patimilor Joii 
Mari şi Vinerii Mari, unde plângeam din toată inimă înaintea Celui răstignit, 


aşezând cu degete tremurânde feciorelnicele flori sălbatice, pe care cu arzătoare 
dorință alergam să le adunăm prin grădini şi pe câmpuri; încă de mici copii, 
aşteptam să vină Săptămâna Patimilor, ca să primim apoi şi Învierea — şi până la 
adâncile noastre bătrâneţi, această Săptămână este cea care ne ţine tovărăşie cu 
durerea ei, cu lacrimile-i, cu mâhnirea şi cu bucuria şi cu desfătarea Învierii care îi 
urmează. 


Și aceasta este cea mai mare filosofie a vieţii, pe care Sfânta noastră Biserică o 
dăruieşte în cel mai frumos, mai simplu şi mai cucernic chip în vremea Săptămânii 
Mari. Și adevărat este că această filosofie care nu este alta decât înalta teologie a 
Crucii, nu va putea vreodată să şi-o însuşească cineva şi să o înţeleagă în afara 
curții Bisericii, în afara vieţii liturgice a Bisericii. 


În afara Bisericii, Crucea şi Săptămâna mare devin literatură, devin teatru sau 
cinematograf, devin conferinţă academică sau articol jurnalistic, devin prilej de a-şi 
pune omul la încercare capacităţile într-un mod — oricare ar fi el — care priveşte o 
temă importantă. Şi doar prin sfintele Slujbe şi prin viaţa liturgică a Bisericii 
noastre poate omul să ajungă la culmea filosofiei duhovniceşti şi la slava Învierii, 
urcând drumul Golgotei şi trecând duhovniceşte prin agoma Răstignirii. 


Creştinul ortodox, toată săptămâna are de urmat o cale lungă. Lungă nu în ce 
priveşte dimensiunile exterioare, ci acelea interioare. Un drum pe care a călcat 
însuşi Hristos. Da, şi nimănui să nu 1 se pară acest lucru straniu. Dacă „nu urmăm 
acest drum şi nu ne răstignim”, nu vom putea nici Săptămâna Mare să o simţim, 
nici la Înviere nu putem ajunge dimpreună cu El. Pe acest drum, care se află 
totdeauna sub umbra Crucii şi întrezăreşte în adânc colina luminoasă a Învierii, 
Sfinţii Părinţi au pus nişte semne ca borne care ne ajută şi ele, într-un fel particular 
pentru fiecare dintre noi, ca să izbândim în scopul nostru. 


În Lunea mare, după Condadul şi Icosul zilei, vom asculta dimpreună cu scurtul 
Sinaxar, şi următorul comentariu: „În Sfânta şi Marea Luni se face pomenire de 
fericitul Iosif cel prea frumos şi de smochinul care s-a uscat prin blestemul 
Domnului”. Este slăvit şi cinstit prea frumosul Iosif, pentru că „plăcerilor 
egiptencei nefăcându-se rob”, „s-a robit cu trupul, însă sufletul şi l-a păzit nerobit”, 
cel cântat în imne şi prea înţelept, şi astfel s-a învrednicit să se facă domn peste tot 
Egiptul. „Căci Dumnezeu dăruieşte robilor săi cunună nestricăcioasă”. Apoi, 
blestemul aruncat asupra smochinului neroditor ne învaţă să fugim de patimă şi să 
săvârşim fapte şi roade duhovniceşti, ca să nu ne găsească Hristos doar cu frunze, 
atunci când va veni. Şi ni se arată focul ca fiind destinul inevitabil pentru pomii 
noştri neroditori. 


În marea Marţi vom auzi că „facem pomenire de parabola celor zece fecioare”, 
adică a celor cinci înțelepte şi a celor cinci nebune, cu candelele lor pline de 
învăţătură. Ne sfătuieşte şi aici cu imnuri minunate Biserica noastră „să ne zorim 
să aprindem candelele înţelegătoare ale sufletelor noastre precum acele fecioare 
înțelepte, ca să întâmpinăm, cu strălucita lumină a candelelor şi cu cântări 
duhovniceşti, pe Mirele nemuritor al sufletelor, adică pe Stăpânul nostru lisus 
Hristos, Care va veni la sfârşitul lumii, ca să primească sufletele înțelepte în 
cămara de nuntă cea cerească a veşnicei fericiri şi împărăţii”. 


În marea Miercuri, „dumnezeieştii Părinţi au hotărât să se facă pomenire de femeia 
cea păcătoasă, care a uns cu mir pe Domnul, pentru că lucrul acesta s-a întâmplat 
puţin înainte de mântuitoarea Patimă”. Cine nu lăcrimează atunci când se gândeşte 
că, deşi cu toţii păcătuim (şi de multe ori păcătuim mai greu decât desfrânata), 
totuşi nu urmăm pilda ei, ca să ştergem prin lacrimile pocăinţei noastre zapisul cel 
încărcat de mulţimea păcatelor noastre. 


În marea Joi „prăznuim patru lucruri: sfânta spălare a picioarelor, Cina cea de 
taină, adică predarea înfricoşătoarelor Taine, rugăciunea cea mai presus de fire şi 
vânzarea Domnului”. Imaginea dominantă în această zi — simbol veşnic al 
întunecării conştiinţei şi pildă de care să ne îndepărtăm — este faţa trădătoare a lui 
Iuda. 


În Vinerea mare săvârşim „Sfintele şi Mântuitoarele şi Înfricoşătoarele Patimi ale 
Domnului şi Dumnezeului şi Mântuitorului nostru lisus Hristos”. 


Și în Sâmbata mare „prăznuim Îngroparea dumnezeiescului Trup şi pogorârea la 
Iad a Domnului şi Mântuitorului nostru lisus Hristos”. 


Am spus că în spatele martiriului şi al Patimii Răstignirii, creştinul ortodox vede 
întotdeauna dulcea lumină a Învierii. Şi această lumină a Învierii este cea care îl 
face să nu vadă Patimile într-un întuneric înfricoşător şi nimicitor. Ortodoxul — şi 
mai ales grecul, care a trecut prin atâtea şi atâtea pătimiri de-a lungul istoriei lui de 
veacuri — este înveşmântat cu haina călduroasă a fericitei întristări. Suferă şi 
pătimeşte, dar nu de durerea trupească de nesuportat. Filosofia duhovnicească a 
Crucii, mai ales în aceste zile, se cuvine să fie pâinea noastră cea spre fiinţă, pâinea 
cea spre viaţă. lată cum văd unii dintre Sfinţii Părinţi Crucea şi Taina Răstignirii. 


Cununa de spini a arătat că Domnul a şters blestemul pe care l-a primit pământul 
de a încolți spini şi pălămidă şi că Hristos a făcut să dispară grijile şi durerile 
prezentei vieți. 


„Dezbrăcat-a veşmintele şi a îmbrăcat mantia cea purpurie, ca să dezbrace tunicele 
de piele ale morţii pe care le-a purtat Adam după cădere. Trestie a primit Domnul 
în mâna dreaptă în loc de sceptru, ca să omoare şarpele şi balaurul cel vechi, 
primit-a trestie, ca să şteargă zapisul păcatelor noastre. Primit-a trestie, ca să 
iscălească împărăteşte, cu sângele Său, epistola de iertare a păcatelor noastre, la fel 
cum şi împărații iscăleau cu cerneală roşie”. 


„Pe lemn a fost răstignit, pentru lemnul cunoaşterii. Primit-a gustare de fiere şi 
oţet, pentru dulcea gustare a fructului oprit. Primit-a cuie, ca să încuie păcatul. 
Mâinile Şi le-a întins pe Cruce, ca să vindece întinderea mâinilor lui Adam şi ale 
Evei către lemnul oprit şi ca să unească cele mult depărtate, pe îngeri cu oamenii, 
pe cele cereşti cu cele pământeşti. Primit-a moartea, ca să omoare moartea. 
Îngropatu-S-a, ca noi să nu ne mai întoarcem în pământ ca mai înainte...”. 


„Intunecatu-s-au luminătorii, ca să arate că purtau doliu Celui răstignit. Pietrele au 
crăpat, pentru că pătimea Piatra vieţii. La înălțimea Crucii urcatu-S-a, pentru trupul 
mort, acolo unde a suferit Adam. Şi, la urmă, a înviat pentru a noastră înviere!”. 


„O, fericiți şi de trei ori fericiţi câţi pot să lase grijile cele lumeşti în aceste zile şi 
încep de acum, chiar din această clipă, binecuvântatul mers alături de Hristos Care 
Se îndreaptă către Patima Sa! «Veniţi, aşadar, să mergem şi noi cu EI şi să ne 
răstignim dimpreună cu El, să omorâm pentru El plăcerile vieţii», «ca să nu 
rămânem în afara cămării de nuntă a lui Hristosy”. 


Radu Alexandru - Patimile Celui fără de patimi 


În limbajul bisericesc cuvântul "patimă” are două sensuri principale. El 
desemnează atât păcatul devenit omului "a doua fire", cât şi starea de suferinţă, de 
chin. Faptul nu este întâmplător deoarece din punct de vedere al credinţei creştine 
păcatul şi suferinţa sunt două realități profund legate. lar acest lucru se observă 
până şi la nivelul limbajului. 


Știm din Sfânta Scriptură că plata păcatului este moartea spirituală şi trupească. 
Păcatul impune astfel drept condiţii ale firii umane pervertite, înstrăinate de 
Dumnezeu, suferinţa şi moartea. Aşa cum nu există om fără de păcat nu există om 
care să nu le cunoască pe acestea. Vorbim de o lege implacabilă a condiţiei noastre 
de acum. Această "plată a păcatului” nu reprezintă însă pedeapsa pentru păcat, cât 
leacul pentru acesta. 


Patimile lui Hristos, temei al despătimirii noastre 


Există în istorie o singură Persoană care S-a supus într-un mod unic şi irepetabil 
acestei "legi”, Hristos, Dumnezeu-Omul. Ne spun EREI că Mântuitorul a 
fost întru totul asemenea nouă afară de păcat. El a moştenit însă firea umană cu 
toate afectele ei, adică cu toate "rănile” păcatului şi necesităţile ce decurg din 
acestea. Mântuitorul a flămânzit, a plâns, a dormit, a suferit şi a cunoscut 
moartea. Ca Dumnezeu întrupat Hristos S-a supus, din dragoste pentru noi, 
aceleiaşi legi a "plăţii păcatului”, deşi ar fi putut mântui neamul omenesc şi pe 
altă cale. A făcut-o pentru că EI să Se regăsească în suferinţa şi moartea fiecărui 
om, dar mai ales pentru ca fiecare om să se regăsească în suferinţa şi moartea pe 
care, ca Dumnezeu, Le-a biruit prin Înviere. 


De aceea, perioada liturgică pe care o parcurgem acum, Săptămâna Patimilor, ne 
cheamă, ca la rândul nostru, să participăm într-un mod cu totul special la patimile 
Celui fără de păcat. Auzim această chemare într-o cântare de la Denia din Vinerea 
Mare: "Închină-mu-ne Patimilor Tale Hristoase...”. Nu se cere de la noi un simplu 
exercițiu intelectual, de memorie sau de imaginaţie, ci prosternare, participare în 
chipul cel mai real cu putinţă. 


Noi continuăm adesea să participăm la ele tot din perspectiva omului care nu 
numai că nu a înţeles adevărata însemnătate a celor întâmplate, dar care chiar Îl 
osândim la moarte. O facem ca şi luda, fariseii, cărturarii, soldaţii romani sau 
iudeii care strizau "Răstigneşte-L!, Răstigneşte-L!”. lar dovada concretă a 
acestui fapt sunt păcatele şi patimile noastre. Mai mult decât atât, ne revoltăm şi 
refuzăm a purta de multe ori cu Smerenie şi credinţă chiar consecinţele 
propriilor noastre păcate. Ne clătinăm ca o trestie în bătaia vântului când se pune 
problema asumării suferinţei şi morţii. 


Credem într-un lisus istoric, fără a-L mai vedea pe Hristosul Bisericii, pe 
Hristos-euharistic, Care este cu noi până la sfârşitul veacurilor. Este trist că deşi 
numărăm anii istoriei plecând de la Hristos, nu am ajuns în Schimb "Să 
numărăm ” anii vieţii noastre şi măsura deplinătăţii ei (mai degrabă a lipsei ei), 
plecând tot de la EL. 


Ori tocmai aceste momente binecuvântate pe care le prăznuieşte atât de intens în 
aceste zile Biserica pot constitui acel "început bun” pe care mereu şi mereu îl vom 
pune undeva mai sus pe scara urcuşului duhovnicesc. Ne-am obişnuit din nefericire 
cu "mersul înapoi” sau cu "căderile" (acel amăgitor "stat pe loc”), deşi Părinţii 
Bisericii ne spun că urcuşul duhovnicesc prin care Îl cunoaştem pe Dumnezeu se 
cere a fi unul neîncetat. 


Numai participând aşa cum Biserica ne îndeamnă şi ne mijloceşte prin 
rânduielile sale, la Patimile Celui fără de păcat, putem face din patimile noastre, 
din suferinţele şi încercările prin care trecem, o cale de despătimire. După cum 
Hristos "cu moartea pe moarte a călcat”, şi noi, uniţi cu EL, putem cu "patimile 
pe patimi Să călcăm”. 


Acesta este demersul ascetic pe care Biserica ne cere să-l urmăm împreună cu 
Hristos cel Înviat, după cum dă mărturie în cântările sale pascale: "Cu patima Ta, 
Hristoase, din patimi ne-am eliberat şi cu Învierea Ta din stricăciune ne-am 
izbăvit. ” 


Radu Alexandru - Patimile şi Învierea în psalmi 


Părinţii Bisericii au găsit în Psaltire, la fel de mult ca şi în celelalte cărţi revelate, 
Taina lui Hristos, a Bisericii şi a lucrării ei sfinţitoare, Patimile şi Invierea 
Mântuitorului şi prevestirea sfârşitului lumii. 


SII ne spune, în acest sens, că "în psalmi este cu putinţă să 


găseşti învăţătura desăvârşită despre Dumnezeu, prevestirea despre venirea în 
trup a lui Hristos, ameninţarea cu judecata, nădejdea învierii, frica de pedeapsă, 
făgăduinţele slavei, descoperirile tainelor; toate sunt strânse, ca într-o mare şi 
obştească vistierie, în Cartea Psalmilor” 


Sfinţii Părinţi arată şi accentuează importanţa psalmilor întemeindu-se mai ales pe 
împlinirea profeţiilor întâlnite în aceştia, în Noul Testament şi anume în persoana 
lui Hristos. 


Iuda Iscarioteanul şi trădarea Mântuitorului în psalmi 


Patimile Mântuitorului au început în ziua vinderii Sale de către unul din ucenicii 
Săi, acest lucru fiind profeţit în psalmii 40,9; 54,14-15 şi 108, 7. 


> În psalmul 40, 9 se spune: "Chiar omul cu care eram în pace, în care am 
nădăjduit, care a mâncat pâinea mea, a ridicat împotriva mea călcâiul.” 

Vinderea Mântuitorului de către Iuda Iscarioteanul (ucenicul Său), este prezentată 

în Noul Testament în toate cele patru evanghelii şi chiar în Faptele Apostolilor. 


Amintim mărturia aflată la Matei 26,33: “Iar EI a zis: Cel ce a întins cu Mine 
mâna în blid, acela mă va vinde...vai însă acelui om prin care Fiul Omului se va 
vinde! Bine era de omul acela dacă nu se năştea şi luda cel ce l-a vândut a zis: 
nu cumva Sunt eu Învăţătorule! Răspuns-a lui: tu ai zis". 

» Un alt psalm în care Părinţii Bisericii au tâlcuit că profeţeşte trădarea lui 
Iuda este 54,14-15: “Iar tu, omule, asemenea mie, căpetenia mea şi 
cunoscutul meu/Care împreună cu mine te-ai îndulcit de mâncări, în casa 
lui Dumnezeu am umblat în acelaşi gând!” 


Iată cum tâlcuieşte acest psalm OEI: "David a zis Psalmul acesta 
gonindu-se de Saul, când s-a strămutat şi a fost silit a petrece în pustie. Dar el 
mai-nainte vesteşte vrăjmăşiile iudeilor asupra Mântuitorului şi mai-nainte 
zugrăveşte Patimile Stăpânului. Căci David - care era prigonit de Saul, cel 
căruia îi făcea bine, şi vândut de cunoscuţi - mai-nainte vedea cu ochii Duhului 
că Stăpânul va pătimi la fel şi va fi vândut şi răstignit de cei ce primiseră facerile 
Lui de bine.” 


» De asemenea, exegeza creştină l-a identificat pe vrăjmaşul din Psalmul 108 
cu luda Iscarioteanul, cel care L-a vândut pe Mântuitorul preoţilor şi 
cărturarilor. 


Primul care a făcut această identificare este Sfântul Apostol Petru, în predica sa de 
la alegerea lui Matia: "Bărbaţi fraţi, trebuia să se împlinească Scriptura aceasta 
pe care Duhul Sfânt, prin gura lui David, a spus-o dinainte despre luda, care s-a 
făcut călăuză celor ce L-au prins pe lisus" (Faptele Apostolilor 1:16). Această 
împlinire a profeției lui David trebuie deci să fie un text din Psaltire, iar în v. 20 nu 
întârzie să ofere chiar două pasaje: "Căci este scris în Cartea Psalmilor: "Facă-se 
casa lui pustie şi să nu aibă cine să locuiască în ea!” Şi "slujirea lui s-o ia 
altul”. 


Primul citat este din Psalmul 68:29: ”Facă-se curtea lor pustie şi în locaşurile lor 
să nu fie locuitori”. Al doilea citat este din Psalmul 108:7, "dregătoria lui să o ia 
altul”. 


Origen, în lucrarea "Contra lui Celsus”, tâlcuind acest fragment ne spune că 
“prooroceşte aşadar că luda s-a depărtat din rândul apostolilor şi în locul lui a 
fost ales altul”. 


Osândirea Mântuitorului prin mărturii mincinoase 


Psalmii ne profeţesc de asemenea despre faptul că Mesia va fi învinovăţit de 
martori mincinoşi "S-au sculat martori nedrepţi şi de cele ce nu ştim M-au 
întrebat "' (Psalmi 34,10). 


Faptul că Mantuitroul a fost osândit prin martori mincinoşi, deoarece în El nu se 
găsea nici o vină, este arătat şi de Sfinţii Evanghelişti Matei şi Marcu: “Iar 
arhiereii şi bătrânii căutau mărturie mincinoasă împotriva lui lisus ca să-l 
omoare şi n-au găsit deşi,veniseră mulţi martori mincinoşi... “ (Matei 29,60). 


Răstignirea Mântuitorului în psalmi 


Este copleşitor cum Psalmistul David, inspirat fiind de Duhul Sfânt, a putut 
surprinde până la amănunte Patimile Mântuitorului. Citind spre exemplu (Psalmul 
21,18-20) vom rămâne cu impresia că citim o pagină din Evanghelie: "'străpuns- 
au mâinile Mele şi picioarele Mele... împărţit-au hainele Mele loru-şi şi pentru 
cămaşa Mea au tras sorţi”. Sfântul Evanghelist Marcu ne vorbeşte despre acest 
lucru la 15,24: “şi L-au răstignit şi au împărțit între ei hainele Lui, şi aruncând 
sorţi pentru ele care să le ia”. 


DODI ne spune că după Sfinţii Părinţi tema psalmului 21 este întreaga 


dramă a Răstignirii Domnului: "Învederat este că acest psalm se dă lui [îl 
vesteşte pe] Hristos, după Teodorit şi Grigorie Teologul, fiindcă prooroceşte 
înomenirea şi pătimirea Lui cea mântuitoare, care au luat Sfârşit, însă se 
suprascrie pentru sprijinire, deoarece cuprinde rugăciunea lui Hristos, ca să-l 
vină sprijinire şi apărare de la cerescul Lui Părinte, ca să Se împuternicească 
intru pătimire... ” 


Psalmul începe cu bine cunoscutele cuvinte rostite de Hristos pe Cruce, şi tâlcuite 
astfel: "Dumnezeule, Dumnezeul meu, ia aminte spre Mine, pentru ce M-ai 
părăsit?” Potrivit lui Teodoret "acest cuvânt face referire la temerea omenească, 
încredințează încă şi adevărata înomenire a lui Hristos, adică ne încredinţează 
că era om desăvârşit şi, prin urmare, avea temeri fireşti. Către Dumnezeu- Tatăl 
a zis: la aminte spre Mine, deoarece cei care dau pe vreun om la un ucigaş 
pentru a-l omori îşi întorc ochii de la el, nevrând să mai vadă pe cel ce va fi 
omorât. Pentru ce m-ai părăsit? este cuvântul Domnului, zicând aşa nu fiindcă 
Tatăl S-ar fi despărțit cândva de EL, după ce omenitatea Sa s-a unit după Ipostas 
cu Fiul lui Dumnezeu, ci îl zice pentru temerea morţii: "Pentru că dacă Tu, 
Părinte, zice, vei opri ajutorul Tău de la Mine, Eu M-aş teme de moarte”. 


Despre această temere de moarte a Domnului vorbesc şi Evangheliştii, căci EI S-a 
rugat în grădină pentru a trece de la EI paharul morţii, zicând: Părinte, de este cu 
putinţă, treacă de la Mine paharul acesta (Mt. 26: 39). Domnul a strigat acest 
început al psalmului în limba evreiască cu mare glas, aflându-Se pe Cruce: Eli, Eli, 
lama sabahtani adică Dumnezeul Meu, Dumnezeul Meu, pentru ce M-ai lăsat 
[părăsit]? (Mt. 27: 46). Adică: "Pentru ce M-ai lăsat să am frică, de vreme ce ştii 
că duhul este osârduitor, iar trupul neputincios?” Ori: "Pentru ce ai dat loc [ai 
îngăduit] să fiu omorât, fiindcă Eu nu am făcut nimic vrednic de moarte?” 


Hristos a înlocuit legea "talionului” prin legea iubirii”. Astfel lisus iartă 
răufăcătorilor săi rugându-se pentru ei: “Iar lisus zice: Părinte iartă-le lor că nu 
ştiu ce fac..." Acest lucru a fost profeţit de către David în psalmul 108,4 "'Pus-au 
împotriva Mea rele în loc de bune şi ură în locul iubirii Mele". 


Batjocura care a fost adusă Mântuitorului pe cruce este profețită în psalmi 21,7-8 
"Toţi cei ce M-au văzut, M-au batjocorit, gătit-au cu buzele, clătinat-au cu capul 
zicând: nădăjduit-a spre Domnul, izbăveasca-L pe El că-L voieşte pe EI”. 


Împlinirea acestei profeţii ne arată Sfântul Evanghelist Marcu: “Iar cei ce treceau 
pe acolo îl huleau, clătinându-şi capetele zicând: Tu! Cei ce dărâmi templul şi în 


trei zile îl zideşti. Mântuieşte- Te pe Tine însuţi coborându-Te de pe cruce” ( 
Marcu 15,29-30). Sfântul şi Apostol Evanghelist ne spune: "Asemenea şi 
arhiereii, bătându-şi joc de EI cu cărturarii şi cu bătrânii ziceau: pe alții i-a 
mântuit, iar pe Sine nu poate să Se mântuiască! Dacă este regele lui Israel să se 
coboare acum de pe cruce şi vom crede în EI”. (Matei 27,41-42). 


Tot despre batjocura adusă Mântuitorului ne vorbeşte şi psalmul 68 "Mântuieşte- 
mă Dumnezeule...că s-au înmulţit mai mult decât perii capului meu cei ce mă 
urăsc în zadar. Întăritu-s-au vrăjmaşii Mei, cei ce mă prigonesc pe nedrept. Că 
pentru tine am suferit ocară, acoperit-a batjocura obrazul Meu...râvna casei tale 
m-a mâncat şi ocările celor ce Te ocărăsc pe tine au căzut asupra 
mea...împotriva mea grăit-au cei ce şedeau în porţi şi despre mine cârteau cei ce 
beau vin...şi ne-au dat spre mâncarea mea fiere şi în setea mea m-au adăpat cu 
oțet”. (Psalmi 68,5,6,9,11,14,25). 


Versetul 25 vorbeşte despre adăparea Lui cu oţet şi fiere de către soldaţi, lucru 
mărturisitde către toţi cei patru Evanghelişti (Matei 27,34,48; Marcu 15,36; Luca 
23,35-37;, loan 19,28-30) mai explicit în continuare ne istoriseşte Evanghelistul 
Matei "i-au dat să bea vin amestecat cu fier”; şi gustând nu a voit să bea... şi 


unul dintre ei alergând îndată şi luând un burete şi umflându-l de oţet şi 
punându-l într-o trestie, îi dă să bea.” 


Moartea Mântuitorului în psalmi 


Psalmistul nu ne prooroceşte moartea propriu-zisă a Mântuitorului, dar în schimb 
ne spune despre întâmplarea imediată după moarte şi anume că nu i se vor zdrobi 
oasele pe cruce: "Domnul păzeşte toate oasele lor, nici unul din ele nu se vor 
zdobi'' (Psalmi 33,19). Acest lucru este atestat de Sfantul Apostol şi evanghelist 
loan "Dar venind la lisus, dacă au văzut că deja murise nu l-au zdrobit 
fluierile...căci s-au făcut acestea ca să se plinească Scriptura: nu 1 se va zdrobi 
nici un os "' (loan 19,33-36). 

Despre îngroparea Mântuitorului psaltirea ne vorbeşte în psalmul 44,10 “smirnă, 
aloe şi caşie din veşmintele Tale, din palate de fildeş, din câte Te-au înveselit 
fiice de împărați intru cinstea Ta ” profeție împlinită la loan 19,39 "Și a venit şi 
Nicodim, cel care venise la El mai înainte noaptea aducând ca la 100 de litri de 
amestec de smirnă şi aloe.” 


Tot despre moartea Mântuitorului ne profeţeşte şi psalmul 15,10 şi anume acest 
citat ne profeţeşte despre trei adevăruri deodată "Că nu vei lăsa sufletul meu în 
iad, nici nu vei da pe cel cuvios al Tău să vadă stricăciunea”'. Aici se face aluzie 
la îngroparea Domnului şi la coborârea Sa cu sufletul în Iad. Profeţia s-a împlinit la 
Faptele Apostolilor 2,25-31; 13,35,37: “De aceea în alt loc zice: nu vei da pe 
Sfântul Tău să vadă stricăciune pentru că David slujind în timpul său voii lui 
Dumnezeu a adormit şi S-a adăugat la părinţii lui şi a văzut Stricăciune. Dar 
Acela pe Care Dumnezeu L-a înviat n-a văzut stricăciune”. 


Invierea Domnului în psalmi 


În psalmul 15, versetul 10 ni se vorbeşte despre Învierea Domnului. Versetul citat 
mai sus arată clar realitatea învierii. Ca dovadă avem pe cei patru evanghelişti în 
ordinea următoare: Matei 16,21; 28,6-7; Luca 24,6,34; loan 20,14 şi Marcu 16,16 
“Iar el le-a zis: nu va spăimântaţi! Căutaţi pe lisus Nazarineanul cel răstignit? A 
înviat! Nu este aici. lată locul unde l-au pus”, 


Unul din Psalmii care fac referire directă la Învierea Domnului este psalmul 67 
care începe astfel: "Să Se scoale Dumnezeu, şi să se risipească vrăjmaşii Lui şi Să 
fugă de la faţa Lui cei ce-L urăsc pe Dânsul! “ tâlcuieşte astfel 
acest verset: "Zice: E vremea să Te scoli Tu, Stăpâne, şi să lucrezi mântuirea 
oamenilor, şi numai decât toată ceata neprietenilor se va întoarce în fugă, 


risipindu-se de strălucirea arătării Tale. Tot aşa, de multe ori şi noi obişnuim a-i 
deştepta pe judecătorii cei blânzi spre ajutorul celor nedreptăţiţi, rugându-i să se 
scoale şi să oprească semeţia asupritorilor. lar "sculare”, după cum am zis de 
multe ori, nu numeşte numai încetarea îndelungii-răbdări, ci şi Învierea 
Mântuitorului lumii la trei zile după ce a primit de bună voie moartea pentru 
noi. 


In acelaşi sens, Psalmul 117, 24 prin cuvintele "aceasta este ziua pe care a făcut-o 
Domnul, să ne bucurăm şi să ne veselim intru ea” vrea să arate importanţa pe 
care 0 va avea ziua învierii (duminica). 


De altfel, aceste ultime două versete sunt rostite la slujba Învierii Domnului şi în 
Săptămâna Luminată la începutul fiecărei slujbe. 


Pr. Ciprian Florin Apetrei - Săptămâna Sfintelor Pătimiri ale Domnului 


Ultima perioadă care precede sărbătoarea Invierii Domnului este numită Săptă- 


mâna mare sau a Sfintelor Pătimiri ale Domnului, pentru că toate zilele ei sunt 
sfinte şi mari, iar în timpul ei trăim mântuitoarele şi înfricoşătoarele pătimiri ale 
Sale: scuipările, lovirile peste faţă, palmele, insultele, batjocurile, haina de porfiră, 
trestia, buretele, oţetul, piroanele, sulița şi, înainte de toate, crucea şi moartea, pe 
care Hristos Domnul le-a pătimit de bunăvoie pentru mântuirea noastră. 


După perioada duhovnicească a postului de 40 de zile, Duminica Floriilor face 
trecerea către Săptămâna Sfintelor Pătimiri în care s-au săvârşit minunile mari, 
faptele neobişnuite şi mai presus de fire ale Mântuitorului nostru lisus Hristos. 


= Luni se face pomenire de fericitul Iosif cel prea frumos şi de smochinul care 
s-a uscat prin blestemul Domnului. 

= Marţi se face pomenire de cele zece fecioare din Sfânta Evanghelie. 

=> Miercuri, Sfinţii Părinţi au hotărât să se facă pomenire de femeia cea păcă- 
toasă care a uns cu mir pe Domnul, pentru că aceasta s-a întâmplat cu puţin 
înainte de Sfintele şi Mântuitoarele Pătimiri. 

— Joi este ziua în care, după sinaxar, „prăznuim patru lucruri: sfânta spălare a 
picioarelor, Cina cea de taină, adică predarea înfricoşătoarelor Taine, rugă- 
ciunea cea mai presus de fire şi vânzarea Domnului”. 


=> Vinerea mare este cea mai tristă zi din an, când ne amintim de „sfintele şi 
mântuitoarele şi înfricoşătoarele Pătimiri ale Domnului şi Dumnezeului şi 
Mântuitorului nostru lisus Hristos”. 

= În Sâmbăta mare, sinaxarul ne spune că „prăznuim îngroparea dumnezeiască 
şi trupească a Mântuitorului nostru lisus Hristos şi pogorârea la iad, prin care 
neamul nostru, fiind chemat din stricăciune, a fost mutat spre viață veşnică”. 


În zilele acestei săptămâni este foarte important să postim, să ne rugăm, să citim 
Sfintele Evanghelii, pentru a fi alături de Hristos care Se jertfeşte pentru mântuirea 
noastră. Trebuie să luăm aminte şi să înţelegem că ori de câte ori păcătuim, ÎL răsti- 
gnim în inima noastră pe Hristos Mântuitorul nostru. 


Zilele Săptămânii mari sunt un timp în care ne străduim să ieşim din lumea păca- 
tului şi să intrăm în lumea credinţei şi a mărturisirii, prin urmarea lui Hristos care 
este Calea, Adevărul şi Viaţa. 


10 superstiții şi concepţii greşite despre Postul mare 


"Trebuie să posteşti strict după rânduiala tipiconală, să nu glumeşti, să nu râzi, să 
citeşti cu atenţie compoziţia produselor şi să se te pregăteşti de ispite grele, cine nu 
ştie că în post toate îți merg mai rău decât oricând...” Vă prezentăm 10 superstiții 
şi concepții greşite despre Postul mare. 


1. Trebuie să posteşti strict după rânduiala tipiconală. 


Desigur că puteţi să respectaţi postul cu stricteţea cerută, doar că v-am îndemna să 
aveţi grijă ca nu cumva râvna excesivă să nu aducă la serbarea triumfului Orto- 
doxiei pe patul de spital. 


Corect ar fi să ne dăm seama de propriile puteri şi de starea noastră de sănătate, 
căci această rânduială a fost întocmită pentru monahi. Dacă totuşi considerați că 
veți face față acestor cerinţe, nu exageraţi și nu impuneți nimănui această rân- 
duială. 


2. Trebuie să citim cu atenţie compoziţia produselor, iar în cazul în care nu sunetm 
siguri, să-i cerem sfatul duhovnicului. 


Fie-vă milă de părinte! În această perioadă el şi aşa este suprasolicitat. Dacă chiar 
într-atât vă place să examinaţi componenţa produselor, făceţi-o pentru dvs, nu-i 
mai chinuiți şi pe ceilalți. Însă măsura postirii ar trebui să o stabilim în linii 
generale, fără a căuta dacă melanjul din biscuiţi este de post, sau nu. 


3. Trebuie să fim foarte serioşi, să nu glumim şi să nu râdem. 


Dacă v-aţi propus drept obiectiv să le arătaţi celor din Jur că postul ortodox nu e o 
glumă, ci o perioadă tristă şi fără de bucurii, sunteți binevenit. Puțin probabil însă 
că acest comportament al dumneavoastră vă va apropia prietenii de creștinism. 


4. Nu e bine să ne serbăm ziua de naştere în post. 


Dacă într-atât v-aţi pătrus de slujbele şi rugăciunile Postului mare, nu serbaţi. În 
cazul în care aveţi totuşi această dorinţă, o puteţi face. Astăzi nu este o probelemă 
să pregăteşti o masă de sărbătoare de post. Totodată cu acest prilej s-ar putea 
înfăptui o faptă bună, desigur, în cazul în care şi invitaţii ar fi de acord. 


5. Nu trebuie să spui la nimeni că posteşti. 


La sigur că o puteţi face, doar că la ce bun? În cazul în care cei din jur nu postesc 
sau chiar au o atitudine negativă față de credință, nu e nevoie să discutaţi despre 
aceasta. Cel mai probabil se va porni o ceartă şi îi va tulbura şi mai mult pe toți. 
Însă în cazul în care sunteţi întrebat direct, ar fi bine să răspundeţi sincer. 


6. Nu e bine în post să începi activităţi noi, cu atât mai mult să suporţi intervenţii 
medicale. 


lată încă o cale sigură de a dobândi o mulțime de probleme, sau poate chiar de a 
sfârşi mai tragic (în cazul unei boli grave). 


Și dacă la serviciu vi se va încredința o nouă activitate, o veţi accepta sau veţi 
aştepta să fiţi concediat? 


lar dacă vi s-a împbolnăvit copilul, nu-l veţi trata? Sau veţi aştepta Învierea la care 
el poate să nu ajungă. 


Raspunsul este evident: nu trebuie să căutăm motive pentru a nu face ceva, iar în 
cazul dacă nu suntem siguri cum să procedăm , poate ar fi mai bine să ne rugăm? 


7. Copiii concepuţi în post se vor naşte neapărat bolnavi sau vor avea o mulțime de 
patimi. 


În ceea ce priveşte relaţiile dintre soţi din timpul postului, precum și din afara lui, 
ar trebui să cunoaşteţi că este ceva ce ţine doar de cei doi soți. Biserica nu a fixat 
soţilor un program de convieţuire, căci nu poate intra în aceste amănunte, ci, a lăsat 
totul la ştiinţa lor şi la posibilitatea de a se iconomisi unul pe altul, potrivit cu 


natura, cu mijloacele şi cu idealul fiecăruia. lar în privinţa datei concepţiei de folos 
vă va fi să cunoaşteţi despre varietatea zilelor de naştere ale sfinţilor ale Bisericii, 
a căror părinţi nu au respectat întotdeauna posturile, dar asta nu ne împiedică astăzi 
să ne rugăm lor şi să le cinstim zilele în care s-au născut sau au trecut la Domnul. 


8. În perioada postului nu se poate primi taina Botezului. 


Este întru totul greşit, această taină se săvărşeşte pe tot parcursul anului. 
9. Trebuie să te împărtăşeşti o dată în an şi anume în Postul mare. 


Este total neîntemeiată afirmaţia şi reprezintă o superstiție răspândită, care oferă 
oamenilor o frică că dacă se vor împărtăşi mai des, poate să li se întâmple ceva rău. 


Impărtășania trebuie să fie nu deasă, nu rară, ci personală, stabilită împreună cu du- 
hovnicul. Dacă nu are duhovnic, credinciosul trebuie să adreseze întrebările legate 
de împărtăşanie preoţilor de la biserica unde vrea să se împărtăşească. 


10. În post trebuie să te pregăteşti de încercări grele, neapărat se va întâmpla ceva 
rău. 


Viaţa în genere nu este uşoară, unii însă consideră că în post greutăţile sporesc. 
Probabil că în timpul postului devenim mai sensibili, încercând să ducem o luptă 
cu patmile şi păcatele. De exemplu încercăm să nu strigăm, să nu ne supărăm, nu 
înjurăm, însă nu mereu ne reuşeşte, iar aceste insuccese le suportăm mai greu ca în 
alte perioade. 

Traducere şi adaptare Natalia Lozan 


SUrsa pravmir. TU 


Se va prelua cu precizarea sursei: Altarul Credinței 


Deniile 


Deniile sunt calea prin care putem urma pe Hristos în chip spiritual în drumul 
Lui spre Cruce şi apoi spre Învierea din morţi. Nu putem merge la Locurile 
Sfinte, dar avem Biserica, iar aici citirile şi cântările ni-L fac prezent pe Hristos 
în suflete. 


, 4 


Răsărit-a primăvara Postului și floarea pocăinței. Deci să ne curățim pe noi, fraților, de toate răutăţile 
şi Dătătorului de lumină, cântând, să îi zicem: Slavă Ţie, Unule Iubitorule de oameni! 


Postul Sfintelor Paşti este perioada care ne mijloceşte cea mai adâncă trăire 
duhovnicească din întreg anul bisericesc. Este un timp dăruit spre curățirea 
inimii, de înălțare a duhului către Cel ce Se pogoară în mormântul sufletelor 
noastre ca să-l lumineze cu lumina Învierii Sale. 


Iată-ne ajunşi la ultima treaptă a urcuşului duhovnicesc pe care Postul ne-o pune în 
faţă: Săptămâna Patimilor sau Săptămâna cea mare. 


Bunul nostru Mântuitor ne cheamă să-L petrecem cu toţii pe ultimul Său drum, pe 
drumul dragostei, pe drumul suferințelor, pe drumul Crucii, al sângelui şi al 
mântuirii neamului omenesc. 


Biserica ne cheamă să ne adunăm la rugăciune în fiecare seară, la slujbele 
deniilor, să ascultăm ultimele cuvinte ale Domnului şi să vedem cât a pătimit EI 
pentru mântuirea noastră. 


Deniile din Săptămâna Sfintelor Patimi sunt un urcuş abrupt şi intens spre Înviere; 
ele sunt ca o culme pentru cei care au postit şi s-au pocăit de păcatele lor, sau ca un 
tren de ultimă oră, ca o chemare stăruitoare pentru cei întârziaţi în hotărârea lor de 
a se întoarce spre Hristos înainte de marea sărbătoare a Învierii. 


"Cămara Ta, Mântuitorule, o văd împodobită şi îmbrăcăminte nu am ca Să intru 
într-însa. Luminează-mi haina sufletului meu, Dătătorule de lumină şi mă 
miluieşte!”' - aceasta este binecuvântarea Săptămânii Mari, şi anume, Să-L 
rugăm pe El, Cel mult-răbdător şi întru totul smerit, să ne dăruiască puterea de 
a răstigni sau de a birui patimile rele din noi, pentru a primi în suflet smerenia, 
iubirea, răbdarea şi sfinţenia Sa. 


În Săptămâna Sfintelor Pătimiri se intensifică postul, întrucât răstignim mai mult în 
noi lăcomia de orice fel, sporim pocăinţa. Dar este şi timpul când trebuie să 
adăugăm peste tânguirea pentru păcatele noastre o altă tânguire - pentru Hristos 
Cel ce Se jertfeşte pentru noi. 


Prin participarea noastră la suferinţa lui Hristos mărturisim, cu inima udată de 
lacrimile pocăinţei,că păcatele noastre devin astăzi cuiele răstignirii şi durerile 
cumplite ale Domnului şi Mântuitorului nostru lisus Hristos. Şi într-o astfel de 
stare, mărturisind Domnului prin Taina cea mântuitoare a Sfintei Spovedanii şi 
prin Împărtăşirea cu Trupul şi Sângele Lui, putem şi noi să-L însoţim pe Hristos pe 
Calea suferinţei Crucii spre bucuria Învierii. 


Nu putem merge la Locurile Sfinte, dar avem Biserica, iar aici citirile şi 
cântările ni-L fac prezent pe Hristos în suflete. Cel mai important lucru pentru 
noi este să participăm Sufleteşte şi trupeşte la slujbele Sfintelor Pătimiri ale 
Mântuitorului Hristos. Aceasta este şi chemarea Sfintei noastre Biserici în 


Săptămâna Mare: „Veniţi toţi credincioşii să ne închinăm Sfintelor Pătimiri ale 
Mântuitorului Hristos! “. 


Amin. 


Pr. Prof. Nicolae Necula - Ce sunt deniile 


În calendarul ortodox săptămâna a cincea a Postului Paştelui — sunt menţionate, în 


zilele de miercuri şi vineri, Denii, a Canonului celui mare şi a Acatistului 
Născătoarei de Dumnezeu. 


Ce sunt aceste Denii? Prin caracterul şi conţinutul lor, deniile sunt unicate în 
cultul divin ortodox. Cuvântul „denie” vine de la slavonescul „vdenie” şi înseamnă 
priveghere sau slujbă nocturnă. Mai precis, denia este slujba utreniei sau „de 
dimineaţă ” care se săvârşeşte seara, în ajun. Denia se deosebeşte de priveghere, 
care înseamnă tot slujbă de seară, prin faptul că se referă numai la utrenia săvârşită 
seara. 


Dacă privegherea se săvârşeşte în ajunul sărbătorilor importante, deniile se 
săvârşesc numai în două săptămâni din timpul unui an bisericesc şi anume: în 
săptămâna a cincea şi a şaptea (sau a Patimilor) din Postul Paştelui. Cele două 
denii din săptămâna a cincea sunt utreniile zilelor de joi şi sâmbătă săvârşite seara, 
în ajun. 


Slujba este o utrenie de post care înglobează în ea cele două piese imnografice 
foarte importante şi frumoase: 


» Canonul cel mare al Sfântului Andrei Criteanul, imnograf din secolul al 
VIII-lea (prăznuit la data de 4 iulie) şi 

» Acatistul Bunei Vestiri, atribuit patriarhului Serghie al Constantinopolului 
(sec. VII). 


Prima piesă imnografică, cunoscută şi sub numele de Canonul de pocăință este 
alcătuit din 250 de imnuri sau strofe în care autorul exprimă în formă întraripată 
zdrobirea inimii celui păcătos, constituind un imn statornic spre pocăință. Cea de a 
doua compoziţie imnografică, Acatistul Bunei Vestiri, este un imn de laudă 
închinat Maicii Domnului, alcătuit din 24 de strofe. Această piesă imnografică dă 
expresie sub formă poetică, învăţăturii Bisericii despre Maica Domnului. 


Denule din săptămâna ultimă a Postului sau Săptămâna Patimilor sunt slujbele la 
care credincioşii participă, prin tradiţie, în număr foarte mare. Ele se săvârşesc în 
biserici începând cu seara Floriilor, deci din Duminica a şasea a postului, până 
vineri seara, inclusiv. Ca şi cele din săptămâna a cincea şi aceste utrenii au 
elemente specifice care le dau caracter de unicat. Dintre aceste denii, cele mai 
importante sunt cele de joi şi vineri seara, cunoscute şi sub denumirile de denia 
mică şi denia mare. Cea de joi seara are ca elemente specifice, citirea celor 12 
Evanghelii ale patimilor şi scoaterea solemnă a Sfintei Cruci în mijlocul bisericii. 
Cea de vineri seara se deosebeşte de celelalte denii prin Cântarea Prohodului, în 
trei stări ca şi prin ritualul înconjurării bisericii cu Sfântul Epitaf (cusătură sau 
pictură de mare frumuseţe care reprezintă scena punerii în mormânt). 


(din lucrarea Biserica şi cult pe înţelesul tuturor, Ed. Europartner) 
Comentariu la articolul "Ce sunt deniile" al Părintelui prof. univ. dr. Necula 


Emil Tripa - etripa ohotmail.com 


Doresc să aduc câteva completări la articolul “Ce sunt deniile” al păr. Necula, şi 
anume de ce deniile, care sunt de fapt utrenii, se țin seara. Explicaţiile de mai jos 
depăşesc cadrul cărţii sfinţiei sale, acela de popularizare a credinţei. 


După tipicul bisericesc, denia nu începe seara ci la ceasul al 7-lea din noapte, adică 
la ora 0:00 sau miezul nopţii. Această rânduială este menţionată explicit în Triod la 
Utrenia din Sfânta şi Marea Joi (denia de miercuri seară), unde Triodul mai 
menţionează şi că Miezonoptica nu se mai cântă în biserică. 


Începerea deniei la ceasul al şaptelea din noapte mai este pomenită încă o dată la 
Utrenia din Sfânta şi Marea Sâmbătă, supranumită şi Denia Prohodului Domnului. 
Aceeaşi menționare o mai întâlnim încă o dată în Penticostar la începutul utreniei 
din noaptea Învierii Domnului, cunoscută în popor sub numele de slujba învierii 
Domnului. Din această trecere în revistă se trage concluzia că deniile încep seara 
numai în parohule de mir, ca pogorământ pentru neputinţa privegherii, şi că 
aceasta este excepţia, nu regula. Oricine a stat până la sfârşitul unei denii şi a 
auzit Doxologia (mică sau mare), se va fi întrebat de ce spune rugăciunea “ 
Învredniceşte-ne, Doamne, în ziua aceasta fără de păcat să ne păzim noi” când, 
de fapt, tocmai a început seara. 


Cele mai vechi denii sunt cele din Săptămână mare şi, după cum ştim, primele trei 
dintre acestea încep cu troparul "lată, Mirele vine la miezul nopţii...", supranumit şi 
troparul Miezonopticii. Cred că o explicare mai corectă a ce sunt deniile este că 
acestea sunt utrenii miezonopticale şi că este vorba de o priveghere nocturnală 
cu accent eshatologic, în imitaţia celor zece fecioare din Evanghelie care 
privegheau aşteptând Mirele. 


Deşi tipicul nu spune nimic cu privire la începerea deniilor de duminică, luni şi 
marți seara, troparul “Iată, Mirele vine...” ne arată că aceste denii încep tot la ora 
miezonopticii. 

Singura denie la care se dă pogorământ a începe mai devreme este cea din Vinerea 
mare, supranumită "a celor 12 Evanghelii". După tipic, aceasta poate începe la 
ceasul al 2-lea din noapte, adică ora 19:00, ca pogorământ pentru lungimea ei şi 
pentru că, în Vinerea mare la ceasul al doilea din zi (ora 7 dimineaţa) încep 
Ceasurile Împărăteşti. 


În restul Săptămânii mari, nu se face slujba dimineaţa după răsăritul soarelui ca să 
se poată odihni fraţii. Cei care nu înţeleg necesitatea respectării timpului liturgic şi 
ne acuză de acrivie mai săvârşesc în plus liturghii dimineaţa, de luni până joi şi în 
Sâmbăta mare. Fie că sunt ale Darurilor mai Înainte Sfinţite, fie că sunt ale 
Sfântului Vasile cel mare, aceste liturghii sunt vesperale, adică ar trebui să înceapă 
la ora Vecerniei. Triodul spune explicit că se încep aceste liturghii la ceasul al 
zecelea din zi (ceasul al optulea din zi în Joia mare), ceea ce înseamnă ora 15:00 
(şi, respectiv, ora 13:00), dar sunt destui care interpretează greşit, poate din 
necunoştință, că aceste ore ar fi 10:00 dimineaţa, respectiv 8:00 dimineaţa. 
Săvârşind liturghiile dimineaţă mai întrerupem şi postul prematur, împărtăşindu-ne 
sau luând anafora, şi ne mai facem şi călcători de post exact în Săptămâna 
mare.Chiar şi cei care cunosc numerotarea romană a ceasurilor devansează 


liturghiile dimineaţă pentru a nu fi nevoiți a le săvârşi seara, imediat înainte de 
denie. 


Conform raționamentului meu de mai sus, ar trebui ca în zilele cu denii să nu se 
săvârşească Miezonoptica. Ştiu că Triodul spune să se citească totuşi la chilie, dar 
aceasta este râvnă monahală târzie şi că, în secolele III-IV d.Hr., când au apărut 
deniile Săptămânii mari în viaţa liturgică a bisericii, nu se mai săvârşea 
Miezonoptica. De altfel, însăşi slujba Miezonopticii în forma ei actuală este tot o 
creație monahală târzie, după ce a avut loc sinteza monastico-catedrală în varianta 
monahismului urban, cum o numesc specialiştii în liturgica comparată. Asta nu 
înseamnă că monahii nu au făcut la începuturi privegheri în noapte. Ba din contră. 
Ci doar că nu există o Miezonoptică separată de Utrenie. Utrenia monahală începea 
la al treilea cântat din noapte al cocoşului, adică la orele 2-3 noaptea, cum începe şi 
astăzi la mănăstirile cu rânduiala athomtă. Ea constă din cei şase psalmi ai 
dimineţii (sau măcar Ps. 62) şi citirea din Psaltire. 


Pentru cei interesaţi de liturgica comparată privind Liturghia Ceasurilor (adică a 
ciclului zilnic de laude), recomand lucrarea eminentului liturghiolog Păr. Prof. 
Robert Taft, “The Liturgy of the Hours în East and West — the origins of the divine 
office and its meaning for today.” 


La fel, la praznicele împărăteşti (+) şi cu priveghere +), nu se mai zice Mie- 
zonoptica, ci se face slujba de priveghere constând din Vecernia mare şi Utrenia 
împreunate. Tradițional, la slavoni, aceste privegheri sunt numite tot denii 
(vsenoshchnoe bdenie). Aceste privegheri, însă, încep de obicei înainte de ora 0:00 
din cauza Litiei, componentă a Vecerniei mari: se ştie că nici un aliment, şi deci 
nici pâinea binecuvântată de la Litie, nu poate fi consumat după ora 0:00, ca 
ajunare pregătitoare pentru primirea Împărtăşaniei. 


De ce se priveghează în toată Săptămâna mare şi nu doar în noaptea Învierii, cum 
ar cere regula la un praznic împărătesc? Pentru că acesta este praznicul praznicelor 
şi, spre deosebire de celelalte 12 praznice împărăteşti, are numeroase reguli 
liturgice speciale, cum ar fi: 7 zile de praznic - Săptămâna Luminată -, 38 de zile 
de după prăznuire şi odovanie (în loc de 7), Ajun şi Ceasuri Împărăteşti cu 2 zile 
înainte de praznic şi, dacă acceptăm că Săptămâna mare este înainte prăznuirea 
Învierii Domnului, atunci are 6 zile de înainte prăznuire. 


Deniile din Postul mare 


Deniile sunt slujbe specifice Postului mare. Cuvântul Denie provine din cuvântul 
vdenia şi înseamnă slujba Utreniei săvârşită seara, fără a fi însă unită cu Vecernia 
şi cu Litia, ca în cazul Privegherii din ajunul duminicilor, a sărbătorilor împărăteşti 
şi a sfinţilor cu priveghere. Denia, ca slujbă de dimineaţă săvârşită seara, are ca 
scop transformarea întunericului serii în lumină liturgică, ca simbol al trecerii 
sufletului, prin rugăciune, pocăință şi postire, de la întunericul păcatului la lumina 
vieţuirii sfinte potrivit Evangheliei lui Hristos. Deniile sunt (...) o formă de 
priveghere prelungită a zilei, ca umplere a serii cu lumina duhovnicească a 
rugăciunii şi a cântării. Cu alte cuvinte, denia face ca seara să fie ziuă şi lumină 
de priveghere. [...] Ele conţin multă lumină şi multă hrană duhovnicească 
pentru urcuşul interior al sufletului spre marea şi sfânta sărbătoare a Învierii 
Domnului. 


Deniile nu sunt doar slujbe de dimineaţă săvârşite seara, până târziu în noapte, ci 
scopul lor principal este ca, prin rugăciune şi cântare, prin citirea Sfintei 
Scripturi şi meditaţie, prin pocăință şi post, să alungăm din suflet întunericul 
păcatelor şi să ne umplem de lumina cea tainică şi nevăzută, dar reală şi simțită 
ca bucurie, a prezenţei iubitoare a lui Hristos în noi şi în cei care se roagă 
împreună cu Biserica Sa. 


În Sfântul şi marele Post al Paştilor, Deniile sunt săvârşite în zilele de miercuri şi 
vineri seara din Săptămâna a cincea, precum şi în toată Săptămâna Sfintelor 
Patimi. Rânduiala slujbei Deniei din Sfânta şi marea Vineri, care este săvârşită joi 
seara şi în care sunt citite cele doisprezece Evanghelii despre Pătimirile Domnului, 


este specifică Bisericii Ortodoxe Române. La Denia din Sfânta şi marea Sâmbătă, 
săvârşită vineri seara, în Biserica Ortodoxă se cântă Prohodul Domnului. 


Deniile din săptămâna a V-a 


În timpul Deniei de miercuri seara din Săptămâna a cincea din Postul mare se 
citeşte Viaţa Sfintei cuvioase Maria Egipteanca şi Canonul mare al Sfântului 
Andrei Criteanul, „pentru că Sfântul Post de patruzeci de zile se apropie de 
Sfârşit şi pentru ca nu cumva oamenii, lenevindu-se, să se îngrijească mai puţin 
de nevoinţele cele duhovniceşti”, cum se spune în Sinaxarul Deniei (Sinaxar în 
Joia din Săptămâna a cincea a Postului Mare, Triod., p. 422; Cf. şi cartea Deniile, 
Ed. Trinitas, laşi; 1999, p. 92.). 


În timpul Deniei de vineri seara, din Săptămâna a cincea a Postului mare, se citeşte 
şi se prăznuieşte Imnul Acatist al Preasfintei Născătoare de Dumnezeu şi pururea 
Fecioarei Maria, ocrotitoare a drepteredincioşilor şi ajutătoare a lor în nevoinţele 
duhovniceşti ale Postului mare. Slujba Deniilor din Săptămâna Sfintelor Patimi 
ne cheamă la rugăciune şi priveghere, la meditaţie asupra întunericului 
păcatului prezent în răutatea patimilor omeneşti, suscitate sau susţinute adesea 
de puterile demonice. Acestea cauzează umilire, suferinţă şi moarte Mân- 
tuitorului lisus Hristos, Ce le îndură pe toate cu smerenie şi îndelungă răbdare. 


Deniile din săptămâna a cincea din Postul mare, când este pomenită cuvioasa 
maică Maria Egipteanca, sunt în mod deosebit denii de pocăință, de conştientizare 
a morţii spirituale a sufletului robit de păcat şi patimi. 


Deniile din Săptămâna Patimilor 


Deniile din Săptămâna Sfintelor Patimi sau Pătimiri ale Domnului nostru lisus 
Hristos au în centrul lor taina suferințelor sufleteşti şi trupeşti ale Mântuitorului ca 
urmare a păcatelor oamenilor, arătate în invidie şi ură, lăcomie şi trădare, frică prea 
mare şi lipsă de fidelitate, etc. Pe de altă parte slujbele deniilor arată şi puterea 
pocăinţei. 


Cântarea: „lată, Mirele vine la miezul nopții şi fericită este sluga pe care o va 
afla priveghind...”, precum şi cântarea: ,Cămara Ta, Mântuitorul meu, o văd 
împodobită şi îmbrăcăminte nu am ca Să intru într-însa...”, exprimă cel mai 
intens tensiunea dintre pocăință şi iertare, dintre priveghere şi aşteptarea 


bucuriei învierii şi a întâlnirii cu Hristos. 


Odinioară, mai ales la sate, lumânarea de ceară curată aprinsă de credincioşi în 
biserică, la deniile din Săptămâna Patimilor, era la sfârşit purtată în mână până 
acasă, ca arvună a luminii învierii, ca semn că 


Începând cu Denia de duminică seara, după cei şase Psalmi ai Utreniei, se cântă 
până în Sfânta şi marea Joi troparul: „Iată Mirele vine în miezul nopții şi fericită 
este sluga pe care o va afla priveghind; iar nevrednică este iarăşi cea pe care o 
va afla lenevindu-se. Vezi, dar, suflete al meu, cu somnul să nu te îngreunezi, ca 
să nu te dai morţii şi afară de împărăție să te încui; ci te deşteaptă grăind: Sfânt, 
Sfânt, Sfânt eşti, Dumnezeule; pentru rugăciunile Născătoarei de Dumnezeu, 
miluieşte-ne pe noi”. 


O altă cântare deosebit de frumoasă care ne cheamă la priveghere în primele trei 
zile ale Săptămânii Sfintelor Patimi, până în Joia cea mare, este Luminânda sau 
Svetilna Deniilor: „Cămara Ta, Mântuitorule, o văd împodobită şi îmbrăcăminte 
nu am, ca Să intru într-însa. Luminează-mi haina sufletului meu, Dătătorule de 
lumină, şi mă mântuieşte”. 


Denia de Joi seara este cunoscută şi drept Denia celor 12 Evanghelii care vorbesc 
tocmai despre prinderea, procesul Mântuitorului şi despre Răstignirea Mân- 
tuitorului. Îndelunga răbdare a Domnului nostru Iisus Hristos este preamărită după 
fiecare dintre cele 12 Evanghelii citite la Denia din Joia mare (Utrenia zilei de 
vineri). Pericopele evanghelice ale acestei slujbe alcătuiesc un tablou complet al 
suferințelor Mântuitorului, culminând cu răstignirea şi moartea Sa pe Cruce. 


Denia Prohodului Domnului din Sfânta şi marea Vineri cuprinde o serie de cântări 
sau imne, împărțite în trei stări, inegale ca număr de strofe. Preoţii şi credincioşii, 
stând în jurul Sfântului Epitaf, cântă pătimirile, răstignirea, moartea şi îngroparea 
Domnului. 


În Denia Prohodului Domnului, fiecare cântare este precedată de un verset din 
Psalmul 1158, pentru că în acest Psalm se arată dragostea celui Credincios pentru 
Legea Domnului. Prin moartea Sa, lisus Cel Răstignit Şi-a dovedit dragostea Sa 
față de Legea Domnului împlinind voia lui Dumnezeu-Tatăl, prin ascultare 
desăvârşită faţă de EI şi prin înfrânare de la rău. 


Deniile din Săptămâna Sfintelor Patimi sunt un urcuş abrupt şi intens spre Înviere; 
ele sunt ca o culme pentru cei care au postit şi s-au pocăit de păcatele lor, sau ca un 


tren de ultimă oră, ca o chemare stăruitoare pentru cei întârziaţi în hotărârea lor de 
a se întoarce spre Hristos înainte de marea sărbătoare a Invierii. 


(Informaţii preluate din: prefața semnată de Preafericitul Părinte Daniel, 
Patriarhul României „Lumină spre Lumina Învierii. Înţelesul şi folosul 
postului”, la cartea ,„Deniile din Postul Mare”, apărută la Editura TRINITAS, 
1999; Cartea „Foame şi sete după Dumnezeu — înţelesul şi folosul postului —” a 
Preafericitului Părinte Patriarh Daniel, apărută la Editura Basilica, 2010) 


Sfânta şi marea Luni - Blestemarea smochinului neroditor şi istoria lui losif 
cel prea frumos 


Denia din Sfânta şi Marea Luni ne aşează înainte pilda smochinului neroditor care 
a fost blestemat de către Domnul să se usuce şi a dreptului Iosif din Vechiul 
Testament. 


Istoria smochinului ne îndeamnă la pocăință şi facere de bine. Dacă Dumnezeu nu 
găseşte în noi roadele credinţei, adică faptele cele bune, putem fi părtaşi sorții 
smochinului celui neroditor. Dumnezeu este atât iubire, cât şi dreptate. Deci, la 
Judecata de Apoi, El nu doar va răsplăti, ci va şi pedepsi pe cei ce nu au rodit. 


De asemenea, ne este dat exemplul lui Iosif cel frumos - cel frumos la trup şi la 
suflet. Acesta este vândut de fraţii săi pe 30 de arginţi, iese viu din groapa în care îl 
azvârliseră frații săi, ajunge stăpânul Egiptului, salvează poporul de foamete, 
sfârşind prin a-i ierta pe toţi pentru răul pe care i-l făcuseră, anticipând profetic, 
prin viaţa sa, venirea în lume a Mântuitorului. losif rămâne pentru noi un model de 
smerenie şi răbdare, de iertare desăvârşită, îndemnându-ne, împreună cu 
Mântuitorul, să iertăm pe cei care ne greşesc şi să facem bine şi celor ce ne urăsc 
pe noi. 


Lecturile evanghelice din Sfânta şi marea Luni la Utrenie şi la Sfânta 
Evanghelie 


18. Dimineaţa, a doua zi, pe când se întorcea în cetate, a flămânzit; 

19. Și văzând un smochin lângă cale, S-a dus la el, dar n-a găsit nimic în el 
decât numai frunze, şi a zis lui: De acum înainte să nu mai fie rod din tine în 
veac! Și smochinul s-a uscat îndată. 

20. Văzând aceasta, ucenicii s-au minunat, zicând: Cum s-a uscat smochinul 
îndată? 

21. Iar lisus, răspunzând, le-a zis: Adevărat grăiesc vouă: Dacă veţi avea 
credinţă şi nu vă veţi îndoi, veţi face nu numai ce s-a făcut cu smochinul, ci şi 
muntelui acestuia de veţi zice: Ridică-te şi aruncă-te în mare, va fi aşa. 

22. Şi toate câte veţi cere, rugându-vă cu credinţă, veţi primi. 


23. Iar după ce a intrat în templu, s-au apropiat de EI, pe când învăţa, arhiereii 
şi bătrânii poporului şi au zis: Cu ce putere faci acestea? Și cine Ţi-a dat puterea 
aceasta? 

24. Răspunzând, lisus le-a zis: Vă voi întreba şi Eu pe voi un cuvânt, pe care, de 
Mi-l veţi spune, şi Eu vă voi spune vouă cu ce putere fac acestea: 

25. Botezul lui loan de unde a fost? Din cer sau de la oameni? lar ei cugetau 
întru sine, zicând: De vom zice: Din cer, ne va spune: De ce, dar, n-aţi crezut 
lui? 


26. Iar de vom zice: De la oameni, ne temem de popor, fiindcă toţi îl socotesc pe 
Ioan de prooroc. 

27. Şi răspunzând ei lui lisus, au zis: Nu ştim. Zis-a lor şi EI: Nici Eu nu vă spun 
cu ce putere fac acestea. 


28. Dar ce vi se pare? Un om avea doi fii. Şi, ducându-se la cel dintâi, i-a zis: 
Fiule, du-te astăzi şi lucrează în via mea. 

29. Iar el, răspunzând, a zis: Mă duc, Doamne, şi nu s-a dus. 

30. Mergând la al doilea, i-a zis tot aşa; acesta, răspunzând, a zis: Nu vreau, 
apoi căindu-se, s-a dus. 

31. Care dintr-aceştia doi a făcut voia Tatălui? Zis-au Lui: Cel de-al doilea. Zis- 
a lor lisus: Adevărat grăiesc vouă că vameşii şi desfrânatele merg înaintea 
voastră în împărăţia lui Dumnezeu. 

32.Căci a venit loan la voi în calea dreptăţii şi n-aţi crezut în el, ci vameşii şi 
desfrânatele au crezut, iar voi aţi văzut şi nu v-aţi căit nici după aceea, ca să 
credeţi în el. 


33. Ascultaţi altă pildă: Era un om oarecare stăpân al casei sale, care a sădit vie. 
A împrejmuit-o cu gard, a săpat în ea teasc, a clădit un turn şi a dat-o 
lucrătorilor, iar el s-a dus departe. 

34. Când a sosit timpul roadelor, a trimis pe slugile sale la lucrători, ca să-i ia 
roadele. 

35. Dar lucrătorii, punând mâna pe slugi, pe una au bătut-o, pe alta au omorât- 
0, iar pe alta au ucis-o cu pietre. 

36. Din nou a trimis alte slugi, mai multe decât cele dintâi, şi au făcut cu ele tot 
aşa. 

37. La urmă, a trimis la ei pe fiul său zicând: Se vor ruşina de fiul meu. 

38. Iar lucrătorii viei, văzând pe fiul, au zis între ei: Acesta este moștenitorul; 
veniţi să-l omorâm şi să avem noi moştenirea lui. 

39. Și, punând mâna pe el, l-au scos afară din vie şi l-au ucis. 

40. Deci, când va veni stăpânul viei, ce va face acelor lucrători? 

41. I-au răspuns: Pe aceşti răi, cu rău îi va pierde, iar via o va da altor lucrători, 
care vor da roadele la timpul lor. 


42. Zis-a lor lisus: Au n-aţi citit niciodată în Scripturi: "Piatra pe care au 
nesocotit-o ziditorii, aceasta a ajuns să fie în capul unghiului. De la Domnul a 
fost aceasta şi este lucru minunat în ochii noştri”? 

43. De aceea vă spun că împărăţia lui Dumnezeu se va lua de la voi şi se va da 
neamului care va face roadele ei. 


44. Cine va cădea pe piatra aceasta se va sfărâma, iar pe cine va cădea îl va 
strivi. 


3. Și şezând EI pe Muntele Măslinilor, au venit la El ucenicii, de o parte, zicând: 
Spune nouă când vor fi acestea şi care este semnul venirii Tale şi al sfârşitului 
veacului? 

4. Răspunzând, lisus le-a zis: Vedeţi să nu vă amăgească cineva. 

5. Căci mulţi vor veni în numele Meu, zicând: Eu sunt Hristos, şi pe mulți îi vor 
amăgi. 

6. Și veţi auzi de războaie şi de zvonuri de războaie; luaţi seama să nu vă 
speriaţi, căci trebuie să fie toate, dar încă nu este sfârşitul. 

7, Căci se va ridica neam peste neam şi împărăție peste împărăție şi va fi foamete 
şi ciumă şi cutremure pe alocuri. 

8. Dar toate acestea sunt începutul durerilor. 

9. Atunci vă vor da pe voi spre asuprire şi vă vor ucide şi veți fi urâţi de toate 
neamurile pentru numele Meu. 

10. Atunci mulţi se vor sminti şi se vor vinde unii pe alţii; şi se vor urt unii pe 
alții. 

11. Și mulţi prooroci mincinoşi se vor scula şi vor amăgi pe mulți. 

12. lar din pricina înmulţirii fărădelegii, iubirea multora se va răci. 

13. Dar cel ce va răbda până sfârşit, acela se va mântui. 


14. Şi se va propovădui această Evanghelie a împărăției în toată lumea spre 
mărturie la toate neamurile; şi atunci va veni sfârşitul. 

15. Deci, când veţi vedea urâciunea pustiirii ce s-a zis prin Daniel proorocul, 
stând în locul cel sfânt - cine citeşte să înţeleagă — 


16. Atunci cei din ludeea Să fugă în munţi. 


17. Cel ce va fi pe casă să nu se coboare, ca să-şi ia lucrurile din casă. 

18. lar cel ce va fi în țarină să nu se întoarcă înapoi, ca să-şi ia haina. 

19. Vai de cele însărcinate şi de cele ce vor alăpta în zilele acelea! 

20. Rugaţi-vă ca să nu fie fuga voastră iarna, nici sâmbăta. 

21. Căci va fi atunci strâmtorare mare, cum n-a fost de la începutul lumii până 
acum şi nici nu va mai fi. 

22. Şi de nu s-ar fi scurtat acele zile, n-ar mai scăpa nici un trup, dar pentru cei 
aleşi se vor scurta acele zile. 

23. Atunci, de vă va zice cineva: lată, Mesia este aici sau dincolo, să nu-l credeți. 
24, Căci se vor ridica hristoşi mincinoşi şi prooroci mincinoşi şi vor da semne 
mari şi chiar minuni, ca Să amăgească, de va fi cu putinţă, şi pe cei aleşi. 

25. Iată, v-am spus de mai înainte. 

26. Deci, de vă vor zice vouă: lată este în pustie, să nu ieşiţi; iată este în cămări, 
să nu credeți. 

27, Căci precum fulgerul iese de la răsărit şi se arată până la apus, aşa va fi şi 
venirea Fiului Omului. 

28. Căci unde va fi stârvul, acolo se vor aduna vulturii. 


29. Iar îndată după strâmtorarea acelor zile, soarele se va întuneca şi luna nu va 
mai da lumina ei, iar stelele vor cădea din cer şi puterile cerurilor se vor zgudui. 
30. Atunci se va arăta pe cer semnul Fiului Omului şi vor plânge toate 
neamurile pământului şi vor vedea pe Fiul Omului venind pe norii cerului, cu 
putere şi cu Slavă multă. 

31. Şi va trimite pe îngerii Săi, cu sunet mare de trâmbiţă, şi vor aduna pe cei 
aleşi ai Lui din cele patru vânturi, de la marginile cerurilor până la celelalte 
margini. 

32. Învăţaţi de la smochin pilda: Când mlădiţa lui se face fragedă şi odrăsleşte 
frunze, cunoaşteţi că vara e aproape. 

33. Asemenea şi voi, când veţi vedea toate acestea, să ştiţi că este aproape, la uşi. 
34. Adevărat grăiesc vouă că nu va trece neamul acesta, până ce nu vor fi toate 
acestea. 

35. Cerul şi pământul vor trece, dar cuvintele Mele nu vor trece. 


Sinaxar - In sfânta şi marea zi de Luni din Săptămâna Patimilor 


"Cămara Ta 'Mântuitorule o văd împodobită 

si îmbrăcăminte nu am ca să intru într-însa 
Luminează-mi haina sufletului meu, 
Dătătorule de lumină şi mă miluieşte" 


Tropare şi Stihiri 


lată mirele vine în miezul nopţii şi fericită este sluga pe care o va afla priveghind; 
iară nevrednic este iarăşi pe carele va afla lenevindu-se. Vezi dar, suflete al meu, 
cu somnul să nu te îngreuiezi, ca să nu te dai morţii, şi afară de împărăție să te 
încui. Ci te deşteaptă strigând: Sfânt, Sfânt, Sfânt eşti Dumnezeule pentru 
rugăciunile Născătoarei de Dumnezeu, miluieşte-ne pe noi. 


Cinstitele patimi au răsărit lumii în această zi, ca nişte lumini de mântuire, că 
Hristos merge să pătimească din bunătatea Sa. Cel ce cuprinde toate cu palma, 
primeşte a Se răstigni pe lemn, ca să mântuiască pe om. 


Judecătorule cel nevăzut, cum Te-ai văzut cu trup şi mergi să Te ucizi de oameni 
fără de lege, judecând judecata noastră cu patima Ta ! Pentru acesta, laudă, măreție 
şi slavă înălţând stăpânirii Tale, Cuvinte, cu un glas le aducem Ţie. 


Ziua aceasta luminat aduce începuturile patimilor Domnului; veniţi dar, iubitorilor 
de prăznuire, să-L întâmpinăm cu cântări. Că Ziditorul merge să ia răstignire, 
întrebări şi bătăi, judecându-Se de Pilat. Şi încă lovindu-Se de la rob cu palma 
peste cap; toate va să le rabde, ca să mântuiască pe om. Pentru aceasta strigăm: 
Iubitorule de oameni, Hristoase Dumnezeule, dăruieşte iertare de greşale celor ce 
se închină cu credinţă preacuratelor Tale patimi. 


Evanghelia 


Evanghelia de la Matei 21, 18-46 - Domnul lisus Hristos şi smochinul neroditor 


= ME CE 


0 E SEE ce- 
1] SMOCHINUL NCRODIEOA marer nu. 18-44]) 
ES A Lea 3 2 ZA 


Condac 

Iacov plângea pentru lipsirea lui Iosif, şi viteazul şedea în căruţă, ca un împărat 
cinstindu-se; că desmierdărilor egiptencei atuncea nefăcându-se rob, s-a preaslăvit 
de la Cel ce vede inimile oamenilor şi trimite cunună nestricăcioasă. 


Icos 

Peste tânguire să mai adăugăm acum tânguire şi să vărsăm lacrimi, plângând 
împreună cu lacov pe Iosif, pururea slăvitul şi curatul, pe cel ce s-a robit cu trupul, 
iar sufletul şi l-a păstrat nerobit; şi a domnit peste tot Egiptul. Că Dumnezeu dă 
slugilor Sale cunună nestricăcioasă. 


Sinaxar 


In sfânta şi marea Luni facem pomenire de fericitul losif cel preafrumos şi de 
smochinul care s-a uscat din cuvântul Domnului. 


Tot în această zi de Luni binecuvântată, pomenim şi o minune pe care a făcut-o 
Domnul Hristos, o minune spre înţelepțirea credincioşilor, pentru că negăsind 
smochine într-un smochin neroditor, l-a blestemat să se usuce şi s-a uscat, iar 
Sfânta noastră Biserică pomenind această întâmplare, are în vedere o explicaţie 
pentru cei credincioşi, atrăgându-le atenţia că suntem toţi chemaţi spre rodire şi că 
Domnul Hristos aşteaptă ceva de la noi, şi noi suntem datori să-i oferim 
Mântuitorului virtuțile noastre în loc de alte roade. 


Smochinul cel blestemat de Mântuitorul este un fel de pildă pentru noi, ca să ştim 
că Domnul Hristos răsplăteşte nu numai binele pe care-l fac oamenii, ci răsplăteşte 
şi pedepseşte şi îndărătniciile lor, şi neangajările lor spre bine. 


Se spune în Sinaxarul de la slujba de Luni, din Săptămâna Patimilor că Domnul 
Hristos nu şi-a arătat niciodată puterea pedepsitoare asupra oamenilor — să 
înţelegem în vremea propovăduirii Sale — dar şi-a arătat-o asupra unui smochin, ca 
să se înţeleagă din aceasta că EI are şi putere pedepsitoare, iar credincioşii să se 
silească să fie, nu sub blestem, ci sub binecuvântarea Mântuitorului nostru lisus 
Hristos, cum reiese şi dintr-o alcătuire din Postul Sfintelor Paşti, în care vorbim 
fiecare dintre noi cu propriul nostru suflet şi ne îndemnăm pe noi înşine să nu 
dormităm, ci să ne trezim şi să lucrăm pentru slava lui Dumnezeu şi pentru binele 
nostru vremelnic şi veşnic. 


Svetilna / luminânda 

Cămara Ta, Mântuitorul meu, o văd împodobită, şi îmbrăcăminte nu am, ca să intru 
într-însa. Luminează-mi haina sufletului meu, dătătorule de lumină, şi mă 
mântuieşte. 


Sfântul loan Gură de Aur - Tâlcuirea Evangheliei din Lunea mare 


Matei 21, 18-44 


"A doua zi dimineaţă, întorcându-se în oraş, a flămânzit. 
- Cum a flămânzit dimineaţa? 
- Trupul lui Hristos îşi arăta nevoile sale, atunci când Hristos îi îngăduia. 


"Şi văzând un smochin lângă cale, a venit la el şi n-a găsit nimic în el decât 
numai frunze". 

Un alt evanghelist spune: "Că încă nu era vremea smochinelor". Dacă nu era 
vremea smochinelor, pentru ce evanghelistul acesta mai spune că "a mers să vadă 
de va găsi ceva în el"? De aici se vede că aceasta era numai o bănuială a 
ucenicilor; că ucenicii nu erau încă desăvârşiţi. 


De altfel evangheliştii scriu totdeauna în Evangheliile lor şi ce bănuiau ucenicii. 
După cum bănuiala lor era că Hristos S-a dus la smochin ca să vadă de va găsi ceva 
în el, tot aşa, tot o bănuială a lor era că l-a blestemat, pentru că smochinul n-a avut 
rod. 


- Dar atunci pentru ce l-a blestemat? 

- Pentru ucenici; ca să le dea curaj, să-i întărească. Până atunci Hristos făcuse 
numai bine; nu pedepsise pe nimeni; trebuia, dar să dea dovadă că are şi puterea 
de a pedepsi, ca să afle şi ucenicii şi iudeii că poate usca pe răstignitorii Lui, dar 
de buna Sa voie îi iartă şi nu-i usucă. N-a vrut Să-Și arate puterea Sa 
pedepsitoare asupra oamenilor, ci a dat dovadă de această putere, blestemând un 
pom. 


Când se întâmplă una ca aceasta cu un pom, cu un animal necuvântător sau cu un 
loc, nu iscodi, nu spune: “Era drept să se usuce smochinul, dacă nu era vremea 
smochinelor?"' A grăi aşa este cea mai mare ocară; ci uită-te la minune; 
minunează-te şi slăveşte pe Cel Ce a făcut minunea. La fel mulţi, exercitându-şi 
simţul lor de dreptate, s-au întrebat dacă a fost drept ca Hristos să înece atâţia porci 
în mare în ţinutul gherghesenilor. Dar nici aici nu trebuie să-ţi pui astfel de 
întrebări, că şi porcii sunt animale neraţionale şi necuvântătoare, după cum şi 
smochinul este neînsuflețit. 


- Dar atunci pentru ce a dat o astfel de înfăţişare acestui fapt şi pentru ce acest 
temei pentru blestem? 

- Am spus-o şi mai înainte: Hristos nu S-a dus la smochin ca să găsească rod în el,; 
asta era numai bănuiala ucenicilor. lar dacă nu era încă timpul fructelor, în zadar 
susțin unii că smochinul uscat închipuie legea veche. Credința este fructul legii; şi 
atunci era timpul acestui fruct şi l-a dat. Că a spus Hristos: "Jară holdele sunt albe 
spre seceriş”, şi: ''V-am trimis pe voi să seceraţi unde nu v-aţi ostenit”. 


Uscarea smochinului nu are deci această însemnare, ci, după cum am spus, arăta 
puterea pedepsitoare a lui Hristos. De altfel cuvintele: "Că nu era vremea 
smochinelor" ne arată că nu S-a dus la smochin pentru că-i era foame, ci pentru 
ucenicii Săi. Ucenicii s-au mirat foarte tare că s-a uscat smochinul, deşi Hristos 
făcuse până atunci minuni şi mai mari. Dar, după cum am spus, o astfel de minune 
era o noutate pentru ei; acum, pentru prima oară Şi-a arătat Hristos puterea Lui 
pedepsitoare. De aceea nici n-a făcut minunea aceasta cu un alt pom, ci cu un 
smochin, cel mai umed dintre toţi pomii, ca şi prin aceasta să se arate şi mai mare 
minunea. Şi ca să afli că minunea aceasta a făcut-o Hristos pentru ei, ca să-i 
îndemne să fie curajoşi, ascultă ce le spune mai departe! 


- Ce le spune? 

- "Și voi veţi face lucruri mai mari dacă veţi avea credinţă şi nu vă veţi îndoi". 
Vedeţi, dar, că totul s-a făcut pentru ei, ca să nu se teamă şi să nu se înfricoşeze 
de uneltiri şi de necazuri. De aceea, pentru a-i lipi de rugăciune şi de credinţă, le 
mai spune încă o dată: "Dacă veţi avea încredere în credinţă şi în rugăciune, nu 
veți face numai această minune, ci veţi muta şi munţii şi veţi face şi alte minuni 
mai mari". Dar mândrii şi îngâmfaţii iudei, vrând să-l întrerupă învăţătura, au venit 
la El şi L-au întrebat: "'Cu ce putere faci acestea?" 


Pentru că nu-L puteau învinui că face minuni, arhiereii şi bătrânii poporului îl ţin 
de rău pentru că a alungat pe vânzători din templu. Evanghelistul loan ne spune că 
atunci când a alungat pe vânzători din templu, îi pun tot această întrebare; nu cu 


aceleaşi cuvinte, dar cu acelaşi gând. Atunci îl întreabă: "Ce semn ne arăţi că faci 
acestea?", iar Hristos le răspunde zicând: "Srricaţi templul acesta şi Eu în trei zile 
îl voi ridica"; acum însă Hristos îi pune în încurcătură. De aici se vede că atunci era 
la începutul minunilor, acum la sfârşitul lor. 


Cu alte cuvinte, arhiereii îl întreabă aşa: "Ai primit scaun de învăţător de alungi 
pe vânzători din templu? Ai fost hirotonit preot, că-Ţi iei această putere?” Şi 
doar Hristos nu făcuse o obrăznicie, ci Se îngrijise de buna rânduială a templului; 
dar arhiereii şi bătrânii poporului, pentru că nu puteau spune nimic altceva, îi aduc 
această acuzaţie. Când i-a alungat pe vânzători din templu, n-au îndrăznit să-l 
spună ceva din pricina minunilor; îl ţin de rău mai târziu, când L-au văzut din nou 
în templu. 


- Ce le răspunde Hristos? 

- Nu le răspunde direct la întrebarea lor; le arată că dacă ar voi să vadă puterea Lui, 
ar putea-o face; dar n-o face, ci le răspunde prin o întrebare, spunând: "Botezul lui 
Ioan de unde este? Din cer sau de la oameni?" 


- Dar ce legătură este între întrebarea arhiereilor şi întrebarea lui Hristos? 

- Foarte mare legătură! Dacă ei ar fi răspuns "Din cer", Hristos i-ar fi întrebat: 
"Atunci pentru ce n-aţi crezut în el?''. Dacă arhiereii şi bătrânii poporului ar fi 
crezut în loan Botezătorul, nu L-ar mai fi întrebat pe Iisus cu ce putere alungă pe 
vânzători din templu; ar fi ştiut de la loan cine este lisus, că loan le spusese: "Nu 
sunt vrednic să-l dezleg cureaua încălțămintei Lui"; şi: "lată Mielul lui 
Dumnezeu, Care ridică păcatul lumii"; şi: "Acesta este Fiul lui Dumnezeu", şi: 
"Cel Ce vine de sus deasupra tuturor este."; şi: "Lopata este în mâna Lui şi va 
curăți aria Lui". Deci, dacă ar fi crezut în loan, nimic nu i-ar fi împiedicat să ştie 
cu ce putere a făcut acestea. Dar pentru că ei I-au răspuns cu viclenie: "Nu ştim", 
Hristos n-a spus: "Nici Eu nu ştiu”. 

- Dar ce? "Nici Eu nu vă spun”. 


Dacă arhiereii şi bătrânii poporului n-ar fi ştiut, Hristos i-ar fi învăţat; dar pentru că 
întrebarea lor a fost pusă cu viclenie, pe bună dreptate Hristos nu le răspunde. 


- Dar pentru ce n-au spus că botezul lui loan este de la oameni? 

- Pentru că "se temeau de popor". 

A1 văzut ce inimi sucite? Dispreţuiesc mereu pe Dumnezeu şi fac totul de ochii 
lumii. De loan Botezătorul se temeau, nu pentru că îl respectau, ci de ochii lumii; 
tot de ochii lumii nu voiau să creadă în Hristos. Asta e pricina tuturor relelor 
săvârşite de ei! 


Apoi Domnul le-a grăit: 

” Ce vi se pare? Un om avea doi feciori; şi a zis celui dintâi: "Du-te astăzi şi 
lucrează în via mea!” lar el răspunzând a zis: "Nu vreau” dar mai pe urmă, 
căindu-se, s-a dus. Şi mergând la al doilea i-a spus la fel; iar acela răspunzând, 
a zis: "Eu, Doamne, voi merge” şi n-a mers. Care din aceşti doi a făcut voia 


Ar 


tatălui?” Iar ei au zis: "Cel dintâi". 


Îi mustra iarăşi prin pilde! Arăta în chip ascuns nerecunoştinţa iudeilor şi 
ascultarea neamurilor, foarte mult osândite de ei. Cei doi feciori sunt aceste două 
popoare: iudeii şi neamurile; şi aşa s-a întâmplat şi cu neamurile şi cu iudeii. 
Neamurile, deşi n-au făgăduit să asculte, deşi n-au auzit legea, au arătat, cu fapta, 
că ascultă; iudeii, deşi au spus: "Toate câte va spune Dumnezeu vom face şi vom 
asculta", cu fapta n-au ascultat. Dar ca nu cumva iudeii să creadă că legea le va fi 
de folos, Hristos le arăta că însăşi legea îi va osândi. Acelaşi lucru îl spune şi 
Pavel: "Nu auzitorii legii sunt drepţi înaintea lui Dumnezeu, ci făcătorii legii se 
vor îndreptăţi". Şi pentru ca să-i facă pe iudei să se osândească singuri, îi pune pe 
ei să rostească hotărârea de osândire, aşa cum a făcut în pilda următoare, cu 
lucrătorii cei răi trimişi să lucreze în vie. 


Ca să-Şi ajungă scopul, Hristos pune vina pe altă persoană. Şi pentru că arhiereii şi 
bătrânii poporului n-ar fi voit să-şi mărturisească deschis vina lor, Hristos, prin 
pilda celor doi feciori, îi duce acolo unde voia. lar când ei au rostit hotărârea lor de 
osândire, neînţelegând cele spuse, Hristos le descoperă atunci înţelesul ascuns al 
pildei Sale, spunându-le: ”Vameşii şi desfrânatele merg înaintea voastră în 
Împărăţia Cerurilor. Că a venit la voi loan pe calea dreptăţii şi n-aţi crezut în el, 
ci vameşii şi desfrânatele au crezut în el; dar voi văzând, nu v-aţi căit nici după 
aceea, ca să credeţi în el". 


Dacă le-ar fi spus numai atât: "Desfrânatele merg înaintea voastră în Împărăţia 
Cerurilor”, li s-ar fi părut împovărător cuvântul; dar aşa, după ce şi-au rostit ei 
înşişi sentinţa, nu li s-a mai părut greu. De aceea Hristos adaugă şi pricina pentru 
care au luat-o înaintea lor desfrânatele şi vameşii. 

- Care-i pricina? 

- "Ioan a venit la voi, le-a spus Hristos, nu la desfrânate şi vameşi; şi nu numai 
atât, ci a mers pe calea dreptăţii”. Nu puteţi să-i aduceţi nici vina că a fost un om 
trândav şi fără de folos; dimpotrivă, a fost un om cu viaţa nepătată, cu multă 
purtare de grijă, iar voi n-aţi ţinut seama de el! Pe lângă această vină şi o alta, că 
vameşii au ascultat de loan; şi după asta, iarăşi alta, că nici după ce au crezut 
vameşii voi n-aţi crezut! Ar fi trebuit ca voi să credeţi înaintea lor; dar aşa, pentru 
că n-aţi crezut nici după ce-au crezut ei, nu mai aveţi nici o iertare. Nespusă este 


lauda acelora şi tot nespusă osânda voastră! La voi a venit şi nu l-aţi primit; n-a 
venit la aceia şi l-au primit. Nici pe vameşi nu 1-aţi avut dascăli! lată prin câte 
cuvinte le împleteşte lauda vameşilor şi osânda arhiereilor! "La voi a venit, nu la 
vameşi!" Voi n-aţi crezut în el. Pe vameşi necredinţa voastră nu i-a smintit! Ei au 
crezut; iar credinţa lor nu v-a fost de folos! Cuvintele ,”Merz înaintea voastră” n- 
au fost spuse ca să arate că arhiereii şi bătrânii poporului vor merge în 
Împărăţia Cerurilor după vameşi, ci ca să aibă nădejde că vor merge şi ei, dacă 
vor voi. 


Nimic nu-i aţâță pe oamenii îndrăgostiţi de cele lumeşti ca ambiția. De aceea 
Hristos spune mereu: "Cei dintâi pe urmă şi cei de pe urmă întâi"; de aceea le-a 
vorbit de desfrânate şi de vameşi, ca să-i ambiţioneze. Că aceste două păcate sunt 
păcate mari, născute amândouă din dragoste păcătoasă: unul din dragostea de trup, 
altul din dragostea de bani. Le arată apoi că 

Desfrânatele au intrat în Împărăţia 
Cerurilor, nu numai datorită harului, ci şi dreptăţii. N-au intrat rămânând 
desfrânate, ci ascultând, crezând, curăţindu-se, schimbându-se; aşa au intrat. 


Ai văzut cât de uşor de primit a făcut cuvântul Său, deşi a fost mai tăios, prin 
pilda celor doi feciori şi a desfrânatelor? Nu i-a întrebat pe arhiereii şi bătrânii 
poporului direct: "Pentru ce n-aţi crezut în loan?" ci, ceea ce era cu mult mai 
uSturător, după ce le-a pus înainte pe vameşi şi pe desfrânate, atunci îi 
învinuieşte. Îi convinge că purtarea lor este de neiertat şi le arată că toate faptele 
lor sunt făcute de frica oamenilor şi pentru Slava deşartă. Pe Hristos nu-L 
mărturiseau de frică, pentru ca să nu fie dați afară din sinagogă; iar pe loan 
Botezătorul nu îndrăzneau să-l vorbească de rău, nu din evlavie, ci tot de frică. De 
toate acestea Domnul i-a ţinut de rău prin cuvintele pe care le-a spus; iar la urmă, 
le-a făcut o rană şi mai usturătoare, spunându-le: "Dar voi văzând, nu v-aţi căit 
nici după aceea, ca să credeţi în el". 


"Ascultaţi altă pildă. Era un om Stăpân pe casă, care a Sădit vie şi a împrejmuit- 
o cu gard; şi a săpat teasc şi a zidit turn; şi a dat-o lucrătorilor şi s-a dus departe. 
Dar când s-a apropiat vremea roadelor, a trimis slujitorii săi la lucrători ca să ia 
roadele. Dar lucrătorii luând pe slujitori, pe unii i-au bătut, pe alţii i-au omorât, 
iar pe alţii i-au ucis cu pietre. Iarăşi a trimis alți slujitori, mai mulţi decât cei 
dintâi, şi le-au făcut la fel. Mai pe urmă a trimis la ei pe fiul lui, zicând: '"'Poate 
se vor ruşina de fiul meu". Dar lucrătorii, văzând pe fiul, au zis între ei: "Acesta 
este moştenitorul! Veniţi să-l ucidem şi să-i luăm moştenirea lui”. Și, scoțându-l 
afară din vie, l-au omorât. Deci când va veni stăpânul viei, ce va face 
lucrătorilor acelora?” Zis-au Lui: "Pe cei răi cu rău îi va pierde şi via o va da 


altor lucrători, care vor da roadele la vremea lor”. Zis-a lor lisus: "Niciodată n- 
ați citit în Scripturi: "Piatra pe care n-au băgat-o în seamă ziditorii, aceea a 
ajuns în capul unghiului?". 


Multe lucruri arată Hristos în această pildă! 


Că Dumnezeu a purtat de grijă iudeilor de la început, 
că ei dintru început au fost nişte ucigași, 
că Dumnezeu n-a lăsat nimic din cele ce trebuiau pentru purtarea lor de 
grijă, 
că nu S-a întors dinspre ei nici după ce au ucis pe profeţi, ci a trimis Chiar 
pe Fiul Lui; 
că unul şi acelaşi este Dumnezeul Noului şi Vechiului Testament; 
că moartea Lui are să săvârşească mari lucruri, 
Că iudeii au să sufere cea mai cumplită pedeapsă pentru răstignirea Lui şi 
pentru îndrăzneala lor, 
> că au să fie chemate neamurile şi că iudeii au să cadă. 


Domnul a spus această pildă îndată după pilda cu cei doi feciori, ca şi prin această 
pildă să arate cât de mare e crima iudeilor, ca să arate că e cu totul de neiertat. 


- Pentru ce? 
- Pentru că au fost întrecuţi de desfrânate şi de vameşi - şi cu mult - deşi au avut 
parte de o atât de mare purtare de grijă. 


Uită-te cât de mare e purtarea de grijă a lui Dumnezeu şi cât de negrăită lenea lor! 
Dumnezeu a făcut ce trebuiau să facă lucrătorii: a împrejmuit via cu gard, a sădit-o 
şi toate celelalte. Puțin lucru a lăsat în seama lor: să aibă grijă de cele din vie, să 
păzească ce le-a dat. N-a fost uitat nimic, ci toate erau într-o desăvârşită ordine. 
Deşi iudeii s-au bucurat de atâtea daruri din partea lui Dumnezeu, n-au câştigat 
nimic de pe urma lor: i-a scos din Egipt, le-a dat legea, le-a ridicat Ierusalimul, le-a 
zidit templul, le-a făcut jertfelnicul. 


"Şi a plecat departe”, adică a fost îndelung răbdător; nu i-a pedepsit totdeauna 
îndată pentru păcatele lor. Numeşte "plecare departe" îndelunga Sa răbdare. 

"A trimis Slugile Sale", adică pe profeți, 

"să ia rodul”, adică ascultarea arătată prin fapte. 

Dar iudeii şi acum şi-au arătat răutatea lor; nu numai că n-au dat rod după ce s-au 
bucurat de o atât de mare purtare de grijă - şi acesta-i semn de lenevie - dar s-au 
purtat şi rău cu cei, care au venit să ia rodul. Oamenii care nu pot să dea şi sunt 


datori nu trebuie să se mânie, nici să se supere, ci să se roage. ludeii nu numai că 
s-au mâniat, dar şi-au mânjit şi mâinile cu sânge. Au dat altora pedepsele pe care 
trebuia să le primească ei. Dumnezeu a trimis apoi al doilea rând de slugi şi al 
treilea rând ca să arate şi răutatea lor şi bunătatea Lui. 


- Dar pentru ce n-a trimis îndată pe Fiul Lui? 

- Pentru ca ei să-şi recunoască păcatul săvârşit faţă de cei trimişi mai înainte, 
să-şi potolească mânia şi să se ruşineze de venirea Lui. Mai sunt şi alte pricini. 
Dar deocamdată să mergem mai departe. 

- Ce înseamnă cuvintele "Poate se vor ruşina?" 

- Nu înseamnă că Dumnezeu nu ştia ce au să-I facă Fiului Său - Doamne 
fereşte! - Nu! Prin aceste cuvinte a vrut să arate cât de mare e păcatul lor, că n- 
au nici o iertare. Deşi ştia că au să-L omoare, totuşi a trimis pe Fiul Său. 


Prin cuvintele: "Se vor ruşina" arăta ce-ar fi trebuit să facă, că ar fi trebuit să se 
ruşineze de El. Şi în alt loc din Scriptură Dumnezeu spune: "Dacă, oare, vor auzi"; 
nu grăieşte aşa pentru că nu ştia ce are să se întâmple, ci ca să nu spună unii din cei 
păcătoşi că spusele de mai înainte ale lui Dumnezeu i-au mânat cu sila la 
neascultare. În acest scop se foloseşte Dumnezeu de cuvintele: "Dacă oare" şi 
"poate". S-au purtat ca nişte nerecunoscători faţă de slujitori, dar ar fi trebuit să 
respecte vrednicia Fiului. 


- Ce-ar fi trebuit să facă ei? 

- Ar fi trebuit să alerge, ar fi trebuit să-şi ceară iertare pentru crimele săvârşite! Dar 
nu, ei fac o crimă mai mare decât cea dinainte, alătură crimă de crimă; şi totdeauna 
crimele din urmă întunecă pe cele dinainte. Aceasta o arată şi Hristos, spunând: 
"Umpleţi măsura părinţilor voştri". De demult profeţii le-au adus aceeaşi 
învinuire, zicând: "Inimile voastre sunt pline de sânge" şi "sângiuiri cu sângiuiri 
se amestecă" şi "Cei ce zidiţi Sionul cu sângiuiri". Dar nu s-au înţelepţit, deşi au 
primit această mare poruncă: "Să nu ucizi", deşi li s-a poruncit de nenumărate ori 
să se depărteze de acest păcat, deşi au fost îndrumați prin multe şi felurite mijloace 


la păzirea acestei porunci, ei nu şi-au lăsat obiceiul lor cel rău! 


- Ce au spus slujitorii când L-au văzut pe Fiul? 
- "Haide să-L ucidem!" 


Pentru ce? Ce vină mare Sau mică l-aţi găsit? Pentru că v-a cinstit? Pentru că, 
Dumnezeu fiind, S-a făcut om pentru voi? Pentru că a făcut acele nenumărate 
minuni? Pentru că v-a iertat păcatele? Pentru că v-a chemat la Împărăţia 
Cerurilor? 


Uită-te cât de mare este prostia lor pe lângă necredinţa lor! Uită-te la pricina 
uciderii! E plină de nebunie, că spun: "Să-L ucidem şi va fi a noastră 
moştenirea"! 


- Și unde se sfătuiesc să-L omoare? 

- Afară din vie! 

Ai văzut cum profeţeşte şi locul unde au să-L ucidă? "Și scoțându-L afară L-au 
omorât". 


Evanghelistul Luca spune că atunci când Hristos a rostit pedeapsa lucrătorilor 
acelora, iudeii au spus: "Să nu fie." şi că Hristos a adăugat mărturia din Scriptură: 
"Privind la ei a zis: "Ce însemnează, dar, ceea ce s-a scris: "Piatra pe care n-au 
luat-o în seamă ziditorii, aceea s-a pus în capul unghiului?". 


Matei, dimpotrivă spune că iudeii au pronunţat pedeapsa lucrătorilor acelora. Nu-i 
o contrazicere între Luca şi Matei, că s-a întâmplat şi una şi alta. Iudeii au rostit şi 
sentința împotriva lor, dar dându-și seama îndată de ce-au spus, au zis: "Să nu 
fie!". Hristos a pus înaintea lor cuvintele profetului David, ca să-i convingă că vor 
fi negreşit pedepsiţi. Totuşi, nici aşa Domnul nu le-a descoperit lămurit iudeilor că 
via va fi dată neamurilor, ca să nu le dea prilej de atac, ci lăsa numai să se 
înțeleagă, când zice: "Via o va da altora". De aceea şi Domnul le-a spus asta prin 
pildă, ca înşişi iudeii să pronunţe sentinţa împotriva lor. Tot aşa s-a întâmplat şi cu 
David, când şi-a dat sieşi pedeapsa, în urma pildei spuse de Natan. 


Uită-mi-te şi acum cât de dreaptă este sentinţa. O pronunţă chiar cei care au să fie 
pedepsiţi. 


Apoi, pentru ca iudeii să afle că pedeapsa aceasta nu e cerută numai de simţul de 
dreptate, ci că a prezis-o de mult şi că harul Sfântului Duh şi Dumnezeu au hotărât- 
o, Hristos a adăugat profeția lui David şi-i mustră spunându-le: "Niciodată n-aţi 
citit că piatra pe care n-au băgat-o în seamă ziditorii, aceasta a ajuns în capul 
unghiului? De la Dumnezeu s-a făcut aceasta şi este minunat în ochii noştri”. 


Prin toate acestea Hristos le-a arătat iudeilor că ei, pentru necredinţa lor, au să 
fie scoşi şi au să fie chemate neamurile. Aceasta le-a spus-o învăluit prin 
vindecarea fiicei cananeencei, prin mânzul asinei, prin vindecarea slugii 
sutaşului şi prin alte multe pilde. Aceasta o arată şi acum. De aceea a şi adăugat: 
"De la Domnul s-a făcut aceasta şi este minunată în ochii noştri”. Le-a spus mai 
dinainte că vor forma un singur popor neamurile care vor crede şi iudeii câţi vor 
crede, cu toată deosebirea mare de până atunci dintre neamuri şi iudei. Apoi, ca să 


afle iudeii că cele ce se vor face nu sunt împotriva lui Dumnezeu, ci cu totul pe 
placul Lui, că vor fi minunate şi pline de uimire pentru cei ce le vor vedea, a 
adăugat: "De la Domnul s-a făcut aceasta". 


Hristos Se numeşte pe EI "piatra", iar pe învățătorii iudeilor, "ziditori", aşa a spus 
şi lezechiel: "Cei ce zidesc zidul şi-l spoiesc fără să fie bine făcut”. 


- Dar cum nu L-au băgat în seamă? 

- Nu L-au băgat în seamă pentru că au spus despre Hristos: "Acesta nu este de la 
Dumnezeu"'; şi: "Acesta amăgeşte poporul”; şi: "Tu eşti Samarinean şi ai 
demon". 

Apoi, ca să ştie iudeii că paguba nu se mărgineşte numai la scoaterea din vie, a 
adăugat şi pedepsele, zicând: "Cel ce va cădea peste piatra aceasta se va sfărâma, 


şi peste cine va cădea ea îl va zdrobi". 


> E vorba aici de două pieiri: una, aceea că iudeii s-au poticnit şi s-au 
smintit; acest înţeles îl au cuvintele: "'Cel ce va cădea pe piatra aceasta; 

> alta, aceea a căderii lor în robie, a prăpădului de obşte şi a nenorocirilor 
ce au să vină peste ei, pe care le-a arătat Hristos mai dinainte desluşit, 
zicând: "Îi va zdrobi”. Prin aceste cuvinte a făcut aluzie şi la Învierea Lui. 


Profetul Isaia spune că Domnul învinuieşte via; în parabola aceasta, Domnul 
învinuieşte şi pe conducătorii poporului. În Isaia Domnul spune: "Ce trebuia să 
fac viei Mele şi nu i-am făcut?". În altă parte spune iarăşi: "Ce greşeală au găsit 
părinţii voştri întru Mine?" şi iarăşi: "Poporul Meu, ce ţi-am făcut? Sau cu ce 
te-am supărat?" Prin aceste cuvinte Domnul arată nerecunoştinţa iudeilor; le arată 
că au răsplătit lui Dumnezeu cu rău, deşi s-au bucurat de toate binefacerile; în pilda 
lucrătorilor viei arată tot acelaşi lucru, dar cu mai multă tărie. 


Acum Domnul nu mai spune: "Ce trebuia să fac viei Mele şi nu i-am făcut?”, ci 
îi pune pe iudei să declare ei că nu le-a lipsit nimic, îi pune pe ei Să se 
osândească singuri. Când iudeii i-au răspuns lui Hristos: "Pe cei răi cu rău îi va 
pierde şi via o va da altor lucrători", nu spun altceva decât aceasta, rostind 
împotriva lor o sentinţă definitivă. 


Ştefan le-a adus aceeaşi învinuire, care mai cu seamă i-a durut, că s-au bucurat 
pururea de multă purtare de grijă a lui Dumnezeu, dar ei au răsplătit cu rău pe 
Binefăcătorul lor. Foarte puternică dovada că nu e vinovat de osânda venită peste 
ei Cel ce i-a pedepsit, ci sunt de vină cei care au fost pedepsiţi. Acelaşi lucru îl 


arată şi Hristos acum şi prin pildă şi prin profeție. Nu S-a mărginit să le spună 
numai pilda, ci a adăugat şi două profeţii, pe a lui David şi pe a Sa. 


Ce-ar fi trebuit să facă iudeii când au auzit aceasta? N-ar fi trebuit, oare, să 1 se 
închine? N-ar fi trebuit, oare, să se minuneze de purtarea de grijă a lui Dumnezeu, 
atât cea din vechime cât şi cea de mai târziu? Dacă n-au ajuns cu nimic mai buni 
din acestea, n-ar fi trebuit, oare, să fie mai înţelepţi cel puţin de frica pedepsei? Dar 
iudeii n-au ajuns mai buni. 


Sfântul loan Gură de Aur - Cuvânt despre Evanghelia de la Matei, care se 
citeşte în Sfânta şi marea Luni, la Liturghie 


(Mr. 24, 3-35) 


După ce Hristos a vorbit despre nenorocirea ce avea să vie asupra Ierusalimului şi 
despre aceea că Apostolii vor birui toate piedicile, iar Evanghelia se va predica în 
toată lumea, se întoarce iarăşi la descrierea ticăloşiei ce va veni peste iudei, pe când 


ucenicii vor predica strălucit Evanghelia în toată lumea. 


„Atunci cei din Iudeea să fugă la munţi”. Atunci, când ? Când acestea se vor 
întâmpla, când urâciunea pustiirii va fi în locul cel sfânt. EI prin aceasta înţelege, 
oastea romană. Atunci, zice el, să fugiţi, căci nu va fi nici o nădejde de mântuire. 


Altădată iudeii din războaie grele se ridicaseră, ca în timpurile lui Sanherib şi ale 
lui Antioh. Oastea lor fusese împrăştiată, templul cucerit; însă s-au ridicat macabeii 
împotriva vrăjmaşului şi a urmat o deplină schimbare. Dar pentru ca ei să nu 
aştepte şi acum ceva asemenea, le curmă toată nădejdea. Abia viaţa singură, zice 
EI, vor putea ei să-şi mântuiască. De aceea, cei ce se vor afla pe acoperământul 
casei, să nu se mai pogoare în casă spre a-şi lua hainele. El prin aceasta le arată 
nenorocirea de care nu vor putea scăpa şi prin care oricine se va afla acolo neapărat 
va pieri. 


Pentru aceasta adaugă el: „Cel ce va fi în câmp să nu se întoarcă înapoi să-şi ia 
haina sa”, căci dacă cei ce se aflau în cetate trebuia să fugă din ea, cu atât mai 
puţin puteau să vină în ea cei ce se aflau afară din dânsa. 


„Vai celor însărcinate şi de cele ce vor alăpta în zilele acelea”; celor dintâi pentru 
că ele, cu povara pântecului lor, nu vor putea fugi atât de repede; iar celorlalte 
pentru că vor fi oprite de dragostea pruncilor lor şi nu se vor putea mântui. 


A părăsi banii şi hainele este uşor, dar cine va părăsi ceea ce 1-a dat firea ? 
însemnând mai departe mărimea ticăloşiei. Domnul zice: „Rugaţi-vă ca să nu fie 
fuga voastră iarna sau Sâmbăta; căci va fi atunci necaz mare cum nu a mai fost 
de la începutul lumii până acum, şi nici nu va mai fi”. Bagă de seamă că el 
vorbeşte către iudei şi lor le descrie nenorocirea ce are să vină asupră-le. Căci 
atunci când Vespasian s-a arătat cu oştile înaintea lerusalimului, Apostolii nu mai 
erau acolo, şi nu serbau Sâmbăta. 

Pentru ce nu iarna sau Sâmbăta? Nu iarna, pentru anotimpul cel rău; nu 
Sâmbăta, pentru că legea oprea a face o cale lungă, aşadar a fugi departe. Şi 
când Hristos zice că n-a mai fost un necaz aşa de mare şi nici nu va mai fi, aceasta 
nu este o exagerare a lucrului. Cine citeşte cărțile istoricului iudeu Iosif Flaviu, 
care vieţuia pe atunci, va vedea că aceasta este adevărat. 


Și să nu zică cineva că el poate a spus minciună spre a înfățişa profeția lui Hristos 
ca fiind adevărată. Desigur, nu; căci el nu era unul dintre credincioşi, ci un iudeu 
foarte râvnitor. lară el povesteşte că ticăloşia aceea a covârşit toată tragedia şi nici 
un război n-a nenorocit vreodată un popor, într-o asemenea măsură. Aşa de mare a 
fost foametea, încât mumele îşi sfâşiau copii şi se certau pe carnea lor, morţii se 
tăiau bucăţi şi se mâncau. ludeii înşişi trebuie să spună, şi încă mai mult spune 
adevărul, că această grozavă nenorocire a venit asupra ludeii pentru omorârea lui 
Iisus Hristos. 


Pentru că aceasta a fost cea mai mare fărădelege din câte s-au săvârşit pe pământ, 
de aceea şi necazul acela a fost cel mai mare din câte a văzut pământul. „Și de nu 
s-ar fi scurtat zilele acelea, zice Domnul, n-ar mai scăpa nici un trup, dar pentru 
cei aleşi se vor scurta zilele acelea”. Prin aceasta El arată că iudeii ar fi meritat 
şi mai mare pedeapsă, iar sub „zilele acelea” înţelege El timpul împresurării, 
ceea ce va să zică: dacă războiul romanilor ar fi ţinut mai îndelung, toţi iudeii ar 
fi pierit. Şi el nu înţelege numai pe jidovii cei din Iudeea, ci şi pe cei ce erau afară 
de această ţară, căci pretutindenea pe unde ei vieţuiau, au fost atuncea prigoniţi şi 
alungaţi, atâta erau ei de urâţi. 


Dar pe cine numeşte lisus în acest loc: „cei aleşi” ? Pe credincioşii care locuiau 
între iudei. Adică pentru ca iudeii să nu poată zice că acea nenorocire este o 
pedeapsă pentru predicarea şi închinarea lui Hristos, de aceea Domnul arată că 
credincioşii nu numai că n-au fost pricina acelei nenorociri a iudeilor, că mai 


vârtos aceştia ar fi pierit cu totul, dacă între ei n-ar fi fost nici un creştin. Căci dacă 
Dumnezeu ar fi lăsat războiul să dureze mai îndelung, n-ar fi rămas nici un iudeu, 
însă Dumnezeu a scurtat războiul, pentru ca cei credincioşi dintre iudei să nu piară 
împreună cu cei necredincioşi. Și cu privire la aceasta zice Domnul: „Pentru cei 
aleşi se vor scurtă zilele acelea”, Zice aceasta spre a da mângâiere credincioşilor 
ce locuiau printre iudei, ca să nu se teamă că şi ei vor pieri cu dânşii. 


Iar dacă Dumnezeu are o astfel de îngrijire pentru cei credincioşi, că pentru 
dânşii chiar şi alţii s-au mântuit şi pentru creştini au rămas în viaţă şi iudei, de 
ce cinste mare se vor împărtăşi ei în timpul cununilor (adică în cer) ? Şi €l nu 
numai că îi mângâie, dar îi şi abate treptat de la obiceiurile iudaiceşti; căci când 
templul nu mai există, fireşte încetează şi legea. Aceasta însă nu o zice lămurit, ci 
numai arată la ea, vorbind despre pierirea Ierusalimului. 


Atunci de vă va zice vouă cineva: lată, Mesia este aici sau dincolo, să nu-l 
credeţi. Că se vor scula hristoşi mincinoşi şi profeţi mincinoşi, şi vor da semne 
mari şi minuni, cât Să amăgească, de va fi cu putiinţă, şi pe cei aleşi. lată, mai 
înainte v-am spus. Deci de vă vor zice vouă: lată este în pustie, Să nu ieşiţi; iată 
este în cămări, să nu credeţi. Că precum iese fulgerul de la răsărit, şi se arată 
până la apus, aşa va fi şi venirea Fiului Omului”. 


După ce lisus a vorbit despre pierirea Ierusalimului, acum El aduce vorba despre 
venirea sa cea de-a doua şi descrie ucenicilor Săi semnele aceleia; dar nu numai 
lor, ci şi spre folosul nostru şi al neamurilor viitoare. El zice „atunci”. Acest 
„atunci” nu vă spune că cele următoare sunt legate după timp cu cele înainte 
mergătoare, sau au să se întâmple îndată după, aceea, ci numai că ele au să se 
întâmple în viitor. 


De asemenea, prin cuvintele: „în zilele acelea venit-a loan Botezătorul” (Mt. 2, 
1), nicidecum nu arată timpul cel mai de aproape ce a urmat, ci arată ceva ce s-a 
întâmplat cu mulți ani mai târziu. Cuvintele „în zilele acelea” nu înseamnă timpul 
în care s-au întâmplat cele dinainte, ci când s-au întâmplat cele următoare, pe care 
el voia să le povestească. în cele dinainte vorbise el despre naşterea lui Hristos, 
despre venirea magilor şi despre moartea lui Irod. La aceasta uneşte nemijlocit 
cuvintele: „în zilele acelea a venit loan Botezătorul”, povestind ceea ce s-a 
întâmplat cu 30 de ani mai târziu. Acest chip de povestire adeseori se află în Sfânta 
Scriptură. Aşa şi aici ea lasă toată întinderea cea mare de timp dintre surparea 
Ierusalimului şi sfârşitul lumii, povestind ceea ce are să se întâmple cu puţin 
înainte de pieirea lumii. 


Atunci, de va zice vouă cineva: „lată aicea este Hristos, sau acolo”, să nu credeţi. 
Când a grăit despre pieirea Ierusalimului, el a vorbit şi despre profeţii cei 
mMincinoşi, care vor amăgi oamenii în timpul Apostolilor; dar cu mult mai rău 
descrie el pe profeţii cei mincinoşi care se vor arăta cu puţin timp înainte de pieirea 
lumii; „ei vor da semne mari şi minuni, cât să amăgească, de va fi cu putinţă, pe 
cei aleşi”. 


Aici vorbeşte el de Antichrist şi de slugile lui, despre care şi Pavel zice: „a căruia 
venire este dinspre lucrarea Satanei, întru toată puterea şi semne şi minuni ale 
minciunii, şi cu toată amăgirea pentru cei pieritori” (Il Tes. 9, 10). 

Domnul îndeamnă la pază. El zice: „Să nu vă duceţi nici în pustie, nici în 
cămări”. EL nu zice: „Duceţi-vă la dânsul, dar să nu-l credeţi”, ci „să nu ieşiţi”, 
căci vicleşugul lui Antichrist este mai mare şi susținut prin minuni. 


Mai departe El descrie cum va veni iarăşi, prin cuvintele: „precum iese fulgerul de 
la răsărit... Aşadar, El nu va întrebuința nici un trimis, nici un vestitor, ci într-o 
clipă Se va arăta EI tuturor, în toată lumea. EI zice: „Unde este stârvul, acolo şi 
vulturii”; aceasta însemnează că îngerii, Mucenicii şi Sfinţii îl vor înconjura. Mai 
departe pomeneşte de semnele cele înfricoşătoare. 


„îndată după necazul zilelor acelora, soarele se va întuneca”. Prin „zilele 
necazului” înţelege el pe cele ale lui Antichrist şi ale profeților lui mincinoşi, când 
mare necaz este de a fi mulți amăgiţi. Dar acest necaz nu va dura îndelung. Căci, 
dacă pentru cei aleşi s-a scurtat şi războiul iudaic, cu atât mai vârtos se va scurta 
pentru dânşii şi acest necaz. De aceea zice el „îndată”, căci mai toate se vor 


întâmpla deodată. 


Abia va sosi Antichrist şi profeţii săi, şi Hristos Se va arăta. „Soarele se va 
întuneca” aceasta nu va să zică se va desfiinţa, ci va fi covârşit de strălucirea 
venirii Sale; „şi stelele din cer vor cădea”, căci ele atunci nu vor mai fi 
trebuincioase, nemaifiind noapte. 


„„Și puterile cerului se vor clăti” pe bună dreptate, când ele vor vedea o aşa de 
mare schimbare. Căci dacă îngerii, precum zice lov (lov 38, 7), s-au uimit şi-au 
lăudat pe Dumnezeu când s-au făcut stelele, mai vârtos se vor uimi ei când vor 
vedea o aşa de mare prefacere; şi vor privi toată lumea înaintea scaunului judecății 
lui Dumnezeu şi, împreună cu slujitorii lor, pe acei oameni supuşi pedepsei. 


„Atunci se va arăta semnul Fiului Omului pe cer”, adică crucea mai strălucită 
decât soarele. Soarele se va întuneca, iară crucea va străluci, căci ea este mai 


luminoasă decât razele soarelui. Şi acest semn se va arăta spre a ruşina cu totul 
neruşinarea iudeilor. 


„„Și toate seminţiile lui Israel vor plânge”, când vor vedea crucea, căci ele nu au 
tras nici un folos din moartea lui Hristos şi au răstignit pe Acela căruia ar fi trebuit 
să 1 se închine. 


lar după ce a amintit crucea, adaugă: „Și vor vedea pe Fiul Omului venind pe 
norii cerului, cu putere şi cu slavă multă”. EI va să zică: pentru că ai auzit de 
cruce, să nu crezi că a doua venire a lui Hristos va fi ceva trist, ci mai vârtos EL 
va veni cu putere şi cu slavă multă. lară crucea o poartă El, pentru ca prin ea 
păcatele acelora de sine să se osândească, aşa precum un bătut cu pietre ar arăta 
pietrele şi petele de sânge de pe haine. 


Și vine pe nor, precum s-a înălțat la cer pe nor. Văzând acestea, seminţiile vor 
plânge, pentru că înşişi îşi rostesc hotărârea, înşişi se osândesc. 


„„Și va trimite pe îngerii Săi, cu glas mare de trâmbiţă, şi vor aduna pe cei aleşi al 
Lui din cele patru vânturi, de la marginile cerurilor până la celelalte margini”. 
Când auzi aceasta, gândeşte la aceia care aşteaptă osânda, încă şi aceasta auzind ei, 
va fi pentru dânşii o pedeapsă. 


Dar pentru ce îi cheamă El pe îngeri, când, precum zice, se va arăta tuturor de 
năprasnă ca un fulger? Pentru ca ei, cei aleşi, şi prin aceasta să se cinstească. 
Pavel zice: „Ei se vor răpi în nori” (| Tes. 4, 16). El va zice aceasta când grăieşte 
despre înviere şi adaugă: „Domnul întru poruncă, cu glasul arhanghelului, se va 
pogori din cer” (II Tes. 4, 15). Aşadar la înviere, îngerii vor aduna pe cei drepţi, şi 
adunaţi fiind, vor fi răpiți în nori, iar acest lucru se va face într-o clipă. 


Dar la ce slujesc trâmbiţele şi sunetele ? Spre deşteptare, spre arătare de bucurie, 
dar şi spre arătarea durerii celor osândiţi. 


Vai nouă în acea zi înfricoşată ! Pe când noi ar trebui să ne bucurăm de auzirea 
sunetului trâmbiţelor, ne umplem de tânguire şi zdrobire. „Eu am venit să slujesc, 
nu Să Mi se slujească” zice Hristos (Mt. 20, 28). 


Eu Sunt prietenul tău, capul tău, Sunt fratele tău, soră, mamă, toate, şi nu voiesc 
alta decât să fii şi tu prietenul Meu. Eu am fost sărac pentru tine, cerşetor pentru 
tine, am fost răstignit pentru tine, am fost pus în mormânt pentru tine, în cer mă 


rog Tatălui pentru tine şi am venit pe pământ ca mijlocitor pentru tine la Tatăl. 
Tu eşti Mie totul, frate împreună moştenitor, prieten, membru. 

Ce doreşti mai mult ? 

Pentru ce te tragi îndărăt de la Acel ce atât de mult te iubeşte ? 

Pentru ce lucrezi tu numai pentru lumea aceasta? 

Pentru ce torni tu apă într-un vas fără fund ? Căci aceea face cel ce lucrează 
pentru lumea cea de acum. 

Pentru ce voieşti tu să apuci focul şi să abaţi aerul ? 

Pentru ce alergi în zadar ? 'Toate au sfârşitul lor; arată-mi, deci, şi sfârşitul râvnei 
tale pentru lume. Dar tu nu poţi aceasta. Toate sunt deşertăciune. Să mergem la 
morminte; arată-mi pe tatăl tău, arată-mi pe nevasta ta cea moartă. Unde este cel ce 
purta haine împletite cu aur, cel ce şedea în trăsură pompoasă, cel ce avea putere pe 
viaţă şi pe moarte ? Eu nu văd nimic alta decât oase şi viermi. Toate acele sunt 
pulberi şi vis şi umbră, un chip sec, ba nici măcar un chip. 


Să dea Dumnezeu ca la sfârşit numai acesta să fie răul. Cinstea, traiul cel bun şi 
bogăţia sunt, negreşit, aici numai o umbră, dar cele ce au fost legate cu ele, cele ce 
au urmat din ele: zgârcenia, desfrânarea, acestea nu sunt umbre, ci sunt scrise în 
cer, fie cuvinte, fie fapte. 


Cu ce ochi vom privi noi la Hristos în Ziua Judecăţii ? 


Hristos, mai departe, aduce pilda smochinului, spre a însemna timpul. Precum vara 
este aproape,, când frunzele smochinului cresc, aşa şi sfârşitul lumii va fi aproape, 
zice el, când vor veni profeţii cei mincinoşi şi Antihrist, şi se vor întâmpla acele 
semne. 


Totodată, aceasta înseamnă că viaţa din acea lume este pentru cei drepți vara cea 
duhovnicească; pe când pe păcătoşi îi aşteaptă iarna. EI zice mai departe: „Nu va 
trece neamul acesta până ce toate aceste se vor întâmpla”. 


Ce înţelege El prin „toate acestea” ? Atât cele ce privesc Ierusalimul, războaiele, 
foametea, ciuma, cutremurele de pământ, hristoşii cei amăgitori, profeţii cei 
mincinoşi, răspândirea Evangheliei în toată lumea, cât şi celelalte numărate mai 
sus, care se vor săvârşi până la a doua venire a lui Hristos. 

Dar atunci, cum putea EI să zică: „neamul acesta” ? El prin aceasta nu înţelege 
pe cei ce trăiau atunci, ci neamul credincioşilor, căci Sfânta Scriptură 
întrebuinţează zicerea „neam” nu numai spre a arăta o ştiută perioadă de timp, ci 


spre a rosti felul şi chipul cucerniciei şi al purtării, ca Psalmistul când zice: „Acesta 
este neamul celor ce-l] caută pe Dumnzeu” (Ps. 23, 6). 


Hristos voieşte să spună, că Ierusalimul va pieri şi o mare parte din iudei se vor 
prăpădi, dar neamul celor credincioşi va rămâne, nu se va birui de foamete şi de 
ciumă, de cutremure şi de războaie, de profeţii cei mincinoşi şi de amăgitori, în 
sfârşit, spre a-i întări şi mai mult în credinţă, El adaugă: „Cerul şi Pământul vor 
trece, iar cuvintele Mele nu vor trece”, adică mai degrabă se va nimici cerul şi 
pământul, cu toată tăria lor cea mare, decât să nu se împlinească ceva din cuvintele 
Sale. EI cu aceasta voieşte să arate, totodată, că Biserica, pe care El a întemeiat- 
0, este mai înaltă şi mai trainică decât cerul şi pământul, iar EI este Plăsmuitorul 
a toată lumea, Domnul şi Stăpânul cerului şi al pământului. 


(Extras din cartea: Sfântul loan Gură de Aur - Omilii la Postul mare) 


Sfântul Roman Melodul - Despre Iosif (1) 


Despre Iosif (1) ! Glasul IV, având prooimion idiomelă (?) şi acrostihul alfabetic 


Iacov [având] cămaşa plângea şi se lovea, [căci] fraţii s-au purtat cu neîndurare; pe 
Iosif l-au prins şi celor fărădelege l-au vândut. Însă, acela având în Dumnezeu toată 
nădejdea, prin El coroana stăpânirii împărăteşti a purtat şi zicea: „Singur mare este 
Domnul, Mântuitorul nostru!”. 


l 

Să dobândim 7, oamenilor, 

izvoare de apă mântuitoare, 

care inimile le bucură *! 

Câţi însetăm de înţelepciune 

spre a lui Iosif groapă să mergem; 

căci din aceasta oricine va bea, nicicând nu va înseta ?, 


1 Ediţii: J. Pitra, Sanctus Romanus, pp. 11-30; K. Krumbacher, Studien zu Romanos, pp. 135- 
162; P. Maas/CA. Trypanis, Sancti Romani Melodi Cantica, vol. 1: Cantica genuina, 43, pp. 
339-354; Jose Grosdidier de Matons, Romanos le Melode. Hymnes, în: SC, vol. 99, pp. 202-245. 
Referințele biblice sunt preluate după ediția SC. 

* AG avriţoovue poate avea ambele valenţe. Avrito înseamnă atât „a câştiga/a dobândi”, cât şi 
„a trage în sus/a scoate”. 

* In 4:14. 


[căci] apă de nemurire * izvorăşte acolo. 
Și cum acolo, îmi veţi spune, 

apă de nemurire izvorăşte 

de vreme ce uscată [este fântâna]? 

Hristos, Care S-a preînchipuit prin Iosif, 
Acesta [însuşi] izvorăşte şi adapă 

precum [şi cu] samarineanca; 

pentru aceasta, cu credinţă să scoatem apa, 
[căci] cu adevărat este 

Singur mare Domnul, Mântuitorul nostru. 


») 

Coroane împărăteşti împodobesc pe cei cumpătaţi, 
care mai înainte strălucesc în vise; 

şi cum prin vise [Dumnezeu] 

profeţeşte finalurile lucrurilor, 

află, credinciosule! 

Vrând să înalțe a celor virtuoşi viaţă, 
Dumnezeu înfăţişează în imagini 

de dragul tău virtuțile, 

precum şi [lucrurile] cele viclene 

pentru binele tău le prezintă, 

făcând cunoscut în somn ale ispititorilor arătări. 
Prin povaţă şi sfat pe toate le întăreşte. 
Creatorul veghind, pe când dormi, te păzeşte, 
cunoscând deja pe cele viitoare ale tale. 

Cu adevărat este 

Singur mare Domnul, Mântuitorul nostru. 

* In 4:13-14. 

> AOăvaro vepo poate fi tradus ca apă nemuritoare/veşnică/divină, dar şi ca apă 
excelentă/delicioasă/aleasă. Din însuşi, dar şi ca apă excelentă/delicioasă/aleasă. Din versurile 
următoare vedem cum pentru Roman această apă este Hristos Însuşi, iar autorul aminteşte de 
episodul cu femeia samarineancă în care Hristos Se prezintă ca apă a vieţii. Apa în contextul de 
faţă este tot IHlristos; atunci, apa este şi dumnezeiască, dar şi dătătoare de nemurire. 


Scriptura a aşternut mai înainte 

groapa celui cuminte, 

să învăţăm |deci] cei înţelepţi; 

să imităm pe tânăr cum a stins cu desăvârşire 

al desfrânării foc cu iarba trupului. 

De vreme ce niciodată, dar niciodată până acum, 
Sfânta Scriptură nu a murit, 

ci întotdeauna rămâne vie, 

icoană a fecioriei tânărul s-a făcut 

şi pe cei ce vor îi învaţă curăţia să iubească. 
Trâmbiţează Scriptura de războaiele trupeşti, 

ca să îți ofere [ca] armă viaţa feciorească; 

dar şi noi, care o am iubit, să strigăm din tot sufletul: 
„Singur mare este Domnul, Mântuitorul nostru!”. 


4 

A văzut unsprezece snopi 

să se închine snopului pe care acela îl legase 

şi, tatălui său, Iosif, i-a povestit neprefăcut visul i 
şi s-au ridicat împotriva acestuia fraţii, 

căci s-au rănit de nădejdea fratelui [lor]. 

Dar care frate, o, prieteni, de s-ar face împărat 
nu ar alerga mai întâi să înalțe pe fraţii [săi]? 
Însă aatana i-a îndemnat la invidie 

şi gelozia aruncând, a învrăjbit 

iubita mulțime a celor doisprezece, 

cea întocmai la număr cu apostolii, 

care striga: 

„Singur mare este Domnul, Mântuitorul nostru!”. 


5 

Al doilea vis 7 a văzut şi tatălui său îi spune: 
„Soarele şi luna şi stelele se închinau mie pe rând, 
unsprezece la număr”. 

„Îţi închipui, copile, cum că împărăţeşti”, 

a răspuns lui losif bătrânul, 

„cum că păstor eşti nu uita! 


o Asii 
*Fc 37:9-11. 


Greu este ca fiului să i se închine tatăl. 

Mantie în culori * îţi dau în loc de purpură strălucitoare 
şi pe toţi fraţii tăi în loc de coroană 

Domnul să mi-i dea! Cu adevărat este 

Singur mare Domnul, Mântuitorul nostru. 


6 

Mergi şi găseşte, mielule al meu, 

oile, mai înainte ca lupii să le mănânce!”, 

a spus către copil bătrânul ?. 

ŞI repede a alergat Iosif la turmă; 

dar de cum l-au văzut fraţii în fugă să vină, 

au spus: „Bine a venit împăratul! 

Să vopsim în sângele său porfira, 

prima lui înfăţişare ca împărat la porţile celor morţi 
să o facă! 1%. 

Dar Ruben, având milă de el, 

pe toţi a convins să-l arunce 

în groapă strigând: „Vai mie, ce împărăție am! 
Acesta este acum palatul?” şi a strigat cu putere: 


„Singur mare Domnul, Mântuitorul nostru!” 


7 

Intenţia cea rea a junghiat oaia cea cuvântătoare 

şi a oferit cină; 

de viu să îl mestece au căutat fraţii 

şi câştig să afle de aici. 

Spune dar Scriptura cum că luda cu fraţii s-a sfătuit: 
„Să se vândă cel frumos dintre fraţi!” 

O, după câte generaţii se arată Iuda! 

O, veche preînchipuire a trădării! 

Și au vândut sângele lor 

pentru douăzeci de monede de aur ismaeliţilor, 
fără să dea mantia cea colorată! 

De vreme ce vinzi, dă şi veşmântul celui ce strigă: 
„Singur mare Domnul, Mântuitorul nostru!” 


Fc 37:3. 
9 Fe 37:13-14. 
10 pc 37:18-24. 


8 

Mai cruzi ca fiarele s-au arătat fraţii 

şi în cele din urmă [l-au vândut, 

pe când leoaicele nu lasă în nici un fel 

să se răpească puii de la pieptul lor. 

Și au murdărit cu sânge de capră mantia cea colorată 
şi au adus-o lui Iacov. 

Văzând bătrânul nenorocirea mai rea decât 

focul cuptorului, 

mistuit în cele din înăuntru ale sale plânge copilul: 
„Vai, mie!”, a strigat, 

„fiule, te-a sfâşiat fiara cea sălbatică? 

Haina neatinsă [îţi este]. Tu singur, neacoperit ai fost lăsat? 
Unde sunt vedeniile puterii tale asupra celorlalţi? 
Cum strigai şi spuneai: 

«Singur mare Domnul, Mântuitorul nostru!” 


- 

A văzut cel tânăr [losif] pe stăpân şi deodată lângă el 
s-a arătat asemenea unui bătrân 

şi spunea: „Visez, zi şi noapte trebuie să sper! 
Snopii şi închinarea soarelui şi a lunii 

şi a celor unsprezece stele s-au pierdut. 

Să arăt, dar, ascultare faţă de fraţii mei! 

Nu distrug ale părinţilor frumoase legături. 

Dacă Isaac s-a condus spre jertfă de către tatăl său, 
căruia însuşi Dumnezeu i-a poruncit, 

pe când se găseau singuri, 

cum eu nu voi îndura 

pe cei zece fraţi ce m-au vândut ca rob 

ŞI cum nu voi striga: 

«Singur mare Domnul, Mântuitorul nostru!»” 


10 

A ajuns în Egipt soarele cel cuvântător, 
în întuneric ascuns, 

şi vândut de două ori se iveşte luminos 
în casa lui Putifar; 

iar harul pretutindeni îl împodobea 

şi cu virtuţi l-a făcut să strălucească. 


Pentru aceasta, şi Putifar însuşi văzându-l cuviincios 
îl numeşte supraveghetor al casei sale 1. 

Dar a venit femeia acestuia 

să arunce jos pe cel de sus. 

Când dar lipseşte femeia !? din gândul şarpelui? 

Pe aceasta iarăşi văzând-o, popoare, să strigăm: 
„Singur mare Domnul, Mântuitorul nostru!” 


IN 

Podoabă strălucitoare ' văzând femeia, 

ca femeie s-a pierdut; 

iar pe tânăr l-a silit să cadă în patul conjugal. 

Dar acesta a stat puternic şi în greşeală nu a picat, 
ci cu aleasă dibăcie a scăpat. 

Deşi a învins în prima luptă, 

iarăşi l-a constrâns cea cuprinsă de patimă 

căci aflându-l acasă singur uită de griji 

şi cu mâinile asemenea lanțurilor apucă a sa cămaşă LE 
dar acesta în sus privind, 

a strigat astfel cu glas mare: 


jp2 


„Singur mare Domnul, Mântuitorul nostru 


12 

„Să ofilesc floarea mea, 

floarea harului, eu nu îngădui, 

şi chiar de mă ţii de cămaşă, 

de feciorie nu mă dezgoleşti”, spune Iosif. 
„Nu crede, femeie, 

cum că este neobservată greşeala! 
Dumnezeul nostru vede din ceruri *! 

Nu ştie neamul lui Avraam 

să se amestece cu desfrânatele !S! 


"Fc 39:1-6. 

“2 În textul romaneic în loc de yvvaixa se foloseşte Eva, iar versul este mult diferit de cel din 
neogreacă: nore yâp Heine Eva Tv 700 Gpeoc yvouqv (când, dar, lipseşte Eva din gândul 
şarpelui?) — în textul romaneic - IlOTE DpOYUATI Î£iTE1 yvvaika AO TĂ GXEOLA TO Gapo1ov (când 
lipseşte cu adevărat femeia din planurile diavolului ?). 

* Sfântul Roman compară pe tânărul virtuos cu o podoabă strălucitoare. 

1 Fc 39:7-12. 

Re 399) 


Pe al tău Putifar nu ai vrea să jigneşti; 
mărturisesc cum că mă stăpâneşti, 
pentru că m-ai cumpărat, 

dar eu te depăşesc în faptă. 

Nădăjduiesc în Dumnezeu! 

Ia haina mea! Cu adevărat este 

Singur mare Domnul, Mântuitorul nostru!” 
13 

A biruit cel puternic ale desfrânării încercări 
şi iese în grabă din groapă !”, 

dreptul cu înţelepciune 

închinându-se lui Dumnezeu, 

Judecătorul celor încercaţi, 

[losif] cel bine încununat; 

dar în loc de premiu, în închisoare se aruncă. 
Egipteanca prin uneltire vicleană 

pe Putifar a provocat cu acuzaţii mincinoase, 
imputând greşeala celui mărinimos; 
arătându-i cămașa lui losif 


şi înecată în mare de lacrimi din a patimii mânie 

a ” a ENE ere h 1 SE 
îl convinge să trimită în închisoare '* pe cel care strigă: 
„Singur mare Domnul, Mântuitorul nostru!” 


14 

Neobişnuit s-a înfuriat !? cel cu adevărat uneltitor; 
de unde, dar, să aibă această înţelepciune 

încât să înţeleagă valoarea fecioriei “2 
Neghiobul, de ar fi avut înţelepciune, 

ar fi descoperit intriga. 

Cel fără de minte s-a făcut judecător! 

Al lui losif martor este cămaşa; unde se află? 
Caută şi află de eşti demn de încredere! 

Dacă 1-a scăpat, cum de ţine hainele lui? 


SU0)4 23316. 

“ Roman compară aici pe cel care se află în păcat cu cel aflat într-o groapă. 
38 Fe 39;15-20, 

* Fc 39:19. 

* Termenul ayvOrqra poate fi înţeles şi ca aOoGrnra (nevinovăție, 
candoare, inocenţă ”). 


Crezi că nedreptăţeşti pe robul cel liber, 

dar ai să-l vezi că o să strălucească 
asemenea luminii ”! şi să strige: 

„Singur mare Domnul, Mântuitorul nostru!” 


15 

În legături ” stă urmaşul cel drept, 

căci nu a fost necuviincios; 

şi prin primirea de străini 

pe strămoşul său Avraam imită în închisoare ”. 
S-a [arătat] minunat ca înţelept în explicarea visului ”: 
pe unul în cinstea de mai înainte a readus, 

iar pe altul la cei morţi coborând cu interpretările; 
şi profet s-a arătat slujitorilor împăratului, 

iar în închisoare, prin răbdare, 

fără de grijă a petrecut. 

Cu adevărat, rădăcina porfirei împărăteşti 

[în închisoare] atent se cercetează, 

care în timp va străluci ca soarele celui ce strigă: 
„Singur mare Domnul, Mântuitorul nostru!” 


16 

Vis amar a văzut Faraon 

şi a trimis să cheme pe înţelepţi 

şi le-a spus: „Am văzut în vis 

şapte vaci grase şi frumoase 

şi altele şapte slabe şi neputincioase, iar [acestea] 
le-au mâncat pe cele bine hrănite. 

Am mai văzut încă şapte spice coapte foarte 

şi alte şapte arse de adiere fierbinte; 

ŞI [am văzut] cum că cele mari 

de cele mici s-au mâncat”. 

lar pe când toţi erau neputincioşi visul să îl explice, 
Iosif l-a dezlegat *, 


* Prov 4:18. 

* Pentru a evita repetarea supărătoare a termenului „închisoare”, care în greacă este prezent 
sub două forme: GeouwTţp1o şi polar. 

% Fc 39:21-23. 

* Fc 40. 

25 Fc 40:1-46. 


cunună de biruinţă a luat şi a strigat: 
„Singur mare Domnul, Mântuitorul nostru!” 


17 

Mai mare ca ritorii s-a arătat cel mai tânăr 

şi a domnit în Egipt, 

iar împăratul îl vedea 

cum părinteşte conduce poporul ca pe patria sa *. 
Și a adunat mâncare în hambare, 

mai multă ca nisipul mării 

şi dătător de hrană s-a făcut oricărei nevoinţe. 
Mai apoi a căzut foamea în ţara Cananeenilor 

şi a trimis pe cei zece fii lacov A 

zicând: „Mergeţi în Egipt, copiii mei! 

Aflu cum că acolo este cineva 

care dă grâu şi hrană celor flămânzi, 

iar dacă veţi găsi şi pe fratele vostru, să strigaţi: 
«Singur mare Domnul, Mântuitorul nostru!»” 


18 

Au plecat în grabă mâncare să găsească 

şi în Egipt au ajuns 

ŞI s-au închinat celui ce vindea. 

Acolo s-a trezit visul % cu snopii 

iar losif i-a recunoscut, dar cei zece 

nu au înţeles cine era *. Pentru aceasta 

pregătind momentul recunoaşterii spune stăpânul: 
„Iscoade sunt oamenii aceştia”. 

De îndată a poruncit să îi închidă 50, 

şi au găsit împărat şi dătător de hrană 

pe cel pe care din invidie l-au vândut şi au strigat: 
„Singur mare Domnul, Mântuitorul nostru!” 


19 
„Pe cele ale voastre spuneţi! 


9 0414749. 
le daia), 

% S-a împlinit visul. 
00 42:0-9. 

SV Be 427. 


Nu minţiți pe împărat!”, a spus stăpânul 
„Inimile voastre am cunoscut. 

Nici unul dintre voi nu-mi scapă, 

bine vă ştiu pe voi”. 

Aceia au răspuns: „Avem un tată, robul tău; 
doisprezece frați suntem; 

unul dintre noi nu mai este *.. 

Ție, stăpânului, adevărul vom spune în toate. 
Cel mai mic dintre noi este Veniamin 

a casei noastre mângâiere, 

iar noi pentru grâu am venit şi strigăm: 
«Singur mare Domnul, Mântuitorul nostru!” 


20 

„Voi, pentru acestea, pe care le spuneţi, 

de vreţi să mă convingeţi, ceea ce zic să faceţi! 
Nu dau înapoi ca împărat, 

ci vă vorbesc ca un frate către fraţi. 

Luaţi cu toţii grâu, pe unul însă să lăsaţi în urmă, 
iar ceilalţi să plecaţi bucuroşi ! 


Aduceţi la mine pe fratele mai mic 

şi voi înţelege cum că nu sunteţi vicleni”. 

Și a luat dintre aceştia pe Simeon 

şi l-a legat înaintea lor **; iar ceilalţi care au văzut 
şi-au amintit de cele ce au făcut cândva şi au strigat: 
„Singur mare Domnul, Mântuitorul nostru!” 


21 

Neomenoasă li s-a părut purtarea împăratului 

şi au plâns pentru frate; 

au ajuns la tatăl [lor] şi i-au spus cu tristeţe: 
„Bucură-te, tată!”. 

lar când a văzut dreptul nouă în loc de zece ** 

a rămas ca mort şi a spus: „Unde este Simeon?” 
I-au răspuns copiii: „Tată, nu suspina! 


31 pc 42:13, 
32 Fe 42:18-20 
33 Fc 42:21-24, 
34 Pe 42:29. 


Ascultă cuvintele noastre cu răbdare!” 

„Nici cuvintele voastre”, spune, 

„Nici grâul nu-mi trebuie; 

pe fiul meu îl vreau. Nu cumva tu, Ruben, 
iarăşi cămaşă îmi aduci? Ascultă-mă cum strig: 
«Singur mare Domnul, Mântuitorul nostru!” 


22, 

„Te slăbesc problemele, 

te biruie lacrimile deşi ar trebui să te bucuri. 
Precum am adus grâul, îți vom aduce, tată, 

şi pe Simeon” spune Ruben, 

„Nu te cutremura! Nu plânge! Simeon nu a murit. 
Pentru ce te mâhneşti mai înainte să asculţi? 
Când al Egiptului împărat pe noi ne-a văzut, 

a crezut că vede iscoade [venite] în pământul său 
şi ne-a trimis în închisoare pentru trei zile pe toţi; 
iar când ne-a scos, îngrijire ne-a oferit 

şi pentru schimbarea lui strigăm: 

«Singur mare Domnul, Mântuitorul nostru!» 


25 

Plecând nu am lăsat îndoială cum că iscoade suntem, 
căci am spus că avem tată 

şi frate al nostru mai mic pe Veniamin; 

iar împăratul îndată îndoiala a risipit 

cu o înţelegere: «Să rămână unul dintre voi, 

ca să cred, până va veni Veniaminy»” *. 

lacov la acestea a răspuns plângând: 

„losif şi Simeon nu sunt. 

Veniamin, tu [la împărat] să mergi. 

Tristeţea mea pentru copiii Rahelei nu cunoşti. 
Pe ceilalţi, Înalte, păzeşte-i; căci cu adevărat eşti 
Singur mare Domn |şi] Mântuitorul nostru. 


24 
Ca fu ai mei întristaţi-vă pentru mine, 


% Fc 42:30-34. 
% Fc 42:36-38. 


căci de tristeţe mă cobor în iad ”. 

Viaţa mea să se stoarcă încet-încet, 

nu suport să privesc. 

Acolo sigur voi găsi pe Iosif cel iubit”. 

Și îi spun fiii: „Tată, de ce suspini? 

Iată ce bucurie am aflat în sacii noştri *! 
[lată,] Mai valoroasă ca grâul [este] 

şi încetează plânsul!”. 

„De două ori nenorocire îmi este”, 

a strigat lacov şi a spus, 

„| căci] pentru aceasta mai mare pedeapsă 
va lua Simeon, 

pe care îl va salva mâna lubitorului de oameni. 
Cu adevărat este 

Singur mare Domnul, Mântuitorul nostru! 


25 

Nu pot să nu|-l] trimit, 

[dar] trebuie să mă feresc să-[1] trimit. 
Gândul şi grija faţă de copii”, spune, 
„mă fac să ezit. Plâng, deci, începutul 

şi sfârşitul copiilor. 

Cu durere în suflet mă îndrept către iad. 
Cu adevărat, Veniamin, 

[pe tine] petrecându-te îmi este limpede 
că pe întâiul meu născut 

predau [spre] mâncare fiarelor. 

Acum am pierdut nădejdile pentru tine; 
să nu te plâng ca pe Iosif! 

Doi ochi ai Rahelei am avut, 

perechea [aceasta] de copii; 

măcar pe acesta îi dăruieşte-mi-l, Milostive! 
Tu eşti cu adevărat 

Singur mare Domn, Mântuitorul nostru!” 


26 


37 Fc 42:38. 
38 pc 42:33. 
39 Pe Veniamin. 


Cel cu părul alb a spus, plângând “: 

„Mergi, copilul meu, cu fraţii tăi împreună, 

tu, [care eşti] al familiei mădular necopt! 

Să vă conducă [pe voi] 

Dumnezeul lui Avraam şi al lui Isaac 

şi pe mine, Iacov, părintele vostru, copilul meu 
Cu aceste [cuvinte] au plecat iarăşi către Egipt 
să găsească mâncare şi se închină 

împăratului la pământ căzuţi cu frică. 

Văzând pe aceştia Iosif şi pe Veniamin între ei, 
are, asemenea visului, numărul stelelor împlinea, 
tainic, tulburat întru sine, se ruga şi spunea: 
„Singur mare Domnul, Mântuitorul nostru!” 


22 


07 

De bună cuviinţă s-a înroşit la faţă 

şi stânjenit se simte în faţa lor 

iar sufletul vorbind înăuntrul său 

judecată face şi spune minţii: 

„Nu au păcătuit aceştia; 

lucrare a lui Dumnezeu s-a făcut! 

Cauză a virtuţilor mele s-au făcut ei! 

Ce laudă bărbatului care din tot sufletul 

pentru premiu se luptă 

dacă nu se va încununa pe merit 

cel care a biruit întru strălucire? 

Cine nu se va pleca [cu respect] 

acestei adunări frăţeşti? 

Lacrimi, încetaţi! Nu vreau încă să mă fac cunoscut ”. 
Ochi, limbă, nu mă biruiţi, ci în tăcere rugaţi-vă: 
«Singur mare Domnul, Mântuitorul nostru!»” 


28 
„Cum să găsesc acum”, spune, 


“9 zrpeoBorns, „bătrânul” (în textul romaneic) şi aompouălinc, „cel cu părul alb” (în textul 
neogrec). 


+ pc 43:15. 


%Fc43:30-31. 


„Chip să văd cu ochii mei pe soarele tatălui meu? 
Cu adevărat recunosc luna mamei mele 

frumoasă fiind în curtea cea de mai sus ”. 

Stelele acoperă asemenea unui nor casa mea. 

Voi da grâu fraţilor 

şi prin grâu voi prinde acum pe Veniamin în cârlig “, 
punând ca momeală potirul meu în sacul său; 

iar prin [acest] lucru furat al meu, 

pe cel pe care-l iubesc [îl] voi împiedica să plece. 
Cu asemenea dragoste vicleană 

se vor face acestea spre folosul meu. 

Cananeenii vor mânca şi vor bea şi vor striga: 
«Singur mare Domnul, Mântuitorul nostru!»” 


29 

Puțin s-a gândit şi spre cele din minte a înaintat, 

iar pe cei cărora le-a spus [că sunt] iscoade la masă, 
ca pe prietenii săi, i-a pus să stea ”. 

ŞI în timpul mesei planurile a pregătit, 

spunând robului de care aceia nu se îngrijeau *: 
„Celor care împreună cu mine mănâncă, 
umple-le cu grâu sacii! 

În sacul celui mai mic, care se cheamă “ Veniamin, 
pune potirul din care beau eu, 

fără ca cineva să te vadă!” *. 

Și-[n] faptă făcând cuvintele, a strigat: 

„Singur mare Domnul, Mântuitorul nostru!” 


30 

Laţ şi capcană s-a făcut faptul acesta pentru tânăr, 
iar nu cumpărare de grâu. 

Ai fi putut ca pe acest rob să-l iei drept 

cuşcă a dragostei plină de momeli 


“ Se referă la adunarea fraţilor săi. 

* S-ar potrivi poate mai bine termenul de „strâmtoare ”, dar versul următor ne face să păstrăm 
înțelesul strict al lui aykiompi, deoarece urmează substantivul 604oua („„ momeală ”). 

RC 4331-32, 

“ Nu îi dădeau atenţie. 

“7 În sensul: care este al lui Veniamin. 

% Fc 44:1-2. 


şi pe toţi să acuzi cum că au furat pe acesta 
care pe toţi a furat în chip înţelept *. 

Dar ce se întâmplă? 

Pe când fraţii luaseră drumul de întoarcere, 
alergând a venit un slujitor şi astfel a strigat: 
„Făcători de rele, şarlatani, 

hoţi neobrăzaţi şi vicleni! 

Să spună cine a furat potirul împăratului! 
Acum veţi plăti, chiar de veţi striga: 

«Singur mare Domnul, Mântuitorul nostru!” 


31 

Înspăimântaţi s-au oprit, 

căci prima oară erau acuzaţi fără de pricină; 

şi spune unul dintre ei către slujitorul ce i-a urmărit: 
„Cercetează-ne după cum vrei! Toţi suntem de față. 
De vei găsi potirul, să verşi sângele hoţului 

şi pe toţi să ne iei robi! 
Descarcă sacii şi cercetează 
În batjocură au luat pe om, 
căci nu ştiau scopul [faptelor lui]. 

S-a apucat [slujitorul] şi a căutat; 

şi în sacul lui Veniamin 

potirul a găsit, iar [ei] cuvinte de jale au strigat: 
„Lacov pe noi toţi ne-a plâns şi a strigat: 

Singur mare Domnul, Mântuitorul nostru”. 


[| 50 

Toţi întristaţi s-au întors cu sacii în Egipt 

şi faţa [îşi] loveau, 

asemenea hoţilor, cei care nu au furat; 

pe care posomorâţi i-a văzut mult înțeleptul 

[şi] sufletul I-a durut”. 

Și între fraţi a venit liniştindu-i,; 

dar aceştia, de frică, asemenea unui fulger l-au văzut E 


% Fc 44:4-5. 

i s-au închinat, supunere dând din pricina acuzării. 
Văzând pe fraţii cei de faţă prezenți, 

asigură uşile şi deschide apele; 

asemenea râurilor erau ochii lui şi striga şi spunea: 
„Singur mare Domnul, Mântuitorul nostru!” 

„Ce să spun acum? Să îndrăznesc să mă fac cunoscut? 
Să arăt cine sunt? 

Se cutremură cele dinăuntru ale mele; 

sufletul meu nu încape bucuria, 

nu poate să aştepte sfârşitul. 

Nu [mai] rabd, nu mai am cumpăt 

şi îmbătat sunt de dragoste frăţească. 

Întârzierea mea îi întristează”. 

Și neputând să mai poarte bucuria, 

deodată se deschide; 

ca un mărgăritar se înfăţişează şi strigă: 

„Eu sunt, fraţilor: Iosif! 

Ruşinea şi frica să o scoateţi de la voi şi să luaţi putere, 


pe Dumnezeu să lăudăm zicând din tot sufletul: 
«Singur mare Domnul, Mântuitorul nostru!»” 

„Tare să fie dragostea mea, 

să sărut ochii voştri, precum şi gurile; 

să mă bucur, să joc, căci de acum înainte, fraților, 
loc împărătesc aveţi ”. 

De mine nu vă ruşinaţi şi nu vă temeţi! 

Eu sunt al doilea Abel, losif care trăieşte. 
Departe de voi aruncaţi frica, moştenirea lui Cain; 
mergeţi la drum şi pe părintele nostru 
aduceţi-mi-l aici, nu ca să mi se plece mie ”, 

ci porfirei împărăteşti şi Celui ce a dat-o 

şi văzându-mă la faţă să strige: 

«Singur mare Domnul, Mântuitorul nostru!” 


55 Fe 45:33. 

După ce cu dragoste s-au sărutat, 

către patria [lor] au plecat de îndată; 

iar, pe aceştia văzându-i, bătrânul a reîntinerit 
şi pe când se uita la fii, aşa a strigat: 
„Întotdeauna Te slăvesc, Dumnezeul meu, 

pe Tine care mereu bine Te porţi cu mine 

ŞI cu cel ai mei!”. 

Iar Simeon i-a spus: „O, tată, 

bucurie îți aduc, de călătorie repede te pregăteşte! 
Împărat să vezi pe Iosif, iar tristeţea lasă[-o]” ? i 
Bătrânul i-a răspuns: „De mine râzi, o, copile. 
Ascunde greşelile tale 

de la [faţa lui] Dumnezeu şi strigă: 

«Singur mare Domnul, Mântuitorul nostru!” 

„Nu şovăi, crede!”, au strigat copiii 

şi picioarele tatălui lor au sărutat 

ŞI I-au povestit toate cele ce s-au vorbit. 

Iacov a ascultat, s-a ridicat şi ca un prunc a sărit; 

şi trecând peste bătrâneţile sale 

a alergat precum [a alergat] Avraam 

când a auzit veştile despre copilul său, doliul lăsând: 
„Să ieşim”, a spus, „din noaptea suferinţei su 
Nimeni să nu se teamă, căci pe aceasta a alungat|-o] 
Domnul de la ochii noştri. 

Cu adevărat este 

singur mare Domnul, Mântuitorul nostru! 

A venit pentru mine ziua cea cu douăsprezece ceasuri, 
care se potriveşte în număr şi lumină cu fiii mei. 

Ale lui Dumnezeu lucrări să vestesc nu voi înceta! 

Să se depărteze invidia de la cei ai mei! 

La timp luminează întreaga zi, 


55 Fe 45:25-26. 
IC 4607228. 


iar Dumnezeu mi-a dăruit copil. 

Unde este Rahela să vadă rodul pântecelui său? 
Pe Iosif cel înviat din morţi, 

pe care Creatorul l-a ridicat 

ŞI viu [mi l-a] dăruit. 

Cu adevărat este 

Singur mare Domnul, Mântuitorul nostru!” 

Acum, bătrânul împreună cu copiii 

la drum se întrecea 

şi către Egipt se îndreptau *; 

şi puteai să vezi acolo cum între ei 

se sfădeau ” şi săreau [de bucurie]; 
îmboldeau animalele şi înaintau. 

Ai fi putut să vezi şi pe lacov 

bine încins la mijloc 

ŞI sprijin s0 să țină şi, ca înaripat, 

cu grabă să meargă înainte 

şi să întrebe, pe cei ce îl însoțeau, 

de lungimea drumului; 

[ai fi putut să-l vezi] păşind cu mândrie 
mereu privind în sus şi strigând: 
„Singur mare Domnul, Mântuitorul nostru!” 

Când au ajuns în Egipt, 

precum soarele strălucea împăratul 
şi a căzut în braţele tatălui 

şi mult l-a sărutat, plângând €. 
„Dumnezeului tău, tată”, spunea, 
„cu împrumut m-ai dat 

iar eu rodesc cu rugăciunile tale; 


55 58 Fc 46:6. 

şi ai găsit avuţia îndoită împreună cu dobânda”. 

Și înlăcrimat i-a răspuns bătrânul: 

„De unde mi-ai venit? De pe pământ sau din cer? 
Dintre cei morţi sau dintre cei vii? 

Care fiară te-a eliberat? 

Acestea sunt minunile Creatorului! Cu adevărat este 
Singur mare Domnul, Mântuitorul nostru!” 

Să lăudăm cântând pe Făcătorul lumii, 
Care astfel de lucruri ne-a arătat! 
Milostivirea Acestuia rugând fierbinte, 
de fiecare dintre noi se va îngriji. 

Toţi oamenii înţelepciunea să o dorim, 
râvnind ca în toate pe Iosif să urmăm! 
Ce oferă înţelepciunea 

şi ce naşte desfrânarea vom spune: 

cea dintâi la viaţa veşnică [ne] cheamă, 
iar cea de a doua la condamnare [în gheenă]! 
Dar de aceasta ferindu-ne 


prin rugăciune întotdeauna 
odihnindu-ne să strigăm: 
„Singur mare Domnul, Mântuitorul nostru!” 


(Extras din cartea: Sfântul Roman Melodul - Imnele Sfintei Scripturi) 


Sfântul Roman Melodul - La ispitirea lui Iosif (II) 


SFÂNTUL ROMAN 
MELODUL 


La ispitirea lui Iosif (ID) * - Glasul IV, având prooimion I: Xoipere, prooimion II - 
idiomelă, prooimion III: Ov novueda, şi acrostihul: eic 1ov looip Pouavod Erog 
[povestirea lui Roman la Iosif] 


Către plăcere pe tânăr îl înşeală desfrânarea, dar fecioria celui cumpătat putere îi 
oferă; prin acestea a trecut dreptul Iosif în Egipt temându-se să nu păcătuiască, căci 
pe toate le vede ochiul cel neadormit. 


Prooimion 2 

Câţi timpul postului cu înţelepciune l-am străbătut şi începutul Patimii Domnului 
cu sfântă dorinţă începem, veniţi toţi, fraţilor, curăția lui Iosif celui înţelept cu 
ardoare să o râvnim! Să ne temem de a smochinului nerodnicie şi cu milostivirea 


* Ediţii: J. Pitra, Analecta Sacra, 1, nr. X, pp. 67-77; N. Tomadakis, Pouavod rod Meigw6oî 
Duvor, vol. IV, 43, pp. 231-295 (editor A. Papadopoulos); P. Maas/C.A. Trypanis, Sancti Romani 
Melodi Cantica, vol. I: Cantica genuina, 44, pp. 354-367; Jose Grosdidier de Matons, Romanos 
le Melode. Hymnes, în: SC, vol. 99, pp. 256-293. Referințele biblice sunt preluate după ediția 
SC. De notat că în ediţia franceză a lui de Matons apar patru prooimioane, în timp ce în ediţia 
engleză numai trei. 


să uscăm a patimilor plăcere [ca] să ajungem cu bucurie la Inviere şi de la cele 
cereşti să luăm asemenea mirurilor iertarea, căci pe toate le vede ochiul cel nea- 
dormit. 


Prooimion 3 
Pe noi, cei care am ajuns la Patima Ta şi la Inviere, învredniceşte-ne să ne 
închinăm, Mântuitorule, Tu, Cel care eşti Ochiul cel neadormit. 

Având Împărat care Împărăţie cerească 

dă soldaţilor Săi, 

cu virtutea să ne îmbrăcăm, 

[căci ea] armură de nepătruns a sufletului este, 
[şi] ca unii înţelepţi să ne luptăm cu păcatul! 
Dar de virtute cum ne dăm seama? 

[Ca pe] o filosofie o privim. 

Cu adevărat este, după cum auzim “, 

artă a artelor şi ştiinţă a ştiinţelor. 

Prin aceasta, asemenea [unei] scări se conduce sufletul 
şi spre înălțimea vieţii cereşti se ridică. 


Cuminţenia şi bărbăţia pe oameni învaţă 
şi încă înţelepciunea şi dreptatea. 
Pe aceste arme să le avem noi 


ŞI harul lui Hristos să cerem; 

căci tuturor celor ce Îl iubesc le dă 

putere [ca] împotriva duşmanilor să învingă, 
căci pe toate le vede 

ochiul cel neadormit. 


DZ, 

Ca să aflăm cu toţii strălucita slavă 

pe care virtutea o are şi o dă, 

starea lui losif, dacă vreţi, să aducem în mijloc 

şi viaţa virtuoasă, prin cumpătare, să o dobândim. 
Iosif acesta, chiar de s-a vândut din patima invidiei, 
rob al patimilor deloc nu s-a aflat; 

căci a avut mintea asemenea unui împărat înţelept 
şi s-a făcut stăpân asupra patimilor trupeşti. 


SI SOL S7 


Pentru aceasta nici nu l-au atins linguşirile femeii, 

ci cu vitejie a îndepărtat mângâierile ei. 

lar aceea a trimis asemenea vânturilor cuvintele, 

a fecioriei casă să dărâme %; 

şi asemenea ploii a aruncat asupra lui beţia [dragostei] 
şi râuri de bani a oferit. 

Dar bravul Iosif, deşi tânăr, 

stătea pe piatră neclintită, 

căci pe toate le vede 

Ochiul cel neadormit. 

Trupeşte s-a făcut rob, 

dar avea sufletul neînrobit înțeleptul acela. 
EI, care împărat se arătase în vis Sa ş 

acum s-a vândut asemenea robului; 

dar chiar şi prins, pe cei ce îl stăpâneau 1-a învins. 
Pe de o parte, stăpânul îl cinstea, 

pe de alta, soţia acestuia îl dorea. 

Bună era [faţă de el] voinţa stăpânului, 

rău însă foarte al soţiei [acestuia] gând. 

Pe Iosif bărbatul îl iubea pentru bunăcuviinţă, 
însă femeia necinstită provoca, 

prin farmece, pe cel nobil; 

pe el % îi mulțumea frumoasa purtare, 

pe când pe ea o mânca “ frumuseţea feţei %. 
Acesta casa sa i-a dat, 

ea [însă, în mod] desfrânat, trupul i-a oferit; 
pe care văzându-l, s-a întors losif şi a fugit, 
judecata cea înfricoşătoare purtând în mintea sa, 
căci pe toate le vede 

Ochiul cel neadormit. 


4 
A lucrurilor ordine nelegiuita faptă a întors. 


ai APAR EPITA 

pac Peel 

“ Aşadar, pe stăpân. 
“7 O făcea să sufere. 

Biruia patimile robul ca un desăvârşit stăpân 

al oricărei plăceri, 

dar stăpâna s-a făcut rob al păcatului; 

de vreme ce orice păcătos este robul păcatului %, 
pe toate celelalte mincinoase ” le vede 

şi întreg către cel dorit se târăşte, 

precum întocmai a pătimit stăpâna dreptului losif 
de frumuseţea robului. 

Văzând, dar, pe tânăr cu ochi desfrânaţi, 

cu săgeți nevăzute sufletul ei s-a rănit. 

Cu cât acesta în frumuseţe strălucea, 

pe aceea mintea cu atât o părăsea. 

Ea focul plăcerii îl arăta, 

dar el [îi] arăta împotrivă flacăra cea veşnică, 
pentru că pe toate le vede 

ochiul cel neadormit. 


5 
Intreaga inimă a egiptencei o stăpânea tiranic 
obsesia dorinţei celei rele 


şi, pe când, suferea în ascuns 
a luat leacurile cele amare 


şi dulci credea că sunt rănile, 

asemenea unei posedate; 

în ochi primea săgeți din tolba virtuţii, 

iar nechibzuinţa ei o rănea 

şi plăcere, credea sărmana, că este rana. 
Dorinţa desfrânată îi împresura ” mintea 
şi pasiunea ei cunoscută să o facă nu putea. 
Aceasta, dar, înaintea lui losif se chinuia, 
dar în spatele lui şi mult mai mult se ardea. 
Cu cuvinte frumoase îl linguşea 

şi lângă ea se grăbea să-l aducă; 

dar cuviinciosul Iosif ocolea şi respingea 

a femeii necinstită faptă, 

căci pe toate le vede 


* In 8:34. 
” False, prefăcute, lipsite de importanţă. 
”! Asedia, încolțea din toate părțile. 


Ochiul cel neadormit. 

Mijlocitor al adulterului şi pricinuitor a venit diavolul, 
ca împreună să lucreze cu egipteanca; 

şi i-a spus: „Întăreşte-te, ca una ce [eşti] încercată ? 
şi ancoră tare 

pregăteşte momeala şi vânează pe tânăr. 

Împleteşte asupra lui asemenea unei plase 

buclele capului tău, 

faţa întreagă o înfrumuseţează 

şi cu farduri de culoarea trandafirului împodobeşte-o, 
iar gâtul tău fă-l frumos cu legături de aur; 

pe lângă acestea toate pune şi o rochie foarte scumpă, 
cu miruri unge-te din belşug, 

dintr-acelea care liniştesc pe tineri, 

căci în lupte se arată cei puternici şi bravi. 

Acesta, dar, s-a opus cu fecioria, 

iar tu prin desfrâu să-l lupţi. 

Să nu te înfrângi şi vrednici de râs să ne arătăm! 

Cu siguranţă îți va spune: 

«Ceea ce vrei nu voi face, 

căci pe toate le vede 

Ochiul cel neadormit»”. 

Necuviincioasă faţă a văzut cuviinciosul tânăr 

şi mult mai mult s-a scârbit. 

Zărea faţă voioasă, 

dar înţelegea vicleşugul dinăuntru, 

asemenea viperei ascunse, şi cu iuţeală o ocolea. 
Pentru aceasta şi cea chinuită, disprețul celui puternic 
neputând să suporte, 

orice ruşine din inimă a lăsat 

şi nechibzuinţa şi-a dezgolit. 


” Cu experienţă. 


Mai întâi, l-a momit prin femeie 

şi aceasta a mers şi a vorbit cu el. 

Limbă avea mai tăioasă ca pumnalul 

şi ucidea cu voluptoasele sale vorbe. 

Cu şiretenii multe îl fermeca, 

dar nu putea părerea să 1-o schimbe. 

Spunea: „Nu voi săvârşi lucrul cel murdar, 
întotdeauna de [faptele] cele necinstite am ură, 
căci pe toate le vede 

Ochiul cel neadormit”. 

O, năvalnică dorinţă a desfrânatei femei 

care lui Iosif s-a arătat! 

Pentru că a văzut că acesta 

deloc nu se clatină cu dezmierdările şi linguşelile ei 
şi că nu se biruie [losif] de ale tinereții patimi, 
mai cu putere i-a vorbit: 

„Eşti robul meu cumpărat 

şi pentru mine te-am cumpărat ca să-mi slujeşti. 
Stăpân te-am făcut peste toată casa mea 7, 

fă-te dar acum şi al stăpânei tale stăpân! 

Nu mă interesează că mă înjosesc coborând spre tine. 
Între stăpânie şi robie nu este diferență. 

Un părinte al tuturor am aflat pe Adam 

şi o mamă a tuturor pe vechea Evă; 

toți suntem egali între noi, 

căci la aceeaşi fire participăm. 

Nu te teme cum că lucruri nelegiuite ai face, 
nici să nu te încrezi în cei care îți spun acestea: 
cum că pe toate le vede 

Ochiul cel neadormit!” 


9 
„Văzând a ta purtare în toate fiind frumoasă, 


75 Ps 56:4. 
'4 Ps 104:21. 


te prefer dintre toţi ceilalți împreună cu tine robi. 
Cu adevărat ai frumuseţe în ochi 

şi pe buze putere să convingi 

şi ai încă şi toate simţurile fermecătoare şi graţioase, 
întocmai precum vreau. 

Haide, ascultă glasul meu, ca să îţi arăt intenția mea! 
De te vei încrede în vorbele mele, 

cele mai mari foloase vei avea 

şi cu bogate daruri te voi răsplăti. 

Cu adevărat te voi aşeza mai sus ca pe bărbatul meu 
şi, mai mult decât acestea, voi face să fii liber; 

chiar dacă rob nu te numeşti 

de vreme ce cu stăpâna ta dormi. 

Însă, de nu mă vei asculta, 

pe bună dreptate te vei pune în pericol. 

Te voi da în grele legături 

şi la moarte nemiloasă te voi trimite. 

Nu ai vrea, dar, pe tine însuţi să te nedreptăţeşti,; 
căci nu sunt adevărate cele pe care le crezi, 

cum că pe toate le vede 

Ochiul cel neadormit”. 

Asemenea a spus femeia, dar nu a putut deloc 
să clatine turnul cel neclintit. 

Cu linguşirile nu a slăbit gândul [lui Iosif], 

ci a făcut mai treaz 

şi nepătat a păzit [el] veşmântul cumpătării. 
Atent a cercetat şi a văzut pe cea înflăcărată; 
[cum] pe toţi ceilalţi din casă afară scosese 

şi singură către cel singur astfel spunea: 

„Până când voi suporta să nu mi te supui? 
Acum este timpul să mă bucur de patul cel dorit. 
Nu este aici nici unul dintre cei ai casei 

şi nimic nu împiedică să se facă ceea ce spun”. 
Săgeţi de foc i-a aruncat, 

dar nu l-a ars deloc, 

pentru că avea în el izvorul înţelepciunii 

şi a stins vorba cea vicleană, 

căci pe toate le vede 


Ochiul cel neadormit. 


Jul 

Pe când acestea le spunea, aceea destrăbălată 

şi supărător pe tânăr linguşea, 

marele atlet ? Iosif 

a ajuns la groapa cu nisip “ a ispitelor, 

vrând să biruiască prin luptă 

pe adversarul cel cu multe feţe. 

ŞI doi judecători au intrat şi au stat lângă cei doi: 
pe Iosif fecioria [îl] ajuta, 

iar pe femeie desfrâul [o] stăpânea. 

Între aceştia se lupta bărbatul cel iubitor de cumpătare; 
cu el se întrecea femeia cea vicleană. 

Fermeca aceea şi chema la adulter, 

dar viteazul se grăbea să învingă pe neruşinată. 
Cu Iosif împreună lucrau îngerii, 

iar femeii îi veneau în ajutor demonii. 

ŞI de sus privind Stăpânul 

cu laude a încununat pe învingătorul Iosif, 

căci pe toate le vede 

Ochiul cel neadormit. 

Vorbe de înţelepciune a răspuns Iosif 

către nebună 7, şi a strigat: 

„Al tău rob cumpărat sunt, 

dar aceasta am păţit-o din invidie nedreaptă; 
m-am vândut doar trupeşte, 

însă sufleteşte sunt liber. 

Purtarea frumoasă nu o vatămă hârtia şi cerneala. 


7” Cuvântul a0inris provine de la verbul a0]c şi desemnează pe cineva care se luptă pentru un 
premiu Sau pentru o idee; de asemenea, atlet se numeşte şi cel care îşi antrenează trupul său. 

79 15 Skăuua — „groapă cu nisip”. Groapa cu nisip era locul unde în Antichitate se desfăşurau 
lupte (este cunoscut exemplul jocurilor olimpice; în apropierea templului lui Zeus se afla groapa 
unde se întreceau în lupte atleţii). 

77 HA 26;25, 


Precum ceața, pe când acoperă aerul, 

a soarelui strălucire nu slăbeşte; 

precum norul fuge de vânt alungat 

iară mai apoi ale soarelui raze luminează cu putere, 
astfel va trece şi această sclavie 

şi libertatea mea iarăşi va străluci. 

Întreg pământul Egiptului mi se va supune, 
pentru că nu am slujit plăcerilor ruşinoase. 
Aceasta, dar, mai demult mi-a vestit-o 

Cel care singur pe cele viitoare le cunoaşte, 
căci pe toate le vede 

Ochiul cel neadormit. 

Cum a auzit acestea pe tânăr să spună, 

a început iarăşi cu linguşirile 

şi astfel îi spunea: 

„Purtare de rob nu ai nicidecum; 

aceasta o ştiu, sunt sigură şi ţi-o spun. 

Cu adevărat prin purtarea ta 

liber te-ai arătat dincolo de toate; 

în toate faptele tale te-ai purtat fără de reproş 
şi cu onestitate faţă de cei împreună cu tine robi; 
iar asta arată că originea îţi ai în nobili părinţi. 
De aceea ai şi căzut în mâinile mele, 

ca să mă fac pricină 

a mult mai mari fapte bune ale tale 

şi ţara Egiptului roabă a ta să fie prin mine. 
Numai pe mine, care acum te stăpânesc 

şi [care] către tine dragoste am, 
primeşte|-mă], dar, să ne bucurăm 

şi nu te speria gândindu-te iar, 

că pe toate le vede 

Ochiul cel neadormit!”. 


14 
Cu aceste cuvinte Iosif răspunde * 


'5 A răspuns negativ, nu a fost de acord. 


desfrânatei aceleia: 

„Ceea ce spui este adevărat, 

cum că sunt mlădiţă a unei rădăcini bune, 

dar fără de judecată te văd pe tine 

şi ocolesc împreunarea cea cu tine. 

Când cineva minte şi judecată nu are, 

[drept] căpăstru al vieţii sale, 

asemenea animalelor celor fără de minte se poartă 
şi se scufundă în necuviincioasele plăceri. 
Pentru aceasta nici nu suport 

patimile cele iubitoare de trup, 

iar tresăririle acestora le biruiesc cu cumpătarea. 
Până acum sunt curat de asemenea necurăţii 
şi nu murdăresc acum prin adulter trupul meu. 
Cu adevărat necinstit şi grav este 

căsătoria [străină a] unui bărbat 

să o distrugă cineva. 

lar cel mai greu păcat îmi pare 

patul stăpânului să îl fac de ruşine, 

căci pe toate le vede 

Ochiul cel neadormit”. 

„Ascultă, tinere!”, a răspuns femeia 
lucrătorului înţelepciunii, 

„Stăpânul tău, precum ai văzut, 

se încrede în hotărârea mea 

şi pot să îţi fac rău şi iarăşi să te dau acestuia. 
În tine are bună nădejde mai ales 

că te cunoaşte de mai înainte; 

şi de la mine are mulţumire, 

căci întotdeauna am fost dreaptă. 

Până acum, într-adevăr, am stat fără de cusur. 
Deci, dacă stăpânul se încrede în noi, 

de ce te temi să te supui rugăminţii mele, 

de care nu te-ai fi învrednicit cu ale tale rugăminţi? 


Ziduri de peste tot ne acoperă, 

iar deasupra acoperişul se întinde ?. 
Nu te teme, dar, 

acolo unde nu este [motiv de] fric 
Nu te înspăimânta gândindu-te iarăşi, 
că pe toate le vede 

Ochiul cel neadormit!” 


a LO 

Pe mizerabila aceea încercând să mustre, 
înțeleptul Iosif a răspuns: 

„Sfaturi nimicitoare nu-mi da, 

precum, în vechime, Eva lui Adam! 
Depărtează-te [de la mine]! 

Cu siguranţă nu voi mânca din roadele pomului, 
care mă vor ucide €.. 

Curăţia o am drept paradis, 

ce îmi oferă orice mireasmă. 

Ce este, dar, mai minunat ca puritatea, 

pe care toţi câţi o dobândesc, 

şi asemenea îngerilor strălucesc? 

Și chiar de nu văd fapta 

cei care împreună cu noi locuiesc, 

căci oameni sunt şi nu le văd pe cele ascunse, 
dar am judecător al conştiinţei, 

de voi îndrăzni să fac nelegiuirea. 

Și chiar de nu mă va cerceta 5 nimeni, 

pentru ce am săvârşit adulter, 

am Judecător ce nu are trebuinţă de cercetare, 
pe Care întotdeauna mi-L amintesc şi mă înfior 
şi de ruşinoasele plăceri mă depărtez, 

căci pe toate le vede 

Ochiul cel neadormit. 


17 

Dacă pe tine te cred că zidurile de jur-împrejur 
ne acoperă în timp ce păcătuim 

şi nimeni de pe pământ nu vede *, 
această nedreptate pe care vrei 

ca împreună cu mine să o faci, 

de Cel care vede pe cele ascunse 

cum să scăpăm, spune-mi, femeie? 

Chiar dacă bărbatul tău nu este prezent, 
dar Judecătorul meu acum nu lipseşte; 
chiar dacă stăpânul patului nu mă vede, 
mă urmăreşte Cel care judecă pe cele ascunse. 
Cum, dar, să scap de Cel ce cercetează 
gândurile şi simţămintele? 

Până şi cerul acesta va cădea peste mine. 
Pe nedrept nădăjduim în ziduri, 

care nici un folos nu aduc; 

acoperişul ceresc nu acoperă adulterul. 
Toate sunt goale şi vădite 

Cunoscătorului greşelilor celor ascunse *. 
Pentru aceasta nici nu suport să fac 

răul înaintea Domnului, 

căci pe toate le vede 

Ochiul cel neadormit”. 


18 

În timp ce nebuna de la aceste cuvinte 
s-a aprins înăuntrul ei, 

vine cu furie lângă înțeleptul tânăr; 
prinde cămaşa lui 

şi cu forţa trage pe cel cuviincios %, spunând: 
„Supune-mi-te, prea iubite, 

şi vino să te întinzi cu mine!”. 

Pe de o parte, egipteanca [îl] trăgea, 
iar, pe de altă parte, harul [îl lega]. 
Aceasta striga: „Culcă-te cu mine!”, 


53 Sir 23:18-19. 
54 Ps 39:9, 
5 pc 39:12. 


iar de sus harul: „Priveghează cu mine!” 

Cu aceea diavolul tare se lupta 

şi cu forţa strângea în mâini pe viteazul atlet. 
Iarăşi înţelepciunea lupta 

şi se grăbea să dezlege legăturile 

şi a spus: „Să se sfâşie cămaşa, 

[dar] pagubă să nu sufere trupul înţeleptului. 
Cu adevărat va lua de la Arbitru 

veşmânt nestricăcios, ca învingător, 

căci pe toate le vede 

Ochiul cel neadormit”. 

Mare cunună are losif ca atlet 

căci s-a luptat corect pentru înţelepciune. 
Pe aceasta iubind, cu totul 

s-a dezbrăcat de haina de deasupra 

şi [în] slavă s-a îmbrăcat cel încununat 
Lângă el a venit pentru rău egipteanca, 
asemenea şiretei vulpi în vie *, 
nădăjduind să culeagă tot strugurele, 
dar s-a văzut numai frunzele să ţină. 
Sus îngerii se bucurau cu dreptul Iosif, 
Jos demonii plângeau 

împreună cu femeia cea nedreaptă. 
Acela gol de îmbrăcămintea sa a rămas, 
ca să păstreze nevătămate simțţirile toate, 
dar destrăbălata poartă ruşinea, 

iar cuviinţa cu bucurie o azvârlea. 
Înțeleptul cu dreptate se cinsteşte, 

de vreme ce de mare păcat a fugit, 

căci pe toate le vede 

Ochiul cel neadormit. 


86 


20 
Cum să laud cu vrednicie bărbat mult lăudat, 
[şi] decât orice laudă mai mare? 


2002 Ii 229 
SI Gant 2315, 


Căci navă tare s-a arătat 

şi a scăpat sălbaticei zăpăceli a plăcerilor 

şi a ancorat în portul liniştit al fecioriei. 
Acesta a călcat în picioare cuptorul, 

[ce] în casă [era] aprins; 

căci cereasca adiere răcoroasă spre sine a atras, 
iar puterea focului, 

care pe toate le mănâncă, o a stins. 

Aceasta este toată lupta marelui Iosif, 

aceasta este cinstea viteazului atlet. 

Ceea ce s-a întâmplat atunci pe ascuns în casă 
se face cunoscut lumii în fiecare zi %. 
Într-adevăr, faptele bune niciodată nu se sting, 
chiar dacă ispite multe de jur-împrejur lovesc. 
Scapă din acestea * 

Mântuitorul pe ai Săi, 

căci pe toate le vede 

Ochiul cel neadormit. 

Cei împreună de un sânge % 

mai înainte au plănuit rău pentru acesta, 
invidiindu-l pentru împărăție; 

şi s-au aruncat asupra lui să-l ucidă, 

dar răul l-au oprit mai înainte de sentinţă 

şi nu au făcut faptă acea nedreaptă înjunghiere. 
Cu sânge au vopsit cămaşa, 

dar nu au vătămat pe cel ce o purta ”. 

Cu adevărat Dumnezeu Cel viu l-a păzit, 

chiar dacă tatăl [ca pe un] mort l-a plâns. 
Această adulteră, iarăşi, prin cămaşă [l-a] luptat, 
dar deloc nu a vătămat 

sufletul viteazului soldat; 

pentru că armură sigură purta, 

care distrugea toate desfătările patimilor. 


DT o Mi 
Din ispite. 
% Fraţii. 

Pe acesta, credincioşilor, 

să încercăm să-l imităm ?, 

pentru că şi acum răscoală ridică 
înşelăciunea plăcerilor trupeşti; 

dar nici unul acesteia să nu se plece, 
căci pe toate le vede 

Ochiul cel neadormit. 


29 

Coroană dumnezeiască are şi vestită biruință 
marele împărat al patimilor %; 

şi cu dreptate amintirea lui mereu 

şi peste tot [o] cinstesc credincioşii, 

căci nu păcatul a biruit trupul. 

Chiar dacă femeia cea desfrânată s-a linguşit 


prin vorbe şi prin fapte, 

toată promisiunea cea nelegiuită a respins-o 
şi cel în legături moartea a preferat-o ”. 
Dar eu, mizerabilul şi păcătosul, ce să fac, 
căci întotdeauna mă asupreşte mâna păcatului? 
Mă atacă egipteanca precum pe Iosif, 

astfel mă trage şi [pe mine] acesta * 

spre necuviincioase gânduri. 

Dar către Tine strig, Atotputernice: 
„Scapă-mă, Hristoase, şi pe mine, 

care în tirania [păcatului] mă găsesc, 

ca să mă mântuiesc 

cu mijlocirea Născătoarei de Dumnezeu, 
precum losif, credinciosul Tău rob, 

căci pe toate le vede 

Ochiul cel neadormit!”. 


2 Urmăm. 
i Impărat peste patimi. 
* În legăturile sclaviei. Putem înţelege şi în sensul de prins în legătura braţelor femeii. 
95 = 
Păcatul. 


(Extras din cartea: Sfântul Roman Melodul - Imnele Sfintei Scripturi) 


Sfântul Inochentie al Odesei - Cuvânt la Sfânta şi marea Luni 


“Mergând Domnul spre patima cea de bunăvoie, a zis apostolilor pe cale: Iată ne 
suim în Ierusalim, şi se va da Fiul omului, precum scrie pentru Dânsul. Veniţi 
dar, şi noi cu gânduri curate să mergem împreună cu El şi împreună Să ne 
răstionim şi Să murim pentru desfătările lumeşti, ca să viem împreună cu 
Dânsul“. (Stihirea 1 de la Vecernie) 


De astăzi, fraţilor, începe Sfânta şi marea Săptămână a Patimilor Domnului 
nostru lisus Hristos. Timpul acesta este cel mai preţios din tot cursul anului şi de 
aceea fiecăreia dintre zilele acestei săptămâni încă din vechime i s-a dat numele 
de “mare şi sfântă“. Şi, cu adevărat, zilele acestea sunt mari, pentru măreţia 
lucrurilor ce s-au săvârşit într-însele. Cu adevărat ele sunt sfinte, pentru curăţia 
cu care le petrec adevărații creştini şi pentru Sfinţenia pe care ele o pot aduce 


tuturor celor ce le petrec cum se cade. 


lată pentru ce Sfânta Biserică acum, la începutul acestor zile măreţe şi sfinte, ne 
deşteaptă auzurile noastre printr-un deosebit îndemn, chemându-ne să le petrecem 
cu vrednicie. Şi pentru că îndemnul acesta să fie ascultat şi urmat de noi, Sfânta 
Biserică ni-l adresează chiar în numele şi din partea Domnului nostru Iisus Hristos: 
“Mergând Domnul spre patima cea de bunăvoie, a zis Apostolilor pe cale...“. 


Domnul a spus Apostolilor pe cale cele ce aveau să se întâmple, dar se poate oare 
ca cele spuse de EI să nu se socoată spuse tuturor celor ce se numesc cu numele 
Lui? Mântuitorul îndemna pe cei dintâi ucenici ai Săi să ia aminte la patimile Sale, 
dar care oare, chiar şi dintre cei mai de pe urmă ucenici ai Săi, nu se va crede dator 
a lua aminte la aceste patimi mântuitoare? 


Noi am sărbătont cu multă strălucire toate întâmplările însemnate din viaţa 
pământească a Domnului nostru, am sărbătorit minunata Lui zămislire şi prea 
slăvita-l naştere, am sărbătorit aducerea Sa în biserică, dumnezeiescul Său botez şi, 
ieri, intrarea Sa domnească în Ierusalim. Putem noi oare să nu împărtăşim cu 
Dânsul şi cele de pe urmă minute ale Sale? 


Iubirea şi căldura noastră pentru EI trebuie să ni le arătăm mai cu seamă acum, 
când toţi L-au părăsit! Au nu pentru noi merge El la patima cea de bunăvoie? Au 
nu ale noastre păcate vor fi şterse şi spălate cu sângele Lui? Cum vom cuteza să 
lipsim de lângă Dânsul tocmai în aceste momente? Nu, fraţilor, să nu fie 
aceasta! Ci veniţi cu toţii, mic şi mare, bătrân şi tânăr, bogat şi sărac, învăţat şi 
neînvăţat, veniţi să ne unim duhul credinţei şi al dragostei şi cu cugete tari să 
urmăm Mântuitorului nostru, să nu scăpăm nici unul din cuvintele Lui, Să 
împărtăşim toate simţămintele Lui şi să pătrundem în duhul tuturor celor 
săvârşite de Dânsul. Dacă chiar şi oamenii de rând, înainte de moarte, vorbesc şi 
lucrează lucruri deosebite, apoi cu cât mai vârtos Dumnezeu-Omul! Deci să ne 
îndoim luarea-aminte şi mai cu seamă să ne curățim cugetele. Căci, după cum cu 
ochii plini de colb nu putem vedea nici chiar lucrurile cele mari, tot aşa şi cu 
mintea plină de cugete necurate şi de griji pământeşti nu putem privi măreția 
patimilor lui Hristos. 


Dar, spre adânca noastră mâhnire, mintea şi sufletul multora dintre noi niciodată nu 
sunt aşa de necurate şi pline de felurite griji deşarte ca în această săptămână mare 
şi sfântă. Grijă de a isprăvi până la sărbători toate treburile începute, grija de a 
pregăti de Paşti fel de fel de lucruri risipesc mintea în toate părțile şi o împrăştie 
după lucrurile cele mai deşarte şi mai de nimic. Din această pricină, slujbele 
bisericeşti, până şi cele mai însemnate, ca Ceasurile împărăteşti din Vinerea cea 
Mare, nu sunt aproape deloc cercetate de lume. Alte slujbe bisericeşti sunt 
cercetate de creştini, însă nu cu luarea-aminte cuvenită. 


Multe din cele ce se citesc în biserică, de altfel lucruri foarte însemnate, cum 
sunt, de pildă, istorisirile celor patru evanghelişti despre viaţa lui lisus Hristos, 
se trec nebăgate în seamă, ca lucruri de mâna a doua. Chiar patimile lui Hristos, 
preinchipuite de Biserică în slujbele ei într-un chip aşa de amănunţit şi înţelept, 
nu sunt contemplate în toată întregimea lor decât doar de sfinţii îngeri care 
pururea sunt de faţă în biserica lui Dumnezeu. 


Ah, fraților, nu cu astfel de cugete necurate, împrăştiate şi împovărate de griji 
deşarte ni se cere să petrecem această sfântă şi mare săptămână a Patimilor 
Mântuitorului nostru! Noi vom asculta în aceste zile istorisirea întregii vieţi a 


Mântuitorului, căci oare când e mai potrivit a asculta istoria aceasteia dacă nu 
la sfârşitul ei? Dar fi-va oare în stare să cuprindă cu mintea sa această viaţă 
omul acela care îşi are cugetele aşa de împrăştiate încât nu-şi cunoaşte deloc 
nici măcar viaţa sa? În aceste zile vom fi martori la cea de pe urmă sfătuire a 
Domnului cu ucenicii Săi la Cina cea de Taină, dar inima noastră putea-se-va 
ea oare înflăcăra de focul dragostei lui lisus, dacă ea, asemenea inimii lui luda, 
va fi acolo unde sunt comorile ei? 


Aşadar, fraților, dacă nu pentru Domnul, cel puţin pentru noi înşine suntem datori 
să ne adunăm cât mai bine toate cugetele şi simțămintele noastre şi să le curățim. 
Altfel nu vom putea urma Mântuitorului nostru, altfel ne vom rătăci de 
Răscumpărătorul nostru şi vom rămâne, care în curtea lui Caiafa, având numai 
chipul evlaviei, care în pretoriul lui Pilat, cu mâinile spălate şi cu conştiinţele 
întinate, care în palatul lui Irod, glumind despre simplitatea credinţei, care în 
tovărăşia lui luda, adevăraţi vânzători de cele sfinte, sau cu deznădăjduirea în 
suflet. 


Nu în zadar însuşi Domnul, cu puţin înainte de patima Sa, a zis Apostolilor Săi: 
“Cel ce are pungă Să o ia, iar cel ce nu are, să-şi vândă haina şi să-şi cumpere 
sabie” (Lc. 22, 36). Aceasta va să zică că în aceste zile trebuie să ne debarasăm de 
tot ce-i de prisos, de tot ce ne înstrăinează de la lucrul mântuirii. Ne trebuie sabie, 
adică hotărârea de a înjunghia toate grijile şi toate poftele trupeşti. Vinde, dar, 
suflete credincios, vinde acum toate şi cumpără-ţi această sabie minunată. Cu 
dânsa vei lovi însă nu pe Malhus, ci pe acel om vechi, care şi în tine adesea strigă 
cu ură grozavă şi neîmpăcată contra Răscumpărătorului tău, contra lui Hristos, cum 
strigau oarecând vechii iudei: “Ia-L, ia-L, răstigneşte-L pe El” (În. 19, 15). 


Dar va zice poate cineva: atunci ce Să facem cu grijile vieţii? Apropierea acestor 
sărbători mari, care ţin mai multe zile, cer nu puţină purtare de grijă şi de cele ale 
vieţii trupeşti. Cunoaştem, fraților, această stare de lucruri şi ne mâhneşte faptul că 
» tocmai când [Hristos e pe cruce, creştinii, de dimineaţă până seara, se 
îndeletnicesc cu târguială. 
> Tocmai când Hristos este adăpat cu oțet creştinii pregătesc tot felul de 
mâncăruri şi băuturi care de care mai alese. 
» Tocmai când Hristos își dă sufletul Său în mâinile Tatălui, creştinii abia îşi 
trag sufletul din pricina grijilor deşarte, lumeşti. 


Toate acestea au ajuns pentru mulți de neînlăturat. Dar de ce oare? Cine a legiuit că 
toate grijile noastre lumeşti să se îngrămădească anume în aceste zile înfricoşate 
ale morţii şi îngropării Domnului nostru? Din a cui poruncă trupul şi sângele nostru 


îşi arată pretenţiile şi drepturile lor asupra noastră şi ne fac robii lor mai cu seamă 
atunci când Hristos îşi dă pentru noi Trupul şi Sângele Său? Oare nu se putea ca o 
bună parte, dacă nu chiar toate nevoile noastre să fi fost terminate săptămânile 
trecute, pentru ca săptămâna aceasta şi mai cu seamă cele de pe urmă zile ale ei să 
le putem închina Domnului? Oare nu sunt astfel de oameni care fac aşa şi pe care 
cele trupeşti nu-i împiedică de la cele sufleteşti? De ce nu ar face toţi aşa? Ce-i 
împiedică de la aceasta? Ce nu-i lasă să-şi plătească din vreme tributul lumii şi 
corpului, pentru ca acum să fie slobozi a se griji de suflet? Atunci târgurile sunt 
goale. Dar cine le face să fie pline de lume tocmai în zilele cele mai sfinte şi face 
să fie pustii bisericile lui Dumnezeu? Negreşit, nechibzuinţa noastră, iubirea 
noastră către cele lumeşti. 


Dar, totuşi, să nu pretindem schimbarea mersului obişnuit al vieţii de toate zilele, 
oricât de rău şi de necreştin ar fi el. Să lăsăm lumea să domnească acolo unde este 
locul ei, chiar şi în aceste zile. Chiar şi în această stare de lucruri se pot îndeplini 
cerinţele Bisericii, se poate păstra cugetul curat şi a-L urma pe Hristos la patima Sa 
cea de bunăvoie cu duhul credinţei şi al dragostei. Sărbătorile ce se apropie cer 
pregătiri, dar multe oare? Creştinul cel bun fără multă osteneală va găsi mijlocul 
de a răspunde la toate cerinţele sărbătorilor, fără să piardă din vedere pe 
Mântuitorul Său. 


Și Apostolii s-au dus în târg să facă cumpărături, şi ei au pregătit sfânta cină, şi 
femeile mironosiţe cele întocmai cu Apostolii au cumpărat aromate şi miresme, dar 
ia luaţi seama cum toate ale lor au ieşit curate şi sfinte! Pentru ce n-am putea să 
facem şi noi ca dânşii? Numai deşertăciunea noastră născoceşte această mulţime de 
nimicuri care ne chinuiesc şi pe noi, şi pe alţii. Numai trupul nostru cel nesăţios 
înmulțeşte peste măsură cerinţele sfintelor şi luminatelor zile ale sărbătorilor ce 
vin, care, fiind ele însele hrănitoare pentru suflet, nu cer atâta hrană pentru trup. 


Aşa-i, fraţilor, sărbătorile ce vin nu cer multe pregătiri, pentru că ele, după însăşi 
firea lor, cuprind în sine multă hrană şi băutură duhovnicească, multe plăceri şi 
dulceaţă pentru inimă. 


Dacă în timpul lor ni se pare că ne trebuie mult pentru trup, aceasta se întâmplă 
numai pentru că duhul nostru nu se îndulceşte din bucuria ce se cuprinde în înseşi 
sărbătorile acestea; şi nu se îndulceşte pentru că nu este în stare să se împărtăşească 
din bunurile duhovniceşti. Şi nu este în stare să facă aceasta pentru că este rob 
trupului pentru că totdeauna a însetat numai după plăcerile şi poftele trupeşti şi n-a 
căutat să-şi curețe gustul şi celelalte simţuri. 


De aceea noi, după ce luăm parte, de cele mai multe ori numai cu trupul, la 
slujbele bisericeşti, nu ştim ce altceva înseamnă sărbătoarea decât îmbuibare, 
care adesea duce la întunecarea minţii şi a tuturor simţurilor. Astfel, toată 
împărăţia lui Dumnezeu cu marile ei taine, toată credinţa cu sfintele sale slujbe 
noi le punem mai mult într-o îndelungată slujire pântecelui, în mâncare şi 
băutură. 


“Dreptatea şi pacea şi bucuria în Duhul Sfânt” (Rom. 14, 17). Desfătările cele 
curate ale inimii, veselia cea sfântă a sufletului, adică toate cele ce alcătuiesc 
fructul de căpetenie al credinţei şi sufletul oricărei sărbători adevărate sau ne sunt 
cu totul necunoscute, sau ne sunt cunoscute numai după nume. Starea aceasta e cu 
adevărat vrednică de plâns! În aceasta se şi cuprinde adevărata pricină a denaturării 
lucrurilor şi a sărbătorilor şi mai cu seamă a celor ce se apropie. 


Fiind noi înşine cu totul pământeşti, dăm un aer cu totul pământesc şi 
dumnezeieştilor sărbători. Fiind noi înşine cu totul trupeşti, facem chiar din crucea 
lui Hristos căpătâi pentru trupul nostru. Dar să apucăm pe calea cea adevărată şi 
totul va lua o nouă faţă. „Să petrecem această săptămână cum se cade, să facem 
cum ne povăţuieşte Biserica, să urmăm după Domnul, Cel ce merge spre patima 
cea de bunăvoie, să ne răstionim împreună cu Dânsul faţă de toate dulceţile 
vieții, şi atunci Să fim încredinţaţi că şi fără o mare pregătire a celor trupeşti, 
vom găsi în sărbătorile ce vin ceea ce niciodată n-am găsit: o hrană nesfârşită 
pentru Suflet şi o veselie nemărginită pentru inimă. 


Desfătarea provocată de bunurile duhovniceşti cuprinse în aceste sfinte şi mari 
sărbători ne va face nepăsători faţă de bunurile trupeşti unite cu ele. Noi vom 
înceta de a mai măsura măreția zilelor sfinte cu durata ospeţelor noastre şi cu 
mulţimea felurilor de bucate, şi împreună cu aceasta va cădea de pe umerii noştri şi 
acea povară a grijilor nenumărate care ne răpesc acum timpul cel atât de preţios şi 
nu ne lasă să urmăm după Mântuitorul nostru. Astfel, de la sine, fără multe sforțări 
şi pe nesimţite, se restatorniceşte adevăratul mers al lucrurilor. 


Încă o dată vă amintesc, fraţilor, şi vă îndemn de a face această încercare. Să ne 
silim în aceste zile să jertfim cea mai mare parte din timp Domnului şi numai 
foarte puţină lumii. Să ne hotărâm a ne aduna toate cugetele şi simţirile şi să le 
îndreptăm după Domnul, care merge spre patima cea de bunăvoie. 


In multe rânduri au trecut aceste zile fără să tragem vreun folos din ele, ba poate 
pricinuindu-ne noi înşine pagube sufletului nostru. Să le petrecem măcar o singură 
dată cum se cade! Aceasta ni se pare greu şi respingător. Eu însă, în numele 


Sfintei Biserici, în numele Mântuitorului care merge la patima cea de bunăvoie, 
îndrăznesc a vă încredința că petrecerea cum se cade a acestor zile cuprinde 
atâta dulceaţă, încât cel ce le-a petrecut o dată cum se cade nu va mai avea 
nevoie să fie îndemnat spre a le petrece totdeauna cum se cuvine, căci şi fără 
îndemn va face aceasta. Amin”. 


(Sfântul Inochentie al Odesei, Cuvântări la Sfântul şi marele Post, Editura 
Anastasia, Bucureşti) 


Mitropolitul Augustin de Florina — Omilie în Sfânta şi marea Luni — 
Mânecăm spre lumină? 


Primul din cele patru stihuri care însoțesc aliluiarul la începutul slujbei Mirelui în 
serile Săptămânii Mari spune: „De noapte mânecă duhul meu către Tine, 
Dumnezeule, pentru că lumină sunt poruncile Tale pe pământ” (Isaia 27, 9). 


Ce vrea să spună asta? Sunt cuvintele profetului Isaia. Putem oare să le repetăm şi 
noi? De ce le-a spus Isaia? Nu este un simplu cuvânt. /isfe o realitate pe care 
profetul o trăieşte. Zice: Dumnezeul meu, Te iubesc. Te iubesc atât de mult încât 
mă gândesc la Tine nu doar ziua, ci şi noaptea. Merg să mă culc şi mă trezesc 
devreme. Mă ridic din pat cu mult înainte de a răsări soarele şi inima mea este la 
Tine, Te ador şi Te slăvesc. 


Iubiţii mei, sunteţi căsătoriţi şi necăsătoriți, mici şi mari. Care dintre voi care aveţi 
familie şi care tânăr sau tânără nu a simţit farmecul iubirii? Este ceva ireproşabil. 
De la Dumnezeu este atracţia bărbat — femeie. Este un lucru firesc şi binecuvântat 
atunci când nu se deviază şi nu ia dimensiuni pătimaşe. Aşadar ce se întâmplă cu 
iubirea cuminte? Oricine iubeşte, fie bărbat, fie femeie, poartă în inimă persoana pe 
care o iubeşte. Îi place să o vadă. Este mulțumit să-i asculte cuvintele. Nu o oră, ci 
două şi trei şi mai multe ore vorbeşte cu ea. Se înnoptează, trec de miezul nopţii, se 
crapă de ziuă şi nu termină de vorbit. 


Aşadar, îţi place să vorbeşti cu iubita sau iubitul tău? Ei, nu eşti om dacă dincolo 
de această dragoste nu simţi şi o altă dragoste. Există o dragoste infinit mai mare şi 
mai înaltă. Este dragostea lui Dumnezeu. Da! De neînțeles — litere chinezeşti vi se 
par? Dar toţi aceia care au simţit în ei lucrul acesta, cum l-a simţit Isaia, ei zic cu 


el: Te iubesc, Doamne, Te ador. Mă gândesc zi şi noapte la Tine şi chiar la miezul 
nopţii şi dis de dimineaţă Te caut. Dragostea nu lasă somnul să-mi închidă ochii. 
Foarte devreme mă trezesc şi Îţi vorbesc: „De noapte mânecă duhul meu către 
Tine, Dumnezeule...”; cuvinte care arată iubirea arzătoare pe care o avea Isaia 
faţă de Dumnezeu. 


Și doar Isaia? Şi David zice asemenea: „Dumnezeul meu, Dumnezeul meu, către 
Tine mânec; însetat-a de Tine sufletul meu, suspinat-a după Tine trupul meu în 
pământ pustiu şi neumblat şi fără de apă“. 


Acesta — împărat cu atâtea griji şi necazuri, se trezea de dimineaţă însetând să-L 
găsească pe Domnul. Şi în altă parte zice: „La miezul nopţii m-am sculat ca să mă 
mărturisesc Ţie...” (Psalm 62, 2; 118, 62). Auziţi? La miezul nopţii, Doamne, — 
zice — m-am sculat ca să Te slăvesc. 


Și doar Isaia şi David? Şi astăzi există pustnici în peşteri, care noaptea, în timp ce 
toți şi toate dorm, ei nu dorm; cântă imne lui Dumnezeu şi spun: „Aliluia, Aliluia, 
Aliluia”. Şi doar pustnicii? Şi simpli credincioşi. 


De la o bătrână analfabetă originară din Pont m-am încredinţat că acolo, ca şi în 
Asia Mică şi în Macedonia, a existat un frumos obicei. Cum s-au stins acum 
frumoasele obiceiuri şi am devenit primitivi, în ciuda a tot ceea ce se numeşte 
civilizaţie! Ce am aflat deci de la ea? Acolo, zice, aveam obiceiul să ne trezim la 
miezul nopţii şi să facem rugăciune... Mai există o tradiţie că întregul univers se 
opreşte la miezul nopţii un minut pentru a-L lăuda şi el pe Cel Preaputernic. 


„De noapte mânecă duhul meu către Tine, Dumnezeule...”. Oare se aplică astăzi 
acest cuvânt sau doar îl auzim că-l cântă doar psalții noştri acum în Săptămâna 
Mare? 


Trăim în anii în care se împlineşte profeția Hristosului nostru că „dragostea 
multora se va răci” (Matei 24, 12), va îngheţa, se va face rece ca gheaţa - Polul 
Nord, iubirea multora faţă de Dumnezeu. Semn de blestem, semn al lui antihrist 
este acesta. Nu ÎL vor iubi pe Dumnezeu, nu vor iubi pe nimeni. Dacă ar fi existat 
un termometru duhovnicesc şi l-am fi pus în inima noastră, ar arăta sub zero. Sex şi 
iubire trupească există, dar iubirea lui Dumnezeu, dragostea Domnului s-a stins, nu 
există. 


Ca dovadă, frecventarea Bisericii. În zi de duminică, bate clopotul, şi nu merg la 
biserică. „La poarta celui surd bate cât vrei”. Cei mai mulţi îşi găsesc să doarmă 


tocmai în momentul acesta. Este păcat, ca în clipa în care clopotele bat şi te 
cheamă, tu să dormi. Eşti ca un soldat care, în timp ce trâmbiţa dă deşteptarea, el 
nu spune prezent. Te cheamă clopotele, trâmbiţele cerului. Aceste clopote, care 
acum bat, într-o zi, în cealaltă lume ne vor judeca. Aşadar, vezi pe aşa-numitul 
creştin că nu se ridică să meargă o oră la biserică, să-L slăvească pe Dumnezeu sau 
vine greoi-greoi, încet, pe la sfârşitul Dumnezeieştii Liturghii. Unde sunt acele 
mame despre care spune poemul: 


„+. EI, copil, e vremea, treziţi-vă, este duminică, / Clopotul ne strigă, îl auziţi 
colo?...” (Ilia Tantalidi, „Lectură duminicală”, III Dim. ,p. 61). (...) 


Aşadar, nu se trezesc să vină la biserică, însă trece ziua, se înnoptează, ies stelele şi 
atunci ce văd? Priveghere. Ce priveghere? Privegherea diavolului. S-a umplut ţara 
de cluburile de noapte, mii, mai multe decât bisericile. Acolo se adună noaptea şi 
se face priveghere satanică. Şi dacă îi veţi număra pe cei care priveghează pentru 
diavolul, veţi vedea că sunt mai mulţi decât cei care priveghează pentru 
Dumnezeu. 


„De noapte mânecă duhul meu către Tine, Dumnezeule, pentru că lumină sunt 
poruncile Tale pe pământ”. Mânec spre Tine, Dumnezeul meu, zice. De ce? O 


explică: Pentru că lumină sunt poruncile Tale pe pământ. Adică învăţătura lui 
Hristos, cuvintele Lui, poruncile Lui, îndreptănile Lui sunt lumină. Toate cuvintele 
şi toată viaţa lui Hristos sunt lumină, dar în mod deosebit străluceşte, cu o lumină 
deosebită, sfârşitul vieţii Lui pământeşti. Evenimentele din Săptămâna Mare au o 
frumuseţe neasemuită. De aceea, într-un frumos tropar am auzit: 


„ Cinstitele Patimi ziua de astăzi ca pe nişte lumini mântuitoare le răsare lumii” 


(Sedelna Utreniei din Lunea cea Mare). 


Lumini mântuitoare” sunt patimile lui Hristos. Doar oamenii bădărani nu pot 
Să simtă măreţia acestei săptămâni. Vino la Biserică, să ţi se umple inima de 
lumină. „De noapte mânecă duhul meu către Tine, Dumnezeule, pentru că lumină 
sunt poruncile Tale pe pământ”. 


Fraţii mei, voi, turma cea mică care privegheaţi pentru Domnul, slăviți-L pe 
Dumnezeu, pentru că vă desfătaţi de astfel de cântări şi auziţi că „lumină sunt 
poruncile Tale pe pământ”. Lumină sunt poruncile Domnului nostru. Cine crede în 
Hristos, cine ÎI ascultă şi urmează drumul Lui, are lumină. Cine nu crede şi nu 
trăieşte potrivit Evangheliei, e în întuneric şi este un nefericit, chiar dacă ştie carte 
şi are diplome şi ştie limbi. Păcat că în şcoli şi în universităţi în loc să se înveţe 


despre Hristos cel Răstignit, se învaţă că omul se trage din maimuţă. S-a umplut 
țara de universităţi şi cu toate acestea întunericul în jurul nostru se extinde. Un 
analfabet, care crede în Dumnezeu, valorează mai mult decât un om de ştiinţă care 
nu crede în nimic. 


De aceea un mare poet din Germania a spus: În ciuda tuturor „luminilor” acestui 
veac, întunericul continuă să stăpânească. Când s-a răstignit Hristos în Vinerea cea 
Mare, „întuneric s-a făcut peste tot pământul” (Matei 27, 45). Şi de fiecare dată, 
când Hristos se răstigneşte din nou prin necredință şi apostazie, întunericul 
împărăţeşte pe pământ. 


Să-L slăvim pe Dumnezeu, pentru că în Patimile lui Hristos vedem măreţia 
credinţei noastre. Să participăm la sfintele slujbe şi să ne învrednicească 
Dumnezeu Să vedem şi slăvita Înviere a Domnului şi Să auzim cuvintele: „Veniţi 
de luaţi lumină din lumina cea neînserată...” (Din slujba de Paşti). lar lumină 
neînserată este Hristos, „pe care lăudaţi-L şi preaînălțaţi-L întru toţi vecii”. 


(Omilie a Mitropolitului de Florina, părintele Augustin, în Sfânta Biserică a 
Sfântului Panteleimon, Florina, 12-4-1987, seara) 


Monahul Moise Aghioritul: Despre Sfânta şi marea [Luni] 


Cămara Ta, Mântuitorule - Corul Mira: https://www.vyoutube.com/watch?v=pu- 
xq_0OstOw 


“În Lunea mare, Biserica noastră ne prezintă un tânăr frumos, curat, fericit, prea 
bun: pe Iosif, care a fost al unsprezecelea fiu al Patriarhului Iacov şi a fost invidiat 
de fraţii lui, aruncat în groapă şi vândut pentru treizeci de arginţi. Cumpărătorii săi 
l-au dus în Egipt şi l-au vândut la rândul lor unei căpetenii de la curtea faraonului, 
Putifar, a cărui soţie a vrut să păcătuiască cu el. Acela s-a împotrivit cu putere, ea |- 
a calomniat şi a fost întemnițat. Apoi a devenit tâlcuitorul viselor faraonului, cuno- 
scând mare cinste şi slavă. 


Vieţile lui Iosif şi lisus se aseamănă. Și lisus a fost urât şi invidiat de iudeii cei de 
un neam cu El, a fost trădat pentru treizeci de arginţi de către însuşi ucenicul Lui şi 
a fost dus în temniţa mormântului. După trei zile a înviat şi împărăţeşte nu numai 
peste Egipt, ci peste lumea păcatului, pe care Sfinţii Părinţi o numesc „Egiptul 
patimilor”. Hristos devine noul vistier peste hambarele de grâu prin jertfa lui pe 
Cruce. 


2 5 e 


In aceeaşi zi săvârşim pomenirea acelui smochin uscat şi blestemat pe care Hristos 
l-a gă-sit neroditor în drumul Lui. 


Sfinţii Părinţi aseamănă asta cu sinagoga iudeilor, în care Hristos n-a găsit 
roade vrednice, decât doar umbra legii, care şi aceasta pălise. 


După Sfântul Isidor Pelusiotul, Hristos n-a blestemat vreun om, ci lemnul, pentru 
ca nerecunoscătorii oameni să afle că are şi această putere. Orice suflet neîm- 
podobit cu virtuţi şi pustiit de bunătăţile duhovniceşti va avea soarta lemnului 
neroditor care va fi aruncat în foc. 


Această pericopă, spre cucernicie, zdrobire a inimii şi pocăință a fost pusă într-un 
frumos tropar: „Văzând smochinul cel uscat care a fost blestemat pentru 
nerodnicia lui, să ne temem, fraţilor, roade vrednice de pocăință aducând 
Stăpânului...”. 


Prea bunul Iosif ne călăuzeşte minunat spre lepădarea de păcat. 


Protosinghel Petroniu Tănase - “Uşile pocăinţei. Meditaţii duhovniceşti la 
vremea Triodului” 


Djânia Şi marea Diii ne pune înainte blestemarea smochinului neroditor (Matei 
21, 19 — 20) şi istoria lui Iosif cel prea frumos. 


Din aceste pilde se desprind două înţelesuri paralele: 


> unul istoric, privind poporul evreu în aşteptarea primei veniri a lui Mesia, 
> altul duhovnicesc, eshatologic, privind pregătirea şi aşteptarea celei de a 
doua veniri a Mirelui. 


Cămara cea împodobită a Mântuitorului în care trebuia să intre Israel este Biserica 
lui Hristos. N-a intrat, însă, în ea pentru două mari păcate, pe care le pomeneşte 
Domnul în Vinerea Mare (Utrenie): „Două lucruri şi rele a făcut fiul Meu cel 
întâi-născut, Israel: pe Mine, Izvorul apei vieții, M-a răstignit pe lemn, iar pe 
Varava l-a cerut şi l-a slobozit”, 


Primul este sterpiciunea, nerodirea: a părăsit apa vieții, cuvintele 
Evangheliei şi şi-a săpat puț sfărâmat, adică tâlcuirile strâmbe ale 
formalismului Legii. Pilda smochinului are în vedere, în primul rând, 
această sterpiciune a Sinagogii. Nu era timpul roadelor, nu se coborâse 
Duhul Sfânt, dar era stearpă, nu avea semne de rodire. Refuzul net al 
Evangheliei şi înţelenirea în formalismul Legii i-a adus blestemul şi 
uscarea: „Să nu mai rodeşti în veac “. 

X Celălalt păcat al lui Israel este desfirânarea: Mesia venise în primul rând 
pentru oile cele pierdute ale casei lui Israel. Acesta era chemat să intre întâi 
în cămară, Mirele Hristos la dânsul venise. Or, Israel s-a lepădat de 
adevăratul său Mire şi a preferat pe Varava, un tâlhar. De aceea Biserica îl 
numeşte “Adunare vicleană şi desfrânată care n-a păzit credinţa bărbatului 
său “.losif, din seminţia lui Israel, este o pildă de curăţie şi de credinţă faţă 


de stăpânul său; a ales închisoarea decât să se învoiască la momelile 
desfrânate ale egiptencei. 


Cele două păcate ale lui Israel sunt de-a pururi piedica la intrarea în cămara de 
nuntă a Mirelui Hristos. Smochin neroditor este tot sufletul care nu se adapă din 
Izvorul vieţii, Hristos şi nu aduce rodul duhovnicesc al Evangheliei. 
Mântuitorul, de-a pururi, flămânzeşte de mântuirea noastră şi caută la noi rodul 
faptelor mântuitoare şi neaflându-l, ne blestemă cu uscarea, făcându-ne materie 
pentru focul gheenei. 


De aceea, Vecernia de luni ne îndeamnă: ,„,Temându-ne fraţilor, de pedeapsa 
smochinului celui uscat pentru nerodire, să aducem roade de pocăință lui 
Hristos, Cel ce are mare milă“. 


Rodhnicia de fapte bune este o datorie, potrivit cu puterea harului primit la Sfântul 
Botez, precum teologhiseşte şi îndeamnă NR: „Omure, care ai fost 
botezat în Hristos, dă numai lucrarea pentru care ai luat puterea“. Aceasta este 
haină sufletească cu care se poate intra în cămara vieţii de veci. 


Prea frumosul losif e pomenit pe de o parte pentru curăţia lui, pe de alta, pentru că 
este icoană a Mântuitorului. Aşa cum Iosif fusese vândut de fraţii săi cu gândul 
ucigaş, dar mai apoi se făcuse izbăvitorul lor, hrănindu-i cu pâine în vremea 
foametei, tot aşa şi Mântuitorul Hristos a fost vândut şi dat la moarte de neamul 
Său, dar S-a făcut mântuire lui Israel şi întregului neam omenesc, hrănindu-ne 
cu pâinea cea cerească a Preacuratului Său Trup. 


Dar losif este „preafrumos” nu prin frumuseţe trupească, ci prin frumuseţea 
curăţiei sale. Curăţia, întreaga înţelepciune, cum o numesc Părinţii, este o 
numire cuprinzătoare a tuturor virtuţilor, semnul credincioşiei statornice faţă de 
Dumnezeu. De aceea, tot păcatul este întinare, necurăţie, desfrânare, întrucât omul 
păcătuind, părăseşte pe Mirele cel adevărat, pentru care a fost creat şi aleargă la 
diavolul cel necurat. 


Slava de la stihoavna Utreniei teologhiseşte minunat despre înţelesul duhovnicesc 
al curăţiei: „A doua Eva aflând şarpele pe egipteanca, se nevoia să vâneze pe 
Iosif prin cuvinte de momeli. lar el, lăsându-şi haina, a fugit şi a scăpat de păcat. 
Și gol fiind, nu s-a ruşinat, ca şi cel dintâi-zidit mai înainte de cădere...” 


Adam şi Eva au fost creaţi de Dumnezeu „goi şi nu se ruşinau“ (Facere 2, 25) şi 
aşa fiind, erau ca întreaga făptură, frumoşi foarte. In ce stătea goliciunea lui Adam? 


Omul în Rai, zice Sfântul Maxim, ducea o viaţă simplă, nemeşteşugită, nu avea 
nevoie de îmbrăcăminte, deoarece din pricina nepătimirii ce avea, nu se temea 
de ruşine. Înainte de cădere, el nu era tras încoace şi încolo de pornirile 
Stricăcioase şi contrarii ale trupului, ci era mereu gol şi liber de prefacerea 
necontenită având o aşezare trupească simplă şi neînvrăjbită (Ambigua). 


După cădere însă, primilor oameni li s-au deschis ochii, au cunoscut că erau goi, s- 
au ruşinat şi-au făcut acoperământ de frunze şi s-au ascuns (Facere 3, 7-10), iar 
după blestem, Dumnezeu le-a făcut îmbrăcăminte de piele şi apoi i-a scos din Rai. 


De atunci, goliciunea trupească era mereu ruşinoasă pentru om, aducându-l 
aproape de prima cădere, de păcat. Când însă biruieşte păcatul şi ajunge la 
nepătimire, goliciunea nu mai este ruşinoasă. “Iosif gol fiind, nu s-a ruşinat ca şi 
Adam înainte de cădere“. Mulţi pustnici şi oameni ai lui Dumnezeu (de exemplu 
Sfânta Maria Egipteanca) au trăit goi şi nu se ruşinau, goliciunea lor fiind semnul 
de nepătimire şi pricină de laudă. 


De fapt, omul în Rai nu era gol desăvârşit; era îmbrăcat în veşmântul harului 
nepătimirii, iar goliciunea cea din afară pentru el nu avea înţeles. Tot aşa omul 
duhovnicesc, chiar dacă trupul este gol, el este îmbrăcat cu haina virtuţii şi 


goliciunea trupească este uşor de purtat. Păcatul, lipsindu-ne de îmbrăcămintea 
harului, ne dă simţământul goliciunii ruşinoase, de unde nevoia instinctivă a 
omului de a-şi acoperi goliciunea trupească. 


Oare în dezgolirea trupească pe care o întâlnim tot mai des la omul de azi, nu 
cumva se vădeşte, inconştient, nostalgia omului după goliciunea cea cinstită 
dinainte de cădere? Dar ea, lipsită de cinstirea virtuţii, 1 se întoarce în păcat şi spre 
mai mare ruşinare. 


Nerodnicia virtuţii şi necurăţia sunt păcatele cele mai mari care ne lipsesc de 
cămara cea împodobită a Mântuitorului. Dimpotrivă, pentru a putea intra 
împreună cu EI, trebuie să ne agonisim asemănarea cu EL, prin dăruire totală în 
slujirea Lui şi prin desăvârşită curăţie. Aceasta este prima lecţie a sfintei şi marii 
Luni. 


Mai există însă o primejdie. Apostolii, mergând spre lerusalim, socoteau că acum 
este momentul inaugurării mult doritei Împărăţii mesianice, care avea să fericească 
pe Israel printre celelalte neamuri. De aceea, cererea celor doi fii ai lui Zevedei, de 
a sta de-a dreapta şi de-a stânga, asupra căreia stăruie de asemenea Sfânta şi Marea 
Luni: „Doamne, nepricepându-se mama fiilor lor Zevedei, pentru taina cea 


nespusă a rânduielii Tale, a cerut de la Tine ca să dăruieşti fiilor ei cinstea 
împărăției celei vremelnice...” (Utrenia). 


Dacă cele două păcate de mai sus au primejduit sinagoga, de acesta din urmă au 
fost primejduiţi cei mai aproape ai Domnului, ucenicii, Biserica Sa. 


Mântuitorul însă ne arată că această înţelegere este străină de Dânsul... „Ci Tu, 
învățând pe ucenicii Tăi, le-ai zis să nu se asemene păgânilor, ca Să stăpânească 
pe cei mai mici... Că nu va fi aşa între voi, ucenicii mei...; ci cel mai mare 
dintre voi să fie slujitor tuturor. Că şi Eu Însumi am venit ca să slujesc lui Adam 
celui ce sărăcise şi să-Mi dau sufletul răscumpărare pentru mulţi...”. 


Slava şi bogăţia la care râvneau ucenicii şi în care veacuri de-a rândul s-a desfătat 
Biserica cea pământească, nu sunt în duhul Învăţătorului care, bogat fiind şi 
Stăpânul a toate, de voia Sa a sărăcit şi a luat chip de rob şi a venit nu ca să ] se 
slujească, ci ca EI să slujească şi să Se dea răscumpărare pentru lume. Sărăcia şi 
smerenia slujitoare a aproapelui cu care S-a îmbrăcat Mântuitorul, abia în veacul 
de acum Biserica începe să le descopere în adevărata lor lumină. Cât de anevoie 
unele adevăruri majore se impun atenției oamenilor! Pildele nu au lipsit, căci 
Biserica de multă vreme cinsteşte astfel pe Cuvioşii săi: 


» Cuvioase Părinte, glasul Evangheliei auzind... bogăţia şi slava intru nimic le-ai 
socotit şi tuturor ai strigat: iubiţi pe Dumnezeu şi veţi avea dar veşnic. Nimic să 
nu cinstiți mai mult decât dragostea Lui şi atunci când va veni întru Slava Sa, 
veți avea odihnă cu toţi sfinţii... “ 


Sărăcia, smerenia şi dragostea de Dumnezeu sunt podoabele care ne deschid 
larg uşa cămării celei împodobite a Mântuitorului”. 


(din: Protosinghel Petroniu Tănase, “Uşile pocăinţei. Meditaţii duhovniceşti la 
vremea Triodului”, Editura Doxologia, laşi, 2012) 


Vasilios Kalliakmânis - Patriarhul Iosif — prototip al Mântuitorului 


a) losif cel prea frumos se află în fruntea celor ce prăznuiesc marele eveniment, de 
amploare universală, al dumnezeieştii îndurări, al purcederii Domnului spre patima 
cea de bunăvoie. Prin persoana lui se transmit mesajele evangheliei de împăcare şi 
iertare, de înţelepciune şi curăţie sufletească. Este posibil ca acesta să nu fi auzit 
mesajul armonios de iubire faţă de duşmani, să nu fi cunoscut de aproape chipul 


blând al Mirelui Bisericii, care insuflă slujire, sacrificiu şi cinste şi să fi trăit cu 
sute de ani înaintea Acestuia. Însă, nici una dintre acestea nu l-au împiedicat să 
devină om al lui Dumnezeu, evanghelist înainte de Evanghelie, înţelept în 
vremuri de sminteală, ucenic ascultător înaintea venirii Mântuitorului. 


b) În Vechiul Testament, Iosif constituie un model, o preînchipuire a lui Hristos. 
Versetul „Iosif era frumos la statură şi plăcut la chip” (Geneză 39,6), a devenit 
un etalon important în care se combină perfect frumuseţea exterioară cu măreţia 
sufletească a omenirii. Gândindu-ne la Iosif, mintea ne duce la Mirele Bisericii, 
care „întruchipează frumuseţea cea mai presus de toți oamenii” şi care invită 
fiecare suflet însetat şi înfometat la un ospăț duhovnicesc. Şi într-adevăr, 
Săptămâna Mare constituie o prăznuire duhovnicească la care au fost chemaţi 
să participe toţi oamenii, se satură însă, de hrană duhovnicească doar cei care 

au “haină de nuntă”, lacrimi de pocăință şi frică de Dumnezeu. 


c) Aşa cum Hristos „n-a săvârşit nici un păcat, nici S-a aflat vicleşug în gura 
Lui” (Petru 2, 22), la fel şi Iosif era drept întru sine si înaintea Dumnezeului 
părinților lui dar şi înaintea tovarăşilor lui. Cu toate că ispitele spre plăcerile 
trupeşti şi spre răzbunare au fost, în cazul său, deosebit de amenințătoare, totuşi, 
fiind împodobit cu înţelepciune, nu a stricat nici onoarea stăpânului său şi nici nu 


s-a răzbunat pe fraţii săi, care l-au vândut ca sclav. E posibil ca soţia egipteancă a 
slujitorului Faraonului Putifar să fi vrut să-l folosească în scopul plăcerii ei, dar el 
nu a vrut să se dedea patimii şi „a fugit de păcat; gol fiind, nu s-a ruşinat, ca şi 
cel întâi-zidit mai înainte de călcarea poruncii”. 


d) Cu toate că a fost cinstit, totuşi a plătit scump, ajungând la închisoare. Dar chiar 
şi acolo, harul lui Dumnezeu nu l-a părăsit. În schimb, aşa cum scrie Cuviosul 
Nicodim, în urma tălmăcirii unor vise, a fost scos din temniţă, înfăţişat Faraonului 
care îl judecase şi a fost numit Domn peste toată ţara Egiptului. Josif, în ciuda 
condiţiilor externe nefavorabile, a urmat cu fidelitate voia lui Dumnezeu şi, de 
asemenea, vocea curată a conştiinţei. În timp ce fraţii lui l-au vândut, împinşi de 
invidie din cauza iubirii tatălui lor pentru Iosif, acesta, ajuns mare dregător al 
Egiptului, i-a iertat şi i-a sprijinit, considerând vânzarea sa către ismailiţi drept voia 
lui Dumnezeu ! 


e) Iosif cel preafrumos a fost urmat pe acest tărâm duhovnicesc de fecioarele 
înțelepte, care au păstrat aprinse şi pline cu ulei candelele virtuţilor. La fel, l-au 
urmat ucenicii credincioşi, femeia păcătoasă şi tâlharul recunoscător. Se întreabă 
închinătorul evlavios al Săptămânii Patimilor, ce să admire în primul rând din 
această obşte sfântă? Lacrimile şi suspinele păcătoasei? Pocăinţa tâlharului? 
Curajul şi îndrăzneala ucenicilor? Toate acestea ne pot inspira şi ne arată drumul 
către viaţa duhovnicească. 


f) Ucenicii temători, tulburaţi şi sceptici îl urmează pe Hristos la patima Sa cea de 
bunăvoie, dar, deşi sunt initiaţi în Taina Crucii de Însuşi Domnul, evenimentele îi 
depăşesc şi îi smintesc. Iuda ÎL trădează pe Mântuitorul şi se pierde în singurătatea 
luciferică şi în patima iubirii de arginţi. Petru se leapădă de Hristos, unii ucenici 
trândăvesc, în vreme ce alţii se împrăştie precum oile fără păstor. A fost nevoie de 
lacrimi de pocăință, de străluminarea iubirii dumnezeieşti şi de experienţa 
Învierii pentru ca ucenicii să redevină apostoli, în comuniune totală cu Hristos, 
Dătătorul de viaţă. 


e) Dar mai sunt şi alţii, care nu dau crezare celor întâmplate şi Îl condamnă ca pe 
un răufăcător şi încălcător al legii pe Binefăcător ,„ judecându-L pe Împăratul a 
toate”. Şi nu doar cărturarii şi fariseii sunt neîncrezători, mai sunt şi alți 
necredincioşi din toate timpurile, care critică şi judecă pe toţi ceilalţi, în vreme ce 
ei nu mişcă nici măcar un deget pentru a intra în Împărăţia Lui. Datorită nepăsării 
şi trufiei, nu-L pot iubi pe Dumnezeu şi pe aproapele lor şi rămân afară de „nunta 
Mântuitorului Hristos”. 


Lucian Filip - Paralelă între Patimile lui lisus şi patimile lui Iosif 


O dată cu începerea acestei sfinte săptămâni, începem şi noi să cugetăm cu luare 
aminte la Patimile Mântuitorului nostru lisus Hristos. Primul care a preinchipuit 
pe Hristos pătimind a fost Iosif, al unsprezecelea fiu al patriarhului lacov de 
aceea Biserica pomeneşte şi amintirea sa în lunea din săptămâna Patimilor. 


Iosif este o prefigurare a lui Hristos deoarece povestea sa din Vechiul Testament 
începe cu Israel descriindu-l ca un bun păstor al turmei sale. La cartea Facere 37, 3 
se spune: Și iubea Israel pe Iosif mai mult decât pe toţi ceilalți fii ai săi. În visul 
lui Iosif, soarele, luna şi stele i se închinau. Ca Iosif, lisus s-a smerit pe Sine şi 
apoi a fost înălţat ca întru numele lui lisus tot genunchiul să se plece, al celor 
cereşti şi al celor pământeşti şi al celor de dedesubt (Filipeni 2, 10). 


Pe măsură ce viaţa lui losif decurge mai departe, el este vândut de către cei 10 fraţi 
ai săi pentru 20 de dinari. lisus a fost şi el trădat de către unul dintre cei 12 ucenici, 
de Iuda Iscarioteanul, şi vândut pentru 30 de dinari. 


După ce a fost vândut, Iosif a fost dezbrăcat şi aruncat într-un puț în timp ce frații 
lui s-au aşezat să mănânce. La momentul răstignirii Mântuitorului, Acesta a fost 
dezbrăcat de către soldaţi, pentru cămaşa Sa au fost aruncaţi sorţi şi a fost vegheat 
de către soldaţi. 


După ce losif a fost vândut Midianţilor, aceştia l-au luat şi l-au dus în Egipt. 
Dreptul Iosif, logodnicul Fecioarei Maria, este anunţat de înger în vis să ia pe 
prunc şi pe mama Sa şi să meargă în Egipt, pentru ca să se împlinească Scriptura 
care spune: din Egipt am chemat pe fiul Meu (Osea 11, 1). 


Atunci când oamenii lui Faraon l-au cumpărat pe losif de la negustorii de sclavi, au 
observat că toate câte făcea el, Domnul le sporea în mâna lui (Facere 39, 3). Isaia 
prooroceşte despre Hristos: fiindcă Și-a dat viaţa ca jertfă pentru păcat, va vedea 
pe urmaşii Săi, îşi va lungi viaţa şi lucrul Domnului în mâna Lui va propăşi 
(Isaia 53, 10). 


Ca şi lisus, Iosif este acuzat pe nedrept şi prigonit. Atunci când Faraon îl laudă pe 
Iosif pentru puterea sa de a tâlcui visele, Iosif îi răspunde că nu eu, ci Dumnezeu 
va da răspuns pentru liniştirea lui Faraon (Facere 41, 16). Răspunsul acesta poate fi 
comparat cu cel al Mântuitorului: Fiul nu poate să facă nimic de la Sine, dacă nu 
va vedea pe Tatăl făcând; căci cele ce face Acela, acestea le face şi Fiul întocmai 
(loan 5, 19). Mai apoi Hristos se numeşte pe sine Viţă şi că fără EI nu putem face 
nimic: Eu sunt vița, voi sunteţi mlădițele. Cel ce rămâne întru Mine şi Eu în el, 
acela aduce roadă multă, căci fără Mine nu puteți face nimic (loan 15, 5). 


Înainte ca Egiptul şi celelalte popoare din împrejurime să fie cuprinse de foamete, 
Dumnezeu l-a înţelepțit pe Iosif şi i-a dat timp pentru a face provizii. Iosif a adunat 
provizii pentru şapte ani şi oameni de peste tot veneau să cumpere grâne. lisus este 
Pâinea Vieţii (loan 6, 35) iar losif a deschis toate stăvilarele. Observaţi cum 
aceasta oglindeşte proorocia de la Maleahi: veți vedea că voi deschide, la dorinţa 


voastră, stăvilarele cerului şi voi vărsa din belşug binecuvântarea, spre binele 
vostru (Maleahi 3, 10). 


Și fraţii lui losif sunt nevoiţi să cumpere grâne de la el, însă fără a-şi da seama de 
adevărata identitate a sa. După ce a testat pe fraţii săi Iosif s-a făcut cunoscut lor: 
Eu sunt Iosif, fratele vostru, pe care voi l-aţi vândut în Egipt (Facere 45, 4). După 
Înviere, a trecut o vreme până ce ucenicii l-au recunoscut pe isus: şi s-au deschis 
ochii lor şi L-au cunoscut (Luca 24, 31). 


Și prin voia lui Dumnezeu toate aceste evenimente au apărut în viaţa lui lisus şi a 
lui Iosif când amândoi aveau în jurul vârstei de 30 de ani. 


Sfântul Nicolae Velimirovici spune că Iosif a avut de pătimit de pe urmă a două 
ispite: cea a invidiei diavoleşti şi cea a dorinţei pătimaşe a împărătesei lui 
Faraon. Invidia i-a făcut pe fraţi săi să-l vândă ca sclav, iar patima trupului a făcut 
pe împărăteasă să-l arunce în temniţă. În ambele cazuri el a răsplătit cu bine pentru 
rău: a dat hrană fraților săi înfometați şi a ocrotit, viaţa, tronul şi poporul lui 
Faraon. Din sclavie şi temniţă, Dumnezeu l-a încununat cu slavă şi putere. Şi pe el, 
cel pe care fraţii săi l-ar fi putut ucide cu o lovitură, Dumnezeu l-a făcut stăpân a 
milioane de oameni şi singura alinare a fraților săi înfometați. 


(traducere şi adaptare: Lucian Filip 
sursa: johnsanidopoulos.com) 


Nicolae Steinhardt (Monahul Nicolae Delarohia) - Dăruind vei dobândi - 
Timpul smochinelor (Belşugul vieţii) 


N. STEINHARDT 


Domnul, aşadar, urca de la Betania spre cetatea Ierusalimului. În ajun, potrivit 
Evangheliei lui Matei, alungase din templu pe cei care vindeau şi cumpărau, 
răsturnase mesele schimbătorilor de bani şi scaunele celor care făceau negoț cu 
porumbei (Matei 21, 12-13). Conform referatului evanghelistului Marcu, scena 
izgonirii din templu s-a produs ulterior episodului cu smochinul neroditor 
(Marcu 11, 15-17). 


Oricum ar fi, ÎL aflăm pe Hristos în momente de mare tensiune şi efervescenţă, a 
doua zi după intrarea triumfală în Ierusalim, după sau în ajunul curățirii templului 
de “tâlhari”, în preajma tragicului deznodământ al misiunii Sale pământeşti. Starea 
aceasta de spirit — încleştată şi nezăbavnică — pare să o fi avut în vedere 

“S-a îmbrăcat cu dreptatea ca o platoşă şi a pus pe capul Său coiful 
izbăvirii; S-a îmbrăcat cu răzbunarea ca şi cu o haină şi S-a înfăşurat în râvna 
Sa ca într-o mantie” şi “Priveam în jur: nici un ajutor! Mă cuprindea mirarea: 
nici un Sprijin! Atunci, braţul Meu M-a ajutat şi urgia Mea sprijin Mi-a fost”, 
(Is. 59, 17; 63, 5). 


Mânecă, deci, dimineaţa din Betania şi pe drum flămânzeşte. Şi vede, fiind încă în 
depărtare, un smochin înfrunzit. Se îndreaptă într-acolo gândind, nădăjduind că va 
găsi roade. Dar ÎI aşteaptă o dezamăgire (de nu adeverirea unei aprehensiuni, căci 
nu se putea să nu ştie că “nu era timpul smochinelor”). Pomul, într-adevăr, nu-L 
îmbie (de suntem abilitaţi a recurge la un verb atât de cordial) decât cu frunze; 
fructe nu-s şi nici că puteau fi. Supărat, Domnul, ca niciodată, blestemă pomul: 


în veac să nu mai facă rod şi nimănui Să nu-i mai fie de folos! (1.Atenţie: a nu 
mai izbuti Să ajuţi aproapele tău e o nenorocire, un blestem cumplit o năpastă!) 


Ceea ce s-a petrecut, smochinul degrabă uscându-se din rădăcini.Ce se poate 
înfățişa mai nedrept, mai nemilos, mai strigător la cer? A oropsi şi usca un biet 
copac întru totul nevinovat! Nevinovat, desigur, dat fiind că textul însuşi 
recunoaşte că “nu era timpul smochinelor”. 


Dacă era timpul menit rodirii, de ce să fi fost osândit smochinul? raționează 
cugetul simplu şi curat al omului de bun simţ, fie el necredincios ori şi credincios. 
Îi uneşte aici şi acum pe amândoi — pe necredincios şi pe credincios — comuna 
împotrivire a insului normal in faţa unui act de vădită inechitate; şi cine s-ar 
încumeta să-i contrazică? Speţa apare atât de sobră şi de limpede: e o nedreptate, o 
icnire a mâniei, nu avem cum o tăgădui, o camufla. 


Se întâmplă însă cu pilda smochinului ceea ce are loc şi în alte domenii, în 
numeroase alte cazuri: faptele sunt judecate pe baza unor premise şi principii 
juste însă nedeosebitoare de situaţii diferite prin însăşi natura lor — şi de aceea 
false. Paradoxul zis al cretanului mincinos şi alte exemple de logică aparent 
absurdă n-au putut fi soluționate până ce logicienii nu şi-au dat seama că există 


adevăruri complexe ori “absurdităţi” care nu-şi află explicaţia dacă nu se recurge la 
teoria nivelelor. Ea constată că o aceeaşi formulare poate fi exactă la un nivel de 
gândire (şi percepere a realităţii) şi inexactă la un altul, confuzia iscându-se numai 
când, prin nesăbuită şi îndărătnică simplificare, refuzăm a observa că zisul paradox 
absurd (al cretanului) implică soluţii diferite pe diverse planuri cognitive şi 
perceptibile, la succesive stadii de generalizare. 


Tot astfel, şi în matematica infinitului. Acolo lucrurile stau cu totul altfel decât în 
aritmetica numerelor finite, şi tot-i numai uimire şi paradox: partea este egală cu 
întregul, iar adăugirile ori substracţiile nu modifică totalul. În hotelul cu infinit de 
multe camere — zis hotel al lui Hilbert — problema găzduirii unor noi călători nu se 
pune chiar când toate camerele sunt ocupate. Recepţia nu are decât să mute — ori de 
câte ori va fi necesar — pasagerul din camera | în camera 2, pe cel din camera 2 in 
camera 3 ş.a.m.d., creându-se astfel un număr nelimitat de proaspete posibilități 
locative. 


Pericopa smochinului se cade a fi şi ea supusă unui tratament analog, înțelegând că 
trebuie interpretată nu după regulile dreptăţii naturale şi valorile axiologiei 
elementare, ci la nivelul propoziţiilor duhovniceşti alegorice. Da, nedrept este a-i 
pretinde smochinului (sau oricărui alt arbore fructifer) roade atunci când nu-i 


vremea recoltei, dar nedreptatea încetează dacă realizăm ce este în fapt, vorba de a 
fi ori a nu fi de folos lui Dumnezeu, de a răspunde ori ba chemării Sale. Nu de 
smochin şi de smochine se face menţiune în parabola aceasta, ci de om (tot aşa şi 
în alte metafore neotestamentare: parcă de păsări ori de boi se îngrijeşte 
Atotputernicul !): care nu dispune de scuză valabilă spre a-L refuza pe Făcătorul 
său ori pentru a-l spune: n-am timp sau nu-i acum momentul potrivit. Soroace, 
date, condiţii, clauze, tocmeli: sunt lovite de nulitate absolută. 


Chemării de sus i se poate răspunde numai cu “ lată-mă” ori cu “Da, Doamne”. 
Motivările, fie ele omeneşti plauzibile, nu sunt luate în considerare: nu ne este 
îngăduit a ne eschiva nici măcar pentru a ne îngropa tatăl ori a ne rândui cele 
din gospodării; nici pentru a ne duce să vedem țarina ce tocmai am agonisit; nici 
pentru a cere boii de curând cumpăraţi; nici pentru a ne despărţi de femeia de 
care abia ne-am însoţit prin nuntă. Mereu şi în orice clipă este vremea — şi acum 
este — a răspunde “Ilată-mă ” lui Hristos. 


La acest nivel, pe acest plan nu se poate judeca potrivit celor de pe tărâmul profan 
al logicii juridice. Acolo termenele, intervalele, şarturile, epocile, datinile sunt 
perfect valabile: dincoace, cu totul nesemnificative şi nejustificative. Roadele 
smochinului — produse ale firii, ale naturii naturale — sunt subordonate ciclurilor de 
rodire, însă devotamentul oamenilor nu cunoaşte soroace şi pauze. Inrerpretarea 
alegorică se impune: smochinul e omul, iar smochinul neroditor e omul şi el 
neroditor, rece, aspru, nereceptiv chemării cereşti. Reacţiile “robustului simţ 
comun” nu au ce căuta în citirea formulelor spaţiotemporalităţii (sunt date peste 
cap); şi tot aşa nici în dezlegarea încifrărilor duhovniceşti. Iată de ce putem afirma 
că omul (smochinul, în limbaj codificat) trebuie să fie oricând gata, oricând 
disponibil pentru Hristos. 


Nicăieri teoria disponibil tegrale enunțate de Andre Gide nu se aplică mai la 
propriu şi mai desăvârşit decât în relaţiile dintre făptură şi Ziditorul ei. lar a fi 
disponibil înseamnă a te nimeri oricând încins, cu toiagul în mână, cu 
încălțămintea în picioare, pregătit de drum, de acţiune, de răspuns afirmativ, de 
roadă. 


There is always time for good manners, zicala aceasta, de largă circulaţie în sudul 
Statelor Unite, ne poate fi pildă şi temei: se cade să avem întotdeauna timp pentru a 
ne comporta cuviincios, pentru a da dovadă de bune deprinderi (2. Cf. Camil 
Petrescu: Condamnat la moarte şi dus la eşafod, nu aş spune prietenului care m-ar 
opri în drum: Acuş nu am timp Să stau de vorbă cu tine.) 


După cum în textul de la (“Împacă-te cu pârâşul tău degrabă până ce 
eşti cu el pe cale ...”), — potrivit interpretării 
(v. Ioanichie Bălan: Convorbiri duhovniceşti, 1984 


ori după cum din înseşi cuvintele Mântuitorului (Matei 
13, 19 şi urm.; Marcu 4, 3 şi urm.; Luca 5, 5 şi urm.) rezultă că 


, tot astfel de la Matei 11, 15-17 
, iar inele sui &, 


(În chip analog este şi călătorul 
rănit din parabola samariteanului milostiv; iar preotul şi levitul sunt smochinii 
neroditori de milă, de luare aminte la suferinţa altuia şi de răgaz: nici pentru ei 
nu a fost “timpul facerii de bine”.) 


Nu putem culege scuze nici din cele mai fireşti şi mai legitime împrejurări: ţarinile, 
boii, nevasta, ba şi înmormântarea părintelui nu-s, când sună goarna mobilizării 
(glasul lui Dumnezeu, adică, ori strigătul de chemare în ajutor al semenului), deci 
chichiţe legaliste şi pretexte procedurale: de aceea şi îmbracă invocarea lor un 
aspect incongruent de nu şi — cu excepţia dorinţei de a fi de faţă la îngroparea 
tatălui — de-a dreptul caraghios. Orice preocupare, orice grijă, orice bucurie, orice 
exigenţă păleşte şi piere în prezenţa vocii divine. Orice neascultare este 
vinovăţie; şi orice neîmplinire a poruncii ori solicitării de acelaşi calificativ se 
învredniceşte, fie ea însoţită de argumentele cele mai solide. 


Pentru care pricină? Pentru că este mărturie de totală imposibilitate a efectuării 
unei ierarhizări normale între obligaţii. Dacă-i vorba de a-L urma pe Hristos sau de 
a-L sluji, nimic nu poate să constituie temei de absență motivată, considerent de 
neîntocmire a unui proces verbal de carenţă, legitimă apărare, scuză legală. Bogăția 
(parabola tânărului bogat: Matei 19, 16 şi urm.), ogoarele, dobitoacele, căsătoria, 
până şi pietatea filială se şterg la ivirea Domnului. (3. Și imposibilitatea se 
nuanțează: nu i se cere omului imposibilul fizic, unuia care cântăreşte 70 kg să 
ridice 200 kg, I se cere imposibilul posibil, cel moral adică (să-şi iubească 
vrăjmaşii, să se lepede de sine, să-şi jertfească singurul fiu), în conformitate cu 
modul cum Paul Claudel defineşte Divinitatea: “ De ce vă temeţi? Sunt imposibilul 
Care vă priveşte”) 


Zadarnic se apără smochinul, fluturând tipicul anotimpurilor, termenelor fatale, 
soroacelor de obşte şi de şart. Ele toate — cum grăieşte o destul de vulgarizată şi 
coruptă prin abuzivă şi nediscriminatorie întrebuințare expresie populară — nu ţin. 
Oricând, oriunde, în orice împrejurare omul e ţinut (şi de data aceasta verbul îşi 
redobândeşte ipostaza lui nobilă) să meargă, să alerge, să sară în sprijinul 
coexistenţilor săi ori la slujirea Făcătorului său. Am pomenit supra de goarna 
mobilizării: nici că se poate comparație mai adecvată: chemarea lui Hristos 
mobilizează irezistibil, amânare nu încape, motivații nu-s de conceput: nici Moise 
care-şi invoca gângăvia, nici tânărul care-şi pretextează bogăția, nici omul căruia 1- 
a rodit țarina nu-s scuzaţi: li se cere să asculte (în amândouă înțelesurile). Sărmana 
scuză a smochinului: nu-i vremea mea! E întotdeauna vremea slujirii şi facerii 
binelui (4.“* Mai mare este dragostea decât pravila ”, îi spune Protosinghelul 
Ghervasie - Hulubariu părintelui Ioanichie Bălan ( Convorbiri duhovniceşti, pag. 
347 şi continuă: ** Când cineva îţi bate la uşă, lasă-ţi pravila, deschide-i uşa...” 
Smochinul nu şi-a lăsat pravila, ci mai vârtos în sine şi-n fire s-a încuiat.) 


Și vai de cei ce nu procedează aidoma fraţilor Simon şi Andrei (Matei 4, 20: “iar ei 
îndată lăsând mrejele, au mers după El”), tilor lui Zevedeu (Matei 4, 22: “iar ei, 
îndată lăsând corabia şi pe tatăl lor, au mers după EL'.) sau lui Levi-Matei 
(Matei 9, 9: “şi plecând lisus de acolo a văzut un om care şedea la vamă, cu 
numele Matei, şi i-a zis acestuia: Vino după Mine, Şi sculându-se a mers după 
El.”). Repede, de îndată, fără şovăială, toate lăsându-le baltă ( de-mi este permis 
a zice astfel), neprivind înapoi, necerând nici o păsuire cât de mică, de 
îndreptăţită, de firească (5. În tabloul lui Caravaggio Chemarea lui Matei, pe 
masa vameşului stau o sumedenie de hârtii şi fişicuri de bani, iar în juru-i oameni 
care aşteaptă, cu treburi. Vădit e că abrupt se va despărţi de toate şi de toți. ) 


Glasul Domnului: tunet, goarnă, instantaneitate. 


Nefericitul smochin nu-i altul decât neştiutorul, proceduristul, legalistul, de sine 
stătătorul, învârtoşatul, formalistul fariseu care se socoteşte apărat de termene şi de 
stricteţea prescripţiilor, care sieîşi ajunge şi nu are nevoie de milă ori duh sfânt, 
care altădată se îndreptăţea fălindu-se că dă zeciuială din chimen, izmă şi mărar! 


Ce-ar fi putut face, practic, smochinul? Să fi intrat de obidă şi ruşine în pământ; să 
se fi strămutat, de ciudă şi emoție, în mare; sau mai bine, mult mai bine, să-l fi fost 
Domnului — prin lăuntrică bunăvoință, strădanie şi cutremurare — prilej de minune 
pozitivă. 


Există O mică legendă japoneză a cărei citare nu-i nelalocul ei aici: un filosof se 
plimba în pădure; se opreşte în faţa unui arbust şi se adresează unei ramuri 
rostind: Creanga, atunci, înfloreşte. 


De nu putea să rodească fructe, smochinul ar fi putut măcar înflori. Ori se pleca 
sfios şi nemulțumit de sine. Dar priveliştea aceea a pomului încremenit în cenuşiul 
nerodirii sale, sec (nu mai puţin decât lemnul crucii), sterp, încăpățânat, credincios 
neînduplecatei lui scadenţe, tare pe situaţia lui calendaristică, semeţ în fariseica lui 
“dreptate”, netulburat de vreo îndoială, trebuie să fi trezit mânia Domnului nu mai 
puţin decât forfota vânzătorilor de porumbei şi a schimbătorilor de bani în 
cuprinsul unui lăcaş de sfinţenie. (Din palida lor aşchie va fi răsărit neroditorul 
pom!) Hristos, în jurul Căruia se strâng firele complotului ucigaş, Hristos e, să nu 
uităm, într-o fază mai curând dreaptă decât milostivnică: aşa încât pe unii cu biciul 
îi alungă, iar pe celălalt îl afuriseşte. 


Să stăm bine, să luăm aminte, să judecăm cu multă chibzuinţă. Pentru nimic în 
— oferind Domnului 


jalnicul, iritantul, netrebnicul spectacol al unor fiinţe refugiate în prostia rea, 
fudulă, Stupidă a legalismului contabilicesc. Contabilitatea, celălalt nume al 
demonismului, arma perfectă şi statornica metodă de lucru a vrăjmaşului! 


Tânărul bogat se îndepărtează trist, dar înţelept este a presupune că, văzându-l cum 
pleacă, Domnul se va fi îndurerat şi EI. 


Dacă Hristos ne face neasemuita cinste de a ni se adresa, răspunsul nostru 
fulgerător — neoprindu-se la nimic altceva: real, cuminte, sigur — să fie numai: 
” Răspuns neexaltat, neexagerat, străin de orice imprudenţă 

şi delir, răspuns calm şi stângace, pentru că ştie că 
Hristos “cu timp şi fără timp”. 


Hristos, deținătorul cheilor vieţii, Domn al sâmbetei şi al Timpului. 


Părintele Teofil Părăian - Tâlcuire la Sfânta şi marea zi de Luni - fericitul 
Iosif cel frumos 


Părintele Teofil Părăian 
(1929 — 2009) 


Luni, în Săptămâna Sfintelor Pătimiri ale Domnului nostru lisus Hristos, Biserica 
ne aduce aminte de fericitul Iosif cel frumos, cel frumos la trup şi la suflet. 


Este vorba de Patriarhul Iosif, care ne impresionează pe toți prin dorinţa lui de a-l 
sluji lui Dumnezeu împlinind poruncile, prin dorinţa lui de a fi curat înaintea lui 
Dumnezeu, prin faptul că a fost bun şi binevoitor cu fraţii săi care l-au vândut în 
Egipt. 


EI este o preînchipuire a Domnului nostru lisus Hristos, cel vândut de Iuda, 
unul dintre ucenicii Săi, este o preînchipuire a Domnului Hristos, care a ţinut să 
împlinească întru toate voia Părintelui Ceresc şi să ne fie nouă pildă de urmat. 


Fericitul Iosif este omul vrednic de pomenire pentru toate câte s-au întâmplat cu el. 
A fost iubit de părinţii lui, a fost iubit de Patriarhul Iacob. Fraţii lui l-au vândut în 
Egipt. A ajuns în Egipt şi aşezarea sufletului său a fost probată într-o ispită peste 
care a trecut. A ajuns în închisoare învinuit fiind de păcate, el, care a ţinut să 
rămână fără de păcat, apoi ca tâlcuitor al viselor lui Faraon, mai-marele Egiptului, 
însă a fost găsit drept înţelept şi bun de a conduce Egiptul şi a salvat de la moarte 
prin înfometare pe concetăţenii săi şi pe conaţionalii săi, pe care după aceea 1-a 
adus în Egipt. 


De aceea Sfânta noastră Biserică îl pomeneşte cu cinstire ca un preînchipuitor al 
Mântuitorului. 


Părintele martir Constantin Sârbu - Puţină vreme mai sunt cu voi ...0O 
meditaţie la Evanghelia primei Denii (smochinul neroditor, lucrătorii cei răi, 
darul care se va lua de la noi) 


Hristos mai este încă lângă tine, dar cine ştie cât timp? Tot nu vrei să preţuieşti 
acest har? Ce vei face când se va duce de la tine? 


Mai Sunt puţin cu voi... 


“Zilele fericite trec cel mai repede pe pământ, prilejurile binecuvântate sunt cele 
mai rare şi oamenii cei mai buni rămân cel mai puţin cu noi. 


O, dacă am şti dinainte aceste lucruri, pe care le ştim în urmă, cum am răscumpăra 
atunci cu grijă zilele fericite! Cum am folosi ocaziile binecuvântate şi cum am şti 
să preţuim pe oamenii buni cât mai sunt cu noi! 


Oricât de lungă i-ar fi viaţa pe pământ, omul bun rămâne tot puţin lângă noi. De 
omul bun şi cu voia bună nu te saturi niciodată! De Dumnezeu şi de bunătate este 
atâta nevoie printre oameni, că oricât ar prisosi, tot va fi mereu lipsă! Dar când ai 
de la Dumnezeu harul de a avea lângă tine un învăţător preţios, un binefăcător atât 
de rar, un părinte atât de scump, un prieten şi un soţ atât de dulce şi de neînlocuit, 
nu te despărți nici o clipă de el, ţine-i minte orice cuvânt, urmează-i orice sfat, 
preţuieşte-i orice îndrumare, învaţă-i orice pildă! Că de nimic nu vei avea nevoie 
mâine ca de acestea, când el nu va mai fi cu tine şi când tu nu vei mai avea nici pe 
cine să mai întrebi, nici cui să-i mai spui ceea ce îi spuneai numai lui. Abia atunci 
vei vedea pe cine ai avut lângă tine! 


Dragă tinere şi tânără care mai aveţi încă un tată şi o mamă lângă voi, pe măsură ce 
trec zilele, aceste capete cărunte, aceste inimi care v-au iubit şi vă vor iubi până la 
moarte vor pleca de pe pământ. De aceea, cât mai sunt lângă voi, să-i preţuiţi şi să-i 
iubiţi cu toată puterea voastră, căci nici iubirea de soţ, nici cea de frate, nici cea de 
fiu nu va putea fi niciodată atât de frumoasă şi adevărată ca iubirea părintească! 


Soţ sau soţie poţi să ai pe oricine, frați poţi să ai mai mulți, fu şi fiice poţi avea tot 
aşa, dar mamă adevărată nu mai poţi avea în vecii vecilor, decât numai una! Şi nici 
tată adevărat nu mai poţi avea un altul, decât unul. 


Dragă soţ şi soție, aţi trăit atâția ani împreună, Dumnezeu v-a unit şi v-a ajutat să 
treceţi prin atâtea încercări până astăzi; aţi crescut copii, aţi ridicat case, aţi 
suportat necazuri; anii vi se apropie acum de sfârşit şi numai Dumnezeu ştie cât 
veţi mai fi împreună! Atunci, de ce nu vă puteţi iubi mai mult, ierta mai mult, 
preţui mai mult?! 


Dragă suflete reîntors la Hristos, de atâtea ori te-a chemat pe tine Hristos şi atâţia 
ani a fost El mereu lângă tine! Anii au trecut, atâţia dintre cei care au auzit şi au 
ascultat cuvântul sfânt alături de tine s-au întors la Hristos sau la mormânt, dar tu 
încă stai între Hristos şi mormântul tău. La Hristos ai putea să vii, dar nu vrei. La 


mormânt n-ai vrea să mergi, dar nu vei putea să nu te duci. Hristos mai este încă 
lângă tine, dar cine ştie cât timp? Tot nu vrei să preţuieşti acest har? Ce vei face 
când se va duce de la tine? Nu-L lăsa să plece, vino! 


(din: Lacrimă şi har. Preotul martir Constantin Sârbu, Editura Bonifaciu, 2011) 


Iată Mire... răstignit! Începutul săptămânii mari a Sfintelor Pătimiri ale 
Domnu-lui nostru. “În săptămâna aceasta, toată mintea să se îndrepte către 
Crucea lui Hristos! În săptămâna aceasta, inimile să fie fierbinţi şi deschise!” 
“Eşti invitat ca în această săptămână a Sfintelor Pătimiri şi tu, frate şi soră, să 
rânduieşti ceva schimbare în viaţa ta” 


—— par 
0 HinrHe 

“Tată cum Săptămâna aceasta, a Sfintelor Pătimiri ne învaţă pe noi, oamenii, şi ne 
cheamă totodată, să ne uităm cu mai multă grijă la vieţile noastre şi, dacă am 
supărat pe cineva vreodată, să cerem iertare Acestuia, care supărat şi mult prea 
supărat a fost de cei care spuneau că-L iubeau. Dacă am trădat vreodată, să cerem 
Lui iertare, Celui ce a fost trădat cu o trădare atât de mişelească (...) De aceea, în 
faţa acestei dovezi de dragoste şi nu de asprime, frate şi soră întru Hristos, să ne 


rânduim această binecuvântată săptămână astfel încât în fiecare seară să petrecem 
împreună, în rugăciunea aceasta a Deniilor rânduite de Bise-rică, aşa cum nuntaşii 
petrec împreună cu mirele şi cu mireasa. Aşa cum cei chemaţi la nuntă petrec 
împreună cu cei de dragul cărora se face nuntă. Pentru că împreună cu lisus Hristos 
să trăim aşa cum se cuvine, aşa cum se cade, această sfântă experienţă de 
transformare lăuntrică şi de aşezare pe această cale binecuvântată a Învierii. Căci 
adevărat vă spun: de nu veţi învăţa să vă bucuraţi de Acesta, care este Mirele 
Bisericii, Cel batjocorit şi dosădit şi aflat în su-ferinţă, nici unul dintre noi nu va 
putea gusta cu adevărat din bucuria ce se dă în dimineaţa Învierii”. 

Arhimandritul Hrisostom Rădăşanu despre: Sfânta şi Marea zi Luni - Cuvânt 
la Denia de duminică (Catedrala Mitropolitană din Iaşi - 24 aprilie 2016): 


“Părinților, fraţilor şi surorilor, această Denie de duminică seara marchează în mod 
binecuvântat începutul săptămânii Sfintelor Pătimiri. Cum am mai spus şi cu altă 
ocazie, această săptămână are o stare şi o situaţie distinctă faţă de Postul cel mare. 
Cele 40 zile de post mare s-au terminat, s-au isprăvit în Sâmbăta lui Lazăr, din 
această duminică practic intrăm într-un alt post: Postul Sfintelor Patimi ale 
Domnului Nostru lisus Hristos care ține o săptămână şi care este încununat cu 
binecuvântata duminică a Învierii. 


În tot acest răstimp, în rânduiala noastră liturgică de laudă adusă lui Dumnezeu 
adică, în Biserica noastră ortodoxă apar aceste rânduieli speciale numite denii. E 
ceva aproape romantic în această binecuvântată experienţă din săptămâna Sfintelor 
Pătimiri. Ne aducem aminte cu toţii, cei dintre noi mai ales care s-au născut la ţară, 
de frumoasa frenezie care practic ne umplea sufletele în fiecare zi când mergeam la 
denie. 


În general, copiii mergeau la denii la noi la ţară şi acolo, cu lumânări în mâini, deşi 
nu înţelegeam prea mare lucru din ceea ce se întâmplă acolo, mărturiseam, prin 
chiar prezenţa noastră acolo că ceva special e pe cale să se petreacă, ceva special 
este pe cale să se întâmple. Părintele ne lua şi pe cât putea el să explice şi cât mai 
ales puteam noi să înţelegem, încetul cu încetul ne aducea în această taină 
binecuvântată a săptămânii Sfintelor Pătimiri, vorbindu-ne în mod special despre 
acest minunat gest pe care numai Dumnezeu putea să-l facă, această minu-nată 
jertfă pe care numai Fiul lui Dumnezeu putea s-o împlinească. Practic, noi ne 
pregătim în aceste seri cu denie pentru întâlnirea cu Hristos Cel răstignit. 


De aceea, în mijlocul bisericii noastre, aţi văzut, este un chip aşezat, chipul Mirelui 
Hristos. Chipul lui Hristos care stă să fie aşezat în mormânt, chipul lui Hristos care 
a fost batjocorit deopotrivă de ocupantul roman şi de fratele evreu, chipul lui 
Hristos care a mărturisit o dragoste care este mai tare decât moartea. Şi dacă vă 
veţi uita cu atenţie la acest chip al lui Hristos aşezat chiar aici în mijlocul bisericii 
noastre, veţi vedea că se numeşte “Iată, Mirele!” 


Acesta este Mirele! Ne gândim la mire, ne gândim la nuntă, ca un fel de moment 
sacru care marchează creşterea spre maturitate, devenirea întru matu-ritate a unui 
om, a unui bărbat. Îl vedem însă pe Hristos prezentat într-o manieră aproape opusă 
concepţiei noastre despre cum trebuie să arate mirele. Mirele este împodobit în 
haine frumoase, aici Îl vedem pe Hristos pe jumătate gol, împo-dobit doar cu o 
haină de hlamidă mincinoasă, aşezată în batjocură pe umerii Săi de către soldaţii 
cei batjocoritori. Mirele devine centrul atenţiei comunităţii respective sau măcar a 
familiei din care face parte, pe Hristos ÎL vedem aici cumplit şi dureros de singur. 
Mirele este o persoană veselă, bucuroasă, cu ochii larg deschişi spre bunătăţile şi 
frumuseţile vieţii care sunt pe cale să i se deschidă. Îl vedem pe Hristos însă cu 
ochii închişi, plecaţi a durere şi a sufe-rinţă. 


Și cu toate acestea, această icoană, acest chip aşezat începând din această seară în 
mijlocul bisericilor noastre şi nădăjduiesc şi în rărunchii şi în inimile noastre, acest 
chip aşadar este chipul Mirelui Bisericii. Nu un mire împopoţonat avem noi, ci un 
mire îmbrăcat cu haina dragostei acesteia care L-a făcut pe EI să lase haina de 
lumină a dumnezeirii şi să Se pogoare între noi, oamenii, şi Dumnezeu fiind să 
pătimească şi Dumnezeu fiind să se jertfească şi Dumnezeu fiind, întru firea 
aceasta umană să rânduiască toate cele de cuviinţă ca pe noi să ne ridice. 


Din această seară începând, ne concentrăm mai mult asupra acestei Figuri 
binecuvântate, asupra acestei Persoane, acestei imagini care stă să se deschidă către 
noi cu întreaga forță de convingere pe care El o poate arăta lumii. 


Şi de ce este El, Mirele bisericii arătat aşa? Pentru că doar aici se arătă cu 
adevărat dragostea care nu cade niciodată. O dragoste ce nu ţine de formă, o 
dragoste ce nu ţine de aparenţe, o dragoste ce nu ţine de percepțiile noastre şi de 
proiecţiile noastre asupra lumii, ci o dragoste care ţine de jertfa cea mai sfântă şi 
mai curată care S-a săvârşit vreodată pe faţa acestui pământ. E vorba de jertfa de 
pe Cruce a Domnului, Dumnezeului şi Mântuitorului nostru lisus Hristos. 


Timpul parcă se comprimă. Slujba pe care am săvârşit-o în această seară este de 
fapt o slujbă de dimineaţă. Mutată seara, nu mai este utrenie, cum se numeşte ea de 


obicei ci se numeşte pur şi simplu Denie. Pentru că simţim că dintr-o dată timpul 
nu mai are relevanţă. Atunci când iubeşti, atunci când îţi place să fii cu cineva, 
descoperi de multe ori după ceasuri întregi petrecute împreună cu dânsul sau cu 
dânsa, că timpul a trecut atât de repede încât nu-ţi mai dai seama care şi când a 
trecut. 


Deniile ne arată practic că noi, întru această binecuvântată săptămână, Suntem 
invitaţi să luăm mai puţin aminte la timp, Să luăm mai puţin aminte la trup, să 
luăm mai puţin aminte la spaţiul obişnuit în care ne desfăşurăm existenţa şi să 
facem o schimbare. În faţa Acestui chip încununat cu suferinţă şi cu dragoste 
deopotrivă, nu poţi să rămâi insensibil, nu poţi să spui că nu-ţi mai pasă. Și 
practic, văzându-L doar, gândindu-te la ceea ce a făcut El pentru noi oamenii şi 
pentru a noastră mântuire, eşti invitat ca în această săptămână a Sfintelor 
Pătimiri şi tu, frate şi soră creştini, să rânduieşti ceva schimbare în viaţa ta. Să 
rânduieşti ceva ca o creştere în viaţa ta. Să te alături acestui Mire în cortegiul de 
nuntă care este în acelaşi timp cortegiu funerar. Pentru că în tine trebuie să 
moară patima mai mult, Să moară răutatea mai mult, să moară batjocura mai 
mult; şi în tine în acelaşi timp Să învieze această binecuvântată şedere împreună 
cu Mirele Bisericii care este lisus Hristos. 


lată cum Săptămâna aceasta, a Sfintelor Pătimiri ne învaţă pe noi, oamenii, şi ne 
cheamă totodată, să ne uităm cu mai multă grijă la vieţile noastre şi, dacă am 
supărat pe cineva vreodată, să cerem iertare Acestuia, care supărat şi mult prea 
supărat a fost de cei care spuneau că-L iubeau. Dacă am trădat vreodată, să cerem 
Lui iertare, Celui ce a fost trădat cu o trădare atât de mişelească. Dacă am fost 
vreodată fără de dragoste, El să ne înveţe dragostea, dacă vreodată am fost fără 
smerenie, El să lucreze în noi această binecuvântată smerenie. Dacă am fost fără de 
credinţă, frate şi soră, acum este momentul unei legături din nou cu acest Mire al 
sufletului nostru. O legătură care nu trebuie trădată de răutăţile şi meschi-năriile 
noastre de zi cu zi. O legătură care trebuie tratată cu mult spirit de fidelitate, care 
cere intotdeauna jertfă. 


Aţi văzut intru această seară, aţi ascultat întru această seară Evanghelia care 
vorbeşte despre o ceartă, practic, pe care a avut-o Hristos cu poporul evreu. A 
poruncit unui smochin să se usuce şi el s-a uscat. Le-a spus evreilor că se va lua 
Împărăţia lui Dumnezeu de la dânşii şi a luat-o. Îl vedem pe Iisus Hristos cel blând 
că dintr-o dată devine dur, dintr-o dată foloseşte cuvinte aspre. Şi aproape că ne 
smintim. Cum, El care a spus “fericiți cei blânzi” pe muntele fericirilor dintr-o dată 
să spună că Împărăţia lui Dumnezeu se va lua de la voi? Nu este o duritate gratuită, 
însă. Nu este o răutate acolo. Nu este o asprime de dragul asprimii. Ci este 


mâhnirea unui Dumnezeu care se uită la poporul Său care nu-L tratează ca pe 
un Mire, ci eventual ca pe un Suveran, ca pe un şef, ca pe cineva care Stă doar ca 
Să-i urmărească şi să le facă contabilitatea faptelor bune sau rele. Este 
Supărarea Sau mâhnirea acelui iubit care a sesizat la iubita sa o privire infidelă 
şi asta ÎI rupe pe dinăuntru. Şi dacă foloseşte cuvinte aspre, le foloseşte pentru că 
EI a fost, mai întâi de toate, rănit. Pentru că EI a fost, mai întâi de toate, supărat şi 
dosădit. 


De aceea, în faţa acestei dovezi de dragoste şi nu de asprime, frate şi soră întru 
Hristos, să ne rânduim această binecuvântată săptămână astfel încât în fiecare seară 
să petrecem împreună, în rugăciunea aceasta a deniilor rânduite de Bise-rică, aşa 
cum nuntaşii petrec împreună cu mirele şi cu mireasa. Aşa cum cei chemaţi la 
nuntă petrec împreună cu cei de dragul cărora se face nuntă. Pentru ca împreună cu 
lisus Hristos să trăim aşa cum se cuvine, aşa cum se cade, această sfântă experienţă 
de transformare lăuntrică şi de aşezare pe această cale binecuvântată a Învierii. 
Căci adevărat vă spun: de nu veţi învăţa să vă bucuraţi de Acesta, care este Mirele 
Bisericii, Cel batjocorit şi dosădit şi aflat în sufe-rinţă, nici unul dintre noi nu va 
putea gusta cu adevărat din bucuria ce se dă în dimineaţa Învierii. 


Să-L rugăm pe Hristos să ne învrednicească să stăm împreună cu Dânsul mai mult 
în această perioadă. Bune şi binecuvântate sunt pregătirile noastre trupeşti, şi mai 
sfinte şi mai binecuvântate sunt pregătirile noastre sufleteşti, pentru a întâmpina 
aşa cum se cuvine această slăvită sărbătoare a Învierii, în vecii vecilor, Amin!” 

„Duminica Floriilor, măreţia Stăpânului sub înfăţişarea robului” - Cuvânt al 
Protos. Hrisostom (m-rea. Putna) la praznicul Intrării Domnului în Ierusalim 
- 1 aprilie 2018 


“[...] Inainte de a intra în Ierusalim a fost o întâmplare pe care aş vrea să v-o spun 
pe scurt şi de care vi se va aduce aminte în Săptămâna Patimilor şi anume 
smochinul neroditor. 


Hristos, fiind flămând, flămânzind, a vrut să ia nişte smochine din acest smo-chin 
pe care l-a văzut foarte înfrunzit deşi, spune evanghelistul, nu era vremea 
smochinelor. Şi negăsind smochine în el, l-a blestemat. A doua zi, când s-au întors 
şi au trecut iarăşi pe lângă acel smochin, acesta era uscat până în rădăcini. Hristos, 
prin acest lucru, a vrut să arate două lucruri. 


În primul rând, zice Sfântul loan Gură de Aur, Hristos a vrut să-i întărească pe 
ucenici, pe aceia care I-au zis nu cu mult timp înainte: Doamne, de ce nu chemi foc 
să-i ardă pe ticăloşii aceştia? Şi Hristos i-a certat, zicându-le: Voi nu ştiţi fiii cărui 
duh sunteţi? Voi sunteţi fiii binecuvântării, nu ai blestemului! Acelora Hristos le-a 
arătat astăzi, prin acest semn al puterii Sale, că EI este Dumnezeu şi că, dacă ar fi 
vrut, ar fi făcut asta foarte uşor. Dar Dumnezeu nu face aceasta. Și totuşi a 
blestemat un smochin care se pare că nu avea nici o vină. Avea o vină: anume că, 
deşi nu era vremea lui, el se arată înfrunzit. 


Aceasta a fost o pildă pentru noi toți, că fiecare dintre noi, ştiindu-L pe Hristos 
flămânzind şi însetat şi gol, să nu începem să ne uităm la propriile noastre nevoi, că 
mă doare, că mi-e foame, că n-am chef, ci să lucrăm şi să venim să-l dăm ceea ce 
EI ne cere, cu timp şi fără timp. Nu contează că nu e vremea mea acum; vremea 


mea e atunci când spune Dumnezeu. Flămând am fost şi Mi-aţi dat să mănânc, 
însetat am fost şi Mi-aţi dat să beau - auziţi! Nu cu scuze se vine înaintea lui 
Hristos, ci cu recunoştinţă. Cu timp şi fără timp. 


Şi, venind Hristos spre Patima Sa, iată că toți L-au întâmpinat şi în special copiii. 
Cu stâlpări de finic, cu ramuri de măslin, arătând semnele puterii şi ale păcii. Şi 
strigau toţi: Osana întru cei de sus, bine este cuvântat Cel ce vine întru numele 
Domnului. Auziţi! Au recunoscut că EI vine întru numele Domnului! 


Mai înainte, Hristos S-a mâhnit şi le spusese fariseilor: Eu am venit în numele 
Tatălui Meu şi nu M-aţi primit; dar va veni acela în numele lui şi pe acela îl veţi 
primi! lată că astăzi Hristos este primit ca venind din partea lui Dumnezeu Tatăl. 
Astăzi lucrurile par să se pună la locul lor, însă nu este aşa, nu este încă aşa. 
Hristos are de plătit un preţ: preţul nostru. Pentru că aşa face un fiu bun: se 
gândeşte întâi la tatăl său, întâi la fratele său, se gândeşte că dorinţa cea mare a lui 
Dumnezeu Tatăl este aceasta: ca toţi să fie una! Astăzi Îl vedem pe Hristos şezând 
pe mânzul asinei şi primit fiind ca un Împărat. 


Însă ce fel de împărat? Cum zice proorocul Zaharia: Nu te teme, fica Sionului, că 
iată Împăratul tău p nu orice împărat, ci Împăratul tău p vine blând şi smerit, 
şezând pe mânzul asinei. Astăzi Hristos îmbracă haina Sa, veşmântul Său. Care 
veşmânt? Smerenia! Cum zice Sfântul Isaac Sirul: Veşmântul Dumnezeirii este 
smerenia. Astăzi Îl vedem pe Împăratul tuturor luând asupra Sa acest veşmânt şi 
pornind pe drumul Pătimirii Sale pentru învierea noastră, cea de obşte. Astăzi 
trebuie să ne aducem aminte că nu este vorba de noi aici, ci de EI! EI, care a plătit 
pentru noi! 


Vor fi câteva cuvinte în săptămâna care urmează pe care vă rog să le aveţi în minte 
înainte de a le auzi, pentru că atunci când le veţi auzi inimile dumnea-voastră să se 
înflăcăreze şi mai tare - două cuvinte sunt spuse de Mântuitorul şi al treilea de 
Sfântul apostol Pavel. 


Y Primul cuvânt este cel spus de Hristos atunci când S-a retras în grădina 
Ghetsimani şi a luat cu El pe cei trei, pe aceiaşi pe care i-a luat şi pe 
muntele în care S-a schimbat la față şi le-a zis aşa: Întristat este sufletul 
Meu până la moarte. Privegheaţi alături de Mine. Acesta este primul cuvânt. 
Să nu-l uităm. 

V Al doilea cuvânt este spus tot de Mântuitorul la Cina cea de Taină, după ce 
a binecuvântat pâinea şi vinul, un cuvânt de mulțumire pe care El l-a 
adresat ucenicilor, arătând prin asta că ei într-adevăr L-au văzut flămând şi 


L-au dat să mănânce. Ei n-au fost ca smochinul neroditor. Le-a zis: Voi 
sunteți aceia care aţi rămas alături de Mine în încercările Mele. 

Y Altreilea cuvânt este spus de Sfântul Pavel filipenilor. De ce spun ceva spus 
de Sfântul Pavel şi nu de Hristos? Pentru că voi, cei de astăzi, sunteţi cei 
botezați. Ieri aţi auzit la Sâmbăta lui Lazăr că s-a cântat Câţi în Hristos v- 
ați botezat în Hristos v-aţi şi îmbrăcat! Şi Sfântul Pavel le zice filipenilor: 
Vouă vi s-a dat de la Dumnezeu nu numai să credeţi, ci să şi pătimiţi 
împreună cu EL. 


Aceste trei cuvinte să le avem în inima noastră, pentru că intrăm, Îl urmăm pe 
Mântuitorul nostru Cel drag, Cel scump, Îl urmăm pe această cale a Pătimirii Lui. 
Şi, în această săptămână, pocăinţa noastră încetează, dar pocăinţa Lui este mai 
presus de ceruri. În săptămâna aceasta tot trupul să tacă. În săptămâna aceasta, 
toată mintea să se îndrepte către Crucea lui Hristos! În săptămâna aceasta, inimile 
să fie fierbinţi şi deschise! În săptămâna aceasta să uităm de noi şi să ne gândim 
doar la Hristos. Şi aceasta o vom putea face cu ajutorul Lui. 


Fericit este acela care vede dincolo de această umilință a lui Hristos, măreţia 
Stăpânului. Fericit este acela care vede dincolo de durerea Crucii bucuria Învierii. 
Dar cine este acela? Cum zice Sfântul Petru: Omul cel tainic al inimii. Acela este 
care poate să-L vadă astăzi pe Stăpânul înveşmântat în haina sme-reniei stând pe 
mânzul asinei. Acela va putea ajunge până la poalele Crucii, se va îngropa cu 
Hristos, va învia împreună cu El. 

Dacă la picioarele Crucii ucenicii nu erau văzuţi, ucenicii fugiseră toţi, care mai de 
care, toţi se ascunseseră în casa lui Marcu, doar loan rămăsese alături cu Maica Sa 
şi, ceva mai departe, femeile mironosiţe, atât. Cine sunt aceştia? Oamenii inimii. 


Maica Domnului. Hristos, cum zice Sfântul Teofan al Niceei, este inima comu-nă a 
Maicii lui Dumnezeu şi a lui Dumnezeu Tatăl. Auziţi: inima ei! 


loan, care şi-a plecat capul pe pieptul Mântuitorului şi a auzit inima Acestuia, el 
ştie singur ce a auzit. 


Și femeile mironosiţe, care nu s-au despărțit de EI niciodată. 
Oamenii inimii, aceia au rămas cu Hristos. 


Poate ucenicii atunci aveau o scuză: nu Se pogorâse Duhul Sfânt asupra lor, erau 
înfricoşaţi. E greu până să te şi gândeşti ce s-a întâmplat atunci. Noi nu facem o 
dramatizare, o punere în scenă, nu este o piesă de teatru ce facem noi, cl o 
actualizare. Nu se întâmplă exact ce s-a întâmplat atunci; se întâmplă exact ca 
atunci. Aşa cum s-a întâmplat atunci. Însă noi nu mai suntem aceiaşi. Noi trebuie 
să creştem. Noi trebuie să devenim acei oameni tainici ai inimii ca să putem să-L 


înţelegem şi să-L primim pe Hristos, să putem să-L bucurăm pe Tatăl. 


Duminica aceasta despre asta vorbeşte: despre punerea tuturor şi a toate la loc. Şi 
a-L pune pe Hristos înainte şi a vedea în smerenia Lui măreția Sa şi în pătimirea Sa 
iubirea Tatălui, aceasta este semn de mare nobleţe, pe aceasta s-o căutăm, pe 
aceasta s-o cerem. 


Cum aţi auzit că s-a adresat Sfântul Pavel şi i-a binecuvântat pe filipeni în 
Apostolul de azi, această binecuvântare s-o cerem şi noi: ca pacea Domnului nostru 
care covârşeşte toată mintea să păzească inimile şi cugetele noastre în numele 
Domnului nostru lisus Hristos. Amin. 


Gabriel Rădăşanu - Sfânta şi marea zi de Luni 


În această zi, luni dimineaţa, se începe, la mănăstiri, citirea stâlpilor Evangheliilor, 
care continuă şi în zilele de marți şi miercuri. Stâlpii Evangheliilor se citesc în 
această săptămână în zilele de luni, marţi şi miercuri, la Ceasul al treilea, al şaselea 
şi al nouălea, împărțindu-se cele 4 Evanghelii în nouă părţi. În ziua de luni se citesc 


cei doi „stâlpi” — care alcătuiesc Evanghelia după Matei, la ceasurile trei şi şase, 


precum şi primul stâlp din Evanghelia lui Marcu (cap. I-VIII), la ceasul al nouălea. 


Sfânta Evanghelie se citeşte de către preot, înveşmântat în epitrahil şi felon, în 
mijlocul bisericii, de pe analog, înfrumusețat cu flori şi încadrat de două sfeşnice 
cu lumânări, la Ceasurile al treilea şi al nouălea, după troparele ceasurilor 
respective iar la ceasul al şaselea, după Paremie. 


Citirea „Stâlpilor Evanghelilor” se face după textul din Noul Testament sau din 
Biblie, pentru ca să se citească, în continuare, nu întrerupt în pericope, cum este în 
cartea de slujbă, Sfânta Evanghelie. 


Tot în această zi, la ceasul al şaselea, paremia ne aduce în faţă chemarea la profeție 
a lui lezechiel, fiul preotului Buzi, originar din familia preoțească Țadoc pe care-l 
aminteşte în viziunile cu privire la templul cel nou. Chemarea sa la misiunea 
profetică a avut loc în urma unei viziuni lângă pârâul Kedar (Chebar), viziune pe 
care o istoriseşte în cadrul capitolului întâi (v. 1-20) din care se şi citeşte paremia. 


Lectura lui lezechiel şi cartea Ieşire vine dintr-o extindere a lecturilor din Sâmbăta 
Mare la întreaga Săptămână a Patimilor. Capitolul XXXVII, cuprinzând profeția 
„oaselor”, citit la Utrenia Sâmbetei Mari (denia din Vinerea Mare), e unul din cele 


mai limpezi texte ale Vechiului Testament privitoare la Înviere. Astfel, dată fiind 
această importanţă şi profunzimea de ansamblu a viziunilor lui lezechiel, lectura 
acestei cărți a fost extinsă la întreaga Săptămână Mare. 


Alegerea primelor capitole din lezechiel pentru lecturile din Lunea Mare până în 
Miercurea Mare se explică desigur prin grija de a aplica principiul lecturii 
continue, dar şi prin însuşi conţinutul acestor capitole. Evocarea teofaniei, al cărei 
martor a fost lezechiel, îi pregăteşte pe credincioşi pentru teofania supremă a 
Crucii, ca şi ei să poată venera, contemplând sensibil pe Cel Răstignit, puterea 
dumnezeiască ce învăluie lemnul. Să adăugăm faptul că lectura acestei viziuni 
dobândeşte un relief deosebit la cei ce se pregăteau, ca şi Moise, timp de 40 de zile 
prin post şi asceză pentru a deveni martorii arătării lui Dumnezeu şi tovarăşii 
marilor văzători ai Vechiului Testament. 


Prin lecturarea din cartea leşirii, Biserica a vrut să-i facă pe credincioşi să 
retrăiască tot ceea ce ţine de făgăduinţele dumnezeieşti: pricinile care L-au făcut pe 
Dumnezeu să le facă oamenilor (cap. 1-11), momentele solemne din viaţa celor 
care au fost primii lor martori (c. 12-50) şi, respectiv, întâia lor realizare în 
evenimentele ce constituie Paştele lui Moise. 


Continuarea lecturilor din Lege pe tot parcursul Triodului evidenţiază faptul că 
ciclul Triodului e un fel de rezumat al continuității planului divin în iconomia 
mântuirii ce culminează în lumina Invierii. 


Cartea lui lov, citită în Săptămâna Patimilor până la Vecernia Vinerii Mari, se citea 
în acest loc încă din secolul IV. Potrivit mărturiei unui comentariu arian la Cartea 
lui lov, atribuit lui Origen, această carte se citea în toate zilele de post. La 
Ierusalim şi la copţi, lectura ei continua tot Postul Mare. Alegerea cărții lui lov era 
extrem de potrivită pentru lecturile Săptămânii Mari şi se putea extinde până în 
seara celebrării morţii lui lisus căci în exegeza comună lov reprezintă tipul însuşi a 
lui Hristos care suferă deşi este nevinovat. În chip asemănător, lov este socotit 
modelul răbdării în încercări şi ispite. După Sfântul loan Hrisostom, el este „atletul 
răbdării”. Pătrunzând lectura cărții lui lov în săptămâna Patimilor, credincioşii vor 
fi introduşi prin meditaţie asupra lui în dimensiunea hristologică a acestei virtuţi. 


Pr. loan Valentin Istrati - Smochinul şi taina morţii — meditaţie în Sfânta şi 
marea Luni 


Omul nu este doar un receptacol al harului în doze mici şi succesive, ci Potirul de 
Lumină în care se varsă Sângele lui Dumnezeu, dăruit prin Euharistie lumii. 


Denia din Sfânta şi marea Luni din Săptămâna Sfintelor Pătimiri ale Mântui- 
torului lisus Hristos se săvârşeşte duminică seara la începutul zilei litur- 
gice. Textele cultice ale acestei Denii gravitează în jurul blestemării smochinului 
neroditor de către Hristos, aflat pe cale şi flămând de rodirea lumii. Este un gest 
aparent inexplicabil, de o duritate aparte, străină parcă de blândeţea Celui infinit 
întru iubire. 


Mai explicit, Hristos ajunge pe cale la un smochin, care era complet neroditor, 
deoarece „nu sosise vremea roadelor”. Atunci mâniindu-se, Mântuitorul blesteamă 
smochinul: „De acum înainte să nu mai fie în tine rod în veac”. Şi smochinul se 
usucă în clipa aceea. 


Acest gest al lui Dumnezeu faţă de creația Sa este unul de cumplită profunzime 
pentru noi oamenii. Hristos nu aşteaptă de la noi lacrimi doar în Vinerea mare, 
când EI e pironit pe Cruce, ci în fiecare clipă, pătrunşi de dorul Celui care a 
murit pentru noi. Dumnezeu nu vrea să-L includem în orarul nostru de interes, o 
dată pe săptămână, lună Sau an, El nu vrea să rodim doar „când e vremea 
roadelor” ci mereu, ca pomii Raiului din Apocalipsă sau din Păstorul lui Herma, 
care înfloreau şi rodeau necontenit. 


Fiinţa umană nu este o altă specie, setată să rodească la vremea ei, ci ulciorul în 
care s-a vărsat toată, străpunsă de piroanele Crucii, iubirea lui Dumnezeu. 
Umanitatea nu este doar o animalitate evoluată, ci regnul pământesc cu vocaţie 
cerească. Privirea umană nu este doar cea mai pătrunzătoare din creație, ci 
Dumnezeu Însuşi, a privit, printre lacrimi, cu ochii săi omeneşti. Omul nu este doar 
un receptacol al harului în doze mici şi succesive, ci Potirul de Lumină în care se 
varsă Sângele lui Dumnezeu, dăruit prin Euhanistie lumi. Hristos nu ne vrea 
ascultători de ritmul cosmic al vremilor, ci pătrunşi de veşnicia Lui, dăruitori până 
la sfârşit şi primitori de Dumnezeu. lubirea Lui nu e doar spaţială, ci umple 
universul de lumină necreată, jertfa Lui nu e numai temporală, ci eternă în 
efectivitatea ei mântuitoare, scoțând din iad pe cei trecuţi dincolo, străluminând 
prezentul şi dăruind sens şi viaţă viitorului acestui univers. 


Noi suntem smochinii de pe calea Crucii, aşteptând o viaţă să vină aproape de noi 
Dumnezeu şi să ceară rod, ridicându-şi mâna Sa spre noi, flămând de iubirea 
noastră. Trebuie să ne pregătim întreaga viaţă pentru acest moment. Clipa întâlnirii 
noastre cu Hristos al Crucii şi al Învierii este moartea noastră pământească. Atunci 
se cere roada strânsă în noi atâta cât am stat la lumina Soarelui dreptăţii şi am băut 
din seva acestei lumi. Moartea nu vine la soroace bine stabilite, nu poate fi 
programată, amânată sau anulată. Ea vine, mai presus decât toate de pe pământ, şi 
ne cere rodirea noastră cea de taină, ascunsă printre crengile inimii. Avem nevoie 
urgentă să ne hrănim cu Dumnezeu prin Împărtășanie, pentru a-L putea hrăni cu 
smochinele noastre în clipa întoarcerii la EI. 


În acest temei de sens, vedem de ce atmosfera Deniilor din Săptămâna Mare este 
una de adâncă şi pătrunzătoare suferință, împreună cu Hristos, care merge de bună 
voie pe Drumul Crucii, al Morţii şi al Învierii. În țesătura de lacrimi din jurul 
Mielului ce se pregăteşte pentru jertfă, simţim şi noi, părticele din Trupul Lui, 
această durere mai presus de lume şi de fire. Este durerea cumplită cauzată nu de 
înainte ştiinţa cuielor, a suliţei şi a bătăilor. Hristos plânge în taină nu pentru 
biciuirile la care va fi supus, nu pentru piroanele care i vor străpunge mâinile şi 
picioarele. Nu greutatea Crucii Îl face să suspine adânc. Ceva mult mai greu, de 
infinite ori mai cumplit Îl apasă. Este cunoştinţa faptului că milioane de oameni Îl 
vor refuza pentru totdeauna, că îşi vor bate joc de Crucea Lui mântuitoare, că vor 
arunca la periferia fiinţei Sângele Lui dumnezeiesc, curs din prea multă iubire de 
oameni. ladul sădit în minţi şi în inimă prin păcate este mai cumplit decât orice 
bici. Crucea pe care o poartă Hristos până la sfârşitul acestei lumi este 
indiferența noastră, depărtarea noastră voluntară de Cel ce ne iubeşte de o 
veşnicie, batjocura pe care o aducem lacrimilor Lui de sânge de pe Ghetsimani. 
Nu este nimic mai îngrozitor decât batjocura şi refuzul celor pentru care eşti 


pregătit să mori, fiind fără de păcat. Hristos a luat păcatele noastre pe Cruce şi 
le-a purtat prin sânge la Tronul Treimii pentru a le cufunda în oceanul infinit al 
Dumnezeirii Sale. Însă oamenii pentru care a murit, mulţi dintre ei, au refuzat 
să-L vadă înviat, au blestemat lumina care a pătruns întregul univers, au întors 
spatele Celui străpuns pentru păcatele lor. 


E timpul pentru rodire de taină prin rugăciune şi prin lacrimi. Orice clipă pierdută 
de noi nu se mai întoarce niciodată. Hristos trece pe lângă noi, întristat, înlăcrimat, 
flămând de iubirea noastră, şi suntem la un pas să ne strângem crengile ca pe aripi 
şi să-l privim trecând, indiferenți, nesimţitori la durerea Lui. Ve iubeşte arât de 
mult încât nicicând nu ne va silui libertatea, forțându-ne să intrăm în lumina 
Lui. Va trece plângând pe lângă noi şi nu-L vom mai vedea niciodată. 


IPS Visarion, episcopul Tulcii - Vina smochinului şi roadele bune din brazdele 
inimii 


În Sfânta şi marea Luni din Săptămâna Pătimirilor Domnului, Biserica ne aduce 
aminte de Iosif, cel frumos atât la trup, cât şi la suflet. Este vorba despre Iosif, fiul 
cel mai mic al patriarhului lacov, născut din Rahila şi care impresionează prin 


dorinţa de a-l sluji lui Dumnezeu împlinind poruncile, prin dorinţa de a se păstra 
curat la trup şi prin faptul că a fost bun şi binevoitor cu fraţii săi, care l-au vândut 
în Egipt. 


Iosif este o preînchipuire a Domnului nostru lisus Hristos, Cel vândut de Iuda, unul 
din cei doisprezece ucenici ai Lui, este o preînchipuire a Fiului care a împlinit întru 
toate voia Tatălui ceresc „ascultător făcându-se până la moarte și încă moarte pe 
Cruce” (Filipeni 2, 8). 


Fericitul Iosif, fiul patriarhului Iacov, este vrednic de amintit acum la începutul 
Săptămânii mari pentru toate ce le-a trăit ca om, pentru toate umilințele şi sufe- 
rinţele îndurate. 


La fel ca Iosif, Mântuitorul Hristos a fost invidiat de iudei, a fost vândut de către 
luda Iscarioteanul, a fost închis în groapa întunecată a mormântului, din care a 
înviat a treia zi cu slavă şi cu strălucire, împărățind peste Egiptul duhovnicesc, 
adică peste păcat şi peste toată domnia nedreptăţii. Aşa cum Iosif a hrănit cu pâine 
în vremea foametei pe popor, tot aşa şi Hristos Domnul ne hrănește cu Pâinea 
vieţii, cu Trupul şi Sângele Său pe care ni-L oferă spre iertarea păcatelor şi spre 
dobândirea vieţii de veci. 


Aşa cum losif i-a iertat pe fraţii săi pentru faptul că l-au vândut străinilor, tot aşa şi 
Hristos iartă pe cei care L-au hulit, L-au batjocorit şi L-au condamnat la moarte, 
rugându-Se Tatălui: „Părinte, iartă-i că nu ştiu ce fac” (Luca 23, 34). 


Haina înmuiată în sânge, care i-a fost înapoiată patriarhului Iacov - ca semn al 
morţii lui losif - simbolizează hlamida roşie pe care a îmbrăcat-o Mântuitorul în 
timpul Sfintelor Sale Pătimiri. 


Sfântul Andrei Criteanul în Canonul mare spune: „De s-a şi sălășluit în groapă 
oarecând Iosif, Stăpâne Doamne, dar spre închipuirea îngropării şi a scuipării Tale 
a fost aceasta”. 


Cele petrecute cu Iosif arată mai întâi prefigurarea chenozei Mântuitorului, care, 
făcându-Se om, S-a făcut fratele nostru al tuturor oamenilor, ca şi Jertfa Sa pe cru- 
cea Golgotei, pentru mântuirea neamului omenesc. 


De aceea şi imnograful ne îndeamnă întru această zi, grăindu-ne: „Să urmăm cre- 
dincioşilor curăției lui Iosif; să cunoaştem pe cel ce a cinstit firea omenească cea 
cuvântătoare, vieţuind cu toată paza prin virtutea cea lucrătoare”. 


Tot în această zi, pomenim și o minune pe care Domnul Hristos a făcut-o spre înţe- 
lepțirea credincioşilor, şi anume, negăsind fructe într-un smochin neroditor, l-a 
blestemat să se usuce, şi îndată, acesta s-a uscat (Matei 21, 18-21). Este un gest 
aparent inexplicabil, de o duritate aparte, străină de blândețea Mântuitorului cel 
cuprins mereu de o infinită iubire față de oameni, ca şi față de natura încon- 
Jurătoare. 


Acest moment are menirea de a ne atrage atenţia că noi oamenii suntem chemaţi 
spre rodire, spre fapte bune şi compasiune şi că Domnul aşteaptă de la noi „roade 
vrednice de pocăință” (Luca 3, 8). 


Smochinul cel neroditor, care a fost blestemat și s-a uscat, este o pildă pentru noi, 
ca să ştim că Mântuitorul Hristos răsplăteşte nu numai binele pe care-l fac oame- 
nii, Ci şi răul pe care aceştia îl săvârşesc, ca şi îndărătniciile şi neangajarea lor spre 
binele comunitar. 


Sfântul loan Gură de Aur, răspunzând la întrebarea pentru care pricină a fost bles- 
temat smochinul, ne spune: „Pentru ca să le dea curaj ucenicilor şi să-i întărească. 
Până atunci Hristos făcuse numai bine, nu pedepsise pe nimeni, trebuia dar să dea 


dovadă că are puterea de a pedepsi, ca să afle şi ucenicii, şi iudeii că poate usca pe 
răstignitorii Lui, dar de bună voia Sa îi iartă şi nu-i usucă”. 


Smochinul uscat îi simbolizează și pe credincioşii care se apropie de Domnul doar 
cu buzele, nu şi cu inima, având doar frunze, nu şi roade. 


Sfântul loan de Kronstadt ne lămureşte şi el: „Smochinul neroditor de lângă cale 
suntem noi. La noi vine Răsăditorul vieții noastre Domnul lisus Hristos şi, din 
păcate, aproape întotdeauna găseş-te în noi numai griji lumești, numai frunze, iar 
roadele credinței, ale grijii din răsputeri pentru mântuirea sufletelor noastre nu se 
găsesc deloc. Or, fiecare dintre noi a fost lăsat pe pământ tocmai ca să aducă roade 
duhovniceşti”. 


Smochinul cel neroditor reprezintă omul care afişează un chip cucernic, plin de 
evlavie, dar, din păcate, credinţa lui este stearpă, iar inima împietrită. 


Sfântul Maxim Mărturisitorul, referindu-se la această stare de lucruri, spune: „Oa- 
menii, în loc să dea aparenţa că sunt drepți, să caute mai bine să fie drepţi, dezbră- 
când cămașa moralității fățarnice şi îmbrăcând fără prefăcătorie pe cea virtuoasă 
cum vrea Cuvântul dumnezeiesc ca în felul acesta să petreacă viaţa în evlavie, 
arătând mai bine lui Dumnezeu dragostea sufletului lor decât oamenilor făţarnica 
înfățișare din afară a purtării morale”. 


Sfinţii Părinţi adaugă şi o pricină tainică a uscării smochinului, prin faptul că 
pomul cunoștinței binelui şi răului din Eden a fost smochinul şi, din frunzele lui, 
protopărinții noştri Adam şi Eva şi-au făcut acoperământ trupului după căderea în 
păcatul neascultării. De aceea Domnul l-a blestemat să nu mai facă rod, care a fost 
pricina păcatului strămoşesc. Păcatul însuși se aseamănă, spune Isidor Pelusiotul, 
cu smochina, pentru că are dulceaţa plăcerii, lipiciunea păcatului şi, mai apoi, cu 
usturimea şi iuțimea conştiinţei care mustră pentru săvârşirea lui. 


Biserica a rânduit, așadar, pomenirea smochinului neroditor în această zi, acum, la 
începutul Săptămânii mari, tocmai pentru a ne îndemna la pocăință, la umilință și 
la săvârşirea faptelor celor bune. Să urmăm așadar îndemnului pe care-l auzim 
acum în cântările Triodului: „Să nu te ajungă suflete vina smochinului, ci te ne- 
voiește ca să rodeșşti roade bune din brazdele inimii, aducându-le lui Hristos, 
Făcătorul tău în pocăință”. 


Se cade, așadar, ca, luând aminte la cele pe care ni le pune în faţa ochilor noştri 
sufletești sfânta noastră Biserică în această zi de luni a Săptămânii mari, să ne 


străduim ca să agonisim şi noi roadele Duhului, curăţia sufletească şi trupească, 
cinstea şi devotamentul lui Iosif cel frumos, ca şi credința nefățarnică, lucrătoare 
prin iubire. Prin Taina Pocăinţei să ne apropiem de Domnul ca să dobândim 
iertarea păcatelor, iar prin împărtăşirea cu Sfintele Taine - Trupul și Sângele Său - 
să ne unim desăvârşit cu Hristos, ca să putem viețui împreună cu El în „ziua cea 
neînserată” a Împărăției Sale. 


Să-L rugăm pe Mântuitorul Hristos să ne învrednicească şi pe noi ca să fim 
împreună cu EI - chiar dacă anul acesta, din binecuvântate pricini, nu vom putea fi 
prezenţi fizic la sfintele slujbe din această Săptămână a Sfintelor Pătimiri - să-L 
însoțim, la casele noastre, pe drumul Calvarului, să trăim cu EI suferinţele Lui, să 
ne răstignim și să ne îngropăm împreună cu EI, ca să putem învia întru slava Sa, 
zicându-l din inimă curată şi smerită: „Eu sunt, Doamne, pomul cel neroditor, care 
nu aduc nici o roadă de pocăință și mă tem de tăiere şi de focul cel nestins mă 
înfricoşez. Pentru aceea mă rog Ție: mai înainte de sfârșit, întoarce-mă şi mă 
mântuiește ca un singur bun şi de oameni iubitor”. 


Nicuşor Deciu - Iosif, pilda curăţiei 


SFÂNN YIs 


Am intrat deja în Săptămâna mare, iar părinții Bisericii au rânduit ca, pe lângă 
amintirea pătimirilor Domnului Hristos, pe lângă rugăciune, să prăznuim astăzi şi 
chipul patriarhului Iosif, fiul patriarhului Iacov, în calitatea sa de persoană ce l-a 
preînchipuit, în parte desigur, pe Mântuitorul nostru. 


Această săptămână, care începe astăzi, este desigur una de intensă pocăință, dar și 
de meditaţie, care ne poate ajuta la înţelegerea lucrării iconomiei dumnezeieşti în 
ceea ce priveşte mântuirea omului. lar gândul la Mântuitorul trebuie să fie 
totdeauna însoțit de cinstire şi de o urmare după putinţă. 


Dar, întrucât chipul Domnului este de necuprins în măreţia Lui dumnezeiesc- 
omenească, Biserica a rânduit ca în slujbele din aceste zile să fie prezente diverse 
chipuri omeneşti, prin care să ne devină mai accesibil, mai inteligibil, chipul lui 
Hristos. Acesta este şi rostul evocării patriarhului losif, astăzi. 


Probabil că toți îi cunosc, în mare, istoria vieţii, care s-ar putea rezuma, potrivit 
virtuților sale, prin: dragoste şi ascultare faţă de tatăl său, lipsa de răutate față de 
fraţii săi care l-au vândut ca rob, respectul faţă de casa stăpânului său şi, mai ales, 
înfrânarea și curăţia trupească, fapte pentru care Domnul a hotărât să-l răsplătească 
mai presus de orice așteptări. În acest sens, inspiratul imnograf al condacului 
Utreniei din această zi a socotit să ne înfățişeze şi el o imagine emblematică, astfel: 


„Lacov plângea pentru lipsirea lui Iosif, iar viteazul stătea în căruță, ca un împărat 
cinstindu-se; că dezmierdărilor egiptencei atunci nefăcându-se rob, s-a prea slăvit 
de Acela ce vede inimile oamenilor şi trimite cunună nestricăcioasă”. 


Apoi, așa cum relatează istorisirea biblică, patriarhul Iacov s-a mângâiat de întri- 
stare, când la sfârşitul vieţii sale, în vreme de foamete, a fost chemat de Iosif în 
Egipt, unde acesta ajunsese, în cele din urmă, pentru virtuțile sale, omul de 
încredere al faraonului şi administratorul întregii împărăţii. Meditând la chipul 
pilduitor al lui Iosif, nu putem să nu ne gândim la noi, cei de astăzi, la starea 
noastră, la problemele noastre care s-au înmulțit din îngăduinţa lui Dumnezeu, ca 
să ne înţelepțim; ca să înţelegem, măcar în ceasul al doisprezecelea, că ne aflăm la 
antipodul lui Iosif cel curat, prin aplecarea noastră spre desfrânare și prin încu- 
viințarea şi trâmbițarea publică a celor mai neînchipuite păcate împotriva firii, care 
până astăzi nici nu au fost imaginate. 

Am ajuns astfel să oferim ipostas celor mai întunecate năluciri ale minții căzute! 
Acestea sunt, fără îndoială, unele dintre cauzele profunde ale tuturor molimelor și 
bolilor necunoscute care, în ciuda progresului tehnic, au invadat lumea actuală. 


In final, se poate afirma că pilda lui losif rămâne totdeauna valabilă, întrucât 
grăieşte peste veacuri un adevăr fundamental pentru omenire: starea firească a 


omului este doar cea binecuvântată de Dumnezeu, iar binecuvântarea Lui peste 
lume nu vine decât dacă află înfrânare şi curăţie trupească, pentru că aceste atitu- 
dini constituie fundamentele realei legături a omului cu Ziditorul şi Mântuitorul 
său. 


Sfânta şi marea Marţi — Pilda celor zece fecioare şi pilda talanţilor 

Denia din Sfânta şi marea Marţi ne aduce aminte de ziua judecății prin cele două 
pilde: pilda celor zece fecioare şi pilda talanților. 


Suntem îndemnați să luăm aminte la cele cinci fecioare înțelepte, care au avut ulei 
în candelele lor şi care L-au întâmpinat pe Mirele Hristos, intrând cu EI în cămara 
nunţii, în timp ce celelalte cinci fecioare nu s-au putut bucura de întâlnirea cu 
Mirele pentru că au lipsit de la întâmpinarea Lui. 


Cele cinci fecioare înțelepte închipuie oamenii care, ascultând cuvântul lui 
Dumnezeu, se îngrijesc de lumina cea sufletească (candela). Această lumină 
sufletească nu se poate aprinde decât prin faptele milostivirii (untedelemnul), prin 
dragostea faţă de aproapele nostru. 


Cele cinci fecioare nebune reprezintă sufletele care au dat uitării faptele iubirii de 
Dumnezeu şi de oameni, căutând realizarea de sine în totală nepăsare de ceilalți. 


Să fim întotdeauna pregătiți pentru întâlnirea cu Domnul în clipa morţii noastre, 
după îndemnul Mântuitorului: „Privegheaţi şi vă rugaţi, că nu ştiţi când vine Fiul 
Omului”. 


Pilda talanților este în legătură directă cu pilda celor zece fecioare şi ne arată cât de 
importantă este înmulţirea darurilor noastre prin faptele cele bune puse în slujba 
bucuriei aproapelui nostru. 


Dumnezeu a dăruit fiecăruia anumite posibilităţi; după Voia Lui cea sfântă a 
rânduit fiecărui om anumite daruri (talanţii), pentru ca să le folosească spre slujirea 
aproapelui şi prin aceasta spre dobândirea mântuirii. 


Spre deosebire de cei ce au făcut să rodească darurile lor, cel ce a primit un singur 
talant, l-a îngropat, ignorând porunca lui Dumnezeu de a-l înmulți. 


Aşa se întâmplă şi cu noi atunci când uităm că tot ceea ce avem li datorăm 
Domnului şi că dăruind din darurile noastre aproapelui nostru, de fapt nu le 
pierdem, ci dimpotrivă, le redobândim însutit în ziua neînserată a Împărăției lui 
Hristos. 


Lecturile evanghelice din Sfânta şi marea Marţi la Utrenie şi la Sfânta 
Evanghelie 

15. Atunci S-au dus fariseii şi au ţinut Sfat ca să-L prindă pe El în cuvânt. 

16. Și au trimis la EI pe ucenicii lor, împreună cu irodianii, zicând: Învăţătorule, 
Ştim că eşti omul adevărului şi întru adevăr înveţi calea lui Dumnezeu şi nu-Ţi 
pasă de nimeni, pentru că nu cauţi la faţa oamenilor. 

17. Spune-ne deci nouă: Ce Ți se pare? Se cuvine să dăm dajdie Cezarului sau 
nu? 

18. lar lisus, cunoscând viclenia lor, le-a răspuns: Ce Mă ispitiţi, făţarnicilor? 
19. Arătaţi-Mi banul de dajdie. lar ei I-au adus un dinar. 

20. lisus le-a zis: Al cui e chipul acesta şi inscripţia de pe el? 

21. Răspuns-au ei: Ale Cezarului. Atunci a zis lor: Daţi deci Cezarului cele ce 
sunt ale Cezarului şi lui Dumnezeu cele ce sunt ale lui Dumnezeu. 

22. Auzind aceasta, s-au minunat şi, lăsându-L, s-au dus. 


23. În ziua aceea, s-au apropiat de El saducheii, cei ce zic că nu este înviere, şi 
L-au întrebat, 

24. Zicând: Învăţătorule, Moise a zis: Dacă cineva moare neavând copii, fratele 
lui Să ia de soţie pe cea văduvă şi să ridice urmaşi fratelui său. 

25. Deci erau, la noi, şapte fraţi; şi cel dintâi s-a însurat şi a murit şi, neavând 
urmaş, a lăsat pe femeia sa fratelui său. 

26. Asemenea şi al doilea şi al treilea, până la al şaptelea. 

27. În urma tuturor a murit şi femeia. 


28. La înviere, deci, a cărui dintre cei şapte va fi femeia? Căci toţi au avut-o de 
soţie. 

29. Răspunzând, lisus le-a zis: Vă rătăciţi neştiind Scripturile, nici puterea lui 
Dumnezeu. 

30. Căci la înviere, nici nu se însoară, nici nu se mărită, ci sunt ca îngerii lui 
Dumnezeu în cer. 

31. lar despre învierea morţilor, au n-aţi citit ce vi s-a spus vouă de Dumnezeu, 
zicând: 

32. "Eu sunt Dumnezeul lui Avraam şi Dumnezeul lui Isaac şi Dumnezeul lui 
Iacov"? Nu este Dumnezeul morţilor, ci al viilor. 

33. Iar mulțimile, ascultându-L, erau uimite de învăţătura Lui. 


34. Și auzind fariseii că a închis gura saducheilor, s-au adunat laolaltă. 

35. Unul dintre ei, învăţător de Lege, ispitindu-L pe lisus, L-a întrebat: 

36. Învăţătorule, care poruncă este mai mare în Lege? 

37. EL i-a răspuns: Să iubeşti pe Domnul Dumnezeul tău, cu toată inima ta, cu 
tot sufletul tău şi cu tot cugetul tău. 

38. Aceasta este marea şi întâia poruncă. 

39. Iar a doua, la fel ca aceasta: Să iubeşti pe aproapele tău ca pe tine însuţi. 

40. În aceste două porunci se cuprind toată Legea şi proorocii. 

41. Şi fiind adunaţi fariseii, i-a întrebat lisus, 

42. Zicând: Ce vi se pare despre Hristos? Al cui Fiu este? Zis-au Lui: Al lui 
David. 

43. Zis-a lor: Cum deci David, în duh, Îl numeşte pe El Domn? - zicând: 

44. "Zis-a Domnul Domnului meu: Şezi de-a dreapta Mea, până ce voi pune pe 
vrăjmaşii Tăi aşternut picioarelor Tale”. 

45. Deci dacă David Îl numeşte pe El domn, cum este fiu al lui? 

46. Şi nimeni nu putea să-I] răspundă cuvânt şi nici n-a mai îndrăznit cineva, din 
ziua aceea, să-L mai întrebe. 


1. Atunci a vorbit lisus mulțimilor şi ucenicilor Săi, 
2. Zicând: Cărturarii şi fariseii au şezut în scaunul lui Moise; 


3. Deci toate câte vă vor zice vouă, faceţi-le şi păziţi-le; dar după faptele lor nu 
faceţi, că ei zic, dar nu fac. 

4, Că leagă sarcini grele şi cu anevoie de purtat şi le pun pe umerii oamenilor, 
iar ei nici cu degetul nu voiesc să le mişte. 

5. Toate faptele lor le fac ca să fie priviţi de oameni; căci îşi lăţesc filacteriile şi 
îşi măresc ciucurii de pe poale. 

6. Şi le place să stea în capul mesei la ospeţe şi în băncile dintâi, în sinagogi, 

7, Și să li se plece lumea în pieţe şi să fie numiţi de oameni: Rabi. 


8. Voi însă să nu vă numiţi rabi, că unul este Învățătorul vostru: Hristos, iar voi 
toţi sunteţi fraţi. 

9. Şi tată al vostru să nu numiţi pe pământ, că Tatăl vostru unul este, Cel din 
ceruri. 

10. Nici învăţători să nu vă numiţi, că Învățătorul vostru este unul: Hristos. 

11. Și care este mai mare între voi să fie slujitorul vostru. 

12. Cine se va înălța pe sine se va smeri, şi cine se va smeri pe sine se va înălța. 
13. Vai vouă, cărturarilor şi fariseilor făţarnici! Că închideţi Împărăţia 
Cerurilor înaintea oamenilor; că voi nu intraţi, şi nici pe cei ce vor să intre nu-i 
lăsaţi. 

14. Vai vouă, cărturarilor şi fariseilor făţarnici! Că mâncaţi casele văduvelor şi 
cu făţărnicie vă rugaţi îndelung; pentru aceasta mai multă osândă veţi lua. 

15. Vai vouă, cărturarilor şi fariseilor făţarnici! Că înconjurați marea şi uscatul 
ca să faceţi un ucenic, şi dacă l-aţi făcut, îl faceţi fiu al gheenei şi îndoit decât 
voi. 


16. Vai vouă, călăuze oarbe, care ziceţi: Cel ce se va jura pe templu nu este cu 
nimic legat, dar cel ce se va jura pe aurul templului este legat. 

17. Nebuni şi orbi! Ce este mai mare, aurul sau templul care sfinţeşte aurul? 

18. Ziceţi iar: Cel ce se va jura pe altar cu nimic nu este legat, dar cel ce se va 
jura pe darul ce este deasupra altarului este legat. 

19. Nebuni şi orbi! Ce este mai mare, darul sau altarul care sfinţeşte darul? 

20. Deci, cel ce se jură pe altar se jură pe el şi pe toate câte sunt deasupra lui. 

21. Deci cel ce se jură pe templu se jură pe el şi pe Cel care locuieşte în el. 

22. Cel ce se jură pe cer se jură pe tronul lui Dumnezeu şi pe Cel ce şade pe el. 
23. Vai vouă, cărturarilor şi fariseilor făţarnici! Că daţi zeciuială din izmă, din 
mărar şi din chimen, dar aţi lăsat părțile mai grele ale Legii: judecata, mila şi 
credinţa; pe acestea trebuia să le faceţi şi pe acelea să nu le lăsaţi 

24, Călăuze oarbe care strecuraţi ţânţarul şi înghiţiți cămila! 


25. Vai vouă, cărturarilor şi fariseilor făţarnici! Că voi curăţiţi partea din afară 
a paharului şi a blidului, iar înăuntru Sunt pline de răpire şi de lăcomie. 

26. Fariseule orb! Curăţă întâi partea dinăuntru a paharului şi a blidului, ca să 
fie curată şi cea din afară. 

27. Vai vouă, cărturarilor şi fariseilor făţarnici! Că semănaţi cu mormintele cele 
văruite, care pe din afară se arată frumoase, înăuntru însă Sunt pline de oase de 
morţi şi de toată necurăţia. 

28. Aşa şi voi, pe din afară vă arătaţi drepţi oamenilor, înăuntru însă sunteţi 
plini de făţărnicie şi de fărădelege. 

29. Vai vouă, cărturarilor şi fariseilor făţarnici! Că zidiţi mormintele proorocilor 
şi împodobiţi pe ale drepţilor, 

30. Şi ziceţi: De am fi fost noi în zilele părinţilor noştri, n-am fi fost părtaşi cu ei 
la vărsarea sângelui proorocilor. 

31. Astfel, dar, mărturisiţi voi înşivă că sunteţi fii ai celor ce au ucis pe prooroci. 
32. Dar voi întreceţi măsura părinţilor voştri! 

33. Șerpi, pui de vipere, cum veţi scăpa de osânda gheenei? 

34. De aceea, iată Eu trimit la voi prooroci şi înţelepţi şi cărturari; dintre ei veți 
ucide şi veţi răstigni; dintre ei veţi biciui în sinagogi şi-i veţi urmări din cetate în 
cetate, 

35. Ca să cadă asupra voastră tot sângele drepţilor răspândit pe pământ, de la 
sângele dreptului Abel, până la sângele lui Zaharia, fiul lui Varahia, pe care l- 
ați ucis între templu şi altar. 

36. Adevărat grăiesc vouă, vor veni acestea toate asupra acestui neam. 

37. Ierusalime, lerusalime, care omori pe prooroci şi cu pietre ucizi pe cei trimişi 
la tine; de câte ori am voit să adun pe fiii tăi, după cum adună pasărea puii săi 
sub aripi, dar nu aţi voit. 

38. Iată, casa voastră vi se lasă pustie; 

39. Căci vă zic vouă: De acum nu Mă veţi mai vedea, până când nu veţi zice: 
Binecuvântat este Cel ce vine întru numele Domnului. 


36. Iar de ziua şi de ceasul acela nimeni nu ştie, nici îngerii din ceruri, nici Fiul, 
ci numai Tatăl. 

37. Și precum a fost în zilele lui Noe, aşa va fi venirea Fiului Omului. 

38. Căci precum în zilele acelea dinainte de potop, oamenii mâncau şi beau, se 
însurau şi se măritau, până în ziua când a intrat Noe în corabie, 

39. Și n-au ştiut până ce a venit potopul şi i-a luat pe toți, la fel va fi şi venirea 
Fiului Omului. 

40. Atunci, din doi care vor fi în țarină, unul se va lua şi altul se va lăsa. 


41. Din două care vor măcina la moară, una se va lua şi alta se va lăsa. 

42. Privegheaţi deci, că nu ştiţi în care zi vine Domnul vostru. 

43. Aceea cunoaşteţi, că de-ar şti stăpânul casei la ce strajă din noapte vine 
furul, ar priveghea şi n-ar lăsa să i se spargă casa. 

44. De aceea şi voi fiţi gata, că în ceasul în care nu gândiţi Fiul Omului va veni. 
45. Cine, oare, este sluga credincioasă şi înţeleaptă pe care a pus-o stăpânul 
peste slugile sale, ca să le dea hrană la timp? 

46. Fericită este sluga aceea, pe care venind stăpânul său, o va afla făcând aşa. 
47. Adevărat zic vouă că peste toate avuţiile sale o va pune. 

46. Iar dacă acea slugă, rea fiind, va zice în inima sa: Stăpânul meu întârzie, 

49. Și va începe să bată pe cei ce slujesc împreună cu el, să mănânce şi să bea cu 
beţivii, 

50. Veni-va stăpânul Slugii aceleia în ziua când nu se aşteaptă şi în ceasul pe 
care nu-l cunoaşte, 

51. Şi o va tăia din dregătorie şi partea ei o va pune cu făţarnicii. Acolo va fi 
plângerea şi scrâşnirea dinţilor. 


1. Împărăţia cerurilor se va asemăna cu zece fecioare, care luând candelele lor, 
au ieşit în întâmpinarea mirelui. 

2. Cinci însă dintre ele erau fără minte, iar cinci înțelepte. 

3. Căci cele fără minte, luând candelele, n-au luat cu sine untdelemn. 


4. lar cele înțelepte au luat untdelemn în vase, odată cu candelele lor. 

5. Dar mirele întârziind, au aţipit toate şi au adormit. 

6. lar la miezul nopții S-a făcut Strigare: lată, mirele vine! Ieşiţi întru 
întâmpinarea lui! 

7. Atunci S-au deşteptat toate acele fecioare şi au împodobit candelele lor. 

8. Și cele fără minte au zis către cele înțelepte: Daţi-ne din untdelemnul vostru, 
că se sting candelele noastre. 

9. Dar cele înțelepte le-au răspuns, zicând: Nu, ca nu cumva să nu ne ajungă 
nici nouă şi nici vouă. Mai bine mergeţi la cei ce vând şi cumpăraţi pentru voi. 
10. Deci plecând ele ca să cumpere, a venit mirele şi cele ce erau gata au intrat 
cu el la nuntă şi uşa s-a închis. 

11. Iar mai pe urmă, au sosit şi celelalte fecioare, zicând: Doamne, Doamne, 
deschide-ne nouă. 

12. lar el, răspunzând, a zis: Adevărat zic vouă: Nu vă cunosc pe voi. 

13. Drept aceea, privegheaţi, că nu ştiţi ziua, nici ceasul când vine Fiul Omului. 


14. Și mai este ca un om care, plecând departe, şi-a chemat slugile şi le-a dat pe 
mână avuţia sa. 

15. Unuia i-a dat cinci talanţi, altuia doi, altuia unul, fiecăruia după puterea lui 
şi a plecat. 


16. Îndată, mergând, cel ce luase cinci talanţi a lucrat cu ei şi a câştigat alţi cinci 
talanți. 


17. De asemenea şi cel cu doi a câştigat alţi doi. 


18. lar cel ce luase un talant s-a dus, a săpat o groapă în pământ şi a ascuns 
argintul stăpânului său. 

19. După multă vreme a venit şi Stăpânul acelor slugi şi a făcut socoteala cu ele. 
20. Și apropiindu-se cel care luase cinci talanţi, a adus alţi cinci talanţi, zicând: 
Doamne, cinci talanţi mi-ai dat, iată alţi cinci talanți am câştigat cu ei. 

21. Zis-a lui stăpânul: Bine, Slugă bună şi credincioasă, peste puţine ai fost 
credincioasă, peste multe te voi pune; intră întru bucuria domnului tău. 

22. Apropiindu-se şi cel cu doi talanţi, a zis: Doamne, doi talanţi mi-ai dat, iată 
alți doi talanţi am câştigat cu ei. 

23. Zis-a lui stăpânul: Bine, Slugă bună şi credincioasă, peste puţine ai fost 
credincioasă, peste multe te voi pune; intră întru bucuria domnului tău. 

24. Apropiindu-se apoi şi cel care primise un talant, a zis: Doamne, te-am ştiut 
că eşti om aspru, care seceri unde n-ai semănat şi aduni de unde n-ai împrăştiat. 
25. Și temându-mă, m-am dus de am ascuns talantul tău în pământ; iată ai ce 
este al tău. 

26. Și răspunzând stăpânul său i-a zis: Slugă vicleană şi leneşă, ştiai că secer 
unde n-am semănat şi adun de unde n-am împrăştiat? 

27, Se cuvenea deci ca tu să pui banii mei la zarafi, şi eu, venind, aş fi luat ce 
este al meu cu dobândă. 

28. Luaţi deci de la el talantul şi daţi-l celui ce are zece talanți. 

29, Căci tot celui ce are i se va da şi-i va prisosi, iar de la cel ce n-are şi ce are i 
se va lua. 

30. Iar pe sluga netrebnică aruncaţi-o întru întunericul cel mai din afară. Acolo 
va fi plângerea şi scrâşnirea dinţilor. 


31. Când va veni Fiul Omului întru slava Sa, şi toţi sfinţii îngeri cu EL, atunci va 
şedea pe tronul slavei Sale. 

32. Și se vor aduna înaintea Lui toate neamurile şi-i va despărți pe unii de alții, 
precum desparte păstorul oile de capre. 

33. Și va pune oile de-a dreapta Sa, iar caprele de-a stânga. 

34. Atunci va zice Împăratul celor de-a dreapta Lui: Veniţi, binecuvântaţii 
Tatălui Meu, moşteniţi împărăţia cea pregătită vouă de la întemeierea lumii. 

35. Căci flămând am fost şi Mi-aţi dat să mănânc; însetat am fost şi Mi-aţi dat să 
beau; străin am fost şi M-aţi primit; 

36. Gol am fost şi M-aţi îmbrăcat; bolnav am fost şi M-aţi cercetat; în temniţă 
am fost şi aţi venit la Mine. 

37. Atunci drepții Îi vor răspunde, zicând: Doamne, când Te-am văzut flămând 
şi Te-am hrănit? Sau însetat şi Ți-am dat să bei? 

38. Sau când Te-am văzut străin şi Te-am primit, sau gol şi Te-am îmbrăcat? 

39. Sau când Te-am văzut bolnav sau în temniţă şi am venit la Tine? 


40. lar Împăratul, răspunzând, va zice către ei: Adevărat zic vouă, întrucât aţi 
făcut unuia dintr-aceşti fraţi ai Mei, prea mici, Mie Mi-aţi făcut. 

41. Atunci va zice şi celor de-a stânga: Duceţi-vă de la Mine, blestemaţilor, în 
focul cel veşnic, care este gătit diavolului şi îngerilor lui. 

42. Căci flămând am fost şi nu Mi-aţi dat să mănânc; însetat am fost şi nu Mi-aţi 
dat să beau; 

43. Străin am fost şi nu M-aţi primit; gol, şi nu M-aţi îmbrăcat; bolnav şi în 
temniță, şi nu M-aţi cercetat. 

44. Atunci vor răspunde şi ei, zicând: Doamne, când Te-am văzut flămând, sau 
însetat, sau străin, sau gol, sau bolnav, sau în temniţă şi nu Ți-am Slujit? 

45. EI însă le va răspunde, zicând: Adevărat zic vouă: Întrucât nu aţi făcut 
unuia dintre aceşti prea mici, nici Mie nu Mi-aţi făcut. 

46. Şi vor merge aceştia la osândă veşnică, iar drepţii la viaţă veşnică. 


1. Iar după ce a Sfârşit toate aceste cuvinte, a zis lisus către ucenicii Săi: 
2. Ştiţi că peste două zile va fi Paştile şi Fiul Omului va fi dat să fie răstignit. 


Sinaxar - In sfânta şi marea Marţi se face pomenire de cele zece fecioare din 
Sfânta Evanghelie 

Stihiri de la utrenie (stihologia) 


lată mirele vine în miezul nopţii şi fericită este sluga pe care o va afla priveghind; 
iară nevrednic este iarăşi pe carele va afla lenevindu-se. Vezi dar, suflete al meu, 
cu somnul să nu te îngreuiezi, ca să nu te dai morţii, şi afară de împărăție să te 
încui. Ci te deşteaptă strigând: Sfânt, Sfânt, Sfânt eşti Dumnezeule pentru 
rugăciunile Născătoarei de Dumnezeu, miluieşte-ne pe noi. 


Pe Mirele, fraţilor, să iubim, candelele noastre să le grijim, întru bunătăţi strălucind 
şi în dreapta credinţă; ca să intrăm împreună cu Dânsul la nuntă gătiţi, cu fecioarele 


cele înțelepte ale Domnului. Că Mirele, ca un Dumnezeu, dă tuturor dar cunună 
nestricăcioasă. 


Sfat fără de lege asupra Ta, Mântuitorule, adunând din răutate cu pizmă preoţii şi 
cărturarii, au îndemnat pe luda spre vânzare. Pentru aceasta ieşind fără de ruşine, a 
grăit asupra Ta popoarelor celor fără de lege, zicând: Ce-mi veţi da mie şi eu voi da 
pe El în mâinile voastre? Mântuieşte sufletele noastre, Doamne, de osânda 
acestuia. 


Iuda, cel cu mintea iubitoare de argint, s-a întărâtat asupra Învățătorului, vrăjmaşul; 
s-a sfătuit, a gândit vânzare, a căzut din lumină, primind întunericul; a tocmit 
preţul şi a vândut pe Cel fără de preţ. Pentru aceasta a şi aflat răsplătire precum a 
făcut ticălosul: spânzurare şi moarte cu durere. Ci pe noi mântuieşte-ne, Hristoase, 
Dumnezeule, de soarta lui, iertare de greşale dăruind celor ce prăznuim, cu 
dragoste, prea curatele Tale patimi. 


Citiri 
La Utrenie: 


Matei 22, 15-46 (Despre înviere. Cea mai mare poruncă din Lege. Mesia: Fiul şi 
Domnul lui David.) 


Matei 23, 1-39 (lisus mustră pe farisei şi pe cărturari. Mustră Ierusalimul, cel ce 
ucide pe prooroci, şi prezice dărâmarea lui.) 


La Liturghie: 


Matei 24, 36-51 (A doua venire a lui Hristos şi sfârşitul lumii. Când va veni ceasul 
acela?) 


Matei 25, 1-46 : Pilda celor zece fecioare şi pilda talanţilor 


Matei 26, 1-2 (“Ştiţi că peste două zile va fi Paştile şi Fiul Omului va fi dat să fie 
răstignit.) 


Ieşirea 1, 1-20 
lov l,l 


Condac 


La ceasul sfârşitului, suflete, gândind, şi de tăierea smochinului temându-te, 
talantul cel dat ţie cu iubire de osteneală lucrează-l, ticăloase, priveghind şi 
strigând; ca să nu rămânem afară din cămara lui Hristos. 


Icos 

Pentru ce te leneveşti, ticălosul meu suflet? Pentru ce ţi se nălucesc fără de vreme 
griji netrebnice? Pentru ce te zăboveşti cu lucruri trecătoare? Ceasul cel de apoi 
acum este şi ne vom despărţi de la aceste de aicea. Până când ai vreme trezeşte-te 
strigând: greşit-am Ţie, Mântuitorul meu, să nu mă tai ca pe smochinul cel 
neroditor; ci ca un îndurat milostiveşte-Te, Hristoase, spre mine, cel ce strigă cu 
frică: Să nu rămânem afară din cămara lui Hristos. 


Stihirile de la Laude (utrenie) 


“Întru luminările sfinţilor Tăi cum voi intra eu, nevrednicul? Că de voi cuteza să 
intru împreună în cămară, haina mă vădeşte, că nu este de nuntă, şi legat mă vor 
scoate îngerii afară. Curăţeşte-mi, Doamne, spurcăciunea sufletului meu şi mă 
mântuieşte, ca un iubitor de oameni.” 


“De lenea sufletului meu dormind eu, Mire Hristoase, n-am agonisit candelă 
aprinsă din fapte bune şi m-am asemănat fecioarelor celor nebune, trândăvindu-mă 
în vremea lucrării. Stăpâne, nu-mi închide milostivirile îndurărnilor Tale! Ci, 
scuturând somnul meu cel întunecat, scoală-mă şi mă bagă în cămara Ta, împreună 
cu fecioarele cele înțelepte, unde este glasul cel curat al celor ce prăznuiesc şi 
strigă neîncetat: Doamne, mărire Ţie.” 


“ Auzind, suflete, de osânda celui ce a ascuns talantul, nu ascunde cuvântul lui 
Dumnezeu; ci vesteşte minunile Lui; ca înmulțind darul, să intri întru bucuria 
Domnului tău.” 


Stihirile de la Stihoavnă (utrenie) 


Veniţi, credincioşilor, să lucrăm Stăpânului cu osârdie, că împarte slugilor bogăţie; 
şi fiecare din noi să înmulţim talantul darului după măsură. Unul să aducă 
înţelepciune prin lucruri bune; iar altul să săvârşească slujba luminării, să-şi 
împărtăşească credinciosului cuvântul său, celui ce nu ştie tainele, şi altul să-şi 
împartă bogăția săracilor. Că aşa vom înmulţi împrumutul. Şi ca nişte economi 
credincioşi ai darului, ne vom învrednici bucuriei celei stăpâneşti. Căreia ne 
învredniceşte pe noi, Hristoase Dumnezeule, ca un iubitor de oameni. 


Când vei veni întru slavă, lisuse, cu puterile îngereşti şi vei şedea pe scaunul cel de 
judecată, să nu mă desparți pe mine, Păstorule cel bun; că ştii căile cele de-a 
dreapta, iară cele de-a stânga sunt strâmbe. Deci să nu mă pierzi împreună cu 
caprele, pe mine cel înţelenit în păcat. Ci alăturându-mă cu oile cele de-a dreapta, 
să mă mântuieşti, ca un iubitor de oameni. 


Mire, cela ce eşti mai frumos cu podoaba decât toţi oamenii, Carele ne-ai chemat 
pe noi la ospăţul cel duhovnicesc al nunţii Tale, dezbracă-mă de chipul greşalelor 
mele cel ticălos, prin împărtăşirea patimilor Tale. Şi împodobindu-mă cu haina 
slavei Tale celei înfrumuseţate, fă-mă împreună-şezător luminat la masa împărăției 
Tale, ca un milostiv. 


lată, că-şi încredinţează Stăpânul talantul Său ție, suflete al meu. Primeşte darul cu 
frică, împrumută pe Cel ce ţi l-a dat, împarte la săraci şi câştigă prieten pe Domnul, 
ca să stai de-a dreapta Lui, când va veni cu slavă şi vei auzi glasul cel fericit: Intră, 
slugă, întru bucuria Domnului tău. Căreia mă învredniceşte pe mine cel rătăcit, 
Mântuitorule, pentru mare mila Ta. 


Sfântul loan Gură de Aur - Tâlcuirea Evangheliei din Marţea mare 


"Atunci mergând fariseii au făcut Sfat ca să-L prindă în cuvânt". 

- Când "atunci"? 

-Atunci când mai cu seamă ar fi trebuit să se căiască, atunci când ar fi trebuit să 
se minuneze de bunătatea Lui, când ar fi trebuit să se teamă de viitor, când ar fi 
trebuit ca acelea trecute să-i încredinţeze de cele viitoare. Faptele întăreau spusele 
lui Hristos. Vameşii şi desfrânatele au crezut; profeţii şi drepţii au fost omorâţi; şi 
pe temeiul acestor fapte ar fi trebuit să nu I se mai împotrivească Domnului în 
cuvânt când le vorbea de pieirea lor, ci să creadă şi să se înţelepţească. Totuşi nici 
aşa nu pun capăt răutăţii lor, ci zămislesc alte răutăţi şi merg înainte. Şi pentru că 
nu puteau pune mâna pe EI, că se temeau de popor, fariseii au luat altă cale: să-L 
arunce în primejdie şi să-L facă vinovat de crimă împotriva statului. 


"Au trimis la EI pe ucenicii lor împreună cu irodianii, zicându-l: Învăţătorule, 
Ştim că eşti omul adevărului şi calea lui Dumnezeu în adevăr înveţi şi nu- [i este 
teamă de nimeni, că nu cauţi la faţa oamenilor. Deci spune-ne nouă, ce Ţi se 
pare? Se cade a da dajdie cezarului sau nu?" 


Iudeii plăteau tribut, că erau sub stăpânirea romanilor. Şi pentru că fariseii 
văzuseră că Teuda şi luda fuseseră condamnaţi nu cu mult înainte la moarte pentru 
că puseseră la cale o răscoală împotriva ordinii statului, voiau ca prin cuvintele 
acestea ale lor să-l pună în spate aceeaşi vină. De aceea au trimis la lisus şi pe 
ucenicii lor şi pe irodiani, ca să-l sape, după cum gândeau ei, o îndoită prăpastie şi 
de o parte şi de alta; să-l întindă laturile din toate părțile ca să-L prindă orice 
răspuns ar da. Dacă răspundea pe placul irodianilor, să-L învinuiască fariseii; dacă 
răspundea pe placul fariseilor, să-L acuze irodianii. Hristos plătise dajdie, dar ei n- 


o ştiau. Fariseii se aşteptau să-L prindă fie într-un chip, fie în altul. Dar mai mult 
doreau să spună ceva împotriva irodianilor. De aceea i-a şi trimis pe ucenicii lor, ca 
pornindu-L împotriva irodianilor în prezenţa lor să-L dea pe mâna lui Irod ca pe 
unul ce vrea să-i ia puterea. 


Aceasta a lăsat-o şi evanghelistul Luca să se înţeleagă, când a spus că L-au întrebat 
în faţa mulțimilor, ca să aibă mai mulţi martori. Dar a ieşit cu totul altceva. Şi-au 
arătat prostia lor înaintea mai multor oameni. Uită-te la linguşeala şi viclenia lor 
ascunsă! "Stim, spun ei, că omul adevărului eşti!” Pentru ce atunci, fariseilor, 
spuneaţi că este un înşelător, că amăgeşte poporul, că are demon, că nu este de 
la Dumnezeu? Pentru ce cu puţin înainte v-aţi Sfătuit să-l ucideţi? Dar farisei 
fac tot ce le porunceşte viclenia lor. Puțin mai înainte, când L-au întrebat cu 
obrăznicie: "Cu ce putere faci acestea?" n-au căpătat răspuns; de aceea 
nădăjduiesc că acum cu linguşeala să-L înmoaie şi să-L facă să spună ceva 
împotriva legilor statului, ceva împotriva ordinii de stat. Fariseii l-au mărturisit 
adevărul când I-au spus: "Ştim că omul adevărului eşti"; au spus ceea ce era; dar n- 
au grăit cu gând curat, nici de bună voie. Îi mai spun: "Nu-Ți este teamă de 
nimeni". Ai văzut cum se descoperă că au de gând să-L facă să rostească nişte 
cuvinte care-l pot supăra pe Irod, dar să-l bage şi vina că doreşte să pună mâna pe 
putere, că Se răscoală împotriva legilor statului, ca să-L. osândească pe Hristos ca 
pe un răzvrătit şi ca pe unul care a vrut să pună mâna pe putere? Cuvintele: "Nu-Ţi 
este teamă de nimeni" şi: "Nu cauţi la faţa omului", le-au spus fariseii gândindu- 
se la Irod şi la Cezar. 


"Deci spune-ne nouă, ce Ţi se pare?" Acum îl cinstiţi şi-L socotiți învăţător, dar 
atunci când vă vorbea de mântuirea voastră îl dispreţuiaţi şi-L ocăraţi de multe ori! 
De aceea fariseii sunt de acord cu irodianii. Uită-te cât sunt de vicleni! Nu-l spun: 
"Spune-ne nouă: Este bine, este de folos, este legal?" Nu, ci: "Ce Ți se pare?; 
urmăreau deci un singur lucru: să-L trădeze, să-L declare duşman cezarului. 
Evanghelistul Marcu arătând lucrul acesta pune în lumină mai bine cutezanţa şi 
gândul lor ucigaş, spunând că L-au întrebat: "Să dăm dajdie cezarului sau să nu 
dăm?" Fierbeau de mânie, zămisleau viclenie, dar se fățăreau că-L cinstesc. 


- Ce le-a răspuns Hristos? 

- "Pentru ce Mă ispitiți, fățarnicilor?” 

Ai văzut cât de aspru le vorbeşte? Cu cuvântul le face mai adâncă tăietura, când 
vede că răutatea lor e vădită şi desăvârşită. Mai întâi îi zăpăceşte, apoi le închide 
gura, descoperindu-le tainele sufletului lor şi făcând cunoscut tuturora cu ce 
gânduri au venit la EI. Hristos a făcut lucrul acesta ca să pună capăt răutăţii lor, să 
nu mai încerce să-L atace din nou. Îi ţine de rău, deşi fariseii Îi arătaseră multă 


cinstire prin cuvintele lor. Îl numiseră învăţător, mărturisiseră că e adevărul şi că 
nu caută la faţa omului; dar El, Dumnezeu fiind, nu S-a lăsat înşelat de nici 
unul din aceste cuvinte linguşitoare. Asta ar fi trebuit să-i facă pe farisei să vadă 
că mustrarea pe care le-o face Hristos nu se întemeiază pe o simplă presupunere, 
ci este un semn că EI cunoaşte tainele sufletului lor. 


Dar Domnul nu S-a mărginit numai la mustrare, deşi era de ajuns numai darea pe 
faţă a gândului lor ca să-i facă să se ruşineze de răutatea lor; nu S-a oprit la atâta, ci 
le-a închis gurile şi în alt chip, spunându-le:" 


"Arătaţi-Mi banul dajdiei!" 

Și după ce l-au arătat, aşa cum făcea totdeauna, a pronunţat sentinţa prin gura lor 
şi-i face pe ei înşişi să declare că se cade să plătească dajdie. Strălucită şi mare 
victorie! Când Hristos le pune întrebarea, nu-i întreabă pentru că EI n-ar fi ştiut 
ce urmăreau aceia, ci întreabă pentru că voia să-i facă pe ei responsabili de 
propriile lor răspunsuri. Când i-a întrebat: "AI cui este chipul de pe ea?" şi ci au 
răspuns: "al cezarului!", Domnul le-a spus: "Daţi cezarului cele ce sunt ale 
cezarului”. Nu e vorba deci de un simplu dat, ci de o restituire. Lucrul acesta îl 
arată şi chipul şi scrierea de pe ban. 


Apoi, ca să nu spună fariseii: "Ne porunceşte să ne supunem oamenilor”, Hristos a 
adăugat: Se cade, dar, să dăm 
oamenilor cele ale oamenilor şi să dăm lui Dumnezeu cele ce datorăm lui 
Dumnezeu. De aceea şi Pavel zice: "Daţi tuturor cele datorate: celui cu darea, 
dare; celui cu vamă, vama; celui cu frica, frica". Când auzi pe Hristos spunând: 
"Dă cele ale cezarului cezarului”, află că îţi spune să dai cezarului numai 
acelea care nu vatămă cu nimic credinţa; altfel n-ar mai fi o dajdie şi o vamă 
dată cezarului, ci diavolului. 


Când fariseii şi irodianii au auzit acest răspuns li s-a închis gura şi s-au minunat de 
înţelepciunea Lui. Ar fi trebuit să creadă, ar fi trebuit să se spăimânte; le dăduse 
doar dovada Dumnezeirii Lui: le descoperise tainele sufletului lor şi le închisese cu 
blândeţe gurile. Dar ce-au făcut ei? Au crezut? Nicidecum, ci, “Lăsându-L, au 
plecat”. 


După ei au venit saducheii. Ce nebunie! Fariseilor li se închisese gura şi ei se 
apropie de Domnul! Ar fi trebuit să fie mai prevăzători. Dar aşa-i obrăznicia! E 
neruşinată, cutezătoare, încearcă imposibilul! De aceea şi evanghelistul, uimit de 
nebunia lor, o vădeşte, zicând: 

"În ziua aceea au venit la El saducheii”. 


- În care zi? 

- În care a vădit viclenia fariseilor şi i-a ruşinat. 

- Cine sunt saducheii? 

- Alta sectă la iudei în afară de aceea a fariseilor şi cu mult inferioară acesteia. 
Saducheii susțineau că nu există nici înviere, nici suflet. Erau oameni 
necredincioşi, îndrăgostiţi de cele materiale. Erau multe secte la iudei. De aceea şi 
Pavel spune: "Sunt fariseu, din secta cea mai riguroasă a legii noastre". 


Saducheii nu-L întreabă direct despre înviere, ci plăsmuiesc o pricină şi născocesc 
un fapt, care, după părerea mea, nu s-a petrecut niciodată. Au de gând să-L pună în 
încurcătură pe Hristos şi voiesc să strice credinţa şi în înviere şi în modul învierii. 
S-au apropiat tot cu blândeţe de Domnul şi au spus: 

"Învăţătorule, Moise a zis: Dacă va muri cineva, neavând copii, să ia fratele lui 
pe femeia lui şi să lase urmaşi fratelui lui. La noi au fost şapte fraţi; şi cel dintâi, 
însurându-se, a murit şi neavând urmaşi a lăsat pe femeia lui fratelui său. 
Asemenea şi al doilea şi al treilea până la al şaptelea. lar mai pe urmă a murit şi 
femeia. Deci, la înviere, a căruia dintre cei şapte va fi femeia?” 


Uită-te la răspunsul de adevărat învăţător dat de Domnul saducheilor! Chiar dacă 
au venit la EI cu gând viclean, totuşi L-au întrebat şi pentru că nu ştiau ei înşişi ce 
răspuns să dea. De aceea nici Hristos nu le spune: "Făţarnicilor!”. Apoi pentru ca 
Hristos să nu-i întrebe pentru ce şapte fraţi au ţinut aceeaşi femeie, saducheii 
citează pe Moise, deşi, după cum am spus, eu socot că aceasta este o născocire a 
lor. Pentru că cel de-al treilea frate n-ar fi luat-o, când a văzut că cei doi fraţi 
dinaintea lui au murit; dacă ar fi luat-o al treilea, n-ar fi luat-o al patrulea, nici al 
cincilea; dacă ar fi luat-o toţi aceştia, apoi nici într-un caz n-ar fi luat-o cel de-al 
şaselea sau cel de-al şaptelea frate, că ar fi socotit-o pe femeie piaza rea, că iudeii 
sunt superstiţioşi; dacă acum mulţi au această boală, cu mult mai mult pe vremea 
aceea. Dar, în afară de asta, iudeii fugeau de astfel de căsătorii, deşi-i silea legea; 
astfel Rut, moabiteanca, rămasă văduvă, abia s-a căsătorit cu o rubedenie tare 
îndepărtată, iar Tamara, tot din pricina aceasta, a fost silită să trăiască cu socrul el. 


- Dar pentru ce saducheii n-au născocit numai doi sau trei fraţi, ci şapte? 
- Ca să-şi bată joc, după socotinţa lor şi mai mult de înviere. De aceea şi spun: 
"Toţi au avut-o", ca să-L încurce. 


- Ce le-a răspuns Hristos? 

- Le-a răspuns la amândouă întrebările lor; dar nu cuvintelor lor, ci gândurilor lor, 
descoperind totdeauna gândurile lor ascunse; uneori lăsa mustrarea pe seama 
conştiinţei celor ce-L întreabă, alteori îi mustra în auzul tuturora. Uită-te cum 


Hristos le răspunde la amândouă întrebările lor! Le arată întâi că este înviere, apoi 
că învierea nu-i aşa cum şi-o închipuie ei. Că le spune: "Vă rătăciți, neştiind 
Scripturile, nici puterea lui Dumnezeu". 


Pentru că saducheii se dăduseră cunoscători ai Scripturii, citind pe Moise şi legea, 
Hristos le-a arătat că tocmai întrebarea pusă de ei îi vădeşte necunoscători ai 
Scripturii. De aceea au şi venit să-L ispitească, pentru că nu ştiu Scripturile şi 
pentru că nu cunosc cum trebuie puterea lui Dumnezeu. "Ce e de mirare, le spune 
Domnul, că Mă ispitiți pe Mine Care vă sunt încă necunoscut, când nu 
cunoaşteţi nici puterea lui Dumnezeu, despre care aţi primit atâtea dovezi şi pe 
temeiul raţiunii şi al Scripturii? Rațiunea singură ar fi fost în stare să vă facă să 
cunoaşteţi că toate sunt cu putinţă la Dumnezeu? 

Hristos le răspunde la întrebare. Şi pentru că pricina necredinţei saducheilor în 
înviere era credinţa lor că pieirea este soarta tuturor lucrurilor din lume, de aceea 
Hristos le-a îndreptat mai întâi părerea lor greşită despre soarta lucrurilor din lume 
- că asta era pricina necredinţei lor în înviere - apoi le arată cum va fi învierea: 

"Că la înviere, le spune Hristos, nici nu se însoară, nici nu se mărită, ci sunt ca 
îngerii lui Dumnezeu din cer”. 


Evanghelistul Luca spune: "Ca fiii lui Dumnezeu. Aşadar dacă nu se însoară, 


întrebarea este de prisos. Nu pentru că nu se însoară, de aceea sunt îngeri, ci pentru 
că sunt ca îngerii, de aceea nu se însoară. 


Prin acest răspuns Hristos a înlăturat şi celelalte păreri greşite despre înviere, după 
cum şi Pavel, printr-un cuvânt, a lăsat să se înțeleagă totul: "Căci chipul lumii 
acesteia trece". 


Hristos a arătat deci cum va fi învierea; dar totodată a arătat că este înviere. Cu 
toate că a fost dovedită şi existenţa învierii odată cu arătarea chipului cum va fi 
învierea, totuşi Hristos adaugă cu prisosinţă şi alte dovezi; nu se mărgineşte să le 
răspundă numai cuvintelor lor, ci le răspunde şi gândurilor lor. Astfel, când nu 
sunt prea vicleni, ci 
dar când îl întreabă numai din răutate, nici nu le răspunde la întrebare. Şi le-a 
închis gura saducheilor tot cu Moise, pentru că şi ei pe Moise îl aduseseră ca temei, 
şi le-a zis: "lar despre învierea morților n-aţi citit că: "Eu sunt Dumnezeul lui 
Avraam şi Dumnezeul lui Isaac şi Dumnezeul lui Iacov? Nu este Dumnezeul 
morţilor, ci al viilor". 


"Nu este Dumnezeu al celor ce nu există, le spune Hristos, al celor ce odată au 
murit şi nu vor mai învia". 


- Dar atunci pentru ce se spune în altă parte: "Ca să domnească şi peste morţi şi 
peste vii''? 

- Nu este nici o contrazicere între un text şi altul. Prin "morţi" se înţeleg aici cei 
care au să fie vii. De altfel altceva se spune în cuvintele: "Eu sunt Dumnezeul lui 
Avraam" şi altceva în "Ca să domnească şi peste morţi şi peste vii". Domnul 
cunoaşte şi un alt fel de moarte, despre care a spus: “Lăsaţi morţii să-şi îngroape 
morţii lor”. 


"Și auzind mulțimile se mirau de învăţătura Lui”. 


Saducheii n-au cules vreun folos din cuvintele lui Hristos; ci, fiind biruiţi, au 
plecat; dar mulțimile cele curate la inimă au cules folos. 


Aşadar pentru că aşa este învierea, haide să facem totul ca să avem parte de 
locurile cele dintâi de acolo! 


"Iar fariseii, auzind că a închis gura saducheilor, s-au adunat împreună şi L-a 
întrebat unul din ei, învăţător de lege, ispitindu-L şi zicând: " 


Evanghelistul arată iarăşi pricina pentru care fariseii ar fi trebuit să tacă; şi cu asta 
dă pe faţă şi obrăznicia lor. 

- Cum şi în ce chip? 

- Prin aceea că ei îl atacă din nou pe Hristos, deşi auziseră că închisese gura 
saducheilor. Ar fi trebuit ca aceasta să-i potolească; dar nu; se silesc să-L atace mai 
grozav decât înainte. Acum pun pe un legiuitor să-L întrebe; nu pentru că voiau să 
afle, ci pentru că voiau să-L ispitească. ŞI-L întreabă: "Care este cea dintâi 
poruncă?"'Şi pentru că cea dintâi poruncă este aceasta: "Să iubeşti pe Domnul 
Dumnezeul tău", ei îi pun această întrebare cu nădejdea că-L vor prinde, că adică 
Hristos are să îndrepte această poruncă ca să arate că şi EI este Dumnezeu. 


- Ce le-a răspuns Hristos? 

- Le-a arătat că au ajuns aici pentru că n-au nici un pic de dragoste, pentru că 
sunt mistuiţi de invidie, pentru că-i roade pizma. Şi le-a spus: 

"Să iubeşti pe Domnul Dumnezeul tău. Aceasta este cea dintâi şi cea mai mare 
poruncă; iar a doua, asemenea acesteia: Să iubeşti pe aproapele tău ca pe tine 
însuţi”. 


Domnul face acum ceea ce făcuse mai înainte cu saducheii. Aceia îl întrebaseră 
despre modul învierii; i-a învăţat despre înviere, dar i-a învățat mai mult decât 


ceruseră ei. Şi acum a fost întrebat de cea dintâi poruncă; EI însă vorbeşte şi de a 
doua, foarte apropiată de cea dintâi; că a doua este asemenea celei dintâi - lăsându- 
le să înţeleagă că din răutate L-au întrebat. Că "dragostea nu pizmuieşte". Cu 
aceasta le dovedeşte că EI ascultă şi de lege şi de profeți. 


- Dar pentru ce evanghelistul Matei spune că legiuitorul l-a întrebat ca să-L 
ispitească, iar evanghelistul Marcu, dimpotrivă: "Văzând lisus, spune el, că a 
răspuns înţelept, i-a zis lui: "Nu eşti departe de împărăţia lui Dumnezeu". 

- Nu este nici o contrazicere între un evanghelist şi altul, ci chiar deplin acord. La 
început, legiuitorul L-a întrebat pe Hristos pentru a-L ispiti; dar, folosindu-se de pe 
urma răspunsului, a fost lăudat. Hristos nu l-a lăudat la început, ci când legiuitorul 
a spus că dragostea de aproapele este mai mare decât arderile de tot; atunci i-a zis: 
"Nu eşti departe de împărăţia lui Dumnezeu". Legiuitorul trecuse cu vederea toate 
poruncile cele mici şi a vorbit de dragoste, care este capul virtuţilor. Toate celelalte 
porunci - şi sâmbăta şi celelalte - sunt date în vederea acestei porunci. Hristos însă 
nici nu l-a lăudat desăvârşit, că îi lipsea încă ceva. Spunând: "Nu eşti departe", i-a 
arătat că e încă departe, ca să-l facă să caute ce-i mai lipsea. Să nu te minunezi că |- 
a lăudat, când legiuitorul I-a spus: "Unul este Dumnezeu şi nu este altul afară de 
EL", ci cunoaşte şi aici că Domnul răspunde după sufletul celor care vorbeau 
cu E]. Oricât de multe lucruri ar spune ei despre Hristos, nevrednice de slava Lui, 
totuşi nu vor îndrăzni să spună că EI nu este Dumnezeu. 


- Dar atunci pentru ce îl mai laudă, când legiuitorul spune că nu este alt 
Dumnezeu în afară de Tatăl? 

- Când Hristos îi laudă răspunsul lui, nu vrea să spună că El nu-i Dumnezeu - 
Doamne, fereşte! Dar pentru că nu era timpul potrivit să descopere Dumnezeirea 
Sa, îl lasă să rămână în învăţătura lui de mai înainte; îl laudă însă că ştie bine 
învăţăturile cele vechi, ca să-l facă destoinic să primească la vreme potrivită şi 
învăţătura Noului Testament. De altfel cuvintele: "Unul este Dumnezeu şi în afară 
de El nu este Dumnezeu" nu sunt spuse nici în Vechiul Testament, nici în altă 
parte pentru lepădarea Fiului, ci în opoziţie cu idolii. Deci, Domnul, lăudând pe 
legiuitorul acesta, care a grăit aşa, îl laudă în sensul explicaţiilor de mai înainte. 


Apoi, după ce a răspuns, îi întreabă şi EI la rândul Său pe farisei: 

"Ce vi se pare de Hristos? Al cui Fiu este? Ei au spus: "Al lui David". 

Uită-te, te rog, când pune Hristos fariseilor întrebarea: "AJ cui Fiu este Hristos"? 
După ce făcuse atâtea minuni, după ce săvârşise atâtea semne, după ce 1 se 
puseseră atâtea întrebări, după ce arătase şi cât de mare este acordul dintre EI şi 
Tatăl - acord şi în cuvinte şi în fapte -, după ce lăudase pe învățătorul de lege, 
care spusese: "Unul este Dumnezeu", ca să nu poată spune fariseii: "A făcut 


minuni, dar este împotriva legii, este potrivnic lui Dumnezeu". De aceea le pune 
atât de târziu întrebarea aceasta, ca să-i îndrumeze pe nesimţite şi să dea şi ei 
mărturie că El este Dumnezeu. Pe ucenicii Săi i-a întrebat mai întâi ce spun 
oamenii despre El şi apoi pe farisei. Pe aceştia nu 1-a întrebat cum i-a întrebat pe 
ucenici; ar fi spus că este un înşelător, un viclean, pentru că ei grăiesc orice fără 
teamă. De aceea le cere hotărârea lor. 


Pentru că avea să meargă la patimă, Hristos citează profeția care Îl propovăduise 
limpede ca Domn. N-o citează aşa dintr-o dată, nici n-o spune din proprie 
inițiativă, ci mânat de o pricină binecuvântată. 

Domnul i-a întrebat al cui Fiu este Hristos; dar pentru că n-au spus adevărul despre 
EI - că au spus că EI este simplu om - Hristos le îndreaptă părerea lor greşită şi 
citează pe David, care propovăduise Dumnezeirea Lui. Fariseii socoteau că Hristos 
este un simplu om; de aceea au şi răspuns: "AJ lui David". Hristos însă, 
îndreptându-le părerea lor, citează pe profet, care mărturiseşte că este Domn, că 
este cu adevărat Fiu şi de aceeaşi cinste cu Tatăl. Şi nu S-a oprit aici; ci, ca să-i 
înfricoşeze, adaugă şi următoarele, zicând: 

"Până ce voi pune pe vrăjmaşii Tăi aşternut picioarelor Tale”. 


Pentru că măcar aşa să-i aducă la Sine. Şi ca să nu spună fariseii că David L-a 
numit "Domn "linguşindu-L şi că spusa aceasta este numai o spusă omenească, iată 
ce întrebare le pune Hristos fariseilor: 

"Dar cum David cu duhul îl numeşte Domn?” 

Vezi că îi face să primească pe nesimţite adevărul despre EI şi despre slava Sa? 
Mai întâi a spus: "Ce vi se pare vouă? Al cui Fiu este?", ca prin întrebare să-i facă 
să dea răspunsul cel drept; dar pentru că fariseii au răspuns: "AJ lui David", Hristos 
n-a spus: "Dar iată ce grăieşte David", ci tot sub formă de întrebare zice: "Dar 
cum David cu duhul îl numeşte Domn?", tot ca să nu-i supere spusele Sale. De 
aceea nici n-a spus: "Ce vi se pare vouă despre Mine?", ci: "Despre Hristos". Tot 
aşa şi apostolii aduc vorba despre Hristos tot pe nesimţite, când spun: "Se cuvine 
să vorbim cu îndrăcire despre patriarhul David că a şi murit şi a şi fost 
îngropat". Şi Hristos la fel, tot pentru aceeaşi pricină, dă învăţătura aceasta sub 
formă de întrebare şi sub formă de silogism, spunând: 


"Dar cum David cu duhul îl numeşte Domn? zicând: "Zis-a Domnul către 
Domnul Meu: "$Şezi de-a dreapta Mea până ce voi pune pe vrăjmaşii Tăi 
aşternut picioarelor Tale”. Deci dacă David îl numeşte Domn, cum este Fiu al 
lui?" 


Prin aceste cuvinte Hristos nu vrea să spună că nu-i Fiul lui David -Doamne 
fereşte! - că n-ar fi ţinut de rău pe Petru pentru asta, ci ca să îndrepte părerea 
greşită a fariseilor despre El. Deci când Hristos spune: "Cum este Fiu al lui?', 
spune aceasta: "Este Fiul lui David, dar nu aşa cum ziceţi voi!" Fariseii spuneau că 
Hristos este numai Fiul lui David, nu şi Domn. Și lucrul acesta îl spune Hristos 
după ce a adus mărturia profetului David, dar şi atunci tot pe nesimţite: "Deci dacă 
David îl numeşte Domn, cum este Fiu al lui?" 


Fariseii însă nu I-au dat nici un răspuns, deşi au auzit aceste cuvinte. Nici nu voiau 
să înveţe ceea ce trebuia. De aceea şi Hristos adaugă zicând că Hristos este Domn 
lui David. Dar, mai bine spus, nici aceste cuvinte nu le-a grăit în chip absolut, ci a 
luat în sprijinul Său şi pe profetul David, pentru că fariseii nu credeau în cuvintele 
Lui şi pentru a nu fi bârfit de ei. Lucrul acesta mai cu seamă trebuie să-l avem în 
vedere: să nu ne smintim când Domnul spune despre El ceva umilitor şi josnic. 
Pricina, în afară de altele multe, este aceea că EI Se coboară până la judecata şi 
sufletul celor cu care vorbeşte. De aceea şi acum învăţa sub formă de întrebare şi 
răspuns. Dar şi sub forma aceasta lasă să 1 se întrevadă Dumnezeirea Sa. Nu-i 
acelaşi lucru a auzi că este Domn al iudeilor cu a auzi că este Domn al lui David. 


Uită-mi-te şi ce prilej potrivit a găsit Domnul ca să vorbească de Dumnezeirea Sa. 
Când legiuitorul I-a spus că "Unul este Domnul", atunci a vorbit şi despre El că 
este Domn şi pe temeiul profeţiei lui David, nu numai pe temeiul faptelor Lui. Le-a 
arătat, apoi, că Tatăl Îl va răzbuna: "Până ce voi pune pe vrăjmaşii Tăi aşternut 
picioarelor Tale". Şi aceste cuvinte arată acordul dintre EI şi Tatăl şi egalitatea de 
cinste. 


Acest sfârşit pune Hristos discuţiei Sale cu fariseii. Sfârşit sublim şi măreț, în stare 
să le coasă gurile. Din pricina acestui sfârşit fariseii au tăcut; nu de bună voie, ci 
pentru că n-au mai avut ce spune. Şi astfel au primit o lovitură de moarte, ca să nu 
mai îndrăznească să mai vină la EI cu astfel de întrebări. 


Că spune evanghelistul: "Nimeni n-a mai îndrăznit din acea zi să-L mai întrebe". 


Nu puţin au folosit mulțimile de pe urma acestor discuţii cu fariseii. De aceea de 
acum înainte Hristos îşi îndreaptă către mulțimi cuvântul. Izgonise lupii, sfărâmase 
uneltirile lor. 


Fariseii n-au câştigat nimic, pentru că erau stăpâniţi de slava deşartă, pentru că erau 
cuprinşi cu totul de această patimă cumplită. 


Sfântul loan Gură de Aur - Cuvânt la Sfânta şi marea Marţi - Împotriva 
lenevirii de a veni la Biserică 


“Daţi lui Dumnezeu cele ce sunt ale lui Dumnezeu ” (Mt. 22, 21) 


NI se pare că n-am isprăvit nimic, când ne-am dat osteneala de a vă îndemna să fiţi 
mai osârdnici cu vizitarea adunării, unde se face slujirea cea dumnezeiască; căci 
iarăşi Biserica este deşartă şi părăsită de fiii ei. De aceea, eu iarăşi trebuie să vă 
îngreunez şi să vă fiu povară, pe de-o parte dojenind pe cei de faţă, pe de alta 
probozind pe cei ce lipsesc. Pe aceştia din urmă, pentru că rămân în lenevire şi în 
uşurătatea minţii lor, iară pe voi, pentru că nu vă îngrijiţi cu râvna cuvenită pentru 
mântuirea confraților voştri. 


Eu iarăşi sunt silit să vă îngreunez şi să vă fiu povară, nu pentru mine şi pentru 
folosul meu, ci pentru voi şi pentru mântuirea voastră, care îmi este scumpă. Poate 
să se supere pe mine oricine vrea, poate să mă ocărască pentru aceasta şi să mă 
vorbească de rău, că totuşi nu voi înceta de a vă fi povară, în felul acesta, şi această 
împovărare este lucrul cel mai bun, pe care-l pot eu face. 


Căci poate, poate că tocmai prin aceasta vă veţi sfii şi de acum înainte vă veţi 
îngriji pentru mântuirea fraților voştri, ca nu de-a pururea să fiţi proboziți pentru 
unul şi acelaşi lucru. Căci ce-mi foloseşte mie, când voi lăudaţi predicile mele, dar 
nu umblaţi după fapta bună; şi ce mă va vătăma pe mine, când voi îmi veţi retrage 
lauda voastră, dar eu voi vedea că fapta bună şi cucernicia voastră cresc ? 


Nu aplauzele ascultătorilor, ci îndreptarea lor este adevărata laudă pentru un 
predicator. Cuvintele care plac pier repede în aer, iară îndreptarea ascultătorilor 


este pentru predicator şi pentru ascultători un folos durabil şi netrecător. Lauda 
voastră poate numai aici jos, pe pământ, să dea predicatorului însemnătate, iară 
îndreptarea sufletelor voastre îi va da lui duh de veselie, când se va înfățişa la 
scaunul Judecăţii lui Hristos. 


A nu se îngriji cineva de mântuirea celorlalţi oameni nu este un păcat mic, ci acesta 
merită o pedeapsă aspră şi neînlăturată, cum s-a întâmplat robului aceluia din 
Evanghelie, care a îngropat talantul său în pământ. 


EI a fost dojenit nu pentru vreo purtare fără de orânduială în viaţa sa privată, nici 
pentru vreo necesitate, căci el a întors totul neatins. Dar vinovăția lui a stat în aceea 
că el n-a dobândit talantul, nu l-a îndoit, iar pentru aceasta a fost vrednic de 
osândit. 


Din aceasta vedem că, spre a se mântui cineva, nu este de ajuns ca noi înşine să fim 
aprinşi de râvnă pentru slujirea de Dumnezeu; cineva trebuie să îndoiască talantul 
său, iar aceasta se face când noi ne îngrijim nu numai de mântuirea sufletului 
nostru, ci şi de a confraţilor noştri. 


Sluga aceea, desi a zis. „Iată, ce-i al tău” (Mt. 25, 25), totuşi aceasta n-a fost 
deajuns pentru apărarea sa, căci Domnul a zis către dânsul: „Se cuvenea ţie să fi 
dat argintul meu schimbătorilor”. 


Socoteşte acum cât de uşoare sunt poruncile Domnului! Adică omul cere de la 
sluga sa, care a împrumutat bani de la stăpânul său, ca ea să-i aducă iarăşi îndărăt,; 
Dumnezeu însă nu face aşa; EI cere numai ca talantul să fie dat cu împrumut, şi nu 
ne face răspunzători de înturnarea lui. Aceasta va să zică: îndeamnă pe aproapele 
tău, dă-i sfatul tău, fă numai datoria ta, iar a-l îndupleca nu stă în puterea ta. 


Dumnezeu cere numai ca tu să pui talantul tău şi să-l dai la dobândă. Ce este mai 
lesne decât aceasta? Şi cu toate acestea, sluga aceea a numit pe Domnul său aspru 
şi nemilostiv.Aşa fac slugile cele rele şi leneşe, ele totdeauna aruncă greşalele lor 
asupra stăpânilor. De aceea a fost acela pedepsit şi legat şi aruncat în întunericul 
cel mai dinafară. Pentru aceea, ca să nu ne întâmpine şi pe noi acelaşi lucru, să 
îndemnăm şi să sfătuim pe fraţii noştri, fie că ascultă ei cuvintele noastre sau nu. 
Dacă ei ne vor urma, se vor ferici şi pe dânşii şi pe noi; iară dacă nu ne vor urma, 
vor trage asupră-le cea mai grea osândă, fără ca noi, în ce ne priveşte, să suferim 
cea mai mică vătămare. 


Noi ne-am făcut datoria, le-am dat sfatul şi povăţuirea cea bună; ne-urmarea lor nu 
poate a ne aduce vreo vătămare. 


Nu atunci păcătuim noi, când nu câştigăm pe alţii, ci numai atunci când neglijăm 
de a le da îndemn şi povăţuire. lară dacă noi totdeauna i-am îndemnat şi i-am 
sfătuit bine, de acolo înainte, Dumnezeu nu pe noi, ci pe dânşii are să-i tragă la 
socoteală. 


Însă omul pe care cineva de-a pururea îl sfătuieşte şi-l învaţă, abia este cu putinţă 
ca la sfârşit să nu se îndrepteze şi să nu se facă râvnitor. Eu pot la aceasta să aduc o 
zicătoare cunoscută, care spune că apa, picând necontenit pe o piatră, la sfârşit o 
găureşte. Ce este mai moale decât apa şi ce este mai vârtos decât piatra ? Cu toate 
acestea, necontenirea picurării biruieşte firea cea vârtoasă a pietrei. lară dacă 
necontenirea poate birui chiar firea, cu atât mai vârtos va putea ea să biruiască 
voia; creştinătatea, iubiţilor, nu este o jucărie, un lucru de a doua mână. Aceasta 
noi o spunem de-a pururea, şi totuşi nimica nu isprăvim. Ce gândiţi voi, câte dureri 
simt eu, când observ că în zilele de sărbători mulțimea cea mare se aseamănă cu 
valurile cele nenumărate ale mării, iară acum nu se arată la slujirea de Dumnezeu 
nici a suta parte din acea mulţime? 


Unde sunt acum aceia care ne îmbulzesc în zilele de sărbători ? Eu îi caut, îi jelesc 
acum, gândind câţi dintre dânşii iarăşi se duc la pieire după ce au fost mântuiţi 
odată, cât de mulţi frați văd eu lipsind, cât de mic este numărul celor ce doresc 
mântuirea şi ce mare parte a Bisericii se aseamănă unui trup mort şi nemișcat. Dar 
Voi veţi zice, poate: ce ne pasă nouă? 


Trebuie să vă pese foarte mult. Vai acelora care nu caută să mântuiască pe confrații 
lor, nu-i îndeamnă, nu le dau sfat! Trebuie să vă pese vouă, celor ce nu-i siliți şi 
nu-i întoarceţi de la uşurătatea minţii şi de la lenca lor. Cum că noi nu trebuie să ne 
îngrijim numai de noi, ci şi pentru alții, Hristos ne-a arătat-o lămurit, când ne-a 
numit sare, aluat şi lumină (Mt. 5, 13; 14 şi 13, 33). Căci anume aceste lucruri 
sunt folositoare şi avantajoase pentru alții. 


Lumina luminează şi se arată nu pentru dânsa însăşi, ci pentru aceia care şed în 
întuneric. Şi tu eşti o lumină — nu pentru ca să ai lumină pentru tine singur, ci 
pentru ca să poţi întoarce şi pe cei rătăciţi. Căci la ce foloseşte lumina dacă ea nu 
poate sluji celor ce şed în întuneric? Si ce foloseşte un creştin, dacă el nu câştigă pe 
nimenea şi nu întoarce pe nimenea în fapta cea bună? 


Tot aşa sărează sarea, nu pe sine însăşi, ci împiedicând alte trupuri ca să nu treacă 
în putrejune şi nelăsându-le să se piardă. Asemenea trebuie să faci şi tu. Dacă 
Dumnezeu te-a făcut sare duhovnicească, tu eşti dator a săra şi a împrospăta 
membrele care trec în putrejune, adică pe confrații tăi, care sunt leneşi şi cugetă 
cele pământeşti, a-i depărta de lene ca de putrejune; şi iarăşi a-i lega cu trupul 
Bisericii. 


Tot pentru aceasta Dumnezeu te-a numit aluat, încă şi aluatul nu se dospeşte pe 
sine însuşi, ci plămădeala, oricât de mare sau mică ar fi ea. Aşa trebuie să fiți şi 
vol. Chiar de aţi fi puţini după număr, totuşi după credință şi după râvna cea 
cucernică trebuie să fiți puternici şi tari. 


Deci, precum aluatul nu este slab, cu toată micimea lui, ci prin puterea sa cea 
lăuntrică covârşeşte toată plămădeala, aşa şi voi puteţi întoarce la râvnă un număr 
mult mai mare, numai de veţi voi. 


învinovăţiți vara, căci aud pe unii făcând aceasta şi zicând: „Căldura acum este 
prea mare, zăduful este nesuferit, nu putem să ne strângem şi să ne înghesuim într- 
o adunare prea mare, ne umplem de sudoare şi de năduşeală”; când ziceţi aceasta, 
în adevăr mie-mi este ruşine de voi, căci acestea sunt vorbe femeieşti, de nimica şi 
fără putere. 


Este o adevărată ruşine măcar a răspunde la astfel de dezvinovăţiri, dar totuşi 
trebuie să facem aceasta; căci dacă voi nu vă roşiţi a spune acestea, cu atâta mai 
puţin trebuie să roşim noi de a vă răspunde. Deci, ce să vă răspundem noi la aceste 
pricinuiri ? Eu vă voi aminti istoria celor trei bărbaţi din cuptorul cel cu foc, care 
în mijlocul flăcărilor ce-i înconjurau din toate părţile, ce se atingeau de gura şi 
de ochii lor şi amenințau a-i năbuşi, totuşi n-au încetat a aduce Domnului 
Dumnezeu cântarea cea sfântă a laudei, în mijlocul focului îl lăudau mai veseli 
decât pe o drăgălaşă pajişte. 


Pe lângă aceasta vă voi aminti de Daniil şi de groapa leilor din Babilon, încă şi de 
o altă groapă plină de noroi, care era aproape să înăbuşească pe profetul 
Ieremia. Pe cei ce vor să dezvinovăţească nevenirea lor la Biserică prin arşiţă, 
îndată îi voi duce de /a această groapă la temniţă şi le voi arăta cum Pavel şi Syla 
sunt încătuşaţi acolo, plini de vânătăi şi de răni, cu trupul Sfâşiat de mulțimea 
loviturilor, cum ei totuşi în mijlocul nopții cântau laude lui Dumnezeu şi 
săvârşeau prea sfânta lor priveghere. Toţi aceşti sfinţi din cuptorul cel înfocat, din 
groapa leilor, din temniţă, din câtuşi şi din tot felul de pătimiri nespuse, niciodată 


nu s-au îngreuiat de toate acestea, ci le-au suportat cu o râvnă neobosită, într-o 
evlavie arzătoare şi preamărire a lui Dumnezeu. 


Noi însă, care nici măcar o mică parte din pătimirile acelor sfinți nu am răbdat, am 
vrea să ne lăsăm de îngrijirea mântuirii sufletelor noastre pentru căldură, pentru 
puţină arşiţă şi sudoare, a ne feri de adunările servirii dumnezeieşti, şi în locul lor 
să ne amestecăm în societăţile cele pierzătoare, care nu au în sine nimic sănătos ? 
Nu este aceasta o nebunie? 


Cuvântul lui Dumnezeu este o rouă atât de plăcută şi drăgălaşă, iar tu vorbeşti de 
arşiţă? Hristos zicea curat: „Apa pe care Eu o dau omului se va face într-însul 
izvor săltător întru viaţa cea veşnică ” (In. 4, |, 4); şi iarăşi: „Cel ce crede întru 
mine, precum a zis Scriptura — râuri de apă vie vor curge din pântecele lui” (In. 7, 
38). 


Când ai tu izvoarele şi râurile cele duhovniceşti, spune-mi, te mai temi de arşița 
cea trupească ? Când este vorba de târg, unde este aşa de mare zgomot, aşa de 
cumplită înghesuială şi aşa de năsilnică arşiţă, nu te aperi cu căldură, şi totuşi nu 
poţi zice, că în târg suflă numai vânt plăcut şi răcoros, iară aici în Biserică s-a 
strâns tot pripecul şi arşiţa. 


Mai degrabă este cu totul dimpotrivă, căci Biserica este podită cu pietre răcoroase, 
împotriva razelor soarelui ea este apărată prin ziduri şi acoperământ şi prin bolți 
înalte, acolo, din contră, fiecare loc este expus razelor celor arzătoare ale soarelui, 
pe lângă aceea, acolo domneşte o înghesuială cumplită, mult fum şi praf, şi încă 
multe altele, care pricinuiesc greutăţi. Din aceasta vedem că astfel de pricinuiri şi 
dezvinovăţiri ale nevenirii la Biserică, precum le-am pomenit eu, trebuie a le însuşi 
lenevirii şi moleşirii sufletului care nu este încălzit de flacăra Sfântului Duh. 


Însă eu adresez vorba mea nu tocmai celor absenţi, ci mai vârtos vouă, care nu-i 
atrageţi aici, nu-i opriţi de la lenevirea lor şi nu-i faceţi să vină la această masă 
mântuitoare. Când slugile voiesc să săvârşească o lucrare împreună, cheamă pe toți 
soţii lor; voi însă când aveţi să săvârşiţi o slujbă duhovnicească Domnului 
Dumnezeu, slujirea cea dumnezeiască, nu vă îngrijiţi de soţii voştri la slujire, ci-i 
lăsaţi a pierde acest mare câştig. Dar dacă ei nu voiesc? Va zice cineva: stăruieşte 
asupră-le, nu-i lăsa până ce vor voi! Dacă vor vedea că noi nu-i slăbim, ba 
necontenit îi zorim, vor voi şi ei. Dar toate acestea sunt numai o îndoială şi o 
dezvinovăţire de nimic. 


Câţi părinți sunt aici care n-au cu dânşii pe copiii lor ? Nu poți tu oare nici pe 
copiii tăi să-i aduci aici ? De aici înţelegem noi că mulţi lipsesc din această adunare 
nu numai pentru lenevirea lor, ci şi pentru că voi nu v-aţi făcut datoria. 


Dacă voi până acum nu aţi fost râvnitori la aceasta, trebuie să fiți cu atât mai mult 
de acum înainte. Fiecare să aducă, de acum, la Biserică, împreună cu dânsul, pe 
vreunul dintre cei de aproape ai săi; tatăl să-şi aducă fiul, fiul pe tatăl său, bărbatul 
pe nevasta sa, femeia pe bărbatul său, stăpânul pe sluga sa, fratele pe frate, 
prietenul pe prieten; unul să încurajeze şi să îndemne pe altul a se arăta toţi aici. Ba 
nu numai pe prietenii noştri, ci încă şi pe vrăjmaşii noştri să-i invităm la această 
comună comoară de norocire. Şi când vrăjmaşul va vedea această grijă a ta pentru 
mântuirea sufletului său, desigur îi va trece ura asupra ta. 


Zi celui ce nu voieşte să meargă la Biserică: nu te ruşinezi tu oare de jidovi, care cu 
aşa mare stricteţe păzesc sâmbăta lor şi chiar înaintea serii acelei zile se opresc de 
orice lucru? Vineri, când soarele se pleacă spre apus, ei curmă toate afacerile, 
cumpărarea şi vânzarea încetează. Jidovii încă şi acum păzesc legea lor atât de 
curat, măcar că vremea ei a trecut şi măcar că ea nu le ajută, ci mai mult îi vatămă; 
iară tu, care de la umbră ai trecut la lumină şi te-ai învrednicit a vedea soarele 
dreptăţii, tu, care ai dreptul de cetăţenie al cerului, şi căruia ţi s-a încredinţat 
adevărul, tu nu vei voi oare să arăţi o râvnă aşa de mare ca jidovii? 


Numai pe o mică parte a zilei te chemăm aici şi tu nu vei voi oare nici această mică 
parte să o întrebuinţezi spre ascultarea cuvântului lui Dumnezeu ? Spune-mi, ce 
iertare poţi tu nădăjdui ? Cu ce poţi tu oare să te dezvinovăţeşti temeinic şi 
cuviincios ? Este cu neputinţă, aşa cum este cu neputinţă ca cineva, fiind atât de 
leneş şi uşuratic de minte, să dobândească iertare, chiar de ar făptui el mii de 
treburi şi isprăvi pământeşti. 


Nu ştii tu că, dacă vei veni aici şi te vei ruga lui Dumnezeu, atunci treburile tale 
vor merge mai bine? Tu ai multe griji vremelnice! Tocmai de aceea vino aici, 
pentru ca prin părtăşia ta la această adunare să câştigi ajutorul lui Dumnezeu şi, 
liniştindu-te, iarăşi să te duci de aici. Tu vei câştiga atunci pe Dumnezeu întru 
ajutorul tău şi susţinut de mâna cea cerească, nu vei mai fi biruit de duhurile 
cele rele. 


Dacă tu iei parte la rugăciunea Episcopului, părintelui nostru, şi la evlavia 
obştească, dacă auzi cuvântul lui Dumnezeu, dacă cu chipul acesta dobândeşti 
ajutorul cerului şi ieşi de aici înarmat cu aceste arme, atunci nici Satana nu te va 


mai putea vătăma, nici vreunul dintre oamenii cei înrăutățiți, a căror ocupaţie este 
de a jigni şi de a cleveti pe alţii. 


Iară dacă tu fără aceste arme te duci de la casa ta la târg, lesne vei putea fi biruit de 
toţi cei ce te pândesc. De aici vine că multe din afacerile noastre, atât private, cât şi 
publice, nu merg după dorinţa noastră; de aici vine că noi nu ne grijim înainte de 
toate de suflet şi de duh, ci nesocotim orânduiala, pradă treburilor celor lumeşti. De 
aici vine că toate merg aşa pe dos şi fără de rânduială, şi domneşte o confuzie aşa 
de mare. 


Mai zic încă o dată, socotiți ce durere mare trebuie să simtă sufletul meu, când 
gândesc că în sărbători toată cetatea de la sine şi fără invitare se grămădeşte aici; 
iară dacă a trecut sărbătoarea, nimeni nu mai vine aici, chiar de m-aş osteni şi i-aş 
invita toată ziua? 


Aceasta cu adevărat mi-a pricinuit mult necaz, şi cu am zis în sine-mi: sfatul şi 
îndemnarea sunt zadarnice, voi faceţi toate numai din obicei, şi prin predicarea 
mea nu vă faceți mai buni şi mai râvnitori. în sărbători veniţi aici mulţime, iară 
dacă a trecut sărbătoarea, atunci se vede că predica mea nu a adus nici un folos. 


Nu dovediţi voi oare cu acestea, că predica mea, întrucât vă priveşte pe voi, este 
nefolositoare şi de prisos? Poate că noi pe mulți i-am supărat cu cuvintele noastre. 
Dar tocmai cei leneşi nu prea iau la inimă dojana noastră, altminterea ar trebui ca 
ei să lepede uşurătatea minţii şi să se facă mai osârdnici. 


Spune mie, poţi tu oare trage din vreo afacere lumească atât de mare folos, pe câtă 
pagubă îţi aduce lipsirea de la Biserică? Este cu neputinţă de a trage din vreo altă 
societate atâta folos, pe cât din această sfântă adunare. 


Tu gândeşti poate la sala judecății, la casa sfatului, sau la palatul împărătesc. Este 
adevărat, noi aici în Biserică nu dăm nimănui vrednicii şi dregătorii, 
comandamente ori altele asemenea; dar noi dăm aici o vrednicie, care este mai 
mărită decât cea împărătească; de fapt nu noi, ci harul lui Dumnezeu dă aici 
această vrednicie. Dar care este acea mare vrednicie pe care o primesc cei ce vin 
aici? Ei se învaţă a birui patimile cele nebuneşti, a stăpâni poftele cele păcătoase, a 
învinge mânia, a înăbuşi zavistia şi a subjuga deşertăciunea. 


Un împărat, care şade pe tronul său împodobit cu coroană, nu este aşa de mărit ca 
omul la care mintea şade pe scaun, domneşte peste patimile cele înjosite şi se 
împodobeşte cu această putere precum cu o coroană mărită. Spune-mi, ne folosesc 


oare porfira şi hainele cele pompoase, şi coroana cea înfrumuseţată cu pietre 
scumpe, dacă sufletul este robul patimilor? Ce ne foloseşte nouă a fi liberi şi mari, 
dacă partea cea mai însemnată a noastră, sufletul, suspină într-o robie înjositoare? 
Precum nu ne foloseşte nouă nimic, când trupul nostru din afară pare sănătos iară 
înlăuntru îl ard frigurile, aşa nu ne ajută nouă stăpânirea cea pământească, ba chiar 
nici tronul cel împărătesc, când înlăuntru sufletul este sfâşiat de poftele cele 
sălbatice şi duhul este răsturnat de pe tronul stăpânirii de către patimi, încât se 
gârboveşte de silnicia lor şi tremură de năpădirile lor. 


Deci pentru ca să nu ni se întâmple una ca aceasta, de aceea aleargă la noi Profeţi 
şi Apostolii, din toate părţile, cu Sfintele Scripturi şi cu îndemnurile şi sfătuirile lor 
domolesc patimile noastre, îmblânzesc sălbăticia poftelor noastre, ajutându-ne a 
ajunge la o domnie care este mai mărită decât o împărăție. 


Pentru aceasta am zis eu că cel ce se depărtează de la slujirea de Dumnezeu şi se 
lipseşte de aceste sfătuiri, singur se răneşte pe sine de moarte, vătămându-se însuşi 
mai mult decât orice altă vătămare ar putea să fie pe pământ. Dimpotrivă, cei ce 
vin aici trag mai mare folos decât de oriunde de aiurea, precum am arătat în 
curgerea cuvântării noastre. 


Legea lui Moise a zis: „„Să nu fe arăţi înaintea Domnului Dumnezeului tău 
deşert” (leş. 23, 15) Deci, dacă fără de jertfă nici la templul Vechiului Testament 
nu se putea merge, cu atât mai mult trebuie a aduce cu sine jertfa, când cineva se 
adună cu fraţii săi la slujirea de Dumnezeu cea creştinească. 


Iară jertfa, pe care cineva trebuie să o aducă cu sine, este mai mărită şi mai nobilă 
decât aceea din legea veche, căci aici omul are să aducă jertfă lui Dumnezeu 
propriul său suflet. 


Nu ştii că sunt păsări care ademenesc la sine pe altele ? Aşa să facem şi noi, căci 
cum ne vom putea noi oare dezvinovăţi, când animale necuvântătoare ademenesc 
la sine pe altele de felul lor, iară noi, care suntem înzestrați cu minte şi cu judecată, 
să neglijăm oare o astfel de prinsoare? De aceea eu vă zic: mergeţi pe la casele 
confraţilor voştri, aduceţi-i cu voi la maica noastră cea obştească, la Biserică. 


Nu este de ajuns să auzim; trebuie să şi facem. Ba încă ne atragem o pedeapsă mai 
mare, când noi măcar că de-a pururea auzim sfătuirile, dar nu facem ce se zice. 
Apostolul zice aşa: „Nu cei ce aud legea sunt drepți la Dumnezeu, ci cei ce 
împlinesc legea vor fi îndreptaţi” (Rom. 2, 13). 


Aceasta în ce-i priveşte pe cei ce ascultă. Dar nici predicatorul nu are nici un folos 
de la cuvântarea sa, dacă purtarea lui nu corespunde învăţăturii sale şi dacă nu pune 
în concordanţă viaţa sa cu cuvântarea sa. 


Ascultă ce zice Psalmistul şi Apostolul. Psalmistul scrie: „Păcărosului i-a zis 
Dumnezeu: pentru ce tu povesteşti dreptăţile mele, şi iei aşezământul de lege al 
Meu prin gura ta, iară tu ai urât învăţătura” (Ps. 49, 17-18). 


lar Apostolul Pavel aşa grăieşte către cei ce se îngâmfează pentru învăţătura lor: 
„Tu te bizuieşti a fi povăţuitorul orbilor şi lumină celor din întunerec, 
îndreptător celor fără de minte, învăţător celor neştiutori; dar pentru ce înveți 
numai pe alții, iară pe tine însuţi nu te înveţi?” (Rom. 2, 19-21). 


Deci, fiindcă mie predicarea, iară vouă ascultarea nimic nu ne folosesc, dacă nu 
facem ceea ce se zice, ba încă prin aceea mai mult se măreşte osânda noastră, de 
aceea noi să nu ascultăm numai în linişte cuvântul lui Dumnezeu, ci să-l şi aplicăm 
în fapte. 


Este foarte bine când cineva de-a pururea aude cuvântul lui Dumnezeu; dar oricât 
de bine este aceasta, totuşi rămâne fără folos, dacă nu unim cu ca şi ascultarea, care 


împlineşte voia lui Dumnezeu. Aşadar, să nu veniţi aici în zadar şi fără roadă, ci 
precum eu de multe ori v-am rugat, şi nu voi înceta de a vă ruga, puneţi toată râvna 
voastră, spre a-i aduce aici pe fraţii voştri; îndemnați pe cei rătăciți si daţi-le sfat 
bun, nu numai cu cuvintele, ci şi cu fapta, că învăţarea prin fapte este cea mai 
puternică. 


Când femeia pe bărbat, tatăl pe fiu, fiul pe tată, sluga pe stăpân, prietenul pe 
prieten şi vrăjmaşul pe vrăjmaş se văd astfel ieşind din Biserică, atunci toți trebuie 
să recunoască de ce mare folos ne-am împărtăşit noi aici; ei trebuie să recunoască 
folosul acesta, când vor vedea că noi ne-am făcut mai blânzi, mai răbdători şi mai 
Cucernici. 


Dacă noi înşine suntem într-o întocmire dreaptă, nu avem nevoie de vorbe multe ca 
să îndemnăm a veni la Biserică pe cei ce lipsesc, ci mai vârtos ei vor pricepe, din 
folosul cel mare de care ne-am împărtăşit, pierderea pe care ei au suferit-o, iar pe 
viitor se vor grăbi a veni şi ei la Biserică, ca să se împărtăşească la rândul lor de 
acest folos. 


Când ei chiar din cele din afară ale voastre vor vedea frumuseţea sufletului vostru, 
ei de ar fi oricât de nesimţitori, totuşi desigur se vor aprinde de dorul unei 
asemenea frumuseți. De aceea noi să împodobim omul nostru cel dinlăuntru, iar 
ceea ce am auzit aici în Biserică, în afară de ea să le punem în lucrare! Precum 
luptătorul dă dovadă la săvârşirea luptei de cele ce a învăţat în şcoala de 
gimnastică, aşa şi noi în afacerile vieţii trebuie să arătăm cele ce am învăţat aici în 
Biserică. Amin. 


Sfântul loan Gură de Aur - Să nu trâmbiţaţi faptele voastre bune înaintea 
oamenilor 

„Că toate faptele lor le fac, spune Domnul, ca să fie văzuţi de oameni” (Matei 
23, 5). Hristos a spus aceste cuvinte ca să arate cât de ahtiaţi sunt după slava 
deşartă; şi slava deşartă i-a pierdut. Mai înainte i-a învinuit că sunt cruzi şi 
trândavi; acum îi învinuieşte că sunt înnebuniţi după slavă. Aceasta 1-a depărtat de 
Dumnezeu; aceasta i-a făcut să lupte într-o altă arenă; aceasta i-a pierdut. 


Un atlet care caută să placă spectatorilor face în faţa spectatorilor acele exerciţii 
care sunt pe gustul lor. Dacă face exerciţii în faţa unor spectatori curajoşi, caută să 
execute acele exerciţii care au nevoie de curaj; dar dacă face exerciţii în faţa unor 
spectatori nepăsători şi trândavi, ajunge şi el un trândav. De pildă: are spectatori 
cărora le place să râdă? Ajunge şi el un măscărici, ca să distreze pe spectatori! Are 
spectatori serioşi şi cu judecată de filozofi? Caută şi el să fie la fel, pentru că de 
aceleaşi simţăminte sunt însufleţiţi şi cei care îl aplaudă. 


Uită-te că şi acum Domnul îi învinuieşte iarăşi cu tărie, pentru că fariseii şi 
cărturarii nu făceau unele fapte cu un scop şi altele cu alt scop, ci toate pentru slavă 
deşartă. Învinuindu-i că umblă după slavă deşartă, le arată că nu caută slava deşartă 
săvârşind fapte mari şi de neapărată trebuinţă — de altfel nici nu aveau, ci erau 
lipsiţi de fapte mari — ci fapte mici şi neînsemnate, dovezi şi ele ale răutăţii şi 
păcătoşeniei lor, cum sunt filacteriile şi ciucurii de la haine. 


„Că îşi lăţesc filacteriile lor şi-şi măresc ciucurii hainelor lor” (Matei 23, 5) 


- Ce sunt filacteriile şi ciucurii? 


- Pentru că iudeii uitau adesea binefacerile lui Dumnezeu, de aceea Dumnezeu a 
poruncit să scrie pe cărţulii mici minunile Sale şi să şi le atârne de mâinile lor. 
De aceea şi spunea Dumnezeu în Deuteronom: „Și le leagă pe ele să ia semn pe 
mâna ta şi Să fie neclătite înaintea ochilor tăi” (Deuteronom 6, 8). Aceste cărțulii 
se numeau filacterii. Aşa cum fac şi acum multe femei care au atârnată de gât 
Evanghelia. Apoi, ca să le aducă iarăşi aminte de poruncile Lui, Dumnezeu a făcut 
cu ei ceea ce fac adeseori mulți oameni care îşi leagă degetul cu un petic sau cu un 
fir de lână ca să nu uite ceva. 7ot aşa şi Dumnezeu a poruncit iudeilor, ca unor 
copii, să-şi coasă de haine, la marginea de la picioare, o fâşie de pânză de 
culoare violetă, pentru ca uitându-se la ea să-şi aducă aminte de poruncile Lui 
(Numeri 15, 38-40). Aceste fâşii de pânză se numeau ciucuri. 


La aceste lucruri erau cu mare luare aminte cărturarii şi fariseii! Îşi lăţeau bucăţile 
de stofă în care aveau cărțuliile acelea şi-şi măreau ciucurii de la haine! Dar aceasta 
este o nebuncască dorinţă de slavă deşartă. Pentru ce umbli, fariseule, după laudă 
şi cinste? Pentru ce-ţi lăţeşti filacteriile? Faci, oare, cu asta vreo ispravă? îţi 
foloseşte la ceva? Câştigi ceva de pe urma lor? 


Dumnezeu nu-ţi cere să-ţi măreşti ciucurii, Să-ţi lăţeşti filacteriile, ci să-ţi aduci 
aminte de cele ce-a făcut pentru tine. Dacă nu trebuie să umblăm după laudă şi 


cinste când facem milostenie şi când postim, deşi acestea sunt fapte bune săvârşite 
cu truda noastră, pentru ce te lauzi, iudeule, cu nişte fapte care te acuză mai ales de 
trândăvie? 


(Sfântul loan Gură de Aur, Omilii la Matei, traducere de Pr. D. Fecioru, în 
» Părinţi şi Scriitori Bisericeşti”, vol. 23, Editura Institutului Biblic şi de Misiune 
al Bisericii Ortodoxe Române, Bucureşti, 1994, pp. 821-822) 


Sfântul loan Gură de Aur - Mormânt văruit pe dinafară, putred pe dinăuntru 


„Hristos îi mustră pe farisei pentru umblatul lor după slavă deşartă, numindu-i 
„morminte văruite” şi spunându-le: „făţarnicilor” (Matei 23, 27). Că slava deşartă. 
este pricina tuturor relelor şi pricina pieirii lor. Nu i-a numit numai morminte 
văruite, ci a spus că sunt plini de necurăţie şi făţărie. Spunea acestea ca să arate 
pricina pentru care n-au crezut; n-au crezut pentru că sunt plini de fățărnicie şi 


nelegiuire. 


Și astăzi sunt mulţi oameni la fel ca şi cărturarii şi fariseii. Se împodobesc pe din 
afară, dar pe dinăuntru sunt plini de toată nelegiuirea. Și astăzi mare e grija şi 
multe sunt chipurile curăţirii pe din afară; dar pentru curățirea sufletului, nici o 
erijă. Dacă ai zgândări puţin de tot conştiinţa unui om, ai da peste grămezi de 
viermi, peste venin şi peste duhoare nespusă, adică poftele cele desfrânate şi rele 
care sunt mai necurate decât viermii. 


Că fariseii şi cărturarii Sunt aşa nu-i atât de grozav, deşi e grozav, dar ca noi, 
care am fost învredniciţi să fim temple ale lui Dumnezeu, noi să ajungem dintr-o 
dată morminte pline de atâta duhoare, da, asta este culmea ticăloşeniei. Cât de 
mare ne e, oare, ticăloşia când ajunge mormânt locul unde locuieşte Hristos, 
unde a lucrat Duhul Sfânt, unde s-au săvârşit atâtea taine? Câte bocete şi 
plânsete nu trebuie scoase când mădularele lui Hristos ajung morminte pline de 
necurăţie? 


Gândeşte-te, omule, că te-ai născut a doua oară, gândeşte-te la darurile de care ai 
fost învrednicit; gândeşte-te la haina ce-ai primit, că ai fost făcut templu de 
nesfărâmat, că ai fost făcut templu frumos împodobit. N-ai fost împodobit cu aur, 


nici cu mărgăritare, ci cu Duhul Sfânt, mai de preţ decât aurul şi mărgăritarele. 
Gândeşte-te că nimeni nu zideşte mormânt în oraş; aşadar nici tu nu poţi fi 
mormânt în cetatea cea de sus. Dacă nu-i îngăduit să zideşti mormânt în oraş, aici 
pe pământ, cu atât mai mult acolo. 


Dar, mai bine spus, chiar aici pe pământ eşti de râsul tuturor dacă plimbi un suflet 
mort; dar nu numai că eşti de râs, dar mai fug şi toţi de tine. Spune-mi, nu s-ar da 
toţi la o parte, n-ar fugi toţi de tine dacă ai plimba de colo până colo un cadavru? 
Gândeşte aşa şi de sufletul tău! E mult mai groaznic să plimbi prin lume un suflet 
omorât de păcate, un suflet stricat, decât un cadavru. Cine va avea, dar, milă de un 
astfel de suflet? Nimeni! Când tu nu ai milă de sufletul tău, cum va avea milă de el 
un alt om când tu te porţi atât de crud cu propriul tău suflet, ca un duşman, ca un 
vrăjmaş? 


Ce n-ai face, oare, unui om care ar îndrăzni să îngroape un mort acolo unde dormi 
şi mănânci tu? Tu însă îngropi sufletul tău mort nu acolo unde mănânci, nici acolo 
unde dormi, ci în biserică, între mădularele lui Hristos, şi nu te temi că are să cadă 
de sus mii de trăsnete şi fulgere peste capul tău? Cum îndrăzneşti, dar, să păşeşti în 
biserica lui Dumnezeu, în templul cel sfânt, când iese din tine o duhoare atât de 
grea? 


Ai primi cea mai cumplită pedeapsă dacă ai duce un mort în palatul împărătesc şi l- 
ai îngropa acolo. Gândeşte-te ce cumplită, ce mare pedeapsă vei primi pentru că 
intri în biserică şi umpli casa cea sfântă a lui Dumnezeu cu atâta duhoare! 


Adu-ţi aminte de femeia cea păcătoasă, care a uns cu mir picioarele lui Hristos şi a 
umplut toată casa cu bun miros. Tu însă faci cu totul altceva în casa lui Dumnezeu. 
Spui că nu simţi duhoarea ce iese din tine? 


Dar asta mai ales e grozăvia bolii; de aceea nici nu te poţi vindeca; eşti mai bolnav 
decât cei care au răni pe trupurile lor, de care nu te poţi apropia din pricina 
mirosului greu ce iese din rănile lor. Cei bolnavi de astfel de boli simt mirosul 
rănilor lor; boala lor nu merită osândă, ci milă; boala ta însă, ură şi osândă”. 


(Sfântul loan Gură de Aur, Omilii la Matei, traducere de Pr. D. Fecioru, în 
;; Părinţi şi Scriitori Bisericeşti”, vol. 23, Editura Institutului Biblic şi de Misiune 
al Bisericii Ortodoxe Române, Bucureşti, 1994, pp. 832-833) 

Sfântul Teofan Zăvorâtul — Predica în Sfânta şi marea Marţi: Siliţi-vă să vă 
apropiaţi şi mai mult de Domnul în mersul vostru în urma Lui 


„Mergând Domnul spre Patima cea de voie, a zis apostolilor pe cale: lată, ne 
suim la Ierusalim, şi Se va da Fiul Omului precum scrie despre Dânsul. Veniţi, 
dar, şi noi, cu gânduri curate să mergem împreună cu Dânsul şi împreună să ne 
răstignim şi să ne omorâm pentru Dânsul dinspre desfătările lumeşti”. 


Astfel ne cheamă sfânta Biserică să mergem, Să pătimim şi să ne răstienim 
împreună cu Domnul în aceste zile închinate pomenirii pătimirilor şi morţii Lui 
Dumnezeieşti. Ca fii ascultători, aţi luat aminte la această chemare de mamă şi aţi 
purces pe calea, arătată de ea, a mergerii împreună cu Domnul. Şi îmi rămâne 
acum nu să vă înduplec la ascultare, ci să numai să doresc, mângâiat fiind de 
ascultarea voastră, ca să duceţi mai deplin şi mai desăvârşit la capăt ceea ce aţi 
început. Şi, de fapt, dacă vreunul dintre voi ar întreba: „Iară, Biserica ne cheamă 
acum Să mergem împreună cu Domnul, Care Se duce la patima cea de [bună] 
voie, noi cum Să facem asta?”, alt răspuns nu ar fi de dat afară de acesta: „Faceţi 
ceea ce faceți, numai faceţi aşa cum trebuie şi veţi merge împreună cu Domnul. 


Iată, voi postiţi, mergeţi la biserică, şi acasă vă rugaţi, aţi lăsat pentru o vreme 
treburile lumeşti şi petreceţi mai mult timp cu voi înşivă, aţi luat asupra voastră 
îndeletniciri evlavioase şi pentru aceasta aţi răpit o parte din timp, mai mare sau 
mai mică, somnului. Faceţi tot aşa. Postirea până acolo unde trupul simţea lipsa 
îndestulării de mâncare şi băutură, osteneala rugăciunii până la istovirea trupului, 
înlăturarea obişnuitelor relaţii lumești cu silire de sine la îndeletniciri mântuitoare, 
privegherea în ciuda tuturor lucrurilor ce trag la somn, precum şi multe altele 


legate de împlinirea pregătirii pentru împărtăşire, alcătuiesc primul pas în urmarea 
Domnului la răstignire. 


Este nevoie doar ca această greutate să fie ridicată cu plăcere, fără cruţare de 
sine. Omul e iubitor de viaţă. O mică împuţinare în mâncare şi lipsa de somn sau 
0 osteneală şi istovire neobişnuită stârnesc tânguirea trupului, şi omului i se 
pare că se comite o încercare de a i se lua viaţa. Cel ce acum, în ciuda acestei 
tânguiri, nu doar că nu se lasă în voia autocompătimirii, ci dimpotrivă, se sileşte 
la ostenelile sus-arătate cu dorinţa de a suferi pentru Hristos, de fiecare dată 
când face acest lucru face un pas în urma Domnului. Şi trebuie spus că numai 
unul ca acesta merge împreună cu Domnul. 


Aşa stau lucrurile în ce vă priveşte? Dacă da, sunteţi pe calea cea bună; iar dacă nu, 
îngrijiţi-vă să mai adăugaţi la osteneala pe care toţi o purtaţi dorinţa necruțătoare 
de a vă chinui trupul pentru Domnul. Prin aceasta veţi aduce ca jertfă Domnului 
iubirea de viaţă, altfel spus veţi duce la împreună-răstignire cu Dânsul trupul 
vostru, urmând fie chiar şi puţin nevoinţei Lui din grădina Ghetsimani. 


Odată ce aţi început aşa, siliți-vă să vă apropiaţi şi mai mult de Domnul în 
mersul vostru în urma Lui. Vreau să spun că ostenindu-vă cu trupul, trebuie să vă 


osteniţi şi cu sufletul. Chiar dacă trupul şi sufletul alcătuiesc un singur om, după 
cum ştiţi nu rareori trupul face una, sufletul alta. Deci, aduceţi şi sufletul la 
conglăsuire cu trupul în ostenelile pe care le purtați acum. Postind cu trupul, 
puneţi şi sufletul să postească: tăiaţi poftele, înăbuşiţi ivirea mişcărilor pătimaşe 
— mânia, osândirea, îngâmfarea, lăcomia, încăpățânarea şi celelalte. Ostenindu- 
vă trupul prin starea la rugăciune aici în biserică ori acasă, osfeniți-vă să staţi 
cucernic şi cu sufletul înaintea feţei Domnului, în inima voastră, întru luare- 
aminte la cele ce se cântă şi se citesc. Îndepărtaţi zarva acestei vieţi şi însinguraţi- 
vă cu trupul — împreunaţi cu aceasta neimprăştierea minţii şi concentrarea în voi 
înşivă. Puneţi-vă trupul să privegheze — deşteptaţi la priveghere şi duhul, altfel 
spus năzuinţa vie a osârdiei către Domnul. 


Vă siliți la îndeletniciri duhovniceşti — siliți-vă şi sufletul să aibă dorinţă de ele, 
dorinţă cu care el nu se poate lăuda întotdeauna. Atunci când faceţi astfel, legaţi 
prin aceasta sufletul: şi el, obişnuit cu mişcarea şi făptuirea liberă, simțind asupra 
sa lanţurile, va începe a tânji ca în închisoare şi va înălța tânguire nemulțumită — 
dar nu slăbiţi în silirea de sine. Prin aceasta vă asemănaţi cu Domnul când L-au dus 
legat la judecată — şi deveniți, prin urmare, şi mai aproape de El în mergerea 
împreună cu El la patima cea de [bună] voie. Osteneala sufletului şi a trupului 


împreună este acelaşi lucru cu călcatul când pe un picior, când pe celălalt, şi 
reprezintă mersul cel mai reuşit în urma Domnului. 


Să ne apropiem şi mai mult. Să ne înfățişăm judecății, la fel ca Domnul. Voi v-aţi 
gândit deja să faceţi asta — am în vedere pregătirea cu țelul împărtăşirii cu sfintele 
lui Hristos Taine. Pentru împărtăşirea cât se poate de vrednică omul se pregăteşte 
curăţindu-şi sufletul de toate păcatele prin pocăință — şi iată de ce este nevoie: 
cercetează-ţi viaţa şi pune-o în faţa poruncilor evanghelice, înlătură tot ce nu 
este potrivit lor, recunoaşte-ţi vinovăția pentru călcarea lor şi osândeşte-te fără 
dezvinovăţire de sine, frânge-ţi inima şi plânge toate lucrurile prin care L-ai 
jignit pe Domnul, şi mărturiseşte-ţi toate răutăţile fără a tăinui nimic, cu 
hotărârea neclintită de a nu te mai supune aplecărilor păcătoase. Cel ce va 
săvârşi aceasta în chipul cuvenit se va asemăna cu Domnul atunci când L-au 
dus spre a fi judecat şi osândit la Ana şi Caiafa, de la aceştia la Pilat, de la Pilat 
la Irod, de la acesta înapoi la Pilat. Deosebirea stă în aceea că pe Domnul L-au 
osândit şi chinuit pe nedrept, iar noi ne osândim şi ne frângem inima după 
dreptate: însă dat fiind că Domnul a fost osândit pe nedrept pentru îndreptăţirea 
noastră, dreapta noastră osândire de sine va fi nouă spre îndreptăţire, prin 
osândirea fără vină a Domnului. 


Vreţi, în fine, să ne apropiem de însuşi Domnul şi să mergem cu EI la patima 
Lui cea de [bună] voie ? lată ce trebuie să faceţi: străbateţi prin cugetare adâncă 
tot drumul Patimilor Domnului, primiţi cu Ssimţirea durerile Lui pe cât poate să 
le încapă firea noastră şi pătimiţi împreună cu EI cu inima. 


> începeți de la rugăciunea Domnului din grădina Ghetsimani, în chinul şi 
suferinţa până la sudoare de sânge, 

> mergeţi împreună cu El prin povârnişuri şi văgăuni până la casa 
arhiereilor; 
fiți alături de EI în nedreptele defăimări aruncate asupra Lui, 
în batjocurile slugilor, 
în lepădarea lui Petru; 
urmaţi-L la Pilat, de la Pilat la Irod şi înapoi; 
ascultați urletul poporului şi încrâncenarea osânditorilor şi hotărârea lor 
cea nedreaptă; 
purtaţi împreună cu El crucea pe Golgota — cruce grea până la căderea 
sub povara ei — în strigătele poporului orbit şi cuvintele muşcătoare ale 
mai-marilor ce jubilau; 

> luaţi asupra voastră pironirea pe cruce, 

> baterea cuielor în carnea vie, 


> înălțarea crucii, care sfâşia rănile, 

> plângerea celor apropiaţi şi, în mijlocul acestora, plângerea Maicii 
Preacurate, 

> batjocurile celor lipsiţi de minte, 


> istovirea nespusă până la însetare şi plecarea capului cu darea duhului. 


Străbateţi toate acestea cu gândul şi trăiţi-le în chip mai viu, Stârniţi impreună- 
simţirea faţă de durerile acelea — şi aşa veţi ajunge în chip nefăţarnic la 
împreuna-pătimire, ca şi cum voi aţi fi suferit şi aţi fi primit rănile. 


Astfel, pas cu pas, vă veţi apropia din ce în ce mai mult de Domnul, Care merge la 
Patima cea de voie, şi veţi merge împreună cu El. Începând cu ostenelile trupeşti, 
treceţi de la acestea la nevoinţele duhovniceşti: iar atât în unele cât şi în celelalte 
faceţi cercetare de sine, plângeţi şi îndreptați prin pocăință ceea ce e neîndreptat, 
pentru a vă împărtăşi în chip vrednic cu sfintele lui Hristos Taine; şi, în fine, prin 
cugetare adâncă la Patimile Domnului intrați în impreună-simţirea şi impreună- 
pătimurea cu El. Şi doar atât? Nu băgaţi de seamă, oare, că această cale nu poate 
fi terminată? 


Astfel se săvârşeşte doar mergerea împreună cu Domnul în drumul Lui spre 
moarte — dar e de trebuinţă nu doar să mergem împreună, ci să ne şi răstienim 
împreună cu El. Cum asta ? 


Tot ce am arătat mai înainte e doar o pregătire 
pentru această impreună-răstignire. În Patimile Domnului şi în pătimirea 
împreună cu El avem insuflare către o viaţă creştinesc-imbunătăţită, în 
nevoinţele sufleteşti şi trupeşti dobândim mijloacele de a o înfăptui, în pocăință 


şi împărtăşire punem începutul ei şi primim putere. Aici rămâne ca, după ce am 
Săvârşit toate cele arătate, să începem în fapt 


Iar cum şi de ce este această viaţă răstignire împreună cu Domnul, înţelegeţi pentru 
prima dată. 


Cum se petrece 
asta, nu voi mai explica. Ştiţi sau veți afla singuri acest lucru. Şi voi încheia 
cuvântul meu prin nefăţarnicele mele dorinţe de bine. 


(extras din Sfântul Teofan Zăvorâtul — Predici la Triod, 30 martie 1865) 


Sfântul Serafim de Sarov - Duhul Sfânt — untdelemnul fecioarelor 
înţelepte.Oare l-am dobândit? 


*$ 


Sfântul Serafim de Sarov: 


“Untdelemnul din candelele fecioarelor înțelepte putea să ardă cu tărie multă 
vreme. Deci aceste fecioare, cu candelele lor aprinse au putut să-şi întâlnească 
Mirele, care venea la miezul nopţii. Împreună cu El, au putut intra în cămara de 
nuntă a bucuriei. 


Insă cele nebune, deşi s-au dus să mai cumpere untdelemn atunci când li s-au stins 
candelele, nu s-au putut întoarce la timp şi au găsit uşa deja închisă. 


care s-a închis şi împiedică drumul către Mire 


sunt j 
nu este fapta bună, ci dobândit 


prin fapte bune şi care preschimbă sufletele dintr-o stare la cealaltă — de la 
starea stricăcioasă la starea nestricăcioasă, din întuneric la lumină, de la 
staulul existenţei noastre (unde patimile sunt legate precum animalele fără 
de minte şi ca fiarele sălbatice) în templul Dumnezeirii, 


Ce mare este mila Domnului pentru mizeria noastră, adică neatenţia noastră 
faţă de grija pe care ne-o poartă, atunci când Domnul spune: “Jată, Eu stau la 
uşă şi bat” (Apocalipsa 3:20), înțelegând prin “uşă” cursul vieţii noastre care nu 
a fost încă oprit de moarte! 


O, cât aş vrea, iubitorule de Dumnezeu, ca în această viaţă să fii pururea în 
Duhul lui Dumnezeu! “In ceea ce vă voi afla, în aceea vă voi judeca, ” grăieşte 
Domnul. 


“Vai nouă dacă EI ne găseşte prea-incărcaţi de grijile şi necazurile acestei vieţi! 
Căci cine va putea să ducă supărarea Sa, cine va suporta mânia feţei Sale? De 
aceea s-a spus: “Privegheaţi şi vă rugați, ca să nu cădeţi în ispită.” (Marcu 
14:38), adică să nu vă lipsiţi de Duhul lui Dumnezeu, căci privegherea şi 
rugăciunea ne aduc harul Său“. 


Sfântul Roman Melodul - Imnul celor 10 fecioare 


Introducere 


Tema nunţii mistice, ca întâlnire a sufletului sau Bisericii cu Mirele Împărat 
Hristos cunoaşte la Sfântul Efrem Sirul două mari dimensiuni: 

4 una priveşte nunta în contextul istoric, bine determinat, al fiecărui suflet, 
individual, personal, şi în acest caz, accentul cade pe realitatea nunţii ca 
realizabilă în viaţa de aici, în „idealul ascetic”, încă de pe pământ, în 
unirea euharistică cu Mirele ceresc; 

+ altă imagine are în vedere eshatonul, dimensionarea eschatologică a nunții 
care va avea loc la cea de-a doua venire a Mântuitorului. În acest caz, 


imaginea nunţii este asociată cu Infricoşătoarea Judecată. 


Imagistica nunţii, prezentă încă din Biblie, atât în Vechiul Testament, cât şi în cel 
Nou, este foarte bogată şi variată, mai ales, dacă ne gândim la Cântarea Cântărilor 
al cărei limbaj nupţial descrie tainica unire a sufletului cu Dumnezeu, a poporului 
lui Israel cu Dumnezeu şi, în fine, a Bisericii cu Hristos. 


Sfântul Roman Melodul urmează şi el aceleiaşi tâlcuiri, în acest imn dedicat 
pericopei evanghelice a celor zece fecioare. latacul de nuntă în care intră miresele 
cele vrednice de Mirele ceresc închipuie Împărăţia Cerurilor. Luminânda din 
săptămâna Patimilor, „Cămara Ta Mântuitorule, o văd împodobită...”se insinuează 


subtil chiar de la început, în Proimionul al 5- lea, în vreme ce întreaga desfăşurare 
a poemului reprezintă (în sensul pe care Gadamer îl atribuie acestui cuvânt- 
repraesentatio, adică a face prezent ceea ce este absent, a traduce în act un model 
sau o imagine) scena Judecăţii de Apoi. 


Puternica forță de sugestie a unor imagini preluate fie din Biblie, fie din tâlcuirile 
Sfinților Părinţi la pericopă, este toată îndreptată spre minuţioasa „reconstituire”, 
dacă putem spune aşa, a realităţii Judecăţii de apoi. De aici, în pofida sim- 
bolismului şi a gesturilor simbolice, regăsim o extremă preocupare şi predilecție 
pentru concret, pentru descrierea cât mai nuanţată şi mai precisă a judecății 
viitoare. 


La acest pragmatism al imaginilor simbolice, ce urmăreşte conştientizarea de către 
cititor a realităţii concrete a Judecăţii de Apoi, se adaugă impresionante tablouri al 
Învierii de obşte, surprinse cu acelaşi înfricoşător realism. Ridicarea din groapă a 
trupurilor, ca dintr-un pat de nuntă, la sunetul trâmbiţei Arhanghelului Mihail, deşi 
nu este descrisă cu aceeaşi amănunţime, aproape medicală, ca în cazul Învierii lui 
Lazăr, are totuşi o mare forță de sugestie prin aluziile subtile la Vedenia oaselor 
uscate a lui lezechiel, 37:2, 6-15: „Iată, Eu voi face să intre în voi duh şi veți 
învia. Voi pune pe voi vine şi carne va creşte pe voi, vă voi acoperi cu piele, voi 
face să intre în voi duh şi veţi învia”. 


Nu mai puţin impresionantă este surprinderea momentului de cumpănă dinaintea 
venirii Mielului, când drepți şi păcătoşii aşteaptă, cutremuraţi, Judecata Mân- 
tuitorului. Textul urmează aici în dublu sens ascendant - Împărăţia Cerurilor, 
descendent iadul. 


Plângerea fecioarelor nebune lăsate în afara cămării de nuntă a Mirelui stârnesc 
replica Mântuitorului care justifică izgonirea fecioarelor nebune, arătând în acelaşi 
timp chipul Judecăţii finale, sau mai curând „criteriul er”: „iubirea de Dumnezeu, 
manifestată ca iubire de oameni şi de aproapele. Aceasta va fi oglinda tuturor 
faptelor noastre din viaţa cea vremelnică, dragostea, a cărei faptă de căpetenie este 
milostenia. 


„Când Hristos va veni să ne judece, care va fi criteriul judecății Lui? Parabola 
ne răspunde: iubirea...(...) Parabola Judecăţii de Apoi ne vorbeşte despre iu- 
birea creştină ” care este, spune în continuare 0 rază, o 


manifestare a Impărăţiei lui Dumnezeu ”. 


Icoana sau chipul îngeresc al milosteniei pe care-l zugrăveşte Sfântul Roman 
Melodul ne înfăţişează această virtute personificată, străbătând toate cerurile, fără 
împiedicare, este virtutea care stă înaintea tronului dumnezeirii, singura virtute 
care nu are nevoie de mijlocitori la Dumnezeu. 


Imnul celor 10 fecioare 


Proimion | 

Pe Mirele Cel veşnic, fraţilor, Îl vom iubi 
Gătindu-ne candelele noastre, strălucind prin 
toată fapta bună 

ŞI prin dreapta credinţă, pentru ca şi noi, ca 
fecioarele cele înțelepte, 

La venirea Domnului 

Pregătiţi să intrăm împreună cu El în cămara de 
nuntă, 

Căci Atotmilostivul în dar dăruieşte ca un Dumnezeu 
Nestricăcioasa cunună. 


Proimion II 


Mirele Mântuirii, nădejdea celor ce pe Tine Te 
Prea măresc, 

Hristoase Dumnezeule, 

Dăruieşte-ne nouă, celor ce-Ţi cerem Ţie 

Ca fără de prihănire să aflăm în cămara Ta de 
nuntă, ca şi fecioarele cele înțelepte, 
Nestricăcioasa cunună. 


Proimion III 

În partea cea de-a dreapta, Hristoase, la cea de-a 
doua-a Ta venire, 

Când vei şedea - Dumnezeu - pe Înfricoşatul 
tău scaun, Stăpâne, lubitorule de oameni, 

Mă rog, nu mă ruşina pe mine atuncea în faţa 
tuturor 


Proimion IV 

Suflete-al meu, următor al celor înțelepte 
fecioare fii, 

Osârduindu-te către dragostea lor cea plină de 


milă, 

Cu pocăinţ-acum strigă: 
„Tuturor dăruieşte, Hristoase, 
Nestricăcioasa cunună”. 


Proimion V 

„„Cămara cea de nuntă este împodobită, suflete 
nenorocit, 

Până când în patimi vei cheltui viaţa ta 

Și nu te vei osteni ca să primeşti cu fecioarele 
cele înțelepte 

Nestricata cunună? 


Proimion VI 

Astăzi timpul faptelor bune ni se arată 

ŞI la porţi - Judecătorul: 

„Să nu ne întristăm, ci mai vârtos postind, 

Să-l înfățişăm lacrimile, pocăinţa şi milostenia, 
Strigând: „Am greşit mai mult decât nisipul mării, 
Ci iartă-ne tuturor, Ziditorule a toate, 

Ca şi noi să avem nestricata cunună. 


1. Auzind pilda celor 10 fecioare din Evanghelie 
În uimire rămân, de gânduri şi cugete 
Frământându-mă: 

Cum toate cele zece fecioare au dobândit 
Virtutea fecioriei celei fără de prihană 

ŞI cum pentru cinci dintre ele 

Fără de rod s-a făcut osteneala? 

Pe când celelalte străluceau cu lumina iubirii de 
oameni; 

ŞI de aceea, pe ele Mirele la Sine le cheamă 

Și cu bucurie le duce în cămara de nuntă, 

Când cerurile se deschid şi celor drepţi împarte 
Nestricăcioasa cunună. 


2. De aceea şi noi căutăm în această Sfântă 
Evanghelie 

A celor 10 fecioare, harul şi tâlcuirea cea după 
virtute-a pildei 


Căci pentru noi toți este pildă de nestricăcioasă 
nădejde 

Căci astfel se face lucrătoare 

Orişicare de Dumnezeu inspirata Scriptură 
Și, căzând la picioarele lui Hristos, să strigăm 
cu-nsufleţire: 

Doamne şi Stăpâne, lubitorule de oameni, 

Dă tuturor cunoştinţă, călăuzeşte-ne pe noi 
spre poruncile Tale, 

Ca să cunoaştem Împărăției calea. 

Căci pe aceasta însetăm noi să urmăm, 

Ca să dobândim nestricăcioasa cunună. 


3. Prin această credinţă şi prin Evanghelie, 
Cei mai mulţi dintre oameni 

Însetează să intre în Împărăţia lui Dumnezeu 
ŞI tot pentru aceasta se străduiesc să păstreze 
virtutea fecioriei, 

Se nevoiesc postind - lucrarea celei mai mari 
virtuţi în viaţă, 


La rugăciune sunt de râvnă plini, iar dogma ne- 
ştirbit o păzesc 

Dar acestora le lipseşte iubirea de oameni 
Şi-astfel tot restul se vădeşte zadarnic, 

Căci oricare din noi, neavând milostenia, 

Nici nu primeşte cununa nestricăciunii. 


4. Dacă oarecari corăbieri sunt înzestrați cu de toate, 
Dar de pânze-s lipsiţi, 

Nu vor putea vreodată ţine calea cea dreaptă pe 
mare. 

S-abate atunci din drum corabia 

ŞI se-mpotmoleşte 

Și nici iscusinţa cârmaciului şi nici a vâslaşilor 

n-o supune. 

Aceasta spre pildă o au toţi cei ce mânecă spre-mpărăţie 
Și dac-şi umplu-ncărcătura cu virtute 

Dar de milostenie-s deşerţi, 

La limanul cel ceresc ei nu vor arunca ancora, 

Nici se vor încununa cu nestricăcioasa cunună. 


5. Judecând milostenia drept cea mai înaltă 
virtute 

Cel ce judecă toate 

Pe oameni 1-a înzestrat cu ea, învăţându-i 
pilda: 

Pe cele cinci fecioare care-au luat cu ele 
untdelemn, 

Înţelepte le-a numit, 

Dar nebune - pe cele care fără untdelemn au 
călătorit. 

ŞI-l auzim pe Sfântul Matei tâlcuind puterea - 
acestei pilde, 

Dar nepotrivit îmi pare cuvintele acestei Evanghelii 
să repet 

În faţa unora care deja cunosc Scripturile. 

Să desluşim deci mai curând scopos-ul ei 

Ca să dobândim nestricăcioasa cunună. 


6. Adâncă este învăţătura pildei 

Cale şi călăuză a toată filantropia şi-a toată 
umilinţa, 

Înălţând cugetul, îl îndreptează, 

lar pe conducătorii poporului îi deprinde mila 
Căci precum şi-ar zidi cineva prea strălucita 
casă 

Şi-mpodobind-o, de n-ar acoperi-o cu acoperiş, 
Zadarnică-i rămâne osteneala. 

Deopotrivă, cel ce pe sine se zideşte virtuților 
casă, 

De nu-şi va pune milostenia acoperiş pentru 
celelalte, 

"Năruie toată lucrarea 

Și-astfel nu dobândeşte nestricăcioasa cunună. 


7. Lesne putem vedea „cugetul” acestei dumnezeieşti Evanghelii 
Dacă tindem ochii cei priveghetori ai minţii 

către Hristos 

Să ne închipuim deci că vedem cu ochii sufletului 

Învierea cea de obşte 

Pe Hristos Mântuitorul arătându-Se în slavă 


Domnul tuturor 

Cel ce şi acum împărăţeşte ca un Domn şi Stăpân a 
toate 

lar cei ce nu mărturisesc aceasta, de stau împotrivă, 
Văpaia focului veşnic pe toţi la un loc îi va arde 
Căci nimeni atunci nu va mai putea fi potrivnic 
Când EI va împărți nestricăcioasa cunună. 


8. Ştim deci cu toţii: precum un glas, trâmbiţa, fără 
de veste, 

Va răsuna prin înger 

Și pe morţii cei din veac va ridica - 

Pe cei care-L aşteaptă pe Hristos, 

Mirele cel minunat, Fiul lui Dumnezeu 

Și Dumnezeul nostru Cel fără de-nceput. 

Când se va face strigare, fără de veste, toţi ÎL 

vor întâmpina. 

ŞI cei care au gata candelele lor hrănite cu untdelemn, 
Mânecând, vor intra împreună cu Mirele 
Moştenitori ai Împărăției Cerurilor, 

Căci acestora credinţa cea încununată de fapte 

Va dărui cu dreptate nestricăcioasă cunună. 


9. Milostenia covârşeşte toate celelalte virtuţi - 
Cea una cu adevărat mai strălucita-ntre toate, 
Iar la Dumnezeu, ea singură 

Mai presus de toate celelalte bune fapte este 
întocmită; 

Ea văzduhul uşor îl străbate şi se înalță 

Mai presus decât va fi soarele şi decât va fi 
luna 

Și fără-mpiedicare la poarta Raiului ajunge 
Dar nu se-opreşte acolo nicicum, ci până la 
îngeri răzbate, 

Întrece şi soborul de-arhangheli, mijlocind la 
Dumnezeu pentru oameni, 

Înaintea tronului împărătesc se închină, 
Aceasta cerându-I: nestricăcioasa cunună. 


10. Aminte să luăm, dar, şi noi la cele cinci 


fecioare atotînţelepte 

Ridicându-se din somnul lor 

Ca dintr-un pat de nuntă, iar nu ca dintr-o 
groap-a morţii, 

Căci untdelemn aveau şi cu dreptate 

Candelele sufletului lor îşi împodobeau. 
Asemeni, celelalte cu-acestea-mpreună pe dată 
s-au trezit 

Cu feţe încruntate, răvăşite şi-n neorânduială 
Se stinseră lor candelele, iar vasele lor le-apărură 
deşarte 

Umblau acum să capete ulei de la cele-nţelepte 
Care-au cules nestricăcioasa cunună. 


11. Prinseră-atunci cele-nţelepte a grăi către 
cele fără de minte: 

„Nu, ca nu cumva să nu ne-ajungă nici nouă, 
Nici vouă 

Uleiul ce-n lume, cât furăm, agonisirăm 
Căci nu îndrăznim, neavând limpede nici o 
încredințare sigură 

Cât priveşte limanul,” 

Acum întregul sobor al drepţilor este în cumpănă. 
Și la judecată se teme de cugetul nearătat al 
Judecătorului 

Până ce limpede se proclamă sentinţa 

Care-i va izbăvi pe ei de toată robia: 

Căci Ziditorul a toate le face parte de milă 
Și le dăruieşte nestricata cunună. 


12. Cele-nţelepte deci răspunseră astfel: „Duceţi-vă, 
Căutaţi acolo la cei care vând, 

De încă mai e cu putinţă să cumpăraţi uleiul 

acum 

Acelea, ca nişte pururi furate de minte, se duseră 
Și-alergau de zor ca să cumpere 

Acum, când timpul faptei era închis pentru toţi, 
Capăt punând şi împiedicând goana fără de rod 

a celor nebune, 

Atunci tulburarea lor se descrie 


ŞI spaima lor cu limpezime se arată: 

Căci ele fără de putinţă caută ca nişte necuvântătoare 
Şi pentru-aceea ele nu dobândiră 

nestricăcioasa cunună. 


13. Când în sfârşit au priceput zadarnica lor 
alergare. 

S-au înturnat cele cinci 

Şi-nchis-au aflat cămara de nunt-a lui Hristos. 
Și toate strigau cu jalnică plângere 

Cu lacrimi şi multe suspine: 

Pentru mare iubirea de oameni, Cela ce eşti 
fără de moarte 

Deschide-ne poarta şi nouă, 

Care-n feciorie ne-am supus puterii tale. 
Atunci Împăratul către acestea tună: 

„Nu voi deschide vouă-mpărăţia, 

Căci nu v-am cunoscut pe voi: din ochii mei pieriţi, 
Căci nu veţi fi purtătoare de nestricăcioase 
cununi. 


14. De-ndată ce-L auziră pe Hristos, Împăratul 
a toate, 

Strigând către cele cinci fecioare nebune 

„Cine sunteţi voi, căci nu vă cunosc”, 

Se şi umplură de toată tulburarea, tânguindu-se- 
n hohote: 

„Drepte Judecător, 

Curăţia noi am păzit, 

Orişice-nfrânare am ţinut, ne-am uscat cu postul, 
Sărăcia am iubit, 

Iar văpaia ruşinoas-a focului patimilor noi 

Am biruit o dată cu poftele 

Și fără prihănire pururi am petrecut 

Ca s-agonisim nestricata cunună. 


15. Dar dup-atâtea virtuţi şi harul fecioriei 

Şi după supunerea sub călcâie a focului desfrâ- 
nării 

ŞI văpaia patimilor au biruit, 


După mulţimea de chinuri, după ce-au sârguit 

După pilda celor din ceruri, 

Și s-au străduit să aibă puterea celor netrupeşti— 
Toate acestea şi câte şi mai câte încă, pe cât pare, 
Au fost aflate fără nici un preţ. 

De toată sârguinţa pline, spre multă virtute, 

Deşartă s-a vădit toată nădejdea. 

Pentru ce, dar, acum te prefaci a nu ne mai cunoaşte, 
Cela ce dăruieşti celor ce vor 

Nestricăcioasa cunună. 


16.Răspunde-ne şi nouă, Unule, Drept Judecătorule, 
Deschide-ne şi nouă porțile Tale, 

Și primeşte-n iatacul de nuntă pe fecioarele 

Tale, Mântuitorule, şi nu-Ţi întoarce faţa Ta, 
Hristoase, de la noi, 

Care Te chemăm pe Tine, 

Ca să nu fim lipsiţi de harul Tău cel fără de moarte, 
Ca să nu fim ruşinaţi şi urâţi în faţa îngerilor, 

Ca nu cumva până-n veac să ne laşi pe noi 


Afară din cămara Ta, Hristoase, şi să rămânem 

afară, 

Căci nu mai presus de noi s-au nevoit intru neprihană 
Cele cărora Tu le-ai dăruit nestricăcioasa cunună. 


17. Astfel de vorbe nebune rosteau cele fără de 
minte către Judecătorul 

Acum se-mplineşte judecata cea dreaptă şi 
adevărată: 

Vremea iubirii de oameni s-a săvârşit, iar acum 
compătimire nu mai este: 

Nici milă nu-i spre a deschide uşile pentru oameni, 
Iar pentru pocăință nu-i loc pentru cei de-aici 
Nici plin de compătimire Cel mai înainte 
Milosârd, 

Ci ne-ndurat Judecător e-acum Cela ce miluieşte: 
Căci voi nemilostive în lume v-arătarăţi, 

Cum, dar, de căutaţi acum 

Nestricata cunună? 


18. Vouă vă spun acum neocolit, de faţă cu 
arhanghelii şi cu toţi sfinții Mei, 

Cele făcute de acestea care-au intrat împreună 
cu Mine: 

Când M-au aflat pe Mine-—n întristare şi foarte 
flămânzind 

S-au grăbit să mă hrănească 

Și iarăşi, însetând, ele, cu toată râvna, Mi-au 
dat să beau, 

Străin văzându-Mă, M-au luat cu ele, ca şi când 
le eram cunoscut; 

În lanţuri fiind legat, m-au slobozit, 

Și când am fost bolnav m-au cercetat; 
Făr-abatere păzit-au toată porunca Mea, 

Pentru aceasta au şi aflat nestricăcioasa cunună. 


19. Iar voi nimic din aste fapte n-aţi lucrat în 
lume cât trăirăţi; 

Păzit-aţi postul, v-aţi nevoit în feciorie şi în 
virtutea cea din vorbe: deci făr'ale cucerniciei 
fapte şi cuvioşiei, zadarnic vă trudirăţi: 
Primirea nevoiaşilor străini v-a fost străină, 
Nici mână de-ajutor nu aţi întins 

Celor bolnavi, necum celor flămânzi, în timp 
ce vouă 

Numai făţărnicia v-a fost îndestulată hrană. 
Pururea, de cinste v-a părut propria cruzime 
Săracului ce bate portiţa de scăpare n-aţi deschis 
Cum oare acuma-mi cereţi nestricata cunună? 


20. Nicicând pentru milă nu aţi avut a dărui 
acestea, 

Pe cei despuiaţi şi-nstrăinaţi, 

Sub acoperişul vostru nicicând nu i-aţi primit, 

De către cei pe care-n amare lanţuri şi-n închisori 
fiind, 

Urechile vă astuparăţi. 

Iar pe cei în boală nu i-aţi cercetat, 

N-aţi arătat blândeţe către cei în sărăcie şi nevoiaşi 
Ci veşnic chip neomenos le-aţi arătat; 


In voi, de caut, ură aflu doar, în loc de milă. 
Cum oare astfel de viaţă petrecând, 
Căutaţi acum la nestricăcioasa cunună? 


21. Pe toate le priviţi cu ochi plini de trufie, 

În vreme ce pe cei săraci mereu dispreţuiţi, 

Faţă de toţi v-aţi arătat făr” de compătimire, fără 
milă, 

Și-asupra celor căzuţi vă ridicaţi fără cruţare, 
Voi înşivă căzuţi fiind în toată clipa. 
Necruţători fiind cu cei de-un neam cu voi şi-un 
chip, 

De parcă fără de greşeală aţi fi. 

Cugetaţi cele înalte, lăudând buna voastră faptă, 
Pe cei ce nu posteau, ca pe nişte lepădaţi ii 
vedeaţi 

Iarăşi vă scârbeaţi de cei căsătoriţi, 

Numai pe voi drepţi vă credeaţi 

Cu toate că nu aţi dobândit nestricăcioasa cunună. 


22. Postul ţineaţi doar ca să nu v-atingeţi de 
hrană, 

Dar faţă de oameni, n-aveaţi decât batjocuri şi 
ocări, 

Iar cât priveşte fecioria voastră, 

Ea însăşi necurată, căci vorbele murdare de 
toată ziua o-ntinară 

La ce bun aşadar virtutea, de cugetul nu are 
deplină fecioria? 

Cu cât mai bine este să bei şi să mănânci, 

Dar trai după lege s-alegi mai curând decât să 
posteşti 

Făr-a posti de ceea ce-i cu-adevărat vătămător. 
Cu ce-ndrăznire-atunci vei cere nestricata cunună? 


23. Nu este ziditor atunci postul, dacă nu 

smulge 

ŞI toate gândurile cele urâte şi faptele cele viclene, 
Nici înfrânarea cărnii nu este întărită 


Când cugetul petrece-n desfrânare. 


Căci e de trebuinţă ca postul pe sigure temeiuri 

să fie aşezat, 

Cum pe loc întărit se zideşte casă: 

Una e mila care măreț o străluceşte, 

Iar cuvioşia, la rându-i, o îmbogățește. 

Ele jur împrejur, ca nişte ziduri de-ntărire o fortifică 
Și îi aduc nestricăcioasa cunună. 


24. Aşadar, ce bine v-a adus postul şi fecioria 

cu lăudăroşenie? 

Când aţi gonit de la voi blândeţea, 

În loc semănând ura. 

Dar eu fiind blând, pe cei blânzi ca Mine îi doresc, 
Şi lor le dau iertarea. 

ŞI nu-i cunosc pe cei ce postul ţin, dar sunt 
fără-ndurare. 

ŞI mai curând primesc pe cei care fac milă, 

Dar pe fecioarele cu rea voire le lepăd de la Mine, 
În schimb cu negrăită cinste îi acopăr 

pe iubitorii de oameni cu care m-am nunut, 

Căci de mult preţ este patul de nuntă cu-nţelepciune, 
Atunci şi are nestricăcioasa cunună. 


25. Căci eu nu sunt sabie ascuţită pentru păcătoşi, 
Ci veşnic ochi blând am pentru oameni, 

Eu, Care pe oameni i-am făcut cu mâna, 

Pe desfrânata ce plângea cu-amare lacrimi 

Eu cu blândeţe am primit-o şi i-am dăruit iertare. 
Pe vameşul ce se pocăia cu lacrimi, l-am miluit 
Și nu l-am lepădat, 

Fiindcă ştiam c-adevarată pocăință sălăşluia în el. 
Faţă de toţi arată milă Ziditorul, 

L-am miluit pe Petru care pe Mine M-a 

lepădat, şi lacrimilor lui 

Eu Însumi M-am făcut părtaş, 

Fiindcă şi el caută nestricăcioasa cunună. 


26. Cât despre cei pe care cu Mine i-am primit 
în cămara cea de nuntă, 
lată, spun faţă de toţi, 


Cu sârg au păzit poruncile Mele pe pământ! 

Pe văduve le-au ocrotit, iar pe orfani i-au miluit 
Cu cei în necazuri şi cei strâmtoraţi împreună 
pătimitori s-au aflat, 

Și nicicând uşa nu le-a fost închisă celor nevoiaşi sau străini 
Și mereu celor bolnavi de grijă le-au purtat, 
Celor pe care voi îi izgoneaţi. 

Nu, nu vă ştiu pe voi: eu de la Mine-i lepăd 

Pe cei ce urători de oameni s-au făcut, 

Dar acestora de lângă Mine le voi da 
Nestricăcioasa cunună. 


27. Arhanghelii-n sobor se minunează auzind 

pe Hristos Împăratul mărturisind pe cele cinci 

care intraseră la EI 

O! slobozire a sfinților lui Hristos! O! laudă 

cea prea mare ! 

În faţa atâtor oameni, ele ridică darul nestricăciunii 
Şi-n faţa aceloraşi, celelalte primesc veşnica osândă. 
Plâng cu amar nesfârşita lor plângere, 

Căci văd cetele sfinților 

Având din milă slobozire, 

Cu toatele purtând nestricăcioasa cunună. 


28. lată deci pe faţă arătate cele care pe oameni 
la Împărăţie-i cheamă. 

Să ne străduim aşadar ca să păzim poruncile lui 
Hristos, 

Să ne întrecem în fapte, de voim să primim în 
pieţe uleiul, 

Căci cei ce vând sunt nevoiaşii, de milostenii 
având trebuinţă, 

Şi-n fiecare zi îl vând, de ce dar suntem nepă- 
sători? 

Când pentru doi bănuţi, primim pentru vecie 
cât ar primi cine dă multe bogății, 

Căci Ziditorul ia aminte la puterea noastră 

Și astfel ne dă nestricăcioasa cunună. 


29. Nu-i grea porunca cea dumnezeiască, 


Nici nu ne cere-a da ceea ce nu putem, 

Ci caută la gândul nostru bun. 

Nu ai decât doi oboli pe pământ? 

Nimic altceva nu ai agonisit? 

Pe-aceştia multmilostivul Domn 

Pururea îi primeşte ca un Stăpân, 

Și ţie îţi va da o mai de preţ cinstire 

Decât celui ce ar fi dat multe avuţii. 

Primind puţin, Mântuitorul mult îţi va da în 
schimb, 

Şi-n loc de cele vremelnice, bucuria celor veşnice-ţi 
va dărui. 

Dă puţină pâine şi vei primi în loc raiul desfătării, 
Foame ori lipsa nu te vor vătăma, răbdând. 

Nici nu ţine socoteală şi n-aştepta răsplata pe 
pământ. 

Căci uşor primeşte iertare cel mai mic 

Iar celor puternici cu putere i se va cere socoteală. 
Plin de mărinimie fii ca s-afli- Împărăţia 

ŞI pentru a primi nestricata cunună. 


30. Pace, pace dăruieşte-mi mie, Doamne, celui de 
toți oamenii judecat, 

Căci cele ce făgăduiesc nu fac şi-i sfătuiesc pe 
alții. 

Când la picioarele Tale cad, dăruieşte-mi mie 
pocăință, 

Mântuitorule, mie, ca şi celor ce aud 

Ca să păzim poruncile în toată viaţa, 

Ca să nu ne aflăm strigând cu-nfricoşare, 
Afară din cămara Ta de nuntă, 

Miluieşte-ne pe noi, după mare milă Ta, 

Cel ce voieşti pururea ca pe toţi să-i 
mântuieşti, 

Cheamă-ne, Mântuitorule, în Împărăţia Ta, 

ca şi noi să avem nestricata cunună. 


(Extras din cartea: Sfântul Roman Melodul - Imnele pocăinţei) 


Sfântul Roman Melodul - Primul condac la Cele zece fecioare 


Glasul al 4-lea primul prooimion: Pe Mirele, fraților, să iubim, al doilea prooimion: 
Hristoase şi Doamne, Tu Care eşti Mire Mântuitor, al treilea prooimion: Acum 
timpul virtuților se arată, purtând acrostihul acesta: Pamavov [al smeritului 
Roman] 


Pe Mirele, fraţilor, să-L iubim, de candelele noastre să ne-ngrijim, strălucind cu 
virtuţi şi credinţă dreaptă, ca să intrăm, precum fecioarele cele cuminţi, îndată ce 
soseşte Domnul, gata, împreună cu EI la nuntă! Căci Milostivul ca Dumnezeu [în] 
dar tuturor oferă cununa cea nestricăcioasă. 


Prooimion 2 

Hristoase şi Doamne, Tu Care eşti Mire Mântuitor, nădejdea celor ce Te laudă, dă- 
ne nouă în dar, celor ce îți cerem, să aflăm curată la nunta Ta, precum fecioarele, 
cununa cea nestricăcioasă! 


Prooimion 3 

Acum timpul virtuţilor se arată şi înaintea uşilor Judecătorul. Să nu ne prindă 
lenea, ci haideţi [ca] postind să aducem lacrimi, smerenie şi milostenie, 

Strigând: „Am păcătuit mai mult ca al mării nisip. Dar iartă pe toţi, al tuturor 
Făcător, ca să luăm Cununa cea nestricăcioasă!" 


1 

A fecioarelor sfântă pildă am auzit, pe care Evangheliile o istorisesc, 
şi în uimire am căzut gândind şi cugetând, 

cum, de vreme ce toate cele zece au dobândit prea curata virtute a fecioriei, 
la cinci fără de rod efortul s-a făcut 

şi cele ce au rămas au strălucit cu lumina iubirii de oameni. 

Pentru aceasta şi Mirele le încurajează 

şi cu bucurie le bagă în cămară 

când cerurile deschide şi oferă 

tuturor drepţilor 

cununa cea nestricăcioasă. 


2 

Mai înainte să căutăm al acestei dumnezeieşti Scripturi înţeles şi folos! 
Al tuturor călăuzitor este Mirele, Cel veşnic tânăr, 

precum întocmai de Dumnezeu inspirata Scriptură spre ajutor se arată. 
Mântuitorului Hristos căzându-l la picioare, din tot sufletul să strigăm: 
„Lubitorule de oameni, al împăraţilor împărat, 

cunoştinţa cea dumnezeiască tuturor dă-o! 

în poruncile Tale condu-ne pe noi 


al împărăției drum să cunoaştem, 

căci mult pe acest [drum] noi să călcăm dorim, 
ca să câştigăm 

cununa cea nestricăcioasă. 


În această credinţă şi din această făgăduinţă toţi oamenii aproape 
cu ardoare doresc să câştige împărăţia lui Dumnezeu. 

Pentru aceasta virtutea fecioriei în ei înşişi grăbesc să păzească; 
practică şi posturi, mare izbândă în viaţă, 

în rugăciuni stăruie şi credinţa cea dreaptă o ţin. 

Le lipseşte însă iubirea de oameni 

şi toate, aşadar, sunt în zadar, 

deoarece oricare dintre noi, neavând milostenie, 

nu primeşte 

cununa cea nestricăcioasă. 


4 
Precum unii ce navighează cu o corabie înarmată, dacă pânzele lasă, 
mersul cel drept pe mare nicicând nu dobândesc, 


pentru că fără pânze corabia nu ia al său drum şi fără de izbândă rămâne. 
Nici iscusinţa conducătorului nu aduce rezultat, nici vâslele. 

Aşa şi toţi aceia care spre împărăție se grăbesc, 

chiar dacă sunt încărcaţi cu orice virtute, 

dacă nu au milostivire, 

nu ancorează în al cerului port. 

nu vor dobândi cununa cea nestricăcioasă. 

Fără îndoială mai mare ca toate virtuțile a considerat milostenia al tuturor Ju- 
decător şi oamenilor le-a predat-o cu învăţătura parabolei. 

Pe cinci dar a numit înțelepte, cu siguranţă pe acestea ce ulei au păstrat, 
şi fără de minte pe acelea care fără de ulei au mers. 

Şi valoarea sa am auzit-o, precum o spune Matei. 

Să readuc toate cuvintele sale 

cunoscătorilor Scripturilor fără de rost consider. 

Pentru aceasta să căutăm cu ardoare înţelesul său cel adânc 

ca să dobândim 

cununa cea nestricăcioasă. 

De mare importanţă este a parabolei învăţătură, 

a oricărei de oameni iubitoare faptă 

drum este şi al smereniei şi al tuturor conducător. 

Conduce împărăţii, simpatia învaţă pe ai poporului conducători. 
Asemenea, aşadar, cum cineva ce casă strălucită a zidit şi cu toate cele o a umplut, 
dacă însă acoperiş nu-i pune, fără de folos se face efortul. 
Asemenea se întâmplă şi cu acela ce casă de virtuţi construieşte 
şi dacă acoperişul iubirii de oameni 

nu adaugă acestora, pagubă are eforturilor sale 

şi nu dobândeşte 

cununa cea nestricăcioasă. 


Şi 

Putem să vedem înţelesul acestei dumnezeieşti Scripturi, dacă a raţiunii 
neadormită privire înălțăm la Hristos. 

Să presupunem, dar, că vedem cu ai sufletului ochi învierea cea de obşte 
şi pe Mântuitorul Hristos să fie împărat al tuturor, 

care desigur şi acum împărăţeşte şi Domn este şi stăpân. 

Și dacă unii se împotrivesc din cauza ignoranței, 


flacăra focului pe toţi să-i mistuie. 
Atunci cu adevărat nici unul să se opună nu va putea, când va oferi 
cununa cea nestricăcioasă. 

Cu siguranţă cunoaştem cu toţii că pe neaşteptate 

trâmbiţa răsunând de [către] înger 

va învia pe morţii tuturor veacurilor care aşteaptă pe Hristos, 

pe Mirele cel Bun, pe Fiul lui Dumnezeu, pe Cel fără de-nceput al nostru Domn. 

Și deodată se aude glas şi toţi să se-ntâlnească merg. 

Și aceia care au pregătite candelele, cele de ulei pline, 

intră de-ndată cu Mirele şi moştenesc cereasca Împărăţie . 

Atunci cu siguranţă acestora credinţa pusă în fapte cu vrednicie le va da cununa 
cea nestricăcioasă. 


- 

Biruieşte pe celelalte virtuţi milostenia cea cu adevărat mai strălucitoare 

ca toate virtuțile mai aproape de Dumnezeu şezătoare. 

Aerul străbate, depăşeşte mai apoi pe lună şi pe soare şi fără de piedici ajunge la a 
celor cereşti intrare. 


Și nici acolo din mers nu se opreşte, ci vine până la îngeri, 

alergând depăşeşte şi pe ale arhanghelilor cete. 

Vine şi pe Dumnezeu fierbinte roagă pentru oameni 

şi stă aproape de al împăratului tron și Îl roagă pentru cununa cea nestricăcioasă. 

Noi, dar, să vedem pe cele cinci tinere foarte-nţelepte, 
care din somn s-au trezit 

ca dintr-o cămară de nuntă 

şi nu [ca din] morminte de adormiţi, 

căci untdelemn au avut şi îndată au pus în ordine 

ale sufletului candele. 

Şi celelalte la fel trezitu-s-au în acelaşi timp cu primele, 
cu feţele posomorâte şi epuizate. 

Căci candele lor s-au stins şi goale erau ale lor vase, 
ulei au cerut să primească de la tinerele cele cuminţi, 
cele ce au câştigat cununa cea nestricăcioasă. 


Il 
Au luat cuvântul înţeleptele şi către cele fără de minte au răspuns: 


„Ne temem ca nu cumva să nu ne ajungă 

Nici nouă şi nici vouă, aceasta ce am avut în viaţă. 

Mai ales că nu avem curaj să credem cum că avem răspuns bun la final". 
Și, cu adevărat, în acest ceas 

toţi cei virtuoşi se găsesc în îndoială 

şi se tem la Judecată de necunoscutul răspuns, 

până în ora în care vădită hotărârea se va face 

şi îi va elibera pe aceştia de orişice robie . 

Milostivire, aşadar, împarte Judecătorul tuturor, 

Care şi dăruieşte cununa cea nestricăcioasă. 

Fără-nconjur au spus cele înțelepte: 

„Mergeţi, cereţi acolo vânzătorilor! 

Poate puteţi să cumpăraţi ulei chiar şi acum." 

Și acestea amăgindu-se, ca-ntotdeauna cele fără de minte, 
s-au grăbit să cumpere, 

când s-a închis pentru toți al neguţătoriei timp, 

a trecut şi s-a oprit al celor neînţelepţi drum neroditor. 
Tulburare le arată atunci şi în mod clar în încurcătură îi arată. 


Au cerut, aşadar, lucru cu neputinţă, ca unele ce sunt nesocotite. 
Pentru aceasta nu au câştigat cununa cea nestricăcioasă. 


Ile, 

Și când au înţeles efortul cel în zadar, s-au întors în final cele cinci 
şi-nchisă au găsit de Hristos cămara cea de nuntă. 

Și toate cu glas trist au strigat şi cu suspine şi cu lacrimi: 
„Deschide, Nemuritorule, uşa dragostei Tale şi nouă, 

care cu fecioria i-am slujit!”. 

Și împăratul le strigă cu putere: 

„Nu se deschide pentru voi împărăţia! 

Nici Eu nu vă ştiu. Fugiţi, aşadar, din mijloc 

de vreme ce nu purtaţi cununa cea nestricăcioasă". 

Și doar ce au auzit pe împăratul tuturor Hristos 

către cele cinci să strige: 

„Cine sunteţi nu ştiu!", tare s-au agitat. 

Au plâns şi au strigat: „Prea dreptule Judecător, am păstrat puritatea 
şi orice fel de cumpătare am practicat, cu dragă inimă. 


În posturi ne-am topit, sărăcia am iubit. 
Flacăra focului desfrânării 

şi poftele noi am învins. 

Am urmat totdeauna viaţa întru totul curată 

cu scop să câştigăm cununa cea nestricăcioasă. 

Însă, după virtuţi şi harul fecioriei şi după biruirea focului desfrâului şi a plăcerilor 
flacără, după eforturi fără de măsură, 

când viaţa îngerilor să dobândim ne-am luptat 

şi a celor netrupeşti vieţuire ne-am grăbit să avem, 

se pare că acestea şi altele asemenea de mari fără valoare s-au găsit. 

Către multa virtute am arătat silință, 

dar întru totul deşartă s-a dovedit nădejdea. 

De ce, dar, nepăsare arăţi, 

Tu care oferi tuturor celor ce vrei, cununa cea nestricăcioasă? 

Arată bunăvoință, Mântuitorule, şi către noi, Dreptule Judecător, unice! 
Deschide uşa Ta, Izbăvitorule, pentru ale Tale fecioare 


şi nu întoarce, Hristoase, faţa Ta de la noi, cei ce Te chemăm pe Tine! 
Ca să nu ne lipsim de veşnicul Tău har, 

să nu ne facem de ruşine în faţa îngerilor. 

Aşadar, pe noi nu ne lăsa 

să stăm pentru totdeauna afară din cămara Ta, Hristoase! 

Căci şi noi fecioria am practicat 

precum acestea cărora le-ai cedat cununa cea nestricăcioasă". 

Precum cei mici vor vorbi către Judecătorul tuturor, 
către acestea Hristos v-a răspunde: 

„Acum se face Judecată, adevărată şi dreaptă. 

A trecut al iertării timp, înţelegere acum nu există. 
Uşă de milostivire nu se mai află pentru oameni, 

căci, după cum ştiţi, loc de pocăință celor de aici nu se oferă. 
lertător nu mai este Cel ce mai înainte cu voi a suferit, 
ci drept Judecător, cel Milostiv. 

Nemilostive voi v-aţi arătat în lume, 

cum deci doriţi 

cununa cea nestricăcioasă? 

| Aşadar], descopăr pe voi în faţa arhanghelilor şi a sfinților toţi, 
Pe câte dintre acestea lângă Mine acum se află 

şi de faptele lor bune m-am învrednicit. 

Trist m-au aflat şi tare înfometat 

şi din tot sufletul au îngrijit să Mă hrănească. 

Și altădată însetat fiind cu dragă inimă M-au adăpat. 

Străin aflându-Mă pe drum, M-au luat în casă ca pe un cunoscut. 
În închisoare ţinut [fiind] M-au îngrijit şi bolnav [fiind] M-au vizitat. 
Au păstrat cu stricteţe orice poruncă a Mea. 

Pentru aceasta au găsit cununa cea nestricăcioasă. 

Acestea însă voi în lume n-aţi făcut, 

chiar dacă postul l-aţi păzit şi fecioria o aveţi şi în cuvinte virtute. 
Pe nedrept însă v-aţi obosit fără fapte de milostenie şi întru totul fără scop. 
Pe străini în ale lor nevoi cu vederea aţi trecut, 

pe cei bolnavi asemenea. 

Nicicând celor flămânzi mână de ajutor nu aţi întins. 

Prefăcătoria voastră rămâne singură [doar]. 

Vă lăudaţi întotdeauna în nemilostivire 

nicicând n-aţi ajutat săracii ce loveau în uşa voastră. 

Cum, deci, cereţi cununa cea nestricăcioasă? 

Nicicum n-aţi vrut să arătaţi milostenie, celor înstrăinaţi şi goi 
şi pe străini nu aţi băgat nicicând în casa voastră. 

Şi celor necăjiţi în închisori şi-n legături 

aţi închis urechile voastre. 

Pe bolnavi nu aţi văzut. 

Şi celor săraci şi neputincioşi nici privire binevoitoare 

nu dădeaţi, lipsă de omenie aveaţi întotdeauna 

ŞI vă-nsoţea mânia-n locul milei. 

Cum deci voi, care cândva în viaţa voastră asemenea aţi făcut, 
cereți acum 

cununa cea nestricăcioasă? 

Cu privire mândră pe toţi priveaţi, de săraci nu aţi îngrijit. 
Neiertători aţi stat faţă de toţi şi cu cruzime aspru v-aţi purtat 


cu cei ce v-au greşit, voi care în fiecare zi greşeaţi. 
Cruzi faţă de aproapele de parcă aţi fi fără de păcat. 
De cele mari v-aţi îngrijit, lăudându-vă în reuşite, 
pe călcătorii postului ca pe pierduţi 

şi pe cei căsătoriţi aţi avut ca dezgustători, 

doar pe voi înşivă drepţi vă credeaţi 

mai înainte de a lua 

cununa cea nestricăcioasă. 


2), 

ŞI postul l-aţi îngrădit doar în abţinerea de la mâncăruri. 

Iar pe de altă parte, faţă de oameni cu ironie v-aţi purtat şi totdeauna cu injurii. 

Aţi avut voi puritate, dar nu atât de curată. 

Cu murdăria cuvintelor în fiecare zi pe aceasta aţi întinat-o. 

La ce, dar, foloseşte fecioria dacă nu are toate gândurile curate? 

Mai de folos este, aşadar, cuiva să mănânce şi să bea şi să se poarte bine decât să 
postească 

şi să nu postească de toate cele ce aduc vătămare. 

Cum, dar, să ceară cununa cea nestricăcioasă? 

Nu oferă deci niciodată folos postul, 

dacă nu le are pe toate şi de la cele necuviincioase 

să scoată-nvăţături şi de la faptele vătămătoare. 

Nici cumpătarea nu se întăreşte fără a trupului curăţie. 
Există într-adevăr temelie a postului 

şi trebuie să zidim a sa casă pe loc tare. 

Cu totul strălucitor îl face milostenia [pe post] şi cucernicia, 
de asemenea, îl hrănește. 

Aşadar, acestea pe acesta ca un zid înconjoară 

şi se fac pricină pentru cununa cea nestricăcioasă. 

Ce v-a folosit postul şi curăția dimpreună cu îngâmfarea? 

Blândeţe n-aţi avut. Cu mânia întotdeauna împreună. 

Însă Eu, Care sunt blând, pe cei blânzi am iubit şi iertare le-am dat. 
Pe postitorii nemilostivi nu-i recunosc 

Şi mai mult accept pe cei ce mănâncă şi au milostivire. 

ŞI urăsc pe feciorelnicii ce arată neomenie. 

Și pe căsătoriţii iubitori de oameni îi cinstesc. 


Cinstită este căsătoria cuviincioasă. 
Pentru aceasta şi are cununa cea nestricăcioasă. 


> 

N-am ascuţit eu sabia păcătoşilor, 

dar am avut privire blândă întotdeauna 

către oameni, al oamenilor Făcător. 

Binevoitor m-am arătat desfrânatei 

ce a plâns şi iertare i-am dat. 

Am miluit pe întristatul vameş şi nu l-am respins, 
căci căinţă adevărată am văzut în el 

Cu simpatie m-am arătat către toţi Eu Ziditorul. 
M-am milostivit de Petru care M-a negat, 

dar ale sale lacrimi M-au înduioşat, 

căci a cerut cununa cea nestricăcioasă. 

ŞI acestora, care împreună cu Mine în cămară au intrat, 

înaintea mulțimii le voi spune: 

„Au păzit cu vigilenţă şi cu grijă în viaţa cea pământească poruncile Mele. 


S-au făcut întotdeauna văduvelor ajutătoare şi pe orfani i-au miluit. 
Împreună au suferit cu cei întristaţi şi cu cei în dureri 

şi niciodată n-au închis uşa săracilor şi străinilor. 

Mereu au potolit durerile bolnavilor, pe care voi i-aţi disprețuit. 
Nu vă cunosc! Resping pe cele lipsite de omenie 

ŞI voi da către cele iubitoare cununa cea nestricăcioasă". 


DI, 

Și a îngerilor mulțime se minunează 

ascultând pe Hristos împăratul 

să accepte pe cele cinci, ce împreună cu El au intrat. 
Foarte mare este laudă şi curajul sfinților lui Hristos. 
Înaintea atâtor mulțimi se câştigă făgăduinţa nestricăciunii, 
înaintea acestora şi celelalte acceptă hotărârea cea veşnică 
şi vor plânge amar plânset fără de folos, 

căci au să vadă mulțimile sfinților 

curaj să aibă de la milostivire 

ŞI toţi să poarte 

cununa cea nestricăcioasă. 


28 

lată dar vădite sunt acestea care cheamă în împărăție pe oameni! 
Prin urmare, să ne grăbim ca să păzim ale lui Hristos porunci! 
Se găseşte de vânzare, dacă vrem să luăm, în pieţe uleiul. 

Și vânzătorii sunt aceştia care de milostivire au nevoie. 

Vând în fiecare zi. Pentru ce, dar, nu luăm aminte? 

Sigur cumpărăm acum şi cu doi bănuţi 

cât poate să ia cineva dând mulţime de bani, 

deoarece al tuturor Domn cercetează ale fiecăruia măsuri 

şi vinde, 

şi astfel procură 

cununa cea nestricăcioasă. 

Nu este grea porunca lui Dumnezeu, căci nu porunceşte să dai ceea ce nu poţi, 
ci intenție [îţi] cere. 

Ai doar două drahme şi nici un alt lucru dobândit? 

Acestea cu bunăvoință le acceptă milostivul Stăpân 

ŞI te va prefera-naintea celui ce a dat mulţime de bani. 

Nu ai nici un ban ca să oferi? 


Atunci celui însetat dă-i un pahar cu apă răcoroasă! 
Aceasta cu mulțumire acceptă Hristos, 
şi negreşit îţi dă cununa cea nestricăcioasă. 

Luând puţine, Mântuitorul foarte multe va da în schimb, 

căci în locul celor vremelnice 

desfătarea bunătăţilor celor veşnice oferă. 

Dă puţină pâine şi vei primi pentru aceasta bună petrecere în Paradis! 

Nu te va vătăma sărăcia, nici lipsa, dacă suporţi cu răbdare. 

Nici judecată nu vei trece. Nu cere aici! 

Cel din urmă cu adevărat iertare primeşte şi cei bogaţi vor da răspuns foarte mare. 
Fă-te recunoscător ca să găseşti împărăția şi ca să iei 

cununa cea nestricăcioasă! 

lartă-mă, iartă-mă, Mântuitorule, 

pe mine cel mai mult păcătos decât toţi oamenii, 
căci câte spun şi sfătuiesc poporul nu le fac! 
Pentru aceasta şi cad înaintea Ta. 


Dă-mi adâncă smerenie, Mântuitorule, 

ŞI mie, şi celor ce citesc, 

ca să păzim în viaţă toate ale Tale porunci 

şi să nu rămânem plângând şi strigând afară din cămară! 
Miluieşte-ne cu milostivirea Ta, 

Tu care totdeauna vrei ca toţi să se mântuiască! 
Cheamă-ne, Mântuitorule, în împărăție 

ca să luăm cununa cea nestricăcioasă! 


(Extras din cartea: Sfântul Roman Melodul - Imne teologice) 


Sfântul Roman Melodul - Al doilea condac la cele zece fecioare 


Glasul 1 având prooimionul idiomelâ şi purtând acrostihul acesta: [al smeritului 


Roman] 


| 

Pentru ce te leneveşti, sărmanul meu suflet? 

Pentru ce te îngrijeşti de cele ce nu trebuie 

şi te ocupi de orice [lucru] fără de folos 

pentru vremurile viitoare şi păstrezi prezentul şi îl ai ca veşnic? 
Sfârşitul se apropie 

şi pricină îți este să vezi deşertăciunea. 

Înalţă, dar, către lisus capul precum gârbovita din Evanghelie ! 

Te-ai eliberat din legăturile tale. 

Să nu te pleci, 

căci somnul sufletului nu aduce folos ! 

Vino, dar, în cele bune ale tale, ridică-te din somn! Mirele vine! 
Să nu rămânem afară strigând: „Deschide-ne nouă!" 


DZ, 

Aceasta cândva şi fecioarele fără de minte au pățit, 
atunci când nu au înţeles a Mirelui venire neaşteptată. 
Pentru aceasta, o, suflete, cât este zi, 


să ieşi la lucrarea noastră, 

căci vine noaptea, 

de care a spus Hristos 

în care nimeni să lucreze nu va putea! 

Și rămânem săraci şi lipsiţi de cele necesare, căci nu ne-am ostenit. 
Fiindcă pe cei săraci în viitor nu îi compătimesc bogaţii, 

pentru că nu s-au milostivit de cele fără de minte fecioarele-nţelepte. 
Acolo fără milă 

va fi judecata pentru cel nemilostiv. 

Să alergăm, dar, înainte la a Celui Milostiv poartă 

strigând: „„Deschide-ne nouă!". 

Ai căzut, suflete al meu, în somn zadarnic. 

Până când adânc vei dormi? 

Trezeşte-te chiar acum la câte vedem: 

înfricoşătoare ameninţări şi cutremure necontenite 

ce pâmântul din temelii au zdruncinat. 

Și loviturile cele necontenite au întors înapoi 

încă şi marea aceasta. 

Înfricoşează-te, aşadar, ca lona 

ŞI trezeşte-te! 

în întreaga lume 

răsună trâmbiţele, 

care prevestesc pe Hristos celor care L-au aşteptat cu răbdare, 
Căci Va veni. 

Şi cel care vine va însemna la sfânta intrare cu semne 
pe cei ce strigă: „„Deschide-ne nouă!". 

Pe acestea, suflete, şi acum le avem înaintea noastră. 
Au ajuns, nu le mai aşteptăm. 

Sunt, aşadar, aproape de noi, în faţa noastră gata. 
Nimic nu lipseşte din câte a spus Hristos 

şi, precum mai înainte a spus, toate se vor face. 

Și foamete şi boli 

ŞI cutremure neîncetate 

şi popor împotriva altui popor se răscoală. 

Cele dinăuntru sunt înfricoşătoare şi cele de afară în ceartă. 
Salvare nu este nicăieri, pretutindeni, dar, primejdia. 


Nicăieri adăpost, fuga a cuprins pe toţi. 
Poarta s-a închis, milostenia s-a pecetluit, 
căci nu am vrut în împărăție să fim strigând: „„Deschide-ne nouă!" 


5) 

Ascultă acestea şi plângi, suflete! 

Suspină acum dintru a ta pornire 

Mai înainte ca faptele să te ajungă şi să plângi fără de voie, când întreg pământul 
va fi mâncat de foc 

şi cerul ca o hârtie se va înfăşura 

când se va despărți marea 

şi al său fund 

se va arăta precum niciodată nu a fost. 

Nu vor lumina cereştile corpuri, 

căci stelele asemenea frunzelor au să cadă. 


Foarte mare tristeţe va fi, 

Când vor veni acestea. 

Se vor cutremura puterile de sus de frică strigând: 

„Unde se va afla cadavrul, vulturii se vor aduna 

şi afară vor lăsa pe vulturi să strige: «Deschide-ne nouă!" . 

Câtă durere aduce strigătul leneşilor şi tuturor păcătoşilor, 
eu cel dintâi dintre ei [fiind]. 

Din rădăcină ne va smulge 

precum cândva pe smochinul cel neroditor 

şi hrană ne vom face iadului 

ca şi cum am fi de secure tăiaţi, 

după cum lisus Mântuitorul sufletelor a spus. 

Suflete al meu, să ne înnoim şi binele să practicăm, 
precum sămânţa cea bună în pământul cel bun, 

şi când va veni să adune în hambare roadele Sale cele bune, 
afară să nu rămânem strigând: „„Deschide-ne nouă!" 

A sosit, secerişul a sosit! 

Secera pentru secerat pregătită este şi ascuţită foarte. 
A cutremurelor nenorocire, ca şi căldura de nesuportat, 
peste întreg pământul s-a întins. 

Secerătorii grăbiţi uneltele lor ţin şi aşteaptă 


să vadă ce Bunul Stăpân al pământului vrea. 

Ce facem , suflete al meu, căci de buruieni suntem umpluţi 
şi ne vor despărţi pe noi de grâu mai înainte de a-l lega 

şi ne vor arunca în foc . 

Haide, dar, să ne grăbim cu lacrimi şi tânguiri 

strigând: „„Deschide-ne nouă!" 

Priveşte, greu timp este prezentul! 
Ce aşteptăm, suflete al meu? 

Cu adevărat este ziua judecății. 
Din cauza noastră mânie atârnă 
peste capetele noastre, căci noi am provocat-o. 
Și focul cel viitor 

datorită nouă ne va arde. 

Cu adevărat nu există lemne 

ŞI nici arbuşti nu se văd, 

ci mânia pentru răzbunare 

aprinde cuptorul. 

Răutatea fiecăruia 


ca Rugul se va face, 

care arde fără să se mistuie, 
căci întotdeauna se aprinde 

şi niciodată nu se stinge, 
decât dacă se scurg lacrimile 
acestora care de aici cu căință 
strigă: „„Deschide-ne nouă!" 


Ș) 

Noapte mai înainte de noapte şi întuneric mai înainte de întuneric 
a cuprins pe toţi deodată 

şi acum suntem precum mai înainte egiptenii 

în negura plăgilor 

şi în furtuna cutremurelor 

ŞI în întunericul războiului. 

Și furia nu se opreşte la acestea, 

căci pe toţi îi aşteaptă Marea Roşie, iadul cel veşnic. 

Mult se înfurie însă Salvatorul nostru lisus, 

căci, chiar dacă a făcut minuni, nu L-am crezut. 

Pentru aceasta cu plăgi a răspuns nedreptăţilor celor necredincioşi, 


să ne încredințăm chiar şi aşa şi să strigăm: „Deschide-ne nouă!" 

Câţi deci ne-am eliberat de Faraonul cel imaginar, de diavol, 
şi de amara sa sclavie, 

să îl tăgăduim până în sfârşit! 

Suntem acum 

Israelul lui Dumnezeu, 

să nu ne întoarcem aşadar în Egipt! 

Nu înţeleg [prin aceste cuvinte] ţara [Egiptului], 

în care Hristos a ajuns, 

ci aceea [ţară] care în Moise n-a crezut. 

Prin Egipt înţelegem, aşadar, inima tare şi neascultătoare, 
inima ce se înfricoşează de îndată ce vin suferinţele 

şi cum se îndepărtează, se face iarăşi aspră. 

Întocmai această inimă avem şi din faptele noastre se vede, 
căci doar în nevoia noastră strigăm: „„Deschide-ne nouă!" 


IN 

Lovitură mare asupra capului nostru, dar sufletul nostru rămâne nepăsător. 
Suferă trupul, dar mintea indiferentă rămâne. 

Toţi primim lovituri de bici, dar nu roagă nici unul dintre noi cu căldură 
pe Cel ce ne biciuieşte. 

Că bici Hristos a folosit 

cutremurul împotriva noastră, 

căci a vrut Domnul 

acelaşi [lucru] să facă 

precum cu biciul atunci în templu. 

Şi noi ca şi copii la minte ne-am purtat 

îngrijindu-ne de mâncare, băutură şi joc. 

Ne aşezăm în piaţă şi unul către altul spunem: 

„Chiar dacă Judecata vine, noi până atunci să petrecem 

şi îndată ce vine strigăm: «Deschide-ne nouă!»" 

Izgoneşte, suflete, aceste cuvinte de pierzanie! 

Calcă judecata celor ce nu cred, căci Judecata vine precum este scris! 
Tatăl nu va judeca să nu creadă cineva că simte milă pentru copiii Săi. 
Fiul va judeca 

şi va arăta toate chinurile 


ce pentru noi a suferit, 

spunând: „Vedeţi ce am suferit, ca şi cum aş fi datorat! 
Vedeţi dacă altul a avut dragoste, 

precum aceasta pe care v-am arătat-o Eu! 

Căci sufletul mi-am dat pentru prieteni . 

Chiar şi când muream de ucenicii Mei am îngrijit 

şi cheile lui Petru am încredinţat spunând: 

„Ţ[ine-le tu şi descuie 

celor ce strigă: « Deschide-ne nouă!" 

O, ce căpăstru şi căluş gândirii mele aşază acest cuget. 
Nu am către acesta nimic ca să răspund. 

De voi spune către Hristos: 

„Ai vrut şi Te-ai răstignit, 

nu Te-a silit nimeni", 

îmi va răspunde: 

„Desigur că am vrut-o, 

dar pentru tine am făcut-o, omule! 

Tu datorai, 

Eu nu îţi datoram". 

Suflete al meu, cuvânt de apărare pregăteşte ca să-l înfățişăm 
atunci lui Dumnezeu şi să ne îndreptățim! 

Dar nu găsim decât dacă purtăm de grijă să ne mântuim 
şi lui Hristos să strigăm: 

„Lu, Care vrei ca toţi să se mântuiască, 

Deschide-ne şi nouă!" 

Învață, suflete al meu, înţelesul cuvintelor Judecătorului, 
ce a gândit, ce-a spus către ucenici, când a dat ultimele porunci! 
„Să nu lipsească", a spus, 

„din sufletele voastre aşteptarea venirii Mele, 

căci împreună cu voi sunt până la al lumii sfârşit 

ŞI voi veni iarăşi din ceruri cu putere" 

Pentru ce, dar, ne obosim? 

ŞI pentru ce, de vreme ce ne-am obosit, 

Nimic nu am câştigat? 

Și măcar de ar fi fost aşa, păcate să nu fi avut. 
Într-adevăr fără de piedică 


Cu mintea noastră să strigăm: „Deschide-ne nouă!" 

Deschide, Doamne, deschide-mi mie 

a milostivirii Tale poartă 

mai înainte ca ochii mei să-i închid! 

Căci trebuie să plec şi să vin lângă Tine 

ŞI pentru toate trebuie să dau socoteală; 

pentru cuvintele ce le grăiesc, 

pentru faptele ce le împlinesc şi pentru cele ce în inimă le gândesc, 
căci şi şoapta de nemulţumire urechile Tale aud. 

„Ale Tale sunt cele dinlăuntrul meu", 

îți spune în psalmii săi David, 

şi toate sunt scrise în cartea Ta . 

Și în aceasta citeşti toate rănile răutăţilor mele. 

Pe Crucea Ta Te rog să le aşezi, căci în Aceasta mă sprijin 
ŞI îți strig cu putere: „Deschide-ne nouă!" 

Da, fraţii mei, pe acestea şi noi 

să le spunem toţi către Creatorul, 

cât suflare este în viaţa noastră , 

mai înainte ca asupra noastră să izbucnească 
furia pe neaşteptate 

asemenea cu durerea celei gata să nască. 

Nu au fost peste noi păcătoşii cei din Tir, 
nici mai răi mincinoşii profeţi de pe Carmel. 
În acelaşi fel ne vom pierde şi noi, dacă nu ne pocăim. 
Câte ptolemeilor li s-au întâmplat 

ajung, să cercetăm 

cruzimea şi neascultarea noastră. 

Să ne pocăim, 

văzând câte s-au întâmplat, 

ca să ne eliberăm de cele viitoare, 

când vom striga 

mâhniţi: „„Deschide-ne nouă!" 

Atât s-a împietrit a noastră minte, căci chiar de am auzit 
ale altora întâmplări, nimic n-am îndreptat. 


Nu este înţelept, 

nimeni pe Dumnezeu nu-L caută, 

ne-am depărtat şi am putrezit. 

Ninivitenii cândva la o strigare 

a profetului s-au pocăit , 

noi Nici glas, nici ameninţare nu primim. 
lezechia cu plânsul a pus pe fugă pe asirieni, 
căci a ridicat asupra lor dreptatea cea dumnezeiască. 
Priveşte! Asirienii 

şi mai înaintea lor ismaeliţii 

ne-au capturat 

şi nu am plâns 

nici nu strigăm cu putere: „,Deschide-ne nouă!" 

Preaînalte Doamne, al tuturor Judecător, nimic de la noi nu aştepta! 
Nu ai nevoie Tu de ale noastre bunuri, 

căci fiecare rămâne în viclenii 

cu gândul şi dorinţa. 

Pentru aceasta, Mântuitorule, 

zilele noastre 

după voinţa Ta condu-le! 

A noastră întoarcere să nu aştepţi, căci nu are să vină. 

Și dacă va veni pentru puţin, 

mai apoi iar se pierde, 

precum sămânţa ce a căzut între pietre, 

precum iarba ce a încolțit între cărămizi 

şi s-a uscat până a se face mare. 

Întinde însă blând asupra noastră a Ta bunătate, 

precum şi peste toţi cei ce cu putere strigă: „Deschide-ne nouă!" 


(Extras din cartea: Sfântul Roman Melodul - Imne teologice) 


Sfântul loan de Kronstadt - Cuvânt despre cântarea: lată. Mirele vine în 
miezul nopţii 


Aţi ascultat acum, iubiţilor, mişcătoarea cântare: lată, Mirele vine în miezul nopţii, 
care se cântă la Denie în primele trei zile ale Săptămânii Patimilor. Pentru ca ea să 
le fie limpede tuturor şi să le aducă roada dorită, daţi-mi voie să propun dragostei 
voastre o tâlcuire a el. 


Cântarea: lată, Mirele vine în miezul nopții ne aminteşte acea parabolă a 
Mântuitorului în care El aseamănă Împărăţia Cerurilor cu cele zece fecioare 
care, luându-și după obiceiul vechi candelele, au ieşit în întâmpinarea mirelui 
lor. Alcătuitorul cântării a avut în vedere tocmai această parabolă. O vom 
reamintim aici şi o vom explica pe scurt. 


Împărăţia Cerurilor se va asemăna cu zece fecioare, care luând candelele lor, au 
ieşit în întâmpinarea mirelui. Cinci însă dintre ele erau fără minte, iar cinci 
înfelepte, căci cele fără minte, luând candelele, n-au luat cu sine untdelemn, iar 
cele înfelepte au luat untdelemn în vase, odată cu candelele lor — dar mirele 
întârziind, au aţipit toate şi au adormit, iar la miezul nopții S-a făcut strigare: 
„Iată, mirele vine! Ieşiţi intru întâmpinarea lui!” Atunci S-au deşteptat toate 
acele fecioare şi au împodobit candelele lor şi cele fără minte au zis către cele 
înțelepte: „Daţi-ne din untdelemnul vostru, că se sting candelele noastre. ” Dar 
cele înțelepte le-au răspuns, zicând: „Nu, ca nu cumva să nu ne ajungă nici 
nouă şi nici vouă. Mai bine mergeţi la cei ce vând şi cumpăraţi pentru voi.” 
Deci, plecând ele ca să cumpere, a venit mirele şi cele ce erau gata au intrat cu el 
la nuntă şi uşa s-a închis — iar mai pe urmă au sosit şi celelalte fecioare, zicând: 
Doamne, Doamne, deschide-ne nouă!” Iar el, răspunzând, a zis: „Adevărat zic 


vouă: nu vă cunosc pe voi. ” Drept aceea, privegheaţi, că nu ştiţi ziua, nici ceasul 
când Fiul Omului va veni (Mt. 25,1-13). 


Tâlcuirea pildei: cele zece fecioare — cinci înțelepte şi cinci nebune — suntem noi, 
creştinii; dintre noi, unii Sunt înţelepţi, în virtutea credinţei lor, a vieţii lor 
îmbunătăţite şi a pregătirii lor pentru moarte, pe când ceilalţi sunt nebuni, în 
virtutea puţinei lor credinţe sau a nepăsării lor reci faţă de credinţă, a vieţii lor 
trupeşti, pătimaşe, a nepregătirii lor pentru moarte şi pentru judecata care 
urmează îndată după aceasta, întrucât este rânduit oamenilor o dată să moară, 
iar după aceea să fie judecata (Evr. 9, 27). 


Ni se spune că fecioarele nebune, luându-şi candelele, nu au luat cu ele şi 
untdelemn. Ce sunt candelele acestea şi ce înseamnă untdelemnul pentru 
candele?  Candelele sunt sufletele noastre, după cuvântul Mântuitorului: 
luminătorul trupului este ochiul (Mt. 6, 22). Prin ochi El înţelege inima 
omenească sau sufletul; untdelemnul este, potrivit 

milostenia — sau, îndeobşte, faptele cele bune. Aşadar, creştinii nechibzuiţi, ieşind 
în întâmpinarea Mirelui, nu au pregătit pentru sufletele lor fapte bune, care să le 
poată sprijini viaţă duhovnicească, pe când cei înţelepţi au luat untdelemn în vasele 
lor, adică şi-au agonisit fapte bune, ca să-L întâmpine pe Mire cum se cuvine. 


Cine este Mirele? lisus Hristos. Când şi cum ieşim în întâmpinarea Lui? Toată 
viața noastră ar trebui să fie o pregătire — la început pentru întâmpinarea Lui 
aparte, căci fiecare suflet, după moartea sa, trebuie să apară în faţa Lui, 
începătorului vieţii noastre, ca să dea socoteală, şi de aceea toată viaţa trebuie să 
se îngrijim pentru a dobândi şi păstra în inima credinţa vie şi dragoste fierbinte 
de Domnul, ca după moarte să ne înfăţişăm neruşinaţi şi neosândiţi înaintea 
înfricoşătorului Tron al Domnului slavei; iar la întâlnirea cea de obşte vom ieşi 
după învierea noastră din morţi, când toţi cei din morminte vor auzi glasul Lui, 
şi vor ieşi, cei ce au făcut cele bune spre învierea vieţii şi cei ce au făcut cele rele 
spre învierea osândirii (În 5, 28-29). 


Mirele întârzie, adică lisus Hristos întârzie să curme viaţa noastră cea muritoare, 
nevrând să piară cineva, ci toţi să vină la pocăință (II Ptr. 3, 9), şi totodată întârzie 
cu cea de-a doua, slăvita şi înfricoşătoare venire a Sa, ca să se înmulțească din ce 
în ce fiii Împărăției Cerurilor — iar oamenii, amăgiţi de dulceaţa vremelnică a 
păcatului şi de faptul că rămân deocamdată nepedepsiţi pentru el, şi văzând că 
lumea dăinuie, socotind că ea va dăinui astfel la nesfârşit şi având ei înşişi parte de 
sănătate trainică şi de alte bunuri materiale, se cufundă în dormitare sufletească, nu 
se îngrijesc să se îndrepte, ci dorm somnul păcatului. 


lată însă că atunci când în somnul păcatului este chiar miez de noapte, când nimeni 
dintre păcătoşi nici nu se gândeşte la primejdia cumplită în care se afla, răsună 
glasul tunător: /ată, Mirele vine, ieşiţi în întâmpinarea Lui! Atunci, toți se 
deşteaptă din somn şi aprind candelele lor, adică îşi încordează luarea-aminte a 
sufletului. Bine va fi atunci de creştinii cei înţelepţi, căci sufletele lor vor arde cu 
focul preadulcei iubiri de Domnul, dar va fi vai de cei nechibzuiţi: sufletele 
acestora, ca nişte candele lipsite de untdelemn, se vor stinge, adică se vor întuneca 
şi se vor răci de lipsa dragostei către Dumnezeu, Izvorul iubirii, şi vor începe să 
preguste chinurile iadului. Vor cere untdelemn, adică fapte bune, de la creştinii cei 
înţelepţi, însă aceia nu le vor da, ca să nu rămână înşişi în lhpsă; vor merge să 
cumpere de la cei ce vând, adică se vor apuca să facă fapte bune şi vor merge să 
caute prilej pentru asta, însă tocmai atunci va veni Mirele, adică tocmai atunci când 
vor dori să facă fapte bune îi va ajunge moartea şi îi va pune înaintea Judecătorului 
Ceresc fără nici un fel de virtuţi, cu mirosul urât al fărădelegilor. Vor dori să intre 
în cămara Împărăției Cerurilor, căreia toţi i-am fost meniţi de la naştere, pentru 
care şi trăim — Domnul nu-i va lăsa, ci le va zice: nu vă cunosc pe voi. Aşadar, 
privegheaţi, îşi încheie Domnul parabola, că nu ştiţi ziua, nici ceasul când Fiul 
Omului va veni. 


Acum e limpede pentru noi toţi cântarea bisericească: Jară, Mirele vine în miezul 


nopții, şi fericită e sluga (adică fiecare creştin) pe care o va afla priveghind, dar 
nevrednic este iarăşi acela pe care îl va afla lenevindu-se (dormind cu somnul 
păcatului). Vezi, dar, suflete al meu, cu somnul (sufletesc al păcatului) să nu te 
îngreuiezi, ca Să nu te dai morţii (veşnice) şi afară de Împărăţie să te încui, ci te 
deşteaptă strigând: „Sfânt, Sfânt, Sfânt eşti, Dumnezeule, pentru Născătoarea de 
Dumnezeu miluieşte-ne pe noi.” 


Amin. 


(în: Sfântul loan De Kronstadt, Cuvinte la Postul mare, Editura Sophia, 
Bucureşti, 2013) 


Monahul Moise Aghioritul: Despre Sfânta şi marea [Marţi] 


Iată Mirele (Doxologia): https://www.youtube.com/watch?v=IOZIZFk3TSO 


Pilda însemnată a celor zece fecioare are ca scop conştientizarea faptului că trebuie 
să fim mereu pregătiți şi cu candelele aprinse (virtuțile noastre), pentru întâm- 
pinarea Mirelui ceresc, care va veni pe neaşteptate, ca un fulger, fără de veste, fie 
prin moartea fiecăruia, fie la a doua Venire. 


Y Mirele este prea dulce, frumos şi plin de bunătate. 

Y Mireasa Lui este fiecare suflet, căruia drept zestre i se oferă Preacuratul Trup 
şi Sânge al Său. 
Cămara nunţii este Biserica, în care prin Sfânta Împărtăşanie ne unim cu 
Hristos, fapt ce constituie arvuna nunţii ce va avea loc în Împărăţia Lui 
cerească. 
Untdelemnul candelei, care o menţine aprinsă şi dă lumină, este dreapta 
credinţă, care trebuie însoțită de dumnezeieştile virtuţi şi de faptele bune. 
Somnul fecioarelor este trândăvia duhovnicească şi amânarea ispititoare. 


Sfântul Tihon, rusul spunea odată cu umor: „Iadul este aşternut cu «o să...». O 


Să mă rog, O Să mă pocăiesc, şi vine moartea şi vom rămâne cu intenţiile noastre 
foarte bune, dar nerealizate”. De asemenea mai spunea: „În iad vor fi şi oameni 
răi, şi milostivi, şi dintre cei care au mers la Biserică, şi feciorelnici, dar nici un 
om Smerit. Şi în Rai vor fi oameni diferiţi, dar nici un om mândru “. 


Fecioarele înțelepte aveau fecioria, dar aceasta n-a fost suficientă de una singură 
pentru a intra în cămara de nuntă. Cel ce se laudă pentru virtutea lui pierde răsplata 
cerească a ostenelilor sale. 


Somnul fecioarelor mai înseamnă şi conştiinţa relaxată, slăbirea criteriilor orto- 
doxe. Diavolul obişnuieşte în mod inteligent sa ofere somnifere dulci. Evanghelia, 
ca trâmbiţare duhovnicească, îl deşteaptă pe om, ducându-l la izbăvire. 


Desigur, este foarte de lăudat înfrânarea ascetică şi cu adevărat mare izbândă este 
fecioria cea curată, dar fără inimă milostivă lumina lor păleşte. 


În cele cinci fecioare înțelepte se îmbinau în chip minunat fecioria cu milostenia. 
Însă fecioarele neînţelepte, deşi izbutiseră un lucru mare, fecioria, au nesocotit un 
lucru mai mărunt, milostenia, şi au rămas în afara bucuriei veşnice. Fecioarele cele 
neînţelepte nu sunt diferite faţă de cele care au fost târâte de ispitele puternice ale 
trupului nesătul. Au iubit banii, s-au zgârcit fără rost, au fost ademenite de somn. 
Somnul este moartea. Fecioarele neînţelepte, după moarte au cerut untdelemnul 
îndurării, dar nu li s-a dat. Milosteniile străine nu aduc mântuirea, împrumuturile 
nu se pot face mereu. 


Imbinarea dintre înţelepciunea prea bunului Iosif şi milostenia celor cinci fecioare 
înțelepte se dovedeşte mântuitoare în drumul nostru spre întâmpinarea Patimilor 
Domnului. 


Cel mai mare predicator al tuturor veacurilor, înțeleptul monah şi ascet al cetă- 
ților, Sfântul loan Gură de Aur. ajunge Să spună că „milostenia este mai mare 
decât fecioria“. Însă prin asta n-a vrut să spună că o virtute poate fi singură, 
depărtată şi izolată de celelalte. 


Protoiereu Grigorie Diacenko: Nu sunt, oare, molipsit de duhul nesimțirii şi 
nu sunt asemenea fecioarelor nebune? 


ȘI!ATSFINTEI 
IMBARTAȘANIIIE 2 


Împărăţia Cerurilor se va asemăna cu zece fecioare, care luând candelele lor, au 
ieşit în întâmpinarea Mirelui (Mt. 25,1). 


Dacă există vreun loc în Scriptură, pe care toţi ar trebui să-l ştim pe de rost, este 
tocmai această pildă a Mântuitorului despre cele zece fecioare. Aici este soarta 
noastră, cea de acum şi cea viitoare; aici este mântuirea sau osândirea noastră. 


Ce înfăţişează ea? Înfăţişează starea sufletelor ce aşteaptă venirea Mirelui Ceresc, 
gătirea lor pentru întâmpinarea Lui, însăşi întâmpinarea şi primirea lor diferită de 
către Mire, pricinuită de sosirea lor diferită şi de negătirea unora pentru ospăţul cel 
de nuntă. Această înfăţişare înclină totul în chip vădit spre a ne arăta cum trebuie 
să-L aşteptăm pe Mirele Ceresc, cum să ieşim întru întâmpinarea Lui, ce anume să 
agonisim şi să avem spre a nu rămâne la uşile cămării celei de nuntă. Vom 
pătrunde acum în conţinutul pildei. 


Câte fecioare erau? Zece. Toate erau fecioare, adică suflete, care se logodiseră cu 
Domnul şi toate aşteptau venirea Mirelui. Şi, totuşi, nu toate au fost primite la 
nunta Mirelui; la cinci dintre ele li s-a spus: Nu vă cunosc pe voi (Mt. 25,12). De 
unde această diferenţă în ceea ce priveşte soarta lor? Nu din faptul că acestea 
cinci, care nu au fost primite, erau nebune? Însă erau nebune nu din firea lor, ci 


ele singure s-au făcut aşa. De ar fi voit, şi ele ar fi putut face tot ceea ce au făcut 
fecioarele înțelepte. Pilda le numeşte nebune datorită faptelor lor nesăbuite, 
datorită faptului că, năzuind la ţintă, nu S-au gândit la mijloacele fără de care ea 
nu poate fi atinsă. 


Ce anume le-a împiedicat să intre la nunta Mirelui? Somnul şi lipsa untde- 
lemnului din candele. Adormind, nu s-au trezit curând, iar când s-au trezit, în loc 
să meargă degrabă în întâmpinarea Mirelui, au plecat să caute untdelemn; astfel a 
trecut timpul, iar ele au sosit când uşile erau deja închise şi, de aceea, au rămas 
lângă ele. 


Nici fecioarele înțelepte nu au fost cu totul slobode de somn: întârzierea venirii 
Mirelui le-a făcut şi pe ele să aţipească: au aţipit toate şi au adormit (Mt. 25, 5). 
Însă somnul fecioarelor înțelepte a fost un somn uşor, apropiat de veghe, un somn, 
ca cel despre care spune mireasa în Cântarea lui Solomon: De dormit dormeam, 
dar inima-mi veghea (Cânt. cânt. 5, 2). Dând ascultare neputinţelor firii, şi ele 
adormeau uneori, îşi încetineau lucrarea lor duhovnicească şi chiar o curmau 
de tot, însă inima lor veghea şi era cu Mirele; sufletul lor se afla totdeauna acolo 
unde era Comoara lui. Pe lângă acestea, aveau pregătite nu numai candelele 
goale, ci şi untdelemnul faptelor bune. De aceea, îndată ce a răsunat glasul: 
Iată, Mirele vine! leşiţi întru întâmpinarea lui! (Mt. 25,6), ele s-au sculat şi au 
pornit întru întâmpinare. 


Mai este nevoie să lămurim în amănunt ce înseamnă acest somn primejdios şi ce 
înseamnă lipsa untdelemnului? Somnul acesta este uitarea de moartea noastră şi 
de Judecata care ne aşteaptă, este înrobirea noastră faţă de trup şi de lume şi 
cufundarea în iubirea de plăceri, este nepăsarea faţă de sufletul nostru şi curmarea 
faptelor bune. lară lipsa untdelemnului este lipsa dragostei curate faţă de 
Dumnezeu şi de aproapele, care poate singură să întreţină flacăra în candela cre- 
dinţei. 


Cum se cufundă sufletul în acest somn? Gândind, precum arată pilda, că Mirele 
vine târziu şi, poate, nu vine deloc. Pe de o parte, vede că moartea este încă 
departe, că va avea vreme să se pocăiască şi să se îndeletnicească cu lucrarea 
mântuirii; iar pe de altă parte, vede farmecul lumii şi al bunurilor ei, simte atracţie 
faţa de ele prin natura sa păcătoasă şi se pleacă în faţa acestei ispite; la început doar 
aţipeşte, doar îşi încetineşte faptele chemării sale, apoi încetul cu încetul adoarme 
în chip desăvârşit, pierde conştiinţa şi simţul duhovnicesc, încremeneşte, devine 
mort duhovniceşte şi se dedă faptelor întunericului. 


De ce nu se îngrijeşte sufletul la timp să-şi agonisească untdelemn? Din aceeaşi 
pricină. Crede că va avea încă timp să şi-l procure sau să-l împrumute de la ceilalți, 
aşa cum, probabil, au crezut şi s-au înşelat cu acest gând şi fecioarele nebune. Și de 
la cine să-l împrumute? De la sfinţi lui Dumnezeu, precum gândesc uneori 
păcătoşii. Căci nu se întâmplă deseori ca, având nădejde în rugăciunile vreunui 
plăcut al lui Dumnezeu, oamenii să nu se îngrijească de îndreptarea vieţii şi a 
obiceiurilor lor? Pun înaintea icoanei lumânări, slujesc moleben-uri [Moleben-ul 
este o slujbă necunoscută în cultul ortodox de dincoace de Prut; în Basarabia se 
cunoaşte din influenţa rusească. Este un fel de Paraclis, care se poate adapta 
oricărui Sfânt], iar, ca să-şi sfinţească sufletul cu acele virtuţi, cu care s-a 
împodobit plăcutul lui Dumnezeu, să se curățească prin aceleaşi lacrimi de 
pocăință, prin care el s-a curăţit toată viaţa lui - la acestea nici nu se gândesc. Unii 
nici chiar până la venirea Mirelui, nici chiar până la moartea lor nu ştiu dacă au 
untdelemn sau nu în candelele lor. 


Țineţi minte acestea, iubiți fraţi şi surori, şi vă păziţi de somnul păcatului şi al 
nesimţirii! Aşadar, plecând la culcare, să ziceţi: „Nu va fi aceasta noaptea aceea, în 
care va veni Mirele şi va trebui să ies întru întâmpinarea Lui cu candela?” 
Sculându-vă din somn, să ziceţi: „Nu va fi aceasta ziua aceea în care voi vedea 
pentru ultima dată lumina soarelui şi voi merge în întunericul umbrei morții?” 


Uitaţi-vă în jurul vostru: câţi dintre cei cu care aţi trăit, împreună cu care v-aţi 
rugat, aţi plâns şi v-aţi bucurat acum sunt deja dincolo - ori în cămară, ori la uşile 
cămării! Şi înaintea noastră stă aceeaşi soartă; moartea nu stă în loc, în fiecare an ia 
pe câte cineva şi ne va lua pe toţi; toți vom zăcea în mormânt, vom fi acoperiţi cu 
pământ, vom merge la Judecată. 


Să ne sârguim, dar, să agonisim untdelemnul faptelor bune cât mai este timp. Să 
mergem din timp la cei ce vând - la cei, pe care i-am nedreptăţit şi, cerându-le 
iertare, să agonisim untdelemnul păcii şi al nerăutății; să mergem la cei sărmani şi 
nevoiaşi - şi, dându-le ajutor, să agonisim untdelemnul milei; să ne îngrădim cu 
postul şi cu rugăciunea - şi să agonisim untdelemnul curăției şi al nevinovăției; să- 
L avem cât mai des cu putinţă înaintea ochilor pe Mântuitorul nostru, spânzurat pe 
Cruce - şi să agonisim untdelemnul răbdării şi al lăsării în voia lui Dumnezeu. 
Picătură cu picătură se va umple candela şi nu vom fi nevoiţi a striga vreodată: 
Daţi-ne din untdelemnul vostru, că se sting candelele noastre (Mt. 25, 8). 
Priveghez eu cu duhul? 


Fiţi treji, privegheaţi. Potrivnicul vostru, diavolul, umblă, răcnind ca un leu, 
căutând pe cine să înghită (1 Pet. 5,8). 


Cu orice am asemăna viaţa omenească, în orice caz pentru cei vii greşeala este în 
afara legii şi vătămătoare, iar prudenţa şi atenţia sunt de folos şi plăcute lui 
Dumnezeu. De vom asemăna viaţa omenească cu marea, învolburată de furtuna 
năpastelor este nevoie de prudenţă şi atenţie pentru ca propria noastră corabie să nu 
se izbească de stâncile mării şi să nu piară, fără a ajunge la limanul cel liniştit; de o 
vom asemăna cu câmpul de luptă, pe care trebuie să luptăm împotriva vrăjmaşilor 
celor puternici şi vicleni - prudenţa şi atenţia devin şi mai necesare, pentru că de 
vei fi leneş şi nepăsător vei ceda vrăjmaşilor biruinţa. 


Ce să facem, aşadar, veţi spune voi, noi, nişte păcătoşi slabi? 


= Privegheaţi şi vă rugaţi, răspunde Mântuitorul. Privegheaţi şi vă rugați, 
spune EI, ca să nu intraţi în ispita (Mt. 26, 41) păcatului, a morţii şi a 
osândirii la chinurile veşnice. Fiţi treji, privegheaţi. Potrivnicul vostru, 
diavolul, umblă, răcnind ca un leu, căutând pe cine să înghită (1 Pet. 5, 8). 

= Privegheaţi la straja minţii voastre şi nu-i îngăduiți vicleanului să strecoare 
în ea gânduri rele, nelegiuite şi hulitoare spre întinarea credinţei voastre 
curate şi împiedicarea voastră în împlinirea îndatoririlor voastre creştineşti. 

= Privegheaţi la straja voinţei voastre şi nu-i îngăduiți vicleanului să nască în 
ea dorinţe necurate şi nelegiuite ca nu cumva prin ele să vă ducă la căderea 
ce îl face să se bucure în chip răutăcios. 

= Privegheaţi la straja inimii voastre, ca sălaş al tuturor cugetelor bune şi 
rele şi nu-i îngăduiți vicleanului s-o desfăteze cu ceva rău, nelegiuit şi 
potrivnic lui Dumnezeu, ca nu cumva prin acestea să înăbuşe în ea tot ce 
este bun, sfânt şi plăcut lui Dumnezeu. 

— Privegheaţi la straja imaginaţiei voastre şi nu-i îngăduiți vrăjmaşului 
mântuirii noastre s-o umple cu imagini ruşinoase şi înșelătoare ca nu cumva 
prin ele să întunece în voi chipul şi asemănarea lui Dumnezeu. 

= Privegheaţi la straja amintirii voastre şi nu-i îngăduiți diavolului să scoată 
din ea vechile păcate şi fărădelegi ca nu cumva prin amintirea lor să vă 
îndemne a le repeta. 

= Privegheaţi la straja trupului vostru şi nu-i îngăduiți demonului să-l scoată 
din ascultarea faţă de duh, ci smeriți-l pe acest vrăjmaş apropiat şi 
primejdios prin post şi osteneli. 

Cu atenţia faţă de sine şi supravegherea a tot ceea ce se petrece în voi înşivă uniţi 
rugăciunea neîncetată, însoţind-o cu semnul Crucii, săvârşit cu credinţă, evlavie şi 
frică de Dumnezeu şi îndreptaţi-vă mintea şi inima către Dumnezeu, cerându-l 
ajutorul plin de har spre săvârşirea nevoinţelor întru lucrarea mântuirii. 


Privegheaţi şi vă rugaţi, ca să nu intraţi în ispită (Mt 26, 41). Nu am început să 
cad în acea stare, în care îmi va fi cu neputinţă să mă pocăiesc? Luaţi seama cu 
grijă, cum umblaţi (Efes. 5,15). Starea aceasta a căderii morale nu se iveşte dintr-o 
dată, ci se dezvoltă treptat, de aceea este nevoie de priveghere, ca să nu scăpăm 
momentul prielnic reînnoirii noastre. Să veghem asupra stării noastre morale şi, de 
vom observa că în sufletul nostru începe aţipirea duhovnicească, ce treptat se va 
preface în somnul duhovnicesc, primejdioasa nepăsare faţă de tot ceea ce este sfânt 
şi duhovnicesc şi faţă de soarta noastră de după moarte, datorită căreia negreşit 
încep să sporească aceste căderi morale, atunci să deşteptăm mai des sufletul 
nostru din somnul duhovnicesc, cel atât de pierzător, ce este adus şi de vătămarea 
firii noastre, şi de ispitele vrăjmaşului mântuirii noastre, şi de ademenirile lumii 
viclene. Să spunem mai des sufletului nostru cuvintele apostolului Pavel: 
Deşteaptă-te cel ce dormi şi te scoală din morţi şi te va lumina Hristos (Efes. 
5,14). 


Starea omului care petrece în păcat şi nu se îngrijeşte de mântuirea sa în Cuvântul 
lui Dumnezeu este asemănată somnului. Și întocmai aşa cum cel ce doarme nu 
vede nimic din ceea ce se petrece în jur şi nu simte primejdia, când îl ameninţă, în 
acelaşi chip nici păcătosul cel nepăsător nu vede cu mintea sa nici starea sa, nici 
starea lucrurilor duhovniceşti din jurul lui, nici soarta cea amară, pe care el însuşi 
şi-o pregăteşte prin viaţa sa cea rea şi care este gata să-l lovească în orice clipă. 
Cele duhovniceşti parcă nici nu se ating de el, căci el doarme pentru ele. 


Doarme păcătosul, nebăgând de seamă pieirea, ce i se apropie. Cine îl va deşte- 
pta din acest somn primejdios? lubitorul de oameni Dumnezeu îl deşteaptă prin 
toate mijloacele pe păcătosul care doarme, ca el să se dezmeticească, să deschidă 
ochii şi să-şi vină în simțire. Dumnezeirea îl deşteaptă prin Cuvântul Său, 
proorocesc şi apostolesc, îl deşteaptă prin glasul conştiinţei ce răsună în inima lui 
plin de îngrijorare, îl deşteaptă prin feluritele împrejurări exterioare, cărora este 
supus însuşi păcătosul şi apropiații lui. Din toate părțile răsună către păcătosul cel 
fără frică şi nepăsător strigarea: „Deşteaptă-te cel ce dormi, deşteaptă-te! Cât să 
mai dormi?” 


Dacă cineva, să dea Dumnezeu, va auzi această strigare şi va lua aminte la ea, cea 
dintâi lucrare a ei se va descoperi prin faptul că păcătosul va cădea pe gânduri cu 
privire la sine însuşi — va cădea pe gânduri şi va începe să judece singur în sinea sa, 
zicând: „Dar cum va fi atunci, la sfârşit? De voi rămâne aşa, vai de mine va fi! Nu 
ar fi mai bine să lepăd faptele mele netrebnice?” Clipa în care se nasc aceste 
întrebări pline de îngrijorare, este foarte prețioasă în ceea ce priveşte soarta 
păcătosului. Cu aceasta începe îndreptarea lui. Faptul că aceste gânduri au luat 


naştere se datorează harului lui Dumnezeu. Acum păcătosul trebuie să se 
îngrijească de sine însuşi şi să-şi înduplece sufletul să renunţe, în sfârşit, la viaţa sa 
egoistă şi să înceapă a se osteni spre a plăcea lui Dumnezeu, spre veşnica sa 
mântuire. 


Spre a ajuta la înduplecarea sufletului, propunem modele de înduplecare a 
sufletului. Spune sufletului tău: „Una din două va fi: ori vei pieri în veci, de vei 
rămâne aşa, ori, de nu voieşti pieirea, pocăieşte-te şi întoarce-te la Domnul şi la 
poruncile Lui! Pentru ce să mai amâni? Cu cât amâni mai mult, cu atât este mai 
rău. Păzeşte-te, că moartea e la uşă! E prea greu? Începe numai, mergi numai 
înainte. Domnul e aproape şi e gata să-ţi dea tot ajutorul. Ce bine va fi!... De vei 
lepăda această povară şi aceste lanţuri, vei intra în libertatea fiilor lui 
Dumnezeu. De ce te chinui, ca un vrăjmaş? Nici ziua, nici noaptea nu ai tihnă. 
Tot timpul numai tulburare şi nelinişte. Dar numai o schimbare să faci 
înlăuntru şi toate acestea vor pieri şi vei simţi bucuria vieţii. Uite, toți au pornit 
deja spre Domnul... Și acela s-a întors, şi celălalt, şi al treilea. Tu de ce stai? 
Mergi şi tu! Oare tu eşti mai rău decât ceilalți? Totul în jurul tău trăieşte şi totul 
te cheamă la viaţă. Dumnezeu nu este Dumnezeul morţilor, ci al viilor (Mt. 
22,32). Fii şi tu părtaş cu cei ce au viaţa Lui. Mergi şi bea din izvorul apei vii”. 


În acest chip ridicând sufletul tău din somnul păcatului, nici o clipă să nu scapi din 
vedere că te afli între două limite: ori îţi schimbi viaţa, ori vei pieri. În acest caz 
simțământul păzirii de sine îndată va începe a te îndemna la fapte. Pe lângă 
aceasta, să îţi fie limpede cât de mare este binele, ce îţi vine din schimbarea vieţii 
în mai bine, cât de uşor este să faci aceasta şi cât eşti de apt pentru aceasta şi 
chemat şi că ai la îndemână toate mijloacele, cum toţi cei buni - şi în Cer şi pe 
pământ - se vor bucura, vor intra cu tine în comuniune, te vor lua de mână şi va 
începe bucuria întru viaţa cea de obşte cu toţi cei ce trăiesc întru Hristos lisus, 
Domnul nostru. Spune toate acestea sufletului tău şi va căpăta puteri cu ajutorul 
harului lui Dumnezeu, va căpăta puteri voinţa ta cea slabă şi se vor îndrepta 
genunchii tăi slăbiţi. 


Ostenindu-ne astfel cu noi înşine, vom tămădui din ce în ce mai mult orbirea şi 
nepăsarea noastră. 


Dar osteneşte-te, şi osteneşte-te neobosit. Există în sufletul cel păcătos o viclenie, 
datorită căreia sufletul prin toate mijloacele se abate de la osteneala cea întru 
lucrarea mântuirii. Vino, ia-l şi pune-l la lucru - şi nu ţi se va împotrivi, zicând că 
nu voieşte a se osteni. În lumea ta lăuntrică nimeni nu poate fi stăpân în afară de 
tine însuţi. Tu însuţi intră în tine, tu însuţi frânge-te pe tine, biruieşte-te, mustră- 


te, tu însuţi poartă o discuţie cu tine înaintea feţei lui Dumnezeu, tu însuţi te 
înduplecă şi te îndeamnă! În lucrarea schimbării chibzuirea cu tine însuţi, putem 
spune, este singura uşa către această schimbare. Dar de nu vei judeca şi nu vei 
chibzui singur cu tine însuţi, ce va fi? 


Deşteaptă-te cel ce dormi şi te scoală din morţi şi te va lumina Hristos. 


(din: Protoiereu Grigorie Diacenko, “Cercetează-te pe tine însuţi înaintea 
Spovedaniei şi a Sfintei Impărtăşanii“, Editura Egumeniţa, 2012) 


Părintele Teofil Părăian - Tâlcuire la pilda celor zece fecioare 


În Marţea Săptămânii celei mari am făcut pomenire, tot îndrumați de Sfânta 
noastră Biserică, despre pilda celor zece fecioare, deci despre fecioarele înțelepte şi 
despre fecioarele neînţelepte. Este o pildă spusă de Domnul Hristos pe care Sfânta 
noastră Biserică ne-o pune în faţa conştiinţei în Marţea cea Mare. 


Și noi, parcurgând Săptămâna Sfintelor Pătimiri, am pomenit marţi pilda cu cele 
zece fecioare şi pe cele zece fecioare, luând aminte şi prin textele liturgice din ziua 
respectivă la cele cinci fecioare înțelepte, care au avut untdelemn în candelele lor şi 
care L-au întâmpinat pe Mirele care este Domnul Hristos, au intrat cu EI în cămara 
nunţi s s-au bucurat de ospăţul mirelui, în timp ce celelalte cinci fecioare nu s-au 
putut bucura de întâlnirea cu Mirele pentru că au mers să-şi cumpere untdelemn 
pentru candelele lor. 


Această pildă, Domnul Hristos ne-o pune în faţă ca să ne gândim la faptul că 
trebuie să fim întotdeauna pregătiţi prin fapte bune pentru întâmpinarea Mirelui 
ceresc, să fim alcătuit prin faptele noastre cele bune ca să putem lua parte la 
ospăţul cel veşnic. Domnul Hristos ne îndeamnă la priveghere, concluzia pildei 
fiind: “privegheaţi şi vă rugaţi că nu ştiţi când vine Fiul Omului” (Matei 25, 13). 


Deci, Sfânta noastră Biserică ne învaţă în fiecare zi de marţi din Săptămâna 
Sfintelor Pătimiri, ne-a învăţat şi în această săptămână în ziua de marţi, Să fim 
cu luare aminte la noi înşine, la datoriile noastre, să aşteptăm pe Mirele ceresc 
cu inimă iubitoare şi cu fapte bune, ca şi întru aceasta să se preamărească Tatăl 
nostru cel din ceruri. 


În această zi de marţi, ca şi în celelalte zile din Săptămâna Sfintelor Pătimiri, până 
miercuri inclusiv, la slujba de dimineaţa, la utrenie, se cântă atât troparul “lată 
cât şi troparul “Cămara Ta...” (svetilna/ 


» 


Mirele vine în miezul nopții... 
luminânda). 


Cuvânt la Denia din Sfânta şi marea Marţi - Marea Marţi pe cele zece 
fecioare înainte ne pune 

Și ele biruinţă aduc dreptului Stăpân. 


Pe când Domnul nostru lisus Hristos se suia la Ierusalim şi se ducea la Patimă 
(Matei 27), a spus ucenicilor Săi mai multe pilde. Unele din ele sunt îndreptate 
către iudei. Pilda celor zece fecioare însă, a spus-o pentru a ne îndemna spre 
milostenie şi în acelaşi timp spre a ne învăţa Să fim cu toţii gata înainte de 
Sfârşitul vieții. 


Domnul a vorbit mult despre fecioare şi despre femei — şi fecioria [Adică curăţenia 
trupească, nepătarea trupului prin păcatul desfrânării] are mult merit şi este într- 
adevăr mare — dar pentru ca nu cumva cineva trăind în feciorie să nu grijească de 
celelalte virtuţi şi mai cu seamă de milostenie prin care se vădeşte strălucirea 
fecioriei, Domnul spune pilda aceasta. Pe cinci din ele le numeşte înțelepte, căci 
împreună cu fecioria au avut şi multul şi îmbelşugatul untdelemn al milostenie. Pe 
celelalte cinci le numeşte nebune, căci deşi ele aveau virtutea fecioriei, nu aveau în 
aceeaşi măsură şi milostenia. 


Deci sunt numite nebune, pentru că au săvârşit cea mai mare virtute, dar nu s-au 
îngrijit de cea mai mică, aşa că întru nimic nu se deosebesc de desfrânate. 
Desfrânatele sunt biruite de trup, iar ele au fost biruite de bani. Pe când se scurgea 
noapte acestei vieţi, au adormit toate fecioarele, adică au murit. În adevăr moartea 
se numeşte somn (loan Il, 11). Pe când dormeau ele, strigăt mare s-a făcut la 
miezul nopţii; cele care aveau untdelemn din belşug au intrat cu mirele la 


dechiderea uşilor, iar cele nebune, pentru că nu aveau untdelemn din belşug, îl 
căutau după ce s-au sculat din somn. 


Cele înțelepte deşi voiau, n-au putut să le dea untdelemn în clipa intrării, aşa că le- 
au răspuns zicând: „Nu cumva să nu ne ajungă nici nouă şi nici vouă; duceţi-vă la 
cei ce vând, adică la săraci, şi cumpăraţi”. Dar nu era uşor lucru, căci după moarte, 
aceasta nu mai este cu putinţă. 


Acelaşi lucru îl arătă învederat şi lisus în parabola despre bogatul nemilostiv şi 
săracul Lazăr (Luca 16). Fecioarele nebune se apropie fără lumină şi bătând la uşă 
strigă aşa: „Doamne, Doamne, deschide-ne nouă!”. lar Însuşi Domnul le dă acea 
hotărâre înfricoşătoare zicându-le: „Duceţi-vă, nu vă cunosc pe voi! (Matei 25, 12) 
Căci cum veţi putea vedea pe Mire dacă nu aveţi ca zestre milostenia”. 

Pentru aceasta au rânduit deci purtătorii de Dumnezeu Părinţi să se aşeze în 
această zi pilda celor zece fecioare, ca să ne îndemne să veghem necontenit şi să 
fim gata să ieşim întru întâmpinarea adevăratului Mire prin fapte bune, dar mai 
cu seamă prin milostenie, pentru că neştiută este ziua şi ceasul sfârşitului vieţii. 


Tot astfel prin istoria vieţii lui losif să trăim în curăție, iar prin minunea uscării 
smochinului să aducem rod duhovnicesc. Dacă vom săvârşi o singură virtute cea 


mai mare chiar, şi nu ne vom griji de celelalte şi mai cu seamă de milostenie, nu 
vom intra cu Hristos în odihna cea veşnică, ci vom fi întorşi ruşinaţi. Şi în adevăr 
nu-i lucru mai lipsit de sfinţenie şi mai plin de ruşine decât ca fecioria să fie biruită 
de bani. 


Dar o Hristoase, numără-ne pe noi împreună cu fecioarele cele înțelepte, 
rânduieşte-ne în aleasa ta turmă şi ne mântuieşte pe noi, Amin. 


Afară din cămara de nuntă a lui Hristos — meditaţie în Sfânta şi marea Marţi 


Cuvintele „Nu vă cunosc pe voi” ne arată nouă cel mai dureros adevăr al acestei 
lumi: nu-l putem cunoaşte pe Dumnezeu, dacă nu-L căutăm în ochii şi mâinile 
săracilor. 


Sfânta şi marea Marţi din Săptămâna Sfintelor Pătimiri ale Domnului nostru lisus 
Hristos (Denia de Luni seara) vorbeşte despre fecioarele care aşteptau venirea 
Mirelui. 


Este un fragment de Scriptură care ne arată nouă starea noastră de înstrăinare de 
har şi modele de urmat pentru a intra împreună cu Hristos pe calea Pătimirilor Sale 
mântuitoare. 


Cele zece fecioare sunt toate dornice să intre la nunta cea de taină a Mirelui ceresc. 
Aşteaptă cu dor, se gătesc pentru marea întâlnire cu Logodnicul, îşi împodobesc 
candelele lor. Însă ceva neprevăzut se întâmplă: Mirele întârzie, pregătirea păleşte, 
oboseala îşi face simțită prezenţa, aşteptarea doare. Îngrijorate de absenţa celui 
iubit, cele zece fecioare aţipesc şi adorm toate. Este moartea, care vine înaintea 
parusiei, adormirea necesară a fiecăruia dintre noi în mâinile lui Dumnezeu, chiar 
dacă aici nu le simţim uneori mângâierea. 


La miezul nopţii, în prăpastia dintre două zile, la răscrucea vremii şi a firii, iată se 
aude strigarea cea mare: lată Mirele vine ieşiţi întru întâmpinarea Lui. Fecioarele 
îşi freacă ochii plini de somn, se pregătesc de întâlnirea vieţii lor, însă doar cinci 
dintre ele, jumătate adică, au untelemn de rezervă. Atunci când veniseră, toate erau 


pline de bucurie şi de lumină de la candele, acum însă, candelele au nevoie de 
reîmpodobire. Aici se vădeşte limita dăruirii: nu poţi dărui faptele tale bune. 


Toţi Sfinţii Părinţi sunt de acord că untdelemnul este milostenia, care unge 
sufletul şi îl luminează cu lumina dăruirii de sine. Poţi da tot ce ai primit în viaţa 
asta, te poţi ruga pentru toţi, însă mântuirea nu este de vânzare, nu poate fi 
dăruită de un om altuia. Este netransmisibilă, pentru că e lumina pe care ai 
strâns-o în suflet prin rugăciune întreaga viaţă şi care te călăuzeşte pe cărările 
întunericului şi ale morţii. La judecată se va face diferenţa dintre cei care au 
primit daruri şi le-au străluminat prin bunătate şi cei ce au primit daruri şi le-au 
ascuns, consumat, epuizat prin plăcere şi păcat. Toţi au primit candele în dar, 
dar numai unii ştiu să le împodobească, ca să lumineze până la sfârşit. 


Fecioarele neînţelepte pleacă să cumpere untdelemn, însă ratează sosirea întru 
slavă a Mirelui, şi întorcându-se găsesc uşa încuiată. Aici nici măcar rugăciunea: 
Doamne, Doamne, deschide-ne nouă nu mai are efect. 


Cuvintele „Nu vă cunosc pe voi” ne arată nouă cel mai dureros adevăr al acestei 
lumi: nu-l putem cunoaşte pe Dumnezeu, dacă nu-L căutăm în ochii şi mâinile 
săracilor. Nu putem susţine că-L ştim, dacă nu L-am căutat la cei ce vând 
untdelemn, adică la sărmanii acestei lumi. Hristos este acolo în piaţă: El este 
fiecare sărac, sărman sau bolnav, vânzător al luminii care ne ţine întru fiinţă 
„atunci când toate luminile acestei lumi se vor fi stins”. Şi mai e ceva: nu putem 
găsi nicăieri untdelemn pentru candela inimii noastre, decât în lumea celor 
năpăstuiți. Acolo este singura sursă de ulei a lumii, acolo unde plângerea şi 
foamea, sărăcia şi durerile pregătesc pe cei sărmani pentru o veşnicie de fericire. 
Hristos nu le cunoaşte pe cele neînţelepte pentru că n-au fost să-şi cumpere 
untdelemn la vreme, de acolo de unde izvorăsc durerile acestei lumi. Dacă nu 
participăm la suferința lumii alinând-o, nu putem spune că suntem prieteni de 
familie sau cunoştinţe cu Dumnezeu. Milostenia este aşadar singura poartă către 
cer, începătura zidirii noului pământ în mâinile frânte de durere ale celor sărmani. 


Părintele Petroniu Tănase - Sfânta şi marea Marţi 


Sfânta şi marea Marţi ne pregăteşte pentru intrarea în cămara Mântuitorului cu 
două parabole strict eshatologice - parabola celor zece fecioare şi parabola 
talanților. 


Prima pildă asemuieşte intrarea în viaţa veşnică cu o nuntă. Hristos e Mirele 


Care ne cheamă pe toţi la ospăţul Său de nuntă, precum glăsuieşte utrenia zilei. 


„Mire Hristoase, Care eşti cu podoabă mai frumos decât oamenii, Care ne-ai 
chemat pe noi la ospăţul cel duhovnicesc al nunţii Tale, dezleagă-mă de chipul 
cel ticălos al greşealelor mele... şi, împodobindu-mă cu frumoasa haină a slavei 
Tale, fă-mă împreună şezător luminat la masa împărăției Tale...” 


Taina nunţii este mare, zice Sfântul apostol Pavel, dar în Hristos şi în Biserică. Prin 
unirea nunţii se împlineşte într-un chip nedesăvârşit, năzuința omului după 
veşnicie; prin urmaşii săi omul îşi prelungeşte viaţa dincolo de hotarele vârstei 
sale. Nunta pământească este însă o icoană ştearsă a negrăitei bucurii de a fi 
împreună cu Mirele Hristos; unirea cu El este veşnică şi bucuria fără de margini. 


Dar pentru a putea intra împreună cu Mirele, trebuie îndeplinite condiţiile 
arătate în parabola celor zece fecioare: veghere, feciorie şi untdelemn în 
candele. Despre veghere şi curăţie ne-a învăţat pe larg sfânta şi marea Luni; acum 
se stăruie îndeosebi asupra untdelemnului. Într-adevăr, toate cele zece erau 
fecioare, toate au vegheat de-a lungul nopţii în aşteptarea Mirelui; cinci din ele 
însă, pentru că au avut untdelemn îndeajuns pentru candele au fost numite înțelepte 
şi au intrat în cămara împreună cu Mirele; celelalte cinci pentru că n-au avut grijă 


să-l cumpere la vreme, şi-au pierdut ostenelile fecioriei şi ale vegherii; au rămas 
afară din cămară, de aceea au şi fost numite nebune. Untdelemnul a fost deci piatra 
lor de încercare. 


Ce taină ascunde oare untdelemnul din candelele fecioarelor? Fecioria are mare 
preţ înaintea lui Dumnezeu. 


> Mântuitorul Hristos S-a născut din fecioară şi a dus viaţă feciorelnică, 
> Înaintemergătorul şi prietenul Său, loan Botezătorul, precum şi ucenicul 
iubit, loan Evanghelistul au fost feciorelnici; în viaţa veşnică, tronul Său va 
fi înconjurat de feciorelnici. 
Pilda celor zece fecioare însă, parcă ar vrea să ne spună că fecioria singură nu-i 
îndestulătoare pentru mântuire. Fecioarele cele nebune, deşi fecioare, n-au intrat 
împreună cu Mirele la nuntă. 


Sfinţii Părinţi înțeleg prin untdelemnul din candelele fecioarelor, milostenia, 
ceea ce înseamnă că fecioria, pentru a fi mântuitoare, trebuie unită cu 
milostenia. 


„Mari sunt aripile milosteniei, zice Sfântul loan Gură de Aur, străbate văzduhul, 


trece de lună şi de soare şi de cetele cereşti... şi se opreşte în faţa tronului 
Dumnezeirii. Oricâte păcate vei face, milostenia atârnă mai greu decât ele”, 


„Fecioria este un lucru aşa de mare, că nici unul din cei vechi n-au putut s-o 
păzească: nici Noe, nici Avraam, nici Iosif. Fecioria şi disprețul morţii erau 
virtuțile cele mai grele. Numai de la Hristos a înflorit floarea fecioriei. Și totuşi, 
cele cinci fecioare fără milostenie au fost izgonite. Fecioria e focul, untdelemnul 
e milostenia; precum focul, tot aşa şi fecioria, dacă nu este unită cu milostenia 
se prăpădeşte ” (Omilia despre pocăință). 


Care este rostul unirii acestor două virtuţi? Sfinţii Părinţi deosebesc la o faptă, 
două părți: trupul sau forma văzută a faptei şi sufletul său scopul cu care se face 
fapta. Ceea ce face ca o faptă să fie bună sau rea este scopul ei şi nu forma, 
pentru că diavolul „care de la început este mincinos şi tatăl minciunii” (loan 8, 44), 
întotdeauna ascunde păcatul sub chipul virtuţii. Adeseori forma, atât a virtuţii, cât 
şi a păcatului poate fi aceeaşi, pe când scopul le deosebeşte hotărât; scopul a toată 
faptă bună este Dumnezeu, iar scopul păcatului este moartea. De aceea, o fapră 
bună ca să fie virtuoasă, are nevoie de o garanţie că scopul ei duce la 
Dumnezeu. Această garanţie, Dumnezeu a pus-o în aproapele nostru: „Întrucât 
ați făcut aceasta unuia din aceşti fraţi prea mici ai Mei, Mie Mi-aţi făcut!” 


(Matei 25, 40) va zice Domnul. De aceea, orice faptă virtuoasă se valorifică prin 
purtarea pe care o avem faţă de aproapele nostru; este o faptă de dragoste, de 
milostenie faţă de dânsul. Milostenia este deci certificatul de garanţie al virtuţii, 
că este bine făcută, că duce la Dumnezeu. 


La înfricoşătoarea Judecată, Dumnezeu va verifica numai aceste certificate şi 
verificarea va fi îndestulătoare. Orice faptă virtuoasă, fără această garanţie, nu este 
mântuitoare. De aceea, Sfântul Maxim Mărturisitorul zice că „toată asceza care 
nu are dragoste este străină de Dumnezeu ” (Filocalia II, p. 24). 


Rostul acestei pilde la sfârşitul postului nu-i greu de ghicit, în curgerea postului, 
omul este mai atent la ostenelile trupeşti: post, nevoinţe, metanii ş.a. care, bine 
făcute, duc la subţierea trupului, la curăţie, la feciorie, fecioria fiind o sinteză a 
virtuților trupeşti. Ea oglindeşte chipul cel dinafară, forma virtuţii; milostenia însă, 
ca dragoste de Dumnezeu şi de aproapele, oglindeşte mai ales faţa lăuntrică a 
virtuţii, scopul ei. Adevărata virtute trebuie să le unească pe amândouă: 
ostenelile trupeşti cu virtuțile sufleteşti; fecioria trebuie să se împodobească cu 
milostenia, altfel nu este mântuitoare. 


Fecioarele cele nebune sunt chipul acestor nevoinţe care nu mântuiesc, ostenelile 
care se fac pentru ele însele, nu pentru Dumnezeu. De aceea ele sunt „nebune”, 
căci este o nebunie să duci o viaţă de osteneală şi nevoinţă şi la urmă să te alegi cu 


muncile cele veşnice. 
mântuirea nu se agoniseşte numai prin nevoinţe 


personale, prin asceză, acestea sunt necesare, dar sunt numai o jumătate din preț 
şi încă nu cea mai de seamă; trebuie cealaltă şi cea mai de preț jumătate: faptele 
dragostei de aproapele. 


Și mai este o pricină a pomenirii acestei pilde în această zi. 


La Cina cea de Taină, El Însuşi ne cheamă să ne apropiem cu 
„credinţă şi cu dragoste” şi toţi creştinii năzuiesc şi se pregătesc să guste din 
„0spăţul Stăpânului şi din masa cea nemuritoare”. Ca să ne învrednicim cu 
adevărat de acestea, pregătirea noastră pentru Sfânta Înviere trebuie să fie 
încununată cu acestea două: de feciorie şi milostenie; de sfinţenie personală şi 
dragoste de aproapele. 


Cealaltă pildă, a talanţilor, ne atrage luarea aminte mai ales asupra a două lucruri. 
Omul este dator să fie virtuos. Mântuitorul ne-a poruncit adeseori: „Fiţi sfinţi”, 
„Fiţi desăvârşiţi”, pentru că omul are deja darul sfinţeniei de la Sfântul Botez; a 


primit de la Stăpânul talantul, el trebuie doar să-l neguţătorească, făcând faptele 
pentru care a primit putere: „... Fiecare din noi să înmulțim talantul darului după 
măsură — ne îndeamnă Slujba Utreniei — unul să aducă înţelepciune prin lucruri 
bune; cel credincios să împărtăşească cuvântul sau celui ce nu ştie tainele; altul 
să-şi împartă bogăţia la săraci. Aşa vom înmulți împrumutul, ca nişte ispravnici 
credincioşi ai Domnului ” (Laudele). 


Pilda ne mai arată că înmulțirea talantului nu o face omul de unul singur, ci numai 
prin altul, prin zaraful de care pomeneşte Stăpânul: „trebuia să dai argintul meu 
Ia zarafi” (Matei 25, 27). Cine este acest zaraf, ne-o spune Slava laudelor zilei: 
„Iată că-şi încredinţează Stăpânul talantul Său, ţie, suflete al meu. Primeşte 
darul cu frică, împrumută pe Cel ce ţi l-a dat, împarte-l la săraci şi câştigă 
prieten pe Domnul. Ca să stai de-a dreapta Lui, când va veni cu slavă...” 


Zaraful sunt săracii şi, prin ei, Însuşi Domnul, căci cine dă săracilor, 
împrumută pe Hristos. Stăpânul împarte talanţii şi tot EI este zaraful care-i 
înmulțeşte, pentru ca să adauge şi dobânda la bogăţia talantului. Vedem aici o 
minunată meşteşugire a bunătăţii şi dragostei dumnezeieşti. Dumnezeu ne 
dăruieşte darurile Sale şi apoi ne îndeamnă să I le dăm cu împrumut, ca şi cum 
ar fi ale noastre, pentru ca prin aceasta să ne învrednicească de mai mare 
răsplată; nu numai a darului, ci şi a dobânzii şi aceasta numai pentru 0 
neînsemnată osteneală: Încă o dată 
vedem cât de mari sunt faptele dragostei de aproapele. 


(din: Protosinghel Petroniu Tănase, “Uşile pocăinţei. Meditaţii duhovniceşti la 
vremea Triodului”, Editura Doxologia, laşi, 2012) 


Radu Alexandru - Mirele Bisericii 


Una dintre cele mai profunde şi grăitoare teme din Sfânta Scriptură este paralela ce 
se face între Împărăţia Cerurilor şi nuntă. În acest sens, Mântuitorul Însuşi ne 
spune că "Împărăţia Cerurilor asemănatu-s-a omului împărat care a făcut nuntă 
fiului său”. (Matei 22-2) 


Această relaţie este prefigurată în numeroase locuri din Vechiul Testament însă, în 
mod cu totul deosebit, în Cântarea Cantărilor. Aici, raporturile dintre "Cel Iubit" 
sau "Mire" şi dintre "Cea lubită" şi "Mireasă" sunt, potrivit tâlcuirilor Sfinților 
Părinţi, raporturile legăturii harice şi tainice dintre lisus Hristos Dumnezeu şi 
Biserică sau cu sufletul omenesc arzând de iubire pentru Creatorul său. 


Hristos - Mirele Bisericii 


Limbajul nou-testamentar abundă în termeni şi sintagme specifice ritualului 
nupţial: Hristos este Mirele, şi atât timp cât e cu ei, apostolii nu pot fi trişti (Mt. 9, 
15). La fel, loan Botezătorul se numeşte pe sine şi "prietenul Mirelui““ (loan 3, 
29), iar cele cinci fecioare înțelepte intră în cămara Mirelui (Mt. 25). 


Prin  Intruparea, Moartea şi Invierea Mântuitorului, prin activitatea Sa 
răscumpărătoare şi prin trimiterea Duhului Sfânt, această unire tainică dintre Mire 
şi Mireasă a fost realizată. 


III este cel de la care ni s-a păstrat un cuvânt minunat 


despre unirea dintre Hristos şi firea umană, supusă păcatului: "Dumnezeu şi-a 
dorit pentru sine o desfrânată. Da, o desfrânată! Despre firea noastră 


omenească vorbesc. El era Înalt, ea umilă. Înalt nu ca statură, ci ca fire. Întru 
totul curat era, fiinţa Lui, neprihănită, iar firea Lui, fără de stricăciune.[...] EI 
atât de mare şi preaînalt, Şi-a dorit pentru Sine o desfrânată. De ce? Pentru ca 
să o schimbe din desfrânată în fecioară. [...] Fiică a demonilor era deci mai 
înainte, fiică a pământului, nevrednică şi pentru pământ. Acum devine fiică a 
Împăratului. Și aceasta pentru că aşa hotărea Cel ce o iubea aşa de mult. Pentru 
că cel ce iubeşte nu se interesează de purtarea celuilalt, Cel ce iubeşte nu vede 
lipsa de frumuseţe. De aceea se numeşte dragoste, pentru că iubeşte şi ceea ce 
este urât. Aşa a făcut Hristos. A văzut o urâciune, S-a umplut de dragoste pentru 
ea şi a înnoit-o a făcut din ea fiinţă nouă”. 


Mântuitorul, înnoind firea omenească a arătat Biserica Sa “fără pară şi fără 
întinăciune, - după cuvântul Apostolului - “să o înfăţişeze sieşi Biserică slăvită, 
neavând pată sau întinăciune, ori altceva de acest fel, şi să fie sfântă şi fără de 
prihană"' (Efes. V, 27). Această relaţie de dragoste jertfelnică reprezintă modelul 
oricărei iubiri dintre bărbat şi femeie, desăvârşită în Taina Nunții, de care vorbeşte 
Sfântul Apostol Pavel, numind-o "mare" în Hristos şi în Biserică. 


Deniile Mirelui 


Sufletul, un alt simbol al miresei, e tot aşa de iubit de Mire ca şi de Biserică de 
care de altfel el este nedespărţit. Acest fapt este evidenţiat în rânduiala deniilor 
oficiate începând din seara Duminicii Floriilor până în seara din Miercurea Mare, 
numite şi "Deniile Mirelui" sau "Slujbele Mirelui” (Akolouthia tou Nimfiou). 
Numele slujbei provine de la Mirele întâlnit în parabola celor zece fecioare ce se 
citeşte la Denia din Marea Marţi. 


Trebuie amintit faptul că atât din punct de vedere liturgic, cât şi din punct de 
vedere al învățăturilor subliniate, aceste trei denii ale Săptămânii Patimilor 
prezintă un tot unitar. 


Pericopele evanghelice şi imnurile fac referire îndeosebi la Patimile Domnului şi la 
a Doua Venire prin pomenirea lui losif (vândut de fraţi şi care L-a prefigurat pe 
Hristos), a pildei măslinului neroditor, a pildei celor zece fecioare, a pildei 
talanţilor, a femeii păcătoase care a spălat picioarele Mântuitorului, a trădării lui 
Iuda. 


Troparul "lată, Mirele” ce se cântă la începutul Deniei în aceste trei seri 
subliniază tocmai necesitatea trezviei şi privegherii de care trebuie să dăm 
dovadă în aşteptarea Domnului, care va veni din nou Să judece vii şi morții: 


“Iată, Mirele vine în miezul nopții/ Şi fericită e sluga pe care o va afla 
priveghind/ lar nevrednică-i aceea/ Pe care o va afla lenevindu-se./ Vezi, dar, 
suflete al meu,/ Cu somnul să nu te îngreuiezi/ Ca să nu te dai morţii/ Şi afară de 
Împărăţie să te încui/ Ci te deşteaptă, strigând:Sfânt, Sfânt, Sfânv Eşti 
Dumnezeul nostru,/ Cu folosinţele celor fără de trupuri/ Miluieşte-ne pe noi!" 


Din această perspectivă, Deniile Mirelui sunt slujbe de priveghere, ce evidenţiază 
în special necesitatea pregătirii lăuntrice - conştientizarea păcatelor proprii şi 
pocăință - în vederea întâmpinării lui Hristos. Acestea subliniază mai ales pocăinţa 
de care avem nevoie pentru a fi acceptaţi la nunta dintru Împărăţie. Ele prezintă 
totodată un mesaj menit să ne pregătească pentru Patimile lui Hristos. 


Icoana Mirele Bisericii 
Mirele Bisericii este Unul smerit şi aflat în suferinţă. Este un Mire care iubeşte 
şi Se jertfeşte până la moarte pentru ca dragostea Sa să fie împărtăşită de fiecare 
om. Acest adevăr îl înfăţişează şi icoana numită "Hristos - Mirele Bisericii" care , 
în unele locaşuri de cult, este purtată în procesiune şi aşezată pe iconostas, la Denia 
din Duminica Floriilor - în timp ce la strană este cântat troparul "lată, Mirele"- 
fiind lăsată spre închinare până după Denia din Miercurea Mare. 


Icoana îl înfăţişează pe Hristos purtând însemnele patimilor Sale, pregătind calea 
pentru nuntă în Împărăţia Sa. Hristos este reprezentat în timpul patimilor Sale, în 
special în timpul când este biciuit şi torturat de către soldaţii care Îl încoronează, Îl 
îmbracă în mantie şi îi dau în mână trestie, numindu-l. batjocoritor "Regele 
iudeilor”. Coroana de spini de pe capul Mântuitorului este însă semnul nunţii cu 
Biserica şi al iubirii Sale jertfelnice. 


Haina de nuntă 


Mirele Hristos ne cheamă pe toţi cei ce formăm Biserica Sa, să 1 ne alăturăm în 
Impărăția Cerească. Însă, odată cu această invitaţie vine şi o atenţionare: "Nunta 
este gata, dar cei poftiţi n-au fost vrednici". (Matei 22-8). 


Se impune aşadar ca fiecare dintre noi să ne punem problema propriei vrednicii 
deoarece, tot Părinţii Bisericii sunt cei care ne spun că, în această angajare nupțială 
divino-umană nu e vorba de sufletul încă impur, bântuit de patimi, aşa cum este cel 
în faze de despătimire, ci este vorba cu totul de altceva, "de cel ce a intrat în treapta 
superioară a contemplaţiei mistuit acum de dorul cunoaşterii supreme şi al unirii 
desăvârşite”. 


Avem nevoie, dacă nu am făcut-o încă până acum în timpul Postului Mare, ca 
măcar în Săptămâna Patimilor, să ne aflăm aşa cum suntem. Vom vedea că prin 
patimile noastre am întinat "haina de nuntă" primită prin Botez, după cum afirmă 
troparul ce se cântă după întreita afundare a pruncului: "Dă-mi mie haină 
luminoasă Cela ce Te îmbraci cu lumina ca şi cu o haină”. 


Vom spune probabil către Hristos, precum în Luminânda de la Deniile Mirelui: 
"Cămara Ta, Mântuitorul meu/ O văd împodobită/ Şi îmbrăcăminte nu am/ Ca 
să intru într-însa”. 


Nu este însă de ajuns să conştientizăm această stare nefericită şi nefirească. Nu 
este de dorit să rămânem aici. Trebuie să facem mai mult decât atât, să ne 
mărturisim păcatele, să ne pocăim şi - având binecuvântarea duhovnicului - să ne 
împărtăşim cu Trupul şi Sângele lui Hristos, continuând: "Luminează-mi haina 
sufletului meu,/ Dătătorule de Lumină/ Și mă mântuieşte!” 


Părintele Ilie Cleopa - Predică la Duminica a XVI-a după Rusalii - Despre 
înmulţirea talanţilor 


Și a zis Domnul: Bine, slugă bună şi credincioasă, peste puţine ai fost 
credincioasă, peste multe te voi pune (Matei 25, 21) 


lubiţi credincioşi, una din învăţăturile ce le putem trage din Sfânta Evanghelie de 
azi este aceea că fiecare dintre noi avem datoria de a înmulţi talantul cel încredinţat 
nouă de Dumnezeu. Fiecare om are talantul său de la Dumnezeu şi nici unul nu 
este fără talant. Înmulțirea lui îi aduce mântuirea cea veşnică a sufletului său, 
precum şi intrarea lui în Împărăţia Cerurilor, după cum zice Domnul în cuvântul 
Său către cel ce a înmulţit talantul său: Bine, slugă bună şi credincioasă, peste 
puţine ai fost credincioasă, peste multe te voi pune, intră întru bucuria 
Domnului tău (Matei 25, 21). 


Ce este "bucuria Domnului”, dacă nu Împărăţia Cerurilor. La fel vedem că cel 
ce nu a înmulțit talantul său, s-a osândit în munca cea veşnică, după cum ne arată 
iarăşi Domnul zicând: Jar pe sluga cea netrebnică aruncaţi-o întru întunericul 
cel mai de afară. Acolo va fi plângerea şi scrâşnirea dinţilor (Matei 25, 30). Iată 
deci, fraţii mei, cât de luminat şi cât de clar ne arată Mântuitorul nostru, că cel 
ce înmulțeşte talantul său, se mântuieşte şi intră întru Împărăţia Cerurilor, iar 
cel ce nu se sileşte a-şi înmulţi talantul său, se osândeşte. 


Poate va zice cineva: "Eu nu am talant!" Mare minciună spune unul ca acesta şi nu 
trebuie nicidecum ascultat. Noi vedem din Sfânta Evanghelie de azi, că toţi au 
primit talanţi, unul cinci, altul doi, altul unul, dar nici unul nu a rămas fără de 
talant. Dacă ar fi fost vreunul fără de talant, ar fi zis Domnul că altuia nu i-ar fi dat 


nici un talant. Dar arătând că toţi au luat talanţi, nimeni nu se poate încumeta a 
zice: "Eu n-am nici un talant!" Putem zice că nu toţi au primit la fel talanţii, că 
unii mai mulți, alții mai puţini şi că nu toţi au primit acelaşi fel de talant, 
aducându-se aminte de mărturia Sfintei Scripturi care zice: Duhul este unul, iar 
darurile felurite (Romani 12, 6; Efeseni 4, 7; 1 Corinteni 7, 7; 1, 24). 


Iubiţi credincioşi, aşa de exemplu, unul este patriarh, altul conducător de ţară, altul 
mitropolit, altul episcop, altul preot, altul stareţ de mânăstire, altul conducător de 
oşti, altul mare dregător în societate, altul scriitor, altul judecător, altul dascăl 
bisericesc, altul pictor sau zugrav, altul filosof, altul mare cântăreţ, altul astronom, 
altul croitor, altul meşter dulgher sau tâmplar, altul cizmar, altul zidar, altul 
învăţător, altul lucrător de pământ, altul păzitor de vite sau de oi şi aşa mai departe. 
Dar să nu uite fiecare că, pe cât dregătoria lui este mai mare, cu atât mai mare 
răspundere are în faţa lui Dumnezeu şi a oamenilor, căci are datoria a-şi înmulți 
talanţii încredinţaţi lui, aducându-și aminte de cuvântul Domnului care zice: 
Căruia i s-a dat mai mult, mai mult se va cere de la dânsul (Luca 12, 48). 


Marii dregători şi păstorii de suflete trebuie să-şi înmulțească talanţii primiţi spre 
folosul de obşte al poporului, fie prin scris, fie prin cuvânt, dar mai ales prin pilda 
cea bună a vieţii lor, deoarece mai mult zideşte cineva pe alții prin trăire decât prin 


cuvânt. De aceea şi Mântuitorul a cerut mai înainte de învăţătură, trăirea, lucrarea 
duhovnicească, zicând: Cel ce va face şi va învăţa, acesta mare se va chema 
(Matei 5, 19), iar unul din sfinţi a zis: "Taci tu, să vorbească lucrurile tale” 
(Filocalia X, Cuvântul 23). 


Marele Apostol Pavel îndeamnă pe ucenicul său Tit să se facă în toate pildă bună 
de urmat, zicând: Intru toate arată-te pe tine pildă de fapte bune (Lit 2, 7). 


Dacă cineva este păstor de suflete în Biserica lui Hristos: 

» trebuie să predice neîncetat Sfânta Evanghelie (Marcu 16, 15; Fapte 15, 7); 

» pe toți trebuie să-i înveţe calea mântuirii (Luca 1, 17; Fapte 13, 26; 16, 17); 

» să-i convingă pe cei necredincioşi şi rătăciţi de la adevăr (Fapte 20, 21; 
Romani 1, 5; 10, 5); 

» să împrăştie întunericul necredinţei (Matei 5, 14-16; Fapte 26, 18; II 
Corinteni 4, 6); 

» să vegheze asupra sufletelor şi să le călăuzească spre Hristos fără interes (I 
Corinteni 9, 15; II Corinteni 11, 7). 


Păstorul de suflete are datoria de: 


a predica cuvântul Domnului cu stăruinţă şi în toată vremea (II Timotei 4, 
2) 

a învăţa cu blândețe (II Timotei 2, 25: I Timotei 5, 20, Tit 1, 13); 

a păstra cu scumpătate dreaptă credinţă (I Timotei 6, 20; II Timotei 1, 14); 
a nu da nici o pricină de sminteală credincioşilor (II Corinteni 6, 3; Romani 
14, 13-14; 1 Corinteni 5, 13); 

a suferi pentru credincioşi (II Corinteni 1, 8; Coloseni 1, 24); 

a nu se ruşina şi a nu se înfricoşa de amenințările oamenilor (Ieremia 1, 8; 
1, 17; lezechiel 2, 7-9; 3-9; Fapte 4, 19-23); 

a opri pe femei să predice în Biserică (I Corinteni 14, 34-35); 

a păstra în întregime învăţătura Sfintei Evanghelii (I Timotei 1, 3) şi altele. 


Acestea şi încă multe altele, dacă le vor face păstorii şi credincioşii Bisericii lui 
Hristos, atunci se vor afla în toată vremea lucrând la înmulţirea talanților lor, 
pentru care vor primi plată de la Dumnezeu, în ziua cea mare a Judecăţii de apoi. 
Dacă toţi se vor sili să-şi înmulțească talantul lor dat de Dumnezeu, plată şi 
răsplătire vor lua de la EI şi cinste de la oameni, care se vor folosi de hărnicia şi 
dragostea lor de a lucra spre binele obştesc al tuturor. 


Dar şi în altfel poate creştinul şi mai ales preotul a-şi înmulți talantul său spre 
slava lui Dumnezeu şi folosul de obşte al oamenilor. De exemplu, 
» dacă cineva are darul propovăduirii şi predică Evanghelia după măsura 
credinţei sale; 
» dacă altcineva are slujbă şi o săvârşeşte cu evlavie; 
> dacă altul are darul învăţăturii şi se sârguieşte a învăţa cele sfinte pe alții; 
» dacă unul face milostenie cu voie bună, 
> dacă altul lucrează în orice fel spre binele aproapelui său, 
toţi aceştia îşi înmulţesc talanţii lor (Romani 12, 8). 


» Dacă unii se silesc a duce viaţă sfântă în feciorie, în post, în rugăciune, în 
înfrânare de la toate, în privegheri şi citirea Sfintelor Scripturi, unii ca 
aceştia se află înmulțindu-şi talanţii lor (Tit 2, 7). 

>» Dacă alţii au darul răbdării, al tăcerii, al blândeţii şi al smereniei, al 
îndelungatei răbdări şi prin aceste fapte bune sunt pilde pentru cei din jurul 
lor, ca nişte lumini în sfeşnicul Bisericii lui Hristos, spre folosul tuturor, şi 
aceştia se află înmulțind talanţii lor (Matei 5, 14-15). 

Dacă altul are darul trezviei, al bărbăţiei, al dragostei, al nerăutăţii, al 
evlaviei, al supunerii şi al ascultării, Slujind tuturor cu bucurie şi cu 
dragoste, acesta luminează cu pilda vieții sale pe toți cei din jurul lui şi 
plineşte cuvântul Domnului care a zis: Aşa să lumineze lumina voastră 


înaintea oamenilor, ca să vadă faptele voastre cele bune şi să slăvească pe 
Tatăl vostru Cel din cer (Matei 5, 16). 


Astfel, cei ce luminează şi zidesc pe alţii prin viaţa lor, unui ca aceştia pururea se 
află înmulţind talanţii lor, spre slava lui Dumnezeu (1 Corinteni 10, 3-10; Filipeni 
11). 


>» 
>» 


Dacă altul are credință tare şi nefățarnică şi lucrează cu dragoste spre 
mântuirea şi folosul tuturor oamenilor; 

dacă rabdă cu vitejie de suflet toate necazurile, ispitele, bolile, scârbele şi 
pagubele, fără a cârti împotriva lui Dumnezeu şi mulţumeşte în toate 
încercările cele grele Preabunului Dumnezeu, unul ca acesta aduce 
Domnului roadă prin răbdarea sa, după cuvântul Domnului (Luca 8, 15), şi 
în toată vremea vieţii sale îşi înmulţeşte talanţii daţi lui de Dumnezeu, spre 
dobândirea fericirii veşnice în Împărăţia Cerurilor. 

Dacă alţii îşi petrec viaţa în frică şi în dragoste de Dumnezeu, în smerenie şi 
blândețe, dacă nasc şi-şi cresc copiii în dreapta credinţă şi evlavie, în post şi 
rugăciune, în umilință şi nerăutate, unii ca aceştia dau pildă bună celor 
care îi văd, şi aşa se află înmulţind talanţii lor, spre slava lui Dumnezeu şi 
spre folosul oamenilor (Matei 11, 29; 21, 5; Coloseni 3, 12; Isaia 66, 2). 

Cei ce ostenesc şi îngrijesc de bolnavi, de bătrâni şi neputincioşi, 
sprijinindu-i cu dragoste şi jertfindu-se prin răbdare şi osteneală, pentru 
ajutorul şi sprijinul lor, purtându-le neputințele şi îngrijind de sănătate şi 
nevoile lor, unii ca aceştia împlinesc cuvântul Domnului, care a zis: Bolnav 
am fost şi M-aţi cercetat (Matei 25, 36; lov 22, 6-7). Astfel şi aceştia se află 
înmulțind talanţii lor, spre slava lui Dumnezeu şi a lor mântuire (I Corinteni 
10, 31; Filipeni 1, 11). 

Dacă altul este bogat şi se milostiveşte să ajute din dragoste pe săraci, pe 
bolnavi şi neputincioşi, împărțindu-le cu dragoste cele de trebuinţă, şi 
acesta îşi înmulțeşte talantul său prin milostenie şi va câştiga mila lui 
Dumnezeu în ziua cea de apoi, dobândind fericirea veşnică de la Hristos, 
Care a zis: Fericiţi cei milostivi, că aceia se vor milui (Matei 5, 7). 


Iubiţi credincioşi, am arătat că toţi oamenii au primit talanţi de la Dumnezeu şi că 
fiecare este dator a-şi înmulţi talantul său spre a intra în bucuria Împărăției 
Cerurilor. Am arătat şi ce pedeapsă vor lua cei leneşi şi nelucrători care nu s-au 
silit în viaţă la înmulțirea talanţilor lor. 


Noi ştim că toți sfinţii şi drepţii lui Dumnezeu de la începutul zidirii lumii s-au silit 
fiecare, prin cuvânt şi fapte bune, a-şi înmulţi talanţii lor. Dacă vom citi cu atenţie 
dumnezeiasca Scriptură şi învăţăturile Sfinților Părinți, vom înţelege luminat că 


patriarhii, proorocii, apostolii, ierarhii, mucenicii, mărturisitorii, cuvioşii şi toţi 
sfinții Vechiului şi Noului Testament s-au silit în viaţa lor să împlinească cu toată 
sârguinţa poruncile lui Dumnezeu spre slava Lui şi spre mântuirea sufletelor lor. 
Astfel cu osteneală, prin lucrarea faptelor bune ei şi-au înmulţit talantul dat lor de 
Dumnezeu. Ei aveau pururea în minte că Preabunul Dumnezeu, în ziua cea mare a 
judecății de apoi, va răsplăti fiecăruia după faptele lui, precum scrie: Că toară 
fapta o va aduce Dumnezeu la judecată, cu tot lucrul trecut cu vederea, ori bun, 
ori rău (Eclesiast 12, 14). Şi iarăşi că: Fiul Omului va să vină întru slava Tatălui 
Său cu îngerii Săi şi atunci va răsplăti fiecăruia după faptele sale (Matei 16, 27). 


Deci nimeni să nu creadă că îl va mântui credinţa cea moartă, care nu este urmată 
de fapte bune. Ci având în vedere că este muncă şi pedeapsă pentru nelucrarea 
faptelor bune, precum şi mare răsplată pentru cei care se îngrijesc de mântuirea 
sufletului, înmulţind talanţii daţi lor de Dumnezeu, fiecare să se silească cu toată 
sârguinţa în această viaţă trecătoare, la lucrarea poruncilor lui Dumnezeu şi la toată 
faptă bună. 


Spre sfârşitul acestei predici, vă spun o istorioară adevărată, din care fiecare poate 
înțelege cât de mare bucurie şi fericire are în ceasul morţii şi în ziua Judecăţii de 
apoi, cel ce s-a silit în viaţă la înmulțirea talantului său, spre folosul sufletesc al 


altora şi spre slava lui Dumnezeu. 


A fost un dascăl şi propovăduitor al cuvântului lui Dumnezeu, care în toată viaţa 
sa predica, învăţa şi îndemna pe oameni la părăsirea păcatelor şi la lucrarea 
faptelor bune. Pe unii îi îndemna să se ducă la spovedanie, pe alţii îi îndemna să 
facă milostenie, pe alţii care erau învrăjbiţi îi Ssfătuia să se împace cu fraţii lor; 
pe alții îi îndemna să meargă regulat la biserică şi să citească sfintele cărţi, iar 
pe alții îi îndemna la post, la rugăciune, la curăţenie şi înfrânare. Astfel, bunul 
dascăl nu se lenevea la mântuirea sa şi a fraţilor săi creştini. 


Ajungând la bătrâneţe şi în clipa morţii era ca orice om în mâhnire şi frică de 
ceasul acela, în care şi Mântuitorul S-a întristat, zicând: Întristat este sufletul 
Meu până la moarte (Marcu 14, 34). Dar, pe când îşi dădea sufletul, fiindcă se 
silise toată viaţa la îndreptarea şi mântuirea multora, deodată a văzut o ceată 
mare de şaizeci de mii de suflete, strălucind ca soarele, care l-au întâmpinat cu 


mare bucurie pe cel care s-a ostenit la mântuirea sufletelor lor. 


lată deci, fraţilor, cum şi-a înmulțit talantul acest dascăl fericit şi câtă bucurie a 
avut în vremea sfârşitului său, pentru osteneala ce a depus-o la mântuirea atâtor 
suflete. Şi cu dreptate s-a întâmplat acest lucru, că iată ce zice Apostolul Iacob: 
Fraţii mei, dacă unul din noi va rătăci de la adevăr şi îl va întoarce cineva, să 
ştie că cel ce a întors pe păcătos de la rătăcirea căii lui, îşi va mântui Sufletul său 
de moarte şi va acoperi mulţime de păcate (lacob 5, 19-20). 


Vedeţi, fraţii mei, dascălul mai sus amintit nu a întors numai un suflet la calea 
mântuirii, ci după cum aţi auzit, şaizeci de mii de suflete care, după mila şi 
dreptatea lui Dumnezeu, au fost trimise să-l întâmpine în vremea 1eşirii lui din 
viaţă şi să-l conducă până la cer. 


Deci, la fel să facem şi noi. Cel mai mult ne ajută la mântuire şi la înmulţirea 
talanţilor: rugăciunea, postul, milostenia, smerenia, spovedania, Sfânta 
Împărtăşanie şi iertarea din inimă a tuturor. 

» Să ne rugăm cel mai mult ca să ne ierte Dumnezeu păcatele. 

» Să ţinem cu râvnă posturile în zilele rânduite, ca rugăciunea să aibă har şi 


putere. 

> Să fim smeriţi şi blânzi la inimă cu ce putem ca să fim şi noi miluiţi la cer. 

> Să avem duhovnici buni şi să ne apropiem cu mare evlavie de Trupul şi 
Sângele lui Hristos. 

» Să iertăm din inimă pe toţi cei ce ne fac rău şi să ajutăm după putere la 
mântuirea celor din jurul nostru. 


De vom face aşa, şi păcatele ni se vor ierta, şi anii vieţii ni se vor binecuvânta, şi 
talanţii ni se vor înmulţi, şi sfârşit bun vom dobândi, iar în ceasul morţii, îngerii cei 
buni şi sufletele celor pe care i-am călăuzit la mântuire ne vor întâmpina şi la 
odihnă cerească ne vor însoţi, de care să ne învrednicească Hristos Dumnezeu, cu 
rugăciunile Preacuratei Maicii Sale. 


Amin. 


Sfântul Nicolae Velimirovici - Predică la Duminica a 16-a după Rusalii - Ce au 
făcut slugile cu cele primite? 


Dumnezeu crează inegalitatea; oamenii cârtesc, nu le place. Dar sunt oamenii mai 
înţelepţi decât Dumnezeu ? Dacă Dumnezeu a făcut inegalitatea, înseamnă că aşa e 
bine, înseamnă că inegalitatea este mai bună decât egalitatea. 


4 Dumnezeu creează inegalitatea spre binele omului, dar acesta nu-şi dă 
seama că este bună. 

4 Dumnezeu crează inegalitatea pentru că este frumoasă, dar omul nu-şi dă 
seama de frumuseţea ei. 

4 Dumnezeu crează inegalitatea din iubire, care ea însăşi creşte şi se hrăneşte 
din inegalitate — dar oamenii nu văd iubirea din ea. 


Orbenia se răzvrăteşte împotriva vederii, nebunia împotrivii înţelepciunii, răul 
împotriva binelui, urâtul împotriva frumosului, ura împotriva dragostei. 


Adam şi Eva s-au dat pe mâna Satanei ca să ajungă deopotrivă cu Dumnezeu. Cain 
l-a ucis pe fratele său Abel pentru că jertfele lor nu erau deopotrivă de plăcute lui 
Dumnezeu. De atunci şi până acum păcătoşii sunt în război cu inegalitatea. 


Dumnezeu însă a creat inegalitatea mai înainte de ei, pentru că şi pe îngeri i-a făcut 
Dumnezeu neegali. 


Dumnezeu vrea ca oamenii să nu fie la fel în cele dinafară, adică în bogăţie, 
putere, Stare, învăţătură şi aşa mai departe, dar nu ca să se ia la întrecere unii cu 
alții. „Nu te aşeza în locul cel dintâi”, porunceşte Domnul (Luca 14, 8). 


Dumnezeu vrea ca oamenii să se ia la întrecere în înmulţirea virtuţilor lăuntrice: 
credinţă, bunătate, milă, dragoste, blândeţe, smerenie şi ascultare. 


Dumnezeu dă şi darurile dinafară şi cele dinlăuntru, deşi mai mare preţ pune pe 
acestea din urmă. Daruri exterioare a dat şi dobitoacelor, dar daruri duhovniceşti a 
revărsat numai în om. Omului i-a dat aşadar mai mult decât dobitoacelor, de 


aceea şi cere de la om mai mult. Ceea ce a dat omului pe deasupra sunt darurile 
duhului. 


Darurile dinafară le-a dat Dumnezeu omului întru slujirea celor dinlăuntru, pentru 
că tot ce este înafară slujeşte lăuntricului. Tot ce e vremelnic slujeşte veşniciei, tot 
ce e muritor slujeşte nemuririi. Aşa s-a hărăzit de la Dumnezeu. Omul care o ia pe 
cealaltă cale, risipindu-şi zestrea de duh ca să-şi agonisească bunuri trecătoare, 
averi, putere, vază şi slavă lumească, este ca un fiu care, moştenind de la tatăl său 
aur mult, îl cheltuieşte cumpărându-şi praf şi cenuşă. 


Omul care a simţit darul lui Dumnezeu în suflet, nu mai pune mult preţ pe lucrurile 
dinafară, la fel cum cineva, trecând prin şcoli înalte, nu se laudă cu şcoala primară. 


Nebunul, nu înțeleptul, se luptă pentru cele dinafară. Înțeleptul se prinde în lupta 
cea cea bună intru înmulţirea celor duhovniceşti. Toţi cei ce se irosesc în lupta 
pentru cele dinafară nu pot, sau le e frică să privească înlăuntrul lor şi rămân 
nelucrători pe cel mai de seamă tărâm al omenescului. 


Dumnezeu nu caută nici la ceea ce este, nici la ceea ce are omul în această 
lume: nici cum se îmbracă, nici ce mănâncă, nici cum e văzut de alţii. Dumnezeu 
caută numai şi numai la inima omului. Altfel spus, pe Dumnezeu nu-L câştigi cu 
agonisita cea dinafară ci cu buna sporire a celor dinlăuntru, cu îmbogățirea în duh 
şi în adevăr. Despre aceasta ne vorbeşte Evanghelia de astăzi. 


Pilda Talanţilor sau a darurilor duhovniceşti cu care Dumnezeu a înzestrat 
sufletul, e foarte grăitoare în privinţa inegalităţii fireşti dintre oameni. Dar nu 
numai atât. În zbor vulturesc, pilda aceasta zboară deasupra întregii întinderi a 
istoriei sufletului omenesc din început şi până la sfârşit. De-ar fi să înțeleagă 
cineva pe deplin şi să împlinească învăţătura fie şi numai a singurei pildei acesteia, 
şi-ar dobândi cu ea mântuirea în împărăţia lui Dumnezeu. 


„Împărăţia Cerurilor este ca un om care, plecând departe, şi-a chemul slugile şi 
le-a dat pe mână avuţia sa. Unuia i-a dat cinci talanţi, altuia doi, altuia unul, 
fiecăruia după puterea lui şi a plecat”. 


>» „Un om” aici trebuie să înțelegem pe Dumnezeu Atotputernicul, 
Dătătorul tuturor darurilor. 
> „sSlugile” sunt 
> Plecarea „departe” e 
> „Talanţii” sunt zestrea făpturilor înţelegătoare. 
Iar că toate aceste daruri sunt mari, se vede din aceea că toate sunt numite „talanţi”, 
talantul fiind o măsură de foarte mare preţ, valorând cinci sute de galbeni. 


Stăruim asupra faptului că Mântuitorul anume a numit darurile lui Dumnezeu 
„talanţi”, ca să arate cu câtă dărnicie a înzestrat milostivul Ziditor pe fiecare din 
făpturile Sale. Atât de mari sunt aceste daruri, că fie numai şi unul singur îi e 
omului de ajuns. 


Prin „omul” din parabolă se mai înţelege şi 
cum se vede şi din Evanghelia după Luca: „Un om de neam mare” (Luca 19, 12). 
Acest „om de neam mare” nu e altul decât Însuşi Hristos, Fiul Unul-Născut al 


Celui Preaînalt. 


Lucrul acesta se vede şi din celelalte cuvinte ale pildei: „Un om de neam mare s-a 
dus într-o țară îndepărtată, ca să-şi ia domnie şi să se întoarcă”. Domnul S-a suit 
la cer ca să primească Împărăţia, şi a făgăduit carpenilor că se va întoarce pe 
pământ ca Judecător. Înţelegând prin omul din pildă pe Hristos, vedem în slugile 


Sale pe apostoli, pe preoţi şi pe toți credincioşii. 


Duhul Sfânt a revărsat multe deosebite daruri asupra tuturor acestora, aşa încât 
oamenii să se întregească unul prin altul şi astfel să ajungă împreună la creştere 
duhovnicească şi la desăvârşire. 


; Darurile sunt felurite, dar acelaşi Duh. Şi felurite Slujiri sunt, dar acelaşi 
Domn. Şi lucrările sunt felurite, dar este acelaşi Dumnezeu care lucrează toate 
în toți. Și fiecăruia i se dă arătarea Duhului spre folos... Și toate acestea le 
lucrează unul şi acelaşi Duh, împărțind fiecăruia deosebi, după cum voieşte” (| 
Corinteni 12, 4-7; 11). 


La Botez, toţi credincioşii primesc din belşug aceste daruri, care se înmulţesc şi 
se împuternicesc prin celelalte Taine ale Bisericii. 


Prin „cinci talanţi” comentatorii înţeleg cele cinci simţuri, prin „doi talanţi” 
sufletul şi trupul, şi prin „un talant” fiinţa cea una a omului. Cele cinci simţuri i 
s-au dat omului ca să se folosească de ele spre mântuire. Omul trebuie să-L 
slujească pe Dumnezeu cu trup şi suflet, să se îmbogăţească întru cunoştinţa lui 
Dumnezeu şi întru fapte bune. Omul întreg trebuie să fie al lui Dumnezeu. 


În copilărie omul trăieşte prin cele cinci simţuri; mai târziu îşi dă seama de 
dualitatea sa, de lupta între trup şi duh; iar omul în toată firea se simte unul 
duhovniceşte, biruitor asupra împărțirii de sine în cinci sau în doi. Dar tocmai 
acum, la împlinire, când se crede învingător, îl paşte cea mai mare primejdie: 
mândria, disprețul faţă de ceilalți, neascultarea faţă de Dumnezeu. Odată ce a ajuns 
pe cele mai mari înălțimi, cade în pierzarea cea mai adâncă şi îşi îngroapă în 
pământ talantul său. 


Dumnezeu dăruieşte fiecăruia după putere: cât poate să ducă şi să folosească 
fiecare. Darurile le împarte, fireşte, potrivit iconomiei Sale, după cum nici într-o 
casă nu au toți aceleaşi înzestrări şi aceleaşi îndatoriri, ci fiecare lucrează după 
rostul său. 


„Și a plecat”. De aici se vede iuţeala cu care lucrează Dumnezeu. Când Ziditorul a 
făcut lumea, a făcut-o repede. Şi când Mântuitorul lisus a venit pe pământ întru 
înnoirea lumii, repede şi-a săvârşit lucrul Său: a dezvăluit şi a înmânat darurile 
Sale „şi a plecat”. 


Ce au făcut slugile cu cele primite ? „Îndată, mergând, cel ce luase cinci talanţi 
a lucrat cu ei şi a câştigat alţi cinci talanţi. De asemenea şi cel cu doi a câştigat 
alți doi. Iar cel ce luase un talant s-a dus, a săpat o groapă în pământ şi a ascuns 
argintul stăpânului său”. 


Tot schimbul şi toată îndeletnicirea între oameni nu-i decât o icoană a ceea ce se 
întâmplă, Sau ar trebui să se întâmple, în tărâm sufletesc. 


Este de aşteptat ca cel ce moşteneşte pământuri să şi le înmulțească; cine are 
ogoare, să le lucreze; cine a învăţat un meşteşug oarecare, să-l practice spre folosul 
său şi al semenilor; cine e iscusit, să înveţe şi pe alţii, cine face negoţ să-şi 
sporească neguţătoria. 


Oamenii aleargă încolo şi încoace, lucrează, strâng, schimbă, înfrumuseţează 
cumpără, vând. Fiecare se zbate ca să-şi câştige cele de trebuinţă trupului, să-şi 
îmbunătăţească sănătatea, să-şi asigure un trai tihnit pe cât mai multă vreme. Şi 


toate acestea nu-s decât o schiţă primitivă a ceea ce trebuie să facă omul pentru 
sufletul său, care e cu mult mai de preţ. 


Oricine care a primit de la Dumnezeu cinci măsuri, sau două sau una de 
credinţă, înţelepciune, bunăvoință, frică de Dumnezeu, sete de neprihănire, sau 
smerenie, sau ascultare, trebuie să caute ca măcar să îndoiască măsura, aşa cum 
au făcut cei doi slujitori şi cum fac de obicei oamenii când se îndeletnicesc cu 
negoţul sau cu vreun meşteşug oarecare. 


Cine nu-şi înmulţeşte talantul - atât cât i-a fost dat - se va tăia şi se va arunca în foc 
ca un pom sterp. Stăpânul lumii, pentru care oamenii sunt pomi de mare preţ, va 
face cu ei ceea ce face un bun gospodar cu pomii care au fost în zadar îngrădiţi, 
curăţaţi şi săpaţi la rădăcină. 


Vedeţi numai cum e văzut de alţii un pierde-vară care, moştenind avere, se pune pe 
chefuri, nimic lucrând: nici cel din urmă cerşetor nu-i mai disprețuit decât un om 
ca acesta. EI este chipul nepricopsitului duhovnicesc care, primind de la Dumnezeu 
un talant de credinţă, sau înţelepciune, sau orice alt dar, îl îngroapă nefolosit în 
noroiul trupului său, nesporindu-l prin lucrare, nearătându-l nimănui şi nefolosind 
pe nimeni cu el. 


» După multă vreme a venit şi Stăpânul acelor slugi şi a făcut socoteală cu ele”. 
Dumnezeu nu Se depărtează de om nici o clipă, cu atât mai puţin multă vreme. 
Ajutorul Lui curge zi de zi către oameni ca un râu în revărsare, dar Judecata Lui, 
socoteala cu oamenii, aceea vine după multă vreme. Dumnezeu este grabnic 
ajutător celor care Îl caută şi încet pedepsitor celor care Îl mânie, celor care irosesc 
daniile Sale. Aici este vorba de Înfricoşata Judecată, când timpul se va sfârşi şi toţi 
lucrătorii vor fi chemaţi ca să-şi ia plata lor. 


„Și apropiindu-se cel care luase cinci talanţi, a adus alţi cinci talanţi, zicând: 
Doamne, cinci talanţi mi-ai dat, iată încă cinci talanţi am câştigat cu ei. Zis-a lui 
Stăpânul: Bine, slugă bună şi credincioasă, peste puţine ai fost credincioasă, 
peste multe te voi pune; intră întru bucuria Domnului tău. Apropiindu-se şi cel 
cu doi talanţi, a zis: Doamne, doi talanţi mi-ai dat şi alţi doi talanţi am câştigat 
cu ei. Zis-a lui stăpânul: Bine, slugă bună şi credincioasă, peste puţine ai fost 
credincioasă, peste multe te voi pune; intră întru bucuria Domnului tău. * 


Unul câte unul, lucrătorii vin în faţa stăpânului şi dau socoteală cum au întrebuințat 
cele încredințate lor. Cu toţii vom trece prin faţa Domnului care stăpâneşte cerul 
şi pământul şi înaintea a miliarde de martori vom da socoteală de cele ce am 


primit. Atunci nimic nu va mai putea fi ascuns, nici îndreptat. Pentru că Domnul 
va lumina cu lumina Sa pe toţi cei de faţă, încât toţi vor cunoaşte adevărul unii 
despre alții. 


Dacă am izbutit să ne înmulțim talantul, vom veni înaintea Domnului cu feţe 
luminoase şi inima uşoară, ca cele două dintâi slugi. Atunci ne va lumina lumina 
feţei lui Dumnezeu şi ne va face vii cuvântul: “Bine, slugă bună şi credincioasă!” 
Dar vai de noi dacă vom veni cu mâinile goale înaintea Domnului şi a sfinţilor Săi 
îngeri, ca cea de a treia slugă ticăloasă şi leneşă. 


Care e tâlcul cuvântului: „peste puţine ai fost credincioasă, peste multe te voi 
pune; intră întru bucuria Domnului tău” ? Înseamnă că toate darurile primite 
de la Dumnezeu în lumea aceasta, fie cât de multe, sunt puţin faţă de 
binecuvântările ce-i aşteaptă pe credincioşi în veacul de apoi. 


Pentru că este scris: „Cele ce ochiul n-a văzut şi urechea n-a auzit şi la inima 
omului nu S-au Suit, pe acestea le-a gătit Dumnezeu celor ce-L iubesc pe El” (| 
Corinteni 2, 9). 


Cea mai mică Strădanie care poartă pecetea dragostei de Dumnezeu va fi 
răsplătită împărăteşte. Pentru puţinul îndurat în viaţa aceasta întru ascultare de 
Dumnezeu, pentru puţinul făcut pentru Sufletul său, omul va fi încununat cu 
atâta slavă cum n-au avut, nici n-au visat, toți regii pământului. 


Dar ce se întâmplă acum cu Sluga cea rea ? „Apropiindu-se apoi şi cel care 
primise un talant, a zis: Doamne, te-am ştiut că eşti om aspru, care seceri unde 
n-ai semănat şi aduni de unde n-ai împrăştiat. Şi temându-mă, m-am dus de am 
ascuns talantul în pământ; iată ai ce este al tău”. 


lată ce îndreptăţire s-a găsit să aducă înaintea stăpânului, pentru lenea şi ticăloşia 
de care a dat dovadă, această a treia slugă ! Dar nu e singurul. Câţi din noi nu dăm 
vina pe Dumnezeu pentru răutatea, delăsarea, lenea şi nechibzuinţa noastră? 
Necunoscându-şi păcatul, necunoscând nici iubirea şi răbdarea lui Dumnezeu, 
omul Îl scoate pe Dumnezeu vinovat de toate slăbiciunile şi lipsurile sale. 


Fiecare vorbă pe care o scoate sluga netrebnică este mincinoasă. Unde seceră 
Dumnezeu de unde n-a semănat? Unde adună de unde n-a împrăştiat ? Este 
cumva pe lumea asta vreo sămânță care să nu fie de la El ? Sunt pe undeva în 
univers roade bune care să nu fie din lucrarea Lui ? 


Cei lipsiţi de credinţă se răzvrătesc când li se iau de la ei copiii: „Vezi”, se tânguie, 
„ce nemilos e Dumnezeu, cum ne ia înainte de vreme copiii!” Dar cum zici că sunt 
ai tăi copiii, omule ? Nu sunt ei oare ai lui Dumnezeu mai dinainte de a fi numit tu 
ai tăi ? Şi cum „înainte de vreme” ? Nu ştie Cel ce a făcut timpul când e vremea ? 


Nici un gospodar de pe pământ nu-ţi lasă pădurea să crească în voia ei, ci taie din 
ea arbori, tineri sau bătrâni, după cum e rostul, după cum e folosul casei sale; nu se 
uită că pomul a crescut multă vreme sau e abia un copăcel. 


În loc să cârtească şi să hulească pe Cel de la care îşi iau în orice clipă suflarea, 
mai bine ar face să strige împreună cu dreptul lov: „Domnul a dat şi Domnul a 
luat; fie numele Domnului binecuvântat” (lov 1, 21). 


Mai strigă necredincioşii împotriva lui Dumnezeu când li se mănează holda; ori 
când li se scufundă corăbiile încărcate cu marfă; ori când dă peste ei o boală sau un 
necaz. Atunci zic că Dumnezeu e aspru. Dar zic aşa numai pentru că nu-şi cunosc 
păcatele, şi fiindcă nu pot lua din nenorocirile lor învăţătură de mântuire. 


La această strâmbă îndreptățire a slugii stăpânul a răspuns: „Slugă vicleană şi 
leneşă, ştiai că secer unde n-am semănat şi adun de unde nu am împrăştiat ? Se 
cuvenea deci că tu să pui banii mei la zarafi, şi eu, venind, aş fi luat ce este al 
meu cu dobândă”. 


Zarafii sunt schimbătorii de bani, cei care, schimbând o monedă cu alta îşi trag din 
acest schimb un câştig. Dar şi aici avem un înţeles figurativ. 


Prin „zarafi” trebuie să înţelegem pe făcătorii de bine, prin „bani” trebuie să 
înțelegem darurile lui Dumnezeu; iar prin „dobândă ” mântuirea. 


Vedeţi că tot ce se întâmplă înafară între oameni este un chip a ceea ce se 
întâmplă, Sau trebuie să se întâmple, pe tărâm duhovnicesc în viaţa aceasta ? 
Chiar şi zarafii pot sluji drept icoană a duhovnicescului între oameni. 


Ai primit, vrea să spună Domnul slugii netrebnice, un dar de la Dumnezeu pe care 
nu ai vrut să-l foloseşti spre mântuirea ta; de ce, atunci, nu l-ai dat cuiva care să-l fi 
folosit bine, care să fi vrut şi să fi fost în stare să-l dea mai departe altora cărora le- 
ar fi fost de trebuinţă ca să se mântuiască ? lar Eu, venind, aş fi găsit pe pământ 
mai mulți din cei ce se mântuiesc: mai mulţi credincioşi, mai mulți milostivi, mai 
mulți smeriți. Dar tu ai îngropat talantul în pământul trupului tău care a putrezit în 


groapă (pentru că Domnul spune aceste cuvinte la Groaznica Judecată) şi nu-ţi mai 
e bun acum la nimic. 


O, ce înfricoşată învăţătură pentru cei ce au averi şi nu vor să dea nimic săracilor! 
Sau înţelepciune şi o ţin ferecată în ei ca într-un mormânt! Sau orice fel de bun sau 
iscusinţă de care nu se bucură nimeni! Sau putere şi nu apără pe cei slabi! Cel mai 
blând nume care li s-ar putea da acestora ar fi acela de „hoţi”; pentru că ei îşi 
însuşesc darul care este al lui Dumnezeu, îl ascund şi nu dau altora nimic din ceea 
ce [i se cuvine. Dar nu sunt numai hoţi, ci şi ucigaşi, pentru că nu ajută pe cei ce ar 
putea să se mântuiască. Păcatul lor nu e mai mic decât al unuia care, pe mal stând 
şi având în mâini un colac de salvare, nu-l întinde celui pe care îl vede înecându-se. 


Cu adevărat îi va spune Domnul unuia ca acesta cuvântul pe care l-a spus în pilda 
slugii netrebnice: “Luaţi dar de la el talantul şi daţi-l celui ce are zece talanți. 
Căci tot celui ce are i se va da şi-i va prisosi, iar de la cel ce n-are şi ce are i se va 
lua. lar pe sluga netrebnică aruncaţi-o întru întunericul cel mai din afară. Acolo 
va fi plângerea şi scrâşnirea dinţilor”. 


Adesea se întâmplă în viaţa aceasta că puţinul pe care îl are cineva să se ia de la 
dânsul şi să se dea altcuiva care are mai mult, şi acest lucru este iarăşi o icoană a 
ceea ce se petrece pe tărâmul duhului. 


Nu ia un părinte de la un fiu risipitor ca să dea altui fiu, mai chibzuit decât acela ? 
Nu se ia arma din mâna soldatului fricos ca să se dea celui viteaz ? 


Și în viaţa aceasta ia Dumnezeu darurile sale de la slujitorii netrebnici; de multe ori 
bogătaşii împietriţi la inimă se ruinează şi mor în sărăcie; înţelepţii trufaşi sfârşesc 
în nebunie sau senilitate, sfinţii care se mândresc cad în păcate grele; tiranii se 
prăbuşesc; preoţii netrebnici se despart în chinuri de viaţă; mâinile care nu au făcut 
binele ce le-a stat în putinţă prind să tremure sau înţepenesc; buzele ce nu au spus 
adevărul amuţesc; şi toţi cei care zădărnicesc darul lui Dumnezeu sfârşesc ca nişte 
cerşetori, lipsiţi de toate. 


Nu se ia darul de la omul hapsân când moare şi nu se dă urmaşilor şi neamurilor 
care îl moştenesc ? Dar să luăm aminte: se ia de la cel necredincios darul şi abia 
după ce darul i s-a luat e osândit. Dumnezeu nu osândeşte pe nimeni câtă vreme 
mai e darul Lui într-însul. Și omului osândit la judecata oamenilor, mai înainte de a 
fi trimis să-şi ispăşească pedeapsa, i se iau hainele dându-i-se în schimb zerghea 
întemniţaţilor, straiul osândei şi al ruşini. 


Tot astfel şi păcătosul care nu se pocăieşte, întâi va fi lipsit de tot ceea este 
dumnezeiesc întrânsul, şi abia apoi va fi trimis „întru întunericul cel mai din afară”, 
unde „va fi plângerea şi scrâşnirea dinţilor”. 


Pilda aceasta ne învaţă că nu numai cel ce face rău se osândeşte, ci şi cel ce nu 
face binele. Apostolul Iacov ne spune: „Cine ştie şti să facă ce e bine şi nu face, 
păcat are (acov 4, 17). Toată învăţătura lui Hristos, în faptă şi cuvânt, ne 
îndeamnă să facem bine. A ne păzi de rău e doar un început, dar calea vieţii 
creştine trebuie să fie toată presărată ca de flori, cu fapte bune. 


Săvârşirea binelui e un ajutor nepreţuit în păzirea de rău. E foarte greu să se 
oprească cineva de la rău dacă nu face binele şi să se ferească de păcat dacă nu 
lucrează virtutea. 


Pilda ne adevereşte mai departe că Dumnezeu e milostiv către toţi, pentru că 
fiecare primeşte câte ceva în dar. E drept că unora li se dă mai mult iar altora mai 
puţin, dar aceasta nu schimbă cu nimic lucrurile, pentru că celor ce li s-a dat mult, 
li se şi cere mult, iar celor cărora li s-a dat puţin, mai puţin li se cere. Piecărnia 
însă i se dă atât cât îi trebuie spre a sa mântuire şi spre ajutorarea mântuirii 
altora. 


Ar fi greşit să credem că în această pildă Domnul are în vedere doar pe bogaţii - de 
un fel sau altul - ai lumii acesteia. Nu; El vorbeşte deopotrivă despre toţi oamenii. 
Toţi, fără deosebire, sunt trimişi în lume cu un dar oarecare. 


Văduva care a lăsat în templul din Ierusalim singurii ei doi bănuţi era săracă în ce 
priveşte banii, dar nu era săracă în ce priveşte jertfa şi frica de Dumnezeu. 
Dimpotrivă. lar pentru că a folosit bine aceste daruri - bănuţul ei sărac - a fost 
lăudată de Domnul Însuşi: “Adevărat vă spun că această văduvă săracă a aruncat 
în cutia darurilor mai mult decât toţi ceilalți” (Marcu 12, 43). 


Să ne gândim acum la un lucru ce pare mai greu de dezlegat. Jară bunăoară un om 
orb, mut şi surd din naştere, care şi-a petrecut toată viaţa sa, din leagăn până la 
mormânt, în această stare. „Ce fel de dar a primit unul ca acesta de la 
Dumnezeu ? Cum Să se mântuiască?” poate să întrebe cineva. Ei bine, are un 
dar, şi unul mare. 

Y Nu-i vede pe alții, dar este el văzut. 

Y Nu dă milostenie, dar îndeamnă pe alții la milostenie. 

Y Nu vorbeşte despre Dumnezeu, dar el însuşi e o pomenire a lui Dumnezeu. 

Y Nu propovăduieşte cu cuvântul, dar adevereşte propovăduirea. 


Cu adevărat poate aduce pe mulţi la mântuire, şi prin aceasta şi el se mântuieşte. 


Să cunoaşteţi însă că îndeobşte orbii şi muţii şi surzii nu sunt între cei ce-şi 
îngroapă talantul. Ei nu se ascund de oameni, şi e destul lucrul acesta. Tot ce au de 
arătat, arată: pe ei înşişi. Acesta este banul pe care-l dau zarafilor şi-l întorc 
stăpânului cu dobândă. Sunt slujitorii lui Dumnezeu; pomenirea vie a lui 
Dumnezeu; chemarea vie a lui Dumnezeu. Ei îndeamnă inimile spre milă şi 
temere. Ei înfăţişează propovăduirea de netăgăduit a lui Dumnezeu săpată în 
carnea lor. ar cei care au ochi şi urechi şi grai, aceştia sunt cei care cel mai adesea 
îşi îngroapă talantul. Mult li s-a dat, şi când e să li se ceară nu dau nimic. 


Inegalitatea este aşezată aşadar la însăşi temelia lumii. Trebuie să ne bucurăm de 
ea, nu să ne răzvrătim împotrivă-i, pentru că Dragostea a pus-o acolo, nu ura, 
înţelepciunea, nu nebunia. Viaţa se urâţeşte nu prin lipsa egalităţii, ci prin lipsa 
iubirii şi a înţelegerii duhovniceşti din om. Să avem mai multă dragoste şi mai 
multă pricepere duhovnicească, şi ne vom încredința că şi de două ori pe atâta 
inegalitate câtă vedeam mai înainte nu ştirbeşte cu nimic fericirea hărăzită omului. 


Pilda talanţilor aduce lumină, pace şi înțelegere în suflete. Ne îndeamnă să nu 


întârziem a face lucrul pentru care ne-a aşezat Domnul în piaţa cea mare a 
acestei lumi. 


Timpul trece mai grabnic ca un râu repede curgător şi curând - luaţi aminte: curând 
- va veni asupră-ne sfârşitul. 


Nimeni nu se va mai putea întoarce din veşnicie ca să ia ce a uitat şi să facă cenu a 
făcut. Să ne grăbim aşadar să folosim darul ce ni s-a dat, talantul împrumutat nouă 
de Domnul domnilor. 


Pentru învăţătura aceasta şi pentru toate, slavă fie Domnului nostru lisus Hristos, 
împreună cu Tatăl şi cu Duhul Sfânt, Treimea cea de o fiinţă şi nedespărțită, acum 


şi pururea şi în vecii vecilor. Amin. 


(din “Predici”, Sfântul Nicolae Velimirovici) 


Părintele Arsenie Boca - Predică la Duminica XVI-a după Rusalii - Pilda 
talanţilor - Talanţii împărăției 


Impărăţiile pământului îşi au banii lor. Şi împărăţia lui Dumnezeu îşi are talanţii ei. 


„Omul de neam ales” din pilda talanților e lisus. După învierea Sa din morţi lisus 
„S-a dus într-o ţară îndepărtată” — „suirea la Tatăl”, cum i-a spus Mariei 
Magdalena la mormânt - ca să pogoare oamenilor darurile Duhului Sfânt, Duhul 
Sfânt chiar. 


Când le-a spus lisus, după înviere: „Daru-Mi-s-a toată puterea în Cer şi pe 
pământ... precum M-a trimis pe Mine Tatăl, aşa vă trimit şi Eu pe voi... 
Mergând învăţaţi toate neamurile, botezându-le în numele Sfintei Treimi, 
învăţându-le să păzească toate câte v-am poruncit vouă... Cine va crede şi se va 
boteza se va mântui; cine nu va crede se va osândi” (Matei 28,19-20; Marcu 
16,16). 


Cuvintele acestea erau „întărirea crăiască”, împărțirea talanţilor, câmpul de 
negustorie şi răspunderile. Acesta era ceasul când lisus a împărțit avuţia Sa 
lucrătorilor: cele zece daruri ale Duhului Sfânt. Cu aceşti talanţi, sau talente ale 
Duhului Sfânt, cei înzestrați cu ele au să neguţătorească în lume, câştigând cu 
ele fii ai împărăției. 


De-acum încep răspunderile: ajungi conştient că înzestrarea ta spirituală e de la 
Dumnezeu şi că spre slujirea Lui între oameni ţi s-a dat înzestrarea, sau te constitui 
un talentat care crezi că n-ai a da nimănui vreo socoteală, un iresponsabil? 


Convertirea talentelor e un mare talent. Înzestrările lui Dumnezeu nu ne sunt date 
ca simple ornamente, de care să ne bucurăm numai noi. Talentele sunt înzestrări cu 
energie divină, spre scopurile ei anumite, energie pe care lumea nu o cunoaşte: 
aceasta dă îndrăzneala mucenicilor, răbdarea pustnicilor, darul cunoștinței, curajul 
adevărului, nebunia pentru Hristos, interpretarea vieţii în perspectiva Luminii 
divine. 


Dar zice pilda că „cetăţenii Săi îl urau şi au trimis solie în urma lui, zicând: «Nu 
vrem ca Acesta să domnească peste noi!” 


Aceştia sunt cei ce nu vor să primească peste ei domnia lui Hristos, ci domnia lui 
Antihrist. Dacă lisus a suflat suflet viu, viaţă spirituală în Adam, în temeiul căreia 
Adam vedea pe Dumnezeu; dacă a suflat Duh Sfânt peste Apostoli şi toţi urmaşii 
lor, pentru iertarea păcatelor, spre reînvierea spirituală a oamenilor, şi dacă s-a 
întărit această reînviere prin „suflarea de vifor” a Duhului Sfânt în ziua Rusaliilor, 
a mai rămas totuşi şi o suflare a Duhului Sfânt, pe care lisus n-a împărtăşit-o 
omului. 


Pilda talanților vorbeşte de tăierea vrăjmaşilor acelora care n-au vrut să domnească 
lisus peste ei. La Cartea Isaiei Proorocul, unde se înşiră darurile sau puterile lui 
Mesia, ultimul e suflarea de moarte, cu care va sufla pe cel fară de lege. (Isaia 
11,4). 


Deci de două ori Duhul Sfânt a suflat spre viaţă: primului om şi la plinirea 
vremii, tuturor oamenilor, spre reînvierea lor spirituală; iar a treia oară va sufla 
Duhul Sfânt spre moarte spirituală în faţa unui singur om, omul fără de legii. 


E ceva uimitor în lisus; şi ca orice uimire, e greu de prins în cuvinte omeneşti. Nu 
se poate ca lisus să nu fie Dumnezeu adevărat, când în El erau: începutul şi 
sfârşitul, alfa şi omega existenţei, într-o continuă şi divină prezenţă... (Apocalipsa 
1,35 21.6, 9915), 


De altfel această prezenţă a lui lisus în toate fragmentele timpului e ceea ce dă 
talanţilor valoarea lor de energii divine. 


Prislop, Vineri XXVII, 24.X1.49 Luca 19,12-28 


(sursa: Cuvinte Vii - Părintele Arsenie Boca) 


Părintele Gheorghe Calciu - Predică la Duminica XVI-a după Rusalii - Pilda 
talanţilor 


Aşa spune Evanghelia: a dat fiecăruia după puterea lui. Unuia dintre noi i-a dat 
cinci talanţi. Presupunem că acesta e summum-ul de calități pe care Dumnezeu 
poate să-l ofere cuiva, la limita noastră omenească. Altuia 1-a dat doi talanţi, mai 
puţin, altuia i-a dat un talant. Dar fiecare a primit ceva. Nu e nimeni în lumea 
aceasta care să nu fi primit ceva de la Dumnezeu. Oricât ne-am socoti, ne-am 
umili şi am spune noi că n-avem nici un fel de har ori dar de la Dumnezeu, 
totuşi daruri avem. lar un talant nu înseamnă un singur dar, pentru că un talant era 
o monedă de o valoare foarte mare. Adică fiecare are un dar destul de mare. Sigur, 
unii au mai mult, alţii au mai puţin. 


Ce înseamnă înmulţirea talanţilor? Acolo, în parabolă spune să-i fi neguţătorit, să 
fi luat dobânda. Aceasta înseamnă a folosi darul tău pentru treburile pe care 
Dumnezeu ţi le-a încredinţat ţie. Fiecare dintre noi trăieşte într-o societate, într-o 
biserică. Fiecare dintre noi face ceva pentru biserică, pentru comunitate, pentru 
aproapele său. Aceste acţiuni pe care le facem cu darurile pe care Dumnezeu ni le- 
a dat, ne câştigă nouă dublu. 


Dar sunt unii între noi care spun: „Dumnezeu mi-a dat un dar, ce să fac cu el? ÎI ţin 
şi îl restitui la Judecată, pentru că atunci ce e al Lui va fi al Lui”. Aceştia sunt 
oamenii care trăiesc în neutralitate. 


In concepția noastră creştină, răul nu are fiinţă. Fiinţa are binele. Acolo unde binele 
lipseşte, se instalează răul. Nimeni nu poate să spună: nu fac bine, nu fac rău, nu 
mă interesează ce face vecinul meu, nu intru în nici un fel de comerţ spiritual cu el, 


nu-l ajut şi nu-i cer niciodată ajutorul. A nu face bine înseamnă a fi părtaş răului, 
căci unde lipseşte binele, se înstăpâneşte răul. Dacă nu-ţi pasă că vecinul tău 
este bolnav, eşti rău şi faci voia satanei. Dacă nu-ţi pasă că vecinul tău trăieşte 
în sărăcie şi poate un mic ajutor din partea ta l-ar salva, ai făcut voia celui rău. 
În materie de bine şi de rău, de mântuire şi de pierzanie, nu există zona neutră, 
zona gri, pentru că toţi suntem făcuţi cu darul lui Dumnezeu şi Dumnezeu ne 
cere să fim lucrători. 


Creştinismul e religie activă. Iisus Hristos a fost activ. El a venit în lume pentru 
că a vrut să ne mântuiască pe noi toţi. Şi a făcut tot ceea ce trebuie: S-a îngrijit 
de cele spirituale, dar şi de cele materiale. A vindecat pe cei bolnavi, a dat vedere 
orbilor, a curăţat pe leproşi, a înviat morți, a ridicat din patul durerii pe cel păcătos 
şi pe cel care era paralizat, a stat de vorbă cu femeile pierdute, a stat de vorbă cu 
păcătoşii şi cu vameşii. Pe toţi i-a chemat la mântuire. Aceasta înseamnă că nu 
există nici măcar un Singur om în lumea aceasta care să nu aibă nici un talant 
de la Dumnezeu, prin care să fie chemat de Dumnezeu la mântuire. Dacă nu se 
mântuieşte, este pentru că el nu vrea Să se mântuiască. 


La slujirea Bisericii şi la slujirea lui Dumnezeu fiecare este chemat. Fiecare a 
primit un talant şi Dumnezeu îţi cere să foloseşti talantul acesta spre înmulțirea 


faptelor bune, spre sporirea ta duhovnicească, spre înălțarea ta, spre mântuire, ca să 
câştigi iubirea lui Hristos, Care a venit în lume şi S-a răstignit pentru noi. De 
aceea, vă cer tuturor să contribuiţi la bunul mers al Bisericii cu fapta, cu cuvântul, 
cu prezenţa la rugăciune, cu propovăduirea cuvântului lui Dumnezeu în afara 
Bisericii, cu lupta împotriva sectelor care caută să distrugă adevărata Biserică a lui 
Hristos, cu iubirea faţă de ceilalți şi cu harul unităţii între noi. 


Să lăsăm deoparte vrajba! Să lăsăm deoparte ura! Să lăsăm deoparte critica! 
Fiecare este criticabil şi fiecare este lăudabil, dar noi nu căutăm nici laudă, nici 
critică. Noi căutăm să-L slujim pe Hristos într-o unitate deplină pentru că, aşa 
cum spune Sfântul Apostol Pavel, Biserica este Trupul mistic al lui Hristos. 
Capul Bisericii este Hristos şi noi suntem mădularele. Dacă un mădular suferă, 
tot Trupul suferă. Dacă un mădular se bucură, întreaga Biserică se bucură. 


Acesta este talantul nostru, aceştia sunt cei cinci talanți pe care i-am primit de la 
Mântuitorul şi pe care trebuie să-i înmulțim. Biserica este a dumneavoastră, nu este 
a preotului, şi vă cer să jertfiți pentru Biserică, să folosiţi talantul pe care 
Dumnezeu vi l-a dat ca această Biserică să sporească, să crească, să se afirme în 
faţa lumii ca o Biserică în care Duhul lui Dumnezeu sălăşluieşte, faptele bune 
rodesc, credinţa se înalţă şi noi toţi ne mântuim. 


(sursa: Părintele Gheorghe Calciu, Cuvinte vii. “A sluji lui Hristos înseamnă 
suferinţă”, Editura Bonifaciu, 2009) 


Bogăția darurilor lui Dumnezeu — Pilda talanţilor (Matei 25, 14-30) 


“Toată darea cea bună şi tot darul desăvârşit de sus este, pogorându-se de la 
Părintele luminilor. ” (lacov 1,17) 


Și mai este ca un om care, plecând departe, şi-a chemat slugile şi le-a dat pe 
mână avuţia sa.Unuia i-a dat cinci talanţi, altuia doi, altuia unul, fiecăruia după 
puterea lui şi a plecat. Îndată, mergând, cel ce luase cinci talanţi a lucrat cu ei şi 
a câştigat alţi cinci talanţi. De asemenea şi cel cu doi a câştigat alţi doi. lar cel ce 
luase un talant s-a dus, a săpat o groapă în pământ şi a ascuns argintul 
stăpânului său. După multă vreme a venit şi stăpânul acelor slugi şi a făcut 
socoteala cu ele. Şi apropiindu-se cel care luase cinci talanţi, a adus alţi cinci 
talanţi, zicând: Doamne, cinci talanţi mi-ai dat, iată alţi cinci talanţi am câştigat 
cu ei. Zis-a lui stăpânul: Bine, Slugă bună şi credincioasă, peste puţine ai fost 
credincioasă, peste multe te voi pune; intră întru bucuria domnului tău. 
Apropiindu-se şi cel cu doi talanţi, a zis: Doamne, doi talanţi mi-ai dat, iată alţi 
doi talanţi am câştigat cu ei. Zis-a lui stăpânul: Bine, slugă bună şi credincioasă, 
peste puţine ai fost credincioasă, peste multe te voi pune; intră întru bucuria 
domnului tău. Apropiindu-se apoi şi cel care primise un talant, a zis: Doamne, 
te-am ştiut că eşti om aspru, care seceri unde n-ai semănat şi aduni de unde n-ai 
împrăştiat. Și temându-mă, m-am dus de am ascuns talantul tău în pământ; iată 
qi ce este al tău. Şi răspunzând stăpânul său i-a zis: Slugă vicleană şi leneşă, 
Ştiai că secer unde n-am semănat şi adun de unde n-am împrăştiat? Se cuvenea 
deci ca tu să pui banii mei la zarafi, şi eu, venind, aş fi luat ce este al meu cu 
dobândă. Luaţi deci de la el talantul şi daţi-l celui ce are zece talanţi. Căci tot 
celui ce are i se va da şi-i va prisosi, iar de la cel ce n-are şi ce are i se va lua. 


Iar pe sluga netrebnică aruncaţi-o întru întunericul cel mai din afară. Acolo va 
fi plângerea şi scrâşnirea dinţilor. (Matei 25, 14-30) 


Dicţionar: 

A da socoteală cuiva (de ceva) = a plăti ceea ce i se cuvine; 
Stăpân (aici)= persoana în serviciul căreia se afla slujitorii; 
Talant = moneda veche de aur sau argint, cu o valoare mare; 
Zaraf = persoana care se ocupa cu schimbul banilor; 


Simbolurile din pildă: 

Stăpânul = Domnul lisus Hristos; 

Plecarea Stăpânului = Înălţarea Domnului Hristos la cer; 

Talanţiu = darurile oferite de Dumnezeu oamenilor; 

Călătoria = perioada dintre prima şi a doua venire a Mântuitorului; 

Momentul întoarcerii Stăpânului = momentul venirii Mântuitorului pentru Judecata 
de Apoi; 

Lucrarea cu talanţii = punerea lor în slujba semenilor; 

Ascunderea talantului = refuzul de a pune în valoare darurile primite de la 
Dumnezeu, fiecare în parte; 

Talanţii = binele şi cinstea pe lumea aceasta oamenilor; toate darurile sufleteşti şi 
pământeşti: 


Daruri sufleteşti: viaţa, mintea, înţelepciunea, toate talentele, sănătatea. 


Daruri pământeşti: priceperea de a lucra, de a chivernisi bine, bogățiile pământeşti. 


Învăţături morale: 

Dumnezeu dăruieşte tuturor oamenilor “talanți” (daruri) necesari mântuirii 
(fiecăruia după putere); 

Avem datoria să înmulţim “talanţii” (darurile) încredinţaţi nouă de Dumnezeu - 
vom da socoteală pentru tot; 

Înmulţirea“talanţilor” (darurilor) aduce mântuirea sufletului şi moştenirea 
Împărăției Cerurilor; 


Preot Gheorghe Sălăgian - Predică în Sfânta şi marea Marţi 


Însoţit de ucenici, lisus Se întoarce iarăşi în Ierusalim şi poate pe acelaşi drum, 
căci trecând pe lângă smochin îl găsiră uscat, deşi era în plină primăvară. Cert este 
că unii ce văzuseră multe alături de EI, nu se vor fi îndoit de cuvântul Învăţătorului 
lor, ci numai se vor fi mirat. /Copăceanu, Emanuel — Fiul lui Dumnezeu; Editura 
ALL; Bucureşti; pag. 194, 196]. 


Răutatea şi ura evreilor împotriva lui lisus Hristos ajunsese acum aproape de 
culme. Ei nu-L mai puteau răbda, nu voiau să-L vadă viu printre ei. Se simțeau 
ruşinaţi de smerenia Lui şi se vedeau ruşinaţi de cuvintele Lui. Se temeau de 
puterea minunilor Lui şi mai ales arhiereii, cărturarii şi bătrânii poporului se 
temeau ca nu cumva poporul, crezând în Hristos, să meargă după EI. /Bălan, 
Arhimandrit loanichie — Predici la Postul cel mare - Carte tipărită cu bine- 
cuvântarea Prea Fericitului Daniel, Patrairhul Bisericii Ortodoxe Române; 
Editura Mănăstirea Sihăstria; 2007; pag. 168]. 


Fariseii se silesc să-l caute vină lui lisus; ei vor să-L prindă în cuvânt, ca apoi să-L 
poată condamna la moarte. Deci iată ce L-au întrebat unii: “Ce Ți Se pare Ție? Se 
cade a da dajdie cezarului sau nu? lar lisus, cunoscând vicleşugul lor, a zis: Ce 
Mă ispitiţi, făţarnicilor? Arătaţi-Mi Mie banul dajdiei. lar ei l-au adus Lui un 
dinar. Şi a zis lor: Al cui este chipul acesta şi inscripția de pe EI? Şi I-au zis Lui: 
ale cezarului. Atunci a zis lor: Daţi deci cezarului cele ce sunt ale cezarului şi lui 
Dumnezeu cele ce sunt ale lui Dumnezeu” (Matei 22,17-21)*. *[Ibidem, pag. 
168-169]. Pentru ce fariseii se sileau să prindă pe lisus în cuvânt? Pentru că prin 


nimic nu cade omul mai repede şi mai mult decât prin limbă şi prin cuvânt*. 
*[Ibidem, pag. 169]. In această privinţă, Sfântul Apostol Tacovi zice: “Fiindcă noi 


în multe greşim. Dacă e cineva care să nu greşească-n cuvânt, apoi acela e 
bărbat desăvârşit, în stare să-şi înfrâneze şi trupul întreg” (lacov2,3)*. *[Biblia 
sau Sfânta Scriptură,ediţie jubiliară a Sfântului Sinod,...]. 


Fericiţi sunt acei creştini care se păzesc să nu facă păcat cu limba şi vorbele 
lor. Fericiţi sunt acei care nu spun minciuni, nici nu judecă pe semenii lor, nici 
nu înjură vreodată, nici nu vorbesc de rău pe păstorii Bisericii. Iar cei care 
înjură şi fac glume, cei care vorbesc cuvinte desfrânate sau cu două înţelesuri, 
aceia fac multe păcate pierzătoare de suflet. /Bălan, Arhimandrit Ioanichie. - 
op.cit., pag. 169-170]. Pentru ce L-au ispitit pe lisus prin banul dajdiei? Pentru 
că fariseii şi mai-marii templului iubeau mai mult argintul şi aurul decât pe 
Dumnezeu. Țineau mai mult la banii aduşi de popor la templu, decât la sfinţenia 
templului; de aceea, pe Cel pe Care Îl urau mai mult, adică pe Hristos, L-au 
ispitit prin ceea ce iubeau mai mult, adică prin bani. Aceasta a fost şi ca un semn 
că numai peste o zi, Fiul lui Dumnezeu va fi vândut cu treizeci de arginţi. 


Dar Mântuitorul a fost ispitit cu banul dajdiei şi cu alt scop plin de făşărnicie. Nu 
cumva Hristos Se va ridica împotriva cezarului? Nu cumva le va spune să nu mai 
dea dajdie romanilor şi astfel să fie dat spre pierzare în mâinile lor?V/are şi greu 
este păcatul făţărniciei, adică una să ai în inimă şi alta pe buze, una să gândeşti 
şi alta să vorbeşti. Cu gura să lauzi pe aproapele tău şi cu inima să-l urăşti, în 
faţă să-l vorbeşti de bine şi pe ascuns să-l huleşti. 


Dacă stăm şi ne analizăm, câţi dintre noi nu suntem făţarnici, atât în raport cu 
Dumnezeu, cât şi cu semenii. Duminica şi în sărbători mergem la Biserică să-L 
lăudăm cu buzele pe Dumnezeu, iar în cursul săptămânii Îl înjurăm de stă soarele 
pe loc să ne asculte. Românul este şi un mare “specialist” în înjurături. ÎL înjură pe 
Dumnezeu şi pe cele sfinte de nu poţi avea termeni de comparaţie. Dacă față de 
Dumnezeu Care este Binele Suprem, avem un astfel de comportament, atunci în 
relaţiile cu oamenii, nu mai se pune problema. Cum ne vom teme de ei, dacă de 


Creator nu ne temem? 


În această săptămână ar trebui să ne revizuim mintea şi inima şi toate aceste păcate 
să le anulăm prin Taina Spovedaniei, punând început bun în viaţa noastră şi să ne 
înfrânăm în vorbe, cum zice psalmistul: “Pune Doamne strajă gurii mele şi uşă de 
îngrădire împrejurul buzelor mele. Să nu abaţi inima mea la cuvinte de vicleşug, 
ca Să-mi dezvinovăţesc păcatele mele”. Amin. 


Gabriel Rădăşanu - Sfânta şi marea zi de Marţi 


Acest „climat” sau atmosferă nouă a Sfintelor Pătimiri produce în fiecare din noi o 
stare unică a minţii, determinată de slujbele religioase în mare parte, de 
multitudinea de schimbări ce intervin în viaţa liturgică în această perioadă. 
„Cântările duhovniceşti” produc în noi o liniştire lăuntrică. De asemenea, 
monotonia şi tristețea acestor slujbe dobândesc o nouă semnificaţie, sunt 
transfigurate. O frumuseţe lăuntrică le umple de lumină precum razele unui răsărit 
de soare care pe când încă mai este întuneric în vale, începe să lumineze peste 
vârfurile munţilor. Această lumină şi bucurie tainică vine dintr-o lungă preaslăvire, 
din întreaga tonalitate a slujbelor. Ceea ce la început apărea ca monotonie, acum se 
dezvăluie ca pace; ceea ce simţeam ca fiind tristeţe este trăit acum ca primele 
mişcări ale sufletului spre descoperirea adâncimii sale pierdute. 


lată ceea ce proclamă la slujba utreniei (deniei) primul stih de la „Aliluia”: „De 
noapte mânecă duhul meu către Tine, Dumnezeule, pentru că lumină sunt 
poruncile Tale pe pământ” (Isaia XXVI,9). 


În cărţile noastre liturgice, dintr-un punct de vedere pur formal, cuvântul „Aliluia” 
a devenit sinonim cu Postul deoarece de-a lungul acestuia este cântat la Utrenie în 
locul obişnuitului „Dumnezeu este Domnul şi S-a arătat nouă” (PS CXVII, 27). 


Sfântul Teodor Studitul, „organizatorul” Triodului a compus „Aliluia” specială şi 
poate aceasta e la originea Aliluilor noastre de astăzi din Post. „Aliluia” se leagă de 
căinţa şi de străpungerea de inimă a acestei perioade. Prin natura sa, el este, prin 
contră, o expresie a bucuriei pascale şi a jubilaţiei. 


A > 


Potrivit Sfântului Atanasie, „Aliluia” înseamnă „laudă Dumnezeului nevăzut” şi, 
potrivit unei etimologii simbolice pe care o reproduce, „Al” înseamnă Dumnezeu, 
“el”- Tare şi “uia” — Sfânt. Lauda treimică, dar şi eshatologică, căci, potrivit unei 
alte etimologii, „Al” ar însemna „El vine şi S-a arătat”,  „el” înseamnă 
„Dumnezeu” şi „uia”-,, lăudaţi, cântaţi pe Cel Viu”. „Aliluia” ar avea, aşadar, în 
fond o semnificaţie apropiată de “Dumnezeu este Domnul” care este explicit 
pascal, pentru că îşi trage obârşia din privegherea pascală. 


Mărturii privitoare la utilizarea lui Isaia 26,9 în slujba utreniei găsim începând din 
secolul IV. In forma actuală provine probabil din oficiul monastic palestinian. 


A > 


Exclamaţia de bucurie „Aliluia” înseamnă că în întunericul luptei ascetice se 
oglindeşte deja, prin veghe şi mărturisire dogmatică, bucuria zilei în care va 
străluci lumina duhovnicească a Învierii. „Aliluia” este o anticipare cotidiană a 
bucuriei mironosiţelor ce descoperă în zori mormântul gol al lui Hristos şi sunt 
inițiate în lumina Treimii de lumina Învierii. Dar la acest început de Utrenie, 
această actualizare e înconjurată încă de întunecime, şi, de aceea, „Aliluia” trebuie 
cântat solemn, dar sobru şi rar. 


Aliluia precede troparul „lată Mirele vine în miezul nopţii” şi ne transpune într-o 


atmosferă de rugăciune înălțătoare şi cutremurătoare în acelaşi timp, cu gândul 
mereu la „Cămara Mântuitorului”. Potrivit Învierea lui 
Hristos a avut loc chiar la miezul nopţii. Hristos a profitat de acest moment 
privilegiat al derulării timpului, în care se trece de la un ciclu la altul, pentru a 
rupe închiderea lui, pentru a-l face să treacă de la moarte la viaţă şi a vesti 
transfigurarea sa finală la învierea generală. 


Totuşi, această dimensiune eshatologică e reprezentată mai mult sub aspectul său 
penitenţial decât triumfal. Miezul nopţii e simbolul veşniciei şi ceasul Învierii lui 
Hristos, dar, prin analogie, e şi ceasul prin care va reveni Să judece pe fiecare 
după faptele lui. Trebuie să priveghem în semn de aşteptare şi pregătire pentru 
cea de-a Doua Venire. De aceea, îndată după psalmodierea lui Aliluia urmează 
troparul „lată Mirele”. Această temă a aşteptării Mirelui şi a veghii eshatologice a 
fost asociată încă din vechime de slujba de la miezul nopţii, fiindcă o găsim deja la 
Ipolit al Romei. Echivalenţa între Învierea trupească a lui Hristos şi a Doua Sa 
Venire ce provoacă Învierea generală, e deosebit de limpede în timpul primelor 
zile ale Săptămânii mari, când credincioşii ce se pregătesc să celebreze Patima şi 
Învierea Lui sunt îndrumați să se pregătească pentru ultima venire a Mirelui. 


Aceste două cântări sunt specifice primelor 3 zile ale Săptămânii Patimilor. 


Ziua de marţi ne pregăteşte pentru intrarea în cămara Mântuitorului cu două 
parabole strict eshatologice — parabola celor 10 fecioare şi parabola talanţilor. Pe 
când Domnul nostru lisus se suia la Ierusalim să se ducă la Patimă, a spus 
ucenicilor Săi mai multe pilde. Unele din ele sunt îndreptate către iudei. Pilda celor 
10 fecioare însă a spus-o pentru a ne (îndrepta) îndemna spre milostenie şi în 
acelaşi timp spre a ne învăţa să fim cu toţii gata înainte de sfârşitul vieţii. Această 
pildă aseamănă intrarea în viaţa veşnică cu o nuntă. Hristos e Mirele care ne 
cheamă pe toţi la ospăţul Său de nuntă, precum glăsuieşte utrenia zilei. 


„Mirele, cel ce eşti mai frumos cu podoaba decât toţi oamenii, care ne-ai chemat 
pe noi la ospăţul cel duhovnicesc al nunţii tale, dezbracă-mă de chipul cel ticălos 
al greşelilor mele, prin împărtăşirea patimilor Tale, şi îmbogăţindu-mă cu haina 
slavei frumuseţii tale, fă-mă împreună-şezător luminat la masa împărăției Tale” 


Sfânta şi marea Miercuri 


Denia din marea Miercuri are drept temă centrală pocăinţa şi iertarea păcatelor 
femeii păcătoase care, cu câteva zile înainte de Patimi, a spălat picioarele 
Mântuitorului cu lacrimi, le-a şters cu părul capului ei şi le-a uns cu mir, aceasta în 
contrast cu fapta ruşinoasă a vinderii lui Hristos de către Iuda Iscarioteanul, pentru 
un câştig lumesc. Gestul lui, de altfel, a făcut ca ziua de miercuri să fie declarată zi 
de post în tot timpul anului. 


Această zi ne îndeamnă şi pe noi să nu stăm departe de Dumnezeu, socotindu-ne 
prea păcătoşi, ci să ne apropiem de EI pentru a ne putea curăţi de păcatele noastre, 
căci, oricât de păcătos ar fi un om, dacă se întoarce la Dumnezeu, Acesta îl iartă. 
Să luăm aminte la cuvintele lui Hristos care ne spune că nu a venit pe pământ 
pentru cei care se consider drepţi, ci pentru cei care-şi recunosc păcatele. 


Din punct de vedere liturgic, cu Sfânta şi marea Miercuri se termină perioada de 
pocăință, fiind şi ultima zi când se mai rosteşte rugăciunea Sfântului Efrem Sirul. 
De acum începe împreună-pătimirea noastră cu lisus Hristos. 


În Sfânta şi marea Miercuri se săvârşeşte Taina Sfântului Maslu, în amintirea 
ungerii lui Hristos cu mir, în Betania. La sfârşitul slujbei, preotul îi unge pe 
credincioşi cu Sfântul Mir. 


Lecturile evanghelice din Sfânta şi marea Miercuri la Utrenie şi la Sfânta 
Evanghelie 


17. Deci da mărturie mulţimea care era cu EI, când l-a strigat pe Lazăr din 
mormânt şi l-a înviat din morți. 

18. De aceea L-a şi întâmpinat mulțimea, pentru că auzise că El a făcut minunea 
aceasta. 

19. Deci fariseii ziceau între ei: Vedeţi că nimic nu folosiţi! Iată, lumea s-a dus 
după EL 

20. Și erau nişte elini din cei ce se suiseră să se închine la sărbătoare. 


21. Deci aceştia au venit la Filip, cel ce era din Betsaida Galileii, şi l-au rugat 
zicând: Doamne, voim să vedem pe lisus. 

22. Filip a venit şi i-a spus la Andrei, şi Andrei şi Filip au venit şi I-au spus lui 
Iisus. 

23. lar lisus le-a răspuns, zicând: A venit ceasul ca să fie preaslăvit Fiul 
Omului. 

24. Adevărat, adevărat zic vouă că dacă grăuntele de grâu, când cade în pământ, 
nu va muri, rămâne singur; iar dacă va muri, aduce multă roadă. 

25. Cel ce îşi iubeşte sufletul îl va pierde; iar cel ce îşi urăşte sufletul în lumea 
aceasta îl va păstra pentru viaţa veşnică. 

26. Dacă-Mi slujeşte cineva, să-Mi urmeze, şi unde sunt Eu, acolo va fi şi 
slujitorul Meu. Dacă-Mi slujeşte cineva, Tatăl Meu îl va cinsti. 

27. Acum Sufletul Meu e tulburat, şi ce voi zice? Părinte, izbăveşte-Mă, de ceasul 
acesta. Dar pentru aceasta am venit în ceasul acesta. 

28. Părinte, preaslăveşte-Ţi numele! Atunci a venit glas din cer: Și L-am 
preaslăvit şi iarăşi Îl voi preaslăvi. 

29. Iar mulțimea care sta şi auzea zicea: A fost tunet! Alţii ziceau: Înger I-a 
vorbit! 


30. lisus a răspuns şi a zis: Nu pentru Mine S-a făcut glasul acesta, ci pentru voi. 
31. Acum este judecata acestei lumi; acum stăpânitorul lumii acesteia va fi 


aruncat afară. 

32. lar Eu, când Mă voi înălța de pe pământ, îi voi trage pe toți la Mine. 

33. Iar aceasta zicea, arătând cu ce moarte avea să moară. 

34. I-a răspuns deci mulţimea: Noi am auzit din Lege că Hristosul rămâne în 
veac; şi cum zici Tu că Fiul Omului trebuie să fie înălțat? Cine este acesta, Fiul 
Omului? 

35. Deci le-a zis lisus: Încă puţină vreme Lumina este cu voi. Umblaţi cât aveți 
Lumina ca Să nu vă prindă întunericul. Căci cel ce umblă în întuneric nu ştie 
unde merge. 

36. Cât aveţi Lumina, credeţi în Lumină, ca să fiţi fii ai Luminii. Acestea le-a 
vorbit lisus şi, plecând, S-a ascuns de ei. 

37. Și, deşi a făcut atâtea minuni înaintea lor, ei tot nu credeau în EL, 

38. Ca să se împlinească cuvântul proorocului Isaia, pe care l-a zis: "Doamne, 
cine a crezut în ceea ce a auzit de la noi? Și braţul Domnului cui s-a 
descoperit?" 

39. De aceea nu puteau să creadă, că iarăşi a zis Isaia: 

40. Au orbit ochii lor şi a împietrit inima lor, ca să nu vadă cu ochii şi să nu 
înțeleagă cu inima şi ca nu cumva Să se întoarcă şi Eu să-i vindec, 

41. Acestea a zis Isaia, când a văzut slava Lui şi a grăit despre El. 


42. Totuşi şi dintre căpetenii mulţi au crezut în EL, dar nu mărturiseau din 
pricina fariseilor, ca să nu fie izgoniți din sinagogă; 

43. Căci au iubit slava oamenilor mai mult decât slava lui Dumnezeu. 

44. Iar lisus a strigat şi a zis: Cel ce crede în Mine nu crede în Mine, ci în Cel ce 
M-a trimis pe Mine. 

45. Și cel ce Mă vede pe Mine vede pe Cel ce M-a trimis pe Mine. 

46. Eu, Lumină am venit în lume, ca tot cel ce crede în Mine să nu rămână 
întuneric. 

47. Și dacă aude cineva cuvintele Mele şi nu le păzeşte, nu Eu îl judec; căci n- 
am venit ca să judec lumea ci ca să mântuiesc lumea. 

48. Cine Mă nesocoteşte pe Mine şi nu primeşte cuvintele Mele are judecător ca 
să-l judece: cuvântul pe care l-am spus acela îl va judeca în ziua cea de apoi. 

49. Pentru că Eu n-am vorbit de la Mine, ci Tatăl care M-a trimis, Acesta Mi-a 
dat poruncă ce să spun şi ce să vorbesc. 

50. Şi ştiu că porunca Lui este viaţa veşnică. Deci cele ce vorbesc Eu, precum 
Mi-a spus Mie Tatăl, aşa vorbesc. 


6. Fiind lisus în Betania, în casa lui Simon Leprosul, 

7. S-a apropiat de El o femeie, având un alabastru cu mir de mare preţ, şi l-a 
turnat pe capul Lui, pe când şedea la masă. 

8. Și văzând ucenicii, s-au mâniat şi au zis: De ce risipa aceasta? 

9. Căci mirul acesta se putea vinde scump, iar banii să se dea săracilor. 

10. Dar lisus, cunoscând gândul lor, le-a zis: Pentru ce faceţi supărare femeii? 
Căci lucru bun a făcut ea faţă de Mine. 

11. Căci pe săraci totdeauna îi aveţi cu voi, dar pe Mine nu Mă aveţi totdeauna; 


12. Că ea, turnând mirul acesta pe trupul Meu, a făcut-o spre îngroparea Mea. 
13. Adevărat zic vouă: Oriunde se va propovădui Evanghelia aceasta, în toată 
lumea, se va spune şi ce-a făcut ea, spre pomenirea ei. 

14. Atunci unul din cei doisprezece, numit luda Iscarioteanul, ducându-se la 
arhierei, 

15. A zis: Ce voiţi să-mi daţi şi eu Îl voi da în mâinile voastre? Iar ei i-au dat 
treizeci de arginți. 

16. Şi de atunci căuta un prilej potrivit ca să-L dea în mâinile lor. 


Sinaxar - In sfânta şi marea zi de Miercuri din Săptămâna Patimilor 


Tricântarea lui Andrei Criteanul (la Pavecerniţa mare) - Cântarea a 3-a 


Vremea sfârşitului este; deci, să ne întoarcem, Hristos învaţă; că va veni într-o 
clipeală; veni-va şi nu va zăbovi, ca să judece lumea Sa. 


Arătând Hristos că fără de veste va fi venirea Lui, a grăit de stricăciunea cea 
negândită, ce s-a adus pe pământ odinioară, pe vremea lui Noe. 


Cămara s-a deschis şi împreună cu dânsa s-a împodobit şi dumnezeiasca nuntă; 
Mirele este aproape, chemându-ne pe noi; deci să ne gătim. 


Casa lui Simon Te-a încăput, Impărate lisuse, pe Tine, Cel neîncăput pretutindenea 
şi femeia păcătoasă Te-a uns cu mir. 


Umplându-se femeia de mireasma cea de taină, s-a izbăvit de împuţiciunea cea 
dintâi a multelor ei păcate; că mirul vieţii izvorăşti. 


Tu însuţi, Hristoase, fiind hrana cea cerească, viaţa celor flămânzi, ai mâncat cu 
oamenii, arătând mai înainte smerenia Ta. 


Ucenicul cel nemulţumitor lepădându-se de Tine, Hristoase, şi întorcându-se spre 
vinderea Ta, a îndemnat asupra Ta toată adunarea gloatelor celor fără de lege. 


Sedealna 


Iată, s-a adunat vrăjmăşeşte sfatul cel viclean cu adevărat, să judece spre moarte ca 
pe un vinovat, pe Cela ce şade sus ca un Judecător şi Domn. Acum se adună Irod 
cu Pilat, împreună cu Ana şi Caiafa, să întrebe pe Cel ce este unul, îndelung 
răbdător. 


La utrenie — Stihologia 


DESI ZII LI: 
pa STP N pe A 
„et 


„Păcătoasa a venit la Tine, vărsând mir cu lacrimi pe 
picioarele Tale, lubitorule de oameni, şi s-a vindecat cu 
“HI porunca Ta de mirosul greu al răutăților, iar ucenicul cel 
- nemulțumitor, suflând împotriva harului Tău, La 
Î lepădat pe el şi s-a amestecat cu noroiul, vânzându-1e 
: pentru dragostea banilor. Slavă, Jlristoase, milostivirii 


i Cale. Denia de Miercuri, în Săptămâna Patimilor (Marţi seara) 


Iată mirele vine în miezul nopţii şi fericită este sluga pe care o va afla priveghind; 
iară nevrednic este iarăşi pe carele va afla lenevindu-se. Vezi dar, suflete al meu, 
cu somnul să nu te îngreuiezi, ca să nu te dai morţii, şi afară de împărăție să te 
încui. Ci te deşteaptă strigând: Sfânt, Sfânt, Sfânt eşti Dumnezeule; pentru 
rugăciunile Născătoarei de Dumnezeu,miluieşte-ne pe noi. 


Păcătoasa a venit la Tine, vărsând mir cu lacrimi pe picioarele Tale, iubitorule de 
oameni, şi s-a vindecat cu porunca Ta de putoarea răutăţilor;, iar ucenicul cel 
nemulțumitor, suflând împotriva darului Tău, l-a lepădat pe el şi s-a amestecat cu 
noroiul, vânzându-Te pentru dragostea banilor. Slavă, Hristoase, milostivirii Tale. 
Iuda cel înşelător, poftind iubirea de argint, a gândit cu vicleşug să Te vândă, 
Doamne, pe Tine, comoara vieţii. Pentru aceasta şi îmbătându-se, a alergat la 
jidovi şi a zis călcătorilor de lege: Ce-mi veţi da mie? Şi eu îl voi da pe EI vouă, ca 
să-L răstigniți. 


Păcătoasa ştergând cu căldură preacuratele tale picioare, cu părul capului ei, şi 
dintru adânc suspinând, a strigat cu plângere: Îndurate, nu mă lepăda, nici mă urî, 
Dumnezeul meu, ci mă primeşte pe mine, ceea ce mă pocăiesc şi mâ mântuieşte, ca 
un iubitor de oameni. 


Evanghelia 


loan 12, 17-50 


Cântarea a 8-a 
In deşert şi cu minte înrăutățită se adună adunarea celor fără de lege, ca să Te 


dovedească vrednic de pierzare pe Tine, Hristoase Mântuitorule; Căruia cântăm: 
Tu eşti Dumnezeul nostru şi nu este sfânt afară de Tine, Doamne. 


Sfatul cel cumplit al celor fără de lege fiind cu suflet împotrivitor lui Dumnezeu, se 
sfătuieşte să ucidă ca pe un netrebnic pe Hristos cel drept; Căruia cântăm: Tu eşti 
Dumnezeul nostru şi nu este sfânt afară de Tine, Doamne. 


Condac 

Mai mult decât desfrânata făcând fărădelege, ploi de lacrimi nicicum nu ţi-am 
adus, Bunule; ci cu tăcere rugându-mă cad către Tine, sărutând cu dragoste prea- 
curatele Tale picioare. Ca să-mi dai iertare de greşale ca un Stăpân, mie, celui ce 
strig, Mântuitorule: De întinăciunea faptelor mele curăţeşte-mă. 


Icos 

Femeia care era mai'nainte desfrânată, degrab s-a arătat înţeleaptă, urând lucrurile 
păcatului celui grozav şi dezmierdăciunile trupului; aducându-și aminte de ruşinea 
cea mare şi de osânda muncii, care vor răbda păcătoasele şi desfrânaţii, dintre care 
cel dintâi fiind eu, mă îngrozesc; dară petrec în obiceiul cel rău, cu nebunul. lar 
femeia cea desfrânată temându-se şi sârguindu-se, a venit degrabă strigând către 


Mântuitorul: lubitorule de oameni şi îndurate, izbăveşte-mă de întinăciunea 
faptelor mele. 


Sinaxar 


In sfânta şi marea Miercuri dumnezeieştii părinţi au hotărât să se facă pomenire de 
femeia cea păcătoasă, care a uns cu mir pe Domnul, pentru că lucrul acesta s-a 


întâmplat puţin înainte de mântuitoarea patimă. 


Svetilna / luminânda 

Cămara Ta, Mântuitorul meu, o văd împodobită, şi îmbrăcăminte nu am, ca să intru 
într'însa. Luminează-mi haina sufletului meu, dătătorule de lumină, şi mă 
mântuieşte. 


Idiomela (glasul al 8-lea, alcătuire a Casianei monahia) 

"Doamne, femeia ceea ce căzuse în păcate multe, simțind Dumnezeirea Ta, luând 
rânduială de mironosiţă şi tânguindu-se a adus Ție mir mai înainte de îngropare, 
zicând: Vai mie! Că noapte îmi este mie înfierbântarea desfrâului, şi întunecată şi 
fără de lună pofta păcatului. Primeşte izvoarele lacrimilor mele, Cel Ce scoţi cu 
norii apă din mare; pleacă-Te spre suspinurile inimii mele, Cel Ce ai plecat cerurile 
cu nespusa plecăciune. Ca să sărut preacuratele Tale picioare şi să le şterg pe ele 
iarăşi cu părul capului meu. Al căror sunet auzindu-l cu urechile Eva în Rai în 
miazăzi, de frică s-a ascuns. Cine va cerceta mulţimea păcatelor mele şi adâncurile 
judecăților Tale, Mântuitorule de suflete, Izbăvitorul meu? Să nu mă treci cu 
vederea pe mine, roaba Ta, Cel Ce ai nemăsurată milă" 


"Păcătoasa ștergând cu căldură preacuratele 
Tale picioare, cu părul capului ei, și din 
adânc suspindând, a grăit cu plângere: 
Îndurate nu mă lepăda, nici nu mă uri, 
Dumnezeul meu, ci mă primește pe mine, 
ceea ce mă pocăiesc, și mă mântuiește, ca un 
iubitor de oameni." 

Sfântul loan Gură de Aur - Cuvânt la Sfânta şi marea Miercuri - Despre 
vânzarea săvârşită de luda 


Timpul de faţă ne aduce aminte a vorbi de grozava crimă a celui ce a vândut pe 
Hristos Domnul, în ziua de astăzi lisus fu predat de ucenicul Său în mâinile 
iudeilor, însă voi, care auziţi aceasta, nu vă tânguiţi pentru lisus cel vândut, ci mai 
vârtos tânguiţi şi jeliți pe luda, vânzătorul Său. Căci lisus, prin aceea că a fost 
vândut, a mântuit lumea, pe când luda, prin vânzarea sa, şi-a aruncat sufletul în 
pierzanie. lisus cel vândut şade acum de-a dreapta Tatălui, în veci; iară luda 
vânzătorul îşi are locul în iad şi suferă pedeapsă veşnică şi nesfârşită. Aşadar, el 
trebuie tânguit, precum însuşi Hristos, când s-a uitat la luda, l-a tânguit şi l-a 
plâns. „Căutând la el, s-a tulburat cu duhul şi a zis: Unul dintre voi Mă va 
vinde" (In. 13, 21). 


Pentru ce însă s-a tulburat El ? Mai întâi spre a arăta cât de mare este iubirea de 
oameni a Sa, câtă îndurare, câtă bunătate a Domnului! Cel vândut plânge pentru 
vânzător! EI îl plânge încă şi pentru ca să-i dea prilej de a se lăsa de vânzarea sa. 
Fiindcă însă sufletul aceluia nu mai primea sămânţa mântuirii, fiind nesimţitor la 
îndemnare şi deşteptare, de aceea, întunecându-se de patimă, s-a aruncat în 
prăpastie, îndelung-răbdarea şi sfătuirea Domnului Său nu i-au ajutat lui nimic. Şi 
de aceea mai mult plângea lisus, căci vedea că luda, după o învăţătură aşa de mult 
repetată şi după îndesite sfătuiri, totuşi s-a aruncat în bezna pierzării. 


Pentru acesta Domnul simţea compătimire şi plângea; şi prin aceasta ne-a învăţat 
mai cu seamă pe aceia să-i plângem, care fac rele, iară nu pe acei ce suferă relele. 
Aşa, cel ce suferă nefiind vinovat, acela mai vârtos este de fericit. Pentru aceea a 


zis Hristos: „Fericiţi cei prigoniţi pentru dreptate, că a lor este Împărăţia 
Cerului” (Mt. 5, 10). Aşadar, vedeţi ce folos aduce suferinţa relelor. 


Dar priviţi şi la pedeapsa celor ce fac rele. După ce Pavel a vorbit despre făcătorii 
de rele, zice: „Sfârşitul lor va fi după faptele lor" (II Cor. 11, 15); şi în alt loc: 
„Mânia lui Dumnezeu a sosit, în sfârşit, asupra lor" (II Tes. 2, 16). Aşadar, vezi că 
făcătorii de rele moştenesc mânia lui Dumnezeu. 


Însă eu, iubiţilor, nu vă spun aceasta în zadar, ci pentru ca pe viitor să nu vă mai 
mâniaţi pe cei ce vă fac rău, ci mai vârtos să-i jeliți şi să-i plângeţi; căci tocmai 
aceia ce vă fac vouă rău pe nedrept, sunt cei mai nenorociţi. De aceea noi, după 
porunca Domnului, să ne rugăm pentru dânşii şi să cerem de sus ajutorul cel 
dumnezeiesc. Chiar pentru noi înşine trebuie să iertăm pe cei ce ne jignesc, căci 
prin aceasta noi primim mai mult decât dăm, când lăsăm să se pornească mânia 
noastră asupra aproapelui. 

Tu întrebi: în ce chip primesc eu mai mult decât dau ? Ascultă cu luare aminte: 
când tu ierţi vrăjmaşului greşalele pe care le-a făcut el împotriva ta, ţi se vor ierta şi 
ție păcatele pe care le-ai săvârşit împotriva lui Dumnezeu. Acestea din urmă sunt 
multe şi abia de iertat, iară cele dintâi sunt chiar uşor de iertat. Păcatele tale 
împotriva lui Dumnezeu sunt cei zece mii de talanţi din Evanghelie; iară păcatele 
aproapelui împotriva ta sunt numai cei o sută de dinari. Dacă tu iei aproapelui tău 
cei o sută de dinari, se vor ierta şi ţie cei zece mii de talanţi. 


Dar să ne întoarcem iarăşi la cuvântarea noastră despre crima ludei şi să vedem 
cum Domnul nostru a fost vândut, însă, ca să cunoaştem bine turbarea vân- 
zătorului, nemulțumirea ucenicului şi nespusa bunătate a Domnului, să ascultăm 
povestirea Evanghelistului însuşi. 


„Atunci, zice el, unul din cei doisprezece, care se numea. luda Iscarioteanul, 
mergând la Arhierei, a zis lor: Ce-mi veţi da mie, şi eu îl voi da pe El vouă?” 
(Mr. 26, 14-15). Aceste cuvinte se pare că sunt foarte lămurite şi că nu cuprind 
nimic altceva decât ceea ce se arată la întâia privire, însă, dacă se cercetează cu 
dinadinsul toate zicerile, atunci ele dau multă materie de gândire şi arată o bogăţie, 
de cugetări adânci. 


Mai întâi trebuie să socotim timpul. Evanghelistul nu zice simplu: „EI s-a dus la 
Arhierei", ci adaugă: „Atunci s-a dus" etc. Pentru ce Evanghelistul înseamnă mai 
amănunţit timpul ? Aceasta nu este în zadar. Mai înainte, adică, venise la lisus o 
femeie cu un vas de alabastru şi vărsase unsoarea cea prețioasă pe capul Lui. Ea a 
arătat multă credinţă, multă stimă, multă supunere şi dăruire. Ea s-a lăsat cu totul 


de viaţa ei cea de mai înainte şi s-a făcut mai bună şi mai morală. Deci tocmai când 
păcătoasa s-a îndreptat, atunci ucenicul a vândut pe învățătorul său. Atunci când 
păcătoasa a vărsat asupra Domnului vasul cu mir şi a şters picioarele Lui cu părul 
său, a arătat lui Hristos mare respect, prin mărturisirea sa stârpind toate păcatele 
sale, atunci ucenicul, care a văzut toate acestea, s-a dus spre a săvârşi vânzarea sa 
cea ruşinoasă. Aceea s-a ridicat din bezna păcatului la cer; iar acesta, măcar că 
văzuse mii de minuni şi de semne şi măcar că primise nenumărate învățături, totuşi 
a căzut în bezna iadului. 


In astfel de mare nenorocire aruncă pe om uşurătatea minţii lui şi voinţa cea 
răzvrătită. De aceea zice Pavel: „Cel ce crede că stă neclintit, să ia aminte, ca să 
nu cadă” (I Cor. 10, 12) 


Dar ar putea cineva să zică: dacă Hristos a putut să atragă la Sine pe păcătoasă, 
pentru ce n-a putut EI să atragă la Sine şi pe ucenic ? Negreşit, El putea să-l 
atragă la Sine, dar n-a voit să-l silească, ci a voit să-i lase voia lui cea liberă şi să 
nu-l târască la Sine cu de-a sila. De aceea zice evanghelistul: „uda s-a dus", adică 
el n-a fost chemat, n-a fost silit de cineva, nici sfătuit, ci de bună voie a întreprins 
acest pas, s-a grăbit de bună voie la fapta cea de ruşine, de nimic altceva împins la 
vânzarea Domnului Său, fără numai de răzvrătirea lui cea lăuntrică. 


Evanghelistul spune mai departe: „Unul dintre cei doisprezece s-a dus" etc. şi în 
aceste cuvinte zace o pâră nu mică. Adică de spun că unul dintre cei aleşi, care în 
toate zilele umblau cu Domnul şi se învredniciseră de o mare încredere, unul dintre 
aceştia L-a vândut. Aici tu vezi totodată o dovadă de bunătate şi de îngrijire 
îndelung răbdătoare a Domnului, care până în seara cea de pe urmă a suferit şi a 
îndemnat la îndreptare pe vânzătorul şi tâlharul. 


Ai văzut cum păcătoasa a dobândit harul, iară apostolul s-a dus în pierdere. De 
aceea, uită-te la păcătoasă şi nu te îndoi de iertare, dar uită-te şi la prăpăstuirea 
apostolului şi nu fu neîngrijitor şi nu te bizui; amândouă sunt pierzătoare! Inima 
noastră este foarte plecată spre păcat şi voinţa noastră este foarte schimbătoare; de 
aceea, noi trebuie să ne asigurăm şi să ne întărim din toate părțile. „Unul dintre cei 
doisprezece s-a dus". Vezi din ce societate stimabilă el a pierit şi ce mare 
nenorocire este uşurătatea minţii ? 


Evanghelistul zice mai departe că cel ce s-a dus se chema Iuda Iscarioteanul. Aşa îl 
înseamnă el mai întâi, spre a-l deosebi de un alt luda, cu porecla Tadeu, frate 
Sfântului Iacov cel tânăr. 


Dar pentru ce îl numeşte el, după locul naşterii sale, „Iuda, cel zis Iscario- 
teanul” şi pentru ce nu zice „Iuda vânzătorul” ? El face aceasta pentru ca să ne 
îndemne a ne ţine limba curată de vorbe de ocară şi de aceea se stăpâneşte a-l 
numi „vânzătorul". Să ne învăţăm, deci, a nu vorbi rău despre nici unul dintre 
vrăjmaşii noştri. 


Dacă evanghelistul chiar împotriva vânzătorului Domnului nu întrebuinţează nici 
un cuvânt aspru, cum am putea noi să aflăm iertare când hulim pe cei de aproape ai 
noştri? Ba încă noi batjocorim nu numai pe vrăjmaşii noştri, ci şi pe cei ce sunt 
către noi cu bune plecări. Vă conjur, să nu mai fie una ca aceasta ! Ascultaţi numai 
ce zice apostolul Pavel: „Nici un cuvânt putred să nu iasă din gura voastră”. 
(Efes. 4, 29). 


luda a zis către Arhierei: „Ce-mi veţi da mie, şi cu îl voi da pe EI vouă ?". Ce glas 
nelegiuit, ce crimă nebună! Noi, iubiţilor, tremurăm numai gândind la aceasta. 
Cum a putut o gură omenească să vorbească astfel, o limbă omenească să se mişte 
spre asemenea graiuri ? Cum s-a putut ca buzele să nu înțepenească şi înţelegerea 
să nu se clintească ? Spune, ludo, pentru ce ai vândut tu pe Domnul tău ? Aceasta a 
făcut-o iubirea de argint, această rădăcină a tuturor răutăţilor, această patimă care 
întunecă sufletele noastre; ea face să se uite chiar legile firii, răpind judecata cea 
sănătoasă şi stârpind toată amintirea de prietenie, de mulţumire ş.a.; când o dată 
iubirea de argint orbeşte ochii duhului nostru, atunci noi umblăm cu totul în 
întuneric. Ca să te convingi desăvârşit despre aceasta, socoteşte numai cât de multe 
lucruri în sufletul lui Iuda iubirea de argint le-a dat uitării. 


Îndată ce ea a intrat în acest suflet, s-a uitat toată petrecerea cu Domnul, toată acea 
sfântă legătură şi societate, însăşi învăţătura cea admirabilă a lui Hristos, toate 
acestea au fost uitate. Pentru aceea, cu drept zice Pavel: „Rădăcina tuturor rău- 
tăţilor este iubirea de argint.” (1 Tim. 6, 10). 


„Ce-mi veţi da mie, a zis luda, ca eu să vi-L dau pe El vouă ?". ludo, tu trădai pe 
Cel ce prin cuvântul Său ţine împreună toată lumea, vinzi pe Cel nesfârşit, pe 
Făcătorul cerului şi al pământului, încă şi al nostru Făcător? 


Dar spre a arăta cum că El de bunăvoie s-a lăsat a se vinde, ascultă ce a făcut 
Hristos. Tocmai în timpul trădării, când ei au ieşit asupra Lui cu săbii şi cu 
ciomege, cu făclii şi cu felinare, EI a zis către dânşii: „Pe cine căutaţi?”. Ei nu 
cunoşteau pe cel ce voiau să-l prindă. Aşadar, împotriva voinţei Lui cu atât mai 
puţin ar fi putut fi El trădat, căci ei nici nu-L cunoşteau, cu toate făcliile şi 
felinarele lor. Însă ei, îndată ce au auzit glasul lui Hristos, s-au retras înspăimântați 


şi au căzut la pământ. Ei n-au putut suferi nici glasul Lui şi, prin căderea lor, şi-au 
arătat slăbiciunea; dar Domnul însuşi s-a predat prin Sine lor, zicând: „Eu sunt". 


După ce luda a vândut pe Domnul şi a săvârşit crima sa cea turbată, a aruncat cei 
treizeci de arginţi şi a zis: „Greşit-am că am vândut sânge nevinovat" (Mt. 27. 4). 
Mai înainte el zisese: „Ce-mi veţi da mie, şi eu îl voi da pe EI vouă?"; iară acum, 
după ce a săvârşit păcatul, l-a cunoscut. De aici noi vedem că, dacă suntem 
uşuratici de minte şi neîngrijitori, nici o îndemnare şi sfătuire nu ne poate folosi la 
ceva; iară dacă suntem râvnitori şi priveghetori, putem iarăşi a ne ridica chiar din 
căderea în păcat. 


Priveşte numai: când Domnul îl sfătuia şi voia a-l opri de la pravăţul lui cel rău, el 
nu auzea şi nu ţinea seamă de sfătuire. Acum însă, după faptă, când nimeni nu-l 
sfătuia, acum s-a deşteptat conştiinţa lui şi fără ca cineva să-l îndemne a aruncat 
cei treizeci de arginţi la picioarele Arhiereilor. 

Să socotim acum şi deosebirea între luda şi ceilalți ucenici. Toate acestea ni le 
povesteşte evanghelistul cu de-amănuntul. El ne spune că, atunci când se făcea 
trădarea, când Iuda vindea pe Domnul, când el încheia negoţul cel ruşinos şi căuta 
prilej de a-L trăda, pe atunci s-au apropiat ceilalți ucenici de Domnul şi L-au 
întrebat: „Unde voieşti să gătim pasca ?” (Mt. 26, 17). Vezi pe unul, vezi şi pe 


celălalt! Acesta umbla după trădare, iară acela voia să slujească Domnului. El 
încheia negustorie şi voia să ia bani pentru sângele răscumpărătorului; iară ei se 
ocupau cu slujba Domnului. 


Şi el şi ei văzuseră aceleaşi minuni şi primiseră aceeaşi învăţătură; de unde, 
deci, această mare deosebire? Fa vine de la voinţă. Voința este pricina binelui şi a 
răului. Ucenicii întrebau: „Unde voieşti să gătim pasca". Care pască? Cea iudaică, 
care avea obârşia sa din Egipt, însă pentru ce ţine Hristos această pască? Precum EI 
în toate împlinise legea, aşa voia să o păzească şi în punctul acesta. De aceea a zis 
EI şi lui loan Botezătorul: „Se cade nouă a împlini toată dreptatea" (Mt. 3, 15). 
Aşadar, ucenicii voiau a găti nu pasca noastră, ci cea iudaică, însă pasca noastră, 
cea nouă, o gătea însuşi Hristos, ba EI însuşi s-a făcut Mielul pascal, prin sfânta Sa 
patimă . 


Dar pentru ce se duce la patimă ? Pentru a ne mântui de blestemul legii. De aceea 
a strigat Pavel: „Dumnezeu a trimis pe Fiul Său Cel născut din femeie, care s-a 
supus legii, ca pe cei de sub lege să-i răscumpere” (Gal. 4, 4-5). Deci, ca să nu 
poată nimenea zice că El a ridicat legea, pentru că n-a putut să o păzească pentru 
greutatea şi povara ei, de aceea El a împlinit-o în toate punctele, iar apoi a 
desfiinţat-o. Şi pentru aceasta a ţinut El şi pasca. lară pasca cea iudaică era o 


preînchipuire a celei creştineşti. Ca să vezi aceasta, uită-te numai la asemănarea 
lor. 

Y Acolo este un miel şi aici este un Miel. 

Y Acolo se jertfea un dobitoc, aici însuşi Stăpânul vieții. 

Y Acolo este umbră, aici Adevărul. 


Soarele mântuirii a răsărit şi umbra a dispărut, Jertfa mielului pascal al iudeilor nu 
era numai o preînchipuire a viitorului Miel pascal; care a pătimit pe cruce. 


Pe când ucenicii mâncau şi beau, a luat lisus pâinea cu sfintele şi neîntinatele Sale 
mâini, a săvârşit rugăciunea cea de mulţumire, a frânt-o şi a zis către ucenici: 
„Luaţi şi mâncaţi; acesta este trupul Meu, care pentru voi se frânge, spre 
iertarea păcatelor”. Și după aceea a luat paharul, I-a dat şi a zis: „Acesta este 
sângele Meu, care pentru voi se varsă spre iertarea păcatelor” (Mt. 26, 26-28). Şi 
uda era de faţă pe când Domnul zicea toate acestea. 

Aşadar, o, ludo, acesta este sângele pe care tu l-ai vândut pentru treizeci de 
arginţi! Acesta este sângele pe care tu nu demult aşa de ruşinos I-ai târguit cu 
fariseii cei necucernici! 


Cât de mare este dragostea lui Hristos! Cât de mare este nerecunoştinţa ludei! 


Domnul îl hrănea şi sluga vindea pe Domnul. EI îl vindea pentru trezeci de arginţi 
şi Domnul îşi vărsa sângele Său; încă şi pentru vânzătorul Său l-a vărsat, numai 
dacă el ar fi voit să se folosească de Dânsul. Şi Iuda era încă de faţă la cină, pentru 
ca să nu aibă nici o dezvinovăţire, mai vârtos pentru ca judecata să vină asupra lui. 


Numai cel ce are conştiinţa curată să se împărtăşească din Cina cea Sfântă; nici un 
Iuda necredincios, nici un înrăutățit, nici unul care are otravă în inima sa, să nu 
cuteze a se apropia de masa cea sfântă; căci apostolul Pavel zice: „Oricare va 
mânca pâinea aceasta, sau va bea paharul Domnului cu nevrednicie, vinovat va 
fi trupului şi sângelui Domnului!” (I Cor. 11, 27), de care grea vinovăţie să ne 
păzească harul lui Dumnezeu totdeauna ! Amin. 


(Extras din cartea: Sfântul loan Gură de Aur - Omilii la Postul mare) 


Sfântul loan Gură de Aur - Despre femeia păcătoasă 

"Femeia păcătoasă nu s-a apropiat de lisus decât după ce alte femei au încurajat-o 
prin exemplul lor, ca samarineanca, cananeianca, cea cu pierdere de sânge şi multe 
altele. Conştiinţa sa, remuşcarea păcatelor sale au reţinut-o totdeauna. Ea nu este 


vindecată chiar în public: ea primeşte acest har în mod particular şi în taina unei 
case. "Toate aceste femei de mai înainte n-au mers să-l afle pe lisus Hristos decât 


pentru vindecarea trupului. Aceasta singură vine să-l afle în această casă, pentru a-i 
face mai multă cinste lui şi pentru a obține de la el vindecarea sufletului său. Căci 
ea n-avea nici o boală trupească şi este ceea ce face să se admire zelul ei către lisus 
Hristos în aceste onoruri care 1 le face lui, nu ca de un om simplu — unui om simplu 
nu i-ar fi şters picioarele cu părul capului ei -, ci de cineva mai mare decât un om. 
De aceea, mădularul care era mai preţios din trupul ei, capul, pe acela l-a pus la 
picioarele lui Hristos. 


„Și văzând ucenicii, s-au mâniat şi au zis: De ce risipa aceasta? Căci mirul 
acesta se putea vinde scump, iar banii să se dea săracilor. Dar lisus, cunoscând 
gândul lor, le-a zis: Pentru ce faceţi supărare femeii? Căci lucru bun a făcut ea 
faţă de Mine. Căci pe săraci totdeauna îi aveţi cu voi, dar pe Mine nu Mă aveţi 
totdeauna; Că ea, turnând mirul acesta pe trupul Meu, a făcut-o spre îngroparea 
Mea. Adevărat zic vouă: Oriunde se va propovădui Evanghelia aceasta, în toată 
lumea, se va spune şi ce-a făcut ea, spre pomenirea ei.” (Matei 26, 8-13) 


- Dar de unde le-a venit ucenicilor gândul acela? 


- Auziseră pe Dascălul lor zicând: „Milă voiesc, şi nu jertfă” şi învinuindu-i pe 
iudei că au lăsat în părăsire poruncile cele mai grele: judecata, mila şi credinţa, dar 


lor vorbindu-le multe pe Munte despre milostenie. Din pricina acestora ucenicii se 
socoteau în ei înşişi şi gândeau că dacă arderile de tot nu-i sunt pe plac şi nici 
slujirea legii vechi, cu atât mai mult ungerea cu mir. Ucenicii aşa gândeau; dar EI, 
văzând cugetul femeii, o lasă să toarne mir pe El. Mare era evlavia femeii şi 
negrăită râvna! 


De aceea Hristos, făcând mare pogorământ, i-a îngăduit să-i toarne mirul pe 
capul Lui. Dacă nu S-a ferit să Se facă om, să fie purtat în pântece, să fie hrănit 
cu lapte, pentru ce te minunezi că n-a oprit-o să-L ungă cu mir? După cum Tatăl 
a suferit mirosul şi fumul jertfelor, tot aşa şi Hristos, precum am spus mai înainte, a 
primit gândul cu care femeia păcătoasă i-a adus mirul. Iacov a uns cu untdelemn 
stâlpul în cinstea lui Dumnezeu; la jertfe se aducea untdelemn, iar preoţii se 
ungeau cu mir. Ucenicii, însă, pentru că nu-i cunoşteau gândul, au ţinut-o de rău 
fără temei, iar prin vina pe care 1-0 aduceau au arătat dărnicia femeii. 


Spunând că s-ar fi putut vinde mirul cu trei sute de dinari, au arătat cât a cheltuit ea 
cu mirul acesta şi cât de mare i-a fost mărinimia sufletului ei. De aceea îi şi ţine 
Hristos de rău pe ucenici zicându-le; „Pentru ce faceţi supărare femeii?” 


ŞI adaugă şi pricina, voind să le aducă aminte iarăşi de patimile Sale, că spune: 
„Spre îngroparea Mea a făcut-o” 


şi încă o altă pricină: „Că pe săraci pururea îi aveţi cu voi, dar pe Mine nu Mă 
aveţi pururea” şi: „Oriunde se va propovădui Evanghelia aceasta se va vorbi şi 
de ce a făcut ea”. 


Ai văzut că prezice iarăşi că vor ieşi să propovăduiască neamurilor? Îi mângâie 
de durerea pricinuită de moartea Lui, arătându-le că după răstignire puterea Lui va 
străluci atât de mult, încât predica Evangheliei se va răspândi peste tot pământul. 
Cine-i oare atât de ticălos încât să se împotrivească unui atât de mare adevăr? și 
iată, ceea ce a zis s-a făcut! În orice loc de pe faţa pământului te-ai duce vei auzi 
de fapta acestei femei. Și doar nici nu era o persoană de înalt rang, nici n-a avut 
mulți martori când a făcut fapta aceasta, nici n-a săvârşit-o în adunare de lume 
ci în casă, - în casa unui lepros — de faţă fiind numai ucenicii. 


Cine a făcut să se răspândească şi să i se ducă vestea pe faţa întregului pământ? 
Cine? Puterea Celui Ce a spus aceste cuvinte! Faptele strălucite ale nenumăraţilor 
împărați şi generali sunt date uitării, chiar dacă statuile lor mai sunt încă printre 
noi. Nu mai sunt cunoscuţi nici din auzite, nici după nume, deşi au întemeiat oraşe, 
au înălţat ziduri împrejurul lor, au câştigat bătălii, au biruit în războaie, au robit 
popoare multe, au dat legi şi au ridicat statui! Dar toţi cei de pe faţa pământului 


cântă şi vorbesc de o femeie păcătoasă care a vărsat mir pe capul lui Hristos, în 
casa unui lepros, de faţă fiind numai 12 bărbaţi, iar pomenirea faptei ei nu s-a 
veştejit, deşi a trecut atât amar de vreme. Perşi şi indieni, sciți şi traci, sarmaţi şi 
mauri şi locuitorii insulelor britanice trâmbiţează ce s-a făcut pe ascuns într-o casă 
din ludeea, de o femeie păcătoasă. 


Mare e iubirea de oameni a Stăpânului! Îngăduie unei păcătoase să-i sărute 
picioarele, să verse mir pe ele, să 1 le şteargă cu părul capului ei! Da, Domnul 
îngăduie toate acestea şi ţine de rău pe cei care o certau. Că nici nu se cădea să fie 
nesocotită femeia când arătase atât de mare dragoste! 


Te rog să te uiţi şi la aceea că ucenicii ajunseseră tare râvnitori pentru milostenie. 


- Dar pentru ce n-a spus numai atât că a făcut o faptă bună, ci mai întâi a spus: 
„De ce faceţi supărare femeii”? 


- Ca să-i înveţe pe ucenici să nu ceară de la început oamenilor mai slabi în 
credinţă cele mai mari fapte. De aceea nici nu judecă în ea însăşi fapta săvârşită 
de femeie, ci în legătură cu starea ei sufletească. 


Dacă Domnul ar fi vrut să facă o lege din spusele Sale de acum, apoi n-ar fi vorbit 
deloc de femeie; dar vorbeşte de ea ca să afli că pentru ea a spus aceste cuvinte, ca 
să nu înăbuşe credinţa ei ce odrăslise, ci să o întărească mai mult. Le grăieşte aşa 
ucenicilor ca să lăudăm şi să încălzim cu focul dragostei noastre pe cel care face 
o faptă bună, chiar dacă fapta lui nu-i desăvârşit de bună şi să nu-i cerem 
aceluia de la început să fie cu totul desăvârşit. Că Însuşi Domnul voia mai cu 
seamă aceasta se vede de acolo că EI, Care nu avea unde să-Şi plece capul, a 
poruncit ucenicilor să aibă pungă. Dar acum nu era timpul să îndrepte ce se făcuse, 
c1 să laude o faptă bună. După cum dacă cineva L-ar fi întrebat înainte de a fi făcut 
femeia lucrul acesta, EI n-ar fi grăit aşa, tot aşa, după ce ea a făcut aceasta, Hristos 
a urmărit un singur lucru, ca ea să nu se simtă stânjenită din pricina mustrării 
ucenicilor, ci să plece mai bună, ajungând mai plină de râvnă, datorită blândeţii 
Lui. 


După ce a vărsat mirul, nici n-ar mai fi avut vreun rost mustrarea. 


Și tu, dar, dacă vezi pe cineva că face nişte sfinte vase şi că le aduce la biserică sau 
dacă vezi pe un om că împodobegşte zidurile sau pardoseala bisericii, nu porunci să 
vândă sau să strice ce-a făcut, ca să nu-i înăbuşi râvna; dar dacă te întreabă înainte 
de a face, poruncește să dea săracilor banii ce vrea să-i cheltuiască; pentru că şi 


Hristos tot aşa a făcut, ca să nu-i strice inima femeii, şi tot ce-a spus, spre 
mângâierea ei a spus-o. 


Sfântul Teofan Zăvorâtul — Predică în Miercurea mare: Iuda şi noi 


Pe ziua de astăzi — iată, prin altele, ce amintire amară: mai-marii iudeilor s-au 
adunat în casa lui Caiafa şi chibzuiau cum să-L prindă prin viclenie pe Domnul 
lisus şi să-L dea morţii. Atunci, nefiind rugat de nimeni, a venit la ei unul din cei 
doisprezece, luda Iscarioteanul, şi a zis: “Ce voiţi să îmi daţi, şi eu Îl voi da pe El 
vouă?” Ei i-au dat treizeci de arginţi. 


Când am citit locul acesta din Scriptură, sufletul meu s-a umplut de nemulţumire — 
şi asupra mai-marilor iudei, şi asupra lui luda. Ce aveau în vedere aceşti mai-mari, 
de au atras asupra lor şi a poporului vină şi pedeapsa pentru uciderea de 
Dumnezeu? Și cum a putut să se hotărască la aşa o faptă luda, care întotdeauna 
era aşa de apropiat de Domnul şi aşa limpede văzuse întipărită în EI plinătatea 
Dumnezeirii? 


După aceea, gândul meu s-a mutat la caracterul trădării lui luda; şi în timp ce 
cugetam la lucrul acesta, din conştiinţă au început să răsară una după alta 
propriile mele fapte, foarte asemănătoare cu fapta lui luda. Cu cât mă gândeam 
mai mult, cu atât semănau mai tare. Atunci, în locul nemulțumirii împotriva lui 
Iuda, a început să renască temerea pentru mine însumi, şi glasul lăuntric mi-a 
grăit: “Lasă-l tu pe luda, întoarce-ţi mai degrabă luarea-aminte asupra ta şi 
îngrijeşte-te să scapi de soarta lui amară”. 


Cu acest îndemn, fraţilor, mă înfăţişez şi eu vouă. Aveam de gând să vă înfăţişez 
cât de neagră este trădarea lui Iuda. Acum, însă, zic: să-l lăsăm pe luda. Să 
cercetăm mai bine faptele noastre, ca să curățim din viaţa noastră tot ce poartă vreo 


trăsătură a caracterului lui luda — şi prin aceasta să scăpăm de pedeapsa cerească ce 
a căzut asupra lui. 


Lucrul cel mai izbitor la luda este faptul că în vremea petrecerii lui alături de 
Domnul el era, în ce priveşte viaţa sa, întocmai cu toţi Apostolii. Împreună cu ei 
mâncase, băuse, umblase, petrecuse nopţile, împreună cu ei ascultase învăţăturile şi 
văzuse minunile Domnului, împreună cu ei răbdase toate nevoile, chiar şi umblase 
propovăduind Evanghelia, şi poate că făcuse minuni cu numele Domnului; nici 
Apostolii, nici ceilalți nu văzuseră în el ceva aparte. Şi totuşi, la sfârşit vedeţi ce a 
1eşit? 


De unde această roadă? Fireşte, dinlăuntru, din suflet. Şi iată, vedeţi, înăuntrul 
sufletului se pârguise ceea ce în toată vremea dinainte nu se vădise afară prin nici 
un semn. Oare ştia însuşi luda că în inima sa încălzea un asemenea şarpe, care 
în cele din urmă avea să-l piardă? 


După obiceiul pe care-l are vrăjmaşul nostru de a ascunde legăturile în care îl 
încurcă pe păcătos, el tăinuieşte de conştiinţă patima de căpetenie prin felurite 
lucruri frumoase de mâna a doua, şi numai atunci când se bizuie pe pierzania 
neîndoielnică a omului dă drumul nenorocirii asupra lui cu toată încrâncenarea lui 


neînfrânată. Se poate, judecând după toate faptele, ca luda să nu fi văzut urâţenia 
patimii sale şi să nu se fi crezut cu nimic mai rău decât ceilalți Apostoli. Şi a căzut, 
cumva de parcă nu ar fi prevăzut lucrul acesta. 


Având aceasta în gând, fraţilor, să ne întoarcem luarea-aminte la noi înşine şi să 
cercetăm cu asprime cele mai tainice mişcări ale inimii noastre, fără a ne opri la 
înfăţişarea cuviincioasă dinafară. Pe dinafară, ia uitaţi-vă, cu ce suntem răi? Şi 
totuşi, poate că în jurul inimii noastre se încolăceşte un şarpe care e gata să ne dea 
pierzării — şi ne va da îndată ce se va ivi prilejul. 


Vă amintesc cugetarea Sfântului Macarie Egipteanul, care grăieşte: “Nu te 


lăuda cu nici un fel de fapte şi cu nici un fel de nevoinţă. Dar dacă te-ai pogorât 
chiar până în adâncul inimii tale şi ai ucis şarpele cuibărit acolo, ce otrăveşte cu 
veninul său toate cele prin care se vădeşte viaţa ta, atunci să dai mulțumită 
Domnului”, 


Prin aceasta el avea în vedere fie păcatul care trăieşte în noi, fie patima de 
căpetenie a fiecăruia, în care se preschimbă acel păcat. Şi iată asupra cărui lucru să 
vă întoarceți mai cu seamă luarea-aminte atunci când vă cercetaţi pe voi înşivă. 


Căutaţi patima voastră de căpetenie. Pe ea s-o daţi în vileag, pe ea s-o aruncaţi 
afară. 


“Nu cere de la tine Domnul post”, spunea un alt Bătrân, “când pătimeşti de 
lăcomie: dă-Il simplitatea milosteniei. Nu cere de la tine Domnul fapte vestite şi 
Slăvite dacă eşti molipsit de părerea de sine: dă-Il smerenie şi defăimare de sine. 
Aşa şi în toate celelalte privinţe”. 


Domnul vrea ca noi Să dăm în vileag în noi înşine şi să făgăduim a birui mai 
ales patima care ne biruie mai mult, şi Să strălucim mai ales în virtutea 
potrivnică patimii ce ne biruie. Dacă vei face asta, toate celelalte virtuţi vor veni 
în rânduială de luptă şi cu putere, iar patimile vor slăbi, fiindcă ele se ţin de 
obicei în jurul patimii noastre de căpetenie. 


Dar să ne întoarcem la luda. Aşa purta el ghimpele în inima lui. S-a ivit prilejul, 
patima a dat în clocot. Vrăjmaşul l-a apucat pe el, sărmanul, de această patimă, a 
înceţoşat mintea şi conştiinţa lui şi l-a dus ca pe un orb sau ca pe un rob legat — la 
început la fărădelege, apoi şi la pierzania deznădăjduirii. Şi acest lucru nu s-ar fi 
întâmplat, dacă şi-ar fi descoperit înaintea Domnului patima sa. Doctorul sufletelor 
ar fi tămăduit îndată boala sufletului său şi luda ar fi fost mântuit. 


Acelaşi lucru se va întâmpla şi cu noi dacă nu vom descoperi părintelui 
duhovnicesc patima noastră. Acum ea Stă potolită; dar, mai apoi, numai să se 
ivească prilejul şi îndată va urma căderea. lar dacă ne vom descoperi patima, ne 
vom străpunge, vom lua hotărârea de a nu ne lăsa înfrânți şi vom cere ajutor de 
la Domnul, fără îndoială că o să rezistăm: fiindcă mai mare este Cel ce este întru 
voi decât cel ce este în lume (I În 4,4). Prin harul Său, Domnul va ucide în clipa 
dezlegării patima şi va pune sămânţa virtuţii potrivnice ei. Atunci n-ai decât să 
adaugi o mică osteneală şi, cu ajutorul lui Dumnezeu, nu te vei mai tăvăli în 
patimile de ocară şi vei începe să priveşti cu faţa descoperită şi către Domnul, şi 
către Sfinţi, şi către toţi creştinii. 


Încă puţină vreme şi Domnul va veni la voi, şi va face la voi cina împreună cu voi. 
Pregătiți-vă! Aruncaţi din inimă tot ce este potrivnic Domnului, ştergeţi tot praful 
prin suspinări din inimă, spălați orice pată prin lacrimile străpungerii, aşa încât 
Domnul, intrând în voi, să afle casa sufletului vostru dereticată, aşternută, curată. 


Să nu fie între voi vreunii asemenea lui luda. Şi Iuda, ca şi ceilalți Apostoli, 
deopotrivă auzise: “După două zile Paştile vor fi”. Apostolii s-au apropiat de 


Domnul şi au zis: “Unde voieşti să-Ţi pregătim să mănânci Paştile?” Iuda, însă, ce 
a făcut? A mers şi L-a vândut pe Domnul. lar la cină tot a mers, alături de ceilalți. 


Nu cumva şi între voi se vor afla mâine unii ca aceştia? O, să nu fie! Încă mai este 
vreme. Mergeţi; şi fiecare, după măsura puterilor sale, să sârguiască a se arăta 
vrednic a-L primi pe Domnul prin Sfintele Sale Taine. Daţi-vă seama de ce sunteţi 
vinovaţi, plângeţi şi spuneţi: “Nu vom mai face, Doamne! Ajută-ne să ţinem piept 
de acum înainte”. 


Acesta este cel mai însemnat lucru pe care îl doreşte Domnul — iar nepăsători să nu 
se afle între voi. Să nu fie nici vreunii dintre cei care, fără a se lepăda de patima 
lor, nu numai că nu au hotărârea să se înfrâneze de la lucrurile ei, ci nici nu sunt 
străini de îndulcirea cu ele şi aplecarea spre ele. Unul ca acesta e întocmai ca Iuda: 
cu trupul la Cină, iar cu inima în uneltiri trădătoare. Şi unuia ca acesta, când după 
împărtăşirea cu Tainele lui Hristos va săruta potirul, oare Domnul nu-l va grăi in 
conştiinţa lui: “Cu sărutare vinzi pe Fiul Omului?” 


Domnul şi Mântuitorul nostru, Preacurata Maică a Domnului şi Sfinţii toţi să ne 
ajute a ne împărtăşi spre iertarea păcatelor şi viaţa veşnică! Amin! 


(din: Sfântul Teofan Zăvorâtul, “Predici”, Editura Sophia, Bucureşti, 2009) 


Sfântul Roman Melodul - Imnul femeii păcătoase 


Proimion | 

Pe femeia cea păcătoasă fiică numindu-o, Hristoase 
Dumnezeule, arătându-mă şi pe mine fiu 

al pocăinţei, mă rog ie: 

Ridică-mă din tina fărădelegilor mele. 


Proimion II 

Pradă mustrărilor de cuget, femeia cea desfrânată, 
Urma paşilor Tăi luând, 

A strigat către Tine cu pocăință, 

Cela ce ştii toate cele ascunse: 

„Doamne lisuse Hristoase, 

Cum voi tinde către Tine ochii mei 

Eu, care pe toţi i-am ispitit cu ocheade. 

Cum te voi îmblânzi spre milă, 

Eu, care pe Însuşi Ziditorul l-am întărâtat spre 
mânie? 

Însă primeşte acest mir în loc de rugăciune, 
Doamne, 

Și dăruieşte-mi mie iertare 

De ruşinea faptelor mele de tină.” 


1. Văzând atunci femeia cea desfrânată 

Cum cuvintele lui Hristos ca o bună mireasmă 
Se răspândesc pretutindeni 

Și în toţi credincioşii insuflă duh de viaţă, 


Degrab a urât reaua duhoare a faptelor sale 

ŞI adânc cugeta întru sine la ruşinea faptelor ei, 
Dar mai vârtos la chinul ce i-au gătit ele. 

La marea întristare care-i aşteaptă pe cei păcă- 
toşi în iad, 

Între care cel dintâi sunt eu, cel încredinţat 
biciului, 

De care femeia cea desfrânată, temându-se, 
S-a întors din desfrânarea ei 

Iar cu, deşi înfricoşat de moarte, 

Rămân în tina fărădelegilor mele. 


2. Niciodată vrând a mă lepăda de rele, 
Nu-mi amintesc defel chinurile pe care le voi 
vedea acolo. 

Nici cuget la marea lui Hristos milă, 

Cu care El m-a-nconjurat, căutându-mă 
Când rătăceam de la calea lui cea dreaptă. 
Căci după mine aleargă în tot locul; 

Pentru mine azi cu fariseul alăturea mănâncă 


Cel ce pe toate le hrăneşte, 

Iar masa în altar o preschimbă şi pe ea Se întinde, 
lertând celor datornici datoria, pentru ca orişice 
datornic 

Cu îndrăzneală să se apropie de EI şi să zică: 
Doamne, slobozeşte-mă 

Din noianul fărădelegilor mele! 


3. Mireasma Cinei Tale, Hristoase, 

A-ntors pe fiica cea odinioară pierdută, 

lar azi tămăduită 

Cea la-nceput lupoaică şi la sfârşit mieluşea, 
Roabă şi fiică, nebună şi-nţeleaptă. 

Pentru aceasta aleargă flămândă 

Și la o parte lăsând firimiturile, a luat pâinea întreagă 
Și, suferind mai mult decât canaaneianca, şi-a 
Săturat sufletul gol, 

Cu-o atât de mare credinţă, 

Dar nu prin strigare a fost mântuntă, 

Ci mai curând s-a mântuit prin tăcere, 


Căci tânguindu-se zicea cu suspin: 
Mântuieşte-mă, Doamne, 
Din tina fărădelegilor mele. 


4. Vreau să văd cugetul celei înţelepţite şi să aflu 
Cum în desfrânata a strălucit Hristos Cel prea minunat. 
Izvorul a toată frumuseţea, 

Din Care, fără să aibă cunoştinţă mai dinainte, 
păcătoasa 

A băut cea dintâi. 

Pentru această pricină şi Cartea Evangheliilor 
strigă: 

Venind Hristos în casa fariseului, 

O femeie oarecare a auzit şi-a intrat, 

Gătindu-şi sufletul de pocăință: 

„Hai, suflete al meu, iată vremea pe care o cauţi: 
lată, Cel ce te curăţeşte pe tine de faţă este: 
Pentru ce atunci să rămâi 

În faptele tale de tină? 


5. La El mă voi duce, căci, iată, pentru mine-a 
venit: 

Voi lăsa pe vechii mei iubiţi, 

Căci acum de Acela însetează sufletul meu 
foarte. 

Și ca Unuia Care cu adevărat mă iubeşte, 

Mir îi voi aduce şi toată-nchinăciunea: 

Strig, suspin şi caut în chip drept să-L înduplec 
Să-mi astâmpere setea. 

Setea celui însetat mă va schimba 

Și aşa cum voieşte să fie iubit, 

Astfel Îl voi iubi pe Cel mie dorit. 

Plâng şi genunchii mi-i plec, fiindcă aceasta 
voiește, 

Sau petrec în tăcere, tăinuindu-mă (cu tot dinadinsul) 
Căci se întoarce de la acestea . 

Într-un cuvânt, crescând în iubire, 

Mă lepăd de tina fărădelegilor mele. 


6. Mă voi înfăţişa Lui, voi fi luminată, după 


cum este scris: 

„Mă voi apropia acum de Hristos 

Și nu voi fi ruşinat, 

EI nu mă va acoperi de ocărî, nu-mi va spune:” 
„Până acum erai în întuneric 

ŞI ai venit să Mă vezi pe Mine, Soarele” 
Pentru aceasta, mir luând, la El mă voi duce, 
Cristelniţă voi face casa fariseului, 

Căci acolo îmi voi spăla toate întinăciunile mele. 
Din lacrimi, untdelemn şi mir îmi voi încropi 
colimvitra, 

Mă voi spăla, mă voi unge şi voi scăpa 

De glodul fărădelegilor mele! 


7. Pe iscoadele cele de demult le-a scos la lumină 
Rahab 

ŞI drept răsplată a găzduirii ei, ca o credincioasă, 
viaţa a aflat. 

Căci chip al Vieţii este Cel ce i-a trimis pe ei, 
Care numele cel slăvit al lui lisus al meu 
poartă. 

De demult, Rahab cea prea desfrânată 
Revenindu-şi întru sine, 

Primitoare de străini s-a făcut, 

Iar azi femeia cea prea desfrânată 

Pe Cel din Fecioară feciorelnic 

Se grăbeşte să-L ungă cu mir. 

Rahab i-a slobozit pe cei care-n taină ii 
adăpostise, 

Însă eu pe Cel pe Care L-am iubit mă strădui 
să-L păstrez 

Dar nu ca pe o iscoadă ţiindu-L, ci ca pe Atot- 
ţiitorul Îl ţin 

Şi prin El mă ridic 

Din întinăciunea fărădelegilor mele. 


8. lată, a venit vremea pe care însetam să o văd: 
Ziua şi anul au strălucit pentru mine, 

Căci intru cele ale lui Simon 

Eu Îl desluşesc pe Dumnezeul meu, 


Spre EI voi grăbi paşii mei; 

Ca Ana îmi voi plânge sterpiciunea, 

Iar dacă Simon m-ar crede ameţită de vin sau 
de sicheră, 

Precum <beată> Eli a bănuit odinioară pe Ana 
Și eu ca şi ea voi stărui-n rugăciune, strigând 
încetişor: 

„Doamne, copil nu ţi-am cerut, 

Ci sufletu-mi caut. 

Cel unul născut pe care eu l-am pierdut 
Și-ntocmai cum de demult Samuil, de la cea 
fără de copii, 

lar Emanuil de la cea fără bărbat, au ridicat ocara 
sterpiciunii 

Ridică şi acum pe femeia cea păcătoasă 

din ţărâna prihănirilor ei”. 


9. Răscolindu-se deci cea acum credincioasă la 
aceste cuvinte, 

Se-osteneşte degrab ca să cumpere mir 
Şi-aleargă strigând către cel ce de miruri era 
negustor: 

„Dă-mi mie, de ai, vreun mir de iubitul meu 
Mire vrednic 

De cel cu dreptate şi în neprihănire iubit 

De Cela ce-mi arde inima şi rărunchi. 

Nimic nu voi să ştiu de preţ: pentru ce dar pe 
gânduri stai? 

Măcar şi de-o fi trebuind, până la piele şi până 
la oasele mele 

Sunt gata să-ţi dau, ca să aflu: ce oare să dau în 
schimb 

Celui ce s-a gătit acum să mă curăţească 

De pulberea fărădelegilor mele?” 


10. Acela însă văzând aprinderea şi-osârdia cuvioasei, 
I-a răspuns ei: „Au doară cine este cel pe care tu-l 

ţii de iubit, 

C-atât de tare te-ai aprins a alerga după miresme, 
Ce-ar avea oare el vrednic de mirurile mele? 


De-ndată însă sfânta fără-nconjur strigă celui ce 
pregătea mirul: 

Ce tot spui, omule? Ce-ar avea EI vrednic? 
Căci nici o cinste nu-i de EI atât de vrednică, 
oricât de mare: 

Nici cer şi nici pământ, nici toată lumea asta 
Alăturea nu stau cu Cel ce S-a pogorât 

ca pe mine să mă salte 

Din tina fărădelegilor mele. 


11. Fiu al lui David este, de-aceea-i slăvit 
la-nfătişare; 

Fiu al lui Dumnezeu şi Dumnezeu EI Însuşi şi 
pentru-atâta, 

Cu cât mai plină desfătarea! 

Pe Care eu nu L-am văzut, ci doar am auzit de El 
Și-ndată-am fost întoarsă către vederea Celui Nevăzut cu firea. 
Cum şi Micol pe vremuri, pe David văzându-l, 

pe dată l-a dorit, astfel şi eu, necutezând cu ochii 
a-L privi, 

Însetez şi doresc pe Cel din David. 

Atuncea Micol cele-mpărăteşti a lepădat, 
Apropiindu-se de David cel sărac. 

Aşa şi eu acum mă lepăd de bogăţia cea nedreaptă 
Şi-n tot locul caut 

Mir s-agonisesc pentru Cel ce curăţeşte sufletul 
meu 

De-ntinăciunea fărădelegilor mele”. 


12. Şirul cuvintelor ei prin tăcere a curmat cuvioasa 
Şi-apoi şi-a luat mirul, cel atât de râvnit 
Şi-aflată a fost în casa fariseului ca şi când 
chemată, 

Degrab alergând ca mir să reverse peste mirul 
cel Nepreţuit. 

Iar Simon aceasta văzând, a început a blestema 
pe Stăpânul, 

Pe femeia cea păcătoasă şi pe sine. 

Pe EI, fiindcă nu recunoscuse pe cea care se 
apropiase; 


Pe ea, fiindcă femeie păcătoasă fiind, S-a atins 

de EI spre închinare. 

Iar pe sine însuşi se blestemă pentru că, fără de 
minte fiind, a primit în casă pe unii dintre 

aceştia. 

Pe când aceea mai dintru adânc strigă: Răpeşte-mă 
Doamne, 

Din adâncul fărădelegilor mele!” 


13. O, nebunie, ce a grăit fariseul în sineşi? 
„L-am chemat pe lisus ca pe unul dintre profeţi, 
Iar EI, nepricepând, pe-aceea pe care oricare 
din noi o ştia, 

Nici n-a cunoscut-o. 

De ar fi fost profet, şi-ar fi dat seama cine-1“. 
Cel care cearcă inimile şi rărunchii, 

Văzând gândurile cele rătăcite ale fariseului 
Vărguţa de-ndreptare pentru acela, cu dreptate 
prin aceasta Se face: 

„-O, Simone, zicând, ascultă, vezi câtă bunătate 


s-a revărsat peste tine şi peste aceasta 
Pe care o vezi cu lacrimi strigând: 
„Doamne, mântuieşte-mă 

De prihănirea fărădelegilor mele”. 


14. 'Ți-am părut ţie, o, Simone, vrednic de 

blestem, 

Fiindcă nu am depărtat de la Mine 

Pe cea care cu grăbire se depărta de fărădelegile ei: 
Dar, Simone, nu e bine, nu-i binecuvântat disprețul 
tău, 

Aseamănă cu cele ce-ţi voi spune şi te îndreaptă: 
Erau odată doi datornici unui creditor, 

Unul cinci sute, iar altul doar cincizeci de dinari ii 
datorau, 

Și fiindcă amândoi erau strâmtoraţi, 

Cel care-i împrumutase le iertă datoria. 

Care deci crezi că va iubi mai mult dintre aceştia 
doi, spune-mi, 

Cine este dator să strige către Acela: Tu m-ai 


mântuit 
Din tina fărădelegilor mele”? 


15. Auzind însă înțeleptul fariseu, răspunse: 
Învăţătorule, cu-adevărat este, în chip vădit arătat 
Că cel ce datorează mai mult, acela şi mai mult 
iubeşte, 

Pentru că şi mai mult i-a iertat creditorul”. 

La acestea îi răspunse şi Domnul: 

„Drept ai răspuns, o, Simone, întocmai precum 
spui. 

Pe Cel pe Care tu nu L-ai primit, ea însă L-a 
uns cu mir 

Pe Cel pe Care tu nu L-ai spălat cu apă, 

Ea i-a udat picioarele cu lacrimi 

Pe Cel pe Care tu nu L-ai sărutat la-ntâmpinare, 
Ea, acoperindu-L cu sărutări, strigă: 

Picioarele Tale Le-am cuprins, ca să nu cad 

În țărâna prihănirilor mele. 


16. Acum ţi-am arătat pe cea care însetează de 
mine cu dragoste. 

Îţi voi arăta ţie, o, Preabunule, Cine este Creditorul 
Și-ţi voi descoperi şi pe datornicii Lui, 

Dintre care unul eşti tu însuţi, iar celălalt, 
Aceasta pe care o vezi lăcrimând. 

Eu sunt Creditorul amândurora dintre voi 

Și nu numai al vostru, ci-al tuturor oamenilor. 
Căci Eu v-am îndatorat cu cele ce-aveţi: 

Duh, suflet şi simțire, trup şi mişcare: 

Pe îndatoritorul întregului cosmos din care, 
Cât de mare este, 

Și tu faci parte, o, Simone, 

Roagă-L dar şi strigă: Izbăveşte-mă, 

De adâncul fărădelegilor mele. 


17. Nu vreau ceva dintr-ale tale, nici din ale 
acesteia nimic nu-mi trebuieşte. 

Eu sunt dezlegătorul datoriei amândurora, mai 
mult, al tuturor, 


Tu nu-mi poţi da Mie toate câte-mi datorezi 
încă, 

Taci aşadar de vrei să ţi se ierte datoria: 

Și nu osândi pe cea osândită, 

Nici nu dispreţui pe cea dispreţuită, linişteşte-te! 
Trăind după Lege, o, drepte, Simone, te-ai 
îndatorat: 

În harul Meu, deci, vino, de vrei ceva să-Mi răsplăteşti, 
Priveşte la desfrânata ce-o vezi, ca o Biserică 
strigând: 

Scuipând, mă lepăd de tina fărădelegilor mele. 


18. Haideţi acum, restul datoriilor a fost 
dezlegat: 

Mergeţi, aţi fost scutiţi de orice plată. 

Sloboziţi fiind, nu vă robiţi iarăşi: 

Zapisul a fost rupt, altul în loc să nu mai 
faceţi.” 

Acelaşi lucru dar, lisuse al meu, spune-l şi mie, 
Care nu-s vrednic să-ţi dau îndărăt tot ce-ţi 
datorez. 

Să nu-mi ceri însă ceea ce tu mi-ai încredinţat, 
Căci am cheltuit creditul şi dobânda Ta, 
Creditul sufletului şi al trupului meu, 

Ci, slobozindu-mă cu inima uşoară, lasă, ușurează 
Noianul fărădelegilor mele. 


(Extras din cartea: Sfântul Roman Melodul - Imnele pocăinţei) 

Mâinile Stăpânului picioarele lui Iuda spăla ”, pe când el, nelegiuitul, ca un hoţ în 
ascuns, ascuţea limba calomniatoare % o, Hristoase Dumnezeule! Dar de o 
asemenea neomenie scapă pe toţi cei ce se află în Biserica Născătoarei de 
Dumnezeu şi Îţi cântă: „Miluieşte-ne, miluieşte-ne, miluieşte-ne pe noi, Tu, care 
tuturor eşti îndurător şi pe toţi îi aştepţi!”. 


% Ediţii: J. Pitra, Analecta Sacra, 1, 13, pp. 92-100; Amfilochij, Supplement, pp. 13-15 
(reproduce pe Pitra); K. Krumbacher, Romanos und Kyriakos, pp. 736-752; E. Pantelakis, 

Krumbacher); G. Cammelli, Romano il Melode, pp. 258-283; N. Tomadakis, Pouavod 100 

Matons, Romanos le Melode. Hymnes, în: SC, vol. 128, pp. 68-97. Referințele biblice sunt 

Prooimion 2 * 
Părinte ceresc, Bunule, lubitorule de oameni, miluieşte-ne, miluieşte-ne, miluieşte- 
ne pe noi, Tu, care tuturor eşti îndurător şi pe toţi îi aştepţi! 


| 

Cine a auzit şi n-a înţepenit şi cine a văzut 

şi nu s-a înspăimântat, 

pe Lisus cu viclenie să fie iubit '%, 

pe Hristos din invidie să se vândă, 

pe Dumnezeu de bunăvoie prins? 

Ce pământ a suportat îndrăzneala? 

Și care mare a îndurat să vadă fapta cea necuvioasă? 
Cum nu se dărâmă cerul şi cum tăria nu s-a clătinat, 
şi cum nu s-a oprit lumea, 

atunci când s-au înţeles să vândă 

şi să trădeze pe Judecător? 

Miluieşte-ne, miluieşte-ne, miluieşte-ne pe noi, 

Tu, care tuturor eşti îndurător şi pe toţi îi aştepţi! 


?) 

Gând a gândit răul, când Ţi-a pregătit moartea 
cel pe care l-ai iubit şi Te-a negat, 

cel pe care l-ai făcut ucenic al Tău şi Te-a părăsit "9, 
cel pe care l-ai cinstit şi Te-a calomniat, 

atunci Tu, Milostive, Răbdătorule, 

Vrând să arăţi ucigaşului iubirea Ta de oameni, 
cea de nespus, 

ai umplut ligheanul cu apă, ai aplecat capul, 
Te-ai făcut Rob al robilor '?. 

Iar Iuda Ţi-a dat picioarele, 

ca să le speli, Mântuitorule! 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


3, 


” În ediţia franceză a lui Jose Grosdidier de Matons (Romanos le Melode. Hymnes, în: SC, vol. 
126, p. 70) acest al doilea prooimion este prezentat ca prim prooimion al condacului. 

1% Mt 26:45, Mc 14:45, Lc 22:48. 

Ip să 

e iii 


Cu apă ai curăţat picioarele celui ce a alergat 

să Te vândă 

şi cu tainică Hrană ai hrănit pe vrăjmaşul milostivirii 
Tale şi pe cel gol de binecuvântarea Ta. 

Ai înălţat pe cel sărac cu haruri Le 

ai făcut mare pe cel nemernic cu daruri, 

l-ai îmbogăţit şi l-ai fericit. 

A avut puterea să supună pe demoni cu vorba sa 
şi să elibereze din chinuri; 

dar nu s-a mişcat de toate acestea ucigaşul, 

ci s-a depărtat de Tine. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


4 

Cine a văzut om căruia să i se spele picioarele şi îndată 
să se grăbească să lovească cu ele? 

Cine a auzit de animal care să se îngrijească, 

iar acela să alerge să doboare pe călăreţul său? 
Domnul a spălat şi a hrănit, 


impostorul alerga [şi] muşca asemenea 

unui porc sălbatic. 

Deşi era plină ieslea, deodată neomenosul 
aleargă departe de Hristos 

şi scoate spatele său, ca să se urce satana. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


5 

Nedreptule, neomenosule, neîndurătorule, 
trădătorule, vicleanule 1%, 

ce s-a întâmplat de te-ai lepădat? 

Ce te-a făcut aşa de neghiob? 

Ce te-a găsit de ai urât atât? 


Nu te-a numit prieten al Său 1%? 


1% Cu daruri duhovniceşti. 


19 2 Tim 3:3. 


: 1 
Nu te-a numit Acesta „frate” 19, 


chiar de a şi ştiut că eşti rău? 

Banii ce îi dădeau pentru folosul tuturor 

ţie ţi-a încredinţat '%. 

Și totuşi, tu, fără de pricină, 

te-ai arătat nerecunoscător Acestuia. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


6 

Atunci Petru s-a lăsat, când Cel Unul-născut 

s-a aşezat să spele picioarele, 

şi spune: „Doamne, Doamne, 

nu vei spăla picioarele mele!” 1% 

Ligheanul era acolo, plin cu apă, 

Mântuitorul în picioare [stând] şi încins cu un ştergar, 
asemenea unui rob cumpărat. 

Cetele de sus ale îngerilor când au văzut 

cântau cu frică şi uimire 

ŞI nu s-a ruşinat neruşinatul, ci s-a întors împotriva Lui. 


Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


d! 

Stăteau cu frică arhanghelii şi se mirau 

oştirile cele nevăzute, 

în timp ce pe Cel de neînțeles vedeau 

de bunăvoie să îngenuncheze şi să slujească pe om. 
Gavriil cu teamă spunea: 

„Sfinți îngeri, prieteni, priviţi în jos! 

Petru întinde piciorul, iar Cel din Mamă Fecioară 
îl primeşte şi-l spală. 

Și nu spală doar pe Petru, 

ci şi pe luda împreună cu acela. 


103 pe 124 


196 Mr 12:49. 
19 In 12:6, 13:29. 
198 7 13:6-8. 


Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


8 

Spală marea cărămida, spală abisul pământul, 
dar nu destramă forma sa, 

ci o întăreşte şi îi limpezeşte esenţa. 

Vedeţi câtă este iubirea Făcătorului; 

iată, cât de mare este dragostea 

Creatorului faţă de făpturile Sale! 

Aceia întinşi, iar Acesta în picioare, 

mănâncă şi oferă, le spală picioarele şi le curăţă, 
iar picioarele oamenilor 

nu se ard în mâinile Focului. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


9 

Acestea a spus arhanghelul, 

când Te-a văzut pe Tine Viţa 

să hrăneşti mlădiţele Tale !%, 

să le întinzi pe întreg pământul şi să le înalți. 

Iar Petru, primul Tău prieten, 

al ucenicilor Tăi exemplu, conducătorul familiei Tale, 
îndată ce Te-a văzut încins cu ştergarul, 

cu tristeţe a spus: 

„Tu îmi speli picioarele? 

Niciodată nu voi lăsa să facă aceasta pe Mâna 
care m-a făcut 19. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


10 

Somn purtător de moarte să îmi vină, 

de Te voi lăsa pe Tine, 

Cel Nemuritor să Te pleci în faţa mea, a muritorului. 
Vrăjmaşul va râde de mine, de îmi vei face aceasta. 


0 7 15122. 
1077413720. 


Nu ajunge că sunt al Tău? 

Nu este destul că mă socotesc 

[printre cei] aproape de Tine 

şi primul dintre prietenii Tăi mă numesc? 

Mai speli, însă, şi picioarele vasului de pământ "!!, 
Tu, Făcătorul lumi? 

Și picioarele cele stricăcioase şi încălțămintea mea 
vrei Tu să speli, Mântuitorule? 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi!”. 


11 

După ce asemenea cuvinte 

a grăit apostolul către Învățător, 

a auzit: „De nu te voi spăla acum, 

nu îți voi da loc lângă Mine, ci vrăjmaş te voi numi 
Și doar ce a spus acestea Făcătorul, 

frică şi tulburare a cuprins pe ucenic şi a răspuns: 
„Domnul meu, de vrei să mă speli, 

nu doar picioarele mele, 


>> 112 


ci întregul meu trup 15! 

Iar şi iar, de vrei, spală-mă să 

numai să nu mă lipsesc de cele ale Tale! 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi!”. 


12 

O, câte s-au întâmplat, dar luda prieten nu s-a făcut! 

O, ce vorbe minunate şi ce fapte! 

Dar vrăjmaşul nu şi-a schimbat părerea; 

cel aspru nu s-a înmuiat, 

căci pe când mânca Ceea ce mânca 

şi bea Ceea ce bea, fără de credinţă a lovit cu piciorul, 
precum se scrie >. 

Și după ce a ieşit din stână, a mers spre fiarele sălbatice 


"11 Rm 9:23. 

IT lo. 

115 7n 13:9. 

114 Ps 50:4. 

115 Ps 40:9, In 13:18. 


lăsând pe mieluşei 

şi lăsând Sânul cel mai dulce, din cel amar s-a alăptat. 
Miluieşte-ne, miluieşte-ne, miluieşte-ne pe noi, 

Tu, care tuturor eşti îndurător şi pe toţi îi aştepţi! 


13 

Degeaba nu s-a apropiat mai înainte 
diavolul de vicleanul Iuda. 

Iată, acum acesta a înaintat spre e 
cel care la început s-a dat înapoi 
s-a făcut întru totul diavol. 

În zadar l-au admirat mulțimile, 
căci tuturor a fost invidios şi îndrăzneţ 

către Făcător s-a arătat. 

În zadar prin vorba sa orice boală se da înapoi, 
căci boala necredinţei şi a iubirii de arginţi îl 
cuprinsese. În el era rana. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


11 
| asi 


14 

S-a ridicat şi a mers singur vicleanul către diavol 
şi după ce a aflat adunarea ucigaşilor 

pe Hristos, ca şi pe un străin, 

L-a dat şi cu preţ mic s-a vândut. 

„Ce vreţi să-mi daţi?” |!, 

spune celor ce doreau să cumpere 

Sângele Celui ce trăieşte şi împărăţeşte scz 
Ascultă, pământule, şi te înfioară! 

Mare, aleargă, fugi, căci omor se pune la cale! 
Se vorbeşte despre preţul Celui nepreţuit 

şi înjunghierea Dătătorului de viaţă. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


15 


116 Le 22:3, In 13:27. 
117 Mt 26:14-15. 
Ll8 7 pp 1:23. 


Acum s-a arătat lăcomia lui, 

acum s-a arătat patima cea nesătulă, 
nesăţiosule, risipitorule, neîndurătorule, 
neruşinatule şi lacomule, vicleanule, 
iubitorule de arginţi '!7! 

„Ce vreţi să-mi daţi 
spui celor ce doresc să cumpere Sângele Celui 

ce trăieşte şi împărăţeşte. 

Ce bun nu ai şi de care bun nu te-ai împărtăşit? 

Când ai fost lipsit de ceva? 

Împreună cu cele pământeşti şi cu cele cereşti ai avut 
şi vinzi pe Dumnezeul tău? 

Miluieşte-ne, miluieşte-ne, miluieşte-ne pe noi, 

Tu, care tuturor eşti îndurător şi pe toţi îi aştepţi! 


9» 120 
: > 

Toată bogăţia ai purtat, vistierie ai fost ce nu se golea. 
În toate ai fost totdeauna bogat, 

în mâini ţineai bani !”!, iar în suflet pe Făcătorul. 
Ce ai păţit, dar, sărmane, 

de mergi acum la cei ce nimic nu au să-ţi dea? 
Și ce-ţi vor oferi, ce îţi vor da în schimbul 

Celui ce li-L vinzi? 

Cerul şi pământul sau toată lumea lor 

în schimbul Aceluia? 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


17 

Mergi, omule fără de minte, 

lămureşte-te, ţine pe loc obrăznicia ta, 
îndrăzneaţa ta hotărâre o opreşte! 

Vino în cele ale Tale, iar voi, neghiobilor, 
faceţi-vă în cele din urmă înţelepţi "7! 


11 2 Tim 3:3. 
120 M426:14-15. 
121 In 12:6, 13:29. 


122 Ps 93:8. 


Nu te poţi târgui 

Şi Nici voi, fariseilor, nu sunteţi vrednici să cumpăraţi 
pe Atotţiitorul Hristos. 

Şi chiar de Îl vei vinde, fără ca Acesta să o vrea, 

cine îndrăzneşte să Îl prindă? 

Cine pune asupra Sa mâna, de nu îl va lăsa Acela? 
Miluieşte-ne, miluieşte-ne, miluieşte-ne pe noi, 

Tu, care tuturor eşti îndurător şi pe toţi îi aştepţi! 


18 

Sărac era Ilie şi a ars cu foc, ca unul puternic, 
pe cei ce atunci s-au aruncat asupra lui; 

două căpetenii cu câte cincizeci de bărbaţi, 

ce au pornit cu îndrăzneală împotriva lui. 

Ilie s-a făcut de nestăvilit, 

câtă vreme Dumnezeul lui Ilie şi Domnul 

de către cel neruşinat s-a disprețuit '%. 

O, ce nebunie mare! 

Rob era Ilie al Celui ce acum este trădat 

şi nici măcar ca profet nu a socotit trădătorul 
pe Făcătorul profeților. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


19 

Atât de îmbătat ai fost, nerodule, 

de nesimţirea ta şi nu ai înţeles 

Cine este Acesta pe care vrei să vinzi? 

Măcar cei cu care te-ai înţeles te vor învăţa 

Cine este Acesta pentru care te târguieşti. 

Ai primit treizeci de arginţi '*, 

nenorocitule, gândeşte-te care profet se vinde aşa! 
Iosif, cel ce a fost chipul lui lisus, 

al Cărui preţ primeşti '*! 

Cu care [preţ] ispăşeşti în iad, având spânzurătoarea !. 


IA 0 ROTI 
14402613, 

La FI0 97-05. 

126 M427:5. 


Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 
20 

Milostiveşte-te, milostiveşte-te, milostiveşte-te! 
Cât de jos a coborât ucenicul, 

şi de câtă înălțime s-a lipsit! 

Cât de mare a fost căderea lui! Cât de mult s-a lovit! 
A căzut mai demult diavolul 

ca un fulger '*; pe acesta Iuda a invidiat. 

Cu Hristos s-a pus şi cuiele a lovit cu piciorul 

şi piciorul s-a zdrobit 

şi în iad s-a mutat şi acolo şi-a luat plata. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


21 

În grabă vine nelegiuitul 

şi pe Lubitorul de oameni cu viclenie îl sărută '% 
şi omoară în sufletul său 

pe Cel ce a ales Patima şi a dat tuturor viaţă. 


Oaie a lui Hristos era 

şi lup s-a făcut Păstorului 

şi ca o Jivină s-a apropiat de El. 

Sărut îți dă? Care sărut, nebunule? Sărutul trădării. 
Și nu te ruşinezi că la vrăjmaş ai râvnit şi ai învăţat 
voile sale? 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


20) 

Aşteaptă puţin, nenorocitule, şi veşnică osândă vei lua. 
Conştiinţa ta te va condamna, 

ca să înţelegi ce ai făcut, murind cu moarte rea. 

Pomul ţi s-a făcut călău 

şi ai primit răsplata ce ţi se cuvenea. 

Ce ţi-a folosit banul, iubitorule de bogăţie, 

de vreme ce şi pe acesta îl vei da înapoi '” 


127 Le 10:18. 
128 Mt 26:49, Mc 14:45, Lc 22:47-48. 


şi nu vei scăpa nepotrivit pocăindu-te, 

căci ai trădat Bogăția sufletească ce o ai avut, 

pe Hristos? 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


23 

Sfinte, Sfinte, Sfinte ', Întreit Sfinte 
Dumnezeule al tuturor, 

păzeşte pe robii Tăi de trădare, 

iar făptura Ta o readu la viaţă, 

ca să se izbăvească de asemenea pericol! 

Acestea, dar, cunoscând, fraţilor, 

şi văzând căderea celui ce a făcut aceasta, 

să păşim tare pe picioarele noastre! 

Să punem tălpile pe treptele poruncilor Făcătorului 
şi să ocolim drumul [ce duce] către iad, 

strigând Mântuitorului: 

„Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi!” 


(Extras din cartea: Sfântul Roman Melodul - Imnele Sfintei Scripturi) 


129 M427+3-5. 
150/7563. 


Sfântul Luca al Crimeei — Cuvinte în Miercurea mare - Inima curăţită prin 
dragoste şi pocăință 


AYhaG 


0 1XFOC 


Astăzi am ascultat pericopa evanghelică despre cele petrecute în Miercurea Mare. 
Doar vorbind despre cumplita fărădelege ce nu are asemănare în toată istoria lumii 
şi simt că mă cuprinde tulburarea. Ce ar mai fi de adăugat? Nimic. Vreau doar să 
vă adun luarea-aminte asupra celor auzite, fiindcă pe acest subiect se poate vorbi la 


nesfârşit, pătrunzând în fiecare cuvânt al Evangheliei, iar a vă învăţa să faceți, 
asta e datoria mea, deoarece cuvintele evanghelice sunt sfinte, mari; cuvinte mai 
adânci şi mai mari ca ele nu se găsesc în cărţile omeneşti. 


Aşadar, înaintea ochilor noştri duhovniceşti s-au înfăţişat nişte suflete omeneşti cu 
totul deosebite între ele: unele negre, cumplite, altele gingaşe, pline de dragoste. 


lată, sub acoperământul nopţii merg, ca nişte lilieci, cărturarii şi fariseii cei răi, 
„făcând sfat asupra Domnului şi asupra Hristosului Lui”, ca să se împlinească cele 
spuse prin prorocul David cu o mie de ani înainte: Sfărut-au de față împărații 
pământului, şi căpeteniile s-au adunat împreună asupra Domnului şi asupra 
Unsului Lui (Ps. 2, 1). Merg în taină, fiindcă se tem de popor şi de Cel pe Care vor 
să Îl omoare şi se sfătuiesc cum să-L ucidă; schimbă şoapte cu limbile lor rele, 
ticăloase, ca să se împlinească prorocia: Asupra mea şopteau toţi vrăjmaşii Mei, 
asupra Mea gândeau rele Mie. Cuvânt fărădelege au pus asupra Mea (Ps. 40, 7- 
8). 


Dar iată că s-au adunat arhiereii, şi cărturarii, şi mai-marii poporului în curtea 
arhiereului numit Caiafa, făcându-şi în sfatul lor planul de a-L prinde pe lisus prin 
viclenie şi a-L ucide; însă au spus: Nu în ziua praznicului, ca să nu se facă 


tulburare în popor (Mt. 26, 5) — căci în adâncul inimilor lor negre simțeau ce 
fărădelege puseseră la cale, simțeau că Cel pe Care voiau să îl omoare era cinstit şi 
iubit de către popor ca Mare Făcător de Minuni şi că mulți îl socoteau drept Mesia. 


Pentru ce vreţi să-L omorâţi, nenorociţilor? Pentru că a învăţat lumea ce este 
bunătatea şi dreptatea? Pentru că a luminat întunericul lumii cu lumina 
Duhului Său Celui dumnezeiesc, cu dumnezeiasca lumină a propovăduirii Sale? 
Pentru că a făcut asemenea mulțime de minuni? Pentru că a vindecat bolnavi, 
pentru că a înviat morţi? Pentru că a poruncit mării şi vânturilor să se 
potolească şi acelea s-au supus Lui? Da, tocmai pentru aceasta, fundcă, după cum 
spune evanghelistul loan Teologul, arhiereii şi fariseii au adunat sinedriul şi 
ziceau: „Ce facem, pentru că Omul Acesta face multe minuni? Dacă-L lăsăm 


aşa, toți vor crede în EI, şi vor veni romanii şi ne vor lua şi țara şi neamul” (n. 
11, 47-48). 


Aşadar, se temeau că din pricina mulțimii minunilor toţi aveau să creadă în El. Aşa 
şi trebuia să fie, ca toți să creadă în EI din pricina minunilor negrăite, a cuvintelor 
cum nu mai auzise nicicând lumea, şi ar fi fost după dreptate! S-ar fi cuvenit să se 
bucure pentru faptul că poporul credea în Fiul lui Dumnezeu, Mântuitorul său, 
Mesia! Punând pricină pentru planul lor cel nelegiuit izbăvirea de năvălirea 
romanilor, ei minţeau, fiindcă romanii puseseră deja stăpânire pe Palestina, aceasta 
se întâmplase mai înainte. 


Nu cumva pentru romani pretextul de a pustii toată Palestina avea să fie faptul că 
acolo Se arătase Cel mai mare învăţător al Dreptăţii şi binelui? Nu, să nu-i 
învinuim de asta pe romani; este o clevetire împotriva lor. 


Şi totuşi, ce a dus la această înfricoşătoare fărădelege? De ce erau pline cu o 
asemenea răutate inimile cărturarilor, fariseilor şi arhiereilor? De ce îl urau ei 
pe Domnul lisus, Fiul lui Dumnezeu, învățătorul dragostei, Mântuitorul lumii? 
Tocmai din pricina invidiei josnice, negre — căci înainte de venirea lui Hristos ei 
erau stăpâni pe mințile şi inimile poporului israelit, erau căpeteniile şi învățătorii 
lui; poporul îi socotea drept sfinți şi drepţi, supunându-se orişicărui cuvânt al lor. 
Acum însă ei pricepeau că stăpânirea lor, întemeiată pe urâtă făţărnicie, în care nu 
era dreptate, nu era putere duhovnicească adevărată, se va surpa în atingere cu 
adevărul dumnezeieştii stăpâniri a Mântuitorului. Ei vedeau şi simțeau că nimeni 
n-ar fi putut rosti vreodată cuvinte ca ale Lui, şi se temeau că îşi vor pierde 
autoritatea, că din căpetenii vor ajunge supuşi — şi dorind să-şi întărească josnica 
stăpânire, ei năzuiau să curme viaţa lui Hristos. 


Despre faptul că îi călăuzeau invidia şi răutatea josnică şi urâtă dă mărturie Hristos 
însuşi, înfierându-i cu asprime în public şi vorbindu-le în faţă aşa cum nimeni n-ar 
fi cutezat nici măcar să gândească despre ei: Vai vouă, cărturarilor şi fariseilor 
fățarnici! Că închideţi Împărăţia Cerurilor înaintea oamenilor: că voi nu intraţi 
şi nici pe cei ce vor să intre nu lăsaţi (Mt. 23, 13). Era vreo fărâmă de curăţie, de 
sinceritate în inimile lor? Nu: acolo se afla întuneric de nepătruns, bezna 
nestrăbătută a păcatelor, urii şi răutăţii. 


Iată alt chip, şi mai cumplit: chipul apostolului lui Hristos luda, căruia Domnul i-a 
spălat picioarele, pe care l-a împărtăşit cu Trupul şi Sângele Său şi care merge să îl 
vândă pentru treizeci de arginţi. O, groază! O, negrăită josnicie, ticăloşie 
neasemuită! El şi-a vândut învățătorul, de la care văzuse atâta bine! Dar ce s-a 
întâmplat în sufletul acestui om nenorocit? El era stăpânit în întregime de către 
dracul iubirii de bani; trăia prin iubirea de bani, era un hoţ, cum spune Sfântul 
Evanghelist loan, purta lădiţa cu daniile pentru Mântuitorul şi ucenicii Săi, din care 
fura bani pentru sine. Iubirea de bani l-a adus în asemenea hal că numele lui a 
ajuns urât de întreaga lume: numele de Iuda a devenit sinonim cu trădarea, cu 
Josnicia, cu mişelia. 


Sfântul Apostol Pavel ne spune că iubirea de bani este rădăcina tuturor relelor (| 
Tim. 6, 10). Oare nu vedem întărirea acestor spuse în Iuda cel necredincios? Care 
dovadă poate fi mai limpede? Nici una, fiindcă orice alt rău este nimic pe lângă 
acel rău cumplit la care l-a împins pe el iubirea banilor. Şi doar era apostol! 


Evanghelia nu ne înfăţişează însă doar întuneric; ea ne arată şi lumina curată, 
harică. lată în faţa noastră chipul curvei pocăite, pe care toţi o dispreţuiau şi o 
călcau în picioare. Cât de luminos este acest chip! Trebuie amintită aici şi cealaltă 
curvă, care a spălat cu lacrimi picioarele Mântuitorului, le-a şters cu părul său şi a 
primit de la Domnul iertarea tuturor păcatelor (Lc. 7, 38-48). 


Mânată de aceleaşi simțţăminte ale dragostei şi recunoştinţei, s-a apropiat de El o 
femeie, având un alabastru cu mir de mare preţ, şi l-a turnat pe capul Lui pe când 
şedea la masă. Şi văzând ucenicii, s-au mâniat şi au zis: „Pentru ce risipa 
aceasta?” (Mt. 26, 7) — şi lumea a auzit uluitoarele cuvinte ale Mântuitorului: 
Pentru ce faceţi supărare femeii? Căci lucru bun a făcut ea faţă de Mine (Mt. 
26,10). 


O, sfântă, curată dragoste, pe care a pus atât de mare preţ Domnul lisus Hristos, 
dragoste din care noi avem atât de puţin şi căreia suntem datori să îi urmăm! 


Izbitoare este deosebirea dintre acele căpetenii (Ps. 2, 2) şi apostolul-trădător — 
suflete negre, necredincioase, ticăloase — pe de o parte, şi curva dispreţuită de către 
toți, dar cu inima curăţită prin dragoste şi prin pocăință, pe de alta. Să urmăm ei şi 
dragostei ei faţă de Domnul. 


Oare nu suntem păcătoşi cu toţii? Avem cumva multă dragoste? Şi avem măcar 
0 picătură de pocăință adevărată? Este oare plină inima noastră de dragoste 
care să stoarcă râuri de lacrimi ori să spargă într-un avânt evlavios vas de mult 
preț pentru Domnul? 


Deci, iată cum sunt oamenii care s-au perindat prin faţa ochilor noştri duhovniceşti 
când s-a citit Evanghelia de acum. Aşa sunt şi oamenii ce se perindă zilnic prin faţa 
ochilor noştri, adică oamenii care ne înconjoară. Legiuită este nemulţumirea 
noastră împotriva cărturarilor şi a fariseilor — dar Sfânta Scriptură, nu ne arată 
degeaba chipuri de oameni plini de nedreptate, răutate şi necredinţă, ci ca pildă a 
ceea ce nu trebuie să devenim noi înşine. 


Nu trebuie să ne fie îndeajuns tulburarea şi nemulțumirea, ci trebuie să cugetăm 
şi la noi înşine cu adâncă sinceritate: oare nu este şi în noi ticăloşia acestor 
cărturari, farisei şi arhierei? Domnul lisus Hristos i-a numit făţarnici, fiindcă 
fățărnicia şi prefăcătoria erau trăsăturile de căpetenie ale caracterului lor. 


lată, se cuvine să ne gândim dacă nu este şi în noi această trăsătură a fățărniciei — 
după care va trebui să mărturisim că este. Dacă Domnul le-a spus fariseilor că ei se 
îndeletnicesc doar cu curățirea pe dinafară a paharului şi a blidului, în vreme ce pe 
dinăuntru, sunt plini de răpire şi viclenie, trebuie să ne gândim şi noi: nu cumva ne 
prefacem în faţa oamenilor că suntem buni, curaţi, evlavioşi, cum se prefăceau 
fariseii? Din păcate, mulți sunt şi printre noi învățătorii de lege, fariseii, făţarnicii, 
care în Evanghelie sunt numiţi pui de vipere (Lc. 3, 7), dar care se bucură de multă 
cinstire în popor. Se află şi printre noi unii asemenea cu luda, dar alții sunt 
asemenea curvei care s-a pocăit, cu inima plină de dragoste pentru Domnul. 


Să luăm aminte la inima noastră, Să cântărim ce iese din noi şi din gurile 
noastre, nu ce intră în ele. Să trăim după poruncile sfintei dragoste, fiindcă toată 
legea lui Hristos se cuprinde într-o rostire: Să iubeşti pe aproapele tău ca pe tine 
însuţi (Mt. 22, 39; Me. 12, 31; Lc. 10, 27). Să ne amintim de lucrul acesta şi 
atunci Dumnezeu ne va binecuvânta şi ne va ierta toate păcatele. 


Amin. 


Sfântul Luca al Crimeei — Cuvinte în Miercurea mare - Inima care s-a făcut 
sălaş diavolului 


€ - 


Apuenucuon yka (Boiino-Aceneunui) 


Cu fior în inimă ascultăm înfricoşătoarea istorisire despre felul în care L-a vândut 
luda pe dumnezeiescul Său învăţător. Fireşte, este pe de-a-ntregul de înţeles şi 
legiuită adânca nemulțumire împotriva celui despre care însuşi Domnul nostru 
Iisus Hristos le-a zis ucenicilor Săi: Oare nu v-am ales Eu pe voi, cei doisprezece? 
Și unul dintre voi este diavol (n. 6, 70). 


Pesemne că nu o dată v-aţi pus întrebarea: pentru ce Domnul, Dumnezeu 
Atoateştiutor fiind, l-a ales pe luda în numărul celor doisprezece apostoli? Doar 
EI ştia ce fel de om e luda, ştia că îl va vinde! 


Lucrul pe care l-a făcut luda a fost prezis prin prorocul David cu mai bine de o mie 
de ani înaintea Naşterii lui Hristos. El spune din partea Domnului lisus Hristos: Cel 
care a mâncat pâinea Mea a ridicat împotriva Mea călcâiul (Ps. 40, 9) — iar în 
psalmul 68 scrie: Facă-se curtea lui pustie şi în locaşurile lui să nu fie locuitor, şi 
vrednicia lui s-o ia altul (Ps. 68, 29). 


Tot ce s-a întâmplat în viaţa pământească a Domnului a fost rânduit în Sfatul 
Dumnezeiesc încă dinainte de întemeierea lumii: prevăzută a fost căderea lui 
Adam şi a Evei, prevăzută a fost adânca stricare a neamului omenesc. A fost 
luată hotărârea ca Cea de-a Doua Persoană a Sfintei Treimi, Dumnezeu 
Cuvântul, să Se pogoare pe pământ, să se întrupeze şi prin propovăduirea Sa, 
prin moartea Sa pe cruce Să mântuiască neamul omenesc care pierea. 


Și pe noi ne uimeşte adâncul dragostei faţă de omenirea pierdută, adânc ce a născut 
această hotărâre. Deci, totul a fost prevăzut şi prevestit prin proroci. 


Sfântul Proroc Isaia a descris pătimirile lui Hristos atât de viu, atât de puternic, 
de parcă ar fi fost de faţă la ele, drept care este şi numit „evanghelistul Vechiului 
Testament”. 


Dar de ce a fost ales Iuda în numărul ucenicilor Domnului? Fiindcă trebuia să se 
împlinească cele prevestite prin proroci. Aşa I-a plăcut lui Dumnezeu, aşa a rânduit 
Dumnezeu — deci, aşa trebuia să se întâmple. 


Despre luda, Domnul a spus la Cina cea de taină un cuvânt înfricoşător: Unul 
dintre voi Mă va vinde. Bine era de omul acela dacă nu se năştea (Mt. 26, 21-24) 
— atât de groaznic a fost păcatul lui. 


Ca să pricepeţi de ce a fost nevoie de luda ca unealtă prin care Domnul a fost dat la 
moarte, voi spune că în vechime Dumnezeu a ales nu o dată ca vase ale mâniei 
Sale oameni cufundaţi în păcate, fără nădejde de mântuire. 


Astfel, El a spus poporului israelit prin gura prorocului Isaia: Ce veți face voi în 
ziua pedepsirii, când va veni pieire de departe? O, Asirie, varga mâniei Mele şi 


toiagul urgiei Mele! Împotriva Unui neam fără de lege o voi trimite şi împotriva 
unui popor al urgiei Mele o voi îndrepta, ca să-l prade şi să-l jefuiască şi să-l 
calce ca pe tina ulițelor. Dar ea n-are aceeaşi judecată şi inima ei nu simte la fel; 
să prade este în inima ei şi Să nimicească neamuri fără număr! Oare securea 
este ea măreaţă faţă de cel ce o ridică sau fierăstrărul se înalţă împotriva celui 
ce-l mânuieşte? (Is. 10, 3, 5-7, 15). 


Aşa a fost Faraon, care n-a vrut să dea drumul israeliților din Egipt; aşa a fost 
cumplitul împărat Nabucodonosor. Aşa a fost şi luda. Domnul nu a făcut pe 
nimeni rău din fire. Oamenii nu se nasc răi. Răii Sunt răi fiindcă aleg de 
bunăvoie calea răului. Ei ar putea să fie buni, ar putea scăpa de înfricoşătorul 
lor destin, dacă ar vrea. 


Să privim totuşi mai adânc în inima lui luda, fiindcă astfel vom putea afla o 
învăţătură importantă şi pentru noi înşine. Şi luda, dacă ar fi vrut, ar fi putut scăpa 


de soarta înfricoşătoare a trădării. El a umblat trei ani de zile împreună cu ceilalți 
apostoli în urma Domnului lisus Hristos; trei ani a ascultat dumnezeieştile Lui 
cuvinte şi-a fost martor al marilor minuni făcute de către El. 


Câte lucruri bune şi mari n-a văzut el de la învățătorul său! Cât de blând S-a purtat 
cu el Mântuitorul chiar şi în acel ceas înfricoşător al Cinei celei de Taină, când era 
gata deja, să plece ca să îl dea pe Domnul în mâna arhiereilor. Ar fi putut să-L dea 
pe luda în vileag cu asprime şi cu mânie în faţa tuturor — însă nu face asta, ci cu 
adâncă întristare le spune ucenicilor că unul dintre ei îl va vinde, fără să-i spună 
măcar pe nume. El aşteaptă; nu se va stinge gândul trădării în inima lui luda, nu se 
va pocăi acesta pentru fărădelegea pe care o plănuia, nu se va lăsa păgubaş de 
hotărârea vânzării? Dar răul ajunsese în această inimă la o putere atât de uriaşă 
încât acesta nici nu s-a ruşinat să întrebe împreună cu ceilalți ucenici: Nu cumva 
sunt eu? Domnul nu l-a dat nici atunci în vileag pe trădător înaintea tuturor 
ucenicilor, ci doar a rostit lin: Tu ai zis. Aceasta însemna: „Ai recunoscut singur că 
Mă vei vinde”. 


Și i-a dat Sfânta Pâine. Şi după îmbucătură a intrat atunci satana în el, spune 
Sfântul Apostol loan. Satana şi-a făcut sălaş în inima lui luda, la fel cum Duhul 
Sfânt face sălaş al Său din inimile oamenilor curaţi şi drepți. Satana nu se 
sălăşluieşte dintr-o dată în inima omului — el n-are stăpânire să intre în ea, mai ales 
dacă această inimă este sfințită prin marile Taine ale pocăinţei şi împărtăşaniei. El 
n-a intrat deodată nici în inima lui Iuda, ci mai întâi l-a smintit, trăgându-l spre rău 
şi spre trădare vreme îndelungată — pesemne chiar dinainte de apostolia lui, fiindcă 
ştim din Evanghelie că era hoţ: deci şi înaintea apostoliei era împătimit de bani. 
Deci, când a pus satana stăpânire desăvârşită pe inima lui luda? Atunci când în 
acesta s-a pârguit deplin hotărârea de a-L trăda pe Mântuitorul şi ca urmare 
Duhul Sfânt l-a părăsit. 


Însă nu numai luda a fost sălaş al diavolului: mulţi oameni s-au împotmolit în rău, 
minciună, omoruri, furturi într-o aşa măsură încât în ei s-au sălăşluit duhurile rele. 
Cu ei s-a întâmplat lucrul despre care vorbeşte Domnul Iisus Hristos: Când duhul 
necurat a ieşit din om, umblă în locuri fără apă, căutând odihnă, şi nu găseşte. 
Atunci zice: „Mă voi întoarce la casa mea, de unde am ieşit”; şi venind, o află 
golită, măturată şi împodobită. Atunci se duce şi ia cu sine alte şapte duhuri mai 
rele decât el şi, intrând, se sălăşluiesc aici, şi se fac cele de pe urmă ale omului 
aceluia mai rele decât cele dintâi (Mt. 12, 43-45). 


Această grozăvie a sălăşluirii duhului rău ameninţă pe fiecare dintre noi, chiar dacă 
ne rugăm şi ne împărtăşim cu Sfintele Taine, fiindcă Trupul şi Sângele lui Hristos 


nu sunt un talisman şi nici ceva care apără în mod mecanic de tot răul, de toate 
năvălirile diavolului şi îngerilor lui. Ele sunt un mare, nemăsurat ajutor al lui 
Dumnezeu în lupta noastră cu ispitele de la duhurile rele, dacă va fi inima noastră 
curată, dacă ne vom strădui mereu, zi de zi, să nu păcătuim. 


Deci, să păzim în inimile noastre cuvântul Mântuitorului: Din zilele lui loan 
Botezătorul până acum, Împărăţia Cerurilor se ia prin Străduinţă, şi cei ce se 
silesc pun mâna pe ea (Mt. 11, 12). Să ne luptăm necontenit cu păcatele şi cu 
patimile şi, aducându-ne aminte de greşelile noastre, să nu osândim pe nimeni. 
Fie ca Domnul şi Dumnezeul nostru lisus Hristos să ne dea ajutorul Său cel 
atotputernic, că a Lui este slava şi stăpânirea, dimpreună cu Părintele Său cel 
fără de început şi cu Preasfântul Duh în veci. 


Amin. 


Sfântul Ioan de Kronstadt: Învăţătură în Miercurea mare 


Fraţilor! Ziua de acum este ziua când Domnul şi Mântuitorul nostru lisus Hristos a 
fost vândut spre pătimiri şi spre moarte. 


Suflete credincioase, care sunteți în stare să preţuiţi şi să simțiţi neasemuita 
lepădare de Sine, pentru a noastră mântuire, a Domnului şi Prietenului nostru, al 
tuturor! Păziţi-vă inima cu cât mai multă grijă, mai ales din ziua de astăzi, doar 
pentru EL, şi nu lăsaţi să pună stăpânire pe voi nimic lumesc, nimic Stricăcios, 
nici o patimă. Dovediţi că şi voi ştiţi să răspundeţi la dragoste cu dragoste, că 
Sunteţi creştini adevăraţi şi că din iubire pentru Hristos puteţi priveghea 
împreună cu El, adică puteţi priveghea asupra inimii voastre măcar cele câteva 
ceasuri în care Ela băut singur pentru noi paharul mâniei cereşti. 


Băgaţi-L prin credinţă în inimile voastre pe Hristos Domnul, Care suferă pentru 
noi, pătimiţi acolo, în inimile voastre, împreună cu EL; amintiţi-vă păcatele voastre, 
întristaţi-vă şi, dacă se poate, plângeţi pentru ele. Pentru voi să plângeţi (Lc. 23, 
28), zice Domnul. Trimiteţi-vă suspinele şi lacrimile către Hristos, şi acesta va fi 
cel mai plăcut lucru Domnului, Care suferă pentru noi: nu după multă vreme 
veți simţi în inimile voastre bunăvoirea Lui faţă de voi, răsplata pentru darul 
vostru din inimă: pacea din suflet care covârşeşte toată mintea (Filip. 4, 7) şi 
bucuria cerească, lină, vă vor vesti că jertfa inimii înfrânte şi smerite, pe care o 
aduceţi, nu este urgisită, ci primită de către Domnul în altarul Său cel mai 
presus de ceruri şi gândit. 


După ce vă veţi fi curăţit în seara aceasta prin Taina Pocăinţei — dacă este cineva 
care nu s-a curăţit deja - vă veţi învrednici mâine să vă împărtăşiţi cu Trupul şi cu 


Sângele Lui: să vă unească această cină a dragostei cu Cel ce a poruncit să fie 
săvârşită spre pomenirea Lui, să vă amintească întotdeauna nemărginita Lui iubire 
faţă de noi şi să ne dea putere să petrecem cu sfinţenie zile mari care vin, în duhul 
iubirii înflăcărate faţă de Domnul, Care Şi-a pus sufletul pentru noi. Amin. 


(în: Sfântul loan De Kronstadt, Cuvinte la Postul Mare, Editura Sophia, 
Bucureşti, 2013) 


Sfântul Teodor Studitul — Cuvânt în Sfânta şi marea Miercuri despre 
mântuitoarele patimi ale lui Hristos şi despre smerenie şi răbdare 


Fraţilor şi părinţilor, această zi este sfântă şi cinstită, căci din ea încep sfintele 
Patimi ale Domnului nostru lisus Hristos, Care a suferit pentru mântuirea lumii, 
precum şi proorocul David a propovăduit în psalmul al doilea zicând: „Pentru ce 
s-au întărâtat neamurile şi noroadele au căutat cele deşarte? Stătut-au de faţă 


Impăraţii pământului şi boierii s-au adunat asupra Domnului şi asupra unsului 
său”, căci s-au adunat boierii călcători de lege, evreii, şi sfat rău şi pierzător au 
sfătuit Impotriva lui Hristos Dumnezeul nostru. 


Și Iuda ucenicul viclean s-a lepădat de dascălul său şi cu sărutare vicleană L-a 
vândut vrăjmaşilor evrei. Aceştia L-au legat şi L-au adus înaintea divanului pe 
Domnul lumii şi l-au întrebat şi L-au cercetat, iar El cu multă smerenie răspunzând 
(o auzire înfricoşată!) una din slugile ce sta înainte l-a lovit cu palma peste obraz, 
zicându-i: „Aşa răspunzi Arhiereului?" 

Dar El a suferit, zicând: „De am vorbit rău, mărturiseşte de rău, iar de am grăit 
bine de ce mă baţi?” 


Apoi a fost necinstit de nelegiuiţi, batjocorit, scuipat, bătut şi apoi, pironit pe cruce. 
Însă nici atunci nu S-a tulburat asupra ucigaşilor, ci Se ruga pentru ei zicând: 
„Părinte, iartă-le lor păcatul acesta, că nu ştiu ce fac”, însă ci nu s-au îndestulat 
cu câte necinstiri îi făcuseră, ci au adăugat şi altele, adică cu fiere şi cu oţet L-au 
adăpat şi nici cu omorârea Celui fără de moarte n-au încetat mânia ce-l purta, ci L- 
au împuns în coastă cu sulița. Acestea sunt, pe scurt, înfricoşatele patimi ale lui 
Hristos. 


Însă cine le ascultă cu luare aminte şi cu tot sufletul, nu se aprinde de mânie, nu se 
sminteşte, nu se mândreşte, nu pismuieşte, nici vrăjmăşeşte pe fratele său. Nu 
pofteşte să fie slăvit, ci se smereşte şi se numeşte pe sine pământ şi cenuşă, doreşte 
să se împărtăşească de patimile lui Hristos, se nevoieşte să moară pentru Hristos, 
ca să dobândească slava Învierii Lui. 


De aceea şi noi să avem îndrăznire fraţilor, într-un fel ne-am împărtăşit de patimile 
stăpânului: că vedeţi unde suntem, fiind izgoniți pentru mărturisirea pravoslavnicei 
credinţe, iar mai înainte am fost închişi şi a curs sânge din noi din pricina multelor 
bătăi, şi unii din frați au murit cu mucenicie în Domnul. Deci în aceasta să ne 
lăudăm, în acest dar, al Domnului, însă pentru om fericirea nu este adevărată, 
fiindcă mintea oamenilor lesne se întoarce şi se preface, şi fiindcă nu ştim ce va fi 
până mâine, precum zice Solomon. 


Pentru aceea vă rog ca să staţi neclintiţi şi întăriţi în reaua pătimire pentru credinţa 
Evangheliei, ca şi cum am avea un duh şi un suflet şi nu vă temeţi de înfricoşările 
vrăjmaşilor credinţei, nici să fiți stânjeniţi de la vreo faptă bună. Ci mai vârtos să 
fiți gata şi sârguitori la tot lucrul bun, ca nişte slujitori ai lui Dumnezeu, în 
ascultare, în smerenie şi în răbdare, că mult se cade a suferi ca să săvârşiţi voia lui 
Dumnezeu şi să câştigaţi viaţa de veci. 


Încă puţin, şi vine Domnul să odihnească şi să slăvească pe cei ce s-au ostenit şi au 
pătimit mult pentru numele Lui cel sfânt. Vine şi nu va zăbovi. De ce ne mâhnim 
pentru ispitele ce ne vin şi nu ne mâhnim mai degrabă, prin dragoste, pentru 
Domnul în toate zilele? Că zice Apostolul: „De vom muri pentru numele Lui, vom 
viețui in veci cu EI şi de vom suferi, vom împărăţi cu El În veci, iar de ne vom 
lepăda de EI şi EI se va lepăda de noi; de ne vom face necredincioşi, El rămâne 
de-a pururea credincios, căci a se lepăda de Sine, nu poate”. 


Să socotim, fraţilor, câtă bucurie vor avea sfinţii, când vor vedea pe Domnul nostru 
lisus Hristos venind din cer cu mulţime de sfinţi şi de îngeri şi-i va chema pe ei şi-i 
va încununa cu bucurie nespusă, ca să fie împreună cu EI în veci. Şi dimpotrivă, 
câtă ruşine vor avea cei ce n-au ascultat Evanghelia şi cei ce au defăimat sfintele 
Lui porunci, căci vor fi osândiţi la chinul veşnic împreună cu diavolul. 


Deci socotind acestea totdeauna şi încă şi altele multe, cât timp vieţuim aici, să 
curățim sufletul nostru şi să-l luminăm cu lacrimile pocăinţii de toată întinăciunea 
trupului şi a sufletului, făcând sfinţenie în frica lui Dumnezeu, punând silinţă şi la 
alte fapte bune, urând toată fapta rea şi săvârşind tot lucrul bun. 


Să avem între noi dragoste frățească, unul pe altul cinstind. La săvârşirea pravilei 
noastre să fim cu osârdie şi după cum grăieşte Apostolul, să petrecem cu râvna 
Duhului aprinşi fiind, Domnului slujind, cu nădejdea bucurându-ne, scârba 
suferind, cu rugăciunea îndeletnicindu-ne, ca în această bună alcătuire şi viaţă bine 
plăcută, să prăznuim şi Paştile de aici şi să ne învrednicim şi bunătăţilor veşnice, în 
Hristos lisus Domnul nostru, a căruia este slava şi puterea împreună cu Tatăl şi cu 
Duhul Sfânt, acum şi pururea şi în vecii vecilor. Amin. 


(din Cuvântări duhovniceşti — Sfântul Teodor Studitul) 


Avva Efrem Filotheitul — Omilia a II-a - „Cămara Ta, Mântuitorule...” 
(Despre Rai) 


Cămara Ta, Mântuitorule .... Femeia păcătoasă care a spălat cu lacrimi picioarele 
lui lisus — pildă luminoasă de pocăință şi de încredere în adâncul indurărilor 
Domnului: fără deznădejde! 


„„Cămara Ta, Mântuitorule, o văd împodobită, şi îmbrăcăminte nu am ca să intru 
într-însa; luminează-mi haina sufletului, Dătătorule de lumină, şi mă mântuieşte“, 
cântă Biserica noastră. 


Sufletul creştinului, sufletul pocăit care are simţirea propriei păcătoşenii şi 


responsabilităţi, îşi întoarce ochii către Mirele Bisericii şi strigă cu jale: 


Impărăţia lui Dumnezeu, Ierusalimul cel de sus, lumea cerească cea veşnică şi 
neschimbată — aceasta este cămara de nuntă a lui Dumnezeu, în care locuieşte 
Dumnezeu în lumină, în care îngerii cântă neîncetat „Sfânt, Sfânt, Sfânt eşti 


Dumnezeul nostru“. În acea lume cerească se află fericirea lui Dumnezeu, 
bucuria şi frumuseţea. 


Sufletele luminate şi curăţite prin lacrimi simt această cămară de nuntă cerească, o 
gustă încă de acum, o văd cu ochii sufletului, o poftesc, o doresc şi tânjesc după 
ziua şi ceasul în care vor pleca şi vor locui în ea. 


Noi însă, oameni netrebnici, nu avem mărturia conştiinţei, căci sufletul nostru nu 
este curat, şi nici trupul. Tocmai de aceea nici ochii sufletului nostru nu sunt 
deschişi, ca să vedem lumea cerească, acea frumuseţe pe care a văzut-o pentru 
puţin timp Apostolul Pavel şi a strigat: O, adâncul bogăției şi al înţelepciunii şi al 
ştiinţei lui Dumnezeu! Cât sunt de necercetate judecăţile Lui şi cât de 
nepătrunse căile Lui! (Romani 11, 33); 


şi iarăşi, în alt loc: Cele ce ochiul n-a văzut şi urechea n-a auzit, şi la inima 
omului nu S-au Suit, pe acestea le-a gătit Dumnezeu celor ce-L iubesc pe El (| 
Corinteni 2, 9). 


In această cămară cerească suntem chemaţi să devenim casnici, să locuim 
împreună cu îngerii, cu Sfinţii, în acest Ierusalim de sus, în frumuseţea 


Impărăţiei Cerurilor, în lumina cea neapropiată, în întunericul cel mai presus de 
lumină al necunoaşterii lui Dumnezeu, după ce ne vom curăţi veşmântul 
sufletului nostru. 


La această curăţire a hainei pe care suntem chemaţi s-o dobândim ne ajută foarte 
mult Biserica noastră. Pentru aceasta, în acest timp în care, şi în acest an, s-au 
deschis înaintea noastră aceste zile sfinte de post — nu numai cu înfrânare de la 
mâncăruri, ci şi de la dorinţele cele rele - trebuie ca fiecare creştin care doreşte să 
se mântuiască să-şi adune gândurile şi hotărârile şi să se lupte să trăiască mai 
cuviincios, mai simplu, curmând strădania exterioară spre înfrumusețare şi 
întorcând-o către înfrumusețarea lăuntrică. Vasul cel din afară se distruge, se 
strică, devine pradă şi hrană viermilor şi a stricăciunii; frumusețea sufletului, însă, 
nu numai că nu poate fi stricată de nici un lucru, ci Duhul lui Dumnezeu o 
împodobeşte spre o şi mai mare nobleţe. 


Timpul se împuţinează tot mai mult. Fiecare zi care trece este şi un pas către 
moarte. Să ştiţi că fie şi numai o singură lacrimă este de aceeaşi putere cu o baie. 
Precum baia uşurează trupul şi spălarea curăţă haina, tot astfel şi lacrimile 
sufletului ce se pocăieşte curăţă inima, curăţă mintea, curăţă trupul, curăţă 
viața, curăţă cuvântul, curăţă chiar şi orice expresie a omului. 


Să îngenunchem şi să ne rugăm cu multă smerenie. Fiecărui suflet care se 
pocăieşte 1 se dă cuvânt, 1 se dă rugăciune luminată. Aceasta o vedem în Sfânta şi 
Marea Marţi [Miercuri], la desfrânata pe care ne-o înfăţişează Evanghelia. 


De unde ştia aceasta, o femeie care făcea trotuarul, să se roage? Din clipa în care s- 
a hotărât să se pocăiască şi a început să se plece către lumină şi către adevăr, 1 s-a 
dat duh de rugăciune. Cât de frumoase sunt cuvintele ei în faţa Mântuitorului! A 
îngenuncheat înaintea Lui şi cu siguranţă a purtat o discuţie lăuntrică cu EL. Şi- 
a exprimat pocăinţa din toată inima, deoarece i s-a descoperit că Acesta este 
unicul ei Mântuitor şi toţi ceilalţi au înşelat-o. A văzut că numai lisus Hristos 
este Cel care îi va da lumina, uşurarea, bucuria şi iertarea multelor ei nelegiuiri. 


Şi aţi văzut că lacrimile ei au fost atât de multe, încât au udat preacuratele picioare 
ale lui Hristos şi a fost nevoită să le şteargă cu părul ei cel bogat. Nu era nevoie de 
alt mir pentru Hristosul nostru. Cel mai prețios mir au fost lacrimile ei, care 
preţuiau cât o mare avuţie. Au fost în stare să şteargă toată datoria pe care ea o 
avea înaintea lui Dumnezeu. Și, deşi era cufundată şi înecată în întinăciune şi 
duhoare, acele preţioase lacrimi au ajutat-o să-şi lumineze haina sufletului şi să fie 
primită de Mântuitorul nostru. Oare noi când ne vom lumina haina sufletului? 


Astfel, fiecare suflet păcătos care plânge, care udă în chip gândit picioarele 
Hristosului nostru, primeşte această răsplată, pe care a dobândit-o şi femeia cea 
desfrânată. Ea nu numai că s-a mântuit, dar a devenit şi o luminoasă pildă pentru 
orice suflet rătăcit, căci îi arată modul, calea şi lumina pentru întoarcere. Dacă ar fi 
putut cineva să se cufunde în adâncul sufletului acestei femei în clipa în care 
plângea şi uda preacuratele picioare ale lui lisus, ar fi văzut ce greutate i s-a luat, ce 
odihnă şi ce uşurare a primit conştiinţa ei. Pentru aceste lacrimi ale ei, Hristos i-a 
dat deplină iertare a păcatelor. 


Tot astfel şi fiecărui om care se întoarce lângă EI, îi dă din belşug iertare; este de- 
ajuns să se pocăiască sincer. După pocăință nu mai este nici o problemă. Viu sunt 
Eu, zice Domnul; nu voiesc moartea păcătosului, ci să se întoarcă şi să fie viu 
(lezechiil 33, 11 — Septuaginta). Dumnezeu Se jura pe Sine Însuşi şi zice: „Nu 
vreau ca nici un om, nici un suflet să se piardă şi să se osândească, ci îl voi aştepta. 
Voi cheltui oricâtă vreme şi oricâtă aşteptare pentru întoarcerea lui“. Să urmăm 
calea cea luminoasă a pocăinţei; dacă ne pocăim sincer, atunci Dumnezeu ne 
primeşte pocăinţa şi creează o legătură nouă cu noi. 

De multe ori omul, din pricina greutăţii păcatului, ajunge în punctul de a zice: 
„Dar este cu putinţă ca Dumnezeu Să-mi ierte cele ce am făcut?” Dintr-un 


anumit punct de vedere are dreptate. Simte greutatea şi se întreabă dacă 
Dumnezeu poate duce o asemenea greutate! Pentru numele lui Dumnezeu! Nu 
poate Dumnezeu, Hristos, adâncul milostivirii şi al indurărilor, să ridice 
greutatea unui suflet păcătos? O mână de nisip aruncată în ocean are vreo 
substanţă? Nicidecum, ci se pierde. Se mai vede ceva la suprafaţă? Nimic. Exact 
aşa este şi cu toate păcatele omenirii: sunt un nimic în faţa abisului milostivirii 
lui Dumnezeu. Cu mult mai mult păcatele unui singur suflet! 


Vine însă din dreapta înstrăinatul de mântuirea omului, demonul, şi sfătuieşte 
sufletul: „Nu vei fi iertat cu nimic!“. Îl împinge, îl presează spre crima sinuciderii. 
De aceea, noi să nu credem niciodată aşa ceva, chiar dacă am săvârşi crime în 
fiecare zi. Niciodată să nu ne pierdem nădejdea, oricâte am săvârşi, oricât am 
cădea, oricât ne-am lovi şi ne-am umple de răni. Fără deznădejde! 


Dar gândul va spune: „Până când mă va aştepta Dumnezeu?“. De vreme ce 
Dumnezeu îţi dăruieşte viaţa, acesta este un indiciu că te aşteaptă. Nu poți tu 
anula dreptul lui Dumnezeu de a aştepta. Cu această nădejde, cu acest curaj să 
ne rugăm la Tronul Harului lui Dumnezeu. 


Avem nenumărate pilde luminoase de pocăință ale unor oameni care, deşi se aflau 
departe de Dumnezeu, s-au întors, şi nu numai că s-au mântuit pur şi simplu, ci au 
atins şi mari măsuri de sfinţenie. 


Cuvioasa Maria Egipteanca ce a fost? Câţi şi câte, ca şi Cuvioasa Maria, n-au fost 
oameni păcătoşi, iar mai apoi au devenit sfinți?! Pentru aceasta, nimeni să nu 
deznădăjduiască, ci să meargă cu pocăinţa la duhovnic, care are prin cuvânt 
putere să-L împace pe păcătos cu Dumnezeu, să-l îndrepteze într-o clipă. „Câte 
veţi dezlega pe pământ, vor fi dezlegate şi în cer. Harul Preasfântului Duh le va 
avea iertate şi dezlegate şi în veacul de acum, şi în cel viitor“. 


Automat, „calculatorul” lui Dumnezeu afişează „păcate = zero” şi, în acelaşi timp, 
se deschide poarta Împărăției Cerurilor. Cămara de nuntă a lui Hristos îl primeşte 
pe omul care mai înainte nu avea haina sufletului luminată. 


Pentru această mare milostivire a lui Dumnezeu să-l mulțumim, Să I ne 
închinăm cu toată recunoştinţa sufletului nostru. Dacă Dumnezeu n-ar fi fost 
atât de nemărginit de milostiv, nimeni nu S-ar fi mântuit, deoarece nimeni nu 
este şi n-a fost pe pământ fără prihană, fără greşeală sau pată. Nimeni nu se 
poate lăuda că şi-a păzit inima curată şi fără prihană. Milostivirea lui Dumnezeu 
este însă atât de eficace, medicamentul acesta este atât de redutabil, încât le şterge 


pe toate. Face intervenţii formidabile, operaţii neverosimile, şi îl mântuieşte pe om 
dintr-o moarte sufletească sigură. 


Aici vedem suflete care au plecat din viaţă nepocăite şi, prin intervenţia şi pronia 
dumnezeiască, la rugăciunile unor oameni sfinţi, s-au întors înapoi şi au primit 
iertare. Pentru sufletul însuşi osândit, după moarte nu mai există pocăință. Pentru a 
se pocăi, trebuie să se întoarcă la viaţă. Până şi astfel de minuni a făcut purtarea de 
grijă a lui Dumnezeu pentru a-l mântui pe om. 


Cămara de nuntă este gata, Hristos ne aşteaptă. Nu trebuie să ne apuce seara. Acum 
păşim pe terenul postului şi al curăţirii, iar baia pocăinţei ne aşteaptă. Să 
valorificăm timpul de acum, şi toate vor contribui la pocăință. Cuvintele Bisericii 
sunt toate spre străpungerea inimii, este de-ajuns să fim atenţi la sensul lor. Să 
îngenunchiem în fiecare zi, în fiecare noapte, şi să ne rugăm lui Dumnezeu să ne 
dăruiască duh de străpungere şi lacrimi. 


Şi, când Domnul Se va atinge de ochii noştri, să-I mulțumim, Să ne smerim şi Să- 
I arătăm neputinţa noastră, că adică numai prin milostivirea Lui ne pocăim, iar 
nu pentru că Suntem în Stare şi vrednici de pocăință. Faptul că credem în 
Dumnezeu şi că ne recunoaştem păcătoşenia este Harul lui Dumnezeu, este 
milostivire. Dacă nu adumbreşte Harul, omul nu se schimbă. Dacă ne gândim la 
întoarcere, dacă ne pocăim, dacă ne schimbăm — acesta este Harul lui 
Dumnezeu. Ca să vină Harul lui Dumnezeu, trebuie să fim primiţi de către Har. 


Să ne pocăim câtă vreme timpul este la dispoziția noastră, cât avem timpul înaintea 
noastră. Dumnezeu este atât de bun, Tatăl Ceresc are o astfel de inimă încât toți 
încăpem înlăuntrul Său, este de-ajuns să ne apropiem cu pocăință şi mărturisire. 
Mai cu seamă acum să ne apropiem la Liturghiile Darurilor mai înainte sfinţite, 
deoarece sunt pline de străpungere şi de har. Ce frumos este Heruvicul de la 
Liturghia Darurilor! Şi acel Heruvic din Sâmbăta Mare, ce dogmatică şi teologie 
conţine! 


Să ne silim pe noi înşine, ca să fim aflați priveghind, luptând împotriva lipsei de 
sârguinţă şi a leneviei, căci acestea împiedică venirea bunătăților lui Dumnezeu 
către om. Vine diavolul şi ne aduce osteneală, sfârşeală, şi ne şopteşte: „Nu face 
metaniile, nu te ridica acum la rugăciune, eşti obosit, dormi puţin mai mult, căci 
trebuie să mergi la lucru...” şi atâtea altele. Să nu-l ascultăm, să ne silim, căci nu 
ştim ce se poate întâmpla peste câteva clipe. În ce te voi afla, în aceea te voi 
judeca. Dacă ne va afla silindu-ne, ne va rândui împreună cu cei silitori. Dacă 


ne va afla în lenevire şi neluare aminte, vom fi rânduiţi cu cei trândăvi şi cu cei 
înfrânți. 


Să-i ajutăm şi pe semenii noştri; să le vorbim despre Dumnezeu, despre iubirea 
Părintelui Ceresc, să le dăm curaj şi nădejde. Un suflet să ajutăm, şi aceasta este 
cea mai mare milostenie. Precum şi pe noi ne ajută alți oameni, trebuie să facem şi 
noi acelaşi lucru. 


Să ne silim, aşadar, în toate, ca să intrăm în cămara de nuntă a lui Hristos, căci a 
celor ce se silesc este Impărăţia Cerurilor. Amin. 


(din: Ne vorbeşte Starețul Efrem Filotheitul. Meşteşugul mântuirii, Editura 
Egumeniţa) 


Părintele Serafim Rose — Cum începe înşelarea sau cum oricare dintre noi îl 
poate vinde pe Hristos 


Din “Viaţa şi lucrările părintelui Serafim Rose”: Părerea de sine 


De se va bizui cineva numai pe a sa dreptate şi pe izbăvirea ce singur şi-o 
lucrează, în deşert şi în zadar se trudeşte. Că toate ale dreptăţii sale ca o cârpă 


lepădată se vor arăta în ziua cea de pe urmă, precum zice Isaia: „Ca o cârpă 
lepădată toată dreptatea noastră” (Îs 64,5) EI SIEE III (7390), 
Omilii duhovniceşti XX, 3) 


Diavolul nu vânează pe cei pierduţi; el îi vânează pe cei trezvitori, pe cei ce sunt 
aproape de Dumnezeu. El ia de la dânşii încrederea în Dumnezeu şi începe să-i 
lovească cu întemeiere în Sine, cu îndreptăţiri, cu gânduri şi cârtire. Prin 
urmare, Să nu ne punem încrederea în gândirea noastră logică. Să nu crezi 
niciodată gândurilor tale. Trăieşte simplu şi fără să te gândeşti prea mult, ca un 
copil pe lângă tatăl său. Credinţa fără prea multă gândire lucrează minuni. 
Gândirea logică împiedică harul lui Dumnezeu şi minunile. Lucrează răbdarea, 
fără a judeca cu gândirea logică. (Avva Paisie Athonitul, !1994) 


“Intr-un capitol anterior am discutat despre sindromul, fatal atât pentru monahism, 
cât şi pentru oricare altă nevoinţă creştină, cunoscut sub numele de „întemeiere în 
sine”. 


Strâns legat de acesta este un alt sindrom, pe care părintele Seraphim I-a identificat 
drept părere de sine „duhovnicească”. Persoana prinsă în această capcană ajunge să 
creadă şi să pretindă că acţionează conform unor „principii duhovniceşti”, dar în 


realitate el îşi face voia, satisfăcându-şi şi conservându-şi egoul şi rămânând întărit 
în propriile păreri. 


„În jurul lui se ţese o plasă de idei“, explică părintele Seraphim, „ce nu au nici un 
contact cu realitatea... De obicei diavolul se foloseşte de o idee neînsemnată ca să 
ne «prindă», ştiind că aceasta ne va prinde prin ceva ce ne emoţionează, şi că 
această «prindere» este de ajuns ca să ne facă să începem a ţese întreaga pânză de 
păianjen care să ne prindă“ (/ Scrisoarea Pr. Seraphim Rose către Alexei Young, 
31 ianuarie 1976) . 


Părintele Seraphim a discutat această problemă de mai multe ori în scrierile şi în 
epistolele sale, precum şi în discuţiile cu fraţii de la schit. În 1973, bunăoară, i-a 
scris unui fost frate de mănăstire despre care simţea că fusese prins în capcana 
părerii de sine: „Fiind tu însuți, îți vei petrece întreaga viaţă încercând să-ţi 
păstrezi Sufletul, sub pretextul propriei înțelegeri a «principiilor» Bisericii ş.a.; iar 
cel ce-şi păstrează sufletul său, acela îl va pierde. Doar dacă vei căuta să-ţi pierzi 
sufletul pentru Hristos, dăruindu-te întru totul, doar atunci îl vei putea câştiga “. 


În 1975, Părintele Seraphim a scris despre unul dintre liderii facțiunii supercorecte, 
despre care simţea că fusese prins în aceeaşi capcană: „lată un semn sigur că, în 
cazul de faţă, în ciuda tuturor argumentelor sale exterioare, Părintele greşeşte din 
punct de vedere duhovnicesc: el a mâhnit cumplit pe un ierarh (scrisoarea 
Vlădicăi Averkie adresată nouă este una de deznădejde, iar dacă Părintele ar 
spune, spre a se dezvinovăţi, că Vlădica Averkie nu l-a înțeles cum trebuie, atunci 
greşeala este tot de partea Părintelui , pentru că nu a căutat să se facă înţeles aşa 
Cum se cuvine) şi, în plus, i-a supărat cumplit pe cel puţin alți doi; cu toate acestea 
nu S-a auzit nici măcar un cuvânt, cum că Părintele şi-ar exprima regretul, ci doar 
că el are «dreptate». Acest om se află în fața unui adevărat dezastru duhovnicesc; 
el a ieşit de pe calea ortodoxă în modalităţile sale de a simţi şi de a percepe, 
modalităţi pe care cândva credeam că le înţelesese “ . 


În anul 1977, de praznicul Sfântul Patrick, pe când le vorbea fraţilor şi 
închinătorilor adunaţi în trapeză, Părintele Seraphim a arătat cum poate cineva să 
se abată de la calea mântuirii, căzând în părerea de sine. EI a început prin a relata o 
întâmplare adevărată, petrecută la începuturile Frăției: „La San Francisco era o 
persoană care s-a înflăcărat de ideea Rugăciunii lui lisus. A început să adauge 
rugăciune peste rugăciune, până când a ajuns, numai dimineaţa, la 5000. Chiar 
acolo în mijlocul lumii, în mijlocul oraşului, dimineaţa, înainte de a face orice 
altceva, înainte de a mânca, acest om era în stare să rostească Rugăciunea lui 
lisus de 5000 de ori, pe balcon, şi se simțea minunat de proaspăt şi de insuflat. 


Apoi într-o dimineaţă s-a întâmplat ca cineva să se oprească chiar sub balconul 
său şi să înceapă să lucreze ceva tocmai când omul nostru rostea ultima mie de 
rugăciuni. lar acel om şi-a ieşit din sărite în aşa hal, încât a ajuns să arunce în el 
cu farfurii! Cum să reacţionezi faţă de un om preocupat de viaţă duhovnicească, 
de Rugăciunea lui lisus, care, dintr-o dată, în timp ce rosteşte rugăciunea, e în 
stare să înceapă a arunca cu farfurii? Aceasta înseamnă că înăuntrul lui patimile 
erau libere, din pricina faptului că omul era amăgit de gândul său părerea că ştia 
ce anume este bine duhovniceşte pentru el. El acţiona după propria părere, dar nu 
cu trezvie, nu intru cunoştinţă, şi de cum s-a ivit prilejul, patimile au răbufnit. În 
acest caz este mai de folos să nu spui de 5000 de ori Rugăciunea lui lisus, ci să 
faci ceva care să fie duhovnicesc“ . 


În 1982, cam cu o jumătate de an înainte de adormirea sa, Părintele Seraphim a 
vorbit din nou despre primejdia de a lăsa ca părerile noastre să eclipseze pe 
Dumnezeu şi voia Lui pentru viaţa noastră. Era în Miercurea Mare, ziua când 
Biserica pomeneşte vinderea lui Hristos de către luda; iar Părintele Seraphim a 
ținut un cuvânt despre felul cum părerea de sine a lui luda, ascunsă sub masca 
dreptăţii, l-a făcut să-L dea pe Însuşi Dumnezeu spre a fi răstignit. 


După ce a dat citire pasajului din capitolul 26 de la Sfântul Matei, Părintele 


Seraphim a început: „In acest pasaj din Scriptură citim că Domnul nostru, 
pregătindu-se pentru Patima Sa, a venit la Dânsul o femeie şi L-a uns cu mir de 
mult preţ, fiind insuflată de Dumnezeu ca să facă aceasta. Este foarte mişcător 
felul cum Domnul a fost primit şi a fost pregătit pentru Patima Sa de către 
oamenii simpli. În acelaşi timp, luda — unul dintre cei doisprezece care erau cu 
El — privea fapta aceasta şi ceva în inima lui s-a schimbat. A fost, se pare, 
«ultima picătură», pentru că luda era cel însărcinat cu banii şi a socotit aceasta 
o risipă. Aproape că putem vedea cu ochii procesul logic ce se desfăşura în 
mintea lui. Îl putem auzi gândind despre lisus Hristos: «Credeam că este cineva 
de seamă; dar el risipeşte banii, nu face ceea ce se cade, prea se crede 
important...», şi tot soiul de alte asemenea idei mărunte, pe care diavolul i le 
strecoară în minte. lar prin patima aceasta a lui (principala lui patimă era 
iubirea de arginţi) a fost prins de către diavolul şi făcut să-L vândă pe Hristos. 
EI îşi dorea doar bani. Nu lua aminte la sine şi nu-şi răstignea patimile. 


Oricare dintre noi ne putem afla într-o postură asemănătoare. Trebuie să ne 
cercetăm inimile şi să spunem: «Prin care dintre patimile mele va încerca diavolul 
să mă îmboldească, pentru a mă face să-L vând pe Hristos?» Dacă credem cumva 
că suntem mai presus de luda — că el va fi fost cumva mai «ciudat», iar noi nu —, 
atunci să ştim bine că ne înşelăm. Întocmai ca şi Iuda, oricare dintre noi are 


patimi în inima Sa. Să luăm dar aminte la ele. Putem fi prinşi prin iubirea 
noastră de ordine, prin iubirea noastră de corectitudine sau prin iubirea noastră 
de frumos; oricare dintre micile noastre greşeli de care ne agăţăm poate fi 
folosită de diavol pentru a ne prinde, iar apoi începem a gândi logic pe temeiul 
acelei patimi. 


Prin procesul de gândire logică putem să-L vindem pe Hristos, dacă nu luăm 
aminte la noi înşine şi dacă nu începem să ne dăm seama că suntem plini de patimi, 
că fiecare dintre noi este un posibil Iuda. Prin urmare, atunci când se iveşte 
prilejul — atunci când patima începe să lucreze în noi şi începe să se dezvolte în 
chip logic de la patimă până la vânzare, trebuie să ne oprim chiar acolo şi să 
zicem: «Doamne, ce fac? Ai milă de mine, păcătosul!» 


Femeia aceea simplă, care a auzit chemarea lui Dumnezeu şi L-a uns pe Hristos 
pentru îngropăciune, aceea a făcut ceea ce trebuie să facem noi. Nu trebuie să ne 
privim viaţa prin prisma patimilor noastre, nici să căutăm să facem ca viaţa să se 
potrivească cu ceea ce ne-ar plăcea nouă — fie că ne dorim o viaţă în linişte şi pace, 
una în care totul este în ordine şi la locul său, sau una cu mult zgomot şi agitație. 
Dacă încercăm să facem ca viaţa să fie după placul nostru, rezultatul va fi 
dezastruos. Privindu-ne viaţa, trebuie să primim toate câte ni se întâmplă ca pe 
pronia lui Dumnezeu, ştiind că au scopul de a ne deştepta din patimile noastre, 
de a ne duce la Dumnezeu, sau de a ne arăta un lucru plăcut lui Dumnezeu pe 
care îl putem săvârşi. Atunci când primim toate cele ce ni se întâmplă, începem a 
fi asemenea femeii din Evanghelie, despre care se vesteşte până la marginile lumii, 
după cum spune Domnul nostru, pentru acel lucru simplu pe care l-a făcut: a turnat 
mir asupra Sa. Să fim şi noi asemenea ei, veghind cu simţire la semnele lui 
Dumnezeu din jurul nostru. Aceste semne vin de pretutindeni: din natură, de la 
aproapele nostru, de la o aparentă întâmplare... Aproape fiece zi din viaţa noastră 
ne aduce câte un semn referitor la voia lui Dumnezeu. Trebuie doar să fim deschişi 
înspre el. 


Să devenim conştienţi de patimile dinlăuntrul nostru şi să începem să luptăm 
împotriva lor, să nu le îngăduim să-şi înceapă lucrarea pe care am văzut-o la luda. 
Iuda a început de la un lucru foarte mic — iubirea de bani, preocuparea pentru buna 
folosire a banilor — şi pornind de acolo, a căzut. Din lucruri aşa de mici, ajungem 
să-L vindem pe Dumnezeu Mântuitorul. Să fim dar cu trezvie, căutând împrejur nu 
spre împlinirea patimilor noastre, ci ca să vedem voia lui Dumnezeu: cum am 
putea să ne trezim şi să începem să-L urmăm pe Hristos către Patima Sa şi să ne 
mântuim sufletele. Amin”. 


Monahul Moise Aghioritul: Despre Sfânta şi marea |Miercuri] 


Doamne, femeia ceea ce căzuse (Triod) - Psalţii Măn. Radu Vodă: 
https://www.youtube.com/watch?v=19GWRe5ij3s 


Nu-i singur luda vinovat - loana Maria Campan: 
https://www.youtube.com/watch?v=bohAmDeRXrO 


je] 


Miercurea cea mare este ultima zi pregătitoare dinaintea Patimilor Domnului. 
Sfinţii Părinţi au rânduit pomenirea ungerii Domnului cu mir de către femeia 
desfrânată pentru a ne arăta puterea pocăinţei şi pentru a ne pregăti cum se cuvine 
şi pe deplin pentru începutul Patimilor Domnului. O femeie decăzută, mizerabilă, 
păcătoasă, având ca singur bun iubirea, pe care nimeni niciodată nu i-a arătat-o, şi 
smerenia, pe care a văzut-o doar în chip prefăcut manifestându-se la alţii, a ajuns la 
o pocăință profundă şi a primit acele cuvinte de laudă de la Domnul, încredinţând- 
o că fapta ei va deveni cunoscută în toată lumea şi ea va fi vrednică de pomenire şi 
de respect. 


Două persoane domină sinaxarul zilei. O femeie şi un bărbat. Probabil amândoi de 
vârstă mijlocie. Femeia este neînsemnată, rău famată, neluată în seamă. 


Hristos merge spre Ierusalim. Se opreşte în casa leprosului Simon. Nu vom vorbi 
despre acest om, ci de un alt Simon. 


Aşadar acolo, în casa leprosului, care era considerată necurată şi interzisă de lege, 
se duce plină de nădejde şi femeia păcătoasă, îndemnată de blândeţea şi îndurarea 
Domnului. Femeia gândea simplu şi socotea că după cum Hristos a vindecat lepra 
trupului aceluia, aşa va tămădui şi lepra sufletului ei. Aceste gânduri ale ei i-au dat 
îndrăzneala de a se apropia de Hristos şi a-L unge cu mir. Hristos a primit ungerea 
cu mir, ca pe un obicei făcut înaintea punerii Lui în mormânt, însă lui luda nu 1-a 
plăcut asta. Acesta este celălalt Simon, care o mustră pe femeie şi socoteşte costul 
mirului la treizeci de dinari, sumă deloc mică, dacă ţinem cont că simbria pe o zi 
era pe vremea aceea doar de un dinar. Hristos a apărat-o pe femeie, i-a adresat 
vorbe frumoase şi a cinstit-o. Totodată, l-a mustrat pe luda pentru cuvintele lui. 


Biserica noastră, confruntând pocăinţa desfrânatei cu socoteala ucenicului lacom, 
în faimoasa idiomelă a acestei zile, psalmodiază didactic şi frumos: „Când aducea 
păcătoasa mirul, atunci S-a tocmit ucenicul cu cei fărădelege; aceea a cunoscut 
pe Stăpânul, iar acesta s-a despărțit de Stăpânul; aceea s-a slobozit, iar acesta s- 


5) 


a făcut rob vrăjmaşului; rea este lenevirea, mare este pocăinţa! ”. 


Intreaga slujbă este cucernică şi îndeamnă la pocăinţa care este necesară pentru 
întâmpinarea Patimilor Domnului. 


Cununa prea frumoasei slujbe a zilei este cunoscutul apostih de slăvire compus de 
monahia Casiana, mare imnografă bizantină: „Doamne, femeia ceea ce căzuse în 
păcate multe, simțind Dumnezeirea Ta, luând rânduiala de mironosiţă şi 


» 


tânguindu-se a adus Ţie mir înainte de îngropare...”. 


Părintele Petroniu Tănase - Sfânta şi marea Miercuri 


Ultima Liturghie de pocăință din Miercurea cea mare este o încheiere şi pecetluire 
a întregii lucrări de pocăință a postului, arătându-ne ce minuni poate săvârşi ea 
când se lucrează şi câtă pagubă aduce când lipseşte. 


Cumpăna celor două prăznuiri ale zilei: păcătoasa — ucenicul luda, este 
răsturnată de pocăință. Păcătoasă se află în starea cea mai de jos a căderii: 
desfrânarea, iar luda, în Starea cea mai de cinste: ucenic al Stăpânului. Pe 
aceea, pocăinţa o ridică şi o face mironosiţă; pe acesta, lipsa ei, îl coboară la cea 
mai de jos cădere, îl face trădător şi-l duce la spânzurătoare. Această răsturnare 
ne umple de teamă şi îngrijorare pentru mântuirea noastră, dar totodată şi de 
mare încredere şi nădejde, pentru puterea cea mare a pocăinţei, ce ne Stă la 
îndemână. 


Dar să ne oprim mai stăruitor asupra acestora. Fariseii şi cărturarii, îndeosebi, şi 
poporul evreu în general, aveau credinţa că ei, ca popor ales şi chivernisitori ai 
Legii ce erau, erau destinaţi din oficiu să fie moştenitori ai Împărăției Cerurilor. 
Mântuitorul, în repetate rânduri, le-a arătat că această credinţă este greşită. 


Pilda Vameşului şi a Fariseului arată tocmai aceasta: un păcătos şi un drept, prin 
poziția şi prin faptele lor, îşi schimbă între ei locurile, prin poziţia lor sufletească. 


Vierii necredincioşi, deşi la început se bucură de încrederea Stăpânului viei, vor 
auzi hotărârea: „Se va lua împărăţia de la voi şi se va da neamului care va face 
roadele ei” (Matei 21, 43). 


Ucenicul şi păcătoasa, pomeniţi în Miercurea Sfântă, arată şi mai deplin acest 
lucru. 


4 Ucenicul cunoaşte mai bine ca oricine pe Domnul său: trăise ani de zile 
împreună, văzuse atâtea minuni, auzise atâtea învățături minunate şi cu 
toate acestea, pentru că s-a lăsat robit de iubirea de argint, a ajuns la pieire 
veşnică. 

4 Dimpotrivă, desfrânata cea înstrăinată de Dumnezeu aducând cu mare 
căință lacrimi şi mir de mult preț, devine mironosiţă şi pregăteşte spre 
îngropare pe Domnul, iar lucrul ei se va vesti în toată lumea spre pomenirea 
ei. (Mc. 14, 9). 


Slujba Utreniei ne pune mereu faţă în faţă cele două stări: ale ucenicului şi a 
păcătoasei; schimbarea cea bună adusă de pocăință şi căderea pricinuită de iubirea 
banilor. 


„Desfrânata a venit la Tine, vărsând mir cu lacrimi pe picioarele Tale şi s-a 
vindecat cu puterea Ta de mirosul greu al răutăţilor; iar ucenicul cel 
nemulțumitor, vânzându- Te pentru dragostea banilor, s-a amestecat cu noroiul” 
(sedealnă); sau: 


„Când aducea păcătoasa mirul, atunci s-a tocmit ucenicul cu cei fărădelege; 
aceea a cunoscut pe Stăpânul, iar acesta s-a despărţit de Stăpânul; aceea s-a 
slobozit, iar acesta s-a făcut rob vrăjmaşului; rea este lenevirea, mare este 
pocăinţa...”. 


Iar Casiana Monahia, în vestita Slavă a stihovanei, ne arată aievea zbuciumul 
sufletesc şi tânguirea păcătoasei la picioarele Domnului: „Doamne, femeia ceea ce 
căzuse în păcate multe, simțind Dumnezeirea Ta, luând rânduiala de mironosiţă 
şi tânguindu-se, a adus Ție mir mai înainte de îngropare, zicând; Vai mie, că 
noapte îmi este mie înfierbântarea desfrâului şi întunecată şi fără de lună pofta 
păcatului. Primeşte izvoarele lacrimilor mele, Cel ce scoţi cu norii apă din mare; 
pleacă- Te spre suspinurile inimii mele, Cel ce ai plecat cerurile cu nespusă 
plecăciune; ca să sărut preacuratele Tale picioare şi să le şterg pe ele iarăşi cu 
părul capului meu. Cine va cerceta mulțimea păcatelor mele şi adâncurile 
judecăților Tale, Mântuitorule de suflete, Izbăvitorul meu, să nu mă treci cu 
vederea pe mine roaba Ta, Cel ce ai nemăsurată milă”. 


Invăţătura veşnică ce rezultă din întâmplările acestei zile nu trebuie nici o clipă 
uitată. Ceea ce s-a întâmplat cu Israelul de altă dată, cu cărturarii şi preoţii săi, se 


poate întâmpla şi cu Israelul cel nou, cu creştinii şi cu slujitorii săi: preoţii şi 
monahii. Nu starea de a fi popor ales, creştin, preot etc, este mântuitoare, ci 
răspunsul la această chemare, faptele corespunzătoare chemării, Starea 
lăuntrică, căinţa, smerenia. 


De aceea, Sfinţii Părinţi zic adesea: „Mai bine un păcătos smerit decât un drept 
mândru“. 


La sfârşitul postului, pomenirea păcătoasei şi a vânzării lui luda are un tâlc îndoit. 
Ne apropiem de Sfintele Paşti, după o îndelungată vreme de pregătire cu multe 
osteneli. Să nu fim fără de grijă; o neatenţie ne poate pierde toată agoniseala 
sufletului, ca ucenicului celui iubitor de argint. 


Tot aşa, cel împovărat cu multe şi înstrăinat de Dumnezeu, are şi el pricină de 
nădejde: o pocăință sinceră, din adâncul inimii şi cu lepădare de păcate, îl poate 
învrednici de iertare, ca pe păcătoasa, ceea ce căzuse în păcate multe. 


Cu frică şi cu nădejde deci, se lucrează mântuirea. Cu frică, pentru nestatornicia 
şi şubrezenia firii omeneşti, cu nădejde în puterea pocăinţei ce ne stă la 
îndemână şi în nemărginita milostivire a lui Dumnezeu, înaintea cărora nici un 
păcat nu rezistă. 


Și Iuda putea fi iertat de se căia. Ne-o adevereşte păcătoasa cea de mulţi ani, care 
vărsând mir cu lacrimi „s-a izbăvit de puterea răutăților” şi ne-o va arăta de 
asemenea şi celălalt ucenic, Petru, căruia, după întreita lepădare, lacrimile cele 
amare îi vor aduce iertare ca şi păcătoasei. 


Miercurea cea Mare este întunecată de târgul lui luda şi de hotărârea cărturarilor şi 
fariseilor de a ucide pe Domnul, precum o spune limpede troparul Ceasului VI din 
această zi: „Astăzi s-a adunat soborul cel viclean şi a gândit asupra Ta cele 
deşarte; astăzi luda, pentru tocmeala ce a făcut, şi-a arvunit spânzurare; iar 
Caiafa şi nevrând a mărturisit că unul pentru toţi a luat patima cea de bună 


voie, Izbăvitorul nostru... ”. 


Pentru fapta atât de josnică a ucenicului şi a poporului iudeu, care s-a lepădat de 
Mesia Cel atât de mult aşteptat, Biserica se va îndolia în toate miercurile din 
curgerea anului cu post şi cu întristare. Căci păcatul vânzării şi lepădării de 
Stăpânul nu s-a consumat cu moartea lui luda, ci se continuă peste veacuri şi apasă 
cu aceeaşi greutate şi asupra creştinilor. Fiindcă şi aceştia, ca şi poporul evreiesc, 
după ce s-au învrednicit de darurile cele mari ale Stăpânului: răscumpărarea, 


înfierea, cinstea de ucenic, târguiesc pe Domnul pe bani şi pe un preţ de nimic, 
adică pe grijile cele zadarnice ale veacului de acum. 


Izbăveşte, Doamne, de o nelegiuire ca aceasta, sufletele noastre! 


(din: Protosinghel Petroniu Tănase, “Uşile pocăinţei. Meditaţii duhovniceşti la 
vremea Triodului”, Editura Doxologia, laşi, 2012) 


Nicolae Steinhardt (Monahul Nicolae Delarohia) - Dăruind vei dobândi - 
Tragedia lui luda 


N. STEINHARDT 


Tragedia lui luda a fost pentru unii gânditori, dramaturgi, oameni de bună credinţă 
şi diletanţi ai teologiei, imbold pentru a încerca să-l dezvinovăţească. 
Raționamentul lor e în general uşor de urmărit şi de asimilat: dacă Iscarioteanul nu 
L-ar fi predat pe lisus saducheilor, planul divin nu s-ar fi putut realiza şi mântuirea 
nu ar fi avut loc. 


Cum de l-am osândi pe acel care şi-a jucat doar rolul, care a fost o rotiță necesară 
într-un angrenaj, un resort indispensabil într-o acțiune ce nu şi-ar fi aflat 
deznodământul fără de prezenţa unui „trădător”? Drept e să fie condamnat şi 
disprețuit cel care a făcut ce trebuie? Aşa e tâlcul piesei lui Paul Rayna! (A pătimit 
sub Ponţiu Pilat), jucată pe scena Comediei Franceze în 1938. 


Părerea căreia mă raliez recunoaşte deplina vinovăţie a lui luda şi constată că 
argumentele de tip Paul Raynal sunt greşite. Oricât ar fi ele de seducătoare prin 
mărinimia pe care o dovedesc şi de lăudabilă dorinţa de a voi să dezvinovăţească 
pe un acuzat. Pe luda nu se cade însă a-l scoate basma curată deoarece este efectiv 
culpabil şi nu există motive pentru a-l achita. 


În prealabil e bine să precizăm că Dumnezeu S-a folosit de netrebnicia lui Iuda, 
cunoscând-o, ceea ce nu înseamnă câtuşi de puţin că i-a dat EI lui luda menirea de 
vânzător. Iscarioteanul nu fusese „distribuit” în rolul său nefast ci, ştiindu-se 
dinainte ce ticăloşie ar fi gata să facă, s-a elaborat un plan, în care ticăloşia sa era 
una din piesele angrenajului. 


Dacă noi suntem lămuriţi asupra mârşăviei cuiva şi, atunci când se iveşte prilejul, 
constatăm că se poartă mârşav, precum ne şi aşteptăm să procedeze, nu rezultă de 
aici că respectivul este nevinovat deoarece şi-a susținut rolul. 


Trecând la fond, putem constata că marele păcat al lui luda - în argumentarea de 
tip Paul Raynal — este unul de trufie dementă: voinţa lui de a se ridica la rang de 
colaborator al lui Dumnezeu şi de a participa la actul mântuirii de pe poziţii ne- 
omeneşti. Da, nu-i exclus ca luda să fi raţionat aşa cum presupun Paul Raynal (şi 
alții: îşi va fi spus că dacă nu se găseste cineva care să-L predea pe lisus Hristos 
autorităților iudaice?, El nu va putea suferi şi nu va fi în măsură a-şi împlini 
misiunea mântuitoare. Şi atunci a luat asupra-şi această sarcină, consimţind să 
treacă drept vânzător, în ochii vulgului. 


Raţionând astfel, luda uita (ori se făcea că uită) ce este şi unde se află. Ce este: om; 
şi unde se află: pe acest pământ. Raționamentul lui luda (în cazul că acordăm 
teoriei Raynal caracterul de ipoteză verosimilă) implica ferma convingere că e egal 
cu Dumnezeu şi că se află pe cine ştie ce tărâm privilegiat la care oamenii obişnuiţi 
nu au acces. 


Iuda s-a crezut şi s-a voit co-redemptor: aceasta a fost uriaşa, nenorocita, tragica lui 
greşeală. A raționat prea subtil şi prea sofisticat şi s-a trufit peste orice închipuire. 


Ce putea face? 

Ce trebuia să facă? 

Să judece nespus mai simplu şi mai uman, aş spune mai ţărăneşte şi mai bătrâneşte. 
S-ar fi cuvenit să-şi spună mereu, oricând era vizitat de ispita demonică a asumării 


rolului de co-redemptor. Treci îndărătul meu satanor eu nu-s decât un biet om 
păcătos. 


Nu mă amăgi pe mine cu sarcini care ţin de cei de sus. N-are cine să aducă la 
îndeplinire iconomia divină? N-aş crede că Dumnezeu nu poate găsi şi alte 
mijloace. Oricum, nu ştiu. Nu mă amestec. Nu-i treaba mea de om. E treaba lui 
Dumnezeu. Facă dar ce ştie şi cum o crede mai bine. Eu unul nu-s Dumnezeu, cu 
una ştiu şi bună: prietenul şi învățătorul nu mi-l vând şi nu mi-l trădez. 


Dacă Iuda ar fi judecat astfel — simplu, ţărăneşte, bătrâneşte, modest — el n-ar fi 
ajuns să cadă în groaznicul său păcat. Că păcat a fost, a recunoscut-o singur de 


vreme ce l-au chinuit remușşcările, că a restituit banii şi că în cele din urmă s-a 
SInucis. 


Cei care încearcă să-l apere pe luda săvârşesc o greşeală asemănătoare cu păcatul 
său: judecă prea subtil şi prea sofisticat. 


Aici totul se datoreşte complicaţiei, trufiei, părăsirii terenului sigur al bunului simţ 
niţel rudimentar. Dar în situaţii-limită, în situaţii delicate şi dubioase singurul 
criteriu solid, singurul refugiu sigur e bunul simţ, suprema soluţie e simplitatea cea 
mai brută. Ea ne este scăpare, ea ne este liman, ea ne este stâncă, temelie, cetate: 
feste Burg. 


Ce trebuia să facă luda? Să nu se preocupe de lucruri care-L priveau pe Dumnezeu 
şi ţineau de nesfârşita Sa înţelepciune. Nu-L vindea luda pe Hristos? S-ar fi găsit 
altă soluţie pentru realizarea jertfei; că doar nu depindea Dumnezeu exclusiv de 
Iuda bar Simon din Keriot şi s-ar mai fi găsit o cale şi fără el. 


Datoria lui luda era să judece simplist, cu o totală lipsă de imaginaţie şi de largi 
perspective: cât mai îndărătnic, cât mai îngrădit, mai dobitoceşte, mai umil: eu nu-s 
Dumnezeu şi nici co-redemtor, eu îs un biet om: eu prietenul şi învățătorul nu mi-l 
vând. Atâta ştiu (lucru ştiut de toată lumea, din moşi-strămoşi). Altceva nimic. De 
aici nu ies. Raționamentul meu e limitat şi îngust? O fi. Dar de el nu mă depărtez. 
Am zis. Faceţi ce ştiţi, lăsaţi-mă-n pace. Nu mie îmi revine sarcina mântuirii lumii, 
cu am atribuţii nespus mai smerite, doar pe acelea le împlinesc. 


Se poate, prin urmare, ca motivele care l-au determinat pe luda să fi fost mult mai 
subtile şi mai complicate decât cel indicat de Sfântul Apostol loan în Evanghelia 
sa. Dar, ca şi în cazul unui Brutus ori unui Raskolnikov, motivarea crimei este cu 
desăvâşire acoperită de oroarea termenului lingvistic care mereu îşi impune el 
denumirea, iar nu argumentele şi Justificarea filosofico-cerebrală a eului care o 
comite. 


Oricât de nietzscheană şi de înălțătoare va fi fost dezbaterea lăuntrică a 
intelectualului Raskolnikov şi, în fond, de spiritual „dezinteresată” îndelung 
raţionata sa crimă, până la urmă tot drept dublă crimă sordidă va fi cunoscută şi tot 
de organele trivialei poliții şi funcţionăreştii procuraturi va fi anchetată. Din oricât 
de sublime şi de patriotice motive şi-a împlântat Brutus pumnalul în trupul 
dictatorului pe viaţă cu veleități de rege, tot sângele părintelui său adoptiv a fost 
împroşcat şi istoria existenţială — inevitabila realitate — tot numai cuvintele: „ŞI tu, 
fiule” le-a reţinut. 


Se poate ca pe Iuda să nu-l fi îmboldit simpla cupiditate, dar posteritatea reținând 
numai fapta brută şi dându-i numele ei generic “(Iară a se preocupa de voinţa de 
participare la un plan de redempţiune ce ar fi rămas în gol dacă nu intervenea el) 
drept vânzător îl va califica şi va face pe veci din numele lui sinonimul trădării. 


Spiritul, înainte de a se angaja în fenomenalitate, se cade să se înarmeze cu multă 
smerenie şi să ştie că va avea de a face: 


a) atât cu imprevizibila şi uluitoarea complicaţie a vieţii cât şi cu 

b) vechile, nemiloasele, cinicele nume date lucrărilor şi faptelor şi care au puterea 
şi darul de a pune pângăritor şi rece la punct cele mai sofisticate raționamente şi 
mai bune intenţii. 


Crimă, adulter, trădare sunt numele date cu cinism şi egalitară indiferenţă de lumea 
fenomenală unor acţiuni înapoia cărora stau complicate şi câteodată nespus de pure 
consideraţii. 


Ce-i pasă realităţii? Ea nu-ţi cercetează inima, rărunchii şi mintea, ci deschide 
vechile dicționare mucegăite şi cele mai noi suplimente argotice spre a scoate 
dintr-însele denumirile cele mai împuţite şi mai „ordinare”, mai grele de povara 
tuturor străbunelor fărădelegi. 


Lucrurile acestea le-ar fi înţeles uşor orice organ de anchetă care, supunându-l pe 
Iuda unui interogatoriu, repede ar fi terminat cu el. 

— AI fost la popi, mă? 

— Da, dar să vedeţi că... 

— Mă, ai luat bani de la ei, recunoşti? 

— Recunosc, însă eu nu i-am cerut. Ei m-au silit să-i iau. 

— Lasă asta, i-ai luat ori nu? Răspunde! 

— l-am luat. 

— Şi le-ai arătat locul unde urma să vină husănul? 

— Eu am vrut cu totul altceva... 

— Tu răspunde la întrebări. Le-ai arătat? 

— Da. 

— Aşa. ŞI pe acela l-ai sărutat? 

— Mirera prieten. 

— Mă, podoabă, tu ca prieten l-ai sărutat ori ca indicator? 

— Eu am vrut să-l ajut să... 

— Nu ţine, mă, tu ai vândut pontul şi ai mers acolo să-l predai oamenilor popimii, 
aşa-1? 


— Eu... 

— Atunci ce-o tot întorci ca la Ploieşti? 

— Dar banii i-am dat înapoi şi m-am sinucis. 

— Păi tocmai asta dovedeşte că te recunoşti vinovat şi că te ştii agent informator. 


Există inclusă în cuvinte o putoare a uzurii şi sălăşluieşte în fapte o concreteţe 
irezistibilă căreia subtilitatea arguţiilor şi complicata gingaşă sofistică a motivării 
nu le pot face faţă. 


Intenţiile dramaturgului Paul Raynal (altminteri scriitor de bună calitate şi autorul 
câtorva nobile şi frumoase piese) au fost bune, dar eroarea lui e totală. 


Părintele Nicolae Steinhardt — Miercurea ungerii jertfelnice şi a meschinăriei 
trădătoare 


Meditaţia părintelui Nicolae Steinhardt la episodul comemorat astăzi, petrecut în 
Betania, după Invierea lui Lazăr, al ungerii cu mir a Mântuitorului de către Maria, 
sora lui Lazăr: 


“Cel mai tainic pasaj din Evanghelii — mai greu de înţeles decât chiar Luca 16 ori 
Ioan 17 — mi se pare ungerea din Betania. 


Când luda spune: „ce risipă! e păcat de bani! un vas atât de scump şi S-ar fi 
putut ajuta atâţia săraci!”, luda vorbeşte în numele nostru al tuturor. Toţi 
judecăm ca el: da, e păcat, atâta risipă de mir şi Sunt atâţia săraci!... Vorbeşte 
logica omenească, migăloasă şi pizmaşă. (Pentru noi înşine nimic n-ar fi prea 
Scump, pentru alţii orice e prea mult. Și nici pe noi nu îndrăznim Să ne 
răsfăţăm!) Vorbeşte meschinăria îngrijorată de a limita pornirea spre dărnicie 
ori spre sacrificiu. 


Iar răspunsul lui Hristos, niţel brusc: „ia mai dă-i încolo de săraci, că or să tot fie 
săraci cât va fi lumea şi o să-i tot aveţi, pe când pe mine nu, iar femeii acesteia i-a 
fost milă de mine” — răspunsul acesta e de natură a stârni cea mai justificată 
(righteous) indignare a fariseului care mocneşte în fiecare din noi. E nedrept şi 
scandalos! ne vine a zice, mai grijulii de gospodărire şi chiverniseală decât oricând. 


Aşa să fie: orgoliu din partea miruitului? (Să nu fie!) Ori nepăsare faţă de alţii? (Să 
nu fie!) Prea bună părere despre sine şi nevoie de alintare? (Să nu fie!) Dispreţ 
pentru săraci? (Să nu fie!) 


Ungerea din Betania e altceva. De fapt e o lecţie — că tot ce se petrece şi se spune 
în Evanghelii. Cele rostite pentru noi sunt rostite, să ne fie de învăţătură. 


Şi ni se dă o lecţie grea, anevoie de adus la îndeplinire: datoria noastră când 
vedem o suferinţă, un om în pătimire, pe aproapele nostru pe o oarecare cruce, 
ori în apropiere, în preajmă, în perspectiva unei cruci, datoria noastră nu este să 
ne refugiem în abstracţiuni şi generalizări, în dragostea de omenire şi emiterea 
dorinţei de a se modifica legile şi sistemele sociale, ci e să-l ajutăm şi să-l 
mângâiem şi pe loc, să-l covârşim cu bunătatea noastră pe omul acela şi 
suferinţa aceea anume. 


Nimic nu-i prea bun, nimic nu-i de ajuns, nimic nu-i prea scump pentru lovitul, 
năpăstuitul, suferindul, nenorocitul nostru semen, chip al lui Dumnezeu”. 


Interpretând ungerea cu mir ca o jertfă cu bun miros, ca o manifestare de iubire 
şi ca un Simbol al îmbălsămării Sale apropiate, certându-şi ucenicii pentru a fi 
dat în vileag o minte obtuză, o concepţie meschină a vieţii şi un ataşament avar 
pentru arginţi, lisus iarăşi ni se înfăţişează ca un adevărat gentelman. Şi 
totodată ca un model pentru toţi creştinii care se cade să fie cât mai puţin 
înrobiţi de bunurile trecătoare ale acestei vieţi şi cât mai convinşi că Hristos e 
vrednic de orice sacrificiu, că nimic nu-i bun ori prea mult, ori prea costisitor 
pentru EL. 


(în: “Jurnalul fericirii”) 


Părintele Mucenic Constantin Sârbu - Tâlcuirea adâncă, sensibilă şi 
zguduitoare asupra resorturilor ascunse ale trădării lui luda. Cu învăţăminte 
duhovniceşti vitale pentru noi... 


Diavolul pusese în inima lui luda: gândul 


Diavolul lucrează cu vicleşug mai întâi prin inimă, apoi prin minte. Mai întâi îl 
face pe om să se lase târât spre poftele inimii şi când inima i-a ajuns plină de 
bucurii întinate, după aceea şi mintea o urmează, ajutând inimii să-şi întineze viaţa 
şi mai mult (Marcu 7, 21-23) 


Cele mai rele şi mai blestemate gânduri, diavolul nu le pune în mintea omului, ci 
în inima lui. Căci dacă le-ar pune în minte, omul, oricât ar fi el de rău şi oricât 
ar fi mintea lui de întunecată, totuşi s-ar îngrozi gândindu-se la ele şi poate ar 
vedea şi urmarea lor nefastă. Dar dacă pune aceste gânduri în inimă, inima nu 
se gândeşte niciodată la urmări. Inima este gata să sară şi să împlinească îndată 
orice pornire ce vine în ea, căci inima nu are ochi, dar mintea are. Şi când din 
prisosul unei inimi întinate vorbeşte gura, sau scrie condeiul, sau lucrează celelalte 
mădulare, limba ajunge o lume de nelegiuiri (Mat. 15, 11-20). Ea întinează tot 
trupul şi aruncă în foc cursul vieţii, după ce aprinsă a fost ea de flăcările gheenei 
(Iacov 3, 6). 


O, cât de mult trebuie să fie omul atent asupra inimii lui! Căci satana întotdeauna 
atacă mântuirea omului prin poarta inimii, fiindcă prin poarta aceasta omul este 
totdeauna mai slab şi aici cedează mai uşor. 


Când săgeata aprinsă a unei priviri ispititoare este îndreptată direct spre inimă, 
când pofta vreunui păcat atrăgător este aşezată în faţa inimii, când gândul unei 
fapte de ruşine este aruncat peste zid înlăuntrul inimii, îndată inima ia foc ca 
pădurea uscată! Şi cine mai poate salva apoi ceva din ea, când flăcările se întind şi 
cuprind grabnic totul, nimicind fără cruţare orice rod bun din ea?! 


O, fratele şi sora mea! Nu am destulă tărie în cuvânt ca să-ţi pot spune aşa cum aş 
vrea şi cum ai tu nevoie să ştii, cât de treaz trebuie să veghezi asupra inimii tale 
întotdeauna, nu numai atunci când vin gândurile negre cu grămada înlăuntrul tău, 
dar şi atunci când vine mai ales un singur gând! Căci dacă din cele multe, unele pot 
să rămână şi să se aşeze pe inima ta, sau pot să zboare toate, apoi când vine unul 
singur, acela se aşează cel mai sigur şi se cuibăreşte în inimă. 


Nu poţi opri ciorile să zboare peste casa ta, dar le poţi opri să-şi facă cuib acolo! 


Nici gândurile rele nu le poţi opri să nu-ţi vină, dar le poţi alunga pentru a nu-şi 
face loc în inima ta. 


De aceea, ochii minţii tale să fie totdeauna treji. Şi când un gând se repede ca un 
lup să-ţi muşte inima, sau ca un uliu se roteşte deasupra inimii, căutând să găsească 


un loc să se aşeze, luptă-te cu toată puterea şi alungă-l! Căci de multe ori, după 
cinci minute va fi prea târziu. Odată ce săgeata arzătoare ţi-a străpuns scutul inimii 
tale, numai Dumnezeu ştie cum se va stinge şi ce prăpăd poate să facă în inima ta, 
şi prin ea în atâtea alte inimi. 


Cel ce mănâncă pâine cu Mine... 


Domnul stătea la masă cu ucenicii Săi, în seara Cinei de Taină... Era ceasul cel 
mai zguduitor! Totdeauna le spusese ucenicilor adevăruri mari şi neaşteptate, dar 
niciodată ca acum. Despre Patimile Sale, Domnul le mai vorbise şi altădată, dar ei, 
chiar dacă le crezuseră, le priveau ca pe ceva îndepărtat, pentru cine ştie când. 
Despre vânzător le mai vorbise, dar acum lumina cuvintelor Domnului se apropie 
tot mai mult de cineva anume, până când se opreşte asupra celui care mânca din 
acelaşi blid cu EI, care rupea din aceeaşi pâine. 


Să te pârască poate oricine, dar să te vândă nu poate decât acela care mănâncă 
pâine cu tine. Rău poate să-ţi facă orice semen, cât de străin şi de depărtat ar fi de 
tine, dar cel mai mare rău nu ţi-l poate face decât acela care neapărat îţi stă cel mai 
aproape. De aceea, nici durere mai mare nu poate produce nimeni pe lume, ca acela 
de la care ai dreptul să aştepţi cea mai mare bucurie. 


Dragă suflete care ai avut pe lume harul de a avea un învăţător din pâinea 
căruia te hrăneşti, fii cu luare-aminte şi nu lăsa nici un fel de gând satanic să-ţi 
pătrundă în inimă împotriva învățătorului tău! Oricât de mare îţi pare fericirea 
pe care ai putea Să [i-o cumperi prin vânzarea binefăcătorului tău, nu o dori! 
Oricât de mare rău ţi s-ar părea că ţi-a făcut el, nu dori niciodată să te răzbuni 
pe părintele tău, pe învățătorul tău, pe binefăcătorul tău, căci preţul cu care îl 
vei vinde şi săgeata cu care îl vei străpunge vor arde în vecii vecilor mâinile şi 
inima ta. 


Unul din voi Mă va vinde! 


Ce cumplită clipă trebuie să fi fost pentru ucenicii Domnului aceea când 
Mântuitorul le-a spus la masă: „Unul din voi Mă va vinde!”. Ca un trăsnet căzut 
dintr-o dată şi pe neaşteptate vor fi zdrobit aceste cuvinte toată bucuria lor. Aşa 
părtăşie sfântă se închegase în inimile lor unii faţă de alţii şi toţi faţă de Domnul, 
încât ar fi fost cu neputinţă vreunuia dintre ei să-şi închipuie că vreodată careva ar 
putea ajunge să se rupă de ceilalți. Cei nevinovaţi, auzind aceste cuvinte, au 
început Să se uite unii la alții, pentru prima dată bănuitori, în clipa aceea se 
spărgea în ţăndări, ca un vas foarte Scump, toată încrederea nemărginită şi 
armonia unităţii lor. În inima fiecăruia năvălea acum apa neagră şi rece a 
neîncrederii, năruind totul. Cât de zdrobită trebuie să fi fost inima lor, când se 
uitau unii la alții pentru prima dată cu ochi încruntaţi şi bănuitori! O, cum 
trebuie să fi răvăşit sufletul lor o mie de gânduri deznădăjduite! 


Satana se bucura din plin când vedea că mica şi sfânta obşte credincioasă lui 
Hristos se destramă. Şi va fi şoptit fiecăruia dintre cei unsprezece ucenici destule 
îndemnuri ispititoare, sfătuindu-i pe fiecare să se retragă, să se ducă acasă şi să se 
întoarcă la treaba lui. Le va fi şoptit cât de bine ar fi fost dacă ar fi făcut aşa mai 
demult, sau chiar să nu fi apucat de la început pe acest drum, că iată acum unde s-a 
ajuns! lată pe cine au iubit, iată în cine s-au încrezut, iată cu cine s-au însoţit! Ce 
bine ar fi fost dacă ar fi ascultat de soție, sau de părinţi, sau de prieteni şi ar fi stat 
acasă! Cu astfel de gânduri le-a zdrobit satan sufletul. 


Vai, cât de mult rău fac, nu numai lucrării lui Dumnezeu, ci şi semenilor lor, 
acei oameni nelegiuiţi care vând pe ai lor şi care trădează dragostea, prietenia, 
frăţietatea, cinstea şi cuvântul lor. Căci aceştia nimicesc chiar bunul cel mai 
Scump pentru inimile omeneşti, care este încrederea în om. 


Până există încredere, ce sfântă este legătura dintre credincioşi, părtăşia dintre soţi, 
iubirea dintre prieteni, armonia dintre oameni. Când însă diavolul pune în inima 
unuia dintre ei gândul vânzării şi înşelăciunii, se prăbuşesc toate acestea. Şi câtă 
jale şi prăpăd rămâne în inima lor! Ce gust amar le va veni pe buze şi se va preface 
în cele mai înveninate cuvinte pentru acela care a trădat! 


Dragul meu, care auzi aceste amare lucruri, ia bine seama la tine însuţi! Roagă-te 
lui Dumnezeu şi priveghează, ca nu cumva să ajungi şi tu un vânzător de Hristos, 
căci aceasta te va rupe de Hristos şi de fraţi, iar păcatul tău va otrăvi nu numai 
veşnicia ta, ci şi părtăşia altora, căci fiecare va începe să se teamă de celălalt şi să 
se îndoiască de toţi. lar aceasta este o nenorocire mai mare şi mai largă decât 
oricare alta. 


Binecuvântează, Doamne, pe ucenicii Tăi curaţi şi Statornici şi mângâie inimile 
lor! 


Doamne, cine este? 


(...) De câte ori îl va fi privit Domnul pe luda în ochi, când vorbea ucenicilor Săi 
despre trădare, despre vânzare, cu faţa plină de tristeţe şi cu Duhul tulburat?! Şi cât 
va fi cercetat Domnul să vadă dacă nu cumva în ochii vânzătorului s-a ivit măcar o 
umbră de căinţă pentru fapta lui! O umbră de căinţă pentru gândul pe care-l purta 
în inimă, căutând doar prilejul să-l înfăptuiască; pentru arginţii care îi avea chiar în 
buzunar şi pe care îi pipăia cu tăinuită lăcomie şi dragoste... 


Dar ochii vinovaţi ori se ascund, ori se obrăznicesc, atunci când nu vor să se plece. 
La început, ochii lui luda se vor fi ferit de privirile duios-mustrătoare ale 
Domnului. Dar mai târziu, când gândul s-a făcut faptă, ochii lui luda au devenit 
obraznici, înfruntând cu cerbicie şi cu neînduplecare îndrăzneață orice privire a 
ochilor Domnului, arătând astfel că nu se lasă biruiţi, ci sunt hotărâți să lupte cu 
îndârjire şi cutezanţă vrăjmaşă contra Duhului lui lisus. 


În ultimele zile pe care le petreceau împreună şi mai ales în ultimele clipe pe care 
le petreceau acum, în seara aceasta, cu toți ceilalți, cu ce dureri trebuie să se fi 
resemnat Domnul lisus în această rupere definitivă de unul dintre cei iubiţi, pe care 
EI şi-l alesese să-l fie un prieten pe vecie, iar nu un ucigaş! 


Dar când nici lacrimile, nici rugăciunea, nici arătarea celei mai răbdătoare iubiri nu 
mai pot mişca pe cineva, atunci nu-ţi mai rămâne spre inima lui nici o punte. 
Atunci petrecerea împreună nu va mai fi decât o stare de gheaţă, pe care şi unul şi 
altul nu doresc decât s-o termine cât mai repede. 


Fiul lui Simon Iscarioteanul... 


Acela care era vânzătorul lui Hristos era Iuda, fiul lui Simon Iscarioteanul. 


Iată, din nou sfântul cuvânt al lui Dumnezeu ne vorbeşte astfel cutremurător despre 
partea pe care părinţii o au în faptele copiilor lor şi urmările acestor fapte, fie bune, 
fie rele. Fiindcă creşterea pe care le-au dat-o părinţii în cei şapte ani de acasă şi 
pilda de viaţă pe care copiii au văzut-o, mai ales în aceşti ani, la părinţii lor, se 
întipăreşte adânc pe toată viaţa lor, care atunci începe să se formeze pentru viitor. 


Simon Iscarioteanul poate era plecat demult în veşnicie atunci când fiul său 
ajungea să arate prin faptele lui ce fel de creştere primise în casa părintească; dar şi 
acolo, în locuinţa morţilor, îl urmăreau faptele fiului său. Viaţa ticăloasă pe care se 
pare că o trăise tot aşa şi tatăl, se prelungea acum în fiul ticălos. Iuda era fiul lui 
Simon Iscarioteanul şi la fapta fiului era pomenit şi numele tatălui, ca un părtaş cu 
aceeaşi răspundere la greutatea ei. Și va fi pomenit aşa până în vecii vecilor. 


Rare şi binecuvântate sunt cazurile în care din nişte părinți stricați să se dezvolte 
copii buni şi folositori societăţii. De cele mai multe ori, din fiii unor astfel de 
părinţi stricaţi ies toţi cei care, în timpul vieţii lor, ajung stricaţi şi ei, hoţi, ucigaşi, 
trădători şi ceilalți blestemaţi, făcători ai tuturor relelor, care otrăvesc viaţa 
semenilor lor pe pământ şi batjocoresc numele sfânt al Domnului şi voia cea sfântă 
a lui Dumnezeu. 


Dragă frate şi soră, care sunteţi părinţii cuiva sau vreţi să fiți părinţii unor copii ce 
vor rămâne în lume după voi, aveţi multă grijă şi luaţi bine seama cum vă creşteţi 
copiii şi mai ales ce pildă le daţi prin viaţa pe care copiii voştri o văd la voi! Aveţi 
grijă acum, fiindcă peste puţină vreme copilul vostru vă va scăpa din mâini şi după 
aceea în zadar veţi plânge! 


Dacă mama este o femeie uşuratică, destrăbălată, certăreaţă sau beţivă, cum va 
creşte fiica ei lângă ea?! Dacă tatăl este un fumător, un jucător de cărți, un 
seducător şi hoţ, ce va ieşi din fiul său, care creşte umblând după el prin cârciumi?! 
Când vor fi mari, astfel de copii se vor căsători şi ce se va alege din sufletul care va 
ajunge să fie soţ sau soţie unui astfel de fiu beţiv sau fiică desfrânată?! Ce se va 
alege de fiii care se vor naşte după aceea dintr-o astfel de familie?! Ce se va alege 
mai departe de tot neamul de urmaşi ieşiţi din ei?! 


Dragi părinţi, luptaţi cu toate piedicile şi stăruiţi să vă creşteţi copiii în frica lui 
Dumnezeu, în credinţă şi în dragoste! Să nu le daţi decât pildă bună, că şi pe 
pământ şi sub el vă vor urmări faptele copiilor voştri, ori ca o binecuvântare, ori 
ca un blestem. 


lar dacă fiul vostru ticălos sau fiica voastră desfrânată chinuie pe soția sa, sau soţia 
sa chinuie pe soţul său, nu apăraţi pe cel vinovat în contra celui nevinovat, căci vă 


uniți cu păcatul şi veţi primi o osândă şi mai mare! 


Ce vrei să faci, fă repede! 


Îndată ce i-a fost dată bucăţica, satana a intrat în Iuda, iar lisus i-a mai zis apoi lui 
Iuda doar atât: “Ce vrei să faci, fă repede!“. Fiindcă atunci când vezi că nu mai 
poţi împiedica o faptă, nu mai doreşti nimic decât să treacă mai repede. Orice 
amânare este o chinuitoare otravă a întregii ființe care aşteaptă. De multe ori 
amânarea e mai grea decât însăşi durerea pe care o pregăteşte. 


In Iuda, gândul trădării stăruia de mult. Inştiinţările cutremurătoare şi mişcătoare 
ale Domnului nu-i zdrobiseră inima. In loc să se oprească din drumul primejdios pe 
care apucase, mergea cu şi mai mare îndrăzneală pe el. 


lată grozăvia: pe urma gândului satanic intra şi satana însuşi în inima care i-a fost 
deschisă. Gândul ascuns, păcatul ascuns este solul care îi pregăteşte intrarea şi 
stăpânirea inimii. Pe urmă omul nu mai e decât un posedat total, un asociat 
nelegiuit, o unealtă blestemată în mâna duhului care de la început a fost ucigaş 
(loan 8, 44). 


lată unde duce un gând rău pe care l-ai primit în inimă! Te poate duce la iad un 
gând de desfrânare, de furt, de vânzare, de răzbunare, pe care şi tu, şi altul se poate 
că l-aţi primit în inima voastră şi-l mai purtaţi încă, aşteptând doar prilejul de a-l 
îndeplini. Aştepţi poate să plece soţul de acasă? Sau să vină noaptea, când 
trecătorii se vor rări, sau să-ţi vină la îndemână o clipă prielnică, pe care satana ţi-o 
va pregăti, după ce mai întâi te-a orbit şi ţi-a întunecat mintea, ca să nu-ţi dai 
seama ce faci? Apoi cu mare uşurinţă te va arunca în prăpastie dintr-o dată şi se 
pune întrebarea: cum vei mai ieşi?! 


Când Dumnezeu îţi pune în inimă un gând bun, ai grijă şi împlineşte-l cât mai 
repede, până nu vine satana să-l ia din inima ta, dacă tot amâni împlinirea lui (Luca 
8, 12). Dar când în inimă ţi-a fost pus un gând care este îndoielnic, nu te grăbi să-l 
asculţi, căci de firul acestui gând este legată sabia cu care satana te poate ucide pe 
tine şi pe mulți alții. 


Suflete care auzi aceste înştiințări, opreşte-te o clipă aici, lângă Hristos şi ascultă-L 
cum te întreabă: Ce vrei să faci? Ce gând ai în inima ta? Ce gând ţi-ai pus în inimă 
să înfăptuieşti? Ţi-a venit gândul să o rupi cu satana şi să-l alungi cu totul din 
inima ta şi din viaţa ta? Hotărăşte-te odată pentru Domnul şi fă repede, cât mai 
repede acest lucru! Ascultă-L pe Domnul, vino şi rămâi apoi cu El până la moarte! 


Vei fi fericit pe veci. Sau nu cumva ţi-a pus şi ţie satana în inimă vreun gând rău şi 
i-l împinge mereu în față ca să-l împlineşti? O, dragul meu, nu-l asculta, căci tot 
ce îți promite este minciună şi te va nenoroci şi pe tine în veci de veci! 


Era noapte! 


Iuda, după ce a luat bucăţica, a ieşit afară în grabă. Era noapte... E noapte 
totdeauna când gândul diavolesc biruieşte în vreun fel un suflet de ucenic 
credincios. Este o întunecare a minţii totdeauna când păcatul pune stăpânire pe o 
inimă, iar diavolul reuşeşte să o smulgă din părtăşia frăţească, făcând-o o unealtă 
de vânzare. E noapte totdeauna când frăţietatea se dezbină, când ucenicii se 


despart, când legământul dintâi este călcat, când mânia şi ura împing omul la 
răzbunare. 


Ce grozavă este o astfel de noapte şi ce mult prăpăd poate face ea când răzbate 
acolo unde lumina n-ar trebui să dispară niciodată! 


(...) Ce minunată e convieţuirea unei familii când este armonie între soţi, grijă 
pentru copii, dragoste şi înţelegere între ei! Şi dintr-o dată, în inima unuia dintre 
soți pătrunde o săgeată străină! Mintea se întunecă, inima se aprinde veninos, viața 
se otrăveşte, sufletele se zdrobesc. Și dragostea dintâi nu se mai poate reface 
niciodată, sau niciodată aşa cum a fost. 


Ce minunată este viaţa unui Suflet cu Hristos! Ascultarea lui faţă de fraţi este 
Smerită şi sinceră. Dragostea lui pentru ai Săi şi pentru toţi semenii este 
prietenoasă şi înţelegătoare. Blândeţea e domoală şi caldă. Vorba cuviincioasă şi 
dulce, faţa luminoasă şi plină de bunătate. Inima lui este deschisă şi apropiată; 
totul este luminos! Dar deodată un păcat ascuns, un duh străin, o învăţătură 
duşmănoasă vine în suflet prin altă uşă în locul acesta sfânt şi Stingând toată 
lumina dulce, aduce dintr-o dată o noapte fioroasă peste tot. Şi vai, când noaptea 
se prăvăleşte deodată în plină zi, totdeauna are loc o răstignire şi o moarte 
nevinovată: uneori moare credinţa, alteori nădejdea, alteori dragostea. Mai 
grozav este atunci când mor toate deodată. 


Nu ne duce, Doamne, pe noi în ispită, ci ne izbăveşte de cel rău! 

După ce a ieşit luda 
După ce pleacă un vânzător, rămâne în locul lui o oroare. După ce pleacă un 
vrăjmaş, rămâne o primejdie. După ce pleacă un frate, rămâne o durere. După ce 
pleacă un soţ, rămâne un gol amar, nu numai în casă, ci mai ales în suflet. După ce 


pleacă un răzbunător, rămâne totdeauna o ameninţare. 


Iuda a plecat singur, dar s-a întors cu o gloată, căci ura reuşeşte să-i strângă pe 
oameni mult mai grabnic decât dragostea, dar reuşeşte să-i păstreze mult mai puţin. 


După ce a ieşit Iuda, Iisus a zis: „Acum Fiul Omului a fost proslăvit şi Dumnezeu 
a fost proslăvit în EL!“. Nu poţi ajunge la Înviere decât prin Cruce. Nu poţi 
ajunge la slava veşnică decât prin pătimiri, aşa cum nu poți ajunge în cer decât 
prin pământ. 


(din: Lacrimă şi har. Preotul martir Constantin Sârbu, Editura Bonifaciu, 2011) 


Părintele Teofil Părăian - Tâlcuire în Miercurea săptămânii Sfintelor Pătimiri 


In Miercurea Săptămânii Sfintelor Pătimiri, pomenire s-a făcut şi se face totdeauna 
despre o femeie cinstitoare a Mântuitorului nostru lisus Hristos, pe care Sfânta 
noastră Biserică o prezintă şi ca pe o femeie păcătoasă. 


In Sinaxarul zilei respective însă se pomenesc mai multe ungeri cu mir, pe care le-a 


primit Domnul Hristos, iar Sfânta noastră Biserică se opreşte în mod special asupra 
ungerii cu mir din partea unei femei care a adus mir de mult preţ, mir care era 
socotit ca având preţul mai mare decât 300 de dinari, ceea ce însemna preţul a 300 
de zile de lucru. 


Femeia şi-a arătat cinstirea ei faţă de Mântuitorul nostru lisus Hristos turnând peste 
EI mirul cel de mult preţ şi Domnul Hristos a primit cinstirea pe care I-a adus-o 
acea femeie. 


Este de observat că în Sfânta Evanghelie nu se spune că acea femeie a fost 
păcătoasă. Sfânta noastră Biserică însă face o legătură între femeia cinstitoare a 
Mântuitorului şi femeia păcătoasă despre care istoriseşte Sfântul Evanghelist 
Luca şi despre care se poate citi în capitolul al şaptelea din Sfânta Evanghelie de 
la Luca. 


Cântările, textele liturgice care împodobesc slujba din Miercurea Săptămânii celei 
Mari se referă la această femeie ca la o femeie păcătoasă, şi Sfântul loan Gură de 
Aur face o legătură între vinderea lui luda, între faptul că luda l-a vândut pe 
Mântuitorul şi femeia căreia i s-au dezlegat păcatele de către Domnul Hristos. 


Iar Sfânta noastră Biserică face şi ea aceeaşi legătură, iar în legătură cu femeia 
păcătoasă ne spune că acea femeie a luat rânduială de mironosiţă. "Doamne", 
zicem noi către Domnul Hristos, "femeia care căzuse în păcate multe, simțind 
dumnezeirea Ta", deci fiind mişcată de darul lui Dumnezeu ca să cunoască ceva 
din măreţia Mântuitorului, "şi luând rânduială de mironosiță”, deci făcând ceea 
ce voiau să facă femeile mironosițe după înmormântarea Domnului Hristos, a 
anticipat cumva înmormântarea Mântuitorului şi pregătirea lui cu miresme, 
"aducând mir de mult preț”, dar şi-a adus şi inima ei cinstitoare, şi-a adus şi 
dorinţa ei de a i se dezlega păcatele, pentru că zicea femeia: Dezleagă-mi 
păcatele mele, aşa cum eu mi-am dezlegat părul. Și cerea de la Domnul Hristos 
lacrimi, de la El care scoate apă din mare prin nori. 


E o alcătuire extraordinar de frumoasă şi minunată, o alcătuire impresionantă 
pentru toţi credincioşii, este un text liturgic de o măreție unică şi ar fi bine să îl 
avem mai mult în vedere şi să-i ascultăm cuprinsul şi-n această zi în care ne 
gândim la ceea ce s-a întâmplat când femeia păcătoasă a adus mir de mult preţ ca 
semn de cinstire pentru cel ce a rânduit apoi ca fapta ei să fie pomenită şi să fie 
propovăduită spre pomenirea ei oriunde se va propovădui Evanghelia (cf. Mt. 26, 
13). 


O, dă-mi lacrimi, lisuse 


—— 

Frescă din Mănăstirea Poceaev 


O, dă-mi lacrimi, lisuse, să-mi plâng păcatul meu, 
viaţa mea pierdută şi tot ce-am făcut eu! 


C-am fost pierdut pe lume şi lumea am iubit; 
străin am fost de Tine, pe cel rău l-am slujit. 


Am fost, lisuse Doamne, ca fiul cel pierdut 
în ţara depărtată, pierzând tot ce-am avut. 


Dar, iată, o lumină în mine a pătruns: 


Lumina Mântuirii, Cuvântul lui lisus. 


Și m-am trezit, lisuse, aşa ca dintr-un somn 
şi mă întorc cu grabă la Tine, al meu Domn. 


Mă rog, şi-acum, dă-mi lacrimi ca fiului pierdut, 
să pot primi iertarea păcatului făcut. Amin! 

"Păcătoasa ştergând cu căldură prea curatele Tale picioare, cu părul capului ei, şi 
dintru adânc suspinând, a strigat cu plângere: Îndurate, nu mă lepăda, nici mă uri, 
Dumnezeul meu, ci mă primeşte pe mine, ceea ce mă pocăiesc şi mă mântuieşte, ca 
un iubitor de oameni. 


În Miercurea mare este pomenirea femeii celei păcătoase, care aflând că Mân- 
tuitorul se află în casa lui Simon leprosul, a luat un vas cu mir înmiresmat, de mare 
preţ, ca să-l toarne pe capul lui lisus Hristos, iar cu părul capului ei ştergea 
lacrimile ce-i picau din ochi pe picioarele Domnului. 


Părintele Rafail: Pocăinţa şi nevoinţa - între înţelegerea eretică şi înţelegerea 
dreaptă 


“Pocăinţa, fraţi şi surori, esenţial, este nimic altceva decât dinamica către veşnicie, 
este dinamica vieţii veşnice. Ce vreau să zic prin dinamică? Este acel <<zvic>> 
lăuntric al unui suflet care întrevede ceva din realităţile duhovniceşti şi tânjeşte 
după ele mai mult sau mai puţin. Pocăinţă mai deplină sau mai slabă, dar pocăință. 


Asta e pocăință. 


Cum se exprimă pocăinţa? Prin exapostilarul pe care o să-l auziți în Săptămâna 
Sfântă: „Cămara Ta, Mântuitorule o văd împodobită, dar îmbrăcăminte nu am 
ca să intru întru dânsa.” Dacă nu o văd [Cămara cerească], în măsura în care 
nu 0 văd, pocăinţa nu a început. Dar eu zic aşa că şi acest „văd“ este un lucru pe 
care nu-l conştientizăm de multe ori. Eu nu cred că nu este unul dintre cei care 
sunteţi aici care nu aţi „văzut” ceva din acea Cămară şi acea podoabă. Ceva în 
sufletul omului lucrează, că dacă nu L-aţi căuta (cine zice?, unde zice? — [Blaise 
Pascal, nota noastră) ... Zice Hristos într-o scriere: „nu M-ai căuta dacă nu M-ai fi 
găsit“. Deci, într-o măsură tot omul a găsit şi poate am găsit, poate la Botez când 
ne-am botezat ca prunci, cine ştie când, cine ştie cum, cine ştie în ce măsură 
harul a lucrat în inima făpturii şi ne-a trezit într-o oarecare măsură, mai mică 
sau mare. 


Asta e pocăinţa! Asta cultivată — apropos de titlul „Cultura Duhului“- asta-i 
cultura... Să cultivăm această dinamică până când va străluci în noi... aşa păcătoşi, 
cum ne vedem astăzi (sau cum încă nu ne vedem) ... Pentru că începe cu viziunea 
păcatului care este greu de întâmpinat, greu de purtat. De aia zice: ţine-ţi mintea în 
iad, dar nu deznădăjdui! Că nu ne arată Dumnezeu păcatul ca să ne zdrobească, 


ca să ne deznădăjduiască, ca să ne convingă de păcat şi să ne arunce în iad, ci ca 
să ne convingă de păcat şi ca să spunem: „Doamne, fă ceva!“. Și va face! Că 
Doamne este cel care face. Noi măcar să strigăm. Poate câteodată nici duh, nici 
înțelegere n-avem ce Să zicem. Măcar „Doamne 
Pavel: „Duhul ne va ajuta cu suspinuri negrăite“. 


p» 


Să zicem. Și zice Sfântul 


Deci, pocăinţa este în măsura în care ceva în noi vede sau întrevede, ochiul minţii 
într-o măsură vede sau întrevede şi în care ceva tânjeşte către altceva decât cele de 
zi cu zi, bucuriile lumii ăsteia. O pocăință mai puternică te face să nu mai pofteşti 
ale vieţii ăsteia. O pocăință şi mai puternică poate te face să te lepezi şi mai mult 
de ale vieţii ăsteia. Şi aşa mai departe... nu intru în amănunte acum. Dar e destulă 
literatura creştină pe care nădăjduiesc să o  înţelegeţi mai bine, aşa cum, şi eu 
înțelegând cuvintele mai drept, am început şi literatura creştină să o înţeleg mai 
bine”. 


Părintele Rafail Noica: “Voia mea propie este iadul!”. A existat posibilitatea 
întoarcerii lui Iuda sau a fost predestinat? 


Fragment din conferinţa “Criza în Biserică “, susținută de părintele Rafail Noica la 
Alba-Iulia, în aprilie 2003: 


*... Trebuie să luăm foarte în serios realitatea libertăţii noastre, pe care Dumnezeu 
nu O va sili nici pentru mântuirea omului! Omul este cel care îşi hotărăşte soarta. 
Dumnezeu când ne va judeca nu cred că va fi o judecătorie ca în lumea aceasta — 
supărat că i-am făcut nişte boroboaţe o să ne tragă la răspundere... Judecata într-un 
fel este a omului: va putea omul să trăiască în prezenţa Acestui Dumnezeu, el fiind 
sau devenind altfel? (...) Până la urmă... nu ştiu, vă spun un cuvânt, nu este 
absolut, dar cred că este o realitate: oare Dumnezeu judecă? Sau pur şi simplu eu o 
să mă judec pe mine însumi? O să pot trăi cu aşa un Dumnezeu sau nu? În realitate, 
Biserica este o judecată reciprocă. Dumnezeu mă judecă ştiind ce a făcut cu mine 
şi Se lasă judecat de mine. 


Când Hristos după Înviere îi spune lui Petru: “Simone, fiul lui Iona, mă iubeşti 
mai mult decât aceştia?“, Atotputernicul se lasă judecat de făptura Lui. Şi dacă 
Simon, fiul lui Ilona a zis: “Da, Doamne, Tu ştii că Te iubesc“, asta a fost 
“judecată ” care s-a terminat în împăcare şi armonie. Nu că avea Hristos nevoie 
de ceva! Petru, cu boroboaţa lui, avea nevoie să fie împăcat cu Dumnezeu şi tot 
Dumnezeu a lucrat împăcarea ! Pe Petru nu-l vedem că ar fi zis sau că ar fi 
făcut ceva, poate că nici nu ştia ce să facă... Şi înainte de Înălțare, Hristos 
găseşte un moment când să îl pună pe Petru nu numai înapoi printre ucenici, 
dar să îl pună ca primul ucenic, zicând: “mă iubeşti mai mult decât aceştia?” Ar 
fi putut, ar fi îndrăznit Petru, ar fi avut obraz el să spună: “Te iubesc mai mult 


decât aceştia?” Doar spusese: “Dacă toţi Te vor lepăda, dar nu eu!” (....) Era o 
realitate pe care o cunoştea Hristos, numai că Petru era încă naiv şi nu ştia nişte 
legi duhovniceşti: că nu trebuie prea mult să te încrezi în ce trăieşti acum. 


Că ne spun Sfinţii Părinţi filocalici: aşteaptă ispita până în clipa morţii, fii treaz, 


veghează ca nu cumva Să te fure, aşa cum l-a furat în noaptea aceea pe Petru! 


Dar Hristos, Dumnezeu fiind, ştia şi un alt adevăr: acela că deşi Petru a căzut 
aşa de ruşinos, aşa de cumplit, ştia totuşi şi adevărul acela, ceea ce l-a făcut pe 
Petru Să zică: “Dacă toţi aceşti te vor lepăda, dar nu eu!” Era un adevăr acolo, 
de care Petru s-a ruşinat, pe care nu-l mai putea pronunţa acum. Dar Hristos, 
cunoscătorul inimilor l-a pronunţat pentru el: “Mă iubeşti mai mult decât 
aceştia?” Iarăşi, ce putea să zică Petru, poate nu cu prea mult curaj în clipa aia? 
“Aşa, Doamne, Tu ştii (totuşi) că Te iubesc, deşi am făcut ce-am făcut!” Și l-a 
luat Hristos de trei ori — aşa cum de trei ori se lepădase de El — până ce... l-a 
tăiat la inimă şi prin această tăiere la inimă S-a curăţit Petru de ocară şi de 
energiile întunecoase ale căderii lui. 


Ce vreau să subliniez este potenţialul de diferenţă dintre Dumnezeu şi om care 
duce neapărat la o criză, la un tragic care se poate solda în tragedie, dar care este 


menit de Dumnezeu mai mult să-l facă pe om să conştientizeze şi, conştientizat 
fiind, cu mai multă înţelegere şi cu mai multă putere, înțelegând lucrurile cum 
trebuie, în toată libertatea să se poată da Proniei lui Dumnezeu. 


Aşa cum, de exemplu, fiul risipitor a cerut moştenirea, tatăl i-a dat-o, el s-a dus şi a 
risipit-o, dar înţeleptindu-se prin tragicul în care a intrat, a venit înapoi la tatăl cu 
pocăință. Şi tatăl nici nu l-a lăsat să spună până la capăt spovedania, că l-a şi 
îmbrăţişat, că a şi poruncit să i se aducă haina cea dintâi ş.a.m.d.... 


Nu ştiu dacă au existat mulţi ca acest Tată în istorie... Vă închipuiţi ce s-ar zice 
despre acest Tată: “Măi, prostule, bine ţi-a făcut fiul tău! Nu ştiai cine era ăla 
micu”? Lui i-ai dat banii, lui i-ai dat moştenirea? Atâţia ani l-ai crescut şi nu ştiai 
ce-avea să facă?... 


” Acest Tată “prost” care nu ştia cine era fiul, iertaţi-mă, ... este Dumnezeu. Oare 
prostie este? Eu cred că este dragostea unui Dumnezeu atotputernic, dragostea care 
îşi interzice, faţă de libertatea pe care EI a pus-o în om, să transgreseze această 
libertate. Și aici este potenţialul nostru de cădere, de iad şi încă de iad veşnic! 
Pentru că nu e glumă! Viaţa noastră nu e glumă, libertatea noastră nu e glumă, este 
o faptă dumnezeiască. 


lar “criză“.... este cuvântul grecesc pentru judecată (“Krisis). Am mai vorbit 

despre el. Păi Biserica este cu precădere locul de “criză”, de “judecată” reciprocă. 


—99 ce 


Și toată viaţa omenească pe pământ este o continuă “criză”, “judecată” între om şi 

Dumnezeu, dacă ne luăm mântuirea în serios. Este o “judecată” în care trebuie să 

ajungem — ideal şi nu numai ideal, ci în mod firesc să ajungem — să “îndreptățim” 
= cc: 


e Dumnezeu, să “justificăm” pe Dumnezeu şi să spunem cândva: “Da, ai dreptate, 
-) 
Doamne! Facă-se voia Ta!“. 


Un alt aspect al judecății de apoi va fi acesta: Vor fi la judecată două tabere: cei 
care vor fi zis în viaţa lor lui Dumnezeu: “Facă-se voia Ta!” şi cei cărora 
Dumnezeu le va zice la judecată “Facă-se voia ta!” Şi dacă Dumnezeu îmi spune 
mie “Facă-se voia ta!” şi eu mă voi duce să îmi fac voia mea, asta este iadul! Când 
vom înţelege, fraţi şi surori, că singurul lucru de dorit, singurul Rai este să 
putem trăi “Facă-se voia Ta, Doamne!“? Când vom înţelege că ceea ce numim 
noi “voia mea proprie” este ladul? 


lar pentru a înţelege “voia proprie” — pentru o făptură liberă — iarăşi trebuie 
definiţii... Este vorba de o voie pătimaşă. 


Ce-i o patimă? Şi aici e nevoie de definiţii... Patima este o scâlciere a realităţii pe 


care a creat-o Dumnezeu, nu este o realitate în sine, este ca un cancer, o bubă peste 
un trup sănătos sau ceva sucit. Și voia pătimaşă este o voie nereală, este un 
irealism. Iar a intra în voia lui Dumnezeu este singura adevărata realitate pe 
care Dumnezeu a gândit-o şi a făcut-o şi în care ne-a invitat. Și care este... 
tocmai ce vrea omul! (e vorba de “ce vrea omul” în adâncul şi în esenţa sa, iar 
nu de voia sa pătimaşă, ci care este scopul ultim, adesea neconştientizat sau 
neînțeles al aspirațiilor sale, nota noastră). 


Părintele Rafail Noica - Posibilitatea întoarcerii lui luda 


Vă dau o pildă de acest “Facă-se Voia Ta!” (...) La slujba celor 12 Evanghelii din 
Joia Mare, fiţi cu luare aminte la primul Antifon după prima lungă Evanghelie, să 
vedeţi în imnologia Bisericii cum ni se subliniază prin câte mişcări şi cuvinte a vrut 
Hristos să-l mântuiască pe luda. Şi fiecare tropar se termină: “Dar luda, nelegiuitul 
nu a voit să înțeleagă“. 


Mulţi gândesc că este scris despre luda că “aşa este scris” şi aşa trebuia să se 
întâmple... Nu era un program al lui Dumnezeu ca un om Să piară în iad pentru 
ca Dumnezeu să-şi facă mântuirea! Atunci Mielul junghiat ar fi fost luda, şi nu 
Hristos! Iuda “era scris” despre el că avea să-L vândă, în sensul că Dumnezeu 
ştia mai dinainte libertatea omului pe care nu avea să o transgreseze El cu 
atotputerea Lui! S-o transgreseze nu! Dar uitaţi-vă şi voi în Evanghelii şi vedeți 
prin câte mijloace a încercat Hristos să îl salveze pe Iuda, să-i arate răul pe care îl 
făcea. Şi citiți şi Sinaxarul din Triod din ziua aceea, o să vă arate nişte lucruri 
foarte importante! “... dar luda, nelegiuitul nu a voit să înţeleagă!” Ne poartă 
mărturie Biserica că este vorba de o voinţă liberă. 


Apropo de cel pentru care “era scris” că trebuia să facă lucrul ăsta... Da, era scris 
pentru luda, dar Hristos este “Cel care rupe zapisul scris împotriva noastră” (aşa 
cum cântăm în Post, în Troparul de la ceasul al şaselea). Deci rupătorul zapisului 
voia să rupă zapisul lui luda. Hristos este Acelaşi Care a rupt în zilele lui lona 
zapisul ninivitenilor. A anunţat cetatea Ninive prin prorocul Iona că dacă nu se vor 
pocăi, vor pieri în păcatele lor. Au primit ninivitenii, s-au pocăit şi Dumnezeu “S-a 
pocăit” şi El de “facerea” Lui, ca să zicem aşa, adică nu a mai distrus nici un suflet 
din Ninive! (Până unde s-a smintit prorocul! Iona s-a smintit pentru că înaintea 


păgânilor nu putea să se îndreptăţească pentru că nu s-a împlinit cuvântul său 
proorocesc! Dar ştia că Dumnezeu este milostiv şi de aceea ar fi vrut să fugă, 
pentru că s-a găsit prins ca între ciocan şi nicovală şi voia să scape de toată 
“povestea” asta...) Deci Hristos voia să facă la fel cu Iuda. 


“Ce este scris pentru om” nu este o predestinare de care omul nu poate fugi. 
Asta este conceptul păgânismului, că omul nu poate să scape de ce îi este 
predestinat. Cu noi nu există predestinare, există Pronie, care este o gândire 
liberă a unui Dumnezeu liber faţă de un om liber! Şi câtă libertate nu are omul! 


Dacă nu avem putere să facem ceea ce voim să facem, Dumnezeu, pentru 
rugăciune, ne dă acea putere. Şi Hristos i-ar fi dat putere lui Iuda să nu cadă în 
făgaşul acela care l-a dus până la sinucidere. Deci Hristos vroia să şteargă zapisul 
lui Iuda. Printr-o liberă voinţă — poate încăpățânare sau cine ştie ce a fost în inima 
lui Iuda? — luda a rămas încărcat cu preştiinţa aceasta a lui Dumnezeu, cu faptul pe 
care avea să-l facă, refuza pe undeva pe Dumnezeu care voia să-l scape de la lucrul 
acesta. Şi Hristos, ca Dumnezeu atotputernic este nevoit, într-un sfârşit, să zică, 
întingând puţină pâine în vin: “Ce ai de făcut, fă mai degrabă!”. Dumnezeu cel 
atotputernic a zis lui luda: “Facă-se voia ta!” Şi dacă n-ar fi zis-o Hristos (că luda 
căuta prilej să îl vândă!), apoi sunt sigur că până astăzi luda ar căuta prilej şi n-ar 


găsi... Dacă puterea cuvântului lui Dumnezeu nu ar fi dat îngăduinţa, nu s-ar fi 
putut întâmpla asta! Dar uitaţi-vă: un Dumnezeu care caută prin toate mijloacele 
mântuirea omului, dar care nu transgresează libertatea pe care o are. 


Mai este şi cuvântul lui Hristos, din capitolul al cincilea din Evanghelia Sfântului 
Ioan, care zice: “Cei care ascultă cuvântul Meu nu vor muri, nu vor trece prin 
Judecată, ci vor trece (direct) de la moarte la viaţă. ” 


De ce vor trece de la moarte la viaţă? (Viaţa asta numindu-se moarte şi cea în care 
trecem — ceea ce numim moartea noastră — va fi viaţa cu adevărat!) /iindcă roară 
viața noastră va fi fost o judecată cu Dumnezeu şi dacă în această judecată 
ajungem cândva deplin să zicem lui Dumnezeu: “Facă-se voia Ta!“, Judecata de 
Apoi S-a făcut acum. Și poate că în sensul ăsta putem înţelege Apocalipsa care 
zice de prima Înviere şi de cei care iau parte la prima Înviere nu vor mai fi 
necăjiţi de moartea cea de-a doua“. 


Episcopul Asterie al Amasiei - Cuvânt dintre cele mai mişcătoare şi puternice 
despre pocăință şi milă faţă de fraţii care cad în păcate — Indemn la pocăință 


H AMEITACA TON KYPION HYPO 


De curând am auzit pe Luca spunându-ne că un fariseu cheamă pe Domnul la 
ospăț, îl duce în foişor şi întinde masa obştească . Domnul nu refuză invitaţia, nici 
nu evită pe fariseu, care nu-l era nici ucenic, nici credincios, ci era legat de litera 
legii, care nu-şi deschisese ochii pentru cunoaşterea adevărului, ci avea vederea 
foarte slabă pentru înţelegerea făgăduinţelor profeților. 


Pentru ce ne-a lăsat în scris Luca acest capitol din viaţa Mântuitorului? Pentru care 
din aceste două motive? Ca să cunoaştem faptele săvârşite de lisus pe când trăia în 
trup şi să luăm cunoştinţă de o istorie folositoare, sau ca să ne îndrepte viaţa 
noastră pe o cale dreaptă şi fără cotituri, odată ce această istorisire este plină de 
învăţăminte folositoare? Sunt de părere că pentru ultima pricina, şi se cuvine ca şi 
vol să fiţi de aceeaşi părere cu mine. 


Într-adevăr, sunt mulţi oameni egoişti care cred despre ei că au făcut numai fapte 
bune şi drepte, care, întemeiaţi pe o concepţie deşartă, au o părere foarte bună 
despre ei, numesc păcătoşi pe cei ce se apropie de ei şi înainte de a veni judecata 
cea din urmă se despart de ceilalți oameni, ca oile de capre, şi se uită la uşa 
împărăției ca şi cum le-ar fi larg deschisă lor. Nu socotesc vrednici, pe cei mulţi de 
a sta cu ei sub acelaşi acoperiş sau la aceeaşi masă; simt dezgust nu numai de cei 
care merg pe calea extremă a vieţii, dar şi de cei care merg pe calea de mijloc. 


Luca, doctor mai mult al sufletelor decât al trupurilor, a scris istorisirea aceasta. 
IStorisirea de faţă nu-i o simplă povestire, ci un leac pentru cei care suferă de 
boala mândriei. Luca ne-a arătat că Însuşi Dumnezeul şi Mântuitorul nostru, 


singurul drept şi incomparabil de curat, trăieşte împreună cu cei păcătoşi, este 
cu totul îngăduitor şi iertător cu ei, şi ia masa cu cei care n-au foşti niciodată 
curaţi. Nu ca să ia ceva din răutatea şi viciul lor, ci ca să le dea lor din dreptatea 
şi curăţia Sa proprie, întocmai ca puterea luminii solare (atât cât putem înţelege 
purtarea de grijă a Creatorului, luând ca termen de comparaţie creaţia). 


Știm, într-adevăr, că soarele nu luminează numai ţinuturile şese, ci şi văile şi 
văgăunile. Dacă unii dintre noi sunt stăpâniţi de aceleaşi păreri ca şi cei mai sus 
arătaţi, atunci să punem capăt acestor păreri, potrivit cuvântului ce spune: Să 
imităm milostivirea şi iubirea de oameni a Stăpânului, să ne pogorâm la cei de jos 
şi umiliţi nu pentru a ne înjosi şi umili stând împreună cu ei, ci dimpotrivă, pentru 
a-i înălța şi pe ei. Să procedăm ca şi înotătorii, care-şi petrec toată viaţa pe apă, 
care scot la aerul acesta dătător de viaţă din adâncul apei pe cei ce sunt pe cale de a 
muri prin înec. 


Dar pentru că pericopa evanghelică ne dă cea mai bună explicare a acestei stări de 
lucruri haide să ne îndreptăm spre scopul ce-l urmărim. 


Tare mă minunez de cei care sunt îmbrăcaţi cu acest trup plin de patimi şi iubitor 
de plăceri, biruiţi în flecare zi de somn şi de pântece, care nu fac experienţa altor 
preocupări mai înalte, cunoscute nouă tuturor care participăm la una şi aceeaşi fire 
omenească, tare mă minunez de aceştia când îi văd îngăduitori cu ei, dar aspri 
judecători ai celor ce păcătuiesc; când îi văd neputincioşi luptători, dar neîndurători 
legiuitori; nimicesc iubirea de oameni a lui Dumnezeu şi astupă, după părerea lor, 
izvorul îmbelşugat al milei, şi cu multă îndrăzneală închid celor rătăciţi intrarea în 
Împărăţia Cerurilor. 


Acest fel de gândire n-are alt rezultat decât de a sădi în sufletele care caută 
vindecare deznădejdea legii. Cel care a pierdut nădejdea de vindecare, ajunge 
dintr-odată rob bolii şi străin tuturor făgăduinţelor făcute de Scripturile noastre. 
Căci nici nu există în Scripturi, pentru cel ce le cercetează cu înţelepciune, vreun 
caz în care să nu se fi dăruit har, iar iertarea să nu fi vindecat păcatul. Cine este 
oare atât de surd, care să nu audă cuvintele lui Iov, strigate tuturor: „Nimeni nu-i 
lipsit de întinăciune, chiar de ar fi viaţa lui o zi”? 


Cine ar putea să-şi închipuie că este atât de cinstit şi de curat încât să socotească că 
iertarea este de prisos şi că nu are nevoie de mila lui Dumnezeu când are să-şi dea 
seama de faptele sale înaintea tribunalului lui Dumnezeu? Chiar dacă ar fi ajuns 
prin viaţa lor până la cea mai înaltă treaptă de dreptate şi de sfinţenie, încât să 
calce, potrivit cuvintelor Scripturii, cu adevărat peste şerpi şi peste scorpii, chiar 


dacă ar fi proclamaţi învingători şi încununațţi în lupta cu păcatul, totuşi n-ar trebui 
să judece viaţa tuturor celorlalți după propria lor bărbăţie, ci să mărturisească că 
viaţa lor plină de virtuţi se datorează lui Dumnezeu Care le-a dat harul, prin care au 
fost stăpâni pe propria lor fire, şi n-au fost biruiţi de ispitele satanice, iar pe de altă 
parte să întindă o mână iubitoare celor neputincioşi, să-i ridice din ţărână şi să-i 
curăţească de întinăciuni. Dacă ar proceda aşa, ar dobândi îndată lauda propriei lor 
virtuţi şi bărbăţii şi totodată ar primi şi cununile dragostei ce au avut-o faţă de 
semenii lor. 


Acum însă se găsesc oameni printre noi care se târăsc pe jos, care nu duc o viaţă 
îngerească asemănătoare puterilor netrupeşti, ci una pentru care ar putea să fie traşi 
la răspundere şi de care să-ţi baţi joc; şi tocmai aceşti oameni judecă pe semenii lor 
cu asprime şi-i condamnă cu puteri absolute, încât eu, înăbuşit de mândria şi 
îngâmfarea lor, le spun cuvintele evanghelice: 


„Nu vedeți bârnele din proprii voştri ochi, dar vreți să scoateţi paiul din ochii 
altora, legaţi în spatele altora sarcini foarte grele; umblaţi de colo, colo cu priviri 
severe de aspri judecători, dar neputincioşi să vă purtaţi propriile voastre poveri; 
v-aţi aşezat mai dinainte în scaunul de judecată al lui Hristos şi aţi răpit dreptul de 
sentință al Judecătorului tuturor, sunteți nişte robi vrednici de dispreţ:, dar 
judecători neînduplecaţi ai semenilor voştri. Dacă spuneţi că aveţi râvnă pentru 
Dumnezeu, imitaţi pe Dumnezeu, originalul chipului vostru, căci Sunteţi făcuţi 
după chipul lui Dumnezeu! ” 


O, creştini, nume ce exprimă iubirea de oameni, imitaţi dragostea lui Hristos! 
Uitaţi-vă la bogăţia iubirii Sale de oameni! Când a voit să Se arate oamenilor prin 
trup de om, a trimis pe loan, predicatorul pocăinţei, introducătorul căinţei, şi pe toți 
profeţii dinainte de loan care au fost dascăli ai convertirii. Apoi, după puţin timp S- 
a arătat EI, strigând oamenilor cu propria Sa voce: „Veniţi către Mine toți cei 
osteniţi şi împovăraţi şi Eu vă voi da odihnă“. 


Cum primea Hristos pe cei care răspundeau chemării Sale? Dădea cu uşurinţă 
iertarea păcatelor, degrabă eliberarea de necazuri şi dureri. Cuvântul a sfințit, 
Duhul a pecetluit; omul cel vechi a fost înmormântat, cel nou s-a născut şi a 
crescut prin har. Ce-a urmat de aici? Omul a ajuns prieten cu Dumnezeu, în loc de 
duşman; fiu, în loc de străin; inițiat în tainele credinţei, în loc de necunoscător; 
sfânt, în loc de necredincios. 


Dacă un om, îmbogăţit cu daruri atât de mari şi nemăsurate, păcătuieşte faţă de 
darnicul şi bunul său Binefăcător, apoi noi, judecători aspri şi neînduplecaţi, nu-l 


lăsăm nici să deschidă gura, îl nimicim şi-l suprimăm din viaţa aceasta, iar în 
cealaltă îl osândim pe veci. Cu totul alta este hotărârea Domnului, Care miluieşte 
de mii şi mii de ori, Care nu doreşte moartea păcătosului, ci aşteaptă întoarcerea sa. 
N-au fost pedepsiţi aşa cei care altădată au păcătuit faţă de har. Dimpotrivă, o altă 
milă a urmat primei mile, iertare se adaugă iertării; picăturile de lacrimi au aceeaşi 
putere ca şi baia botezului, iar suspinul din inimă readuce harul plecat puţin timp. 


Dacă nu mă crezi pe cuvânt, întreabă-l pe Petru, care şedea în casa arhiereului, 
şi-ţi va spune că, plângând amarnic, a fost curăţit păcatul tăgăduirii lui Hristos. 
N-a ajuns din nou Simon, ci a rămas Petru apostolul. Sunt de părere că şi luda 
Iscarioteanul, dacă n-ar fi fost îndată propriul său călău, socotind păcatul său cu 
neputinţă de iertat, şi dacă ar fi cerut îndurare şi milă căzând la pământ, n-ar fi fost 
lipsit de îndurările care se revarsă peste întreaga lume. Dovada celor spuse de mine 
o fac toţi evreii care au crezut după ce au răstignit pe Domnul şi care şi-au spălat în 
baia botezului odată cu sufletele şi mâinile. Dacă au fost miluiţi şi iertaţi 
răstignitorii, oare nu s-ar fi bucurat de iertare şi vânzătorul? 


» Şi Pavel îi lega altădată pe creştini, dar purtând mai târziu lanţuri pentru 
Hristos, a îndepărtat crimele prin identitatea pătimirii. Pavel a mai păcătuit 
aruncând cu pietre în Ştefan şi aprobând pe ucigași, dar fiind şi el lovit cu 
pietre a şters păcatele. 

» Matei şi Zaheu erau vameşi, dar călcând în picioare funcţia de vameş, prin 
disprețul banilor, Zaheu L-a primit pe lisus în casa sa, dar mai mult în 
sufletul său, iar Matei a fost arătat evanghelistul şi scriitorul faptei 
minunate ale lui Hristos. 

» Trebuie să-ţi aminteşti şi de vameşul care s-a suit la biserică împreună cu 
fariseul ca să se roage, ca şi de femeia care a pierdut drahma şi a găsit-o. 


Dacă s-ar gândi cineva la oamenii care au trăit de la început şi până în vremea 
noastră, va găsi că mulţi la începutul vieţii lor au fost plini de păcate, iar mai târziu 
s-au întors la credinţă mânaţi de dorul unei vieţi mai bune. Numai lui Dumnezeu îi 
este propriu şi specific de a face totul fără de păcat. Omul însă, care stă sub naştere 
şi stricăciune şi este supus atâtor patimi, n-ar putea niciodată să scape de osândă 
dacă ar fi tăiată nădejdea iertării. 


» Uită-te la David, împăratul lui Israel, pe care Dumnezeu l-a făcut împărat 
după alegere şi l-a împodobit prin laudele propriei Sale mărturisiri, zicând: 

„Am găsit bărbat după inima Mea, pe David, fiul lui lesei”. 
David, cu toate că a primit mărturia aceea strălucită din partea lui Dumnezeu, 
totuşi a alunecat în patima iubirii trupeşti şi a căzut în acele păcate pe care le 


cunoaştem cu toţii. Cu toate acestea, după ce a fost mustrat de profet şi-a 
recunoscut păcatul, şi a lăsat consemnat în scris generaţiilor viitoare suferinţele 
pocăinței sale. Şi vedem, că într-o icoană, în Psaltire, durerea sa; când îi era 
trupul topit de durere; când prefăcea noaptea, timpul obştesc de odihnă în urma 
oboselilor muncilor, în timp de lacrimi; când îşi udă patul cu lacrimile pleoapelor 
ca prin nişte izvoare, şi ne-a lăsat nouă psalmul al cincizecilea, model de pocăință 
şi de înduplecare a lui Dumnezeu. N-a fost în zadar plânsul lui. Suspinele lui 
adânci au atras asupra sa indurarea. A primit Stăpânirea puterii împărăteşti, dar 
şi prietenia lui Dumnezeu şi îndrăzneala de a-L ruga. 


> La fel s-a întâmplat cu împăratul ninivitenilor; din pricina mulțimii 
păcatelor, atât el cât şi poporul condus de el mergeau la pieire; cel care 
mustra păcatul lor le-a vestit că se apropie peste puţin timp ziua pedepsei. 
Totuşi, ninivitenii au scăpat de a face experiența nenorocirilor, pentru că s- 
au pedepsit în chip înţelept pentru păcatele lor. 
Proorocul lona s-a supărat că nu s-au îndeplinit relele ce le spusese el şi s-a 
purtat obraznic față de milostivirea lui Dumnezeu. Dar Dumnezeu, Care ne face 
cunoscut, şi prin vorbe şi prin fapte, cât este de mare bunăvoința Lui faţă de 
oameni, face ca să crească un vrej deasupra profetului ca să-i ţină umbră 
împotriva razelor soarelui; pe când însă lona dormea sub umbra vrejului, 
Dumnezeu a uscat deodată vrejul. Dar pentru că din pricina uscării vrejului îl 
ardea soarele s-a deşteptat şi a început să se blesteme şi să-şi dorească moartea. 
Dacă profetul s-a întristat atât de mult din pricină că S-a uscat un vrej, oare 
Dumnezeu n-ar avea milă de o cetate atât de mare ajunsă aproape de pieire? 


Aflaţi, oameni aspri şi neînduplecaţi, bunătatea Celui ce ne-a creat pe noi şi imitaţi- 
o! Nu fiți judecători aspri şi neîndurători ai semenilor voştri! Aşteptaţi până ce va 
veni Cel care descoperă cele ascunse ale inimilor şi va da fiecăruia, în viaţa ce-o 
aşteptăm, în virtutea puterii Sale de Stăpân, starea ce i se cuvine. Nu pronunţați 
hotărâri neomenoase, ca nu cumva să aveţi parte de aceleaşi sentințe şi să fiți 
sfâşiaţi, ca de nişte dinţi foarte ascuţiţi, de cuvintele propriilor voastre guri. Sunt de 
părere că spusele evanghelice: „Nu judecaţi, ca să nu fiţi judecaţi”. au tocmai 
sensul de a ne feri de acest păcat. Prin aceste cuvinte nu ni se ia dreptul de a judeca 
cu milă şi iubire de oameni, ci ni se interzice de a osândi cu mai multă asprime 
decât însuşi Judecătorul. Uşurează aşadar balanta judecății tale, dacă vrei să nu fie 
atrase şi faptele tale spre talgerul de osândire al balanței, când judecata lui 
Dumnezeu va cântări, ca într-o balanţă, viaţa noastră. 


Tu, care eşti înconjurat de trup şi trăieşti în trup, să nu dispreţuieşti niciodată în 
viaţa ta îngrijirea doctorului! Oricât de zdravăn şi de sănătos ai fi, totuşi nu se 


poate să nu te îmbolnăveşti vreodată, încât să n-ai nevoie de îngrijirea doctorului! 
Ai un suflet, înclinat spre cele pământeşti! Atâta vreme cât el îndeplineşte pe 
ascuns pornirile trupului, nu îndepărta mila din sufletul tău, ca nu cumva să fii 
lpsit de iertare, când vei avea nevoie de ea. 


Eşti preot şi a dat Dumnezeu să fii în fruntea unui popor. Uită-te cu milă la căderile 
în păcat ale păstoriţilor tăi, cunoscând că deşi situația socială şi de viaţă este 
deosebită de a celor mulţi, totuşi ai aceeaşi fire ca şi ei. Şi odată ce eşti părtaş 
aceleiaşi firi, poate că vei fi părtaş şi păcatului. 


Moise cunoştea asta, căci era om şi cunoştea firea omenească; pentru aceea a 
poruncit să se jertfească un vițel pentru preot; preotul avea negreşit păcate, deci cu 
atât mai mult avea nevoie de curăţire. Ceea ce era pe vremea aceea viţelul, aceea 
este acum pocăinţa ce se face fără mijlocirea a ceva trupesc şi rugăciunea ce se 
aduce lui Dumnezeu fără vărsare de sânge. Noi, care ne lăudăm şi ne îngâmfăm, să 
nu nimicim bunătatea şi mila, odată ce ştim că şi Aaron, preotul acela foarte 
încercat, şi-a atras asupra sa ura lui Dumnezeu când poporul i-a cerut să-i facă zei 
şi a căzut în cârtire împotriva lui Dumnezeu împreună cu sora sa, Maria. Dacă cel 
care a cârtit nu s-ar fi rugat, n-ar fi scăpat de pedeapsă. Dacă-i altcineva, nu preot, 
ci unul din popor, să se teamă să pună jug greu pe alții! Dacă cel pus ca să 
curăţească poporul are nevoie de curăţire, ce va păţi oare cel care n-are puterea 
hirotoniei? 


Să imităm grija pe care o are Mântuitorul de turma Sa. Să citim în Evanghelii, şi ca 
într-o oglindă, să învăţăm de acolo ideea de îngrijire şi de bunătate. Văd acolo în 
parabole şi în cuvinte umbrite pe un bărbat păscând o sută de oi; când una din oi s- 
a depărtat de turmă şi s-a rătăcit, n-a rămas lângă cele care păşteau la un loc şi nu 
s-au rătăcit, ci a plecat în căutarea celei rătăcite; a străbătut văi şi râpi, a trecut 
peste munţi înalţi şi mari, a mers plin de răbdare prin pustietăţi până a găsit-o. 
Când a găsit-o n-a bătut-o, nici n-a luat-o la goană silind-o cu asprime spre turmă, 
ci a pus-o pe umăr, o purta în spate cu bucurie, a alăturat-o celorlalte oi, 
bucurându-se de ea mai mult decât de toate celelalte. 


Să căutăm să pătrundem sensul ascuns în această parabolă. Negreşit, oaia de care-i 
vorba aici nu-i oaie cu adevărat, iar păstorul este altcineva decât păstorul 
animalelor; dimpotrivă, parabola aceasta cuprinde pilde instructive pentru preoți. 
Ne învaţă să nu deznădăjduim iute cu privire la oameni, dar nici să-i lăsăm în 
părăsire când sunt primejduiţi; să-i căutăm cu râvnă şi să-i reîntoarcem la starea lor 
de mai înainte; să ne bucurăm de cei care se întorc şi să-i alăturăm mulțimii celor 
care au trăit drept. 


Pe lângă aceasta, se cade ca preotul să pună în practică iubirea de oameni în locul 
asprimii şi al tăierii; chiar dacă Stăpânul porunceşte ca să smulgi din rădăcină pe 
cineva, ca pe o plantă nefolositoare, totuşi preotul trebuie, ca un bun grădinar, să 
ceară de la Domnul cruţare şi îngăduință. Acest sens îl are parabola smochinului 
neroditor. Domnul a voit să-l taie pentru că nu a rodit; grădinarul, însă, îl roagă şi-i 
cere să-l mai îngăduie, să-i mai lase timp, dându-i bune nădejdi pe temeiul propriei 
sale purtări de grijă. Nu tăia deci cu uşurinţă, tu, care ai datoria să opreşti pe 
Domnul de a tăia, nici să nu te ducă la deznădejde faptul că cineva nu aduce roade; 
dimpotrivă, dă-ţi toată osteneala ca să-l îngrijeşti; sapă-l, prin mustrările ce i le 
faci; încălzeşte prin sfaturile tale, cum e încălzită planta cu gunoi; adapă-l, prin 
revărsarea învățăturilor; împrejmuieşte-l, ca pe un gard, prin poruncile care feresc 
de păcate. 


Datoria ta este de a cere; a Judecătorului, de a judeca. Să ne silim să fim numiţi cu 
acelaşi nume cu care este numit Domnul. Domnul este numit [Apărătorul, 
Mijlocitorul] pentru că înduplecă pe Tatăl prin rugămințile Sale pentru neamul 
omenesc. Acelaşi nume a primit şi Duhul adevărului din pricina râvnei şi dragostei 
ce-o are pentru noi. Şi El se numeşte Mângâietor, căci îndeobşte Se sârguieşte să 
mângâie şi să ceară iertare pentru cei păcătoşi, şi nu pentru cei nevinovaţi şi lipsiţi 
de păcate. 


Imită, preotule, purtarea de grijă de popor a lui Moise! Imită dispoziţia lui 
sufletească ce-avea către poporul condus de el! Moise, când a înţeles că harul s-a 
îndepărtat puţin de popor, a rugat pe Dumnezeu să nu Se supere pe un popor ce-a 
păcătuit; şi se ruga de Dumnezeu ca să moară înainte de moartea poporului spre a 
nu vedea nimicirea celor păstoriți de el. Nimic nu-i mai bun decât a reproduce 
cuvintele lui: „Mă rog ţie, Doamne! Poporul a păcătuit cu mare păcat înaintea ta 
şi şi-a făcut luişi dumnezei de aur. Acum dacă ierți păcatul lor, iartă-l. Dar dacă 
nu-l ierți, şterge-mă din cartea pe care ai scris-o!” 


Vezi că Moise prefera mântuirea mulțimi în locul mântuirii sale? Vezi că cere să 
fie şters din cartea scrisă de Dumnezeu, dacă nu reuşeşte să capete iertare pentru 
popor? Conducătorii de acum ai poporului sunt aspri cu păcătoşii; alungă pe cei 
care se duc la ei; se fac că nici nu văd pe cei care cad la picioarele lor; obrazul nu li 
se îmblânzeşte de lacrimile celor ce plâng. 


Pentru care motiv a scris Luca, dar mai bine spus Duhul cel Sfânt, pilda fiului 
risipitor, care, după ce a insultat pe tatăl lui prin plecarea sa, a cheltuit toată averea 
luată de la părinţi în plăceri, în beţii şi cu femei? Când a dat mai târziu de greutăţi, 


încât a fost nevoit să se facă păzitor de porci şi să mănânce aceeaşi mâncare ca 
porcii, s-a întors înțelepțit la casa părintească. Tatăl lui, când l-a văzut, nu l-a 
alungat, nici n-a îndepărtat de la uşa sa pe cel reîntors, ci tocmai dimpotrivă: a 
alergat înaintea celui ce se apropia de casa părintească, l-a cuprins de gât, a vărsat 
lacrimi de dragoste pe umărul lui, l-a făcut iarăşi fericit din nenorocit ce era, l-a 
îmbrăcat cu haina ce-o poartă stăpânii, i-a pus în deget un inel, a schimbat ziua în 
zi de sărbătoare şi a pregătit ospăț îmbelşugat şi luminat. 


Istorioara aceasta este o parabolă în care ni se arată că Biserica este ca o casă 
părintească, ce primeşte cu dragoste pe toți oamenii. Parabola aceasta ne învaţă ca 
oamenii să nu mai trăiască la un loc cu porcii, cu alte cuvinte cu diavolii, ci să 
ajungă, din străini ce sunt, iarăşi fii; ne învaţă ca oamenii să trăiască, prin voinţa lui 
Dumnezeu, ca şi fiul cel desfrânat prin hotărârea tatălui, împreună cu bărbaţi sfinți 
ca şi cu nişte frați. Tu nu imita gândul fratelui mai mare, nici nu murmura 
împotriva indurării şi dragostei tatălui. Că a primit în casă pe fiul desfrânat, ruşinea 
familiei. Mai mult, admiră bunătatea, imită bunăvoința lui Dumnezeu, ia în braţe şi 
îmbrăţişează pe cei întorşi din rătăcirea lor. În chipul acesta vei fi povăţuitor 
orbilor şi dascăl celor rătăciți. 


Am vorbit îndeajuns şi nu trebuie să spun mai mult către cei cu sufletul aspru şi 


neînduplecat, care se folosesc de cuţit în loc de dragoste. 


Ascultă-mă acum, tu, care trebuie să te întorci la credinţă, cum se cuvine să te 
întristezi din pricina păcatelor tale şi cum să-ţi plângi din inimă greşalele. Dar, 
dacă vrei, uită-te mai bine la femeia păcătoasă despre care ni s-a citit azi din 
Evanghelia scrisă de Luca. Imită smerenia şi înţelepciunea acelei femei şi ia 
exemplu exact de pocăință. A venit în casa fariseului. Nu s-a ruşinat de mulțimea 
mesenilor, nici n-a fugit pentru că vremea ospăţului era nepotrivită pentru 
mărturisire. Dimpotrivă, stăpânită de întristare, cuprinsă de mare jale din pricina 
greşalelor ei, s-a apropiat îndată de tămăduitorul păcatelor! 


Când a venit, nu L-a rugat pe Domnul stând în faţa Lui, ci s-a aşezat la spatele Lui, 
socotindu-se nevrednică, din pricina înfățişării ei, de a putea vorbi cu El. N-a stat 
fără nici o treabă acolo, ci I-a luat picioarele Lui, şi şi-a despletit părul capului; 
prin cele ce făcea îşi arăta întristarea sufletului ei; a început să verse lacrimi peste 
picioarele Lui şi cerea milă cu multă zdrobire sufletească. Şi varsă atât de multe 
lacrimi încât plouă pe picioarele Lui; apoi, iarăşi, a şters umezeala de pe picioare 
cu părul capului ei, astfel că şi-a arătat toată evlavia şi umilinţa sufletului ei. Dar ca 
să spun pe scurt, femeia s-a pocăit de păcatele ei prin toate simţirile şi prin toate 


mădularele sale. Se poate presupune ce fapte a săvârşit înainte femeia aceasta ce 
şi-a plâns în public şi atât de fățiş păcatele ei. 


Noi, însă, făgăduim şi vestim că ne pocăim, dar nu ne dăm nici o silinţă de a arăta 
fapte de pocăință; continuăm să avem aceeaşi viaţă pe care o aveam şi înainte de a 
ne mărturisi păcatul. Veselia-i tot atât de mare, îmbrăcămintea la fel, desfătarea 
mesei îmbelşugată, somnul lung şi lenevos până la saţiu; ocupațiile şi grijile zilei, 
unele după altele, aştern peste suflet uitarea propriei noastre purtări de grijă. Am 
scris numai numele pocăinţei, dar pocăinţa e fără rod şi fără putere. Noi înşine ne 
despărțim de taine şi de împărtăşirea nespuselor sfinţenii; nu ne dăm nici o silință 
să ne întoarcem la ele, ci le dispreţuim ca pe o ieftină desfătare. Înţelege, omule, că 
te-ai despărțit de împărtăşirea acelor taine prin care ai fost învrednicit de mari 
daruri! Dacă ai avea cinstea să stai la masă cu împăratul, iar apoi ai fi îndepărtat, 
luându-ţi-se această cinste, spune-mi, câţi bani n-ai cheltui ca să ajungi iarăşi 
prieten cu împăratul şi să stai din nou la masă cu el? Câte uşi n-ai supăra cu 
rugăminţile tale, gemând, socotind viaţa de nesuferit, arătându-ţi durerea profundei 
tale supărări prin descompunerea şi prin cutele obrazului? Vei mişca, după cum se 
spune, chiar pietrele, până ce vei îndepărta nenorocirea de la tine. Când eşti, însă, 
despărțit de prietenia cu Dumnezeu şi când cazi dintr-o cinste cu adevărat înaltă, ce 
lucru mare şi vrednic faci ca să-ţi arăţi umilinţa sufletului tău ticăloşit? 


Nu este potrivit ca să ducă aceeaşi viaţă ca şi cei sănătoşi cel care spune că boleşte, 
căci altul este regimul celui bolnav, şi altul traiul celui sănătos. Nu vezi cât este de 
mare deosebirea dintre un om sănătos şi unul bolnav? Cel bolnav zace într-o 
cameră mică şi nu-l mai preocupă nici o grijă; nu-l interesează agricultura, chiar 
dacă era pasionat agricultor, bancherul şi negustorul lasă deoparte grija de avuţii; 
se hrăneşte cu apă şi pâine, chiar dacă mai înainte întindea masă sibaritică şi plină 
de toate bunătățile. Pe bolnav nu-l mai incântă jocurile copiilor, stă despărțit de 
soţie; zi şi noapte doctorii stau lângă el; îi sileşte, cu mari onorarii, că, de dragul 
unui câştig frumos, să-l facă sănătos. În această stare se găseşte cel bolnav cu 
trupul. 


Tu însă, care stai rău cu sufletul, te duci la doctorul netrupesc, te mărturiseşti cu 
prefăcătorie doctorului, îi arăţi boala, dar laşi ca boala să te consume, să te roadă 
boala şi să se mărească! Înţelepțeşte-te odată! Cunoaşte-te pe tine însuţi! Ai 
supărat pe Dumnezeu; ai mâniat pe Creatorul tău, Care are stăpânire peste 
această viaţă, iar în cealaltă este Domn şi Judecător. 


> Ai păcătuit îmbuibându-te cu tot felul de bunătăţi? Vindecă-ţi desfătarea ta 
prin post! 


> Desfrâul ţi-a vătămat sufletul? Castitatea să-ţi fie leacul bolii! 

> Lăcomia cea doritoare de multe bogății îți aprinde sufletul? Milostenia să-ţi 
golească îmbuibarea, căci milostenia şi datul este mijlocul de curăţire al 
celor lacomi. 

> Răpirea averilor străine ne-a vătămat? Să se întoarcă cele răpite la propriul 
lor stăpân! 

> Minciuna ne-a adus până aproape de pierzare? „Pierde-vei, spune 
Scriptura, pe toţi cei ce grăiesc minciuna!” Mărturisirea adevărului să 
oprească primejdia! Călcarea jurământului aduce cu sine securea aeriană a 
fiului lui Zaharia şi ameninţă să ne taie? Să îmbrăcăm toată armura 
pocăinței, ca să dăm la o parte tăişul securii. 

> A fost rob cineva, în chip necredincios, unor învățături eretice? Să pună pe 
fugă rătăcirea printr-o gândire ortodoxă. Aceasta este pocăinţa: iertarea şi 
nimicirea păcatelor săvârşite fie cu fapta, fie cu gândul, potrivit unei 
dispoziţii sufleteşti. 


Cel care-şi dă seama de folosul pocăinţei, dar se învârte mereu în noroiul 
fărădelegii, se aseamănă robului care deşi cunoaşte mânia stăpânului său, totuşi 
continuă în ochii stăpânului său să facă răul şi-şi întăreşte păcatul. Fu sensibil față 
de boala ce te înconjoară! Zdrobeşte-ţi inima cât poţi de mult! Caută-ţi fraţi uniţi 
cu tine prin aceleaşi sentimente ca să-ţi ajute în jalea ta pentru a te izbăvi! Arată-mi 
lacrimile tale amare şi îmbelşugate, ca să amestec cu ele şi pe ale mele! Ia părtaş al 
durerii tale şi pe preot, ca pe un părinte! 


Care este omul care să-şi dea fals titlul de părinte sau să aibă sufletul de cremene, 
ca să nu se întristeze împreună cu fiii săi întristați şi să nu se bucure când ei din 
nou se bucură? Un preot se întristează de păcatul săvârşit de cel pe care-l are drept 
fiu din pricina credinţei, cum s-a întristat lacov când a văzut haina plină de sânge a 
fiului său, Iosif, cum s-a întristat David de pierderea lui Abesalom, cum s-a 
întristat Eli când au murit pe câmpul de bătaie fii lui: Ofni şi Finees, cum s-a 
întristat Moise când poporul cel necredincios a născocit facerea viţelului de aur. Ai 
mai multă încredere în părintele care te-a născut după Dumnezeu decât în părinții 
trupeşti! Arată-i preotului, fără să roşeşti, păcatele tale ascunse! Dezgoleşte-i lui 
faptele sufletului, pe care nu poţi să le spui altora, arătându-i, ca unui doctor, boala 
ta cea ascunsă! Preotul se va îngriji ca să nu-ţi fie pătată nici cinstea ta, dar se va 
îngriji şi de vindecarea ta! Ruşinea fiilor loveşte mai mult pe părinţi decât pe fiii 
care au săvârşit ruşinea. Slava fiilor este slava părinților, la fel şi ruşinea. 


Scadenţa vieţii noastre, fraților, nu ne este cunoscută! Să ajungem la sfârşitul vieţii 
noastre cu multă purtare de grijă faţă de noi! Nu-i oare absurd că aceia care au grijă 


de vindecarea trupului să se curețe pe ei cu medicamente înainte de răsăritul 
constelaţiei Câinelui, pentru ca nu cumva ceea ce este umed în ei să se strice din 
pricina prea marii călduri şi să dea naştere la boală, iar cei care trebuie să poarte 
grijă de suflet să nu preîntâmpine ziua nesigură a morţii şi căldura focului din iad, 
care arde fără încetare şi nu se stinge niciodată? Ai avut drahma cea evanghelică, 
prin care erai cu adevărat bogat, dar ai pierdut-o din pricina trândăviei tale. 
Aprinde făclia pocăinţei! Pleacă-te cu râvnă! Caută-ţi comoara ascunsă printre 
patimile pământeşti. Când o găseşti, ridic-o şi păstreaz-o, ca să se bucure împreună 
cu tine vecinii cu bucuria cea întru Hristos, căruia se cuvine slava, acum şi pururea 
ŞI în vecii vecilor. Amin. 


(din: Asterie al Amasiei, “Omilii şi predici“, Editura Institutului 
Biblic şi de Misiune Ortodoxă, Bucureşti, 2008) 


Mitropolitul Mercurie de Rostov şi Novocherkask - Sfânta şi marea Miercuri: 
o zi între oameni care te apreciază doar după bani 


"Ne aflăm cu toţii în punctul de mijloc al Săptămânii Sfinte. Acestea sunt zile 
speciale, zile legate de amintirea istoriei sfinte a Bisericii noastre, de amintirea 
îndreptării Domnului nostru spre suferința Sa pe Cruce, care a fost groaznică, dar 
mântuitoare pentru noi. Îi urmăm Domnului şi Mântuitorului nostru, cu Sfinţii 


Evanghelişti, prin paginile Sfintei Scripturi. 


În lectura evanghelică de astăzi am văzut cum Domnul intră în casa lui Simon 
leprosul şi am văzut modul în care femeia păcătoasă - care, se subînţelege, s-a 
numărat printre mulţimea de oameni din oraş care L-a văzut pe Domnul, a auzit 
cuvintele Lui, a mărturisit minunile Sale - a intrat în casa acestui om bolnav şi, cu 
ultimii ei bani, a luat mir scump şi l-a uns pe cap pe Mântuitor. Şi, Domnul a spus 
că acest eveniment, care L-a pregătit pentru suferinţa şi moartea Sa pe Cruce, va fi 
întotdeauna pomenit de Biserică. Şi aşa a fost... 


Amintim acest eveniment, în contextul unei alte persoane care, de asemenea, a 
mers alături de Domnul şi Mântuitorul nostru, a ascultat cuvintele Sale 
dumnezeieşti şi a asistat la multe minuni săvârşite de EL, la vindecarea bolnavilor şi 
învierea morţilor, dar care a avut alte priorităţi în viaţă: nu slujirea lui Dumnezeu, 
ci slujirea diavolului, slujirea bogățiilor. Înţelegem, cu siguranţă, despre cine este 
vorba. Vorbim chiar despre unul dintre ucenicii Mântuitorului, unul din cei 
doisprezece, unul dintre cei mai apropiaţi ai lui Hristos: de Iuda Iscarioteanul. EI, 
care a avut un loc secret, în care şi-a ascuns banii luaţi de la alţii - această 
persoană, cu conştiinţa necurată, acest delapidator, acest iubitor de bani — o mustră 
pe femeia care a dăruit ultimul său câştig Domnului: "ar fi fost mai bine să vinzi 


acest mir şi să dai banii săracilor”. Cum de luda putea spune acest lucru? Pentru că, 
din cauza iubirii lui absurde şi nechibzuite de bani şi de bogății, el a şi consimţit să 
facă cel mai josnic şi nesănătos lucru care ar fi putut fi făcut vreodată în istoria 
omenirii: trădarea. 


Pe cine a trădat? Pe Învățătorul său, de Care el fusese hrănit, de Care el fusese 
învăţat, Care îi fusese aproape, cu Care a împărtăşit masa. El L-a trădat! - pentru 
un bănuţ, pentru un salariu. Preţul mizerabil, pentru care a înfăptuit această 
infracţiune, este îngrozitor. Desigur, Mântuitorul şi viaţa Sa pământească nu au o 
măsură în bani. Este vorba despre Ceva care se măsoară cu totul diferit, nu prin 
treizeci de arginţi. Dar, acum, nu mai contează măsura, acum vorbim despre modul 
în care această persoană a iubit atât de mult banii, încât i-a schimbat pe viaţa 
Învăţătorului său... ca pe nimic. Suntem îngroziţi de acest eveniment. Suntem atât 
de îngroziţi, încât Biserica a stabilit ziua de miercuri ca zi a trădării 
Mântuitorului de către Iuda, ca zi de post a săptămânii pentru întreaga viaţă - o 
zi de doliu, o zi de pomenire şi de amintire pentru întregul an, la fel ca şi ziua 
suferinţei pe Cruce. Această zi ne aminteşte cât de important este să nu fim 
înşelaţi în minte şi în inimă, şi să nu ne agăţăm de ceva nesemnificativ, inutil şi 
coruptibil. 


Dacă am arunca o privire atentă şi cinstită asupra vieților noastre, cred că am fi 
îngroziţi cu toţii de omniprezenţa păcatului iubirii de bani. Totul se măsoară în 
bani: prosperitatea umană, valoarea umană, poziţia umană, puterea umană, 
electibilitatea şi chiar viaţa însăşi. Asistăm la modul în care - pentru câteva 
bucățele de hârtie, pentru bancnote - cineva poate fi ucis degeaba. Asistăm la 
oroarea modului în care - pentru trei lei într-un portofel - cineva poate fi ucis, lipsit 
de viaţa sa, degeaba. Ce este acesta? Acesta este păcatul iubirii de bani. Un 
fenomen care este deja „natural” în vieţile noastre, dar nefiresc în ochii lui 
Dumnezeu - avariția - care astăzi mai este numită şi „mită”. Se pare că oricine 
poate fi cumpărat, iar oamenii vor profita de acest lucru. Acesta este, totodată, o 
parte a păcatului lui luda. Astăzi, cumperi pe cineva, pentru a obţine un loc mai 
bun sau o poziţie mai bună în viaţă, iar mâine mai poţi face un alt pas. Devii o 
persoană care va putea plăti bani, doar pentru a vedea pe cineva ucis, pentru ca 
acea persoană să nu te mai deranjeze în viaţa ta. 


AStăzi, Dumnezeu dezvăluie o mare taină pentru noi: taina carităţii adevărate, a 
milei. El ne vorbeşte astăzi, prin paginile Sfintei Scripturi, adresându-se 
fiecăruia dintre noi: nu fă din facerea de bani temelie vieţii tale, pentru că 
rezultatul va fi unul dureros şi lamentabil. Acest lucru nu înseamnă că trebuie 
să renunțăm complet la bani. Domnul ne spune, la fel de bine, că trebuie să ne 


întrețţinem şi Să ne păstrăm viaţa. Dar nu trebuie să ne angajăm, în vieţile 
noastre, la acest câştig mârşav; nu trebuie să măsuram Sentimente umane în 
bani; nu trebuie să măsurăm viaţa umană sau demnitatea umană în bani. 


Biserica ne aminteşte, în zilele Săptămânii Sfinte, de teama iubirii de bani, de 
teama asociată cu iubirea de bani, de frica agăţării de ban. Dar, nu vă temeţi: mâna 
care oferă nu va fi lipsită. Nu este întâmplător că Domnul şi Sfânta Biserică ne 
vorbesc despre acest lucru chiar în zilele Săptămânii Sfinte. Acest păcat este prea 
fin, prea periculos, prea coroziv pentru sufletele noastre — este un păcat separat 
printr-o membrană extrem de subțire, semi-permeabilă, de păcatul trădării. 


Amintindu-ne de păcatul teribil de astăzi, al lui Iuda, să nu punem sens vieţii 
noastre, în a avea bani. Să nu privim asta ca pe ceva absolut firesc, ci să privim ca 
fiind firesc altceva: dacă Dumnezeu dă, atunci Slavă lui Dumnezeu!, iar dacă nu, 
atunci mâine ne va da. Acest lucru nu înseamnă că nu trebuie să muncesc din greu. 
Acest lucru nu înseamnă că nu ar trebui să ne îngrijim de hrana şi de prosperitatea 
familiei noastre. Ci, doar ar trebui să trăim în aşa mod încât aceste bucăţi de hârtie 
să nu ne închidă ochii faţă de lumea din jurul nostru. Aceasta este ceea ce Sfânta 
Biserică ne aminteşte în ziua de astăzi. Şi, fie ca Dumnezeu să ne dăruiască puterea 
de a nu fi înşelați în mintea sau în inima noastră, şi asta doar pentru a părăsi 
imediat calea urmată de acest ucenic demonic al Domnului şi Mântuitorului nostru 
Iisus Hristos! Amin." 


(Mitropolitul Mercurie de Rostov şi Novocherkask - Biserica Tuturor Sfinţilor 
din Vsehsviatkoe, 2011 / Lăcaşuri Ortodoxe) 


Preafericitul patriarh Kiril - Predică ţinută în Miercurea mare la catedrala 
Hristos Mântuitorul 


La 1l aprilie 2012, în Miercurea mare a Săptămâni Pauimilor, Preafericitul 
Patriarh al Moscovei şi al întregii Rusii Kiril a oficiat ultima din acest an liturghie 
a Darurilor Înainte Sfinţite în Catedrala Hristos Mântuitorul. După terminarea 
liturghiei Întâistătătorul Bisericii Ruse s-a adresat către credincioşi cu o predică. 


În numele Tatălui şi Fiului şi Sfântului Duh. 


Astăzi, în Miercurea Mare, noi pomenim evenimentul care are o importanţă mare 
pentru înţelegerea de către creştin a faptului ce este cel mai important, cel mai 
esenţial în modul creştin de viaţă, în chipul omului credincios, ceea ce îl 
deosebeşte de un alt mod de viaţă - de modul de viaţă al oamenilor care nu Îl ştiu 
pe Dumnezeu, care nu Îl recunosc şi care nu au cu EI nici o legătură. 


Ceea ce a avut loc în casa lui Simon leprosul (Mt. 26:6-16), când o femeie 
păcătoasă a turnat mir de mare preţ pe Mântuitor şi acest fapt a trezit sentimentul 
de răutate, de ură în sufletul lui Iuda, ne învaţă multe. Într-adevăr, femeia a dat, 
probabil, toată averea sa ca să cumpere această licoare de mare preţ, cu care în 
antichitate erau unşi împărații. Era cu adevărat de o valoare mare materială şi, 
turnând pe capul şi pe trupul Mântuitorului acest mir, ea parcă pe sine însăşi şi tot 
ce a avut a dedicat Domnului. 


Aici nu poate fi vorba de sentimente personale care au motivat-o să facă aceasta — 
aici este o idee extrem de profundă, este o anumită concepţie de viaţă, pe care 
femeia nu ar fi putut-o formula şi lăsa nouă. Insă noi, gândind la faptul cum a 


procedat acea femeie, putem determina clar ce fel de concepţie şi ce fel de mod 
de viaţă este, care dintr-o femeie păcătoasă a făcut o femeie cuvioasă. În centrul 
acestui mod de viaţă este hotărârea şi capacitatea omului a se jertfi pe sine, a 
jertfi ceea ce are, ceea ce îi este drag în numele Domnului. 


Cât de nebun pare acest mod de viaţă oamenilor care nu Îl cunosc şi nu Îl recunosc 
pe Dumnezeu! luda care a fost alături de Mântuitor, care a fost unul din ucenicii 
Lui, trebuia să se pătrundă de aceste gânduri şi de acest mod de viaţă, doar el L-a 
văzut pe Mântuitor, a ştiut despre suferinţele ce ÎI aşteptau, fiindcă Domnul a 
vorbit nu o singură dată despre faptul că EI trebuie să moară, să fie răstignit. luda 
nu putea să nu ţină minte aceste cuvinte — el vedea în faţa lui pe Acela, Care viaţa 
Şi-o dă în numele adevărului lui Dumnezeu. Însă acest exemplu şi aceste cuvinte 
nu l-au mişcat pe luda. lar femeia păcătoasă, care cu siguranţă era dispreţuită de 
mulți şi nu a auzit acele cuvinte, pe care le-a auzit luda, care nu a fost atât de 
apropiată de Mântuitor, precum a fost luda, cu inima a simţit necesitatea, dorința 
de a revărsa pe Cel ce va pătimi, care mergea la moarte pentru răscumpărarea 
păcatelor neamului omenesc, totul ce a avut. 


uda se indignează şi această indignare este fixată în Evanghelia după loan. Anume 
el, şi nu oricine din apostoli, spune:” Pentru ce nu s-a vândut mirul acesta cu trei 
sute de dinari”, - iar apoi, parcă dându-și seama, adaugă: „şi să-i fi dat săracilor”. 
Dar el a zis aceasta nu pentru că îi era grijă de săraci, după cum mărturiseşte 
evanghelistul, dar a spus aşa fiindcă era fur. Anume el purta punga, unde erau banii 
tuturor apostolilor — fiecare din ei nu avea mijloace personale, dar punea în punga 
comună totul ce avea şi de acolo primea cele necesare. Anume luda era păstrătorul 
acelei pungi şi îşi întindea mâna lui păcătoasă în ea, altminteri evanghelistul nu l-ar 
fi numit fur. 


Din punctul de vedere al lui Iuda, fapta femeii era o nebunie, doar nu trebuie să dai 
cuiva, dar trebuie să iei şi, dacă e nevoie, nu doar pe cale dreaptă să iei pentru 
trudele proprii, după cum Dumnezeu a binecuvântat, căci cel ce lucrează este demn 
să primească mâncare, dar şi pe cale nedreaptă, furând, obijduind şi aducând 
suferințe altor oameni. Dar ce diferenţă este? Suferă sau nu suferă un alt om — 
principalul ca eu să mă simt bine. Acel mod de viaţă şi mod de gândire pe care le 
avea luda, a fost un mod de viaţă fără Dumnezeu şi un mod de gândire fără 
Dumnezeu, unde nu există Dumnezeu, nu există frică de Dumnezeu, nu există nici 
o idee înălțătoare — în centru este însuşi omul, pentru care sunt posibile orice fel de 
modalităţi de a-şi satisface propriile dorinţe păcătoase. 


Noi cunoaştem cum acest mod de viaţă ateu până în zilele noastre deseori se 
îmbracă în veşminte luminoase. Uneori, învinuind Biserica, se spune: de ce trebuie 
ca bisericile să aibă cupole de aur? De ce clericii care stau în faţa prestolului lui 
Dumnezeu să aibă veşminte? Poate mai bine este de vândut toate acestea şi de 
împărțit la săraci? Nu de cei săraci au grijă aceşti oameni — ei au grijă de propria 
persoană, fiindcă omul necredincios nu poate înțelege pe cel care crede în 
Dumnezeu, care se consacră lui Dumnezeu prin slujire apropiatului. Doar celui 
apropiat a turnat mir de mare preţ femeia păcătoasă şi celui apropiat a slujit, 
compătimindu-L în suferinţele şi scârbirile Lui şi astfel a slujit lui Dumnezeu. 
Când slujim lui Dumnezeu, întotdeauna ne ajung puteri să slujim şi celui apropiat, 
ne ajunge înţelepciune să ne organizăm viaţa astfel ca să împărtăşim resursele 
noastre, posibilitățile noastre, fie cele materiale, fie cele intelectuale sau 
duhovniceşti cu alți oameni. Anume acest mod de viaţă este binecuvântat de 
Dumnezeu, de aceea fiecare om este chemat la faptul de a da mai mult decât de a 
lua: „mai fericit este a da decât a lua” (Fapt. 20:35). 


Astăzi noi pomenim fapta femeii care a vărsat mir pe capul Mântuitorului şi fapta 
lui luda, care nu doar s-a indignat, privind la această jertfă — anume în acel moment 
el a luat decizia de a merge şi a-L trăda pe Mântuitor. Pomenirea acestor 
evenimente ne oferă o înţelegere clară despre faptul că neacceptarea lumii lui 
Dumnezeu, refuzul de la modul de viaţă religios trag după sine opunerea lui 
Dumnezeu şi lupta cu El. Anume în acel moment luda a devenit trădător - atunci 
când concepţia lui de viaţă şi înţelegerea lumii s-au ciocnit de o altă opinie asupra 
Vieţii şi de un alt mod de viaţă, aprinzându-şi o ură îngrozitoare, care cu nimic nu a 
putut fi oprită. Şi, după cum se ştie, el a mers pe calea urii şi contrapunerii lui 
Dumnezeu până la urmă, condamnându-L la suferinţe şi moarte. 


Nu întâmplător Domnul spune: oriunde se va propovădui Evanghelia, în toată 
lumea se va spune ce a făcut această femeie ca un exemplu măreț al slujiru lui 
Dumnezeu, ca o pildă măreaţă şi sfântă a jertfirii şi capacităţii a da de la sine celui 
apropiat, ceea ce este acceptat în ochii lui Dumnezeu ca o slujire extrem de mare 
Lui, ca aducerea de jertfă lui Dumnezeu. Noi cu toţii suntem chemaţi de povestirea 
evanghelică la o astfel de slujire lui Dumnezeu prin slujire apropiatului nostru, 
ceea este în stare, doar ea, să mântuiască sufletele noastre şi să transforme lumea 
înconjurătoare. Amin. 


Serviciul de presă al Patriarhului Moscovei şi al întregii Rusii 


Maica Gavrilia: Despre Sfânta şi marea [Miercuri] 


M.G.: Ascultând Imnul Casianei (cântat în Sfânta şi Marea marţi) «Doamne, 
femeia ceea ce căzuse în păcate multe...» nu poţi să nu te gândeşti... N-am căzut 
oare cu toţii în multe păcate? Dar cum altfel am fi putut simţi miracolul iertării 
şi dragostei Lui? Acesta este motivul pentru care noi toţi, cei ce ne închinăm 
Domnului, suntem conştienţi că fără ajutorul Lui, fără intervenţia Lui, ne-am tăvăli 


la nesfârşit în noroi. 


O, Dumnezeul meu, ţi mulţumesc! Iţi mulţumesc zi şi noapte, cu ochii deschişi 
sau închişi, cu sau fără cuvinte, vie sau moartă... 


Despre Săptămâna mare 


M.G.: Imi amintesc că, pe când nepotul meu Andrew avea şaptesprezece ani, mi-a 
spus: 


- Ah... De ce nu avem Săptămâna mare de patru sau cinci ori pe an, ca să ne intre 
în cap şi să asimilăm totul? 


Într-adevăr, Săptămâna mare ne face să contemplăm ore şi zile în şir... chiar 
neîncetat. Este ceva care transce[n |de această lume... 


(Maica Gavrilia, Asceta iubirii, Editura Episcopiei Giurgiului, 2014) 


Zorica Laţcu |[monahia Teodosia] - Pocăinţa 


Nevrednică sunt, Doamne, milostivirii Tale 
Și Ți-aş cerşi iertare, dar nu ştiu cum să cer; 
Ci Tu pricepi cuvântul din mute osanale 

Şi tâlcul rugăciunii de lacrimi şi tăceri. 


Îmi ştiu fărădelegea: greşită sunt, Stăpâne, 

Prea mult am stat cu ochii plecaţi, cătând în lut, 
Prea multe griji avut-am de zilele de mâne 

Şi n-am iertat, când rana în suflet m-a durut. 
Ți-am prea iubit făptura, de Te-am uitat pre Tine, 
Și cântecul ţărânei l-am ascultat prea mult, 

Am irosit comoara de armonii divine 

Şi glasul cel de taină eu n-am vrut să-l ascult. 


Mi-am împletit cântare din grele flori de tină, 
Am îndrăgit mirosul de verde și de crud, 

Am prea iubit amurgul, cu zarea-i de lumină 
Și turma de căpriţe, cu botul mic şi ud. 


Mi-am împletit cântarea din floare de mătasă, 
Am îndrăgit mirosul de miere şi de tei, 

Am prea iubit podoaba şi haina de mireasă, 
În zâmbetul câmpiei, mijind sub paşii mei. 


Nevrednică sunt, Doamne, milostivirii Tale, 
Căci n-am sporit talantul, pe care mi l-ai dat, 
Ci ca un rob ce-am irosit în cale 

Mulțimea milei Tale şi darul Tău bogat. 


Acum, cutremurată de taina Cinei sfinte, 
Stau, Doamne, înainte-ȚIi, în goliciunea mea, 
M-apasă greu pe umeri aducerile-aminte 

De patimile firii, de toata pofta rea. 


Din gând smerit primeşte, lisuse, rugăciunea, 
Hrăneşte-mă pe mine cu har îmbelșugat, 
Adapă-mă cu mila, îmbracă-mi goliciunea 
Cu raza de sfinţenie din chipul Tău curat. 


Să nu mă laşi, Preabune, să plec nemângâiată, 
Căci îmi cunosc păcatul şi taina Ta o ştiu 
Strig către Tine, Doamne, din inimă plecată, 
Să nu mă lepezi astăzi, ci lasă-mă să viu. 


Sfinţeşte-mă, lisuse, şi taina mi-o arată, 
Pogoară-n minte harul prin ungerea cu mir, 
Și fă să nu mă ardă văpaie-nfricoşată, 
Când buza mea de tină sorbi-va din Potir. 


Cine a fost cuvioasa Casiana, imnograful? 

Câteva însemnări importante despre Troparul din Miercurea cea mare 


Troparul de astăzi ne dă posibilitatea să ne aducem aminte cine a fost cuvioasa 
Casiana, imnograful care se prăznuiește la 7 septembrie. De asemenea în textul 
care urmează se menţionează câteva însemnări importante referitoare la Troparul 
Casianei. Casianei îi sunt atribuite în jur de 45 de lucrări, dintre care cel puțin 23 
sunt fără nici o îndoială ale ei, în timp ce celelalte au o provenienţă necunoscută. 


Biografia 
Cuvioasa Casiana (sau Kassia sau Ikasia sau Eikasia) Imnograful s-a născut între 


anii 805 - 810 în Constantinopol şi a trăit în perioada împărăției lui Teofil (829- 
842). Când a crescut a îmbinat frumuseţea trupească cu înțelepciunea ei. 


Trei cronicari bizantini, Simeon Metafrastul, Gheorghie Amartolos şi Leon Grama- 
ticul, menţionează că ea a luat parte la ceremonia alegerii de mireasă pentru împă- 
ratul Teofil, pe care a organizat-o mama lui vitregă, Eufrosina. Împăratul Teofil a 
ales-o pe Casiana de mireasă dându-i un măr de aur. 


Uimit de frumuseţea Casianei, tânărul împărat s-a apropiat de ea şi i-a spus: Din 
femeie au venit în lume cele rele, referindu-se la păcat şi la nenorocirile ce au 
urmat din călcarea poruncii de către Eva. 


Casiana, totdeauna pregătită de răspuns i-a spus împăratului: Dar tot din femeie 
izvorăsc cele mai bune, referindu-se la nădejdea mântuirii venită prin întruparea lui 
Hristos din Maica Domnului. 


Potrivit tradiției dialogul exact a fost următorul: Din femeie cele mai rele. Dar din 
femeie cele mai bune. 


Egoismul lui Teofil a fost rănit, iar rezultatul a fost respingerea Casianei şi ale- 
gerea Teodorei de soție. 


Următoarele informaţii care se păstrează despre Casiana se referă la faptul că în 
anul 843 ea a întemeiat o mănăstire cu viaţă de obşte în partea de apus a Constan- 
tinopolului, lângă zidurile cetăţii, în care ea a devenit prima stareță. Deşi mulţi 
cercetători atribuie acestei alegeri eşecul de a deveni împărăteasă, o epistolă a 
Sfântului Teodor Studitul însă atribuie alte pricini acestei întreprinderi a ei. Păstra 
o legătură strânsă cu Mănăstirea Studion din vecinătate, care avea să joace un rol 
important în reeditarea cărților liturgice bizantine ale secolelor 9 și 10, având drept 
consecință salvarea operelor ei (Kurt Sherry, p. 56). 


Potrivit tradiției, împăratul Teofil continuând să fie îndrăgostit de ea şi dorind s-o 
mai vadă, pentru ultima dată, a mers la Mănăstirea unde se afla. Casiana se afla 
singură în chilia ei, scriind cunoscutul ei Tropar, care se cântă în biserici în Sfânta 
și marea Miercuri, când s-a înștiințat de venirea suitei împărăteşti. Încă îl iubea pe 
împărat, dar fiindcă îşi afierosise viaţa lui Dumnezeu, s-a ascuns, nedorind să lase 
vechea ei patimă să biruiască râvna ei monahală. A lăsat însă pe o masă Troparul 
pe jumătate scris. 


Teofil a descoperit chilia ei și a intrat în ea singur. A căutat-o, dar nu a găsit-o. Ea 
însă îl urmărea dintr-un dulap în care se ascunsese. Teofil s-a întristat, a plâns şi s-a 
căit că pentru o clipă de mândrie a pierdut o femeie atât de frumoasă şi înţeleaptă. 
Apoi a aflat Troparul Casianei și l-a citit, după care s-a aşezat şi a adăugat un stih 
la el. Potrivit tradiţiei stihul acesta a fost: „Al căror sunet auzindu-l cu urechile Eva 
în Rai, în amiază, de frică s-a ascuns”. La plecare a observat unde era ascunsă 
Casiana, dar nu a vrut s-o descopere, respectând dorinţa ei. După plecarea împă- 
ratului Casiana a ieșit din ascunzătoarea ei, a citit adaosul împăratului, după care a 
completat Troparul. 


Această mare poetă, alcătuitoare de imne şi compozitoare a Bisericii noastre, 
A . 15 A . OA . 078 131 : 
Sfânta Casiana, a călătorit în Italia şi în Creta şi s-a stabilit la Kasos 1", unde şi-a 

sfârşit viața pământească. 


131 Di SSE PAT, 
Insulă în partea sudică a Mării Egee. 


După moartea ei, trupul i-a fost pus într-o raclă de marmură şi aşezat într-un para- 
clis, care era închinat numelui ei. Astăzi se păstrează racla şi mozaicul bizantin din 
secolul 9. De asemenea în acel paraclis există o placă inclusă în perete cu semnul 
Crucii pe ea şi cu data de 890 d. Hr. După informațiile primite de la locuitorii din 

Kasos, osemintele Cuvioasei au fost duse în Ikaria '?. 


Cu toate că pomenirea ei nu este menţionată în nici un sinaxar, locuitorii din 
Kasos, datorită înrudirii numelui ei cu insula lor, au fixat pomenirea ei la 7 
septembrie, iar Gheorghie Sassos Kasiotul a alcătuit o Slujbă a ei, care a fost 
publicată în Alexandria în 1889 în tipografia de acolo numită „Metarritmiseos”. 
Lucru ciudat este că această slujbă a fost afierosită patriarhului Sofronie al 
Alexandriei, care a dat-o spre tipărire mitropolitului Ghermanos al Thebaidei (la 1 
Septembrie 1889) şi astfel, s-a oficializat într-un anumit fel canonizarea Casianei 
de către Biserica Alexandriei, aşa cum doreau locuitorii insulei Kasos. 


Prezența Casianei i-a umbrit pe imnografii şi compozitorii epocii ei, deoarece 
dobândise faima de femeie compozitoare celebră (scria şi cântările şi melodia) în 
istoria muzicii bizantine. Având un talent deosebit, inteligență, sensibilitate şi o 
bogăţie de exprimare, s-a distins în domeniul uehovpyiac ( la aceasta a ajutat-o 
marea ei cultură, pe care obârșia ei nobilă i-a îngăduit s-o dobândească). De aceea 
şi lucrarea ei este diacronică şi totdeauna actuală, mişcând sufletește mai ales 
lumea ortodoxă. 


Casianei îi sunt atribuite în jur de 45 de lucrări, dintre care cel puţin 23 sunt fără 
nici O îndoială ale ei, în timp ce celelalte au o provenienţă necunoscută. De aseme- 
nea a alcătuit melodiile multor texte ale diferiților imnografi. 


Dintre cele mai cunoscute tropare, cel mai renumit este: „Doamne, femeia ceea ce 
căzuse în păcate multe...” pe glasul 8, care se cântă în biserici în Sfânta şi marea 
Miercuri, precum și irmoasele de la Cântarea 1 şi Cântarea 5 a Canonului din 
Sâmbăta mare: „Pe Cel ce a acoperit cu valul mării oarecând...” şi: „Lumina cea 
neînserată a dumnezeieștii Tale arătări...”. 


Cea mai mare parte a operei sale este constituită din stihiri la Sfinţi. Tot ei 1 se 
atribuie şi multe slave, printre care şi o slavă renumită la Naşterea Domnului: 
„August singur stăpânitor...” pe glasul 2. 


132 sa a = SE 
Insulă în partea răsăriteană a Mării Egee. 


Potrivit bizantinologului K. Krumbacher „Casiana a fost o personalitate renumită şi 
opera ei se distinge printr-o inițiativă puternică, cultură profundă, convingere şi 
îndrăzneală. Avea un simţământ adânc şi o deosebită evlavie”. Şi Sofronie Evstra- 
tiadis, referindu-se la opera ei, scrie că „este caracterizată de o muzicalitate care te 
îndulceşte şi de care nu te mai saturi”. 


Câteva însemnări importante referitoare la Troparul Casianei. Mulţi creştini cred 
(în mod greşit) că autoarea, Casiana, a fost o femeie păcătoasă şi stricată, şi că 
scriind despre femeia desfrânată din Evanghelie, a găsit prilej să vorbească despre 
sine. Însă așa cum citim în viaţa ei, aceasta nu se vede de nicăieri. Casiana a fost o 
monahie cuvioasă din Bizanţ, înzestrată cu un talent poetic uimitor. În locul porfirii 
împărăteşti a preferat chipul smerit de monahie şi a scris multe imnuri. 


Aşadar, cine este femeia păcătoasă despre care vorbesc toate troparele din 
Miercurea cea mare? La întrebarea aceasta destui răspund (greşit) că, devreme ce 
nu este cuvioasa Casiana, atunci femeia păcătoasă şi stricată trebuie să fie Maria 
Magdalena. Adevărul însă este că Maria Magdalena nu a fost niciodată stricată şi 
desfrânată, ci a fost o ființă care pătimea și a fost vindecată de Hristos. Evan- 
ghelistul Luca spune limpede despre Maria Magdalena: „Şi cei doisprezece erau cu 
EI; şi unele femei care fuseseră vindecate de duhuri rele şi de boli: Maria, numită 

Magdalena, din care ieşiseră şapte demoni” !*”. Deci, Maria Magdalena a fost 
demo-nizată, iar Hristos a scos demonii din ea, precum a scos demonii din atâţia 
oameni. 


Dar atunci cine este desfrânata care a uns cu mir picioarele lui Hristos, desfrânata 
despre care vorbesc troparele din Miercurea mare? Femeia păcătoasă şi stricată, 
cea care a uns picioarele cu mir picioarele lui Hristos, nu ne este cunoscută, este 
anonimă. Aţi auzit în vreun tropar despre numele desfrânatei? Aţi citit la evan- 
ghelistul Luca, care descrie scena, că se vorbeşte undeva despre numele ei? Nu! 
Este caracteristic faptul că apostolii, în timp ce nu-şi ascundeau propriile lor need- 
săvârşiri şi căderi, când vorbesc despre marii păcătoşi care se pocăiesc, nu le 
menţionează numele, fiindcă nu vor să-i înjosească. 


Troparul Casianei 


Doamne, femeia ceea ce căzuse în păcate multe, simțind Dumnezeirea Ta, luând 
rânduială de mironosiţă şi tânguindu-se a adus Ție mir mai înainte de îngropare, 


153 Luca 6 2, 


zicând: Vai mie! Că noapte îmi este mie înfierbântarea desfrâului, şi întunecată şi 
fără de lună pofta păcatului. Primeşte izvoarele lacrimilor mele, Cel ce scoţi cu 
norii apă din mare; pleacă-Te spre suspinurile inimii mele, Cel ce ai plecat cerurile 
cu nespusa plecăciune. Ca să sărut prea curatele Tale picioare şi să le şterg pe ele 
iarăşi cu părul capului meu. Al căror sunet auzindu-l cu urechile Eva în Rai, în 
miazăzi, de frică s-a ascuns. Cine va cerceta mulțimea păcatelor mele şi adâncurile 
judecăților Tale, Mântuitorule de suflete, Izbăvitorul meu? Să nu mă treci cu vede- 
rea pe mine, roaba Ta, Cel ce ai nemăsurată milă. 


Doamne, femeia ceea ce căzuse (Triod) - Psalţii Măn. Radu Vodă: 
https://www.youtube.com/watch?v=19GW ReSij3s 


Sursa: https://marturieathonita.ro/cine-a-fost-cuvioasa-casiana-imnograful/ 


Ungerea din Betania 


paper me 

Ungerea din Betania (Mt. XXVI, 6-13; Mc. XIV, 3-9; In. XII, 1-8). Evanghelistul 
întrerupe pentru moment, descrierea complotului, ca să intercaleze o scenă petre- 
cută în Betania, cu câteva zile mai înainte, şi anume: ungerea cu mir, de către 
Maria, sora lui Lazăr. 


Evanghelistul Matei care nu prezintă totdeauna evenimentele în ordine crono- 
logică, ci uneori le sistematizează, prezintă acum un episod, pentru însemnătatea 
lui simbolică, înainte de moartea şi îngroparea Domnului. 


Deci venind în Betania, „cu şase zile înainte de Paşti” (In. XII, 1), Domnul va fi 
găzduit în casa lui Lazăr. În seara zilei următoare, în ajunul intrării solemne în 
Ierusalim, ia parte la o masă dată în cinstea lui de către Simon Leprosul, un om 
bolnav de lepră, pe care îl vindecase Domnul. Era de față Lazăr, cel înviat din 
morţi, care „şedea la masă” (In. XII,: 1) şi surorile lui, Marta şi Maria, care vor fi 
ajutat gazda la servirea mesei. La un moment dat, Maria se apropie de lisus și în 
semn de venerație, aducând un vas de alabastru plin cu mir de nard, îl toarnă pe 
capul lui lisus (In. XII, 3). 


Mirul de nard era un parfum foarte scump, care se prepara din rădăcinile și tulpina 
unei plante ce creştea prin părțile Indiei, în regiunea munţilor Himalaia. Cum 
această plantă creştea în ţări foarte îndepărtate de Palestina, de unde se aducea cu 
caravanele, prețul mirului era deosebit de scump. Un centru renumit pentru 
fabricarea mirului de nard era şi Tarsul Ciliciei. Pentru a se putea păstra multă 


vreme, nealterat, el se punea în vase speciale de alabastru. Alabastrul este o piatră 
deosebit de frumoasă, care se găsea din abundență în Asia Mică, în apropierea 
Damascului, în India, lângă Theba în Egipt. Forma cea mai obişnuită a vaselor de 
alabastru în care aveau să se păstreze mirurile, era cea a unui con sau corn, cu gâtul 
foarte strâmt, pentru a se evita evaporarea sau risipa. După ce se umplea cu mir 
până sus, gâtul îngust se închidea ermetic și se sigila. Conţinutul acestor vase putea 
fi golit dintr-odată numai spărgându-se. 


Gestul Mariei exprima, deci, spontaneitatea unei neasemuite generozităţi față de 
Mântuitorul, care-i făcuse atâta bine, înviindu-i fratele şi „vestindu-i cuvintele 
vieţii veșnice” (Le. X, 39-42). În primul moment, toţi cei prezenți vor fi aprobat, în 
tăcere, fapta Mariei „fiindcă ştiau că izvorâse dintr-un sentiment de înalță admi- 
rație pentru Domnul lisus Hristos. Numai luda găsește cuvinte de reprobare: 
„pentru ce nu s-a vândut mirul acesta cu trei sute de dinari şi să-i fi dat săracilor?”. 
(In. XIL4). 


Obiecţiunea lui luda a făcut o impresie penibilă şi a indispus pe cei prezenţi. Era 
nu numai jignitoare pentru Domnul lisus, dar şi nepotrivită, întrucât mirul 
aparținea Mariei şi nu era dreptul lui de a stabili ce utilizare să-i dea. Totodată, „nu 
îi era lui grija de săraci, ci el purta punga și lua din ce se spunea în ea” notează 
apostolul Ioan, cel care îi cunoștea foarte bine caracterul (In XII, 6). 


Domnul, însă, ia apărarea femeii şi spune: „pentru ce faceţi supărare femeii? Că 
lucru bun a făcut ea pentru Mine. Pe săraci pururea îi aveţi cu voi..., ea însă a 
turnat mirul acesta pe trupul Meu, pentru înmormântarea Mea?” Cuvintele 
Mântuitorului arată, mai întâi, că atâta vreme cât va exista omenirea, vor fi săraci 
și, deci, vor avea posibilitatea de a-i milui. Însă gestul femeii avea o semnificaţie 
adâncă; îl pregătea pentru înmormântare (II Cronici XVI, 14; Is. LIII, 9). Cu 
această faptă, Maria şi-a legat, pentru totdeauna, numele de moartea răscum- 
părătoare a Domnului; De aceea, „oriunde se va vesti Evanghelia, în toată lumea, 
se va spune şi ceea cea făcut ea”, zice Mântuitorul (Mt. XXVI,13). 


Pr. Conf. Dr. Dionisie Stamatoiu, Patimile Mântuitorului după Sfintele Evanghelii, 
în rev. Mitropolia Olteniei, an 2000, nr. 1-2. 


Sfânta şi marea Joi 


Sfânta şi marea Joi este închinată amintirii a patru evenimente deosebite din 
viața Mântuitorului: 

spălarea picioarelor ucenicilor; 

Cina cea de Taină; 

rugăciunea din Grădina Ghetsimani; şi 

începutul Patimilor prin vinderea Domnului de către Iuda. 


Joi dimineaţă se săvârşeşte Sfânta Liturghie, împreună cu Vecernia acestei zile, 
pomenind şi actualizând Cina cea de Taină în cadrul căreia Mântuitorul Hristos a 
instituit Dumnezeiasca Liturghie, împărtăşindu-i pe Apostolii Săi cu Trupul şi 
Sângele Său, sub chipul pâinii şi al vinului. 


În această Sfântă şi mare zi de Joi, înainte de începerea Cinei, lisus a spălat, în 
semn de mare smerenie slujitoare, picioarele ucenicilor Săi, începând cu luda 
vânzătorul şi sfârșind cu Petru. Prin aceasta a vrut să le aducă aminte ucenicilor să 
nu umble după întâietăţi, dându-Se EI Însuşi pildă: “Cel care vrea să fie întâiul să 
fie slujitorul tuturor”. 


Totodată, spălarea picioarelor ucenicilor închipuie Taina Sfintei Spovedanii, 
fără de care nimeni nu se poate mântui, nici împărtăşi. 


Spălând şi picioarele lui Iuda cel care L-a vândut pe 30 de arginţi, Mântuitorul îl 
cheamă înapoi, îi arată dragoste, îi spală păcatul, numai să-l mărturisească; dar 
luda nu se căieşte, nu-şi spune păcatul, nu se smereşte, nu se foloseşte. Picioarele 
lui sunt în mâna Domnului, iar inima în mâna diavolului. lisus, sărutându-i 
picioarele îl primeşte înapoi, iar Iuda, sărutându-L pe obraz, ÎL vinde la arhierei... 


După ce îi spală cu apă (îi pregăteşte prin smerenie şi prin spovedanie), lisus îi 
împărtăşeşte, mai înainte de despărțire, pe ucenicii Săi, ca să poată rezista marilor 
ispite ce le stăteau înainte. 


Cina cea de Taină este o mare taină, este o jertfă de dragoste, este prima 
Liturghie creştină săvârşită de Însuşi Domnul nostru lisus Hristos. Cina cea de 
Taină este ultimul popas duhovnicesc al lui lisus, este un prilej de reculegere 
pentru ucenici; este un loc tainic de întâlnire, de vorbire şi de despărţire al lui 
Hristos de ucenicii Săi, cărora le dă ultimele sfaturi şi porunci. 


După ce s-au petrecut toate acestea, este marcat începutul momentelor grave ale 
patimilor. Sfintele Evanghelii ne relatează că Iisus, împreună cu ucenicii, ieşind de 
la Cină s-a îndreptat către Grădina Ghetsimani, loc în care deseori obişnuia să se 
roage. 


Îi lasă pe ucenici în vale iar El urcă mai sus şi singur fiind, se concentrează adânc 
şi se roagă de trei ori - cu sudori de sânge - Tatălui ceresc să treacă paharul 
suferințelor de la EI, dacă este cu putinţă. Voia Sa însă era să împlinească voia 
Tatălui: "Nu voia Mea, ci voia Ta să se împlinească”. 


Este rugăciunea la care e bine să ne gândim şi noi atunci când ne rugăm. 
Rugăciunea noastră Să fie cât mai adâncă, totală, iar cererea noastră principală 
să fie aceasta: „Doamne, să se împlinească toate nu după cum vreau eu, ci după 
cum voieşti Tu”. 


Mai pomenim în această zi vânzarea şi arestarea Mântuitorului Hristos în Grădina 
Ghetsimani, când luda L-a vândut sărutându-L, ca cei care veniseră după EI să Il 
recunoască. 


În faţa Sfântului Potir noi ne luăm angajamentul de a nu-L trăda pe Dumnezeu: 


"Nu-ţi voi da sărutare ca luda, nu voi spune Taina Ta vrăjmaşilor Tăi, ci ca 
tâlharul mărturisindu-mă, Strig Ţie: Pomeneşte-mă, Doamne, întru împărăţia 
Ta!" 


Denia din seara Joii Mari este marcată de citirea celor 12 Evanghelii, care relatează 
şi actualizează toate suferinţele răbdate de Mântuitorul Hristos pentru noi, precum 
şi de scoaterea solemnă a Sfintei Cruci în mijlocul bisericii, ca imagine a 
Răstignirii Domnului, pentru a se închina înaintea ei toţi credincioşii. 


Denia celor 12 Evanghelii este slujba în care participăm împreună cu Domnul la 
arestarea, judecarea, condamnarea, batjocorirea şi răstignirea Mântuitorului. Şi 
toate acestea nu le-a suferit pentru vreun păcat personal, ci pentru păcatele noastre 
şi în locul nostru. Dumnezeu, Creatorul lumii, primeşte să fie scuipat şi bătut de 
mâinile creaturii... 


Să nu lipsim în seara aceasta de la biserică, să nu II lăsăm şi noi singur pe Domnul 
în drumul Său spre Golgota, de Răstignirea căruia toată natura se cutremură, mai 
puţin omul... 


Să ne întâlnim toţi pe drumul Golgotei şi să alinăm şi noi puţin din durerea Lui, 


prin dragostea noastră! 


Lecturile evanghelice din Sfânta şi marea Joi la Utrenie şi la Sfânta 
Evanghelie 


Luca 22, 1-39 


1„Şi se apropia sărbătoarea Azimelor, care se chema Paşti. 

2.Și arhiereii şi cărturarii căutau cum să-L omoare; căci se temeau de popor. 
3.,Și a intrat satana în luda, cel numit Iscarioteanul, care era din numărul celor 
doisprezece. 

4.Și, ducându-se, el a vorbit cu arhiereii şi cu căpeteniile oastei, cum să-L dea în 
mâinile lor. 

5.Și ei s-au bucurat şi s-au învoit să-i dea bani. 

6.Şi el a primit şi căuta prilej să-L dea lor, fără ştirea mulțimii. 

7.AȘi a sosit ziua Azimelor, în care trebuia să se jertfească Paştile. 

8..Și a trimis pe Petru şi pe Ioan, zicând: Mergeţi şi ne pregătiţi Paştile, ca să 
mâncăm. 

9.Iar ei I-au zis: Unde voieşti să pregătim? 

10.lar EI le-a zis: Iată, când veţi intra în cetate, vă va întâmpina un om ducând 
un urcior cu apă; mergeţi după el în casa în care va intra. 

11.Şi spuneţi stăpânului casei: Învățătorul îţi zice: Unde este încăperea în care 
să mănânc Paştile cu ucenicii mei? 

12.,Şi acela vă va arăta un foişor mare, aşternut; acolo să pregătiți. 

13.lar, ei, ducându-se, au aflat precum le spusese şi au pregătit Paştile. 

14.Şi când a fost ceasul, S-a aşezat la masă, şi apostolii împreună cu EL. 

15.Și a zis către ei: Cu dor am dorit să mănânc cu voi acest Paşti, mai înainte de 
patima Mea, 

16.Căci zic vouă că de acum nu-l voi mai mânca, până când nu va fi desăvârşit 
în împărăţia lui Dumnezeu. 

17.Și luând paharul, mulțumind, a zis: Luaţi acesta şi împărțiţi-l între voi; 

18.Că zic vouă: Nu voi mai bea de acum din rodul viței, până ce nu va veni 
împărăţia lui Dumnezeu. 

19.Și luând pâinea, mulțumind, a frânt şi le-a dat lor, zicând: Acesta este Trupul 
Meu care se dă pentru voi; aceasta să faceţi spre pomenirea Mea. 

20. Asemenea şi paharul, după ce au cinat, zicând: Acest pahar este Legea cea 
nouă, întru Sângele Meu, care se varsă pentru voi. 

21.Dar iată, mâna celui ce Mă vinde este cu Mine la masă. 

22.Și Fiul Omului merge precum a fost orânduit, dar vai omului aceluia prin 
care este vândut! 


23.lar ei au început să se întrebe, unul pe altul, cine dintre ei ar fi acela, care 
avea să facă aceasta? 


24.Și s-a iscat între ei şi neînțelegere: cine dintre ei se pare că e mai mare? 
25.lar EI le-a zis: Regii neamurilor domnesc peste ele şi se numesc binefăcători. 
26.Dar între voi să nu fie astfel, ci cel mai mare dintre voi să fie ca cel mai tânăr, 
şi căpetenia ca acela care slujeşte. 

27.Căci cine este mai mare: cel care stă la masă, sau cel care slujeşte? Oare, nu 
cel ce stă la masă? lar Eu, în mijlocul vostru, sunt ca unul ce slujeşte. 

28.,Și voi sunteţi aceia care aţi rămas cu Mine în încercările Mele. 

29.Și Eu vă rânduiesc vouă împărăție, precum Mi-a rânduit Mie Tatăl Meu, 
30.Ca să mâncaţi şi să beţi la masa Mea, în împărăţia Mea şi să şedeţi pe tronuri, 
judecând cele douăsprezece seminţii ale lui Israel. 


31.4Şi a zis Domnul: Simone, Simone, iată satana v-a cerut să vă cearnă ca pe 
grâu; 

32.lar Eu M-am rugat pentru tine să nu piară credinţa ta. Şi tu, oarecând, 
întorcându-te, întăreşte pe fraţii tăi. 

33.lar el I-a zis: Doamne, cu Tine sunt gata să merg şi în temniţă şi la moarte. 
34.lar lisus i-a zis: Zic ţie, Petre, nu va cânta astăzi cocoşul, până ce de trei ori 
te vei lepăda de Mine, că nu Mă cunoşti. 


35.,Și le-a zis: Când v-am trimis pe voi fără pungă, fără traistă şi fără 
încălțăminte, aţi avut lipsă de ceva? lar ei au zis: De nimic. 

36..Și EI le-a zis: Acum însă cel ce are pungă să o ia, tot aşa şi traista, şi cel ce nu 
are sabie să-şi vândă haina şi să-şi cumpere. 

37.Căci vă spun că trebuie să se împlinească întru Mine Scriptura aceasta: "Şi 
cu cei fără de lege s-a socotit”, căci cele despre Mine au ajuns la sfârşit. 

38.lar ei au zis: Doamne, iată aici două săbii. Zis-a lor: Sunt de ajuns. 

39.,Și, ieşind, s-a dus după obicei în Muntele Măslinilor, şi ucenicii l-au urmat. 


Matei 26, 2-20 


2.Știţi că peste două zile va fi Paştile şi Fiul Omului va fi dat să fie răstignit. 

3. Atunci arhiereii şi bătrânii poporului s-au adunat în curtea arhiereului, care 
se numea Caiafa. 

4.Şi împreună S-au Sfătuit ca să prindă pe lisus, cu vicleşug, şi să-L ucidă. 


5.Dar ziceau: Nu în ziua praznicului, ca să nu se facă tulburare în popor. 


6.Fiind lisus în Betania, în casa lui Simon Leprosul, 

7.S-a apropiat de EI o femeie, având un alabastru cu mir de mare preţ, şi l-a 
turnat pe capul Lui, pe când şedea la masă. 

8..Și văzând ucenicii, s-au mâniat şi au zis: De ce risipa aceasta? 

9.Căci mirul acesta se putea vinde scump, iar banii să se dea săracilor. 

10.Dar lisus, cunoscând gândul lor, le-a zis: Pentru ce faceţi supărare femeii? 
Căci lucru bun a făcut ea faţă de Mine. 

11.Căci pe săraci totdeauna îi aveţi cu voi, dar pe Mine nu Mă aveţi totdeauna; 
12.Că ea, turnând mirul acesta pe trupul Meu, a făcut-o spre îngroparea Mea. 
13. Adevărat zic vouă: Oriunde se va propovădui Evanghelia aceasta, în toată 
lumea, se va spune şi ce-a făcut ea, spre pomenirea ei. 


I4.Atunci unul din cei doisprezece, numit luda Iscarioteanul, ducându-se la 
arhierei, 

15.A zis: Ce voiţi să-mi daţi şi eu Îl voi da în mâinile voastre? lar ei i-au dat 
treizeci de arginți. 

16.Şi de atunci căuta un prilej potrivit ca să-L dea în mâinile lor. 


17.În cea dintâi zi a Azimelor, au venit ucenicii la lisus şi L-au întrebat: Unde 
voieşti să- Ţi pregătim să mănânci Paştile? 

18.lar EI a zis: Mergeţi în cetate, la cutare şi spuneţi-i: Învățătorul zice: T impul 
Meu este aproape; la tine vreau să fac Paştile cu ucenicii Mei. 

19.,Şi ucenicii au făcut precum le-a poruncit lisus şi au pregătit Paştile. 

20.lar când s-a făcut seară, a şezut la masă cu cei doisprezece ucenici. 


Ioan 13, 3-17 


3. lisus, ştiind că Tatăl I-a dat Lui toate în mâini şi că de la Dumnezeu a ieşit şi 
la Dumnezeu merge, 

4.5-a sculat de la Cină, S-a dezbrăcat de haine şi, luând un ştergar, S-a încins cu 
el. 

5.După aceea a turnat apă în vasul de spălat şi a început să spele picioarele 
ucenicilor şi să le şteargă cu ştergarul cu care era încins. 

G.A venit deci la Simon Petru. Acesta I-a zis: Doamne, oare Tu să-mi speli mie 
picioarele? 

7.A răspuns Iisus şi i-a zis: Ceea ce fac Eu, tu nu ştii acum, dar vei înţelege după 
aceasta. 


8.Petru I-a zis: Nu-mi vei spăla picioarele în veac. lisus i-a răspuns: Dacă nu te 
voi spăla, nu ai parte de Mine. 

9.Zis-a Simon Petru Lui: Doamne, spală-mi nu numai picioarele mele, ci şi 
mâinile şi capul. 

10.lisus i-a zis: Cel ce a făcut baie n-are nevoie să-i fie spălate decât picioarele, 
căci este curat tot. Şi voi sunteţi curaţi, însă nu toți. 

11.Că ştia pe cel ce avea să-L vândă; de aceea a zis: Nu toţi sunteţi curați. 
12.După ce le-a spălat picioarele şi Şi-a luat hainele, S-a aşezat iar la masă şi le- 
a zis: Înţelegeţi ce v-am făcut Eu? 

13. Voi Mă numiţi pe Mine: Învățătorul şi Domnul, şi bine ziceţi, căci sunt. 
14.Deci dacă Eu, Domnul şi Învățătorul, v-am spălat vouă picioarele, şi voi 
sunteţi datori ca să vă spălaţi picioarele unii altora; 

15. Că v-am dat vouă pildă, ca, precum v-am făcut Eu vouă, Să faceţi şi voi. 

16. Adevărat, zic vouă: Nu este sluga mai mare decât stăpânul său, nici solul mai 
mare decât cel ce l-a trimis pe el. 

17. Când ştiţi acestea, fericiţi sunteţi dacă le veţi face. 


Matei 26, 21-39 


21.Şi pe când mâncau, lisus a zis: Adevărat grăiesc vouă, că unul dintre voi Mă 
va vinde. 

22.Și ei, întristându-se foarte, au început să-I zică fiecare: Nu cumva eu sunt, 
Doamne? 

23.lar EI, răspunzând, a zis: Cel ce a întins cu Mine mâna în blid, acela Mă va 
vinde. 

24. Fiul Omului merge precum este scris despre El. Vai, însă, acelui om prin care 
Fiul Omului se vinde! Bine era de omul acela dacă nu se năştea. 

25.Și luda, cel ce L-a vândut, răspunzând a zis: Nu cumva Sunt eu, 
Învăţătorule? Răspuns-a lui: Tu ai zis. 

26.lar pe când mâncau ei, lisus, luând pâine şi binecuvântând, a frânt şi, dând 
ucenicilor, a zis: Luaţi, mâncaţi, acesta este trupul Meu. 

27.Și luând paharul şi mulțumind, le-a dat, zicând: Beţi dintru acesta toți, 

28.Că acesta este Sângele Meu, al Legii celei noi, care pentru mulţi se varsă spre 
iertarea păcatelor. 

29..Și vă spun vouă că nu voi mai bea de acum din acest rod al viței până în ziua 
aceea când îl voi bea cu voi, nou, întru împărăţia Tatălui Meu. 

30..Și după ce au cântat laude, au ieşit la Muntele Măslinilor. 

31.Atunci lisus le-a zis: Voi toţi vă veţi sminti întru Mine în noaptea aceasta căci 
scris este: "Bate-voi păstorul şi se vor risipi oile turmei". 

32.Dar după învierea Mea voi merge mai înainte de voi în Galileea. 


33. lar Petru, răspunzând, I-a zis: Dacă toţi se vor sminti întru Tine, eu niciodată 
nu mă voi Sminti. 

34.Zis-a lisus lui: Adevărat zic ţie că în noaptea aceasta, mai înainte de a cânta 
cocoşul, de trei ori te vei lepăda de Mine. 

35.Petru i-a zis: Şi de ar fi să mor împreună cu Tine, nu mă voi lepăda de Tine. 
Și toţi ucenicii au zis la fel. 

36. Atunci lisus a mers împreună cu ei la un loc ce se cheamă Ghetsimani şi a zis 
ucenicilor: Şedeţi aici, până ce Mă voi duce acolo şi Mă voi ruga. 

37.4Și luând cu Sine pe Petru şi pe cei doi fii ai lui Zevedeu, a început a Se 
întrista şi a Se mâhni. 

38.Atunci le-a zis: Întristat este sufletul Meu până la moarte. Rămâneţi aici şi 
privegheaţi împreună cu Mine. 

39.Și mergând puţin mai înainte, a căzut cu faţa la pământ, rugându-Se şi 
zicând: Părintele Meu, de este cu putinţă, treacă de la Mine paharul acesta! Însă 
nu precum voiesc Eu, ci precum Tu voieşti. 


Luca 22, 43-44 


43.lar un înger din cer s-a arătat Lui şi-L întărea. 
44.lar EI, fiind în chin de moarte, mai Stăruitor Se ruga. Și sudoarea Lui s-a 
făcut ca picături de sânge care picurau pe pământ. 


Matei 26, 40-75 


40.Şi a venit la ucenici şi i-a găsit dormind şi i-a zis lui Petru: Aşa, n-aţi putut un 
ceas să privegheaţi cu Mine! 

41.Privegheaţi şi vă rugaţi, ca să nu intraţi în ispită. Căci duhul este osârduitor, 
dar trupul este neputincios. 

42. Iarăşi ducându-se, a doua oară, s-a rugat, zicând: Părintele Meu, dacă nu 
este cu putinţă să treacă acest pahar, ca să nu-l beau, facă-se voia Ta. 

43..Și venind iarăşi, i-a aflat dormind, căci ochii lor erau îngreuiaţi. 

44.Şi lăsându-i, S-a dus iarăşi şi a treia oară S-a rugat, acelaşi cuvânt zicând. 

45. Atunci a venit la ucenici şi le-a zis: Dormiţi de acum şi vă odihniţi! lată s-a 
apropiat ceasul şi Fiul Omului va fi dat în mâinile păcătoşilor. 

46.Sculaţi-vă să mergem, iată s-a apropiat cel ce M-a vândut. 

47.Şi pe când vorbea încă, iată a sosit luda, unul dintre cei doisprezece, şi 
împreună cu el mulțime multă, cu săbii şi cu ciomege, de la arhierei şi de la 
bătrânii poporului. 


48. lar vânzătorul le-a dat semn, zicând: Pe care-L voi săruta, Acela este: puneţi 
mâna pe EL. 

49.Şi îndată, apropiindu-se de lisus, a zis: Bucură-Te, Învăţătorule! Şi L-a 
sărutat. 

50.lar lisus i-a zis: Prietene, pentru ce ai venit? Atunci ei, apropiindu-se, au pus 
mâinile pe lisus şi L-au prins. 

51.Și iată, unul dintre cei ce erau cu lisus, întinzând mâna, a tras sabia şi, lovind 
pe sluga arhiereului, i-a tăiat urechea. 

52.Atunci lisus i-a zis: Întoarce sabia ta la locul ei, că toţi cei ce scot sabia, de 
sabie vor pieri. 

53..Sau ţi se pare că nu pot să rog pe Tatăl Meu şi să-Mi trimită acum mai mult 
de douăsprezece legiuni de îngeri? 

54.Dar cum se vor împlini Scripturile, că aşa trebuie să fie? 

55.În ceasul acela, a zis lisus mulțimilor: Ca la un tâlhar aţi ieşit cu săbii şi cu 
ciomege, ca să Mă prindeți. În fiecare zi şedeam în templu şi învăţam şi n-aţi pus 
mâna pe Mine. 

56.Dar toate acestea s-au făcut ca să se împlinească Scripturile proorocilor. 
Atunci toți ucenicii, lăsându-L, au fugit. 

57.lar cei care au prins pe lisus L-au dus la Caiafa arhiereul, unde erau adunaţi 
cărturarii şi bătrânii. 

58.Iar Petru Îl urma de departe până a ajuns la curtea arhiereului şi, intrând 
înăuntru, şedea cu slugile, ca să vadă sfârşitul. 

59.Iar arhiereii, bătrânii şi tot sinedriul căutau mărturie mincinoasă împotriva 
lui lisus, ca să-L omoare. 

60.Şi n-au găsit, deşi veniseră mulți martori mincinoşi. Mai pe urmă însă au 
venit doi şi au spus: 

61.Acesta a zis: Pot să dărâm templul lui Dumnezeu şi în trei zile să-l clădesc. 
62.Și, sculându-se, arhiereul I-a zis: Nu răspunzi nimic la ceea ce mărturisesc 
aceştia împotriva Ta? 

63.Dar lisus tăcea. Și arhiereul I-a zis: Te jur pe Dumnezeul cel viu, să ne spui 
nouă de eşti Tu Hristosul, Fiul lui Dumnezeu. 

64.lisus i-a răspuns: Tu ai zis. Și vă spun încă: De acum veţi vedea pe Fiul 
Omului şezând de-a dreapta puterii şi venind pe norii cerului. 

65. Atunci arhiereul şi-a sfâşiat hainele, zicând: A hulit! Ce ne mai trebuie 
martori? lată acum aţi auzit hula Lui. 

66.Ce vi se pare? Iar ei, răspunzând, au zis: Este vinovat de moarte. 

67.Şi au scuipat în obrazul Lui, bătându-L cu pumnii, iar unii Îi dădeau palme, 
68.Zicând: Prooroceşte-ne, Hristoase, cine este cel ce Te-a lovit. 


69.lar Petru şedea afară, în curte. Și o slujnică s-a apropiat de el, zicând: Şi tu 
erai cu lisus Galileianul. 
70.Dar el s-a lepădat înaintea tuturor, zicând: Nu ştiu ce zici. 


Matei 27, 1-2 


I.lar făcându-se dimineaţă, toți arhiereii şi bătrânii poporului au ţinut Sfat 
împotriva lui lisus, ca să-L omoare. 
2.Și, legându-L, L-au dus şi L-au predat dregătorului Ponţiu Pilat. 


La spălarea picioarelor: loan 13, 1-11 


I.lar înainte de sărbătoarea Paştilor, ştiind lisus că a sosit ceasul Lui, ca să 
treacă din lumea aceasta la Tatăl, iubind pe ai Săi cei din lume, până la sfârşit i- 
a iubit. 

2.Și făcându-se Cină, şi diavolul punând în inima lui luda fiul lui Simon 
Iscarioteanul, ca să-l vândă, 

3. lisus, ştiind că Tatăl I-a dat Lui toate în mâini şi că de la Dumnezeu a ieşit şi 
la Dumnezeu merge, 

4.5-a sculat de la Cină, S-a dezbrăcat de haine şi, luând un ştergar, S-a încins cu 
el. 

5.După aceea a turnat apă în vasul de spălat şi a început să spele picioarele 
ucenicilor şi să le şteargă cu ştergarul cu care era încins. 

G.A venit deci la Simon Petru. Acesta I-a zis: Doamne, oare Tu să-mi speli mie 
picioarele? 

7.A răspuns Iisus şi i-a zis: Ceea ce fac Eu, tu nu ştii acum, dar vei înţelege după 
aceasta. 

8.Petru I-a zis: Nu-mi vei spăla picioarele în veac. lisus i-a răspuns: Dacă nu te 
voi spăla, nu ai parte de Mine. 

9.Zis-a Simon Petru Lui: Doamne, spală-mi nu numai picioarele mele, ci şi 
mâinile şi capul. 

10.lisus i-a zis: Cel ce a făcut baie n-are nevoie să-i fie spălate decât picioarele, 
căci este curat tot. Și voi sunteţi curaţi, însă nu toți. 

11.Că ştia pe cel ce avea să-L vândă; de aceea a zis: Nu toţi sunteţi curaţi. 


După spălarea picioarelor: Ioan 13, 12-17 


12.După ce le-a spălat picioarele şi Şi-a luat hainele, S-a aşezat iar la masă şi le- 
a zis: Inţelegeţi ce v-am făcut Eu? 


13. Voi Mă numiţi pe Mine: Învățătorul şi Domnul, şi bine ziceţi, căci sunt. 
14.Deci dacă Eu, Domnul şi Învățătorul, v-am spălat vouă picioarele, şi voi 
sunteţi datori ca să vă spălaţi picioarele unii altora; 

15.Că v-am dat vouă pildă, ca, precum v-am făcut Eu vouă, Să faceţi şi voi. 

16. Adevărat, zic vouă: Nu este sluga mai mare decât stăpânul său, nici solul mai 
mare decât cel ce l-a trimis pe el. 

17. Când ştiţi acestea, fericiţi sunteţi dacă le veţi face. 


Sinaxar - În sfânta şi marea zi de Joi din Săptămâna Patimilor 


Apoi S-a depărtat de ei ca la o aruncătură de piatră, a 
îngenuncheat, și a început să Se roage, zicând: "lată, 

] dacă voiești, depărtează paharul acesta de la Mine! 

[i Totuşi, facă-se nu voia Mea, ci a Ta." Atunci ] s-a arătat ; 
un înger din cer, ca să-L. întărească. A ajuns într-un chin 
ca de moarte, și a început să Se roage și mai fierbinte; și 
sudoarea 1 se făcuse ca nişte picături mari de sânge, care 
cădeau pe pământ. (Luca, 22-42) 


Troparul Joiei celei mari (la Denie / Utrenie) 

"Când măriţii ucenici, la spălarea Cinei s-au luminat, atunci luda cel rău 
credincios, cu iubire de argint bolnăvindu-se, s-a întunecat şi judecătorilor celor 
fără de lege pe Tine, Judecătorul cel drept, Te-a dat. Vezi, iubitorule de avuţii, pe 
cel ce pentru aceasta spânzurare şi-a agonisit; fugi de sufletul nesăţios, cel ce a 
îndrăznit unele ca acestea asupra Învăţătorului. Cela ce eşti spre toţi bun, Doamne, 
mărire Ţie”. 


Lecturi din Evanghelie 


La utrenie : Luca 22, 1-39 


La Sfânta Liturghie: 

» Matei 26, 2-20 ; 

> Ioan 13, 3-17; 

» Matei 26, 21-30; 

> Luca 22, 43-44 ; 

» Matei 26, 40-75 ; 

> Matei 27, 1-2 
La spălarea picioarelor: loan 13, 1-11 
După spălarea picioarelor: loan 13, 12-17 


Condac: Pâine luând în mâini vânzătorul, pe ascuns aceleaşi le-a tins şi a luat 
preţul Celui ce a zidit cu mâinile Sale pe om; şi neîndreptat a rămas Iuda, sluga şi 
înşelătorul. 


Icos: Apropiindu-ne toţi cu frică la masa cea de taină, să luăm pâinea cu suflete 
curate, petrecând împreună cu Stăpânul; ca să vedem cum spală picioarele 
ucenicilor şi să facem precum am văzut, plecându-ne unul altuia şi spălând 
picioarele unul altuia. Că Hristos aşa a poruncit apostolilor Săi şi mai înainte le-a 
zis: Aşa să faceţi. Dară n-a ascultat Iuda, sluga şi înşelătorul. 


Sinaxar 


În Sfânta şi marea Joi, dumnezeieştii Părinţi care au rânduit pe toate bine, urmând 
predaniilor dumnezeieştilor Apostoli şi Sfintelor Evanghelii, ne-au predat să 
prăznuim patru lucruri: sfânta spălare a picioarelor, Cina cea de taină, adică 
predarea înfricoşătoarelor Taine, rugăciunea cea mai presus de fire din Ghetsimani 
şi vânzarea Domnului. 


În această Joi minunată şi vrednică de ţinut minte, Sfânta noastră Biserică ne 
conduce să vorbim cu Mântuitorul şi să zicem: "Când măriţii ucenici, la spălarea 
Cinei s-au luminat, atunci luda cel rău credincios, cu iubire de argint bolnăvindu- 
se, s-a întunecat şi judecătorilor celor fără de lege pe Tine, Judecătorul cel drept, 
Te-a dat. Vezi, iubitorule de avuţii, pe cel ce pentru aceasta spânzurare şi-a 
agonisit; fugi de sufletul nesăţios, cel ce a îndrăznit unele ca acestea asupra 
Învăţătorului. Cela ce eşti spre toţi bun, Doamne, mărire Ție". 


Svetilna / luminânda: Cămara Ta, Mântuitorul meu, o văd împodobită, şi îmbră- 
căminte nu am, ca să intru într'însa. Luminează-mi haina sufletului meu, dătătorule 
de lumină, şi mă mântuiește. 


Stihiri de la stihoavnă 


Astăzi s-a adunat soborul cel viclean asupra lui Hristos şi s-au sfătuit asupra Lui 
cele deşarte ca să dea lui Pilat spre moarte pe Cel nevinovat. Astăzi şi-a pus asupră 
Iuda sugrumare pentru bani şi s-a lipsit de amândouă viețile: de aceasta trecătoare 
şi de cea dumnezeiască. Astăzi Caiafa a profeţit fără de voie, zicând: Mai bine este 
să piară unul pentru popor. Că a venit să pătimească pentru păcatele noastre, ca să 
ne scape pe noi din robia vrăjmaşului; ca un bun şi iubitor de oameni. 


Năravul tău este plin de vicleşug, ludo fără de lege; că bolnăvindu-te de iubirea de 
argint, ai câştigat urâciune de oameni. Dar dacă iubeai bogăţia, pentru ce ai mers la 
Cel ce învaţă pentru sărăcie? Iară de-L iubeai pe Dânsul, pentru ce ai vândut pe Cel 
fără de preţ, dându-l spre ucidere? Spăimântează-te, soare; suspină, pământule, şi 
clătinându-te, strigă: Cela ce nu ţii minte răul, Doamne, slavă ie. 


tuitoarelor Patimi ale Domnului 

Care se citesc la Denia celor 12 (douăsprezece) Evanghelii din seara de Joia Mare, 
cu care şi începe Slujba Sfintelor şi Mântuitoarelor Patimi ale Domnului 


Troparul: Când măriţii ucenici la spălarea cinei s-au luminat, atunci luda cel rău 
credincios, cu iubirea de argint bolnăvindu-se, s-a întunecat, şi judecătorilor celor 
fără de lege, pe Tine, Judecătorul cel drept, te-a dat. Vezi dar, iubitorule de avuţii, 
pe cel ce pentru această spânzurare şi-a agonisit. Fugi de sufletul nesăţios, cel ce a 
îndrăznit unele ca acestea asupra Învăţătorului. Cela ce eşti spre toţi bun, Doamne, 
slavă Ţie! 


Prima Evanghelie a Patimilor 


Capitolul 13 - Porunca iubirii. 


31.Și când a ieşit el, lisus a zis: Acum a fost preaslăvit Fiul Omului şi Dumnezeu 
a fost preaslăvit întru EL. 

32.Iar dacă Dumnezeu a fost preaslăvit întru EI, şi Dumnezeu Îl va preaslăvi 
întru EI şi îndată ÎI va preaslăvi. 

33.Fiilor, încă puţin timp sunt cu voi. Voi Mă veţi căuta, dar, după cum am Spus 
iudeilor - că unde Mă duc Eu, voi nu puteţi veni - vă spun vouă acum. 


34.Poruncă nouă dau vouă: Să vă iubiţi unul pe altul. Precum Eu v-am iubit pe 
voi, aşa şi voi să vă iubiţi unul pe altul. 

35.Întru aceasta vor cunoaşte toţi că sunteţi ucenicii Mei, dacă veţi avea 
dragoste unii faţă de alţii. 

36.Doamne, L-a întrebat Simon- Petru, unde Te duci? Răspuns-a lisus: Unde Mă 
duc Eu, tu nu poți să urmezi Mie acum, dar mai târziu Îmi vei urma. 

37.Zis-a Petru Lui: Doamne, de ce nu pot să urmez Ţie acum? Sufletul meu îl 
voi da pentru Tine. 

38.lisus i-a răspuns: Vei pune sufletul tău pentru Mine? Adevărat, adevărat zic 
ție că nu va cânta cocoşul, până ce nu te vei lepăda de Mine de trei ori! 


Capitolul 14 - Cuvântarea de despărţire. Făgăduinţa Duhului Sfânt 


1.Să nu se tulbure inima voastră; credeţi în Dumnezeu, credeți şi în Mine. 

2.În casa Tatălui Meu multe locaşuri sunt. lar de nu, v-aş fi spus. Mă duc să vă 
gătesc loc. 

3..Și dacă Mă voi duce şi vă voi găti loc, iarăşi voi veni şi vă voi lua la Mine, ca să 
fiţi şi voi unde sunt Eu. 

4.Și unde Mă duc Eu, voi ştiţi şi Ştiţi şi calea. 

5.Toma i-a zis: Doamne, nu ştim unde Te duci; şi cum putem şti calea? 


6.lisus i-a zis: Eu sunt Calea, Adevărul şi Viaţa. Nimeni nu vine la Tatăl Meu 
decât prin Mine. 

7.Dacă M-aţi fi cunoscut pe Mine, şi pe Tatăl Meu L-aţi fi cunoscut; dar de 
acum Îl cunoaşteţi pe EI şi L-aţi şi văzut. 

8.Filip I-a zis: Doamne, arată-ne nouă pe Tatăl şi ne este de ajuns. 

9.lisus i-a zis: De atâta vreme sunt cu voi şi nu M-ai cunoscut, Filipe? Cel ce M- 
a văzut pe Mine a văzut pe Tatăl. Cum zici tu: Arată-ne pe Tatăl? 

10.Nu crezi tu că Eu sunt întru Tatăl şi Tatăl este întru Mine? Cuvintele pe care 
vi le spun nu le vorbesc de la Mine, ci Tatăl - Care rămâne întru Mine - face 
lucrările Lui. 

11.Credeţi Mie că Eu sunt întru Tatăl şi Tatăl întru Mine, iar de nu, credeţi- Mă 
pentru lucrările acestea. 

12. Adevărat, adevărat zic vouă: cel ce crede în Mine va face şi el lucrările pe 
care le fac Eu şi mai mari decât acestea va face, pentru că Eu Mă duc la Tatăl. 
13.,Şi orice veţi cere întru numele Meu, aceea voi face, ca să fie slăvit Tatăl întru 
Fiul. 

14.Dacă veţi cere ceva în numele Meu, Eu voi face. 

15.De Mă iubiţi, păziți poruncile Mele. 

16..Şi Eu voi ruga pe Tatăl şi alt Mângâietor vă va da vouă ca să fie cu voi în 
veac, 


17.Duhul Adevărului, pe Care lumea nu poate să-L primească, pentru că nu-L 
vede, nici nu-L cunoaşte; voi ÎI cunoaşteţi, că rămâne la voi şi în voi va fi! 

18.Nu vă voi lăsa orfani: voi veni la voi. 

19.Încă puţin timp şi lumea nu Mă va mai vedea; voi însă Mă veţi vedea, pentru 
că Eu Sunt viu şi voi veţi fi vii. 

20. În ziua aceea veți cunoaşte că Eu sunt întru Tatăl Meu şi voi în Mine şi Eu în 
voi. 

21.Cel ce are poruncile Mele şi le păzeşte, acela este care Mă iubeşte; iar cel ce 
Mă iubeşte pe Mine va fi iubit de Tatăl Meu şi-l voi iubi şi Eu şi Mă voi arăta lui. 
22.I-a zis luda, nu Iscarioteanul: Doamne, ce este că ai să Te arăţi nouă, şi nu 
lumii? 

23. lisus a răspuns şi i-a zis: Dacă Mă iubeşte cineva, va păzi cuvântul Meu, şi 
Tatăl Meu îl va iubi, şi vom veni la el şi vom face locaş la el. 

24. Cel ce nu Mă iubeşte nu păzeşte cuvintele Mele. Dar cuvântul pe care îl auziţi 
nu este al Meu, ci al Tatălui care M-a trimis. 

25.Acestea vi le-am spus, fiind cu voi; 

26.Dar Mângâietorul, Duhul Sfânt, pe Care-L va trimite Tatăl, în numele Meu, 
Acela vă va învăţa toate şi vă va aduce aminte despre toate cele ce v-am spus Eu. 
27.Pace vă las vouă, pacea Mea o dau vouă, nu precum dă lumea vă dau Eu. Să 
nu se tulbure inima voastră, nici Să se înfricoşeze. 

28. Aţi auzit că v-am spus: Mă duc şi voi veni la voi. De M-aţi iubi v-aţi bucura că 
Mă duc la Tatăl, pentru că Tatăl este mai mare decât Mine. 

29..Și acum v-am spus acestea înainte de a se întâmpla, ca să credeţi când se vor 
întâmpla. 

30.Nu voi mai vorbi multe cu voi, căci vine stăpânitorul acestei lumi şi el nu are 
nimic în Mine; 

31.Dar ca să cunoască lumea că Eu iubesc pe Tatăl şi precum Tatăl Mi-a 
poruncit aşa fac. Sculaţi-vă, să mergem de aici. 


Capitolul 15 - Viţa cea adevărată. Porunca lui Hristos şi iubirea cea mai mare. 
Ura şi vina lumii. Mângâietorul, Duhul Adevărului 


1.Eu sunt viţa cea adevărată şi Tatăl Meu este lucrătorul. 

2.0Orice mlădiţă care nu aduce roadă întru Mine, El o taie; şi orice mlădiță care 
aduce roadă, El o curăţeşte, ca mai multă roadă să aducă. 

3. Acum voi Sunteţi curaţi, pentru cuvântul pe care vi l-am spus. 

4.Rămâneţi în Mine şi Eu în voi. Precum mlădița nu poate să aducă roadă de la 
sine, dacă nu rămâne în viţă, tot aşa nici voi, dacă nu rămânețţi în Mine. 

5.Eu sunt viţa, voi sunteţi mlădiţele. Cel ce rămâne întru Mine şi Eu în el, acela 
aduce roadă multă, căci fără Mine nu puteţi face nimic. 


6.Dacă cineva nu rămâne în Mine se aruncă afară ca mlădiţa şi se usucă; şi le 
adună şi le aruncă în foc şi ard. 

7.Dacă rămâneţi întru Mine şi cuvintele Mele rămân în voi, cereţi ceea ce voiţi şi 
se va da vouă. 

8. Întru aceasta a fost slăvit Tatăl Meu, ca să aduceţi roadă multă şi să vă faceţi 
ucenici ai Mei. 

9.Precum M-a iubit pe Mine Tatăl, aşa v-am iubit şi Eu pe voi; rămâneţi întru 
iubirea Mea. 

10.Dacă păziţi poruncile Mele, veţi rămâne întru iubirea Mea după cum şi Eu 
am păzit poruncile Tatălui Meu şi rămân întru iubirea Lui. 

11.Acestea vi le-am spus, ca bucuria Mea să fie în voi şi ca bucuria voastră să fie 
deplină. 

12. Aceasta este porunca Mea: să vă iubiţi unul pe altul, precum v-am iubit Eu. 
13.Mai mare dragoste decât aceasta nimeni nu are, ca sufletul lui să şi-l pună 
pentru prietenii Săi. 

14. Voi sunteţi prietenii Mei, dacă faceţi ceea ce vă poruncesc. 

15.De acum nu vă mai zic Slugi, că sluga nu ştie ce face stăpânul său, ci v-am 
numit pe voi prieteni, pentru că toate câte am auzit de la Tatăl Meu vi le-am 
făcut cunoscute. 

16.Nu voi M-aţi ales pe Mine, ci Eu v-am ales pe voi şi v-am rânduit să mergeţi 
şi roadă să aduceţi, şi roada voastră să rămână, ca Tatăl să vă dea orice-l veţi 
cere în numele Meu. 

17. Aceasta vă poruncesc: să vă iubiţi unul pe altul. 

18.Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19.Dacă aţi fi din lume, lumea ar iubi ce este al său; dar pentru că nu sunteţi din 
lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine, şi pe voi vă vor prigoni; dacă 
au păzit cuvântul Meu, şi pe al vostru îl vor păzi. 

21.lar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22.De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24.De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25.Dar (aceasta), ca să se împlinească cuvântul cel scris în Legea lor: "M-au 
urât pe nedrept". 


26.lar când va veni Mângâietorul, pe Care Eu Îl voi trimite vouă de la Tatăl, 
Duhul Adevărului, Care de la Tatăl purcede, Acela va mărturisi despre Mine. 
27.Și voi mărturisiţi, pentru că de la început sunteţi cu Mine. 


Capitolul 16 - Prigonirile viitoare. Ajutorul Mângâietorului. Întristarea 
schimbată în bucurie. Rugăciunile făcute în numele lui Hristos. 


I.Acestea vi le-am spus, ca să nu vă smintiţi. 

2.Vă vor scoate pe voi din sinagogi; dar vine ceasul când tot cel ce vă va ucide să 
creadă că aduce închinare lui Dumnezeu. 

3..Și acestea le vor face, pentru că n-au cunoscut nici pe Tatăl, nici pe Mine. 
4.lar acestea vi le-am spus, ca să vă aduceţi aminte de ele, când va veni ceasul 
lor, că Eu vi le-am spus. Și acestea nu vi le-am spus de la început, fiindcă eram 
cu voi. 

5.Dar acum Mă duc la Cel ce M-a trimis şi nimeni dintre voi nu întreabă: Unde 
Te duci? 

6.Ci, fiindcă v-am spus acestea, întristarea a umplut inima voastră. 

7.Dar Eu vă spun adevărul: Vă este de folos ca să mă duc Eu. Căci dacă nu Mă 
voi duce, Mângâietorul nu va veni la voi, iar dacă Mă voi duce, ÎL voi trimite la 
voi. 

8..Și EI, venind, va vădi lumea de păcat şi de dreptate şi de judecată. 

9.De păcat, pentru că ei nu cred în Mine; 

10.De dreptate, pentru că Mă duc la Tatăl Meu şi nu Mă veţi mai vedea; 

11.Şi de judecată, pentru că stăpânitorul acestei lumi a fost judecat. 

12. Încă multe am a vă spune, dar acum nu puteţi să le purtaţi. 

13.lar când va veni Acela, Duhul Adevărului, vă va călăuzi la tot adevărul; căci 
nu va vorbi de la Sine, ci toate câte va auzi va vorbi şi cele viitoare vă va vesti. 

14. Acela Mă va Slăvi, pentru că din al Meu va lua şi vă va vesti. 

15. Toate câte are Tatăl ale Mele sunt; de aceea am zis că din al Meu ia şi vă 
vesteşte vouă. 

16. Puțin şi nu Mă veţi mai vedea, şi iarăşi puţin şi Mă veţi vedea, pentru că Eu 
Mă duc la Tatăl. 

17.Deci unii dintre ucenicii Lui ziceau între ei: Ce este aceasta ce ne spune: 
Puțin şi nu Mă veţi mai vedea, şi iarăşi puţin şi Mă veţi vedea, şi că Mă duc la 
Tatăl? 

18.Deci ziceau: Ce este aceasta ce zice: Puțin? Nu ştim ce zice. 

19.Și a cunoscut lisus că voiau să-L întrebe şi le-a zis: Despre aceasta vă 
întrebaţi între voi, că am zis: Puțin şi nu Mă veţi mai vedea şi iarăşi puţin şi Mă 
veţi vedea? 


20. Adevărat, adevărat zic vouă că voi veţi plânge şi vă veţi tângui, iar lumea se 
va bucura. Voi vă veţi întrista, dar întristarea voastră se va preface în bucurie. 

21. Femeia, când e să nască, se întristează, fiindcă a sosit ceasul ei; dar după ce a 
născut copilul, nu-şi mai aduce aminte de durere, pentru bucuria că s-a născut 
om în lume. 

22.Deci şi voi acum Sunteţi trişti, dar iarăşi vă voi vedea şi se va bucura inima 
voastră şi bucuria voastră nimeni nu o va lua de la voi. 

23.Și în ziua aceea nu Mă veţi întreba nimic. Adevărat, adevărat zic vouă: Orice 
veţi cere de la Tatăl în numele Meu El vă va da. 

24. Până acum n-aţi cerut nimic în numele Meu; cereţi şi veţi primi, ca bucuria 
voastră să fie deplină. 

25.Acestea vi le-am spus în pilde, dar vine ceasul când nu vă voi mai vorbi în 
pilde, ci pe faţă vă voi vesti despre Tatăl. 

26.În ziua aceea veţi cere în numele Meu; şi nu vă zic că voi ruga pe Tatăl 
pentru voi, 

27.Căci Însuşi Tatăl vă iubeşte pe voi, fiindcă voi M-aţi iubit pe Mine şi aţi 
crezut că de la Dumnezeu am ieşit. 

28. leşit-am de la Tatăl şi am venit în lume; iarăşi las lumea şi Mă duc la Tatăl. 
29. Au zis ucenicii Săi: lată acum vorbeşti pe faţă şi nu spui nici o pildă. 

30. Acum ştim că Tu ştii toate şi nu ai nevoie ca să Te întrebe cineva. De aceea 
credem că ai ieşit de la Dumnezeu. 

31.lisus le-a răspuns: Acum credeţi? 

32. lată vine ceasul, şi a şi venit, ca să vă risipiţi fiecare la ale sale şi pe Mine să 
Mă lăsaţi singur. Dar nu sunt singur, pentru că Tatăl este cu Mine. 

33.Acestea vi le-am grăit, ca întru Mine pace să aveţi. În lume necazuri veţi 
avea; dar îndrăzniţi. Eu am biruit lumea. 


Capitolul 17 - Rugăciunea lui lisus pentru Sine, pentru apostoli şi pentru toţi 
credincioşii 


1.Acestea a vorbit lisus şi, ridicând ochii Săi la cer, a zis: Părinte, a venit ceasul! 
Preaslăveşte pe Fiul Tău, ca şi Fiul să Te preaslăvească. 

2.Precum I-ai dat stăpânire peste tot trupul, ca să dea viaţă veşnică tuturor 
acelora pe care Tu i-ai dat Lui. 

3.,Și aceasta este viaţa veşnică: Să Te cunoască pe Tine, singurul Dumnezeu 
adevărat, şi pe lisus Hristos pe Care L-ai trimis. 

4.Eu Te-am preaslăvit pe Tine pe pământ; lucrul pe care Mi l-ai dat să-l fac, L- 
am săvârşit. 

5..Și acum, preaslăveşte-Mă Tu, Părinte, la Tine Însuţi, cu Slava pe care am avut- 
o la Tine, mai înainte de a fi lumea. 


6.Arătat-am numele Tău oamenilor pe care Mi i-ai dat Mie din lume. Ai Tăi 
erau şi Mie Mi i-ai dat şi cuvântul Tău l-au păzit. 

7.Acum au cunoscut că toate câte Mi-ai dat sunt de la Tine; 

8.Pentru că cuvintele pe care Mi le-ai dat le-am dat lor, iar ei le-au primit şi au 
cunoscut cu adevărat că de la Tine am ieşit, şi au crezut că Tu M-ai trimis. 

9.Eu pentru aceştia Mă rog; nu pentru lume Mă rog, ci pentru cei pe care Mi i- 
ai dat, că ai Tăi sunt, 

10.Şi toate ale Mele sunt ale Tale, şi ale Tale sunt ale Mele şi M-am preaslăvit 
întru ei. 

11.Şi Eu nu mai Sunt în lume, iar ei în lume sunt şi Eu vin la Tine. Părinte 
Sfinte, păzeşte-i în numele Tău, în care Mi i-ai dat, ca să fie una precum Suntem 
şi Noi. 

12.Când eram cu ei în lume, Eu îi păzeam în numele Tău, pe cei ce Mi i-ai dat; 
şi i-am păzit şi n-a pierit nici unul dintre ei, decât fiul pierzării, ca să se 
împlinească Scriptura. 

13.Iar acum, vin la Tine şi acestea le grăiesc în lume, ca să fie deplină bucuria 
Mea în ei. 

14.Eu le-am dat cuvântul Tău, şi lumea i-a urât, pentru că nu sunt din lume, 
precum Eu nu sunt din lume. 

15.Nu Mă rog ca să-i iei din lume, ci ca să-i păzeşti pe ei de cel viclean. 

16.Ei nu sunt din lume, precum nici Eu nu sunt din lume. 

17.Sfinţeşte-i pe ei întru adevărul Tău; cuvântul Tău este adevărul. 

18.Precum M-ai trimis pe Mine în lume, şi Eu i-am trimis pe ei în lume. 
19.Pentru ei Eu Mă sfinţesc pe Mine Însumi, ca şi ei să fie sfinţiţi întru adevăr. 
20.Dar nu numai pentru aceştia Mă rog, ci şi pentru cei ce vor crede în Mine, 
prin cuvântul lor, 

21.Ca toţi să fie una, după cum Tu, Părinte, întru Mine şi Eu întru Tine, aşa şi 
aceştia în Noi să fie una, ca lumea să creadă că Tu M-ai trimis. 

22.,Și slava pe care Tu Mi-ai dat-o, le-am dat-o lor, ca să fie una, precum Noi 
una suntem: 

23.Eu întru ei şi Tu întru Mine, ca ei Să fie desăvârşiţi întru unime, şi Să 
cunoască lumea că Tu M-ai trimis şi că i-ai iubit pe ei, precum M-ai iubit pe 
Mine. 

24. Părinte, voiesc ca, unde sunt Eu, Să fie împreună cu Mine şi aceia pr care Mi 
i-ai dat, ca să vadă slava mea pe care Mi-ai dat-o, pentru că Tu M-ai iubit pe 
Mine mai înainte de întemeierea lumii. 

25. Părinte drepte, lumea pe Tine nu te-a cunoscut, dar Eu Te-am cunoscut, şi 
aceştia au cunoscut că Tu M-ai trimis. 

26.,Și le-am făcut cunoscut numele Tău şi-l voi face cunoscut, ca iubirea cu care 
M-ai iubit Tu să fie în ei şi Eu în ei. 


Capitolul 19 


1. Zicând acestea, lisus a ieşit cu ucenicii Lui dincolo de pârâul Cedrilor, unde 
era o grădină, în care a intrat EI şi ucenicii Săi. 


Şi sfârşindu-se Evanghelia se zice: 

Slavă îndelung-răbdării Tale, Doamne, slavă Ție, Doamne, slavă Ţie! 

Urmează Antifoanele 1-3, apoi Sedealna (glas 7): 

Ospătând la cină pe ucenici, şi cunoscând vicleşugul vânzării, ai vădit la cina aceea 
pe luda, ştiindu-l pe el că nu se va îndrepta, şi vrând să arăţi tuturor că Te-ai dat de 


bunăvoie, ca să răpeşti lumea de la cel străin: îndelung-Răbdătorule, slavă Ţie! 


A 2-a Evanghelie a Patimilor 


Capitolul 18 - Prinderea lui lisus. Aducerea la arhiereii Anna şi Caiafa. 
Lepădarea lui Petru 


1.Zicând acestea, lisus a ieşit cu ucenicii Lui dincolo de pârâul Cedrilor, unde 
era o grădină, în care a intrat EI şi ucenicii Săi. 

2.lar luda vânzătorul cunoştea acest loc, pentru că adesea lisus şi ucenicii Săi se 
adunau acolo. 

3.Deci Iuda, luând oaste şi slujitori, de la arhierei şi farisei, a venit acolo cu 
felinare şi cu făclii şi cu arme. 

4.lar lisus, ştiind toate cele ce erau să vină asupra Lui, a ieşit şi le-a zis: Pe cine 
căutaţi? 

5.Răspuns-au Lui: Pe lisus Nazarineanul. EI le-a zis: Eu sunt. lar luda 
vânzătorul era şi el cu ei. 

6.Atunci când le-a spus: Eu sunt, ei s-au dat înapoi şi au căzut la pământ. 

7.Şi iarăşi i-a întrebat: Pe cine căutaţi? lar ei au zis: Pe lisus Nazarineanul. 
8.Răspuns-a lisus: V-am spus că Eu Sunt. Deci, dacă Mă căutaţi pe Mine, lăsaţi 
pe aceştia să se ducă; 

9.Ca să se împlinească cuvântul pe care l-a spus: Dintre cei pe care Mi i-ai dat, 
n-am pierdut pe nici unul. 


10.Dar Simon-Petru, având sabie, a scos-o şi a lovit pe sluga arhiereului şi i-a 
tăiat urechea dreaptă; iar numele slugii era Malhus. 

11.Deci a zis lisus lui Petru: Pune sabia în teacă. Nu voi bea, oare, paharul pe 
care Mi l-a dat Tatăl? 

12.Deci ostaşii şi comandantul şi slujitorii iudeilor au prins pe lisus şi L-au 
legat. 

13.Şi L-au dus întâi la Anna, căci era socrul lui Caiafa, care era arhiereu al 
anului aceluia. 

14.Şi Caiafa era cel ce sfătuise pe iudei că este de folos să moară un om pentru 
popor. 

15.,Şi Simon-Petru şi un alt ucenic mergeau după lisus. lar ucenicul acela era 
cunoscut arhiereului şi a intrat împreună cu lisus în curtea arhiereului; 

16.lar Petru a Stat la poartă, afară. Deci a ieşit celălalt ucenic, care era cunoscut 
arhiereului, şi a vorbit cu portăreasa şi a băgat pe Petru înăuntru. 

17.Deci Slujnica portăreasa i-a zis lui Petru: Nu cumva eşti şi tu dintre ucenicii 
Omului acestuia? Acela a zis: Nu sunt. 

18.lar slugile şi slujitorii făcuseră foc, şi stăteau şi se încălzeau, că era frig, şi 
era cu ei şi Petru, stând şi încălzindu-se. 

19.Deci arhiereul L-a întrebat pe lisus despre ucenicii Lui şi despre învăţătura 
Lui. 

20.lisus i-a răspuns: Eu am vorbit pe faţă lumii; Eu am învăţat întotdeauna în 
sinagogă şi în templu, unde se adună toţi iudeii şi nimic nu am vorbit în ascuns. 
21.De ce Mă întrebi pe Mine? Întreabă pe cei ce au auzit ce le-am vorbit. Iată 
aceştia ştiu ce am spus Eu. 

22.,Și zicând El acestea, unul din slujitorii, care era de faţă, I-a dat lui lisus o 
palmă, zicând: Aşa răspunzi Tu arhiereului? 

23.lisus i-a răspuns: Dacă am vorbit rău, dovedeşte ce este rău, iar dacă am 
vorbit bine, de ce Mă baţi? 

24.Deci Anna L-a trimis legat la Caiafa arhiereul. 

25.lar Simon-Petru stătea şi se încălzea. Deci i-au zis: Nu cumva eşti şi tu dintre 
ucenicii Lui? EI s-a lepădat şi a zis: Nu sunt. 

26.Una din slugile arhiereului, care era rudă cu cel căruia Petru îi tăiase 
urechea, a zis: Nu te-am văzut eu pe tine, în grădină, cu El? 

27.Și iarăşi s-a lepădat Petru şi îndată a cântat cocoşul. 

28.Deci L-au adus pe lisus de la Caiafa la pretoriu; şi era dimineaţă. Şi ei n-au 
intrat în pretoriu, ca Să nu se spurce, ci să mănânce Paştile. 


Şi sfârşindu-se Evanghelia se zice: 
Slavă îndelung-răbdării Tale, Doamne, slavă Ţie, Doamne, slavă Ţie! 


Urmează Antifoanele 4-6, apoi Sedealna (glas 7): Ce pricină te-a făcut, luda, 
vânzător al Mântuitorului? Au doară te-a despărțit din ceata Apostolilor? Au doară 
te-a lipsit de harul tămăduirilor? Au doară cinând împreună cu ceilalți pe tine te-a 
gonit de la masă? Au doară picioarele celorlalți le-a spălat, iar ale tale nu le-a băgat 
în seamă? O, cât bine te-ai făcut uitător! lată, gândul tău cel nemulțumitor se 
vădeşte, iar îndelungă-răbdarea cea neasemănată şi marea milă Mântuitorului se 
propovăduieşte. 


A 3-a Evanghelie a Patimilor 


Capitolul 26 - Înfăţişarea înaintea arhiereilor. Lepădarea lui Petru 


57.lar cei care au prins pe lisus L-au dus la Caiafa arhiereul, unde erau adunaţi 
cărturarii şi bătrânii. 

58.Iar Petru Îl urma de departe până a ajuns la curtea arhiereului şi, intrând 
înăuntru, şedea cu slugile, ca să vadă sfârşitul. 

59.Iar arhiereii, bătrânii şi tot sinedriul căutau mărturie mincinoasă împotriva 
lui lisus, ca să-L omoare. 

60.Şi n-au găsit, deşi veniseră mulți martori mincinoşi. Mai pe urmă însă au 
venit doi şi au spus: 

61. Acesta a zis: Pot să dărâm templul lui Dumnezeu şi în trei zile să-l clădesc. 
62.Și, sculându-se, arhiereul I-a zis: Nu răspunzi nimic la ceea ce mărturisesc 
aceştia împotriva Ta? 

63.Dar lisus tăcea. Și arhiereul I-a zis: Te jur pe Dumnezeul cel viu, să ne spui 
nouă de eşti Tu Hristosul, Fiul lui Dumnezeu. 

64.lisus i-a răspuns: Tu ai zis. Şi vă spun încă: De acum veţi vedea pe Fiul 
Omului şezând de-a dreapta puterii şi venind pe norii cerului. 

65.Atunci arhiereul şi-a sfâşiat hainele, zicând: A hulit! Ce ne mai trebuie 
martori? lată acum aţi auzit hula Lui. 

66.Ce vi se pare? lar ei, răspunzând, au zis: Este vinovat de moarte. 

67.Și au scuipat în obrazul Lui, bătându-L cu pumnii, iar unii Îi dădeau palme, 
68.Zicând: Prooroceşte-ne, Hristoase, cine este cel ce Te-a lovit. 

69.lar Petru şedea afară, în curte. Și o slujnică s-a apropiat de el, zicând: Şi tu 
erai cu lisus Galileianul. 

70.Dar el s-a lepădat înaintea tuturor, zicând: Nu ştiu ce zici. 

71.Și ieşind el la poartă, l-a văzut alta şi a zis celor de acolo: Și acesta era cu 
Iisus Nazarineanul. 


72.,Și iarăşi s-a lepădat cu jurământ: Nu cunosc pe omul acesta. 

73.lar după puţin, apropiindu-se cei ce stăteau acolo au zis lui Petru: Cu 
adevărat şi tu eşti dintre ei, căci şi graiul te vădeşte. 

74.Atunci el a început a se blestema şi a se jura: Nu cunosc pe omul acesta. Şi 
îndată a cântat cocoşul. 

75.Și Petru şi-a adus aminte de cuvântul lui lisus, care zisese: Mai înainte de a 
cânta cocoşul, de trei ori te vei lepăda de Mine. Și ieşind afară, a plâns cu amar. 


Şi sfârşindu-se Evanghelia se zice: 

Slavă îndelung-răbdării Tale, Doamne, slavă Ție, Doamne, slavă Ţie! 

Urmează Antifoanele 7-9, apoi Sedealna (glasul 8): 

O, cum luda, cel ce era oarecând ucenic, a gândit vânzare asupra Ta! A cinat 
împreună cu vicleşug, vicleanul şi nedreptul, şi mergând a zis preoţilor: Ce-mi veţi 
da mie, şi eu voi da vouă pe Acela, Care a stricat legea şi a spurcat Sâmbăta. 


Îndelung-răbdătorule Doamne, slavă Ţie! 


A 4-a Evanghelie a Patimilor 


Capitolul 18 - lisus în faţa lui Pilat. Osândirea la moarte 


28.Deci L-au adus pe lisus de la Caiafa la pretoriu; şi era dimineaţă. Şi ei n-au 
intrat în pretoriu, ca să nu se spurce, ci să mănânce Paştile. 

29.Deci Pilat a ieşit la ei, afară, şi le-a zis: Ce învinuire aduceţi Omului 
Acestuia? 

30.Ei au răspuns şi i-au zis: Dacă Acesta n-ar fi răufăcător, nu ţi L-am fi dat ţie. 
31.Deci le-a zis Pilat: Luaţi-L voi şi judecaţi-L după legea voastră. ludeii însă i- 
au răspuns: Nouă nu ne este îngăduit să omorâm pe nimeni; 

32. Ca să se împlinească cuvântul lui lisus, pe care îl spusese, însemnând cu ce 
moarte avea Să moară. 

33.Deci Pilat a intrat iarăşi în pretoriu şi a chemat pe lisus şi I-a zis: Tu eşti 
regele iudeilor? 

34. Răspuns-a lisus: De la tine însuţi zici aceasta, sau alții ţi-au spus-o despre 
Mine? 

35.Pilat a răspuns: Nu cumva Sunt iudeu eu? Poporul Tău şi arhiereii Te-au 
predat mie. Ce ai făcut? 


36.lisus a răspuns: Împărăţia Mea nu este din lumea aceasta. Dacă împărăţia 
Mea ar fi din lumea aceasta, slujitorii Mei s-ar fi luptat ca să nu fiu predat 
iudeilor. Dar acum împărăţia Mea nu este de aici. 

37.Deci i-a zis Pilat: Aşadar eşti Tu împărat? Răspuns-a lisus: Tu zici că Eu 
sunt împărat. Eu spre aceasta M-am născut şi pentru aceasta am venit în lume, 
ca să dau mărturie pentru adevăr; oricine este din adevăr ascultă glasul Meu. 
38.Pilat I-a zis: Ce este adevărul? Și zicând aceasta, a ieşit iarăşi la iudei şi le-a 
zis: Eu nu găsesc în EI nici o vină; 

39.Dar este la voi obiceiul ca la Paşti să vă eliberez pe unul. Voiţi deci să vă 
eliberez pe regele iudeilor? 

40.Deci au strigat iarăşi, zicând: Nu pe Acesta, ci pe Baraba. lar Baraba era 
tâlhar. 


Capitolul 19 - Patimile Domnului 


1.Deci atunci Pilat a luat pe lisus şi L-a biciuit. 

2.Și ostaşii, împletind cunună din spini, l-au pus-o pe cap şi L-au îmbrăcat cu o 
mantie purpurie. 

3.,Și veneau către EI şi ziceau: Bucură-te, regele iudeilor! Și-I dădeau palme. 
4.Și Pilat a ieşit iarăşi afară şi le-a zis: Iată vi-L aduc pe EI afară, ca Să ştiţi că 


nu găsesc în EI nici o vină. 

5.Deci a ieşit lisus afară, purtând cununa de spini şi mantia purpurie. Și le-a zis 
Pilat: lată Omul! 

6.Când L-au văzut deci arhiereii şi slujitorii au strigat, zicând: Răstigneşte-L! 
Răstigneşte-L! Zis-a lor Pilat: Luaţi-L voi şi răstigniţi-L, căci eu nu-I găsesc nici 
o vină. 

7.ludeii i-au răspuns: Noi avem lege şi după legea noastră EI trebuie să moară, 
că S-a făcut pe Sine Fiu al lui Dumnezeu. 

8.Deci, când a auzit Pilat acest cuvânt, mai mult s-a temut. 

9.Și a intrat iarăşi în pretoriu şi I-a zis lui lisus: De unde eşti Tu? lar lisus nu i- 
a dat nici un răspuns. 

10.Deci Pilat i-a zis: Mie nu-mi vorbeşti? Nu ştii că am putere să Te eliberez şi 
putere am să Te răstignesc? 

11. lisus a răspuns: N-ai avea nici o putere asupra Mea, dacă nu ţi-ar fi fost dat 
ție de sus. De aceea cel ce M-a predat ţie mai mare păcat are. 

12. Pentru aceasta, Pilat căuta să-L elibereze; iar iudeii strigau zicând: Dacă ÎI 
eliberezi pe Acesta, nu eşti prieten al Cezarului. Oricine se face pe sine împărat 
este împotriva Cezarului. 

13.Deci Pilat, auzind cuvintele acestea, L-a dus afară pe lisus şi a şezut pe 
scaunul de judecată, în locul numit pardosit cu pietre, iar evreieşte Gabbata. 


14.Și era Vinerea Paştilor, cam la al şaselea ceas, şi a zis Pilat iudeilor: lată 
Împăratul vostru. 

15.Deci au strigat aceia: Ia-L! Ia-L! Răstigneşte-L! Pilat le-a zis: Să răstignesc 
pe Împăratul vostru? Arhiereii au răspuns: Nu avem împărat decât pe Cezarul. 
16.Atunci L-a predat lor ca să fie răstignit. Şi ei au luat pe lisus şi L-au dus ca 
Să fie răstignit. 


Şi sfârşindu-se Evanghelia se zice: 

Slavă îndelung-răbdării Tale, Doamne, slavă Ție, Doamne, slavă Ţie! 

Urmează Antifoanele 10-12, apoi Sedealna (glasul al 8-lea): 

Când ai stat înaintea Caiafei, Dumnezeule, şi ai fost dat lui Pilat, Tu, Judecătorul, 
puterile cereşti s-au clătinat de frică; şi când Te-ai înălţat pe lemn în mijlocul a doi 
tâlhari, ai fost socotit cu cei fără de lege, Cel ce eşti fără de păcate, ca să mântuieşti 


pe om. Îndelung-Răbdătorule, Doamne, slavă Ţie ! 


A 5-a Evanghelie a Patimilor 


Capitolul 27 - Moartea lui luda. Judecata lui Pilat. lisus osândit la moarte. 
Incununarea cu spini 


3.Atunci luda, cel ce L-a vândut, văzând că a fost osândit, s-a căit şi a adus 
înapoi arhiereilor şi bătrânilor cei treizeci de arginți, 

4.Zicând: Am greşit vânzând sânge nevinovat. Ei i-au zis: Ce ne priveşte pe noi? 
Tu vei vedea. 

5..Și el, aruncând arginţii în templu, a plecat şi, ducându-se, s-a spânzurat. 

6.lar arhiereii, luând banii, au zis: Nu se cuvine să-i punem în vistieria 
templului, deoarece sunt preţ de sânge. 

7.Și ținând ei Sfat, au cumpărat cu ei Țarina Olarului, pentru îngroparea 
străinilor. 

8.Pentru aceea s-a numit țarina aceea Țarina Sângelui, până în ziua de astăzi. 
9.Atunci s-a împlinit cuvântul spus de Ieremia proorocul, care zice: "Și au luat 
cei treizeci de arginţi, preţul celui prețuit, pe care l-au prețuit fiii lui Israel, 

10.Și i-au dat pe Țarina Olarului după cum mi-a spus mie Domnul”. 

11.lar lisus Stătea înaintea dregătorului. Şi L-a întrebat dregătorul, zicând: Tu 
eşti regele iudeilor? Iar lisus i-a răspuns: Tu zici. 

12.,Și la învinuirile aduse Lui de către arhierei şi bătrâni, nu răspundea nimic. 


13.Atunci I-a zis Pilat: Nu auzi câte mărturisesc ei împotriva Ta? 

14.Şi nu i-a răspuns lui nici un cuvânt, încât dregătorul se mira foarte. 

15.La sărbătoarea Paştilor, dregătorul avea obiceiul să elibereze mulțimii un 
întemnițat pe care-l voiau. 

16.Și aveau atunci un vinovat vestit, care se numea Baraba. 

17.Deci adunaţi fiind ei, Pilat le-a zis: Pe cine voiţi să vi-l eliberez, pe Baraba 
sau pe lisus, care se zice Hristos? 

18.Că ştia că din invidie L-au dat în mâna lui. 

19.,Şi pe când stătea Pilat în scaunul de judecată, femeia lui i-a trimis acest 
cuvânt: Nimic să nu-I faci Dreptului aceluia, că mult am suferit azi, în vis, 
pentru EL. 

20. Însă arhiereii şi bătrânii au aţâţat mulțimile ca să ceară pe Baraba, iar pe 
Iisus să-L piardă. 

21.lar dregătorul, răspunzând, le-a zis: Pe cine din cei doi voiţi să vă eliberez? 
Iar ei au răspuns: Pe Baraba. 

22.Și Pilat le-a zis: Dar ce voi face cu lisus, ce se cheamă Hristos? Toţi au 
răspuns: Să fie răstignit! 

23.A zis iarăşi Pilat: Dar ce rău a făcut? Ei însă mai tare Strigau şi ziceau: Să fie 
răstignit! 

24.Și văzând Pilat că nimic nu foloseşte, ci mai mare tulburare se face, luând 
apă şi-a spălat mâinile înaintea mulțimii, zicând: Nevinovat sunt de sângele 
Dreptului acestuia. Voi veţi vedea. 

25.lar tot poporul a răspuns şi a zis: Sângele Lui asupra noastră şi asupra 
copiilor noştri! 

26.Atunci le-a eliberat pe Baraba, iar pe lisus L-a biciuit şi L-a dat să fie 
răstignit. 

27. Atunci ostaşii dregătorului, ducând ei pe lisus în pretoriu, au adunat în jurul 
Lui toată cohorta, 

28.Și dezbrăcându-L de toate hainele Lui, I-au pus o hlamidă roşie. 

29..Și împletind o cunună de spini, l-au pus-o pe cap şi în mâna Lui cea dreaptă 
trestie; şi, îngenunchind înaintea Lui îşi băteau joc de EL, zicând: Bucură-Te, 
regele iudeilor! 

30..Și scuipând asupra Lui, au luat trestia şi-L băteau peste cap. 

31.lar după ce L-au batjocorit, L-au dezbrăcat de hlamidă, L-au îmbrăcat cu 
hainele Lui şi L-au dus să-L răstignească. 

32.,Și ieşind, au găsit pe un om din Cirene, cu numele Simon; pe acesta l-au silit 
să ducă crucea Lui. 


Şi sfârşindu-se Evanghelia se zice: 


Slavă îndelung-răbdării Tale, Doamne, slavă ie, Doamne, slavă Ţie! 


Urmează Antifoanele 13-15; iar la troparul care urmează (glasul al 6-lea) din 
Antifonul al 15-lea, preotul scoate crucea din Sfântul Altar şi o pune în mijlocul 
bisericii spre închinare: 

Astăzi a fost spânzurat pe lemn Cel ce a spânzurat pe ape. (de trei ori) 


Cu cunună de spini a fost încununat Împăratul îngerilor. 

Cu porfiră mincinoasă a fost îmbrăcat Cel ce îmbracă cerul cu nori. 
Lovire peste obraz a luat Cel ce a slobozit în Iordan pe Adam. 

Cu piroane a fost pironit Mirele Bisericii. 

Cu suliță a fost împuns Fiul Fecioarei. 


Inchinămu-ne patimilor Tale, Hristoase. Arată-ne nouă şi slăvită învierea Ta! (de 
trei ori) 


Sedealna (glasul al 4-lea): 

Răscumpăratu-ne-ai pe noi din blestemul legii cu scump sângele Tău; pe cruce 
fund răstignit şi cu sulița împuns, nemurire ai izvorât oamenilor, Mântuitorul 
nostru, slavă Ţie! 


A 6-a Evanghelie a Patimilor 


Capitolul 15 - Încununarea cu spini. Răstignirea şi îngroparea 


16.lar ostaşii L-au dus înăuntrul curţii, adică în pretoriu, şi au adunat toată 
cohorta. 

17.Și L-au îmbrăcat în purpură şi, împletindu-I o cunună de spini, l-au pus-o pe 
cap. 

18.Și au început să se plece în faţa Lui, zicând: Bucură-Te regele iudeilor! 
19.Şi-L băteau peste cap cu o trestie şi-L scuipau şi, căzând în genunchi, I se 
închinau. 

20..Și după ce L-au batjocorit, L-au dezbrăcat de purpură şi L-au îmbrăcat cu 
hainele Lui. Și L-au dus afară ca să-L răstignească. 

21.Şi au silit pe un trecător, care venea din țarină, pe Simon Cirineul, tatăl lui 
Alexandru şi al lui Ruf, ca să ducă crucea Lui. 

22..Și L-au dus la locul zis Golgota, care se tălmăceşte "locul Căpățânii”. 


23.;Și I-au dat să bea vin amestecat cu smirnă, dar EI n-a luat. 

24.Și L-au răstignit şi au împărțit între ei hainele Lui, aruncând sorți pentru ele, 
care ce să ia. 

25.lar când L-au răstignit, era ceasul al treilea. 

26.ȘȘi vina Lui era scrisă deasupra: Regele iudeilor. 

27..Și împreună cu El au răstignit doi tâlhari: unul de-a dreapta şi altul de-a 
stânga Lui. 

28.Şi s-a împlinit Scriptura care zice: Cu cei fără de lege a fost socotit. 

29.lar cei ce treceau pe acolo ÎI huleau, clătinându-şi capetele şi zicând: Huu! 
Cel care dărâmi templul şi în trei zile îl zideşti. 

30.Mântuieşte-Te pe Tine Însuţi, coborându-Te de pe cruce! 

31.De asemenea şi arhiereii, batjocorindu-L între ei, împreună cu cărturarii, 
ziceau: Pe alţii a mântuit, dar pe Sine nu poate să Se mântuiască! 

32. Hristos, regele lui Israel, să Se coboare de pe cruce, ca să vedem şi să credem. 
Şi cei împreună răstigniţi cu EI Îl ocărau. 


Şi sfârşindu-se Evanghelia se zice: 
Slavă îndelung-răbdării Tale, Doamne, slavă ie, Doamne, slavă Ţie! 


Urmează Fericirile. Se pun nou stihiri, glasul al 4-lea. 


A 7-a Evanghelie a Patimilor 


Capitolul 27 - Răstignirea şi moartea lui lisus 


33..Și venind la locul numit Golgota, care înseamnă: Locul Căpățânii, 

34.I-au dat să bea vin amestecat cu fiere; şi, gustând, nu a voit să bea. 

35.lar după ce L-au răstignit, au împărţit hainele Lui, aruncând sorţi, ca să se 
împlinească ceea ce s-a zis de proorocul: "Împărţit-au hainele Mele între ei, iar 
pentru cămaşa Mea au aruncat sorţi”. 

36.Şi ostaşii, şezând, Îl păzeau acolo. 

37..Și deasupra capului au pus vina Lui scrisă: Acesta este lisus, regele iudeilor. 
38. Atunci au fost răstigniți împreună cu EI doi tâlhari, unul de-a dreapta şi altul 
de-a stânga. 

39. Iar trecătorii Îl huleau, clătinându-şi capetele, 

40..Şi zicând: Tu, Cel ce dărâmi templul şi în trei zile îl zideşti, mântuieşte- Te pe 
Tine Însuţi! Dacă eşti Fiul lui Dumnezeu, coboară-Te de pe cruce! 


41. Asemenea şi arhiereii, bătându-şi joc de EL cu cărturarii şi cu bătrânii, 
ziceau: 

42. Pe alţii i-a mântuit, iar pe Sine nu poate să Se mântuiască! Dacă este regele 
lui Israel, să Se coboare acum de pe cruce, şi vom crede în EL. 

43.S-a încrezut în Dumnezeu: Să-L scape acum, dacă-L vrea pe El! Căci a zis: 
Sunt Fiul lui Dumnezeu. 

44. În acelaşi chip Îl ocărau şi tâlharii cei împreună-răstigniţi cu EL. 

45.lar de la ceasul al şaselea, s-a făcut întuneric peste tot pământul, până la 
ceasul al nouălea. 

46.lar în ceasul al nouălea a strigat lisus cu glas mare, zicând: Eli, Eli, lama 
sabahtani? adică: Dumnezeul Meu, Dumnezeul Meu, pentru ce M-ai părăsit? 
47. lar unii dintre cei ce stăteau acolo, auzind ziceau: Pe Ilie îl strigă Acesta. 
46.Și unul dintre ei, alergând îndată şi luând un burete, şi umplându-l de oţet şi 
punându-l într-o trestie, Îi da să bea. 

49. Iar ceilalți ziceau: Lasă, să vedem dacă vine Ilie să-L mântuiască. 

50.Iar lisus, strigând iarăşi cu glas mare, Şi-a dat duhul. 

S1.Și iată, catapeteasma templului s-a Sfâşiat în două de sus până jos, şi 
pământul s-a cutremurat şi pietrele s-au despicat; 

52.Mormintele s-au deschis şi multe trupuri ale sfinţilor adormiţi s-au sculat. 
53.,Și ieşind din morminte, după învierea Lui, au intrat în cetatea sfântă şi s-au 
arătat multora. 

54.lar Ssutaşul şi cei ce împreună cu el păzeau pe lisus, văzând cutremurul şi cele 
întâmplate, s-au înfricoşat foarte, zicând: Cu adevărat, Fiul lui Dumnezeu era 
Acesta! 


Şi sfârşindu-se Evanghelia se zice: 
Slavă îndelung-răbdării Tale, Doamne, slavă Ție, Doamne, slavă Ţie! 
Şi se face citire. Apoi Psalmul 50 şi, după acesta, Evanghelia a opta: 


A 8-a Evanghelie a Patimilor 


Capitolul 23 - Răstignirea lui lisus. Tâlharul mântuit 


32.Şi erau duşi şi alţii, doi făcători de rele, ca să-i omoare împreună cu El. 
33.Şi când au ajuns la locul ce se cheamă al Căpățânii, L-au răstignit acolo pe 
EI şi pe făcătorii de rele, unul de-a dreapta şi unul de-a stânga. 


34.lar lisus zicea: Părinte, iartă-le lor, că nu ştiu ce fac. Şi împărțind hainele 
Lui, au aruncat sorţi. 

35.Şi sta poporul privind, iar căpeteniile îşi băteau joc de EI, zicând: Pe alţii i- 
a mântuit; să Se mântuiască şi pe Sine Însuşi, dacă EI este Hristosul, alesul lui 
Dumnezeu. 

36.Şi ÎI luau în râs şi ostaşii care se apropiau, aducându-l oţet. 

37.Şi zicând: Dacă Tu eşti regele iudeilor, mântuieşte-Te pe Tine Însuţi! 

38.Şi deasupra Lui era scris cu litere greceşti, latinești şi evreieşti: Acesta este 
regele iudeilor. 

39.lar unul dintre făcătorii de rele răstigniţi, ÎI hulea zicând: Nu eşti Tu 
Hristosul? Mântuieşte-Te pe Tine Însuţi şi pe noi. 

40.Şi celălalt, răspunzând, îl certa, zicând: Nu te temi tu de Dumnezeu, că eşti 
în aceeaşi osândă? 

41.Şi noi pe drept, căci noi primim cele cuvenite după faptele noastre; Acesta 
însă n-a făcut nici un rău. 

42.Şi zicea lui lisus: Pomeneşte-mă, Doamne, când vei veni în împărăţia Ta. 
43.Şi lisus i-a zis: Adevărat grăiesc ţie, astăzi vei fi cu Mine în Rai. 

44.Şi era acum ca la ceasul al şaselea şi întuneric s-a făcut peste tot pământul 
până la ceasul al nouălea. 

45.Când soarele s-a întunecat; iar catapeteasma templului s-a sfâşiat pe la 
mijloc. 

46.Şi lisus, strigând cu glas tare, a zis: Părinte, în mâinile Tale încredinţez 
duhul Meu. Şi acestea zicând, Şi-a dat duhul. 

47.lar sutaşul, văzând cele ce s-au făcut, a slăvit pe Dumnezeu, zicând: Cu 
adevărat, Omul Acesta drept a fost. 

48.Şi toate mulțimile care veniseră la această privelişte, văzând cele 
întâmplate, se întorceau bătându-şi pieptul. 

49.Şi toţi cunoscuţii Lui, şi femeile care ÎN însoţiseră din Galileea, stăteau 
departe, privind acestea. 


Şi sfârşindu-se Evanghelia se zice: 


Slavă îndelung-răbdării Tale, Doamne, slavă Ție, Doamne, slavă Ţie! 


Urmează Tricântarea. Cântarea a S-a, apoi Condac, glasul al 8-lea: 
Pe Cel ce s-a răstignit pentru noi, veniţi toţi să-L lăudăm, că pe Acela L-a văzut 
Maria pe lemn şi a zis: Deşi rabzi răstignire, Tu eşti Fiul şi Dumnezeul meu. 


Icos: 


Văzând mieluşeaua, Maria pe Mieluşelul său tras spre junghiere, mergea după EI 
zdrobită, împreună cu alte femei, strigând aşa: Unde mergi, Fiule? Pentru ce faci 
această călătorie grabnică? Au doară este iarăşi altă nunta în Cana, şi acolo Te 
grăbeşti acum, ca să le mai faci lor vin din apă? Oare, merge-voi cu Tine, Fiule, 
sau voi aştepta mai bine? Dă-mi cuvânt, Cuvinte; nu mă trece tăcând, Cel ce m-ai 
păzit curată; că Tu eşti Fiul şi Dumnezeul meu. 


Urmează 

Sinaxarul pentru Sfânta şi Marea Vineri 
În Sfânta şi Marea Vineri se prăznuiesc sfintele şi mântuitoarele şi înfricoşătoarele 
Patimi ale Domnului şi Mântuitorului nostru lisus Hristos. Se mai face încă 
pomenire şi de mărturisirea mântuitoare făcută pe cruce de tâlharul recunoscător, 
care a fost răstingnit împreună cu El. 
apoi Cântările a 8-a şi a 9-a ale Tricântării. 
Apoi Luminânda (exapostilaria), de trei ori: 
Intru o zi ai învrednicit, Doamne, pe tâlharul în Rai; şi pe mine luminează-mă cu 
lemnul Crucii şi mă mântuieşte. 


Apoi Evanghelia a nouă, de la loan : 


A 9-a Evanghelie a Patimilor 


Capitolul 19 - Patimile Domnului. Răstignirea şi moartea lui lisus 


25.,Și stăteau, lângă crucea lui lisus, mama Lui şi sora mamei Lui, Maria lui 
Cleopa, şi Maria Magdalena. 

26.Deci lisus, văzând pe mama Sa şi pe ucenicul pe care Îl iubea stând alături, a 
zis mamei Sale: Femeie, iată fiul tău! 

27.Apoi a zis ucenicului: lată mama ta! Şi din ceasul acela ucenicul a luat-o la 
sine. 

28.După aceea, ştiind lisus că toate s-au săvârşit acum, ca Să se împlinească 
Scriptura, a zis: Mi-e sete. 

29.Şi era acolo un vas plin cu oțet; iar cei care Îl loviseră, punând în vârful unei 
trestii de isop un burete înmuiat în oţet, l-au dus la gura Lui. 


30.Deci după ce a luat oţetul, lisus a zis: Săvârşitu-s-a. Și plecându-Și capul, Şi- 
a dat duhul. 

31.Deci iudeii, fiindcă era vineri, ca să nu rămână trupurile sâmbăta pe cruce, 
căci era mare ziua sâmbetei aceleia, au rugat pe Pilat să le zdrobească fluierele 
picioarelor şi să-i ridice. 

32. Deci au venit ostaşii şi au zdrobit fluierele celui dintâi şi ale celuilalt, care era 
răstignit împreună cu el. 

33. Dar venind la lisus, dacă au văzut că deja murise, nu I-au zdrobit fluierele. 
34.Ci unul din ostaşi cu sulița a împuns coasta Lui şi îndată a ieşit sânge şi apă. 
35.,Și cel ce a văzut a mărturisit şi mărturia lui e adevărată; şi acela ştie că spune 
adevărul, ca şi voi să credeți. 

36.Căci s-au făcut acestea, ca să se împlinească Scriptura: "Nu 1 se va zdrobi 
nici un os". 

37.Și iarăşi altă Scriptură zice: "Vor privi la Acela pe care L-au împuns". 


Şi sfârşindu-se Evanghelia se zice: 

Slavă îndelung-răbdării Tale, Doamne, slavă ie, Doamne, slavă Ţie! 

Şi îndată Laudele : 

Toată suflarea să laude pe Domnul! Lăudaţi pe Domnul din ceruri, lăudaţi pe EI 


întru cele înalte; Ţie se cuvine cântare, Dumnezeule. 


Lăudaţi-L pe EI toţi îngerii Lui, lăudaţi-L pe EI toate puterile Lui; Ţie se cuvine 
cântare, Dumnezeule. 


Se pun stihirile, apoi Evanghelia a zecea, de la Marcu: 


A 10-a Evanghelie a Patimilor 


Capitolul 15 - Răstignirea şi îngroparea 


43..Şi venind Iosif cel din Arimateea, sfetnic ales, care aştepta şi el împărăţia lui 
Dumnezeu, şi, îndrăznind, a intrat la Pilat şi a cerut trupul lui lisus. 

44. lar Pilat s-a mirat că a şi murit şi, chemând pe sutaş, l-a întrebat dacă a murit 
de mult. 

45.,Și aflând de la sutaş, a dăruit lui Iosif trupul. 


46.Și Iosif, cumpărând giulgiu şi coborându-L de pe cruce, L-a înfăşurat în 
giulgiu şi L-a pus într-un mormânt care era săpat în stâncă, şi a prăvălit o piatră 
la uşa mormântului. 

47.lar Maria Magdalena şi Maria, mama lui losi, priveau unde L-au pus. 


Și sfârşindu-se Evanghelia se zice: 
Slavă îndelung-răbdării Tale, Doamne, slavă Ție, Doamne, slavă Ţie! 
Apoi Doxologia: 


Slavă întru cei de sus lui Dumnezeu şi pe pământ pace, între oameni bunăvoire. 
Lăudămu-Te, bine Te cuvântăm, închinămu-ne ie, slăvimu-Te, mulţumim Ţie 
pentru slava Ta cea mare. 

Doamne, Împărate ceresc, Dumnezeule, Părinte atotţiitorule, Doamne, Fiule, Unu- 
le-Născut, lisuse Hristoase şi Duhule Sfinte. 

Doamne Dumnezeule, Mieluşelul lui Dumnezeu, Fiul Tatălui, Cel ce ridici păcatul 
lumii, miluieşte-ne pe noi, Cel ce ridici păcatele lumii. 

Primeşte rugăciunea noastră, Cel ce şezi de-a dreapta Tatălui, şi ne miluieşte pe 
NOI. 

Că Tu eşti Unul Sfânt, Tu eşti Unul Domn lisus Hristos, întru mărirea lui Dumne- 
zeu Tatăl. Amin. 

În toate zilele bine Te voi cuvânta şi voi lăuda numele Tău în veac şi în veacul 
veacului. 


Doamne, scăpare Te-ai făcut nouă în neam şi în neam. Eu am zis: Doamne, milu- 
ieşte-mă, vindecă sufletul meu, că am greşit Ţic. 


Doamne, la Tine am scăpat, învaţă-mă să fac voia Ta, că Tu eşti Dumnezeul meu. 
Că la Tine este izvorul vieţii, întru lumina Ta vom vedea lumină. 
Tinde mila Ta celor ce te cunosc pe Tine. 


Invredniceşte-ne, Doamne, în ziua aceasta fără de păcat să ne păzim noi. 
Bine eşti cuvântat, Doamne, Dumnezeul părinţilor noştri, şi lăudat şi prea slăvit 
este numele Tău în veci. Amin. 


Fie, Doamne, mila Ta spre noi, precum am nădăjduit întru Tine. 


Bine eşti cuvântat, Doamne, învață-mă îndreptările Tale (de 3 ori). 


Sfinte Dumnezeule, Sfinte tare, Sfinte fără de moarte, miluieşte-ne pe noi (de trei 
Or1). 


Slavă... Şi acum... Sfinte fără de moarte, miluieşte-ne pe noi. 


Apoi mai pe larg: Sfinte Dumnezeule, Sfinte Tare, Sfinte fără de moarte, miluieşte- 
ne pe noi. 


Şi îndată, ectenia: Să plinim rugăciunile noastre de dimineaţa Domnului... 
Şi Ecfonisul: Ca Dumnezeul milelor... 
Şi îndată, Evanghelia a unsprezecea, de la Ioan: 


A 11-a Evanghelie a Patimilor 


Capitolul 19 - Punerea în mormânt 


38.După acestea Iosif din Arimateea, fiind ucenic al lui lisus, dar într-ascuns, de 
frica iudeilor, a rugat pe Pilat ca să ridice trupul lui lisus. Și Pilat i-a dat voie. 
Deci a venit şi a ridicat trupul Lui. 

39..Și a venit şi Nicodim, cel care venise la El mai înainte noaptea, aducând ca la 
0 sută de litre de amestec de smirnă şi aloe. 

40. 4u luat deci trupul lui lisus şi l-au înfăşurat în giulgiu cu miresme, precum 
este obiceiul de înmormântare la iudei. 

41.lar în locul unde a fost răstignit era o grădină, şi în grădină un mormânt 
nou, în care nu mai fusese nimeni îngropat. 

42.Deci, din pricina vinerii iudeilor, acolo L-au pus pe lisus, pentru că 
mormântul era aproape. 


Şi sfârşindu-se Evanghelia se zice: 
Slavă îndelung-răbdării Tale, Doamne, slavă Ție, Doamne, slavă Ţie! 
Urmează Stihoavna, şi apoi Evanghelia a douăsprezecea, de la Matei: 


A 12-a Evanghelie a Patimilor 


Capitolul 27 - Paza mormântului 


62. lar a doua zi, care este după vineri, S-au adunat arhiereii şi fariseii la Pilat, 
63.Zicând: Doamne, ne-am adus aminte că amăgitorul Acela a spus, fiind încă 
în viaţă: După trei zile Mă voi scula. 

64. Deci, porunceşte ca mormântul să fie păzit până a treia zi, ca nu cumva 
ucenicii Lui Să vină şi să-L fure şi să spună poporului: S-a sculat din morţi. Şi 
va fi rătăcirea de pe urmă mai rea decât cea dintâi. 

65. Pilat le-a zis: Aveţi strajă; mergeţi şi întăriţi cum ştiţi. 

66.lar ei, ducându-se, au întărit mormântul cu strajă, pecetluind piatra. 


Şi sfârşindu-se Evanghelia se zice: 

Slavă îndelung-răbdării Tale, Doamne, slavă Ție, Doamne, slavă Ţie! 

Troparul, glasul al 4-lea : 

Răscumpăratu-ne-ai pe noi din blestemul legii, cu scump sângele Tău. Pe Cruce 


pironindu-Te şi cu sulița împungându-Te, nemurire ai izvorât oamenilor, 
Mântuitorul nostru, slavă Ţic. 


Apoi ectenia obişnuită şi apolisul. 


Sfântul loan Gură de Aur - Omilii la Postul mare - Cuvânt la Sfânta şi marea 
Joi - Despre Sfânta Cină 


„Cel ce mănâncă trupul Meu şi bea sângele Meu, întru Mine petrece şi Eu întru 
el” (In. 6, 56) 


Noi avem de gând a ne apropia de masa cea prea sfântă, care umple pe fiecare de o 
sfială cucernică. Să ne apropiem dară de ea cu o conştiinţă curată. Să nu fie aici 
vreun luda, care poartă în inimă înşelăciunea împotriva aproapelui său, să nu fie 
vreun înrăutățit, care ascunde în sufletul său otrava prihanei. 


Aici se află de faţă Însuşi Hristos, spre a găti pentru noi această masă, căci nu omul 
a putut să prefacă pâinea şi vinul în trupul şi în sângele lui Hristos, ci preotul stă 
acolo numai spre a înfățişa pe Hristos şi a săvârşi rugăciunea; numai harul şi 
puterea lui Dumnezeu lucrează acea prefacere. „Acesta este trupul Meu” (Lc. 22, 
19). Aşa se rosteşte cuvântul, care aduce acea prefacere. Precum glasul acela, care 
a zis: „Creşteţi şi vă înmulțiţi, şi umpleţi pământul” (Fac. 1, 28), deşi era numai 
un cuvânt, dar a trecut în faptă, şi a înmulțit omenirea, aşa şi la Cina cea Sfântă 
glasul acesta al lui Dumnezeu înmulţeşte harul la toţi cei ce se împărtăşesc din ea 
cu vrednicie. 


De aceea să nu fie părtaş la această sfântă masă nici un făţarnic, nici un înrăutățit, 
nici un răpitor, nici un hulitor, nici un învrăjbit, nici un zgârcit, nici un beţiv, nici 
un lacom de avere, nici un desfrânat, nici un pizmăreţ, nici un fur, nici unul cu 
răutatea ascunsă în inimă, ca nu cumva el însuşi să-şi atragă judecata, adică 
hotărârea osândirii. lată, luda s-a împărtăşit cu nevrednicie din Cina cea tainică, şi 
apoi de acolo s-a dus şi a vândut pe Domnul. 


De aici tu trebuie să vezi că diavolul tocmai asupra acelora are stăpânire, care cu 
nevrednicie se împărtăşesc din această Sfântă Taină, şi că ei înşişi se aruncă într-o 
osândă încă mai mare. 


Eu aceasta o zic nu pentru a vă înspăimânta de această sfântă masă, ci pentru a vă 
face mai cu luare aminte. Adică, precum hrana cea trupească, intrând într-un 
stomac bolnav, mai mult sporeşte boala, aşa hrana cea sufletească, gustându-se cu 
nevrednicie, mai mult măreşte răspunderea şi osânda. De aceea vă conjur să nu 
ascundem în sufletul nostru nici un gând păcătos, ci să curăţim inima noastră, căci 
noi suntem Biserica lui Dumnezeu, dacă facem aceasta! Aşa, să curăţim sufletele 
noastre, şi să facem aceasta curând. 


Cum şi în ce chip? — întrebi tu. lată cum: dacă tu ai ceva împotriva vrăjmaşului tău, 
stârpeşte mânia şi curmă duşmănia, pentru ca la această masă să dobândeşti 
iertarea păcatelor tale. Tu te apropii de jertfa cea prea sfântă, cea înaltă. Hristos 
este aici Cel jertfit. Socoteşte, deci, pentru ce Hristos S-a adus pe Sine jertfă? EI 
a pătimit de bună voie, pentru ca să Surpe zidul ce era între Dumnezeu şi 
oameni, Să împace cerul şi pământul, iar pe tine, din vrăjmaş lui Dumnezeu, să 
te facă iarăşi soț al îngerilor. 


Hristos a dat viaţa Sa pentru tine, iară tu nu voieşti să curmi vrăjmăşia contra 
aproapelui tău? Cum poţi tu aşa să te apropii de masa păcii? 


Domnul nu a pregetat pentru tine a răbda toate patimile, iar tu pregeţi a te lepăda 
de mânia ta! 


Gândeşte, însă, că dragostea este rădăcina, izvorul şi muma a tot binele. 


Dar pentru ce nu voieşti tu să ierţi? „M-a mâhnit foarte adânc, zici tu, mi-a făcut 
o nedreptate înmiită, m-a adus chiar la primejdie de viaţă”. Dar ce sunt toate 
acestea? EI, totuşi, nu te-a răstignit, ca jidovii pe Domnul! Dacă tu nu ierți 
mâhnirea pricinuită ţie de aproapele tău, nici Tatăl cel ceresc nu-ţi va ierta ţie 
păcatele tale; şi cu ce conştiinţă vei putea tu să te rogi şi să zici: „Tatăl nostru, 
care eşti în ceruri, Sfințească-se numele Tău ”, şi celelalte mai departe? 


Hristos tocmai pentru mântuirea oamenilor a dat însuşi sângele Său, pe care aceştia 
l-au vărsat. Ce poți tu să faci, care să se asemene cu aceasta? 


Când, tu nu ierţi pe vrăjmaşul tău, strici nu atât lui, cât ţie însuţi, gătindu-ţi pentru 
ziua cea viitoare a Judecăţii o osândă veşnică. 


Căci Dumnezeu de nimenea nu se îngreţoşază aşa de tare şi pe nimenea nu 
osândeşte aşa de mult ca pe cel ce rămâne neîmpăcat, a cărui inimă este umflată de 
mânie şi aprinsă de izbândire. 


Ascultă, numai, ce zice Domnul: „Când aduci darul tău la altar, şi acolo îţi vei 
aduce aminte că fratele tău are ceva asupra ta, lasă darul tău înaintea altarului 
şi mergi de te împacă mai întâi cu fratele tău; apoi, venind, adu darul tău” (Mat. 
5, 23-24). 


Ce zici? Trebuie oare eu să las darul şi jertfa? Desigur, aceasta este jertfa păcii, iar 
dacă tu nu năzuieşti la pace, părtăşia ta la jertfă nu-ţi aduce nici un folos. Aşadar, 
dobândeşte mai întâi pacea, apoi vei putea să tragi şi folosul de la jertfă. Pentru 
pace este întemeiată această jertfă, căci pentru aceasta a venit în lume Fiul lui 
Dumnezeu, pentru ca iarăşi Să împace neamul omenesc cu Tatăl, precum zice 
Pavel: „Acum El a împăcat toate şi a nimicit vrajba pe cruce” (Col. 1, 22, Efes. 2, 
16). 


Și EI însuşi nu numai că a venit ca să întemeieze pacea, ci ne şi fericeşte pe noi, 
dacă vom face şi noi la fel, când zice: „Fericiţi făcătorii de pace, că aceia fiii lui 
Dumnezeu se vor chema” (Mt. 5, 9). Deci, precum a făcut Hristos, Fiul lui 


Dumnezeu, aşa fă şi tu acum, pe cât este aceasta omului cu putinţă, căutând a 
face pace ţie şi aproapelui tău. 


Dragostea este cea mai mare între faptele cele bune, pentru aceea Hristos pe 
împăciuitori îi numeşte „fii ai lui Dumnezeu”; şi pentru aceea EI, în cuvântarea cea 
pentru lăsarea jertfei la altar, a pomenit numai de împăcarea cu aproapele. 


Gura ta primeşte acum trupul Domnului. De aceea păstrează limba ta curată de 
vorbele cele de ruşine şi semeţe, de batjocură şi de hulire; căci este foarte pierzător 
de a întrebuința la ocară şi batjocură şi la vorbe nebuneşti limba care a fost părtaşă 
acestor prea Sfinte Taine. 


Nu pângări cinstea pe care Dumnezeu ne-a dat-o în Cina cea Sfântă, ca ea să nu se 
facă pentru tine o mai mare răspundere şi păcat. Dar tu primeşti Taina cea Sfântă 
nu numai cu gura, ci şi cu inima; de aceea, să nu gândeşti rele şi viclenie asupra 
aproapelui tău, ci ţine Sufletul tău curat de toată răutatea. 


Aş putea, iubiţilor, să vă vorbesc mai mult despre aceasta, dar şi cele ce s-au zis 
ajung pentru cei ce au primit întru sine sămânţa cucerniciei, cu luare aminte şi cu 
pricepere, dornici să urmeze celor zise. 


Aşadar, vă rog neîncetat să gândiţi la aceste cuvinte şi de-a pururea să vă aduceţi 
aminte de această sfântă unire, pe care o săvârşim noi acum, la masa Domnului! 


Aici sufletele noastre se curăţesc şi toţi ne facem mădulare ale lui Hristos; căci aici 
este un trup căruia toţi ne facem părtaşi. 


Aşa, prin aceasta, noi ne facem un trup, ca sfânta dragoste cea întru Hristos să lege 
toate sufletele noastre. 


Dacă vom face aceasta, atunci putem să gustăm hrana cea sfântă cu o siguranţă 
îmbucurătoare şi ne vom face locaşuri ale păcii celei agonisite de Hristos. 


Dimpotrivă, dacă ne lipseşte împăcarea, atunci, de am avea mii de fapte bune, toate 
acelea vor fi deşarte şi zadarnice. 


Când Hristos S-a înălţat la Tatăl, în loc de bogăţie şi mărire, a lăsat ucenicilor Săi 
altă moştenire, prin cuvintele: „Pacea Mea dau vouă, pacea mea las vouă ” (loan. 
14, 27). Însă ce bogăţie şi ce comoară poate să fie mai mare şi mai scumpă decât 
pacea lui Hristos, care este un bine negrăit, pe care nu-l poate cuprinde cu 
desăvârşire nici o minte omenească? 


Fiindcă şi profetul Zaharia ştia acestea şi vedea ce mare nelegiuire este ne-pacea, 
de aceea a zis: „Ascultă poporul meu, fiecare să grăiască adevăr cu aproapele 
Său şi nimenea să nu amintească întru inima sa jignirile suferite de la aproapele; 
fugiţi de cuvintele cele mincinoase şi nu veţi vedea moartea [cea sufletească], 
zice Domnul” (Zah. $, 16-17). 


El vrea să zică: De veţi fi mincinoşi şi neîmpăcaţi, de veţi jura jurăminte 
mincinoase şi veţi uita poruncile mele, veţi muri (adică sufletele voastre se vor 
osândi). 


Deci, iubiţilor, ştiind noi toate acestea, să părăsim orice mânie, să ţinem pacea 
unii cu alţii, să Smulgem rădăcina răutăţii, să curăţim conştiinţa noastră, să ne 
împărtăşim de înfricoşatele taine ale Sfintei Cine cu blândeţe şi cu bunătate, să 
ne apropiem de masa cea sfântă cu umilinţă, cu smerenie, cu frică şi cu lacrimi 
pentru păcatele noastre, pentru ca înduratul Dumnezeu, privind din cer 
Simțămintele noastre cele paşnice, dragostea noastră cea nefăţarnică şi 
conglăsuirea noastră cea frăţească, să ne facă părtaşi tuturor bunătăţilor celor 
făgăduite, prin harul şi iubirea de oameni a Domnului nostru lisus Hristos, 


căruia împreună cu Tatăl şi cu Sfântul Duh se cuvine lauda şi închinăciunea în 
vecii vecilor ! Amin. 


(Extras din cartea: Sfântul loan Gură de Aur - Omilii la Postul mare) 


Sfântul loan Gură de Aur, arhiepiscopul Constantinopolului - Cuvânt de 
învăţătură în Sfânta şi marea Joi 


lubiţilor mei fraţi şi prea doriţi, care v-aţi adunat în sfânta lui Dumnezeu biserică, 
ca să slujiți lui Dumnezeu celui viu întru cuviinţă şi întru dreptate şi cu frică să vă 
împărtăşiți cu sfintele, prea curatele, nemuritoarele şi înfricoşatele Taine ale lui 
Hristos, ascultaţi-mă pe mine, smeritul şi nevrednicul. Că nu sunt eu cel ce grăiesc 
şi vă învăţ pe voi, ci darul prea Sfântului şi de viaţă făcătorului Duh; ca nu grăiesc 
de la mine, ci precum m-am învăţat din dumnezeieştile canoane şi de la purtătorii 
de Dumnezeu părinţi. Şi precum a luat Biserica de la înţelepţi de Dumnezeu şi 
dumnezeieştii Apostoli, aşadar grăiesc eu însumi smeritul şi mai micul decât toţi. 


Faptele voastre nu le ştiu, izvodirile nu le cunosc; şi, pentru aceasta fiind cuprins 
de frica lui Dumnezeu, vă învăţ pe unul fiecare din voi, pe bărbaţi şi pe femei, pe 
Cel MICI şi pe cei mari ca nimenea din voi, fiind vinovat păcatului şi fiind pârât din 
neştiinţa sa, mai înainte de a se pocăi şi a se spovedi, să nu îndrăznească cu 
nebăgare de seamă a se apropia şi a se atinge de acest foc mistuitor; şi ale celor ce 
cu credinţă şi cu frică se apropie ca la Dumnezeu şi Împăratul şi Judecătorul nostru 
al tuturor arde şi le mântuieşte păcatele, precum şi sufletele le luminează şi le 
sfinţeşte, iar pe cei necredincioşi şi pe cei ce se apropie cu obrăznicie îi arde şi 
mistuieşte sufletele şi trupurile lor. 


Pentru aceasta între voi mulți bolnavi şi neputincioşi dorm, adică mor mulți 
nespovediţi şi nepocăiţi. Şi încă frații mei! Vă rog pe voi şi grăiesc: nimenea care 
s-a jurat, sau călcătorul de jurământ, sau mincinosul, sau clevetitorul, sau curvarul, 
sau preacurvarul, sau sodomleanul, sau răpitorul, sau beţivul, sau hulitorul, sau cel 
ce are pizmă asupra aproapelui, sau cel ce a făcut ucidere, sau vrăjitorul sau 


fermecătorul, sau otrăvitorul, sau descântătorul, sau vărsătorul de ceară, sau 
tâlharul, sau desfrânatul nespovedit şi nepregătit, să nu vină spre înfricoşatele lui 
Hristos Taine sau să se atingă sau să se apropie; că înfricoşat lucru este a cădea în 
mâinile lui Dumnezeu celui viu; că mai ascuţit este cuvântul lui Dumnezeu decât 
sabia cea cu două ascuţişuri, care ajunge până la încheieturi şi până la creier şi până 
la oase şi până la gânduri şi până la inimi. 


Deci, vedeţi, frații mei! Nimenea nepocăit sau nepregătit sau nevrednic, să nu se 
apropie ca să se împărtăşească cu înfricoşatele şi prea curatele lui Taine. Că Însuşi 
zice: „Eu sunt şi nu este Dumnezeu afară de Mine. Eu omor şi fac a fi viu, şi nu 
este cine să vă scoată pe voi din mâinile Mele.” 


Că Însuşi este Impăratul veacurilor. Căruia se cuvine toată slava, cinstea şi 
închinăciunea, împreună cu Părintele lui Cel fără de început şi cu prea Sfântul Duh, 
acum şi pururea şi în vecii vecilor. Amin. 


Sfântul loan Gură de Aur — Tâlcuire la Omilia LXXXII de la Matei 


„Și pe când mâncau ei, lisus, luând pâinea şi mulțumind, a frânt şi a dat 
ucenicilor Săi, zicând: „Luaţi, mâncaţi; acesta este trupul Meu”. Și luând 
paharul şi mulțumind, l-a dat lor zicând: „Beţi dintru acesta toţi; acesta este 
sângele Meu, al legii celei noi, care pentru mulți se varsă spre iertarea 
păcatelor” 


“Vai, cât de mare e orbirea vânzătorului! S-a împărtăşit cu tainele şi a rămas 
acelaşi; s-a desfătat de masa cea prea înfricoşătoare şi nu s-a schimbat. 


Evanghelistul Luca a arătat aceasta spunând: „După pâine, a intrat în el satana” 
(Luca 22, 3). N-a spus-o ca să dispreţuiască trupul Stăpânului, ci ca să vădească 
neruşinarea vânzătorului. Păcatul lui Iuda a ajuns mai mare din două pricini: şi 
pentru că s-a apropiat de taine cu astfel de gând, şi pentru că apropiindu-se n-a 
ajuns mai bun, nici datorită fricii, nici datorită binefacerii primite, nici datorită 
cinstei ce i s-a făcut. 


Hristos nu l-a oprit, deşi ştia totul, ca să cunoşti că Dumnezeu nu lasă nimic la o 
parte din cele ce pot îndrepta pe cineva. De aceea, şi mai înainte şi mai târziu, i-a 
amintit necontenit şi l-a povăţuit, şi cu fapta şi cu cuvântul şi cu frica şi cu 
blândeţea şi cu ameninţarea şi cu cinstea. Dar nimic nu l-a făcut să se îndepărteze 
de boala aceasta cumplită a iubirii de arginţi. De aceea Hristos, lăsându-l pe Iuda, 
aminteşte iarăşi, prin sfintele taine, de junghierea Sa; iar în timpul mesei vorbeşte 
de cruce, pentru ca, prin prezicerea repetată a morţii Sale, să-i facă pe ucenici să 
primească cu uşurinţă patimile Sale. 


Ce n-ar fi păţit ucenicii dacă n-ar fi auzit nimic de patimi, când s-au tulburat 
atâta, deşi le vorbise mai dinainte atâtea de patimile Sale, deşi făcuse atâtea 
minuni înaintea lor? 


„Si pe când mâncau ei, a luat pâinea şi a frânt“. 

— Dar pentru care pricină a săvârşit taina aceasta în timpul Paştelor? Ca să afli 
cu orice prilej că EI este legiuitorul Vechiului Testament şi că pentru cele din Noul 
Testament au fost preînchipuite cele din Vechiul Testament. De aceea acum a pus 
adevărul în locul preînchipuirii. Seara era dovada împlinirii vremurilor, dovadă că 
faptele pentru mântuirea oamenilor au ajuns la sfârşit. 


„Si a mulțumit“. Ne învaţă că aşa trebuie să săvârşim taina aceasta şi ne arată că 
merge de bună voie la patimă; ne mai învaţă că trebuie să suferim cu mulţumire 
orice necaz şi supărare, dându-ne şi prin aceasta bune nădejdi. Dacă preînchipuirea 
a slobozit poporul iudeu din o robie atâta de grea, apoi cu mult mai mult adevărul 
va slobozi lumea şi va fi o binefacere pentru oameni. De aceea n-a dat sfintele 
taine mai dinainte, ci când trebuia să înceteze legea Vechiului Testament. 


Hristos a pus capăt celei mai mari sărbători a legii vechi şi i-a mutat pe ucenici la o 
altă masă, la o masă prea înfricoşătoare, spunând: „Luaţi, mâncaţi; acesta este 
trupul Meu, care se frânge pentru mulți”. - Dar cum se face că ucenicii nu S-au 
tulburat la auzul acestor cuvinte? Pentru că Hristos le spusese şi mai înainte multe 
şi mari lucruri despre taina aceasta. De aceea acum nu mai stăruie — că şi auziseră 
din destul - ci spune numai pricina patimilor Sale, adică iertarea păcatelor. 


Numeşte sângele Său sânge al Noului Testament, adică al făgăduinţei, al legii noi. 
Făgăduise de multă vreme sângele Său; sângele Său este temelia Testamentului 
celui Nou. Şi după cum Vechiul Testament avea oi şi viței, tot aşa şi Noul 
Testament are sângele Stăpânului. Prin aceste cuvinte Hristos arată că are să 
moară; de aceea vorbeşte de Testament; şi aminteşte de Testamentul de mai 
înainte, că şi el fusese sfințit prin sânge. Şi iarăşi vorbeşte de pricina morţii: „Care 
pentru mulţi se varsă spre iertarea păcatelor”, şi adaugă: „Aceasta s-o faceţi spre 
pomenirea Mea ” (Luca 22, 19). 


Ai văzut cum îi Scoate şi îi îndepărtează pe ucenici de obiceiurile iudaice? „După 
cum săvârşeați Paştele iudaic, le spune Hristos, spre pomenirea minunilor din 
Egipt, tot aşa săvârşiţi-l şi pe acesta spre pomenirea Mea. Sângele acela s-a vărsat 
spre mântuirea celor întîi-născuți din Egipt; acesta însă, spre iertarea păcatelor 
întregii lumi, că „acesta e sângele Meu, care se varsă spre iertarea păcatelor“. A 


spus aceste cuvinte şi spre a arăta prin ele că patima şi crucea sunt o taină, dar şi 
spre a mângâia pe ucenici. 


Și după cum Moise a spus: „Aceasta este vouă pomenire veşnică (leş 3, 15), tot 
aşa şi Domnul a spus: „Spre pomenirea Mea până ce voi veni“. De aceea a şi 
spus: „Mult am dorit să mănânc Paştele acesta (Luca 22, 15)*, cu alte cuvinte: 
„Mult am dorit să vă dau vouă lucrurile acestea noi, să vă dau un Paşte prin care 
vreau să vă fac oameni duhovniceşti”. A băut şi Domnul din sânge, ca nu cumva 
ucenicii, la auzul cuvintelor Sale, să spună: „Ce? Bem sânge şi mâncăm carne?” şi 
să se tulbure — că mulți s-au smintit de aceste cuvinte, când a vorbit de lucrul 
acesta mai înainte (loan 6, 53-61). 


- Deci, ca să nu se tulbure şi acum, a băut El mai întâi, ca să-i aducă netulburaţi la 
împărtăşirea cu tainele. De aceea EI însuşi a băut sângele Lui. 


Dar poate că voi fi întrebat: Ce, dar? Trebuie să mai prăznuim şi Paştele vechi? 
Nicidecum! De aceea Hristos a spus: „Aceasta s-o faceţi“, ca să-i îndepărteze de 
Paştele Vechiului Testament. Dacă Paştele acesta nou dă iertare păcatelor — 
precum şi dă - Paştele cel vechi e de prisos. Şi după cum Paştele iudeilor e legat de 
amintirea binefacerilor făcute lor în Egipt, tot aşa Domnul a legat strâns de tainele 
acestea amintirea binefacerilor Sale, închizând şi prin asta gurile ereticilor. Când ei 
ne întreabă: „De unde se vede că Hristos S-a jertfit?”, noi le închidem gura, în 
afară de alte argumente, şi cu cele scoase din tainele acestea. 


Într-adevăr, ce rost mai au tainele pe care le săvârşim dacă lisus n-a murit? Vezi 
cât de mare sârguinţă îşi dă Domnul ca să ne amintească necontenit că a murit 
pentru noi? Domnul ştia că se vor ivi eretici: marcioniții, valentinienii şi manmheii, 
care aveau să tăgăduiască iconomia această dumnezeiască; de aceea aminteşte 
necontenit de patimile Sale. Aminteşte de ele şi la darea Sfintelor Taine, pentru ca 
nimeni să nu se lase rătăcit. Prin masa această sfântă ne şi mântuic, ne şi învaţă că 
ea este capul bunătăţilor. De aceea şi Pavel neîncetat vorbeşte de ea. 


Apoi după ce a dat sfintele taine, spune: “Nu voi mai bea din rodul viței acesteia 
până în ziua aceea când îl voi bea cu voi nou întru împărăţia Tatălui Meu”. Le 
vorbise până acum de patimile Sale şi de răstignire; acum le vorbeşte iarăşi de 
înviere, amintindu-le de „împărăție“, numind învierea Sa „împărăție“. 


- Dar pentru ce a mai băut după ce a înviat? Pentru că oamenii, care nu dau 
crezare decât numai simţurilor lor, să nu creadă că învierea a fost o nălucire; că 
majoritatea oamenilor socot băutul o dovadă a învierii. De aceea şi apostolu, 


pentru a-i încredința pe oameni de învierea Lui, grăiau: „Noi care am mâncat şi 
am băut împreună cu El (Fapte 10, 41)”. Aşadar, pentru a arăta că apostolii îl vor 
vedea înviat cu strălucire, că va fi iarăşi cu ei şi că ei vor fi martori ai celor făcute 
de EI pe temeiul celor văzute şi săvârşite, Hristos a spus: „Până în ziua aceea când 
îl voi bea nou cu voi; voi fiind martorii acestora, că voi Mă veţi vedea înviat“. 


- Ce înseamnă cuvântul: „Nou ”? Înseamnă: într-un chip nou, într-un chip străin. 
Că după înviere Hristos nu va mai avea trup pătimitor, ci nemuritor, deci şi 
nestricăcios, care nu va avea nevoie de hrană. Deci Hristos după înviere nici n-a 
mâncat, nici n-a băut, pentru că n-a avut nevoie — că trupul Lui nu avea nevoie 
de mâncare şi de băutură - ci a băut şi a mâncat pentru a-i încredința pe ucenici 
de învierea Sa. 

- Dar pentru ce după înviere n-a băut apă, ci vin? Pentru ca să smulgă din rădăcini 
o altă învăţătură greşită, o altă erezie. Pentru că unii aveau să întrebuinţeze numai 
apă la sfintele taine, Domnul a întrebuințat vin şi când a predat sfintele taine şi a 
întrebuințat tot vin când a stat la o masă obişnuită, nu la săvârşirea sfintelor taine; 
că a spus: „Din rodul viței“, iar vița dă naştere la vin, nu la apă. 


“Iar după ce au cântat laude, au ieşit la Muntele Măslinilor”. Să audă aceste 
cuvinte toţi cei care mănâncă aşa cum mănâncă porcii, care izbesc cu picioarele 
când stau la masă şi se scoală de la masă beţi. Să audă aceştia că trebuie să se 
scoale de la masă mulţumind şi cântând lui Dumnezeu laude. Ascultaţi aceste 
cuvinte toți câţi nu aşteptaţi să se citească cea din urmă rugăciune a sfintelor taine. 
Rugăciunea aceasta preînchipuie rugăciunea făcută de Domnul după 
terminarea Cinei celei de Taină. Domnul a mulțumit înainte de a da ucenicilor 
Săi Sfintele Taine, ca şi noi Să mulțumim; a mulțumit şi a cântat laude şi după 
ce le-a dat, ca şi noi să facem la fel. 


- Dar pentru ce S-a dus la Muntele Măslinilor? Ca să Se facă văzut spre a fi 
prins, ca să nu pară că Se ascunde; Se grăbea să Se ducă într-un loc cunoscut şi de 
Iuda. 


Atunci le-a zis lor: „Voi toți vă veţi sminti întru Mine“. Apoi a adăugat şi profeția: 
„Că este scris: Bate-voi păstorul şi se vor risipi oile“. Prin aceste cuvinte Hristos 
îi şi înduplecă pe ucenici să ia aminte pururea la cele scrise de profeți, dar le şi 
arată că este răstignit după voia lui Dumnezeu. Nu scapă nici un prilej de a le 
spune că EI nu-i Străin Vechiului Testament, nici Dumnezeului vestit în el; nu 
scapă nici un prilej de a le spune că patimile Sale înseamnă mântuirea lumii şi 
că tot ce se întâmplă acum a fost propovăduit de profeţi cu mult înainte. Le 


spune ucenicilor toate aceste lucruri, ca să-i facă să aibă încredere puternică şi în 
împlinirea spuselor pline de bucurie”. 


Sfântul loan Gură de Aur — Tâlcuire la Omilia LXXXIII de la Matei 


"Atunci a mers lisus împreună cu ei la locul ce se numeşte Ghetsimani şi a zis 
ucenicilor: Şedeţi aici până ce voi merge să Mă rog acolo. Și luând pe Petru şi pe 
cei doi fii ai lui Zevedeu, a început a Se întrista şi a Se mâhni şi le-a zis lor: 
Întristat este sufletul Meu până la moarte. Rămâneţi aici şi privegheaţi împreună 
cu Mine." 


- Pentru că aceşti ucenici erau nedespărțiți de Hristos, Hristos i-a luat cu EI şi le-a 
spus: "Rămâneţi aici până ce voi merge să Mă rog”. Că Hristos avea obiceiul să Se 
roage singur, fără ei. A făcut aceasta ca să ne înveţe să ne rugăm în linişte şi 
înconjurați de multă tăcere. 


Şi i-a luat pe cei trei şi le-a spus: "Întristat este sufletul Meu până la moarte”. 


- Dar pentru ce nu i-a luat pe toţi? N-a luat pe toţi ucenicii, ca ucenicii să nu-şi 
piardă curajul, ci pe aceştia, care fuseseră privitorii slavei Lui. Dar şi pe aceştia i-a 
lăsat departe de EI. 


"Şi mergând puţin, S-a rugat zicând: Părinte, dacă este cu putinţă, să treacă de 
la Mine paharul acesta; dar nu cum voiesc Eu, ci cum voieşti Tu. Și a venit la ei 
şi i-a găsit dormind; şi a zis lui Petru: Aşa, n-aţi putut veghea un ceas cu Mine? 
Privegheaţi şi vă rugaţi, ca să nu cădeţi în ispită, că duhul este osârduitor, iar 
trupul neputincios." 


Nu fără pricină S-a adresat numai lui Petru, deşi dormeau şi ceilalți doi, ci a vrut 
să-l mustre şi cu acest prilej pentru pricina de care am vorbit mai înainte. Apoi, 


pentru că şi ceilalţi spuseseră acelaşi lucru - că spune evanghelistul: "Când Petru a 
zis: Chiar de-ar fi să mor împreună cu Tine, eu nu mă voi lepăda de Tine, au spus 
la fel şi toţi ucenicii”, deci pentru că spuseseră şi ceilalţi ucenici acelaşi lucru, 
Hristos le-a grăit tuturor, pentru a vădi slăbiciunea lor. Că ei, care spuseseră că 
voiesc să moară împreună cu El, n-au putut atunci să privegheze, nici să se 
întristeze cu El când era întristat, ci i-a biruit somnul. 


Hristos S-a rugat cu stăruinţă, ca să nu pară că rugăciunea Lui e o făţărie. Sudoarea 
Îi curgea din aceeaşi pricină, dar şi pentru ca să nu spună ereticii că agonia 
sufletului Său era prefăcătorie. Din pricina aceasta sudoarea Lui, ca picăturile de 
sânge; din pricina aceasta s-a arătat un înger întărindu-L,; din pricina aceasta, atâtea 
nenumărate dovezi de frică, ca să nu spună nimeni că sunt plăsmuite cuvintele 
Evangheliei. Din pricina aceasta şi rugăciunea Lui stăruitoare. 

Prin cuvintele: "Dacă e cu putinţă să treacă” a arătat firea Lui omenească, iar 
prin cuvintele: "Dar nu cum voiesc Eu, ci cum voieşti Tu” a arătat virtutea şi 
înțelepciunea Lui, învăţându-ne să urmăm lui Dumnezeu, chiar când firea 
noastră ne trage în altă parte. 


Dar pentru că nu era de ajuns pentru oamenii fără de minte să le arate numai faţa 
plină de tristeţe, Hristos a adăugat şi cuvintele. Şi iarăşi, pentru că nu le erau de 
ajuns numai cuvintele, au trebuit şi faptele; şi a unit cuvintele cu faptele, ca şi cei 
mai cârtitori oameni să creadă că a fost om şi a murit. Dacă, după ce a făcut toate 
acestea, mai sunt încă unii care nu cred că a fost om cu adevărat, cu mult mai mult 
n-ar fi crezut de n-ar fi fost acestea. Vezi cu câte dovezi arată adevărul Întrupării 
Sale? Cu cele ce rosteşte, cu cele ce pătimeşte. 


Apoi vine la Petru şi-i spune: "Aşa, n-ai putut veghea un ceas cu Mine?" Toţi 
dormeau, dar îl mustră pe Petru, ca să-i aducă aminte de cuvintele pe care le rostise 
mai înainte. Cuvintele "cu Mine" nu sunt puse fără rost, ci ca şi cum 1-ar fi spus: 
"N-ai putut să priveghezi cu Mine, şi ai spus că-ţi vei pune sufletul pentru Mine?" 
Şi celelalte cuvinte tot acelaşi lucru îl arată, că spune: "Privegheaţi şi vă rugaţi, ca 
să nu cădeţi în ispită". Vezi cum îi învaţă din nou să nu fie îngâmfaţi, ci să fie cu 
inima zdrobită, să fie smeriţi şi să lase totul pe seama lui Dumnezeu? 


- Hristos Se adresează când lui Petru, când tuturor ucenicilor. Lui Petru îi spune: 
"Simone, Simone, a cerut satana să vă cearnă, dar Eu M-am rugat pentru tine”; 
iar tuturor celorlalți: "Rugaţi-vă să nu cădeți în ispită”. Cu orice prilej le taie 
îngâmfarea şi-i face gata de luptă. Apoi, ca să nu pară cuvântul Său împovărător, le 
spune: "Că duhul este osârduitor, iar trupul neputincios”. "Chiar dacă ai vrea 


Să dispreţuieşti moartea, spune Hristos, nu vei putea, atâta vreme cât Dumnezeu 
nu-ţi întinde mână de ajutor; că trupul trage în jos mintea”. 


"Şi iarăşi S-a rugat la fel zicând: Părinte, dacă nu poate trece acest pahar de la 
Mine, ca să nu-l beau, facă-se voia Ta!" Prin aceste cuvinte arată că voinţa lui 
Hristos este una cu voinţa lui Dumnezeu şi că trebuie să urmăm totdeauna 
voinţa lui Dumnezeu şi pe aceasta s-o căutăm. 


"Şi venind i-a găsit dormind." Era şi noaptea târziu, dar şi ochii ucenicilor erau 
îngreuiaţi de tristeţe. 


Și S-a dus a treia oară şi a rostit iarăşi aceleaşi cuvinte, întărind că a fost om. Când 
Scriptura arata că un lucru s-a săvârşit de două şi de trei ori înseamnă că acel lucru 
este mai presus de orice îndoială. 

De pildă Iosif îl întreabă pe Faraon: "De două ori ai avut visul acesta? Ei bine, s-a 
făcut asta pentru adevăr şi pentru ca să fii încredinţat că se va întâmpla cu 
adevărat". De aceea şi Hristos a rostit aceleaşi cuvinte o dată şi de două ori şi de 
trei ori, pentru a ne încredința că a fost om cu adevărat. 


- Dar pentru ce a venit a doua oară la ucenici? - Ca să-i mustre, dar ei erau atât 
de prinşi de tristeţe încât nici n-au Simţit venirea Lui. Şi nu i-a mai mustrat, ci S- 
a depărtat puțin. Prin aceasta a arătat cât de mare era slăbiciunea lor, că n-au putut 
să privegheze, deşi fuseseră ţinuţi de rău. Nu-i mai trezeşte, nici nu-i mai ceartă, ca 
să nu le rănească şi mai mult sufletul, ci Se duce de la ei şi Se roagă. Apoi Se 
întoarce şi le spune: ”Dormiţi de acum şi odihniţi-vă!" 


ŞI ar fi trebuit ca atunci să privegheze ucenicii! Hristos însă le arăta că ei nu vor 
suferi nici vederea chinurilor Lui, ci vor fugi şi vor sta departe de agonia Sa. Le 
mai arăta că nu are nevoie de ajutorul lor şi că trebuie să fie dat negreşit în mâinile 
păcătoşilor. 


"Dormiţi de acum şi odihniţi-vă, le spune El. lată s-a apropiat ceasul şi Fiul 

Omului Se dă în mâinile păcătoşilor”. Arată iarăşi că fapta aceasta intră în 

rânduiala mântuirii lumii. Dar nu numai asta, ci le şi da ucenicilor curaj, spunându- 
NA A 


le: "în mâinile păcătoşilor”, ca să le arate că uciderea Lui este opera răutății 
păcătoşilor, nu că ar fi vinovat de vreun păcat. 


"Sculaţi-vă, să mergem de aici! Iată s-a apropiat cel ce Mă vinde!” Hristos, prin 
tot ce face şi spune, îi învaţă pe ucenici că vânzarea şi moartea Lui nu se 
datorează nici neputinței, nici silniciei, ci unei rânduieli mai presus de minte şi 


de cuvânt. Ştia mai dinainte că vânzătorul se apropie; şi nu numai că n-a fugit, 
ci a şi mers intru întâmpinarea lui. 


"Şi încă vorbind EI, iată a venit luda, unul din cei doisprezece, şi cu el mulțime 
multă cu săbii şi bețe, de la arhiereii şi bătrânii poporului.” Frumoase unelte în 
mâinile preoţilor! Năvălesc asupra Lui cu săbii şi cu bețe! 


Evanghelistul spune: "Şi cu ei luda, unul din cei doisprezece”. Evanghelistul îl 
numeşte iarăşi: "unul din cei doisprezece" şi nu-i este ruşine să o spună. 


"Iar vânzătorul le dăduse semn, zicând: "Pe Care-L voi săruta, Acela este, 
prindeţi-L”. Vai, câtă răutate a intrat în sufletul vânzătorului! Cu ce ochi se uită 
atunci la învăţător? Cu ce gură îl sărută? O, suflete ticălos! Ce-ai pus la cale? Ce-ai 
îndrăznit? Ce semn ai dat vânzării? "Pe Care-L voi săruta", a spus Iuda. Se bizuia 
pe bunătatea învățătorului. Bunătatea Lui, care, mai mult decât orice, trebuia 
să-l ruşineze şi să-l lipsească de orice iertare că a vândut pe Cel Ce era atât de 
bun! 


- Dar pentru ce luda a spus că le va da semn? - Pentru că de multe ori Domnul, 
fiind înconjurat de iudei, a trecut printre ei fără să-L vadă. Şi s-ar fi putut întâmpla 
şi atunci aceasta dacă Hristos ar fi voit. Voind deci să-i arate lui luda lucrul acesta, 
Domnul a orbit atunci vederile celor ce veniseră, şi i-a întrebat: Pe cine căutaţi?” 
Dar ei nu L-au cunoscut, deşi erau cu făclii şi cu lumini şi aveau pe luda cu ei. lar 
când I-au răspuns: "Pe lisus", EI le-a spus: “Eu sunt Acela pe Care-L căutaţi.” 
Apoi îl întreabă iarăşi pe luda: "Prietene, pentru ce ai venit?"'Atunci a îngăduit 
Hristos să fie prins, după ce Şi-a arătat puterea Sa. 


Evanghelistul Luca spune că, chiar în ceasul acesta al vânzării, Hristos caută să-l 
îndrepte pe Iuda, spunându-i: "Iuda, cu o sărutare vinzi pe Fiul Omului?” "Nici 
chipul vânzării nu te ruşinează, ludo?" îi spune Domnul. Totuşi, pentru că nici 
aceasta nu l-a împiedicat pe vânzător, Hristos a primit să fie sărutat şi S-a dat lor de 
bună voie; şi au pus mâna pe EI; şi L-au prins chiar în noaptea în care mâncaseră 
Paştele. Atât de mult clocoteau de mânie, atât erau de înverşunaţi; dar nimic n-ar fi 
putut dacă Hristos nu le îngăduia. Aceasta însă nu-l scăpa pe luda de osânda aceea 
de nesuferit, ci îl osândeşte şi mai mult, pentru că a ajuns mai sălbatic decât o fiară, 
deşi avusese atâtea dovezi de puterea Lui, de blândeţea şi de bunătatea Lui. 


"Şi iată unul din cei ce erau cu lisus, întinzând mâna, a scos sabia şi lovind pe 
sluga arhiereului, i-a tăiat urechea. Atunci lisus i-a zis: "întoarce sabia la locul 
ei; că toţi cei ce scot sabia, de sabie vor muri. Sau ţi se pare că nu pot să rog pe 


Tatăl Meu şi să-Mi trimită acum mai mult de douăsprezece legiuni de îngeri? 
Dar cum se vor împlini Scripturile, că aşa trebuie să fie?" 


- Cine a fost cel care a tăiat urechea? - Evanghelistul loan spune că Petru a 
făcut lucrul acesta din pricina firii lui înflăcărate. 


Dar se cade să ne întrebăm: Pentru ce purta sabie? Că purta sabie se vede nu 
numai de aici, ci şi din răspunsul pe care ucenicii l-au dat lui Hristos: "Sunt aici 
două săbii.” - Pentru ce, dar, le-a îngăduit Hristos să poarte săbii? - Şi la 
întrebarea aceasta ne răspunde tot evanghelistul Luca, care, spunând că Hristos a 
zis ucenicilor Lui: "Când v-am trimis fără de pungă şi fără traistă şi fără 
încălțăminte, aţi avut nevoie de ceva?”, iar când ei au răspuns: "De nimic”, le-a 
spus: "lar acum cel ce are pungă să o ia, asemenea şi traistă; iar cel ce n-are 
sabie să-şi vândă haina lui şi să-şi cumpere sabie”. lar când ei au răspuns: 
"Sunt aici două săbii”, le-a spus: "Sunt de ajuns". 


- Dar de ce le-a îngăduit să poarte sabie? - Ca să-i încredinţeze că are să fie 
vândut. De aceea le-a spus: "Să-şi cumpere sabie”, nu ca să se înarmeze cu săbii 
- Doamne fereşte! - ci prin cuvintele acestea a arătat vânzarea. 


- Dar pentru ce le spune să ia traistă? - L-a învăţat să fie treji, să privegheze şi să 
aibă multă râvnă. La început, pentru că erau neiscusiţi, Hristos i-a încălzit cu marea 
Lui putere; acum însă îi scoate ca pe nişte pui din cuib şi le porunceşte să se 
folosească de aripile lor. Dar ca să nu socotească ucenicii că le-a îngăduit să poarte 
sabie din pricina slăbiciunii Lui, Domnul le aminteşte de cele petrecute mai 
înainte, spunându-le: "Când v-am trimis fără pungă, aţi avut lipsă de ceva?", ca şi 
prin una şi prin alta să cunoască puterea Sa; şi prin aceea că 1-a ocrotit şi prin aceea 
că acum îi lasă singuri. 


- Dar de unde erau acolo săbii? - Fuseseră la cină şi ieşiseră de la masă. Acolo 
erau şi cuțite pentru miel. Ucenicii, auzind că au să vină unii împotriva Domnului, 
poate că au luat şi săbii, ca să le aibă de ajutor şi să lupte pentru învățătorul lor. 
Dar aceasta era numai ideea ucenicilor. De aceea Petru este certat de Hristos că s-a 
slujit de sabie; şi-l ceartă cu aspră ameninţare. 


Petru a atacat sluga care s-a apropiat; a atacat-o cu căldură; dar n-a făcut-o ca 
să se apere pe el, ci pe învățătorul lui. Hristos însă n-a îngăduit să se facă vreo 
vătămare; a vindecat urechea Slugii. A făcut o mare minune, în Stare Să 
vădească blândeţea şi puterea Lui, dar şi iubirea şi bunătatea ucenicului. Petru a 
scos sabia din dragoste pentru Hristos şi a băgat-o la locul ei din supunere faţă 


de Hristos. Când a auzit: "Bagă sabia ta la locul ei', a ascultat îndată şi 
niciodată în toată viaţa lui n-a mai făcut asta. 


Evanghelistul Luca spune că ucenicii L-au întrebat pe Domnul: "Să lovim cu 
sabia?"', dar Domnul i-a oprit. A vindecat sluga rănită, iar pe ucenic l-a certat şi l-a 
ameninţat; şi ca să-l convingă, a spus: "Toţi cei ce scot sabia, de sabie vor muri”. 
Adaugă şi un temei cuvintelor Lui: "Sau vi se pare că nu pot să rog pe Tatăl Meu 
Să-Mi trimită mai mult de douăsprezece legiuni de îngeri? Dar ca să se plinească 
Scripturile". Cu aceste cuvinte, Hristos, a stins mânia lor, arătându-le că şi 
Scripturile hotărăsc lucrul acesta. De aceea i-a rugat mai înainte pe ucenici să 
îndure cu resemnare tot ce se întâmplă, cunoscând că totul se întâmplă după 
voia lui Dumnezeu. Și i-a mângâiat pe ucenici cu două temeiuri: 

> unul, că vor fi pedepsiţi cei ce fac rău: "Toţi cei ce scot sabia, de sabie vor 

muri, 
> al doilea, că El nu suferă acestea fără voia Lui: "Pot să rog pe Tatăl Meu”. 


- Dar pentru ce n-a spus: "Sau credeţi că nu pot să-i omor pe toţi?” - Pentru că 
păreau a fi mai vrednice de crezare cuvintele spuse; că apostolii nu aveau încă 
despre Hristos părerea ce 1 se cuvenea. Cu puţin mai înainte spusese: "întristat este 
sufletul Meu până la moarte", şi: "Părinte, să treacă de la Mine paharul acesta""; a 
fost văzut apoi tulburat sufleteşte, plin de sudoare şi întărit de înger. Aşadar, pentru 
că Hristos a arătat multe slăbiciuni omeneşti, n-ar fi fost crezut dacă ar fi spus: 
"Credeţi că nu pot să-i omor pe toţi?” De aceea a spus: "Sau socotiți că nu pot să 
rog pe Tatăl Meu?". Apoi spune iarăşi cuvinte pe care le-ar fi spus orice om: "Să- 
mi trimită douăsprezece legiuni de îngeri". Dacă un înger a ucis o sută optzeci şi 
cinci de mii de ostaşi înarmaţi, ar fi fost, oare, nevoie de douăsprezece legiuni 
pentru o mie de oameni? Nu! Dar Hristos grăieşte aşa din pricina fricii şi 
slăbiciunii ucenicilor; că erau morţi de frică. De aceea aduce ca temei Scripturile, 
spunând: "Cum se vor împlini Scripturile?" îi înfricoşează şi mai mult cu cuvintele 
Scripturii: "Dacă Scripturile spun aceasta, le zice Domnul, pentru ce vă împotriviţi 


acestor oameni, luptându-vă cu ei?" 


Aceste cuvinte le-a spus ucenicilor Săi; celorlalți le grăieşte aşa: "Ca la un tâlhar 
ați ieşit cu săbii şi cu bețe să Mă prindeţi? In fiecare zi şedeam în templu 
învățând şi nu M-aţi prins!” 


Uită-te câte a făcut Hristos ca să zguduie sufletele celor care au tăbărât asupra Lui: 
i-a aruncat cu faţa la pământ, a vindecat urechea slugii, i-a ameninţat cu moartea, 
căci "cine scoate sabia de sabie va muri! Cu vindecarea urechii i-a încredinţat şi de 
adevărul acestor cuvinte. 


De fiecare dată Hristos îşi arată puterea Lui şi prin cele ce face şi prin cele ce 
spune că se vor întâmpla în viitor, pentru a le arăta că prinderea Lui nu se 
datorează puterii lor. De aceea a şi adăugat: "în fiecare zi eram cu voi şi şedeam 
învățând şi nu M-aţi prins". Şi cu aceste cuvinte le arăta că prinderea Lui S-a 
făcut cu voia Lui. Trece peste minuni şi vorbeşte numai de învăţătura Sa, ca să nu 
pară că se laudă. "Când învăţam, nu M-aţi prins. Când am tăcut, atunci aţi tăbărât 
asupra Mea! Eram în templu şi nimeni n-a pus mâna pe Mine. Acum însă la o 
vreme nepotrivită şi la miezul nopţii, v-aţi aruncat asupra Mea cu săbii şi cu bețe. 
Pentru ce era nevoie de aceste arme, când am fost tot timpul în mijlocul vostru?" 


Cu aceste cuvinte le-a arătat că, dacă nu S-ar fi dat de bună voie în mâna lor, n-ar fi 
putut pune mâna pe El. Dacă n-au putut să-L prindă atunci când îl aveau în mână, 
dacă n-au putut să pună mâna pe El atunci când îl aveau în mijlocul lor, nici acum 
n-ar fi putut-o face, dacă n-ar fi voit să fie prins. Hristos însă lămureşte şi 
nedumerirea aceasta: pentru că acum a voit. 


"Dar aceasta s-a făcut, a spus EI, ca să se plinească Scripturile profeților.” Ai 
văzut că până în cel din urmă ceas şi chiar în clipa vânzării a făcut totul pentru 
îndreptarea acelora, vindecând, profeţind, amenințând: "De sabie vor muri”, 
spunând că de buna Sa voie suferă: "în fiecare zi eram cu voi, învăţându-vă", 
arătând că este de acord cu Tatăl: "Ca să se împlinească Scripturile profeților”. 


- Dar pentru ce nu L-au prins în templu? - Pentru că în templu n-ar fi îndrăznit 
din pricina mulțimii. De aceea Hristos a şi ieşit afară din oraş, pentru ca şi locul 
şi timpul să le îngăduie să-L prindă şi pentru ca până în cel din urmă ceas să le 
taie orice cuvânt de apărare. Cum ar fi putut da o învăţătură potrivnică, El, Care 
S-a dat pe Sine pentru ca să se împlinească profeţile? 


"Atunci toţi ucenicii Lui, lăsându-L, au fugit.” Când L-au prins, ucenicii au stat 
pe loc; dar după ce a grăit cuvintele acelea către cei ce L-au prins, au fugit. Au 
văzut că nu mai este cu putinţă să mai scape, de vreme ce de bună voie Se dă pe 
mâna lor şi spusese că se face aceasta potrivit Scripturilor. 


După ce au fugit ei, "L-au dus la Caiafa, iar Petru L-a urmat şi a intrat să vadă 
care este sfârşitul." Mare este dragostea ucenicului! N-a fugit nici când a văzut 
pe ceilalţi ucenici fugind, ci a rămas şi a intrat împreună cu EL. E drept, a intrat 
şi Ioan, dar acesta era cunoscut la curtea arhiereului. 


- Şi pentru ce L-au dus acolo unde erau adunaţi toţi? - Pentru ca să se facă toate 
cu hotărârea arhiereilor. Caiafa era atunci arhiereu; şi toţi erau acolo şi-L aşteptau 


pe lisus. Pentru aceasta privegheau şi erau treji! Scriptura spune că nici n-au 
mâncat atunci Paştele, ci în acest scop au stat toată noaptea treji. Când 
evanghelistul loan a spus că era dimineaţă, a adăugat: "N-au intrat în pretoriu ca 
să nu se spurce, ci să mănânce Paştele.” 


- Ce putem spune? 

- Că au mâncat Paştele în altă zi şi au călcat în picioare legea din dorinţa de a-L 
ucide pe Hristos. Hristos n-a călcat timpul Paştelor, dar ei îndrăzneau orice, chiar 
dacă ar fi călcat mii şi mii de legi. Altădată, când fierbeau cumplit de mânie, n-au 
putut pune mâna pe EI, deşi au încercat de multe ori să-L omoare; acum însă, când 
au pus mâna pe EI într-un chip atât de neaşteptat, au preferat să lase şi Paştele 
numai ca să-şi împlinească ucigaşa lor dorinţă. De aceea s-au şi adunat cu toţii. Era 
o adunare de ciumaţi. Și vrând să dea ticăloşiei acesteia o înfăţişare de judecată, au 
căutat şi martori. "Dar mărturiile nu se potriveau ", spune evanghelistul Marcu. 
Atât era de plăsmuită judecata! Totul era numai tulburare şi zgomot. 


"Şi venind martori mincinoşi au spus: Acesta a zis: Voi dărâma templul acesta şi 
în trei zile îl voi zidi." - Hristos într-adevăr spusese: "în trei zile”, dar n-a spus: 
"îl voi dărâma”, ci "dărâmaţi”, şi n-a vorbit despre templul din Ierusalim, ci 
despre trupul Lui. 


- Ce a făcut arhiereul? 

- Voind să-L facă pe Domnul să Se apere, ca să-L prindă în cuvânt, a spus: "Nu 
auzi ce mărturisesc aceştia împotriva Ta? lar EI tăcea." Orice apărare ar fi fost fără 
de folos. Nimeni n-ar fi ascultat-o. Era numai o formă de judecată. De fapt era un 
atac de tâlhari care atacă la drumul mare. De aceea a tăcut Hristos. Arhiereul însă 
stăruia, zicând: "Te jur pe Dumnezeul cel viu să ne spui dacă Tu eşti Hristosul, 
Fiul Dumnezeului celui viu. lar El a spus: Tu ai zis! Dar Eu vă spun: De acum 
veți vedea pe Fiul Omului şezând în dreapta puterii şi venind pe nori. Atunci 
arhiereul şi-a sfâşiat veşmintele lui, zicând: A hulit!” 


A făcut lucrul acesta ca să fie şi mai împovărătoare învinuirea adusă Domnului; a 
făcut mai tari cuvintele sfâşiindu-şi hainele. Spusele Domnului băgaseră frică în 
ascultători, de aceea arhiereul a făcut acum ceea ce făcuseră iudeii la uciderea lui 
Ștefan când şi-au astupat urechile. 


- Și ce hulă era aceea? Că Hristos spusese doar mai înainte când erau ei 
adunaţi: "Zis-a Domnul Domnului Meu: Şezi de-a dreapta Mea", şi a tâlcuit 
aceste cuvinte. Atunci n-au îndrăznit Să spună ceva, ci au tăcut şi de atunci nu 
L-au mai contrazis. Cum se face, dar, că acum numesc spusele Sale hulă? 


- Dar pentru ce le-a răspuns Hristos aşa? - Ca să le taie orice cuvânt de apărare; 
că până în cea din urmă zi 1-a învăţat că El este Hristos, că stă în dreapta Tatălui şi 
că va veni iarăşi să judece lumea, cuvinte care arată desăvârşitul acord dintre EI şi 
Tatăl. 


Aşadar, după ce şi-a sfâşiat hainele, arhiereul a spus: "Ce vi se pare?" Nu pronunţă 
el hotărârea, ci-i pofteşte pe ceilalți, ca şi cum ar fi fost vorba de nişte păcate 
cunoscute de toţi şi de o hulă învederată. Ştiau că dacă ar fi ajuns să se judece 
pricina şi să se cerceteze cu de-amănuntul, Hristos ar fi fost absolvit de orice vină, 
de aceea îl osândesc fără judecată şi bagă în mintea ascultătorilor gândul acesta, 
spunându-le: "Voi aţi auzit hula!" Aproape că 1-a silit şi 1-a constrâns să pronunţe 
hotărârea. 


- Ce au spus aceia? "'Vinovat este de moarte!" 


L-au şi socotit osândit. Au procedat aşa ca să-l facă şi pe Pilat să pronunţe aceeaşi 
sentință. Arhiereii ştiau aceasta şi de aceea au spus: "Vinovat este de moarte!". 
Acelaşi oameni sunt şi pârâşi şi judecători, aceiaşi şi cei ce pronunţă hotărârea; 
aceiaşi oameni au făcut atunci totul. 


- Dar pentru ce nu L-au învinuit că a călcat sâmbăta? - Pentru că de multe ori le 
închisese gura. De altfel chiar din pricina celor spuse atunci voiau să-L prindă şi 
să-L osândească. 


- Arhiereul, luându-o înainte, a scos din gura celor adunaţi hotărârea, atrăgându-i 
pe toţi de partea lui prin sfâşierea hainelor. Şi L-au dus la Pilat ca pe unul ce fusese 
osândit. Astfel arhiereul a făcut totul. Lui Pilat nu i-a spus nici una din învinuirile 
aduse. 


- Dar ce i-a spus? "De n-ar fi fost acesta făcător de rele, nu L-am fi dat ţie!” 
Voiau să-L omoare punându-l în spate crime obşteşti. 


- Dar pentru ce nu L-au ucis pe ascuns? - Pentru că voiau să-l atace şi slava lui. 
Mulţi auziseră de EL, mulţi îl admirau şi se minunau de El, de aceea arhiereii şi-au 
dat toată silinţa să-L ucidă pe faţă, înaintea tuturora. Hristos nu i-a împiedicat, ci 
S-a Slujit de răutatea lor spre vădirea adevărului, pentru ca moartea Lui să 
ajungă cunoscută. A ieşit cu totul altceva decât ce voiau arhiereii. Voiau să-L 
facă de ocară, să-L facă de ruşine prin osândirea aceasta. Hristos însă tocmai 
prin aceasta a strălucit mai mult. Şi după cum spuneau: "Să-L omorâm, ca nu 
cumva să vină romanii şi să ne ia cetatea şi neamul" şi după ce L-au omorât s-a 


întâmplat ce-au spus, tot aşa şi acum; şi-au dat toată silinţa să-L răstignească în faţa 
întregii lumi, ca să-l vatăme slava; dar a ieşit cu totul dimpotrivă. 


Iudeii aveau şi ei puterea să-L ucidă - ascultă ce le spune Pilat: “Luaţi-L voi şi 
după legea voastră judecaţi-L."' Dar n-au voit, pentru ca să pară că a fost ucis ca 
un călcător al legilor statului, ca unul ce a vrut să ia puterea, ca un răzvrătit 
împotriva ordinei de stat. De aceea L-au şi răstignit împreună cu tâlharii; de aceea 
au şi spus: "Nu scrie: Acesta este împăratul iudeilor”, ci: "EI a spus!". Toate 
acestea s-au făcut pentru adevăr, pentru ca iudeii să nu aibă nici măcar o umbră de 
neruşinată apărare. La fel şi cu mormântul! Peceţile şi paza au făcut să strălucească 
şi mai mult adevărul. Acelaşi lucru l-au făcut şi batjocoririle, bătăile de joc şi 
ocările. Aşa e minciuna. Pe acolo se descoperă, pe unde se unelteşte. Aşa s-a 
întâmplat şi acum. Cei ce păreau biruitori, aceia mai ales au fost făcuţi de ruşine, 
aceia au fost biruiţi şi au pierit, iar Cel Ce părea învins, Acela mai cu seamă a 
strălucit şi a învins cu tărie. 


"Atunci L-au scuipat în obraz şi L-au bătut cu pumnii, iar alții îi dădeau palme, 
zicând: "'Profeteşte-ne, Hristoase, cine este cel ce Te-a lovit! 


- Pentru ce au mai făcut asta, odată ce aveau să-L omoare? Pentru ce mai era 


nevoie de batjocura aceasta? - Ca să afli, din tot ce s-a petrecut atunci, cât de răi la 
suflet erau judecătorii Lui. Ca şi cum ar fi dat peste un animal de vânat, aşa erau de 
sălbătăciți, aşa erau de înnebuniţi; au făcut petrecere din chinuirea Lui, au tăbărât 
asupra Lui cu bucurie, dându-şi la iveală firea lor cea ucigaşă. 


Tu însă minunează-te de filozofia ucenicilor! Cu câtă amănunţime, cu cât 
adevăr istorisesc totul! Se vede de aici firea lor iubitoare de adevăr. IStorisesc 
aşa cum S-au petrecut cele ce păreau o ocară; nu ascund nimic, nu se ruşinează 
de nimic, ci socotesc cea mai mare slavă - după cum şi este - că Stăpânul lumii a 
primit Să sufere unele ca acestea pentru noi. 


Lucrul acesta arată şi purtarea de grijă cea nespusă a lui Hristos, dar şi răutatea de 
neiertat a acelora care au îndrăznit acestea faţă de Cel atât de liniştit şi blând, faţă 
de Cel Care le-a încântat urechile cu cuvinte care ar fi fost în stare să facă din leu 
miel. Lui Hristos nu I-a lipsit blândeţea, dar nici acelora, ocara şi sălbătăcia în tot 
ce făceau, în tot ce spuneau. 


Pe toate acestea le-a prezis şi profetul Isaia, vestindu-le mai dinainte şi arătând 
într-un cuvânt toată această ocară: "în chipul în care mulţi se vor minuna de Tine, 
spune Isaia, în acelaşi chip va fi necinstit chipul Tău de oameni şi Slava Ta, de 


fiii oamenilor”'. Ce poate egala, oare, ocara aceasta? Au scuipat şi au pălmuit 
obrazul acela de care marea s-a dat înapoi când L-a văzut, de care soarele şi-a tras 
înapoi razele sale când L-a privit pe cruce. L-au lovit în cap, înnebuniţi de nebunia 
lor cumplită. L-au rănit cu răni pline de ocară, că L-au bătut cu pumnii şi L-au 
pălmuit, iar la rănile acestea au mai adăugat şi ocara scuipatului. Au rostit apoi şi 
cuvinte pline de batjocură, spunând: "Profeţeşte-ne, Hristoase,cine este cel ce Te-a 
lovit!". ÎL batjocoresc aşa, pentru că mulţi spuneau că e profet. 


Alt evanghelist spune că făceau asta acoperindu-l faţa cu haina, ca şi cum ar fi avut 
în faţa lor un om de nimica, un om de trei parale. Şi nu numai oamenii liberi, ci şi 
sclavii fuseseră cuprinşi atunci de această nebunie. Pe acestea să le citim des, pe 
acestea să le ascultăm cum trebuie, pe acestea să le scriem în mintea noastră, că 
acestea sunt cinstea noastră. Cu acestea mă laud tare, mă laud nu numai cu miile şi 
miile de morţi pe care i-a înviat, ci şi cu patimile pe care le-a pătimit. Pe acestea 
Pavel neîncetat le aminteşte: crucea, moartea, patimile, ocările, insultele, 
batjocoririle. Uneori spune: "Să ieşim la EI purtând ocara Lui", alteori: "Care, în 
locul bucuriei ce-l stă înainte, a răbdat crucea, dispreţuind ruşinea." 


“Iar Petru şedea afară în curte, şi s-a apropiat de el o slujnică, zicând: Şi tu erai 
cu lisus Galileanul. Iar el s-a lepădat înaintea lor, a tuturor zicând: Nu ştiu ce 
zici! leşind el la poartă, l-a văzut pe el alta şi a zis: Și acesta era acolo cu lisus 
Nazarineanul. Şi iarăşi s-a lepădat cu jurământ. lar după puţin, apropiindu-se 
de cei ce stăteau, au zis lui Petru: Cu adevărat şi tu eşti dintre ei, că şi graiul te 
vădeşte. Atunci a început să se blesteme şi să se jure: Nu ştiu pe omul acesta. Și 
îndată a cântat cocoşul. Și şi-a adus aminte Petru de cuvântul lui lisus, care 
spusese: Mai înainte de a cânta cocoşul, te vei lepăda de Mine de trei ori. Şi 
ieşind afară a plâns cu amar." 


O, noi şi străine lucruri! Când Petru L-a văzut pe învăţător numai prins atât de tare 
clocotea că a scos sabia şi a tăiat urechea slugii arhiereului, dar acum, când ar fi 
trebuit să se revolte şi mai mult, să se înflăcăreze şi mai mult, să ardă şi mai mult - 
doar auzea cum îl ocărăsc pe Domnul - acum Petru se leapădă de EI. 


- Dar pe care om nu l-ar fi scos din minţi cele petrecute atunci? 

- Da, e drept, dar ucenicul, biruit de frică, nu numai că nu se revoltă, dar se şi 
leapădă; îi este frică şi de ameninţarea unei slujnice sărmane şi neînsemnate; şi nu 
numai o dată, ci de două şi de trei ori, în scurtă vreme, şi nu în faţa judecătorilor; 
era doar afară, în curte. L-au întrebat când a ieşit pe poartă; şi nici aşa nu şi-a dat 
seama îndată de căderea lui. 


Evanghelistul Luca spune că Hristos S-a uitat la el, arătând că Petru nu numai că s- 
a lepădat de Domnul, dar că nici nu şi-a adus singur aminte, deşi a cântat cocoşul, 
ci a fost nevoie să 1-o amintească tot învățătorul, iar privirea Lui a fost în locul 
glasului. Atât de speriat era. 


Evanghelistul Marcu spune, la rândul său, că Petru s-a lepădat întâia oară atunci 
când cocoşul a cântat întâia oară; iar când s-a lepădat a treia oară, cocoşul a cântat 
a doua oară. Marcu istoriseşte mai cu de-amănuntul slăbiciunea lui Petru şi ne arată 
că era mort de frică. Pe toate acestea Marcu le ştia de la dascălul său, că a fost 
ucenicul lui Petru. Aceasta mai cu seamă trebuie să ne uimească! Că Marcu nu 
numai că n-a ascuns greşeala dascălului său, ci a şi istorisit-o mai lămurit decât 
ceilalţi evanghelişti, pentru că a fost ucenicul lui Petru. 


Poate că cineva m-ar întreba: - Cum pot fi adevărate spusele evangheliştilor, 
când Matei spune că Domnul a zis: "Amin zic ţie, că mai înainte de a cânta 
cocoşul te vei lepăda de Mine de trei ori” , iar Marcu spune că după ce s-a 
lepădat a treia oară cocoşul a cântat a doua oară. 


- Spusele evangheliştilor sunt cu totul adevărate şi nu se contrazic. Pentru că de 
obicei cocoşul cânta la fiecare cântat de trei ori şi de patru ori, Marcu ne vorbeşte 


despre aceste cântece repetate ale cocoşului, ca să arate că nici glasul cocoşului nu 
l-a oprit pe Petru de la cădere şi nu i-a adus aminte. Aşa că sunt adevărate şi 
spusele lui Matei şi ale lui Marcu. Înainte de a termina cocoşul întâiul său cântat, 
Petru s-a lepădat de trei ori. Şi nici după ce i-a adus aminte Hristos de păcatul lui 
n-a îndrăznit să plângă înaintea tuturora, ca să nu-l dea de gol lacrimile, ci "a ieşit 
afară şi a plâns cu amar”. 


"Iar dacă s-a făcut ziua, L-au dus pe lisus de la Caiafa la Pilat." Pentru că 
arhiereii voiau să-L omoare şi pentru că nu puteau să facă ei aceasta din pricina 
sărbătorii, L-au dus la guvernator. 


Tu însă uită-mi-te cum S-au amestecat lucrurile, ca uciderea Lui să aibă loc în 
timpul sărbătorii Paştelui. Aşa fusese rânduit de sus. 


Sfântul loan Gură de Aur - Lepădarea lui Petru sau De ce cade omul? 


“Hristos ne mai arată totodată şi nouă ce fel de oameni erau ucenicii înainte de 
răstignire şi ce fel de oameni au ajuns după răstignire. În timpul răstignirii nici n-au 
putut să stea lângă EI; dar după moartea Lui au ajuns puternici, mai tari ca 
diamantul. 


„Dar Petru, răspunzând, a zis: „Chiar dacă toţi se vor Ssminti întru Tine, eu 
niciodată nu mă voi sminti“. 


Ce spui, Petre? Profetul a spus că se vor risipi oile, Hristos a întărit cele spuse şi tu 
spui: „Nu!” Nu-ţi sunt de ajuns cuvintele dinainte, prin care Hristos ţi-a închis 
gura, atunci când ai spus: „Milostiv fii Ţie, Doamne! (Matei 16, 22)”. 


Nu, lui Petru nu i-au fost de ajuns. Şi de aceea Domnul îl lasă să cadă, pentru ca să- 
| înveţe şi prin aceasta să asculte totdeauna de ce spune Hristos şi să ajungă la 
încredințarea că este mai vrednică de credinţă hotărârea lui Hristos decât propriul 
lui cuget. 


Ceilalţi ucenici, la rândul lor, nu puţin au câştigat de pe urma lepădării lui 
Petru; şi-au dat seama de slăbiciunea firii omeneşti şi de adevărul lui 
Dumnezeu. Când Hristos prezice ceva, nu trebuie să o faci pe deşteptul şi nici să te 
arăţi mai grozav decât majoritatea oamenilor, că spune Pavel: „ Vei avea laudă 
faţă de tine însuţi şi nu faţă de altul” (Gal. 6, 4). 


Petru ar fi trebuit să se roage şi să spună: „Ajută-ne, Doamne, ajută-ne nouă ca să 
nu ne despărțim de Tine!” Dar nu; el se încrede în sine şi spune: „Chiar dacă toți 

se vor Ssminti întru Tine, eu niciodată”. „Chiar dacă Te vor părăsi toţi, spune 
Petru, eu nu Te voi părăsi!“ 


A ajuns încetul cu încetul încrezut. Hristos deci voind să-l smerească, a îngăduit să 
se lepede de El. Pentru că Petru nu L-a ascultat nici pe EI, nici pe profet — că 
Domnul de aceea a adus mărturia profetului, ca să nu 1 se împotrivească nimeni — 
deci, pentru că Petru nu I-a ascultat cuvintele, îl învaţă cu faptele. 


Că pentru aceasta a îngăduit să se lepede, ca prin lepădarea de Hristos să se 
îndrepte, ascultă ce-i spune Domnul: „Jar Eu M-am rugat pentru tine, ca să nu 
piară credinţa ta” (Luca 22, 32). A spus aceste cuvinte voind să-l mustre cu 
asprime, ca Să-i arate că păcatul lui este mai greu decât celelalte păcate şi că are 
nevoie de mai mult ajutor. 


Două păcate săvârşise Petru prin spusele sale: 


> unul, că se împotrivise cuvintelor Domnului; 
» altul, că se credea mai mare decât ceilalţi ucenici; dar, mai bine spus, mai 


săvârşise şi un al treilea, că şi-a atribuit lui totul. 


Pentru a-l vindeca de aceste păcate, Hristos a îngăduit deci ca Petru să cadă. De 
aceea Hristos, lăsând la o parte pe ceilalți ucenici, Se adresează lui Petru şi-i spune: 
„Simone, Simone, iată satana a cerut ca să vă cearnă ca grâul” (Luca 22, 31), 
adică să vă tulbure, să vă zăpăcească, să vă ispitească; „dar Eu M-am rugat 
pentru tine, ca Să nu piară credinţa ta“. 


- Dar dacă a cerut să-i cearnă pe toţi, pentru ce Hristos n-a spus: „M-am rugat 
pentru toţi“? 

- Negreşit pentru pricina pe care am spus-o mai înainte. Domnul i Se adresează 
numai lui Petru ca să-l mustre şi să-i arate că păcatul lui era mai greu decât 
celelalte păcate. 


- Dar pentru ce Hristos n-a spus: „Eu n-am îngăduit“, ci: „M-am rugat”? 

- Mergând la patimă, Hristos foloseşte cuvinte smerite, ca să-Şi vădească firea Sa 
omenească. Cum ar fi avut nevoie să Se roage ca să întărească sufletul unui om 
care se clătina, El Care a zidit Biserica pe mărturisirea lui Petru şi aşa a întărit- 
o încât să nu fie biruită de mii şi mii de primejdii şi de morţi, EI, Care a dat lui 
Petru cheile Împărăției Cerurilor şi l-a făcut domn peste o atât de mare putere, 


EI, Care n-a avut nevoie de rugăciune pentru a-i da lui Petru acestea? Când i-a 
dat lui Petru puterea, Hristos n-a spus: „M-am rugat”, ci a spus cu autoritate: „Voi 
zidi Biserica Mea şi-ţi voi da ţie cheile cerurilor“. 


- Dar pentru ce n-a grăit şi acum tot aşa? 
- Şi pentru pricina pe care am spus-o şi pentru slăbiciunea ucenicilor. Că ei n-aveau 
despre Domnul părerea ce 1 se cuvenea. 


- Dar cum S-a făcut că Petru s-a lepădat de Domnul cu toate că Domnul S-a 
rugat pentru el? 

- Domnul nu S-a rugat ca să nu se lepede, ci ca să nu piară credinţa lui, ca să nu 
piară desăvârşit. Acesta a fost un semn al purtării de grijă a Domnului pentru 
Petru. Frica a alungat totul din sufletul lui; frica lui a fost nemăsurată, pentru că 
Dumnezeu l-a hpsit cu totul de ajutorul Lui. Şi l-a lipsit cu totul pentru că era cu 
totul mare în sufletul lui păcatul îngâmfării şi al împotrivirii. Deci, ca să stârpească 
din rădăcină aceste păcate, Hristos a lăsat ca Petru să fie cuprins de un mare 
zbucium sufletesc. 


Că păcatele acestea erau adânc înfipte în sufletul lui Petru se vede de acolo că nu s- 
a mulţumit numai cu ce a spus mai înainte, împotrivindu-se şi profetului şi lui 
Hristos, ci şi mai apoi, după ce Hristos i-a spus: „Amin grăiesc ţie, că în această 
noapte, înainte de a cânta cocoşul, te vei lepăda de trei ori de Mine“, Petru a zis: 
» Chiar dacă ar trebui să mor împreună cu Tine, nu mă voi lepăda de Tine“. 


Evanghelistul Luca aminteşte că Hristos cu cât oprea mai mult, cu atât Petru se 
împotrivea mai tare (Luca 22, 34). Ce înseamnă asta, Petre? Când Domnul a spus: 
„Unul din voi Mă va vinde“, te temeai să nu fii tu cumva vânzătorul şi ai silit pe 
ucenicul pe care-l iubea Iisus să-L întrebe (În, 13, 22-24), deşi nu te ştiai cu nimic 
pe cuget, acum însă te împotriveşti când Hristos strigă şi vorbeşte destul de desluşit 
că „toţi vă veţi sminti“? Şi nu te împotriveşti numai o dată, ci chiar de două ori şi 
de mai multe ori. Tot aşa spune şi Luca. 


- Dar din ce pricină a făcut Petru lucrul acesta? 

- Din dragostea lui mare, din marea lui bucurie de a fi cu Hristos. Când Petru s-a 
văzut scăpat din neliniştea din timpul vânzării, când a văzut cine era vânzătorul, a 
căpătat curaj, a grăit şi s-a socotit mai mare şi mai tare decât ceilalți ucenici, 
zicând: „Chiar dacă toţi se vor sminti, eu nu mă voi sminti“. Cuvintele acestea sunt 
cuvinte de om ambițios. De altfel chiar în timpul cinei apostolii se întrebau cine 
este mai mare între ei (Luca 22, 24). Atât de mult îi tulbura păcatul acesta. Da, 
Hristos l-a împiedicat pe Petru să fie ambițios, dar nici într-un caz nu l-a împins 


să se lepede de EI — Doamne fereşte! - ci l-a lăsat lipsit de ajutorul Lui şi i-a 
vădit firea lui omenească. Vită-te însă cât de smerit este mai târziu! 

+ După înviere, când Petru a întrebat: „Dar cu acesta ce va fi?” (În 21, 21). 
Hristos i-a închis gura şi Petru n-a mai îndrăznit să 1 se împotrivească aşa 
cum a făcut acum, ci a tăcut. 

+ Iarăşi la înălțarea Domnului, când a auzit: „Nu este vouă a şti anii sau 
vremurile “(Fapte 1, 7), Petru tace din nou şi nu I se împotriveşte. 

4 Mai târziu, când era pe acoperiş, când a văzut pânza şi a auzit vocea 
spunându-i: „Ceea ce Dumnezeu a curăţit, tu nu spurca” (Fapte 10, 15), 
Petru stă liniştit şi nu cere lămuriri, deşi nu ştia bine ce înţeles au cuvintele 
acelea. 


Toate acele păcate — îngâmfarea, duhul de împotrivire şi ambiția — au lucrat 
căderea lui Petru. Înainte de cădere îşi atribuia luişi totul şi zicea: „Chiar de se vor 
sminti toţi, eu nu mă voi sminti“; şi: „Chiar de ar trebui să mor, eu nu mă voi 
lepăda de Tine“, când ar fi trebuit să spună: „Dacă mă voi bucura de ajutorul Tău“. 
Mai târziu nu mai grăieşte aşa, ci cu totul dimpotrivă: „Ce vă uitaţi la noi, ca şi 
cum cu puterea Sau cu evlavia noastră l-am făcut pe acesta să umble?” (Fapte 3, 
12). 


Din toate aceste fapte scoatem 


Şi una şi alta o arată luda şi Petru. 


Y Iuda s-a bucurat de mult ajutor, dar nu i-a folosit, pentru că n-a voit şi nici 
nu şi-a adus partea lui de strădanie; 

Y Petru s-a străduit, dar a căzut, pentru că nu s-a bucurat de nici un ajutor de 
sus. 


Din acestea două se împleteşte virtutea: din ajutorul cel de sus şi din strădania 
noastră. De aceea, vă rog, nici să nu dormiţi, lăsând totul pe seama lui Dumnezeu, 
dar nici, străduindu-vă şi muncind, să socotiți că toate faptele voastre se datoresc 
numai ostenelilor voastre. 


Dumnezeu nu vrea Să fim nepăsători; de aceea nu face El totul; dar nici nu vrea 
Să fim îngâmfaţi; de aceea n-a lăsat totul în puterea noastră, ci, înlăturând ce 
este vătămător şi dintr-o parte şi din alta, ne-a lăsat ce ne este de folos. 


Aceasta este pricina că a lăsat pe verhovnicul apostolilor să cadă, smerindu-l; şi aşa 
l-a îmboldit spre mai mare dragoste. „Că celui ce i s-a iertat mai mult, va iubi mai 
mult (Luca 7, 47)”. 

Sfântul Chiril al Alexandriei - Tâlcuire 


"Adevărat, adevărat zic vouă: Cel care primeşte pe cel pe care-l voi trimite Eu, 
pe Mine Mă primeşte; iar cel ce Mă primeşte pe Mine primeşte pe Cel ce M-a 
trimis pe Mine." (Un 13, 20) 


După ce a dovedit în chip folositor că El este Hristos şi că, în cele pe care le va 
face nebuneşte vânzătorul împotriva Lui, se afla ceva folositor pentru întoarcerea 
în bine a răutăţii aceluia, trece iarăşi la un cuvânt mai ascuns. 


Căci încearcă încă să ascundă îndrăzneala aceluia şi nu spune încă deschis cine este 
vânzătorul. Arată deci cu mare folos şi printr-o pildă clară că, în mod firesc, iubirea 
şi cinstea arătate Lui au ca finalitate îndreptarea lor spre Persoana lui Dumnezeu- 
Tatăl. Dar nu e propriu-zis scopul Lui să le arate aceasta, ci mai degrabă altul. 


Dar, nevrând, precum se vede, să spună mai dezvelit ceea ce a spus în alte locuri, 
adică: "Cel ce nu cinsteşte pe EL, nu-L cinsteşte nici pe Tatăl.” (Tn 5, 23), trece 
la ceea ce e mai vădit, ajutând ascultătorilor să înţeleagă aceasta din cele spuse. 
Căci era mai mult un timp al amenințării decât al indemnului, îndrăzneala 
duşmanilor era la uşă, şi nebunia ultimă era deja pusă la cale. Fiindcă Satana îşi 
aruncase deja gândul în inima vânzătorului. 


Precum, zice, cineva Mă primeşte pe Mine însumi, şi nu pe altul, atunci când 
primeşte pe cel trimis de Mine, aşa cel ce primeşte pe Cel trimis de Dumnezeu- 
Tatăl primeşte pe Tatăl însuşi. lar în aceste cuvinte ale Lui putem vedea că 
binevesteşte pe Cel arătat prin Sine. lar aducând spre vedere inversul, vădeşte 
necredinţa vânzătorului nu numai împotriva Fiului, ci şi a Tatălui. 


Limbajul folosit e o formă de ameninţare, deşi e prezentat prin termeni nu prea 
duri; înfăţişează aceeaşi idee pe care o sugerează cuvintele. Căci, precum pe cel 
trimis de la Dumnezeu îl primeşte cineva ca pe cel care consimte cu cuvintele Lui 
ŞI, prin păzirea celor poruncite, cinsteşte pe Cel predicat, la fel, socotesc, primind 
cineva pe Domnul şi crezând în Fiul, primeşte pe Tatăl. Fiindcă arătarea 
Născutului concurge cu cea a Născătorului. Căci cel ce a crezut că El este Fiul va 
mărturisi fără îndoială şi pe Tatăl. 


Deci înfricoşătoare este crima vânzătorului, care dispreţuieşte şi pe Dumnezeu- 
Tatăl prin necredinţa față de Fiul. Fiindcă, dacă ar fi primit şi cinstit pe Fiul, 
supunându-l ca Domnului cugetarea sinceră, adică dacă ar fi mărturisit pe Fiul că 
Dumnezeu din Dumnezeu cu o credinţă neîndoielnică, netrebnicul şi-ar fi ridicat 
iubirea față de El mai presus de gândurile urâte şi socotesc că n-ar fi ajuns 
vânzător. Cugetăm că ar fi fost mai bine pentru el nici să nu existe. 


"Iisus, zicând acestea, S-a tulburat cu duhul şi a mărturisit şi a zis: Adevărat, 
adevărat zic vouă că unul dintre voi Mă va vinde.” (n 13, 21) 


Căreia dintre creaturi nu-i este clar că nici mintea, nici cuvântul nostru nu sunt în 
stare să spună fără greşeală şi fără abatere cele proprii firii dumnezeieşti şi 
negrăite? Pentru aceasta se serveşte de cuvintele Sale pentru o modestă explicare a 
celor mai presus de minte. Căci cum ar putea exprima clar ceea ce depăşeşte 
înţelegerea noastră? 


Trebuie deci ca noi, primind grosimea cuvintelor omeneşti, ca pe un chip al 
înţelesurilor, să încercăm să păşim spre cele dumnezeieşti, în modul îngăduit nouă. 
Când Dumnezeu mustră greu şi e mişcat de o nestăpânită mânie potrivnică răului, 
unii socotesc că se pot folosi de o asemenea pornire atribuită Lui, deşi El rabdă mai 
mult decât se poate spune. 


De fapt, când dumnezeiasca Scriptură vrea să arate vreo mişcare a Lui împotriva 
celor neevlavioşi, ia pildă din cele ale noastre şi, folosindu-se de cuvinte omeneşti, 
vorbeşte de o mânie şi de o supărare a Lui, deşi ființa dumnezeiască nu suferă 
nimic asemănător unor asemenea patimi ale noastre. Ea e mişcată doar de o 
indignare cum ştie şi cum e potrivit ei. Căci cele privitoare la Dumnezeu sunt cu 
totul negrăite. Dar e un obicei al dumnezeieştii Scripturi să descrie cele mai presus 
de noi, precum am spus adineauri, după chipul obiceiurilor noastre. 


Deci, dumnezeiescul Evanghelist loan spune şi aici că Hristos S-a tulburat cu 
duhul, numind tulburare mişcarea urătoare de rău a duhului. Căci nu putea, precum 


se vede, să spună altfel. Fiindcă e de crezut că nici mişcarea Dumnezeirii nu rabdă 
ca trupul să tremure de frică şi de aceea ia forma unei tulburări şi arată semnul unei 
supărări, aşa cum s-a scris că lisus a suspinat când a mers la mormântul lui Lazăr. 


Căci, precum atunci ameninţarea neînduplecată arătată morţii a numit-o suspinare, 
aşa şi acum mişcarea împotriva vânzătorului necredincios e indicată cu numele de 
tulburare. Şi S-a tulburat în mod cuvenit, îndignându-Se împotriva perversiunii lui 
Iuda. 


Căci ce putea fi mai mare ca necredinţa aceluia care, cinstit deopotrivă cu 
ceilalți ucenici, în mod mai presus de fire şi pus între cei aleşi, a schimbat cu 
hotărâre iubirea faţă de Hristos pe puţini arginţi şi, mâncând pâinea Lui, şi-a 
ridicat călcâiul faţă de EL. Nu s-a gândit la cinstire, la slăvire, la legea iubirii, la 
închinarea datorată Lui ca Dumnezeu, nici la nimic altceva din cele făcute lui, ci 
s-a gândit numai la dinarii murdari de la iudei şi, vânzându-şi sufletul său 
pentru puţinii arginţi, a predat sângele Lui drept în mâinile ucigaşilor. 


Motivul tulburării a fost deci cu totul îndreptăţit. Și tulburării îi urmează mustrarea 
aspră care se adresează în mod special unei persoane dintre cele douăsprezece, dar 
trezeşte în toţi temerea cea mai înfricoşătoare şi îndeamnă pe fiecare să-şi păzească 
sufletul, ca nu cumva, din uşurătate, să-i fie prins sufletul de chinul unei atât de 
cumplite porniri şi să devină victima dulce a răutății diavolului. Le e deci de folos 
puterea mustrării. 


Dar vânzătorul, nedându-i nici o însemnătate, stăruia în intenţiile lui. Deci cu multă 
hotărâre Hristos zice: "unul dintre voi Mă va vinde". Căci prin aceasta învinuieşte 
nerecunoştinţa celui ce e robit de aceasta îndrăzneală, dar arată şi mărimea răutăţii 
diavolului care are atâta putere, încât poate răpi de la EI şi pe unul dintre Apostoli. 


"Deci ucenicii se uitau unii la alţii, nedumerindu-se despre cine vorbeşte”. (În 
13, 22) Ucenicii sunt cuprinşi de uimire şi de frică şi se privesc unul pe altul, cele 
spuse umplându-i de o îndoită tulburare. Căci fiecare, precum se vede, căutând în 
sufletul său, simţea o nu uşoară teamă, dar, privind şi la ceilalți cu bănuială, nu era 
mai puţin îngrijorat de fiecare dintre ei. Ei cred că ceea ce li s-a spus e în mod sigur 
adevărat. Căci ştiu că nu-l scăpa Mântuitorului vreun cuvânt deşert. 


Dar faptul cumplit şi de nesuportat, că vreunul dintre cei numărați între Apostoli a 
lunecat la atâta necredinţă, face pe fiecare să-şi cerceteze conştiinţa proprie şi să 
gândească cu teamă pe cine a căzut oare sorţul pierzaniei şi de unde sau cum are 
atâta putere Satana, încât să fure pe vreunul şi dintre ei, care sunt ucenici adevăraţi. 


“Iar la masă era rezemat la pieptul lui lisus unul dintre ucenicii Lui, pe care-l 
iubea lisus. Deci Simon Petru i-a făcut semn acestuia şi i-a zis: întreabă cine 
este cel despre care vorbeşte. Şi căzând acela astfel la pieptul lui lisus, I-a zis: 
Doamne, cine este? lisus i-a răspuns: Acela este, căruia Eu, întingând bucata de 
pâine, i-o voi da." (În 13, 23-26) 


Cu drept cuvânt ne minunăm şi acum de iubirea fierbinte de Dumnezeu a Sfinților 
ucenici şi de marea sinceritate a evlaviei lor. Căci, neavând de la ei putinţă să ştie 
pe cel vinovat, dar neîncrezându-se nici în bănuielile gândurilor proprii, se grăbesc 
să întrebe şi să afle printr-unul de frunte dintre ei. lar acesta era Petru, care însă n-a 
pus întrebarea prin sine, ci a lăsat celui apropiat şi iubit, pentru strălucirea 
nevinovăţiei lui, să pună întrebarea. lar acesta era loan, cel ce a scris această carte 
şi care, deoarece a spus că era iubit, şi-a ascuns numele, ţinându-l sub tăcere, ca să 
nu pară iubitor de slavă. Căci mintea sfinţilor e liberă de iubirea de slavă. 


Aplecându-se deci liniştit Mântuitorul nu-i dă alt semn despre acela, decât cel 
prevestit odinioară prin cuvântul Psalmistului: "'Cel ce a mâncat pâinea Mea a 
ridicat călcâiul împotriva Mea” (Ps. 40, 9). Şi îi dă aceluia bucăţică de pâine 
înmuiată, arătând prin aceasta pe cel ce mănâncă pâinea Sa. 


Astfel, scapă de teamă pe Sfinţii ucenici. Dar le aduce în amintire altă proorocie, 
care spune: "Jar fu, omule, asemenea mie, căpetenia mea şi cunoscutul meu, 


care împreună cu mine te-ai îndulcit de mâncări, în casa lui Dumnezeu am 
umblat în acelaşi gând." (Ps. 54, 14-15). 


Căci, fiind de un suflet egal şi cunoscut şi comesean şi nelipsindu-i nimic din cele 
ce-l puteau apropia, a devenit vânzătorul Mântuitorului, deşi era unul ce fusese 
numărat între ceilalți Sfinţi ucenici, care aveau acelaşi scop ca Mântuitorul şi 
străbăteau ţara iudeilor, făcându-se slujitori grabnici ai minunilor şi grăbindu-se să 
facă toate cele spre cinstea şi slava Lui. Dar cel astfel cunoscut, şi de un suflet egal 
cu ei, a schimbat harul Celui ce l-a cinstit, prin porniri urâte. 


Dar observă iarăşi cât de bine ne ajută preaînţeleptul Evanghelist să vrem să 
vieţuim cât mai cuminte şi să ne deprindem în ascuţimea minţii spre a putea 
pătrunde foarte uşor în înțelesurile dumnezeieşti şi a le exprima în modul cel mai 
posibil nouă prin cuvintele noastre. 


EI spune că a fost cinstit şi iubit atât de deosebit de Mântuitorul nostru Hristos, 
încât a putut să şadă aproape, şi dă ca pildă a iubirii mai presus de fire faţă de el 
sânul Stăpânului. Deci aproape de Dumnezeu şi în primele locuri lângă EI vor fi 


cei ce au inimă curată. Acestora le dă însuşi Mântuitorul o cunună excepţională, 
spunând că "fericiţi vor fi cei curaţi la inimă, că aceia vor vedea pe Dumnezeu” 
(Mt. 5, 8). Şi vom aduce ca dovadă că acest cuvânt este adevărat pe însuşi acest 
preaînţelept Evanghelist. Fiindcă a văzut el însuşi slava lui Hristos, după cuvântul 
propriu: "Căci am văzut, zice, Slava Lui, slavă ca a Unuia-Născut din Tatăl, plin 
de har şi de adevăr” (În 1, 14). 


Căci nu ar putea vedea cineva cu ochii trupului firea dumnezeiască cu totul 
nevăzută. Fiindcă nu vede cineva pe Tatăl, după spusa Mântuitorului, decât Cel ce, 
fiind de la Dumnezeu, adică Fiul, vede pe Tatăl (În 6, 46). lar Hristos descoperă 
slava Lui celor ce au mintea eliberată de întinarea lumească şi de grija deşartă, 
adică de cele din viaţa aceasta, printr-o contemplaţie subțire şi deci mai presus de 
minte, care arată în ea şi pe cea a Tatălui. De aceea a spus: Cel ce Mă vede pe 
Mine vede şi pe Tatăl” (În. 14,9). 


"Şi întingând bucăţica a luat-o şi a dat-o lui luda, fiul lui Simon Iscarioteanul. 
Și după îmbucătură a intrat atunci Satana în el.” (|n 13, 26-27) 


Mântuitorul a arătat ucenicilor semnul cel mai clar al vânzătorului. Căci, întingând 
bucăţica de pâine, a dat-o, făcând vădit prin aceasta pe cel ce a mâncat pâinea Sa şi 
avea să ridice călcâiul lui. 


Preaînţeleptul Evanghelist spune că, după aceasta, căpetenia necredinţei, a planului 
de ucidere a lui Hristos şi a pregătirii tuturor relelor a intrat în inima vânzătorului, 
şi Satana întreg s-a sălăşluit în el, îndată ce 1-a dat Hristos bucăţica de pâine. 


Dar să nu socotească cineva că bucăţica aceasta de pâine a fost cauza primirii 
Satanei. Nu vom ajunge la astfel de măsură a prostiei, nici nu ne vom goli atât 
de mult de judecata cuvenită, încât să cugetăm că prin aceasta S-a dat 
binecuvântare intrării celui rău. 


Vom spune totuşi că nu e contrar adevărului să vedem aici o explicaţie a acestui 
fapt. Deşi se împlinise toată iubirea faţă de el şi nu lipsise nici un semn din cele 
prin care i S-a arătat toată cinstirea şi atenţia, a rămas în aceleaşi intenţii, 
neîndreptându-se prin căinţă de la gândul rău, nestrămutându-şi inima de la 
sfatul necuvenit, nelăcrimând pentru cele la care îndrăznise să gândească, ci a 
însetat încă mai rău după finalitatea necredinţei. 


De aceea, învins fiind el de relele îndrăzneli, a intrat în sfârşit diavolul în el, aflând 
inima lui ca pe o poartă lipsită de veghea celui ce trebuia să o păzească, şi mintea, 
fără uşă şi fierbinte la cele ce voia să le gândească şi să le facă. 


În toată Scriptura îl vom afla pe cel rău stăruind în ispită. La început se apropie, 
încercând inima închinătorilor lui Dumnezeu şi semănând mai multe gânduri rele 
în ei, ațâţându-i la rău prin plăcerea pentru tot felul de păcate. Mai ales îi învinge 
atrăgându-i spre ceea ce îi vede înclinați şi atraşi de mai înainte. Căci primeşte 
întotdeauna ca împreună-lucrătoare cu perversitățile lui slăbiciunea noastră, care 
justifică patima. 


De pildă: tulbură puternic şi trezeşte în unul ca o simţire fierbinte mişcarea 
murdară a plăcerii sale. Pe altul îl biruieşte prin pofta unor câştiguri urâte, acela 
socotind ca lucru foarte bun şi de cinste procurarea de bani necinstiţi. 


Pe fiecare îl face să lupte ca să câştige, servindu-se ca de o armă de patima care îl 
stăpâneşte şi care luptă în el de mai înainte. Prin aceasta unelteşte tot modul 
pierzaniei noastre. 


Căci aşa precum cineva dintre cei obişnuiţi să conducă războaiele, împresurând o 
cetate şi căutând să intre în ea prin părțile mai slabe ale zidurilor, porunceşte să se 
aducă acolo mijloacele de asalt, ştiind că pe acelea le va putea dărâma, la fel 
Satana, vrând să asedieze sufletul omului, porneşte spre partea mai slabă a lui, 
socotind să o surpe cu uşurinţă, mai ales când vede că nu se va ivi nici o şansă 
aceluia prin voinţa de biruire de către el a acelei patimi, ca, de pildă, mai bună 
înţelegere, întărirea în bărbăţie, îndemnul la credinţă şi un ajutor tainic. Căci 
acestea slăbesc veninul de oameni ucigător al diavolului. 


Aşadar, vânzătorul n-a fost ruşinat nici de mustrările ce i se făceau încă pe ascuns, 
dar nici de puterea de nebiruit a iubirii, nici de cinstirea, de slavă, de harul şi de 
binecuvântarea ce-i veneau de la Hristos. Fără judecată şi cu putere neînfrântă 
stăruia în patima de care fusese biruit, adică în boala iubirii de câştig, de care până 
la sfârşit a fost copleşit şi în care a căzut cu totul. Nu are pe Satana numai tovarăş 
de sfat, ci şi-l face şi stăpân al inimii întregi şi domn al minţii sale pe cel pe care la 
început îl avea numai ca şoptitor. Căci acum intrase în el, după spusa 
Evanghelistului. 


Deci trebuie să ne păzim şi să evităm cu toată puterea pagubele ce ne vin din pofte. 
Trebuie să ne aducem aminte de cel ce a zis: "Dacă duhul celui ce stăpâneşte se 


ridică împotriva ta, să nu-i laşi locul tău, fiindcă leacul va face să înceteze 
păcate mari.” (Eccl. 10,4). 


Căci nevoia ne constrânge să ne păzim gândurile de duhul celui ce stăpâneşte. Şi 
dacă este în noi puterea de-a împiedica, să ne grăbim îndată a pedepsi ceea ce se 
ridică în noi şi să nu-i îngăduim să se înrădăcineze, din neglijenţă, în mintea 
noastră, ci să căutăm să o tăiem ca pe un început al răutăţii şi să facem ca mintea să 
lucreze neimpiedicată, sau să cunoască limpede că va birui repede pe Satana care 
ne linguşeşte, cunoscând îndată ceea ce spune Psalmistul: "'Mai înainte de a fi 
umilit, am păcătuit” (Ps. 118, 67). 


Căci, înainte de a pătimi deplin păcatul, greşim prin aprobarea gândurilor 
păcătoase, preţuindu-le, primindu-le şi făcând prin aceasta loc de intrare Satanei. 
Tip şi chip al acestui fapt este patima vânzătorului. 


“Iar lisus i-a zis: Ceea ce faci, fă mai curând. Dar nimeni din cei care şedeau la 
masă n-a înţeles pentru ce i-a zis aceasta." (În 13, 27-28) S-ar părea că cuvântul 
acesta e contrar şi cu totul neconform cu cele spuse înainte. Căci pentru ce, ar zice 
cineva, după ce, nu fără un anumit scop, Domnul a mustrat pe ascuns şi nu l-a 
descoperit pe faţă pe vânzătorul preocupat de uciderea Sa, acum se arată 
împingându-l spre aceasta, poruncindu-i să păşească fără întârziere spre această 
faptă murdară şi necredincioasă? Și pentru ce era necesar, zice, să aţâţe şi mai 
mult spre această faptă pe cel ce era bolnav şi pornit prin sine spre ea, şi nu 
căuta mai degrabă să-l îndemne prin sfaturi spre o faptă mai bună, oprindu-l de 
la gândul propus? 


Ar putea socoti cineva că prin acest îndemn Domnul s-a abătut de la gândul 
cuvenit. Dar, mergând mai adânc în explicarea înţelesului acestui cuvânt, nu vom 
afla nimic nepotrivit în el, ci că are mai degrabă un înţeles mai ascuţit, pe care, pe 
cât voi putea, voi încerca să-l spun pe scurt. 


Cu multă înţelegere, înțeleptul Evanghelist a spus mai Sus că însuşi Satana a 
pătruns mai înainte şi a intrat în inima vânzătorului, ca Domnul lisus Hristos Să 
Se arate spunându-i mai mult Satanei decât celui care ajunsese stăpânit în mod 
real şi cu adevărat, prin neatenţie, de acela: "Ceea ce faci, fă mai curând!” Era 
asemenea cu a zice: "Fapta ta, pe care o ştiu numai Eu, şi care-ţi este dragă 
pururea Să o faci, Satano, fă-o mai repede”. 


(Nota Părintelui Dumitru Stăniloae: de la o vreme Satana pune atâta stăpânire pe 
Om, încât nu se mai poate face distincţie între eul omului şi cel al Satanei sau, mai 


precis, eul Satanei fiind mai tare ca al omului stăpânit de el, lucrează mai degrabă 
el prin om. De aceea, Hristos Se adresează aici mai degrabă Satanei decât lui 
Iuda, după ce despre fapta lui luda vorbise cu multă acoperire şi cruţare. Vedem şi 
în relaţiile dintre oameni cât e de greu să desparţi eul unuia de al altuia. Chinul 
lui luda provine mai mult din stăpânirea ce-o are asupra lui răutatea Satanei, 
decât din răutatea lui. Vina lui e că s-a lăsat treptat cucerit de acela. Ar vrea să 
scape de el, dar nu mai poate. Vrea şi el ce vrea Satana. Este o mare taină şi 
complexitate în relaţia între euri, deci şi în cea dintre eul uman şi cel satanic, când 
cel uman s-a lăsat treptat luat în stăpânire de acela.) 


"Ai ucis Prooroci (căci ai condus pe iudei în necredinţă) şi ai pregătit să omoare cu 
pietre pe cei ce propovăduiau cuvântul mântuitor lui Israel, n-ai cruțat pe nimeni 
din cei trimişi de Dumnezeu. Ai arătat faţă de ei o cruzime mai presus de cuvânt şi 
un exces al mâniei. Vin acum Eu, după aceia, ajutând celor ce rătăcesc să nu mai 
rătăcească, mânând pe cei din întuneric la lumină, dăruind celor ce s-au rostogolit 
în cursă şi sub stăpânirea cruzimii tale să ajungă în afara laturilor. Vin, având să 
desfiinţez tirania stăpânirii păcatului, care-ţi aparține, şi să arăt fiecărui om cine 
este Dumnezeu după fire." 


(Nota Părintelui Dumitru Stăniloae: prin păcat stăpâneşte tiranic Satana, căci în 
păcat omul nu se mai simte liber, sau stăpân pe sine, cum se Simte în comuniunea 
cu Dumnezeu, care îi produce bucuria iubirii. Căci iubirea e trăită în mod liber, 
pentru că în ea trăiesc şi iubirea celuilalt. Ea nu mi se impune cu sila, nu mă lasă 
singur, nu-mi Slăbeşte puterile, nu mă Simt stăpânit de altul, ameninţat de viclenia 
lui. În iubire mă dăruiesc liber şi trăiesc dăruirea liberă de sine a altuia. 
Dumnezeu e Stăpânul cu adevărat iubit şi iubitor, e Stăpânul Tată, e Stăpânul 
darnic de la Care obțin cu atât mai mult, cu cât îl iubesc mai mult. Credinţa în 
Hristos ca Dumnezeu venit aproape ne eliberează de tirania Satanei, care ne 
amăgeşte cu scurte plăceri egoiste. Hristos ne-a arătat că Dumnezeu este Tată şi 
Fiu Care Se iubesc, un Dumnezeu Care a trimis la noi pe Fiul Său, făcut om, ca să 
ne arate că Dumnezeu este iubire dovedită nouă. Prin aceasta ne-a eliberat de 
tirania diavolului. Am spus într-o notă anterioară că nu există un rău în sine, ci 
răul este o relaţie negativă, sau lipsită de iubire între o persoană umană şi 
Dumnezeu Cel în comuniune inter-personală, şi deci şi între persoanele umane. De 
aceea el se numeşte păcat, deci atitudine contrară lui Dumnezeu.) 


"Dar cunosc nu mai puţin cugetul tău sălbatic. Deci ceea ce ai obiceiul să 
îndrăzneşti împreună cu cei ce voiesc să facă acestea, fă şi acum. Căci nu încetezi 
să lucrezi cu asprime şi să-ţi arăţi toată ura până ce nu-Mi va veni patima pe care ai 
plănuit-o de la început”. 


Și socotesc că în aceste explicaţii ale Mântuitorului se cuprinde înţelesul 
cuvântului dat la începutul acestui paragraf. Dar să căutăm iarăşi să înţelegem 
pentru ce porunceşte să se grăbească să împlinească cele îndrăznite. 


Era cât se poate de cumplită îndrăzneala iudeilor lipsiţi de evlavie, care se 
hotărâseră fără reţinere la această faptă nebunească împotriva Lui. Căci EI aşteptă 
torturi, o mulţime de ocări greu de suportat, lovituri, scuipări şi, ca ultimă durere, 
răstignirea pe cruce, oţetul, fierea şi rănile suliţei. 


Pentru ce deci, zice, diavolul nu grăbeşte împlinirea fără întârziere a îndrăznelilor 
pricinuite de patimi? Slujitori şi împlinitori ai relelor s-au făcut iudeii. Dar îi vom 
atribui totul aceluia care îi călăuzea în fapta uciderii şi era conducătorul relelor de 
la început. Însă, deşi erau foarte grele faptele neevlavioşilor iudei împotriva Sa şi 
de nesuportat ocara celor ce-L vor răstigni, ştia şi sfârşitul patimii, şi ce va rezulta 
din aceasta. Căci prin cinstita cruce avea să cadă definitiv tirania diavolului, să se 
pună capăt morții, să dispară stăpânirea stricăciunii şi să scape neamul omenesc de 
vechiul blestem. 


Fiindcă se aştepta să înceteze, din iubirea de oameni şi din harul Mântuitorului 
nostru Hristos, acel: "pământ eşti şi în pământ te vei întoarce” (Fac. 3,19). Avea 


să-şi astupe toată nelegiuirea gura ei, după glasul Psalmistului (Ps. 106, 42), şi să 
nu mai fie acuzaţi oamenii de cele făcute sub ea. Aveau să dispară definitiv din 
toată lumea cei ce nu cunoşteau pe singurul Dumnezeu Cel cu adevărat prin fire. 
Celor ce se vor îndreptăţi din credinţă, se aştepta să li se deschidă în sfârşit poarta 
Raiului. Aveau să se unească cele de jos cu cele de sus şi să se deschidă cerurile, 
după cuvântul Mântuitorului, iar cetele Sfinţilor îngeri să urce şi să coboare peste 
Fiul Omului. 


(Nota Părintelui Dumitru Stăniloae: avem un minunat rezumat al urmărilor 
răstignirii şi Învierii lui Hristos. Sunt urmări venite în mod ontologic, nu juridic, 
ca în teoria lui Anselm de Canterbury, nu sunt răsplăţi ale satisfacerii onoarei lui 
Dumnezeu, ci comunicare a stării înviate a lui Hristos, Cel mai tare ca moartea, 
tuturor celor ce cred în EI şi, în parte, încetarea morţii şi a coruperii şi pe seama 
celorlalţi. Moartea biruită de Hristos va fi biruită în toţi. Cele de jos se vor uni cu 
cele de sus, ca viaţă în Dumnezeu, cerurile se vor deschide, trupul omului - deşi 
din pământ - nu se va mai întoarce în pământ. Ca urmare, îngerii se vor urca peste 
Hristos ca Dumnezeu şi vor cobori peste El ca om, arătându-se în aceasta unirea 
celor de jos cu cele de sus, fapt de care se vor împărtăşi şi oamenii. între creaţie şi 
Dumnezeu nu va mai fi nici o despărţire. Toată creaţia va fi în Dumnezeu, sau 
lângă Hristos. Omul credincios va fi schimbat la faţă ca Moise şi Ilie pe Tabor.) 


Și spune-mi cum, aşteptându-se aşa de mari bunătăţi şi împlinindu-se cu noi prin 
crucea mântuitoare o atât de strălucitoare nădejde, nu va fi necesar ca Cel ce a 
însetat aşa de mult după mântuirea noastră (Nota Părintelui Dumitru Stăniloae: Fiul 
lui Dumnezeu însuşi a însetat după mântuirea noastră, din iubire pentru noi. 
Această însetare L-a îndemnat: să Se facă om şi, în această calitate, însetarea după 
mântuirea noastră de moarte şi după vieţuirea noastră în cer şi între îngeri a devenit 
şi o însetare după mântuirea Lui, ca om.) şi pentru aceasta S-a făcut om fără de 
păcat, să nu Se grăbească să o vadă împlinindu-se în timpul prezent? 


(Nota Părintelui Dumitru Stăniloae: explică pentru ce Hristos cere lui luda, mai 
bine-zis Satanei, să facă mai repede ceea ce vrea să facă. Fă mai repede ceea ce 
vrei să faci, ca să piară însăşi puterea ta, ca să văd moartea biruită în umanitatea 
Mea şi a tuturor oamenilor.) 


Cum nu trebuia ca Cel ce n-a cunoscut nici un rău să nu dispreţuiască cele 
pricinuite prin lucrarea vădit vicleană şi să nu Se grăbească să vadă mai repede atât 
de mult doritul timp al unei atât de strălucitoare sărbători? 


(Nota Părintelui Dumitru Stăniloae: sărbătoarea e timp luminat de prezenţa lui 
Dumnezeu din Care se răspândeşte lumina bunătăţii, a sensului, a bucuriei. E 
timpul prezenţei lui Hristos în care lumina dumnezeiască se face văzută în 
umanitatea asumată şi mai ales înviată. Sărbătoarea e un fel de prelungire a 
luminii de pe Tabor, văzută spiritual.) 


Mântuitorul a spus deci Satanei, care nu ştia deloc că EI porneşte la biruirea puterii 
lui, şi că el aleargă spre prăpastie pregătindu-l moartea pe cruce: "Ceea ce faci, fă 
mai curând!". Cuvântul este mai mult al Celui ce ameninţa decât al Celui ce 
îndeamnă. 


Precum un tânăr având în sine forța şi simțind în trup mişcându-se puterea, dacă 
vede pe cineva venind spre sine cu mare pornire, având în mână securea şi ştiind că 
acela, atingându-l, va muri, îi spune: "Ceea ce faci, fă mai curând", căci vei vedea 
puterea dreptei mele, şi nu spune acest cuvânt ca unul ce e gata să moară, ci ca 
unul ce ştie mai dinainte că va birui pe cel ce-i vrea răul, aşa Domnul nostru lisus 
Hristos porunceşte Satanei să-şi facă mai repede drumul spre împlinirea faptei ce o 
îndrăzneşte faţă de El. Căci va arăta pe duşman făcându-se de râs prin cădere, iar 
lumea, eliberată de cel ce a stăpânit-o odinioară prin puterea sa, pe care a învins-o 
folosindu-se de amăgire şi de părăsirea credinţei în Dumnezeu. 


Ucenicii nu cunosc, precum se vede, înţelesul cuvântului, din iconomie. Hristos 
nu-l descoperă deoarece şi în alte locuri i-a învăţat de mai înainte că se va vinde în 
mâinile păcătoşilor, că va fi răstignit şi va fi ucis şi va învia a treia zi (Mt 17, 22- 
23; Le. 24,7), dar le porunceşte să nu spună acestea nimănui. Căci avea ca scop să 
țină ascuns de stăpânitorul lumii acesteia adevărul despre tine este El cu adevărat 
după fire, Care, venind să fie răstignit şi răstignindu-Se, va desființa moartea şi va 
înfăptui mântuirea celor ce cred în El. Deci ascundea din iconomie înţelesul celor 
mai multe din cele spuse, căci ca Dumnezeu ştia cele ce sunt spre folos. 


"Căci unii socoteau, deoarece luda avea punga, că lui îi zice lisus: Cumpără cele de 
care avem trebuinţă la sărbătoare (Nota Părintelui Dumitru Stăniloae: se vede şi de 
aici că Cina cea de Taină, deci prima împărtăşire a ucenicilor, a avut loc înainte 
de Paştile iudeilor, deci nu au mâncat azima) sau să dea ceva săracilor" (În 13, 29) 


Ucenicii, neînțelegând sensul cuvântului, recurg cu uşurinţă la presupunerile 
obişnuite şi socotesc că Mântuitorul îi porunceşte ceva. (Nota Părintelui Dumitru 
Stăniloae: cine nu iubeşte şi nu crede, nu înţelege, pentru că nu pătrunde în 
interiorul spiritual al cuiva. Satana nu putea vedea în Hristos pe Fiul lui 
Dumnezeu, pentru că nu se putea apropia de EI cu iubire şi cu credinţă. El are o 
inteligenţă rece. Dar acestei inteligențe îi rămân ascunse cele înalte prin 
spiritualitatea lor.) 


Căci, fiind sărbătoarea aproape, aşteptau ca EI să poruncească celui ce avea punga 
să cumpere ceva din cele necesare, cerându-i să procure ceea ce se cuvenea, adică 
cele ce puteau satisface trebuinţele celor lipsiţi. 


Căci Domnul este bun şi milostiv, după cum S-a scris (oil 2, 13). Şi faptul acesta 
ne este şi nouă o foarte bună pildă. Căci socotesc că cei ce vor să prăznuiască 
trebuie să o facă în chip curat şi plăcut lui Dumnezeu, dând satisfacţie nu numai 
bucuriei lor şi neîngrijindu-se numai de veselia lor, ci să împletească grijă de cei ce 
sunt în nevoi cu grijă faţă de ei. (Nota Părintelui Dumitru Stăniloae: sărbătoarea e 
un prilej de adevărată bucurie pentru cineva doar când face şi pe alții să se bucure 
cu sine, mai ales pe cei pe care-i ştie întristaţi de lipsuri. Bucuria mea mi-o face 
altul, dar pentru aceasta trebuie să-i dau şi eu aceluia prilejul de-a se bucura de 
mine. ) 


Fiindcă în acest caz, împlinind Legea iubirii întreolaltă, îi pricinuim cu adevărat o 
sărbătoare duhovnicească Mântuitorului Hristos. De aceea şi Legea de odinioară 
poruncea iudeilor în privinţa culegerii manei că cei ce puteau să facă aceasta să nu 


culeagă numai pentru ei: "Fiecare, zice, culegeți împreună cu cei ce locuiesc cu 
voi.' (les. 16, 16). 


Dacă cineva dintre cei ce locuiesc împreună e slăbit, cei ce nu suferă de aceasta 
să folosească puterea lor şi pentru acela, procurând pe măsura proprie şi 
celorlalţi ceea ce le trebuie, că, precum S-a scris, celui ce are mult să nu-i 
prisosească, iar celui ce are puţin să nu-i lipsească (les. 16,18). 


Aşa, prin unire, se poate realiza raţiunea egalităţii tuturor. Cel ce nu uneşte grija de 
sine cu cea de cei lipsiți nesocoteşte cerința cuvenită sfintelor sărbători. Căci 
sărbătoarea cu adevărat desăvârşită este sărbătoare trăită împreună. (Nota 
Părintelui Dumitru Stăniloae: sărbătoarea fiind timpul celei mai accentuate 
prezenţe a lui Dumnezeu, Care ne iubeşte şi ne vrea uniţi pe toţi în iubirea de EI, 
este de aceea timpul celei mai depline comuniuni şi deci al celei mai depline 
bucurii.) 


"Deci după ce a luat acela bucăţica de pâine, a ieşit numaidecât. Și era 
noapte. "(In 13, 30) 


Pleacă repede, potrivit plăcerii diavolului, şi, ca unul înţepat şi împins spre 
nebunie, iese din casă. Căci nimic nu vede mai bun decât pofta de câştig şi, ceea 
ce-i mai ciudat, nimic nu află de folos din "binecuvântare" (din Euharistie), din 
pricina pornirii nereţinute după bani. 


Pentru că, fiind stăpânit de mai înainte de această patimă şi primind în el întreg pe 
tatăl întregii nelegiuiri, nu se gândeşte nenorocitul unde aleargă. 


Căci, primind pofta ca pe o noapte şi ca pe o undă de gânduri necredincioase în 
pieptul său, se năpusteşte în sânul şi în prăpastia iadului şi, după spusa din 
Proverbe, sare "ca un cerb rănit de săgeată în ficat, sau ca un câine în lături”, 
neştiind că aleargă împotriva sufletului. 


Și nu degeaba a spus dumnezeiscul Evanghelist: "După ce a luat bucăţica de pâine, 
a ieşit numaidecât". Căci Satana se grăbeşte să poruncească celor odată prinşi şi 
ajunşi sub el, să împlinească cele rele şi să-i silească să lucreze fără nici o 
întârziere şi fără voie ceea ce îi place lui. 


Având pururea răutatea în minte şi fiind neîndurat în reaua uneltire, se teme ca nu 
cumva, trecând prin multe şovăiri, căinţa să-l strămute pe om la ceva bun şi să-l 


determine să lepede ca pe o beţie plăcerea minţii faţă de păcat, căci el vrea să-l 
prindă în cursă pe cel atras în ea. 


Din această pricină socotesc că îl face să se grăbească pe cel prins în laţurile lui, ca 
să lucreze foarte repede ceea ce-i place lui. Şi astfel, îndată după primirea bucăţelei 
de pâine în mână, îl sileşte pe luda să plece la împlinirea faptei lui atât de 
necredincioase, temându-se pe cât se vede atât de căință, cât şi de puterea ce-i 
putea veni din "binecuvântare", ca nu cumva aceasta să strălucească în inima lui ca 
o lumină şi să-l facă să aleagă mai vârtos o lucrare bună, sau ca aceea să nască un 
cuget sincer în cel ce plănuia să-L vândă pe Hristos. 


Că şi acesta este un obicei al demonului de-a lucra împotriva noastră, vom 
cunoaşte şi din alte fapte săvârşite odinioară ca tip. Astfel, Faraon, având pe iudeii 
aflaţi în Egipt sub puterea lui, i-a făcut să lucreze la lut şi cărămizi şi la alte lucruri 
silnice, poruncindu-le cu asprime să trăiască în aceste ocupaţii triste, ca să nu le 
lase nici un timp pentru rugăciuni către Dumnezeu. De fapt zice către 
supraveghetorii lucrărilor: "Să fie dar împovăraţi de lucru oamenii aceştia şi să 
se îndeletnicească cu acestea, iar nu să se îndeletnicească cu vorbe mincinoase” 


(les. 5, 9). 


lar cuvinte deşarte a numit folosirea libertăţii, deplângerea robiei şi rugăciunea 
pentru o stare mai bună. Căci nu ignoră că din preocuparea faţă de acestea, iudeii 
vor avea un mare folos. Trecând de la tipuri la cunoaşterea înţelesurilor adevărate, 
vom afla pe Satana silind pe cei căzuţi în mrejele lui să lucreze cele rele, ţinându-i 
în slujirea celor plăcute lui. 


"Zicând acestea, lisus a ieşit împreună cu ucenicii Lui dincolo de pârâul 
Cedrilor, unde era o grădină, în care au intrat El şi ucenicii Săi. lar Iuda, 
vânzătorul, cunoştea acest loc, pentru că adesea lisus şi ucenicii Săi se adunau 
acolo." (În 18, 1-2) 


După ce a luminat pe ucenicii Săi şi S-a folosit de cuvintele ce le erau de ajutor 
spre virtute, le-a poruncit să aleagă cea mai frumoasă şi de Dumnezeu iubitoare 
vieţuire, şi, pe lângă acestea, le-a făgăduit că-i va umple de darurile duhovniceşti 
şi, spunând că le va trimite binecuvântările de sus, de la Tatăl, iese cu hotărâre, 
neocolind timpul patimii, nici temându-se să moară pentru toţi. Căci cum ar fi 
putut să facă aceasta Cel ce trebuia să pătimească, căci prin patima Sa trebuia 
Să răscumpere nepătimirea tuturor, reuşind numai prin aceasta să recâştige tot 
pământul lui Dumnezeu- Tatăl cu sângele Său? 


(Nota Părintelui Dumitru Stăniloae: Hristos a răscumpărat cu patima Lui 
eliberarea oamenilor de pătimirea morţii definitive, dar le-a dat şi putere să 
câştige o nepătimire sau o libertate de pasiuni nepăcătoase. Prin sângele Său a 
recâștigat, pentru dragostea faţă de Tatăl Său, pe oameni, văzând ei cât de mult îi 
iubeşte Dumnezeu, Care a lăsat ca însuşi Fiul Său să meargă până la moarte din 
iubirea faţă de ei.) 


De multe ori, hotărând iudeii să pornească împotriva Lui, încercau să-L omoare cu 
pietre. Dar EI scapă în chip dumnezeiesc, făcându-Se nevăzut, ferindu-Se cu mare 
uşurinţă de mâna celor ce căutau să facă aceasta. Căci nu voia să pătimească 
nefiind încă timpul cuvenit. 


Dar, deoarece acum sosise timpul, lăsând casa în care învățase cele tainice pe 
ucenicii Săi, vine la locul în care obişnuiau şi ucenicii Lui să petreacă împreună 
cu El. Făcea aceasta pentru a uşura vânzătorului aflarea Lui. Locul era o 
grădină, care simboliza Raiul dintru început Căci în acest loc, ca să zic aşa, era 
punctul de întâlnire şi de adunare a tuturor spre starea de la început căci în Rai 
s-a petrecut începutul tuturor celor ce ne-au întristat, şi în grădină este începutul 
patimii lui Hristos, care a adus îndreptarea tuturor celor ce ni s-au întâmplat 
odinioară. 


(Nota Părintelui Dumitru Stăniloae: Hristos Se adună cu ucenicii în grădina aceea 
şi, prin ei, cu toţi cei ce vor crede în EI spre starea sau în starea legăturii de la 
început cu Dumnezeu. Dar grădina aceea era şi în alt fel un chip al grădinii 
Raiului. Precum acolo începuseră tristeţile mizeriilor şi morţii de pe pământ, unite 
cu amăgitoarele plăceri, aşa în grădina aceasta se primeşte ultima concluzie a 
acelor tristeți, sau patima morții, dar neamestecată cu plăceri, ci plină de dorinţa 
refacerii legăturii cu Dumnezeu.) 


"Deci luda, luând oaste şi slujitori, de la arhierei şi de la farisei, a venit acolo cu 
felinare şi cu făclii şi cu arme.” (In 18, 3) 


Dumnezeiescul Evanghelist spune într-adins că lisus Se afla în grădină neînsoţit de 
mulţime de oameni, de norod, care ar fi putut să-L apere, ci numai de ucenicii Săi, 
ca să facă vădită marea nebunie a gândurilor sălăşluite în inima vânzătorului. Căci 
în fiecare dintre noi conştiinţa poate naşte temeri grele şi ne poate teroriza cu frici 
chinuitoare dacă întreprindem ceva necuvenit. 


Ceva de felul acesta pătimind vânzătorul, aduce o oaste bine înarmată şi pe 
slujitorii iudeilor, ca şi cum ar fi avut de prins un răufăcător periculos. EI ştia, 


probabil, că nu-L va putea prinde decât dacă EI va alege să pătimească, mergând 
spre moarte din proprie voinţă. 


Dar, având mintea stricată prin răutatea celor plănuite şi îmbătat oarecum de 
îndrăzneala mai presus de cuvânt, nu vede spre ce e purtat şi nu simte că 
întreprinde ceva ce se află dincolo de puterile sale. Socotea că prin mulțimea celor 
ce-l urmau şi prin mâna omenească va putea să biruiască puterea dumnezeiască a 
lui Hristos. Şi să nu te miri că netrebnicul boleşte de o aşa nebunie şi cugetă la 
fapte vrednice de râs. Căci a predat cârma sufletului său altuia şi, vânzând 
diavolului stăpânirea voilor sale, s-a supus nebuniei aceluia, care a pătruns şi s-a 
sălăşluit în el ca un şarpe otrăvitor. 


Dar se va mira cineva, şi pe drept cuvânt, de căderea vânzătorului şi va spune că e 
vrednică de lacrimi nesfârşite. Căci cel ce adineauri a cinat cu Hristos şi a mâncat 
cu EI, fiind părtaş la sfânta Lui masă, şi s-a bucurat împreună cu ceilalți de 
cuvintele dreptei şi evlavioasei credinţe, auzind clar pe Cel ce zicea: "Unul dintre 
voi Mă va vinde", sare dintre comeseni, din jilţul său, şi, părăsind odihna, pleacă 
spre a se face mercenar al iudeilor, nemaivrând să cugete la cuvintele dreptei 
credinţe, nemaidorind slava viitoare, nemaicugetând la demnitatea ce i s-a dat. Pe 
scurt, a preferat puţinul şi modestul argint tuturor bunătăţilor veşnice, făcându-se 
cursă şi mreajă diavolească pentru Hristos şi întâi-stătător şi împreună-lucrător al 
necredinţei iudeilor. 


Îmi vine, pe lângă acestea, să râd nu puţin şi de faptul următor: mulţimea ce urma 
vânzătorului cugeta să-şi facă drum împotriva lui Hristos, purtând lămpaşe şi făclu. 
Se fereau, socotesc, să săvârşească păcatele întunericului şi să cadă fără voie în 
gropile lui, căci de obicei se doreşte ca acestea să se facă în întuneric. 


Dar ce nebunie! Netrebnicii, din pricina lipsei de învăţătură, nu văd că se lovesc de 
piatra despre care Dumnezeu-Tatăl zice: "Iată pun în Sion piatră de poticnire şi 
piatră de sminteală. ” (Is. 28, 16; Rom. 9, 33). 


Și ei, care se înfricoşează de o groapă, nu simt că se avântă peste abis şi în cele mai 
de jos părți ale pământului; ei, care se feresc de ceaţt de seară, nu se tem de 
noaptea nesfârşită. Căci, uneltind în chip necredincios împotriva Luminii 
dumnezeieşti, adică a lui Hristos, aveau să umble în întuneric şi noapte, după 
cuvântul Proorocului. Și nu numai aceasta, ci vor fi alungaţi şi în întunericul cel 
mai din afară, dând acolo socoteală de necredinţa în Hristos, fiind predaţi osândei 
amarnice şi nesfârşite. 


“Iar lisus, ştiind toate cele ce erau să vină asupra Lui, a ieşit şi le-a zis: Pe cine 
căutaţi? Răspuns-au Lui: Pe lisus Nazarineanul. El le-a zis: Eu sunt. lar Iuda, 
vânzătorul, era şi el cu ei. Atunci când le-a spus: Eu sunt, ei s-au dat înapoi şi 
au căzut la pământ.” (În 18, 4-6) 


Vânzătorul a venit noaptea, aducând cu sine pe slujitorii iudeilor, împreună cu 
oastea. Căci, precum am spus adineauri, socotea că [Il vor prinde fără voia Lui, 
încrezându-se în mulțimea celor ce-l urmau. 


Socotea că îl va afla retras în locurile obişnuite, căci nu venise încă ziua plecării în 
altă parte, acea noapte aducând pieirea Domnului. Hristos, ca să arate că luda 
cugeta astfel, considerându-L simplu om, şi că planurile lui sunt deşarte, iese în 
întâmpinarea mulțimii, arătând prin aceasta că nu ignoră îndrăzneala lor şi că, 
fiindu-i uşor, ca Celui ce preştia ce avea să vină, să se ascundă şi să scape, merge 
de la Sine spre patimă, necăzând din pricina puterii omeneşti în primejdie. 


Aceasta, ca să nu râdă înţelepţi elinilor, făcând din cruce o sminteală şi o dovadă a 
uşurelniciei lor, şi nici iudeul, omorâtorul Domnului său, să nu-şi înalțe sprânceana 
împotriva lui Hristos, socotind că L-a biruit fără voia Lui. 


(Nota Părintelui Dumitru Stăniloae: Dacă lisus n-ar fi ieşit de bunăvoie în faţa 
celor ce L-au dus la cruce, ar fi dat prilej de sminteală atât slujitorilor iudeilor, 
care ar fi socotit că nu putea să fie Dumnezeu o dată ce a fost prins fără voia Lui, 
cât şi Apostolilor.) 


Hristos întreabă pe cei ce vin să-L prindă, pe cine caută? Aceasta nu pentru că nu 
ştia (căci cum ar fi cu putinţă aceasta?), ci pentru ca să le dovedească, celor ce 
veniseră şi-L vedeau, că nici măcar nu-L puteau cunoaşte pe Cel pe Care-l căutau, 
iar pe noi să ne întărească în dreapta cugetare că EI n-ar fi fost prins dacă n-ar fi 
venit EI însuşi de bunăvoie în întâmpinarea celor ce-L căutau. 


(Nota Părintelui Dumitru Stăniloae: lisus ştia pe cine caută slujitorii şi ostaşii. 
Totuşi îi întreabă, ca să aibă ocazia să le spună că EI este Cel pe care îl caută. EI 
ar fi putut scăpa de ei dacă nu le-ar fi dat putință să-L cunoască prin 
autoprezentarea Sa. lar prin aceasta ne lasă şi celor ce am urmat dovada că S-a 
predat morţii de bunăvoie.) 


Căci, priveşte cum, întrebând direct: "Pe tine căutaţi?", aceia n-au răspuns: "Am 
venit să Te prindem pe Tine, Cel ce grăieşti", ci vorbesc ca de cineva care nu ar fi 
fost de faţă, nici în faţa ochilor lor: "Pe lisus Nazarineanul". 


Dar s-ar putea ca unii să spună, faţă de aceasta: Poate că ostaşul roman nu-L ştia şi 
nu-L cunoşteau nici slujitorii iudeilor. Noi răspundem că nu are dreptate cel ce 
spune aceasta: Cum nu L-ar fi recunoscut cei chemaţi la preoție pe Cel ce învăţa în 
fiecare zi în Templu, după cuvântul Mântuitorului însuşi? 


Dar, ca nu cumva unii încrezându-se în asemenea cuvinte, să vină la o astfel de 
cugetare necuvenită, dumnezeiescul Evanghelist prevăzând aceasta, a adăugat în 
mod necesar că, împreună cu ostaşii şi cu slujitorii, se afla şi Iuda, cel ce L-a 
vândut pe El. 


Dar cum nu L-ar fi recunoscut vânzătorul pe Domnul? Vei spune poate că era 
noapte şi întuneric şi nu era uşor să vadă pe Cel căutat. 


Dar cum n-ar fi de admirat autorul cărții, care nu lasă neprevăzut nici acest 
amănunt? Căci a spus că au venit în grădină purtând felinare şi făclii. Deci, 
desfiinţată fiind şi această vorbărie, se arată demnitatea dumnezeiască a lui Hristos, 
Care Se înfăţişează celor ce-L căutau, deşi ei nu-L recunoşteau. 


Pentru a le dovedi că erau atât de orbi încât nu-L puteau recunoaşte, EI zice direct: 
"Eu sunt." Pe lângă aceasta, ca să arate şi lipsa de putere a mulțimii şi că toată 


puterea oricărui om nu e nimic faţă de tăria dumnezeiască negrăită, grăind cu 
cuvânt blând şi liniştit, răstoarnă la pământ mulțimea celor ce-L căutau, ca să aflăm 
că firii celor făcute îi este greu de purtat chiar şi un singur cuvânt al lui Dumnezeu, 
măcar că acesta este de oameni iubitor, după spusa din Psalmi: “7u eşti 
înfricoşător şi cine va putea sta împotriva mâniei Tale?" (Ps. 75,7). 


lar ca semn al căderii de obşte a neamului omenesc arată, în parte, fapta celor ce 
vin să-L prindă. De fapt, Proorocul Ieremia îi plânge pe toţi iudeii, zicând: "Casa 
lui Israel a căzut, nu este cine să o ridice din nou pe ea.” (Amos 5, 2) Fapta 
întâmplată ne arată un chip al acestui adevăr, căci ne învaţă că va cădea tot cel ce 
va unelti răul împotriva lui Hristos. 


Sfântul Nicolae Velimirovici - Săptămâna patimilor - Pilat l-a întrebat pe 
Hristos: „Ce este adevărul?,” şi nu a primit nici un răspuns. Hristos nu a vrut 
să răspundă la o întrebare greşită 


Nu trebuie să întrebăm ce este adevărul, ci cine este adevărul. Pilat I-a întrebat pe 
Hristos: „Ce este adevărul?,” şi nu a primit nici un răspuns. Hristos nu a vrut să 
răspundă la o întrebare greşită. Dacă Pilat ar fi pus întrebarea dreaptă: „Cine este 
adevărul?,” ar fi primit răspuns. „Eu sunt adevărul,” i-ar fi zis Hristos. I-ar fi 
zis ce le-a zis mai înainte şi ucenicilor: „Eu sunt calea, adevărul şi viaţa. ” 


Înţelegeţi, fraţilor, despre ce vorbesc? Vorbesc despre pricinile bătăii cu care Cel 
Preaînalt loveşte Europa atât de des. Una din pricinile de căpătâi este că omenirea 
eretică Europeană de-a lungul a, deja, mai multor veacuri Îi pune lui Hristos acea 
întrebare a lui Pilat: „Ce este adevărul?” De când s-au rupt de vechea Biserică 
apostolească şi drept-slăvitoare, ei au încetat să se mai întrebe „Cine este 
adevărul?” Căci dacă ar întreba drept „Cine este adevărul?,” ar primi şi răspunsul 
drept. Adevărul e ipostatic, nu impersonal. 


Adevărul e Dumnezeu, nu un lucru. Adevărul este Acela, nu acel. Acela e 
adevărul, care este întotdeauna acelaşi, nu acel ce se schimbă neîncetat. 4/Jevăru/ 
este Dumnezeu cel în trei ipostasuri, întotdeauna acelaşi, neschimbat, nepieritor, 
de sine Stătător, de necuprins, de nebiruit; Alfa şi Omega a tot ce viază; 
începutul şi sfârşitul a toată zidirea; vatra luminii nestinse; leagănul vieţii; 
izvorul înţelegerii şi al înţelepciunii; adâncul nesfârşit al nebiruitei puteri; 
înălțimea dragostei neînvinse, duh ce însufleţeşte toate; cuvânt ce toate le 
zideşte; bucurie ce întrece cântarea; pace ce întrece înţelegerea; iscusinţa ce 


întrece toată închipuirea; Artistul care pe furnici, pe albine, pe păsări şi pe 
oameni îi învaţă arta. 


Dumnezeu e adevărul, fraților. Dumnezeu, nu un lucru. Cea mai însemnată 
deosebire dintre păgânism şi Creştinism este felul cum pun întrebarea despre 
adevăr. Păgânismul, şi cel vechi, şi cel nou, întreabă precum Pilat: „Ce este 
adevărul?” Creştinismul întreabă: „Cine este adevărul?” Păgânii răspundeau, şi 
încă răspund: „Adevărul este materia primă a tuturor lucrurilor, ori aer, ori apă, ori 
foc, ori pământ, ori eter, ori număr, ori electricitate.” 


Creştinii răspundeau: „Hristos este Adevărul. Dumnezeu este adevăr, nu 
lucrul. * Adevărul nu se poate afla în cele zidite, ci în Ziditor. Adevărul nu va fi 
descoperit de cele zidite, dacă nu îl descoperă Ziditorul. Însă, auziţi şi vă bucuraţi, 
popoare ale pământului: Ziditorul ne-a descoperit adevărul, s-a arătat în trup, ca 
adevăr întrupat. Le-a spus oamenilor taine negrăite, a săvârşit fapte nemaiauzite, a 
biruit vrăjmaşi de nebiruit, a dăruit credincioşilor comori cereşti, nespus de bogate 
în toate cele ce pofteşte inima. 


Cine este, oare, acela? întreabă ereticii Apuseni, păgânizaţi. El este Cel pe care voi 
l-aţi respins. EI este Cel pe care l-aţi întrebat: „Ce este adevărul?” Şi pentru că El a 


tăcut şi nu v-a răspuns nimic, v-aţi luat după filosofii voştri ghicitori, care v-au 
gâdilat urechile de îndată ce acestea au început să vă mănânce. EI este Cel care a 
spus: Eu spre aceasta m-am născut şi spre aceasta am venit în lume, ca să 
mărturisesc pentru adevăr. (lo. 18:37) 


EI este blândul şi Atotputernicul nostru Hristos cel dreptslăvitor, tare în 
milostenie şi blând în smerenie, pe care l-au respins păgânii cei vechi şi cei noi — 
cei ce caută adevărul în lucruri, nu în Ziditor; cei ce caută o esenţă a lucrurilor, 
ca şi cum lucrurile ar putea avea o esenţă în afara Cuvântului lui Dumnezeu; 
cei ce şi-au aşezat filosofii pe tronul unde stătea odinioară Hristos, cei pentru 
care cultura prețuieşte mai mult decât dreptatea, cinstea şi vitejia. Înţelegeţi 
acum, fraţii mei, despre ce vă vorbesc? Vorbesc despre pricinile de neînlăturat ale 
războiului mondial ce tocmai a trecut, şi despre pricina din care încă unul, şi mai 
greu, se va abate peste lume — dacă lumea nu se va supune adevărului. 


Lumea s-a depărtat de adevăr. Ce să mai vorbim de lumea păgânilor, lumea 
Creştină s-a depărtat de adevăr! Dar şi un pas mai departe de adevăr înseamnă o 
îndepărtare kilometrică de dreptate şi de cinste. Pentru aceasta, lumea Creştină a 
ajuns neadevărată, nedreaptă şi necinstită într-o aşa măsură, încât a întrecut 
popoarele necreştine. Din această pricină, adevărul cel veşnic a trebuit să îngăduie 


groaznice cutremure, tulburări şi urgii — pentru a scutura conştiinţa omenească şi a 
o curăța de pleavă şi minciună. 


Dacă mă întrebaţi ce e de făcut ca să ne mântuim, vă voi răspunde: să cunoaşteţi 
adevărul, şi adevărul vă va slobozi de toate relele. 


Amin. 


(Sfântul Nicolae Velimirovici - Prin fereastra temniţei - pag.50, Cuvântul 15) 


Sfântul Roman Melodul - Imnul despre lepădarea Sfântului Petru 


Proimion | 

O, bunule Păstor, Care sufletu-Ţi pui pentru oile 
Tale, 

Grăbeşte, mântuieşte, sfinte, pierdută turma Ta. 


Proimion II 

Purtat de-nfricoşate valuri şi întors de vorba 
unei fetişcane, 

Petru zicea: „Hristoase Dumnezeule, 

Bătut de vânturi, pe drept cuvânt, eu am slăbit 
Şi de-o întrebare ispitit, în lepădare am căzut. 
Însă cu lacrimi Ţie strig: 

Grăbeşte, mântuieşte, Sfinte, pierdută turma Ta. 


Proimion III 

Alt val scufundător pe pământ fu tânăra copilă, 
dar regăsind apoi pe cele înalte, 

La tine aflu liman, 

Doamne, lacrimile mele drept mijlocire voi aduce 
Ţie 

Şi la Tine voi striga, pentru aceasta: 

Grăbeşte, mântuieşte, Sfinte, pierdută turma Ta. 


1. Să ne înălțăm mintea, cugetul s-aprindem, 
duhul să nu-l stingem, 


Să înviem cu sufletul şi să ne sârguim 

Ca iarăşi împreună să pătimim cu Cel Nepătimitor, 
Să lepădăm cugetele cele de multe griji, 

Să ne lipim de Cel de pe cruce 

Cu toţii împreună cu el, de vreţi, la Caiafa-n 
sinedriu să mergem, 

Să strigăm lui Hristos grăirile de-odinioară ale 
lui Petru 

ŞI de urcă pe cruce, ori în mormânt se pogoară, 
Cu Tine-mpreună pătimim, murim şi Ție strigăm: 
Grăbeşte, mântuieşte, sfinte, pierdută turma Ta. 


2. O, iubitorilor de Hristos, nu zadarnic amintirăm de Petru, 
Ci pentru ca să ne sârguim către iubirea lui de 

prieten, 

Iar nu către lepădarea şi fuga celui slab. 

Căci Petru se-aprinse de fierbinţeala dragostei 

mai întâi, 

Dar s-a fost stins de spaimă peste puţină vreme: 

Însă Hristos, precum a primit osârdia aceluia 


În acelaşi chip şi nenorocirea 

Mai dinainte i-a ştiut-o Hristos, 

Cunoscându-ne firea slabă şi plecată, trestie bătută 
de orişice vânt, 

Tremurând veşnic în primejdii şi strigând: 
Grăbeşte, mântuieşte, sfinte, pierdută tuma Ta. 


3. Aşadar, voi, iubitorilor de Hristos care pe 
Petru-l auzirăţi, 

Plecaţi către mine urechile voastre, ascultați 
cuvintele Evangheliei şi prindeţi-le-n minte. 
Căci zice Sfântul Matei în Evanghelia pe care a 
SCrIS-0: 

După ce au cinat a zis Hristos: 

„Fiii mei, iubiții mei ucenici, în această noapte 
Toţi vă veţi sminti întru Mine şi vă veţi lepăda 
de Mine”. 

ŞI mai presus decât toţi, tulburându-se Petru, 
zise, cu fală strigând: 

„Chiar dacă toţi se vor lepăda, eu nu mă voi 


lepăda, 

Ci alături de Tine voi fi şi voi muri pentru Tine 
ŞI Vol striga: 

Grăbeşte, mântuieşte, sfinte, pierdută turma Ta.” 


4. Ce spui, Învăţătorule? strigă Petru, 

Eu de Tine să mă lepăd? 

Să Te părăsesc şi să fug? 

Și să nu-mi amintesc chemarea Ta şi cinstea 
dată mie? 

Eu încă mă frământ în sinea-mi cum mi-ai spălat 
picioarele, 

Și Tu-mi spui: “Te vei lepăda de Mine,” o, 
Izbăvitorule?! 

Încă mai cuget, Mântuitorule, cum vasul cu apă 
ducând, 

Te-ai plecat către picioarele mele, Tu, Cel ce 
porți pământul şi cerurile Ţii. 

Și cu mâinile cu care le-ai zidit, acum mie îmi 
speli picioarele, 

Și strigi că mă voi sminti şi nu voi striga Ţic: 
Grăbeşte, mântuieşte, Sfinte, pierdută turma Ta? 


5. O, Cela ce eşti fără de prihană, Cel ce eşti 
fără de sfârşit, 

Dulceaţa sfintei Tale cine încă îmi stăruie în 
gură, 

De voi fi, vai mie, ca un trădător, eu, cel ales al 
Tău, 

Mai bine-mi este a muri decât a trăi, 

lar dacă amintirea tainei întreagă o voi pierde, 
Taină pe care o cunosc, am văzut-o Şi iarăşi o 
văd, 

Atunci cu mult mai bine-mi este mie de-a 
alerga spre iad de viu, 

Lipească-mi-se limba de cerul gurii mele 

de mint sau de vreodată voi înceta să strig: 
Grăbeşte, mântuieşte, sfinte, pierdută turma Ta. 


6. L-aceste cuvinte, Cel ce pe om l-a plăsmuit 


îi răspunse lui Petru: 

„Ce spui, prietene Petre? Nu te vei lepăda de 
Mine? Nu vei fugi de Mine, nici nu mă vei 
depărta? 

Și Eu voiesc aceasta, 

Dar credinta-ţi este nestatornică 

Și nicicum nu poate sta împotriva ispitei: 
Aminteşte-ţi cum într-o clipită în mare te scufundai 
De nu-ţi întindeam Ţie mâna? 

Căci mergând pe mare ca şi Mine, 

Curând însă te-ai clătinat şi pe dată te-ai pierdut, 
Apoi te-am sprijinit pe tine, ce strigai şi ziceai: 
Grăbeşte, mântuieşte, sfinte, pierdută turma Ta. 


7. lată şi acum, adevărat, adevărat spun Ţie, 
Că mai înainte de-a cânta cocoşul 

De trei ori mă vei trăda. 

Și ca atunci în valurile mării, 

Îţi vei învălmăşi mintea şi o vei scufunda, 
Încât de trei ori te vei lepăda. 


ŞI precum atunci strigând, iar acum plângând, 
Mă vei afla mâna tizându-ţi ca şi la-nceput 
Căci luând cu ea trestia, voi începe a scrie iscusit 
Iertarea tuturor celor din Adam. 

Trupul Meu pe Care-L vedeţi 

Se face pentru Mine o coală de papyrus 

ŞI sângele Meu, cerneală 

În care-inmoi pana ca să scriu, 

Împărţind darul neîncetat celor ce strigă cu 
suspin: 

Grăbeşte, mântuieşte, sfinte, pierdută turma Ta. 


8. - „Acum dar,” şi Petru răspunse: „că ai 
însemnat şi de câte ori mă voi lepăda de Tine, 
Îmi voi arăta şi eu de faţă cu Tine cugetul meu, 
Mântuitorule, 

Deşi Tu-l cunoşti mai dinainte ca eu să grăiesc, 
Iubitorule de oameni, 

Totuşi îţi spun Ție deschis cele ce şi eu cuget: 
În faţa îngerilor şi a oamenilor şi în faţa Ta, 


Ziditorule, 

Al celor de sus şi al celor de jos, acum mărturisesc: 
Și de-ar fi să mor, nu mă voi lepăda de Tine, 
Mântuitorule, 

Cu Tine vreau să trăiesc, iar după Tine, să nu 
trăiesc; 

Pentru ce aş mai privi soarele făr-a striga ie: 
Grăbeşte, mântuieşte, sfinte, pierdută turma Ta. 


9. Pe de o parte, Petru, prietenul cel ales, de 
râvnă plin, 

De cealaltă parte, Ziditorul, mereu gata ca 
iarăşi lui Petru-n ajutor să vină 

Ca unul Care mai dinainte îi cunoştea alunecarea 
şi nestatornicia firii 

Acestea zicând şi auzindu-le Domnul, 
Vrând ca cel dintâi la pătimire să se ducă 
Prins de cei fărădelege, precum a voit, 

Și vândut de către Iuda, precum a ştiut: 

Și dus la Caiafa-n sinedriu; 


Iar Petru de departe Îl urmă, ca să vadă sfârşitul 
Și văzându-l, se temu şi tremura de frică, strigând: 
Grăbeşte, mântuieşte, sfinte, pierdută turma Ta. 


10. La îndemnul multei sale râvne, apostolul 
s-amestecă-n mulțime, 

Și-n mare grabă intră şi-nlăuntrul sinedriului 
ajunse, 

Vede-acolo 

Focul legat şi iarba şezând pe scaun de judecată, 
Pe Hristos stând în picioare înaintea arhiereului, 
Și, neputând suferi nenorocirea, a izbucnit în 
lacrimi. 

Îşi bătea pieptul şi zicea intr-ascuns: 

„Eşti în lanţuri, Hristoase, şi îngădui acestea şi 
le rabzi 

Și cu scuipări se-acoperă faţa de care serafimii, 
tremurând şi-nfricoşându-se îşi ascund feţele, 
grăind: 

Grăbeşte, mântuieşte, sfinte, pierdută turma Ta. 


11. Ei Te pălmuiesc peste obraz, iar eu trăiesc 
şi mă ţin aproape de Tine? 

Ei 'Te batjocoresc, lubitorule de oameni, iar 
pământul vede şi-i ţine şi nu se cască să-nghită 
pe hulitori? 

Ei hulesc şi cerul nu se-nfăşură, nu se strânge 
Și nu se mânie cei ce-ţi au sălaşul acolo? 

Și Mihail nu se-ntărâtă, văzându-Te acoperit de 
palme şi ocări? 

Nu arde şi nu-i mistuie pe cei de pe pământ? 

Și Gavriil rabdă şi nu-i arde pe îndrăzneţi? 
Chiar dacă toate puterile cereşti cele de sus ar 
tăcea, 

Eu mă zbucium şi mă cutremur şi strig Ţic: 
Grăbeşte, mântuieşte, sfinte, pierdută turma Ta. 


12. Pe când zicea acestea, Petru tăcu, 

ŞI cuprins de uimire, nu mai adăugă încă nimic, 
Dar de îndată cel ce frumos a tăcut, rău mai 
departe-a grăit, 

Ca să se adeverească Hristos, adevărul, 

Și să se facă mincinos orice pământean. 

Ce vom grăi dar, fraților? 

Că s-a lepădat Chefa ca să se adeverească Ziditorul? 
Să nu-mi fie mie aceasta să grăiesc astfel de 
Hristos, 

Ci voi cugeta aşa: că pe toate mai dinainte le 
vede, le arată, 

Și mai dinainte-i întăreşte pe cei care strigă: 
Grăbeşte, mântuieşte, sfinte, pierdută turma Ta. 


13. Petru se linişti puţin, precum am zis mai 
înainte: 

Puțin şi-a stăpânit din tulburare şi a şezut de-o 
parte, 

acolo-n sinedriu, frământat de gânduri, abătut. 
Dar o slujnică îl măsură cu ochiul şi se-nvârtea 
în jurul ucenicului, 

Cercetându-l şi de sus şi de jos cu-amănunţime, 


Îndată pricepu, şi către el strigă: 

„ȘI tu erai cândva cu Galileanul împreună. 

N-am nici o îndoială!” 

Răspuns-a Petru: „Nu ştiu ce spui, 

Nu-L cunosc pe omul pe Care-L propovăduiesc cei 
ce strigă: 

Grăbeşte, mântuieşte, sfinte, pierdută turma Ta. 


14. Apostole, îndată ai lăsat puterea, şi copila 
te-a doborât, 

Dar trezeşte-te, ridică-te şi reînvie puterea cea 
dintâi, ca un luptător: 

Căci lupta nu era împotriva unuia mai puternic 
decât tine. 

Deci cum ai fost răpus de-o singură vorbă? 

O slujnică se-apropie de tine care grăind pripit 
ŞI poate nedesluşit vorbele ce le-a zis către tine, 
Și de ele ca de un răget slăbindu-te, la bâiguiala ei, 
i-a1 răspuns: „Nu ştiu ce spui”. 

Pentru ce dar te-a-nspăimântat o copilă şi nu ai 
strigat: 

Grăbeşte, mântuieşte, sfinte, pierdută turma Ta. 


15. Dreptul, socotind că slujnica a fost pusă de 
cei din sinedriu, 

Părăseşte în grabă locul şi iarăşi aflând împiedecare 
la porți, 

Şi acolo căzu. 

Căci altă slujnică venind, precum este scris, 
Astfel grăi către cei ce erau înfierbântaţi 

Că „şi acest bărbat era cu Nazarineanul împreună, 
aceasta e sigur.” 

La acestea Chefa răspunse înspăimântat: 

„Nici nu-L cunosc pe omul acela, nu-l ştiu pe EI 
Nu-L cunosc pe omul de care zic cei care strigă: 
Grăbeşte, mântuieşte, sfinte, pierdută turma Ta. 


16. Nu-L cunoşteai pe omul acela, o, Petre, precum 
al zis? 
Nu-L cunoştea pe omul?! Oare nu cumva prin 


aceasta voiai să spui 

Că nu-L cunoşteai nu doar pe omul, ci pe Dumnezeu? 
Oare nu cumva te-ai grăbit să-i înveţi pe cei 
fărădelege 

Că Dumnezeu era Cel răstignit? 

Și, deşi a pătimit cu trupul, purtătorul de trup, 
Cel fără de sămânță născut din Preacurata, 

Este Dumnezeu şi nu moare, cu trupul murind: 
Intru cele văzute, se lasă stăpânit, 

Intru cele ce nu se văd, este neapropiat tuturor, 
afară de cei care strigă: 

Grăbeşte, mântuieşte, sfinte, pierdută turma Ta. 


17. Te slăvim pe Tine, Stăpâne, căci este bună 
psalmodia: 

Te cântăm pe Tine, Doamne, Care-ai răbdat toate, 
ar Petru, nimic dintru ale 'Tale suferind, Te-a 
lepădat. 

Pe când Însuşi primeai biciuiri, Petru s-a lepădat, 
Nimic răbdând cel luptat 


Căci, deja de două ori doborât de femei, 

A treia oară s-a doborât de alţii, bărbaţi 

Căci peste puţină vreme, apropiindu-se, alți câțiva 
împresoară pe Petru, şi el iarăşi se leapădă, cu 
jurământ. 

Și-ndată cocoşul-l condamnă îi strigă: 

Grăbeşte, mântuieşte, sfinte, pierdută turma Ta. 


18. Auzind cocoşul cântând, Petru cu temei a 
strigat: 

Tânguindu-se cu lacrimi: „Vai mie, vai! 

De aici unde mă voi duce? Unde voi şedea? Unde 
mă voi arăta? 

Ce voi spune şi ce cuvinte voi grăi? 

Ce voi lepăda şi ce voi primi îndărăt? 

Ce voi face? Ce voi pătimi? Ce voi răbda? 
Pe care dintre răni să plâng mai mult? 

Pe prima, pe-a doua? 

Căci întreit chin a venit peste mine 

Și de trei ori trădarea s-a abătut peste mine, 


smeritul. 

În chip nevăzut, am fost săgetat, 

În chip văzut, am fost doborât. 

Cum mi-am înălţat cugetul şi nu am strigat: 
Grăbeşte, mântuieşte, sfinte, pierdută turma Ta. 


19. Putere şi cântare eşti, lubitorule de oameni, 
Nu mă lepăda, 

Acestea Petru zicea plângând, 

Până ce a ajuns la ucenicii Mântuitorului. 
Punându-şi mâinile pe cap, strigă: 

Vai mie, vai, slujitorii lui Hristos, 

lată, deja profeția lui Hristos s-a-mplinit 
Pentru întreita mea lepădare! 

Plângeţi odată cu mine şi vă tânguiţi, aşa zicându-mi: 
Unde-ţi este setea şi râvna-ţi unde este? 

Unde credinţa şi luarea-aminte cu paza? 
Unde-ţi era cugetul ce se rătăcise şi pentru ce 
pricină-ncetase-a striga: 

Grăbeşte, mântuieşte, sfinte, pierdută turma Ta. 


20. Dar Cel Multmilostiv Se birui de lacrimile 
lui Petru 

ŞI-i trimise iertarea: iar când grăi tâlharului, 

La Petru se gândea acolo pe cruce: 

O, prietene tâlhar, cu Mine fii azi, 

De vreme ce Petru azi m-a părăsit 

Precum aceluia şi ţie şi celor ce Mă caută 

Voi deschide cămara inimii Mele, căci lubitor 
de oameni sunt 

Plângând, o, tâlharule, Mie ai strigat: „Pomeneşte-mă”, 
Iar Petru, tânguindu-se, strigă „Nu mă părăsi!” 
Pentru aceasta şi eu, ca şi acela, zic împreună 
cu cei ce strigă: 

Grăbeşte, mântuieşte, sfinte, pierdută turma Ta. 


21. Nimeni nu este fără de păcat, nimeni nu 
este neclătit. 

Nu fiți puţin-credincioşi, 

Eu singur sunt fără de prihană: pentru aceasta, 


tuturor harul revărs.” 

Dar asemenea, ar spune cineva aşa: 

„De unde aceasta, o, omule, 

Că Petru, căzând, iarăşi a fost chemat?” 

Deja am arătat neabătut 

ŞI pentru aceasta a fost trimis darul lui Petru 
oarecând 

Căci glas îngeresc era cel ce grăia femeilor: 
„Când grăiți tuturor ucenicilor, grăiţi şi lui Petru 
acestea: „Nu vă temeţi, zice Învățătorul, ci strigaţi 
tare: 

Grăbeşte, mântuieşte, sfinte, pierdută turma Ta. 


22. O, Sfinte Petre, ieşi, întâmpină pe Domnul 

ȘI primeşte-L pe EI care spre tine grăbeşte 

Din mormânt, ca din iatac de nuntă, 

Căci prin mine, care sunt îngerul Lui, 

Zice către tine unele ca acestea: 

Nu lepăda iertarea, ci „rugaţi-vă, ca să nu cădeţi în 
ispită!” 


Aşadar, să nu cugete cineva că lui Petru nu i s-a 
iertat atunci căderea. 

Căci Hristos a venit pe pământ voind să dea 
iertarea 

Și tot voind să dea iertare, S-a pironit pe cruce 
Și iertând, supus-a moartea celor ce strigau: 
Grăbeşte, mântuieşte, sfinte, pierdută turma Ta. 


23. lartă-ne, Stăpâne, strigaţi Ziditorului, 

Voi, cei de curând chemaţi, 

De vreme ce gustarăţi din dulcele izvor şi bun 
al colimvitrei, 

Mai vârtos vă luminaţi şi nu doar vă botezați 
fățarnic. 

Și nu cu vicleşug primiţi acum darul, 

Ca nu cumva să zică Dumnezeu: 

„Când au intrat, aceştia au întinat pământul Meu. ” 
Să nu fie dar acum acestea să le spui, Hristoase, 
Ci degrabă să vii, să-i primeşti bucuros, 
Împreună cu noi şi pe aceştia (cei de o credinţă) 


i 


care strigă Ție: 
Grăbeşte, mântuieşte, sfinte, pierdută turma Ta. 


(Extras din cartea: Sfântul Roman Melodul - Imnele pocăinţei) 


Sfântul Roman Melodul - La trădarea lui luda 

La trădarea lui luda '* - Glasul II, având prooimionul — idiomelă prooimionul II — 
idiomelă şi strofele - idiomelă şi acrostihul: 705 rarewod Pouavod noimua [poem 
al smeritului Roman] 


Mâinile Stăpânului picioarele lui luda spăla '*, pe când el, nelegiuitul, ca un hoţ în 
ascuns, ascuţea limba calomniatoare !%, o, Hristoase Dumnezeule! Dar de o 
asemenea neomenie scapă pe toţi cei ce se află în Biserica Născătoarei de 
Dumnezeu şi Îţi cântă: „Miluieşte-ne, miluieşte-ne, miluieşte-ne pe noi, Tu, care 
tuturor eşti îndurător şi pe toţi îi aştepţi!”. 


154 Ediţii: J. Pitra, Analecta Sacra, |, 13, pp. 92-100; Amfilochij, Supplement, pp. 13-15 
(reproduce pe Pitra); K. Krumbacher, Romanos und Kyriakos, pp. 736-752; E. Pantelakis, 
KOvTĂKIA KO KOVOVEG TIŞ EKKÂM-OLAGTIKIIŞ Nowoeowc, Atena, 21921, pp. 34-50 (reproduce pe K. 
Krumbacher); G. Cammelli, Romano il Melode, pp. 258-283; N. Tomadakis, Pouavod 700 
Meiqw5oî vuvor, vol. II, nr. 24, pp. 221-251 (editor B.Mandilaras); P. Maas/C.A. Trypanis, 
Sancti Romani Melodi Cantica, vol. IL: Cantica genuina, 17, pp. 122-131; Jose Grosdidier de 
Matons, Romanos le Melode. Hymnes, în: SC, vol. 128, pp. 68-97. Referințele biblice sunt 
preluate după ediţia SC. 

Prooimion 2 ! 
Părinte ceresc, Bunule, lubitorule de oameni, miluieşte-ne, miluieşte-ne, miluieşte- 
ne pe noi, Tu, care tuturor eşti îndurător şi pe toţi îi aştepţi! 


1 

Cine a auzit şi n-a înţepenit şi cine a văzut 

şi nu s-a înspăimântat, 

pe lisus cu viclenie să fie iubit '*, 

pe Hristos din invidie să se vândă, 

pe Dumnezeu de bunăvoie prins? 

Ce pământ a suportat îndrăzneala? 

Și care mare a îndurat să vadă fapta cea necuvioasă? 
Cum nu se dărâmă cerul şi cum tăria nu s-a clătinat, 
şi cum nu s-a oprit lumea, 

atunci când s-au înţeles să vândă 

şi să trădeze pe Judecător? 

Miluieşte-ne, miluieşte-ne, miluieşte-ne pe noi, 

Tu, care tuturor eşti îndurător şi pe toţi îi aştepţi! 


2) 

Gând a gândit răul, când Ţi-a pregătit moartea 
cel pe care l-ai iubit şi Te-a negat, 

cel pe care l-ai făcut ucenic al Tău şi Te-a părăsit '”, 
cel pe care l-ai cinstit şi Te-a calomniat, 

atunci Tu, Milostive, Răbdătorule, 

Vrând să arăţi ucigaşului iubirea Ta de oameni, 
cea de nespus, 

ai umplut ligheanul cu apă, ai aplecat capul, 
Te-ai făcut Rob al robilor '”. 

Iar Iuda Ţi-a dat picioarele, 

ca să le speli, Mântuitorule! 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


=, 


157 În ediţia franceză a lui Jose Grosdidier de Matons (Romanos le Melode. Hymnes, în: SC, vol. 


126, p. 70) acest al doilea prooimion este prezentat ca prim prooimion al condacului. 
155 Mt 26:45, Mc 14:45, Lc 22:48. 

Asie 

trois) 


Cu apă ai curăţat picioarele celui ce a alergat 

să Te vândă 

şi cu tainică Hrană ai hrănit pe vrăjmaşul milostivirii 
Tale şi pe cel gol de binecuvântarea Ta. 

Ai înălţat pe cel sărac cu haruri '*!, 

ai făcut mare pe cel nemernic cu daruri, 

l-ai îmbogăţit şi l-ai fericit. 

A avut puterea să supună pe demoni cu vorba sa 
şi să elibereze din chinuri; 

dar nu s-a mişcat de toate acestea ucigașul, 

ci s-a depărtat de Tine. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


4 

Cine a văzut om căruia să i se spele picioarele şi îndată 
să se grăbească să lovească cu ele? 

Cine a auzit de animal care să se îngrijească, 

iar acela să alerge să doboare pe călăreţul său? 
Domnul a spălat şi a hrănit, 

impostorul alerga [şi] muşca asemenea 

unui porc sălbatic. 

Deşi era plină ieslea, deodată neomenosul 
aleargă departe de Hristos 

şi scoate spatele său, ca să se urce satana. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


5 

Nedreptule, neomenosule, neîndurătorule, 
trădătorule, vicleanule !*?, 

ce s-a întâmplat de te-ai lepădat? 

Ce te-a făcut aşa de neghiob? 

Ce te-a găsit de ai urât atât? 

Nu te-a numit prieten al Său '*? 

Nu te-a numit Acesta „frate” !*, 


141 Cu daruri duhovniceşti. 
1% 2 Tim 3:3, 
Ie 


chiar de a şi ştiut că eşti rău? 

Banii ce îi dădeau pentru folosul tuturor 

ție ţi-a încredinţat '%. 

Și totuşi, tu, fără de pricină, 

te-ai arătat nerecunoscător Acestuia. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


6 

Atunci Petru s-a lăsat, când Cel Unul-născut 

s-a aşezat să spele picioarele, 

şi spune: „Doamne, Doamne, 

nu vei spăla picioarele mele!” !* 

Ligheanul era acolo, plin cu apă, 

Mântuitorul în picioare [stând] şi încins cu un ştergar, 
asemenea unui rob cumpărat. 

Cetele de sus ale îngerilor când au văzut 

cântau cu frică şi uimire 

şi nu s-a ruşinat neruşinatul, ci s-a întors împotriva Lui. 
Miluieşte-ne, miluieşte-ne, miluieşte-ne pe noi, 


Tu, care tuturor eşti îndurător şi pe toţi îi aştepţi! 


7 

Stăteau cu frică arhanghelii şi se mirau 

oştirile cele nevăzute, 

în timp ce pe Cel de neînțeles vedeau 

de bunăvoie să îngenuncheze şi să slujească pe om. 
Gavriil cu teamă spunea: 

„Sfinţi îngeri, prieteni, priviţi în jos! 

Petru întinde piciorul, iar Cel din Mamă Fecioară 
îl primeşte şi-l spală. 

ŞI nu spală doar pe Petru, 

cl şi pe luda împreună cu acela. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


144 Mt 12:49. 
145 In 12:6, 13:29. 
145 7 13:6-8. 


8 

Spală marea cărămida, spală abisul pământul, 
dar nu destramă forma sa, 

ci o întăreşte şi îi limpezeşte esenţa. 

Vedeţi câtă este iubirea Făcătorului; 

iată, cât de mare este dragostea 

Creatorului faţă de făpturile Sale! 

Aceia întinşi, iar Acesta în picioare, 

mănâncă şi oferă, le spală picioarele şi le curăţă, 
iar picioarele oamenilor 

nu se ard în mâinile Focului. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


“ 

Acestea a spus arhanghelul, 

când Te-a văzut pe Tine Viţa 

să hrăneşti mlădiţele Tale '”, 

să le întinzi pe întreg pământul şi să le înalți. 

Iar Petru, primul Tău prieten, 

al ucenicilor Tăi exemplu, conducătorul familiei Tale, 
îndată ce Te-a văzut încins cu ştergarul, 

cu tristeţe a spus: 

„Tu îmi speli picioarele? 

Niciodată nu voi lăsa să facă aceasta pe Mâna 
care m-a făcut '*%. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


10 

Somn purtător de moarte să îmi vină, 

de Te voi lăsa pe Tine, 

Cel Nemuritor să Te pleci în faţa mea, a muritorului. 
Vrăjmaşul va râde de mine, de îmi vei face aceasta. 
Nu ajunge că sunt al Tău? 

Nu este destul că mă socotesc 

[printre cei] aproape de Tine 


44 7 15122. 
4877713730. 


şi primul dintre prietenii Tăi mă numesc? 

Mai speli, însă, şi picioarele vasului de pământ '%, 
Tu, Făcătorul lumii? 

Și picioarele cele stricăcioase şi încălțămintea mea 
vrei Tu să speli, Mântuitorule? 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi!” 


IN 

După ce asemenea cuvinte 

a grăit apostolul către Învățător, 

a auzit: „De nu te voi spăla acum, 

nu îţi voi da loc lângă Mine, ci vrăjmaş te voi numi” '*. 
Și doar ce a spus acestea Făcătorul, 

frică şi tulburare a cuprins pe ucenic şi a răspuns: 
„Domnul meu, de vrei să mă speli, 

nu doar picioarele mele, 

ci întregul meu trup ”"! 

Iar şi iar, de vrei, spală-mă '”, 

numai să nu mă lipsesc de cele ale Tale! 


Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toți îi aştepţi!” 


12 

O, câte s-au întâmplat, dar luda prieten nu s-a făcut! 
O, ce vorbe minunate şi ce fapte! 

Dar vrăjmaşul nu şi-a schimbat părerea; 

cel aspru nu s-a înmuiat, 

căci pe când mânca Ceea ce mânca 

şi bea Ceea ce bea, fără de credinţă a lovit cu piciorul, 
precum se scrie '*. 

Și după ce a ieşit din stână, a mers spre fiarele sălbatice 
lăsând pe mieluşei 

şi lăsând Sânul cel mai dulce, din cel amar s-a alăptat. 
Miluieşte-ne, miluieşte-ne, miluieşte-ne pe noi, 


1% Rm 9:23. 

DL pe 

15! 7n 13:9. 

152 Ps 50:4. 

153 Ps 40:9, In 13:18. 


Tu, care tuturor eşti îndurător şi pe toţi îi aştepţi! 


13 

Degeaba nu s-a apropiat mai înainte 

diavolul de vicleanul Iuda. 

lată, acum acesta a înaintat spre el '*, 

cel care la început s-a dat înapoi 

s-a făcut întru totul diavol. 

În zadar l-au admirat mulțimile, 

căci tuturor a fost invidios şi îndrăzneţ 

către Făcător s-a arătat. 

În zadar prin vorba sa orice boală se da înapoi, 
căci boala necredinţei şi a iubirii de arginţi îl 
cuprinsese. În el era rana. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


14 

S-a ridicat şi a mers singur vicleanul către diavol 
şi după ce a aflat adunarea ucigaşilor 

pe Hristos, ca şi pe un străin, 

L-a dat şi cu preţ mic s-a vândut. 

„Ce vreţi să-mi daţi?” '%, 

spune celor ce doreau să cumpere 

Sângele Celui ce trăieşte şi împărăţeşte '*. 
Ascultă, pământule, şi te înfioară! 

Mare, aleargă, fugi, căci omor se pune la cale! 
Se vorbeşte despre preţul Celui nepreţuit 

şi înjunghierea Dătătorului de viaţă. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


15 

Acum s-a arătat lăcomia lui, 

acum s-a arătat patima cea nesătulă, 
nesăţiosule, risipitorule, neîndurătorule, 


154 Le 22:3, In 13:27. 
155 Mt 26:14-15. 
97 21:23. 


neruşinatule şi lacomule, vicleanule, 

iubitorule de arginţi '”! 

„Ce vreţi să-mi daţi?” '%, 

spui celor ce doresc să cumpere Sângele Celui 
ce trăieşte şi împărăţeşte. 

Ce bun nu ai şi de care bun nu te-ai împărtăşit? 
Când ai fost lipsit de ceva? 

Împreună cu cele pământeşti şi cu cele cereşti ai avut 
şi vinzi pe Dumnezeul tău? 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


16 

Toată bogăţia ai purtat, vistierie ai fost ce nu se golea. 
În toate ai fost totdeauna bogat, 

în mâini ţineai bani '”, iar în suflet pe Făcătorul. 
Ce ai păţit, dar, sărmane, 

de mergi acum la cei ce nimic nu au să-ţi dea? 
Și ce-ţi vor oferi, ce îţi vor da în schimbul 

Celui ce li-L vinzi? 

Cerul şi pământul sau toată lumea lor 

în schimbul Aceluia? 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


17 

Mergi, omule fără de minte, 

lămureşte-te, ţine pe loc obrăznicia ta, 

îndrăzneaţa ta hotărâre o opreşte! 

Vino în cele ale Tale, iar voi, neghiobilor, 

faceţi-vă în cele din urmă înţelepţi '“! 

Nu te poţi târgui 

şi nici voi, fariseilor, nu sunteţi vrednici să cumpăraţi 
pe Atotţiitorul Hristos. 

Și chiar de Îl vei vinde, fără ca Acesta să o vrea, 


157 2 Tim 3:3. 

158 Mr 26:14-15. 
159 In 12:6, 13:29. 
15 ps 93:8. 


cine îndrăzneşte să Îl prindă? 

Cine pune asupra Sa mâna, de nu îl va lăsa Acela? 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


18 

Sărac era Ilie şi a ars cu foc, ca unul puternic, 
pe cei ce atunci s-au aruncat asupra lui; 

două căpetenii cu câte cincizeci de bărbaţi, 

ce au pornit cu îndrăzneală împotriva lui. 

Ilie s-a făcut de nestăvilit, 

câtă vreme Dumnezeul lui Ilie şi Domnul 

de către cel neruşinat s-a disprețuit !. 

O, ce nebunie mare! 

Rob era Ilie al Celui ce acum este trădat 

şi nici măcar ca profet nu a socotit trădătorul 
pe Făcătorul profeților. 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toți îi aştepţi! 


19 

Atât de îmbătat ai fost, nerodule, 

de nesimţirea ta şi nu ai înţeles 

Cine este Acesta pe care vrei să vinzi? 

Măcar cei cu care te-ai înţeles te vor învăţa 

Cine este Acesta pentru care te târguieşti. 

Ai primit treizeci de arginţi '*, 

nenorocitule, gândeşte-te care profet se vinde aşa! 
Iosif, cel ce a fost chipul lui lisus, 

al Cărui preţ primeşti '*! 

Cu care [preţ] ispăşeşti în iad, având spânzurătoarea '*. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toți îi aştepţi! 


20 


DZ CU RUSIA 

Milostiveşte-te, milostiveşte-te, milostiveşte-te! 
Cât de jos a coborât ucenicul, 

şi de câtă înălțime s-a lipsit! 

Cât de mare a fost căderea lui! Cât de mult s-a lovit! 
A căzut mai demult diavolul 

ca un fulger '%; pe acesta Iuda a invidiat. 

Cu Hristos s-a pus şi cuiele a lovit cu piciorul 

şi piciorul s-a zdrobit 

şi în iad s-a mutat şi acolo şi-a luat plata. 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


21 

În grabă vine nelegiuitul 

şi pe lubitorul de oameni cu viclenie îl sărută '% 

şi omoară în sufletul său 

pe Cel ce a ales Patima şi a dat tuturor viaţă. 

Oaie a lui Hristos era 

şi lup s-a făcut Păstorului 

ŞI ca o jivină s-a apropiat de EI. 

Sărut îți dă? Care sărut, nebunule? Sărutul trădării. 
Și nu te ruşinezi că la vrăjmaş ai râvnit şi ai învăţat 
voile sale? 

Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


p) 

Aşteaptă puţin, nenorocitule, şi veşnică osândă vei lua. 
Conştiinţa ta te va condamna, 

ca să înţelegi ce ai făcut, murind cu moarte rea. 

Pomul ţi s-a făcut călău 

şi ai primit răsplata ce ţi se cuvenea. 

Ce ţi-a folosit banul, iubitorule de bogăţie, 

de vreme ce şi pe acesta îl vei da înapoi '” 

şi nu vei scăpa nepotrivit pocăindu-te, 

căci ai trădat Bogăția sufletească ce o ai avut, 


15 Lc 10:18. 
155 M4 26:49, Mc 14:45, Lc 22:47-48. 
19 94p2713-5. 


pe Hristos? 
Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi! 


25 

Sfinte, Sfinte, Sfinte '*, Întreit Sfinte 
Dumnezeule al tuturor, 

păzeşte pe robii Tăi de trădare, 

iar făptura Ta o readu la viaţă, 

ca să se izbăvească de asemenea pericol! 

Acestea, dar, cunoscând, fraţilor, 

şi văzând căderea celui ce a făcut aceasta, 

să păşim tare pe picioarele noastre! 

Să punem tălpile pe treptele poruncilor Făcătorului 
şi să ocolim drumul [ce duce] către iad, 

strigând Mântuitorului: 

„Miluieşte-ne, miluieşte-ne, miluieşte-ne pe noi, 
Tu, care tuturor eşti îndurător şi pe toţi îi aştepţi!”. 


(Extras din cartea: Sfântul Roman Melodul - Imnele Sfintei Scripturi) 


Sfântul Teofan Zăvorâtul — Cuvinte de folos duhovnicesc în Joia mare - 
Despre taina Sfintei Impărtăşanii 1 


Invataturile Sfantului 
Teofan Zavoratul 


Slavă Ţie, Doamne! Ce zi luminată este la noi acum! Câţi oameni s-au împărtăşit 
de sfintele lui Hristos Taine! Bucuraţi-vă, suflete fericite! Domnul este în voi! 
Domnul este în voi, fiindcă însuşi a zis: „Cel ce mănâncă Trupul Meu şi bea 
Sângele Meu rămâne întru Mine, şi Eu întru el ” (loan 6, 56). 


Să ne bucurăm toţi cu bucurie de obşte. Cred că nu este familie din care să nu se fi 
împărtăşit cineva: prin urmare, nu este casă care să nu fie cercetată în chip deosebit 
de către Dumnezeu. Astfel, întreg oraşul nostru a devenit azi locuinţă a lui 
Dumnezeu — şi nu numai oraşul nostru, ci şi oricare alt oraş şi sat, toată Rusia, 
întreaga lume ortodoxă. 


Acum, la Domnul este Cină mare. El saltă împreună cu sufletele şi este 
pretutindeni „totul în toate” — şi ca Izvor al bunătăţilor, şi ca Stăpân al inimilor. 
lată esenţa acelei împărăţii pe care EI a întemeiat-o pe pământ umplând pe toţi cu 
Sine, bine orânduindu-i pe toţi, insuflând cele de trebuinţă, dând putere, întărind în 
osteneli! O, de ne-ar ajuta Domnul să nu ne lipsim nicicând de petrecerea Lui în 
noi! Atunci, povăţuiţi fiind de EI, cu toţii am merge, negreşit, pe calea cea 
mântuitoare, potrivit veşnicelor Lui planuri privitoare la noi. 


Și iată, tocmai pentru aceasta, fraților, se cuvine a fi acum toată grija noastră! 
Domnul este în noi! Să ne îngrijim a-L ţine în noi pentru totdeauna. În ce-L 
priveşte, EI este iubitor de împărtăşire. De asta a şi venit în lume: ca să fie în toți. 
Și n-ar pleca de la noi — dar ce să-i faci dacă noi, purtându-L în sine, începem să ne 
purtăm în aşa chip că EI nu are cum să mai rămână în noi ? 


Zilele trecute am curăţit şi am dereticat casa inimii în vederea primirii 
Domnului. Acum S-a pogorât în noi acest Oaspete mai presus de ceruri al 
sufletelor. Să ne îngrijim, deci, să-l dăm odihnă, să îi aducem mângâiere, să 
arătăm lucrare plăcută Lui. 


Să ne îngrijim a-l da odihnă. Am înlăturat grijile şi distracțiile deşarte pentru acest 
răstimp, şi să nu mai facem dezlegare la ele. A fost statornicită deja modesta 
măsură de îndestulare a trebuinţelor trupeşti, şi fie ca această pecete a modestiei şi 
strictului necesar să rămână pe această parte a lucrării pentru ceea ce este 
stricăcios, de care nu putem scăpa. Am introdus în rânduiala treburilor casnice 
îndeletniciri evlavioase, şi fie ca acest lucru să rămână lege neschimbată a vieţii 
noastre. La aceasta iată ce să adăugăm: să ne înfrânăm de la răpirea de către 
gânduri, să nu îngăduim a fi tulburaţi de pofte, să nu încuviințăm mişcările 
patimilor. Să ne aşezăm cu toată luarea-aminte şi cu toată dorirea noastră la 
intrarea în inimă, unde e Domnul, şi să alungăm în tot chipul orice poate strica 
liniştea, tihna Lui în noi — şi EI se va odihni în noi. 


Să ne îngrijim a aduce Domnului mângâiere. Domnul e mângâiat de tot ce e curat, 
Sfânt, bun cu adevărat: fiindcă EI însuşi este Curăţia, Sfinţenia, Binele. Deci, 
înconjurați sălaşul Lui în voi cu încredinţări nefăţarnice de adevărurile Lui, cu 
hotărâri sfinte, cu imbolduri curate, fiind gata la tot binele arătat de poruncile 
Lui. 


Să ne îngrijim a arăta în noi lucrare pe placul Lui. Domnul este Cel ce lucrează 
toate. EI lucrează toate în noi nu fără noi. Nu siluieşte libertatea noastră, ci aşteaptă 
ca noi înşine să ne dăm pe mâna Lui, altfel spus să-l dăm stăpânirea asupra noastră. 
Veniţi, deci, cu toate puterile duhului vostru — şi, căzând înaintea Lui, închinaţi-vă 
şi vă rugaţi Lui ca EI să ia puterile voastre ca pe nişte arme şi să lucreze în ele 
sădind tot ce este bun şi mântuitor, smulgând şi nimicind tot ce e rău şi pierzător. 
Rugăciunea face să pătrundă puterea lui Dumnezeu în toate încheieturile firii 
noastre şi îi face lui Dumnezeu loc să lucreze în noi. Când vor fi în voi toate 
acestea, Domnul nu va pleca de la voi, fiind odihnit, mângâiat şi nestrâmtorat în 
ceea ce lucrează în voi. 


În vremea de acum, a postului, bineînţeles că aveţi cu toţii o asemenea aşezare 
lăuntrică încât Domnul n-are de ce să fie nemulțumit de voi. Totul este la voi lin 
şi paşnic, atât în lucrările lăuntrice cât şi în purtarea dinafară. Vă gândiţi doar 
la ceea ce este bun; doriţi doar ceea ce este bun şi cred că rugăciunea nu se 
depărtează de gura voastră. O, de-ar fi aşa întotdeauna! 


Dar ce urmează? Vine un praznic luminat, şi totodată anotimpul poate cel mai 
atrăgător al anului. Şi uităm tot. La început ne îngăduim distracţii uşoare şi 
împrăştieri uşoare ale gândurilor şi dorințelor, ca pe o odihnă după ostenelile 
Postului Mare; după aceea, dăm pe nebăgate de seamă libertate şi mişcărilor 
pătimaşe, iar în continuare îngăduim înăuntrul nostru încuviinţare la ceea ce ne 
insuflă patimile sau împreunarea inimii cu ele. Şi atunci ce se întâmplă? Capul se 
pustieşte, inima e în tulburare, în faptele şi întreprinderile noastre e neorânduială; 
piere tot ce fusese dobândit prin osteneala postirii mântuitoare. Domnul este uitat — 
şi pleacă. 

Iată, de asta să vă temeţi! Temeţi-vă de viitoarele distracţii şi împrăştieri. Faceţi- 
vă străjeri priveghetori asupra voastră şi a faptelor voastre, şi în toată vremea, de 
la o împărtăşire la alta, nicidecum să nu vă îngăduiţi ceea ce L-ar putea jigni pe 
Domnul şi v-ar putea lipsi de prezenţa Lui harică în voi, aşa încât fiecare nouă 
împărtăşanie să fie nu numai începutul sălăşluirii Domnului în voi, ci 
împărtăşire din ce în ce mai adevărată a Lui cu voi şi a voastră cu EL. 


Vreţi să vă înfăţişez cel mai Simplu şi eficace mijloc de a reuşi în această 
întreprindere? Nu uitaţi niciodată că Domnul e în voi. Stăpânul casei, văzând un 
oaspete de seamă, nu îşi îngăduie nicicând să facă vreun lucru neplăcut aceluia: 
deci, câtă vreme ne vom aminti că îl purtăm în noi pe Domnul, Care a binevoit a Se 


sălăşlui în noi, conştiinţa noastră nu va îngădui nicicum ceva ce L-ar putea jigni. 


Nici unul dintre noi n-ar vrea să facă ceea ce au făcut călăii Domnului în vremea 
pătimirilor Lui: deci, câtă vreme va rămâne în noi aducerea-aminte limpede şi 
puternică de petrecerea Domnului în noi, este cu neputinţă să slăbim privegherea 
asupra noastră înşine şi să îngăduim ceva ce poate să tulbure tihna Lui. 


> Aşadar, dacă vin gânduri rele, amintiţi-vă că Domnul e în voi şi încetaţi cu 
aceste gânduri: fiindcă îngăduinţa faţă de ele seamănă cu batjocurile 
slugilor care râdeau de Mântuitorul. 
Dacă vine vreo poftă a cărei împlinire este potrivnică poruncilor 
Mântuitorului, amintiţi-vă că Domnul e în voi şi nu îngăduiți dorinţei 
voastre să se împlinească: fiindcă asta ar fi totuna cu a pleca genunchii şi a 
zice: „Bucură-te, împăratul iudeilor!” 
Dacă se aprinde vreo patimă, amintiți-vă că Domnul e în voi, şi veţi afla 
putere pentru a stinge patima aceea: fiindcă altfel veţi semăna cu cei care 
strigau: „la-L, răstigneşte-L!” 


Aşa şi în toate celelalte. Reiese, deci, că aducerea-aminte de faptul că Domnul e în 
noi ne face să îndepărtăm cu grijă tot ce poate să îl jignească şi să curme rămânerea 
Lui în noi. 


În acelaşi scop, ca această aducere-aminte să nu se depărteze de la noi, mergeţi 
cât se poate de des la biserică, mai ales la liturghii, şi acolo străduiţi-vă cu toată 
puterea ca în voi să ia naştere acele aplecări lăuntrice mântuitoare de care s-au 
umplut sufletele voastre în zilele acestea, şi mai ales conştiinţa marii mile de care 
v-aţi învrednicit acum. Amintindu-vă la liturghie de sfânta împărtăşanie, fără să 
vreţi vă veţi aminti şi de starea cea bună în care vă aflaţi atunci şi încă vă mai 
aflaţi, şi veţi dori să vă păstraţi în ea întotdeauna, să-L aveţi întotdeauna în voi pe 
Domnul. 


Nici nu vă mai vorbesc de faptul că atunci când Domnul este în noi, totul este în 
noi: şi lumina cunoștinței — curată şi netulburată nici de îndoială, nici de 
minciună şi pacea lui Dumnezeu care fericeşte, în care omul nu conteneşte a fi 
fericit nici în chinuri. În clipele de faţă, care dintre voi nu simte, în măsură mai 
mare sau mai mică, aceste bunătăţi? Deci, îngăduiţi-mi chiar în virtutea acestei 
bune stări în care vă aflaţi acum să vă rog: îngrijiţi-vă de păstrarea ei. Comparaţi 
starea voastră de acum cu cea în care ajungeţi când vă daţi pe mâna deşertăciunii şi 
patimilor — şi alegeţi ceea ce e mai bun. Cine este acum mai presus de voi? Deci, 
nu vă înjosiţi. Cine este mai fericit ca voi? Deci, nu vă aruncaţi în amărăciunea cea 
împovărătoare a vieţii nu după duhul lui Hristos. 


„Însă toate acestea le ştiţi: fericiţi veţi fi dacă le veţi şi face”. Ce aproape este de 
noi binele nostru, şi cât de rar ştim să ni-l însuşim! Să ne rugăm, aşadar, 
Domnului, Preacuratei Stăpâne de Dumnezeu Născătoare şi tuturor Sfinţilor ca 
să ne înfelepţească a rândui toate aşa încât Cel ce ne-a cercetat acum Să rămână 
în noi şi rămânând, Să smulgă tot păcatul, toată patima şi tot cuvântul, lucrul şi 
gândul stricător de suflet, şi astfel să ne facă vrednici a fi pururea casă a Lui, 
intru Slava preasfântului Său nume. 


Amin. 

Bucuraţi-vă, creştini ortodocşi, că v-aţi învrednicit să vă împărtăşiți cu Sfintele lui 
Hristos Taine; şi cu atât mai mult bucuraţi-vă, cu cât v-aţi învrednicit de aceasta 
acum, când a fost rânduită [instituită] însăşi Taina împărtăşaniei. Acum Domnul i- 
a împărtăşit pe Apostolii Săi şi le-a poruncit să rânduiască în Sfânta Biserică 
aceeaşi împărtăşanie. Sfinţii Apostoli aşa au şi făcut. lată că noi ne şi 
împărtăşim cu Preacuratul Sânge şi Preacuratul Trup al Domnului, spre 
tămăduirea sufletului şi trupului. 


Bucuraţi-vă, aşadar, cei care v-aţi învrednicit de marele dar pe care vi l-a dat 
Dumnezeu - dar bucuraţi-vă cu frică. Spuneţi în sinea voastră: „Slavă Ţic, 

Dar să nu vă 
împrăştiaţi cu gândurile şi simţămintele, şi cu toată fereala să vă păziţi şi sufletul, 
şi trupul. V-aţi pregătit pentru Sfintele Taine cu evlavie: dar să nu credeţi că 
totul s-a sfârşit şi nu mai e nevoie să vă osteniţi. Nu este aşa. Și acum trebuie 
continuată osteneala. V-aţi ostenit pentru a primi darul: iar acum trebuie să vă 
osteniţi ca să-l păstraţi şi să vă folosiţi de el în chip mântuitor. 


De ce credeţi că este rânduiala să ne împărtăşim şi în Săptămâna Mare? Printre 
altele, pentru ca cei ce se împărtăşesc să îşi aducă aminte de patimile Domnului şi 
să se teamă în tot chipul ca nu cumva să îi pricinuiască noi suferinţe după ce L-au 
primit în ei prin Sfintele Taine: căci Domnul continuă să pătimească şi acum. Doar 
atunci a pătimit de la iudeii necredincioşi, iar acum pătimeşte de la creştinii care 
după Sfânta împărtăşanie nu se străduie să trăiască creştineşte. 


Atunci când ne împărtăşim, pe Domnul îl primim în noi. Inima noastră devine 
locuinţă pentru Domnul. Prin postire şi pocăință, această locuinţă a devenit 
curată si dereticată, şi Domnul are tihnă în ea. Dar dacă mai apoi va începe 
cineva să gândească răul, să dorească răul şi să facă răul, prin asta îi 
pricinuieşte Domnului nelinişte. Pentru Hristos este dureros să rămână într-o 
astfel de inimă, El va suferi în ea. 


Vă voi lămuri acest lucru printr-o pildă: închipuiţi-vă că cineva ar fi chemat pe 
unul dintre voi la sine şi l-ar fi pus într-o cameră unde nu ai pe ce să te aşezi, prin 
ferestrele căreia bate vântul, prin tavanul căreia curge apă, pe podeaua căreia este 
umezeală şi în care muşcă şi ţânţarii. A se afla într-o asemenea cameră ar fi pentru 
acela dintre voi curată pătimire. 


Și Domnul suferă la fel în cei ce s-au împărtăşit atunci când ei nu păzesc după 
împărtăşire aşa cum se cuvine casa sufletului lor, atunci când în ei sunt gânduri, 
dorinţe şi simţiri, fapte şi cuvinte fără de rânduială: 


> fiindcă atunci când cineva se împrăştie şi dă frâu liber gândurilor sale este 
acelaşi lucru ca şi când pe Domnul L-ar trage curentul în casa sufletului; 
> când cineva nu se gândeşte decât să mănânce, să bea şi să se veselească 


este acelaşi lucru ca şi când Domnul ar sta în umezeală în casa sufletului; 

> când cineva zavistuieşte, osândeşte pe altul, îşi face râs de el, este acelaşi 
lucru ca şi când L-ar împunge şi răni pe însuşi Domnul, 
atunci când cineva este nesupus, leneş şi nu păzeşte rânduielile cuvenite, 
este acelaşi lucru ca şi când Domnul nu ar avea pe ce să Se aşeze în casa 
sufletului; 
când cineva ţine gânduri şi pofte rele, vrea să-şi însuşească bunuri străine, 
atunci Domnul nu îşi găseşte loc în sufletul lui aşa cum nu-şi găseşte cineva 
loc într-o cameră din pricina apei ce curge din tavan. 


lată, vedeţi cum şi prin ce îl putem lipsi de linişte pe Domnul după ce L-am primit 
în noi prin Sfânta împărtăşanie, cum şi prin ce îi putem pricinui suferință şi durere 
- şi păziţi-vă de acestea. 


Fiţi smeriţi, blânzi, iubitori de pace, nu vă supăraţi unul pe altul, ajutaţi oricărui 
nevoiaş, nu vă îngâmfaţi asupra altora şi, îndeobşte, fiţi plini de râvnă pentru 
toată virtutea: şi Domnul va avea în voi tihnă şi bucurie. Pentru aceasta şi EI, la 
rându-I, vă va răsplăti cu bucurie şi vă va da toată mângâierea. 


Trupul şi Sângele Domnului sunt un mare dar. Trebuie, deci, să şi cinstim darul 
acesta ca pe un mare dar: având dragoste, bunăvoire şi păzindu-ne pe noi înşine în 
tot chipul. 


Vă voi povesti o întâmplare plină de mari învățăminte. Un sectant a mers, silit de 
nu ştiu ce împrejurări, Să se împărtăşească alături de creştinii ortodocşi. 
Părticica Sfintelor Daruri a primit-o, dar nu a întrebuinţat-o, ci a ascuns-o în 
batistă şi, mergând acasă, a pus-o, nu ştiu să vă spun de ce, într-un stup la 
albine - era prisăcar. Ei, şi acum luaţi seama ce au făcut albinele. Ele, deşi 
făpturi lipsite de rațiune, în această împrejurare s-au arătat mai cu minte decât 
omul. Îndată ce au văzut părticica din Sfintele Daruri, au lăsat pe loc munca lor 
cea obişnuită, au încetat a mai construi faguri şi s-au apucat cu toată grija şi 
iuțeala să facă o locuinţă cuviincioasă pentru Sfântul Trup al Domnului: au 
făcut un tron mic, apoi un disc, şi pe acel disc au pus sfânta părticică, acoperind 
totul cu o boltă ca şi cum ar fi construit o biserică sau un altar. După aceea, s-au 
aşezat împrejur în bună rânduială şi zumzăiau încet, de parcă lăudau pe 
Dumnezeu şi se rugau. Gospodarul, băgând de seamă că albinele au încetat să 
zboare, a mers să vadă ce s-a întâmplat. Deschizând stupul, s-a îngrozit, văzând 
cum dau albinele cinstire plină de cucernicie Trupului Domnului, pe care el îl 
disprețuise. A trimis în grabă după preot, s-a pocăit de păcatul său, s-a 
împărtăşit şi a devenit pentru totdeauna cinstitor cucernic al Tainelor lui 
Hristos, părăsind secta. 


Iată că şi voi aţi primit acum Preacuratul Trup şi Preacuratul Sânge al Domnului. 
Asemănaţi-vă albinelor acelora şi arătaţi toată evlavia cu putinţă faţă de darul pe 
care l-aţi primit. Faceţi-vă ca mierea şi ca albinele. Mierea are bună mireasmă, iar 
voi să înălțaţi rugăciune; mierea are dulceaţă, iar voi să aveţi dragoste unii faţă de 
alții; mierea are culoare plăcută, iar voi să aveţi purtare cuviincioasă în toate 
privinţele. 


Albinele sunt iubitoare de osteneală, şi voi să iubiţi osteneala; albinele sunt curate, 
şi voi să iubiţi curăţia; albinele sunt ascultătoare, şi voi să fiți ascultători - faţă de 
cine trebuie. Şi precum albinele acelea s-au aşezat cu rânduială [în ordine] în jurul 
părticelei şi zumzăiau, aşa şi voi să vă aşezaţi cu mintea în jurul Domnului şi să vă 
rugaţi Lui, mai ales în ziua de acum, cu rugăciunea cu care puteţi: şi Domnul va 
primi întoarcerea inimii voastre către EI şi vă va binecuvânta. 


Iată, v-am zis cum puteţi să-L lipsiţi de odihnă şi să-L faceţi să sufere pe Domnul, 
pe Care L-aţi primit, şi cum puteţi să-L odihniţi şi să îi faceţi plăcere. Fugiţi de 
prima alegere şi îngrijiți-vă de cea de-a doua. De îl veţi odihni pe Domnul în acest 


chip, şi El vă va odihni pe voi, şi vă va da vouă toată dăruirea [harisma] şi reuşita 
în faptele voastre. 

Rânduind [instituind] acum Taina Trupului şi Sângelui, Domnul a predanisit 
săvârşirea ei ca lege Sfinţilor Apostoli, iar Sfinţii Apostoli au predanisit-o Sfintei 
Biserici, în care ea şi rămâne şi lucrează nestrămutat. Sfânta Biserică cheamă pe 
toţi şi întotdeauna la Sfânta împărtăşanie, mai ales în vremea Sfintelor posturi, 
încă şi mai ales în Sfânta Patruzecime, în care toate slujbele şi rânduielile sunt 
anume făcute pentru a-i pregăti pe credincioşi să primească în chip vrednic 
Trupul şi Sângele lui Hristos. 


Fiii ascultători ai Bisericii iau aminte cu smerenie la această chemare a ei şi în 
acest răstimp îşi îndeplinesc neabătut datoria lor creştinească. Şi pentru asta slavă 
lui Dumnezeu! Slavă lui Dumnezeu că măcar o dată pe an oamenii îşi curăţesc 
conştiinţa şi se împărtăşesc! Şi dă, Doamne, ca între noi să nu se afle dintr-aceia 
care de bună voie se lipsesc de acest dar al lui Dumnezeu! 


Cei ce se lipsesc de el se lipsesc de Domnul - iar fără Domnul ce suntem? Fără 
Mine, spune Domnul, nimic nu puteţi face. Precum mlădiţa nu poate să aducă 
roadă din sine singură, de nu va rămâne în viţă, aşa nici voi, de nu veţi rămâne 
în Mine. Cela ce rămâne întru Mine şi Eu întru el, acesta aduce roadă multă (|n 
15, 4-5). Iar în Domnul cine rămâne? Cel ce mănâncă Trupul Meu şi bea 
Sângele Meu, întru Mine rămâne, şi Eu întru el (|n 6, 56). Asta înseamnă că 
Sfânta împărtăşanie este un lucru vital. A fe împărtăşi sau a nu te împărtăşi 
înseamnă a fi sau a nu fi creştin, a trăi Sau a nu trăi în Hristos. De aceea şi 
adaugă Domnul: De nu veţi mânca Trupul Fiului Omului şi nu veţi bea Sângele 
Lui, nu veţi avea viaţă întru voi (n 6, 53). 


Aducându-ne aminte aceste cuvinte hotărâtoare ale Domnului, cazi în nedumerire: 
de ce la noi oamenii nu se împărtăşesc des? Cercetând nu demult o cărticică, am 
aflat în ea o povăţuire către cei care se împărtăşesc des. „lată, m-am gândit, 
„fericită a fost vremea când aveai cui să dai poveţe de acest fel!" Iar la noi, dacă 
zici cuiva: „Mai împărtăşeşte-te şi în alt post afară de cel Mare”, o să pară un 
cuvânt străin, aspru şi chiar nelalocul lui. 


Acum, totuşi, nu vreau să vă conving să vă împărtăşiți des, ci iată ce vreau. Fără 
Domnul, precum aţi auzit, nimic nu putem face şi nici măcar viaţă nu avem în 
noi. Domnul petrece în noi prin Sfânta împărtăşanie. De Sfânta împărtăşanie cei 
mai mulți se apropie la noi o dată pe an. Şi atunci, dacă nu vrem să ne împărtăşim 
des, nu s-ar putea măcar să prelungim puterea acestei singure împărtăşiri pentru o 
vreme cât se poate de lungă, să rămânem în stare de împărtăşire de la o împărtăşire 
la alta? Dar ce zic eu: „Nu se poate?" Este neapărată nevoie să facem astfel. 
împărtăşeşte-te rar, dacă aşa vrei, dar atunci fă aşa ca să fii întotdeauna într-o stare 
ca şi cum abia te-ai fi împărtăşit: fiindcă numai asta va însemna că eşti în Domnul 
şi Domnul este în tine sau că trăieşti viaţă creştinească. lar îndată ce pierzi puterea 
împărtăşaniei îl pierzi pe Domnul, încetezi şi să mai ai viaţă în tine. 


Iată ce ni se cere. Puterea împărtăşirii este gustarea Domnului. A fi în Stare de 
împărtăşire înseamnă a-L gusta necontenit pe Domnul Sau a Simţi cu simţurile 
duhovniceşti adăstarea Lui în noi şi puterea Lui. 


Întrebaţi: » Cum Să ajungem la starea aceasta?” Înainte de toate, trebuie să nu-L 
silim pe Domnul să Se depărteze de la noi, iar apoi să ne ascuţim simţurile 
duhovniceşti spre a simţi palpabil că avem împărtăşire cu El. Făgăduinţa Domnului 
este nemincinoasă. Ceea ce a spus EI, aşa şi este. Căci toate făgăduinţele lui 
Dumnezeu întru El sunt da, şi întru EI sunt amin (II Cor. 1, 10). El a zis că rămâne 
chiar EI în cei ce se împărtăşesc de Trupul şi Sângele Lui: aşa şi este. Domnul 
rămâne în toţi cei care se împărtăşesc cu vrednicie. Bucuraţi-vă, cei care vă 
împărtăşiți de Dumnezeu! Și nu respingeţi acest mare dar din smerenie 
mincinoasă ori dintr-o închipuire lipsită de limpezime a roadelor Sfintei 
împărtăşanii. Chiar dacă nu le simţiţi desluşit, Domnul este în voi, atâta vreme 
cât nu vă lipsiţi de adăstarea Lui din pricina vreunor păcate de moarte. 


Soarele luminează şi îşi arată puterea sa chiar dacă nu este văzut din pricina 
vreunor nori care îl acoperă; când se topeşte gheaţa mercurul termometrului nu 
urcă, deşi e multă căldură în jur; în timpul unui tratament se întâmplă ca doctoria 
să lucreze deja spre vindecare, însă bolnavul să se simtă tot slăbit şi neputincios. 


Aşa şi aici: Domnul este în voi, însă lumina Lui nu se vede încă din pricina ceţii 
gândurilor de multe feluri, cu toate că această ceaţă este deja rărită de către 
Domnul; Domnul este în voi, dar căldura Lui încă nu se simte din pricina răcelii 
poftelor acestei lumi şi acestei vieţi, ce împresoară inima, chiar dacă acestea încep 
deja să se topească de focul Domnului; Domnul este în voi şi vă vindecă deja, însă 
ascunde puterea Lui vindecătoare, tot pentru binele vostru, sub neputinţele voastre 
cele văzute. Altfel spus, împărtăşirea cu Domnul s-a săvârşit deja şi lucrează în 
noi, insă din pricină că gustul nostru duhovnicesc nu este îndreptat nu o simţim şi 
nu o deosebim încă limpede. 


Aşadar întăriți-vă întru gândul că Domnul e în noi. Prin aceasta îl cinstiţi pe 
Dăruitor, cinstiţi şi darul, vă cinstiţi pe voi înşivă. lar în virtutea acestui fapt vedeţi 
singuri ce se cade să faceţi. Se cade să avem toată grija cu putinţa că să nu ne 
lipsim cumva de Domnul, Cel ce petrece şi lucrează în noi într-ascuns. 


Întrebaţi: „Cum să facem aceasta?” Răspund: „Să nu credeţi că pentru asta ar 
trebui să mutaţi munţi din loc. Nu. Mijlocul de întrebuințat nu e deloc complicat. 


Iată ce trebuie să faceţi: 


1) să vă păziți conştiinţa curată faţă de Dumnezeu, faţă de aproapele, în privinţa 
oricărui lucru şi oricărei fapte; pentru aceasta, orice aţi face să aveți mărturia 
cuvântului lui Dumnezeu şi să faceți cu smerenie şi osârdie, fără să îngăduiţi nici o 
mişcare a voii proprii şi nepăsării,; 

2) nici în cuvinte, nici în fapte şi nici într-un lucru, fie el mic sau mare, să nu 
îngăduiți nimic ce ar putea să nu fie spre slava lui Dumnezeu şi să aducă vreo 
vătămare lucrării mântuirii voastre; 

3) chiar dacă aţi avea întreaga lume, să fiţi în inima voastră ca nişte străini şi 
călători pe acest pământ, care nu au aici cetate stătătoare, ci caută pe ceea ce va 
să fie. 


lată, asta e tot!" 
Aşadar luaţi seama: este nevoie de trei lucruri - să fim ca nişte străini şi călători, 


toate să le întoarcem spre slava lui Dumnezeu şi mântuirea noastră şi să ne păzim 
conştiinţa curată. 


Nu mă voi întinde cu explicarea acestor lucruri. Voi spune doar că în aceste trei 
lucruri stă totul, precum o să vedeţi şi singuri atunci când veţi începe să lucraţi 
după îndreptarul lor. 


Puneţi-vă în viaţă această rânduială şi străduiţi-vă să lucraţi întotdeauna potrivit ei: 
şi Domnul nu doar că va petrece nedespărțit în voi, ci deseori vi Se va face şi 
simţit. Această simţire, mai ales, vă va umple inima de fiecare dată când pentru 
păzirea rânduielii hotărâte va trebui să faceţi vreo silire şi jertfire de sine - şi veţi 
face acel lucru fără părere de rău, cu deplină şi osârdnică supunere faţă de voia lui 
Dumnezeu. Aşa mângâie şi întăreşte Domnul pe ai Săi, dându-le să afle în chip 
simţit că osteneala lor nu este în zadar şi calea lor nu este rătăcită. Şi cu cât are 
cineva mai multă râvnă şi osteneală, cu atât are parte de mai multe mângâieri, altfel 
spus gustări simţite ale Domnului - aceste împărtăşiri duhovniceşti de EL. 


Aici se petrece acelaşi lucru ca şi în lume când se arată soarele, se ascunde în nori, 
iar se arată şi iar se ascunde - apoi împrăştie toţi norii şi umblă singur, ca un 
împărat, pe toată tăria cerească. 


Oare doreşte cineva să se ridice mai cu grabă la Starea Simţirii sau gustării 
necurmate a Domnului? 


» Să întrebuinţeze osteneala îndreptată dinadins spre educarea simţurilor 
noastre duhovniceşti; 
» să-şi încordeze ochiul minţii spre a vedea tainele descoperirii dumnezeieşti, 


începând de la Sfânta Treime, prin facere şi răscumpărare, până la 
viitoarea reorânduire a tuturor, 

» să deprindă urechea duhovnicească cu ascultarea şi luarea-aminte la 
insuflările lui Dumnezeu ce se întipăresc în inimă nemijlocit ori sunt vestite 
prin mijlocirea cuvântului lui Dumnezeu sau a altor îndrumări venite 
dinafară, 

» să-şi înveţe gustul duhovnicesc cu gustarea a ceea ce este cu adevărat sfânt 
şi dumnezeiesc, 

» să se obişnuiască a mirosi buna mireasmă a lui Hristos în bucuria, veselia 
duhovnicească, şi a pipăi atingerea focului Lui în căldura ce încălzeşte 
întreaga lui ființă duhovnicească şi sufletească şi trupească. 


Educarea simţurilor duhovnicești desăvârşeşte lucrarea ostenelii întru urcarea către 
simţirea necontenită a împărtăşirii cu Domnul. Prin educarea lor cade peretele din 
mijloc care ne desparte de El. Când ochii sunt deschişi şi este lumină, vedem în 
chip firesc această lumină; când este bună mireasmă şi mirosul nu e bolnav, 
mirosim această bună mireasmă; când vom avea simţuri duhovniceşti educate şi 
curățite vom fi în stare ca, prin mijlocirea lor, să îl primim pe Domnul în lucrările 
Lui în noi, după rânduiala fiecărui simţ - sau, altfel spus, ne vom afla în starea de 
gustare a Lui, în starea de necontenită împărtăşire. 


Deci în acest chip sfinţiți-L pe Domnul, fraţilor, în inimile voastre (v. 1 Petr. 3, 15). 
Şi El e Milostiv, va petrece întru noi şi ne va păstra în Sine şi cu Sine. Fie ca 
bunătatea Lui să vă dăruiască aceasta! 


Amin! 


16 aprilie 1865 


Sfântul Luca al Crimeei — Cuvânt în Joia mare - Cina cea de Taină a lui 
Hristos 


Cina cea de Taină a lui Hristos este atât de tainică, de adâncă şi nesfârşit de 
însemnată, încât inimile noastre se umplu de cutremur: căci la această sfântă Cină 
Domnul lisus Hristos a spălat picioarele ucenicilor Săi, a rânduit Taina Sfintei 
Împărtăşanii şi a săvârşit pentru întâia dată această Taină, pentru întâia dată i-a 


împărtăşit pe ucenicii Săi. 


Domnul a arătat cu fapta preamarea Sa smerenie, spălând picioarele pline de praf 
ale ucenicilor, pe care acest lucru i-a uluit nespus: „Cum aşa, Marele nostru 
învăţător, Domnul nostru să ne spele nouă picioarele!” În mirarea lor, toţi tăceau şi 
s-au supus plini de fior Domnului lisus Hristos. Numai înflăcăratul Petru nu a 
răbdat: „Cum! Învățătorul meu, Domnul meu lisus Hristos îmi va spăla mie 
picioarele! Nu, Doamne, nu ai să-mi speli picioarele!” — la care Domnul i-a 


răspuns: , Tu nu înţelegi ceea ce fac, dar mai târziu vei înţelege”. „Nu, Doamne, 
» 


în veac nu-mi vei spăla picioarele”. „Dacă nu-ţi voi spăla picioarele, nu vei avea 
parte cu Mine”. 


Auzind vorbele acestea, Sfântul Petru s-a cutremurat. „Doamne! Doamne! Nu 
doar picioarele, ci şi mâinile spală-mi-le, spală şi capul meu, dar de împărtăşirea 
cu Tine nu mă lipsi!” iar Domnul i-a răspuns: „Celui curat nu trebuie să i se 
spele mai mult decât picioarele prăfuite”. Și încheind această minunată, 
mântuitoare şi mare faptă a Sa, Domnul lisus Hristos a zis: „lată Eu, Domnul şi 
învățătorul vostru, v-am dat pildă ca să vedeţi cum se cuvine să vă purtaţi şi voi. 
Dacă Eu, Domnul vostru, v-am spălat picioarele, şi voi sunteţi datori să vă faceţi 
acelaşi lucru unii altora” (v. In. 13, 4-15). 


Cât de uimitoare este această faptă a Domnului! Domnul a spălat picioarele robilor 
Săi! Se mai întâmplase oare aşa ceva pe lume? Dar Domnul se purta în toate 
privinţele aşa cum nimeni dintre oameni nu se mai purtase, Domnul vorbea 
despre toate aşa cum nimeni dintre oameni nu mai vorbise. Suntem datori să 
ascultăm fiecare cuvânt al Lui cu multă luare aminte şi mult cutremur şi să ne 
străduim a pătrunde în sfântul lor înţeles. 


Ce înseamnă cuvintele pe care Domnul le-a spus Sfântului apostol Petru: „Dacă 
nu-ţi voi spăla picioarele, nu vei avea parte cu Mine”? De ce a rostit Domnul 
aceste spuse înfricoşătoare? Fiindcă Sfântul Petru se tulburase în chip atât de 
firesc şi nu putea nicidecum să-şi dea picioarele spre spălare Marelui său învăţător? 
De ce n-ar fi avut împărtăşire cu Hristos dacă I s-ar fi împotrivit până la capăt? 
Fiindcă n-a dat însemnătatea cuvenită acestei mari fapte a Domnului şi a cutezat să 
I se împotrivească fără să-L înţeleagă. Trebuie să avem evlavie adâncă faţă de 
Domnul lisus Hristos şi să primim cu frică şi cutremur fiecare cuvânt al Lui, 
fără a îndrăzni vreodată să ne abatem de la voia Lui cea dumnezeiască. 


EI a zis: Cel ce a făcut baie n-are nevoie să-i fie spălate decât picioarele, căci 
este curat tot. Și voi sunteţi curaţi, dar nu toţi (v. In. 13, 10). Aşadar, le lipsea 
ceva. Erau curăţiţi şi sufletele lor erau sfinţite în urma celor trei ani petrecuţi cu 
Domnul lisus Hristos şi a învăţăturii pe care o primiseră în inimile lor. Erau 
curaţi. Dar dacă Domnul a găsit că este neapărată nevoie să le spele picioarele 
pline de praf, înseamnă că rămăsese în ei o oarecare neputinţă păcătoasă 
omenească, iar Domnul voia ca ei să fie întru totul Sfinţi şi fără de prihană 
înaintea lui Dumnezeu. 


Aceasta e o lecție pentru noi. Suntem datori să ne aducem aminte întotdeauna de 
mulțimea necurăţiei din noi, chiar şi după ce ne-am pocăit şi ne-am împărtăşit cu 
Trupul şi Sângele Domnului. Şi numai Domnul poate spăla această necurăţie. 
Suntem datori, de asemenea, să ne amintim şi să împlinim porunca lui Hristos: 
Deci, dacă Eu, Domnul şi învățătorul, v-am spălat vouă picioarele, şi voi sunteţi 
datori ca să spălaţi picioarele unii altora: că v-am dat vouă pildă ca precum v- 
am făcut Eu vouă, şi voi să faceţi (In. 13, 14-15). 


Ce înseamnă să ne spălăm picioarele unul altuia? 


> Înseamnă că suntem datori să ne smerim adânc în faţa tuturor oamenilor, să 
nu ne semeţim în faţa nimănui, să îi slujim pe toţi aşa cum a slujit Domnul 
Iisus Hristos. 


> Înseamnă că suntem datori să slujim aproapelui în toate, după cuvântul 
Domnului: Care între voi va vrea să fie mai mare, să fie slujitorul vostru 
(Mt. 20, 26). 


Fără nici o silă, fără nici un dezgust trebuie să spălăm, să legăm şi să doftoricim 
rănile trupeşti urât mirositoare, pline de puroi ale fraţilor noştri. Tot cu mare 
smerenie şi dragoste trebuie să doftoricim şi rănile duhovniceşti ale fraților noştri, 
să purtăm neputinţele celor neputincioşi, aşa cum poruncește apostolul Pavel; să le 
slujim, nu să le fim stăpâni; să nu poruncim nimănui, ci să ne facem slugă tuturor. 


Domnul a săvârşit şi un alt lucru, încă mai însemnat, la Cina cea de Taină din 
ziua a cărei pomenire o facem acum plecându-ne în rugăciune, 


EI a săvârşit un lucru neobişnuit de tainic şi de sfânt: a luat pâinea, a binecuvântat- 
O, şi-a înălțat privirile către cer, a lăudat pe Dumnezeu, a frânt pâinea şi a dat-o 
ucenicilor Săi spunând uluitoarele, cu totul neobişnuitele cuvinte pe care le auziți 
la fiecare Sfântă Liturghie: Luaţi, mâncaţi, acesta este Trupul Meu, care se 
frânge pentru voi spre iertarea păcatelor. După aceea, Domnul lisus Hristos a 
binecuvântat potirul cu vin şi, dându-l ucenicilor, a grăit: Beţi dintru acesta toți: 
acesta este Sângele Meu, al Legii celei Noi, care pentru voi şi pentru mulţi se 
varsă spre iertarea păcatelor. Aceasta să faceţi spre pomenirea Mea (Mt. 26, 28; 
Le. 22, 19). Noi facem asta spre pomenirea Lui în fiecare zi la Sfânta Liturghie 
prin Taina Euharistiei. Mai înainte, El spusese: Eu sunt Pâinea vieţii... Eu sunt 
Pâinea cea vie, Care S-a pogorât din cer. Cine mănâncă din pâinea aceasta viu 
va fi în veci — iar pâinea pe care Eu o voi da pentru viaţa lumii este trupul 
Meu... Cel ce mănâncă Trupul Meu şi bea Sângele Meu are viaţă veşnică, şi Eu 
îl voi învia în ziua cea de apoi (In. 6, 48-51, 53-56). 


Aceste cuvinte au fost atât de şocante când oamenii le-au auzit pentru prima dată 
încât mulți, chiar dintre ucenicii Lui, L-au părăsit, neputând înţelege cum avea EI 
să le dea de mâncat Trupul Său şi de băut Sângele Său, cum putea să îşi dea 
numele de „Pâinea Cerească”. 


Dar cei doisprezece apostoli, pe care Domnul lisus Hristos i-a întrebat: „Nu vreţi 
şi voi să Mă părăsiţi?”, i-au răspuns prin gura Sfântului Apostol Petru: 
Doamne, unde să mergem? Doar Tu ai cuvintele vieţii veşnice” (v. In. 6, 67- 
68). Apostolii au primit, au făcut loc în inimile lor pentru cuvintele tainice ale 


Domnului, au crezut în faptul că Domnul lisus Hristos este Pâinea vieţii, care s- 


a pogorât din cer — iar acum, la Cina cea de Taină, când El le-a dat Trupul şi 
Sângele Său sub chipul pâinii şi al vinului, şi-au amintit cu adâncă credinţă de 
ceea ce le spusese Hristos. 


Şi noi, creştinii, suntem datori să primim în inimile noastre aceste mari şi sfinte 
cuvinte ale lui Hristos, suntem datori să ne amintim ce ne-a spus Hristos în 
minunatul Său cuvânt despre viţa de vie: Eu sunt Viţa cea adevărată şi Tatăl Meu 
este lucrătorul. Orice mlădiţă care nu aduce roadă întru Mine, EI o taie, şi orice 
mlădiţă care aduce roadă, El o curăţeşte, ca mai multă roadă să aducă. Acum, 
voi Sunteţi curaţi, pentru cuvântul pe care vi l-am spus. Rămâneţi în Mine şi Eu 
în voi. Precum mlădița nu poate să aducă roadă de la sine, dacă nu rămâne în 
viță, tot aşa nici voi, dacă nu rămâneţi în Mine. Eu Sunt Viţa, voi Sunteţi 
mlădiţele. Cel ce rămâne întru Mine şi Eu întru el, acela aduce roadă multă, căci 
fără Mine nu puteţi face nimic. Dacă cineva nu rămâne în Mine, se aruncă 
afară ca mlădiţa şi se usucă — şi le adună, şi le aruncă în foc, şi ard (n. 15, 1-6). 


Dacă noi suntem mlădiţe ale Viţei lui Hristos, înseamnă că ne hrănim cu seva 
acestei Viţe, aşa cum viţa de vie obişnuită se hrăneşte cu seva pe care o primeşte de 
la rădăcinile sale. Nu putem trăi fără această hrană tainică primită de la Viţa lui 
Hristos, ale cărei mlădiţe El ne-a învrednicit să fim. 


Dar care este seva Viţei lui Hristos? Este Sângele Lui, este Trupul Lui, pe care 
EI ne porunceşte să le bem şi să le mâncăm. lar dacă nu ne vom hrăni cu Trupul 
lui Hristos şi cu Sângele lui Hristos, atunci, aşa cum a zis Domnul, nu vom avea 
viaţă în noi şi EI nu va petrece întru noi, şi noi întru EL. 


lată cât de însemnată este această Taină a împărtăşirii cu Trupul şi Sângele lui 
Hristos, pe care Domnul însuşi a întemeiat-o acum la Cina cea de Taină, 
poruncindu-ne să o săvârşim spre pomenirea Lui. Suntem datori să credem din 
toată inima în faptul că, împărtăşindu-ne cu Trupul şi Sângele lui Hristos sub 
chipul pâinii şi al vinului, cu adevărat mâncăm Trupul lui Hristos şi bem 
Sângele Lui. Și nimeni dintre noi să nu se îndoiască văzând că pâinea rămâne 
pâine şi vinul rămâne vin şi că ele au gust de pâine şi de vin. Să nu se îndoiască 
nimeni de faptul că nu sunt pâine simplă şi vin Simplu, ci adevăratul Trup şi 
adevăratul Sânge al lui Hristos. 


Dat fiind că noi avem dezgust faţă de carnea crudă şi nu putem bea sânge, Domnul 
nu ne pune să mâncăm Trupul Lui şi să bem Sângele Lui sub chipul cărnii şi al 
sângelui. In Taina Euharistiei, Domnul săvârşeşte prefacerea pâinii şi a vinului 


în Trupul şi Sângele lui Hristos, şi trebuie să credeţi cu toţii în faptul că această 
prefacere are loc cu adevărat. 


Nimeni nu trebuie să creadă, asemenea protestanților, că Liturghia este doar o 
imagine a ceea ce a săvârşit Domnul nostru la Cina cea de Taină, faţă de care ar 
avea numai o asemănare formală. 


Mulţi s-au îndoit de faptul că pâinea şi vinul se prefac cu adevărat în Trupul şi 
Sângele lui Hristos. De multe ori Domnul i-a învăţat minte în chip minunat. De 
pildă, a ajuns până la noi prin predanie următoarea întâmplare adevărată. 


O oarecare femeie din Roma cocea prescuri şi le aducea Sfântului Grigorie 
Dialogul, papa Romei. Odată, când Sfântul Grigorie, urmând să o 
împărtăşească, spunea cu voce tare rugăciunea dinaintea împărtăşirii, ea a 
zâmbit. 


Papa a întrebat-o: „De ce zâmbeşti? ” 


» Cum să nu zâmbesc”, a răspuns ea, „când am copt pâinea asta cu mâna mea, 
iar tu Spui că este cu adevărat Trupul lui Hristos?” 


Sfântul Grigorie şi-a înălțat ochii către cer şi s-a rugat lui Dumnezeu ca El să o 
încredinţeze pe femeie că se va împărtăşi cu adevăratul Lui Trup şi Sânge. 


Şi, cu rugăciunile lui, femeia a văzut în loc de pâine şi de vin Trup şi Sânge 
omenesc, şi s-a cutremurat de frică. 


Iar Sfântul Grigorie s-a rugat din nou, iar Trupul şi Sângele Domnului au 
căpătat din nou înfăţişare de pâine şi de vin. 


Despre faptul că în Taina Euharistiei, care se săvârşeşte la Liturghie, se săvârşeşte 
cu adevărat neasemuita minune a prefacerii pâinii şi vinului în Trupul şi Sângele 
lui Hristos a dat mărturie Domnul şi prin alt mijloc — fiindcă ştim şi din Viaţa 
Cuviosului Serghie din Radonej că, săvârşind el Liturghia şi chemând Duhul 
Sfânt, când a rostit cuvintele săvârşitoare ale acestei mari Taine: „Prefăcându-le 
cu Duhul Tău Cel Sfânt”, unul dintre sfinţii lui ucenici l-a văzut pe Cuvios 
înconjurat cu totul de văpaie, după care acea văpaie, depărtându-se de la el, s-a 
făcut ghem şi a intrat în potirul cu Sfintele Daruri. 


Oare nu ne ajung dovezile acestea? Oare le vom socoti drept legendă? N-au decât 


să vorbească de legende necredincioşii — însă noi credem că lucrurile stau aşa cu 
adevărat, iar episcopii şi preoţii care săvârşesc cu mare evlavie Taina Euharistiei, 
simt limpede că se petrece o Taină foarte mare, simt cum Se pogoară Duhul Sfânt 
asupra pâinii şi a vinului. 


Deci, să întindem mâinile şi picioarele noastre murdare Atotmilostivului Domn 
Iisus Hristos şi să-L rugăm Să spele murdăriile noastre. Şi după ce le va spăla 
prin Taina pocăinţei, ne vom apropia de marea Taină a împărtăşaniei cu frică şi 
cutremur, cu credinţă adâncă în faptul că sub chipul pâinii şi al vinului ne 
împărtăşim cu Trupul şi cu Sângele lui Hristos, că se împlinesc asupra noastră 
cuvintele lui Hristos: Cel ce mănâncă Trupul Meu şi bea Sângele Meu întru 
Mine rămâne şi Eu întru el. 


Amin. 


3 mai 1945 


(Din: Sfântul Luca al Crimeei, “Predici”, Editura Sophia, Bucureşti, 2010) 


Sfântul ierarh Serafim (Sobolev) - Cuvânt în Joia mare - Despre cum trebuie 
să ne împărtăşim şi despre roadele acestei mari Taine când ne împărtăşim 
întru dragostea lui Hristos 

Ținut în Biserica rusă "Sfântul Nicolae“ din Sofia, 
la 5/18 aprilie 1946 


Astăzi Sfânta Biserică aminteşte instituirea la Cina cea de taină a Sfintei Taine a 
Euharistiei. Aici, pentru prima dată, ucenicii lui Hristos s-au făcut părtaşi Trupului 
şi Sângelui Lui, au primit o asemenea Taină, fără de care nu avem mântuire, fără 
de care nu putem avea o viaţă sfântă şi fericită. Dacă nu veţi mânca trupul Fiului 
Omului, - a spus Domnul - şi nu veţi bea sângele Lui, nu veţi avea viaţă în voi 
(loan 6, 53). 


Această învăţătură dumnezeiască despre necesitatea mântuitoare a Tainei euha- 
ristice este cuprinsă în cuvintele lui Hristos: Eu sunt vița, voi sunteţi mlădiţele. 
Cel ce rămâne în Mine şi Eu în el, acela aduce roadă multă, căci fără de Mine 
nu puteţi face nimic. Dacă cineva nu rămâne în Mine se aruncă afară ca mlădiţa 
şi se usucă; şi le adună şi le aruncă în foc şi ard (loan 15, 5-6). Să ne unim atât 
de strâns cu Hristos, precum se uneşte ramura de trunchiul său, nu putem altfel 
decât prin Taina euharistică. Este clar că, precum ramura ruptă din pom se usucă şi 
moare, la fel vom muri şi noi şi nu numai pentru această viaţă, ci şi pentru cea 


viitoare si veşnică, dacă nu ne vom afla în comuniune cu Hristos prin Taina 
Dumnezeiştii Euharistii. 


Neluând în seamă această învăţătură a lui Hristos despre această Taină, pot fi 
întâlniți între ortodocşi destui oameni, care nu se împărtăşesc de-a lungul multor 
ani. Unde se vor duce sufletele unor asemenea ortodocşi după moarte? Cu sigu- 
ranță, numai în locul chinurilor veşnice ale iadului. 


Totuşi, vor rămâne în afara Cămării cereşti şi fericirii veşnice a Raiului şi aceia 
dintre noi, care primesc Taina euharistică nu aşa cum ar trebui s-o primească. În 
fond, aici problema constă nu în împărtăşirea cu Sfintele Taine, ci în felul cum 
trebuie să ne împărtăşim. La această întrebare Sfânta Biserică ne răspunde prin 
povestirea evanghelică despre Cina cea de Taină, prin cuvintele troparului din Joia 
cea mare şi prin cuvintele slujbelor din acestă zi. Ea ne previne să nu ne împăr- 
tăşim cu Trupul şi Sângele lui Hristos precum s-a împărtăşit luda-vânzătorul. El s-a 
împărtăşit spre judecată şi osândă, fiind cuprins de patima iubirii de arginți. 
Treptat, această patimă l-a robit, iar la momentul vânzării Domnului, ea a ajuns să 
împărăţească în sufletul lui luda. El a uitat cât de multă milă a vărsat asupra lui 
Domnul. 

Sfântul loan Gură de Aur spune că atunci când apostolii au fost trimişi la 
propovăduire, luda, împreună cu alţi ucenici ai lui Hristos, a primit darul tămă- 
duirii oricăror neputinţe ale oamenilor, darul învierii morţilor, şi în puterea acestor 
daruri el a săvârşit tămăduiri de diferite boli şi a înviat morţi. La Cina cea de Taină, 
Domnul şi-a arătat şi înaintea lui Iuda smerenia extremă şi i-a spălat picioarele. În 
grădina Ghetsimani, chiar în momentul vânzării, Mântuitorul l-a numit prieten, ca 
răspuns la sărutul trădător. Toate acestea le-a uitat Iuda, predându-se cu totul 
patimii iubirii de arginţi. De aceea, cum s-a împărtăşit cu Trupul şi Sângele lui 
Hristos, satana a intrat definitiv în sufletul lui şi l-a dus la vânzarea lui Hristos. Dar 
patima iubirii de arginţi a lui luda nu s-a mărginit cu vânzarea Domnului. Păcatul |- 
a dus până la deznădejde, iar apoi la sinucidere. 


Atunci cum trebuie să ne împărtăşim noi cu Tainele lui Hristos, iubiţilor? Aşa 
precum s-au împărtăşit sfinții apostoli. Ei au primit această mare Taină fiind 
cuprinşi de dragostea lui Hristos. Inimile lor se topeau de această dragoste pentru 
EI. Sfântul loan Teologul s-a culcat pe pieptul Domnului. Toţi ceilalți apostoli, se 
înțelege, fără luda- vânzătorul, nu puteau să-şi stăpânească această dragoste şi o 
arătau prin a fi gata să moară pentru Hristos. Cu adevărat, ei ar fi murit împreună 
cu dumnezeiescul învăţător, dacă EI n-ar fi spus celor veniți după EI în grădina 
Ghetsimani: Deci, dacă Mă căutaţi pe Mine, lăsaţi pe aceştia să se ducă (loan 138, 
8). 


Aşa să ne împărtăşim şi noi, iubiții mei fii, în dragostea lui Hristos. Dacă această 
dragoste va fi în noi, atunci nici o patimă nu ne va robi şi nu vom cădea de la EI 
prin nici un păcat, căci după cuvântul apostolului: Dragostea nu cade nicidată (I 
Corinteni 13, 8). 


Dacă această dragoste va fi în noi, atunci vom împlini toate poruncile mântuitoare, 
căci Domnul a spus: De Mă iubiţi, păziți poruncile Mele... Dacă Mă iubeşte 
cineva, va păzi cuvântul Meu... Cel ce nu mă iubeşte nu păzeşte cuvintele mele 
(loan 14, 15; 23-24). Prin păzirea poruncilor dobândim curăţia copilărească, 
nevinovată, când Sfintele lui Hristos Taine lucrează asupra noastră uimitor. 


Sfântul loan Gură de Aur, în lucrarea sa despre educarea copiilor, spune că pri- 
mirea Trupului şi Sângelui lui Hristos de către copiii nevinovaţi lucrează asupra lor 
uimitor, mai ales în timpul bolii. Sufletul pruncului simte o mângâiere şi bucurie de 
la această Taină, iar trupul se vindecă de orice boală. 


Acest adevăr ni-l descoperă foarte bine în lucrările sale marele nostru episcop 
teolog Teofan Zăvorâtul. 

Părintele loan de Kronştadt, în cartea sa „Viaţa mea în Hristos“, mărturiseşte că 
primirea Trupului şi Sângelui lui Hristos de către copiii nevinovaţi este cel mai bun 
medicament pentru bolile lor: „Şi de câte ori, - spune el, - am împărtăşit pruncii 
bolnavi, de fiecare dată se vindecau chiar de cele mai grele neputinţe.” 


Împărtăşirea cu dumnezeieştile Taine, dacă avem dragoste pentru Hristos şi îm- 
plinim poruncile Lui, ne transmite o vioiciune şi putere deosebite. 


Părintele loan de Kronştadt însuşi este în acest caz o dovadă minunată a acestui 
adevăr. Nu rareori el dormea doar două ore pe noapte, dar cu toate acestea petrecea 
toată ziua într-o activitate intensă în slujbe şi rugăciuni neîntrerupte pentru tămă- 
duirea bolnavilor şi mângâierea pătimitorilor. 


Datorită dragostei pentru Hristos şi împlinirii poruncilor Lui, noi primim de la 
Sfânta împărtăşanie o bucurie dumnezeiască, după promisiunea lui Hristos: Dacă 
păziți poruncile Mele, veţi rămâne întru iubirea Mea..., ca bucuria Mea să fie în 
voi şi ca bucuria voastră să fie deplină (loan 15,10-11). 


lar această bucurie a Sfintei împărtăşanii întotdeauna şi neschimbat au simţit-o 
bineplăcuţii lui Dumnezeu, toţi adevărații următori ai lui Hristos. 


Dacă, în sfârşit, ne vom împărtăşi în dragoste pentru Hristos, atunci lumina 
dumnezeiască a acestei Taine ne va însenina. Această lumină va izgoni de la noi 
diavolii, care, ca duhuri ale întunericului, nu suportă lumina dumnezeiască; ea va 
arde şi va nimici în noi patimile, şi noi ne vom lumina cum s-au luminat de la 
Sfânta împărtăşanie apostolii la Cina cea de Taină, despre care povesteşte troparul 
de azi prin aceste cuvinte: Când slăviţii ucenici la spălarea cinei s-au luminat... 


Lumina acestei Taine înfricoşătoare, fiind moştenirea noastră, va merge cu noi în 
lumea cealaltă. Ea va izgoni pe toți dracii, când sufletele noastre vor trece prin 
vămile văzduhului şi ni se va face izvor de bucurie veşnică în Împărăţia lui Hristos 
cea cerească. 


Vă felicit, iubiților întru Hristos fii, că aţi primit Trupul şi Sângele lui Hristos. Din 
toată inima vă doresc să nu vă împărtăşiţi precum s-a împărtăşit luda-vânzătorul, ci 
ca sfinţii ucenici ai lui Hristos, la Cina cea de Taină. Să dea Dumnezeu ca după 
această împărtăşire, toate patimile, daca le-aţi avut, să nu se mai întoarcă niciodată. 
Dragostea pentru Hristos să se sălăşluiască în voi împreună cu împlinirea neabătută 
a tuturor poruncilor dumnezeieşti. Atunci Sfânta împărtăşanie va fi izvorul tămă- 
duitor al tuturor neputințelor voastre trupeşti şi sufleteşti. Atunci vioiciunea, 
puterea şi bucuria dumnezeiască vă vor fi întotdeauna prezente. Atunci lumina 


harică a Trupului şi Sângelui lui Hristos primit de voi vă va lumina totdeauna, iar 
după moartea voastră, Domnul va împlini în voi cuvintele Sale: Atunci cei drepţi 
vor străluci ca soarele în Impărăţia Tatălui lor (Matei 13,43). Amin. 


(Extras din cartea: Sfântul ierarh Serafim (Sobolev) — Predici (1945-1949)) 


Sfântul ierarh Serafim (Sobolev) - Cuvânt în Joia cea mare - Despre „calea 
mai bună spre smerenie” 


[A 


Ținut în Biserica rusă "Sfântul Nicolae“ din Sofia, 
la 28 martie/ 10 aprilie 1947 


Că v-am dat vouă pildă, ca, precum v-am făcut Eu vouă, să faceţi şi voi. (loan 
13,15) 


Vă felicit, iubiților întru Hristos fui mei, că aţi primit dumnezeieştile lui Hristos 
Taine. V-aţi împărtăşit în aceeaşi zi în care Domnul nostru lisus Hristos a întemeiat 
la Cina cea de Taină această mare Taină Euharistică, iar ucenicii Lui au gustat 
pentru prima dată Trupul şi Sângele lui Hristos. 


Este semnificativ că înainte de a se săvârşi această Taină, Mântuitorul a spălat 
picioarele ucenicilor Săi şi le-a spus: Deci dacă Eu, Domnul şi Învățătorul, v-am 
spălat vouă picioarele, şi voi sunteţi datori ca să spălaţi picioarele unii altora. Că v- 
am dat vouă pildă, ca, precum v-am făcut Eu vouă, să faceţi şi voi (loan 13, 14-15). 
Astfel, Domnul arată tuturor ucenicilor Lui adevăraţi ce trebuie să facă înainte de 
Sfânta împărtăşanie. Noi trebuie să arătăm unii altora o smerenie neprefăcută, 
pătrunsă de adevărata dragoste creştinească. 


De altfel, Domnul vrea ca noi, nu numai înainte de Sfânta împărtăşanie, ci 
mereu, în toată viaţa noastră să arătăm unii altora adevărata smerenie a lui 
Hristos. 


Fiţi atenţi la otpustul din Joia cea mare. Aici se spune: Cela ce pentru covârşitoarea 
bunătate, cale mai bună pe smerenie o a arătat-o când a spălat picioarele 
ucenicilor... Este clar că smerenia este sensul întregii noastre vieţi creştine, este 
fundamentul ei. Pentru smerenie Domnul ne dă harul; iar harul ne dă puterea 
Să păzim neabătut poruncile dumnezeieşti. Paza poruncilor dumnezeieşti ne face 
părtaşi bucuriei lui Hristos şi aici, şi în viaţa viitoare. O, dacă am conştientiza 
însemnătatea mântuitoare a Smereniei, pe care Domnul ne-a arătat-o, ca 
exemplu la Cina cea de Taină! A fi smerit, în sensul conştientizării propriei 
păcătoşenii, nu este greu. Uşor este să ne smerim în faţa lui Dumnezeu 
recunoscându-ne toate neputinţele şi toată nimicnicia. Dar foarte greu este să te 
smereşti în faţa aproapelui tău. Acestui lucru i se împotriveşte gândul supe- 
riorităţii noastre asupra lui, căci ne socotim mai buni decât alţii, chiar atunci când 
avem foarte multe neajunsuri. Aceste neajunsuri întotdeauna le îndreptățim, 
întotdeauna le privim ca nefiind prea mari. În schimb, rareori iertăm neajunsurile 
aproapelui nostru. Aproape întotdeauna îi acuzăm şi îi judecăm pe toţi, chiar şi 
pentru acele păcate, care nu există în viaţa lor, ci doar în închipuirea noastră 


mândră şi păcătoasă. 


Având o asemenea atitudine față de aproapele nostru, nu vom avea niciodată 
adevărata smerenie cutremurătoare, pe care a arătat-o Domnul la Cina cea de Taină 
şi pe care ne-o cere nouă, dacă vrem să fim în comuniune cu EI, dacă nu vrem să 
fim îndepărtați de Dânsul şi aici, şi în viaţa viitoare, de la mântuirea veşnică, 
pentru gândul de superioritate închipuită asupra aproapelui nostru. 


Cum ar trebui să ne amintim, iubiţilor, povestirea atât de plină de învăţătură a 
marelui Stareţ din pustia Optina, leroschimonahul Ambrozie, despre o femeie 
care se distingea printr-o viaţă exterioară binecinstitoare, făcând milostenie 
săracilor, dar întotdeauna se credea mai bună decât alţii. Probabil, pentru 
această milostenie Domnul a vrut s-o înţelepţească printr-o vedenie. L-a văzut în 
vis pe lisus Hristos stând în faţa unei mulțimi de oameni. Mântuitorul a început 
să cheme la EI pe cei mai Simpli oameni. Fiecăruia din cei care se apropiau de 
Hristos El îi împărtăşea mângâierile dragostei sale dumnezeieşti şi punea pe el 
preacuratele Sale mâini. Femeia tot aştepta ca Domnul s-o cheme şi pe ea. Dar 
groaznic a fost momentul când Domnul a încetat să mai cheme pe cineva la 
Sine, nu S-a uitat câtuşi de puţin la ea, ci chiar S-a întors. Atunci ea şi-a 
recunoscut păcatul, a înţeles că nu ea este mai bună decât alții, ci alţii sunt mai 


buni şi mai vrednici decât ea în ochii lui Dumnezeu. Ea a alergat la Hristos, a 
căzut la picioarele Lui, a început să plângă şi să-L roage să-i ierte păcatul. 
Domnul a ridicat-o, cu mare dragoste, şi-a pus asupra ei mâinile şi a spus: „lată 
CU O asemenea pocăință, cu asemenea lacrimi şi smerenie trebuie întotdeauna să 
vii de Mine“. 


Să ne smerim, iubiţilor întru Hristos fiii mei, în faţa celor de aproape ai noştri până 
la a le sluji ca robi, nu din frică, ci din dragoste pentru ei, cum ne-a poruncit nouă 
Domnul la Cina cea de Taină (loan 13, 14-15). 


Pentru aceasta să nu ne socotim mai presus şi mai buni decât alții în ceea ce 
priveşte starea noastră morală. Să atragem atenţia inimii şi minţii noastre numai la 
păcatele proprii, iar nu la păcatele celor din jurul nostru. Vameşul nu s-a comparat 
cu nimeni, de aceea gândindu-se doar la păcătoşenia lui, se ruga cu aceste cuvinte: 
Dumnezeule, milostiv fii mie păcătosului! 


Să facem şi noi la fel, să ne smerim şi noi la fel. Atunci vom fi foarte plăcuţi şi 
apropiați Mântuitorului nostru. Atunci Sfânta împărtăşanie ne va fi spre sănătatea 
sufletelor şi a trupurilor noastre. Ea ne va uni cu Hristos pe veci şi ne va fi izvor de 
adevărată fericire pe pământ şi în ceruri, în nesfârşita Lui Împărăţie. Amin. 


(Extras din cartea: Sfântul ierarh Serafim (Sobolev) — Predici (1945-1949)) 


Monahul Moise Aghioritul: Despre Sfânta şi marea [Joi] 

Ştefania Stoica- Cina cea de taină : 
https://www.youtube.com/watch?v=dGbNSgASGbs 


În grădina cu măslini - Maria Luiza Mih: 
https://www.youtube.com/watch?v=_AmfogttrNM 


Era odată o tainică grădină - Leontina Pop: 
https://www.youtube.com/watch?v=uP8cRB'T2rSY 


Lepădarea lui Petru - Teodora Tuca Păunescu: 
https://www.youtube.com/watch?v=hstzshyLJqU 


se) 


În Joia mare încep cele trei zile de Patimi ale Domnului, care constituie şi finalul 
Triodului. 


In ziua aceasta săvârşim pomenirea a patru evenimente: 
Y sfânta spălare a picioarelor, 
Y Cina cea de Taină, 


Y rugăciunea cea mai presus de fire a Domnului către Tatăl şi 
Y trădarea lui luda. 


Domnul, învățându-i în practică pe ucenicii Săi smerita cugetare, le-a spălat 
picioarele. Intre ei era şi Iuda, care n-a fost mişcat de smerenia învățătorului său, ci 
a rămas întărit la inimă şi hotărât să făptuiască trădarea. 


Stăpânul universului a coborât făcând pe robul oamenilor, pe slujitorul lor, pe cel 
mai mic dintre ei. Fapta Lui are mare profunzime pe plan duhovnicesc, 
antropologic şi social. Ne-a învăţat să avem smerenie sinceră, nu falsă şi prefăcută. 


Căci cei care au smerenie mincinoasă, după Sfântul loan Gură de Aur, sunt mai răi 
decât cei mândri. 


O altă logică ciudată domină aici: Cel care vrea să fie primul să prefere a fi ultimul. 
Cine preferă astăzi să fie cel din urmă? Cine-l cinsteşte pe cel mărunt? Reclamele 
de astăzi îi prezintă pe campioni, pe protagonişti, pe cei dintâi, pe cei mari. Cine se 
apleacă spre săracii care n-au cerşit niciodată, ci au răbdat lipsurile slăvindu-L pe 
Dumnezeu? Cine vorbeşte despre cel bolnav de ani de zile, care-şi păstrează 
zâmbetul şi nu spune doar formal „slavă Domnului“? Ce atitudine bizară, ce logică 
stranie! Cine ar refuza rangurile înalte când astăzi toţi le caută în mod stresant şi 
stăruitor? Nu cumva prin cugetul lipsit de smerenie şi prin ambițiile exagerate ÎI 
trădăm pe Hristos înainte de Iuda, de vreme ce sfânta spălare a picioarelor nu ne-a 
curăţit încă mintea? 


După spălarea picioarelor a urmat Cina cea de Taină, în timpul căreia a avut loc 
predarea înfricoşătoarei Taine a Euharistiei, prima Sfântă Liturghie. 


Fiecare Sfântă Liturghie care se săvârşeşte în Bisericile ortodoxe este aceeaşi şi 
neschimbată cu cea care a fost săvârşită de Hristos în timpul Cinei celei de Taină. 
Ne-a poruncit să făptuim slujba Cinstitelor Daruri întru pomenirea Lui. 


Împărtăşirea noastră din Potirul Vieţii ne face să ne unim fiinţial cu EI şi să intrăm 
în Împărăţia Sa cerească. Condiţia este participarea noastră la Sfânta Euharistie. E 
neapărat necesară pregătirea conştiincioasă. Să ne însuşim mai întâi duhul spălării 
picioarelor. Spălarea nu a picioarelor, ci a inimii, trecând prin albia Spovedaniei, 
prin făptuirea postului şi a rugăciunilor Bisericii, dobândind cugetul smereniei 
autentice, a iubirii curate şi a pocăinţei sincere. Altminteri vom primi Cinstitele 
Daruri aşa cum le-a primit luda, dar vom continua nestingheriţi lucrările noastre 
viclene. 


După Cină Hristos a plecat împreună cu ucenicii Lui pe Muntele Măslinilor, la 
Ghetsimani, pentru a se ruga. Este vorba de minunata rugăciune arhierească unde 
Hristos se tulbură în faţa trădării, a jertfei pe Cruce şi a morţii. Se roagă sincer, din 
inimă, cu blândeţe, pentru Sine ca om, pentru apostoli, pentru cei ce vor crede în 
EI. Hristos exprimă firea Lui dumnezeiască stăpânitoare şi atotputernică şi totodată 
firea omenească, care este greu încercată. 


Această rugăciune a lui lisus constituie un izvor nesecat de sensuri teologice 
profunde. Despre fiecare stih al ei se poate vorbi ceasuri şi zile întregi. Această 
rugăciune a ajutat semnificativ la formularea dogmei hristologice. Purtarea de grijă 
a Domnului pentru iubiții lui ucenici este emoţionantă. Ei sunt cei care au crezut în 
EI fără să-L cunoască bine, care le-au lăsat pe toate şi L-au urmat cu bunăvoință, 
care s-au ostenit vreme de trei ani împreună cu el, suportând curiozitatea 
mulțimilor şi îndărătnicia şi vicleniile fariseilor. 


Evanghelistul loan, ucenicul prea iubit al lui Hristos, primul teolog al Bisericii, 
descrie această rugăciune negrăită a iubirii extatice, insuflate de sus, jertfelnice, 
măreţe şi profunde, umbrită de o tristeţe: starea înfricoşătoare în care ajunsese „fiul 
pierzării”, jalnicul luda. 


Vânzarea Învăţătorului său către arhierei a fost plătită cu treizeci de arginţi. Acesta 
era preţul pentru Cel nepreţuit, pe care l-a primit ucenicul cel viclean şi iubitor de 
arginţi. E vorba cu adevărat de o persoană deosebit de jalnică. 


Unii l-au considerat victimă a planului dumnezeiesc: că a fost predestinat la pieire 
şi că nu putea schimba cu nimic această predestinare a lui. Această percepție este 
total greşită. Dumnezeu, ca Atotcunoscător, cunoaşte dinainte, dar niciodată nu 
predetermină. El ne-a dat prețiosul liber-arbitru, voia cea cu desăvârşire liberă. EI 
nu poate, dacă putem spune aşa, să se implice în voia noastră liberă, să ne silească 
să facem ceva. Respectă în chip uimitor libera alegere a omului. Ne lasă chiar să ne 
lepădăm de EI. Nu ne limitează niciodată în mod tiranic, şi ca Dumnezeu al iubirii 
n-ar putea să folosească un om ducându-l la pieire. 


Marele scriitor creştin Dostoievski spune că nu merită să avem o pace universală 
întemeiată pe sângele vărsat al unui copil nevinovat. 


Sfinţii Părinţi susţin că doar prin bine va veni binele, şi niciodată prin rău. Alţi 
oameni se miră că Preaînţeleptul şi Atotştiutorul Dumnezeu şi l-a făcut ucenic pe 
viitorul vânzător al Lui. Hristos l-a făcut ucenicul Său pentru că merita şi putea să 
devină ucenic, n-a vrut să-l nedreptăţească câtuşi de puţin, avea aceleaşi opţiuni ca 


şi ceilalți Sfinţi apostoli. I-a încredinţat şi vistieria. luda a fost orbit însă de patima 
iubirii de arginţi. Această boală l-a întunecat, l-a înrobit de tot, l-a condus la crunta 
trădare. 


Și Petru a păcătuit, s-a lepădat de învățătorul Lui de frică în faţa slujnicei, înainte 
de al treilea cântat al cocoşilor, însă după aceea a plâns amarnic, s-a pocăit şi a fost 
iertat. 


luda este o persoană cumplit de jalnică, fraţii mei. Vreme de trei ani a auzit învăţă- 
turi despre virtuțile dumnezeieşti şi patimile urâte de Dumnezeu, despre strângerea 
cu sârguinţă a virtuţilor şi omorârea stăruitoare a patimilor, despre iubirea sărăciei 
şi iubirea de oameni şi despre alungarea iubirii de arginţi, de plăceri trupeşti şi de 
slavă deşartă. A văzut multe minuni, damblagiţi care umblau, orbi care vedeau, 
morţi care înviau. Cu puţin înainte Hristos 1-a spălat picioarele, l-a ospătat, nu l-a 
lipsit de nici o binecuvântare. Dar el a ales calea noroioasă a egoismului, drumul 
izolării, viclenia cumplitei trădări. A rămas până la capăt lipsit de emoţii, de 
conştiinţă, de pocăință. Sinuciderea lui arată deznădejdea neîngăduită în care 
căzuse. Ultima faptă a alegerilor lui laşe, greşite şi amarnice. 

Părintele Petroniu Tănase - Sfânta şi marea Joi - Cina cea de taină, instituirea 
Impărtăşaniei cu Trupul şi Sângele lui Hristos, spălarea picioarelor. 
Nesfârşita dragoste şi copleşitoare smerenie a Domnului! 


Mirele Hristos ne-a chemat la ospăţul cel de taină al nunţii Sale. De aceea în 
această zi, El ne dăruieşte fără economie darurile Sale; şi nu numai darurile, ci 
Insuşi pe Sine, izvorul tuturor darurilor. 


Patru lucruri mari prăznuim în această zi: 
= sfânta spălare, 
= Cina cea de Taină, 
= Rugăciunea din Ghetsimani şi 
= prinderea Domnului, 
întâmplări dumnezeieşti pline de taină şi necuprinse de minte. 


„Să ne apropiem dar toţi, cu frică, de masa cea de taină, să luăm pâinea cu 
suflete curate, petrecând împreună cu Stăpânul, ca să vedem cum spală 
picioarele ucenicilor şi să facem precum am văzut, plecându-ne unul altuia, căci 
aşa a poruncit Hristos ucenicilor Săi... (Icosul peasna a 6-a). 


Sfânta spălare ne arată taina cea necuprinsă de minte a smereniei Domnului, “care, 
din nemăsurata Sa bunătate, ne-a arătat calea cea mai bună de urmat - smerenia — 
când a spălat picioarele ucenicilor Săi” (Otpustul zilei). 


Să ne uităm dar, cum spală Stăpânul picioarele ucenicilor. Mântuitorul Îşi scoate 
haina, se încinge cu ştergarul, toarnă apa în spălător şi, rând pe rând, spală 
picioarele colbăite şi ostenite ale ucenicilor. Dar de ce nu zic nimic ucenicii? De ce 
nu se împotrivesc când le spală picioarele? Cum, acesta era un lucru obişnuit, 
firesc pentru Învățătorul lor? Numai Petru, cel mai vârstnic, îşi dă seama de 


nepotrivire: „Nu, Doamne, în veac nu vei spăla picioarele mele! “. 


Fie, ucenicii primesc să li se spele picioarele, dar apoi de ce nici unul nu se 
grăbeşte să spele picioarele Mântuitorului? De ce nici Petru? Ucenicii se simt bine 
cu picioarele răcorite, dar pe ale Domnului nu 1 le răcoreşte nimeni? Bieţi oameni, 
ce suntem noi! Nu dăruieşte Domnul atâtea mângâieri, atâtea bucurii 
necontenit, în tot ceasul şi pe El nu-L bucurăm cu nimic! Nimeni nu se grăbeşte 
să-l spele picioarele ostenite pentru noi, păcătoşii. Numai uitare şi nerecunoştinţă. 


De fapt, învățătorul era sluga ucenicilor Săi: „Iată, Eu sunt cel ce slujeşte“, zice 
El şi „N-am venit ca să Mi se slujească ci ca Eu să slujesc“. Necontenit El le 
purta de grijă ca unor copii ai Săi; de aceea şi spălarea nu li se va fi părut aşa de 
neobişnuită. 


Totuşi aici este şi o adâncă taină, pe care ucenicii au Slujit-o, fără să-şi dea 
seama. Domnul venise pentru a spăla pe toţi oamenii de întinăciunea păcatului, 
iar EI, Curăţia, Sfinţenia cea mai desăvârşită, nu avea nevoie de spălare. 
Omenirea însă, fără de spălarea Lui nu putea avea parte de Dânsul: „Dacă nu te 
spăl, îi zice lui Petru, nu ai parte de Mine!“ 


La sfârşitul Sfintei Liturghii se face rânduiala spălării picioarelor. Altădată ea se 
săvârşea pretutindeni în Biserica Ortodoxă; acum ea a rămas doar la Ierusalim, la 
Roma... prin unele mănăstiri smerite şi în sufletele simţitoare ale creştinilor, care 
privesc uimite şi copleşite de nespusa smerenie a Domnului. 


Nu pot uita uimirea cu care am descoperit-o într-o zi, când o bătrână de la ţară, 
într-o Joi Mari, mersese la o bolnavă ce zăcea la pat, îi dusese un dar şi-i spălase 
picioarele. „Domnul Hristos, zicea ea, să spele azi picioarele ucenicilor şi eu să nu 
fac nimica? Măcar atâta am făcut şi eu; am spălat picioarele Mărioarei lui Gavril şi 
i-am tras colţuni noi în picioare!“. 


Lecţia cea mare de smerenie pe care ne-a dat-o Domnul spălând picioarele 
ucenicilor, lecţia slujirii aproapelui, „taina fratelui”, „am venit ca să slujesc“, abia 
acum, după două mii de ani, începe creştinătatea să o înveţe! 


» Doamne, Dumnezeul nostru, Cela ce ne-ai arătat nouă măsura smereniei, intru 

3) 
plecarea Ta cea preaînaltă şi ne-ai învăţat pe noi să slujim unul altuia, înalţă-ne 
şi pe noi cu smerenia cea dumnezeiască... ” (Rugăciune la spălare). 


La Cină, deja încep Sfintele Patimi: „Luaţi, mâncaţi, acesta este Trupul Meu, 
care se frânge pentru voi...; beţi dintru acesta toți, acesta este Sângele Meu, care 
se varsă pentru voi şi pentru mulți... “. 


Acum începe trupul să se frângă şi sângele să se verse şi nu va conteni până la 
sfârşitul veacurilor: „Aceasta să o faceţi întru pomenirea Mea! “. 


Nesfârşita dragoste şi copleşitoarea smerenie a Domnului la Cina cea de Taină! La 
naştere, la tăierea împrejur, pe Golgota, Dumnezeu, deşi îmbrăcat cu trup 
asemenea nouă, totuşi este văzut prunc în iesle, ţinut în braţe, „om al durerilor”. În 
Sfânta Împărtăşanie însă, este cu totul ascuns; ia chipul pâinii şi al vinului, ca să ni 
se poată dărui întreg de-a pururi, fără împiedicare, „pentru iertarea păcatelor şi 
pentru viaţa de veci“. 


Jertfa de pe Cruce este deplină, răscumpără pentru totdeauna pe om; totuşi acesta 
poartă semnele stricăciunii aduse de păcat, este supus morții şi de aceea Sfânta 
Împărtăşanie seamănă în trupul cel stricăcios sămânţa învierii, arvuna vieţii 
veşnice, „leacul nemuririi”, după cuvântul Părinților, căci ne încredinţează 
Domnul: „cine mănâncă Trupul Meu şi bea Sângele Meu, are viaţa veşnică şi 
Eu îl voi învia pe el în ziua cea de apoi“ (loan 6, 54). 


„Aceasta să o faceţi întru pomenirea 
Mea!” Și, în adevă 
Care mereu se jertfeşte, ca mereu să ne sfinţească şi să ne 
tragă la Sine. Cu adevărat, nu este mai mare lucru pe lume decât acesta. 


Lucrare dumnezeiască, minune necontenită, piatră de poticnire: vezi pâine şi vin şi 
guşti carne şi sânge; iei o fărâmă şi ai întregul neîmpuţinat; este aici pe acest altar 
şi în acelaşi timp pe toate altarele creştine din lume! Minunea dumnezeiască, ce se 
săvârşeşte imediat la cererea preotului liturghisitor, Dumnezeu Cel atotputernic 
este la dispoziţia omului! 


Minune permanentă, dragoste nemăsurată, smerenie neajunsă a lui Dumnezeu, pe 
toate le vedem în fiecare zi pe Sfântul Prestol. Şi totuşi... slujitorii Săi ÎL trec cu 
vederea, îl lasă uitat, îl nesocotesc, umblând împrejur fără evlavie şi fără cutremur, 
discutând lucrurile cele mai străine de locul şi momentul dumnezeiesc care se 
săvârşeşte. Ce se întâmplă atunci în altar? Răstignim iar şi iar pe lisus Hristos, dar 
nu spre mântuire, ci spre osândă, spre pierzarea şi aruncarea noastră în întunericul 
cel mai dinafară. 


„Biserica Ortodoxă, înalt euharistică, cu totul euharistică, nu poate fi adusă iarăşi la 
frumuseţea şi puterea ei primară, decât atunci când preoţii ei vor înflori ca merii de 
iubire către Hristosul cel Euharistic; când inimile noastre vor fi candele aprinse şi 


cădelniţe înmiresmate de tămâie la picioarele Împăratului din Altar“. (Gala 
Galaction) 


„Cinei Tale celei de Taină, astăzi Fiule al lui Dumnezeu, părtaş mă primeşte...“ 


Cu rugăciunea din Ghetsimani şi cu prinderea Domnului deja am intrat în Vinerea 
cea Mare a Sfintelor şi înfricoşătoarelor Patimi. 


(din: Protosinghel Petroniu Tănase, “Uşile pocăinţei. Meditaţii duhovniceşti la 
vremea Triodului”, Editura Doxologia, laşi, 2012) 


Părintele Constantin Sârbu — Taina spălării picioarelor în viaţa noastră sau... 
când Dumnezeu îngenunchează în faţa mea... 


 LECRINIA SI H 


PREOTUL RTR DĂ 


CONSTANTIN SARBU 


Când vrei să speli pe cineva, când vrei să-l mustri, când vrei să te ocupi de 
murdăria pe care o are el, ca să-l poţi spăla cu adevărat trebuie să te cobori până la 
picioarele lui. Trebuie să fii în stare să te apleci lângă el, până la starea în care să 
poți cuprinde picioarele lui. Trebuie să fii în stare să te apleci lângă el, până la 
starea în care să poţi cuprinde picioarele lui la inima ta, ca într-o îmbrăţişare plină 
de dragoste pentru curăţia lui. Cine nu poate iubi atât de mult şi nu se poate apropia 
atât de dulce, nu va putea spăla şi curăţi niciodată în chip mântuitor pe nimeni. 


Un îndrumător îndrăzneţ nu este chiar totdeauna de folos, dar unul înţelept este 
totdeauna necesar. Fiindcă în înţelepciune este totdeauna şi îndrăzneală, dar în 
îndrăzneală nu este totdeauna şi înţelepciune 


*... Inţelegi tu, care citeşti acum? Şi mai ales înţelegi că ceea ce este scris aici este 
scris tocmai pentru tine?” 


S-a dezbrăcat de hainele Lui... 


Numai acela care, plin de mângâiere, ştie că de la Dumnezeu a venit şi că la 
Dumnezeu se duce, numai acela are putere să se dezbrace pe sine de sine. Acela se 
poate dezbrăca de orice mândrie, de orice pretenţie, de orice interes, de orice laudă 
şi de orice merite. Acela se poate dezbrăca de hainele lui, pentru a le da celui mai 
dezbrăcat ca el. Se poate lipsi de pâinea lui, spre a-i potoli foamea semenului său 
mai flămând ca el. Se poate lipsi de dreptul său, în folosul altuia mai hpsit ca el (1 
Cor. 10, 33). 


Acela poate, dar numai acela poate. 


Cel care nu poate face aceasta cu bucurie adâncă şi din toată inima, acela nu este al 
lui Hristos (Rom. 8, 9), căci nu are Duhul Lui. 


Când eram odată într-un loc pustiu şi eram foarte însetat, am întâlnit pe drum doi 
cunoscuţi, care duceau un vas plin cu apă. Ştiind că aduc apa de departe, i-am rugat 
zicând: “Dacă puteţi să-mi daţi cu bucurie puţină apă să beau, vă rog!”. Dar ei mi- 
au răspuns: “Nu putem cu bucurie!”. „Atunci nu voi mai bea!”, le-am răspuns şi nu 
am mai băut. 


Tot ceea ce ne cere Dumnezeu Să facem pentru El, doreşte să facem cu bucurie 
şi din toată inima (Coloseni 3, 23) şi tot ce facem pentru semenii noştri Să fie tot 
aşa. 


In ce mă priveşte, m-am hotărât de mult ca tot ce fac să mă străduiesc să fie cu 
bucurie şi din tot ce primesc, să iau numai ceea ce mi se poate da cu bucurie. 


Dacă întrebi pe cel venit la tine: “Vrei să mănânci?”, nu numai că nu-ţi va spune: 
“Vreau!”, dar văzând că nu-i dai bucuros, va refuza, chiar dacă te prefaci că vrei 
să-i pui pe masă. Cine întreabă nu dă bucuros. Cine dă bucuros, nu întreabă. 


Dacă pofteşti pe cineva în casă la tine şi, voind să intre, te va vedea uitându-te cu 
groază la încălțările lui, mai curând se va grăbi să plece la alţii „decât să-ți aducă 
vreun fir de praf pe covoarele tale“. Şi astfel te vei lipsi pe tine de multe ori de un 
mare har (Evrei 13, 2). 


Ce minunat este acel suflet credincios, care, ca şi Domnul său, se poate dezbrăca 
de toate hainele sale! Care Li slujeşte Domnului, fraţilor şi tuturor semenilor săi 
cu o inimă plină de bunătate, de dărnicie şi lepădare de sine. 


Ce multe astfel de suflete am cunoscut! Cred că datorită lor Dumnezeu a iertat 
multe Sodome şi mai rabdă încă multe Gomore (Facere 18, 24-32)! 


Dragă suflete, învaţă şi învaţă mereu de la Domnul tău cum Să faci voia Lui şi 
cum Să-l împlineşti cuvântul. Căci nu vei putea fi în stare niciodată să speli 
picioarele nimănui, dacă nu ai învăţat mai întâi să te dezbraci de toate hainele tale, 
de toate dorinţele şi planurile tale, de toate visele şi chiar trebuinţele tale. Desigur 
că nu vei putea, dacă nu te-ai învăţat să te rupi de orice lucru de pe pământ şi să 
poţi renunţa la orice drept al tău. Să ajungi până acolo până unde ai putea să-ţi 


urăşti chiar şi viaţa ta, dacă slava lui Dumnezeu, cauza lucrării Sale şi mântuirea 
cuiva ţi-ar cere şi acest preţ (Luca 14, 26). 


Până nu ai ajuns la această stare, nu vorbi de spălarea picioarelor! 


Slavă Ţie, Doamne, Care Te-ai putut dezbrăca pe Tine însuţi nu numai în seara 
Cinei, spre a spăla picioarele celor mai apropiaţi ai Tăi, ci cu mult mai înainte, 
când ai primit să Te dezbraci de slava Ta cerească şi să iei chip de rob, făcându-Te 
asemenea oamenilor şi smerindu-Te pe Tine Însuţi până la cea mai grea şi mai 
ruşinoasă ascultare (Filipeni 2, 7-8), ascultarea morţii, ca să ne înveţi pe noi ce este 
ascultarea! 


Slavă Ţie, Doamne, care ne-ai spălat nouă tuturor întinăciuni mult mai mari decât 
noroiul sau praful de pe picioare şi ne-ai curățat cu preţ mult mai scump (| Petru 
19; Evrei 9, 12) decât o îngenunchere! 


Slavă Ţie pentru toate acele suflete sfinte care au învăţat de la Tine nu numai litera 
dinafară a cuvântului, ci mai ales Duhul dinlăuntrul cuvântului, care au înţeles ceea 
ce Tu ai vrut să ne înveţi. Astfel că nu numai în dezbrăcarea din afară, ci mai ales 
în dezbrăcarea lăuntrică omul nostru cel nou să se curăţească din zi în zi, după 
chipul Tău şi după pilda Ta, pe care ne-ai lăsat-o (Colos. 3, 10). 


Cu ştergarul cu care era încins... 


lată clipa cea mai cutremurătoare din câte au fost până acum şi începutul tuturor 
celorlalte care urmează de aici până la sfârşit. Domnul lisus Se scoală de la masă, 
Se dezbracă de hainele Lui, Se încinge cu un ştergar, toarnă apă într-un lighean şi 
începe să spele picioarele ucenicilor Săi şi să le şteargă cu ştergarul cu care era 
încins. 


Ca să ştergi picioarele cuiva cu un ştergar cu care eşti încins, trebuie să te pleci 
până la pământ. Când i-a spălat, Mântuitorul a îngenuncheat înaintea fiecăruia din 
ei, dar când i-a şters, a trebuit să se plece şi mai mult. 


Când vrei să speli pe cineva, când vrei să-l mustri, când vrei să te ocupi de 
murdăria pe care o are el, ca să-l poţi spăla cu adevărat trebuie să te cobori până la 
picioarele lui. Trebuie să fii în stare să te apleci lângă el, până la starea în care să 
poți cuprinde picioarele lui. Trebuie să fii în stare să te apleci lângă el, până la 
starea în care să poţi cuprinde picioarele lui la inima ta, ca într-o îmbrățişare plină 


de dragoste pentru curăţia lui. Cine nu poate iubi atât de mult şi nu se poate apropia 
atât de dulce, nu va putea spăla şi curăţi niciodată în chip mântuitor pe nimeni. 

Dar când ştergi întinăciunea cuiva, când vrei să-i acoperi păcatul, să-i îndepărtezi 
nelegiuirea făcută, când vrei să-l ierţi şi să-l înfăţişezi neprihănit (Isaia 40, 2; 
Colos. 1, 22), atunci trebuie să te apleci şi mai mult. Trebuie să te smereşti şi mai 
mult, atât de mult încât să te anulezi pe tine pentru el, să te uiţi pe tine şi să calci pe 
tine pentru a-l înălța pe el. Acesta este lucru dumnezeiesc şi cel mai greu cu putinţă 
pentru oameni. 


Orice bine pe care-l faci altuia îţi cere mai întâi să-ţi faci un rău de aceeaşi mărime. 
Cu cât pui pe altul mai presus de tine, cu atât trebuie să primeşti a te aşeza mai 
întâi pe tine mai prejos. Cu cât vrei să îmbraci pe altul, cu atât trebuie mai întâi să 
te dezbraci pe tine; cu cât vrei să faci altuia un loc mai larg, cu atât trebuie mai 
întâi să-l restrângi pe al tău. 


Ca să se poată sfinţi ucenicii cu adevărat, Domnul a trebuit să Se sfințească mai 
întâi pe Sine Însuşi; ca să-i poată face să moară, a murit mai întâi EL; ca să-i poată 
învia şi înălța la cer, a făcut aceasta mai întâi cu Sine Însuşi. Numai după toate 
acestea EI se ridică în faţa tuturor şi, pentru a le cere cea mai mare şi mai strălucită 
jertfă, le spune: Eu v-am dat o pildă şi o măsură. Atât cât v-am iubit Eu, să vă 
iubiţi şi voi (loan 13, 34). Aşa cum am făcut Eu, să faceţi şi voi (loan 13, 15) şi 
aşa cum v-am făcut Eu vouă, Să faceţi şi voi semenilor voştri (loan 13, 14). 


Slavă veşnică Ție, Doamne, Care ne-ai arătat cel mai de preț şi cel mai fericit 
drum spre slavă: umilinţa; cea mai curată şi cea mai sfântă împlinire a voii lui 
Dumnezeu: iubirea; şi cea mai desăvârşită fericire: aceea de a îndrepta şi Sfinţi 
pe alții, prin iertarea Ta. 


În seara aceasta a Cinei celei de Taină, tot ceea ce ne-ai învăţat este Taină şi 
Minune, pe care ni le arăţi cu pilda Ta acum, când vrei să ne deschizi mintea 
asupra celor dintâi trepte pe care putem sui la cer: umilinţa cea mai adâncă atunci 
când cercetăm vina altora; dragostea cea mai adâncă atunci când mustrăm,; tăcerea 
cea mai mare atunci când iertăm; şi bunătatea cea mai deplină în toate acestea. 


Amin. 


Doamne, Tu să-mi speli mie picioarele...!? 


Lucrurile cu neputinţă de priceput şi de cuprins nu le poate face decât dragostea. 
Doar dragostea este aceea care le poate face pe toate, fiindcă singură ea poate să 
acopere totul, să creadă totul, să nădăjduiască totul, să sufere totul (1 Cor. 13, 7). 


Ceea ce nu ai face pentru nici un preţ din lume eşti în stare să faci, fără să aştepţi 
nimic în schimb, când ai o adevărată iubire. 


Când eşti părinte adevărat, eşti în stare să veghezi zile şi nopţi la un căpătai 
preaiubit, chinuit de febră; să aştepţi zile şi nopţi fără număr un chip plecat departe; 
să plângi zile şi nopți fără număr o fiinţă neuitată, pe care nimic în lume nu o mai 
poate înlocui. 


Când eşti soţ adevărat, eşti în stare să-ţi dai picătură cu picătură sângele şi viaţa ta 
pentru a o salva pe a soţiei, eşti în stare să înduri orice, măcar pentru o nădejde. 


Când eşti fiu adevărat, eşti în stare de o ascultare desăvârşită, de o recunoştinţă 
nemărginită şi de o iubire totdeauna îndatoritoare şi respectuoasă. 


Când eşti frate adevărat, eşti în stare să ierți şi să uiţi orice jignire, să depui orice 
osteneală, să arăţi orice bunătate, să biruieşti orice piedică, să te alipeşti de orice 
suflet, să asculţi orice cuvânt, să dai orice jertfă. 


Când eşti păstor adevărat, eşti în stare să-ţi dai viaţa pentru oile tale (loan 10, 11). 
Vei căuta uşile lor, păşunea lor, păcatele lor şi mântuirea lor. Şi nimic din ce ar 
putea face rău sau bine oilor tale nu i-ar fi indiferent. 


Oricare ar fi relaţiile dintre oamenii care se iubesc, ei îşi caută unii altora numai 
binele. Deci înţelegem şi aşteptăm ca să facă unii pentru alţii lucruri neobişnuite 
altor stări, dar obişnuite dragostei, când aceasta este adevărată. 


În seara aceea şi în clipa aceea (Cina cea de Taină), între Hristos şi ucenicii Săi 
totul se petrecea neobişnuit, chiar şi pentru ei, care începuseră de mult să se 
obişnuiască cu ceea ce era neobişnuit. Când lisus le vorbise despre Trupul şi 
Sângele Său (loan 6, 53-69), cei mai mulţi dintre ucenicii Lui L-au părăsit. N-au 
putut să sufere şi să înţeleagă vorbirea neobişnuită pe care o auziseră. Dar acum era 
o faptă cu totul neobişnuită. Era mult mai de neînțeles. Zece din apostolii 
Domnului se supuneau în tăcere, plini de smerenie şi de cutremur. Numai doi, 
Petru şi luda, cel dintâi şi cel din urmă dintre ei, cel mai sincer şi cel mai viclean, 
cel mai gata să moară pentru Hristos şi cel mai gata să-L omoare, priveau totul 
altfel decât ceilalţi. 


Petru, uimit şi copleşit cu totul, nici nu ştia ce trebuie să facă: să primească să-i 
spele picioarele Hristosul lui Dumnezeu, când până la slava Acestuia abia putea 
ajunge cu priceperea credinţei sale, sau mai degrabă să se împotrivească, fiindcă 
ceea ce făcea acum Domnul i se părea chiar şi lui prea de tot. Prea de tot! 


Iuda, ca unul care avea gândul diavolului în el, nu mai vedea acum nimic decât cu 
vrăjmăşie şi cu dispreţ. Tot ce privea, judeca rău şi răstălmăcit. Şi orice nouă 
dovadă a dragostei lui Hristos faţă de el şi faţă de alţii îi stârnea un nou val de ură, 
cu atât mai aprinsă cu cât dragostea Domnului se arăta mai binevoitoare. Cât rău 
poate face chiar şi numai un gând satanic, când omul se lasă împins de el spre iadul 
cel mai negru! 


Te rugăm, Doamne, păzeşte pe fiecare din ucenicii Tăi neîncetat, pentru ca 
niciodată satana să nu poată pune un gând al său nici unuia din ei, ca nu cumva 
gândul rău să-i facă inimă rea, ochiul rău şi mintea blestemată, spre a ajunge apoi 
el însuşi un diavol. Dă-ne, Doamne, gândul Tău cel bun şi-l pune statornic în inima 
noastră, spre a putea primi tot ceea ce ne faci Tu cu smerenie şi credință adâncă, 
chiar dacă încă nu putem înţelege ceea ce ne faci. 


Ce fac Eu, tu nu pricepi acum... 


Când tu lucrezi cu Dumnezeu sau când El lucrează cu tine, cele mai multe din 
întâmplări nu le înţelegi la timpul lor. Câte din lucrările Domnului, câte din 
descoperirile Sale, câte din cuvintele şi minunile Lui le-am înţeles noi oare la 
timpul lor? Şi de câte ori am răstălmăcit noi — înțelegând fricos sau sucit, îngust 
sau dureros — multe din cele mai frumoase şi mai fericite din lucrările Lui cu 
noi? Numai după aceea, câteodată mult mai târziu, începem Să vedem. Atunci 
ne cade ca o maramă de pe ochii minţii şi realizăm falsa impresie pe care ne-o 
formasem, sucitul gând pe care ni-l făcusem în clipa întâmplării. Atunci ne 
luminăm, ca şi cum am ieşi dintr-un îndelungat şi întunecos mormânt. Și mai 
întâi simţim durerea ascuţită şi amară: de ce n-am înţeles atunci...? 


Existenţa noastră nu se încheie nici cu experienţele, nici cu moartea. Experiențele 
sunt tratarea seminţei, moartea este semănarea ei în pământ, spre alt rod pentru 
care este rânduită, spre continuarea existenţei veşnice, pentru care a creat-o 
înţelepciunea şi Dragostea Veşnică. Fiindcă altfel, de ce nu ne naştem cunoscând 
de la început totul, pentru a realiza în această viaţă totul, dacă această viaţă e 
totul? De ce această viaţă ne e doar ca o şcoală şi abia când suntem bătrâni 
cunoaştem ceva? La ce ne-ar folosi această cunoaştere la sfârşitul vieţii de aici, 
dacă numai aceasta şi numai atât ar fi viaţa? 


Cine face experienţe costisitoare dacă nu va avea când să se folosească de 
învăţămintele lor? Cine tratează o sămânță pe care ar îngropa-o să putrezească fără 
nici un viitor şi fără nici un folos, fără nici o nădejde? 


Nu, suflete al meu! Totul are un dumnezeiesc şi minunat înţeles. Să nu te 
îndoieşti de nimic, niciodată! Tot ce nu înţelegi acum, nu te grăbi să înţelegi 
greşit, fiindcă va veni timpul să înţelegi cu adevărat, dar mai târziu. Dacă se 
petrec în viaţa ta, fără voia ta şi fără o urmare directă a faptelor tale, întâmplări de 
neînțeles, nu te grăbi să-ţi formezi încă o părere, pentru ca nu cumva să te întristezi 
degeaba, când de fapt ar trebui să te bucuri; ca să nu cârteşti, când de fapt ar trebui 
să lauzi pe Domnul; ca să nu te descurajezi atunci când de fapt ar trebui să te umpli 
de îmbărbătare sfântă şi de bucuroasă nădejde. De aceea, când Iucrul de neînțeles 
ți se întâmplă ţie sau vezi că se întâmplă cu lucrarea Domnului, crede adânc că 
mâna Lui lucrează. Și dacă nu-L poţi lăuda plin de bucurie, cel puţin taci plin de 
smerenie, căci după aceea, foarte fericit, ai să înţelegi totul. 


„ iar încrederea aceasta să n-o pierdem, oricât de lung ar fi drumul de la 
faptă până la înţelesul ei. 


Dacă nu te spăl Eu ... 


Dacă nu te spală Sângele lui Hristos, nimeni, niciodată nu te va mai putea spăla şi 
nu-ți va putea spăla păcatul tău (loan 22). 


Dacă nu primeşti preţul Sângelui scump al Mielului lui Dumnezeu Celui fără de 
prihană să te răscumpere din deşertăciunea în care trăieşti, nu mai există şi nu va 
mai exista în vecii vecilor nici un alt preţ de răscumpărare pentru tine (1 Petru 1, 
18). 


Dacă nu vii la Hristos, dacă nu îngenunchezi la Crucea iertării şi a 
răscumpărării pe care o dă Hristos, dacă nu-ţi zdrobeşti inima în pocăință, dacă 
nu-ți varsă ochii lacrimi amare pentru toată viaţa de până astăzi trăită în păcat şi 
dacă nu-i ceri Lui din tot sufletul să te spele şi pe tine de tot ce ai făcut rău, să 
Ştii, Suflete, oricine ai fi tu, că în veci nu vei putea avea deloc parte cu Hristos şi 
cu lumina iertării sufletului tău. 


Nimeni pe lume nu poate face întoarcerea ta, rugându-se în locul tău! Oricine te 
iubeşte, se roagă pentru tine şi suferă pentru tine poate face mult pentru tine 


înaintea lui Dumnezeu, dar oricât te-ar iubi altcineva, oricât de mult ar vrea să facă 
şi ar face pentru tine, dacă tu însuţi nu faci nimic şi nu vrei să faci nimic, totul este 
în zadar. Poţi să fii fiul unui părinte credincios sau soţul unei soţii credincioase sau 
părintele unor fii credincioşi, poţi să trăieşti toată viaţa ta lângă suflete 
credincioase, dar dacă tu însuţi nu te-ai născut din nou, dacă tu însuţi n-ai adus 
inima ta la Domnul ca să ţi-o spele, vei muri în păcatele tale, fără să vezi împărăţia 
lui Dumnezeu, fără să fii mântuit şi vei fi despărțit pe veci de iubiții tăi care au fost 
credincioşi (loan 3, 3; Cor. 6, 9-11; Efes. 2, 1-6; Tit. 3, 5; Evrei 10, 19-22). 


Suflete drag, ajuns aici, te rog ia bine seama la ceea ce citeşti, înţelege întocmai 
ceea ce îţi spune şi îţi cere Hristos! lată, Hristos stă acum şi înaintea ta aşa cum 
stătea atunci în faţa Sfântului Său apostol, gata să-l spele şi pe el aşa cum făcuse 
cu toţi ceilalți dinaintea lui şi aşteaptă consimţământul tău. Aşteaptă supunerea 
şi predarea ta; nu te împotrivi, primeşte spălarea Lui! Închipuie-ţi ce ar fi fost 
dacă sfântul Petru ar fi stăruit ani de zile în hotărârea lui de a se împotrivi cu 
înverşunare încercării Domnului de a-i spăla şi lui picioarele, la ce înjositoare 
aşteptare L-ar fi supus el pe Domnul! 


Şi totuşi, unii dintre noi facem aceasta de atâta vreme cu EI, fără să ne îngrozim ce 
facem faţă de Hristos. Ne împietrim inima în necredinţă, ne adormim conştiinţa în 
nepăsare, ne înjosim sufletul în fapta păcătoasă şi nu ne pasă de Domnul, Care 
aşteaptă de atâta vreme întoarcerea noastră (Isaia 30, 18; Apoc. 3, 20). 


Inţelegi tu, care citeşti acum? Și mai ales înţelegi că ceea ce este scris aici este 
scris tocmai pentru tine? Dumnezeu să te binecuvânteze şi să te spele, de-l vei 
asculta chemarea! 


Doamne, nu numai picioarele... 


Sufletele curate sunt gata să-şi recunoască şi vinovăţii pe care nu le au. Sunt gata 
să-şi ceară iertare şi pentru păcatele pe care nu le-au făcut, sunt gata să-şi spele şi 
ceea ce nu şi-au întinat, fiindcă smerenia lor îi face să creadă că oricând ar putea să 
facă şi ei aşa ceva şi nu tăgăduiesc niciodată că nu ar putea fi în stare să cadă. 


Picioarele se întinează cel mai adesea, pentru că ele duc greutăţile cele mai multe. 
Ele umblă prin locurile cele mai de jos, ele sunt mădularele cele mai nebăgate în 
seamă şi ele sunt îndrăgite cel mai puţin. 


O, inima Domnului, care le-a iubit tocmai pentru aceasta! De acele gloate nebăgate 
în seamă, iubite cel mai puţin, împovărate cel mai mult, spălate şi uşurate cel mai 


rar, de acelea a avut cea mai mare milă, de poporul năpăstuit, de mulțimile apăsate, 
de gloatele ca nişte turme lăsate fără păstor (Matei 9, 36]! Şi EI singur, numai EI 
singur a venit să-i caute şi să-i mântuiască mai ales pe aceştia, îngrijindu-i ca pe 
nişte picioare crăpate, rănite, bolnave şi bătătorite de chinuri prea lungi, prăfuite de 
drumuri prea grele şi gârbovite de poveri prea nemiloase. Cu câtă milă şi bunătate 
spală Domnul şi unge astfel de suflete! 


Dar nu numai picioarele au nevoie să fie spălate mai des; la fel au şi mâinile şi mai 
ales capul. Adică cei care lucrează pentru alţii şi cei care conduc pe alţii. 


Lucrătorii şi lucrătoarele Domnului au nevoie nu numai să fie spălați de către 
Cuvântul sfânt, ci au nevoie să se scalde ei înşişi, să se scufunde ei înşişi, cu toată 
conştiinţa datoriei şi trebuinţei de a se curăţi, în plinătatea lui Hristos. Picioarele au 
nevoie să fie spălate, dar mâinile şi capul au nevoie de şi mai mult. 


Picioarele au nevoie de mai puţine mustrări şi de mai multă îngăduinţă când nu 
umblă chiar deplin curat, dar mâinilor şi capului li se cuvin mai multă mustrare şi 
mai puţine dezvinovăţiri când nu umblă în toată curăţia, fiindcă ele ştiu şi pot 
oricând să se curețe, pe când picioarele nu pot oricând. 


In locurile pe unde te-ai întinat cel mai mult, caută să nu mai treci niciodată. Pe 
căile care te murdăresc nu mai umbla. Pragul caselor stricate nu-l mai trece şi cu 
oamenii a căror tovărăşie te înjoseşte nu mai umbla niciodată! 


Dacă eşti păstor, urmează pilda Mântuitorului şi caută mai ales oile cele slabe, cele 
mai de la margine, cele din urmă, cele mai neputincioase şi ajută-le să se poată 
curăţi şi vindeca şi ele. Caută să împodobeşti mai frumos mădularele care au preţul 
cel mai din urmă (| Cor. 12, 23) şi îngrijeşte cu milă mai ales pe cei dintre 
mădularele Bisericii care sunt picioare. 


Iar când Domnul îţi cere un lucru, fă întocmai cum îţi cere EI, nu face cum era gata 
să facă sfântul Apostol Petru: întâi nu voia să facă nimic, iar îndată după aceea 
voia să facă mai mult decât cerea Hristos. Şi asta numai aşa, ca să nu fie cum voia 
Domnul, ci ori mai puţin, ori mai mult. 


Ce minunat este sufletul liniştit, care face voia lui Dumnezeu în chip smerit şi 
cumpătat: nici mai devreme, nici mai târziu, nici mai mult, nici mai puţin. Căci 
Domnul Care a poruncit ştie adevărul şi numai atunci facem bine, când facem 
întocmai cum ne-a spus. Altfel, putem să stricăm chiar şi în ceea ce suntem prea 
zeloşi, când facem prea mult unde nu este cazul. 


Voi sunteţi curaţi, dar nu toți... 


Un suflet curat este numai acela care se curăţeşte neîncetat pe sine şi care umblă 
neîncetat să curăţească şi pe alţii. Sufletul care nu luptă mereu spre o şi mai mare 
curăţire a sa şi a altora o va pierde curând şi pe cea pe care i se părea că o are. 


Mântuitorul le-a spus: Cine s-a scăldat, nu are trebuinţă să-şi spele decât picioarele, 
ca să fie curat de tot. Şi voi sunteţi curaţi, dar nu toţi. Aceasta înseamnă că, oricât 
de curaţi ni S-ar părea nouă că Suntem, Să nu uităm niciodată că umblăm pe 
pământ şi că mereu trebuie să privim cu smerenie la noi înşine, fiindcă 
totdeauna ne putem întina Sau prăfui, umblând printre alţii. Oricât te-ai păzi tu, 
nu te păzesc alţii. Şi chiar dacă tu te fereşti să nu te stropeşti cu noroi sau să nu te 
umpli de praf, umblarea stricată a altora uşor te poate murdări. 


Înţelegeţi voi ce v-am făcut Eu? 


Celui ce înţelege nu trebuie nici să-i faci mult, nici să-i arăţi mult, nici să-i vorbeşti 
mult. Aceluia Duhul Adevărului uşor îi poate descoperi înţelesul cel drept. 


Ucenicii Domnului lisus, câţi erau curaţi, au înţeles atunci limpede că ceea ce 
făcuse Mântuitorul când le spăla picioarele nu însemna un nou obicei, ci că dincolo 
de fapta însăşi trebuiau să se pătrundă de înţelesul ei cel nemuritor şi general: Mai 
întâi că doar acela dintre fraţi este mai mare, care din adâncul inimii lui poate să se 
smerească mai prejos ca toţi, în tăcere şi iubire. 


Apoi că, păstrându-ne pe noi înşine în necurmată curăţie, trebuie să privim cu grijă 
şi simţ de răspundere la fraţii noştri, dorind şi lucrând neîncetat pentru ca ei să 
poată ajunge tot mai curaţi. 


Niciodată nu vom putea spăla pe nimeni numai cu vorbele noastre, ci doar cu 
mâinile noastre, adică cu rugăciunile noastre şi cu ostenelile noastre. 


Y Celui cu adevărat mare nu-i este greu să se smerească în faţa oricui. 

Y Celui cu adevărat curat nu-i este greu să spele pe oricine. 

Y Celui cu adevărat sfânt nu-i va fi greu a face totul în tăcere şi cu cea mai 
discretă duioşie. 

Y Cel cu adevărat iubitor va face întotdeauna totul cu plăcere, cu bucurie, cu 
blândeţe, cu prietenie. 

Y. Cel cu adevărat înţelept va păstra esenţa adevărului tuturor lucrurilor. 


Dar vai, cât de puţini ucenici înţeleg ce a făcut Domnul şi ce a dorit EI să înţeleagă 
ei din ceea ce a făcut EI! 


Voi Mă numiţi bun şi bine ziceţi! 


Până mai ai pe cine numi „învățătorul meu”, „Domnul meu”, „Mântuitorul meu” 
sau „Binefăcătorul meu”, cu lumină în ochi şi cu fior în inimă, să şopteşti aceste 
sfinte denumiri şi să te pătrunzi de fiorul lor fericit! 


Câtă vreme este încă lângă tine Învățătorul şi Domnul tău, până n-a plecat încă 
Mântuitorul şi Binefăcătorul tău, îndreaptă-ţi neîncetat spre EI inima ta şi glasul 
tău. Caută-L mereu cu dragostea şi recunoştinţa Ta. Spune-l numele Lui cel iubit şi 
sfânt pentru tine, mereu mai cald şi mereu mai cu dor, căci nu-i nimic mai frumos 
şi mai vrednic din partea ta ca acest lucru rar, tot mai rar întâlnit azi printre 
oameni. 


!* ca Toma 


Y Dacă spui Domnului lisus: “Domnul meu şi Dumnezeul meu 
(Ioan 20, 28), atunci caută să nu-l mai fii necredincios niciodată! 

Y Dacă îi spui învățătorului Ceresc: “Tu eşti Hristosul, Fiul Dumnezeului 
Celui Viu!“, ca Petru (Matei 16, 16), bine faci, dar caută să nu te mai lepezi 
de EI niciodată! 

Y Şi dacă ştii şi crezi Cuvântul Său Sfânt că este Adevărul şi Viaţa veşnică 
(Ioan 6, 65; 17,12), atunci preţuieşte acest cuvânt ca pe cea mai de preț 
comoară a sufletului tău, iar ascultarea şi trăirea lui să-ţi fie cea mai 


cutremurătoare grijă în fiecare clipă a vieţii tale! 


Slavă Ţie, Doamne şi Mântuitorul nostru! Sufletul meu este plin de fericire ori 
de câte ori pot îngenunchea recunoscător şi îţi pot strânge cu dragoste picioarele 
Tale la inima mea. Doresc să rostesc totdeauna sfântul Tău Nume cu tot fiorul 
evlaviei recunoscătoare şi doresc ca orice cuvânt îmi Spui, Să-l ascult cu 
Scumpătate şi să-l trăiesc cu credincioşie. La aceasta te rog să mă ajuţi în fiecare 
clipă! 


Eu v-am dat o pildă... 


Adevărata pildă este aceea pe care o trăieşte însuşi cel care ţi-o predică. Adevăratul 
învăţător este acela care crede şi urmează mai întâi el însuşi ceea ce propovăduieşte 
altora. Şi totdeauna să urmezi numai învăţătura aceluia care este în stare nu numai 
să trăiască cu viaţa sa ceea ce spune, dar şi să pecetluiască cu moartea sa ceea ce a 
spus. În chip cu totul desăvârşit numai Hristos a putut face astfel, iar dintre ai Săi, 
numai acei care au avut credinţa Lui. 


Viaţa Domnului lisus Hristos a fost pe pământ în întregime o pildă. Toate pildele 
Lui de smerenie, de iubire, de blândeţe, de jertfă, de iertare, de curăţire, de 
bunătate, au întregit viaţa Lui trăită dumnezeieşte. Trecând fără de păcat prin 
toate ispitele care sunt cu putinţă Să vină într-o viaţă de om, Hristos ne-a dat cel 
dintâi exemplu că învăţătura Sa este cu putinţă a fi împlinită cu fapta de către 
orice om, numai dacă acel om voieşte cu adevărat aceasta. Domnul lisus de la 
nivelul firii omeneşti a pornit, arătând doar că singura condiţie necesară este să 
ai dragoste de Dumnezeu şi iubire de semeni. De altceva nu mai ai nevoie de 
nimic, pentru a putea trăi aşa cum a trăit lisus (| loan 2, 6). 


Robul nu este mai mare decât Domnul... 
Credincios adevărat este acela care, făcând binele, nu se măsoară cu semenii săi, ci 


cu învățătorul său, căci cine se măsoară cu alţii, totdeauna se va mândri, dar cine se 
măsoară cu Domnul, acela îşi va găsi totdeauna măsura smereniei sale. 


Un adevărat rob al lui Hristos nu este acela care caută slobozenia prin neascultare, 
ci e acela care simte slobozenia cea mai dulce trăind într-o neîncetată ascultare de 


Domnul său, între fraţii săi. Când îţi iei o prea mare slobozenie faţă de Hristos, 
devii robul tău însuţi. Numai când te poţi robi pe tine cu adevărat, atunci devii cu 
adevărat slobod. 


Cu adevărat slobod este acela care are numai un singur lanţ — 7) 
singură cătuşă — un Singur proces — şi o singură 
sentinţă — Un om slobod a fost Robul Cel Neprihănit, 


care tocmai prin acest fel de a fi S-a făcut Slobozitorul tuturor (Isaia 53, 11), luând 
asupra Sa poverile nelegiuirilor noastre. 


Mai mare decât Domnul n-a ajuns nici un rob al Său. Dar dacă tu nu ai ajuns să 
eliberezi chiar pe nimeni din robia păcatului, atunci să ştii că nu eşti nici în cea mai 
mică măsură un slobozit al lui Hristos. Căci a fi cu adevărat ucenic al lui Hristos 


înseamnă a învăţa neîncetat cum poţi să faci mai bine acest lucru, anume eliberarea 
altora din robia păcatelor. 


Cu un singur cuvânt poţi alunga mulţi nori, cu un singur suflet mântuit poţi acoperi 
multe păcate (Iacob 5, 20) şi cu o singură viaţă poţi înlătura multe morți (| Tim.4, 
16; Rom.1l, 14; 1 Cor. 9, 22). Căci sunt oameni sfinţi aceia care, chiar dacă încă 
nu au făcut nici o faptă de sfinţenie, doresc şi caută aceasta cu cea mai mare sete şi 
râvnă. A şi ajuns apostol şi ucenic al lui Hristos — chiar dacă nu a făcut nici o 
minune — acela care cu sinceritate şi smerenie munceşte şi se roagă pentru asta. Din 
aceste stări n-ai voie să te coborî spre oameni decât pe calea unei adânci iubiri, 
spre a le face bine. Dar trebuie să fii întotdeauna bine înarmat, pentru că satana 
care îi ţine robi îşi apără prada cu toată puterea. O săgeată a lui te va răni. Alinând 
rănile altora, tu nu ţi-o dezveli pe a ta niciodată, iar preţul tău veşnic va fi acela al 
sufletelor pe care le-ai slobozit, al timpului pe care l-ai răscumpărat, al adevărului 
pe care l-ai strălucit. Vei fi atunci şi tu ceva din Domnul tău. 


Dacă ştiţi — dacă faceţi... 


In Hristos, a face înseamnă mai întâi a şti. 


După cum Dumnezeu a început facerea lumii mai întâi prin lumină, tot aşa nici 
adevăratul credincios nu va reuşi să facă vreodată ceva sănătos şi vrednic dacă mai 
întâi nu va căuta să cunoască cum trebuie şi când trebuie făcut ceea ce este nevoie 
să facă. Nu poţi face binele decât dacă ştii bine. 


Niciodată nu vei putea fi o călăuză bună pentru alţii dacă mai întâi nu ai o 
cunoaştere clară a drumului pe care mergi. Un îndrumător îndrăzneţ nu este chiar 
totdeauna de folos, dar unul înţelept este totdeauna necesar. Fiindcă în înţelepciune 
este totdeauna şi îndrăzneală, dar în îndrăzneală nu este totdeauna şi înţelepciune. 
Sunt vremi de mare binecuvântare pentru lucrarea lui Hristos atunci când în fruntea 
ei se găsesc cât mai mulți bărbaţi plini de Duhul Sfânt, căci totul este mai întâi 
înţelepciune, apoi putere. 


Este binecuvântată acea familie şi biserică ce are în mijlocul ei cât mai multe astfel 
de suflete, care au strălucirea cunoaşterii peste toate întinderile faptei. Vai însă 
acolo unde se munceşte fără lumină, unde se ştie fără să se facă şi unde se face fără 
să se ştie! 


(din: Lacrimă şi har. Preotul martir Constantin Sârbu, Editura Bonifaciu, 2011) 


Părintele Rafail Noica - Ne mai aude Dumnezeu dacă am păcătuit? 


“[Știm].... că Dumnezeu este atotputernic şi poate să facă absolut tot, tot ce nu poți 
gândi... şi mai mult [decât atât]. Dar nu-i destul. O va face? Dacă-l mânios pe 
mine pentru că am păcătuit, că am făcut şi asta şi aia — şi mă Simt cu musca pe 
căciulă? Dumnezeu nu e mânios. Dumnezeu un Singur lucru vrea: să ne 
deschidem inima. 


Ştie că suntem păcătoşi. Ştie că nu putem să nu păcătuim, că nu ştim, că nu avem 
viziunea, că n-avem puterea — dacă avem şi viziunea încotro să mergem. EI este cel 
care ne curăţă de păcatele noastre. El este cel care, dacă găseşte deschidere în 
noi, Îşi pune acolo bunătatea Lui. Dragostea lui Dumnezeu, dragoste 
atotputernică, în sensul ca de nimic biruită. (...) 


“Zice la Cina cea de Taină: Luaţi, mâncaţi, acesta este Trupul Meu, care pentru voi 
se frânge, spre iertarea păcatelor. Beţi dintru acesta toți, acesta este sângele Meu, 
care pentru voi se varsă, spre iertarea păcatelor“. Cum s-a frânt Trupul ăla? Cum s- 
a vărsat Sângele ăla? Mâinile noastre ucigaşe l-au vărsat. De ce zic: <<mâinile 
noastre?>>. Noi nici nu eram pe lume pe vremea aia... Hm. Suntem părtaşi prin 
păcat ai acelei energii de Dumnezeu-ucigaşe. Şi atunci suntem identic cu acei 
vinovaţi de a-L fi omorât pe Fiul lui Dumnezeu cu mâinile lor. Deci acelaşi păcat îl 
purtăm şi noi. 


Deci, cum se frânge Trupul ăsta? De mâinile noastre se frânge! Şi Hristos profită 
ca Trupul frânt să ni-l dea nouă sub formă de pâine (că ştie că nu suntem canibali 
să mâncăm carne vie), dar este real Trupul Lui şi ni se dă nouă spre iertarea 
păcatelor noastre. Care păcate? De a frânge Trupul lui Hristos, de exemplu! 


Sângele Lui cine L-a vărsat? Mâinele astea ucigaşe L-au vărsat. Şi EI “profită” de 
păcatul meu şi Îşi varsă de bună voie Sângele şi mi-L dă sub formă de vin — 
trupeşte vin, dar real Sângele Lui — spre iertarea păcatelor mele. Care păcate? 
Ucigăşia asta: de Dumnezeu-ucigaşă şi de aproapele, de fratele meu. Se poate 
dragoste mai mult decât asta? Vă mai închipuiţi un Dumnezeu mânios? De câte 
ori am trăit şi eu asta şi o aud de la atâţia şi prin scrisori şi în conversații: poate 
că am păcătuit şi s-a mâniat Dumnezeu şi nu mai vrea Să mă audă. Erezie! 


Începusem prin a spune că e important să ţinem minte lucrul ăsta: în momentele 
grele când, ţinându-ne mintea în iad — nu ca Siluan — nu cunoaştem, nu avem 
experienţa aia deplină — dar când mă simt cu musca pe căciulă, când îmi simt 
păcatul meu cât de puţin [...] nu e cazul să mă ascund îndărătul unei închipuiri de- 
ale mele sau să fug după tufişuri ca Adam sau aşa ceva. E vorba să asum ceea ce 
sunt, oricât de urât, oricât de rău. Pentru că din ceea ce sunt real, păcătosul ăla, 
păcătoşenia aia, din aia mă scoate Dumnezeu. Și încercam să zic, pe de o parte e 
atotputernic şi poate să mă scoată de orişiunde, nu există nici o limită puterii lui 
Dumnezeu, pe de altă parte dragostea Lui este nebiruită de oricâtă păcătoşenie. 
Ba, paradoxal, cu cât sunt mai păcătos cu atât mai strălucit se arată dragostea 
atotputerii lui Dumnezeu sau atotputerea dragostei lui Dumnezeu, că tocmai 
prin aia mă scoate, prin mijloacele pe care păcătoşenia mea le oferă, ca să zicem 
aşa, lui Dumnezeu. (....) 


Când vorbesc de Dragoste, vorbesc de Dumnezeu. Dragostea lui Dumnezeu este 
atotputernică. Însă nimic nu este, paradoxal, mai vulnerabil decât dragostea. Dacă 
Dumnezeu n-ar iubi, Dragostea n-ar putea fi rănită şi Dumnezeu n-ar putea fi rănit. 
Paradoxal, dragostea adevărată, dumnezeiască este aşa de intensă, “foc mistuitor” 
îi zice, care mistuieşte nemistuit. De ce nemistuit? Pentru că Dumnezeu este 
nemuritor. Şi totuşi, în acelaşi timp e, ceea ce numim noi cu limbajul psihologiei, 
vulnerabilă. 


În ce sens vulnerabilă: subţire. Dumnezeu se mâhneşte! 

Și în ce fel se mâhneşte? Nu se ofensează. Asta-i erezie. Dumnezeu nu cunoaşte 
mânie, ofensă. Nu-l poţi ofensa pe Dumnezeu. Noi, proştii, ne ofensăm că cineva 
mi-a zis că sunt un porc şi mă ofensez şi mă supăr pe el. Dar uită-te în oglindă, 
poate nu e prea flatant ce vezi acolo, dar porc nu-i. Aşa că ce avem de ne ofensăm? 
Avem slăbiciune, avem moarte. Dumnezeu nu are nici slăbiciune, nici moarte. Și 
nu Se Supără. Dar se mâhneşte pentru mine căci, păcătuind, eu mă lipsesc de 
dragostea Lui şi de tot ce vrea să reverse în mine. Ce vrea să reverse în mine? 
Exact inversul a ce spunea şarpele: “că Dumnezeu ştie că vom deveni ca 


Dumnezeu“. Asta este tocmai ce vrea Dumnezeu! Să devin ca Dumnezeu, să devin 
un dumnezeu! (...)”. 


(fragmente din conferinţa: “Din ce moarte ne-a izbăvit Hristos“, Alba-lulia, 
decembrie 2005) 


Părintele Savatie Baştovoi: De ce s-a speriat Hristos? 


“Zilele trecute, în timp ce beam ceai, verişoara mea, femeie în toată firea, a început 
a plânge, zicând că vrea să-mi pună o întrebare pe care nu a mai pus-o nimănui. În 
sfârşit, după ce s-a scuzat de multe ori: „că este o hulă”, „că îi este ruşine că are 
astfel de gânduri” şi-a luat inima în dinţi şi a vorbit. „De ce — zice ea plângând -, 
lisus s-a speriat în grădină? EI era de la Dumnezeu, El ştia toate — ştia că va muri, 


că va învia, ştia că prin jertfa Lui EI va aduce atâta bine omenirii! De ce, dar, s-a 
temut? Orice om, dacă ar şti dinainte că el va învia, ar accepta cu bucurie să moară 
pentru semenii săi. De ce tocmai EI s-a temut?” 


Nu ştiu în ce măsură creştinii de azi sunt obsedaţi de moartea lui Hristos, dar mie 
mi se pare că moartea Lui stârneşte mai multe neînţelegeri decât învierea. Dacă 
toate denominaţiunile creştine, inclusiv sectele, sunt de acord în ceea ce priveşte 
învierea Lui, în ceea ce priveşte moartea mulți se contrazic. De exemplu, iehoviştii 
au hotărât că, de vreme ce lisus s-a speriat în grădină şi a murit pe cruce, înseamnă 
că EL nu este Dumnezeu. Monofiziţii au căzut în extrema cealaltă, zicând că, de 
vreme ce lisus este Dumnezeu, înseamnă că El nu a murit, căci Dumnezeu nu 
moare. 


Adevărul este că lisus a murit în firea Sa omenească, rămânând nestrămutat în 
firea Sa dumnezeiască. Dar ce este cu spaima lui lisus din grădină? Mărturisesc că 
şi cu am avut aceleaşi frământări ca şi verişoara mea. „Ce mare lucru a făcut 
Hristos? Ştia dinainte că va învia, era Dumnezeu, iar noi petrecem în iadul 
incertitudinii până la sfârşitul zilelor noastre”. Gândeam că dacă aş avea 
certitudinea învierii mele, astăzi aş muri şi nu mi-ar părea rău de nimic. Nu ştiu în 
ce măsură aceste gânduri vin şi celorlalți oameni, poate că ele sunt o urmare 


firească a educaţiei comuniste cu pionieri care îşi puneau atât de uşor sufletul 
pentru patrie. E adevărat că pentru a merge la moarte cu seninătate trebuie să fii 
sau convins de învierea ta, sau să fii un ateu desăvârşit. 


Hristos ştia că va învia şi, totuşi, S-a temut. Da, Hristos s-a temut într-adevăr în 
grădină, atunci când S-a rugat Tatălui că, de este cu putinţă, să se îndepărteze 
paharul acesta de la Dânsul. Ucenicii au văzut această frică a lui lisus, au văzut-o şi 
au adormit. Se pare că în chpele acelea de părăsire pe care le trăia lisus, ucenicii au 
fost părăsiţi şi ei de orice putere, de aceea au şi adormit, chiar dacă Hristos a ieşit 
de trei ori la ei îndemnându-i să privegheze cu El măcar un ceas. Aceasta arată atât 
de bine că ucenicii îşi aveau toată puterea şi credinţa lor de la Hristos, iar atunci 
când EI a slăbit, când s-a întristat de moarte în grădină, ucenicii au slăbit şi ei şi, 
pierzându-şi credinţa, au adormit. 

În Imnele Sfântului Efrem Sirul găsim un minunat pasaj despre spaima lui Hristos 
din Grădina Ghetimani. WERE crede că spaima aceasta a fost adevărată 
şi a fost profundă, mai profundă decât putem gândi noi, şi nu întâmplător 
ucenicii au fost martorii ei. Hristos şi-a descoperit înaintea ucenicilor spaima Sa 
omenească în faţa morţii ca ucenicii, atunci când vor ajunge să fie daţi în 
mâinile călăilor lor, simțind această spaimă, Să-şi amintească de spaima 
Învăţătorului lor, că e firească, şi să nu dea înapoi, aşa cum nici El nu a dat, 
deşi, zice Sfântul Efrem, ar fi vrut. Mai era nevoie de această spaimă pentru ca 
moartea să îndrăznească să-şi înghită Stăpânul. Această frică a încurajat moartea 
care, „ca o slugă la poruncă, s-a apropiat“, cum cântăm la Utrenia Învierii (Gl. 6) şi 
L-a înghițit pe Dătătorul de viaţă, ca după trei zile să-L vomite, zice Sfântul Efrem. 


Hristos a fost primul om care a ieşit singur în faţa morții. Doar EI, dintre oameni, a 
fost părăsit cu desăvârşire, astfel că a strigat pe cruce: „Dumnezeul meu, 
Dumnezeul meu, pentru ce m-ai părăsit!?” A fost nevoie ca omul Iisus să cunoască 
părăsirea lui Dumnezeu — singura pricină a morții, pentru că altfel EI nu ar fi putut 
muri. 


Astăzi noi nu putem înţelege spaima Lui, căci Hristos a zdrobit puterea morții şi 
moartea pe care o avem noi azi, dacă mă pot exprima astfel, nu mai este moartea 
cu care a murit lisus. Noi suntem curajoşi în faţa morții deoarece nimeni din noi nu 
moare singur, deoarece Hristos a luat în Sine toată spaima şi durerea morţii. Și 
aceasta o vedem foarte bine din cazul lui Petru. 


În zilele patimii lui Hristos, când a fost întrebat dacă Îl cunoaşte pe lisus, că a fost 
văzut cu El, că graiul îl vădeşte, Petru s-a lepădat de trei ori de Invăţătorul său 
pentru că se temea de moarte. Dar acelaşi Petru, care s-a speriat de o babă în zilele 


patimii, le-a vorbit cu îndrăzneală ostaşilor romani care îl răstigneau, rugându-i să-l 
răstignească cu capul în jos, că nu este vrednic să moară în acelaşi fel ca şi 
Învățătorul Său. 


Moartea lui Hristos ne-a adus curajul în faţa morţii, dar până atunci acest curaj era 
cu neputinţă. Iată de ce Hristos S-a temut, iar noi nu. Pentru că noi murim cu 
Hristos, iar Hristos a murit singur, părăsit de oameni şi de Dumnezeu. 


Paradoxul morţii lui Hristos este surprins în rugăciunea pe care o rosteşte preotul la 
sfârşitul proscomidiei: „În mormânt cu trupul, în iad cu sufletul, în Rai cu 
tâlharul şi pe Scaun împreună cu Tatăl şi cu Duhul ai fost, Hristoase, pe toate 
umplându-le, Cela ce eşti necuprins“. 

De altfel, aceasta este starea omului nou, omului răscumpărat, omului întreg, ca, în 
Hristos, să înţeleagă aceste cuvinte şi să le trăiască, pe cât se poate, în toată durerea 
şi în toată bucuria lor”. 


Sfântul Chiril al Alexandriei - Între mărturisire şi răzbunare - Până unde 
poate merge zelul nevinovat al credinţei? 


1. „Dar Simon-Petru având sabie, a scos-o şi a lovit pe sluga arhiereului şi i-a 
tăiat urechea dreaptă; iar numele slugii era Malhus” (|n 18, 10) 


Dar de ce era necesar, va zice cineva, ca dumnezeiescul Evanghelist să amintească 
şi acestea, arătând că ucenicul s-a folosit, contrar obiceiului, de sabie împotriva 
celor ce au venit pentru prinderea lui Hristos, purtat de o simţire mai fierbinte şi 
mai neîmblânzită, pentru care a şi fost mustrat de Hristos? 


Expunerea acestora va părea unora de prisos, dar nu este aşa. Căci ni s-a dat 
această pildă spre învăţătură, ca din acest fapt să cunoaştem până unde poate 
merge în chip nevinovat zelul credinţei în Hristos şi ce trebuie să alegem să 
facem în asemenea lupte, ca să nu cădem în cele de care se supără Dumnezeu. 
Chipul acestei fapte nu ne lasă să întindem sabia sau să ridicăm piatra împotriva 
vreunora, sau să lovim cu un băț pe cei potrivnici, cu care suntem în conflict ca 
urmare a credinţei în Hristos. 


Căci armele noastre nu sunt trupeşti, după cuvântul lui Pavel (II Cor. 10, 4), ci 
trebuie să ne purtăm mai degrabă cu bunătate chiar şi faţă de cei ce vor să ne 
omoare, când timpul nu ne îngăduie să fugim şi să ne depărtăm de ei. Căci e 
mult mai bine ca, pentru nedreptăţile pe care ni le fac, să fie judecaţi de către Cel 
ce judecă drept, decât să cerem noi înşine socoteală cu preţul sângelui, dând ca 
motiv dreapta noastră credinţă şi evlavia. 


2. “Iisus i-a răspuns: Dacă am vorbit rău, dovedeşte că este rău, iar dacă am 
vorbit bine, de ce mă baţi?” (In 18, 23) 


Domnul nostru lisus Hristos, chiar pălmuit, nu se răzbună, deşi e Dumnezeu şi 
Domnul cerului şi al pământului. lar noi, netrebnicii, care suntem pământ şi 
cenuşă şi asemenea ierbii, „omul ca iarba, zilele lui ca floarea câmpului; aşa va 
înflori” (Ps. 102, 15), când se întâmplă ca un frate să ne greşească în cuvânt şi ne 
supără puţin cu vorba, socotim că trebuie să ne năpustim asupra lui ca un balaur şi 
nu ne săturăm să-i răspundem la un cuvânt cu mii de cuvinte, nedând iertare 
micimilor sufletului omenesc, neînţelegând slăbiciunea comună a firii, nepotolind 
prin iubire frăţească patimile care ar apărea, neprivind la „începătorul şi plinitorul 
credinţei” noastre, lisus (Evr. 12, 2), ci silindu-ne să ne răzbunăm cât mai aspru, 
deşi dumnezeiasca Scriptură zice odată: 

„Căile celor ce ţin minte răul sunt spre moarte” (Rom. 11, 19), altădată: „Nici 
unul Să nu ţineţi minte în inimile voastre răutatea fratelui” (Zah. 7, 11). Dar să 
ne fie pildă a bunătăţii şi a iertării mai presus de rațiune Însuşi Hristos, 
Stăpânul tuturor, Care şi din cauza aceasta zice către noi: „Nu este ucenicul mai 
presus de învăţător, nici robul mai presus de stăpânul său”, 


Scoliile Părintelui Dumitru Stăniloae: 


Nerăspunzând la lovituri cu pedepse, Hristos nu arată o slăbiciune, ci, dimpotrivă, 
nu Se arată slab ca noi, nici supus patimilor noastre, cum sunt mânia, supărarea... 
Tocmai prin aceasta arată că nu e biruit de slăbiciunea noastră în aşa măsură, încât 
să fie dus cu sila la încercarea de a Se elibera de ea. Toate le suferă nu fără voie, ci 
cu voia. ȘI, prin aceasta, e mai tare ca ele, deşi suferinţele acceptate sunt extreme. 


Nu iertăm, ci ne răzbunăm, fiindcă ne vedem primejduită existenţa de cel ce ne 
face rău şi vrem să-i primejduim şi noi existenţa lui din teamă să nu ne-o 
primejduiască el mai departe. Aceasta, deoarece nu credem că unirea cu 
Dumnezeu, izvorul puterii, ne va menţine şi spori în existenţă. Bunărtatea vine din 
Simţirea adâncimii şi bogăției existenţei. Putem ajuta şi pe alţii să crească în 
această existenţă, urmând exemplul lui Hristos. 


(Din: Sfântul Chiril al Alexandriei, Comentariu la Evanghelia Sfântului loan, 
EDIMBOR, 2000) 


Sfântul Filaret al Moscovei — Ghetsimani - limanul “cel mai sigur pentru 
păcătosul zdrobit, pentru cel revoltat de necaz, de povară, de deznădejde, de 
frică...” 


Usca MA CAI 
+a pă 


(extras) 


“Şi de aceea, oricine ai fi tu, fratele meu neputincios şi necăjit, împreună cu mine, 
dacă eşti rănit de tristeţea păcatului, dacă te ruşinezi de mâhnirea sufletului, cu 
credinţa care greu se înalță, cu iubire care greu se lărgeşte, care nu este mişcată 
spre virtute, dacă eşti atins de frica pentru judecata lui Dumnezeu, dacă eşti ispitit 
de necazul sufletului, care se extinde, vizibil, chiar până la moarte, nu te lăsa supus 
întristării fără de nădejde, nu lăsa necazul, mâhnirea şi frica să te biruie complet...” 


“Cei care zidesc biserici spre slava Domnului nostru lisus Hristos, pentru 
pomenirea lor şi amintirea lor solemnă, de obicei aleg evenimente slăvite şi fericite 
ale vieţii Lui pământeşti. Şi este bine ca în însăşi denumirea bisericii să se arate 
slava dumnezeiescului Mântuitor şi să-i lumineze pe cei care intră în ea cu 
nădejdea şi cu bucuria mântuirii. 


|] 


Dar nu trebuie să fie pentru nimeni ciudat şi faptul că biserica, care astăzi se 
sfinţeşte, este închinată amintirii evlavioase a rugăciunii din Ghetsimani a lui lisus 
Hristos, adusă cu durere şi întristare, şi cu nevoinţa dusă până la sudori de sânge. 
Deoarece precum evenimentele îmbucurătoare şi triumfale ale vieţii pământeşti a 
Mântuitorului nostru au legătură adevărată cu mântuirea noastră, tot la fel şi cele 


dureroase şi cele de suferință, unite cu starea de golire desăvârşită sau de 
micşorare, pe care El a binevoit a o lua asupra sa. 


Este binevenit şi extrem de necesar pentru mântuirea noastră, să cugetăm împreună 
cu apostolul despre lisus Hristos, că EI, Dumnezeu fiind în chip, n-a socotit o 
ştirbire a fi El întocmai cu Dumnezeu (Filipeni 2, 6), fiindcă fără firea 
dumnezeiască şi puterea creatoare, în ce mod putea să se săvârşească mântuirea 
omenirii, care a murit prin păcat, coborâtă mai jos de toată nimicnicia? 


Dar de asemenea este binevenit şi extrem de necesar să cugetăm la unul şi acelaşi 
Hristos Iisus, şi la faptul că EI S-a deşertat pe Sine, chip de rob luând, făcându-Se 
asemenea oamenilor, şi, la înfăţişare aflându-Se ca un om, S-a smerit pe Sine, 
ascultător făcându-Se până la moarte, şi încă moarte pe cruce (Filipeni 2, 7-8), 
pentru că în ce mod omenirea cea căzută, neputincioasă şi nevrednică ar fi ieşit şi 
ar fi ajuns la comuniune cu puterea dumnezeiască mântuitoare, dacă Fiul lui 
Dumnezeu nu s-ar fi pogorât în adâncul neputinței şi a nevredniciei noastre prin 
întruparea Sa, n-ar fi curăţit infecția mortală a păcatului, n-ar fi netezit vina noastră 
de moarte, prin suferinţa Sa nestricată, în trupul nostru ce ne este propriu, dar lipsit 
de păcat, şi cu moartea şi cu învierea Sa nu ne-ar fi deschis uşile închise ale harului 
şi ale vieţii dumnezeieşti? 


Apostolul, punându-și scop al aspirației pentru sine, fără orice îndoială, de 
asemenea şi pentru noi, dreptatea cea de la Dumnezeu, pe temeiul credinţei, 
raportează la această desăvârşire creştină două moduri de cunoaştere a lui lisus 
Hristos, unul, mult mai solemn: ca să-L cunosc pe EI şi puterea Învierii Lui; altul, 
mai chinuitor: să fiu primit părtaş la patimile Lui, făcându-mă asemenea cu EI în 
moartea Lui (Filipeni 3, 9-10). Celei din urmă înţelegeri a lui lisus Hristos să ne 
grăbim să urmăm, ca să ne dăruiască harul bisericii astăzi sfinţite, E Însuşi, cel 
care le binecuvântează şi le sfinţeşte pe toate, Hristos Dumnezeul nostru. 


Nu ne putem permite să pătrundem deplin tainele evenimentului din Ghetsimani, al 
cărui mister pentru priceperea noastră a arătat-o Domnul Însuşi prin aceea că dintre 
toți apostoli numai pe câțiva i-a apropiat de ea şi doar i-a apropiat. Dar pentru că 
în Ghetsimani, la fel ca şi pe Golgota, Hristos a pătimit pentru voi, lăsându-vă 
pildă, ca să păşiți pe urmele Lui (1 Petru 2, 21), atunci în ce cugetări deosebite şi 
dispoziţie trebuie să ne introducă chipul rugăciunii mult-pătimitoare a lui lisus 
Hristos? 


Mai întâi, ea ne dă gânduri povăţuitoare despre rugăciunea particulară. Când 
Domnul le vorbeşte ucenicilor Săi: „Dacă doi dintre voi se vor învoi pe pământ 


în privința unui lucru pe care îl vor cere, se va da lor de către Tatăl Meu, Care 
este în ceruri. Că unde sunt doi sau trei, adunaţi în numele Meu, acolo sunt şi 
Eu în milocul lor” (Matei 18, 19-20), atunci El arăta necesitatea şi folosul 
rugăciunii publice, în care unirea multora îl întăreşte pe fiecare. 


Dar atunci când El Însuşi, în cadrul marii Lui slujiri de mântuire a omenirii, 
întrerupându-şi predica şi minunile Sale, se retrăgea în locuri pustii şi Se ruga 
(Luca 5,16), şi atunci, când, în sfârşit, apropiindu-se de capătul peregrinării Sale 
pământeşti, pentru a-i aduce lui Dumnezeu Tatăl rugăciune, pe cât de importantă şi 
tainică ca subiect, pe atât de grea după împrejurări, s-a retras mai întâi cu trei 
ucenici aleşi din adunarea celorlalți, şi apoi şi de la cei trei aleşi, într-o însingurare 
desăvârşită, spunând: Ședeţi aici până ce Mă voi ruga (Marcu 14, 32). Atunci ne- 
d arătat nouă necesitatea şi importanţa rugăciunii particulare, în detaşare deplin 
posibilă de tot ce este creat, care afundă sufletul în prezenţa personală a lui 
Dumnezeu. 


Fraţilor! Cu nădejde să intrăm în rugăciunea comună, întrucât ea este 
binecuvântată de cuvântul făgăduinţei lui Hristos; cu iubire să intrăm în 
rugăciunea particulară, întrucât ea este sfinţită prin exemplul lui Hristos. 


În al doilea rând, rugăciunea lui Hristos din Ghetsimani trebuie să ne introducă în 
cugetări de umilinţă cu privire la chipul profund smerit al săvârşirii acesteia: 
îngenunchind, Se ruga (Luca 22, 41). A căzut cu faţa la pământ, rugându-se 
(Matei 26, 39). A căzut la pământ şi Se ruga (Marcu 14, 35). Când te gândeşti că 
acesta este Fiul lui Dumnezeu Unul-Născut, care împărăteşte din veci cu Tatăl şi 
cu Duhul Sfânt pe tronul ceresc, şi care nici acum nu a părăsit acest tron, că EL, 
îmbrăcându-se în sărăcia noastră, în neputinţă, josnicie, cade în rugăciune la 
pământ, ca prin rugăciune să ne mijlocească nouă mântuirea, iar cu smerenia 
Să mustre şi să vindece mândria noastră, atunci caută, dacă există oare, în lume, 
un loc destul de însingurat sau o poziţie în care omul să se plece pe sine în faţa 
unei astfel de micşorări dumnezeieşti? 


La o astfel de cugetare, cât de uşoare şi de dulci ar trebui să fie pentru noi plecările 
genunchilor noştri în rugăciune şi aplecările noastre la pământ, care par atât de 
grele uneori pentru neputinţa noastră şi, probabil, pentru lenea noastră? 


În al treilea rând, Ghetsimani, plin de duhul rugăciunii lui Hristos, înrourat de 
sudoarea de sânge a rugăciunii Lui divino-umane, în ajunul zilei răstignirii Lui, 
ne prezintă locul de gândire cel mai prielnic şi mai sigur pentru păcătosul 
zdrobit, pentru cel revoltat de necaz, de povară, de deznădejde, de frică, pentru 


cel luptat cu ispita. Deoarece acolo puterea tuturor ispitelor posibile este biruită 
de puterea rugăciunii lui Hristos, şi această putere biruitoare n-a trecut, dar 
rămâne şi va rămâne, pentru că lisus Hristos, ieri şi azi şi în veci, este acelaşi 
(Evrei, 13,8). 


De ce EI, intrând pe tărâmul din Ghetsimani, a început a Se întrista şi a Se 
mâhni (Matei 26, 37), a Se tulbura şi a Se mâhni (Marcu 14, 33)? Oare, de la 
preştiința ocărilor şi a suferințelor fizice din Ierusalim şi Golgota, care se 
apropiau? Dar El Însuşi aceste ocări şi suferinţe le-a răbdat nu imaginar, ci într- 
adevăr, pe durata a multor ore ale aceleiaşi nopţi şi ale zilei următoare, în faţa 
sinagogii şi în faţa lui Pilat, de la iudei şi păgâni, în Ierusalim şi pe Golgota, 
nearătând nici o frică, cu tărie biruitoare, cu linişte înaltă, când cu măreţia tăcerii, 
când cu cuvântul iubirii şi al rugăciunii pentru alţii, iar nu al întristării pentru Sine. 
Și dacă într-o singură clipă tainică a lăsat să se audă suspinul: „Dumnezeul Meu, 
Dumnezeul Meu, pentru ce M-ai părăsit?” (Matei 27,46), atunci imediat l-a 
acoperit pe acesta cu glasul triumfal: „Săvârşitu-s-a ” (loan 19,30). 


De ce anume înainte de suferinţele văzute s-au arătat necazul, durerea, frica, 
întristarea sufletului până la moarte? Ce amar, ce povară includea în sine potirul 
tainic, pentru care El se şi ruga: să treacă, arătând prin aceasta adevărată fire 
omenească asumată, căreia nu-i este străină neputinţa, deşi străină păcatului, şi pe 
care în acelaşi timp a primit-o prin voia mai înainte de veci a Tatălui Său, spunând: 
„Însă nu precum voiesc Eu, ci precum Tu voieşti” (Matei 26,39)? 


Astfel tâlcuieşte apostolul Pavel rugăciunea lui lisus Hristos din Ghetsimani, când 
scrie către evrei, că EI, în zilele trupului Său, a adus, cu strigăt şi cu lacrimi, 
cereri şi rugăciuni către Cel ce putea să-L mântuiască din moarte şi auzit a fost 
pentru evlavie (Evrei 5, 7). 


Cum a fost auzit, când n-a fost izbăvit de moartea de pe cruce? A fost auzit prin 
faptul că Lui i s-a oferit prin moartea de pe cruce şi prin înviere să ne izbăvească 
de stăpânirea păcatului şi a morţii veşnice. Şi astfel nu este adevărat oare, că în 
Ghetsimani puterea tuturor ispitelor posibile a fost biruită de rugăciunea lui 
Hristos? 


Şi de aceea, oricine ai fi tu, fratele meu neputincios şi necăjit, împreună cu 
mine, dacă eşti rănit de tristețea păcatului, dacă te ruşinezi de mâhnirea 
sufletului, cu credinţa care greu se înalţă, cu iubire care greu se lărgeşte, care 
nu este mişcată spre virtute, dacă eşti atins de frica pentru judecata lui 
Dumnezeu, dacă eşti ispitit de necazul sufletului, care se extinde, vizibil, chiar 
până la moarte, nu te lăsa supus întristării fără de nădejde, nu lăsa necazul, 
mâhnirea şi frica să te biruie complet.Adună-ţi rămăşiţele puterilor tale 
extenuate, fugi cu gândul pe tărâmul biruitor al lui lisus, şi acolo, unde Fiul 
bunăvoinţei şi al iubirii Tatălui a căzut cu fața la pământ, rugându-se, unde 
sudoarea efortului Lui în rugăciune, ca picăturile de sânge, picură pe pământ, 
unde îngerul îl întăreşte pe El în nevoinţa care depăşeşte puterea omenească, iar 
douăsprezece legiuni de alţi îngeri aşteaptă porunca pentru EI şi de la Dânsul; 
de unde diavolul fuge, vulnerabil faţă de puterea dumnezeiască cea în multe 
chipuri, a ascultării de Dumnezeu Tatăl, a iubirii de oameni, a smereniei, a 
rugăciunii, a jertfirii de sine, acolo, nu departe de Mielul lui Dumnezeu, care 
ridică păcatul lumii, cazi cu păcatele tale, cu durere, cu mâhnire, cu frică de 
fălcile deschise ale morţii şi ale iadului şi aminteşte-ţi că amarul paharului tău 
deja în mare parte este băut în marele pahar al suferințelor lui Hristos: că sub 
povara, care a venit asupra ta, deja şi-a pus mâna Sa uşurătoare Ascetul 
puternic din Ghetsimani; că Mântuitorul tău, care a săvârşit pentru tine întreaga 
ta lucrare de mântuire, aşteaptă de la tine doar părtăşie la patimile Lui (Filipeni 
3, 10), care este posibilă pentru credinţa, iubirea şi recunoştinţa ta, deşi eşti 
neputincios. Încredinţează-te, dar, acestei comuniuni şi nu înceta să te 
încredinţezi cu toată inima. 


Dacă măcar cu credinţa puţină, cu nădejde şi dragoste vei purcede la aceasta, de la 
acest exerciţiu vei primi creşterea credinţei, a nădejdii şi a dragostei, iar împreună 
cu ele — şi biruinţa asupra ispitelor, pentru că credinţa este biruinţa care a biruit 
lumea (1 loan 5, 4); pentru că nădejdea nu ruşinează (Romani 5, 5); pentru că nici 
înălțimea, vizibil inaccesibilă pentru noi, nici adâncul, care vizibil ne înghite, nici o 
altă făptură nu va putea să ne despartă pe noi de dragostea lui Dumnezeu, cea întru 
Hristos lisus, Domnul nostru (Romani 8, 39). 


Cu inima recunoscătoare faţă de Hristos Domnul să ne amintim, fraţilor, că EI 
fusese străpuns pentru păcatele noastre şi zdrobit pentru fărădelegile noastre. Că 
pedeapsa lumii noastre a fost asupra Lui. (Isaia 53, 5) Şi de aceea să ne purtăm 
cu măsură, ca să nu încălcăm pacea noastră în El şi să nu-i provocăm noi răni, 
prin fapte care rănesc conştiinţa noastră. Ci prin atenta păzire a poruncilor şi cu 
devotament faţă de har, să ne întărim în pace şi în comuniune cu Tatăl şi Fiul şi 
Sfântul Duh! 


Amin”, 


(Cuvânt la sfinţirea bisericii Domnului nostru lisus Hristos, în cinstea şi 
pomenirea rugăciunii Lui din Ghetsimani, rostit de membrul sinodului, Înalt 
Prea Sfinţitul Filaret, mitropolit al Moscovei, în ziua de 8 iulie, anul 1845, 
Moscova, Tipografia Universităţii, 1845; Adaos la Operele Sfinţilor Părinţi, 1845 
(mai departe Adaos la Operele Sfinţilor Părinţi, 1845); ediţia 1848.) 


(în: Sfântul Filaret al Moscovei - Viaţa, predici şi scrisori, Editura Egumeniţa, 
2013) 


Părintele Sofronie Saharov — Cea mai tragică noapte din istoria lumii 


“Rugăciunea lui Hristos din Grădina Ghetsimani e cea mai nobilă dintre toate 
rugăciunile prin tăria şi puterea ei de a ispăşi pentru păcatele lumii. Adusă 
Dumnezeului Veşnic, Care este Tatăl, în duhul dragostei dumnezeieşti, ea 
continuă să strălucească cu o lumină ce nu poate fi stinsă, atrăgând pe veci 
sufletele ce s-au asemănat cu Dumnezeu. 


Hristos a inclus întregul neam omenesc în această rugăciune, de la Adam cel dintâi 
până la cel din urmă om ce se va naşte din femeie. Ne lipseşte cunoaşterea 
existenţială a unei atare iubiri şi astfel, sensul este permanent ascuns pentru noi. 
Biruitoare în veşnicie, dragostea lui Hristos implică în planul pământesc o suferință 
extremă. Nimeni nu a cunoscut vreodată o asemenea suferinţă ca cea îndurată 
de Hristos. El S-a pogorât până la iad, în cel mai chinuitor iad dintre toate, în 
iadul iubirii. Acesta e un tărâm al existenţei ce poate fi sesizat numai prin 
dragoste duhovnicească — pătrunderea noastră în această taină atârnă de 
măsura iubirii ce ne-a fost dat să o cunoaştem de Sus. E vital să fi experiat, fie şi 
numai 0 dată, focul ceresc pe care Hristos l-a adus cu El; să cunoaştem cu 
întreaga noastră fiinţă ce înseamnă a fi, chiar şi numai în mică măsură, 
asemenea lui Hristos. 


“Şi-n luptă lagonie] cu moartea fiind, cu mai mare Stăruinţă Se ruga. Și 
sudoarea Lui s-a făcut ca nişte picături de sânge ce cădeau pe pământ“ (Luca 
22, 44). 


Cei ce nu cunosc o astfel de iubire şi nu au dorinţa de a o cunoaşte, să se abţină de 
la a formula opinii cu privire la Hristos. Nimeni să nu se avânte în nebunia sa să 


defaime arătarea între noi a lui Hristos, Împăratul cel Nemuritor, ca nu cumva la 
sfârşit amarnica ruşine să-l silească să strige “munţilor şi stâncilor: Cădeţi peste 
noi şi ascundeţi-ne de faţa Celui Ce şade pe tron şi de mânia Mielului” 
(Apocalipsa 6, 16). Deşi accentul nu stă pe suferinţa fizică a lui Hristos răstignit pe 
cruce, durerea trupească face ca agonia din Ghetimani să fie totală în orice privinţă. 
Cunoaştem din experiență că sufletul poate fi rănit mult mai înfricoşător decât 
trupul. Şi dacă aşa se întâmplă cu sufletul în dimensiunea lui pământească, ce va fi 
atunci cu sufletul ca duh ce aspiră spre veşnicie? 


Pentru a cunoaşte, chiar şi numai „prin oglindă, ca-n ghicitură“ (cf. | Corinteni 
13, 12), felul în care S-a chinuit Hristos Însuşi pentru a preface natura noastră 
fizică în rugăciune care să reflecte fie şi măcar în chip palid rugăciunea Sa din 
Ghetsimani în cea mai tragică noapte din istoria lumii, trebuie să acceptăm 
strâmtorarea. Adversitatea deschide inima suferinţei din întreaga lume. (...) 


Suferinţa lui Hristos e cu neputinţă de zugrăvit. În orice caz, nimeni nu o înţelege. 
Aşa cum copiii nu-şi dau seama de sacrificiile pe care părinţii şi învățătorii lor le 
fac pentru a-i creşte şi a trece asupra lor experienţa câştigată cu greu de-a lungul 
unei vieţi întregi, tot aşa îndeobşte oamenii nu L-au înţeles pe Hristos — şi chiar şi 
cei ce au făcut o excepţie de la această regulă L-au înţeles numai în parte. Astfel, 
Cuvântul lui Hristos care cheamă la o schimbare radicală a întregii noastre vieți, 
a venit ca o rană crudă. Când Hristos a văzut chinul nostru a suferit mai mult 
decât oricare dintre noi. Și a purtat această cruce în toţi anii activităţii Sale în 
lume. 


Golgota a fost numai ultimul act, punctul culminant, care a unit totul: suferinţa 
mentală a unei morţi infame, râsul sălbatic şi răzbunător al celor pe care i-a 
ofensat, suferinţa fizică a răstignirii, mâhnirea Duhului Său pentru că oamenii 
au disprețuit vestea iubirii Tatălui. A fost osândit din toate părţile: de către 
Imperiul Roman în zelul acestuia pentru legalitate şi ordine; de Biserica 
Vechiului Testament întemeiată pe Legea lui Moise, primită pe Muntele Sinai; 
de mulțimea care primise atât de mult bine din mâinile sale. Ucenicii s-au risipit, 
Hristos a fost lăsat singur, condamnat şi pe cale de a pogori la cei ce şedeau în 
întunericul iadului. (...) 


Atunci când, după cum spuneam, i se dă chiar şi numai o umbră de asemănare cu 
rugăciunea din Ghetsimani, omul transcende marginile propriei sale individualități 
şi intră într-o nouă formă de existenţă, existenţa personală intru asemănarea lui 
Hristos. Participând la suferințele iubirii Sale dumnezeieşti, şi noi putem experia în 
duhul ceva din moartea şi puterea învierii Lui. 


A e morţii Lui (adică în als 
ua clurie pentru lume : SI mistuitoare da na atlase: Aia = 
i” (Romani 6, 5). 


Când ni s-a dat de Sus să intrăm în această nouă sferă a existenţei, ajungem la 
“sfârşitul veacurilor” (I Corinteni 10, 11) şi trecem în lumina Veşniciei Divine. 


(din: Arhimandritul Sofronie, “Rugăciunea, experienţa vieţii veşnice“, editura 
Deisis, Sibiu, 1998) 


O întâmplare din viaţa Sfântului Teodor cel sfinţit sau cum se aplică practic 
taina spălării picioarelor? 


Astăzi, 16 mai, se pomeneşte Cuviosul Teodor cel sfințit, ucenicul Sfântului 
Pahomie cel mare, despre care am scris ieri aici. Din viaţa sa mi-a atras atenţia un 
episod tulburător, o dovadă de dragoste frățească şi a modului în care lucrează 
Duhul Sfânt prin persoana unui adevărat îndrumător duhovnicesc: 

*.... Un alt frate după duh, leneş la viaţă, fiind sfătuit şi învăţat adeseori de 
Cuviosul Pahomie, voia să fugă din mănăstire. Fericitul Teodor, înțelegând aceea, 
s-a prefăcut că are mâhnire asupra părintelui şi ca şi cum ar voi şi el să fugă, a zis 
către fratele acela: “Ştii, frate, că cuvintele acestui stareț sunt aspre şi mai presus 
de măsură şi nu ştiu de voi putea să rabd mai mult aici”. 


Fratele acela, auzind de la Teodor nişte cuvinte ca acestea, s-a bucurat şi i-a zis: 
“Oare şi tu pătimeşti rău de la dânsul ca mine?” 


Grăit-a Teodor: “Pătimesc rău, dar, de vrei să fim împreună, să ne mângâiem 
unul pe altul, până ce îl vom ispiti încă odată şi, dacă de acum se va arăta bun 
spre noi, vom sta aici; iar dacă va fi tot rău şi mânios asupra noastră, apoi vom 
ieşi împreună din mănăstire”. 


Ascultând fratele acela pe Teodor, n-a plecat din mănăstire, așteptând până ce vor 
ieşi amândoi împreună. Deci, Teodor s-a dus şi a vestit aceasta deosebit 
Cuviosului Pahomie şi a lăudat stareţul înțelegerea lui Teodor. Apoi, chemându-i 
pe amândoi, părintele şi-a plecat spre dânşii capul şi a zis: “lertaţi-mă, fraţilor, că 
v-am greşit, dar şi voi sunteţi datori ca nişte fii adevăraţi, să răbdaţi şi să suferiţi 


neputinţa părintelui vostru”. Astfel, umilindu-se fratele acela, s-a lăsat de scopul 
lui cel nefolositor şi de atunci s-a îndreptat”. 


De ce mi se pare pilduitor acest episod? Păi, să ne gândim... 


Un frate se afla în neputinţă. Sarcinile şi cuvântul învățătorului său îi se par aspre, 
mult peste puterile sale. În jurul său el vede alţi ucenici care nu au o problemă cu 
asta, şi chiar care se pare că se înălța la exigenţele părintelui. Ne dăm seama că 
acest frate se apropie, încet, încet, de descurajare, poate chiar de deznădejde. 
Gânduri încep ai trece prin minte: eu nu sunt în stare, nu pot face faţă, nu sunt făcut 
pentru această viaţă (de călugăr)... 


Poate că începe să lucreze în el şi o justificare: la urma urmei, nu sunt eu de vină, 
părintele acesta este prea aspru, lucrează cu favoritisme, pe unii îi ocăreşte iar pe 
alții îi ţine aproape de el...nu este corect, sunt nedreptăţit... Sună oare aceste 
cunscut nouă? Poate că, măcar puţin, da... 


Cum se poartă fratele său? Vine la el să îi spună cumva: nu dai destul de la tine. Tu 
eşti de vină, pentru că nu te osteneşti, leneşule. Aici nu am venit să lenevim, noi 
suntem elita elitei, eşti obligat să menţii standardul, să te afirmi, că nu vine nimeni 
să se ostenească în locul tău. Tu, cu mâna ta, ţi-ai făcut-o. 


Nu, nu a făcut fratele ăsta...pentru că a avut dragoste în inima sa, şi nu a fost 
chimval răsunător. A avut har, şi a venit lângă fratele său, punându-se în locul lui, 
luând asupra lui sarcina şi greutatea aceluia, aflat în dificultate. I-a arătat că nu este 
singur în greutatea sa, şi că nu se afla cu el dintr-un gest de bunăvoință arogantă, ca 
de la mai mare la mai mic şi slab, ci de pe poziţii de egalitate. 


Iar Sfântul Părinte cum a reacționat? L-a repezit oare pe fratele Teodor, spunându-i 
că nu e treaba lui cum anume îşi “evaluează elevii"? L-a pus la punct, doct, 
spunând că tu eşti milos, însă acela este leneş şi nu merită efortul? Nu! Ci l-a 
lăudat pe Teodor şi... el, sfântul şi marele Pahomie “şi-a plecat spre dânşii capul” 
şi le-a cerut iertare ucenicilor săi! Dragostea Duhului Sfânt a alungat băţoşismul 
arogant, a alungat descurajarea, “carierismul monahal” şi a câştigat încă un suflet 
pentru Dumnezeu... Această pildă extraordinară, curat evanghelică, mi-a amintit şi 
de acest cuvânt al Părintelui Savatie: 


“Evanghelia trebuie să intre în viaţa creştinilor, ea nu este doar un florilegiu de 
metafore şi proverbe frumoase. Și în zilele noastre există astfel de preoți 
evanghelici; un contemporan de-al nostru din Grecia, părintele Epifanie, aplică 


pilda spălării picioarelor la propriu. Pentru că a fost un părinte cărturar şi cu multă 
deschidere, veneau la el mulți studenţi, care mărturiseau păcate caracteristice 
acestei vârste. Dar stareţul nu le dădea mătănii, ci îi lua în chiliuţa sa, punea un 
lighean cu apă şi le spăla picioarele, în tăcere. Acesta era “canonul” pe care îl 
dădea părintele Epifanie pentru păcate grele. Unii dintre aceşti tineri mărturiseau 
pe urmă că, chiar şi când îi trăgeau prietenii la distracţii, se fereau, pentru că le era 
ruşine ca bătrânul să le spele iarăşi picioarele. 


Dacă toţi preoţii ar fi păstrat acest principiu elementar lăsat de Hristos, niciodată n- 
ar fi fost nevoie de reforma lui Martin Luther şi n-ar fi existat nici şcolile de 
“ateism ştiinţific”. Noi însă nu trebuie să cădem în excesele de acest tip, ci să 
căutăm o ieşire, fără să anulăm preoţia, căci Hristos ne-a lăsat şi libertatea, dar şi 
preoţia. Pentru aceasta trebuie să deosebim autoritatea de dictatură. Autoritatea şi 
puterea i-au fost date preotului (mă refer şi la mai marii preoţilor, arhierei), pentru 
a condamna răul şi pentru a instaura binele. Atunci când această putere, dată de 
Hristos, este folosită abuziv şi în alte scopuri, ea devine dictatură. Trădând 
principiile lui Hristos, noi Îl trădăm pe Hristos. Cum este posibilă porunca şi 
supunerea, fără a degenera în dictatură? Dragostea face totul posibil. “Lege nouă 
dau vouă, iubiţi-vă unii pe alții” (oan 13, 34)”. 


Părintele Teofil Părăian - Tâlcuire la Joia premergătoare pătimirilor 
Domnului 


Părintele Teofil Părăian 
(1929 — 2009) 


După evenimentele pe care le-am pomenit în primele trei zile din Săptămâna 
Sfintelor Pătimiri, am ajuns să ne gândim şi la cele petrecute şi în Joia 
premergătoare pătimirilor Domnului, şi ne-am bucurat de toate cele ce au rânduit 
Părinţii cei duhovniceşti să fie pomenite în Biserică şi de către toţi credincioşii. 
Ne-am oprit cu bucuria de a înţelege măreţia Domnului Hristos, Cel ce Dumnezeu 
fiind, a spălat picioarele ucenicilor Săi. Ne-am minunat de Dumnezeu Cel ce spală 
picioarele omului şi care a rânduit ca şi noi să facem la fel. 


Pentru că a zis apoi: "Voi mă numiţi pe Mine Învățătorul şi Domnul şi bine ziceţi 
căci sunt. Deci dacă Eu Domnul şi Învățătorul v-am Spălat vouă picioarele 
voastre, şi voi sunteţi datori să vă spălaţi picioarele unii altora, pildă v-am dat 
vouă ca şi voi să faceţi la fel” (loan 13, 14). Este o poruncă a Mântuitorului ca 
Să fim unii faţă de alţii cinstitori, de a ne smeri unii în faţa altora, de a fi 
curăţitori ai fraţilor noştri. Pentru că duhovwniceşte asta înseamnă şi la asta 
suntem chemaţi de către Domnul Hristos. 


Am pomenit apoi Cina cea de taină, ultima cină pe care a avut-o Domnul Hristos 
împreună cu ucenicii săi înainte de Sfintele Sale Pătimiri, când a rânduit ca cele ce 
le-a făcut EI atunci, acolo, să se facă în continuare spre pomenirea Lui, căci luând 
pâine în sfintele, preacuratele şi fără prihană mâinile sale a sfințit, a binecuvântat, a 
frânt şi a dat ucenicilor săi, zicând: "Luaţi, mâncaţi, acesta este trupul Meu care 
se frânge pentru voi spre iertarea păcatelor. Asemenea şi paharul după cină 
zicând: Beţi dintru acesta toţi, acesta este sângele Meu al legii celei noi care 
pentru voi şi pentru mulţi se varsă spre iertarea păcatelor” (Matei 26, 26-27). 


În Sfânta Evanghelie de la Luca şi în Epistola 1 către Corinteni a Sfântului Apostol 
Pavel se afirmă că Domnul Hristos după ce a spus aceste cuvinte a rânduit: 
"Aceasta Să faceţi întru pomenirea Mea" (Luca 22, 19; 1 Cor. 11, 25), şi aceasta o 
facem şi noi la fiecare Sfântă Liturghie, când ne aducem aminte de această poruncă 
mântuitoare şi de toate cele ce s-au făcut pentru noi: de cruce, de groapă, de 
învierea cea de a treia zi, de suirea la cer şi de şederea de-a dreapta Tatălui, şi de 
cea de-a doua slăvită iarăşi venire, aducem cinstitele daruri şi le oferim 
Mântuitorului, şi le oferim lui Dumnezeu în general, zicând: "Ale Tale dintru ale 
Tale, Ţie aducem de toate şi pentru toate”. 


Acestea le facem la fiecare Sfântă Liturghie, dar le pomenim în chip deosebit în 
Joia cea Mare, când pomenim Cina cea de taină în pomenirea cea de peste an. Am 
făcut şi aceasta în Joia cea Mare. 


Noi pomenim şi am pomenit în Joia cea Mare şi rugăciunea din grădina 
Ghetsimani. când Domnul Hristos L-a rugat pe Tatăl ceresc să treacă paharul 
suferințelor de la El dacă este cu putinţă şi a precizat că vrea să împlinească voia 
Părintelui ceresc, pentru că a zis: "Nu voia Mea, ci voia Ta să se împlinească” 
(Matei 26, 39). 


Este rugăciunea de care pomenesc sfinţii evanghelişti şi pe care o pomenim şi noi 
în Joia cea Mare, şi la care e bine să ne gândim şi noi, şi ne gândim de fapt, şi când 
putem să ne oprim la acest eveniment minunat şi pentru noi dătător de orientare, în 
sensul că şi rugăciunea noastră trebuie să fie o rugăciune cât mai adâncă, o 
rugăciune totală. 


Mai pomenim şi prinderea Mântuitorului nostru lisus Hristos, arestarea lui în 
grădina Ghetsimani, când luda l-a sărutat şi i-a zis” "Bucură-te, Învăţătorule” 
(Matei 26, 49), şi când cei care au venit împreună cu el l-au prins pe Domnul 
Hristos şi l-au dus la judecata lor, şi l-au dus să-l chinuiască. 


În faţa Sfântului Potir cu dumnezeieştile, sfintele, preacuratele, nemuritoarele, 
cereştile şi de viaţă făcătoarele Taine ale lui Hristos, noi spunem Mântuitorului: 
"Nu-ţi voi da sărutare ca Iuda, nu voi spune Taina Ta vrăjmaşilor Tăi; ci, ca 
tâlharul mărturisindu-mă, strig Ţie: Pomeneşte-mă, Doamne, întru împărăţia Ta”. 


Părintele Ioanichie Bălan — Predică la Sfânta şi marea Joi (Cina cea de taină) 


„Luaţi, mâncaţi, acesta este Trupul Meu... Beţi dintru acesta toţi, acesta este 
Sângele Meu, al Legii celei noi.. ” (Matei 26, 26-28) 


lubiţii mei fraţi, mare este sfânta zi de astăzi. Că mai înainte de patima Sa cea de 
bună voie, prea Bunul nostru Mântuitor a voit să cineze pentru ultima dată 
împreună cu ucenicii Săi. Dar Cina aceasta nu este o simplă masă cu mâncare, cu 
pâine şi vin. 

Cina 
cea de Taină este ultimul popas duhovnicesc al lui lisus, este un prilej de 
reculegere pentru ucenici; este un loc tainic de întâlnire, de vorbire şi de despărțire 
a lui Hristos de ucenicii Săi, cărora le da ultimele sfaturi şi porunci. 


Aici nu mai sunt mulţimi de oameni, nu mai sunt farisei, nici cărturari iscoditori, 
nici bolnavi, nici minuni de vindecare. Ci singur Hristos, Mântuitorul lumii, 
înconjurat de cei doisprezece ucenici, stă în cămara de taină, unde spală picioarele 
cele obosite de drum ale apostolilor, apoi se roagă, mulţumeşte Tatălui, 
binecuvântează pâinea şi vinul şi le împarte, ca pe o Împărtăşanie, celor ce sunt de 
față. Lipseşte de aici însăşi Maica Domnului, căci Cina are un caracter Strict 
euharistic, iar foişorul închipuieşte altarul Bisericii, unde se jertfeşte tainic lisus 
Hristos de către preoţi şi episcopi. 


Numai luda trădătorul şi vânzătorul este primit la Cina Domnului, din următoarele 
pricini: 
> mai întâi ca nu cumva să se deznădăjduiască de a sa mântuire, dacă nu ar fi 
fost primit la Cină. 


> Apoi, ca să nu-i silească libertatea, care este cel mai mare dar firesc al 
omului, căci fiecare este liber să creadă şi să vină la Hristos sau să se 
lepede şi să fugă de Hristos. 

> Iuda a fost primit la Cină, deşi a făcut cel mai mare păcat posibil, ca prin 
aceasta să ne arate Dumnezeu că primeşte la pocăință pe cel mai mare 
păcătos, de se va căi de păcatele sale. 

> Iuda a fost primit la Cină, deşi purta la sine arginții vânzării, ca să 
primească şi el spălarea picioarelor, ca să guste din Trupul şi Sângele 
Domnului, şi prin aceasta să scape de satana, care îl chinuia. 


Dacă luda s-ar fi căit de greşeala sa şi ar fi aruncat banii diavolului, atunci spălarea 
picioarelor, ca o spovedanie, l-ar fi curăţit, iar Pâinea şi Vinul ce 1 s-au dat, ca o 
Împărtăşanie, l-ar fi sfinţit. Dar pentru că nici de trădare nu s-a lăsat, nici pe arginţi 
nu i-a lepădat, spălarea şi Cina nu i-au folosit nimic. Căci în clipa când a întins 
mâna în blid cu Hristos şi a gustat cu nevrednicie din Pâinea Domnului, a şi intrat 
satana în el şi a fugit afară. 


> Un alt motiv pentru care luda a fost primit la Cină a fost acela ca să fie 
arătat înaintea tuturor că el este vânzătorul. 

>» Şi, în Sfârşit, a fost primit ca un semn de taină, că întotdeauna între slujitorii 
lui Hristos vor fi şi trădători, vor fi şi vânzători, vor fi şi eretici, vor fi şi 
ucigaşi, vor fi şi apostaţi, vor fi şi iubitori de argint care vor sfâşia cămaşa 
lui Hristos şi vor încerca, fără de toiag, să păstorească oile Domnului 
numai pentru bani. 


lubiţii mei fraţi, două lucruri importante deosebim la Cina cea de Taină: 


Y mai întâi spălarea picioarelor ucenicilor şi 
Y apoi întemeierea Tainei Sfintei Impărtăşanii, numită şi Sfânta Euharistie. 


Deci, săvârşind lisus Hristos propovăduirea Sfintei Evanghelii, mai înainte cu o zi 
de patima Sa şi de Paştele evreiesc, a rânduit să mănânce Paştele după obiceiul 
Legii Vechi, într-o casă din Ierusalim. 


Acolo, mergând din vreme ucenicii, au gătit Paştele şi venind Domnul, au mâncat 
împreună pascha Legii Vechi, după porunca dată de Moise. Adică au mâncat 
pâinea nedospită numită azima şi miel fript, stând cu toţii în picioare, încinşi cu 
brâu, încălțaţi şi cu toiegele în mână, gata de drum. 


Acesta era Paştele evreiesc, pe care lisus Hristos l-a respectat şi de data aceasta, ca 
să se arate până la moarte ascultător şi necălcător de lege (După Sinaxarul din Joia 
Mare). 


„lar când S-a făcut seară, lisus a şezut la masă cu cei doisprezece ucenici” 
(Matei 26, 20) şi a mâncat Paştele Legii Noi. Aşadar, în această mare zi, două 
legi a îndeplinit lisus şi de două ori a prăznuit, 


Y Mai întâi a mâncat Paştele lui Moise, care era chipul lui Hristos, ca să Se 
arate păzitor al Legii Vechi. 

Y Apoi a mâncat Paştele nostru creştinesc, ca să Se arate întemeietor al Legii 
Noi. 


Două Testamente astăzi a unit: cel Vechi, care acum s-a sfârşit, cu cel Nou, care 
abia a început. 


Două Liturghii a săvârşit: liturghia Paştelui evreiesc, care nu avea caracter de 
taină, nici putere sfinţitoare, şi Liturghia Paştelui creştinesc, care prin Taina 
Sfintei Împărtăşanii are putere să sfinţească şi să mântuiască pe toţi cei care 
cred. Și din două pâini a mâncat în această zi Hristos; din pâinea Legii Vechi, 
care era azima uscată, lipsită de fermentul dătător de mântuire al Duhului Sfânt, 
şi apoi din pâinea cea dospită, proaspătă şi caldă a Legii celei Noi, care este 
Trupul tainic al lui lisus Hristos, adică Sfânta Împărtăşanie, prin care dobândim 
iertare de păcate şi viaţa nemuritoare. 


Dar pentru ce masa aceasta din foişor se cheamă „Cină” şi pentru ce se cheamă 
„de taină”? 


4 Se cheamă „Cină” pentru că s-a săvârşit seara, după asfinţit, adică spre 
asfinţitul veacurilor şi la sfârşitul vieții pământeşti a lui Hristos. 

X. Și se cheamă „de taină” pentru că Cina are un caracter liturgic de Taină, 
de Jertfă, de prefacere euharistică a pâinii şi vinului în Trupul şi Sângele 
lui Hristos. 

+ Cina se mai cheamă masa de taină, căci aceasta este ultima masă la care a 
mâncat Domnul cu ucenicii Săi, mai înainte de moarte şi pentru că a avut 
loc noaptea târziu, când tot Ierusalimul şi inimile tuturor erau pline de 
multe taine. 

4 Mai poartă acest nume şi pentru faptul că Cina a durat mult mai mult decât 
o masă obişnuită, în care timp lisus Și-a împărtăşit ucenicii cu Sfânta 


Impărtăşanie, mai înainte de despărţire, ca să poată rezista marilor ispite ce 
le stăteau înainte. 


De aceea, la sfârşitul mesei, lisus Hristos S-a rugat pentru ei cu cea mai înaltă 
rugăciune şi a rostit cele mai frumoase şi mişcătoare cuvinte de învăţătură şi 
mângâiere pentru ucenici. 


Dacă citim cu atenție Sfânta Evanghelie de astăzi, înţelegem că îndată ce ucenicii 
s-au aşezat la masă, mai înainte de a gusta din pâine şi din vin, „Iisus S-a sculat de 
la cină, S-a dezbrăcat de haine şi, luând un ştergar, S-a încins cu el. După aceea 
a turnat apa în vasul de spălat şi a început să spele picioarele ucenicilor şi să le 
şteargă cu ştergarul cu care era încins” (loan 13, 4-5). 


Mare este taina acestei dumnezeieşti spălări şi necuprins este adâncul smereniei 
lui Hristos. În noaptea aceasta târzie, când arhiereii mândri se sfătuiau cum să- 
L prindă şi să-L omoare pe lisus, când tot Ierusalimul tulburat era în aşteptare, 
acolo sus, în foişorul de taină, era linişte şi tăcere multă. Acolo vedem pe lisus 
cum Se dezbracă de haine, cum Se pleacă până la pământ, cum spală cu apă 
picioarele cele lovite cu pietre ale ucenicilor Săi, cum le sărută cu dragoste şi 
şterge cu ştergarul picioarele Apostolilor Săi, ale acelora care vor duce vestea 
Evangheliei până la marginile lumii. 


Mare este adâncul smereniei lui Hristos. Că primul care şi-a întins picioarele şi a 
fost spălat de Domnul, a fost luda vânzătorul. Spălându-i picioarele, lisus îl 
cheamă înapoi, îi arătă dragoste, îi dă nădejde, îi întinde mâna, îi spală păcatul, 
numai să-l mărturisească, numai să-l părăsească. Dar luda nu se căieşte, Iuda nu se 
pocăieşte, luda nu aruncă arginţii, luda nu-şi spune păcatul, luda nu se smereşte, 
Iuda nu se foloseşte. 


Pentru care pricină luda nu se mântuieşte? Deoarece picioarele îi sunt în mâna 
Domnului, iar inima în mâna diavolului. Hristos îi curăţă picioarele, iar satana 
îi spurcă inima. Pentru aceea luda nu se poate mântui, că picioarele sale îndată 
şi le arată, iar păcatele inimii şi le tăinuieşte. Cu picioarele stă în apă, iar cu 
mâinile ține argintul vânzării. Mare este dragostea Mântuitorului nostru Hristos. 
Că EI şterge picioarele trădătorului, iar acela nu se căieşte, nici se smereşte. lisus, 
sărutându-i picioarele îl primeşte înapoi, iar luda, sărutându-l pe obraz, îl vinde la 
arhierei. 


Singurul care s-a împotrivit spălării a fost Petru cel fierbinte râvnitor. Dar Domnul 
i-a Zis: „Dacă nu te voi spăla, nu ai parte de Mine” (loan 13, 8). Atunci plecându- 


se Petru, L-a lăsat, ca să aibă parte cu Hristos. Că taina aceea a spălării închipuia 
Taina Spovedaniei, fără de care nimeni nu se poate mântui, nici petrece cu 
Hristos. Fără spălarea păcatelor prin spovedanie, nimeni nu se poate nici 
împărtăşi; că iată, lisus stând la masă, mai înainte de a frânge pâine, şi a le da 
să mănânce, să se împărtăşească, îi spală cu apă, îi pregăteşte prin smerenie şi 
prin spovedanie şi abia la urmă îi împărtăşeşte. 


„lar pe când mâncau ei” — spune Sfânta Evanghelie — „Iisus, luând pâine şi 
binecuvântând, a frânt şi, dând ucenicilor, a zis: Luaţi, mâncaţi, acesta este 
Trupul Meu. Şi luând paharul şi mulțumind, le-a dat, zicând: Beţi dintru acesta 
toţi, că acesta este Sângele Meu, al Legii celei noi, care pentru mulţi se varsă 
spre iertarea păcatelor” (Matei 26, 26-28). 


În clipa aceasta s-a săvârşit cea mai mare minune euharistică, mistică. Că odată 
cu rugăciunea şi binecuvântarea Domnului, lisus preface pâinea şi vinul în 
însuşi Trupul şi Sângele Său. În clipa aceasta, lisus Hristos întemeiază Taina 
Sfintei Împărtăşanii şi săvârşeşte prima Liturghie creştină înaintea ucenicilor 
Săi. 


Aşadar, 


Iar prin porunca Mântuitorului: „Aceasta 
faceţi spre pomenirea Mea” (Luca 22, 19), Apostolii capătă putere divină să 
binecuvânteze şi ei pâinea şi vinul şi să le prefacă în Preacuratele şi 
Mântuitoarele Taine. 


lată deci originea şi importanţa Sfintei Liturghii. Ea a început din acel mic foişor şi 
prin Sfinţii Apostoli a ajuns să se săvârşească astăzi până la marginile lumii. 


Iar valoarea ei constă în sfinţirea dumnezeieştilor Taine, care se prefac cu 
puterea Duhului Sfânt şi binecuvântarea preotului, dar numai în cadrul Sfintei 
Liturghii. 


Y Astfel, foişorul acela din Ierusalim este înlocuit cu Biserica creştină, Cina 
cea de taină este repetată zilnic, ori de câte ori se face Sfânta Liturghie. 

Y Masa la care a mâncat Domnul cu ucenicii Săi este acum Sfântul Prestol, 

“ blidul şi paharul din care au gustat Hristos şi Sfinţii Apostoli, sunt astăzi 
Sfântul Potir şi Sfântul Disc din care cu toții gustăm Sfânta Împărtășanie. 


Y Spălarea picioarelor este înlocuită cu Taina Sfintei Spovedanii care poate 
spăla toate păcatele. 

Y Apa este darul Sfântului Duh, 

Y. prosopul este milostivirea lui Dumnezeu care şterge păcatele noastre, 

Y iar Mântuitorul, care spală pe ucenici şi sfințeşte pâinea şi vinul, este 
reprezentat de preotul Bisericii care trebuie să se plece cu dragoste la 
picioarele fiecărui credincios, să-l spele prin spovedanie, să-l şteargă prin 
canon şi să-l unească cu Hristos prin Sfânta Împărtăşanie, după vrednicie. 


lată deci mila Domnului, iată chemarea preotului, iată sfinţenia Bisericii, iată 
nădejdea mântuirii noastre. 


Dar pentru ce a fost nevoie ca lisus Hristos să sfinţească pâinea şi vinul şi apoi 
Să-şi împărtăşească ucenicii mai înainte de patima Sa şi de moarte? Pentru că 
Trupul Domnului „care Se frânge” şi Sângele Lui „care pentru mulţi se varsă” se 
aduc, se sfinţesc şi se împart credincioşilor „spre iertarea păcatelor” (Matei 26, 28). 


Toate cele şapte Sfinte Taine au putere să ierte păcatele, dar niciuna nu poate ierta 
în chip desăvârşit pe om, precum Spovedania şi Sfânta Impărtăşanie. Fără de 
aceste Taine nimeni nu se poate mântui, nici vedea pe Hristos. 


Deci Bunul nostru Mântuitor a voit să împărtăşească pe Sfinţii Apostoli mai înainte 
de patima şi moartea Sa, pe de o parte, 


Y ca să ierte păcatele ucenicilor Săi, câte ca nişte oameni au greşit şi ei până 
în ceasul Cinei; iar pe de altă parte, 
ca Să-i întărească pentru marile ispite şi prigoane care îi aşteptau, ca să-i 
pregătească spre a duce în lume vestea Sfintei Evanghelii, 
ca să le dea mai multă putere asupra satanei, 
ca să le întărească credința, unitatea şi răbdarea şi, în sfârşit, 
ca să-i pregătească pentru înfricoşatul ceas al morţii. 


Iată cât este de mare puterea mântuitoare a Sfintei Împărtăşanii! Ea vindecă bolile, 
izgoneşte diavolii, iartă păcatele, uşurează ispitele vieţii, întăreşte pe om în 
necazuri, sfinţeşte pe credincioşi, păstrează pe Hristos permanent prezent între 
oameni şi ajută sufletul în ceasul morţii. 


Pentru ce, dar, luda vânzătorul nu a fost iertat de păcatul trădării, căci la Sfânta 
Cină a fost şi el? Pentru că luda s-a împărtăşit cu nevrednicie. Pentru că luda nu 
mai iubea pe Hristos, pentru că el nu mai credea că lisus este Fiul lui Dumnezeu, 


pentru că el nu voia să arunce de la sine cei treizeci de arginţi. Cu o mână ducea la 
gură paharul cu Sângele Domnului, iar cu cealaltă ţinea punga cu bani. Cu dreapta 
întingea în blid, alături de Hristos, iar cu cealaltă pipăia arginţii. În gură avea 
Trupul Domnului, iar în inimă avea pe diavolul. lată pentru ce Iuda nu s-a folosit 
de Sfânta Împărtăşanie. 


Ba încă, mai mult, cu grea pedeapsă s-a şi pedepsit. Că după ce Domnul împarte la 
toţi Trupul şi Sângele Său, văzând necredinţa şi împietrirea lui luda vânzătorul, S-a 
tulburat cu duhul, a plâns cu lacrimi şi a zis: „Adevărat, adevărat zic vouă că unul 
dintre voi Mă va vinde” (loan 13, 21). El voia să se despartă cu dragoste de 
ucenici; El voia să moară în pace cu toţi. El nu voia să fie vândut pe bani, ca un 
rob; El voia să moară în dar, pentru toţi. El voia să moară liber, pe altarul 
dragostei, cu demnitate de Om care îşi face datoria. lisus nu voia să fie vândut de 
un ucenic. lată pentru ce S-a tulburat cu duhul Iisus şi a lăcrimat la Cină. Plângea 
pentru răutatea vânzătorului, plângea pentru pierzarea sa. 


lar când loan, ucenicul cel iubit, îl întreabă pe lisus: „Doamne, cine este?”. 
Domnul îi răspunde: „Acela este, căruia Eu, întingând bucăţica de pâine, i-o voi 
da. Și întingând bucăţica, a luat-o şi a dat-o lui luda, fiul lui Simon 
IScarioteanul. Şi după îmbucătură a intrat satana în el. lar lisus i-a zis: Ceea ce 
faci, fă mai curând” (loan 13, 25-27). „Deci după ce a luat acela bucăţica de 
pâine, a ieşit numaidecât. Şi era noapte” (loan 13, 30). 


Ce lucru înfricoşat s-a petrecut la Cină! Ce grozavă a fost căderea lui luda! A 
primit cu nevrednicie Trupul Domnului şi a intrat în el satana. A gustat cu 
necredinţă din Izvorul vieţii şi iată, a murit. A avut cu el Lumina, dar iată-l aruncat 
în întuneric. lată-l rătăcind singur în miezul nopţii pe ulițele Ierusalimului, departe 
de Hristos, departe de Lumină, departe de Viaţă, lipsit pentru totdeauna de bunul 
său învăţător, lipsit de nădejdea mântuirii. 


lubiţii mei fraţi, în seara aceasta lisus stă la masă cu ucenicii Săi. lată-L pe Domnul 
între prietenii Săi. În mijloc masa întinsă, pâine şi vin. Apostolii stau la cină. lisus 
Se dezbracă, le spală picioarele, începând cu luda şi terminând cu Petru. Apoi se 
aşează, binecuvântează pâinea şi vinul, le preface în Sfânta Împărtăşanie şi le 
împarte ucenicilor spre iertarea păcatelor. Toţi primesc cu credinţă, toţi gustă, toți 
se sfinţesc. Numai luda se osândeşte, se stăpâneşte de diavolul, se scoate afară. 


Iubite frate! Te gândeşti tu în ceasul acesta la lisus? Vrei tu să Stai cu EI la 
Cină? lată, Domnul se pleacă să-ţi spele picioarele. Domnul iubeşte sufletul tău. 
Domnul vrea să te mântuiască. Domnul vrea să Se împace cu tine înainte de 


patima şi moartea Sa. Vrei deci şi tu să te împaci cu lisus? Dacă vrei, primeşte 
pe Domnul să-ţi spele picioarele, primeşte preotul să-ţi spele păcatele. 
Spovedeşte-te cu mare căinţă, dar nu aşa ca luda vânzătorul. Nu-ţi goli cu 
neruşinare picioarele tale, ci goleşte-ţi cu smerenie păcatele inimii tale. Nu sta 
cu picioarele în biserică sub epitrahil şi cu vrăjmaşul în suflet. Mai înainte de a 
veni la Spovedanie, aruncă pe diavolul din inima ta, aruncă lucrul furat din casa 
ta, aruncă tutunul din gura ta, leapădă înjurăturile de pe buzele tale, leapădă 
ura şi tot păcatul, iar după Spovedanie, nu mai intra în prăvălia satanei, adică în 
cârciumi, nici în casa desfrânării, nici în locul unde este hulit Dumnezeu. Căci 
altfel, rămâi nespălat ca luda şi mori în păcatele tale. 


Nu cumva refuzi pe Domnul să-ți spele picioarele? Nu cumva zici că nu eşti 
vrednic să te spovedeşti, pentru că iarăşi cazi în aceleaşi păcate? Dacă faci aşa, vei 
fi mustrat ca Petru şi nu vei avea parte cu Hristos în veac. 


Nu cumva din lene şi din oarecare judecată mincinoasă amâni spovedania cu anii? 
Sau te spovedeşti numai la Paşti? Dacă mai continui acest lucru, eşti în primejdie 
să mori nespovedit. 


La fel şi când trebuie să te împărtăşeşti, nu cumva urmezi lui luda vânzătorul? Nu 
cumva te apropii cu necredinţă, cu îndoială şi cu mândrie? Nu te cerţi cu preotul 
să-ţi dea Sfânta Împărtăşanie fiind nevrednic şi oprit de sfintele canoane? Sau 
poate ai încercat să te duci la alt preot ca să te dezlege? Sau poate te-ai împărtăşit 
nespovedit curat şi fiind încă oprit? Dacă ai făcut cumva aceasta, eşti asemenea lui 
Iuda. Că acela, împărtăşindu-se cu nevrednicie, a intrat satana în el. 


Teme-te, frate, de focul dumnezeirii. Nu te face vinovat de Trupul şi Sângele 
Domnului. Că acest foc, ori te curăţă de păcate, ori te umple de osândă. Sau poate 
ceri să te împărtăşeşti fără a rupe legătura cu păcatul? Poate vrei să iei Sfintele 
Taine şi apoi iarăşi să cazi în desfrânare, iarăşi să te îmbeţi, iarăşi să furi, iarăşi să 
te judeci, să te cerţi şi să ucizi? Dacă încerci una ca aceasta nu eşti departe de Iuda. 


Dar se întâmplă şi altfel. Poate ai voie să te împărtăşeşti şi tu neglijezi, poate nu te 
apropii de Sfintele Taine cu anii, din pricină că te socoteşti cu totul nevrednic. Sau 
poate zici că nu ai nevoie de Sfintele Taine decât la moarte. Şi aceasta este un mare 
păcat. Că dacă Apostolii au avut nevoie de Sfânta Spălare şi Împărtăşanie, mai 
înainte de ispite, de prigoane şi de moarte, cu cât mai mult tu. 


Deci ori de câte ori eşti bolnav, în primejdii, în posturi şi ai voie, apropie-te de 
Hristos. Insă pregăteşte-te, vino cu frică. Părăseşte păcatul. Iartă pe semenul tău 


din inimă. lată, lisus iartă pe luda, iar tu nu ierţi pe fratele tău? Deci împacă-te 
şi vino la Biserică. De vei face aşa, casa ta va deveni un foişor sfânt, iar Domnul 
cu toţi Sfinţii vor veni să cineze cu tine, să te bucure, să te hrănească şi să te 
mântuiască în vecii vecilor. 


Amin. 


Pr. Prof. Dr. Ene Branişte - Scoaterea Sfintei Cruci din faţa Sfintei Mese din 

În Sfântul Altar, în partea de răsărit a Sfintei Mese, se află şi Crucea Răstignirii, o 
cruce mare, lucrată din lemn, pe care este pictată Răstignirea Mântuitorului lisus 
Hristos, având pictaţi la capetele braţelor pe sfinţii evangheliști. Ea se află pe un 
postament şi se găseşte lângă Sfânta Masă, alături de candela care trebuie să fie 


permanent aprinsă. 


Această Cruce se scoate din Sfântul Altar de către preot numai la Denia din Joia 
mare (Utrenia Vinerii Patimilor), după citirea Evangheliei a V-a a Sfintelor Paumi, 
la antifonul al XV-lea. Se scoate din Sfântul Altar pe uşa dinspre miazănoapte, 
fiind purtată pe umeri de preot, închipuindu-L pe Mântuitorul, care Și-a dus 
Crucea. Se așază în mijlocul Bisericii, cântându-se troparul Răstignirii: Astăzi s-a 


spânzurat pe lemn... 


Sfânta Cruce rămâne în mijlocul Bisericii până a doua zi la Vecernie, când se 
scoate Sfântul Epitaf. 


Scoaterea Sfintei Cruci este un moment solemn, de adâncă durere şi tristeţe. 
Credincioşii, privind spre ea, Il văd pe Mântuitorul lisus care S-a jertfit pentru 
mântuirea noastră. 


(Pr. Prof. Dr. Ene Braniște, Arhim. Prof. Ghenadie Niţoiu, Pr. Prof. Gheorghe 
Neda, Liturgica teoretică - manual pentru seminariile teologice, Editura Institu- 
tului Biblic şi de Misiune al Bisericii Ortodoxe Române, Bucureşti, 2002, p. 115) 


Pr. Silviu Cluci - Foişorul Cinei de Taină - Muntele Sion 


Foişorul indică partea superioară a casei rezervată primirii oaspeţilor. Foişorul 
Cinei de Taină se află într-o clădire din Ierusalim, marcată de un minaret şi o 
cupolă, care se află la umbra impozantei biserici a Adormirii Maicii Domnului. 


A E doxologia.ro 

In acest foişor, ucenicii au Stat la Cina de Taină împreună cu lisus (Marcu 14, 


12-26). Tot aici, Mântuitorul S-a arătat ucenicilor după Înviere (loan 20, 19-23). 


Aici este şi locul în care stăruiau apostolii cu un cuget în rugăciune şi în cereri 
împreună cu femeile şi cu Maria, Mama lui lisus (Fapte 1, 12-14). 


Potrivit unei tradiţii foarte vechi, Foişorul a fost locuinţa Maicii Domnului după 
Inălţare. In această sală a fost ales Matia apostol în locul lui Iuda şi a avut loc 
Pogorârea Duhului Sfânt în ziua Cincizecimii (Fapte 2, 1-12). 


Pelerina Egeria descrie slujbele care erau săvârşite în biserica de pe Muntele Sion 
în amintirea arătărilor Domnului şi a Rusaliilor. Se pare că parterul era locul 
destinat rugăciunilor şi catehezelor, iar sala de la etaj era rezervată săvârşirii Sfintei 
Liturghii. 


În secolul al IV-lea, patriarhul Ierusalimului loan al II-lea (386-415) a construit o 
bazilică măreaţă, distrusă, însă, de perşi în anul 614. Reconstruită câţiva ani mai 
târziu de viitorul patriarh al Ierusalimului, Modest, biserica a fost din nou devastată 
de musulmani. 


Cruciații au construit o bazilică cu trei naosuri, dintre care unul era închinat 
Adormirii Maicii Domnului, iar foişorul a fost inclus în interiorul noii bazilici. 
După căderea Regatului Latin, bazilica s-a ruinat treptat-treptat. A rămas în 
picioare în schimb Foişorul, încredinţat unor sirieni tributari arabilor. 


În prima jumătate a secolului al XIV-lea, regele Robert de Napoli a obţinut 
Foişorul de la sultanul Egiptului, iar în anul 1335 Regina Sanda a construit o 
mănăstire în apropiere. După un secol de posesie paşnică, musulmanii I-au 
deposedat pe franciscani mai întâi de încăperile de la parter ale Foişorului, iar mai 
târziu şi de sala superioară. Foişorul a fost transformat în Moscheea profetului 
David, iar accesul a fost cu desăvârşire interzis creştinilor, până în secolul trecut 
când li s-a permis creştinilor să viziteze Foişorul, fără a putea săvârşi vreo slujbă. 
Restricţia s-a menţinut şi după anul 1967, când Foişorul a intrat în posesia statului 
Israel. 


Complexul actual al Foişorului datează din secolul al XIV-lea. Sala superioară este 
construită în stil gotic. La parter se află aşa-zisul mormânt al lui David, transformat 
de evrei în loc de pelerinaj şi centru de cult naţional. 


Ierusalim - locul Cinei celei de Taină (video): 
https://doxologia.ro/video/pelerinaje/ierusalim-locul-cinei-celei-de-taina 

În Ierusalim, pe vârful Muntelui Sion, se află Cenaclul sau Foişorul unde s-a 
desfăşurat Cina cea de taină. Acesta se află la sud de Poarta Sion, lângă Biserica 
Adormirii Maicii Domnului, la etajul al doilea al unei case, deasupra locului unde 
s-ar afla mormântul regelui David. Conform tradiţiei creștine, tot aici s-ar fi aflat 
apostolii la Pogorârea Sfântului Duh în ziua Cincizecimii. 


(Foto) Foişorul Cinei celei de Taină de pe Muntele Sion 


Mana ; "TIUDA a7n 


pă ll au: I ăaș 
a of the Last Super 


1VX Dan "nn oi 

19712 Dana ai, 
1" 190 nm non 
NV NX "nn ay 
ANDY DV ATDA Vy 


N. 


auă Jolii iul Ylall 
8o pălll eius Eau 


„lar în ziua cea dintâi a Azimilor, când jertfeau Paştile, ucenicii Lui L-au întrebat: 
Unde voieşti să gătim, ca să mănânci Paştile? Şi a trimis doi din ucenicii Lui, 
zicându-le: Mergeţi în cetate şi vă va întâmpina un om, ducând un urcior cu apă; 
mergeţi după el. Şi unde va intra, spuneţi stăpânului casei că Învățătorul zice: Unde 
este odaia în care să mănânc Paştile împreună cu ucenicii Mei? lar el vă va arăta un 
foişor mare aşternut gata. Acolo să pregătiți pentru noi. Şi au ieşit ucenicii şi au 


venit în cetate şi au găsit aşa precum le-a spus şi au pregătit Paştile.” (Marcu 14, 
12-16) 

Joia cea mare — Spălarea picioarelor apostolilor şi cina cea de Taină 


Joia din Săptămâna Patimilor este cunoscută ca fiind ziua în care se citesc cele 12 
Evanghelii şi se scoate Sfânta Cruce în naosul bisericii. 


Aducerea Sfintei Cruci din Sfântul Altar şi aşezarea ei în mijlocul bisericii, are loc 
după citirea Evangheliei a V-a, atunci când preotul spune: “Astăzi S-a spânzurat 
pe lemn Cel Ce a întins pământul pe ape”. Sfânta Cruce rămâne în mijlocul 
bisericii până vineri, când este readusă în Sfântul Altar. 


La Ierusalim, începând cu orele 16.00, se face o procesiune cu Sfânta Cruce. 
Procesiunea începe de la Pretoriu şi se termină la Sfântul Mormânt. Credincioşii 


străbat drumul pe care Mântuitorul a purtat Crucea Răstignirii. 


Joia Patimilor — scoaterea Sfântului Agneţ pentru împărtăşirea bolnavilor 


În Joia Mare, în cadrul Proscomidiei, pe lângă Sfântul Agneţ, care se foloseşte la 
Sfânta Liturghie din ziua respectivă, se mai scoate încă un Agneţ, care se sfinţeşte 
împreună cu celălalt, fără să se rostească de două ori rugăciunile epiclezei şi fără să 
se binecuvânteze fiecare separat. 


Al doilea Agneţ va fi păstrat până în Marţea Luminată când este uscat şi sfărâmat 
după o rânduială specială. După ce a fost sfărâmat, este aşezat într-un chivot pe 
Sfânta Masă din Altar. Acest Agneţ este folosit de-a lungul întregului an pentru 
împărtăşirea bolnavilor sau a celor care nu pot merge la biserică din motive bine 
întemeiate. 


Joia Patimilor — sfinţirea Sfântului şi Marelui Mir 


Joia Patimilor este şi ziua în care are loc sfinţirea Sfântului şi Marelui Mir, materia 
sfinţită care se foloseşte la Taina Mirungerii, sfinţirea bisericilor, sfințirea altarelor, 
a antimiselor şi pentru reprimirea în Ortodoxie a celor căzuţi de la dreapta credinţă. 


In Joia din Săptămâna Sfintelor Patimi, prăznuim spălarea picioarelor ucenicilor de 
către Hristos, Cina cea de Taină la care Mântuitorul a instituit Taina Sfintei 
Euharistii, rugăciunea arhierească şi începutul Patimilor prin vinderea Domnului. 


Spălarea picioarelor ucenicilor 


In amintirea spălării picioarelor Apostolilor de către Hristos, există obiceiul ca în 
Joia din Săptămâna Patimilor, în unele mănăstiri, stareţul să spele picioarele a 
doisprezece din vieţuitorii mănăstirii pe care o conduce. 


În Israel, ceremonia spălării picioarelor, se oficiază pe un podium ridicat în curtea 
Sfântului Mormânt. Acolo, după săvârşirea Sfintei Liturghii, patriarhul spală 
picioarele a doisprezece episcopi. Interesant este că în jurnalul lui Necolae Şes, un 
pelerin în Țara Sfântă în anul 1870, se menţionează că la Ierusalim, tuturor 
pelerinilor le erau spălate picioarele de către monahi. Cei care participau la acest 
ritual, primeau un fel de “certificat de închinător la Locurile Sfinte”. 


Spălarea picioarelor ucenicilor este o invitaţie la smerenie, slujire, dăruire pentru 
ceilalţi până la jertfă. 


Cina cea de Taină şi instituirea Sfintei Euharistii 


În cadrul Cinei de Taină a fost instituită Sfânta Euharistie. Facem precizarea că 
pentru poporul evreu Paştile semnifică trecerea din robia egipteană la libertate. În 
amintirea acestui eveniment, fiecare familie iudaică sacrifică un miel şi-l mănâncă 
cu azimă (pâine nedospită, deoarece nu au avut timp să lase aluatul să crească) şi 


ierburi amare. Azima este simbolul robiei, al mizeriei îndurate ca robi, iar ierburile 
amare semnifică viaţa petrecută de israeliți în timpul robiei egiptene. 


Mielul jertfit şi mâncat de evrei când serbau Paştile, era o prefigurare a lui Hristos, 
Mielului lui Dumnezeu Care ridică păcatele lumii (leşirea 12, 46) şi Se oferă ca 
hrană pentru viaţa veşnică. 


La această Cină, Mântuitorul Se dăruieşte pe Sine sub chipul pâinii şi al vinului. S- 
a dăruit şi continuă să Se dăruiască în cadrul fiecărei Liturghii. 


Rugăciunea din grădina Ghetsimani 


In grădina Ghetsimani, Mântuitorul supune voința Sa omenească celei 
dumnezeieşti. Acest lucru reiese din cuvintele: “Părintele Meu, de este cu putinţă, 


treacă de la Mine paharul acesta, însă nu precum voiesc Eu, ci precum Tu 
voieşti ” (Matei 26, 39). 


Este momentul în care “lisus s-a cununat în duh cu moartea”, după cum 
mărturiseşte părintele Stăniloae. Prin ambele voințe Hristos a dorit mântuirea 
noastră: prin cea dumnezeiască binevoind împreună cu Tatăl şi cu Duhul , iar prin 


cea omenească făcându-Se ascultător Tatălui. Aşa a îndreptat firea noastră în Sine 
şi prin ea şi pe cea din noi. 


Ceea ce s-a petrecut în acea noapte la Ghetsimani, rămâne pentru noi model şi 
putere spre izbăvire. După cum Hristos a întărit voinţa omenească în direcția celor 
dorite de Dumnezeu, aşa se întâmplă şi cu cei care cer cu credinţă “facă-Se voia Ta 
precum în cer aşa şi pe pământ”. 


Denia celor 12 Evanghelii — Arătarea suferințelor Mântuitorului 


Îndelunga răbdare a Domnului nostru lisus Hristos este preamărită după fiecare 
dintre cele 12 Evanghelii citite la Denia din Joia Mare (Utrenia zilei de vineri). 
Pericopele evanghelice ale acestei slujbe alcătuiesc un tablou complet al 
suferințelor Mântuitorului, culminând cu răstignirea şi moartea Sa pe Cruce. El 
este Singurul Care Se răstigneşte pe Sine, fără de păcat fiind, pentru ca noi să fim 
izbăviţi din robia păcatului. 


Calendarul evreiesc sărbătorea Paştile iudaic în noaptea de 14 spre 15 a lunii nisan, 
echivalentul lunii aprilie a calendarului latin. Ne aflăm, aşadar, la începutul 
primăverii anului 30, conform documentelor vremii. Dacă Paştile evreilor a fost 
sâmbătă, 15 nisan (8 aprilie), atunci Săptămâna Pătimirilor Domnului nostru lisus 
Hristos avea să înceapă duminica, 2 aprilie, anul 30. 


Prima evanghelie rânduită de Biserică a se citi în Joia Mare ne aduce în faţa 
Mântuitorului şi a apostolilor la Cina cea de Taină. Iuda Iscarioteanul tocmai ieşise 
din foişorul Cinei, pentru a cere mai-marilor preoţilor un grup de ostaşi, oferindu- 
le pe Mântuitorul chiar în acea seară. Cunoscând că momentul prinderii Sale se 
apropie, lisus a rostit celor unsprezece apostoli o minunată cuvântare de 
învăţătură, de despărțire şi de îmbărbătare, un reazem pentru încercările ce vor 
urma. Cu toţii primeau o poruncă nouă, [e At pe „Să vă iubiţi 


unul pe altul. Precum Eu v-am iubit pe voi, aşa şi voi să vă iubiţi unul pe altul“. 


l-a anunţat că peste doar câteva ore Se va fi dat în mâinile celor ce voiau să-L 
prindă. La auzul acestor vorbe, apostolii făgăduiau că-L vor urma până la moarte, 
însă EI ştia ce va urma: din doisprezece, unul avea să-L vândă, unul se va lepăda 
de trei ori de EI, nouă se vor ascunde de teama mulțimilor şi doar unul Îi va fi 
alături, lângă Sfânta Cruce. 


Apostolilor le-a făgăduit că le va trimite pe Mângâietorul, Duhul Adevărului, Care 
„de la Tatăl purcede“ şi Care va mărturisi pentru EI. 


Apoi lisus S-a rugat lui Dumnezeu-Tatăl: pentru Sine, ca Om, pentru apostoli şi 
pentru Biserică, adică pentru toţi creştinii de totdeauna. Prin exemplul personal, 
Mântuitorul Hristos arată că porunca nouă, a iubirii, biruieşte trădarea, 
lepădarea, părăsirea şi singurătatea. Iubirea Sa îndelung răbdătoare creşte chiar 
în mijlocul suferinţei, iar pe cei ce L-au părăsit în aceste grele încercări nu i-a 
abandonat, ci „iubind pe ai Săi cei din lume, până la sfârşit i-a iubit“. 


Sărutul lui luda 


Încheind cuvântarea, lisus a ieşit împreună cu apostolii în Grădina Ghetsimani, 
locul Său preferat pentru rugăciune. luda Iscarioteanul cunoştea acel loc şi se 
apropia, cu oameni înarmaţi, pentru a-L preda pe Mântuitorul. lisus avea să accepte 
suferinţa, până la capăt, oprind chiar pe Petru a se împotrivi. Pe Iuda, vânzătorul, 
îl întâmpină cu aceeaşi dragoste, oferindu-i chiar şansa de a se pocăi în ultima 
clipă. Deşi cunoştea că ÎI trădează, Mântuitorul l-a întrebat pe luda: „Prietene, 
pentru ce ai venit?“. Și, dorind a-l îndrepta chiar în ceasul vânzării, continuă: 
„Iuda, cu o sărutare vinzi pe Fiul Omului?“. Cu blândeţe în glas, cu dragoste în 
privire, nici o urmă de ranchiună faţă de luda în momentul trădării, aşa 
continuă lisus Să-Și iubească ucenicii. 


Când Malhus, unul dintre slugile venite să-L prindă, la semnul lui Iuda, s-a 
apropiat, Petru a scos sabia şi i-a tăiat urechea. Hristos n-a îngăduit, însă, vreo 
vătămare şi a vindecat urechea slugii. Petru a scos sabia din dragoste pentru 
Hristos, dar din supunere, la porunca Sa, a băgat-o la locul ei. 


Lepădarea lui Petru 


Aceeaşi iubire în faţa slăbiciunii omeneşti o va primi şi Petru, căruia lisus îi 
spusese că nu va cânta cocoşul până ce nu se va lepăda de EI de trei ori. 


Învățătorul era prins, apostolii fugiseră, doar loan şi Petru urmau îndeaproape 
grupul ce-L purta spre judecată. La curtea arhiereului Caiafa, unde lisus era 
interogat, aveau acces doar ostaşii şi membrii Sinedriului. Acolo avea Petru să se 
lepede de trei ori de Mântuitorul şi îndată a cântat cocoşul. Cu numai câteva 
ceasuri în urmă, se grăbise să facă făgăduieli de care nu ştia dacă se putea ţine: „Și 
de-ar fi să mor cu Tine, nu Te voi tăgădui“, după cum aminteşte Marcu, sau: 
Doamne, cu Tine sunt gata să merg şi în temniţă şi la moarte“, potrivit versiunii 
lui Luca, sau, în sfârşit: „Dacă foţi se vor sminti întru Tine, eu niciodată nu mă 
voi sminti“, conform mărturiei lui Matei. 


Sfântul Evanghelist Luca notează că, după ce a cântat cocoşul, „întorcându-Se, 
Domnul a privit spre Petru“. O clipă doar, o privire plină de mustrare, dar şi de 
duioşie, de tristeţe şi poate şi de îmbărbătare. Tradiţia spune că Petru a plâns până 
în ziua Învierii Domnului. După Înviere, Mântuitorul îl reaşază din nou păstor, 
printr-o întreită mărturie a dragostei Sale. 


Urmează judecata Sinedriului, apoi judecata lui Pilat şi pedeapsa definitivă pentru 
„regele iudeilor“: Răstignirea. 


„Astăzi S-a spânzurat pe lemn Cel ce a întins pământul pe ape“ 


Toate acestea sunt relatate în primele cinci pericope evanghelice ale deniei din 
această seară. Acum are loc cel mai important moment al slujbei: aducerea Sfintei 
Cruci din sfântul altar şi aşezarea ei în mijlocul bisericii, spre închinare, în 
cuvintele preotului: „Astăzi S-a spânzurat pe lemn Cel Ce a întins pământul pe 
ape“. Scoaterea Sfintei Cruci din altar, care reprezintă cerul, şi aşezarea ei în 
naosul bisericii, care simbolizează lumea, reprezintă ieşirea Fiului lui Dumnezeu 
din Slava dumnezeiască şi venirea Sa, în istorie, în lume. 


Crucea Domnului şi mormântul Său s-au multiplicat, la nesfârşit, în toate bisericile 
creştine, în chipul Sfintei Mese şi al Crucii aflate în altarele bisericilor din toată 
lumea. Oamenii aflaţi în faţa altarului bisericesc devin, astfel, pelerini la 
mormântul Domnului. 


Cântarea bisericească din Joia Mare numeşte pe Hristos „Mirele Bisericii“, întrucât 
Biserica ia naştere prin jertfa de pe Cruce a Mântuitorului şi devine vizibilă în ziua 
de Rusalii, prin Pogorârea Duhului Sfânt, după făgăduinţa făcută apostolilor la 
Cina cea de Taină. Între Sfânta Cruce şi sfântul altar există o strânsă legătură: 
crucea este altarul jertfei dureroase a Mântuitorului, în timp ce altarul este locul 
de jertfă nesângeroasă a Fiului lui Dumnezeu, prin Sfânta Euharistie. Crucea 


este izvorul prin care a pornit harul mântuirii către noi, în timp ce altarul 
împărtăşeşte acest har credincioşilor. Sfânta Cruce a vorbit o singură dată, pentru 
totdeauna, atunci când a fost înfiptă pe Golgota, predica pe care o vor auzi şi 
asculta toate popoarele, până la sfârşitul lumii. 


Pe drumul către locul Căpățânii — Golgota — faţa Mântuitorului a fost ştearsă cu 
o mahramă, de către o tânără al cărei nume a fost păstrat de tradiţie drept 
Veronica. Mahrama Sfintei Veronica este prima icoană, „nefăcută de mână“ a 
Mântuitorului, întrucât chipul Său a rămas imprimat pe pânza întinsă de tânără. 


In continuare, Hristos a mângâiat-o pe Maica Sa, pe femeile mironosiţe şi pe toate 
femeile credincioase care plângeau pentru El. 


Ajuns la locul Căpățânii, soldaţii L-au răstignit. 
„Femeie, iată fiul tău... iată mama ta!“ 


Lângă Cruce, la picioarele lui lisus, stăteau Sfânta Fecioară Maria, femeile 
mironosiţe şi loan, ucenicul cel iubit. Şapte cuvinte de iertare, iubire şi rugăciune 
au rămas de la Mântuitorul către Maica Sa şi apostolul loan: „Femeie, iată fiul 
tău!“ şi „Iată mama ta!“. Nu Şi-a dat sufletul până ce nu Şi-a încredinţat Maica 
unui fiu adoptiv. Din nou, iubirea Sa îndelung răbdătoare. 


lar înainte de a muri, a cerut iertare în faţa Tatălui Ceresc, pentru cei ce-L 
osândeau: „Părinte, iartă-le lor, că nu ştiu ce fac.“ Era răstignit între doi tâlhari, 
dintre care unul L-a hulit, iar celălalt s-a convertit. De altfel, cuvintele tâlharului 
din dreapta Sa au fost ultimele cuvinte din lumea aceasta auzite de Mântuitorul 
înainte de a-Şi da duhul! Şi nu a fost un simplu cuvânt, ci primul „pomelnic“ al 
Bisericii: „Pomeneşte-mă, Doamne, când vei veni în împărăţia Ta!“. Un cuvânt 
pentru o mântuire în ultima clipă, căci, făgăduieşte Mântuitorul, în aceeaşi zi aveau 
să fie, împreună, în Rai. 


Mergând la Denia celor douăsprezece Evanghelii, vom retrăi, în cântări duioase, 
întregul episod al pătimirilor Domnului nostru lisus Hristos şi ne vom ruga către 
Cel Ce S-a dat morţii, pentru ca noi să fim înviaţi: „Răscumpăratu-ne-ai pe noi 
din blestemul legii, cu scump sângele Tău. Pe Cruce pironindu-Te şi cu sulița 
împungându- Te, nemurire ai izvorât oamenilor, Mântuitorul nostru, slavă Ție. “ 


Dt Taltiă 


7 ASPECTE DESPRE CINA CEA DE TAINĂ 


Gin cadrul cinei, Mântuitorul a transformat pâinea și vinul 
în Trupul și Sângele Său 


G reprezintă momentul transformării Paştilor iudaice 
în Paștile creștine („Noul Paște”) 


a fost precedată de spălarea picioarelor ucenicilor 
de către Mântuitorul 


a avut loc la lerusalim, în casa Sf. Ev. Marcu 
la masă a fost consumată pâine dospită, care 
simbolizează învierea Trupului lui Hristos 


a, în icoană, apostolii nu sunt reprezentați cu aureolă, 
deoarece Duhul Sfânt nu se pogorâse 


e de-a dreapta lui Hristos este reprezentat Sf. Petru, 
iar de-a stânga, Sf. loan Teologul 


(E) BASILICA.RO 


Sfânta şi marea Vineri 


Sfânta şi marea zi de Vineri, Vinerea Neagră, ziua cea mai dureroasă din istoria 
creştinismului, ziua înfricoşătoarelor Patimi. 


Hristos este judecat şi condamnat pe nedrept la moarte. Spre Golgota, purtând 
crucea cea mântuitoare, cu rănile batjocoririi de către ostaşi, singur şi părăsit de 
toţi, Hristos înfăţişează întregii lumi starea răutăţii în care se afla aceasta. Cerul 
se întunecă, soarele îşi ascunde faţa, neputând să îndure cumplita suferinţă, 
pământul se cutremură pătruns de fiorul înfricoşatelor patimi ale lui Hristos, 
Maica Sfântă priveşte copleşită de durere către Fiul ei răpus de răutatea şi 
păcatele oamenilor, care Îl ocărau până în ultima clipă. lar Hristos, smerindu- 
Se şi iubind până în clipa morţii, rosteşte cutremurătoarea rugăciune pentru cei 
ce-L vrăjmăşesc: "Părinte, iartă-le lor, că nu ştiu ce fac.” 


In această zi stăm şi noi în faţa Crucii lui Hristos împreună cu Sfântul Ioan 
Evanghelistul şi cu Maica Domnului şi învăţăm de la EI să iertăm pe vrăjmaşii 
noştri. Invăţăm de asemenea să ne încredințăm viaţa noastră în mâinile lui 


Dumnezeu, căci Hristos, fiind pe cruce, a zis către Dumnezeu: "Părinte, în 
mâinile Tale încredinţez duhul Meu”. Învăţăm despre măreţia pocăinţei, după 
exemplul tâlharului de pe cruce care a zis către Mântuitorul: "Pomeneşte-mă, 
Doamne, întru împărăţia Ta”, 


Toate acestea pomenindu-le, să cerem de la Dumnezeu ajutor ca să înţelegem cât 
mai bine cele ce s-au făcut pentru noi şi înţelegându-le, recunoştinţa noastră să fie 
cât mai deplină. 


Ziua jertfei supreme este numită seacă sau aliturgică, adică nu se săvârşeşte Sfânta 
Liturghie, pentru că Însuşi Mielul lui Dumnezeu este jertfit acum, devenind Jertfa 
cea de-a pururea mântuitoare. Liturghia cea mare care se face astăzi este 
Răstignirea Mântuitorului. 


Se săvârşeşte, însă, Slujba scoaterii Sfântului Epitaf din altar şi aşezarea lui pe o 
masă în mijlocul bisericii, moment în care retrăim coborârea de pe Cruce a 
Mântuitorului şi pregătirea Sfântului Trup pentru înmormântare. 


Seara, toți credincioşii adunaţi în jurul Sfântului Epitaf, cântă Denia Prohodului, 
adică slujba înmormântării Domnului. Cuvintele Prohodului ne transmit (dacă 
avem urechi de auzit şi inimă de primit) durerea care sfâşie întregul univers la 
vederea Creatorului său mort. 


Deosebit de emoţionantă este procesiunea înconjurării bisericii cu Sfântul Epitaf, 
precedat de Sfânta Cruce şi urmat de cortegiul credincioşilor cu lumânări în mâini. 
Este o imagine a vestirii morții şi îngropării lui Hristos în întreaga lume, 
simbolizată de biserică. ÎL petrecem pe Hristos în mormânt, așteptând Învierea Sa 
din morți. 


Sfântul Epitaf, ca simbol al Trupului Domnului, este aşezat apoi în altar, pe 
sfânta masă, care devine acum mormântul din care va învia Domnul. De aceea, 
lumina Învierii, din noaptea Sfintelor Paşti, este luată de preot de la candela ce 
se află pe sfânta masă. 


„Cel ce Se îmbracă cu lumina ca şi cu o haină, stat-a gol 


i la judecată şi a primit palme peste obraz, din mâinile pe, | 

| care le-a zidit. Şi poporul cel călcător de lege a 

| răstignit pe Domnul slavei pe Cruce. Atunci s-a rupt 
catapeteasma “Templului; soarele s-a întunecat, 
nesuferind să vadă batjocorit pe Dumnezeu, de care se 
cutremură toate.” 


Denta celor 12 Evanghelii 


Sfântul loan Gură de Aur - Predică la Sfânta şi marea Vineri 


„Părintele Meu, de este cu putinţă, treci de la Mine paharul acesta; însă nu 
p p 
precum voiesc Eu, ci precum Tu voieşti” (Mt. 26, 39) 


Eu cred că mulți se întreabă pentru ce Hristos a grăit aceste cuvinte; şi cei 
necredincioşi vor răstălmăci aceste cuvinte, spre a întinde cursă fraţilor noştri celor 
mai slabi. Deci pentru ca noi atât năvălirea acelora să o respingem, cât şi pe fraţii 
noştri să-i scăpăm de nelinişte şi de strâmtoare, să observăm aceste cuvinte mai de 
aproape, să ne oprim la tâlcuirea acestui loc şi să pătrundem în înţelesul lui cel 
adânc. 


Căci citirea şi audierea cuvintelor nu ajută la nimic, dacă ele nu se şi pricep încă. Şi 
vistiernicul acela al împărătesei Candakiei citea, dar cât îi lipsea ucenicul lui 
Hristos, care să-i tâlcuiască cele citite, el nu înţelegea. Ca nu acelaşi lucru să vi se 
întâmple şi vouă, fiți cu băgare de seamă la cuvintele noastre, aţintiţi-vă priceperea 
voastră şi primiţi cuvântarea mea cu suflet plin de luare aminte şi râvnitor. Ochiul 
vostru să se uite cu agerime, duhul vostru să fie aţintit şi sufletul vostru să se 
curăţească de toate grijile cele pământeşti, pentru ca noi să nu aruncăm cuvântul lui 
Dumnezeu în spini, nici pe piatră şi nici pe cale, ci să cultivăm un ogor gras şi 
roditor, spre dobândirea unui seceriş bogat. 


Dacă veţi asculta cuvintele mele aşa, veţi înlesni lucrarea mea, iar voi înşivă fără 
osteneală veţi afla cele despre ce vă vorbesc. Ce zice locul din Biblie, care astăzi 
ne preocupă? 


„„ Părinte, de este cu putinţă, treacă de la Mine paharul acesta”. Ce va să zică el 
cu aceasta? Noi trebuie să dăm înţelesul cuvintelor, înainte de a le tâlcui mai 
departe. Aşadar, ce voieşte el să zică? Voieşte să zică: „Părinte, de este cu putinţă, 
treacă de la mine”. Ce zici tu? Prin urmare, nu ştia EL, oare, de este aceasta cu 
putință Sau nu? Cine cutează a adeveri aceasta despre Hristos, măcar că 
cuvintele par a însemna aceasta? Însă nu trebuie să ne agăţăm de un cuvânt, ci să 
pătrundem în înţelesul, în scopul celui ce vorbeşte, să învăţăm a cunoaşte pricina şi 
timpul grăirii sale, şi toate acestea a le combina, spre a descoperi înţelesul cel 
ascuns. Dar cum putea înţelepciunea cea veşnică şi negrăită, cum putea Cel ce 
cunoaşte pe Tatăl, precum Tatăl cunoaşte pe Fiul, cum se putea ca Acesta să nu 
ştie de trebuie a pătimi sau nu? O astfel de ştiinţă, că cineva trebuie a pătimi, 
negreşit, nu este mai însemnată şi mai înaltă decât ştiinţa înţelepciunii celei 
lăuntrice şi a firii lui Dumnezeu, pe care numai singur Fiul le cunoaşte cu 
desăvârşire. 

EI zice aşa: „Precum Tatăl Mă cunoaşte pe Mine, şi Eu cunosc pe Tatăl” (În.10, 
15). Dar ce vorbesc eu despre Unul-Născut Fiu al lui Dumnezeu? Chiar profeților 
nu le era necunoscut, de trebuia să pătimească lisus sau nu, ci ei au spus mai 
înainte, foarte lămurit şi hotărât, că aceasta trebuia să se întâmple cu toată 
siguranţa. Ei au ştiut şi au predicat că Hristos va fi răstignit, pentru ce se va face 
aceasta şi ce binecuvântare va curge de aici pentru omenire, că El se va îngropa, 
dar va învia; a ştiut vânzarea ludei, judecata cea nedreaptă şi celelalte, toate acestea 
descriindu-le întocmai. Și Acela care a trimis pe profeţi şi le-a poruncit să 
vestească toate acestea, EI însuşi să nu le fi ştiut oare? Ce om cu judecată va zice 
aceasta? Aşadar, tu vezi că acele cuvinte nu trebuie cineva să le înţeleagă cu 
uşurinţă. 


Dar nu numai partea aceasta dintâi a cuvintelor acelora dă de gândit, ci şi graiurile 
următoare, încă şi mai mult. El zice: „De este cu putinţă, treacă de la Mine 
paharul acesta”. Aşadar, se pare că nu numai că nu ştia de este aceasta cu putinţă 
sau nu, ci pare încă a se feri de moartea cea de pe cruce. Căci cuvintele Sale par a 
avea acest înţeles: „De este iertat, aş voi să scap de cruce şi de moarte”. Şi cu toate 
acestea, când Petru, căpetenia Apostolilor, zisese lui Hristos: „Milostiv fii Ție, 
Doamne, să nu fie Ţie una ca aceea, ca să fii omorât” (Mt. 16, 22), EI l-a mustrat 
cu cuvinte foarte aspre, zicându-i: „Du-te de aici, satano, că sminteală îmi eşti; că 
nu cugeți cele ce sunt ale lui Dumnezeu, ci cele ce sunt ale oamenilor” (Mt. 16, 
23), 


Nu demult, Hristos fericise pe Petru pentru mărturisirea lui (Mt. 16, 17), iară 
gândirea de a nu fi răstignit 1 se păruse Lui aşa de nebunească, încât pe Apostolul, 
pe care îl fericise şi căruia îi dăduse cheile Impărăţiei Cerului, acum îl numeşte 


Satană, căci a zis: „Milostiv fii Ţie, Doamne, şi să nu se întâmple Ţie moarte pe 
> > > 
CEEA 


Cum oare să nu voiască acum a fi răstignit Acela, care aşa de tare mustrase pe 
ucenicul Său şi aşa de aspru îl înfruntase, pentru că îi zisese: „Să nu te 
răstieneşti?”. Şi cum putuse EI, în pilda despre păstorul cel bun, să pună ca o faptă 
bună, de căpetenie, moartea Sa pentru oi? EI a zis aşa: „Eu sunt păstorul cel bun; 
iară păstorul cel bun îşi pune viaţa pentru oi” (loan. 10, 11). Şi apoi adaugă la 
aceasta: „Iară năimitul, care nu este păstor, lasă oile şi fuge, când vede lupul 
venind”. Dacă însuşirea păstorului cel bun este de a-şi pune viaţa, precum 
însuşirea nămitului este de a nu face aceasta, apoi cum putea tocmai Cel ce S-a 
numit pe Sine păstor bun să se roage a scăpa de moarte? Cum a putut EI să zică: 
„Eu [sufletul] de la Mine Însumi îl pun ” (loan. 10, 18)? Dacă pui tu sufletul tău 
propriu, de bună voie, cum poţi ruga pe altul să te apere de moarte? Încă şi în alt 
loc zice Hristos: „Pentru aceasta Tatăl Mă iubeşte, că Eu îmi pun sufletul Meu, 
ca iarăşi să-l iau” (loan. 10, 17). Iară dacă EI nu voieşte a se răstigni, ci se 
fereşte şi roagă de aceasta pe Tatăl, apoi tocmai pentru aceasta, cum poate el să 
fie iubit de Tatăl? 


Dragostea purcede tocmai din conglăsuirea voinţelor. Şi dacă Hristos nu ar fi voit 
să se răstignească, cum putea Pavel să zică: „Umblaţi întru dragoste, precum şi 
Hristos v-a iubit pe voi şi S-a dat pe Sine la moarte pentru noi” (Etes. 5, 2)? 
Însuşi Hristos zice că El voieşte să se răstignească: „Părinte venit-a ceasul, 
preamăreşte pe Fiul Tău” (În. 17, 1). Prin preamărire înţelege EI răstignirea. 
Dacă EI altădată ruga moartea de la Tatăl, cum de se fereşte EI acum de dânsa? 


lară cum că prin preamărire înţelege El răstignirea, ascultă ce zice de aceasta 
Evanghelistul loan: „Încă nu era Duh Sfânt, că încă nu se preamărise Hristos” 
(În. 7, 39). Înţelesul acestor cuvinte este acesta: Harul lui Dumnezeu nu se 
dăduse, căci mânia lui Dumnezeu nu se ridicase deasupra oamenilor şi Hristos 
nu mersese încă la moartea cea de pe cruce. Adică crucea a stârpit mânia lui 
Dumnezeu asupra oamenilor, a lucrat împăcarea, a prefăcut pământul în cer, a unit 
pe oameni cu îngerii, a dărâmat tăria morţii, a surpat puterea diavolului, a stârpit 
puterea păcatului, a eliberat lumea din rătăcire, a reîntors adevărul, a speriat 
duhurile cele rele, a dărâmat capiştele idoleşti, a răsturnat jertfelnicele lor, a mânat 
fumul jertfelor, a sădit fapta cea bună şi a întemeiat bisericile. 


Crucea este voinţa Tatălui, cinstea Fiului, bucuria Sfântului Duh, dar şi mărirea 
Sfântului Pavel, care zice: „Să nu fie mie a mă lăuda, fără numai în crucea 
Domnului nostru lisus Hristos” (Gal. 6, 14). 


Crucea este mai luminoasă decât soarele şi mai strălucită decât razele soarelui. 
Chiar de s-ar întuneca soarele, crucea totuşi străluceşte; şi soarele se întunecă, 
pentru că se covârşeşte de sclipirea crucii. Crucea a rupt zapisul ce era asupra 
noastră (Col. 2, 14), a nimicit temniţa morţii şi ne-a dat cea mai desăvârşită 
dovadă de dragoste a lui Dumnezeu: „Căci aşa a iubit Dumnezeu lumea, încât 
pe Unul-Născut Fiul său L-a dat, ca tot cel ce crede în EI să nu piară” (În. 3, 
16). Şi Pavel zice: „Fiind noi vrăjmaşi, ne-am împăcat cu Dumnezeu prin 
moartea Fiului Său” (Rom. 5, 10). 


Crucea este o tărie nebiruită, o pavăză neînvinsă, siguranţa bogaţilor, norocirea 
săracilor, ocrotirea celor prigoniţi, înarmarea celor năpădiţi, lberarea de patimi, 
temelia faptei celei bune, semnul cel mărit şi minunat. Crucea iarăşi a deschis 
Raiul, a vârât într-însul pe tâlharul şi a introdus în cer neamul omenesc, care era 
aproape să se prăpădească, nici măcar de pământ nefiind vrednic. Aşa de multe 
bunătăţi ni s-au împărtăşit şi ni se vor împărtăşi prin cruce, şi Hristos să nu fi voit 
să se răstignească! 


Spune-mi, cine ar putea adeveri aceasta? lară dacă EL, într-adevăr, n-ar fi voit 
să se răstignească, cine l-ar fi silit, cine l-ar fi nevoit? Pentru ce oare a trimis El 
înainte pe Profeţi, ca să prevestească că El se va răstigni, şi că EI voieşte 
aceasta; pentru ce i-a trimis înainte, dacă El nu voia să pătimească? Și pentru ce 
a numit el crucea „pahar”, dacă nu avea plăcere de dânsa? Căci prin aceste 
cuvinte El arată cât de mult doreşte crucea. Adică precum cel însetat pofteşte un 
pahar, tot aşa dorea El răstignirea. De aceea a zis EI: „Eu doar am dorit să 
mănânc cu voi aceste paşti” (Lc. 22, 15). Şi El a zis această nu fără temei, ci 
pentru că după cină îl aştepta răstignirea. 


Deci cum putea Acela, care numise răstignirea preamărire şi pedepsise pe 
Apostolul Său pentru că voia să-L oprească de la moarte, cum putea Acela, care 
prin pilda păstorului celui bun arătase lămurit că va merge la moarte pentru oile 
Sale, care declarase că avea aşa mare dor de dânsa şi că se duce la moarte de bună 
voie, cum putea El să se roage ca să nu-l atingă moartea? Dacă EI însuşi n-ar fi voit 
să moară, nu s-ar fi putut oare împiedica vrăjmaşii Lui de la prigonirea lor? Dar tu 
vezi că EI de bună voie merge întru întâmpinarea lor. Şi când ei L-au întâlnit. EI i- 
a întrebat: „Pe cine căutaţi! ”. Ei I-au răspuns: pe lisus. Și EI a zis către dânşii: 
Eu Sunt”; atunci ei S-au ferit şi au căzut la pământ (În. 17,4-6). 


Aşadar, după ce El mai întâi i-a lovit cu orbire şi le-a arătat că El putea scăpa, 
atunci S-a predat pe Sine lor, pentru ca tu să vezi că nu prin silă sau de nevoie, sau 
prin puterea prigonitorilor Săi, ci de bună voie şi nesilit a răbdat acestea, precum 


cu mult mai înainte se hotărâse. Pentru aceea profeţii au fost trimişi înainte, pentru 
aceea patriarhii au prevestit aceasta şi pentru aceea crucea cu mult mai înainte a 
fost arătată şi preînchipuită, prin cuvinte şi prin fapte. 


Cu toate acestea, ceea ce acum urmează în cuvintele lui Hristos, ne pune pe 
gânduri şi mai mult. Adică, după ce Hristos a zis: „De este cu putinţă, treacă de la 
Mine paharul acesta”, El adaugă: „însă nu precum voiesc Eu, ci precum Tu 
voieşti”. Aici, chiar după literă, se întâlnesc două voințe. Tatăl voind ca EI să fie 
răstignit, iară El nu. Noi vedem în toate celelalte locuri ale Sfintei Scripturi că 
Hristos de-a pururea voieşte la fel cu Tatăl, de-a pururea este în conglăsuire cu 
Dânsul. Căci când EI zice: „Părinte, păzeşte-i pe dânşii, ca să fie una, precum şi 
Noi una suntem” (În. 17, 11), EL cu aceasta nu zice alta decât că voinţa Tatălui şi a 
Fiului sunt cu desăvârşire asemenea. Și când zice: „Graiurile, care Eu le grăiesc, 
nu de la Mine le grăiesc, ci Tatăl este Cel ce grăieşte întru Mine” (În. 14, 11), iar 
prin aceasta arată aceeaşi. Când zice: „Eu de la Mine însumi nu am venit” (În. ju 
28) şi: „Nu pot Eu să fac de la Mine nimic” (În. 5, 30), El nu voieşte să zică că n- 
are putere la aceasta, ci voieşte a arăta lămurit că în vorbele, faptele şi în toate 
lucrurile voia Lui şi a Tatălui sunt cu desăvârşire deopotrivă. 


Căci cuvintele: „Eu nu grăiesc de la Mine” arată nu lipsa de putere, ci conglăsuirea 
lui cu Tatăl. De unde însă vine că El acum zice: „Nu precum voiesc Eu, ci precum 
Tu voieşti”; pentru ce oare Mântuitorul lumii zice aşa? Vă rog să fiți cu mare 
băgare de seamă. Era foarte greu de a crede în întruparea Fiului lui Dumnezeu. 
Această covârşire a iubirii Sale de oameni şi mărimea pogorârii Sale erau 
înspăimântătoare, cerându-se multe dovezi pentru ca ele să fie socotite adevărate. 


Căci gândeşte, numai, ce va să zică a auzi şi a afla că Dumnezeu cel negrăit şi 
netrecător, care nu se poate cuprinde cu mintea, nu se poate vedea cu ochii şi nu 
se poate pipăi, Acela „în mâna căruia Sunt marginile pământului” (Ps. 94, 4), 
care „caută spre pământ şi-l face a se cutremura, Cel ce se atinge de munţi şi ei 
fumegă” (Ps. 103, 32), a cărui strălucire, chiar când ei se pogoară, nu o pot 
suporta heruvimii, ci îşi acoperă feţele cu aripele lor, că Acesta care este cu mult 
mai înalt decât toate gândurile şi decât toate cugetele, întrecându-i pe îngeri, pe 
Arhangheli şi pe toate puterile cereşti, să voiască a se face om şi să primească 
trupul cel format din pulbere, să intre în pântecele fecioarei şi să petreacă acolo 
nouă luni, a se adăpa la pieptul ei şi a suferi toate întâmplările omeneşti — nu 
este oare aceasta de cea mai mare mirare? 


Iară pentru că ceea ce avea să facă era atât de miraculos şi neobişnuit, încât mulți 
n-ar fi putut crede, de aceea Dumnezeu a trimis mai întâi pe profeți ca să 


prevestească aceasta; şi a profețit încă Patriarhul Iacov, când a zis: „Din vlăstare 
fiul meu te-ai înălțat, te-ai culcat şi ai adormit ca un leu” (Fac. 49. 9). Încă şi 
Isaia a zis despre Dânsul: „Iată fecioara va zămisli şi va naşte fiu, şi se va chema 
numele lui Emanoil” (Îs. 7, 14). Şi în alt loc zice el: „Văzutu-l-am ca un prunc şi 
ca o rădăcină pe pământ însetat” (Îs. 53, 2). Încă şi David a vorbit despre venirea 
Lui în trup prin cuvintele: „Pogori-se-va ca ploaia pe lână şi ca picătura ce cade 
pe pământ” (Ps. 72, 6), pentru că EI a intrat în pântecele mumei sale fără a fi fost 
băgat în seamă şi fără vuiet. 


Însă toate aceste prevestiri ale înomenirii Sale nu erau încă de ajuns, ci pentru ca El 
să fie socotit om cu adevărat, s-a supus la toate cele omeneşti. De aceea nu s-a 
înfăţişat El deodată ca om crescut, ci s-a născut şi s-a nutrit de muma-Sa, a crescut 
şi a sporit, pentru ca prin toate acestea să fie crezută omenirea Lui cea adevărată. 
Ba încă nu s-a oprit la această dovadă, ci a suferit cu trupul Său toate slăbiciunile 
firii omeneşti, a însetat şi a flămânzit, a dormit şi a ostenit, ba a mers şi la cruce şi 
a pătimit atât de mult, pe cât poate vreun om pătimi. 


De aceea a căzut de pe faţa Lui sudoarea ca picăturile de sânge, pentru aceea s-a 
întristat şi s-a descurajat. Deci, precum EI flămânzea şi ostenea, dormea şi mânca 
şi bea, tot aşa şi pregeta a muri, şi prin aceasta a arătat adevărata Sa omenire; căci 
dragostea către viaţă este sădită în firea omenească. Aşadar, spre a arăta că trupul, 
pe care EI l-a luat, nu este nălucire, nici părere, de aceea EI a pus la iveală înaintea 
noastră patimile Sale. 


Acesta este un temei. Afară de aceasta, pot să vă mai aduc şi un altul, care este tot 
aşa de însemnat, care este acesta? Hristos a voit să înveţe pe oameni toate faptele 
cele bune. Iară cine voieşte să dea învăţătură dreaptă, trebuie să înveţe nu numai 
prin cuvinte, ci şi prin fapte. Aceasta este învăţarea cea mai bună. 


Când cârmaciul stă lângă învăţăcelul său, arătându-i cum să ţină cârma, uneşte 
vorba cu exemplul; el nu numai vorbeşte, nici numai lucrează, ci le uneşte 
amândouă. La fel face şi zidarul. Pune pe învăţăcelul său lângă sine şi îi arată, prin 
cuvânt şi prin faptă, cum trebuie să zidească. Tot aşa fac şi ceilalți meşteri, 
învăţarea şi exemplul sunt pretutindeni legate la un loc. Deci, fiindcă Hristos a 
venit ca să ne înveţe toate faptele cele bune, de aceea EI învăţa ce trebuie a face şi 
totodată şi EI însuşi făcea; căci EI zice aşa: „Cine va face şi va învăţa aşa, acela 
mare se va chema întru Împărăţia Cerului” (Mt. 5, 19). 


Iată, EI voia ca noi Să fim smeriţi şi blânzi, şi a învăţat aceasta cu cuvintele, însă 
EL a învăţat aceasta şi prin faptele Sale, căci după ce a zis: „Fericiţi cei săraci cu 


duhul, fericiţi cei blânzi” (Mt. 5, 3-4), a arătat prin faptele Sale cum trebuie a 
împlini această datorie. El a luat fota, s-a încins cu dânsa şi a spălat picioarele 
ucenicilor Săi (În. 13, 4-5). Ce a putut să fie asemenea acestei smerenii? Aşadar, El 
a învăţat această faptă bună nu numai cu cuvântul, ci şi cu fapta. Tot aşa a arătat El 
cu fapta blândeţea şi păciuirea Sa. Cum? El a fost lovit peste față de sluga 
arhiereului, dar a zis numai atâta: „De am grăit rău, mărturiseşte de rău, iară de 
am grăit bine, de ce Mă baţi?” (În. 18, 23). 


El a poruncit a ne ruga pentru vrăjmaşi, dar iarăşi ne-a învăţat şi aceasta prin 
faptele sale. Căci când spânzura pe cruce, a zis: „Părinte, iartă-le lor, că nu ştiu ce 
fac” (Lc. 23, 34). Aşadar, precum El ne-a poruncit nouă să ne rugăm pentru 
vrăjmaşi, aşa s-a rugat şi EI însuşi, măcar că şi fără de aceasta El putea să-i 
ierte, prin propria Sa putere. 

Iarăşi a poruncit EI să facem bine celor ce ne urăsc, să binecuvântăm pe cei ce ne 
clevetesc. Şi aceasta a făcut-o cu fapta, izgonind demonii din iudei, măcar că ei îl 
huleau, ca şi cum ar fi EI însuşi cuprins de demon. El grămădea binefacerile asupra 
prigonitorilor Săi şi a introdus în Împărăţia Cerului pe cei ce au voit să-L 
răstignească. Mai departe zice El către ucenicii Săi: „Să nu purtaţi la brâiele 
voastre nici aur, nici argint, nici aramă” (Mt. 10, 9); şi El a împlinit şi aceasta, 
precum singur zice despre Sine: „Vulpile au vizuini şi păsările cerului cuiburi, 
iară Fiul Omului nu are unde să-și plece capul” (Mt. 8, 20). 


EI ne-a învăţat şi cum să ne rugăm. Apostolii au zis către Dânsul: „Doamne, 
învaţă-ne să ne rugăm” (Lc. 11, 1); şi de aceea E] Însuşi se ruga, pentru Ca ei să 
înveţe de la Dânsul a se ruga. EI însă trebuia să le arate lor nu numai că trebuia 
a se ruga, ci încă şi cum Să se roage. De aceea, EI le-a dat şi formula rugăciunii: 
„Tatăl nostru, carele eşti în ceruri” şi celelalte. Fiindcă EI ne-a poruncit a ne ruga: 
„ŞI nu ne duce în ispită”, adică în primejdie, ne învaţă aceasta însuşi şi cu fapta, 
când zice: „Părinte de este cu putinţă, treacă de la Mine paharul acesta”, prin care 
învaţă pe toţi credincioşii a nu se arunca singuri în primejdii, ci a aştepta năpădirea 
vrăjmaşilor, iar atunci a arăta toată bărbăţia. Ei nu trebuie a se grăbi înşişi şi a se 
expune primejdiei. 


Aşadar, fiindcă EI voia să înveţe pe ucenicii Săi a se ruga, se roagă şi El însuşi, 
după firea Sa cea omenească, nu însă după cea dumnezeiească. lară ca om s-a rugat 
EI, pentru ca să ne înveţe că trebuie să ne rugăm pentru izbăvirea noastră din 
primejdii. lară dacă izbăvirea noastră va fi cu neputinţă, atunci să respectăm 
hotărârea cea dumnezeiească. De aceea a zis El: „Însă nu precum voiesc Eu, ci 
precum voieşti Tu”. Aceasta nu trebuie a se înţelege ca şi cum El ar avea altă 
voinţă decât Tatăl; şi cuvintele acestea trebuie să fie învăţătură pentru oameni, 


ca ei, chiar când sunt în necaz şi în primejdie, când tremură şi nu le place a 
muri, totuşi trebuie să supună voinţa lor voinţei Lui Dumnezeu. 


Pavel ştia aceasta şi a şi împlinit-o. EI a rugat pe Domnul ca să depărteze ispitele 
de la dânsul şi a zis: „De trei ori pe Domnul am rugat” (Ul Cor. 12, 8), dar fiindcă 
aceasta nu era voia Domnului, el a adăugat: „de aceea binevoiesc întru neputinţă, 
în nevoi şi în prigonire” (|| Cor: 12, 10). Voiesc să vă spun aceasta mai lămurit. 
Pavel era înconjurat de multe primejdii şi s-a rugat ca să se mântuiască de dânsele. 
Dar a auzit cum Dumnezeu i-a zis: „Destul îţi este harul Meu, că puterea Mea 
întru neputinţe se săvârşeşte” (II Cor. 11, 9); şi după aceca el a ştiut care era voia 
lui Dumnezeu, supunându-şi voia sa voii lui Dumnezeu. 


Aşadar, Hristos amândouă acestea ne-a învăţat prin rugăciunea Sa, să nu ne 
aruncăm înşine în primejdii, ci să ne rugăm pentru depărtarea primejdiei. Dacă 
ea totuşi ne-a ajuns, să o întâmpinăm cu bărbăţie şi cu răbdare şi să supunem 
voinţa noastră voinţei lui Dumnezeu. 


Deci, ştiind noi acestea, să ne rugăm, ca să nu cădem în ispită: iară dacă am căzut 
în ea, să cerem de la Dumnezeu răbdare şi putere şi totdeauna să supunem voinţa 
noastră voinţei Lui. Atunci vom petrece viaţa aceasta de acum în linişte şi vom 


dobândi bunătățile cele viitoare; cărora fie să ne învrednicim prin harul şi iubirea 
de oameni a Domnului nostru lisus Hristos, căruia împreună cu Tatăl şi cu Duhul 
Sfânt se cuvine lauda, acum şi pururea şi în vecii vecilor ! Amin. 


(Extras din cartea: Sfântul loan Gură de Aur - Omilii la Postul mare) 


Sfântul loan Gură de Aur - Omilia LXXĂV de la Matei: Să scriem în mintea 
noastră patimile lui Hristos! 


„Atunci L-au Scuipat în obraz şi L-au bătut cu pumnii, iar alţii îi dădeau palme, 
zicând: „Profeţeşte-ne, Hristoase, cine este cel ce Te-a lovit!” (Matei 26, 67-68) 


“. Pentru ce au mai făcut asta, odată ce aveau să-L omoare? Pentru ce mai era 


nevoie de batjocura aceasta? - Ca să afli, din tot ce s-a petrecut atunci, cât de răi la 
suflet erau judecătorii Lui. Ca şi cum ar fi dat peste un animal de vânat, aşa erau de 
sălbătăciți, aşa erau de înnebuniţi; au făcut petrecere din chinuirea Lui, au tăbărât 
asupra Lui cu bucurie, dându-și la iveală firea lor cea ucigaşă. 


Tu însă minunează-te de filozofia ucenicilor! Cu câtă amănunţime, cu cât adevăr 
istorisesc totul! Se vede de aici firea lor iubitoare de adevăr. Istorisesc aşa cum s- 
au petrecut cele ce păreau o ocară; nu ascund nimic, nu se ruşinează de nimic, ci 
socotesc cea mai mare slavă — după cum şi este — că Stăpânul lumii a primit să 
sufere unele ca acestea pentru noi. 


Lucrul acesta arată şi purtarea de grijă cea nespusă a lui Hristos, dar şi răutatea de 
neiertat a acelora care au îndrăznit acestea faţă de Cel atât de liniştit şi blând, faţă 
de Cel Care le-a încântat urechile cu cuvinte care ar fi fost în stare să facă din leu 
miel. Lui Hristos nu I-a lipsit blândeţea, dar nici acelora, ocara şi sălbătăcia în tot 
ce făceau, în tot ce spuneau. 


Pe toate acestea le-a prezis şi profetul Isaia, vestindu-le mai dinainte şi arătând 
într-un cuvânt toată această ocară: „In chipul în care mulţi se vor minuna de 
Tine, spune Isaia, în acelaşi chip va fi necinstit chipul Tău de oameni şi Slava 


Ta, de fiii oamenilor (Isaia 52, 14)”. Ce poate egală, oare, ocara aceasta? Au 
scuipat şi au pălmuit obrazul acela de care marea s-a dat înapoi când L-a văzut, de 
care soarele şi-a tras înapoi razele sale când L-a privit pe cruce. L-au lovit în cap, 
înnebuniți de nebunia lor cumplită. L-au rănit cu răni pline de ocară; că L-au bătut 
cu pumnii şi L-au pălmuit; iar la rănile acestea au mai adăugat şi ocara scuipatului. 
Au rostit apoi şi cuvinte pline de batjocură, spunând: „Profeţeşte-ne, Hristoase,cine 
este cel ce Te-a lovit!“. Îl batjocoresc aşa, pentru că mulţi spuneau că e profet. 


Alt evanghelist spune că făceau asta acoperindu-l faţa cu haina (Luca 22, 64), ca şi 
cum ar fi avut în faţa lor un om de nimica, un om de trei parale. Şi nu numai 
oamenii liberi, ci şi sclavii fuseseră cuprinşi atunci de această nebunie. Pe acestea 
să le citim des, pe acestea să le ascultăm cum trebuie, pe acestea să le scriem în 
mintea noastră; că acestea sunt cinstea noastră. Cu acestea mă laud tare; mă laud 
nu numai cu miile şi miile de morţi pe care i-a înviat, ci şi cu patimile pe care le-a 
pătimit. Pe acestea Pavel neîncetat le aminteşte: crucea, moartea, patimile, ocările, 
insultele, batjocoririle. Uneori spune: „Să ieşim la EI purtând ocara Lui (Evr. 13, 
13)”; alteori: „Care, în locul bucuriei ce stă înainte, a răbdat crucea, dispreţuind 
ruşinea (Evr. 12, 2)”. 


Iar Petru şedea afară în curte; şi s-a apropiat de el o slujnică, zicând: „Şi tu erai 
cu lisus Galileanul“. Iar el s-a lepădat înaintea lor, a tuturor zicând: „Nu ştiu ce 
zici! * leşind el la poartă, l-a văzut pe el alta şi a zis: „„Și acesta era acolo cu lisus 
Nazarineanul”. Şi iarăşi s-a lepădat cu jurământ. lar după puţin, apropiindu-se 
de cei ce stăteau, au zis lui Petru: „Cu adevărat şi tu eşti dintre ei, că şi graiul te 
vădeşte“. Atunci a început Să se blesteme şi să se jure: „Nu ştiu pe omul acesta“. 
Și îndată a cântat cocoşul. Și şi-a dus aminte Petru de cuvântul lui lisus, care 
spusese: „Mai înainte de a cânta cocoşul, te vei lepăda de Mine de trei ori“. Și 
ieşind afară a plâns cu amar (Matei 26, 69-75)”. 


O, noi şi străine lucruri! Când Petru L-a văzut pe învăţător numai prins atât de tare 
clocotea că a scos sabia şi a tăiat urechea slugii arhiereului; dar acum, când ar fi 
trebuit să se revolte şi mai mult, să se înflăcăreze şi mai mult, să ardă şi mai mult — 
doar auzea cum îl ocărăsc pe Domnul -, acum Petru se leapădă de EI. 


-Dar pe care om nu l-ar fi scos din minţi cele petrecute atunci? -Da, e drept; dar 
ucenicul, biruit de frică, nu numai că nu se revoltă, dar se şi leapădă; îi este frică şi 
de ameninţarea unei slujnice sărmane şi neînsemnate; şi nu numai o dată, ci de 
două şi de trei ori, în scurtă vreme, şi nu în faţa judecătorilor; era doar afară, în 
curte. L-au întrebat când a ieşit pe poartă; şi nici aşa nu şi-a dat seama îndată de 
căderea lui. 


Evanghelistul Luca spune că Hristos S-a uitat la el (Luca 22, 61), arătând că 
Petru nu numai că s-a lepădat de Domnul, dar că nici nu şi-a adus singur 
aminte, deşi a cântat cocoşul, ci a fost nevoie să i-o amintească tot învățătorul; 
iar privirea Lui a fost în locul glasului. Atât de speriat era. 


Evanghelistul Marcu spune, la rândul său, că Petru s-a lepădat întâia oară atunci 
când cocoşul a cântat întâia oară; iar când s-a lepădat a treia oară, cocoşul a cântat 
a doua oară (Marcu 14, 66-72). Marcu istoriseşte mai cu de-amănuntul slăbiciunea 
lui Petru şi ne arată că era mort de frică. Pe toate acestea Marcu le ştia de la 
dascălul său, că a fost ucenicul lui Petru. Aceasta mai cu seamă trebuie să ne 
uimească! Că Marcu nu numai că n-a ascuns greşeala dascălului său, ci a şi 
istorisit-o mai lămurit decât ceilalți evangheliști, pentru că a fost ucenicul lui Petru. 
Poate că cineva m-ar întreba: Cum pot fi adevărate spusele evangheliştilor, când 
Matei spune că Domnul a zis: „Amin zic ţie, că mai înainte de a cânta cocoşul te 
vei lepăda de Mine de trei ori (Matei 26, 34)”, iar Marcu spune că după ce s-a 
lepădat a treia oară cocoşul a cântat a doua oară (Marcu 14, 72). 


-Spusele evangheliştilor sunt cu totul adevărate şi nu se contrazic. Pentru că de 
obicei cocoşul cântă la fiecare cântat de trei ori şi de patru ori, Marcu ne vorbeşte 
despre aceste cântece repetate ale cocoşului ca să arate că nici glasul cocoșului nu 


l-a oprit pe Petru de la cădere şi nu i-a adus aminte. Aşa că sunt adevărate şi 
spusele lui Matei şi ale lui Marcu. înainte de a termina cocoşul întâiul său cântat, 
Petru s-a lepădat de trei ori. Şi nici după ce i-a adus aminte Hristos de păcatul lui 
n-a îndrăznit să plângă înaintea tuturora, ca să nu-l dea de gol lacrimile, ci „a ieşit 
afară şi a plâns cu amar“. 


„Iar dacă s-a făcut ziuă, L-au dus pe lisus de la Caiafa la Pilat (Matei 27, 1-2)”. 
Pentru că arhiereii voiau să-L omoare şi pentru că nu puteau să facă ei aceasta din 
pricina sărbătorii, L-au dus la guvernator. 


Tu însă uită-mi-te cum S-au amestecat lucrurile, ca uciderea Lui să aibă loc în 
timpul sărbătorii Paştelui. Aşa fusese rânduit de sus. 


„Atunci luda, cel ce L-a vândut, văzând că a fost osândit, căindu-se a întors cei 
treizeci de arginţi (Matei 27, 3)”. Lucrul acesta îl învinuieşte şi pe luda şi pe 
arhierei. Pe Iuda, nu pentru că s-a căit, ci pentru că s-a căit prea târziu; s-a osândit 
singur; el însuşi a mărturisit că L-a vândut; pe arhierei, că nu s-au căit, deşi le 
stătea în puterea lor să se schimbe. Uită-te când s-a căit luda! Când păcatul s-a 
săvârşit deplin, şi a luat sfârşit. Aşa e diavolul: nu-i lasă pe cei ce nu priveghează 
să vadă păcatul mai înainte, ca să nu se pocăiască cei prinşi de el. lisus i-a grăit 


atâtea, dar Iuda nu s-a îndreptat; că atunci s-a căit, când a săvârşit pe deplin 
păcatul; dar nici atunci cu folos. Că s-a osândit pe sine însuşi, că a aruncat arginţii, 
că a înfruntat disprețul poporului iudeu, toate bune şi de lăudat; dar că s-a sinucis, 
asta e de neiertat, asta e o faptă diavolească. Diavolul l-a îndepărtat de pocăință, ca 
să nu aibă vreun folos de pe urma ei. Făcându-l să-şi ia viaţa, moare de o moarte de 
ruşine, ajunsă cunoscută întregii lumi. 


Uită-mi-te însă că prin toate străluceşte adevărul! Şi prin cele ce fac şi prin cele ce 
suferă duşmanii lui Hristos! Chiar moartea aceasta a vânzătorului coase gurile 
celor ce L-au osândit şi nu le lasă să aibă nici umbră de neruşinată apărare. Ce-ar 
mai putea spune aceia când vânzătorul rosteşte o astfel de sentinţă împotriva lui 
însuşi? Dar să auzim şi cuvintele pe care le spune: 

„A întors cei treizeci de arginţi arhiereilor şi a zis: „Greşit-am vânzând sânge 
nevinovat“. lar ei au zis: „Ce ne priveşte pe noi! Tu vei vedea!” Şi, aruncând 
arginţii în templu, a plecat şi ducându-se s-a spânzurat (Matei 27, 3-5)”. N-a mai 
putut îndura chinurile conştiinţei, care îl biciuiau. Uită-mi-te că şi iudeii păţesc la 
fel. Şi ei ar fi trebuit să se îndrepte în urma celor ce păţiseră până atunci; şi ar fi 
trebuit să se oprească; dar nu, ei nu se opresc până ce nu împlinesc păcatul. 


Păcatul lui Iuda se împlinise, că păcatul lui era vânzarea; al iudeilor însă nu se 
împlinise încă. Dar când l-au săvârşit şi ei deplin, când L-au țintuit pe Domnul pe 
cruce, atunci i-au apucat şi pe ei chinurile conştiinţei şi spun, când: „Nu scrie: 
Acesta este împăratul iudeilor (loan 19, 21)” — Pentru ce vă temeţi, pentru ce vă 
tulburaţi? Pe cruce e țintuit doar numai un trup mort! -, când îl păzesc şi spun: „Ca 
nu cumva Să-L fure ucenicii Lui şi Să spună că a înviat, Şi va fi rătăcirea cea din 
urmă mai rea decât cea dintâi (Matei 27, 64)”. Chiar dacă ar spune ucenicii că a 
înviat, minciuna s-ar vădi, dacă n-ar fi înviat cu adevărat. Dar cum aveau să spună 
ucenicii că a înviat, când ei nici n-au îndrăznit să stea lângă EI la prinderea Lui, 
când verhovnicul apostolilor s-a lepădat de trei ori de El şi n-a îndurat nici 
amenințările unei fetişcane. Dar, după cum v-am spus, arhiereii erau tulburaţi; ştiau 
că fapta lor e o nelegiuire; se vedea aceasta din cuvintele lor: „Tu vei vedea”. 


Ascultaţi, iubitorilor de argint! Gândiţi-vă ce a păţit luda! A pierdut şi banii, a 
săvârşit şi păcatul şi şi-a pierdut şi sufletul. Aşa e tirania iubirii de argint. Nu s-a 
bucurat nici de arginţi, nici de viaţa de aici, nici de cea viitoare, ci pe toate le-a 
aruncat dintr-o dată. Şi după ce a fost disprețuit de arhierei şi de bătrâni, s-a 
spânzurat. Dar, după cum am spus, unii îşi dau seama că au păcătuit după ce au 
săvârşit păcatul. Uită-te şi la arhierei şi la bătrâni! Deocamdată nu vor să-şi dea 
seama de grozăvia faptei lor; spun doar atât: „Tu vei vedea!” Dar tocmai aceste 
cuvinte le măresc vina. Prin aceste cuvinte mărturisesc că fapta lor este o crimă şi o 


nelegiuire; îmbătați de patimă însă nu vor să se depărteze de drăceasca lor 
încercare, ci se învăluiesc nebunește pe ei înşişi cu vălul unei neştiinţe plăsmuite. 


Dacă ar fi spus aceste cuvinte după ce L-au răstignit, după ce L-au omorât, 
cuvintele acestea nu i-ar fi osândit atâta, deşi nici atunci n-ar fi avut vreun temei 
spusele lor. Dar cum puteţi spune asta când îl aveţi încă în mâinile voastre, când stă 
în puterea voastră să-l dați drumul? Apărarea voastră vă este cea mai mare 
învinuire. 


-Cum şi în ce chip? 


-Pentru că au aruncat în spatele vânzătorului toată vina — că au spus: „Iu vei 
vedea!”-, pentru că puteau să se scape şi pe ei de crima uciderii lui Hristos, 
liberându-L; dar ei au întrecut nelegiuirea lui luda; au adăugat vânzării răstignirea. 


Ce i-a împiedicat când i-au spus lui luda: „Tu vei vedea!” să, se îndepărteze de 
fapta lor necugetată şi îndrăzneață? Nimic, ci au făcut contrariul; au mai adăugat şi 
omorul; s-au încurcat, şi prin cele ce au făcut şi prin cele ce-au spus, în nişte păcate 
din care nu mai pot scăpa. lar după acestea L-au dat pe mâna lui Pilat; şi au 
preferat să fie eliberat un tâlhar, nu lisus; au ucis pe Cel Care nu le-a făcut nici un 
rău, ci le făcuse atâta bine. 


- Ce a făcut luda? - Cînd a văzut că osteneala i-a fost zadarnică şi că arhiereii 
nu vor Să primească arginţii? „A aruncat arginţii în templu şi plecând s-a 
spânzurat. lar arhiereii, luând arginţii, au zis: „Nu se cade să-i punem în 
vistieria templului, că sunt preț de sânge”. Și făcând sfat au cumpărat cu ei 
țarina olarului, pentru îngroparea străinilor. Pentru aceea s-a numit țarina 
aceea Țarina Sângelui până în ziua de azi. Atunci S-a împlinit ceea ce s-a spus 
de Ieremia proorocul, care zice: „Şi au luat treizeci de arginţi, preţul celui 
prețuit, şi i-au dat pe ei pe țarina olarului, după cum mi-a spus mie Domnul 
(Matei 27, 5-10)”, 


Ai văzut cum arhiereii sunt iarăşi osândiţi de conştiinţa lor? N-au pus arginţii în 
vistieria templului, ci au cumpărat cu ei o țarină pentru îngroparea străinilor, pentru 
că ştiau că au cumpărat cu banii aceştia sânge. Era şi aceasta o mărturie împotriva 
lor şi o dovadă a trădării. Numele ţarinii a strigat tuturora, mai tare ca o trâmbiţă, 
crima lor. Şi arhiereii n-au făcut numai asta, ci au ţinut şi sfat — şi totdeauna au 
făcut aşa -, ca să nu fie nici unul nevinovat de acest păcat, ci toţi vinovaţi. 


Toate aceste lucruri le-a prezis de demult profeția. Vezi, dar, că nu numai 
apostolii, ci şi profeţii istorisesc cu de-amănuntul ocările aduse lui Hristos? Vezi 
că paginile profeților vorbesc şi vestesc mai dinainte patimile lui Hristos? ludeii, 
fără să-şi dea seama, au împlinit profeția. Dacă arhiereii ar fi aruncat argintul în 
vistieria templului, fapta lor n-ar fi ajuns atât de cunoscută; dar aşa, cumpărând o 
țarină, au făcut totul cunoscut şi generaţiilor de mai târziu”. 


Sfântul loan Gură de Aur - Omilia LXXXĂVI de la Matei: Nebunia omului şi 
tăcerea lui Dumnezeu 


„Jar lisus Sta înaintea dregătorului şi l-a întrebat pe El dregătorul, zicând: Tu 
eşti împăratul iudeilor?” lar lisus i-a zis: „Tu zici!” “Și nimic nu răspundea 
când era învinuit de arhierei şi de bătrâni (Matei 27, 10-11)” 


Vezi ce întrebare îi pune Pilat mai întâi? Aceea pe care iudeii o vânturau neîncetat 
în sus şi în jos. Când iudeii au văzut că Pilat nu ţine seamă de vina lui Hristos faţă 
de legea lor, L-au învinuit de crimă împotriva statului. Aşa au făcut şi cu apostolii. 
Îi învinuiau totdeauna şi spuneau că umblă pretutindeni şi că propovăduiesc 
împărat pe un oarecare lisus, ca şi cum apostolii ar fi vorbit de un simplu om, ca să 
le arunce în spate bănuiala că urmăresc să pună mâna pe putere. De aici se vede că 
şi sfâşierea hainelor şi spaima arhiereului pentru călcarea legii nu erau decât 
prefăcătorii. Scorneau orişice şi răsturnau totul numai ca să-L omoare pe lisus. 
Această întrebare I-a pus şi Pilat atunci. 


-Ce i-a răspuns Hristos? -I-a răspuns: „Tu zici.”” A mărturisit că este împărat, dar 
împărat ceresc. Acest lucru l-a spus mai lămurit în altă parte, răspunzând lui Pilat: 
„împărăția Mea nu este din lumea aceasta (loan 18, 36)”, ca să nu aibă nici un 
cuvânt de apărare nici Pilat, nici iudeii, când îi aduc astfel de învinuiri. Şi a dat un 
argument care nu putea fi doborât, spunând: „Dacă împărăția Mea ar fi fost din 
lumea aceasta, cei ai Mei s-ar fi luptat ca să nu fiu dat (loan 18, 36)”. 


De aceea, pentru a înlătura bănuiala aceasta, că ar urmări adică să pună mâna pe 
putere ca să ajungă împărat, Hristos a plătit dajdie (Matei 17, 24-27) şi a poruncit 
şi celorlalţi s-o plătească (Matei 22, 16-21); iar când au vrut să-L facă împărat, a 


fugit (loan 6, 15). „Nu auzi câte mărturisesc aceştia împotriva Ta? (Matei 27, 13)? 
Pilat voia ca Domnul să Se apere ca să-L poată scăpa. De aceea I-a grăit aşa. Dar 
pentru că Hristos nu i-a răspuns, Pilat a căutat un alt mijloc de scăpare. 


- Ce anume? - ludeii aveau obiceiul să elibereze un osândit; şi Pilat a încercat să-L 
scape pe această cale, zicând: „Dacă nu vreţi să-L eliberaţi ca nevinovat, dăruiți- 
L sărbătorii ca osândit (Matei 27, 15-17)!”. Ai văzut cum s-a stricat rânduiala? 
Rânduiala era făcută în aşa fel încât cererea pentru eliberarea osândiţilor să fie 
făcută de popor, iar darea eliberării, de dregător. Acum s-a întâmplat contrariul: 
dregătorul cere poporului. Cu toate acestea nici aşa nu s-au îmblânzit arhiereii şi 
bătrânii poporului, ci s-au sălbăticit mai mult şi strigau înnebuniți de patima 
invidiei. 

Nici nu-i puteau aduce lui Hristos vreo vină! Hristos tăcea; dar, cu muţimea 
dovezilor că era nevinovat, erau puşi la stâlpul infamiei. Hristos tăcea, dar îi biruia 
pe cei ce vorbeau atâtea, pe cei ce se înnebuneau. 


„iȘi, şezând el în scaunul de judecată, a trimis la el femeia lui, zicând: „Nimic să 
nu faci Dreptului acesta, că multe am suferit azi în vis pentru EI (Matei 27, 19)” 
Vezi că se întâmpla încă ceva care ar fi putut să-i întoarcă pe arhierei de pe drumul 
ce apucaseră. Pe lângă dovada faptelor, nu puţin lucru a fost şi visul femeii lui 
Pilat. 


-Dar pentru ce n-a avut Pilat visul acesta? -Sau pentru că ea era mai vrednică, sau 
pentru că Pilat nu i-ar fi dat atâta crezare dacă ar fi avut el acest vis, sau pentru că 
nici nu l-ar fi spus. De aceea rânduieşte Dumnezeu ca să vadă femeia lui visul, 
pentru a fi cunoscut de toată lumea. Şi nu numai că l-a văzut, dar a şi suferit multe, 
pentru ca bărbatul ei, din dragoste pentru soția sa, să pregete şi mai mult cu privire 
la uciderea lui lisus. Şi timpul când a avut visul a făcut-o să sufere mult. Că a avut 
visul noaptea. 


Dar poate că cineva mi-ar spune: - Dar nu-i era lui Pilat atât de uşor să-L elibereze 
din pricină că arhiereii şi bătrânii îl învinuiseră pe Hristos că S-a făcut pe Sine 
împărat. 


-Da, nu-i era uşor! Dar Pilat ar fi trebuit să caute dovezi şi mărturii şi tot ce putea 
face dovada că Hristos a vrut să pună mâna pe putere, de pildă dacă a strâns oştire, 
dacă a adunat bani, dacă a făurit arme, dacă a încercat altceva asemenea. Dar, nu; 
se lasă dus de arhierei şi de bătrâni. De aceea nici Hristos nu-l absolvă de vină, că 
spune: „Cel ce M-a dat ţie mai mare păcat are (loan 19, 11)”. Deci din slăbiciune 


S-a plecat voinţei arhiereilor şi bătrânilor; din slăbiciune L-a dat să fie biciuit. Pilat 
era laş, un om slab; arhiereii însă, răi şi vicleni. 


Căci ce uneltesc ei când Pilat a găsit un mijloc de a-L scăpa pe lisus? Găsesc legea 
sărbătorii care le poruncea să elbereze un vinovat. „Au înduplecat mulțimea să 
ceară pe Varava (Matei 27, 20)”. Ai văzut câtă purtare de grijă a avut Pilat ca să-i 
scape pe arhierei şi pe bătrâni de orice vină şi cât se silesc ei să nu le rămână nici 
umbră de apărare? Ce ar fi trebuit să facă? Să elibereze pe un vinovat, recunoscut 
de toată lumea ca vinovat, sau pe un vinovat îndoielnic? lar dacă trebuia eliberat un 
vinovat, apoi cu atât mai mult un vinovat îndoielnic. Că nici ei nu socoteau că 
Hristos este mai rău decât ucigaşii dovediţi. De aceea şi evanghelistul Matei n-a 
spus că „aveau un tâlhar”, ci: „un tâlhar vestit (Matei 27, 16)”, adică vestit pentru 
răutatea lui, un tâlhar care făcuse nenumărate crime. 

ŞI totuşi arhiereii l-au preferat pe acela Mântuitorului lumii. Nu s-au ruşinat nici de 
timp, că era sfântă ziua aceea; nu s-au ruşinat nici de legile iubirii de oameni; nu s- 
au ruşinat de nimic altceva; i-a orbit invidia. Şi odată cu răutatea lor au mai stricat 
şi mulțimea, ca să primească cea mai mare osândă şi pentru înşelarea poporului. 


Când au cerut să le elibereze pe Varava, Pilat i-a întrebat: „Dar cu Hristos ce să 
fac? (Matei 27, 22)” Pilat, prin întrebarea aceasta, a vrut iarăşi să-i întoarcă, să-i 


facă stăpâni pe alegere, ca măcar de ruşine să ceară eliberarea lui Hristos, ca 
eliberarea Lui să se datoreze mărinimiei lor. Dacă Pilat le-ar fi spus: „Hristos n-a 
păcătuit cu nimic”, i-ar fi făcut şi mai încăpăţânaţi; dar când le-a cerut să-L 
elibereze din milă, atunci cererea sa şi cuvintele sale nu mai puteau fi contrazise. 


Dar nu; arhiereii au spus: „Răstigneşte-L! Iar el le-a zis: Dar ce rău a făcut?” 
Iar ei mai tare strigau: „Să se răstignească! ” Deci văzând că nimic nu foloseşte, 
şi-a spălat mâinile, zicând: Nevinovat sunt (Matei 27, 22-24)!” 


Pentru ce, Pilate, L-ai dat lor? Pentru ce nu L-ai răpit din mâinile lor, cum a 
răpit sutaşul pe Pavel (Fapte 21, 30-37)? Ştia şi sutaşul acela că le-ar fi făcut 
plăcere iudeilor să-l dea în mâinile lor — doar din pricina lui Pavel se făcuse 
răscoală şi tulburare -, cu toate acestea a stat împotriva tuturor. Pilat însă n-a făcut 
aşa; era un laş, un om slab; şi toţi la un loc, nişte stricaţi. Nici Pilat n-a ţinut piept 
mulțimii şi nici mulţimea de popor, arhiereilor şi bătrânilor. Astfel li s-a luat 
orice cuvânt de apărare. Şi „ei mai vârtos strigau“, adică mai mult Strigau: „Să 
se răstignească! ” (Matei 27, 23-20) Nu voiau numai să-L omoare, ci voiau să-L 
omoare pentru o vinovăţie urâtă; deşi judecătorul se împotrivea, ei nu încetau a 


striga: „Să se răstignească! “. 


Ai văzut câte a făcut Hristos ca să-i îndrepte pe arhierei şi pe bătrânii poporului? 
După cum pe luda l-a oprit de atâtea ori de pe drumul pieirii, tot aşa şi pe aceia i-a 
oprit şi pe timpul predicării Evangheliei şi în timpul judecării Lui. Ar fi trebuit să li 
se zdrobească inima când au văzut pe dregător, pe judecător, că se spală pe mâini şi 
spune: „Nevinovat sunt de sângele dreptului acestuia“, când au văzut că luda s-a 
spânzurat şi când au auzit că Pilat îi roagă să ia pe altul în locul Lui. Ce cuvânt de 
apărare mai pot avea când luda, pârâtorul şi vânzătorul, se osândeşte pe sine însuşi, 
când însuşi judecătorul îşi spală mâinile de crimă, când chiar în noaptea aceea s-a 
arătat un astfel de vis? Chiar dacă arhiereii şi bătrânii n-ar fi voit să fie nevinovat, 
totuşi n-ar fi trebuit să prefere în locul Lui pe un tâlhar, ba încă un tâlhar cunoscut 
de toată lumea, pe un tâlhar vestit. 


- Ce au făcut iudeii? Cînd au văzut că judecătorul se spală pe mâini şi spune: 
„Nevinovat sunt“, au strigat: „Sângele Lui asupra noastră şi asupra copiilor 
noştri (Matei 27, 25)”. Atunci deci, atunci când iudeii au pronunţat sentinţa asupra 
lor, atunci Pilat a îngăduit să se facă voia lor. Uită-te şi acum cât e de mare nebunia 
lor! Atât de mare e furia lor, atât de cumplită e pofta lor cea rea că nu-i lasă deloc 
să vadă ce trebuie să facă şi ce nu. Vreţi să vă blestemaţi pe voi înşivă? 
Blestemaţi-vă! Dar pentru ce mai aduceţi blestemul şi asupra copiilor voştri? Cu 
toate acestea, iubitorul de oameni Dumnezeu n-a întărit sentinţa pronunţată de 
ei, nu numai peste copii, dar nici chiar peste ei, deşi s-au folosit de o atât de 
mare furie şi împotriva lor şi împotriva copiilor lor, ci i-a primit şi i-a învrednicit 
de mii şi mii de bunătăţi pe aceia dintre ei şi dintre copiii lor care s-au pocăit. 
Dintre ei era Pavel; dintre ei, miile de credincioşi din Ierusalim: „Vezi, frate, 
câte mii de iudei sunt care au crezut (Fapte 21, 20)?” Dacă unii s-au îndărătnicit, 
apoi pedeapsa să şi-o socotească loruşi. 


Atunci le-a eliberat lor pe Varava, iar pe lisus, biciuindu-L, L-au dat să fie 
răstignit (Matei 27, 26)” 


-Şi pentru ce L-a biciuit? Sau pentru că Îl socotea ca osândit, sau pentru că voia să 
dea judecății o înfăţişare de judecată, sau pentru că voia să facă plăcere iudeilor. Şi 
totuşi Pilat ar fi trebuit să li se împotrivească. Spusese, doar, mai înainte: „Luați-L 
voi şi după legea voastră judecaţi-L (Ioan 18, 31)”. Şi erau încă multe cele care 
puteau să oprească şi pe Pilat şi pe iudei: şi semnele şi minunile şi multa răbdare a 
Celui Ce suferea acestea şi, mai cu seamă, tăcerea cea nespusă. Dar pentru că îşi 
arătase firea Sa omenească, şi prin apărarea Sa şi prin rugăciunea Sa, Şi-a arătat 
iarăşi Dumnezeirea Sa şi înălțimea Sa şi prin tăcerea Sa şi prin disprețul arătat 
spuselor arhiereilor şi bătrânilor, ca prin toate să-i facă să se minuneze. Dar nimic 
din acestea nu i-a înduplecat”. 


PS: Ne amintim şi acest episod din viaţa Sfântului Fotie cel Mare, Patriarhul: În 
faţa acuzatorilor săi adunaţi într-un sinod mincinos, alege să tacă. Întrebându-l de 
pricina tăcerii lui, Sfântul răspunde: “Dumnezeu aude şi glasul celui ce tace”, la 
care cei din sinod, având întâi-stătători pe trimişii papei, nu încetează a-l sili, 
întrebându-l de nenumărate ori:“De ce nu răspunzi?” Sfântul le spune “- Nici lisus 
nu a scăpat de condamnare”. 


Sfântul loan Gură de Aur - Cuvânt la Cruce şi la tâlhar, pentru a doua venire 
a lui Hristos şi pentru a ne ruga adeseori pentru vrăjmaşi 

Astăzi Domnul nostru lisus Hristos este pe Cruce şi noi prăznuim , ca să cunoşti că 
Crucea este praznic şi sărbătoare duhovnicească. 


Mai înainte Crucea era lemn de osândire, iar acum s-a făcut lucru de cinste. 
Mai înainte era semn de osândire, iar acum pricină de mântuire. 


Aceasta ni s-a făcut nouă aducătoare de nenumărate bunătăţi, ne-a izbăvit din 
înşelăciune, aceasta, întru întuneric şezând noi, ne-a luminat, aceasta, învrăjbiţi 
fiind noi cu Dumnezeu, ne-a împăcat, înstrăinați fiind ne-a împrietenit, departe 
fiind aproape ne-a adus. 


Aceasta este surparea vrajbei, întărire a păcii şi vistierie de nenumărate bunătăţi. 
Pentru aceasta nu ne mai rătăcim în pustietăţi, căci Calea cea adevărată am 
cunoscut-o. 


Nu mai petrecem afară de curțile împărăteşti, că am aflat Uşa. 


Nu ne mai temem de săgețile cele aprinse ale diavolului, că am aflat Izvorul. 
Nu mai suntem în văduvie, că am aflat Mirele. 


Nu ne temem de lup, că avem pe Păstorul cel bun, „Că Eu, sunt Păstorul cel bun”. 


Nu ne cutremurăm de tiranul, că stăruim aproape de Impărat. 


ŞI pentru toate acestea prăznuim, săvârşind pomenirea Crucii. Căci şi Pavel a 
poruncit să prăznuim pentru Cruce. „De aceea să prăznuim nu cu aluatul cel 
vechi... ci cu azimile curăţiei şi ale adevărului”. Apoi adăugând pricina, a adăugat: 
„Că Paştile noastre, Hristos, pentru noi S-a jertfit” (| Cor. 5, 8). 


Vezi cum pentru Cruce porunceşte să prăznuim ? Căci pe Cruce S-a jertfit Hristos. 
Și unde este jertfă acolo este surpare a păcatelor, acolo împăcare a Stăpânului, 
acolo praznic şi bucurie. Paştile noastre, Hristos, pentru noi S-a jertfit. Şi unde S-a 
jertfit ? Pe Cruce înaltă. Nou este jertfelnicul acestei Jertfe, pentru că şi Jertfa este 
nouă şi slăvită. 


Acesta era şi Jertfă şi Preot. Jertfă după trup, iar Preot după duh. EI a adus şi S-a şi 
adus. Ascultă cum pe acestea amândouă le-a arătat Pavel: „Căci orice arhiereu, 
fiind luat dintre oameni, este pus pentru oameni” (Evr. 5, 1). Pentru aceasta 
trebuia să aibă ceva ca să aducă. Şi iată EI se aduce pe Sine. ar în altă parte zice: 
„Tot aşa şi Hristos, după ce a fost adus odată jertfă, ca să ridice păcatele 
multora... Se va arăta celor ce cu stăruinţă îl aşteaptă spre mântuire” (dem 9, 
28). lată că aici, a fost adus, iar acolo EI pe Sine S-a adus. Vezi cum şi Jertfă şi 
Preot S-a făcut, iar Crucea a fost jertfelnic. 


Şi pentru care pricină nu în biserică se aduce Jertfa, ci afară de cetate şi de 
zidurile ei ? Ca să plinească cele zise: „Că între cei fărădelege S-a socotit” (Isaia 
53,12). 


Şi pentru care pricină pe Cruce înaltă se junghie şt nu sub acoperământ ? Ca să 
curăţească firea aerului, nefiind deasupra acoperământ, ci numai cerul. Căci cu 
adevărat se curăţea aerul jertfindu-se Mielul pe lemn înalt. Dar se curăţea şi 
pământul, că pe el pica Sânge din coasta Lui. Pentru aceasta nici sub acoperământ, 
nici în Templu S-a jertfit, ca să nu facă iudeii jertfa a lor şi să nu socoteşti că numai 
pentru neamul lor se aduce. Pentru aceasta afară de cetate şi de ziduri. 


S-a jertfit, ca să cunoşti că de obşte este Jertfa, că pentru tot pământul este 
aducerea şi pentru toți este curățirea, nu în parte, cum era la iudei. ludeilor le-a 
poruncit Dumnezeu să lase pământul şi într-un singur loc să aducă jertfe şi să se 
roage, pentru că tot pământul era necurat de fumul şi mirosul spurcatelor jertfe 
elineşti, care se aduceau pe el. Jar fiindcă a venit Hristos şi toată lumea a curăţit, 
orice loc ni l-a făcut loc de rugăciune. 


Pentru aceasta şi Pavel cu îndrăzneală sfătuieşte, ca fără de frică să se facă 
rugăciuni pretutindenea, zicând: „Vreau deci ca bărbaţii să se roage în tot locul, 
ridicând mâini Sfinte...” (| Tim. 2, 8). 


Ai văzut cum S-a curăţit lumea. Că pretutindeni putem Să ridicăm mâini Sfinte, 
fiindcă tot pământul S-a făcut sfânt şi mai sfânt decât sfintele cele dinlăuntru ale 
Templului. Căci acolo s-a jertfit un miel necuvântător, iar aici unul 
duhovnicesc. Şi pe cât este mai mare jertfa, pe atât mai mare şi Sfinţenia. Pentru 
aceasta Crucea este praznic. 


Voieşti să cunoşti şi altă ispravă a ei ? Raiul, care cinci mii de ani şi mai mult a 
fost închis, astăzi ni l-a deschis. În ziua şi în ceasul acesta pe tâlhar l-a băgat în 
Rai. 

Două isprăvi a făcut Dumnezeu: întâi că a deschis Raiul, apoi pe tâlhar l-a băgat 
înăuntru. AStăzi ne-a dat nouă patria cea veche, astăzi ne-a întors pe noi în 
cetatea cea părintească şi a dăruit firii omeneşti casa. „Astăzi, zice, vei fi cu 
Mine în Rai” (Lc. 23, 46). Ce zici ? Eşti răstignit şi cu piroane pironit şi 
făgăduieşti Rai ? Da, zice, că prin Cruce vei cunoaşte puterea Mea. 


Că devreme ce ceea ce pătimea era de mâhnire, şi ca să-ţi abată luarea aminte de la 


firea Crucii, ca lemn de osândă şi să cunoşti puterea Celui răstignit, pe Cruce face 
minunea aceasta, care arată mai mult ca oricând stăpânirea Lui. Că nu pe vreun 
mort a înviat, nici marea şi vânturile a certat, nici pe draci a izgonit, ci fiind 
răstignit, pironit, ocărât, scuipat şi batjocorit, a putut să schimbe mintea cea rea a 
tâlharului, ca din amândouă părţi să vezi puterea Lui. 


Toată zidirea a clătinat-o, până şi pietrele despicând şi pe sufletul tâlharului cel mai 
nesimţitor decât piatra l-a tras la EI şi l-a cinstit. „Că astăzi vei fi cu Mine în Rar”, 
zice. Cu toate că heruvimii păzeau Raiul, însă EI este Stăpânul heruvimilor. Sabia 
cea de foc acolo se învârtea, dar Acesta şi peste foc şi peste gheenă şi peste viaţă şi 
peste moarte are stăpânire. Şi cu toate că nici un împărat nu va îngădui cândva ca 
pe vreun tâlhar, sau pe altcineva din slugi să-l pună lângă sine şi să-l bage în cetate, 
dar Hristos a făcut aceasta. Şi intrând în sfânta patrie, a adus împreună cu Sine şi 
pe tâlhar, nu defăimând Raiul, nici ruşinându-l cu picioarele tâlharului, ci mai 
degrab cinstindu-l, căci cinste a Raiului este a avea un astfel de Stăpân, care şi pe 
tâlhar a făcut vrednic de desfătarea cea din el. 


Și apoi băgând vameşi şi desfrânate în Rai, nu pentru a-l necinsti o făcea aceasta, ci 
mai ales pentru a-l cinsti, arătând că în acest fel este Domnul Împărăției Cerurilor, 


că şi pe desfrânat şi pe vameşi aşa de lămuriţi îi face, încât îi arată vrednici de 
cinstea şi de darul cel de acolo. 


Aşa cum ne minunăm de un doctor când îl vedem că izbăveşte de boală şi aduce la 
sănătate pe oamenii care suferă de boli nevindecate, aşa şi de Hristos pe drept este 
a ne minuna când vindecă răni nevindecate. Vameşii şi desfrânatele îi întoarce la 
sănătate şi îi arată vrednici cerurilor. 


Şi ce fel de sănătate a arătat tâlharul, zici, pe cruce fiind, ca să dobândească 
Raiul ? Voieşti să-ţi spun în scurt bărbăţia lui ? Când Petru s-a lepădat jos, 
atunci: acela a mărturisit sus. Şi zic acestea nu prihănind pe Petru, să nu fie! Ci 
mărimea de suflet a tâlharului vreau s-o arăt. Ucenicul a suferit ameninţarea unei 
slujnice simple, tâlharul, însă văzând mult popor stând împrejur, strigând, 
tulburându-se şi cu hule şi ocări însăgetând, nu a luat aminte la el, nu a cugetat 
numai că Cel răstignit este simplu trup ca şi el, ci, toate acestea lăsându-le şi 
piedicile materiei trecându-le, a cunoscut pe Stăpânul cerurilor şi la El a căzut, 
zicând: „Pomeneşte-mă, Doamne, când vei veni întru împărăţit Ta !”. Să nu 
trecem aşa de simplu pe tâlharul acesta, nici să ne ruşinăm a lua de dascăl, de care 
nu S-a ruşinat Stăpânul nostru a-l băga întâi în Rai. 


Să nu ne ruşinăm a lua de dascăl pe un om, care mai înainte de toată firea s-a arătat 
vrednic de petrecerea cea din ceruri, ci fiecare cu deadinsul să cercetăm, ca să 
cunoaştem puterea Crucii. 


Nu a zis către el, precum a zis lui Petru: „Vino după Mine şi te voi face vânător de 
oameni” (Mt. 4, 19). Nici precum a zis celor doisprezece: „Că veţi sta pe 
douăsprezece scaune judecând pe cele douăsprezece seminţii ale lui Israel” 
(dem 19, 28). Nici minuni n-a făcut, nici morți înviaţi n-a văzut, nici draci 
scoțându-se. Nici pe mare ascultând n-a văzut-o, nici despre împărăție nu i-a spus 
ceva, nici pentru gheenă. Dar el mai înainte de toţi pe lisus L-a mărturisit, cu toate 
că celălalt tâlhar Îl ocăra. 


Celălalt tâlhar răstignit împreună cu EI, Îl ocăra ca să se plinească cele zise: „Între 
cei fărădelege S-a socotit”. Căci iudeii voiau să-l prihănească slava Lui şi din 
toate părțile aduceau învinuiri la cele ce EI făcea. Dar din toate părțile strălucea 
adevărul şi creştea cu toate împiedicările. Ai văzut tâlhar şi tâlhar ? Amândoi pe 
cruce, amândoi duceau o viaţă tâlhărească, amândoi făcuseră răutăţi, dar nu 
amândoi aveau aceiaşi mărturisire, ci unul a moştenit Raiul, iar celălalt s-a trimis în 
gheenă. 


Aşa şi ieri. Ucenici şi ucenic, cei doisprezece şi luda. Aceia ziceau: “Unde voieşti 
să-Ți pregătim să mănânci Paştile?” (dem 26, 17). lar acesta zicea, vânzare 
pregătind: „Ce-mi veţi da mie şi eu ÎI voi da pe EI vouă ?” (Idem 26, 15). Aceia se 
pregăteau de slujbă şi de dumnezeiasca învăţătură a celor de taină, iar acesta se 
silea să-L vândă. 


Aşa şi aici tâlhar şi tâlhar. Unul ocărăşte, iar celălalt se închină. Unul huleşte, iar 
celălalt binecuvântează şi îi astupă gura celuilalt ce huleşte, zicând : „Nu fe temi tu 
de Dumnezeu... căci noi primim cele vrednice după faptele noastre” (Lc. 23, 40, 
41). Ai văzut îndrăzneală a tâlharului? Ai văzut îndrăzneală pe cruce? Ai văzut 
filozofie în pedeapsă şi evlavie în chinuri? Cine nu se va minuna de el că lua 
aminte de sine şi avea mintea limpede când i se băteau piroanele. Şi nu numai că 
lua aminte de sine, ci pe ale sale lăsându-le, de cele ale altora se îngrijea, făcându- 
se dascăl pe cruce, certând şi zicând: „Nu te temi tu de Dumnezeu ? Nu lua aminte, 
zice la judecata cea de jos, căci este alt judecător nevăzut, este altă judecată fără de 
mită. Deci nu căuta că S-a osândit jos căci cele de sus nu sunt în felul acesta. 


Aici la judecata cea de jos de multe ori cei drepţi se osândesc, iar cei nedrepţi 
scapă, vinovaţii se slobozesc, iar cei nevinovaţi se pedepsesc. Căci vrând şi 
nevrând judecătorii multe greşesc. Că sau ştiind adevărul, dar de bani mituindu-se, 
sau neştiindu-l şi înşelându-se, de multe ori au judecat nedrept. Nimic ceva de 
acest fel nu este în EI, căci Dumnezeu este drept judecător şi judecata Lui ca 
lumina va lumina, neavând nici o umbră de întuneric sau de neştiință”. 


Deci ca să nu rămână cu judecata celor de jos, L-au osândit, îl suie la cea de sus. I- 
a adus aminte de judecata cea de sus şi numai că nu-i zicea: „Priveşte acolo şi nu 
vei aduce hotărârea cea osânditoare, nici vei sta cu judecătorii cei stricaţi de jos, ci 
vei aproba judecata cea făcută sus”. Ai văzut filozofie a tâlharului ? Ai văzut 
înţelepciune şi învăţătură ? Deodată de pe cruce a sărit în cer. Apoi şi mai mult 
astupându-i gura celuilalt, zice : „Nu te temi... că întru aceiaşi osândă suntem ? Ce 
înseamnă aceasta, că întru aceiaşi osândă suntem ? Adică întru aceleaşi chinuri. Ca 
şi cum i-ar fi zis: „Oare nu eşti şi tu pe cruce ?”. Deci pe acela înfruntându-l, pe 
sine mai înainte decât pe celălalt se prihăneşte. 


Căci precum cel ce este în păcate şi prihăneşte pe altul pe sine mai înainte decât pe 
acela se prihăneşte. Aşa şi cel ce este într-o greşală şi înfruntează pe altul pentru 
greşeală, pe sine mai înainte decât pe acela se înfruntează. „Că întru aceiaşi osândă 
suntem” Lege apostolească îi spune lui, cuvinte evangheliceşti, care zic: „Nu 
judecaţi, ca să nu fiţi judecaţi” (Mt. 7, 1). „Că întru aceiaşi osândă suntem”. 


Ce faci, o tâlharule ? Ispitându-te să-l îndreptezi pe el, te-ai făcut părtaş la cele rele 
ale lui. Ba nu, zice. Ci îndreptez părerea aceasta prin cuvintele ce urmează. Şi nu 
pentru că sunt părtaşi aceleaşi pedepse să cugeţi că el este părtaş păcatului, a 
adăugat îndreptarea, zicând: „Și noi după dreptate, căci cele vrednice după faptele 
noastre primim”. Ai văzut mărturisirea desăvârşită ? Ai văzut cum pe cruce S-a 
dezbrăcat de păcate ? Că zice: „Spune tu întâi fărădelegile tale, ca să te 
îndreptezi ” (Is. 43, 26). Nimeni nu l-a silit. Nimeni nu l-a îndemnat, ci el pe sine s- 
a vădit, zicând: „Și noi după dreptate, căci cele vrednice după faptele noastre 
primim. Acesta însă nici un rău n-a făcut”. Şi după aceca zice: „Pomeneşte-mă, 
Doamne, întru Împărăţia Ta !”. 

Nu a îndrăznit Să zică : „Pomeneşte-mă întru împărăţia Ta !”, până ce nu a 
lepădat, prin mărturisire, sarcina păcatelor. Vezi ce mare lucru este 
mărturisirea? S-a mărturisit şi a deschis Raiul. S-a mărturisit şi atâta îndrăzneală 
a luat, încât de la tâlhărie a cerut Împărăţie. 


Vezi de câte bunătăţi ne este pricinuitoare Crucea ? De Împărăţie pomeneşti. O 
tâlharule? Dar din ce vezi aceasta ? Piroane şi cruce sunt cele ce se văd. Dar însăşi 
Crucea, zice, este semnul Împărăției. Şi de aceea Îl numesc pe EI Împărat, pentru 
că îl văd pe EI răstignit. Că datorie a împăratului este a muri pentru cei supuşi, cum 
EI Însuşi a zis: „Păstorul cel bun îşi pune sufletul, pentru oi” (In. 10, 11). Deci şi 
împăratul cel bun îşi dă sufletul pentru supuşi. Şi devreme ce sufletul Său Şi-a dat, 
pentru aceasta Îl numesc pe El împărat. „Pomeneşte-mă, Doamne, întru 
Împărăţia Ta”. 


Ai văzut cum Crucea este închipuire şi a Împărăției 2 Voieşti să cunoşti acest 
lucru şi din altă parte ? N-a lăsat-o pe ea pe pământ, ci o a luat şi a Suit-o în cer. 
Dar de unde se arată aceasta ? De acolo, căci cu ea va veni la a doua şi slăvita 
Sa venire. Şi ca să cunoşti cum că Crucea este cinstită, pentru aceea şi slavă a 
numit-o. 


Dar să vedem cum va veni Crucea? Şi de nevoie este să aducem de faţă dovada. 
„Deci de vă vor zice vouă : „lată este în pustie (Hristos), să nu ieşiţi ; iată este în 
cămări, să nu credeţi” (Mt. 23, 26), acestea spunându-le ca să ne ferim de 
proorocii cei mincinoşi, de hristoşii cei mincinoşi şi de antihrist şi ca să cunoaştem 
a doua şi slăvita Lui venire. Ca nu cumva amăgindu-se să cadă în înşelăciunea lui 
antihrist, căci mai înainte de venirea lui Hristos, va veni antihrist. Şi ca nu căutând 
Păstorul să găsească lupul, pentru aceasta spune semnele venirii Păstorului. 


Și fiindcă venirea Lui cea dintâi s-a făcut în taină, să nu cugeţi că şi cea de-a doua 
va fi la fel, a dat acest semn. lar venirea cea dintâi cu cuviinţă s-a făcut în taină, 
căci a venit să caute oaia cea pierdută. lar venirea a doua nu va fi aşa. Dar cum, 
spune-mi ? „Căci precum fulgerul iese de la răsărit şi se arată până la apus, aşa 
va fi şi venirea Fiului Omului” (Mt. 24, 27). Deodată tuturor se va arăta şi nimeni 
nu va mai trebui să întrebe: Aici, sau acolo este Hristos ? Căci precum fulgerul 
când se arată, nu trebuie să mai cercetăm dacă s-a făcut, aşa şi când va fi venirea 
lui Hristos, nu va mai fi nevoie să cercetăm de a venit. Dar ceea ce căutăm este de 
va veni şi Crucea, ca să nu uităm ceea ce v-am făgăduit. 


Deci ascultă cele ce urmează. „Atunci”, zice. Când atunci ? Când va veni Fiul 
Omului „soarele se va întuneca şi luna nu-şi va mai da lumina sa”. Că atât de 
covârşitoare va fi lumina, încât şi stelele cele mai luminoase se vor ascunde. 
Atunci şi „stelele vor cădea şi se va arăta pe cer semnul Fiului Omului” (dem 
24, 30). 


Ai văzut câtă strălucire are Crucea ? Că soarele se va întuneca şi luna nu se va mai 
arăta. lar aceea va lumina şi va străluci mai mult decât soarele şi decât luna. Şi 
precum când împăratul vrea să intre în cetate, ostaşii lui poartă pe umere însemnele 
împărăteşti, vestind de mai înainte intrarea lui. Aşa şi atunci când Se va pogori 


Domnul din ceruri, vor merge înainte oştile îngerilor şi ale arhanghelilor, purtând 
acel semn pe umere şi vestindu-ne nouă intrarea Lui cea împărătească. 


Atunci se vor clătina puterile cerurilor. Pentru îngeri zice. De frica cea mare, 
cutremur îi va cuprinde. Şi pentru, care pricină, spune-mi ? Pentru acea înfricoşată 
Judecată. Căci toată firea noastră va fi judecată, stânci înaintea înfricoşatului 
Judecător. Dar pentru care pricină îngerii se tem şi se cutremură? Căci nu vor fi 
judecaţi. Când un judecător judecă, nu numai cei vinovaţi, ci şi cei ce slujesc, care 
nu se ştiu cu nimic vinovaţi, se tem şi se cutremură de frică de hotărârea 
judecătorului. Aşa şi atunci când firea noastră va fi judecată şi îngerii care cu nimic 
nu se ştiu vinovaţi se vor teme de Judecătorul. 


Dar de ce se va arăta atunci Crucea şi pentru ce va veni, când noi o avem şi 
acum? Ca cei ce L-au răstignit pe Domnul să-şi cunoască păcatul lor, pentru 
aceea pe însuşi semnul Lui îl arată, mustrând răutatea lor. 


Și cum că pentru aceasta o aduce, ascultă pe evanghelistul care zice: „şi vor plânge 
toate seminţiile pământului”, văzând pârâşul şi cunoscând păcatul. Şi de ce te 
minunezi că va veni purtând Crucea, când şi ranele le va purta? Căci zice 

»» Vedea-vor pe care L-au împuns” (Zah. 12, 10). Şi cum a făcut cu Toma, când a 


îndreptat necredinţa lui, arătându-i, după Înviere, semnele cuielor şi ranele şi 
zicându-i : „Adu degetul tău încoace şi vezi mâinile mele... şi nu fi necredincios, 
ci credincios” (In. 20, 27), aşa şi atunci va arăta ranele şi Crucea, adeverind că EI 
Însuşi a fost Cel ce S-a răstignit. 


Și nu numai de la Cruce, ci şi de la cuvintele cele rostite pe Cruce se poate vedea 
iubirea de oameni a lui Dumnezeu cea negrăită. Căci fiind EI pironit şi batjorocit, 
luat în râs şi scuipat, zicea: „Părinte, iartă-le lor că nu ştiu ce fac” (Lc. 23, 34), se 
ruga pentru cei ce-L răstigneau. lar aceia îi ziceau: „De eşti Fiul lui Dumnezeu, 
pogoară- Te de pe Cruce... şi vom crede...” (Mt. 27, 40, 42). 


„Pogoară-Te de pe Cruce şi vom crede întru Tine”. Acestea sunt cuvinte 
doveditoare ale necredinţei. Mult mai mare minune a fost Invierea Lui, fiind piatra 
deasupra mormântului, decât dacă S-ar fi pogorât de pe Cruce. 


Și mai mare minune a fost când a scos pe Lazăr din mormânt, mort de patru zile şi 
înfăşurat cu cele de îngropare, decât dacă S-ar fi pogorât de pe Cruce. Deşi cei ce- 
L răstignise Îi ziceau în batjocură: „De eşti Fiul lui Dumnezeu... mântuieşte-Te 


pe Tine Însuţi” (Lc. 23, 37), dar EI toate le făcea ca să-i mântuiască şi pe ei şi 
zicea: „Părinte, iartă-le lor păcatul, că nu ştiu ce fac.” Și oare le-a iertat lor 
păcatul? Le-a iertat, dar ei n-au vrut să se pocăiască. Că de nu le-ar fi iertat lor 
păcatul, Pavel nu s-ar fi făcut apostol. De nu le-ar fi iertat lor păcatul, nu ar fi 
crezut îndată trei mii, cinci mii şi alte multe mii. Căci multe mu de iudei au 
crezut, arătat este din cele ce zic apostolii lui Pavel: „Vezi frate, câte mii de iudei 
au crezut” (F, Ap. 21, 20). 


Să urmăm dar pe Stăpânul şi să ne rugăm pentru vrăjmaşi. lată iarăşi mă întorc la 
aceiaşi sfătuire. A cincea zi este azi de când vorbesc cu voi despre aceasta, nu 
acuzându-vă de neascultare, să nu fie, ci mai ales nădăjduind că vă veţi pleca. Iar 
dacă unii sunt aspri şi mânioşi sau nesupuşi, încât se arată neascultători la cele ce 
s-au vorbit pentru rugăciune, aceşti măcar de numărul zilelor înduplecându-se, să 
lepede vrajba şi împuţinarea de suflet. 


Urmează Stăpânului tău. Se răstignea şi Îl ruga pe Tatăl pentru cei ce-L 
răstigneau. Și cum voi putea, zici, Să urmez Stăpânului ? Dacă vei voi, poţi. Că 
de n-ar fi fost cu putinţă a-l urma n-ar fi zis: „Învăţaţi-vă de la Mine că sunt 
blând şi smerit cu inima” (Mt. 11, 29). De nu este cu putinţă să-i urmezi, Pavel 
n-ar fi zis: „Fiţi următori ai mei precum; şi eu sunt lui Hristos” (I Cor. 11, 1). 


Y Şi de nu voieşti să urmezi Stăpânului, urmează Slugii celei împreună cu tine, 
lui Stefan apostolul Că acela a urmat Stăpânului. Căci precum Hristos 
între cei ce-L răstigneau fiind, lăsând Crucea şi cele ce priveau la Sine, şi se 
ruga Tatălui pentru cei ce-L răstigneau, așa şi sluga între cei ce-l 
împroşcau cu pietre fiind, şi lovindu-se de toți, a lăsat durerile pricinuite de 
aceştia şi zicea: „Doamne, nu le pune lor păcatul acesta” (F.A. 7, 60). 

A1 văzut cum sluga se roagă. Acela zice: „Părinte, iartă-le lor păcatul acesta, că nu 
ştiu ce fac”, iar acesta: „Doamne, nu le pune lor păcatul acesta”. Şi ca să cunoşti că 
cu osârdie se roagă, iar nu simplu, el, împroşcându-se cu pietre, îngenunchează şi 
cu multă milostivire şi umilinţă zice ruga. 


Y Voieşti să-ți arăt şi altă slugă, care a pătimit mult mai multe decât acela? 
zice: „De la iudei... de trei ori am fost bătut cu toiage ; o dată am 
fost împroşcat cu pietre, o noapte şi o zi întru adânc am petrecut” (II Cor. 
11, 25). Şi după acestea ce zice ? „Căci aş fi dorit să fiu eu însumi anatema 

de la Hristos pentru fraţii mei şi rudele mele după trup” (Rm. 9, 3). 

Y Voieşti să vezi şi altul ? Nu din Scriptura cea nouă, ci din cea veche. Şi acest 
lucru este mai ales de mirare că acolo unde nu li se poruncise să iubească 
pe vrăjmaşi, ci Să scoată ochi pentru ochi, dinte pentru dinte şi să 
răsplătească întocmai cu aceleaşi răutăţi, s-a ajuns la filozofia cea 


apostolească. Ascultă ce zice POI, cel supărat de multe ori de iudei şi 
defăimat de ei: „Și acum de voieşti să ierţi lor păcatul, iartă-l, iar de nu 
şterge-mă şi pe mine din cartea Ta în care m-ai Scris” (leş. 32, 32). 


Vezi că fiecare din aceştia puneau mai înainte folosul celorlalţi, decât mântuirea 
lor ? Nimic nu ai greşit, o Pavele şi pentru ce voieşti să te împărtăşeşti cu ei de 
pedeapsă ? Pentru că nici o bucurie nu mă înveseleşte, când ştiu că alții 
pătimesc rău. 


Ne erau de ajuns aceste pilde, dar ca mai mult să ne îndreptăm, mă voi ispiti să arăt 
şi pe altul. 


V DI, când toată oastea s-a ridicat împotriva lui şi a 


ridicat la împărăție pe fiul său, Abesalom, care voia să-l ucidă, pentru care 
Dumnezeu S-a mâniat şi a trimis pe îngerul Său să pedepsească poporul - 
că ce este dacă s-a pus altă pricină a pedepsei — , văzându-l cu sabia scoasă 
ce zice ? „Eu care sunt păstor am greşit; eu păstorul am făcut rău. Să fie 
mâna Ta peste mine şi peste casa tatălui meu” (II Imp. 24, 17). 


Vezi iarăşi asemenea isprăvi ? Voieşti să-ţi mai arăt şi altul ? Că nu suntem lipsiţi 
de încă unul care a filozofat asemenea. 


d Samuil proorocul a fost ocărât de iudei şi atât de necinstit încât Dumnezeu 
voind să-l mângâie i-a zis: „Nu pe tine te-au lepădat, ci pe Mine...” (] Imp. 
8, 7). Dar ce zice cel lepădat, defăimat şi ocărât ? „Departe să fie de la 
mine păcatul acesta ca să încetez a mă ruga Domnului pentru voi” (Idem 
12, 23). Păcat a socotit a nu se ruga pentru vrăjmaşi. 


Deci Hristos zice: „Părinte, iartă-le lor păcatul că nu ştiu ce fac”, 

Ștefan zice : „Doamne nu le pune lor păcatul acesta”, 

Pavel zice: „Aş fi poftit ca eu însumi Să fiu anatema pentru fraţii mei şi rudele 
mele după trup”, 

Moise zice: „De voieşti să le ierţi lor păcatul, iartă-l, iar de nu şi pe mine mă 
şterge din cartea în care m-ai Scris”, 

David zice: „Să fie mâna Ta peste mine şi peste casa tatălui meu”, iar 

Samuil: „Departe să fie de la mine păcatul acesta ca să încetez a mă ruga 
Domnului pentru voi”. 


Ce iertare vom dobândi, spune-mi, când Stăpânul, slugile cele din Scriptura cea 


veche şi cea nouă ne îndeamnă la rugăciune pentru vrăjmaşi? Şi mai ales că noi 
cele împotrivă facem blestemând pe vrăjmaşi. Nu, rogu-vă fraților nu faceţi 
aceasta. Căci pe cât sunt mai multe pildele, cu atâta este mai mare pedeapsa, de nu 
vom urma lor. Şi mai mare lucru este a ne ruga pentru vrăjmaşi, decât pentru 
prieteni. Şi mai mult ne foloseşte rugăciunea pentru aceia, decât pentru aceştia. Că 
zice: „Căci dacă iubiţi pe cei ce vă iubesc, ce răsplată veţi avea? Au nu fac şi 
vameşii acelaşi lucru?” (Mt. 5, 46). Şi dacă ne rugăm numai pentru prieteni, iată 
că nu ne-am făcut mai buni decât păgânii sau vameşii. lar dacă vom iubi pe 
vrăjmaşi, ne vom face asemenea lui Dumnezeu, după puterea omenească, „că EI 
face să răsară soarele peste cei răi şi peste cei buni şi trimite ploaie peste cei 
drepți şi peste cei nedrepţi” (dem 5, 45). Să ne facem aşadar asemenea Tatălui, 
căci zice: „Fiți desăvârşiţi, precum Tatăl vostru Cel ceresc desăvârşit este” (dem 
5, 48), ca să ne învrednicim de Împărăţia Cerurilor, cu harul şi cu iubirea de 
oameni a Domnului nostru lisus Hristos, căruia 1 se cuvine slava în vecii vecilor. 


Amin. 


(din “Omilii şi cuvântări”) 


Sfântul Roman Melodul - Imnul Sfintei Marii la Cruce 


Proimion 

Pe Cel ce S-a răstignit pentru noi veniţi toţi 
să-L lăudăm, că pe Acela L-a văzut Maria pe 
lemn şi a zis: 

Deşi moarte pe cruce rabzi, 

Tu eşti Fiul şi Dumnezeul meu. 


1. Văzând mieluşeaua Maria, pe mieluşelul său 
tras spre junghiere, 

Mergea după El zdrobită, împreună şi cu alte 
femei, strigând aşa: 

Unde mergi, Fiule? Pentru ce faci această 
călătorie grabnică? 

Au doară este iarăşi altă nuntă-n Cana şi acolo 
grăbeşti acum 

Ca să le mai faci lor vin din apă? 

Oare merge-Voi cu Tine, Fiule, 

Sau voi aştepta mai bine? 

Dă-mi cuvânt, Cuvinte; nu mă trece tăcând, 
Cel ce m-ai păzit curată; 

că Tu eşti Fiul şi Dumnezeul meu. 


2. Eu nu gândeam, fiule, întru acestea să te văd 
Nici nu credeam vreodată că cei fărădelege 
până-ntr-atât se vor lipsi de minte, 


Încât asupra Ta să tindă mâini nedrepte, 

Căci pruncii lor încă mai strigă dreapta-nchinare: 
„Bine eşti cuvântat”! 

Iar calea încă de ramuri de palmieri plină 

E grăitoare încă pentru toţi de cinstirea celor 
acum fărădelege. 

Pentru care pricină azi eşti tras la cea mai mare 
nenorocire? 

Vreau să ştiu, vai mie, pentru ce lumina mea se 
stinge? 

ŞI cum pe cruce se pironeşte Fiul şi Dumnezeul 
meu. 


3. Te-ndrepţi, o, fiul meu, către nedreaptă moarte, 
Și nimeni cu Tine nu rabdă durerea: 

N-a venit cu Tine nici Petru, 

Cel ce zicea oarecând: 

„Nu mă voi lepăda vreodată de Tine şi de-ar fi 

să mor!” 

Te-a lăsat pe Tine şi Toma care striga: „Cu Tine 
murim toţi împreună!” 

Iar alții, nici atât, prieteni şi fii, 

Unde-s acum cei ce vor judeca cele douăsprezece 
seminţii? 

Nici unu-între toţi, ci singur mai presus de toţi 
Mori Tu, copile, singur, ca să-i mântui pe mulți 
Plată de răscumpărare pentru toți, 

Fiul, şi Dumnezeul meu. 


4. Acestea Maria, cu adâncă durere 

Și cu multă-ntristare, le strigă şi plângea, 
Întorcându-Te către cea din care-ai ieşit 

Astfel ai strigat: 

„Pentru ce lacrimi verşi, o maică, 

Şi pentru ce împreună cu alte femei te laşi covârşită 
de durere? 

Au nu voi pătimi? Nu voi muri? 

Pe Adam cum atunci voi mântui? 

Nu mă voi aşeza în mormânt? 

Atunci cum voi trage la viaţă pe cei din adânc? 


ŞI sigur, precum o ştiai, că pe nedrept voi fi 
răstignit. 

Pentru ce dar verşi lacrimi, o, Maica Mea? 
Ci mai curând strigă: 

„De bună voie a pătimit, Fiul şi Dumnezeul 
Meu.” 


5. Depărtează dar, Maică, depărtează de la tine 
durerea şi întristarea, 

Căci nu se cuvine ţie a te tângui cu jale, ca una 
care 

Plină de har eşti numită: 

Nu umbri dar numirea cu suspinul, 

Ca să nu te asameni însăşi cu femeile cele fără 
de minte, Atotînţeleaptă, Fecioară. 

În mijlocul cămării Mele de nuntă te afli, 

Deci nu slăbi cu sufletul, ca şi când ai sta afară, 
Căci toţi cei dinlăuntru, ca slujitori ai tăi, îţi 
strigă: 

ŞI, fiecare alergând, cu cutremur va plini toate 
voile tale, 

Cucernică Fecioară, 

Ori de câte ori strigi: „Unde este Fiul şi Dumnezeul 
meu?” 


6. Amară ziua patimii să nu o faci şi pară: 

Căci prin aceasta Cel dulce din ceruri acum 
pogoară ca mana, 

Dar nu pe muntele Sinai, ci-n pântecele tău: 

Căci înlăuntrul acestuia s-a închegat, 

Precum mai dinainte David a glăsuit; 

Cugetă, aleasă, la muntele cel închegat căci Eu 
sunt , 

De vreme ce Eu sunt Cel ce sunt, Cuvântul cel din 
veac fiind, 

Din tine m-am născut cu trupul 

ŞI în trup pătimesc, în trup şi mântuiesc: 

Aşadar nu plânge, Maică, mai degrabă astfel strigă: 
Binevoind, a primit a pătimi pentru noi, 

Fiul şi Dumnezeul meu.” 


Intru aceste cuvinte, Maică Preacurată 
Celui negrăit întrupat şi născut dintr-însa, 
Cu sufletul sfâşiat de durere, strigă aşa: 
Ce-mi spui, Fiule, să nu mă port ca celelalte 
femei, 

Deşi, precum acelea, ca o maică te-am purtat în 
pântece 

Şi lapte de la sânul meu ai supt. 

Cum aşadar nu voi plânge, Fiule, când Te 
grăbeşti 

Să pătimeşti moarte nedreaptă, 

Tu, Care ai înviat morţii, 

Fiul şi Dumnezeul meu?” 


7. lată, Fiule, din ochii mei alung lacrimile 

Și inima încă şi mai mult o strâmtorez, 

Dar cugetul meu nu poate tăcea. 

Pentru ce-mi vorbeşti astfel, Fiule: 

„Dacă Eu nu voi pătimi, Adam nu se va tămădu” 
Dar oare nu făr'a pătimi i-ai vindecat pe mulţi? 


b) 


Căci curăţând pe lepros, deloc nu te-a durut, ci 
doar ai voit; 

Pe slăbănog l-ai întărit şi nu te-ai chinuit deloc. 
Orbului, iarăşi numai din cuvânt, Bunule, i-ai 
dăruit vederea, 

Și ai rămas fără de pătimire, Fiul şi Dumnezeul 


Meu. 


8. Pe morţi când i-ai înviat, nu ai murit Tu 
însuşi, 

Nici nu te-ai întins în mormânt, cum dar spui: 
„De nu voi pătimi, de nu voi muri, 
Nenorocitul Adam nu se va însănătoşi?” 
Porunceşte, Mântuitorul meu, şi-ndată se va 
ridica, 

Ducându-şi patul. 

Și chiar dacă Adam e ţinut în mormânt 

Cum pe Lazăr, din mormânt l-ai înviat numai 
la strigare, 

La fel şi pe acesta. 


Toate ţi se supun ţie ca Ziditorului a toate. 
Aşadar, pentru ce aşa grabnic alergi la moarte? 
Nu iubi moartea, Fiul şi Dumnezeul meu. 


9. Nu înţelegi, o maică, nu înţelegi ce spun Eu? 
Deschide cugetul tău ca să primeşti cuvântul pe 
care-l auzi 

Și însăşi cugetă-ntru sine cele ce spun. 

Acesta despre care am vorbit mai înainte, 
nenorocitul Adam, 

S-a slăbănogit nu numai cu trupul, 

Ci s-a îmbolnăvit şi la suflet de voie, 

Căci nu M-a ascultat pe Mine şi S-a primejduit. 
Cunoaşte ceea ce spun, 

Nu mai plânge dar, Maică, 

Ci mai curând strigă: Miluieşte-l pe Adam 

Şi de Eva ai milă, Fiul şi Dumnezeul meu. 


10. Din pricina neînfrânării şi a lăcomiei, 
S-a slăbănogit Adam şi s-a prăbuşit până-n 


iadul cel mai de jos 

Și de acolo îşi plânge chinul sufletului cu lacrimi. 
Eva care pe acesta l-a învăţat oarecând neascultarea 
poruncii 

Cu acesta-mpreună suspini, 

Căci împreună cu el s-a îmbolnăvit. 

Ca să înveţe cum să păzească porunca doctorului. 
Acum ai înţeles? Înţelegi cele ce spun Eu? 

Iarăşi, maică strigă: „Dacă iertare lui Adam i-ai 
dăruit 

Și Evei îi iartă, Fiul şi Dumnezeul meu”. 


11. Când a auzit aceste cuvinte atunci neprihănita mieluşea 
Aşa răspunse dumnezeiescului Miel: 

Domnul şi Dumnezeul meu, 

Dacă iarăşi vorbesc, să nu Te mânii pe mine, 

Voi spune ţie ceea ce mă frământă, 

Ca de la Tine s-aud ceea ce vreau să ştiu. 

Dacă vei pătimi, dacă vei muri, 

Te vei întoarce la mine? 


De Te vei pogori să vindeci pe Adam împreună cu 
Eva, 

Te voi vedea iarăşi? 

Mă tem ca nu cumva din mormânt 

La ceruri Te vei înălța, Fiule, şi căutând a Te 
vedea, voi plânge şi voi striga: 

Unde este Fiul şi Dumnezeul meu?” 


12. Pe când auzea acestea Cel ce toate cunoaşte 
Mai dinainte de plinirea lor, răspunse Mariei: 
„Îndrăzneşte Maică, fiindcă cea dintâi mă vei 
vedea afară din mormânt. 

Voi veni să-ţi arăt din câte chinuri l-am mântuit 
pe Adam 

Și câte osteneli am avut pentru el, 

Iar prietenilor mei le voi aduce drept mărturie 
Însăşi mâinile Mele. 

Și atunci o vei vedea pe Eva, o, maică, 

Trăind ca mai înainte şi vei striga bucurându-te: 
Pe părinţii mei i-a mântuit Fiul şi Dumnezeul 
meu. 


13. Aşteaptă încă puţin, o, maică şi vezi cum de 
trup voi fi dezbrăcat 

ȘI voi ajunge acolo unde zac ei 

Şi ca un doctor voi tămădui rănile lor: 

Cu vârful suliţei, voi tăia puroiul acestora 

Și oţetul îl voi primi şi voi spăla cu el rana de 
puroi 

Și după ce cu ascuţişul cuielor, voi cerceta cangrena, 
Voi opri cu pansament supurarea 

Și, într-un cuvânt, drept trusă voi avea crucea. 
Am nevoie de aceasta ca să poţi cânta întru 
cunoştinţă: 

„Pătimind, ai nimicit patima, 

Fiul şi Dumnezeul meu.” 


14. Potoleşte, maică, potoleşte durerea 
Și umblă-ntru bucurie, căci Eu, Care M-am pogorât, 
Deja mă grăbesc spre-a-mplini voia Celui ce 


M-a trimis, 

Căci de la început a fost orânduit mie de la 

Tatăl 

Și Duhul Meu nu S-a împotrivit atunci 

Ca Eu să Mă întrupez şi să sufăr pentru cel căzut. 
Aleargă dar, Maică, 

Și vestea cea bună vesteşte-o tuturor: 

Că „Pătimind, a supus pe urătorul lui Adam 

Și, ca un biruitor, vine Fiul şi Dumnezeul meu.” 


15. Sunt biruită o, Fiule, sunt biruită de dor 

Și, cu adevărat, nu rabd, ca eu într-o odaie, iar 

Tu pe lemn. 

Eu, în casă, iar Tu în mormânt. 

Lasă-mă dar cu Tine să vin, 

Căci e tămăduitor şi numai a Te vedea 

Voi putea vedea îndrăzneala celor care cinstesc 
pe Moise, 

Căci, pare-se, intru dreptatea lui, au venit aceşti 
orbi să Te ucidă, 

În vreme ce însuşi Moise a spus aceasta poporului 
lui Israel: 

„Vei vedea viaţa pe lemn” 

Și cine este „viaţa”, dacă nu Tu, Fiul şi Dumnezeul 


bbi 


Meu. 


16. Dar dacă vei veni, să nu plângi, o, Maică, 

Și iarăşi nu te teme dacă vei vedea 
Cutremurându-se stihiile. 

O aşa mare îndrăzneală cutremură toată făptura. 
Și bolta cerului îşi-nchide ochiul şi nu-l va deschide 
iarăşi, 

De nu-i voi spune Eu. 

Pământul şi marea atunci se vor grăbi să fugă, 
Templul îşi va sfâşia tunica împotriva celor 
ce-au îndrăznit aceasta. 

Munţii se vor clăti, mormintele se vor deşerta. 
Când vei vedea acestea, de-şi va fi teamă, 

Ca oricare din neamul femeiesc, 

Atunci strigă către Mine: 


Cruţă-mă, Fiule şi Dumnezeul meu”. 


17. Fiule al Fecioarei, Dumnezeule al Fecioarei, 
Și Făcătorul a toată lumea, a Ta este patima şi 
al Tău este 

Adâncul înţelepciunii. 

Tu Singur ştii ceea ce erai, şi ceea ce ai devenit, 
Căci, voind a pătimi, ai binevoit a mântui pe 
oameni. 

Tu păcatele noastre le porți ca un miel 

Și Tu, omorând patimile, cu moartea Ta i-ai 
mântuit pe toți, 

Căci Tu eşti în pătimire, dar nepătimitor. 

Tu eşti Cel ce, murind, mântuieşti 

Tu ai dăruit Fecioarei deplină-ndreptăţire ca să- 
ți strige ţie: 

„Fiul şi Dumnezeul meu”. 


(Extras din cartea: Sfântul Roman Melodul - Imnele pocăinţei) 


Sfântul Roman Melodul - Imnul patimii Mântuitorului 


Proimion l 

Astăzi s-au cutremurat temeliile lumii, 
Soarele şi-a ascuns razele, nerăbdând a vedea 
Întins pe cruce pe dătătorul de viaţă al tuturor, 
Pentru căderea din vechime; Raiul s-a deschis, 
Numai Adam dănţuieşte. 


Proimion II 

Tirania vrăjmaşului a fost dezlegată, 

Eva şi-a şters lacrimile 

Prin patima Ta, o, lubitorule de oameni, 
Hristoase Dumnezeule. 

Intru Acesta cel ce murise s-a înnoit, 

Şi numai prin EI tâlharul în Rai s-a sălăşluit, 
lar Adam singur dănţuieşte. 


1. Astăzi, cerule, încremeneşte de uimire, 
cufundă-te în haos, pământule, 

Să nu îndrăzneşti, soare, pe Stăpânul tău 

A-l vedea pe lemn spânzurat de voie. 

Să se despice pietrele, 

Căci piatra vieţii este acum pironită în cuie, 
Să se despice catapeteasma templului, fiindcă 
trupul cel stăpânesc 

Acum se împunge cu sulița de cei fărădelege, 


Într-un cuvânt, toată zidirea se cutremură şi 
suspină de patima Ziditorului, 
Numai Adam dănţuieşte. 


2. Luat-ai, Mântuitorul meu, pe cele ale mele, 
ca eu să le primesc pe ale Tale. 

A primit a pătimi, pentru ca eu acum să mă 
slobozesc de patimi. 

Prin moartea Ta, eu am înviat. 

Tu Te-ai întins în mormânt, pentru ca drept 
casă mie să-mi dăruieşti Raiul. 

Te-ai coborât în adânc, pentru ca pe mine să 
mă înalți. 

Porţile iadului ai sfărâmat, pentru ca să-mi 
deschizi mie porțile Raiului. 

Toate le-ai răbdat pentru cel căzut, 

Toate le-ai pătimit ca Adam să salte de bucurie. 


3. Pe Tine, Cel ce ţii în mână întreg cuprinsul 
pământului, 


Luându-Te, călcătorii de lege acum Te duc în 
sinedriu la Caiafa 


Pe 'Tine, Cel pe Care lumea nu-L cuprinde. 

Și numai cât Te văzură pe Tine 

Cei orbi cu sufletul, ca scoşi din minţi au strigat: 
„Cel ce huleşte Legea şi pe Moise a venit aici, 
Oricine cinsteşte pe Moise şi respectă Legea, 
să-şi arate zelul! 

Nimeni să nu slăbească, cel rătăcit a venit ca să 
sufere, 

Precum a zis, ca să se bucure Adam.” 


4. Acestea strigându-le poporului: 

„Nu bine-am zis mai înainte?! Mai bine să 

piară un om decât tot neamul?!” 

Cine a văzut vreodată o aspidă care în loc de 
venin să verse dulce miere? 

Și cine a văzut vreodată flacără şi arzând şi 
răcorind deopotrivă? 

Cine a mai auzit minciun-adeverindu-se, precum 


Caiafa? 

Căci fără de voie a profețit că pentru toţi vei 
muri Tu, Mântuitorul meu, 

Ca Adam să salte de bucurie. 


5. Astfel grăi Arhiereul, dar cele ce grăia n-a 
priceput, 

Căci pizma l-a orbit şi l-a împins la uciderea 
pizmei 

Uciderea-i urmează - martor este Abel, de Cain 
pizmuit şi mai pe urmă ucis, 

Iar acum Hristos Însuşi pătimeşte, cu dragoste 
dorind pe poporul pizmaş. 

Întărâtat spre mânie, a arătat iubire, 

A vindecat pe bolnavi şi drept mulţumire, 
Pătimeşte şi Se răstigneşte ca pe Adam să-l 
bucure. 


6. Neputând suferi mulţimea minunilor Tale, 
Mulțimea celor fărădelege strigă: 

„la-L! Răstigneşte-L! Răstigneşte-L! 
Ducându-L la Pilat pe Cel care duce toate, 

Pe Cel care va veni să judece pe împărați şi pe 
săraci. 

L-au trimis la judecată. 

Pe dreptul judecător îl judecă cel condamnat 
ŞI pe Izbăvitorul, ca pe un tâlhar, L-a trimis la 
moarte cel ce trăia în întuneric. 

Iar El Însuşi primind a pătimi, a tăcut, răbdând 
toate, 

Fără a grăi Cuvânt, a stătut înainte la Judecată 
Pentru ca Adam să se bucure. 


7. Fără de glas a stătut Tunetul, 

Fără de cuvânt, Cuvântul, 

Căci de-ar fi înălțat glasul, nu ar fi fost biruit, 
Și biruind, nu S-ar fi răstignit şi Adam nu s-ar 
fi mântuit. 


Pentru aceea, ca să pătimească 
Cel ce pe cărturari 1-a prins în laţ, 


Tăcând, a biruit. 

Văzând aşadar judecătorul pe cel ce nu vorbea, 
a stat în cumpănă cuprins de tulburare, şi a zis: 
„Ce voi face celui care nu vorbeşte?” 

Iar aceia răspunseră: „Este vinovat cela pe care 
noi îl împricinăm, 

Fiindcă se preface surd, ca să bucure pe Adam.” 


8. “E de folos ca Eu acum să merg la moarte”, a 
zis Mântuitorul meu 

Către poporul cel călcător de Lege, 

Căci pe Pilat, socotindu-l necuvântător, 

De Cuvânt nu l-a învrednicit. 

„În schimb, pe fiica lui lair cândva numai prin 
cuvânt am înviat, 

Iar pe fiul cel singur născut al văduvei l-am sculat 
Și pe Lazăr numai strigându-l, pe cel ce zăcea 
fără de suflare, întorcându-l, tuturor l-am arătat. 
ŞI pentru aceasta, negreşit, ori mai curând, drept 
plată, pătimesc şi mor ca să bucur pe Adam.” 


9. Dar, când poporul a auzit cuvintele cele 
izvorâtoare de miere, 

Cum era plin de fiere, a răspuns: 

„- Nu pentru acestea Te răstigneşti, ci pentru că 
ai dezlegat sâmbăta.” 

„„- Şi oare ce era mai bine, să miluiesc un 
bolnav sau ziua sâmbetei să cinstesc? 

Voi înşivă de multe ori aţi dezlegat sâmbăta. 
Iar Eu nu am ieşit din sânul Tatălui pentru sâmbătă 
Se îmbolnăvise firea omenească şi din înălțime 
văzându-o, 

Fără de întârziere am venit 

Ca Adam să se bucure. 


10. Căci ziua sâmbetei nu slăbeşte puterea 

iadului şi nu alungă boala, 

Nu-i vindecă pe slăbănogi, afară numai de Domnul 
Sâmbetei, 

Eu, Cel răstignit. 


Căci păzitor al multor sâmbete s-a făcut orbul 

ŞI de întuneric în jug era ţinut. 

De multe ori a cinstit multe sâmbete 

ŞI slăbănogul bolnav de treizeci şi opt de ani 
până-acum, 

Dar, la fel, nu s-a tămăduit, din patu-i nu s-a sculat, 
Până ce n-am venit Eu ca să se bucure Adam. 


11. Aţi auzit ades batjocura multora dintre cei 
ce locuiau în jurul vostru 

Ca ţiitori ai sâmbetei şi în acelaşi timp bolnavi: 
Căci neamurile pururea ziceau: „Unde este 
Dumnezeul lor? 

Să depărteze bolile de la ei Cel ce este cinstit 
de aceştia prin Lege!” 

Acestea zicându-le, până şi vrăjmaşii voştri vă 
acopereau de ocări şi batjocuri, încolțindu-vă şi 
grăindu-vă de rău: 

Iar Eu pe toţi i-am mântuit, sâmbetei mai multă 
slavă dându-i, 

Ca să se bucure Adam. 


12. Nedrept am părut drepţilor când am primit 
pe desfrânata ce se pocăia, 

Care şi-a agonisit picioarele mele drept dascăli 
înfrânării, 

Care crezu în Mine cu dăruire 

Și cu ploaie de smerite lacrimi mi-a spălat tălpile 
Pe care marea nu le-a udat, 

Care a uns cu mir capul Meu 

Pe care înainte mergătorul s-a temut cu mâna 
să-L atingă, 

Până ce Eu nu i-am dat poruncă, 

Cea care mai dinainte a arătat pe cele pe care 
acum le rabd, 

Voind şi iubind ca să se bucure Adam. 


13. După ce acestea le-a grăit lisus, a auzit 
poporul cel însetat de sânge 
Şi sălbatic şi ca un leu a răcnit, ca să ia sufletul 


mielului Hristos, 

Iar Pilat împlinindu-le voia, pe Tine, Cel blând, 
Te-a biciuit. 

Astfel a muncit spatele Tău, 

Tu însă chinuindu-i coasta, i-ai arătat puterea Ta 
Căci solia acestuia atunci a strigat neumbrit: 

„Pe Judecătorul tău Îl judeci, ca să se bucure 
Adam.” 


14. Mântuitorul a răbdat biciul, legat era 
dezlegătorul tuturor, 

Fiind dezbrăcat şi întins pe stâlp, 

Cel care mai înainte a grăit lui Moise şi lui 
Aaron în chip de stâlp de nor, 

Cel care stâlpii pământului a ţinut, precum a 
spus David, a fost pironit pe stâlp; 

Cel ce a arătat poporului calea în pustie, 
Căci înaintea lor a mers în chip de stâlp de foc 
Pe stâlp a fost suit. 

Piatra din unghi pe stâlp, ca piatra să taie 
Biserica, 

Pentru ca Adam să se bucure. 


15. Totuşi, biciuindu-L pe doctor, I-a pironit 
Pilat palmele pe cruce. 

Pentru aceasta, s-a prefăcut fără de vină, dar a 
fost aflat răspunzător, 

Căci şi biciuindu-L, L-a dat la răstignire şi „nevinovat 
sunt” zice 

Cine a auzit vreodată ucigaş zicând către 
Junghierul său: 

„Cu tine am ucis, dreptu-i să nu fiu pedepsit”? 
Aşa şi Pilat, folosindu-se de paloşul celor fără- 
delege 

La moarte L-a dat pe Ziditorul 

Ca Adam să se bucure. 


16. „Răstigneşte-L”, a auzit ucigaşul pe 
hulitori strigând şi, voia-le plinind-o, 
A predat crucii, nu din constrângere, pe Cel pe 


care a voit a-L răstigni. 

Auzind „vei fi duşman lui Cezar”, s-a temut ca 
un laş, 

Căci a voit a fi mai curând duşman Atoatefăcă- 
torului decât lui Cezar, 

Preferând Vieţii, viaţa de acum. 

Deci cum nu va fi vinovat cel care, de dragul 
celor fărădelege, 

A ucis pe Cel Viu, ca Adam să se bucure. 


17. Aruncând asupra lor vina, L-a ucis prin ei 
pe Hristos 

Găsind în ei îndreptăţire care ziceau 

Că „sângele Lui va fi asupra lor şi asupra 
copiilor lor.” 

Fiuilor nenăscuţi părinţii înşişi le-au ţesut veş- 
mânt de blestem, 

La propria lor rană s-a adăugat noua rană 
pentru urmaşii lor, 

Dreapta pedeapsă pentru răutăţile lor din neam 
în neam până-n veac: 

Iar noi, primind sângele Mântuitorului, 
Aflăm mântuire, ca să se bucure Adam. 


18. Pierea de sete cel născut din pământ, ars de 
arşiţă 

Rătăcea în pustie, în pământ fără de apă, 

Şi nu a găsit nenorocitul cu ce să-şi potolească 
setea. 

Iar Mântuitorul meu, 

Izvorul bunătăţilor a izvorât apele vieţii strigând: 
Din pricina coastei tale ai însetat: 

Bea din coasta mea şi nu vei mai înseta în veac. 
Căci îndoite ape din această curg: 

Unul care adapă şi altul spală pe cei necuraţi, 
Ca Adam să se bucure. 


19. Aşadar, cine oare ar spune că ar fi coasta 
lui Hristos a unui simplu om? 
Căci Hristos este om desăvârşit şi Dumnezeu 


desăvârşit. 

În două nu S-a despărţit: unul era dintr-Unul 
Tatăl ieşit, 

Și pătimind Însuşi era 

Și tot El nepătimind, murind, dar nefiind mort; 
Ci viu cu dumnezeirea, fiind mort doar cu trupul; 
Pe care mai înainte L-a închipuit Tatăl prin 
Isaac pe munte. 

Acesta, în loc de miel, a fost adus jertfă şi s-a 
coborât de pe jertfelnic viu 

Ca şi Mântuitorul meu, ca să se bucure Adam. 


20. Un alt chip al lui lisus a fost profetul Ilona 

în pântecele chitului 

Înghiţit, dar nu mistuit, precum şi Domnul în 
mormânt. 

Acela după trei zile a ieşit din chit, precum 
Hristos din mormânt. 

Acela, propovăduind în Ninive, a mântuit-o, 

Iar Hristos a mântuit întreaga lume şi întregul 
pământ, 

Arătându-ne nouă toate mai dinainte prin profeții, 
A venit ca să le plinească şi pe Adam să îl bucure. 


21. Dăruind mântuire celor smeriţi şi purtându-şi 
crucea pe umeri, ca trofeu al biruinţei, 

A ieşit pentru a fi răstignit şi să răstignească pe 
cel ce ne-a rănit. 

Astfel, le-a plinit pe toate câte ne erau de folos 
Și a alergat de voie la moarte, 

Și-a dat la scuipări faţa la care serafimii nu 
rabdă să privească, 

Căci îşi acoperă cu aripi feţele. 

Dispreţuind ruşinea, a voit să îmbrace haina de 
ocară, 

Ca să se bucure Adam. 


22. Au adăpat cu oţet pe izvorul celor mai 
dulci unde 
Și fiere au dat celui care le-a plouat mană în pustie 


ŞI apă din piatră le-a izvorât. 

Cel ce cu trestia a fost bătut peste creştet 

Cu trestie a semnat izgonirea potrivnicilor, 
Gol pe cruce fiind întins, i-a dezgolit de viaţă 
pe duşmani, 

Punându-i pe ei batjocură şi râs morţilor şi 
viilor dimpreună, 

A fost coborât de pe cruce, înfăşurat în giulgiu 
Şi încredinţat mormântului, ca să se bucure 
Adam. 


23. Pe El Să-L slăvim, iar tu, cel ce te-ai născut 
din pământ, 

Laudă adu Celui ce a pătimit 

pentru tine; pe Acesta peste puţină vreme 

Viu văzându-L, primeşte-L înlăuntrul sufletului, 
Căci din morminte va veni să te ridice 

Și să te înnoiască pe tine, omule, 

Găteşte-ţi dar suflet curat, 

Astfel ca Împăratul tău să-ţi facă din el cer 
pentru sălaş. 

Încă puţin şi va veni să umple de bucurie pe cei 
întristaţi 

Ca să se bucure Adam. 


(Extras din cartea: Sfântul Roman Melodul - Imnele pocăinţei) 


Sfântul Roman Melodul - La biruinţa Crucii 


La biruinţa Crucii 16 _ Glasul II, având prooimionul — idiomelă prooimionul II şi 
III - idiomelă, strofele - idiomelă şi acrostihul: rod ranewod Pouavod [al 
smeritului Roman] 


Sabia nu mai păzeşte poarta Edenului 1, căci aceasta a suferit neobişnuită legare 
prin lemnul Crucii. Boldul morţii şi a iadului biruinţă s-au țintuit 1! şi ai venit, 
Mântuitorule, strigând celor din iad: „Intraţi iarăşi în Rai!”. 


Prooimion 2 

Cu adevărat preţ de răscumpărare pentru mulţi 1? ai plătit când Te-ai răstignit în 
chipul Crucii, Hristoase şi Dumnezeule al nostru! Cu cinstitul Sânge din dragoste 
pentru om ai răpit sufletele noastre din moarte şi ne-ai adus pe toţi iarăşi în Rai. 


Prooimion 3 
Cele cereşti şi cele pământeşti cu dreptate se bucură împreună cu Adam, căci l-au 
strigat iarăşi în Rai. 


| 
Trei cruci Pilat a înfipt pe Golgota, 


1% Ediţii: J. Pitra, Analecta Sacra, I, 8, pp. 53-60; Amfilochij, pp. 142-143 (prooimionul 1 şi 
strofa 1); S. Eustratiadis, în: Arooroloş Bapvapac, 1934, pp. 83-94; N. Tomadakis, Pouavod 
700 Meiwood buvor, vol. IV, nr. 44, pp. 297-331 (editor D. Koutras); P. Maas/C.A. Trypanis, 
Sancti Romani Melodi Cantica, vol. IL: Cantica genuina, 22, pp. 164-171; Jose Grosdidier de 
Matons, Romanos le Melode. Hymnes, în: SC, vol. 128, pp. 284-311. Referințele biblice sunt 
preluate după ediţia SC. 

jale 

Li 40004995. 

172 Mt 20:28. 


două pentru tâlhari şi una pentru Dătătorul de viaţă, 
iar iadul, când a văzut-o, a spus celor de jos: 
„O, slujitorii mei şi ale mele puteri, 

Cine a înfipt cuie în inima mea? 

Cu suliță de lemn m-a împuns deodată 

şi m-a întristat adânc. 

Cele dinlăuntrul meu mă dor, 

pântecele meu nu-l [mai] suport. 

Simţurile 175 mele mă tulbură !* 

şi mă silesc să scot 

pe Adam şi pe ai săi, pe care i-am câştigat 
prin lemnul cunoștinței. 

[Alt] Pom îi duce 

iarăşi în Ra”. 


2 

Doar ce a auzit acestea, rău voitorul şarpe 

aleargă târându-se şi strigă: „ladule, ce este? 

De ce suspini pe nedrept? Pentru ce te vaiţi? 
Lemnul acesta, ce te-a făcut să te înfiori, 

pentru Fiul Mariei mai de demult l-am pregătit. 

Eu l-am arătat iudeilor spre folosul nostru. 

Aceasta este Crucea pe care L-am pironit pe Hristos, 
căci prin copac vreau să ucid pe al doilea Adam. 

Să nu te înspăimânte, dar, nu te va sfâşia! 

Ține pe cei ce îi ai! Sigur dintre cei pe care îi stăpânim 
nici unul nu va merge 

iarăşi în Ra'”. 


i 

„Vino-ţi în minţile tale, Veliar”, strigă iadul, 
„fugi, deschide ochii tăi şi vezi 

a pomului rădăcină în sufletul meu! 

În cele mai de jos ale mele a coborât, 

ca să învie pe Adam ca fierul. 

Cândva Elisei a preînchipuit icoana aceasta, 


A . A 175 
când din râu cazmaua a scos -. 


1% Ta aicOnrpra - organele de simţ. 
174 Jer 4:19. 


Cu uşurinţă a tras profetul greutatea, 
ca să te pregătească şi să te înveţe 
cum prin Lemn Adam va reveni 

din suferință 

iarăşi în Ra”. 


4 

„Cine ţi-a dat grija aceasta, iadule? 

Pentru ce pricină te-ai stăpânit de frică 

şi te-ai înspăimântat acum, 

acolo unde frică nu a fost 17% 

Din [pricina] pom[ului ] neînsemnat, uscat şi neroditor 
care s-a făcut spre a se omori 

nelegiuiții şi vărsătorii de sânge? 

Pilat l-a descoperit ascultând sfaturile mele. 

Iar temerile acestea le crezi puternice? 

Ceea ce pretutindeni pedepseşte crezi că este salvator? 
Cine te-a înşelat? Şi cine te-a convins 

că cel care a căzut prin copac, prin lemn se ridică 

şi este chemat să locuiască 

iarăşi în Rai?” 


5 

„Te-ai smintit deodată, tu, 

cel ce mai înainte ai fost şarpe înţelept 
Toată înţelepciunea ta s-a înghițit prin Cruce 
şi de cursa sa te-ai prins 1%. 

Ridică privirea şi vezi 

cum că ai căzut în groapa de tine deschisă 
Iată, lemnul acela, pe care uscat îl numeşti 
şi fără de rod, 

încolţeşte rod, din care doar a gustat tâlharul 

şi s-a făcut moştenitor al bunurilor Raiului! 

Cu adevărat, lemnul acesta a lucrat mai mult ca toiagul 
ce a scos cândva din Egipt pe poporul lui Israil, 


177 


179| 


115 4 Rg 6:5-7. 
16 ps ]3:5. 

1 pice scoli 

178 Ps 106:27. 
LEPSA, 


căci duce pe Adam 
iarăşi în Ra”. 


6 

„Încetează, nenorocitule iad! Vorbe laşe nu spune, 
căci aceste cuvinte gândurile tale trădează! 
Te-ai înfricoşat de Cruce şi de Cel răstignit? 
Dintre aceştia nici unul nu m-a clătinat, 

căci sunt ale gândurilor mele urmări. 

Mă voi gândi iarăşi şi mormântul voi deschide 
şi înăuntru voi îngropa pe Hristos, 

ca îndoită să-ţi fie frica: 

din mormântul Său şi de la Crucea Sa; 

iar eu văzându-te, voi râde de tine. 

În timp ce Hristos se va îngropa, 

Voi veni şi îți voi spune: 

„Cine duce pe Adam 

iarăşi în Rai?” 


(7 

Dar iar a strigat iadul către diavol, 

cel fără ochi către cel ce nu vede, 

orbul orbului spune: „lată, 

păşeşti în întuneric, pipăie să nu cazi! 

Înţelege ce spun, împietritule la inimă, 

că ceea ce faci a stins soarele 1%! 

Acest lemn în care tu te lauzi, a clătinat toată lumea! 
A cutremurat pământul, a întunecat cerul, 

a rupt stâncile împreună cu catapeteasma templului, 
pe cei din morminte a ridicat !*!, 

şi morţii strigă: „Înţelege, iadule, 

Adam aleargă 

iarăşi în Rai!”. 


8 
„A reuşit să te înspăimânte Lemnul Nazarineanului?”, 
a spus diavolul către ucigătorul iad. 


150 M4 27:45, Mc 15:33, Le 23:44. 
151 M427:51-53, Mc 15:38, Le 23:45. 


„De Cruce te-ai ucis tu, cel ce pe toţi ucizi? 
Dacă atât te-a înspăimântat Lemnul, 

atunci ar fi trebuit să te înfiori 

de a lui Aman răstignire '% 

şi de ţăruşul cu care a ucis Iail pe Sisara az 
şi de cele cinci cruci pe care a pironit cândva 
Isus al lui Navi pe tiranii săi '%. 

Mai mult să te înspăimânte pomul Edenului, 
căci a dat afară 

pe Adam şi nu-l duce 

iarăşi în Ra”. 


9 
„Este vremea să deschizi urechile tale, Veliar. 
Ceasul de acum îţi va arăta a Crucii putere 


şi a Răstignitului mare stăpânie. 
5 


Pentru tine Crucea pare nebunie '%, 
dar de făptura întreagă Tron [împărătesc] se crede. 
Când pe Aceasta lisus pironit stă, 

aude pe tâlhar strigând către EI: 


«Doamne, pomeneşte-mă în împărăția Ta!», 
Și ca de pe tronul Său răspunde: 

«Astăzi, săracule, împreună vom împărăţi, 
căci împreună cu Mine vei intra 

iarăşi în Rai!» res 


10 
De cum a auzit acestea şiretul diavol, 

a alergat şi ceea ce a auzit a şi văzut: 

pe tâlhar să mărturisească lângă Hristos Cel răstignit 
De acestea s-a înspăimântat; 

îşi loveşte pieptul şi se gândeşte: 
„Vorbeşte cu tâlharul, 

dar celor ce-L acuză nu răspunde 


187 


188% 


15 Est 7:10. 

185 Jud 4:21-22. 
15 Jos 10:26-27. 
189 7.00 1-16. 
186 pc 23:42-43. 
157 Mr 10:32. 


Lui Pilat, mai înainte, nici un cuvânt nu i-a spus i 
iar acum ucigașului vorbeşte şi spune: 

„Vino să te bucuri”? 

Ce este aceasta ce se întâmplă? Cine a văzut 

pe Cruce apărător pentru faptele şi vorbele tâlharului? 
Pentru ce-l duce 

iarăşi în Rai?” 


INI 

Iarăşi, cu glas straniu, diavolul a vorbit 

şi a spus: „Primeşte-mă, iadule! Tu eşti adăpostul meu, 
căci asemenea cu tine am pățit, 

de vreme ce nu te-am crezut. 

Am văzut Lemnul de care te-ai înfricoşat 

înroşit cu sânge şi apă 9 

şi m-am înfiorat, nu de Sânge, ci de Apă; 

căci una face cunoscută înjunghierea lui lisus, 

iar alta viaţa Sa. Şi Viaţa a izvorât din coasta Acestuia. 
Nu primul, ci al doilea Adam a adus pe Eva, 

mama celor vii 9], 

iarăşi în Ra”. 


12 

Cu astfel de cuvinte dacă a vorbit satan cel viclean, 
greu a mărturisit că s-a biruit precum iadul. 
Împreună plâng căderea şi 

„Ce este aceasta?”, spun, „Cum ni s-a întâmplat? 
Cum prin acest Lemn ne-am încurcat? 

Pentru nimicirea noastră 

lăstarul acestuia a prins pe pământ. 

Chiar de l-am altoit cu crenguţe amărui, 

n-am putut să schimbăm a sa dulceaţă”. 

„Vai, prietene! Vai, tovarăşe! 

După cum amândoi am căzut, 

astfel împreună vom plânge 


15 Mr 26:62-63, Mc 14:60-61, Lc 23:9-10. 
159 Mr 27:14, Mc 15:5. 

190 In 19:34. 

91 pc 3:20. 


că Adam intră 
iarăşi în Rai. 


13 

O, cum nu ne-am amintit 

de cele ce au preînchipuit pe acest Lemn, 

mai ales că din vechime s-a arătat în multe locuri 

şi în multe feluri '%, 

atât celor care se izbăvesc, cât şi celor ce se pierd '”. 
Prin lemn s-a salvat Noe, 

iar toată lumea ce nu a ascultat s-a pierdut. 

Moise prin lemn s-a slăvit, 

băţul ca pe un sceptru luând, 

pe când Egiptul cu plăgi din cauza acestuia 

se îneacă, ca şi când ar fi căzut în ape adânci. 
Demult, pe cele ce a făcut le-a înfăţişat în icoane Crucea. 
De ce nu plângem? 

Adam merge 

iarăşi în Ra”. 


14 

„Aşteaptă, nemernicule iad!”, 

suspinând spune demonul. 

„Taci, rabdă, pune-ţi mâna la gură, 

căci glas aud bucurie să prevestească! 

Sunet mi-a venit vestitor de bine. 

Vorbe de pe Cruce s-au auzit 

ca foşnetul de frunze. 

Hristos muribund strigă: «lartă-i, Părinte!» '%*, 
dar m-a întristat ceea ce a spus în continuare, 
cum că „nu înţeleg nelegiuiţii răul pe care-l fac”. 
Noi însă ştim că Domn 

Al slavei este Cel ce a pătimit '” şi că vrea 

ca pe Adam să aşeze 

iarăşi în Ra”. 


9 EyrI:1. 
II 60 jel. 
194 [Le 23:34. 
(00226) 


15 

„Aşadar, ceea ce a arătat Stăpânul lui Moise, 
lemnul care a îndulcit apa cândva în Mara '%, 
l-a învăţat ce este şi din ce rădăcină? 

Atunci nu a spus-o, căci nu a vrut; 

acum însă tuturor a făcut aceasta cunoscută, 
de vreme ce, iată, toate s-au îndulcit, 

iar amărăciunea noastră este mare. 

Din rădăcina noastră a ieşit Crucea, 

ce a intrat în pământ şi l-a făcut dulce. 

Cea care mai întâi a scos ghimpi '”, 

acum asemenea viei lui Sorih a azvârlit ramuri 
care se sădesc 


iarăşi în Ra”. 


16 

„lar acum, iadule, suspină şi eu voi plânge 
împreună cu tine! 

Să plângem privind pomul pe care l-am sădit 
copac sfânt să se facă, 

sub care se aşează 

şi în ramurile căruia îşi găsesc adăpost 
tâlhari, ucigași, vameşi şi desfrânate 
ca să culeagă rod dulce din Pom ce pare uscat, 
căci îmbrăţişează Crucea ca pe Lemnul Vieţii. 
Se sprijină de EI şi înotând 

ajung cu acesta şi aruncă ancora 

ca într-un port liniştit 

iarăşi în Ra”. 


198 


17 

„Jură, tiranule, pe nimeni să nu mai răstigneşti!” 
„ŞI tu, Tartarule, hotărăşte-te să nu mai omori!” 
„Am dobândit pricepere, să strângem mâinile! 
Să ne fie Patima 

învăţătură pentru cele viitoare! 


IAA 503205. 
A se) 
19 12 17:23, 31:6. 


Nici unul dintre noi să nu mai chinuie 

neamul lui Adam, 

căci s-a pecetluit cu Crucea ca şi cu o vistierie '” 
ce adăposteşte mărgăritar de neatins 

pe care pe Cruce l-a furat 

tâlharul cel prea înţelept. L-au răstignit că a furat, 
iar cel ce a tâlhărit a fost chemat 

iarăşi în Ra”. 


18 

Slăvitule şi Neatinsule, 

Dumnezeule al celor de demult şi al celor de acum, 
s-a făcut cinste pentru noi că de bunăvoia Ta 

Te-au batjocorit. 

Cu adevărat în Crucea Ta toţi ne lăudăm, 

pe Ea am țintuit gândurile noastre 
şi strunele noastre să atârnăm pe Ea 
şi să Te lăudăm pe Tine, al lumii Făcător, 
cu cântecele Sionului. 

Nava din Tarsis a adus cândva 


200 


aur lui Solomon în vremea sa, precum se scrie ali 
Nouă, Lemnul Crucii Tale ne aduce, 

în orice zi şi când este trebuinţă, bogăţie nemăsurată, 
căci pe toţi îi duce 

iarăşi în Rai. 


(Extras din cartea: Sfântul Roman Melodul - Imnele Sfintei Scripturi) 


199 Dr 32:34, 2 Co 4:7. 
2% 32 Ps 136:2-3. 
20 33 3 Rg 10:22. 


Sfântul Nicolae Velimirovici - Predică la Vinerea mare - Evanghelia despre 
Dumnezeu printre ucigători 


Hristos pe Golgota! Mântuitorul pe Cruce! Cel Unul drept în chinuire mare! 
Iubitorul de oameni ucis de oameni! Să se ruşineze cel care are conştiinţă! Să 
plângă cel care are inimă! Să priceapă cel care are minte! 


Cu ce putem asemui această întâmplare - tainică precum nesfârşitul, vârtos 
precum pământul şi înfricoşător precum iadul? Dintre milioanele de întâmplări 
care au loc în fiecare zi în întreaga lume, care se pot afla întru priveliştea 
ochilor noştri şi întru auzul urechilor noastre, cu care faptă putem asemui 
această lucrare, care nu S-a mai pomenit, a răufăcătorilor de pe Golgota? 


Cu un miel printre lupii răpitori? 

Sau cu un prunc neprihănit în fălcile unui împărat precum şarpele? 

Sau cu o mamă înconjurată de fiii şi fiicele sale nebune? 

Sau cu căderea meşteşugarului în maşinăria pe care el însuşi a făcut-o, ca 
să fie făcut bucăţi bucățele de roţile maşinăriei? 

Cu Abel, care a fost ucis de fratele său? Dar atunci, păcătosul cel mai mare 
I-a ucis pe păcătosul cel mai mic, pe când aici, oamenii cei răi se năpustesc 
asupra celui fără de păcat. 

Cu Iosif, ai cărui fraţi l-au vândut în Egipt? Dar acesta era un păcat 
împotriva fratelui lor, nu împotriva unui binefăcător, pe când aici păcatul 
este împotriva Binefăcătorului. 

Cu dreptul lov, pe care Satan cel trupesc l-a dat spre stricăciune şi putrezire 
cu duhoare grea, ajungând hrană viermilor? Dar atunci Satan s-a ridicat 


împotriva plăsmuirii lui Dumnezeu, pe când aici plăsmuirea se ridică 
împotriva Plăsmuitorului. 

> Cu David cel minunat, împotriva căruia fiul său Absalom a ridicat 
răzvrătire? Dar aceea era o mică pedeapsă pentru un mare păcat al lui 
David, pe când aici cel Unul fără de păcat, Preadreptul suferă chinuire aşa 
de îngrozitoare! 


Samariteanul cel milostiv, care a mântuit lumea de stricăciunea furilor, a căzut 
chiar EI în mâinile furilor. Şapte feluri de tâlhari Îl înconjură pe El. Cel dintâi este 
înfățişat de Satan, cel de al doilea, de bătrâni şi căpeteniile poporului evreu, cel de 
al treilea de Iuda, cel de al patrulea de Pilat, al cincilea de Baraba, al şaselea de 
tâlharul nepocăit de pe cruce şi al şaptelea de tâlharul pocăit. 


Să zăbovim o clipă şi să ne uităm la ucigătorii cei din jur, în mijlocul cărora Fiul 
lui Dumnezeu atârnă răstignit pe cruce, însângerat şi plin de răni. 


Mai întâi vine Satan, cel care doreşte cel mai mare rău oamenilor. El este tatăl 
minciunilor şi ucigătorul ucigătorilor. Ispitele prin care atrage el oamenii spre a-i 
duce la pierzare sunt îndoite: el ispiteşte prin lenevire şi prin suferinţă. La început, 
el L-a ispitit pe Domnul pe Muntele Ispitirii cu lenevire, putere şi bogății; acum, la 
sfârşit, el îl ispiteşte prin suferinţă. Când fusese biruit şi ruşinat la prima ispitire, el 
L-a lăsat pe Domnul şi a fugit de la EI. Cu toate acestea, el nu L-a lăst cu totul, ci 
numai pentru o vreme. După cum spune Evanghelia: Diavolul s-a îndepărtat de la 
EI, până la o vreme (Luca 4:13). Acum vremea aceasta a trecut şi el se arată din 
nou. De data aceasta,el nu mai are nevoie să se arate deschis şi în chip văzut; de 
data aceasta, el lucrează prin oameni, prin fiii întunericului, care fuseseră orbiţi de 
marea lumină a lui Hristos şi, în orbirea lor, ei s-au aşezat în mâinile lui Satan, ca 
să-i slujească lui ca armă împotriva Domnului nostru lisus Hristos. Dar diavolul se 
află aici, pe limba fiecăruia dintre cei care Îl hulesc pe Hristos, în gura fiecăruia 
care scuipă faţa Precuratului Hristos, în inima fiecăruia care arde de focul pizmei şi 
al urii împotriva Lui. 


Cel de-al doilea ucigaş sau grup de ucigaşi este reprezentat de căpeteniile şi 
bătrânii poporului evreu în domeniul politic, religios şi cărturăresc. Aceştia sunt 
cărturarii, fariseii, saducheii şi preoţii, împreună cu împăratul Irod care se află în 
fruntea lor. Pizma şi teama le-au sucit mintea lor către uciderea Domnului - pizmă 
față de Cel Unul mai puternic, mai înţelept şi mai bun decât ei; şi teama de a nu-şi 
pierde locul, puterea, cinstea şi bogăţia, dacă oamenii Îl sprijină pe Hristos. 
“Vedeţi că nimic nu folosiţi! Iată, lumea s-a dus după El” (oan 12:19) a fost 
strigătul slăbiciunii, pizmei şi al fricii lor. Care este cea mai mare facere de rău a 


lor împotriva Domnului? Fără nici o judecată dreaptă sau osândire după lege, ei 
L-au prins şi L-au ucis. Este scris în Evanghelie: Atunci arhiereii şi bătrânii 
poporului s-au adunat în curtea arhiereului, care se numea Caiafa, şi împreună 
S-au Sfătuit ca să prindă pe lisus, cu vicleşug, şi să-L ucidă (Matei 26:3-4). lată 
că ei nu aşează sfat cum să-L învinuiască şi să-L ducă pe EI la judecată, ci să 
prindă pe lisus... şi să-L ucidă, şi aceasta cu vicleşug! Când susținătorul de lege 
Nicodim spune că Domnul trebuie mai întâi să fie ascultat de către curte, ca aceasta 
să cunoască ceea ce a făcut EI, ei înlătură această sfătuire cu nemulţumire şi cu 
zâmbete batjocoritoare (loan 7:50-52). 


Cel de-al treilea ucigaş este luda, apostolul cel făţarnic, ruşinat. Satan a fost 
părtaş la vărsarea de sânge a lui Hristos, din ură faţă de Dumnezeu şi faţă de om; 
bătrânii şi căpeteniile poporului au fost şi ei părtaşi la aceasta, din pizmă şi din 
teamă; luda se alătură lui Satan şi bătrânilor poporului, din lăcomie. Uciderea lui 
stă în vinderea Învăţătorului şi Binefăcătorului lui pentru treizeci de arginţi. Mai 
târziu, luda recunoaşte uciderea săvârşită de el, în fața aceloraşi bătrâni, care îl 
năimiseră pentru vinderea de sânge nevinovat: “Am greşit vânzând sânge 
nevinovat. ”... Și el, aruncând arginţii în templu, a plecat şi, ducându-se, s-a 
spânzurat (Matei 27:4-5). Chiar moartea sa cumplită mărturiseşte împotriva lui, 
pentru că se scrie despre el: şi, căzând cu capul înainte, a crăpat pe la mijloc şi i 
S-au vărsat toate măruntaiele (Fapte 1:18). 


Cel de-al patrulea ucigător este Pilat, din partea Cezarului, la Ierusalim şi, într- 
un fel ascuns, acesta era în numele lumii păgâne, fără de Dumnezeu, la 
osândirea Fiului lui Dumnezeu. El nesocoteşte iudeii, tot aşa cum fac şi iudeii cu 
el. La început, el nu are nici un gând de a se face părtaş la osândirea lui Hristos: 
“Luaţi-L voi şi judecaţi-L voi după legea voastră” (loan 18:31) sunt cuvintele lui 
la învinuirile aduse lui Hristos. Mai târziu, el este de partea lui Hristos şi, după o 
anume judecată, acesta spune iudeilor: “Eu nu găsesc în EI nici o vină. ” (v.38). În 
cele din urmă, a fost înfricoşat cu ameninţări: “Dacă ÎI eliberezi pe Acesta, nu eşti 
prieten al Cezarului” (oan 19:12), Pilat hotărăşte ca să se împlinească cererea lor 
(Luca 23:24) şi porunceşte ca Hristos să fie bătut şi răstignit pe cruce. Pilat se face 
ucigător, fiindcă stătea întru puterea lui să nu-L dea pe EI la ucidere, ci să-L 
ocrotească pe Cel Unul Drept şi nu a făcut aceasta. Chiar EI spune Domnului: “Nu 
Ştii că am putere să Te eliberez şi putere am să te răstignesc?” (loan 19:10). Cu 
spusa aceasta, Pilat îşi asumă părtăşia întru veşnicie asupra morţii lui Hristos. Ce îl 
împinge pe Pilat să săvârşească această ucidere şi ce îl aşează pe el împreună cu 
ceilalți ucigători? Slăbiciunea minţii şi teama; slăbiciunea minţii în apărarea 
dreptăţii şi teama pentru locul său şi mila Cezarului. 


Cel de-al cincilea ucigător este Baraba. FI se află în temniţă pentru o răscoală... 
şi pentru omor (Luca 23:19). Pentru asemenea nelegiuiri, lui i se cuvine moartea, 
atât după legea evreiască, cât şi după cea romană. Nicidecum el nu a păcătuit 
împotriva lui Hristos în chip nemijlocit sau conştient. Este păcatul acelora care l-au 
aşezat pe el deasupra lui Hristos. Pilat s-a gândit să-l folosească pe Baraba ca 
mijloc de izbăvire a lui Hristos de la moarte; cu toate acestea, iudeii se folosesc de 
Preacuratul Hristos pentru a-l slobozi pe Baraba, Pilat aşezând înaintea iudeilor 
alegerea liberă: Hristos ori Baraba - şi cine se aseamănă se adună. Dumnezeu sau 
un ucigaş? Şi ucigaşii aleg ucigașul. 


Ucigătorul al şaselea şi cel de-al şaptelea sunt cei care atârnă, fiecare pe crucea 
lui, pe Golgota, unul de-a dreapta şi celălalt de-a stânga lui Hristos, aşa cum 
Proorocul Isaia a văzut şi a spus mai dinainte: “Cu cei făcători de rele a fost 
numărat” (saia 53:12). Unul dintre aceşti ucigători huleşte, chiar şi atunci când 
este dat la moarte, dar celălalt se roagă. lată doi bărbaţi în aceeaşi situaţie grea: 
amândoi răstigniți pe câte o cruce, amândoi aflaţi la marginea vieţii acesteia şi 
nemaiaşteptând nimic de la ea. Dar ce deosebire mare între aceştia! lată răspunsul 
pentru toţi cei care spun: aşează oamenii în aceleaşi împrejurări materialnice, dă-le 
aceeaşi cinste şi aceleaşi stăpâniri şi ei vor fi cu toţii în acelaşi duh. Un ucigător, 
înainte de ultima sa suflare, aduce batjocură Fiului lui Dumnezeu: “Nu eşti Tu 


Hristosul? Mântuieşte- Te pe Tine Însuţi şi pe noi.” (Luca 23:39), dar celălalt se 


» 


roagă Domnului: “Pomeneşte-mă, Doamne, când vei veni, în Împărăţia Ta 
(23:42). Durerea răstignirii pe cruce îl ucide pe unul în trup şi în suflet, dar, cu 
toate că aceeaşi împrejurare ucide trupul celuilalt, în acelaşi timp, îi mântuieşte 
sufletul său. Crucea lui Hristos este faptă de ruşine pentru unul, dar este mântuire 
pentru celălalt. 


Aceste feluri de ucigători se aflau în jurul lui Hristos. 


» Dacă omul scoate dinlăuntrul său ură faţă de Dumnezeu şi faţă de om, la fel 
se face cel mai apropiat prieten al lui Satan şi arma lui cea mai ascuţită. 

» Dacă omul se află îmbelşugat de pizmă faţă de oamenii bine plăcuţi lui 
Dumnezeu şi față de slujitorii lui Hristos, atunci omul acesta este ucigător şi 


omorăâtor de Dumnezeu, precum Ana şi Caiafa şi precum toate celelalte 
căpetenii şi bătrâni ai iudeilor. 

» Dacă omul este lacom, el nu este prea departe de a-L vinde pe Dumnezeu şi 
pe cel mai apropiat prieten al său, dimpreună cu ucigătorul din lumea 
aceasta, care este luda. 

» Dacă omul este cuprins de slăbiciunea minţii în apărarea celui drept, şi se 
află în mare teamă pentru ocupaţia şi uşurătatea vieţii sale, şi acesta va 
îngădui uciderea celui drept, este şi acesta ucigător, precum şi Pilat a fost. 

» Dacă omul stârneşte răzvrătire şi vărsare de sânge de om, şi un altul îndură 
suferință în locul lui, fie prin judecare greşită, ori slăbiciune omenească, el 
este ucigător precum şi Baraba a fost. 

» Dacă omul huleşte împotriva lui Dumnezeu întreaga lui viaţă, fie prin 
cuvânt sau prin faptă, şi această hulă se află pe buzele sale chiar şi în clipa 
morţii sale - el este cu adevărat frate de suflet al ucigătorului hulitor de pe 
cruce. 


Totuşi, fericit este acela care, suferind pentru păcatele sale, nici nu huleşte 
împotriva nici unui om, nici nu judecă pe nici unul, ci îşi aduce aminte de păcatele 
sale şi strigă către Dumnezeu, ca să-i dea iertare şi mântuire. 


Fericit este cel de-al şaptelea ucigător, care a priceput că durerile sale de pe cruce 
erau binemeritate pentru păcatele sale şi a priceput că durerile Preacuratului 
Mântuitor erau suferință nemeritată pentru păcatele altora şi acela s-a pocăit, a 
cerut mila lui Dumnezeu şi s-a aflat cel dintâi în Raiul vieţii veşnice, dimpreună cu 
Mântuitorul! Aceste descoperiri vin la noi prin el: pocăință mântuitoare, chiar în 
clipa morţii, chipul mântuitor al rugăciunii către Dumnezeu şi grabnica milostivire 
a lui Dumnezeu. 


EI ne-a lăsat nouă tuturor o pildă minunată, oricare fel de păcat am săvârşit noi, în 
oricare chip ne-am îndepărtat de Dumnezeu şi ne-am numărat printre ucigători. 
Fiecare păcat este ucidere împotriva lui Dumnezeu şi cel care săvârşeşte măcar un 
singur păcat, se numără la un loc cu ucigătorii: cu alte cuvinte, ei sunt slujitorii lui 
Satan. De aceea, nimeni să nu cârtească, zicând că suferinţa lui îl duce mai degrabă 
la pieire decât la mântuire, ci fie ca întunericul suferinţei sale să se lumineze prin 
cugetarea asupra păcatului său şi prin pocăință şi rugăciune. Numai în felul acesta, 
suferinţa îi va fi lui spre mântuire, iar nu spre pieire. 


Și acum, când i-am cercetat pe toţi ucigaşii care se strânseseră împrejurul 
Domnului Hristos, să zăbovim o clipă şi înaintea Domnului Însuşi şi să observăm 
cum arată EI printre ucigători. 


Mai presus de toate, să zăbovim o clipă cu mare grijă în Grădina Ghetsimani, 
unde dormeau ucenicii obosiţi, în timp ce Domnul se ruga în genunchi şi era în 
chinuire mare: “Părinte, de voieşti, să treacă de la Mine acest pahar. Dar nu 
voia Mea, ci voia Ta să se facă.” (Luca 22:42). Şi sudoarea Lui s-a făcut ca 
picături de sânge care picurau pe pământ (Luca 22:44). 


Dumnezeirea lui Hristos este nedespărţită de omenitatea Sa, deşi uneori este mai 
desluşită pentru ochii noştri o latură, alteori cealaltă. 


Y În Pruncul slab din peşteră, Îl vedem ca om. 

Y În fuga în Egipt sau în anii lucrării ascunse în Nazaret, Îl vedem iarăşi ca 
Om. 

Y. Fiind flămând şi însetat, obosit de călătoriile Sale, Îl vedem ca om. 

Y Dar când Îl vedem înviind morți, înmulțind pâinea, vindecând îndrăciţii şi 
leproşii, potolind furtuna, oprind vântul şi umblând pe apă ca pe pământ 
UScat - atunci, cu adevărat noi nu vedem un om, ci pe Dumnezeu. 

Y În Grădina Ghetsimani Îl vedem atât ca Dumnezeu, cât şi ca om. Ca 
Dumnezeu - fiindcă în vreme ce trei dintre cei mai mari bărbaţi din lume, 
primii trei Apostoli ai Săi, dorm de oboseală, El priveghează neostenit, 
rugându-Se în genunchi. Ca Dumnezeu - căci cine ar fi fost vreodată în 
stare sau ar fi cutezat să se adreseze lui Dumnezeu folosind cuvântul 
“Părinte” în afară de Cel Unul Născut Fiu al Său, care, ca Fiu, cunoştea 
unitatea care exista între El ca Fiu şilatăl Său. Ca Dumnezeu - căci, care 
dintre muritori ar fi cutezat să spună că, la cuvintul său vor zbura la el pe 
pământ “douăsprezece legiuni de îngeri” (Matei 26:53)? Ca om - pentru că 
EI, ca om, îngenunchează pe pământul murdar; ca om, El transpiră sub 
chinuire; ca om, EI Se luptă cu Sine Însuşi; ca om, El se micşorează din 
pricina suferinţei şi a morţii; ca om, Se roagă să treacă de la EI paharul 
amar al suferinţei. 


Cine poate să povestească şi să preţuiască cu dreptate suferinţele lui Hristos din 
noaptea aceea cumplită, dinainte de răstignirea pe Cruce, suferinţa sufletului şi a 
trupului? Dacă durerea trupească a fost mai mare pe Cruce, aici durerea din suflet 
I-a fost mai mare. Pentru că se spune că era în chinurile morții. Aceasta este 
chinuirea lăuntrică, chinuirea sufletului; firea Lui omenească este aceea care caută 
mângâiere de la Tatăl; este vorbirea tainică a omului cu Dumnezeirea cea nevăzută, 
despre ceva de care depinde întreaga lume zidită, de la începuturi până la sfârşit. 


Pe de o parte se află chinurile îngrozitoare ale Omului a cărui sudoare curge 
precum picăturile de sânge în răcoarea nopții; şi pe de altă parte se află planul 


lui Dumnezeu pentru mântuirea omului. Acestea două se aflau în război şi 
trebuiau să fie aşezate în pace. Omul a spus: “Părinte, de voieşti, treacă de la 
Mine acest pahar.” Omul- Dumnezeu (Fiul cel ascultător) a adăugat: “dar nu 
voia Mea, ci voia Ta să se facă” (Luca 22:42). Şi Dumnezeu a hotărât că 
paharul trebuie să fie băut. Și atunci când Omul a primit hotărârea lui 
Dumnezeu, Sufletul Său a aflat iarăşi pace, o pace necunoscută pe pământ, care 
nu poate fi tulburată prin vindere, scuipare, batjocorire, loviri sau cununa de 
spini, nici prin minciuni, defăimare, nerecunoştinţă ori strigăte fără de judecată, 
ori chiar durerea răstignirii. 


Domnul nostru lisus Hristos a câştigat cea mai mare izbândă asupra lui Satan în 
Grădina Ghetsimani şi a făcut aceasta întru ascultarea Sa față de Dumnezeu Tatăl. 


Prin neascultarea de Dumnezeu, Adam a fost învins de către Satan; prin ascultare 
față de Dumnezeu, Hristos l-a învins pe Satan, dând mântuire lui Adam şi 
urmaşilor săi. În Grădina Edenului, Satan a învins omul; în Grădina Ghetsimani, 
Omul l-a învins pe Satan. Acesta este războiul pe care îl relatează Evanghelia. Era 
trebuincios ca omul să fie biruitor - omul, nu Dumnezeu, aşa încât toţi oamenii să 
poată avea înaintea lor această pildă a războiului şi a biruinţei - o pildă omenească, 
care să poată fi urmată. 


Aşadar, Dumnezeu L-a lăsat pe Omul lisus să lupte cu Satan şi cu toate puterile 
aceluia. De aici chinurile îngrozitoare ale Omului; de aici strigătul: “treacă de la 
mine acest pahar!” De aici sudoarea Lui s-a făcut ca picături de sânge care picurau 
de pe faţa Lui. Dar, dacă trupul este neputincios, duhul este întru tărie. Şi duhul a 
fost biruitor, mai întâi asupra trupului şi apoi asupra lui Satan. Poate că Satan nu a 
fost în stare să priceapă că el a fost cu totul biruit în Grădina Ghetsimani şi a 
continuat să se veselească de batjocorirea, răstignirea şi moartea Domnului. Dar 
atunci când Domnul, prin moarte şi îngropare, a coborât ca un trăsnet în împărăția 
lui Satan, atunci Satan şi-a dat seama că izbânda sa aparentă de pe Golgota a fost 
pur şi simplu culminarea înfrângerii sale din Grădina Ghetsimani. 


În acelaşi chip în care Domnul lisus a flămânzit şi a însetat ca om; în acelaşi 
chip în care El era obosit ca om, că El mânca şi dormea ca om, umbla şi vorbea, 
plângea şi se bucura, tot aşa a şi suferit ca om. Atunci nimeni dintre noi să nu 
spună: era uşor pentru El să sufere - El era Dumnezeu! - dar cum să înving eu 
suferința? Asemenea cuvinte Sunt vorbe goale, care se împiedică din 
necunoaştere şi din moleşeala duhului. Hristos nu a aflat suferinţa uşoară, căci 
EI nu a Suferit ca Dumnezeu, ci ca om. Și, mai mult decât atât, suferinţa a fost 
cu mult mai grea pentru EL, Cel Unul curat şi Fără de Păcat, decât pentru noi, 


care ne facem vinovaţi şi plini de păcat. 


ŞI când un singur păcat a adus moartea lui Adam; când un singur păcat a aşezat 
semnul veşnic al ruşinii pe fruntea lui Cain; când, pentru două sau trei păcate, 
David a suferit atât de mult; când pentru multe păcate, Ierusalimul a fost distrus şi 
Israelul a fost luat în robie - vă puteţi închipui suferinţa pe care a îndurat-o EL, 
când apăsau asupra Lui munţi uriaşi de păcate, ale tuturor oamenilor din toate 
vremurile! Acestea erau păcate grele: păcate datorită cărora s-a deschis pământul 
şi a înghițit oameni şi animale; păcate datorită cărora au pierit cetăţi şi popoare 
întregi; păcate datorită cărora a venit Potopul şi foametea şi seceta şi ciuma şi 
lăcustele şi omizile; păcate care au adus războaie între popoare, pierderi şi 
distrugeri; păcate care au deschis porțile sufletului omenesc spre năpustirea 
duhurilor celor rele; păcate din pricina cărora s-a întunecat soarele, s-a învolburat 
marea şi râurile au secat. 


Ce rost are să le numărăm pe toate? Se poate număra nisipul mării sau iarba 
plaiurilor? Toate aceste păcate, fiecare dintre ele fund la fel de aducătoare de 
moarte, precum otrava celui mai veninos şarpe - pentru că plata păcatului este 
moartea (Romani 6:23) - fiecare păcat a apăsat asupra neprihănitului Om lisus 
Hristos. El a luat păcatele noastre asupra Lui. Atunci, ni se mai pare nouă de 
nepriceput faptul că sudoarea Îi curge de pe frunte ca picături de sânge? Este de 
nepriceput cererea Lui: “treacă de la Mine acest pahar”? lată, “cu greu va muri 
cineva pentru un drept... dar... pentru noi, Hristos a murit când noi eram încă 
păcătoşi” (Romani 5:7-8). 


Închipuieşte-te pe tine să fii dus la eşafod pentru un om drept şi gândeşte-te ce greu 
ar fi. Şi mai închipuieşte-ţi că te afli pe eşafod pentru un ucigaş - şi acel ucigaş este 
tocmai unul care a săvârşit ucidere împotriva ta. Gândeşte-te că eşti osândit la 
moarte pentru izbăvirea lui! Numai la gândul acesta va curge sudoare pe tot trupul 
tău! Şi numai atunci îţi stă în putinţă să pricepi sudoarea de sânge a lui Hristos. Şi 
atunci vei striga cu glas mare, plin de înfricoşare, uimire şi dus până la marginea 
răbdării sufleteşti: lată Omul care este Dumnezeu! 


“Tată Omul!” a strigat Pilat mulţimii de iudei, aducându-le pe Hristos purtând pe 
cap cunună de spini şi hlamidă roşie avea pe EI. De ce a zis Pilat aceasta? A fost 
din uimire faţă de cinstea, pacea şi tăcerea lui Hristos, sau cu scopul de a stârni 
simpatia iudeilor? Poate că a fost şi una şi alta. Să strigăm cu uimire: “lată Omul!” 


> Iată Omul viu, adevărat şi biruitor, omul aşa cum l-a alcătuit Dumnezeu, 
atunci cînd l-a făcut pe Adam. 

> Iată Omul - blând, smerit şi ascultător faţă de Voia lui Dumnezeu, aşa cum 
a fost Adam în Rai înainte de a păcătui şi de a fi izgonit. 

> Iată Omul lipsit de ură sau rău, cu liniştea de nezdruncinat în mijlocul 
vijeliei de ură şi de răutate, din partea oamenilor şi a dracilor! 


Lupta Lui a fost purtată în Grădina Ghetsimani. În clipa când EI a strigat, pentru a 
treia şi ultima oară, “Facă-se voia Ta”, pacea s-a sălăşluit în sufletul Său. Această 
pace L-a sporit pe EI în cinste, ceea ce i-a supărat pe iudei şi l-a făcut pe Pilat să se 
minuneze. E] Şi-a dat trupul în Voia Tatălui Său, tot aşa cum, puţin mai târziu, 
Şi-a dat sufletul în mâinile Tatălui Său. El Și-a supus în întregime voia Sa 
omenească Voii Dumnezeieşti a Tatălui Său ceresc. Nedorind rău nici unui om, 
Mielul cel cu înţelepciunea întreagă, a căzut în genunchi sub greutatea Crucii pe 
drumul spre Golgota. Nu lemnul Crucii era atât de greu, ci păcatele lumii; 
păcatele care, împreună cu trupul Său, urmau Să fie răstignite pe lemnul Crucii. 


Dar ce spunem noi atunci când vorbim despre faptul că Hristos nu voia răul nici 
unui om la această vreme cumplită? Noi am spus lucrurile numai pe jumătate. EI 
voia binele pentru toți oamenii şi pentru toate lucrurile. Şi chiar şi acum nu am 
spus totul. El nu numai că a dorit binele, dar a şi lucrat pentru binele tuturor până 
în clipa morţii Sale. Chiar şi de pe Cruce, EI a lucrat pentru binele tuturor, chiar şi 
pentru binele celor care L-au răstignit pe Cruce. EI a făcut tot ceea ce putea să 
facă pentru ei, în durerile răstignirii: EI le-a iertat păcatele. “Părinte, iartă-le 
lor, că nu ştiu ce fac!” (Luca 23:34). Aceasta nu este numai o dorinţă bună, ci o 
lucrare bună - cea mai mare bună lucrare, pe care o pot cere păcătoşii de la 
Dumnezeu. Pe Cruce, sub apăsarea morţii, toţi erau chinuiţi de durere, Domnul era 
preocupat de mântuirea oamenilor. EI le iartă oamenilor neștiinţa lor. El Se roagă 
pentru ucigătorii care L-au răstignit pe Cruce şi L-au străpuns cu sulița. 


La vremea răstignirii Sale, El a împlinit marile porunci pe care le dăduse 
oamenilor: poruncile despre neîncetata rugăciune, despre milostenie, despre iertare, 
despre dragoste. Cine s-a rugat vreodată pentru ucigători, căzând în mâinile 
ucigătorilor - s-a rugat pentru mântuirea lor, s-a neliniştit pentru ei, le-a iertat 
faptele lor, cele pline cu răutate? Chiar şi oamenii cei mai buni, căzând în mâinile 
ucigătorilor, s-au rugat lui Dumnezeu numai pentru ocrotirea lor, s-au gândit la 
binele lor personal, îşi făceau griji pentru ei şi îşi aduceau îndreptăţiri. Oamenii cei 
preadrepţi, înainte de venirea lui Hristos, aveau neputinţa de a înălța rugăciune 
pentru cei ce le-au greşit. Cu toţii cereau lui Dumnezeu şi omului, răzbunare 


împotriva celor care le făcuseră rău. Dar iată, Domnul Îşi iartă vrăjmaşii şi Îşi face 
griji pentru ei; EI îi iartă şi Se roagă pentru ei. 


Ce lucruri mărunte le ţinem în noi şi le tot pomenim de rău! Pentru ce lucruri 
mărunte ne pornim spre răzbunare mânioasă! Şi noi facem aceasta, noi, care în 
fiecare zi ne atragem mânia lui Dumnezeu, încălcând poruncile Sale sfinte cu 
gânduri necurate, doriri necurate şi fapte nedrepte. Nimeni dintre noi nu se 
poate numi om, dacă nu-şi iubeşte aproapele. Iubirea de aproapele, aceasta 
singură ne poate face oameni - oameni vii, adevărați. 


În deşert ne uităm la Domnul nostru răstignit pe Cruce, în deşert ascultăm ultima 
Lui rugăciune pentru păcătoşi, dacă noi nu avem pic de dragoste pentru aproapele 
şi facem parte din ceata aceea de ucigași, care L-au osândit pe nedrept şi L-au dus 
pe El la moarte. De aceea, să nu ne îmbogăţim de uimire şi minunare, văzând 
dragostea lui lisus Hristos pentru oameni, ci să ne ruşinăm de minunarea noastră - 
să ne ruşinăm, căci această rugăciune a Sa de pe Cruce, pentru noi este. 


“Cu cât mai mare este dragostea, cu atât mai mare este suferinţa”, spune EEE 

Totuşi, dacă neputincioşi suntem ca să măsurăm cât de mare 
este dragostea Domnului lisus pentru noi, să ne ostenim cu osârdie mare să 
măsurăm cât de mari sunt suferinţele Lui pentru noi. Acestea au fost atât de mari 
şi atât de cumplite, că le-a simţit chiar şi pământul, şi s-a cutremurat; soarele le-a 
simţit şi s-a întunecat; pietrele s-au despicat; catapeteasma templului s-a sfâşiat în 
două de sus până jos; mormintele s-au deschis; morții au ieşit din morminte; 
sutaşul de sub Cruce L-a mărturisit pe Fiul lui Dumnezeu; tâlharul de pe cruce s-a 
pocăit. 


Fie atunci ca inimile noastre să nu fie mai oarbe decât pământul, mai învârtoşate 
decât pietrele, mai lipsit de simţire decât mormintele şi mai moarte decât morţii. Ci 
să ne pocăim ca tâlharul de pe cruce şi să-L slăvim pe Fiul lui Dumnezeu, precum 
sutaşul lui Pilat, de sub Cruce; şi fiecare, dimpreună cu sfinții noştri fraţi şi surori, 
să fim izbăviţi de la moarte prin suferințele lui Hristos, curăţiţi prin Preacuratul 
Său sânge, să fim îmbrăţişaţi de mâinile Sale sfinte, întinse, şi să ne învrednicim de 
Împărăţia Lui fără de moarte. Pentru că cei ce vor fi fără băgare de seamă faţă de 
acestea, vor rămâne în această viaţă în ceata ucigătorilor lui Antihrist şi, în lumea 
ce va să vină, se vor sălăşlui dimpreună cu tâlharul nepocăit, departe, departe de tot 
de faţa lui Dumnezeu. Pentru că, deşi Dumnezeu S-a aflat odinioară dimpreună cu 
ucigătoru pe pământ, El nu Se va mai afla niciodată împreună cu ei în ceruri. 


Atunci, să ne plecăm întru mărire înaintea suferințelor Domnului, înaintea Celui 
răstignit pe Cruce pentru noi, păcătoşii. Să mărturisim şi să slăvim Numele Său cel 
sfânt. Slavă şi laudă Lui: Omului adevărat şi Dumnezeului adevărat, dimpreună cu 
Tatăl şi cu Duhul Sfânt - Treimea cea de o ființă şi nedespărțită, acum şi pururea 
şi-n vecii vecilor. Amin. 


(din “Predici” - Sfântul Nicolae Velimirovici) 


Sfântul Nicolae Velimirovici - Fii împreună cu Hristos în Patimi şi nu 
împotriva Lui! 


In această săptămână urmează paşii Domnului Hristos, şi fii mereu alături Lui, spre 
deosebire de judecătorii şi chinuitorii Lui. Şi iubeşte-l cu toată inima ta. 


Când evreii Îl pălmuiesc, tu întinde mâna ta în apărare şi primeşte palma în locul 
Lui. Când II scuipă, tu spune: scuipătorilor, ce veţi arunca unii altora în faţă, dacă 
asupra Lui folosiţi tot scuipatul vostru, toată alcătuirea voastră? 


Mergi după El pe Calea Patimilor, şi poartă crucea Lui împreună cu Simon 
Kirineanul, şi împreună cu fericita Veronica şterge-i faţa de praf şi sânge, şi 
împreună cu mironosiţele plângi şi umezeşte-i buzele uscate cu un pahar de apă 
rece, şi răcoreşte-i fruntea înfierbântată. Dăruieşte-i întreagă inima ta şi iubeşte-l cu 
toată inima ta în ceasurile umilinţei Lui. 


Când auzi lovitura ciocanului asupra prea cinstitelor Sale mâini, tu strigă: Au! 
Când sunt bătute cuiele în prea cinstitele Sale picioare, tu iarăşi vaită-te, ca şi cum 
fierul s-ar înfige în trupul tău. 


Inchină-te Preasfintei Sale Maici şi sărută poala şi mânecile veşmintelor sale. Nu-i 
spune nimic. Nu o întreba nimic. Închină-te încă o dată sfintei sale dureri. Şi încă o 


dată sfintei sale tăceri. Spune în sine-ţi: Preacinstită Maică, şi eu Il iubesc cu toată 
inima mea. 


Scoate inima ta şi pune-o în trupul Său şi uită de sine. Fii în EI şi rabdă ce rabdă EI 
şi cu totul să mori pentru sine. Mori înaintea Lui. 


Când Iosif şi Nicodim Îl pogoară în mormânt, tu caută să fii împreună cu EL în 
mormânt. Închipuie-ţi că nu eşti viu în această lume. Ca o umbră să stai undeva 
aproape de mormânt, şi viaţa ta să o priveşti ca fiind în mormânt. Şi îţi va fi dulce, 
foarte dulce, moartea cu EI şi întru El. 


Oare cu cât mai dulce va fi învierea cu EI şi întru EL, când a treia zi te vor lumina 
îngerii la mormânt?! Oştenii Împăratului merg înaintea Împăratului, feţele lor-s ca 
fulgere arzătoare, iar veşmintele albe-s ca zăpada. lar când îngerii lui Dumnezeu 
vor lumina în întunericul Golgotei şi în întunericul sufletului tău, atunci te vei simţi 
ca un om nou. 


Și când, tremurând, vei privi Minunea Minunilor, şi nu vei şti dacă să te ascunzi 
sau să fugi sau să 1 te arăţi, iată, EI întâiul se va apropia de tine şi ca pe Maria te va 
chema după nume. lar când EI te va numi prin glasul Lui, ca printr-un fir electric 


va intra în tine un nou curent, o nouă viaţă, o nouă putere. Şi EI iţi va întoarce 
inima ta, ţi-o va da şi pe a Lui. Şi tu, tremurând, vei cădea la picioarele Lui şi, 
printre suspine, vei striga precum Toma: Domnul Meu şi Dumnezeul Meu, slavă 


ie! 


(Sfântul Nicolae Velimirovici, Inima în marele Post, Editura Predania, 
Bucureşti, 2010, pp. 23-25) 


Sfântul Nicolae Velimirovici - Din Ierusalim, în Vinerea mare 


fă 


< 
Matte 7 


S-au ivit zorii zilei de pomenire a celei mai mari fărădelegi pe care a văzut-o 
soarele pe pământ. Zi de groază şi de ruşine pentru conştiinţa omenească până la 
sfârşitul vremurilor. Este obiceiul ca închinătorii să străbată în această zi cu 
picioarele şi cu gândurile Calea Durerii. Aceasta este calea pe care Domnul a mers 
sub cruce spre Golgota. Am plecat din Ghetsimani în sus. Am trecut pe la casa lui 
Ioachim şi a Anei, născătorii Născătoarei. Ne-am gândit la Ea, Maica marii dureri. 
Ea a fost, oare, în acel cumplit alai? Nu. Vom vedea mai târziu. 


Palatul lui Pilat. Ca şi cum am privi la cenuşa unui vulcan stins — dar focul patimii 
şi putoarea nedreptăţii încă se simt. Aici a fost judecat şi osândit învățătorul 
Dreptăţii. Aici a fost biciuit de cei fără de lege Omul Nevinovăţiei. Nu a rămas pe 
EI nici o fâşie de piele întreagă. Evreii s-au ostenit noaptea trecută ca să nu fie. Şi 
soldaţii romani cu bicele lor nu au făcut decât să adâncească aceleaşi răni în acelaşi 
trup. Cei care studiază dreptul roman şi legile romane ar trebui să vină în acest loc 
ca să se îngreţoşeze pentru totdeauna de această putreziciune lipsită de omenie. 
Locul în care Domnul a căzut sub cruce. Cum să nu cadă? Greu i-a fost să poarte şi 
tăcerea de-a lungul întregii nopţi pline de învinuiri mincinoase, de clevetiri şi de 
martori mincinoşi — cu atât mai mult întreaga putoare a scuipăturilor în faţă şi a tot 
atâtor răni pe câte lucruri bune le făcuse El oamenilor. O, Doamne, de ce nu am 
fost noi atunci aici ca să luăm crucea Ta, şi pe Tine să Te ridicăm pe mâini şi să Le 
purtăm? Aşa am gândit toţi, vărsând lacrimi pe această Cale a Durerii, ce s-ar fi 
prefăcut în Râu al Durerii dacă toate lacrimile vărsate de creştini ar fi ţâşnit din el. 
Ferice de Simon Cirineanul, pe care judecata cea bună a lui Dumnezeu l-a adus aici 
în acea zi ca să ia Crucea Domnului asupra sa şi să uşureze chinurile Celui care S-a 
chinuit pentru toţi oamenii. 


În faţa casei sfintei Veronica. De la fereastra casei sale, Veronica a văzut cumplitul 
alai. Faţa desfigurată a lui Hristos a stârnit compătimire în inima ei de fată — ea nu 
mai semăna a față omenească, ci mai degrabă cu o bucată de pânză murdărită de 
amestecul sângelui cu scuipatul, sudoarea şi praful. 1 s-a făcut milă de EI fetei; a 
alergat înaintea Osânditului şi cu o maramă curată 1-a şters faţa. Mucenicul tăcut 
nu a putut să-i spună „mulţumesc”, însă i-a răsplătit slujirea într-un alt chip: pe 
acea maramă a rămas zugrăvit chipul lui Hristos. 


lată-ne acum în locul unde s-a întâlnit Născătoarea de Dumnezeu cu Fiul. 
Căutându-L încolo şi încoace, ea a apărut dintr-o ulicioară şi deodată s-a aflat față 
în faţă cu El. De-abia L-a mai recunoscut. Oare ea a născut ASTA? Această mare 
rană, de mărimea omului? Din această Rană s-a vindecat, însă, otrăvitul neam 
omenesc. El nu i-a zis nimic. Ea nu I-a zis nimic. Dar sufletele lor s-au înţeles şi s- 
au salutat. „Fiul meu”, s-a tânguit sufletul mamei, „primăvara mea dulce, cum a 
pierit frumuseţea Ta!”. 


În fine, suntem aici. înaintea stâncii însângerate. înaintea Golgotei. Este vremea 
amiezii. Întocmai vremea când a fost înălţat pe cruce. Bătaia ciocanului stârneşte 
ecouri în sufletele noastre. Aici am stat până la ceasul al treilea al după-amiezii, 
sufletele noastre la picioarele crucii Lui; ah, fie ca să le spele sângele Lui! În 
ceasul al şaselea, natura s-a răzvrătit împotriva fărădelegii omeneşti: pământul s-a 
cutremurat, pietrele au crăpat, soarele şi-a acoperit cu maramă cernită faţa sa. La 
ceasul al nouălea, El Şi-a dat duhul. 


Doar Invierea putea să răsplătească atâta pătimire. Numai prin Invierea lui Hristos 
pot natura şi conştiinţa noastră să se împace. 


(Din scrisorile misionare ale Sfântului Nicolae Velimirovici (1880-1956)) 


(Răspunsuri la întrebări ale lumii de astăzi, 
vol. I, Editura Sophia, 2002) 


Sfântul Nicolae Velimirovici - Despre cele 5 răni ale lui lisus 


“Îmi scrii că ai auzit de la femeile bătrâne un „basm” despre cele cinci răni ale lui 
lisus, şi întrebi cum a luat naştere acest basm. Vai, fiică, citeşte Noul Testament! 
Vai, sârbilor, nu vă faceţi de ruşine înaintea cerului şi pământului prin 
necunoaşterea credinţei voastre! Lăsaţi deoparte toate celelalte învățături şi lecturi 
până ce veţi învăţa mai întâi ceea ce e mai important şi mai mântuitor. Mai întâi 


vine cunoaşterea credinţei, şi după aceea toate celelalte învățături. (...) 


Iar cele cinci răni ale lui lisus nu sunt vorbe, ci o realitate înfricoşătoare. Ca atare, 
ele trebuie cunoscute chiar mai bine decât cuvintele. 


Două răni în mâini, două răni în picioare, una în coastă. Toate cinci rănile de la 
cuie negre, ca şi de la mai negrul încă păcat omenesc. Străpunse mâinile, cu care 
binecuvânta. Străpunse picioarele, cu care umbla şi călăuzea pe singura cale 
dreaptă. Străpuns pieptul, ce revărsa din sine focul iubirii cereşti în piepturile 
omeneşti răcite. 


Fiul lui Dumnezeu a îngăduit să 1 se străpungă cu fier mâinile pentru păcatul 
multelor mâini — al unei păduri de mâini — care au ucis, au furat, au dat foc, au 
jefuit, au întins curse, au făcut silnicii; şi să 1 se străpungă picioarele pentru păcatul 
multor picioare — al unei păduri de picioare — care au umblat spre rău, au rătăcit 
nevinovăția, au prigonit dreptatea, au pângărit sfinţenia, au călcat bunătatea; şi să | 
se străpungă pieptul pentru multele inimi împietrite — un munte de inimi — în care 
s-a născut toată răutatea şi toată lhpsa de Dumnezeu, şi gândurile hulitoare, şi 
poftele dobitoceşti, şi în care de-a lungul tuturor veacurilor au fost făurite planurile 


de iad ale fratelui împotriva fratelui, ale vecinului împotriva vecinului, ale 
oamenilor împotriva lui Dumnezeu. 


Străpunse au fost mâinile lui lisus — ca mâinile fiecăruia să se curăţească de 
faptele păcătoase. Străpunse au fost picioarele lui lisus — ca picioarele fiecăruia 
să se abată de la căile păcătoase. Străpuns a fost pieptul lui lisus — ca inima 
fiecăruia să se curețe de poftele şi de gândurile păcătoase. 


Când cumplitul Cromwell, dictatorul Angliei, a început să ia mănăstirilor averea şi 
să le închidă, pe pământul Angliei a luat naştere o procesiune zgomotoasă, 
alcătuită din câteva sute de mii de ființe omeneşti, ca semn al nemulțumirii 
poporului. Înainte erau purtate steaguri cu înscrisul: Cele cinci răni ale lui lisus, şi 
se cântau cântece duhovniceşti şi se slujeau slujbe Dumnezeieşti pe câmpuri. 


Cumplitul dictator s-a înspăimântat foarte şi s-a temut mai mult de acele steaguri 
decât de orice altceva, şi a murit în silnicia sa. 


Cele cinci răni ale lui lisus să te înveţe, fetiță, să-ţi pironeşti cele cinci simţuri de 
Dumnezeul Cel Viu. 


Cele cinci răni ale lui lisus sunt cele cinci izvoare ale sângelui preacurat prin care a 
fost spălat neamul omenesc, prin care a fost sfințit pământul. Prin aceste cinci 
izvoare a curs tot sângele Dreptului, până la ultima picătură. Domnul Cel făcător 
de minuni, Care a ştiut a înmulți pâinea şi a hrăni cu cinci pâini 5000 de flămânzi, 
înmulţeşte neîncetat acest preacurat sânge al Său şi prin el hrăneşte şi adapă din 
mii de altare multe milioane de credincioşi. Aceasta este Sfânta Împărtăşanie, fiică 
a lui lisus. 


În Vinerea Mare lipeşte-te cu sufletul de Preasfânta Născătoare de Dumnezeu sub 
cruce, ca şi pe tine să te spele sângele de viaţă făcător din cele cinci răni ale lui 
lisus.Ca sufletele curăţite şi înviate să poată duminica, dimpreună cu Mironosiţele, 
striga cu veselie: Hristos a înviat! 


(din scrisorile misionare ale Sfantului Nicolae Velimirovici) 


(din Răspunsuri la întrebări ale lumii de astăzi, 
vol. I, Editura Sophia, 2002) 


Sfântul Ignatie Briancianinov - Predică în Vinerea mare, la Vecernie - Cum să 
ne folosim în chip mântuitor de patimile lui Hristos 


Şi tot norodul ce venise împreună la priveliştea aceea, văzând cele ce se 
făcuseră, se întorceau bătându-şi piepturile (Luca 23, 48). 


Ce privelişte să fi fost aceea care îi adusese pe privitori în cea mai desăvârşită 


nedumerire? Ce privelişte să fi fost aceea care pecetluise cu tăcerea gurile 
privitorilor şi le cutremurase, totodată, sufletele? Ei veniseră ca să-şi îndestuleze 
pofta de iscodire, şi au plecat bătându-şi piepturile şi ducând cu sine o 
înfricoşătoare nedumerire... Ce privelişte să fi fost aceea? 


La acea privelişte priveau nu numai oamenii: priveau la ea cu spaimă şi cu cea mai 
adâncă evlavie toţi îngerii lui Dumnezeu; lucrurile cereşti nu le mai atrăgeau 
luarea-aminte; privirile lor erau atrase, ţintuite de priveliştea care se arăta pe 
pământ. Soarele a văzut ceea ce nu mai văzuse până atunci şi, neputând suferi, şi-a 
ascuns razele cum îşi ascunde ochii omul în faţa unei privelişti pe care nu o poate 
îndura: el s-a înveşmântat în întuneric adânc, arătând prin acest întuneric întristarea 
sa amară, precum moartea. Pământul s-a clătinat şi s-a cutremurat sub întâmplarea 
săvârşită pe el. Templul Vechiului Legământ şi-a sfâşiat măreaţa catapeteasmă 
cum nu îşi cruţă omul hainele cele mai de preţ în faţa celor mai mari nenorociri. 

Și tot norodul ce venise împreună la priveliştea aceea, văzând cele ce se făcuseră, 
se întorceau bătându-şi piepturile... Ce privelişte să fi fost aceea? A fost o 
privelişte pe care noi o contemplăm acum în pomenire, în slujba care se săvârşeşte, 
în sfântul Epitaf care stă înaintea ochilor noştri. Priveliştea a fost Fiul lui 
Dumnezeu, pogorât din ceruri, înomenit pentru mântuirea oamenilor, batjocorit, 
omorât de oameni. 


Ce simţământ, dacă nu cel al groazei, trebuie să cuprindă inima pe de-a-ntregul în 
faţa priveliştii acesteia? Ce altă stare decât starea de nedumerire desăvârşită trebuie 
să cuprindă mintea? Ce cuvânt poate fi rostit înaintea priveliştii acesteia? Oare nu 
va îngheţa orice cuvânt omenesc pe buze mai înainte de a fi rostit. Şi tot norodul ce 
venise împreună la priveliştea aceea, văzând cele ce se făcuseră, se întorceau 
bătându-şi piepturile. 


Se întorceau bătându-şi piepturile, se întorceau cu nedumerire şi groază cei care 
veniseră să se uite la Mântuitorul atârnat pe lemnul crucii asemenea unui rod 
pârguit şi roşu - veniseră să se uite cu gând iscoditor, din părere de sine îngâmfată 
şi mincinoasă. Credinţa tăcea în ei. A strigat către ei soarele ce s-a întunecat, a 
strigat pământul ce s-a cutremurat, au strigat pietrele ce cu sunet s-au crăpat şi s-au 
ridicat de pe mormintele celor înviaţi dintr-o dată prin moartea Mântuitorului. Se 
întorceau cuprinşi de groază iscoditoare în deşert: nu de groaza uciderii de 
Dumnezeu săvârşite, ci de groaza cumplitei priviri şi înspăimântătorului glas al 
firii nesimţitoare ce se cutremurase, arătându-şi cunoaşterea de Dumnezeu înaintea 
oamenilor, ce nu îl cunoscuseră. Se întorceau bătându-şi piepturile de frică pentru 
sine, pentru trupul şi sângele lor, de dragul plăcerii cărora fusese vărsat sângele, 
sfâşiat trupul Dumnezeu-Omului. 


În vreme ce iudeii, care se odihneau pe Lege (Romani 2, 17), care se făleau cu 
ştiinţa cuprinzătoare şi nerătăcită a Legii, care se nedumereau privind la 
întâmplarea prezisă de Lege şi de Proroci, privind la Jertfa Cea de bună voie, ai 
cărei jertfitori fuseseră fără să înţeleagă, în vreme ce iudeii, zic, erau nedumeriţi şi 
se întorceau tulburaţi de teamă şi de întunecata presimțire a propriei nenorociri, 
stătea înaintea crucii şi a Jertfei un păgân, sutaş - stătea acolo neclintit. El nu putea 
să plece, fiindcă era căpetenia străjii ce păzea Jertfa: i s-a dat această fericită 
putinţă fiindcă în inima lui se ascundea o credinţă ce pentru Știutorul inimilor era 
vădită. Când firea şi-a vestit mărturisirea lui Dumnezeu, sutaşul a răspuns la 
tainicul glas al firii, a răspuns la tainica mărturisire printr-o mărturisire arătată, în 
faţa a tot poporul. Cu adevărat, Fiul lui Dumnezeu a fost Acesta, a grăit el despre 
pribeagul omorât ce atârna în faţa sa, recunoscând în El pe Dumnezeu (Matei 27, 
54). 


Iudeii, care se mândreau cu cunoaşterea slovei Legii şi cu dreptatea lor cea la 
arătare, de formă, erau nedumeriţi înaintea Fiului Omului şi Fiului lui Dumnezeu 
răstignit pe cruce. Pe de o parte îi speriau semnele - cutremurul, sfâşierea 
catapetesmei templului, adâncul întuneric căzut chiar la amiază; pe de alta, îi 
orbeau şi îi împietreau cugetarea trupească şi amăgirea de sine trufaşă, care şi-l 
închipuiau pe Mesia în strălucirea slavei pământeşti, ca împărat plin de fală, 


cuceritor al lumii, în fruntea unei oşti numeroase, în mijlocul unei cete de curteni 
împodobiţi. În acest timp, ostaşul păgân L-a mărturisit pe pribeagul omorât ca 
Dumnezeu; L-a mărturisit ca Dumnezeu un tâlhar nelegiuit. Pogoară-Te de pe 
cruce! - îi spuneau în batjocură Dumnezeu-Omului orbii arhierei şi cărturari iudei, 
nepricepând ce Jertfă atotsfântă, ce Ardere de tot atotsfântă şi atotputernică îi 
aduseseră lui Dumnezeu - pogoară-Te de pe cruce, ca să vedem şi să credem 
(Marcu 15, 30, 32): în acest timp, tâlharul cel grosolan şi neştiutor L-a recunoscut 
drept Dumnezeu, suit pe cruce din pricina dreptăţii Lui dumnezeieşti, nu din 
pricina vreunui păcat al Său. Cu ochii cei trupeşti el vedea un sărman despuiat, 
răstignit lângă el, supus aceleiaşi sorţi, neajutorat, osândit şi de puterea 
duhovnicească şi de puterea cetăţenească, care fusese şi era în continuare sfâşiat şi 
chinuit prin toate felurile în care se vădeşte ura: cu ochii inimii smerite el L-a văzut 
pe Dumnezeu. 


Puternicii, slăviţii, înţelepţii, drepţii acestei lumi L-au acoperit pe Dumnezeu cu 
batjocuri şi cu ocări: tâlharul s-a întors către El cu rugăciunea rostită la bună vreme 
şi cu deplină izbândă: Pomeneşte-mă, Doamne, când vei veni întru împărăţia Ta 
(Luca 23, 42). Lângă cruce şi lângă Domnul răstignit pe ea stătea Pururea Fecioara, 
Maica lui Dumnezeu. Ca o sabie a străpuns întristarea inima Er: prezicerea 
sfântului bătrân Simeon s-a împlinit (Și prin însuşi sufletul tău va trece sabie, i-a 
zis sfântul primitor de Dumnezeu Preasfintei Fecioare (Lc. 2, 35).). 


Dar Ea ştia că pe cruce se săvârşeşte răscumpărarea neamului omenesc, ştia că 
Fiul ei, Fiul lui Dumnezeu, a binevoit a Se sui pe cruce şi a Se aduce jertfă de 
împăcare pentru omenirea lepădată; ştia că Domnul, după săvârşirea 
răscumpăririi oamenilor prin moartea Sa, avea să învie, şi împreună cu Sine 
avea să învie omenirea toată. Știa acestea - şi tăcea. Ea tăcea înaintea marii 
întâmplări; tăcea din pricina durerii covârşitoare: tăcea înaintea voii lui 
Dumnezeu care se săvârşea, împotriva hotărârilor căreia nu se poate ridica nici 
un glas. 


Lângă cruce stătea ucenicul iubit al Domnului. EI privea spre înălțimea crucii - în 
negrăita dragoste a Jertfei Celei de bună voie contempla Dragostea dumnezeiască. 
Dragostea dumnezeiască este izvorul teologiei. Ea este dar al Sfântului Duh, şi 
teologia este dar al Sfântului Duh (Romani 5, 5). Ea le-a descoperit Apostolilor 
înţelesul de taină al răscumpărării. Dragostea lui Hristos ne ţine, teologhiseşte 
ucenicul şi trimisul lui Hristos, pe noi, cei care socotim aceasta: că de a murit 
Unul pentru toţi, înseamnă că toţi au murit (|| Cor. 5, 14). Din nesfârşita dragoste 
pe care o poartă Domnul omenirii şi de care este în stare numai Domnul, pe cruce a 
pătimit în Domnul şi a murit în Domnul întreaga omenire. lar dacă întreaga 


omenire a pătimit în EI, a şi fost îndreptăţită în EL; dacă a murit în EI, a şi primit 
viaţă în EI. Moartea Domnului s-a făcut izvor al vieţii. Dintr-o dată a răsunat de pe 
cruce glasul Domnului răstignit către Cea Pururea Fecioară: Femeie, iată fiul tău; 
după aceea glasul Lui către ucenicul cel iubit: lată maica ta (loan 19, 26-27). 
Nimicind pe lemnul crucii păcatul pe care strămoşii l-au făcut cu lemnul din Rai 
(Pomul cunoştinţei binelui şi răului (n. tr.).), născând omenirea întru viaţa nouă 
prin moartea sa cea de viaţă făcătoare, Domnul intră în drepturile de Născător al 
neamului omenesc şi o arată pe Maica Sa după omenitate drept Maică a ucenicului 
şi a tuturor ucenicilor Săi, a seminţiei creştineşti. 


Adam cel vechi este înlocuit de Adam Cel nou, Eva căzută de Maria cea fără de 
prihană. De au murit prin greşeala unuia cei mulți, a spus Apostolul, cu mult mai 
vârtos harul lui Dumnezeu şi darul prin harul unui om, lisus Hristos, întru mulţi s-a 
înmulțit (Romani 5, 15). Prin mijlocirea Domnului nostru lisus Hristos au fost 
revărsate asupra neamului omenesc binefaceri fără număr şi negrăite: a fost 
săvârşită nu doar răscumpărarea oamenilor, ci şi înfierea lor de către Dumnezeu. 


După ce ne-am luminat prin contemplarea acestei mari întâmplări, să ne întoarcem, 
iubiţi fraţi, la casele noastre, şi să ducem cu noi gânduri adânci, mântuitoare, 
lovind cu aceste gânduri în inimile noastre. Am pomenit, am contemplat în chip 
viu lucrarea Dragostei dumnezeieşti, lucrare mai presus de cuvânt, mai presus de 
înţelegere. 


Y La această Dragoste au răspuns mucenicii cu şiroaiele sângelui lor, pe care 
l-au vărsat ca apa; 

Y la această Dragoste au răspuns cuvioşii prin omorârea trupului cu patimile 
şi poftele (Galateni 5, 24); 

Y la această Dragoste au răspuns mulţi păcătoşi cu pâraie de lacrimi, cu 
suspinuri din inimă, cu mărturisirea păcatelor lor, şi au luat din ea 
vindecare sufletească; 

Y la această Dragoste au răspuns mulți dintre cei împovăraţi de necazuri şi 
suferinţe, şi această Dragoste le-a acoperit necazurile cu mângâierea cea 
dumnezeiască. 


Să răspundem şi noi la dragostea Domnului nostru către noi împreună-simţind cu 
dragostea Lui prin viaţa după îndreptarul atotsfintelor Lui porunci. Acest semn al 
dragostei îl cere EI de la noi, şi numai pe acesta îl primeşte de la noi. De mă 
iubeşte cineva, a zis EI, cuvântul Meu va păzi. Cel ce nu Mă iubeşte, cuvintele 
Mele nu le păzeşte (loan 14, 23-24). 


Dacă nu vom răspunde la dragostea Domnului către noi cu dragoste către EI, 
sângele Dumnezeu-Omului nu a fost, oare, vărsat pentru noi în zadar? Nu în zadar 
a fost sfâşiat pentru noi atotsfântul Lui Trup? Nu în zadar a fost pusă pe Jertfelnicul 
crucii şi junghiată Marea Jertfă? Atotputernică este mijlocirea ei spre mântuirea 
noastră: atotputernică este şi plângerea ei împotriva celor ce o dispreţuiesc. Glasul 
sângelui dreptului Abel s-a înălțat din pământ la cer şi s-a înfăţişat lui Dumnezeu, 
învinuind pe cel care vărsase acest sânge: glasul Marii Jertfe răsună chiar în 
mijlocul cerului, pe însuşi tronul Dumnezeirii, pe care şade Marea Jertfă. Glasul 
plângerii Ei este, totodată, şi hotărâre dumnezeiască ce rosteşte pedeapsă veşnică 
asupra vrăjmaşilor şi dispreţuitorilor Cuvântului lui Dumnezeu. 

Ce folos este întru sângele Meu, când mă pogor Eu întru stricăciune? (Ps. 29, 9), 
spune Jertfa Cea atotsfântă învinuindu-i pe creştini, care au fost răscumpăraţi de 
Ea, au primit preţul Ei în sine şi împreună cu sine au aruncat-o în putoarea 
păcatului. Această cumplită fărădelege este săvârşită de orice om care, luând 
mădularele lui Hristos - sufletul şi trupul său, care au fost răscumpărate de Hristos 
şi sunt ale lui Hristos - le face mădulare ale curviei (1 Cor. 6, 15) prin împreunarea 
de multe feluri cu păcatul. Au nu ştiţi, spune Apostolul, că sunteţi casa lui 
Dumnezeu şi Duhul lui Dumnezeu locuieşte întru voi! De va strica cineva casa 
lui Dumnezeu, strica-l-va pe acela Dumnezeu (1 Cor. 3, 16-17). 


Amin. 


Sfântul Luca al Crimeei — Cuvinte în Vinerea mare - Plângerea deasupra 
Epitafului 


Apuuenucuon yua [Boino-Aceneunui) 


lată, soarele s-a întunecat. Pământul s-a înfiorat şi s-a cutremurat. S-a sfâşiat de sus 
şi până Jos catapeteasma templului, care despărțea Sfânta Sfintelor, fiindcă 
Domnul însuşi ne-a deschis nouă intrarea în Sfânta Sfintelor — în cer, la Tronul 
Tatălui Său. 


Cutremuratu-s-a iadul, că s-au surpat puterea şi stăpânirea lui. Despicatu-s-au 
stâncile şi s-au deschis mormintele cele săpate în ele, şi trupurile sfinților adormiţi 
s-au sculat, şi au ieşit din morminte, şi s-au arătat multora în Ierusalim, binevestind 
tuturor: „Săvârşitu-s-a”. Ce s-a săvârşit? S-a săvârşit lucrarea mântuirii 
neamului omenesc de stăpânirea diavolului, s-au împlinit vechile prorocii ale 
Vechiului Legământ. 


EI a luat asupră-Și durerile noastre şi cu suferinţele noastre S-a împovărat — şi 
noi îl socoteam pedepsit, bătut şi chinuit de Dumnezeu. Dar El a fost străpuns 
pentru păcatele noastre şi zdrobit pentru fărădelegile noastre. El a fost pedepsit 
pentru mântuirea noastră şi prin rănile Lui noi toţi ne-am vindecat. Toţi umblam 
rătăciți ca nişte oi, fiecare pe calea noastră, şi Domnul a făcut să cadă asupra 
Lui fărădelegile noastre ale tuturor. Chinuit a fost, dar S-a supus şi nu Și-a 
deschis gura Sa; ca un miel spre junghiere S-a adus şi ca o oaie fără glas 
înaintea celor care o tund, aşa nu Şi-a deschis gura Sa. Întru smerenia Lui 
judecata Lui s-a ridicat, şi neamul Lui cine îl va spune? Că s-a luat de pe 
pământ viaţa Lui! Pentru fărădelegile poporului meu a fost adus la moarte. 
Mormântul Lui a fost pus lângă cei fără de lege şi cu cei făcători de rele, după 


moartea Lui, cu toate că n-a săvârşit nici o nedreptate şi nici înşelăciune n-a fost 
în gura Lui (Is. 53, 4-9). 


Domnul nostru lisus Hristos Şi-a dat suspinul cel din urmă pe Crucea de pe 
Golgota o dată cu acel cuvânt ce a cutremurat întreaga lume: „Săvârşitu-s-a!” A 
căzut pe piept capul încununat cu cunună de spini, împurpurat cu Sânge. Au venit 
cei de aproape ai Lui, a venit Maica Lui, au venit mironosiţele, a venit Iosif cel din 
Arimateea şi în adâncă jale, plini de lacrimi, au luat de pe Cruce Preacuratul Trup 
al învățătorului lor şi au făcut deasupra lui plângere cu amar. lată, şi acum stă 
înaintea noastră, închipuit pe Sfântul Epitaf, Trupul mort al lui lisus. 


Să facem, dar, şi noi plângere pentru EI — plângere pentru păcatele noastre, pentru 
care EI S-a adus pe Sine de bunăvoie jertfă, răscumpărându-ne cu Preacuratul Său 
Sânge. Neajunsa înălțime a dragostei dumnezeieşti ne-a arătat-o pe Cruce Fiul lui 
Dumnezeu, Mântuitorul lumii — fiindcă aşa a iubit Dumnezeu lumea, încât pe 
Fiul Său Cel Unul-Născut L-a dat ca oricine crede în El să nu piară, ci să aibă 
viaţă veşnică (In. 3, 16). 


Pe Cruce a răsărit Soarele Dreptăţii, Soarele dragostei, Care a luminat întreaga 
lume cu lumina Sa, cu lumina împreună-pătimirii dumnezeieşti — şi de la Acest 


Soare s-au aprins milioane de inimi, Care L-au îndrăgit pe Domnul lisus Hristos. In 
inimile acestea au fost înscrise cu litere de foc cuvintele Lui: Dacă vrea cineva să 
vină după Mine, să se lepede de sine, să-şi ia crucea şi să-Mi urmeze Mie (Mt. 
16, 24). 


Domnul a luat cel dintâi Crucea — cea mai cumplită cruce -, iar în urma Lui şi-au 
luat pe umeri crucile, deşi acestea sunt mai mici, nenumăraţii mucenici ai lui 
Hristos. În urma Lui şi-au luat crucile o mulţime uriaşă de oameni şi, plecându-şi 
lin capetele, au apucat pe calea lungă şi spinoasă arătată de Hristos: calea către 
Tronul lui Dumnezeu, către Împărăţia Cerurilor. 


lată că sunt deja două mii de ani de când în urma lui Hristos merg noi şi noi 
oameni. Și pe această cale stau cruci, pe care sunt răstigniți mucenici lui Hristos. 
Cruci, cruci... Şi mai departe, cât cuprinde privirea, tot cruci, cruci... Merg în şir 
nesfârşit oameni care au lepădat toate bunătățile pământeşti, au disprețuit totul 
pentru Domnul lisus Hristos, au părăsit tot ce le era drag cândva şi au închinat 
toată viaţa lor slujirii Lui. 


Merg nebunii pentru Hristos sub greutatea lanțurilor şi a crucilor de fier, merg 
monahii şi monahiile, merg arhiereii lui Dumnezeu cu crucea şi cu Sfântul Potir în 


mâini. Merg în urma lor, ca în urma unor păstori, robii cei buni şi blânzi ai lui 
Dumnezeu, robii supuşi ai lui Hristos, urmând îndrumătorilor duhovniceşti, 
păstorilor şi dascălilor Bisericii. Merg la nesfârşit... Merge poporul simplu, care-L 
iubeşte pe Hristos, asupra căruia s-a împlinit cuvântul Lui: În lume necazuri veți 
avea (In. 16, 33). Merge, purtând crucea grea a durerilor sale. Merg în şir lung cei 
prigoniți pentru dreptate, cei prigoniţi pentru numele lui Hristos. Merg femeile 
curate, neprihănite, ducându-şi de mânuţe pruncii, cărora Domnul le-a deschis 
intrarea în Împărăţia Cerurilor. 


Și atunci, oare noi nu ne vom alipi acestui râu nesfârşit al iubitorilor de Hristos, 
acestei sfinte procesiuni pe calea necazurilor şi pătimirilor? Oare nu ne vom lua 
crucea şi nu vom merge după Hristos? Să nu fie! 


Să se cutremure inima noastră de priveliştea Trupului neînsufleţit al lui Hristos, 
ce zace înaintea noastră. Hristos, Care atât de greu a pătimit pentru noi, Să 
umple cu harul Său inimile noastre. Să ne dea la capătul îndelungatului şi 
osteniciosului nostru drum al crucii cunoaşterea spuselor Sale: Îndrăzniţi, Eu 
am biruit lumea (In. 16, 33). Amin. 


Sfântul Luca al Crimeei — Cuvinte în Vinerea mare - Lecţii ale dragostei de 
Hristos 


lată că am venit din nou să ascultăm despre pătimirile Domnului lisus Hristos — şi 
acest lucru are o foarte mare însemnătate. Ceea ce auzim şi vedem are o adâncă 
înrâurire asupra sufletelor noastre. Auzim lucruri rele, vedem crime — ne 
cutremurăm, ne înspăimântăm. Suntem martori ai unor fapte bune, curate şi înalte 
— inima noastră e mişcată şi ne spunem în gândul nostru: „Aşa ar trebui să mă port 
ŞI cu!” 


Nu puţine fărădelegi cumplite au fost în istoria neamului omenesc. Conştiinţa 
protestează împotriva lor. Dar oricât de cumplite ar fi toate aceste fărădelegi, ele 
sunt nimic, sunt ca un fir de praf faţă de un munte uriaş, ca o picătură de apă faţă 
de ocean dacă stăm să ne gândim la cea mai mare dintre fărădelegi: la groaznica 
ucidere a Fiului lui Dumnezeu, a Celui Care S-a pogorât din ceruri pe pământ 
pentru a mântui neamul omenesc, a Celui Care era blând şi liniştit, Care trestia 
frântă nu o va zdrobi şi feştila ce fumegă nu o va stinge (Is. 42, 3), Care a fost 
plin de dragoste faţă de neamul omenesc — de dragoste nepământească, de dragoste 
cum pământul nu mai văzuse şi nu-şi închipuise niciodată. El a fost dat morţii, 
sângele Lui curge pe Cruce... 


Inima noastră este înfiorată de grozăvia acestui omor, dar totodată ea se umple 
de cea mai adâncă evlavie şi bucurie, 


Şi de pe Cruce auzim cuvintele 
Lui, pecetluite cu nemaiauzită dragoste, nemaiauzită blândeţe şi atotiertare, 
fiindcă El Se roagă pentru cei ce L-au răstignit, deschide tâlharului care s-a 


pocăit uşa Raiului, întinde preacuratele Sale mâini către noi toţi, păcătoşii, 
însetând de mântuirea noastră. 


Lumea a auzit însă de pe Cruce şi cuvintele înfricoşătoare: Dumnezeul Meu! 
Dumnezeul Meu! Pentru ce M-ai părăsit! (Mt. 27, 46). Cum au putut fi rostite ele 
de aceeaşi gură care a spus: Eu şi Tatăl Meu una suntem (In. 10, 30)? Oare EI n-a 
rămas întotdeauna în împărtăşire nedespărțită cu Tatăl Său? Bineînţeles că da. 
Şi atunci, ce înseamnă aceste spuse înfricoşătoare? 


Oameni obraznici spun că Domnul n-a încercat pe Cruce nici un fel de suferinţă, În 
vremurile timpurii ale creştinismului erau nişte eretici numiți dochetişti, care 
învățau lumea în chip nelegiuit că Trupul lui lisus nu ar fi fost trup omenesc 
adevărat, ci nălucă (însuşi numele de dochetişti vine de la verbul grecesc dokein — 
a părea), şi ca atare Domnul lisus Hristos n-a suferit deloc. lar monofiziții 
susțineau că în lisus Hristos firea omenească a fost înghițită cu totul de cea 
dumnezeiască. 


Noi ştim însă că EI a fost şi Dumnezeu Adevărat, şi Om Adevărat. Știm că firea 
Lui omenească a îndurat pe Cruce suferinţe şi chinuri cumplite, de nedescris. Şi 
aceste cuvinte ale Domnului, rostite de pe Cruce, întăresc cu mai multă putere 
decât orice altă dovadă lucrul acesta şi răstoarnă învăţăturile eretice. Dacă 
Trupul lui Hristos ar fi fost nălucă, dacă în Fiul lui Dumnezeu Dumnezeirea ar 
fi precumpănit cu totul asupra omenităţii, oare ar fi auzit lumea aceste spuse 
înfricoşătoare? Ar fi putut Tatăl să-L părăsească? Bineînţeles că nu. Dar 
chinurile au fost atât de groaznice şi greu de îndurat încât a strigat ca Om către 


Dumnezeu: Dumnezeul Meu! Dumnezeul Meu! Pentru ce M-ai părăsit? 
Iată ce a Spus care a trăit în 


veacul al III-lea: „De ce este părăsit Domnul? Ca să nu fim noi părăsiţi de 
Dumnezeu. A fost părăsit pentru răscumpărarea noastră de păcate şi de moartea 
veşnică; a fost părăsit ca să se arate preamarea dragoste a lui Dumnezeu faţă de 
neamul omenesc; a fost părăsit ca să se vădească dreapta judecată şi milostivirea 
lui Dumnezeu, ca să fie atrase inimile noastre la Dânsul, spre pilda tuturor 
pătimitorilor”. 


Să mai primim şi sfânta lecţie harică a dragostei Lui față de Preacurata şi 
Preasfânta-l Maică, a Cărei inimă a fost, când stătea lângă cruce, străpunsă de 
sabie, lovită de cumplită jale, potrivit prorociei Sfântului Simeon Primitorul de 
Dumnezeu. Ea tăcea, şi tăcerea aceasta îi arăta durerea neasemuit mai adânc decât 
orice strigăte, vaiete şi tânguiri. Alături de Ea stăteau Maria, soţia lui Cleopa, 
Maria Magdalena şi ucenicul cel iubit al lui Hristos — loan. Grija Ei o purta Fiul lui 


Dumnezeu, Care îndura acele chinuri negrăite. E] Și-a întors privirea către Ea şi, 
arătând cu ochii către apostolul loan, a zis: Femeie, iată fiul Tău. Și loan a 
primit-o pe Maica Domnului în casa sa, şi a odihnit-o, şi a avut grijă de ea până 
la moartea ei (In. 19,26-27). 


lată însă că a venit sfârşitul neînchipuit de anevoioasei nevoinţe a Fiului lui 
Dumnezeu, Care prin moartea Sa a răscumpărat omenirea din stăpânirea 
diavolului. Noi auzim cele din urmă cuvinte ale Lui, pline de dragoste către Tatăl, 
dragoste pe care noi n-o putem pricepe: Părinte! În mâinile Tale încredinţez 
duhul Meu! (Lc. 23, 46). Gura Lui a tăcut, ochii 1 s-au închis, limba I-a amorțit, 
sfântul Lui cap I-a căzut pe piept. Dar n-au putut să tacă pietrele. Pământul s-a 
cutremurat, şi stâncile s-au despicat. Sutaşul însărcinat cu împlinirea osândei la 
moarte, pe numele său Longin, împreună cu ostaşii aflați sub porunca lui, s-au 
cutremurat şi s-au înfricoşat văzând toate acestea. 

Dragostea lui Hristos sfărâmă şi inimile de piatră. Sutaşul a crezut în Hristos şi a 
strigat: Cu adevărat, Omul Acesta Fiul lui Dumnezeu a fost! (Mc. 15, 39). Toate 
cele văzute şi auzite l-au cutremurat atât de mult încât a primit Botezul în scurtă 
vreme şi mai apoi şi-a sfârşit viaţa cu moarte mucenicească, fiindcă vrăjmaşii lui 
Hristos — cărturarii, arhiereii şi fariseii — n-au suferit faptul că sutaşul roman s-a 
întors la Hristos, l-au clevetit în faţa lui Pilat, şi acesta a dat poruncă să i se taie 
capul. 


O, fericite mucenic Longin, învaţă-ne şi pe noi să ne întoarcem la Hristos şi să-L 
iubim din toată inima! 


Sfântul Luca al Crimeei — Cuvinte în Vinerea mare - Alfa şi Omega 


În Apocalipsă - descoperirea privitoare la ultimele destine ale lumii pe care a 
primit-o Sfântul loan Teologul în exilul său din insula Patmos - sfântul ne spune 
cum i S-a arătat Domnul nostru lisus Hristos în slava şi puterea Sa cea 
dumnezeiască şi i-a grăit: Eu sunt Alfa şi Omega, începutul şi Sfârşitul (Apoc. |, 
8). 


Alfa şi Omega sunt prima şi ultima literă a alfabetului grecesc, începutul şi 
sfârşitul lui. Cum să înțelegem aceste uimitoare cuvinte ale Domnului? Oare El 
are început? Nu, este fără de început, fiind Dumnezeu Adevărat. Are cumva 
sfârşit? Nu, EI este fără de sfârşit, fiind Dumnezeu Adevărat. Aşadar, nu despre 
fiinţa Sa cea Dumnezeiască vorbeşte Mântuitorul când îşi dă numele de Alfa şi 
Omega. Şi atunci, despre ce vorbeşte? 


Y În primul rând, El a fost începutul şi va fi sfârşitul istoriei lumii, adică a fost 
Ziditorul ei şi îi va fi înfricoşat Judecător în acel ceas cutremurător când va 
veni sfârşitul lumii, când, după cuvântul apostolului Petru, totul va fi 
nimicit prin foc, cerurile vor pieri cu vuiet mare, stihiile, arzând, se vor 
desface, şi pământul şi lucrurile de pe el se vor mistui (2 Pt. 3, 10). 

“În al doilea rând, El a fost totodată începutul şi a devenit sfârşitul mântuirii 
noastre: prin El s-a pus începutul mântuirii neamului omenesc, prin Ela şi 
fost împlinită această mântuire pe cumplita Cruce de pe Golgota. 


lată de ce şi-a dat numele de Alfa şi Omega. 


lar acum noi, împreună cu toată Sfânta Biserică, pomenim prin rugăciuni, cu 
sufletul cutremurat, începutul şi sfârşitul vieţi Lui pământeşti. 


O, cât de preaslăvit, cât de măreț, cât de Dumnezeiesc a fost începutul! Căreia 
dintre femei, cu atât mai mult dintre fecioare, i s-a arătat Arhanghelul Gavriil ca 
să-l vestească zămislire de la Duhul Sfânt? Şi iată că, înfăţişându-se Preasfintei 
Fecioare Maria, Arhanghelul a rostit marile cuvinte: Bucură- Te, Ceea ce eşti plină 
de har, Domnul este cu Tine. Binecuvântată eşti Tu între femei... lată, vei lua în 
pântece şi vei naşte fiu, şi vei chema numele lui lisus. Acesta va fi mare şi Fiul 
Celui Preainalt Se va chema, şi Domnul Dumnezeu îi va da Lui tronul lui David, 
părintele Său. Şi va împărăţi peste casa lui Iacov în veci, şi împărăţia Lui nu va 
avea sfârşit (Lc. |, 28-33). 


Prorocul David a primit stăpânire obişnuită, pământească, peste poporul israelit - 
iar Domnul nostru lisus Hristos a primit cea mai mare stăpânire, stăpânirea 
duhovnicească. EI împărăteşte asupra lumii duhovniceşti, El este Cap Bisericii 
Sale, despre care a spus că va fiinţa în vecii vecilor şi că porţile iadului nu o vor 
birui. Asta înseamnă că şi acum, printre noi, împărăteşte haric împăratul nostru 
duhovnicesc - Domnul lisus Hristos - şi va împărăţi în vecii vecilor. 


Uimitor, Slăvit şi minunat a fost începutul vieţii pământeşti a Mântuitorului, dar 
şi mai minunat, mai uimitor şi mai de nepătruns e faptul că împăratul şi 
Stăpânul a toată făptura a binevoit, în numele iubirii faţă de neamul omenesc, să 
ducă pe pământ viaţă plină de pătimiri, încheiată cu cea mai chinuitoare şi de 
ocară moarte, la care El S-a dat pe Sine de bunăvoie. 


Pentru ce a fost nevoie de această jertfă cutremurătoare pentru păcatele întregii 
entru păcatele noastre? 
Numai Dragostea cea mai vie, 
neasemuit mai mare decât oceanul, a putut birui răutatea diavolului şi strica 
Stăpânirea lui asupra noastră. 


Sângele animalelor jertfite preînchipuia Sângele lui Hristos, care a răscumpărat 
păcatele lumii. Dar este cu neputinţă ca sângele de tauri şi de ţapi să înlăture 
păcatele, spune apostolul Pavel. Drept aceea, Hristos, intrând în lume, spune: 
Jertfă şi prinos n-ai voit, dar trup Mi-ai întocmit (Evr. 10, 4; Ps. 39, 9) - acel Trup 
Dumnezeu-Omenesc, al cărui Sânge a putut nimici păcatele tuturor celor care cred 
în puterea lui cea dumnezeiască şi i-a putut sfinţi. 


Şi a zis Fiul lui Dumnezeu: lată, vin ca să fac voia Ta, Dumnezeul Meu (Ps. 39, 
10-11). Şi printr-o singură jertfă adusă, a adus la veşnică desăvârşire pe cei ce se 
sfinţesc (Evr. 10, 14). 


Le-a dat puterea să se împotrivească tuturor vicleşugurilor diavolului. Cu această 
nepătruns de mare faptă a dragostei s-a încheiat viaţa pământească a Mântuitorului; 
atât de înfricoşător a fost acest Omega! Cumplită fărădelege au săvârşit iudeii din 
vechime răstignindu-L. pe împăratul şi Domnul lor. Despre ei a zis apostolul şi 
evanghelistul Ioan Teologul: întru ale Sale a venit, dar ai Săi nu L-au primit (n. 
1, 11). 


Dar oare numai ei nu L-au primit? În toate veacurile şi în toate popoarele au 
fost mulţi care nu L-au primit şi n-au crezut în EI. Lucrul cel mai cumplit însă 
este acela că şi printre creştini au fost şi sunt numeroşi oameni care îl răstignesc 
pentru a doua oară cu păcatele lor şi îndărătnicia lor în rău. 


Cât amar aduc oamenilor groaznicele războaie în care creştinii se nimicesc unii pe 
alții! Cum să înţelegem cumplitele şuvoaie de sânge care au înecat toată Europa în 
cel de-al doilea război mondial, de la care a trecut atât de puţină vreme?! Şi totuşi 
astăzi, în zi de praznic, să ne fie spre mângâiere cuvintele apostolului loan 
Teologul: Și celor câţi L-au primit, care cred în numele Lui, le-a dat putere ca să 
se facă fii ai lui Dumnezeu (In. |, 12). 


Noi, credincioşii, nu suntem prea mulți. Mântuitorul i-a numit pe ucenicii Săi 
turmă mică (Lc. 12, 32). Și acum suntem turmă mică, şi acum suntem puţini, dar 
avem totuşi stăpânirea de a fi fii ai lui Dumnezeu, căci îl iubim cu toată inima pe 
Domnul lisus Hristos şi credem că El este cu adevărat Fiul lui Dumnezeu, şi cu 
cutremur în inimă privim la Crucea Lui, la Sfântul Epitaf, la Trupul Lui luat de 
pe Cruce. Aşadar, veniţi să-L fericim - să-L fericim cu lacrimile noastre, cu 
sărutarea noastră, să- L fericim rugându-ne cu durere când sărutăm Epitaful: 
Pomeneşte-mă, Doamne, întru împărăţia Ta! Amin. 


1950 


Sfântul Dimitrie, Mitropolitul Rostovului - Cugetare dureroasă la mulţimea 
Patimilor Mântuitorului nostru lisus Hristos - pentru ca să înţeleagă tot 
creştinul cât a suferit Mântuitorul pentru noi şi cum că noi ÎL răstignim iarăşi 
şi pe Maica Domnului o întristăm până la plângere cu fiecare păcat pe care îl 
facem 


CE ANI 
MIP BRE > 


Povestire dureroasă despre toată multă mulțimea patimilor Domnului Dumnezeu şi 
Mântuitorul nostru lisus Hristos. 


Patimile sunt, prin Îngerul lui Dumnezeu, arătate celui dintru sfinţi, părintelui 
nostru Dimitrie, mitropolitul Rostovului în care arată şi plângerea Născătoarei 
de Dumnezeu. Pentru ca să înţeleagă tot creştinul cât a suferit Mântuitorul 
pentru noi şi cum că noi Îl răstisnim iarăşi şi pe Maica Domnului o întristăm 
până la plângere cu fiecare păcat pe care îl facem. 


Sfântul prooroc leremia, mai înainte de naşterea Domnului nostru lisus Hristos, cu 
620 de ani înainte, a spus despre vânzarea Mântuitorului, zicând: "Și au luat trei- 
zeci de arginţi, preţul Celui Nepreţuit, care s-au prețuit de Fiul lui Israil, şi i-au 
dat pe ei pe Țarina olarului, precum mi-a spus mie Domnul", şi nu numai pentru 
vinderea, ci şi pentru toată petrecerea Mântuitorului pe Pământ, şi pentru toate mi- 
nunile ce a făcut, şi patimile ce a răbdat, pe toate cu amănuntul le-au spus mai 
înainte, insuflaţi de Dumnezeu, proorocii. 


Aţi auzit drept slăvitorilor creştini, în Sâmbăta trecută, despre Lazăr cel mort de 
patru zile şi înviat prin singura strigare a Mântuitorului: “Lazăre, vino afară!”. 
Pentru care, prea slăvită minune, mulţime de noroade jidoveşti au crezut în Dânsul. 


Aţi auzit şi despre intrarea cea minunată în Ierusalim, ce cinste şi cântare I-au dat 
noroadele şi mai vârtos pruncii jidoveşti, îndemnați fiind de Duhul cel Sfânt, din 
care pricină s-a cutremurat toată cetatea, zicând: "Cine este acesta?” 


Unele ca acestea văzând (zice dumnezeiescul Matei), arhiereii şi cărturarii s-au mâ- 
niat, cu toate că ei şi mai înainte erau mânioşi şi crăpau de zavistie, de când i-a 
izgonit cu biciul de ştreang din Biserică şi mesele le-a răsturnat şi le-a împrăştiat 
banii lor, zicând: "Casa Mea, casă de rugăciune este, iar voi aţi făcut-o peşteră 
tâlharilor”. 


Asemenea şi de minunile cele multe şi peste fire ce s-au făcut de Domnul nostru 
lisus Hristos, pe care ei singuri le auziseră şi le văzuseră; Nedumerindu-se ziceau: 
"Vedeţi că nimic nu folosiți, iată, lumea toată merge după Dânsul, şi vor veni alte 
neamuri şi vor strica Biserica şi Cetatea noastră şi locul acesta sfânt ni-l vor lua, 
şi noi vom rămâne robi şi de batjocură tuturor”. 


Unele ca acestea cugetând ei şi zicând, şi mai vârtos văzând că nici într-un chip nu 
pot ei a-şi împlini voile lor, fiindcă Mântuitorul înaintea tuturor îi înfrunta şi îi 
certa foarte pe arhierei şi pe cărturari, ca pe cei ce se abătuseră de la Legea moi- 
sească. 


Deci din unele ca acestea şi din cele mai sus zise minuni, umplându-se de răutate 
înveninată şi nevindecată intru inimile lor, şi mai vârtos, că chiar acum venise vre- 
mea ca Răscumpărătorul nostru Domnul, să se dea în mâinile oamenilor păcătoşi 
să-L răstignească, au început a se sfătui şi a căuta vreme cu prilej ca numaidecât 
să-L omoare pe EI, pentru ca să nu tragă la Dânsul toate noroadele, şi pentru ca să 
nu-i mai certe pe ei pentru faptele lor cele rele. 


"O, neam jidovesc, blestemat şi îndărătnic, cum vă sfătuiți cele deşarte! Unde tre- 
buia ca voi să vă veseliţi şi să vă bucuraţi că s-a născut din neamul vostru un făcă- 
tor de bine şi doctor ca acesta, făcător de minuni, care în neamul omenesc nu s-a 
mai dat niciodată ca să facă cineva aşa prea slăvite minuni, minuni ca acestea, 
adică: surzii să audă, muţii să grăiască, leproşii să se curățească, bolile cele ne- 
vindecate şi de mulți ani să se vindece, dracii din oameni să se izgonească şi mor- 
ţii de pe paturi şi chiar din mormânt, ba încă de patru zile morți şi împuţiţi, ca din 
somn să se scoale numai prin singur glasul Lui, cu adevărat neam neinţelegător şi 
fiii urâciunii sunteţi voi jidovilor”. 


Aţi auzit, iubiţilor frați, pentru ce s-au întărâtat neamurile şi noroadele evreieşti au 


cugetat cele deşarte, şi pentru ce au stat de faţă împărați, arhierei, cărturari şi bo- 
ieri? Aţi auzit pentru ce s-au sculat asupra Domnului şi asupra Unsului Lui? 
Să rupem dar, iubiților fraţi, legăturile lor şi să lepădăm de la noi jugul lor, pentru 
că Cel ce locuieşte în Ceruri va râde de dânşii, şi întru mânia Sa îi va tulbura pe ei. 


Aşadar, ticăloşii jidovi adunându-se de multe ori la sfatul lor, ziceau: "De nu II] 
vom ucide noi pe acest lisus, fiul Mariei, să ştiţi cu bună seamă că va pieri legea 
noastră şi acest loc sfânt, şi vom rămâne să fim defăimaţi de toate neamurile”. 


Deci s-au unit cu bătrânii şi cu cărturarii, şi cu arhiereii cei mai mari, care erau în- 
dreptători ai anului aceluia, şi au zis: "Mai bine este să moară Unul, decăt să piară 
tot norodul”. lată, aceasta nu de la sine au zis-o, ci Arhiereu fiind al anului, a proo- 
rocit că Hristos avea să moară pentru norod, şi a zis: "Să-L ucidem, dar nu în Bise- 
rică, nici între norod, căci vedem că sunt mulţi din cei ce cred într-Însul”. 


Deci s-au învoit între ei ca să dea arginţi mulți ca să înşele pe vreunul din prieteni 
sau ucenic al Lui, ca să le arate unde s-ar afla El noaptea, într-un loc deosebit, şi 
prinzându-L să-L dea lui Pilat, prin mărturie mincinoasă, ca să-L răstignească pe 
Cruce, ca văzând noroadele, cele ce crezuseră într-Însul, că a murit cu o moarte de 
ocară ca aceea, se vor lepăda de Dânsul şi de învăţătura Lui, şi cu acest ticălos 
scop, gândeau ei, c-or să stingă cu totul pomenirea Mântuitorului şi a învăţăturii 
Lui, şi a prea slăvitelor minuni pe care porunceau norodului ca să nu le spună (mi- 
nunile cele mari) nimănui, nevoind ei în tot chipul ca noroadele să creadă cum că 
EI este înşelător, şi nu păzeşte Sâmbăta, şi că voieşte să strice Biserica lui Solomon 
ce au zidit-o în patruzeci şi şapte de ani, şi cum că numai cu Belzebut scoate dracii, 
şi alte multe minciuni de acest fel ziceau cei mai mari din cărturari, către norodul 
cel prostit. 


Acestea văzând şi prea ticălosul diavol satana, şi socotind că este doar omul gol şi 
nu Dumnezeu şi Om, s-a bucurat foarte cu toate slugile lui şi a zis: "Acum este vre- 
mea ca să izbândesc asupra Nazarineanului pentru toate nedreptăţile ce mi-a făcut 
mie, deci mă voi duce degrabă pe la prietenii şi apostolii Lui, ca să găsesc pe 
vreunul care să mă asculte, şi să fie robit cu iubirea banilor, şi aşa prin vreunul 
din apostolii Lui lesne l-aş da pe EI în mâinile jidovilor”. 


Și venind satana în ceata apostolilor şi văzându-i pe dânşii cu postul şi cu rugăciu- 
nea într-amaţi şi de lumea aceasta cu totul neglijându-se, ci numai Stăpânului lisus 
Hristos slujindu-l, nu s-a putut atinge de unii ca aceia, dar mai pe urmă văzându-l 
pe luda Iscarioteanul, nu multă osteneală a pus, şi îndată l-a aflat pe el gata la toate, 
fiindu-i inima rănită după averi. 


Deci, luda miercuri de dimineaţă, fără să ştie cineva din apostoli, s-a dus în leru- 
salim, pentru că Mântuitorul se afla în Betania, după cum spune evanghelistul Ma- 
tei: "Că după ce L-au întâmpinat noroadele cu stâlpări, şi după lauda cea din 
gura pruncilor, lăsând pe ei au ieşit afară din cetate la Betania şi s-au sălăşluit 
acolo". 


Aşadar, precum s-a zis, mergând luda în Ierusalim, a înţeles el că bătrânii şi arhie- 
reii atunci erau adunaţi iar la sfat asupra Invăţătorului lor, şi luând luda întru sine 
obrăznicie, a început aşa a se învăţa pe sine: "Să-L dau pe Acesta, şi voi câştiga 
bani”. 


Și a mers degrabă unde era adunat sfatul jidovilor, şi bătu în uşă, iar ei au poruncit 
să-i deschidă, că-l văzuseră pe fereastră venind şi l-au cunoscut că este Iuda, uce- 
nicul lui Hristos. 


Şi intrând el la dânşii, i-au zis unii din cei mari: "Ce trebuinţă ai la noi, prietene?" 


Iar el le-a răspuns fără nici o sfială: "Eu am auzit că vă sfătuiți pentru Nazarinea- 
nul, ca să-L prindeţi în mâinile voastre, şi nu puteţi din pricină că El umblă pe fu- 
riş din loc în loc. De este aşa precum eu am auzit şi am înţeles, apoi de-mi veți da 
mie, şi eu Îl voi da pe EI vouă, pentru că EI la nici un om nu S-a încredinţat fără 
numai nouă, ucenicilor Lui, ba încă pe mine mă are cel mai aproape, că şi punga 
Sa mi-a încredinţat-o mie şi oriunde merge şi unde doarme, numai noi ştim, şi de 
veți voi să facem tocmeală, că eu iscodind pe Dânsul cu amănuntul negreşit Îl voi 
da pe EI în mâinile voastre”. 


Unele ca acestea auzind jidovii din ticăloasa gură a ucenicului, foarte s-au bucurat, 
şi îndată i-au dat lui loc ca să stea între dânşii, şi el puţin şezând au început a-i da 
pricină să se săvârşească tocmeala mai în grabă, grăbindu-se ca să se întoarcă mai 
în grabă, să nu fie întrebat de ceilalți apostoli unde a fost, şi se grăbea căci acum 
satana prinsese inima lui. 


Jidovii văzând şi cunoscând că cu osârdia ce arată nu se va scumpi la preţ, au zis 
unii cam în şagă: "Îți vom da treizeci de arginţi dacă Îl vei da pe EI în mâinile 
noastre", măcar că el cugetă ca şi până la o tocitoare (un fel de măsură) de bani să- 
I dea, numai să-L vadă cum voiau ei, căci pentru mulțimea norodului nu cugetau 
doar să-L prindă. 


Și noaptea nu ştiau unde petrece, şi se hotărâseră ca să nu scape neomorât de Paş- 
tile acelea, în orice chip ar fi. 


Iuda socotindu-se puţin întru sine şi temându-se ca nu cumva socotindu-se ei să 
mai scadă din preţul cel hotărât întâi, a zis lor: "Eu de la voi nu poftesc mai mult, 
dați-mi treizeci de arginți numai, şi Să nu cumva să mă amăgiţi, şi eu la aceasta 
foarte mă voi sili”. 


Atunci ei au început toţi a-l încredința şi a-l zice: "Fă fu după cum ai făgăduit 
nouă, şi noi îți vom da încă mai mult şi totdeauna îţi vom fi cu dragoste şi prieteni, 
şi la orice nevoie a ta să vii la noi, şi te vom ajuta”. 


Întru acest chip săvârşind ei tocmeala, le-a spus Iuda pentru toate degrabă, cum că 
are a face Paştile în casa lui Zevedeu, iar ei începură a-l ruga cu dinadinsul pentru 
ca mai înainte de Paşti să Il dea lor. 


EI îndată s-a făgăduit că va face după cererea lor şi le-a zis: "Voi să fiți pregătiți, să 
alegeți ostaşi viteji, care noaptea cu îndrăzneală, şi fără nici o temere să-L prindă. 
Iar eu când voi socoti vreme cu prilej bun, degrabă voi alerga la voi şi vă voi da 
ştire, şi banii atuncea îmi veţi da, când voi vesti vouă, şi când ostaşii venind ÎI voi 
da în mâinile lor”. Şi aşa au săvârşit tocmeala şi mâinile şi-au dat între dânşii pe 
preţul hotărât, treizeci de arginţi, şi alte făgăduinţe ce-i mai dăduseră lui. 


Închizând casa unde s-a făcut sfatul, s-au împrăștiat toţi jidovii la casele lor, iar Iu- 
da grabnic s-a întors la Invăţătorul său, socotind că Domnul nu ştie nimic de cele 
ce s-au săvârşit de Dânsul. 


Insă Domnul le şi ştia toate, însă nu i-a zis nimic, nici nu l-a arătat către ceilalți 
apostoli, vrând să fie pace între dânşii până ce se va săvârşi Cina cea de Taină. 


Deci Domnul aflându-se cu toţii în casa lui Simon, tatăl lui Lazăr, şi al surorilor 
lui, Marta şi Maria, şi sosind vremea ca să facă cei mai de pe urmă paşi spre Sfin- 
tele şi Mântuitoarele Patimi pentru noi, nu voia a se depărta de la prea curata şi 
iubita Sa Maică, ci pe cât putea o mângâia, şi spunea acoperit pentru Sfintele Sale 
Patimi, cu cuvinte ca acestea: "Acum zice, Fiul Omului va fi vândut în mâinile 
oamenilor păcătoşi şi-L vor batjocori, şi-L vor bate, şi-L vor scuipa, şi-L vor 
omori, dar a treia zi va învia”. 


Atunci prea curata Fecioară, din cuvintele prea dulcelui său Fiu a cunoscut că a ve- 
nit vremea Sfintelor Lui Patimi, ştiind acestea mai dinainte din Scripturile Sfinţilor 
prooroci, care adesea le citea, că se cade lui Hristos a pătimi şi a se da pe Sine pen- 
tru mântuirea multora, şi a veni la slava Sa. 


Deci Preacurata, precum s-a zis, cunoscând şi mai vârtos văzând pe Fiul său foarte 
mâhnit, L-a întrebat zicând: 


Acestea zicând Preasfânta Născătoare de Dumnezeu, şi apropiindu-se de Fiul ei, i-a 
zis în taină: 


Atunci Domnul S-a tras la un loc deosebit şi a zis: "Ce ai să-mi spui, iubită Maică 


lar ea căzu la pământ plină de plângere şi de amare lacrimi, şi Domnul degrabă o 
sprijini şi o ridică, şi a zis către Dânsa: 


Atunci a răspuns Născătoarea de Dumnezeu şi a zis: 


Și acestea zicând, iarăşi a căzut la prea curatele picioare ale Fiului său, cu lacrimi 
udându-le, şi Domnul ridicând-o, a zis: " 


Atunci Preacurata a zis: 


lar Domnul a zis către Dânsa: "Dar pentru ce, Maica Mea, să nu merg în leru- 


Iar ea a zis: "Prea dulcele meu Fiu, mie acum mi-a spus Maria, sora lui Lazăr, 
cum că au venit nişte prieteni ai săi din Ierusalim şi i-au spus cum că cu bună 
seamă S-au Sfătuit jidovii ca la această zi mare numaidecât să Te omoare pe 
Tine, că şi iscoade au trimis aici la Tine şi acolo ostaşi înarmaţi au gătit ca să Te 
prindă şi eu n-aş crede, dar văd că sufletul meu s-a mâhnit foarte întru mine, şi 
inima mea se taie, şi lacrimile, precum Singur vezi, se varsă din ochii mei ca 
dintr-un izvor. Acestea, Fiul meu, socotesc, nu în zadar m-au împresurat; Pentru 
aceea Fiule Preadulce, renunţă mai bine de această cale şi nu mai merge la 
Ierusalim, că şi Tu singur ne înveţi ca să ne dăm în lături de oamenii cei răi 
dând locul mâniei”. 


Aceste cuvinte auzindu-le Mântuitorul nostru a slobozit lacrimi şi a grăit către prea 
curata Sa Maică: "Fiindcă până acum nu venise vremea rânduită pentru patima 
Mea, pentru aceea de multe ori am scăpat din mâinile celor ce voiau să Mă prin- 
dă acoperindu-Mă cu Dumnezeirea Mea, precum când M-au Suit în munte 
vrând să Mă arunce jos de acolo, ca să Mă piardă, Eu prin mijlocul lor am tre- 
cut, şi ei toți au Stat amorţiţi neputând a se apropia de Mine (a se atinge de Mi- 
ne). Și în alte rânduri Sfătuindu-se ei să Mă omoare, nimic nu au putut să-Mi 
facă până acum, când a sosit ceasul cel mai înainte rânduit ca să-Mi dau sufle- 
tul Meu răscumpărare pentru tot neamul omenesc, şi să-l scot din tirania diavo- 
lului, că pentru aceasta M-a trimis Tatăl în lume izbăvire”. 


Aceste cuvinte auzind prea nevinovata Fecioară, şi luând adevărata încredințare 
acum, că avea să se înstrăineze de prea iubitul său Fiu, multă şi mare întristare şi 
plângere avea, a căzut la pământ ca o moartă, foarte lovindu-se, plângând şi zi- 
când: "O, despărțire amară! O, lumina ochilor mei! Ce vrei să mă fac? Vai mie, 
cea Străină şi sărmană, cum Fiul meu uitând milostivirea cea de Maică, singură 
acum mă lasă în lume!" 


Iară Domnul sprijinind-o cu mâinile Sale, foarte o mângâia cu cuvinte dulci, şi zi- 
cea către Dânsa: "Pentru ce, Maica Mea cea iubită, atât te sfărâmi cu întristare? 
Şi pe Mine Mă întristezi, şi zici că te las singură? Eu niciodată nu te voi lăsa sin- 
gură, măcar de şi voi pătimi, însă toate de bună voie am a le răbda ca să fac 
ascultare Dumnezeului şi Părintelui Meu”. 


Acestea făcându-se, degrab au prins de veste Sfintele femei, care totdeauna erau pe 
lângă Născătoarea de Dumnezeu, şi alergând au apucat-o în mâinile lor din mâinile 
Domnului, şi au zis către Dânsa: "Vai nouă, Doamna noastră! ce ţi s-a întâmplat 
de atât ai plâns şi te vedem cu totul slăbită?” 


Iar Preacurata abia putând a grăi, a început a le spune, zicând: 


Atunci au zis Marta şi Maria: "Doamna noastră, Stăpână, nu te întrista aşa de 
mult, că această tulburare a jidovilor nu s-a întâmplat numai o dată, ci de multe 
ori şi nu au putut Să facă nimic, şi acum noi Suntem încredințate că precum pe 
fratele nostru L-a sculat din morţi cu puterea Dumnezeirii Lui, au doar nu va 
putea şi acum Să se apere pe Sine de tulburătorii jidovi?” 


Atunci răspunzând Născătoarea de Dumnezeu a zis: 


Aceste cuvinte cu încredințare auzindu-le Sfintele femei de la Născătoarea de 
Dumnezeu, au început şi ele a boci cu mare plângere şi strigare, împreună cu prea 
curata Fecioară tânguindu-se pentru despărțirea cea cu durere de Domnul nostru. 


Deci Domnul nostru văzând şi auzind plângerea cea mare şi tânguirea lor, s-a în- 
tristat foarte, şi a început a se pregăti de cale, fiindcă acum trecuse de amiaza zilei 
de joi, şi cale era a merge ca trei mile de loc de la Betania până la Ierusalim. Şi po- 
runcind apostolilor să se gătească de cale, au chemat îndeosebi pe Marta şi pe Ma- 
ria, surorile lui Lazăr şi pe Maria Magdalena, şi a început a le învăţa ca să aibă ma- 
re purtare de grijă pentru prea curata Sa Maică şi să nu se depărteze de la Dânsa 
nicidecum, 


Și înțelegând de la oarecine, cum că luda Iscarioteanul în ziua trecută a fost la Ieru- 
salim, dar nu ştia că a fost pentru vânzarea Fiului său, şi chemându-l i-a zis lui: 


Iar ticălosul luda a răspuns: "Nu Doamnă, nimic rău nu am auzit de Dânsul, eu am 
şi prieteni din jidovi, chiar din cei din sfatul lor, şi aceia negreşit mi-ar fi spus mie 
şi cum nu ţi-aş fi spus eu ţie, Doamna noastră?" 


Atunci a zis Născătoarea de Dumnezeu către Iuda: "O! prietene ludo, de ai prie- 


teni la sfatul jidovilor, foarte te rog să ai purtare de grijă pentru Fiul meu, şi de 
cumva vei simţi vreo tulburare, tu ca unul ce ai prieteni dintre dânşii, sileşte şi o 
potoleşte, sau măcar să vii degrabă şi să-mi dai de ştire, ca mergând, să mor şi eu 
lângă Fiul meu, aşa te rog prietene ludo, să fii pânditor sănătăţii Lui, ca unul ce 
eşti mai de aproape precum singur cunoşti, că şi punga nu a încredinţat-o la ni- 
meni altul în afară de tine, deci ţie ţi-L încredinţez”. 


Iar luda a zis: "Nu Doamnă, nicidecum nu te mâhni, că foarte mare purtare de gri- 
jă şi silinţă voi avea eu pentru învățătorul nostru”. 


O! Preasfinţită Maica Mielului celui fără de răutate, cum ai încredinţat unui tâlhar 
comoara nepreţuită? Lupului pe Mieluşel, şi celui rău pe Cel bun şi iubitor de 
oameni. 


O! ticăloase Iludo: nu-ţi ajunge că pe Fiul Maicii L-ai vândut la moarte, ci încă şi pe 
Maică o înşeli cu minciunile tale! Cu adevărat, cuvintele tale ludo, s-au muiat mai 
mult decât untdelemnul, şi acelea din urmă s-au aflat săgeți. 


Aşadar voind Domnul să nu lase pe prea iubita Sa Maică nemângâiată, a chemat-o 
la un loc deosebit unde se aflau şi celelalte sfinte femei, şi cuprinzând-o cu mâi- 
nile, cu ochii plini de lacrimi a sărutat-o şi a zis către Dânsa: "0, prea curată şi 
prea iubita Mea Maică! Îţi mulțumesc foarte pentru dragostea ta cea mare şi 
pentru osteneala ce ai arătat-o intru anii Mei cei puţini; 


Mulţumesc ţie, Maica Mea cea iubită pentru ascultarea ta cea cinstită şi cu du- 
rere spre Mine, Fiul tău, că M-ai hrănit cu ţâţele tale cele sfinte, şi M-ai îm- 
brăcat, şi M-ai încălzit, şi întru toate ai avut mare purtare de grijă cât am fost cu 
tine pe pământ, ca o adevărată Maică a Mea, că pentru trupul şi pentru silinţa 
ta, şi ascultarea cea cu osârdie acum nu-ţi pot răsplăti, iar cu Dumnezeirea Mea 
cu adevărat îţi voi răsplăti; şi mai mult decât pe toate maicile te voi proslăvi. 


Deci acum prea iubită Maica Mea, te dau pe tine în mâinile lui Dumnezeu şi 
Tatăl Meu, iar Eu merg de voie să pătimesc şi pe Cruce răstignindu-Mă să-Mi 
dau sufletul pentru mântuirea lumii, însă nu te întrista prea peste măsură, că a 
treia zi Mă voi scula, şi Mă vei vedea, şi mult te vei bucura”. 


Aceste cuvinte auzindu-le prea nevinovata Fecioară, a pornit spre tânguire şi amară 
plângere, smulgându-şi părul cel frumos, şi căzând la pământ zăcea ca o moartă. 
Degrabă Sfintele femei au început a o spăla cu apă rece, până şi-a mai venit în fire, 


şi se nevoiau ele cât puteau a o mângâia, de-a pururea petrecând lângă Dânsa, după 
porunca ce o aveau de la Fiul ei. 


Deci chemând Domnul pe Sfinţii apostoli întru acel ceas, au şi pornit la Ierusalim, 
şi venind au intrat în casa lui Zevedeu înaintea cetăţii, unde era gătită pentru Sfinţia 
Sa foişorul mai dinainte aşternut, şi toate gătite fripte şi pe masă puse, după obi- 
ceiul jidovilor, iar luda mai înainte de a ajunge Domnul la casa lui Zevedeu, s-a 
despărțit de apostoli, şi alergând în cetate unde erau jidovii adunaţi, le-a spus în 
scurt zicând: "Iată, Nazarineanul a sosit acum în casa lui Zevedeu, precum v-am 
spus vouă de ieri”, iar ei auzind foarte s-au bucurat, şi au voit ca să-l oprească pe 
luda că după ce va însera bine, să-i dea ostaşi care erau pregătiți să meargă să-L 
prindă. 


Dar luda a zis lor: "Nu ştiţi voi nimic, nu ştiţi că El este Omul cu multe meşte- 
şuguri, şi şezând eu aici până va însera, de unde ştim noi ce face EI, şi în care loc 
se duce, dar voi fiţi gata şi staţi aici cu ostaşii, şi eu mă duc iarăşi la dânşii, şi da- 
că se va aşeza la masă cu ucenicii mai târziu, când voi socoti eu, îndată voi alerga 
la voi, şi luând ostaşi lesne Îl voi prinde”. 


Aşa, jidovii foarte împăcându-se cu sfatul lui Iuda, l-au şi îndemnat ca degrabă să 
meargă la lisus, şi grăbindu-se s-a dus şi l-au întrebat pe el unii din apostoli unde a 
fost? 


lar el a zis că a încercat să cumpere oarece, ce ştia el că se potriveşte, ca să nu-l în- 
vinuiască. 


Și şezând Domnul au făcut Paştile după lege, precum zice dumnezeiescul Gură de 
Aur, întâi în picioare stând şi încinşi şi încălţaţi, ce încălțăminte rezemându-se în 
toiege, şi altele câte porunceşte legea făcând. 


După aceea cele mai desăvârşite arătând ucenicilor, au aşezat şi Taina Paştilor noa- 
stre în foişor, noapte fiind, că zice: "Seara făcându-se, a şezut cu cei doisprezece 
apostoli”, şi vezi că n-a fost acea pască a legii, pentru că cină şi şedere şi pâine a 
fost, iar acolo toate fripte pe foc şi nedospite. 


Și mai înainte de a începe cina s-a sculat de la cină şi şi-a pus hainele Sale jos, şi a 
turnat apă în spălătoare, El Însuşi făcându-le toate, încă împreună şi pe Iuda în- 
fruntându-l, iar pe ceilalți ucenici învățându-i să nu caute să fie mai întâi. 
După spălare i-a învăţat zicând: "Cel ce vrea să fie mai mare, să fie mai mic decât 
toți”, Însuşi pe Sine punându-Se pildă. Şi mai întâi decât pe toţi pe Iuda a spălat 


Hristos, care stătuse întâi mai curând şi mai fără de ruşine; iar cel mai de pe urmă 
venind Petru. 


lar acesta mai fierbinte fiind decât ceilalți, nu lăsa, pe Domnul zicând: "Doamne, 
Tu vrei Să-mi speli picioarele? Nu vei spăla picioarele mele în veac”. 


Şi îndată a auzit de la Învățător: "De nu te voi spăla pe tine, Petru, nu vei avea 
parte de Mine". 


Atunci Petru a răspuns zicând: "Doamne, nu numai picioarele, ci şi mâinile şi ca- 
pul, numai Să fiu părtaş cu Tine”. 


Deci a zis Domnul: "Nu trebuie să te spăl, că sunteţi curaţi, dar nu toţi”. 


Şi arătându-le Înălţare prea slăvită, prin smerenie şi-a luat iarăşi hainele Sale şi a 
şezut şi a zis: "Voi pe Mine Mă numiţi Domn şi Învățătorul vostru, şi Eu v-am 
spălat picioarele voastre. Şi voi datori sunteţi a avea dragoste şi a spăla pi- 
cioarele unul altuia. Că pildă am dat vouă, că precum Eu am făcut vouă, şi voi 
Să faceţi, ca să cunoască toţi că ucenicii Mei Sunteţi. Amin, amin zic vouă, nu 
este sluga mai mare decât stăpânul, nici solul decât cel care l-a trimis pe el. De 
Ştiţi acestea, fericiţi veţi fi de le veţi face”. 


Și alte multe învățături tainice i-a învăţat şi le-a dat lor în acel ceas. Şi mâncând ei 
a spus de vinderea Sa care urma să se săvârşească de Iuda: "Arărar vă spun vouă 
că Fiul Omului în această noapte va fi dat la moarte de unul dintre voi, şi Fiul 
Omului va merge precum este scris pentru Dânsul, dar vai omului prin care Fiul 
Omului se dă, mai bine ar fi fost pentru el să nu se fi născut omul acela”. 


Tulburându-se ucenicii pentru cuvântul acela, au început a zice fiecare unul câte 
unul: "Au doară eu sunt Doamne?” Atunci a zis lisus numai lui loan în taină: 
"Căruia Eu întinzând pâine îi voi da, acela este cel ce M-a vândut" (că de ar fi 
ştiut Petru cuvântul acesta, ca cel care era mai fierbinte şi mai râvnitor decât cei- 
lalţi, ar fi ucis pe luda). 


Şi luând Iisus pâine şi blagoslovind a frânt şi a dat ucenicilor zicând: “Luaţi, mân- 
cai, acesta este Trupul Meu”, asemenea şi paharul zicând: ”Beţi dintru acesta 
toți, acesta este Sângele Meu al Legii celei noi. Acestea să faceţi întru pomenirea 
Mea”. Şi vezi că "pâine" zice când o numeşte Trupul Său, iar nu azimă. Să se ruşi- 
neze deci cei care aduc azima drept jertfă. lar după săvârşirea Dumnezeieştilor 


taine, îndată a intrat satana în luda, că ispitindu-l pe el mai înainte, atunci s-a sălă- 
şluit întru el cu totul, şi se scârbea foarte văzând că se face dovada la masă. 


Deci sculându-se cu ucenicii Săi de la masă, s-a pornit a se pogori în Getsimani şi 
pe cale venind a zis lor: "Voi toți aveţi să vă smintiţi pentru Mine în noaptea 
aceasta, că scris este: "Bate-voi păstorul şi se vor risipi oile turmei”. 


Iar Petru a zis: "Măcar şi toţi, dar eu nu mă voi lepăda de Tine”. Şi era târziu, 
adică noapte adâncă, şi EI a zis lui Petru: "Mai înainte până ce va cânta cocoşul 
de două ori te vei lepăda de Mine de trei ori", care a şi fost: "Că fiind Petru cu- 
prins de mare frică, arătând Dumnezeu neputinţa firii omeneşti, şi pentru că 
încredinţase Lui lumea ca să cunoască Petru de la sine slăbiciunea firii, şi să fie 
milostiv spre cei păcătoşi”. 


ŞI ajungând la Getsimani nu a intrat în sat, ci s-a sălăşluit în oarecare grădină, 
ştiind că de acolo au să-L prindă. Atunci luda cunoscând bine cum că acolo are să 
rămână Domnul, a alergat îndărăt cât putea la adunarea jidovilor, dând de veste 
unde se află. Deci luând de la dânşii cei treizeci de arginţi şi ostaşii care erau pre- 
gătiţi cu felinare şi cu lumini, s-a pornit cu mare grăbire spre grădina de la Get- 
simani, dar luda încă pe cale fiind, le-a dat un semn zicând: 


-"Să luaţi seama foarte bine, nu cumva greşind să prindeţi pe vreunul din apostolic 
în loc de Hristos, ci să căutaţi la mine, pe care Îl voi cuprinde şi-L voi săruta, pe 
acela deodată să năvăliți şi să-L prindeți şi să-L loviți bine cu câteva baltage, ca 
să-l mai lipsească puterea, şi să nu cumva să-L scăpaţi”. 

Aşa luda învățând pe ostaşi se apropia, iar Domnul se afla în grădina de acea parte 
de pârâul Cedrilor, atâta nevoindu-se întru rugăciune, că se făcuse sudoarea Lui ca 
picăturile de sânge ce pica pe pământ, şi zicea: "Întristat este sufletul Meu până 
la moarte"'; şi îngerul din cer 1 s-a arătat întărindu-L pe EI, când şi apostolilor Le-a 
zis, găsindu-i a treia oară dormind: ”Dormiţi de acum şi vă odihniţi, iată s-a apro- 
piat ceasul, şi Fiul Omului se dă în mâinile păcătoşilor, sculaţi-vă să mergem, 
iată s-a apropiat cel ce M-a vândut!" 


Și încă grăind EI, iată luda, unul din cei doisprezece, a venit şi împreună cu el no- 
rod mult şi ostaşi cu săbiile goale, iar Domnul văzându-l de departe a ieşit afară din 


grădină intru întâmpinarea lor, şi le-a zis: "Pe cine căutați?” 


Iar ei au răspuns: "Pe lisus Nazarineanu”. 


Și Ela zis: "Eu sunt!"'; şi îndată auzind ei acest cuvânt, au căzut toţi pe spate ame- 
iți, şi felinarele li s-au stins. După aceasta venindu-şi în fire, iar au aprins feli- 
narele şi au intrat în grădină. lar Domnul şi-n al doilea rând le-a zis: "Pe cine cău- 
taţi?” Ca şi întâia dată iarăşi au căzut la pământ (cu feţele în sus). 


După aceea iarăşi îndreptându-se, s-au sculat şi a zis luda către ostaşi: "Eu mă mir 
de voi că sunteți aşa de fricoşi şi becisnici, atâta de mulți fiind, voi nu puteţi să 
prindeți un om”. 


Atunci au zis ostaşii către dânsul: “Dar tu pentru ce cazi pe spate ca şi noi? Noi 
ştim că tu ne eşti povăţuitor şi ne-ai zis că tu întâi Il vei cuprinde şi-L vei săruta, şi 
acum vedem că nici tu nu te poți apropia”. 


Și iarăşi a zis luda: "Ce trebuie sărutare, nu vedeţi că EI singur aici înaintea voa- 
stră este, dar voi sunteți cu totul neputincioşi”. 


Și aceasta a făcut Domnul, ca să arate să cunoaştem noi, că nu când au vrut ei, ci 
când a voit EI s-a dat a se prinde. 


Deci vrând să se dea în mâinile lor, iar s-a înfăţişat înaintea lor a treia oară şi a zis: 
"Bine luda, prietene, pentru ce ai venit? lată vremea este bună, fă ce voieşti”. 


Atunci luda apropiindu-se îndată L-a cuprins şi L-a sărutat, iar ostaşii văzând că S- 
a lăsat de L-a cuprins Iuda, îndată sărind cu toţii L-au prins pe EI, iar Petru scoțând 
sabia a lovit pe sluga arhiereului şi i-a tăiat urechea dreaptă. 


Atunci a zis lisus lui: Intoarce sabia ta în locul ei, că toţi cei ce scot sabia, de sa- 
bie vor muri, Sau ţi se pare că nu aş putea Eu singur să Mă apăr”. 


ŞI a zis lui Malhus să pună urechea sa la loc şi îndată s-a vindecat. 


Atunci apucându-L ostaşii, cu nemilostivire au început a-L bate cu săbiile şi cu 
ciomegile şi fiecare cu ce avea în mâini, şi legându-l mâinile la spate, I-au pus la 
grumaz un ştreang şi-L trăgeau la deal cu grăbire, cu mare batjocură şi cu strigări 
mari şi fără de orânduială, cât să suie la văzduh glasurile lor, încât toată cetatea s-a 
speriat şi toţi s-au deşteptat din somn, şi trăgându-L aşa cu mare batjocură, au 
ajuns la curtea lui Anna arhiereul, care era îndreptător jidovilor, unde era adunată 
toată mulțimea aşteptând cu mare bucurie aducerea Domnului nostru lisus Hristos, 
cea cu necinste. 


Atunci Sfinţii apostoli, de frică, toţi s-au ascuns pe unde puteau, numai Sfinţii loan 
şi Petru mergeau după lisus, şi fiind loan cunoscut arhiereului, a intrat împreună cu 
lisus în casa adunării, iar Petru şedea afară cu slugile, ca să vadă sfârşitul, unde şi 
lepădările de Hristos a făcut. 


După aceea mai apropiindu-se Petru de uşa casei unde era Domnul cu mâinile le- 
gate, a căutat Domnul spre Petru, şi cu acea căutătură a Domnului îndată şi-a cuno- 
scut Petru greşeala, atunci şi cocoşul a doua oară a cântat; şi ieşind el din curte s-a 
ascuns într-o peşteră plângând cu amar, şi nu a ieşit din acea peşteră până în ceasul 
acela când a înviat Hristos din morţi. 


lar Domnul a stat legat în curtea lui Anna şi mulţimea ostaşilor celor peste o mie 
nu înceta bătându-L cumplit şi înoindu-l feluri de dureri, până ce jidovii începură a 
trimite cu batjocură cu mâinile legate şi cu bătăi de la unul la altul, adică: Anna L-a 
trimis la Caiafa, apoi Caiafa iarăşi L-a trimis la Anna, după aceea L-a trimis la 
Pilat; apoi Pilat la întâia cercetare ce a făcut a cunoscut că nici o vină nu are şi L-a 
trimis la Irod, fiindcă se întâmplase să fie şi Irod în Ierusalim în acele zile. Şi Irod 
la întrebările ce i-a pus, negăsind nici un răspuns pe care el îl aştepta ca şi vreo mi- 
nune să vadă de la Domnul, deşi batjocorindu-L şi el de ajuns, L-a trimis iarăşi la 
Anna. 


În aceeaşi umblare de la unii la alţii, a suferit Domnul foarte grele munci: lovituri, 
scuipări, palme, pumni, bice şi tot felul de răni care de oameni nu s-ar fi putut şti, 
nicidecum mulțimii muncilor, dacă nu prin îngeri nu s-ar fi arătat celui dintre sfinţi, 
părintelui nostru Dimitrie, mitropolitul Rostovului. 


Deci Anna arhiereul iarăşi L-a întrebat cu tot dinadinsul de ucenicii şi de învăţătura 
Lui, atunci Domnul i-a răspuns: “Eu totdeauna am învăţat în Sinagogă şi în Bise- 
rică unde toţi iudeii se adună şi întru ascuns nu am grăit nimic ce Mă întrebi. 
Întreabă pe cei ce au auzit ce am grăit lor”. 


Aceasta zicând lisus, una din slugile ce sta înainte, anume Malhus cel vindecat la 
ureche de Domnul, aşa de tare L-a lovit peste gură cu înarmată mână de fier, încât 
s-a auzit în toată curtea, şi dinţii din gură 1 se strămutară, şi îndată Domnul a căzut 
la pământ şi s-au închipuit toate degetele acelei înveninate mâini pe faţa Domnului, 
şi mult sânge din gură şi din nas I-a curs. 


Atunci a zis Domnul: "De am grăit rău, mărturisesc de rău, iar de am grăit bine, 
de ce mă baţi?” 


lar el îndată a răspuns zicând: "Dar pentru ce aşa răspunzi arhiereului?" In afară 
de acea palmă de fier a mai primit încă o sută două lovituri cu palmele peste sfân- 
tul Lui obraz. 


Deci când era Vineri în faptul zilei L-a trimis Anna legat iarăşi la Pilat, dregător 
roman, unde s-a adunat toată mulțimea jidovilor, şi toţi cei mai mari, cu feluri de 
mărturii mincinoase, silindu-se mai degrabă să-L dea morţii, fiindcă trecuse vre- 
mea să mănânce ei Paştile, că în noaptea aceea li se cădea lor să mănânce Paştile. 
Dar pentru uciderea lui Hristos le-a mutat, precum spune şi Sfântul loan Gură de 
Aur. 


Acolo însă, la Pilat aflându-se Domnul, multe întrebări 1 s-au făcut, şi într-o tem- 
niță la puţin ceas L-a vârât în butuci de piatră, până s-au adunat mărturiile cele 
mincinoase. Tot acolo a fost legat aşa tare la stâlpul de piatră cu spatele, încât a 
despicat dumnezeiescul Lui piept. 


Tot la acel stâlp atâta a fost strujit cu mărăcini clenciuroşi şi înghimpoşi, încât când 
L-a dezlegat de la stâlp a căzut pe pământ, neputând să stea pe picioare nicidecum, 
ci se tăvălea în sânge sub stâlpi, şi chiar în ceasul acela ar fi urmat nevoie să moa- 
ră, dacă nu Dumnezeirea ar fi sprijinit pe omenire, ca după toate înfricoşatele mun- 
ci, pe Cruce să-Şi dea Preasfântul Său suflet. 

Deci Pilat după toate cruntele bătăi ce I-au rânduit (nu numai doar că ar potoli mâ- 
nia cea sălbatică a jidovilor), voia să-L sloboadă, văzând că nu are într-Însul vină, 
aducându-Şi încă aminte şi de obiceiul pe care îl au ca să sloboade la tot praznicul 
câte un vinovat, socotind că-L vor ierta pe EI, măcar pentru hatârul şi cinstea praz- 
nicului. 


Și ei mai cumplit întărâtându-se strigau: "Nu pe acesta, nu, ci pe Baraba! De vei 
slobozi tu pe acesta nu eşti prieten Cezarului. Noi asupra ta vom da pâră la împă- 
ratul, că noi L-am adus la tine, ca pe cel vrednic de moarte, şi tu voieşti a-L slo- 
bozi? Noi de acum cu tine ne vom judeca la împăratul Cezarul, că pe El, împo- 
trivnic, tu voieşti a-L acoperi, de nu ar fi fost Acesta tulburător sfatului nostru. Şi 
arhiereii nu L-ar fi dat ţie prin mărturii dovedite că este dator să moară”. 


De aceste atitudini Pilat se temu foarte, şi măcar că-L ştia pe Dânsul cu totul nevi- 
novat, însă spălându-Și mâinile şi împreună cu spălarea mâinilor, spălându-şi şi 
inima de toată milostivirea a zis: "Nevinovat sunt de sângele Dreptului Acestuia, 
voi veţi vedea”. 


Atuncea au zis toți strigând: "Sângele Lui asupra noastră, şi asupra feciorilor no- 
ştri”;, şi îndată Pilat făcând pe voia lor, a slobozit pe Baraba tâlharul, iar asupra lui 
lisus a slobozit hotărârea morții Lui întru acest chip: "Eu, Pilat din Pont, stăpâ- 
nitor pe împărăţia romanilor în divanul cel mare al domniei mele, judec şi hotă- 
răsc şi osândesc pe Cruce pe lisus ce se cheamă de norod Hristos Nazarineanul, 
Om răzvrătitor împotriva legii lui Moise, şi a mare încuviinţat împărat al roma- 
nilor, Tiberiu Cezarul, numindu-se pe Sine Fiul lui Dumnezeu şi Împărat al lui 
Israel, amenințând cu stricarea Ierusalimului şi Sfintei Biserici, nevrând să ştie de 
frica Cezarului, având încă îndrăzneala a intra cu mulțime de norod în oraşul 
Ierusalimului şi în Sfânta Biserică, ca un Împărat biruitor, cu ramuri de finic”. 


"De aceea orânduim pe întâiul sutaşul nostru Corneliu să-L treacă pe EI în public 
prin oraşul Ierusalim, legat, biciuit şi îmbrăcat în Porfiră, încununat cu 0 cunună 
de spini, ducându-Şi Insuşi Crucea Sa pe umeri, ca să fie pildă tuturor făcătorilor 
de rele”. 


"Către acestea poruncim să-L treacă dimpreună cu doi tâlhari ucigași, şi să-L scoa- 
tă prin poarta ce se zice Antonina, şi să-L ducă tot prin public la Muntele făcă- 
torilor de rele, numit Golgota, şi acolo să-L răstignească pe Cruce, pironit cu pi- 
roane de fier, după obiceiul osândiţilor, în obşteasca privire a tuturor, şi poruncim: 
ca nimeni, de orice treaptă sau numire va fi, să nu îndrăznească a opri această hotă- 
râre de mine dată, povăţuită şi săvârşită cu toată buna cuviinţă spre osânda abaterii 
Acestui evreu, fund pe temeiul legiuirilor şi a pravilelor împărăției romanilor. Că- 
tre acestea va pune deasupra Crucii şi scrisoarea aceasta a vinovăţiei Lui în trei 
limbi: elineşte, romaniceşte şi evreieşte, adică: "Iisus Nazarineanul Împăratul Iu- 
deilor..." 


În anul de la zidirea lumii 5504, martie în 23, deci după ce a săvârşit Pilat hotă- 
rârea morţii lui lisus şi L-a dat ostaşilor ca să-L răstignească, le-a zis şi aceasta: 
"Iată, vi-L dau ca să-L munciți cum Ştiţi, numai aceasta să ştiţi, că EL este dator ca 
pe Cruce să moară, iar nu în alt loc, căci apoi veți fi foarte rău pedepsiți”. 


Cu aceasta a mai îmblânzit cruzimea ostașilor; că de nu le-ar fi zis aceasta, nici nu 
ar fi mai prins ei pe Simon Chirineul ca să ducă Crucea cea foarte grea; ci ar fi bă- 
tut pe Domnul până la moarte, când nu mai putea să-Şi ducă Crucea, slăbit fiind cu 
totul şi însângerat de multele şi cumplitele bătăi. 


Iar pentru toată mulțimea Sfintelor Lui Patimi să se scrie, că numai suspinuri umi- 
lite din inimă, mai înainte de moarte pe Cruce, a slobozit de 109 ori; asemenea 
picături de lacrimi în toată vremea pătimirii Sale a vărsat din ochi 67200, iar 


picături sângerate din ochi şi din tot trupul au fost de 11 ori câte 108 mii şi 225, 
care fac 1188225, adică un milion una sută optzeci şi opt de mii două sute douăzeci 
ŞI Cinci. 

De părul capului şi de barbă, tras şi târât a fost de 78 de ori, poticnindu-se şi că- 
zând la pământ, începând de la grădina unde L-au prins, până la Anna arhiereul, de 


7 Orl. 


Când Îl împingeau până la poticnire, 1 s-au dat lovituri la picioare şi la fluiere 173; 
ridicat fiind de la pământ de păr şi de funia ce I-a fost în grumazii Lui, de 23 ori. 


Tifle peste obraz şi peste gură, şi între ochi, a primit 28. 
Peste grumazi s-a lovit de 25 ori. 

Peste cap şi peste piept a primit lovituri 28. 

De stâlpi a fost izbit o dată de moarte. 

De pământ iarăşi, a fost trântit de 3 ori. 


La stâlp a fost bătut cu toiege de spini clenciuroşi, cu biciuri noduroase rău înve- 
ninate şi cu lanţuri de fier, în muchii. 


A primit lovituri 6666; iar deosebite răni au fost 5000, şi încă peste acelea I s-au 
mai adăugat altele mai cumplite, încât de multe ori după fire ar fi urmat să moară 
precum s-a mai zis, dar cu Dumnezeirea să întărească omenirea, ca după aceea prea 
multe şi grele pătimiri pe Cruce să aibă. 


Deosebite răni şi vânătăi au fost pe Trupul Domnului 1199, pe cap au fost împun- 
sături de cumplită cunună de spini 1000, fiindcă cununa s-a pus şi s-a luat de pe 
cap de peste 50 de ori. 


Lovit a fost peste cap şi peste cununa de spini, cu trestia şi cu toiegile din toată pu- 
terea, de 40 de ori, dintru care lovituri au trecut ghimpii unii mai adânc decât alții 
în capul Domnului, 5 până la creieri. Şi după învierea Domnului au rămas în cap 
trei ghimpi. 


Scuipări în Sfânta faţă a primit 100, tras fiind încoace şi încolo cu batjocură de nas 
de 20 ori, de urechi aşişjderea a fost scuturat de 30 de ori. A mai căzut foarte rău 


când îşi ducea Crucea la deal la Golgota, de 5 ori şi a primit lovituri de moarte de 
19 ori, când şi luându-l Crucea de deasupra Lui, a silit pe Simon Chirineanul să o 
ducă. 


Acestea aşa săvârşindu-se, prea curata Fecioară Născătoare de Dumnezeu Maria 
nimic nu ştia de înfricoşatele munci ale Fiului său, fiindcă ea se afla în Betania în 
casa lui Lazăr împreună cu surorile lui şi cu alte femei care neîncetat o mângâiau, 
şi o păzeau de aproape cum le poruncise Domnul, şi măcar că nu ştia nimic de Fiul 
ei Cel iubit, însă de plângere nu înceta nicidecum, cunoscând cu duhul că Fiul ei 
pătimeşte. 


Iar vineri de dimineaţă au venit oarecare prieteni ai Martei şi ai Mariei din leru- 
salim la Betania, şi le-au spus în taină toate cu mare jale, pentru cumplitele patimi 
ale Mântuitorului şi cum că L-au osândit ostaşii ca să-L răstignească pe Cruce; iar 
prea curata Fecioară înțelegând din casă de unde se afla singură întru mâhnire, pen- 
tru venirea lor de la Ierusalim, începu a-i întreba cu tot dinadinsul cu mare durere 


lar ei după cum erau învăţaţi de Marta, vrând să tăinuiască, au zis: "Nimic, Doa- 
mnă, rău nu am auzit de Dânsul”. Acestea ei zicând şi ştiind ce s-a făcut Lui, în- 
dată au început a plânge mai întâi, şi aşa nevoindu-se ei au arătat adevărul. 


Atunci Preacurata cunoscând adevărul, îndată cunoscând că Fiul ei pătimeşte cum- 
plit, şi cu mare plângere sărind, a început a alerga pe drumul Ierusalimului, şi de- 
grabă şi celelalte Sfinte femei au început a alerga în urma ei temându-se să nu o 
ucidă întristarea cea multă, şi ajungând ele cu grăbire la Ierusalim, au mers drept la 
curtea lui Pilat, şi n-au apucat pe Domnul aici, căci Îl pornise la deal pe uliţă, la 
Golgota. 


lar ele mai cu grăbire mergeau ca să-L afle, şi apucând pe alt drum au ajuns întâi 
ele la Golgota şi neaflându-L acolo, s-au întors degrabă la vale pe alt drum; şi iată 
că L-au întâmpinat, tocmai când căzuse sub Cruce, şi ostaşii Îl băteau cumplit şi Îl 
trăgeau cu funia ce o avea de grumaz; şi nu se putea scula de greutatea Crucii, 
fiindcă slăbise acum foarte, şi era aproape de moarte, tăvălindu-Se în sânge, şi ne- 
maiputând din acel loc să ducă Crucea, au dat-o lui Simon Chirineanul. 


In această jalnică stare aflând prea nevinovata Maică pe Fiul ei Cel iubit, sub Cruce 
cu totul istovit de bătăi, încruntat peste tot în sânge încât urmele pe care venise, şi 
locurile pe care căzuse cu Crucea, erau toate înroşite cu scumpul Sânge. 


Cine poate să spună cu amănuntul lovirile în piept ale Născătoarei de Dumnezeu? 
Lacrimile cele amare, smulgerea nevinovatului şi frumosului păr din cap, ruperea 
obrazului cu unghiile, încât de n-ar fi fost celelalte Sfinte femei, cu totul s-ar fi 
UCIS. 


Și ce era mai rău, că nici nu o lăsau ticăloşii ostaşi ca să se apropie la Fiul său, ci 
numai în urmă mergând şi tânguindu-se, unele ca acestea zicea: 


Cu aceste cuvinte şi cu alte asemenea petrecea prea curata Fecioară pe Fiul său 
împreună cu celelalte femei, până ce au ajuns în deal la Golgota, şi ajungând la 
locul cel de osândă îndată ostașii L-au dezbrăcat de haine, şi L-au lăsat cu tot Sfân- 
tul Trup gol spre mai multă batjocură, după aceea L-au întins jos pe Cruce şi L-au 
țintuit, întâi la amândouă mâinile, apoi picioarele unul lângă altul. 


Și atâta L-au întins pe uscatul lemn al Crucii, încât după proorocie, puteai număra 
oasele Lui, şi îndată după ce L-au pironit au legat Crucea cu funii, apoi cu multe 
strigări şi ocări ridicându-o au înfipt-o în piatră, în gaura cea făcută înadins pentru 
aceasta. 


Acestea privindu-le Născătoarea de Dumnezeu s-a pătruns la cele dinlăuntru şi 
zăcând la pământ a leşinat, şi a stat mult aşa nemişcată în mâinile Sfintelor femei 
care nici ele nu se pricepeau la cine vor căuta mai întâi, pe Domnul pe care L-au 
văzut răstignit, şi tot Trupul Lui scăldat în Sângele care curgea din rănile mâinilor 
şi picioarelor sau pe Maica Lui ce acum leşinase. Și mai vârtos femeile fiind şi ele 
slabe de fire, întru acel ceas Sfântul loan a fost de mare trebuinţă, ca unul ce la toa- 
te a fost de faţă. 


După ce au răstignit pe Domnul, au răstignit împreună şi pe acei doi tâlhari, însă nu 
cu piroane, ci cu funii au legat mâinile şi picioarele lor, după cum erau învăţaţi de 


cei fără de lege, că numai pe Hristos să-L răstignească cu piroane, pentru zavistia 
ŞI urâciunea cea mare ce aveau asupra Lui; apoi după ce au răstignit şi pe tâlhari au 
aruncat sorți pentru cămaşa Domnului şi hainele le-au împărțit lor. Şi s-au întors 
ostaşii la ale lor, rămânând numai unul pentru pază. 


După plecarea ostaşilor, prea curata Fecioară a putut să se apropie de sulcele său 
Fiu, şi a acoperit prea cinstitele Sale coapse cu marama capului său, socotind de 
mare mângâiere că este slobodă a-şi plânge pe Fiul ei cum voieşte totdeauna, cu 
celelalte femei şi cu Sfântul loan. 


Deci aşa aflându-se Domnul spânzurat pe Cruce, adunarea cea ticăloasă ce era aco- 
lo, L-a mai scuipat peste tot trupul gol de 73 de ori, când a primit feluri de ocări şi 
luări în râs, şi adăpare cu oţet şi cu fiere, şi hule de la tâlharul cel necredincios, pre- 
cum ne arată şi Sfinţi evanghelişti despre acestea mai cu de-amănuntul. 


Stând Născătoarea de Dumnezeu lângă Crucea Fiului său şi ştergându-L de sânge, 
Ii spăla picioarele Lui cu lacrimi şi le săruta şi mult Il ruga ca să-i zică ei cel mai 
de pe urmă cuvânt, şi să nu o lase cu totul nemângâiată. 

Și zicea: 


Atunci Domnul a zis către loan care sta sub Cruce fete A (an lee 


Și a zis către Maica Sa: 


Aceste cuvinte auzindu-le Fecioara Născătoare de Dumnezeu, a luat puţină mân- 
gâiere, şi Ii mulțumea tare că nici în grelele Sale munci nu a trecut-o cu vederea. 


Apropiindu-se ceasul al nouălea, după ce L-au adăpat cu oţet şi cu fiere de multe 
ori, cu strigare mare plecându-şi capul şi-a dat duhul când şi înfricoşate semne s-au 
făcut în cer şi pe pământ adică, întunecarea soarelui, ruperea catapetesmei, cutre- 
murul pământului, despicarea pietrelor şi altele ce ne arată şi evangheliştii mai lă- 
murit. 


După aceea la puţin timp au venit ostaşii trimişi de sfatul jidovesc, ca osândiţilor să 
le zdrobească fluierele picioarelor cu ciomegile, ca mai curând să moară şi să-i 
ridice de pe cruce ca să nu rămână până a doua zi, pentru că era Sâmbătă. 


Deci venind ostaşii zdrobiră mai întâi fluierele tâlharilor, apoi venind la Hristos şi 
văzând că murise deja, nu I-au zdrobit fluierele, ci unul din ostaşi, care se afla cu 
sulița în mână s-a repezit la Sfânta Coastă cea dreaptă de unde îndată a ieşit sânge 
ŞI apă. 


Acestea văzând loan, a mărturisit că adevărată este mărturisirea lui, că acestea au 
fost toate şi ce a văzut a scris. 


Tot în acea vreme şi Nicodim a strigat: "Cu adevărat Fiul lui Dumnezeu a fost 
Acesta”, şi crezând, nu s-a mai întors la sfatul jidovilor, şi a rămas drept credincios 
până la sfârşit. 


Aceasta aşa săvârşindu-se mai presus de fire, căci cu adevărat spaimă era a vedea 
pe Făcătorul cerului şi al pământului spânzurat pe Cruce atâtea ceasuri! 


Către seară fiind, a venit un bărbat din Arimateea, anume Iosif, cu bun chip şi boier 
fiind a îndrăznit şi a intrat la Pilat, şi a zis: “Pilate, o mică cerere am către stă- 
pânirea ta: dă-mi Trupul Străinului acestuia Nazarinean care este pironit pe Cru- 
ce. Nu-ţi cer un lucru mare, ci un Trup mort, ci deşi tu necunoscându-L L-ai osân- 
dit mai cu asprime decât pe tâlhari, însă eu Îl cunosc cine este El, şi pentru ce a 
pătimit, iată acum s-au potolit toate tulburările şi strigătele jidovilor, nu te vatămă 
pe tine cu nimic dacă mi-L vei dărui mie să-L îngrop după lege. Și s-a mirat Pilat 
că a murit aşa curând, om tânăr fiind, şi înțelegând că a murit, umilindu-se şi de 
cuvintele lui Iosif, a rămas intru mare mâhnire şi lui Iosif i-a poruncit ca fără nici 
o temere să-L coboare de pe Cruce şi să-L dea obişnuitei îngropări. 


Deci losif (dobândind) primind acest mare dar, adică slobodă voie de la Pilat pen- 
tru îngroparea Domnului, fără zăbavă s-a dus să-L. coboare de pe Cruce, unde în- 
dată a venit şi Nicodim cu smirnă şi cu amestecături de aloe, care erau mai înainte 
pregătite. 


Și aşa losif şi cu Nicodim şi cu Sfântul loan cu multe lacrimi, mai întâi închinân- 
du-se, L-au dezlegat de pe Cruce. Mai întâi a dezlegat Sfântul palmele care erau 
foarte rău spintecate şi rănite, pentru că toată greutatea trupului a spânzurat numai 
întru acele două mâini şi piroane ale palmelor, din care nevoie era a se spinteca 
dumnezeieştile palme. 


Asemenea a dezlegat şi prea curatele picioare şi L-a coborât de pe Cruce. 
Deci acestea aşa făcându-se, cine poate să povestească sau să spună amarele lacri- 
mi şi tânguiri ale Născătoarei de Dumnezeu şi a celor împreună cu Dânsa. 


Văzând înfricoşatele răni şi pe Fiul său mort, fără suflare, purtându-L pe mâinile 
lor, li spăla rănile cu lacrimi şi adesea le săruta cu mângâietoare şi jalnice cuvinte 
intru atâta încât pleca spre plângere şi pe cele neînsufleţite stihii. 


Ar fi voit prea curata Fecioară, măcar puţin timp a petrece pe Fiul său cu lacrimi şi 
cu cuvinte cuviincioase ca unei Maice, dar nu i-a fost cu putinţă, fiind acum noa- 
pte, şi porunca era ca toţi să se liniştească pentru ziua Paştilor, şi aşa degrabă spă- 
lându-l Sfântul Trup cu aloe şi înfăşurându-L cu pânză subțire, precum aveau obi- 
cei jidovii a face, iar losif de spaimă cuprins fiind, cu frică slujea la îngroparea 


Domnului Hristos şi cu lacrimi grăia unele ca acestea: "Vai mie, Preadulcele meu 
Iisus, cum mă voi atinge de Trupul Tău cel nestricăcios, sau cu ce pânză Te voi în- 
făşura? Sau cu ce mâini Te voi pune în groapă? Sau ce cântări voi cânta la îngro- 
parea Ta? Ştiu şi pricep ce minunate cuvinte ar trebui să se cânte Dumnezeirii 
Tale, pe care mintea noastră nu le cuprinde, însă împreună cu Nicodim vom cânta 
aşa: "Fiule, Unul Născut, Cuvântul lui Dumnezeu Tatăl, Acela ce eşti fără de 
moarte, care ai venit pentru mântuirea noastră a Te întrupa din Sfânta de 
Dumnezeu Născătoare şi pururea Fecioară Maria, neschimbat Te-ai făcut Om, 
răstignindu- Te-ai Dumnezeule, şi cu moartea pe moarte ai călcat, Unul fiind din 
Sfânta Treime, împreună proslăvit cu Tatăl şi cu Sfântul Duh, miluieşte-ne pe 


ŞI aşa L-au pus într-o groapă a lui losif în grădina sa, care era săpată în stâncă, un- 
de nimeni mai înainte nu zăcuse, ca înviind Hristos să nu socotească că a fi în- 
vierea altcuiva. 


lar amestecarea de aloe şi de smirnă a fost lipicioasă, că dacă vor vedea pânza şi 
marama capului rămasă în groapă, ca să nu li se pară că L-au furat, că în ce chip 
nefiind slobozenie, ci mai vârtos ostaşi erau puşi pentru paza mormântului, ar fi 
putut cineva să-L fure, sau să rupă acele ce erau lipite de Trup? Deci cu unele ca 
aceste cuvinte şi tânguiri, a fost îngropat Trupul Domnului nostru lisus Hristos de 
Sfinţii bărbaţi Iosif cel cu bun chip, şi de Nicodim, şi de loan cuvântătorul de 
Dumnezeu, împreună şi cu prea curata Fecioară Maica Sa, şi de Sfintele femei 
mironosiţe, iar altul vreunul din ucenici n-a fost, fiind toţi risipiţi şi ascunşi de fri- 
că, şi punând pe uşa gropii o piatră foarte mare, s-au dus de acolo şi s-au odihnit 
după poruncă. 


A pătimit Izbăvitorul nostru cu tot sufletul Său şi cu tot Trupul Său, izbăvind pe 
om din moartea cea sufletească şi trupească; cu sufletul a pătimit: scârbă, tânguire 
şi temere de moarte. 


Peste toate puterile sufleteşti, adică peste minte, peste înţelegere şi peste voie. 
Iar cu Trupul gol a pătimit bătăi, răni şi dureri peste toate mădularele şi simţirile 
trupeşti. Peste cap îmboldiri, pe mâini şi pe picioare pironire, pe coastă şi pe inimă 
împungere, peste obraz şi tâmple lovituri şi scuipături. 


La pipăirea a tot Trupului bătut, la gustare adăpare cu oţet şi cu fiere. 
Spre mirosire întru puturoasă închisoare, şi spre Golgota de către trupuri răbdarea 
putorilor, la auzire ocări şi huiduiri, la vedere acoperirea ochilor, şi vărsarea lacri- 
milor, a celor ce stăteau şi plângeau sub Crucea Lui, şi la privirea dezgolirii Tru- 


pului Său, când prea cinstita Maica Sa I-a acoperit coapsele cu marama capului 
său. 


Însă trei mai iuți dureri au fost la Sfintele Patimi ale Domnului: 


» Cea mai întâi când Domnul nu multe suflete a văzut pocăindu-se cu mulțu- 
mire pentru pătimirea Sa, pentru care în zadar Sângele Lui a fost vărsat. 

> Al doilea, când Domnul a văzut sufletul Maicii Sale sub Cruce gemând, şi 
Cu arma pătimirii pătrunsă. 

» Al treilea, când Trupul Lui pe Cruce L-au pironit, atât de mâini şi de 
picioare L-au întins, încât s-au desfăcut toate alcătuirile Lui, în ceasul ace- 
la s-a împlinit prooro-cirea psalmistului: "Numărau toate oasele Mele”. 


Toate pătimirile Domnului au fost 100146. 


Dacă cineva, suferind din inimă pentru atâtea răni ale Domnului lisus Hristos şi pe- 
ste toată ziua va face rugăciune dumnezeiască: "Tatăl nostru" de 15 ori, acela într- 
un an de zile câte o rugăciune în cinstea fiecărei răni Îi va aduce Domnului, sau câ- 
te 15 mătănii într-un an, în fiecare zi, în cinstea Patimilor Domnului făcând, acela 
va aduce câte o metanie la fiecare rană a Domnului. 


lar ce fel de folos este omului, din cugetările Patimilor Domnului lisus Hristos 
unul din dascăli a scris: "Dacă cu adevărată cugetare şi cu desăvârşită sfărâmare a 
inimii vei cugeta pentru patimile lui Hristos, mai mult folos vei avea, decât când 
cineva care peste tot anul va posti de pâine şi de apă, sau de s-ar omor? pe toată 
ziua trupul său până la vărsare de sânge chinuindu-se, sau de-ar citi Psaltirea pe 
toată ziua". 


Când pe Cruce, fără vină, 
Iisus Hristos atârna, 
Maica Domnului de milă, 
Izvor de lacrimi vărsa. 


Amin! 


(Din descoperirile Îngerului Domnului, făcute celui între Sfinţi, părintelui no- 
stru Dimitrie, făcătorul de minuni, mitropolitul Rostovului, leroslavului şi Ru- 
siei, trimis stareţului Paisie din arhiva Sfântului Sinod al Petersburgului de se- 
cretarul Sfântului Sinod al Bisericii Ortodoxe creştine din Rusia.) 


Sfântul Teodor Studitul — În Sfânta şi marea Vineri — despre înfricoşatele 
patimi ale Domnului nostru lisus Hristos 


Fraţilor şi părinţilor, omul cu evlavie totdeauna când îşi aduce aminte de sfintele 
patimi ale Domnului nostru lisus Hristos se umileşte şi lăcrimează, iar sufletul la 
mare smerenie se înalță. Mai ales în aceste sfinte zile poate cineva mai mult să se 
umilească, fiindcă în ele toate patimile lui Hristos s-au săvârşit. 


Dar care sunt acestea? Sfatul cel omorâtor făcut asupra Lui, când L-au prins, L- 
au legat şi L-au dus la judecată, ca pe un om vinovat, starea înaintea lui Pilat 
judecătorul, cercetarea şi întrebarea ce I s-au făcut la celelalte judecăţi - la Irod, 
la Ana şi la Caiafa, bătăile de peste noapte, scuipările, sudălmile, batjocurile, 
răstignirea pe cruce, pironirea mâinilor şi picioarelor, gustarea fierii şi a 
ofetului, împungerea în coastă şi celelalte câte a suferit Mântuitorul nostru, pe 
care lumea întreagă nu le poate povesti, nici nu le poate spune cineva cum se 
cade, nu numai limba omenească, dar nici măcar cea îngerească. 


Să cugetăm, fraţilor, la această mare şi negrăită taină. 


» Pe Cel ce descoperă ascunsurile inimilor şi nici un cuget omenesc nu-L 
înşeală, pe EI se sfătuiesc să-L omoare. 

» Cel ce ţine lumea întreagă cu puterea şi cu porunca Lui dumnezeiască se dă 
în mâinile păcătoşilor. 
Cel ce porunceşte norilor să plouă pe pământ, se duce legat la judecată. 
Cel ce a măsurat cerul cu palma şi pământul cu latul mâinii şi a alcătuit 
munții cu măsură şi plaiurile cu cumpănă, este lovit cu palma peste obraz de 
O slugă. 


>» Cel ce a împodobit pământul cu ierburi şi cu flori, cu tot felul de copaci şi 
pomi, poartă pe cap cunună de spini. 

» Cel ce a răsădit în Rai pomul vieții, spânzură acum pe lemnul pierzării, 
îmbrăcat cu haină mohorătă. 


O vederi mari şi peste fire! Soarele le-a văzut şi şi-a pierdut razele. Luna le-a văzut 
şi s-a întunecat. A simțit pământul şi de frică cu totul s-a cutremurat şi s-a clătit. 
Au simţit pietrele nesimţitoare şi s-au despicat. Toată lumea s-a tulburat şi toată 
făptura s-a strămutat de patimile Ziditorului său. 


Dar noi, ce vom face, fraţilor, dacă stihiile fără suflet şi fără simţire s-au 
spăimântat, ca şi cum ar fi avut simţire, şi s-a prefăcut orânduiala lor de frica 
Domnului, înaintea celor văzute. Noi oamenii cuvântători, care am primit atâtea 
faceri de bine de la Dumnezeu şi pentru care Hristos a murit, cum să nu ne umilim, 
cum să nu lăcrimăm în aceste zile; cum vom fi mai nesimţitori decât dobitoacele şi 
mai neumiliți decât pietrele! 


Nu aşa, fraţilor, nu aşa, ci, mai de grabă noi, cu frică şi cu cutremur,, să lăudăm şi 
să slăvim dumnezeieştile patimi ale Mântuitorului Hristos şi Dumnezeul nostru, 
schimbându-ne cu lăudată schimbare şi împreună cu stăpânul suferind, întâi prin 
supunere şi prin tăierea voii, apoi prin omorârea poftelor trupeşti. De vom socoti cu 
amănuntul, putem pricepe că datorie avem ca să dăm toată dragostea lui 
Dumnezeu. Căci cine din noi pentru dragostea vreunui prieten a fost închis, sau a 
murit pentru iubitul său? Dar Dumnezeul nostru. Cel bun, n-a pătimit una sau 
două, ci multe şi nenumărate patimi a suferit numai pentru noi păcătoşii. 


De aceea fericitul Pavel cu cuviinţă a grăit, aducând aminte de acestea: „M-am 
încredințat că nici însăşi moartea, nici viaţa, nici îngerii, nici începătoriile, nici 
puterile, nici lucrurile acestui veac, nici cele viitoare, nici înălțimea, nici 
adâncimea, nici altceva, poate să mă despartă de dragostea lui Dumnezeu cea în 
Hristos lisus". Că Dumnezeu atâta dragoste a arătat faţă de noi, încât pe Fiul 
său Cel unul născut L-a dat spre moarte, ca nimeni Să nu piară din cei ce cred în 
EI, ci să aibă viaţă veşnică. 


Pentru aceea şi sfinţii pofteau ca să dovedească oarecare răsplătire lui Dumnezeu, 
pentru atâta dragoste ce are către noi. Neavând ce să dea, unii şi-au dat sângele lor, 
cum au făcut ucenicii, alţii îşi trudeau şi îşi istoveau trupurile lor cu postul şi cu 
alte osteneli, cuvioşii şi drepţii, iar alții au împărțit bogăţia lor prin milostenie, 
cântând cu dumnezeiescul David: „Ce vom răsplăti Domnului pentru toate câte 
ne-a dat nouă"? 


Deci, şi noi fraţilor să rostim neîncetat această spusă cu dragoste şi cu tot 
sufletul nostru în toate zilele adăugând osârdia şi nevoinţa spre lucrarea 
mântuirii noastre, ca împreună cu Sfinţii Să ne facem moşteni bunătăţilor 
veşnice în Hristos lisus Domnul nostru, a căruia este slava şi puterea împreună 
cu Tatăl şi cu Duhul Sfânt, acum şi pururea şi în vecii vecilor. 


Amin. 


(Sfântul Teodor Studitul - din Cuvântări duhovniceşti) 


Sfântul Efrem Sirul şi alţi Sfinţi Părinţi — Aşteptând Învierea, să luăm 
aminte: “Eu ştiu cum creştinii care acum plâng patimile, aşteaptă să învieze 
Cel Răstignit, ca să-L pună iarăşi pe Cruce...” 

Ce folos are întru noi sângele lui Hristos? 


Pentru a nu trece prea repede peste sensul acestor zile sfinte, mult prea puţin 
conştientizate şi trăite de către generaţiile noastre “viclene şi desfrânate”, de 
inimile noastre mai reci, mai împietrite de mândrie şi mai învolburate de duhul 
lumii decât oricând... 


„.. dar şi pentru a nu irosi cu uşurătate tot folosul acestui Post şi acestei Săptămâni 
ale Patimilor Domnului, o dată cu venirea Paştilor, care îi ispitesc pe mulţi spre 
relaxare şi neînfrânare, 


„„.Vă propunem, ca vrednică pregătire pentru primirea şi, mai ales, pentru 
PAZIREA Luminii Invierii, acest cuvânt prea puţin cunoscut, dar absolut 
tulburător şi mişcător până în rărunchi, al unui Sfânt Părinte al Bisericii: 


Cuvânt la Sfânta şi Marea Vineri, la patima cea mântuitoare a Domnului nostru 
lisus Hristos - Cum a făcut Dumnezeu pe om şi cum s-a purtat omul cu 
Dumnezeu... 


Dumnezeu, înlăuntru în raiul desfătării, a luat ţărâna din pământ, a zidit-o cu 
mâinile Sale, a însufleţit-o cu suflarea Sa, a cinstit-o cu chipul Său şi l-a făcut pe 
om. Omul sus pe Muntele Golgota L-a făcut pe Dumnezeu fără de chip, fără de 
suflare; tot sânge, tot rane, pironit pe un lemn. 


Văd acolo un Adam precum l-a zidit Dumnezeu, chip însufleţit al lui Dumnezeu, 
încununat cu slavă şi cu cinste, de sine stăpânitor, împărat tuturor zidirilor de sub 
lună, spre câştigarea întregii fericiri pământeşti. Văd aici un lisus Hristos în starea 
în care L-a adus omul, fără de frumuseţe, fără chip de om, încununat cu spini, 
osândit, necinstit, între doi tâlhari, în necazul morţii celei mai dureroase. [...] 


Aceasta este, între celelalte, cea mai mare patimă a lui lisus Hristos. Aceasta este 
cea care Îi răneşte capul mai mult decât cununa de spini; aceasta este care Îi 
împunge coasta mai mult decât sulița; aceasta este cea care chinuieşte mai mult 
decât pironirea; aceasta este care Îi amărăşte buzele mai mult decât fierea; 
aceasta care Îi aduce greutate mai mult decât Crucea; aceasta care Îl omoară 
mai mult decât moartea: a vedea pricina patimilor Lui şi a morţii Lui pe un om, 
zidirea mâinilor Lui. Și aceasta se cade să fie toată pricina lacrimilor noastre, 
cum că noi L-am răstignit, noi L-am omorât pe Dumnezeul nostru. [...] 


Eu ştiu cum că creştinii care acum plâng patimile, cu toate acestea aşteaptă să 
învieze Cel Răstignit, ca să-L pună iarăşi pe Cruce. Şi pentru aceasta nu am venit 
să-i îndemn pe creştini la plângere. Eu nu bag seama la lacrimi trecătoare care nu 
se nasc din inimă, care nu sunt roduri de umilinţă. Să-şi ţină creştinii lacrimile lor 
ca să plângă sau de paguba avuţiei lor, sau de moartea rudeniilor lor, sau de binele 


vecinului. Nu are trebuinţă de nişte lacrimi ca acestea lisus al meu. [...] 


Atât de prețioasă este mântuirea noastră, cât preţuieşte sângele unui Dumnezeu. 
O picătură numai a dumnezeiescului sânge este cel mai Scump mărgăritar al 
Raiului, şi o singură picătură ajunge Să Stingă toate văpăile muncii celei veşnice. 
Şi cu toate acestea, cu atâta îmbelşugare s-a vărsat pentru mântuirea noastră, 
încât s-a vărsat tot şi n-a rămas nici o picătură în venele răstignitului nostru 
Iisus Hristos. 


Socotiţi bine acest lucru mare, creştinilor. Acesta Care a pătimit, Care S-a răstignit, 
Care a murit, este Fiul lui Dumnezeu. Acesta a vărsat tot sângele Său ca să 
răscumpere sufletele noastre. Şi noi, vai! Încă ţinem sufletele noastre sub robie; noi 
încă slujim păcatului; noi încă nu am venit la mărturisire şi la pocăință. 


Dar ce folos este întru Sângele Meu? Poate să ne zică nouă Mântuitorul: Atâta 
sânge pe care am vărsat din toate mădularele Mele, lupta aceea pe care am făcut-o 
în grădină, atât sânge a curs din tot trupul Meu din bătăi, din capul Meu de la spini, 
din coasta Mea de la suliță, atât sânge cât a curs din ranele mâinilor şi picioarelor 
Mele a căzut pe pământ în zadar, ca să fie călcat în picioare de oameni. Ce folos 
dar intru sângele Meu? Părinte fără de început, Eu am făcut voia Ta cea sfântă, 


am pătimit, M-am răstignit, Mi-am dat duhul, am vărsat tot sângele pentru 
mântuirea creştinilor, dar creştinii nu-L cunosc pe Mântuitorul lor, nu voiesc 
mântuirea lor, ci iubesc osânda lor.[...] 


Împărăţia lui lisus al nostru nu este împărăție din lumea aceasta. 

Unui Împărat ca Acestea, defăimat şi chinuit, ne închinăm noi, căci noi ne lăudăm 
cu în ocările şi chinurile lui! Cu o aşa hlamidă defăimată ÎL vrem, căci defăimarea 
noastră este slavă şi cinste. Ne place cununa Lui cea de spini, căci ne place scârba 
şi necazul. Nu dorim să aibă alt sceptru decât o trestie uşoară, căci nu ne place 
greutatea avuţiei lumeşti. N-aţi greşit, nu, o, nelegiuiților, şi nevrând aţi hirotonisit 
pe Împăratul mucenicilor noştri şi al sihaştrilor noştri. [...] 


Creştinilor care mă ascultați, nu este aşa? În acest chip cu adevărat este Împăratul 
Acela Căruia noi li suntem robi, Impărat durerilor şi răbdării. [...] 


Înfăţişarea Maicii Sale este încă o cruce în privirea ochilor Săi. [...] Pătimea 
Fiul, pătimea şi Maica împreună; se întrista Maica, Se întrista şi Fiul împreună. 
Suferea Fiul la patima Sa scârba Maicii, suferea Maica, pe lângă scârba ei, 
patima Fiului, şi se făcea la Fiu şi la Maică îndoită chinuirea, care din durerea 
Maicii şi a Fiului se făcea o singură durere, durere care venea din inima Fiului 
în inima Maicii şi se întorcea din inima Maicii în inima Fiului. Şi în acest chip 
durerea aceea venind şi întorcându-se se făcea mai vârtoasă şi rupea amândouă 
inimile, ca să le aducă într-una. [...] 


Să vă faceţi prieteni ai lui Dumnezeu totdeauna aţi putea dar niciodată nu voiţi. El 
se face om, moare, se răstigneşte, pătimeşte, Îşi varsă tot sângele pentru voi, şi voi 
nu-L voiţi. Încă pe atâta să pătimească, şi de-ar fi cu putinţă iarăşi de o mie de ori 
să moară, voi nu băgaţi seama, voi nu-L voiţi. 


Nu Sunt oare zilele acestea în care Biserica noastră prăznuieşte patimile, crucea 
şi moartea lui Hristos? 

Dar cine este dintre voi care să se pocăiască cu adevărat şi să plângă cu amar ca 
Petru? 


Cine este dintre voi care să zică din inima lui, ca tâlharul: Pomeneşte-mă, 
Doamne, când vei veni întru împărăţia Ta? 

Și încă cine, pentru iubirea de argint, să nu vândă pe Hristos ca luda? 

Cine, pentru interesele lumeşti, să nu-L osândească, ca Pilat? 

Cine, pentru tot felul de păcate, să nu-L pironească ca jidovii pe Cruce? [...] 


Deşi Hristos a murit ca să facă pe vrăjmaşii Lui prieteni, ca Să-i mântuiască pe 
păcătoşi, aceştia nu vor. Răstionitul Dumnezeu a pătimit toate ca să nu pătimiţi 
voi. 


EI a luat asupra Sa datoria voastră şi a plătit cu sângele Lui. 

A ridicat gândurile voastre cele mândre cu cununa Lui de spini, 

a ridicat hulele voastre cu gustarea oţetului şi a fierii. 

A ridicat vrajbele voastre cu împungerea coastei Lui. 

A ridicat jafurile voastre cu pironirea mâinilor Lui. 

A ridicat necurăţiile cele trupeşti ale voastre cu ranele bătăilor lui. 
A luat toată greutatea păcatului vostru pe lemnul crucii. 

A ridicat păcatele, dar încă nu a dobândit pe păcătoşi. [...] 


VvVYVYVvYvvvY 


Dar iar ştiu, Preadulce lisuse, că dragostea este un luciu nedeşertat, care nu are 
fund. Mare este cu adevărat nemulțumirea noastră, însă mai rabdă încă puţintel 
cu răbdarea cea obişnuită, cu care ai suferit răstignirea Crucii. Lungeşte-ţi 
mânia şi dă-mi voie să zic către creştinii aceştia un cuvânt al gurii Tale celei 
milostive: Iartă-le lor! Dăruieşte iertare preoţilor şi mirenilor, dăruieşte iertare 
bărbaţilor şi femeilor, dăruieşte iertare tuturor păcătoşilor. Şi de am stătut până 
acum Ţie vrăjmaşi, cu darul Tău iar ne vom face prieteni. Şi cu nădejdea 
aceasta sărutând picioarele Tale cele curate, ne rugăm Ţie, pogoară-Te de pe 
Cruce şi vino să Te pironeşti în inima noastră, ca să fii nedespărţit de noi şi aici 
pe pământ, şi în Împărăţia cea cerească. Amin. 


(din: Cuvinte folositoare şi de suflet mântuitoare ale Sfântului Efrem Sirul şi ale 
altor Sfinţi Părinţi, Ed. Bizantină, 2004) 


Mirele smerit vine la fiica Sionului, iar ea II respinge şi-l dă morţii: “Cu 
viclenie Îl defaimă pe Mire, ca să slujească desfrânărilor”. Noi facem la fel ? 


1: intrarea lui lisus în Ierusalim şi ieşirea lui Israel din Egipt; 2-3: fiica Sionului îşi 
respinge Mirele; 4-5: şi-şi imită mama care desfrânase cu viţelul de aur; 6-8: fiica 
Sionului şi lrodiada; 9-10: cei doi luminători pe Golgota; 11: fiica Sionului cheamă 
în ajutor pe Cezarul şi pe Baraba; 12-14: fuca Sionului şi cei doi tâlhari; 15: 


zădărnicia atacurilor împotriva lui Dumnezeu; 16-18: prin Intrupare Dumnezeu a 
venit în întâmpinarea slăbiciunilor fucei Sionului 


Întâiul imn la răstignire al Sfântului Efrem Sirul 
Pe melodia: Dumnezeu în milostivirea Sa 


1. O, Domnule al lui David, care ai încălecat pe mânzul asinei şi ai venit la fiica 
Sionului [Za 9, 9; Mt 21, 4], mândru alai mergea înaintea Mirelui, căci din toate 
părțile răsună Osana. Orbii îşi dobândeau înaintea Lui lumina [ochilor], ologii 
țopăiau şi dănţuiau. Alaiul fiicei Sionului în pământ locuit a întrecut alaiul care a 
fost pentru fiica Sarrei la ieşirea sa din Egipt. 


Refren: Binecuvântat fie Cel Întâi-Născut, Care a răbdat toate! 


2. Praznicul şi luna lui Nisan, cei doi fraţi, veseli vestitori de veşti bune, se grăbeau 
să vestească atât fiicei, cât şi maicii: „lată mirele la uşă. Veniţi în întâmpinarea 
lui!“ [Mt 25, 6]. Ea L-a văzut, dar nu i-a plăcut. S-a înfuriat, fiindcă era Cel curat. 
A tremurat, fiindcă era Mântuitorul; s-a minunat, fiindcă era Cel smerit. De aceea a 
umbrit slăvitele Sale fapte, amestecându-le pe cele puternice cu cele umile. 


3. Între slăvitele frumuseți care nu i-au plăcut, o chinuia îndeosebi curăţia Lui. 
Căci ca şi maica sa se obişnuise cu desfrânarea. În viclenie însă o întrecea pe maica 
sa. Ştia că nu e decât un mijloc care să biruie curăţia Lui: să spună că e un străin. 
Cu viclenie îl defărma pe Mirele ei, ca să slujească desfrânărilor. 


4. În gura ei e mustrarea maicii sale care cu viclenie turnase viţelul. Căci simţindu- 
se mânată de iubirea ascunsă pentru el, dar neputându-l cuceri pe faţă, a intrat în 
vistieria vicleniilor ei, de unde a ales şi scos mijlocul care i se potrivea: înşelându-l 
pe Moise, a făcut idolul turnat, spre ruşinea ei. 


5. Tot aşa şi fiica, după chipul acelei mame, viclene şi uneltitoare, L-a prins pe 
mirele ei ca pe un străin şi pe logodnicul ei ca pe un adulter. A strigat şi L-a 
învinuit ca stăpâna lui Iosif, care striga răsturnând adevărul împotriva acelui sfânt 
[Fe 39, 13-15]. Şi [amândoi] drepţii au fost covârşiţi de glasurile ce strigau 
răsucind adevărul. 


6. L-a dus la locul de judecată ca să-L omoare acolo şi să-şi facă plăcerea. A pus pe 
seama unui nevinovat [Pilat] neînfrânarea stării lui Irod. Şi a strigat înaintea porţii 
lui, ca să prindă pe oamenii stării ei. Ca o femeie cuminte a căutat scăpare la 
Cezarul [Lc 23, 2], ca să omoare şi să desfrâneze, şi să le facă amândouă aceste 
lucruri unul prin celălalt. 


7. Ruşinea ei a sporit înaintea neamurilor [păgâne]. Căci căpetenia păgânilor [Pilat] 
şi-a spălat mâinile [Mt 27, 24]. Fiindcă a văzut că ascunsese două curse: una ca să 
omoare, iar alta ca să prindă. Ca o a doua Irodiada [Mt 14 par.] l-a pândit pe Pilat, 
ca şi el să-şi întineze mâinile asemenea lui Irod. Dar el şi-a spălat mâinile de 
sângele pe care desfrânata l-a făcut să cadă asupra ei, ca şi fiica ei [fiica Irodiadei]. 


8. Necurate sunt fiicele întunericului, ale căror fapte iubesc întunecimea: aceea 
[lrodiada] a văzut făclia [loan Botezătorul] care o dădea în vileag, şi fiica a slujit 
maicii drept cursă. A suflat şi a stins făclia [capul Botezătorului] pe care a purtat-o 
triumfătoare. Degetele ei s-au făcut sfeşnic, fără ca ea să bage de seamă. A înălțat 
făclia la ospăț şi aceasta le-a dat în vileag [încă] şi mai mult. 


9. Cealaltă însă [fiica Sionului], care a văzut că soarele alungă întunericul de care 
avea nevoie, că el înfăşura şi risipea întunecimea, care se întinsese şi acoperea 
nelegiuirile sale, s-a ruşinat de lucrurile ei ascunse ce veneau la lumină. Vrând să 
stingă lumina prin lemnul crucii, a înălțat-o pe lemn, ca razele ei să se reverse peste 
toţi oamenii [În 3,14; 8,28; 12,23; Mt 5,15 păr.; Me 14, 22; Le 8,27]. 


10. Soarele a văzut şi el celălalt Soare, Cel puternic, ce strălucea pe Golgota şi, 
lovit de razele lui, s-a ascuns, ca soarele văzut să-L arate pe Cel nevăzut. A dat-o 
în vileag încă şi mai mult pe desfrânata, care-şi lovea pieptul cu mâinile şi avea 
gura plină de vaiuri. Tremura, întrucât cele ascunse ale ei erau dezvăluite de 
lumina înălţată [pe cruce]. 


11. Neruşinata s-a lipit de Cezarul, l-a chemat pe numele său [În 19, 12], dar acesta 
nu a ascultat-o. S-a acoperit cu numele celui străin şi a lepădat de la sine numele 
sfântului Mesia. Văzând că era dispreţuită de căpeteniile păgânilor, a poftit pe 
tâlharul [Baraba] cel cu totul înrudit cu ea, care purta toată asemănarea ei întru 
totul întipărită în el. 


12. Tâlharii [Baraba şi poporul iudeu] se văd unii pe alţii şi se salută, iubirea lor 
fierbe şi se revărsa de la unii la alții. Acela scotea sabia împotriva neguţătorului, iar 
aceasta împotriva tuturor drepţilor. Acela jefuia în prostia sa ca un om simplu, 
aceasta, iscusită, jefuia în templul său. Cu lungi rugăciuni se îmbrăca [Mc 12, 40] 
şi răpea haina de pe oricine era îmbrăcat în ea. 


13. Tâlharul cel simplu, ca un învățăcel, jefuia împreună cu tinerii de o seamă cu 
el. Ea însă, învățătorul tâlharilor, strălucea foarte prin postiri întunecate. Postind 
înghiţea pe văduve şi pe orfani [Mc 12, 40]. Cu viclenie dădea milostenie săracilor, 
ca să se facă un laţ cu care să poată prindă pe cei săraci şi comorile lor. 


14. A zorit să-l omoare în public pe Mirele ei. S-a grăbit să îmbrăţişeze în public 
tâlharul. Neruşinarea ei a întrecut-o pe cea a animalelor, întrucât nu s-a ruşinat să 
omoare şi să desfrâneze în public. S-a asemănat mamei sale, care înaintea celor 
şaptezeci de bătrâni [Îs 24, 1] L-a tăgăduit pe Cel Preaînalt şi sub stâlpul de nor 
făcea pe faţă necurăţiile sale [Îs 24 şi 32]. 


15. Dar nici pe când mama ei îşi ieşise din minţi în pustie, mâna ei n-atingea pe Cel 
sfânt. Căci prea scurte erau braţele ei ca să ajungă la EI. Ca să ajungă la EI, şi-a 
întins hulele sale. Desfrânata nu era nici la înălțimea firii, nici a locului Său. Căci 
locul Său e înalt şi firea Sa e curată. Înălţimea Sa nu poate fi luată cu asalt şi El 
însuşi nu poate fi nici atins, nici cuprins. 


16. Idol văzut dorea ochiul ei în locul Slavei ascunse, tainice şi nevăzute. 
Dumnezeu a văzut slăbiciunea ei, că iubea mai mult cele văzute decât cele 
nevăzute. Şi i-a dat ceea ce dorea, trimițând pe [Fiul] Cel iubit al Său. EI a venit şi 
S-a îmbrăcat în trup, ca ea să-L poată vedea limpede şi să schimbe [idolii] cei 
văzuţi cu Cel nevăzut Care în iubirea Sa S-a făcut văzut. 


17. Dar nebunei i-au plăcut cei străini. Înaintea sa bărbatul ei e urât întru toate. În 
iubirea Sa Mirele ei o primeşte. Dar pentru acea vestită ticăloasă adevărul era urât 
în tot chipul:era înalt şi ea nu L-a dorit; S-a făcut mic şi nu L-a iubit; era nevăzut şi 
L-a schimbat; era văzut şi L-a defăimat şi omorât”. 


(din: Sfântul Efrem Sirul, “Imnele Păresimilor, Azimelor, Răstignirii şi 
Invierii”, Editura Deisis, Sibiu, 2010) 


Sfântul Nicodim Aghioritul — Meditaţie despre biciuirea şi batjocorirea lui 
Hristos - Ne ruşinăm să mai căutăm plăcerile sau să mai cârtim? “Cum te 
rabdă inima să înmulţeşti încă ranele lui lisus?” 


Despre biciuirea lui Hristos, în care EI a simţit: 
A. O mare durere, 

B. O mare batjocură, 

C. O mare dragoste. 


A. O mare durere 
“Ta aminte iubitule, la durerea pe care a suferit-o prea dulcele nostru Iisus Hristos, 


cu prilejul grozavei biciuiri pe care a primit-o: “Atunci a luat Pilat pe lisus şi L-a 
bătut” (loan 19,1). 


Chinul acesta, cum poate înţelege oricine, a fost din cale afară de aspru şi greu, 
pentru patru pricini: 

1) din pricina gingăşiei trupului Mântuitorului; 

2) din pricina barbariei ostaşilor care L-au bătut; 

3) din pricina numărului mare al celor ce L-au bătut şi 

4) din pricina uneltelor folosite la biciuire. 


1. Trupul lui lisus, întrucât provenea din Duhul Sfânt, în chip minunat şi mai 
presus de fire, pregătit pentru un scop atât de înalt, adică să devină lăcaşul 
sufletului îndumnezeit al lui Hristos, era foarte nobil şi desăvârşit şi deci şi foarte 
simţitor şi atât de plăpând, încât din pricina acestei gingăşii Domnul a fost numit 
vierme, după părerea unor învăţători: “Eu sunt vierme şi nu om ” (Ps. 21,6). 


Pe lângă aceasta mai era şi foarte slăbit din cauza sudorii ca de sânge, pe care o 
vărsase în timpul vegherii de noapte întreagă şi pentru lupta grozavă cu sine, din 
grădina Ghetsimani. 


2. Ostaşii care L-au bătut, nu numai că erau împietriţi ca oameni trupeşti, dar mai 
erau şi ațâţaţi de către iudei şi mai ales de diavolul. Încât având o cruzime îndoită 
şi întreită, se asemănau nu cu oamenii ci cu câinii, cu taurii sau cu alte animale 
înfuriate, după cum a spus mai înainte despre dânşii David: “ Înconjuratu-m-au 
mulți, tauri graşi m-au cuprins” (Ps. 21.16). 


Apoi aceşti ostaşi, fiind în număr de 60, se schimbau mereu, doi câte doi, când 
oboseau, biciuind şi lovind pe Domnul, după cum povesteşte Cornelie Italul, în 
Tălmăcirea cap. 19 al Evangheliei lui loan. 


3. Uneltele cu care băteau pe Domnul erau vine tari, bețe ciotoroase şi cu spini, 
funii prevăzute cu mici stele de fier şi cârlige, care sfâşiau carnea până la os. 


4. Numărul ranelor pe care le-a primit Domnul a fost nenumărate, ca şi numărul 
păcatelor noastre, aşa cum şi despre aceasta a prorocit David: “Adunatu-s-au peste 
mine bătăi şi n-am ştiut” (Ps. 34,14). 


Cum este cu putință, frate, să nu-ţi fie mişcată inima, gândind la o aşa de 
înspăimântătoare privelişte? Închipuieşte-ţi cu mintea că şi tu, iubitule, eşti de faţă 
şi vezi pe lisus ca un miel nevinovat, pe care L-au înconjurat din toate părţile acei 
lupi însetaţi de sânge, cum L-au legat de stâlp şi L-au biciuit fără milă. Cum vâjâie 
bicele şi lovesc din toate părţile: la început rănesc trupul cel prea sfânt, apoi 
loviturile căzând peste rănile de mai înainte se deschid şi mai adânc şi la fiecare 
lovitură se rup părți din plăpândul trup al Domnului, rămânând aproape goale 
oasele şi coastele încât se puteau număra pe dinafară: “Numărat-au toate oasele 
mele” (Ps. 21.17). 


Sângele curgând pârâu din toate vinele s-a făcut lac lângă stâlpul de care era legat, 
precum a fost preînchipuit de sângele taurului vărsat de Moise la temelia altarului: 
“Și sângele L-a vărsat la temelia altarului şi l-a sfinţit” (Levitic 8, 15). 


Vai, ce înfricoşat măcel a suferit prea dulcele şi prea plăpândul lisus al meu — 
măcel pe care nu l-ar fi putut răbda nici un uriaş împietrit dacă ar fi venit peste el. 
De aceea avea dreptate să strige prin gura lui David: “Am fost bătut toată ziua” 
(Ps. 72.4). 


lată, deci, cu ce nemăsurat preţ a cumpărat Hristos mântuirea ta, iubitule! 


Deşi numai o singură rană a lui Hristos ar fi fost în Stare să răscumpere întreg 
neamul omenesc, cu toate acestea Domnul a binevoit să primească atâtea răni 
fiind bătut şi biciuit fără milă, ca să ne arate cât de mult iubeşte El mântuirea 
oamenilor. Deci dacă şi tu suferi, după ce EI a suferit atât de mult ca să te 
mântuiască, ţie ţi se cade pedeapsă şi n-ai nici un motiv să te superi pe Hristos. 
Vezi bine cât de mult a suferit Mântuitorul în timpul acestei grozave biciuiri 
pentru plăcerile pe care tu le-ai gustat, împotriva dumnezeieştilor Lui porunci. 
Cum te mai rabdă inima să mai înmulţeşti încă ranele lui lisus, căutând iarăşi 
să-L vatămi cu păcatele tale? Te mai rabdă inima faţă de atâtea răni, după atâta 
sânge, după atâtea chinuri ale Domnului să mai cauţi plăcerile şi gusturile celor 
oprite ale trupului şi ale simţurilor, cum ai făcut până acum? Nu, te rog, frate, 
nu! 


Din dragoste pentru preadulcele lisus, care a fost aşa de crunt biciuit, să nu ajungi 
până la atâta nesimţire şi până la aşa dispreţ de mântuirea ta! Căci pentru aceasta a 
binevoit Domnul să primească atâtea dureri şi suferinţe în trupul său cel fără de 
păcat, pentru ca să tămăduiască plăcerile trupeşti pe care le-a gustat Adam şi 
urmaşii lui, după cum învaţă Sfântul Maxim; pentru că după spusa medicilor, cele 
contrarii cu cele contrarii se vindecă. Deci dacă tu cauţi iarăşi plăcerile trupului şi 
desfătările, atunci tu biciuieşti din nou pe Hristos şi-i reînnoieşti rănile şi 
suferinţele, dovedind că în zadar a primit lovituri şi flagelare groaznică, de vreme 
ce tu nu tragi nici un folos din ele. 


Ruşinează-te deci, iubitule, socotind ce parte ai şi tu în această cruntă biciuire a lui 
lisus, şi recunoaşte printre mulțimea rănilor Lui şi pe acelea, pe care le-au adus 
propriile tale păcate şi pe care EI le-a prevăzut îndeosebi. Blestemă de mii de ori 
păcatele cu care ai pricinuit un aşa de mare chin Mântuitorului, şi rabdă fără 
murmur, ba încă cu mulţumită, ori de câte ori te bate Dumnezeu şi te pedepseşte 
pentru ele. Pentru că dacă Domnul a răbdat, aşa de înfricoşată biciuire, nu pentru 
păcatele Lui ci pentru ale tale, cum să nu fii dator să rabzi loviturile ce-ţi vin de la 
Dumnezeu pentru păcatele proprii? 


Și să ştii că odată cu aceste lovituri vei afla mila la Dumnezeu, precum a spus 
Tobit: “EI bate şi miluieşte” (13.2) şi iarăşi: “M-ai bătut şi m-ai miluit” (11.13); 
prin aceste bătăi vei recunoaşte că eşti în rândul fulor lui Dumnezeu “Căci EI bate 
pe tot fiul pe care-l primeşte” (Prov. 3,22). Dumnezeu nu bate şi nici nu 
pedepseşte pe nimeni din răzbunare sau duşmănie, să nu fie! Ci pentru că oamenii 
nu vor să asculte sfaturile şi îndemnurile lui Dumnezeu date prin cuvânt, de aceea 


EI este nevoit să-i sfătuiască şi să-i îndemne cu fapta adică cu lovituri şi pedepse, 
precum a zis înţeleapta ludita: “Pe noi nu ne-a nedreptăţit, ci spre îndemnare ne 
bate Domnul” (8,23). Deci dacă te pedepseşte Dumnezeu şi te bate, să ştii că ai 
făcut un păcat, fie pe față şi pentru acela eşti bătut: “Multe sunt bătăile 
păcătosului” (Ps. 31,13). De aceea nu fi fără de minte şi nici nu sta nesimţitor, 
precum a spus Proorocul Ieremia: “I-ai bătut şi nu i-a durut” (5,3), ci cercetează- 
te să-ţi afli păcatul şi să ţi-l ispăşeşti, zicând cu David: “Pedeapsa Ta la urmă m-a 
îndreptat şi pedeapsa aceasta mă învaţă (Ps. 17,39). 


Mulţumeşte apoi Domnului pentru nespusa Lui dragoste, că a primit asupra-Şi 
pedeapsă şi bătaia care ţi se cădea ţie, sluga Sa, numai şi numai ca să te împace cu 
Părintele Său ceresc. Adaugă la aceasta propria Sa dragoste şi propriul Său sânge 
pe care l-a dat ca să mijlocească şi să-ţi dea iertarea păcatelor. Sângele lui Abel a 
strigat la cer răzbunare, dar sângele Fiului lui Dumnezeu strigă la Dumnezeu 
pentru iertarea păcatelor tale: “V-aţi apropiat de un legământ nou, prin mijlocirea 
lui lisus şi de sângele stropirii, care grăieşte mai tare decât cel al lui Abel” (Evrei 
12:21). 


B. O mare batjocură 


la aminte, frate, la marea ruşine pe care a suferit-o lisus în timpul biciuirii, fiind 
golit în faţa atâtor ostaşi şi luat în râs de poporul batjocoritor şi neomenos, fiind 
acoperit din creştet până-n tălpi de ruşine feciorească, dar aşa de amară şi 
dureroasă în inima Sa, care se întristează vădit, prin gura proorocului, de această 
ruşinare ca de un chin aparte: “Și aceia priveau şi se uitau la mine” (Ps. 21,19). 


Și pentru că nici un om nu putea cunoaşte pe deplin întristarea pe care o simţea 
prin această ruşine, cheamă ca mărturie pe Tatăl din cer, care — după cum singur 
cunoştea nespusa vrednicie a dumnezeiescului Său postas şi a preasfintei lui firi 
omeneşti, tot aşa numai El putea să cunoască pe deplin această mare ruşine a Lui: 
“Tu cunoşti ocara mea şi ruşinea mea şi înfruntarea mea” (Ps. 68,22). 


Ah, frate, o aşa de mare ruşine, potrivită pentru hoţi, ucigaşi, desfrânaţi şi păcătoşi, 
când se scufundă în păcat: “Să se ruşineze cei ce fac fărădelege în deşert” (Ps. 
24,3), o astfel de ruşine, zic — era drept să se facă lui lisus, care era însăşi 
mântuirea? Era drept oare ca lisus cel cu totul nevinovat să sufere o astfel de ruşine 
ca să-L vadă toţi gol şi să se desfăteze oarecum de goliciunea Lui, în timp ce şi 
făpturile lipsite de ruşine, luna şi soarele, văzându-L se ruşinau? Căci este scris: 
“Se va ruşina luna şi se va ruşina soarele” (Isaia 24,23). Desigur că nu era drept, 
cu toate acestea, Însuşi a binevoit să rabde această ruşine şi să o primească cu 


prisosință încât să-L acopere peste tot, din creştet până-n tălpi: “Toată ruşinea 
obrazului meu m-a acoperit” (Ps. 43,17), din două pricini: 

1) ca să înlăture de la tine ruşinea ca pedeapsă şi 

2) să-ţi dea prilej să simţi o altă ruşine mântuitoare. 


Ruşine pedepsitoare este aceea care te aşteaptă înaintea judecății obşteşti a lui 
Dumnezeu, când te vei înfăţişa gol de harul dumnezeiesc, ruşinat de răutăţile tale şi 
pustiu de toată virtutea. Mântuitorul, însă, nu voieşte să te înjosească cu o astfel de 
ruşinare, ci să te îmbraci cu virtuțile ca şi cu nişte veşminte împărăteşti ca să nu ţi 
se vadă goliciunea înaintea întregii lumi, precum spune aceasta Sfânta Apocalipsă: 
“Te sfătuiesc să-ţi cumperi de la mine ... veşminte albe, ca să te îmbraci şi să nu 
se vadă ruşinea goliciunii tale” (3,18). 


Cealaltă ruşine, cea mântuitoare, este cea pricinuită din recunoaşterea sinceră a 
păcatelor tale şi a nerecunoştinţei arătate față de Răscumpărătorul tău. 


În adevăr, mântuitoare şi de suflet folositoare este rugăciunea pe care ţi-o 
pricinuieşte lisus prin propria-i ruşine. Această ruşine este o sfială a cugetelor şi 
înfrânarea limbii, a ochilor şi a celorlalte simţuri, precum învaţă Sfântul Isaac. Este 
păzirea de păcatele viitoare şi un semn al adevăratei pocăinţe pentru păcatele 
trecute. 


De aceea, străduieşte-te, frate, ca să câştigi şi tu această ruşine mântuitoare pentru 
sineţi, ruşinându-te înaintea lui Dumnezeu pentru faptele tale cele ruşinoase, făcute 
în ascuns, care, ca creştin ce eşti, n-ar fi trebuit să le faci, ci să te lepezi de ele prin 
Sfântul Botez: “Să lepădăm faptele ruşinoase cele ascunse” (II Cor. 4,2). 


Căci dacă Fiul lui Dumnezeu, Cel fără de păcat, a suferit o aşa de mare ruşine 
pentru păcatele tale, cum să nu te ruşinezi tu de păcatele pe care le-ai făcut? Cu 
adevărat, când îţi aminteşti de păcatele ruşinoase şi ascunse pe care le-ai făcut, ar 
trebui să ţi se roşească tot obrazul şi să simţi o aşa de mare ruşine, cât simte şi 
hoţul prins asupra faptului: “Cum se ruşinează hoţul când este prins, aşa se vor 
ruşina fiii lui Israil” Ueremia 2,26). Pentru că această ruşine te face să te păzeşti şi 
să nu cazi a doua oară în acelaşi păcat; ea naşte umilinţă în suflet şi umilinţa la 
rândul ei, îţi iartă multe păcate, după cuvântul Sfântului Isaac (Cuv. 49). 


Numai atunci se cade să alungi de la tine ruşinea, când îţi mărturiseşti păcatele, 
după cum îţi porunceşte Duhul Sfânt: “Să nu te ruşinezi a-ţi mărturisi păcatele” 
(Sirah 4,26). 


Şi Hrisostom zice: „Ruşinează-te când păcătuieşti, iar nu când te pocăieşti” 
(Cuv. despre pocăință), pentru că acea ruşine este de la diavolul, care îţi dă 
îndrăzneala spre păcat, iar când e vorba de căinţă şi spovedanie îți dă ruşine, 
după cum spune tot Hrisostom: “acestea sunt două: păcatul şi pocăinţa; în păcat 
este ruşine şi ocară, în pocăință, laudă şi îndrăzneală. Diavolul însă răstoarnă 
ordinea şi dă celor ce-l ascultă îndrăzneală în păcat şi ruşine în pocăință. Tu 
însă nu te încrede în el” (Cuvânt despre pocăință). 


Această ruşine este rodul mândriei şi deci este rea şi păcătoasă, căci “este o ruşine 
care aduce după sine păcat” (Sirah 4,21). 


Ruşinează-te, deci, frate, înaintea Domnului şi cere iertare, pentru că până acum n- 
al simţit nici o ruşine pentru păcatele tale, ci faţa ţi s-a făcut ca a unei desfrânate 
neruşinându-te nici de Dumnezeu, nici de oameni, nici de pedeapsă, nici de rai, 
nici de legea lui Dumnezeu, nici de judecată şi răsplătire: “Față de desfrânată s-a 
făcut faţă ta, fără de ruşine ai fost faţă de toţi” (leremia 3,3). 


Hotărăşte-te că de azi înainte să urăşti neruşinarea şi să iubeşti ruşinea şi sfiala; 
pentru că neruşinarea este rod şi fiică a lui Lucifer, cu care el neruşinatul a râvnit la 
nespusa slavă a Creatorului, în timp ce Serafimii îşi ascund feţele şi picioarele cu 


aripile, de ruşine, ca să nu vadă cele mai înalte şi cele mai adânci lucruri ale 
Dumnezeirii. De aceea şi IDEII zice: “Oare ce este răutatea 
dracilor? Îndrăzneală nesocotită, poftă de înălțare şi închipuire obraznică” 
(Despre numele dumnezeieşti 4). 


Neruşinarea şi îndrăzneala sunt un râu care afundă pe om în multe alte răutăţi; este 
o risipire, o lăsare în voia lor a limbii, a gândului, a ochilor şi a celorlalte simţuri; 
este un cuvânt care arde toate virtuțile, după cum zic Părinţii: este însuşirea 
fiinţelor lipsite de rațiune, nu a celor raţionale, după cum este scris: “Câini fără de 
ruşine cu sufletul” (Isaia 56.11). În scurt, “neruşinea este un rău, pe care-l urăşte 
şi ocoleşte toată lumea“ (Ecles. 8,1). De aceea şi înțeleptul Sirah a rugat pe 
Dumnezeu să-l izbăvească de neruşinare şi să nu-l dea pe mâna omului neruşinat: 


“Doamne, Părinte şi Dumnezeul vieţii mele... duhul neruşinării nu mi-l da” 
(23,4). 


Dimpotrivă, ruşinea este o virtute proprie numai oamenilor, pe care Dumnezeu a 
sădit-o până în inimile copiilor mici, care îndată ce fac vreo greşala, se înroşesc la 
faţă de ruşine şi cu sângele, care iese în față, caută oarecum să ascundă greşala şi să 
nu 0 vadă oamenii” (131). Este o virtute iubită de toţi oamenii: “Înaintea celui 
ruşinos va merge harul“ (Sirah 32,11). De aceea şi sfinţii când erau stăpâniţi de 


cugete deşarte şi semeţe, când săvârşeau vreun bine, ei se ruşinau de astfel de 
cugete şi dădeau slavă lui Dumnezeu, după cum zice Danuil:,, fie, Doamne, 
dreptate, iar nouă ruşinea feţii” (9.7). 


Și fiindcă şi lisus Hristos a avut parte de aşa de mare ruşine la biciuirea Sa, din 
dragoste pentru tine, mulțumeşte-i din toată inima şi roagă-L să-ţi dăruiască şi 
ție o parte din ruşinea mântuitoare, pe care a simţit-o EI şi să te învrednicească 
la judecata viitoare de îndrăzneala veşnică, pe care o vor avea drepții şi să te 
izbăvească de ruşinea cea veşnică, de care vor avea parte cei păcătoşi: “Şi mulţi 
din cei ce dormeau în ţărâna pământului se vor scula, unii la viaţa veşnică şi 
unii la ocară şi ruşine veşnică” . 


C. O mare dragoste 


la aminte, iubitule, la dragostea pe care a arătat-o lisus Hristos chiar şi în timpul 
acelei groaznice biciuiri. O, de ai putea pătrunde în dumnezeiasca inimă a lui lisus, 
cum te-ai mai încălzi degrabă de flăcările iubirii care arde acolo ca un cuptor! Fără 
îndoială că şi ostaşii, dacă ar fi putut pătrunde în vreun fel în inima lui Iisus, cu 
toate că aveau inima împietrită, ea s-ar fi înmuiat îndată şi ei, aruncând la pământ 
uneltele de tortură, ar fi căzut la dumnezeieştile Lui picioare, rugându-L să-i ierte 
de nemaipomenita lor îndrăzneală. 


Şi ce altceva a hotărât pe preadulcele lisus să primească atâtea răni, să sufere cu 
atâta curaj sălbăticia celor aşa de neomeneşti, decât dragostea cu care era legat 
de tine? “ Întru stricarea oamenilor, cuprinsu-i-am pe ei în legăturile iubirii 
mele ” (Osea 11,4). Ce altceva L-a silit să ofere dreptăţii dumnezeieşti toate 
rănile Lui, ca să împlinească datoria tuturor oamenilor, deci şi pe a ta, decât 
dragostea Lui veşnică pentru tine? “Te-a iubit cu dragoste veşnică ” (leremia 
31.3). Ce altă pricină L-a făcut să se bucure în adâncul sufletului Său, chiar 
atunci când sângele curgea din toate mădularele Sale, decât socotinţa că ranele 
Lui dădeau vindecare ranelor tale, chinurile Lui împiedicau chinurile tale şi 
patima Lui avea să te înnoiască şi să te scape de moarte pe tine? “Te va înnoi 
întru dragostea Sa” (Sofonie 3,18). 


O, dragoste a lui Dumnezeu faţă de om! Aşa de necuprinsă şi de puternică, pe cât 
de necuprins şi de puternic este Dumnezeu: “Și a pus dragostea cea mare a puterii 
Lui” (Avacum 3.4). 


Cu ce răsplăteşti acum, frate, dragostea aşa de mare pe care a arătat-o 
Dumnezeu faţă de tine? Tu, pentru orice sarcină mică, ce ţi se pare că o iei de la 


altul, te plângi şi te tânguieşti; tu pentru cel mai mic necaz pe care ţi-l trimite 
Domnul, oftezi şi murmuri; tu pentru un cuvânt rece pe care ţi-l spune fratele tău, 
te mânui asupra lui ca o fiară. Oare aceasta este răsplata pe care o dai lui 
Dumnezeu pentru dragostea Lui faţă de tine? Aceasta este imitarea şi urmarea 
pildei dată ţie de lisus Hristos, precum este scris: “Hristos a pătimit pentru noi 
lăsându-ne pildă ca să păşim pe urmele Lui... El batjocorind fiind, n-a răspuns 
la batjocuri; pătimind n-a ameninţat, ci a lăsat pe seama judecătorului celui 
drept” (| Petru 2,11). 
Aceasta-i  mulțumirea ta pentru  harurile date de Dumnezeu? Ah, 
nerecunoscătorule şi nevrednicule de dragoste, nu auzi tu că, după spusa 
: “Nerecunoştinţa nu place lui Dumnezeu; este rădăcina a 
tot răul. Sau că în viaţă chiar şi relele cele moarte ucide cele vii“? (Rug. 26 sau 
16). 


Oare, de acum mai poţi socoti îndreptățite plângerile şi revoltele tale? Ba, 
dimpotrivă, nu-i drept oare ca o slugă rea, ca tine, să sufere puţin pentru păcatele 
sale, când Stăpânul lumii, pentru păcatele tale a primit cu atâta mărinimie şi 
dragoste groaznică biciuire, care este oarecum un canon pentru necuvincioasele 
plăceri şi răutăţile tuturor oamenilor? 


Ruşinează-te dar de viaţa desfătată pe care o duci şi care este nepotrivită cu un 
păcătos şi învaţă din înfricoşata biciuire a Domnului cum se cade să-ţi înfrânezi 
trupul. Şi după cum piatra şi colina pe care stăteau Iacob cu Laban au fost martore 
că n-au să mai treacă dincolo şi n-au să-şi mai facă pagubă unul altuia: “/ară 
colina aceasta şi martor stăpânul acesta” (Facere 31,3); tot aşa şi stâlpul, de care 
au legat pe Domnul şi L-au biciuit, să-ți fie, frate, martor şi hotar ca de azi înainte 
să nu mai jigneşti pe Domnul tău cu vreun păcat, cu deplină ştiinţă şi voinţă, ci 
toate relele inclinări, poftele şi plăcerile trupeşti să se zdrobească în faţa acestui 
stâlp: “lată martor stâlpul acesta“! 


ŞI roagă pe Cel legat pentru tine, pe Mântuitorul cel biciuit că, precum EI a fost 
legat de stâlp din dragoste pentru tine, tot aşa să-ţi lege şi inima ta de acelaşi stâlp 
din dragoste pentru EI, pentru ca prin această legare a dragostei celei vrednice de 
laudă, să fii dezlegat de toată legătura vinovatei dragoste şi să iubeşti numai pe 
lisus, zicându-i cu Isaia: “Cânta-voi acum celui iubit cântarea iubitului meu ” 
(5,1), după cum şi lisus nu are alt iubit decât pe tine. De aceea şi răspunde celui ce- 
L întreabă despre rănile pe care le are zicând: “cu care m-am rănit în casa 
iubitului meu” (Zaharia 13,6); încât între dragostea ta — a celui ce iubeşte şi a 
iubitului tău lisus să nu mai încapă nici o altă dragoste. Şi în creşterea dragostei să 
strigi către lisus cuvintele de iubire pe care le-a strigat cândva David către 


prictenul său lonatan: “Frumos mi-ai fost mie foarte; minunată mi-a fost 
dragostea ta, mai mult decât dragostea femeilor” (Il Imp. 1,26). Şi acele cuvinte 
de dragoste pe care le cântă mirele ei: “Fiicele Ierusalimului, de veţi afla pe 
frăţiorul meu, spuneţi-i că sunt rănită de dragoste pentru el ” (Cânt .Cânt. 5,8). 


(din: Sfântul Nicodim Aghioritul, Deprinderi duhovniceşti, Editura Episcopiei 
Ortodoxe, Alba-lulia, 1995 


Sfântul Nicodim Aghioritul — Deprinderi duhovniceşti - Să nu ne ruşinăm de 
Hristos - Meditaţie la Sfânta Cruce 


Purtându-şi Domnul Crucea, a purtat-o: 


A. În văzul tuturor 


“Ta aminte frate, la felul în care lisus Hristos şi-a purtat Crucea Sa, pentru ca să-l 
imiţi şi tu, pentru că fără Cruce nimeni nu poate intra întru Împărăţia lui 
Dumnezeu. Mai întâi Hristos şi-a purtat Crucea înaintea întregii mulțimi, pe la 
amiază, în mijlocul Ierusalimului, care era plin de mulţime nenumărată de popor, 
care venise din toate părţile lumii ca să prăznuiască Paştile după porunca Legii. 


Atunci a pornit lisus de la pretoriul lui Pilat, purtând pe umerii săi Crucea, având 
de amândouă părțile câte un tâlhar, purtând coroană de spini pe cap cu batjocoră şi 
pedeapsă, îmbrăcat iarăşi cu hainele Sale ca să-L cunoască toţi, fiind vestit de 
crainicul domnesc, care mergea înainte strigând din gură şi cu trâmbiţă - că este 
vinovat morţii; înconjurat de mulți călăi şi ostaşi, înaintând spre locul de osândă, în 
mijlocul unei gloate nenumărate şi mai ales a căpeteniilor poporului: a arhiereilor 
şi a preoţilor, a fariseilor şi a cărturarilor, care în loc să fie întristați şi să-L 
compătimească, toţi cu un glas îl huleau şi-l batjocoreau bătându-şi joc de Dânsul; 
“Si purtându-şi crucea a ieşit în locul ce se numeşte al căpăţânei” (loan 19, 17). 


Domnul a răbdat cu aşa mare bucurie batjocura publică că să-ţi dea pildă să-L 
urmezi şi tu, adică să nu te ruşinezi când oamenii te învinovăţesc şi te ocărăsc 
pentru că păzeşti poruncile lui Hristos; că păzeşti întregi şi neschimbate nu 
numai dogmele credinţei, ci şi învăţăturile Sfintei Evanghelii şi ale Sfinţilor 
Părinţi, ca să nu te ruşinezi dacă te învinuiesc că nu urmezi mulţimii, ci celor 
puţini şi buni: Sau că nu te împotriveşti adevărului ci, dimpotrivă, îl aperi păzind 
cele scrise: “să nu te împotriveşti adevărului“ şi iarăşi: “Până la moarte luptă 
pentru adevăr şi Dumnezeu va lupta pentru tine” (Sirah 4, 25). Ca să nu te 
ruşinezi dacă oamenii te învinovăţesc şi-ţi dau numiri defăimătoare pentru că 
nu te asemeni lor, nici nu vrei să te uneşti la relele şi nelegiuirile pe care le fac 
ei; pentru că tu îi mustri sau cu fapta sau cu pilda vieţii tale bune, sau cu cuvântul 
şi mărturia Sfintei Scripturi şi a purtătorilor de Dumnezeu părinți. 


Bucură-te şi Slăveşte pe Dumnezeu că ai fost batjocorit pentru numele Lui şi că 
te-ai învrednicit să fii ocărât pentru aceasta, precum te mângâie corifeul 
apostolilor zicând: “De sunteţi grăiți de rău pentru numele lui Hristos ferice de 
voi, că Duhul slavei, Duhul lui Dumnezeu odihneşte peste voi“ (| Petru 4, 14). 
Batjocura oamenilor şi ocările pe care le primeşti pentru adevăr şi pentru virtute, 
înaintea întregii lumi fără nici o jenă sau ruşine, după cum Dumnezeu şi Domnul 
şi-a purtat Crucea nesocotind disprețul şi ocara oamenilor după cum este scris: “În 


locul bucuriei ce-l era păstrată, a suferit crucea, neţinând seama de ocări” 
(Evrei 12, 2). Cu astfel de ocărt te faci şi tu împreună părtaş la patimile şi 
batjocurile lui lisus, neîndoielnic că la vreme te vei împărtăşi şi de bucuria slavei 
Lui. 


Iubitul meu frate, poartă Crucea, şi batjocura lui lisus Hristos, socotindu-le o 
bogăție mai mare decât toate comorile împăraţilor, pentru ca să fii şi tu numărat 
împreună cu toţi sfinţii noi şi vechi care au purtat Crucea lui Hristos precum este 
scris: “Pentru că şi lisus ca să sfințească poporul prin sângele Său, a pătimit 
afară de porţi. Să ieşim dar la Dânsul afară din tabără purtând ocara Lui“ (Gal. 
6, 14). Și pentru ce te-ai ruşina purtând Crucea lui Hristos? Sfântul Apostol 
Pavel se laudă în Crucea Domnului şi tu te ruşinezi? “lar mie să nu-mi fie a mă 
lăuda, decât în Crucea Domnului nostru lisus Hristos“ (Gal. 6, 14). 


Dar te ocărăşte lumea pentru adevărul pe care-l spui? Pentru virtutea pe care o ai? 
Te prigoneşte? Îţi scoate nume rău? Bucură-te și te veseleşte de aceasta căci este 
scris: “Fericiţi veţi fi când vă vor prigoni şi vă vor ocări şi vor socoti numele 
vostru ca un rău.” (Luca 6, 22). Te blesteamă oamenii? Nu lua aminte la 
blestemele lor, pentru că dacă oamenii te blesteamă, apoi te vor aplauda toţi îngerii 


şi sfinții Raiului şi te vor lăuda, iar Dumnezeu de sus te va binecuvânta şi-ţi va da 
cununa slavei veşnice: “Ei vor blestema şi tu vei binecuvânta “ ( Ps. 108, 27). 


Dacă, însă, ascunzi adevărul şi calci poruncile Domnului, ca să păstrezi 
deprinderile cele rele şi să placi lumii, ca să te laude oamenii şi să nu fii ruşinat 
de dânşii, atunci vai şi amar de tine! Pentru că ai aruncat de pe umeri Crucea 
lui Hristos şi ai călcat-o în picioare, pentru că nu eşti cu adevărat şi ucenic şi 
următor a lui lisus Hristos, adevăratul tău învăţător, ci ucenic al diavolului şi al 
lumii. În ziua judecății se va ruşina şi Hristos să te facă al Său şi să te facă 
părtaş slavei şi Împărăției Lui: “Cel ce se va ruşina de Mine şi de cuvintele Mele 
în acest neam desfrânat şi păcătos şi Fiul omului se va ruşina de dânsul, când va 
veni întru Slava Tatălui Său cu sfinţii Săi îngeri “ (Marcu 8, 38)”. 


B. A purtat-o cu demnitate 


Ia aminte, iubitule că Hristos şi-a purtat Crucea nu numai în văzul tuturor dar şi 
cu demnitate şi cu mare curaj. Cunoştea foarte bine Domnul, cât era de mare 
greutatea lemnului Crucii, nu numai materialiceşte ci şi după simbolul ei, întrucât 


Ştii foarte bine cât de slabă era puterea Lui din pricina multului sânge pe care îl 
pierdu-se în chinurile suferite mai înainte, şi din cauza durerilor dinlăuntru şi 
dinafară ale firii Sale omeneşti. De asemenea ştii foarte bine nedreapta hotărâre 
care osândea pe Sfântul Sfinților să moară ca un nelegiut, ca un om blestemat şi ca 
un tâlhar primejdios, adică spânzurat pe Cruce. Dar cu toate acestea 


De aceea numise Crucea şi Potir, pentru că precum cineva, bând un pahar de vin se 
bucură şi se veseleşte, tot aşa şi lisus cu multă plăcere şi bucurie a purtat osânda 
Crucii. 


Să ştii că fără cruce nu ai mântuire. Adică fără să te biruieşti pe sineţi, fără să-ţi 
Supui patimile, fără să suferi necazuri şi ispite, nu vei primi cununa şi răsplata 
căci zice 


Nu numai că se cade să porţi suferinţele şi crucea lui Hristos, ci se cade să o porţi 
cu curaj şi demnitate, pentru că, după cum spunea 

curajul de multe ori face uşoare şi pe cele grele, după cum dimpotrivă, micimea 
de suflet şi nepăsarea fac grele şi pe cele uşoare. Cine primeşte necazurile şi 
ispitele cu inimă bună şi îndrăzneală, acela găseşte în ele mângâiere şi face să 
rodească bogăţie duhovnicească, iar cel ce primeşte cu micime de suflet, acela se 
îngreunează îndoit, pentru că după spusa 

este mama iadului“. 


Și pentru ce să fii mic la suflet, frate? la spune de ce te temi? 
lume necazuri veţi avea, dar îndrăzniţi, Eu am biruit lumea “ (loan 16, 33). 
Te temi de diavolul care porneşte împotrivă-ţi ispitele şi nenorocirile? 


“Cel ce este în voi este mai mare decât cel din lume“ (1 loan 4, 4). 


Tremuri din pricina Slăbiciunii firii? 


“Puterea mea în neputinţă se 
săvârşeşte“ (II Cor. 12, 9). 


poi a ie Hotărăşte-te să-L urmezi până la Golgota, pe urmele 


stropite cu sfânt Sângele Său până ce te vei ridica pe Cruce şi până vei muri 
împreună cu EI, prin ascultarea poruncilor Lui zicând şi tu cu Toma: “Să 
mergem şi noi ca să murim împreună cu Dânsul!“ (loan 11, 16). 


C. Cu curaj şi răbdare 


Această uşurare făcută Domnului de către vrăjmaşii Lui, nu o făceau din milă, ci 
să-L răstignească fiind viu şi să moară cu chin mai greu şi cu batjocoră mai mare. 


Purtarea Crucii de către Hristos este o taină, ca să ne facă să înţelegem că vrea 
şi nouă să ne dea Crucea Sa şi să ne facă părtaşi chinurilor Sale şi prin aceasta 
şi răsplătirilor Sale cereşti. Căci precum asupra lui Simon Cirineanul s-au 
revărsat nenumărate bunătăţi pentru că a purtat Crucea Domnului, deşi de silă 
şi împotrivindu-se, tot aşa se vor revărsa şi asupra fiecărui om bun, care va imita 
pe Hristos şi va purta Crucea Lui. 


Tu, abia de începi să faci vreun bine şi îndată ce dai peste cea mai mică 
supărare, ajunge un singur cuvânt ispititor, ca să te facă să te întorci înapoi de 
pe cale. Aceasta ţii răbdarea? Aşa răspunzi tu la marea răbdare pe care a avut-o 
Domnul ca să te mântuiască? N-ai auzit tu pe Domnul când zice: 


“Cel ce va răbda până în sfârşit acela se va mântui! “ 


şi pe BOO), care-ţi poruncește să rabzi în vreme de necaz şi să te bucuri în 
nădejde: “Mângâiaţi-vă cu nădejdea, în necazuri fiţi răbdători! ” (Rom. 12, 12). 


Tu la Sfântul Botez, ai făgăduit să porți Crucea Domnului, adică patimi şi ispite şi 
să urmezi lui Hristos, nu numai câtăva vreme drumul cel bun, ci în tot timpul vieţii 
tale şi până la Golgota, adică până la moarte de va fi nevoie. De ce nu rabzi acum 
necazul mărunt ce-l ai, ci părăseşti Crucea Domnului în mijlocul drumului şi dai 
înapoi? Nu ştii că prin aceasta te faci nevrednic şi dezmoştenit de împărăţia lui 
Dumnezeu. căci zice: “Cel ce nu-şi ia Crucea şi nu-mi urmează mie, nu este 
vrednic de mine“. 


“Tu, zice Marele Vasile, te-ai tocmit cu Hristos să lucrezi toată ziua în voia 
poruncilor Lui, să rabzi arşița şi osteneala zilei; cum de dar înainte de 
încheierea zilei, adică a vieţii tale, nu mai rabzi şi ceri odihnă? Aşteaptă să 
sosească seara, adică sfârşitul vieţii şi moartea, şi atunci va veni Domnul, vine 
să-ţi dea plata pentru lucrul tău. 


Hotărăşte-te ca în viitor să fii răbdător până la moarte, purtând Crucea lui 
Hristos. Dacă vei răbda până la sfârşit, vei împărtăşi împreună cu Hristos. Şi când 
Crucea lui Hristos se va arăta pe Cer, în ziua judecății, strălucind mai mult decât 
soarele, te vei apropia şi tu de ea cu îndrăzneală, ca să fii slăvit şi să străluceşti şi tu 
la lumina şi slava ei ca unul ce ai purtat-o bine: “Răbdarea alungă de la om 
primejdiile, iar necazurile care nu sunt primite cu răbdare, aduc o povară 
îndoită“. 


“Întru necaz m-ai desfătat“ (PS. 4, 10) 
“Vai vouă celor ce aţi pierdut 


răbdarea!“ (Sirah 2, 15)”. 


Sfântul Nicodim Aghioritul — Răstignirea Domnului - Meditaţie zdrobitoare la 
patimile lui Hristos. Tâlcuirea celor 7 cuvinte rostite pe Cruce de Mântuitorul 


A. A suferit nespus cu trupul, 
B. A suferit nespus cu sufletul, 
C. Ne-a lăsat ca învăţătură cele şapte cuvinte ale Sale 


A. A suferit nespus cu trupul 


la aminte, frate, că lisus Hristos — înălțat pe Cruce în văzul tuturor, se aseamănă, 
precum. Însuşi zice, cu şarpele de aramă înălțat de Moise în pustie, ca să ne 
tămăduiască de rănile şi de otrava nu a şarpelui, ci a păcatelor noastre: “Și după 
cum Moise a înălțat şarpele în pustie, tot aşa se cade să fie înălțat şi Fiul 
Omului”* (loan 3,14). Deci priviţi-L cu atenţie cum este țintuit pe Cruce şi 
îndreptaţi-vă privirea asupra preasfântului Său trup, care este tot vânătăi, tot 
sfârtecat, tot zdrobit de lovituri şi mânjit de sânge. 


» Vedeţi-L cum este gol, disprețuit şi osândit de vrăjmaşii Săi. 

» Vedeţi cum prea sfântul Său cap este zgâriat de cei mai răi spini, cum ochii 
îi sunt obosiţi de vegheri şi de lacrimi. 

» Vezi apoi, păcătosule, cum faţa lui este veştejită şi plină de încrețituri, cum 
obrajii sunt cu totul înegriţi de loviturile cu palma, cum gâtul Lui pe dinapoi 
este rănit de loviturile de pumn; 
vezi cum buzele Îi sunt amărâte de fiere, cum limba şi gâtlejul îi sunt arse de 
sete, cum mâinile îi sunt sugrumate de funii groase, cum umerii îi sunt 
zdrobiţi de greutatea Crucii. 


> Vezi, frate, cum mâinile şi picioarele Îi sunt străpunse de piroane foarte 
ascuţite, aceste mădulare aşa de simţitoare, din pricina întâlnirii tuturor 
nervilor şi venelor şi arterelor care se găsesc pe ele. Cum vinele Sale sunt 
goale de sânge, cum coasta îi este străpunsă cu lancea, cum toate 
încheieturile şi mădularele Sale sunt sfâşiate de apăsarea mare a crucii şi 
cum curge sângele din toate părţile fără mângâiere, fără compătimire, în 
starea cea mai nenorocită pe care a încercat-o vreodată un om pe lume şi 
cum se stinge încetul cu încetul murind, prin zbuciumul tuturor mădularelor. 
În scurt, vezi frate, cum întreg Preasfântul Său trup s-a făcut numai rană, 
fără chip, fără formă, fără orice frumuseţe omenească: “L-am văzut pe EI şi 
n-avea Chip, nici frumuseţe; ci chipul lui era necinstit şi părăsit de fiii 
oamenilor” (Isaia 53,2). 


Prea dulcele meu lisus, ce privelişte vrednică de milă şi de plâns ai ajuns în ochii 
tuturor oamenilor! Cum ne-ai făcut să rămânem muţi şi uimiţi, toţi cei ce te 
vedem! Cugetând la frumuseţea Ta cea dintâi şi chipul plăcut pe care-l aveai şi 
la urâciunea şi la desfigurarea pe care o are acum faţa Ta, după cum mai 
înainte a zis Isaia: „mulţi vor fi uimiţi de Tine, aşa va fi desfigurat chipul Tău de 
oameni şi Slava Ta, de fii omeneşti” (52, 14). Tu pe care doreai să te vadă 


Avraam, Isaac şi toţi patriarhii, să Te aducă oamenii în aşa stare! 0, 
Tu eşti cel pe care te rugau proorocii să vii în 
lume şi poporul evreiesc te-a aşteptat cinci mii şi jumătate de ani precum 


chinurile femeia care naşte! “Că, ceea ce se chinuieşte când i se apropie ceasul 
Să nască şi Strigă în durerile ei, aşa ne-am apropiat de cel iubit al tău” (Isaia 27, 


17). Şi acum ai venit să te desfigureze astfel, tocmai cei ce te aşteptau? 0, 
Tu eşti acel mântuitor făcător de minuni, 


acel tămăduitor şi făcător de minuni, care ai umplut ludeea de minuni, care ai 
tămăduit pe toţi bolnavii,care ai dăruit mii de binefaceri oamenilor şi acum înşişi 
oamenii, cărora le-ai făcut bine, să te facă să nu te mai cunoşti că eşti om, ci 
numai o rană de om! “Om în rană fiind” (Isaia 23, 3). 


Ce spui acum, frate, care citind acestea nu compătimeşti pe iubitul tău lisus, care a 
suferit aşa de mult din dragoste pentru tine? Nu suferi împreună cu 
Răscumpărătorul tău, care a suferit atâtea cazne, pe care — dacă ai vedea că le 
suferă un rob al tău, pentru faptele lui rele, desigur că ai suferi şi tu? Dar ce spun 
cu un sclav? Chiar şi un animal, dacă l-ai vedea că suferă atâta, ţi s-ar muia inima 
şi l-ai compătimi. Iar acum, când aceste chinuri le suferă Dumnezeu întrupat şi 
Fiul lui Dumnezeu cel fără de păcat şi nu pentru altceva decât numai pentru 
păcatele tale, tu totuşi Stai împietrit şi nu ţi se Sfâşie inima ca Să verşi măcar o 


lacrimă! Ah, împietritule la inimă şi nerecunoscătorule! Au nu ştii tu, 
nenorocitule, că acel măcel înfricoşat şi acest noian de chinuri tu îl pricinuieşti 
lui Hristos cu propriile tale păcate? 


> Tu cu semeţia, cu hula, cu gândurile cele ruşinoase Îi apeşi cunună de spini 
pe cap. 

> Tu, cu privirile cele rele şi pătimaşe Îl loveşti cu pumnul peste ochii Săi 
dumnezeieşti. 

> Tu cu ospeţele, cu luxul şi banchetele pe care le faci, Îl adapi cu oțet şi cu 
fiere. 

> Tu, cu ocările şi grăirile de rău şi cu cuvintele ruşinoase pe care le spui Îl 
pălmuieşti şi-L scuipi în obraz. 

> Tu, cu nedreptăţile şi răpirile tale, Îi ţintuieşti mâinile pe cruce. 

> Tu, cu hainele luxoase şi strălucite pe care le porți, Îl îmbraci cu hlamida 
roşie, sau mai bine-zis, Îl laşi cu totul gol. 

> Tu, cu umbletele tale rele pe care le faci, plimbându-ţi pe drum, păcatele, Îi 
pironeşti picioarele. 

> Tu, cu ura şi cu ţinerea de minte a răului, pe care le nutreşti în inimă 
împotriva fratelui tău şi cu poftele trupeşti Îi împungi coasta cu lancea. 


Şi ca să spun pe Scurt, tu, cu mulțimea păcatelor pe care le faci, răstigneşti a 
doua oară pe Fiul lui Dumnezeu: “Răstignesc din nou înşine pe Fiul lui 
Dumnezeu şi-L batjocoresc” (Evrei 6,6). 


Ah, frate, aceasta-i oare recunoştinţa pe care o arăţi Răscumpărătorului pentru 
atâtea haruri? Aceasta-i răsplata pe care o dai lui Hristos pentru patimile pe 
care le-a suferit pentru tine? EI să sufere aşa de mult ca să-ţi şteargă păcatul şi 
tu Să păcătuieşti din nou? Şi păcătuind nu-I reînnoieşti suferinţele şi Crucea? 
“Neam rău şi ticălos, aşa răsplăteşti tu Domnului? (Deuter. 32,6). 


Ruşinează-te, frate, ruşinează-te pentru atâta nerecunoştință față de Dumnezeu, 
nerecunoştință pe care dacă cineva ar arăta-o faţă de un împărat pământesc, ar 
pomeni despre ea toate istoriile lumii. Cere, deci, iertare de la lisus pentru această 
nerecunoştinţă şi de azi înainte 
> să nu te mai rabde inima să-l străpungi coasta cu lancea, cu răutatea şi cu 
poftele tale trupeşti. 
> Să nu te mai rabde sufletul să-l pironeşti iarăşi mâinile cu răpirile şi 
nedreptăţile tale. 
> Să nu-l mai înghimpi capul cu semeţie şi să nu-L mai răstigneşti a doua 
oară şi a treia oară cu vreun păcat de moarte. 


Ajunge cât a suferit pentru păcatele tale. Nu-L mai întrista cu Starea nefericită 
în care te afli. Nu-L mai chinui. Ce? Vrei să-l mai adaugi suferinţe şi mai mari 
cu alte păcate? Nu, frate, te rog să nu te învârtoşezi la inimă mai mult decât 
pietrele şi decât celelalte făpturi care au fost compătimitoare la chinurile 
Făcătorului lor, ci mai degrabă hotărăşte-te ca de acum să-ţi împietreşti faţă de 
păcat toate simţurile şi mădularele ca să suferi şi tu simbolic suferinţele pe care 
Domnul le-a îndurat real. 


Tămăduindu-ţi astfel patimile pe care singur ţi le-ai pricinuit, cum te Sfătuieşte 
zicând: “Mergi fără de pată prin toate vârstele şi 


stadiile lui Hristos, ca un ucenic al lui Hristos... Dacă eşti batjocorit, cere şi pe 
celelalte, gustă venin, adapă-te cu oţet, caută scuipări, primeşte palme şi lovituri, 
încununează-te cu spini, prin asprimea vieţii celei după Dumnezeu, îmbracă 
hlamida roşie, primeşte sceptrul de trestie, lasă-te adorat în batjocură de cei 
care-şi bat joc de adevăr; în scurt, răstigneşte-te, mori împreună cu EL, îngroapă- 
te bucuros, pentru ca să-nviezi împreună cu Dânsul şi să fii proslăvit şi să 
împărăteşti împreună cu El“ (Cuvânt la Naşterea Domnului). 


Cum se înțelege aceasta? Ascultă ce spune înțeleptul Nichita, tălmăcitorul 
dumnezeiescului Grigorie: “Imită, frate, şi suferă toate câte a făcut Domnul, în 


toate vârstele vieţii Lui, ca un ucenic al lui Hristos, dacă eşti cumva biciuit 
pentru Hristos şi poruncile lui, caută însă şi celelalte suferinţe ale Lui şi anume: 
fierea, care este amărăciunea şi necazul petrecerii după învăţătura lui Hristos, 
atât de voie cât şi silit, pe care se cade s-o guşti şi tu din cauza fructului dulce pe 
care l-ai gustat în Rai; oţetul arată împotrivirile şi învinuirile, pe care le vei 
primi atât de la prieteni cât şi de la străini, supărările şi loviturile sunt ocările ce 
ți se aduc în faţă; palmele sunt înşelăciunile şi ocările care ţi se fac pe ascuns; 
pentru că palma este când loveşte cineva pe ascuns ceafa omului cu mâna goală, 
ca Să facă zgomot pentru a râde; spinii arată asprimea pe care o are filozofia 
practică, iar hlamida roşie sunt supărările muşcătoare, care pătrund până în 
adâncul inimii tale, după cum şi culoarea roşie pătrunde în adâncime şi nu iese; 
a primit Hristos, în dreapta Sa trestia, ca sceptru în bătaie de joc; rabdă şi tu 
batjocurile ce ţi se vor face; a primit şi răni de la loviturile cu trestia, nu o trestie 
slabă, ca cea de pe la noi, ci tare şi grea ca lemnul, primeşte şi tu rănile şi lovirile 
pe care ţi le vor face unii pentru adevăr. Rabdă orice batjocură de la cei ce-şi bat 
joc de cele dumnezeieşti şi de adevărata virtute. În Sfârşit, răstigneşte-te de la 
săvârşirea păcatului, şi mori şi tu nelăsându-te doborât de îmboldirile lăuntrice 
ale păcatului şi de cugetele cele pătimaşe. Îngroapă-te şi Tu, părăsind simţurile 
şi toate cele pământeşti, pentru ca Să învii şi tu împreună cu Hristos, prin 
practicarea virtuţii. În locul acestei răstigniri lipsite de cinste să fii proslăvit prin 


vederea duhovnicească a celor ce există în locul mormântului Să împărăţeşti 
împreună cu Hristos prin răpirea minţii spre Domnul”. 


lar dacă nu vei lua şi tu patimile pe care le vede Teologul, pentru păcatele tale, să 
ştii bine că patimile pe care le-a răbdat Hristos ca să te mântuiască, au să-ţi fie spre 
pedeapsă dacă nu-ţi voieşti şi tu mântuirea. Acele patimi te vor face fără de răspuns 
şi mut în ziua judecății. Dar oare ce ai putea răspunde atunci, nenorocitule, când 
vei vedea pe Judecătorul Cel înfricoşat având la mâini, la picioare şi în coastă 
rănile pe care le-a răbdat pentru ca să te mântuiască, iar tu 1 le-ai deschis cu 
păcatele Tale? Iată-l că vine pe nori: “$Și-L va vedea tot ochiul şi-L vor vedea şi 
acei care l-au împuns” (Apoc. 1,7). 


B. A suferit nespus cu sufletul 


la aminte, iubitule, la starea lui lisus când era pe Cruce. Pătrunde până în adâncul 
inimii Lui şi aruncă privirea şi asupra prea sfântului Său suflet, şi-L vei vedea 
luptându-se după fire între două suferinţe potrivnice, amândouă foarte mari şi 
anume bucuria şi întristarea, trăgând de el ca doi călăi şi sfâşiindu-L lăuntric 
nemăsurat mai mult decât suferinţa trupească cea din afară. A pătimit de bucurie 
pentru două pricini: 


1) pentru că ştia că patimile şi moartea pe care le primea erau după plăcerile 
Părintelui ceresc şi că ele aveau să aducă eliberarea de păcat, izbăvirea de diavoli şi 
mântuirea multor suferinţe; şi 

2) pentru că avea o nespusă dragoste şi dorință de a pătimi care, în loc să se stingă 
în mijlocul atâtor dureri şi poveri, ca şi un cuptor a crescut mereu cu flăcări tot mai 
mari, pricinuind în inima lui lisus o nepotolită sete de a suferi tot mai mult şi de 
aceea a şi zis: “Mi-e sete” (loan 19.28). 


De aceea pentru a se arăta plăcut Părintelui ceresc ar fi stat pe Cruce nu trei 
ceasuri, ci până la sfârşitul lumii, fiind gata să sufere cu bucurie nu o moarte, ci mii 
de morţi, dacă cei ce voiau să-L omoare n-ar fi păcătuit. 


Această bucurie pe care o avea lisus când a suferit, vrând s-o arate Solomon cel 
paşnic, a zis prin gura miresei care cântă; “Fiicele Sionului, veniţi şi vedeţi pe 
Solomon cu cununa (cea de spini), cu care l-a încununat mama lui (Sinagogă) 
în ziua nunţii lui şi în ziua bucuriei inimii lui?” (Cânt. Cânt. 3,11). Şi cu cât 
această bucurie şi dragoste a lui lisus erau mai mari decât ura celor ce-L 
răstigneau, cu atât mai mari şi mai grozave erau şi suferinţele născute din 
această dragoste pe care le-a simţit în sufletul şi în inima Sa. 


De asemenea, a pătimit sufletul Domnului o durere nemăsurată: 


1) Pentru că orice lovitură şi orice suferință primită în trupul Său nu era singură, ci 
amestecată cu mii de ocăriî, de batjocuri, cu mii de blasfemii şi ruşinări de la 
arhierei, de la dregători, de la ostaşi, de la călători şi de la întreg poporul: “$i 
stătea poporul privind şi-L batjocoreau şi dregătorii cu ei zicând: pe alţii i-a 
mântuit, mântuiască-se acum şi pe Sine. ÎI batjocoreau şi ostaşii venind şi 
dându-I oţet“. (Luca 23, 35). Şi călătorii Îl ocărau, clătinându-şi capetele lor şi 
zicând: “Huo, tu cel ce strici templul şi în trei zile îl zideşti, mântuieşte-te pe 
Sineţi..; asemenea şi arhiereii, bătându-şi joc de Dânsul împreună cu cărturarii, 
ziceau... ” (Marcu 15,29). 

Pentru că ticăloşi nu se mulțumeau să lovească numai trupul Domnului cu 
suferințe trupeşti, ci voiau să-l rănească şi Prea sfântul Său suflet cu ocări şi 
batjocuri. De aceea avea dreptate Domnul să se întristeze şi să zică cu Proorocul: 
“Ocară a suferit sufletul Meu” (Ps. 78,23), după cum şi Ieremia a zis despre 
Dânsul “că are să se sature de ocări” (Plângeni 3,29)... 


2) Pentru că a primit moartea, care nu era lucru şi făptură a lui Dumnezeu, nici 
urmare a legilor firii, nici din voia lui Dumnezeu, ci era potrivnică dumnezeieştii 
voiri, potrivnică şi legilor firii: “Că Dumnezeu n-a făcut moartea” (Intel. 
Solomon 1,13). 


3) A suferit Domnul cu sufletul pentru că ştia că prin patimile şi moartea Sa aducea 
o ispăşire şi un canon îndestulător pentru toţi oamenii de la Adam şi până la 
sfârşitul lumii, deoarece, după cum învață 


Căci zice 
: “Hristos a plătit mai mult decât datorăm noi; cu atât mai 
mult cu cât este marea faţă de mica picătură de apă“. 


Aceasta a spus-o răspicat şi Pavel: “Unde s-a înmulțit păcatul acolo a prisosit 
Harul” (Rom 5,20). Şi părerea multor teologi este că aşa-i de bogată ispăşirea pe 
care a adus-o Hristos cu patima Sa, încât este îndestulătoatre să mântuiască şi pe 
toţi dracii, dacă ei ar vrea să se pocăiască. 


Şi este aşa, pentru că patimile şi moartea suferite de Hristos au un preţ aşa de mare, 
încât dacă ar fi suferit numai o mică pătimire şi bătaie, ar fi fost deajuns pentru 
păcatele tuturor oamenilor, deci cu cât mai mult cât a suferit atâtea şi atâtea? Deci, 
ştiind Domnul bogata şi nemăsurata ispăşire pe care o făcea pentru toţi oamenii, 
căci zice: “Dacă a murit unul pentru toţi, iată toţi au murit” (Ul Cor. 5,14), 
precum şi faptul că puţini oameni aveau să se împărtăşească de plata şi de folosul 


acestei ispăşiri şi că aveau să creadă şi să se mântuiască abia un om dintr-un 
milion, iar toţi ceilalți aveau să rămână în necredinţă nefolosindu-se de patima lui 
niciodată, ci mai degrabă aveau să-l hulească numele şi să ocărască Crucea Lui, de 
aceea, zic, lisus s-a întristat fără măsură şi a suferit până la moarte. 


Las la o parte cât de mult a întristat dumnezeiasca Sa inimă nerecunoştinţa 
ucenicilor, din care unul L-a trădat, altul L-a tăgăduit iar ceilalţi au fugit 
lăsându-L singur! (Matei 27, 56); apoi, îndeosebi nerecunoştinţa iudeilor, a 
poporului său ales şi aşa de iubit, căruia îi făcuse atât de multe binefaceri, pe 
care venise să-i mântuiască, iar el a ajuns până la atâta răutate încât Să 
răstignească pe marele său binefăcător, voind prin această nerecunoştință să-L 
nimicească şi trupeşte şi sufleteşte. 


Dacă Domnul, chiar înainte ca iudeii să-L răstignească, văzând cetatea 
Ierusalimului, a plâns şi a vărsat lacrimi de întristare pentru robia şi distrugerea ce 
aveau s-o pătimească de la romani — după cum spune Sfântul Evanghelist Luca : 
“Şi când s-a apropiat, văzând cetatea, a plâns pentru ea” (19, 4), — cu cât mai 
mult s-a întristat şi a plâns pentru ei, văzând că-L răstignesc tocmai pe EI, care 
venise să-i mântuiască. 


Dar dacă pieirea atâtor necredincioşi şi eretici a întristat inima lui lisus L-a 
mângâiat oare cel puţin mântuirea tuturor creştinilor ortodocşi? Vai! 
Nerecunoştinţa creştinilor a întristat şi mai mult sufletul Domnului, pentru că 
Ştia câţi dintre aceşti credincioşi aveau să calce în picioare preascumpul Său 
sânge şi patima Lui! Câţi aveau să dispreţuiască poruncile Lui! Pe câţi avea să-i 
câştige diavolul! Şi pe câţi avea să-i înghită iadul, încât abia din mulţi avea să se 
mântuiască unul! 


Pe toate acestea socotindu-le Domnul şi văzând zădărnicit scopul pentru care 
suferise atâtea patimi — adică mântuirea tuturor oamenilor şi cât de puţini 
oameni aveau să se folosească de aceasta, sufletul Lui s-a întristat atât de mult, 
încât dacă n-ar fi fost nemuritor ar fi murit de întristare. Durerea Sa lăuntrică a 
fost aşa de mare încât este cu neputinţă să o priceapă cineva în lumea aceasta, ci 
numai în ziua judecății, după unii dascăli, fiecare o va cunoaşte, mai deplin. 
Căci atunci o va arăta Domnul, ca să o vadă toţi oamenii spre ruşinea 
păcătoşilor. De aceea avea dreptate Iisus să strige cu Ieremia: “Toţi cei ce treceţi 
pe cale, întoarceţi-vă şi vedeţi dacă este durere ca durerea Mea” (Plâng. 1,12). 


Această suferinţă lăuntrică a Domnului a fost pricina ca să se plângă lisus către 
Dumnezeu Tatăl şi să strige din partea omenirii suferinde, din pricina nesimţirii 


patimilor: “Dumnezeul meu, Dumnezeul meu pentru ce M-ai părăsit” (Matei 
27.46) (La Coresios: Cuvânt la Sfintele Patimi); arătând prin aceasta că Tatăl se 
purta atunci cu omenirea Lui ca şi cum ar fi părăsit-o, păstrând-o nu ca Să 
moară cât mai degrabă, ci ca să stea mai mult în chinurile pe care le suferea. De 
aceea, pe acela pe care mai înainte îl numea Tată, pentru dumnezeirea Sa, 
acum, din pricina mărimii chinurilor, nu l-au mai numit Tatăl, ci numai 
Dumnezeu, arătând că Tatăl se purta cu El ca şi cu un străin, ba chiar ca cu un 
duşman nedându-i altă mângâiere decât creşterea chinurilor. 


Vai, cât de vrednic de milă şi ciudat este acest lucru! lisus Hristos putându-şi 
îndulci suferinţele, cum mai târziu a uşurat chinurile atâtor mucenici şi totuşi să 
bea pe de-a-ntregul şi deplin paharul suferințelor, lăsând la o parte orice mângâiere 
şi a lui Dumnezeu şi a îngerilor şi a oamenilor şi din cer şi de pe pământ! Şi putând 
cu puţină suferinţă să răscumpere toată lumea, a primit să se afunde într-un abis de 
chinuri. 


Acum tu, păcătosule, cunoscând acestea, te miri pentru ce Hristos a suferit în 
sufletul Său o patimă aşa de mare şi de neasemănată? 


Pentru că 
Domnul, nimicindu-şi aproape de tot trupul, ca să nimicească păcatul, dând din 
dragoste pentru Tatăl o viaţă de aşa mare preţ şi afundându-şi dumnezeiescul suflet 
într-un abis de chinuri, ne dă să înţelegem bine că trebuie să preferăm voia lui 
Dumnezeu, mai mult decât orice bine şi că fiecare păcat, fiind o pagubă şi o 
necinstire a nespusei măreţii a lui Dumnezeu, este un rău mai mare decât 
înspăimântătoarea moarte a lui Dumnezeu întrupat, întrucât EI a preferat ca Fiul 
Unul Născut al lui Dumnezeu să primească moartea, numai ca să vindece un rău 
aşa de mare: păcatul. “După nelegiuirile poporului meu a venit moartea” (Isaia 
53,8). 


Dar tu, frate, nu te-ai gândit niciodată de ce Dumnezeu a răbdat aşa de mari 
chinuri cu trupul şi cu sufletul? Vai mie! Mă tem că niciodată! De aceea eşti aşa 
de departe de a iubi pe Dumnezeu şi de a uri păcatul! Şi doar acesta este tot 
rostul şi scopul patimilor Domnului şi cea dintâi învăţătură pe care 
Răscumpărătorul a voit să ţi-o dea cu patimile Sale. 


O, ce mare ruşine! Dumnezeu — omul lisus să se nimicească pe Sine şi să sufere 
atâta, ca să-ţi arate cu crucea Sa limpede adevărul şi tu până acum să nu-L înţelegi! 
Ce vei spune, nenorocitule, când vei sta în faţa judecății lui Dumnezeu încărcat 
cu atâtea păcate? Vei răspunde repede că n-ai crezut că păcatul este un rău aşa 


de mare ? Dar cum ar fi fost cu putinţă ca înţelepciunea cea veşnică a lui 
Dumnezeu să dea pe cea mai scumpă fiinţă din lume ca să rabde cea mai 
ruşinoasă şi îngrozitoare moarte trupească şi cea mai mare suferinţă sufletească, 
dacă păcatul ar fi un rău neînsemnat, un fel de nimic? Cum ar fi fost cu putinţă 
ca doctorul sufletelor şi al trupurilor să pregătească cu propriul Său sânge o aşa 
de scumpă doctorie, dacă rana pe care trebuie s-o vindece n-ar fi fost aşa mare? 


De aceea spune Sfântul Ignatie Teoforul: “Rănile păcătoşilor erau aşa de mari 


încât a fost nevoie ca Însuşi Domnul să fie rănit pentru ca să le tămăduiască. ” 
Crezi acum şi-ţi dai seama cât de mare este păcatul, după suferința pe care a 
răbdat-o Domnul, ca să te izbăvească? Căci după umbră, cunoşti care este mărimea 
unui corp. Ruşinează-te, dar, de o aşa de monstruoasă neştiinţă pe care ai avut-o 
până acum şi fii încredinţat că un singur păcat de moarte de l-ai mai face, este un 
rău mai înfricoşător decât toată pătimirea lui lisus Hristos, dacă ar fi cu putinţă ca 
ea să se mai repete. 


Minunează-te cum de ai băut ca apă răutatea, fără nici o ruşine sau zăbavă, precum 
zice lov: “Urâr şi necurat este bărbatul, care bea nedreptatea ca o băutură ” 
(15,16). Întristează-te şi te căieşte pentru amărăciunea pe care ai pricinuit-o 
Domnului cu păcatele tale. Ca şi cum n-ar fi fost deajuns suferinţa pricinuită de 
păcatele celorlalți păcătoşi, ai mai adăugat şi propriile-ţi păcate întristându-L fără 
măsură, deoarece mai dinainte EI ştia disprețul ce aveai să-l arăţi faţă de suferinţele 
Sale, ocara sângelui Lui şi călcarea poruncilor Sale. Hotărăşte-te să nu-l mai 
întristezi dumnezeiasca inimă cu alte păcate, ci să te faci recunoscător, arătând 
ascultare de poruncile Lui, preţuire sângelui Lui, evlavie sfintelor Patimi şi 
mântuire pentru sufletul tău, pentru care Domnul a suferit câte a suferit, căci dacă 
din răutatea ta se va întâmpla să fii osândit să şti că-ţi va rămâne în vecii vecilor, 
înfipt ca un piron în inimă acest gând chinuitor. 


Hristos să sufere atâta pentru ca să mă mântuiască, iar eu să fiu osândit! Vai 
mie! Străduieşte-te să-ţi agoniseşti faţă de Dumnezeu dragostea care o au îngerii 
şi Sfinţii, ca Să-ţi plineşti cu ea lipsa şi să te arăţi mulțumitor lui lisus, pentru 
dragostea pe care a avut-o suferind atâtea patimi pentru a ta mântuire. Și fiindcă 
Domnul a răbdat patimile cu trupul ca Să-ţi răscumpere trupul şi le-a răbdat şi 
cu Sufletul ca să-ţi răscumpere sufletul, roagă-L să-ţi întărească pe veci în inimă 
hotărârea ca să nu-ţi mai laşi nici trupul, nici sufletul să mai cadă în vreun 
păcat, ci să fii de-a pururi rob lui lisus Hristos care te-a răscumpărat de la 
diavolul şi de la păcat, nu cu bani, cu alte lucruri stricăcioase, ci cu sine Însuşi 
şi cu preascump sângele Său, după cum zice prea fericitul Petru: “Ştiind că nu 
cu argint Sau cu aur Stricăcios Sunteţi răscumpăraţi din viaţa cea deşartă dată 


vouă de părinţi, ci prin sângele cel scump al lui Hristos ca al unui miel 
nevinovat şi neprihănit” (| Petru 1,18). 


C. Ne-a lăsat ca învăţătură cele şapte cuvinte ale Sale 


Ia aminte, iubitule, la cele şapte cuvinte pe care le-a grăit Domnul pe Cruce şi ţi 
le-a lăsat drept cea din urmă tainică poruncă, ca să le păzeşti de-a pururi în 
inimă şi în minte, în toată viaţa ta pământească. [...] 


1. Cel dintâi cuvânt spus de Domnul pe cruce este: “Părinte, iartă-le lor că nu 


Prin aceasta Domnul îşi arată nespusa dragoste şi neţinerea minte de rău. Nu face 
ca pământul să se despice şi să înghită pe răstignitori, ci mai degrabă roagă pe 
Tatăl să le ierte păcatul şi desigur că ar fi fost iertaţi dacă ar fi crezut şi s-ar fi 
pocăit şi n-ar fi rămas în necredinţă, după cum zice Teofilact: “Arătând o nespusă 
blândeţe, lisus se roagă pentru ei şi li s-ar fi iertat păcatul dacă după aceea n-ar 
fi rămas în necredinţă “. 


Din acest cuvânt a învăţat Ştefan să spună despre cei ce-l ucideau cu pietre: 
“Doamne nu le socoti lor păcatul acesta! (F.Ap. 7.60). Tot aşa şi Iacov, fratele 
Domnului a învăţat să se roage cu acest cuvânt, pentru cei ce-l aruncase jos, după 
cum spune Metafrast. Pe scurt, toți sfinţii, ca imitatori şi urmaşi ai lui Hristos, de 
la acest cuvânt au învăţat să ierte pe vrăjmaşii lor. 


2. Al doilea cuvânt este cel rostit de Domnul către tâlharul cel bun: “Amin, zic 


Cel mai plăcut cuvânt, prin care Domnul face moştenitor al Raiului pe cel ce mai 
înainte a fost ucigaş şi tâlhar! De câte ori şi mulţi zic cuvântul pe care l-a spus 
tâlharul către Hristos: “Pomeneşte-mă, Doamne, când vei veni întru împărăţia 
Ta“! (dem 42), dar nu se învrednicesc să audă şi răspunsul lui Hristos către tâlhar, 
pentru că nu-l spun cu căinţă şi cu aceeaşi inimă ca şi tâlharul şi pentru că ei îl 
spun după ce au crezut că Hristos este Dumnezeu, pe când tâlharul l-a spus fără să 
creadă că Hristos este Dumnezeu şi fără să vadă minuni, ci l-a spus unui tovarăş de 
osândă şi către un răstignit, insuflat de Har, precum spune Sfântul Leon, după buna 
părere şi mustrare de sine zicând: “Noi cu dreptate pătimim pentru cele ce am 
făcut, pe când acesta n-a făcut nimic rău ” (Luca 23,41). 


De aceea avea dreptate UER si strise râlharului: “O 


minunată mărturie a tâlharului! Îl vede răstignit şi vesteşte Împărăţia; Îl vede 
spânzurat pe lemn şi îl numeşte Impărat al Cerurilor! * 


Iar ERORI: “Cuiete au țintuit numai mâinile tâlharului pe Cruce, dar 
nu i-au putut ţintui limba şi inima “. 


Şi Sfântul Gheorghe Coresios:"inimu tâlharului este slobodă; în credinţă, 


pentru că vesteşte pe Hristos ca împărat; în nădejde, pentru că pomeneşte de 
Împărăţia Cerurilor şi în dragoste, pentru că mustră pe celălalt tâlhar care 
hulea, zicându-i: Nu te temi tu de Dumnezeu că în aceasi osândă eşti?” (Luca 
23.40). 


3. Al treilea cuvânt este cel spus de Domnul lisus Preasfintei Sale Maici şi lui 


Ioan, ucenicul cel iubit, care stăteau în ea crucii Lui: 


Prin acest cuvânt, tâlcuieşte Teofilact, EI se grijeşte numai de mama Sa — cu 
toate că erau de faţă şi alte femei, încredinţând pe Fecioară, celui feciorelnic, pe 
cea iubită celui iubit şi pe cea curată ucenicului celui curat ca s-o păzească. Și 
ne învaţă şi pe noi ca să ne grijim de părinţii noştri până la cea din urmă suflare 
a lor, dacă nu ne împiedică de la evlavie şi de la virtute. El se îngrijeşte de 
mamă... şi fiind şi alte femei numai de mamă se grijeşte, învăţându-ne ca Să 
avem grijă de cei ce ne-au născut până la ultima suflare. 


Dar oare de părinţii care ne împiedică de la evlavie să nu avem grijă? Nu ne 


opreşte să le purtăm toată grija. Spune DORI ci Domnu a spus 
mamei Sale cuvânt aspru, nenumind-o mamă ci femeie, cum numea şi pe 


celelalte, pentru ca să n-o întristeze şi mai mult prin cuvântul mamă, ci prin 
asprimea cuvântului s-o facă să rabde mai uşor patima Lui. 


4. Al patrulea cuvânt este 


Deşi acest cuvânt unii l-au tâlcuit precum am mai spus înainte, RI 
învaţă că Domnul, rostind acest cuvânt ne-a închipuit pe noi, primind în 
persoana Sa părăsirea lui Dumnezeu, pe care a suferit-o firea noastră 
omenească; după cum a primit şi lipsa de minte şi greşalele noastre, după cum se 
cuprinde în psalmul 21, referitor la Hristos, din care este şi cuvântul acesta: 
“Căci nu EL este părăsit fie de Tatăl fie de Dumnezeirea Lui..., ci în El ne 


închipuie pe noi. Noi suntem cei părăsiţi şi trecuţi cu vederea dintâi. Apoi acum 
mântuiţi, prin patimile Celui fără de patimă, după cum şi lipsa noastră de minte 
şi greşala însuşind-o, spune celelalte prin psalm. Pentru că vădit se referă la 
Hristos, Psalmul 21” (Cuv. 2 Despre Fiul). 


Acelaşi lucru îl spune şi înțeleptul Origen în Tâlcuirea Psalmului 21 şi loan 
Damaschin în Teologia sa. 


5. Al cincilea cuvânt pe care l-a spus lisus pe Cruce este: “Mi-e sete!” (loan 


Pricinile pentru care lisus a spus acest cuvânt sunt trei: trupească, sufletească şi 
alegorică. Fiindcă Domnul vărsase râu de sudori ca picături de sânge în Grădină; 
fiindcă vărsase mult sânge în grozava biciuire de la răstignire şi fiindcă suferise 
atâtea dureri şi patimi, trupul său rămăsese fără umezeala firească, încât şi trupeşte 
Domnul era chinuit de o sete arzătoare, după cum spune şi 

în Tâlcuirea Evangheliei de la loan. Pricina sufletească era că 
Domnul cu sufletul şi cu inima înseta şi dorea să sufere pentru mântuirea 
oamenilor: “Mi-e sete ” - zice : Sunt însetat Să-mi vărs 
sângele, sunt însetat să vă îmbogăţesc cu binefacerile mele“. Şi Sfântul Ciprian 
zice: “Domnul era însetat să sufere şi mai mult, pentru că focul nemărginitei 
Sale iubiri pentru oameni ardea aşa de tare în inima Sa, încât deşi suferise atâta, 
I se părea că a suferit puţin, şi după cum era fără margini şi nemăsurată 
dragostea Lui, aşa dorea să nu măsoare nici suferinţa Lui“. 


Pricina alegorică a setei Domnului era că prin cuvântul: “Mi-e sete” - zice 

- că nici un lucru din lumea aceasta nu poate 
sătura dorinţa omului; că viaţa omului se sfârşeşte, dar setea şi dorul lui nu (în 
Teatron politicori). 


6. Al şaselea cuvânt pe care l-a spus Domnul pe Cruce este: “Săvârşitu-s-a!” 


Prin acest cuvânt Domnul a arătat că s-au plinit toate poruncile cele despre Dânsul; 
că s-a sfârşit lucrul şi voia Tatălui pentru care venise în lume şi despre care a spus: 
“Mâncarea mea este ca să fac voia Celui ce M-a trimis şi să săvârşesc lucrul 
Lui” (loan 4,34); că se sfârşise puterile trupului Său şi nu putea să rabde mai mult. 
Pe scurt, cu cuvântul acesta, Domnul a arătat că s-a sfârşit întruparea şi iconomia 
Sa (opera mântuirii) şi că nu mai lipseşte nimic: “Toate s-au săvârşit şi nu mai 
rămâne nimic pentru mântuire“, zice 


Alergaţi acum toţi care auziţi sau citiți acestea. Alergaţi mici şi mari lângă cruce, 
ca să vă luaţi rămas bun de la Preaiubitul lisus şi să-l primiţi rugăciunile şi 
binecuvântările înainte de a-şi da sufletul. Alergaţi cu zdrobire de inimă şi cu 
lacrimi şi cereți iertare. 


Preoţii de la cel mai mare Arhiereu al vostru; feciorelnicii de la mirele vostru; cei 
rătăciţi, de la călăuza voastră; cei bolnavi de la doctorul vostru; păcătoşii de la 
Mântuitorul şi marele vostru iubitor; şi la un loc, toţi creştinii buni, de la bunul 
nostru Părinte. Unul să-l sărute mâinile, altul să-l sărute picioarele, unul să-l sărute 
rana făcută cu lancea, altul să-l şteargă sângele şi altul să-l închidă ochii, după 
obiceiul ca fiii să închidă ochii părinților lor când mor aşa cum şi Iosif a închis 
ochii lui Iacov, tatăl său: “Și Iosif şi-a pus mâinile pe ochii lui” (Facere 46,4). 


Pentru că dulcele lisus vă mai spune un singur cuvânt şi pe urmă ne va părăsi, 
îndată îşi va da sufletul. Priveşte cum i se zbuciumă sufletul, cum se află la cea din 
urmă suflare şi-n agonia morţii. Priveşte cum îşi înclină capul ca să cheme moartea 
şi strigă cu mare putere şi glas, cel mai din urmă şi al şaptelea cuvânt: 


Ah! A murit viaţa lumii! Ah! şi-a dat duhul suflarea îngerilor! Ah, şi-a dat suflarea 
sufletul tuturor! Soare ascunde-ţi razele tale; pământule, cutremură-te; pietrelor, 
despicaţi-vă; morminte, deschideţi-vă; morţilor înviaţi; catapeteasmă sfâşie-te de 
sus până jos şi toate făpturile luaţi parte la nedreapta moarte a Făcătorului vostru! 


“Si iată catapeteasma templului s-a rupt în două de sus până jos, mormintele s- 
au deschis şi multe trupuri ale sfinţilor celor adormiţi au înviat” (Matei 27,5 1). 


Cum ţi se pare acum, iubitule, această şcoală pe care ţi-a deschis-o lisus pe 
Golgota? Cum ţi se par aceste lecţii şi învăţăturile pe care ţi le-a predat Domnul 
pe Cruce? Nu sunt minunate, mari şi foarte puternice doctorii pentru toate 
suferinţele? Deci când dă peste tine vreo rea întâmplare aleargă la Golgota. 
Când te apucă vreo patimă aleargă la Golgota. Când te muşcă şerpii cei 
gânditori, dracii, aleargă la Cruce. Pentru că îndată ce vei vedea pe Cel răstignit 
şi-ţi vei aminti de cele şapte învățături pe care EI ţi le-a dat pe Cruce, îndată te 
vei vindeca şi vei trăi, după cum şi evreii muşcaţi de şerpi în pustie, îndată ce 
priveau şarpele de aramă se vindecau şi nu mai mureau: “Şi a făcut Moise un 
şarpe de aramă şi l-a pus ca semn şi când un om era muşcat de şarpe dacă privea 
la şarpele de aramă, trăia ” (Numeri 21,9). 


Când ai vreun duşman, care te-a nedreptăţit sau te-a jignit, sau te-a prigonit de 
moarte, aleargă la cruce şi adu-ţi aminte de întâiul cuvânt pe care l-a spus Domnul, 
iertând pe cei ce-L răstigneau şi iartă şi tu pe vrăjmaş din toată inima. 


Când se va întâmpla să te pedepsească Dumnezeu cu boli şi cu necazuri până la 
moarte, aleargă la cruce şi fă ca bunul şi recunoscătorul tâlhar, crezând şi 
mărturisind că pe dreptate şi pentru păcatele tale eşti pedepsit, cunoscând că este 
un Dumnezeu, de care sunt conduse toate făpturile şi nimic nu este trecut cu 
vederea şi de aceea proslăveşte dreptatea dumnezeiască, care te-a pedepsit pentru 
folosul tău şi nu murmura deloc. 

Pentru că dacă Domnul Cel fără păcat, osândit la moarte pe Cruce pentru 
păcatele tale, ca un nelegiuit sau tâlhar — nu a murmurat — cum vei mai 
murmura tu, când suferi pentru păcatele tale? Şi când ai înainte-ţi pilda lui lisus 
Cel fără de păcat? lar pentru recunoştinţa şi mărturisirea ta, să ştii că vei auzi şi tu 
al doilea cuvânt, pe care l-a spus Domnul tâlharului şi vei intra în Rai, ca să 
împărăteşti împreună cu Hristos, lăsând afară pe tâlharul, care murmura şi 
blestema. 


După cum te Sfătuieşte Sfântul Grigorie Teologul: “Dacă te-ai răstignit 
împreună cu tâlharul, cunoaşte pe Dumnezeu ca recunoscător; dacă acela a fost 
nelegiuit pentru tine şi pentru păcatul tău, tu fă-te pentru Dânsul ascultător de 
lege, închină-te Celui ce s-a răstignit pentru tine şi — răscumpără-te de răutate, 
răscumpără prin moarte mântuirea, intră în Rai cu lisus, căci ai căzut cu ştiinţă. 
Priveşte bunurile de aici, lasă pe cel ce murmură să moară afară cu blestemul” 
(Cuv. la Paşti). 


Dacă ai părinţi trupeşti sau duhovniceşti bătrâni, aleargă la Cruce şi învaţă din al 
treilea cuvânt al Domnului să te îngrijeşti de dânşii şi să le dai cele de trebuinţă 
pentru viaţa ca: slujire trupească, cinste, supunere şi orice alt ajutor: mai ales când 
sunt săraci şi bolnavi şi bătrâni şi nu te împiedică de la evlavie şi virtute. 


Când cineva face faţă de tine vreo greşală mare sau mică aleargă la cruce şi învaţă 
din cuvântul al patrulea al Domnului să ierți greşala fratelui tău, răbdând cu voie şi 
din dragoste, ca şi cum tu ai făcut-o altuia, după cum şi Hristos a primit ca fiind ale 
Sale nepăsarea, neînţelepția şi păcatele noastre. 


Căci să ştii, frate, că două sunt primirile, după cum zice Sfântul Marcu 
Pustnicul: 


> una fără de voie şi după răutate, cum este, de pildă, cel care înşală sau 
nedreptăţeşte pe altul, sau îl cleveteşte şi îi face rău; acela fără să vrea îşi 
aduce asupra sa păcatele şi ispitele pe care le-ar suferi acela pe care el l-a 
înşelat, l-a nedreptăţit, l-a clevetit sau i-a făcut rău, după cum ne 
încredinţează de aceasta Scriptură zicând: “Dreptul scapă din laţ şi în 
locul lui cade nelegiuitul” (Prov. 11,8); şi iarăşi: “Cel ce sapă groapa 
aproapelui, cade într-însa, iar cel ce rostogoleşte piatra, peste dânsul o 
rostogoleşte” (Prov. 26.27). 
Cealaltă primire este de voie şi izvorăşte din dragoste, după cum Domnul, 
a primit şi a luat asupra Sa păcatele şi bolile şi ispitele şi suferinţele 
noastre răbdând până la moarte. Căci zice: “lată mielul lui Dumnezeu, 
care ridică păcatele lumii” (loan 1,29) şi iarăşi: “Acesta slăbiciunile 
noastre le-a luat şi bolile le-a purtat” (Matei 8.17); şi iarăşi: “Pentru ei mă 
Sfinţesc pe mine, ca şi ei Să fie sfinţii cu adevărat”“(loan 17,19). După 
cum şi Apostolii şi toți sfinţii au luat asupră-le păcatele pe care le făceau 
atât necredincioşii cât şi credincioşii răbdându-le ca pe ale lor. De aceea şi 
Pavel porunceşte zicând: “Purtaţi sarcina unul altuia şi aşa veţi plini 
legea lui Hristos ” (Gal. 6.2). 


Când te luptă patima lăcomiei şi pofta de bogăţie, de slavă şi de plăceri, aleargă la 
şcoala Golgotei şi învaţă din al cincilea cuvânt spus de Domnul pe Cruce, să 
însetezi şi să pofteşti nu aceste lucruri stricăcioase şi trecătoare, care, fiind 
pieritoare şi înşelătoare, nu pot sătura vreodată pofta omului, după cum nici apa 
zugrăvită nu poate potoli setea celui însetat. De aceea şi femeia lui Lot care s-a 
întors să privească spre Sodoma, nu s-a prefăcut în vreun fel de piatră, ci în stâncă 
de sare (Facere 19,26). După cum cel ce mănâncă sare nu-şi poate potoli setea, aşa 
şi cel ce pofteşte lucrurile lumii, nu se poate sătura niciodată. De aceea îţi zic să nu 
doreşti acestea, ci doreşte să faci bine fraţilor tăi şi să-ţi placă să suferi din 
dragoste pentru dânşii. Doreşte pe Dumnezeu şi slava lui Dumnezeu şi fericirea 
care singură-ţi poate îndestula pofta şi setea, după cuvântul Psalmistului: “Sătura- 
mă-voi când mi se va arăta slava Ta” (Ps. 16,17). De aceea a zis 
Augustin, că numai fericirea cerească este binele desăvârşit, care potoleşte pe 
deplin pofta omului. 


Când eşti bolnav sau bătrân şi vezi că s-a apropiat moartea, aleargă la şcoala de pe 
Golgota şi învaţă din al şaselea cuvânt al Domnului, ca să sfârşeşti toate cele 
rânduite şi să te spovedeşti cu zdrobire de inimă de toate păcatele făcute din 
tinereţe şi până în ceasul acela. Să ierţi din toată inima pe toţi care ţi-au greşit cu 
cuvântul sau cu fapta şi să ceri şi tu iertare de la toţi cei pe care i-ai jignit în vreun 
chip oarecare. Să-ţi faci sfântul Maslu, să te împărtăşeşti cu Sfintele Taine, să-ţi 


scrii testamentul, rânduind că din avutul pe care-l ai să se dea şi milostenie la 
săraci, precum poruncește RER, care zice că testamentul 
fiecăruia să aibă în el şi numele lui Hristos şi al săracilor. 


lar când vei fi aproape să-ți dai sufletul, adu-ţi aminte de al şaptelea cuvânt al 
Domnului şi încredinţează cu toată umilinţa şi durerea inimii şi cu lacrimi sufletul 
tău în mâinile lui Dumnezeu, zicând cu Sfântul Ştefan: “Doamne Iisuse, primeşte 
sufletul meu!” (F. 4p7,59). şi cu NORII: “Viata mea, primeşte 
sufletul meu!” (Rugăciunea de dragoste, întâia). 


Vezi, frate, ce folos ai de la Şcoala Golgotei? Vezi ce minunată învăţătură ţi-a 
dat Domnul pe Cruce? Ruşinează-te dar că până acum ai fost nepăsător şi n-ai 
învățat această de suflet folositoare lecţie. Roagă-L să te învrednicească, prin 
harul Său, să-ţi aducă aminte totdeauna de această învăţătură şi s-o păstrezi în 
inimă, spre a folosi la nevoie ca să nu mai păcătuieşti, zicând cu David: “Intru 
inima mea am ascuns cuvintele Tale ca să nu mai greşesc” (Ps. 118,11). 


Și pentru că Crucea este amvonul cel înalt, de pe care Domnul ţi-a vestit învăţătura 
cea mântuitoare, cere-l har să te învrednicească în toate necazurile să-l îmbrăţişezi 
Crucea, ca să afli într-însa scăpare şi mângâiere în toate suferinţele. 


Ca să ai ca slavă şi laudă în toată viaţa ta, zicând cu Pavel: “Jar mie să nu-mi fie a 
mă lăuda decât în Crucea Domnului nostru lisus Hristos, prin care mi S-a 
răstignit lumea, iar eu lumii” (Galateni 6,14). 


(din: Sfântul Nicodim Aghioritul, Deprinderi duhovniceşti, Editura Episcopiei 
Ortodoxe, Alba-lulia, 1995) 


Arhimandritul Sofronie Saharov despre “Scandalul” umilinţei lui Hristos, 
arma biruinţei veşnice 


Pentru a se învăţa întru smerenia lui Hristos 
(fragment) 


“*(...) Noi, creştinii, ne-am obişnuit să vedem pe acel Singurul Om urcând pe 


Golgota, cu gândul de a lua asupră-Şi păcatul întregii lumi. Într-un chip de 
neînțeles altora, El a săvârşit nevoința mântuirii întregului Adam: calea 
răscumpărării lui Adam şi nevoinţa Sa depăşesc înţelesul nostru. 


Domnul spune apostolilor Iacov şi loan care voiseră să şadă de-a dreapta şi de-a 
stânga Sa: „Puteţi voi bea paharul carele Eu voi bea, şi să vă botezați cu botezul 
cu carele Eu Mă botez?” Şi mişcător şi naiv a fost felul cum a urmat răspunsul din 
partea lor: „Putem!” Nimeni dintre oameni nu poate bea paharul lui Hristos, sau 
să-şi săvârşească deşertarea asemenea Lui. Vorbind despre pogorământul lui 
Hristos, despre kenoza-deşertarea Lui, ne aflăm în faţa unei privelişti pe care 
nicicum o putem desluşi cu simplă gândirea noastră. EI, absolutul Stăpân al întregii 
lumi, Se dă pe Sine tuturor înjosirilor. 


Cu toate acestea, treptat pătrundem în taina iubirii lui Dumnezeu pentru noi. 
Cumva începem Să Simţim, prin descoperirea lui Hristos, că Dumnezeu este 
smerenie. Astfel se lămureşte că dragostea Lui este nu una mândră, ci Smerită. 
Iar această însuşire a dumnezeieştii smerenii a lui Hristos se arată în cuvintele 
Sale, când a pus un copilaş în faţa Sa şi a zis: „De nu se va face cineva 
asemenea acestui copilaş, nu va fi în stare să intre în Împărăţia Cerurilor“; sau 
când a spus că cel mai mic, mare va fi în Împărăţia lui Dumnezeu. Vedeţi 


piramida răsturnată, în comparaţie cu cea a societăţii omeneşti? Cei smeriţi vor 
moşteni împărăția mai înainte de toate. 


Aşadar, ştiind că Hristos este Dumnezeu, încercăm să pătrundem în taina tuturor 
manifestărilor Lui. „Nimeni nu vine la Tatăl decât prin Hristos“, Fiul lui 
Dumnezeu cel de o fiere cu Tatăl — şi noi ne sârguim în tot chipul ca toate 
manifestările vieţii noastre să aibă un sens, ca viaţa lui Hristos Însuşi să devină a 
noastră, spre a moşteni Împărăţia cea veşnică, cu Tatăl, şi cu Fiul, şi cu Sfântul 
Duh. 


Domnul, prin smerenie, a biruit vrăjmaşul. Pe lângă acest fapt, de cea mai înaltă 
însemnătate, mai este şi un alt aspect al manifestărilor Lui, care ne învaţă să 
urmăm lui Hristos nu ca într-o simplă închipuire. Hristos S-a arătat în „chip de 
rob“. Şi în ce constă pentru mulți sminteala şi „scandalul“? Adesea mi s-a 
întâmplat să aud părerea multora că noi, oamenii, chipul lui Dumnezeu, trebuie să 
ne păstrăm demnitatea până şi în rugăciune, şi când stăm înaintea lui Dumnezeu. 
La noi în mănăstire a venit în vizită o înaltă faţă bisericească a unei alte biserici. 
Uitându-se la fresca Schimbării la Chip, el a întrebat: „Dar unde este Petru?“ I l-au 
arătat pe Petru. „O, ce aţi făcut cu el! Petru înjosit în halul acesta! Unde îi este 
<<dignity>>, demnitatea lui?!“ 


Şi este o latură a pocăinţei dreptslăvitoare înaintea lui Dumnezeu, care sminteşte pe 
mulţi dintre cei din alte biserici: noi cădem în genunchi la pământ, ne atingem cu 
faţa şi cu fruntea de pământ, însemnând astfel robia noastră înaintea Lui, 
amintindu-ne de cuvintele Sale pe care le-a rostit înaintea acelui copil: „Dacă nu se 
smereşte cineva precum acest copil, acela nu va intra în Împărăţia cerească“. 


Dar Însuşi Domnul, fără de Care nimic nu poate fi, S-a înmicşorat pe Sine într- 
atâta, încât oameni din păturile sociale cele mai de jos puteau să-L mâhnească, să- 
L scuipe, să-L lovească, să-L bată peste obraz şi să-l pricinuiască tot felul de 
înjosiri. Dacă Fiul lui Dumnezeu a săvârşit acestea, atunci, bineînţeles, se iveşte 
întrebarea: De ce a fost nevoie de o astfel de înjosire şi de astfel de chipuri de-ale 
robiei pentru a-Și arăta dragostea? — Eu presupun că gândul cel drept va fi acela 
că Domnul, avându-Și cea mai-nainte de veci a Sa fiinţare în duhul smereniei, 
Şi-a arătat cea mai-nainte de veci dragoste în chipuri de-ale robului. lar noi îi 
urmăm în acele chipuri de rob, în mişcările pocăinţei noastre înaintea lui 
Dumnezeu, exprimându-le sub formă de mătănii până la pământ. 


In timpul postului facem un mare număr de mătănii în fiecare zi. Apoi când, după 
răstignirea noastră, înviem cu Hristos, de atunci îl vom primi şi vom vorbi cu EI în 


picioare, ca fiii cu tatăl. Dar în această viaţă ne vom arăta pocăinţa, subliniez, în 
chipuri de rob, pentru că pocăința nu înjoseşte pe om. Când cineva se 
conştientizează a fi mai rău decât toată făptura, el s-a făcut mai presus de toată 
făptura: atunci se atinge de ființarea cea nefăcută. Aşadar, nu vă smintiţi a exprima 
pocăinţa noastră în chipuri smerite de rob, ca apoi să stăm ca fii ai lui Dumnezeu 
înaintea Lui, de acum nu în forme de robi, ci de fii. 


Dumnezeu este smerit în însăşi esenţa Sa, şi deşertarea Lui prin întrupare poartă 
trăsătura smereniei. Dacă EI Însuşi nu S-ar fi smerit, atunci poate ne-ar putea 
învinul cineva: „Doară Domnul nu S-a smerit aşa ca voi!“ Dar Domnul S-a smerit: 
a spălat picioarele bărbaţilor neştiutori de carte, oameni din cele mai joase pături 
ale societăţii omeneşti. Aşadar, astfel de forme de rob sunt dragostea. Când ne 
rugăm lui Dumnezeu, Cel ce cu a Sa poruncă a zidit întreg acest cosmos, fiecăruia 
dintre noi îi este firesc a gândi: „Dar ce, Se va gândi Dumnezeu la mine, îşi va 
pleca oare urechea acum la cuvântul meu, să mă asculte cu luare aminte?” Este 
înfricoşat a vorbi cu astfel de Fiinţă. Şi pentru ca să nu ne înfricoşăm, în toate 
facerile lui Hristos, în lucrarea Sa cea mai presus de cosmos de a răscumpăra pe 
Adam, dragostea smerită a lui Dumnezeu ni se înfăţişează atunci când stă înaintea 
noastră în chipuri atât de jalnice: răstignit între tâlhari, aruncat în temniţă, ş.a.m.d. 


Îmi voi îngădui acum să vă înfăţişez un gând ce-mi vine în privinţa felului cum 
lucrează duhovnicii. Uneori şi părinţii duhovniceşti se aseamănă cu Hristos în 
înjosirea Sa de Sine, pentru ca oamenii să nu se tulbure şi să nu se înfricoşeze a 
spune duhovnicului orice păcat. Şi duhovnicul poartă toate: „O, o ştiu şi pe asta! O, 
noi oamenii aşa facem!“ 


Tradiţia acesta mi s-a făcut cunoscută când am fost în pustie, la Athos. Îmi 
povesteau de unii duhovnici, şi dintre cei renumiţi, că veneau la ei păcătoşi care 
făcuseră multe fărădelegi, şi nici nu le mai era frică să vorbească cu ei. Sfânt fiind, 
părintele lua asupra sa toate păcatele, spre a încuraja pe cel ce se spovedea să-și 
spună toate faptele. 


Să trecem acum la tema noastră. Cu cât mai mult încearcă omul să urmeze lui 
Hristos, întru atât mai mare măsură devine ipostas, după chipul Ipostasului 
Logosului întrupat. Şi când omul încearcă să trăiască împreună cu Hristos, 
chemând numele Lui şi cugetând la viaţa Sa, şi lucrând aşa cum ar fi lucrat sau ar 
fi răspuns în facerile Sale Domnul, treptat se clădeşte astfel persoana: chip şi 
asemănare a Ipostasului lui Dumnezeu Însuşi. Omul pământesc, molipsit de 
mândria primei căderi în păcat, trebuie să dobândească un alt cuget: căinţa pentru 
nelegiuirile noastre, din mândrie, împotriva Dumnezeului smerit. 


Desigur, de fiecare dată când citim Propovăduirea lui Hristos pe Munte simţim un 
foc deosebit de puternic. Dacă ne vom uita la felul cum ne-a poruncit Domnul să 
ne purtăm şi cum Se purta EI însuşi, atunci, în condițiile pământeşti ale vremilor 
noastre, ar trebui să trăim ca şi creştinii primelor veacuri. O uimitoare însuflare a 
primelor trei veacuri a pătruns în istoria omenirii. Deja în Cărțile apostolilor se 
spune că primii creştini răbdau toate prigoanele, li se luau toate avuţiile, erau lipsiţi 
de drepturi şi de viaţă.Şi acum Domnul a trimis acel pahar, ca să-l bea cei ce 
locuiesc într-o ţară mare, unde şaptezeci de ani a bântuit o prigoană drăcească. Şi 
multor milioane de oameni în Rusia orthodoxă le-a fost dat să moară pentru faptul 
că mărturiseau pe Hristos... 


Este cumplit să şi vorbeşti despre formele pe care le ia lepădarea de Hristos în 
vremurile noastre. Voi ştiţi că unele edituri refuză să ia în primire cărți 
duhovniceşti. Şi chiar şi editurile întemeiate cu scopul publicării lor ajung treptat 
până acolo încât şi la ei cărţile duhovniceşti aparţin ultimei categorii. Teamă îmi 
este că un astfel de dispreţ al religiei este mai primejdios decât prigoanele drăceşti 
vădite. 


lar nevoinţa noastră, nevăzută de nimeni, rămâne în toată puterea sa în ochii lui 
Dumnezeu. lar noi ar trebui să facem precum ne zice Domnul: vor să-ţi ia cămaşa 


— dă-le şi haina; vor să munceşti la ei un răstimp — munceşte-le de două ori mai 
mult; rugaţi-vă pentru cei ce vă înjosesc, rugaţi-vă pentru prigonitori, rugaţi-vă 
pentru toți cei ce fac răul împotriva voastră. lar atunci, zice Domnul, iubindu-vă 
vrăjmaşii, şi voi vă veţi face fu Tatălui Celui Preaînalt. 


Vedeţi acum structura vieţii duhovniceşti, şi păziţi-o în cugetul vostru. Poţi vorbi 
despre ea la nesfârşit, căci este Nefăcuta Lumină în răsfrângerile sale pământeşti. 
Este desăvârşirea care se exprimă în îndeletnicirile cele mai mărunte şi 
neînsemnate. Astfel ne pregătim a ne sui pe Golgota cu Hristos, pentru ca apoi să 
şi înviem cu EL, după cuvântul lui TENOR. „ Răstignitu-m-am cu Tine 
ieri, astăzi mă învii cu Tine în Slava Învierii“. 


Astăzi mica noastră convorbire ne este dragă prin faptul că s-a legat pe de-a 
întregul de Hristos. lar voi păstraţi această moştenire — dragostea noastră pentru 
Hristos, pentru că nu este ceva mai mare în toată fiinţarea cosmică. Nu este nimic 
mai sfânt, mai înţelept, mai minunat contemplării, decât Hristos. 


Să vă păzească Domnul, dragii mei. 
Și să înnoiţi în voi acest foc al iubirii pentru Hristos. 


(din: Arhimandritul Sofronie, Cuvântări duhovniceşti, vol. II, Editura 
Reintregirea, Alba-lulia, 2008) 


Sfântul Ioan din Kronstadt - Învăţătură în Sfânta şi marea Vineri, înaintea 
epitafului 1 


Iată Omul! (În 19, 5) 


lată cum a fost batjocorit, rănit, chinuit Cel Sfânt şi Fără de păcat, Domnul nostru 
Iisus Hristos! 


Şi ce nevoie avea Dumnezeu, Cel Nepătimitor, să pătimească atât de cumplit de 
la oameni cu trupul Său? Ce nevoie avea Însuşi Dumnezeu-Omul să îndure pe 
pământ aceste chinuri de iad? Fraţilor! Dumnezeu n-avea nici o nevoie să Se 
supună pe pământ unei asemenea necinstiri şi unor asemenea pătimiri: jerțfirea Lui 
de Sine a fost întru totul de bunăvoie, şi El putea să nu Se întrupeze, să nu 
pătimească şi să nu moară — numai că atunci noi toţi, ca păcătoşi şi ca vrăjmaşi 
qi lui Dumnezeu, am fi fost pe veci robi ai diavolului şi am fi pierit pe veci; atunci 
n-ar fi fost aceste două părţi, dreapta şi stânga, nu s-ar fi spus că drepţii vor merge 
în viaţa veşnică, iar păcătoşii în osânda veşnică, ci pentru toți ar fi fost o singură 
soartă cumplită: chinul veşnic. Îţi este groază să te şi gândeşti! 


Însă Domnul, în milostivirea Sa cea nemăsurată, nesuferind să vadă neamul 
omenesc chinuit de diavol, a venit să ne scape de robia lui şi de muncile cele 
veşnice — iar ca să ne scape de robia vrăjmaşului, în care ne-am dat şi ne dăm 
singuri, a voit să Se facă pentru noi, după omenitate, rob preaascultător al Tatălui 
Său Ceresc, faţă de Care am fost — şi acum suntem mereu — neascultători, şi în trup 
omenesc, cu suflet omenesc, cu puterile omeneşti, întărite de Dumnezeire, să-l 
biruiască pe diavolul-ispititor, căruia ne-am dat şi ne dăm şi acum robi cu atâta 
uşurinţă prin păcatele noastre; apoi, ca să ne scape de chinurile veşnice ale iadului 


cărora ar fi fost drept să le fie supuse sufletele noastre robite de diavol, EI, 
Dumnezeu Cel Mai înainte de veci, a binevoit a lua asupra Sa, cu fiinţa Lui 
omenească, chinurile noastre veşnice. 


Și iată, după cum vedeţi, după cum auziți din Evanghelie, // a răbdar pentru noi 
chinurile acestea. EI a răbdat toată ocara şi toată grozăvia chinurilor de la 
oameni şi de la draci ca să ne scoată pe noi din iad, unde fără Mântuitorul ar fi 
trebuit să ne chinuim veşnic — însă Hristos ne-a scos din iad, iar noi mergem 
singuri în el: mergem fără teamă, cu ochii închişi, ca să nu vedem lumina şi Să 
ne aruncăm în iad cât mai repede. Mulţi dintre noi se dedau fără teamă păcatelor 
de tot felul şi nici nu se gândesc să se îndrepte, de parcă Hristos slujeşte păcatului 
şi-i va băga în Rai, chiar şi pe păcătoşii cei mai nepocăiţi, neschimbaţi la inimă şi 
la fapte. Pe mulţi dintre noi îi stăpâneşte o împietrire şi o nesimţire de neînțeles. 


La pătimirile şi la moartea Mântuitorului toată făptura s-a cutremurat de groază: 
pământul se zguduia, pietrele se despicau, morţii înviau, dar sufletele noastre nu se 
cutremură de groază la vederea pătimirilor şi a morții Dumnezeu-Omului, la 
pomenirea chinurilor veşnice şi cumplite cărora am fi fost supuşi dacă Domnul n- 
ar fi pătimit şi n-ar fi murit. Inimile noastre nu se despică, nu se înmoaie şi nu se 
despart de puţinătatea credinţei, de necredinţă, de împietrire, de trufie, de răutate, 
de pizmuirea bunăstării aproapelui, de osândire, de îmbuibare şi de beţie, de 
zgârcenie, de lăcomie, de necurăţia trupească. 


Câţi oameni nu stau şi aici, înaintea acestui epitaf, dintre cei care şi în aceste clipe 
de o înfricoşătoare sfinţenie nu încetează a sluji diavolului şi a nutri răutate 
împotriva aproapelui, a se invidia unii pe alţii, a se gândi la bani, la hoţii, la beţii, 
la necurăţii! Câţi nu sunt dintre cei care de-abia aşteaptă praznicul ca să se îmbete, 
şi să se dedea dezmăţului, şi să strice templul trupului lor, care a fost templu al 
Domnului după primirea şi gustarea Sfintelor Taine ale Trupului şi Sângelui lui 
Hristos! Dar ce zic eu de praznic? Nu vedem încă dinainte de praznic, chiar şi 
acum, când pomenim pătimirile lui Hristos pentru noi, oameni beţi şi dedaţi 
dezmăţului? Aceştia sunt un popor nelegiuit, care acum Îl binecuvântează pe 
Hristos cu gura, dar mâine sau poate chiar astăzi Îl vor huli prin faptele lor? O, 
oameni nerecunoscători, nesimţiţi, nechibzuiţi, împietriţi la inimă, care astăzi 
par a pătimi împreună cu Hristos şi a se răstigni împreună cu EI, dar mâine Sau 
poimâine Îl vor răstigni! Dar cât timp vom mai face aceasta, fraţilor? Cât timp 
vom mai fi făţarnici? Cât timp vom mai Sluji diavolului şi-L vom jigni [răni] cât 
se poate de crunt pe Domnul? 


Fraţilor! Dacă nu se vor despica inimile noastre de piatră cu feluritele lor răutăţi, 
împătimiri şi necurăţii, dacă nu vom îndepărta din ele puţinătatea credinţei, 
necredinţa, răceala, îmbuibarea şi beţia, faptele de ruşine, răutatea, trufia, pizma, 
lenevirea şi celelalte patimi, ne vor osândi cândva pietrele care s-au despicat la 
moartea lui Hristos. Dacă nu ne vom pocăi şi nu ne vom întoarce la Dumnezeu din 
toată inima, vom cădea în iad, de care Fiul lui Dumnezeu a venit să ne izbăvească. 
Să ştiţi, fraţilor, că acestea nu sunt minciuni! Dacă nu vă veţi pocăi, toţi veţi pieri 
(Ie 1333) 


Gândiţi-vă cu cât mai aspră fi-va pedeapsa cuvenită celui ce a călcat în picioare pe 
Fiul lui Dumnezeu, şi a nesocotit sângele testamentului cu care s-a sfinţit, şi a 
batjocorit duhul harului - căci cunoaştem pe Cel ce a zis: „A Mea este răzbunarea; 
Eu voi răsplăti”, precum şi: „Domnul va judeca pe poporul Său”. Înfricoşător 
lucru este a cădea în mâinile lui Dumnezeu Celui Viu (Evr. 10, 29-31). 


Amin. 


Sfântul Ioan din Kronstadt - Învăţătură în Sfânta şi marea Vineri, înaintea 
epitafului II 


Iată Mielul lui Dumnezeu, 
Cela ce ridică păcatele lumii (In 1, 29) 


lată, frații mei, Mielul lui Dumnezeu, Care a luat asupra Sa păcatele noastre, 
păcatele fiecăruia dintre voi! lată-L pe Fiul lui Dumnezeu Cel Unul-Născut, Care 
pentru a noastră mântuire S-a întrupat, sfâşiat de pizmă şi răutatea oamenilor! Să 
cădem, deci, înaintea Lui intru mărturisire şi să plângem înaintea Domnului, Celui 
ce ne-a făcut pe noi şi la sfârşitul veacurilor a pătimit şi a murit pentru noi. Cu 
frică şi cu dragoste să sărutăm cu inima şi cu gura aceste răni — cu frică 
deoarece până în ziua de astăzi păcatele noastre put înaintea Lui şi strigă cerând 
pedeapsa, iar cu dragoste fiindcă aceste răni şi moartea Lui au fost primite de 
către EI din iubire nepovestită faţă de noi, şi bineînţeles că ne cheamă la 
dragoste! 


Iată Mielul lui Dumnezeu, Cela ce ridică păcatele lumii! Cât de îmbucurătoare sunt 
aceste cuvinte pentru sufletul credincios! În ele se cuprinde pentru noi nădejde tare 
în nemărginita milostivire a Tatălui Ceresc, Care S-a împăcat cu noi, cei nelegiuiţi, 
prin jertfa dreptăţii adusă pe Cruce pentru păcatele noastre, adică prin nesfârşita 
jertfă a Fiului Său. 


Cât de multe păcate facem într-o singură zi şi într-un singur ceas — ca să nu mai 
vorbim de păcatele întregii noastre vieţi ticăloase! Cât de rău ne-au chinuit păcatele 
noastre! Însă ne-am pocăit cu credinţă şi cu nădejde din inimă, am strigat către 
Mântuitorul, am suspinat, am lăcrimat pentru păcatele noastre, şi iată, ele au 


fost curăţite, spălate, iertate; am dobândit linişte, libertate şi bucurie. Ce 
înseamnă asta? Înseamnă că Mielul lui Dumnezeu, în toată ziua, în tot ceasul, 
în toate zilele vieţii noastre ridică păcatele noastre, le îndepărtează, le curăţeşte, 
le uită, izbăvindu-ne de veşnica osândă pentru ele. Cine nu ştie asta din proprie 
experienţă? 


lată de ce în faţa unei privelişti atât de sângeroase, care zguduie sufletul, noi stăm 
cu nădejde şi, deşi suntem trişti, tristeţea noastră este pătrunsă de umilinţă, de 
bucurie şi de un anumit triumf, fiindcă suntem încredinţaţi că în Acest Mort este 
cuprinsă viaţa tuturor celor vii, împăcarea cu Dumnezeu, iertarea păcatelor şi 
nădejdea vieţii veşnice. În toată lumea, creştinii se închină acum cu umilință 
evlavioasă rănilor Mântuitorului, şi le sărută cu umilinţă, şi toate inimile 
credincioase de peste tot simt puterea făcătoare de viaţă a mântuitoarelor 
pătimiri şi a morţii Domnului, fiindcă EI ridică pretutindeni şi mereu păcatele 
tuturor păcătoşilor care se pocăiesc, miruieşte, curăţeşte, înnoieşte, mântuieşte. 


Mântuitorul nostru! De câte morți duhovnicești nu ne-ai mântuit, pe mine şi 
fiecare dintre noi! 


Cuprinsu-m-au 
durerile morţii şi râurile fărădelegii m-au tulburat; durerile iadului m-au 
înconjurat; întâmpinatu-m-au laturile morţii, şi când mă necăjeau am chemat pe 
Domnul, şi către Dumnezeul meu am strigat (Ps. 17, 5-7), 


Iată Mielul lui Dumnezeu, Cela ce ridică păcatele mele! Iată Mielul lui Dumnezeu, 
Cela ce ridică şi păcatele voastre! Veniţi, deci, să sărutăm cu lacrimi de pocăință şi 
cu dragoste rănile Acestui Miel, Care a luat asupra Sa păcatele lumii. 


Iar Tu, Bunătate Nemărginită, Doamne al cerului şi pământului, trimite în 
continuare binecuvântarea Ta asupra noastră, stârneşte în noi pocăinţa 
adevărată şi dragoste nefăţarnică; mai rabdă lumea ce piere în păcate şi prin 
cutremurătoarele Tale semne deşteapt-o din somnul greu al păcatului. 


Amin. 


Sfântul Ioan din Kronstadt - Învăţătură în Sfânta şi marea Vineri, înaintea 
epitafului III 


Dacă Eu voi fi înălţat de pe pământ, 
îi voi trage pe toţi la Mine (In 12, 32), 


Adică „dacă Eu voi fi înălțat pe Cruce, prin pătimirile Mele de pe Cruce voi 
răscumpăra lumea întreagă, şi cu puterea Crucii Mele voi atrage la Mine mulţimea 
aleşilor“: iată ce spunea, printre altele, nu cu multă vreme înainte de pătimiri, 
Domnul nostru lisus Hristos. 0, Hristoase, dragostea noastră! Şi iarăşi zic: o, 
Hristoase, dragostea noastră! Unde Te-a dus dragostea Ta faţă de noi! Ai fost 
scuipat, pălmuit, rănit, ai murit în neînchipuitele pătimiri de pe Cruce. O, 
Hristoase, dragostea noastră! Cât de tare ne iubeşti Tu! 


Nemăsurat de mari sunt pătimirile Tale pentru lume, însă nemăsurat de mari sunt şi 
roadele pătimirilor Tale: prin rana Ta noi toţi ne-am vindecat (1 Ptr. 2, 24). Tu 
rabzi pătimiri ca să ne scapi pe noi de patimi; 


> ai primit cunună de spini ca inimile noastre să nu fie sfăşiate, ca de nişte 
ace arzătoare, de spinii păcatului; 

> ai primit răni ca păcătoşii ce se căiesc să se ascundă în rănile Tale de 
săgețile mâniei cereşti, 
qi răbdat Crucea ca să ne dăruieşti prin ea o armă tare împotriva 
vrăjmaşilor nevăzuţi, care se luptă cu încrâncenare împotriva noastră; 
în fine, rabzi cumplitele chinuri de pe Cruce ca să-i izbăveşti pe următorii 
Tăi credincioşi de preacumplitele şi neincetatele chinuri din iad — 


iar Sfârşitul tuturor acestora este unul singur: să ne atragi la Tine şi să ne uneşti 
cu Tine pe veci. 


Aşadar, iubiţilor, Capul nostru — Hristos — pătimeşte ca întregului Său trup, adică 
nouă, să îi fie uşor; Capul nostru arde în focul chinurilor de pe Cruce ca să 
izbăvească de păcate şi de focul veşnic al gheenei mădularele Sale. Cine va 
pricepe cu mintea Sa, cine va Simţi cu inima Sa întregul preț al acestei faceri de 
bine? Numai El ştie pe deplin cât de mare este jertfa Lui pentru noi, fiindcă 
numai El ştia, vedea chinurile veşnice şi toată grozăvia lor atunci când spunea 
despre păcătoşi: vor merge aceştia la osânda veşnică (Mt. 25, 46), care neapărat 
îi va ajunge pe păcătoşii nepocăiţi. lar noi, noi cu greu ne dăm seama despre cele 
ce sunt pe pământ şi cu osteneală găsim cele ce sunt chiar în mâna noastră, foarte 
adesea nu înţelegem toată nenorocirea stării noastre de acum, şi atunci cele ce sunt 
în ceruri, adică cele de după moarte, cine a putut să le pătrundă? (Int. Sol. 9,16). 


O, Preascumpul nostru Mântuitor! Ce vom aduce Ție în schimbul nemărginit de 
marii jertfe pentru noi? Credinţa şi dragostea. Aşadar, iubiţilor, să credeţi din toată 
inima, fără urmă de îndoială, că Fiul Unul-Născut al lui Dumnezeu S-a întrupat şi a 
pătimit şi pentru voi, ca să vă izbăvească de muncile cele veşnice, cărora potrivit 
dreptei judecăţi a Tatălui Ceresc ar fi trebuit să le fim supuşi, şi le vom fi supuşi 
dacă nu vom crede din toată inima în Fiul Lui, Care a luat asupra Sa păcatele lumii, 
şi nu vom păzi poruncile Lui; să apropiaţi chinurile Lui de inima voastră, să le 
preţuiţi pe cât sunt în stare slabele minţi omeneşti şi fiecare să îndure în propria sa 
viaţă cu mărime de suflet, fără cârtire, cu recunoştinţă faţă de Dumnezeu, propriile 
sale necazuri, boli şi pătimiri; în inimile voastre să ardă focul dragostei către Cel ce 
din dragoste pentru voi răbda focul chinuitor al suferințelor trupeşti şi sufleteşti. Să 
fugă fiecare dintre voi de neiubire, de ură şi de vrajbă, fiindcă neiubirea şi ura 
dintre voi străpung ca nişte săgeți inima Domnului, Care ne-a iubit atât de mult, 
încât a răbdat Cruce şi moarte pentru noi, şi ne scot din numărul următorilor 
Lui; să nu se lege nimeni cu inima sa de lume, de plăcerile ei: locul nostru nu e în 
această lume; nu, locul nostru este în Cer: unde sunt Eu, să fie împreună cu Mine 
şi aceia (În 17, 24), a zis Mântuitorul despre cei care Îi urmează! Petrecerea 
noastră este în ceruri (Filip. 3,20), spune Apostolul. Lumea cu bunătăţile ei nu 
este vrednică de noi: în gândurile şi în inima noastre să fie Cerul. Acolo să ne 
mutăm cât mai des cu gândurile şi cu dorinţele. 


Cela ce ai pătimit pentru noi de voie, Doamne lisuse Hristoase, Fiul lui 
Dumnezeu! Tu ai zis, mergând la pătimiri: dacă Eu voi fi înălțat de pe pământ, îi 
voi trage pe toți la Mine. Aşadar, trage-ne la Tine, în împărăţia Ta, cu harul 
Tău. 


Amin. 


Sfântul loan din Kronstadt - Învăţătură în Sfânta şi marea Vineri, înaintea 
epitafului IV 


Dreua loumna BepriBa 
MPONETANICEA BV 0iit 


Văd un om chinuit, ucis, înfăşurat în giulgiu şi pus în mormânt — dar cine este 
el? Cine este această jertfă a răutăţii şi răzbunării? Nu este doar un om, ci 
Dumnezeu-Omul, Fiul lui Dumnezeu Cel Viu, lisus Hristos. 


Dar pentru ce a fost omorât Dumnezeu- Omul, Cel Nevinovat, Fără de păcat, 
Drept şi Iubitor fără de măsură? De cine a fost omorât şi unde sunt ucigaşii? 


> A fost omorât fiindcă i-a iubit pe oameni cum nu i-a iubit nimeni vreodată, 
iar cei ce erau datori să înţeleagă această dragoste n-au vrut să o înțeleagă; 

> a fost omorât fiindcă le-a făcut binefaceri multe, nenumărate, cum nu le-a 
făcut nimeni vreodată, şi totuşi binefacerile acestea au fost răstălmăcite; 

> a fost omorât fiindcă a săvârşit multe minuni binefăcătoare dintre cele mai 
mari, dar la aceste minuni oamenii priveau cu viclenie; 

» a fost omorât fiindcă atunci când a fost nevoie a spus despre Sine că este — 
precum şi era cu adevărat - Fiul lui Dumnezeu venit să-i mântuiască pe cei 
pierduţi, 

> a fost omorât fiindcă înfiera nedreptăţile strisătoare la Cer, 

> a fost omorât fiindcă în urma Lui mergea toată lumea, tot poporul, care 
vedea minunile Lui şi se împărtășea de binefacerile Lui, dar care a uitat în 
scurtă vreme aceste binefaceri şi aceste minuni: 

iată de ce a fost omorât Dumnezeu-Omul! 


De cine a fost omorât? 


>» De iudei — de cei care i-au omorât şi pe prorocii care au dat în vileag 
nedreptatea şi fărădelegile lor înaintea venirii Mântuitorului, 

>» de iudei, poporul ales al lui Dumnezeu, căruia Dumnezeu îi arătase o 
mulțime nenumărată de binefaceri, de minuni uimitoare, cântate mereu, 
până în ziua de astăzi, de Biserica Ortodoxă. 


Aici este însă o cât se poate de mare taină, în care toţi trebuie să pătrundem acum 
cu deosebire: chinuitori şi ucigaşi ai Fiului lui Dumnezeu au fost nu doar iudeii 
şi romanii păgâni, ci pentru aceste chinuri şi acest omor Suntem foarte, foarte 
vinovaţi şi noi toţi. De ce? Deoarece Fiul lui Dumnezeu, lisus Hristos, ca 
Mântuitor al lumu, a fost jertfa păcatelor noastre; pătimind şi murind, EI a primit 
de la Atotdreptul Tată Ceresc, după omenitate, pedeapsa pentru păcatele noastre, 
ale tuturor. 

Iudeii au făcut cu Dumnezeu-Omul ceea ce poate că am fi făcut şi noi cu patimile 
noastre dacă am fi fost în locul lor şi, la drept vorbind, facem şi acum cu unii 
semeni ai noştri, numai că într-o măsură mai mică şi în alte chipuri. Aşadar, priviţi 
cu mai multă luare-aminte la Acest Dumnezeiesc Pătimitor şi Mort de trei zile. EI 
este jertfa păcatelor noastre. EI este jertfa nesfârşitei iubiri a lui Dumnezeu faţă de 
lumea ce piere în păcate şi, prin urmare, faţă de mine şi de tine, iubite frate. Fiul lui 
Dumnezeu a luat asupra Sa în locul meu şi al tău grozăviile dreptei judecăţi 


veşnice, pedepsei veşnice, care ne aştepta pe mine şi pe tine, a băut paharul dreptei 
mânii şi întărâtări a lui Dumnezeu Atotţiitorul, pe care ar fi trebuit să-l bem eu şi 
tu; a luat asupra Sa toate săgețile ascuţite şi aprinse din tolba dumnezeiască, ce 
erau pregătite pentru păcătoşi, care s-ar fi cuvenit să ne lovească şi să ne ardă pe 
mine şi pe tine, păcătoşii nerecunoscători şi cu nărav rău - iar veşnica dreptate şi 
înțelepciune dumnezeiască L-a pedepsit prin oameni, pentru oameni, pe 
Dumnezeu-Omul. 


Cu spaimă şi cu evlavie mă plec înaintea dreptei judecăţi a lui Dumnezeu, 
înaintea Sfinţeniei Dumnezeirii Celei în Trei Ipostasuri, care pentru a înlătura 
nedreptatea păcatului şi pentru a-l Sfinţi pe omul păcătos, zidit după chipul şi 
asemănarea lui Dumnezeu, 


» în persoana Tatălui a binevoit a-L pedepsi în locul oamenilor pe 


Preasfântul Dumnezeu-Om, 
» în persoana Fiului a binevoit a Se întrupa şi a lua asupra Sa pedeapsa 


entru toate nedreptăţile omeneşti, iar 
» a binevoit a-i sfinţi pe păcătoşii ce se căiesc, a-i 


înnoi, a Se revărsa în inimile lor cu cea mai gingaşă şi mai Sfântă 
dragoste. 


Fraților! Luaţi aminte la taină. Cugetaţi cât de respingător şi de urâcios e pentru 
Dumnezeu păcatul intrat în oameni, cât de cumplită este pedeapsa pentru păcat 
dacă Atotsfântul şi Dreptul Domn nu L-a cruțat pe Fiul Său Cel iubit, ci L-a dat 
pentru noi la asemenea pătimiri şi la moarte. Dacă dreptatea lui Dumnezeu a făcut 
aşa cu pomul verde, adică cu Dumnezeu-Omul, ce va fi cu cel uscat şi neroditor, 
cum suntem noi, păcătoşii? Aşadar, păcătoşilor, fraţii mei, să ne temem a adăuga 
păcate peste păcate, nelegiuiri peste nelegiuiri. Privind la Acest Pătimitor 
Dumnezeiesc, învăţaţi-vă să urâţi şi să vă scârbiţi de acum şi până în veac de 
orice păcat şi să iubiţi dreptatea şi virtutea. 


Dacă vom continua să adăugăm păcate peste păcate cu ştiinţa şi dinadins, 
răstignindu-L astfel în noi pe Fiul lui Dumnezeu adeseori şi de multe ori, dacă ne 
vom Căi cu fățărnicie şi ne vom împărtăşi cu nevrednicie de Dumnezeieştile Taine, 
dacă, după ce ne-am spovedit şi împărtăşit cu Sfintele Taine spre curăţire şi 
sfințire, vom trăi fără frică de Dumnezeu, după poftele inimii stricate, aceste răni 
din mâinile şi din picioarele şi din coasta Mântuitorului ne vor fi nu spre mântuire, 
ci spre osândă, şi atunci nimeni, în vecii vecilor, nu ne va mai scăpa de chinurile 
gheenei. 


Fraţii mei! Să aducem Domnului, Care pentru noi a murit şi a înviat, lacrimi de 
pocăință şi umilinţă neprefăcută şi Să trăim în pocăință şi facere de bine 


necontenită. 


Amin. 


Sfântul Ioan din Kronstadt - Învăţătură în Sfânta şi marea Vineri, înaintea 
epitafului V 


Cum mori, Viaţă? 
(stih în Marea Sâmbătă) 


Să vină făptura toată să aducem cântare de ieşire Ziditorului! Soboare nenumărate 
ale puterilor cereşti! Locuitori cuvântători ai pământului! Veniţi cu toţii să aducem 
cântare de ieşire Făcătorului nostru, Care după cumplite pătimiri odihneşte cu pace 
în mormânt! Să ne apropiem de EI şi să-L întrebăm: „De ce eşti socotit între cei 
morţi, Cela ce trăieşti intru cei de Sus, şi cum se face că eşti primit în chip străin 
înţelegerii de un mormânt mic, Cel pe Care cerurile nu pot să Îl încapă? Cum se 
face că Tu, începătorul Fără de moarte al vieţii, Însuţi ai gustat moarte şi ca un 
muritor eşti pus în mormânt? Cum se face că oamenii, făpturile Tale 
neputincioase, însă pline de răutate, Te-au băgat în mormânt? Se vede că de 
bună vrerea Ta Te-ai Suit cu trupul pe Cruce: altminteri cine ar fi cutezat să se 
atingă de Tine, Atotputernice?” 


Se vede că aici e o mare taină, pe care n-o ştiau cei ce Te-au chinuit şi Te-au 
omorât în chip nelegiuit şi nici măcar stăpânitorul întunericului — şi, într-adevăr, 
oamenii nu ştiau ce făceau cu lisus. Se vede că din acest pogorământ al Tău 
neasemuit față de oameni le vine acestora mult bine, fiindcă Tu faci toate doar 
pentru înmulţirea binelui şi fericirii făpturilor. Fără îndoială, Tu ai pătimit dintr-o 
mare nevoie, cu un scop preabun şi preaînţelept: Tu toate cu înţelepciune le-ai 
făcut (Ps. 103,25), şi eşti bun cu toţi (Ps. 144, 9): e cu putinţă, oare, ca pătimirile 
şi moartea Ta să nu fie lucrare a nesfârşitei Tale bunătăţi şi înţelepciuni? 


Auziţi, fraţilor, ce răspunde la asta Însuşi Domnul, Cela ce a pătimit pentru noi: 
dacă grăuntele de grâu, când cade în pământ, nu va muri, rămâne Singur, iar 
dacă va muri, aduce multă roadă (În 12, 24). Aşadar, iată care este, fraţilor, taina 
morţii lui lisus Hristos, Dumnezeu-Omului: grăuntele de grâu, dacă nu moare, 
căzând în pământ, rămâne singur, dar dacă moare aduce roadă multă; şi 
Mântuitorul a murit ca să aducă cel mai mare folos cu putință oamenilor prin 
moartea Sa, ceea ce a şi reuşit să facă. 


Hristos Mântuitorul, Fiul lui Dumnezeu, a luat asupra Sa marea lucrare de a ne 
răscumpăra, de a ne îndreptăţi pe noi, păcătoşii, prin pătimirile şi moartea Sa, în 
faţa Tatălui Ceresc: aceasta este îndreptăţirea noastră (Rom. 4, 25), spune 
Apostolul, şi de aceea moartea Lui pentru noi, împreună cu pătimirile care i-au 
premers, este lucrare a celei mai înalte iubiri faţă de noi şi înţelepciuni a lui 
Dumnezeu, lucrare pe care n-o va putea preţui după vrednicie nici o minte zidită 
— iar întrucât această moarte este lucrare a înţelepciunii dumnezeieşti, ea este şi 
o preamare taină. 


Ce adevăr mângâietor! Moartea Mântuitorului este jertfă de curăţire pentru 
păcatele întregii lumi. El este, zice Sfântul Apostol loan Teologul, jerffă de 
ispăşire pentru păcatele noastre — dar nu numai pentru păcatele noastre, ci şi 
pentru ale lumii întregi (I În 2, 2). El a murit, şi moartea Lui pe Cruce a nimicit 
blestemul nostru, pe care l-am meritat de la Tatăl Ceresc prin păcatele noastre. El a 
murit, şi moartea veşnică, ce fără Răscumpărător ar fi trebuit să ne ajungă neapărat, 
acum nu ne mai stăpâneşte. 


>» Ele dreptatea noastră în mijlocul jărădelegilor noastre; 
>» Ele izbăvirea noastră în vremea deznădejdii noastre, 

>» Ele sfinţirea noastră în mijlocul necurăţiilor noastre; 

> Ele lumină în întunericul nostru; 

> Ele viaţă în moartea noastră. 


Te înspăimântă dreapta judecată dumnezeiască atunci când te gândeşti la 
nedreptăţile tale, şi nu este pace în oasele tale de la faţa păcatelor tale (Ps. 37, 3)? 
Pătimirile şi moartea lui lisus Hristos te îndreptăţesc în faţa Tatălui Ceresc. 
Dumnezeu este Cel ce îndreptăţeşte: cine este cel care osândeşte? Hristos este Cel 
care a murit, şi mai ales Cel ce a înviat, Care şi este de-a dreapta lui Dumnezeu, 
Care mijloceşte pentru noi! (Rom. 8, 33-34). 


Nu ai nădejde că vei primi Impărăţia Cerurilor, fiindcă te simţi nevrednic de ea? 
Cu adevărat, nimeni dintre oameni nu este vrednic, însă Hristos, Domnul nostru, 


este vrednic: El a meritat-o pentru noi prin sângele Său cel fără de preţ. De 
vrednicia Lui depinde şi vrednicia noastră. Prin vrednicia Sa ne-a făcut vrednici 
şi pe noi, nevrednicii, şi tocmai cu harul Lui Bunul şi lubitorul de oameni Tată 
Ceresc, după mila Sa cea neurmată, îi învredniceşte pe oameni de Împărăţia 
Cerurilor. 


Zici: „Sunt un mare păcătos“? Dar Hristos Mântuitorul a venit în lume ca să-i 
mântuiască pe cei păcătoşi (| Tim. 1, 15) - tu doar, pe viitor, să nu păcătuieşti 
dinadins şi cu răutate. 


Zici: „Cum Să fiu eu împreună cu Sfinţii, care au strălucit pe pământ cu atâtea 
virtuți?” Dar şi sfinţii tot cu harul lui Hristos s-au mântuit. Dacă ţi se pare că e 
prea mult să fii împreună cu sfinţii, roagă-te cel puţin să fii împreună cu tâlharul, 
strigând: Pomeneşte-mă, Doamne, când vei veni întru Împărăţia Ta (Le. 23,42), 
şi străduieşte-te să trăieşti aşa cum se cuvine unui creştin. 


Cu toţii Suntem păcătoşi, fraţilor, dar dacă avem credinţă în Hristos, Domnul 
nostru, Cela ce S-a răstignit pentru noi, şi ne străduim să trăim după învăţătura 
Lui sau dacă ne ridicăm chiar şi când cădem, atunci moartea Mântuitorului şi 
rănile Lui Sunt pavăza noastră: vom scăpa de muncile iadului şi ne vom 


învrednici de Împărăţia Cerurilor. 


Dacă răbdăm cu mărime de suflet necazurile, bolile, lipsurile şi feluritele 
nenorociri ale vieţii, socotindu-le cuvenită răsplată pentru păcatele noastre şi 
pomenind cu credință şi cu dragoste cumplitele pătimiri îndurate pentru noi de 
Mântuitorul, ferice va fi de noi: Domnul Cel răstignit ne va mântui. 


Vai însă de aceia care sunt creştini doar cu numele, care calcă în picioare 
mântuitoarea Lui învăţătură nesocotindu-L sau cugetând despre El cu obrăznicie, 
care trăiesc după voia inimii lor în nedreptate, în necurăţie, în uitare de Dumnezeu; 
aceştia trebuie să se îngrozească de înfricoşătoarea stare în care se află: 
înfricoşător lucru este a cădea în mâinile lui Dumnezeu Celui viu (Evr. 10, 31). 
Pe cei răi rău îi va pierde Dumnezeu (Mt. 21, 41). Pe păcătoşii nepocăiți moartea 
Dătătorului de viaţă nu îi va mântui, ci-i va osândi, însă păcătoşii care se 
pocăiesc cu adevărat de păcatele lor, care au credinţă din inimă în Domnul şi 
nădejde în EI şi se curăţesc de păcate, sunt mântuiţi de EI: cu pătimirile Sale de 
pe Cruce Mântuitorul va acoperi păcatele pe care aceştia le-au făcut din 
omenească neputinţă. 


Sfântul loan din Kronstadt - Învăţătură în Sfânta şi marea Vineri, înaintea 
epitafului VI 


Dumnezeul Meu, Dumnezeul Meu, 
pentru ce M-ai părăsit? (Mt, 27, 46) 


Aşa a strigat Cel pironit pe Cruce pentru păcatele lumii — prin urmare şi pentru 


păcatele noastre, fraţilor şi surorilor - aşa a strigat Mielul lui Dumnezeu, Domnul 
lisus. Dumnezeul Meu, Dumnezeul Meu, pentru ce M-ai părăsit? - a strigat cu 
firea Sa omenească, ce avea neputinţe, iar nu păcate. 


Dar cum ar fi putut să-L părăsească pe Fiul Său Cel Unul-Născut, pe Fiul Său 
Cel Iubit, Tatăl, Care L-a trimis în lume spre mântuirea lumii? Dumnezeirea era, 
şi va rămâne în veci, nedespărţită de firea omenească a lui lisus Hristos. Această 
părăsire înseamnă, iubiţi fraţi, ca această fire omenească a fost lăsată întregii 
grozăvii a pătimirilor de pe Cruce, întregii dureri cumplite, ucigătoare, pe care El a 
trăit-o încă din Grădina Ghetsimani înainte de a fi prins de şleahta de răufăcători în 
frunte cu luda Iscarioteanul. EI a început încă de atunci să Se îngrozească şi să Se 
îndurereze, şi le spunea ucenicilor: întristat este sufletul Meu până la moarte; 
rămâneţi aici, şi privegheaţi împreună cu Mine (Mt. 26, 38). Închipuiţi-vă atunci 
cât de mari au fost chinurile trupeşti, cât de mare a fost durerea atotdreptului şi 
atotiubitorului, atotsimţitorului suflet al Dumnezeu-Omului, Care a răbdat 
pedeapsa pentru toate păcatele omeneşti, pentru păcatele lui Adam şi ale Evei şi 
ale tuturor urmaşilor acestora, până la unul — aşadar, şi pentru păcatele 
noastre! 


Și noi, fraţilor, suntem păcătoşi mari şi merităm nenumărate pedepse pentru 
nenumăratele noastre fărădelegi. Judecaţi singuri, zic, judecaţi singuri cât de 
străpungătoare, de amare şi arzătoare au fost chinurile Crucii, cât de mare a fost 
durerea sufletească a Mielului lui Dumnezeu, Care a luat asupra Sa păcatele lumii, 
cât de apăsătoare a fost părăsirea Lui de către Dumnezeu, adică lăsarea omenităţii 
Sale în toată arderea pătiminilor, sufletului Său în tot necazul strivitor, nemărginit, 
groaznic. După aceea veţi înţelege în ce stare se afla sufletul Dumnezeu-Omului 
atârnat pe cruce atunci când a strigat: Dumnezeul Meu, Dumnezeul Meu, pentru ce 
M-ai părăsit? Da, sufletul Lui era, împreună cu trupul Lui, într-o stare de suferință 
îngrozitoare, cu neputinţă de închipuit şi de zugrăvit. 


Dă-ţi seama de aici, omule, oricine ai fi tu, cât este de amar, de lipsit de noimă, 
de slut, de urât, de nebunesc, de scârbos, de chinuitor, de ucigător păcatul; dă-ţi 
seama cât de nefiresc este pentru noi, cât este de nepotrivit cu firea noastră zidită 
după chipul lui Dumnezeu şi cât de mult se îngreţoşează de el atotsfântă, 
atotdesăvârşită, atotbuna Dumnezeire - şi după aceea judecaţi toţi ce trebuie să 
facem cu păcatul, care ne înşală şi ne spurcă şi strâmbă firea noastră, o strică şi 
0 va arunca în veşnica necinstire, în veşnic necaz, în veşnic chin dacă nu îl vom 
uri din tot sufletul, dacă nu ne vom pocăi de fărădelegile noastre, dacă nu îi vom 
întoarce desăvârşit spatele. 


Închipuiţi-vă ce ar fi fost cu noi dacă pentru păcatele noastre nu ar fi pătimit, 
îndestulând dreptatea dumnezeiască, Fiul Unul-Născut al lui Dumnezeu, dacă 
harul Lui ne-ar fi părăsit pe veci? Ajunge să ne gândim doar puţin la asta ca 
sângele să ne îngheţe şi sufletul să se înfioreze. Ce bine ar fi dacă eu şi toți ceilalți 
păcătoşi ne-am aduce aminte de această părăsire a păcătoşilor nepocăiți de către 
Dumnezeu întotdeauna şi mai ales când ne ispiteşte păcatul! Atunci am fugi de el 
mai tare decât de o fiară sângeroasă, decât de un duşman crud. Atunci ar fi mult 
mai mulți cei ce se mântuiesc; atunci pământul nu ar mai fi lovit de nenorociri 
groaznice pentru păcatele omeneşti: de recolte proaste, de inundaţii, de cutremure 
pustiitoare, care seceră mii de vieţi omeneşti, de molime, de vătămarea roadelor, de 
incendii nimicitoare. El s-ar preface atunci într-un Rai al lui Dumnezeu, ar fi 
îmbelşugat în dreptate şi în toate darurile fireşti ale lui Dumnezeu. Atunci ar fi 
pace pe pământ şi n-ar mai fi pe el nici o primejdie; nu ar mai fi aceste cumplite 
fărădelegi pe care le vedem în mijlocul nostru. Cât s-a umplut acum lumea de 
nelegiuiți şi nelegiuiri! Dar cât va mai dăinui această lume păcătoasă, cât va mai 
dăinui acest pământ — sălaş al păcatului, roşu de sânge nevinovat, această strânsură 
a tuturor urâciunilor? Nu va veni, oare, vremea curăţirii a toată lumea prin foc? Ba 
da: bineînţeles, ea este aproape. Dacă Apostolii, în vremea lor, spuneau deja că ea 


se apropie, cu atât mai mult noi putem spune cu îndrăzneală că se apropie sfârşitul 
veacului. 


Fraţilor şi surorilor! Cât mai avem timp, să venim cu pocăință fierbinte la 
Mântuitorul lumii şi să Ssărutăm cu dragoste şi cu lacrimi rănile pe care le-a 
suferit pentru noi. Să îndrăgim dreptatea, să îndrăgim mila, ca Să fim miluiţi. 


Amin. 


(în: Sfântul loan De Kronstadt, Cuvinte la Postul mare, Editura Sophia, 
Bucureşti, 2013) 


Părintele Moise Aghioritul: Întâmpinarea Patimilor Domnului 


Mu de rani - Rugul Aprins: 
https://www.youtube.com/watch?v=f0oa2H0plq0 


Iisuse, Fiu veşnic Sfânt — Sf. Mănăstire Brâncoveni: 
https://www.youtube.com/watch?v=T7922njJoi8 


Cu răni şi spini pe frunte - Anuţa Motofelea: 


https://www.youtube.com/watch ?v=-srkkrgiQ9g 


Dintre câte mâini loviră - Rafila Barbos: 
https://www.youtube.com/watch?v=W wzaCwsudxM 


Parcă te văd, Doamne lisus - Mariana Anghel: 
https://www.youtube.com/watch?v=g8ENSp_uBLk 


Spune mamă, de ce plânge luna-n astă seară — Katharsis: 
https://www.youtube.com/watch?v=9ViTyFUmeVk 


Uite, mamă, crucea cum Îl frânge — Katharsis: 
https://www.youtube.com/watch?v=VTLXwrTWPTs 


Mamă pe Golgota iată - Corul de la Salcea: 
https://www.youtube.com/watch?v=CgmbKdDziVo 


Trandafir de pe Golgota: https://Awww.youtube.com/watch?v=iGshwSsRods 


Sutaşul - Cătălin Ciuculescu: https://www.youtube.com/watch?v=9fEfOzV YEbs 


(ultimul fragment) 


După cum se spune în Sinaxar, în Sfânta şi marea zi de Vineri se prăznuiesc 
sfintele, mântuitoarele şi înfricoşătoarele Patimi ale Domnului şi Dumnezeului 
nostru lisus Hristos: „scuipările, lovirile peste faţă, palmele, insultele, batjocurile, 
haina de porfiră, trestia, buretele, oţetul, piroanele, sulița, şi înainte de toate, 
Crucea şi moartea”. 


După trădarea lui luda, este prins şi dus la arhiereul Ana, iar de acolo este dus cu 
batjocuri la Caiafa şi la urmă la Pilat din Pont. Pilat, neaflând o învinuire 
temeinică, L-a trimis înapoi la Caiafa. Caiafa l-a retrimis la Pilat. 


Pilat este o altă persoană jalnică. Deşi cunoaşte bine adevărul şi dreptatea şi poate 
hotărî nevinovăția, îi e frică de gura lumii, se teme pentru poziţia sa, se înspăi- 
mântă, se îndoaie în faţa mulțimii sălbatice şi fanatice şi osândeşte un nevinovat, 
semnând condamnarea Dumnezeului-om la moartea înjositoare pe Cruce şi 
eliberându-l pe tâlharul Baraba. Pilat este din păcate un chip care se repetă în 
decursul istoriei, nu doar în domeniul juridic, ci şi în alte domenii, unde stăpânesc 
interese, intrigi ŞI viclenii. 

Hristos este dus pe Golgota şi țintuit pe Cruce. De pe Cruce Hristos a rostit şapte 
cuvinte de mare însemnătate şi valoare: 


a) Părinte, iartă-le lor, că nu ştiu ce fac (Luca 23, 34). Cel răstignit îi îndre- 
ptăţeşte pe cei care L-au răstignit. Nu le poartă pică nici în ceasul acesta al 
înfricoşătoarei Lui mucenicii. Durerea cra mare şi adâncă. Este un cuvânt de 
nespusă măreție. Doar Dumnezeu îl putea rosti. Neţinerea de minte a răului în faţa 
cruzimii şi răutăţii omeneşti nejustificate. Nesecata iubire a iertării în faţa barbariei 
şi nesimţirii. lubirea răstignită faţă în faţă cu invidia arzătoare. Cuvinte pline de 
iubire pe care le spusese şi înainte, dar le spune şi acum, de la înălțimea Crucii. 
Iubire pentru toţi, chiar şi pentru vrăjmaşi, chiar şi pentru cei ce-L răstigneau, 
dintre care unii mai târziu se vor pocăi. 


b) Adevărat grăiesc ţie, astăzi vei fi cu Mine în Rai! (Luca 23, 43). Hristos cel 


lipsit de păcat este răstignit între doi păcătoşi, între doi tâlhari. Ceea ce vedea şi 
auzea un tâlhar, vedea şi auzea şi celălalt. Frau amândoi nelegiuiţi, amândoi 
răstigniți. Unul instigă, huleşte, zeflemiseşte, batjocoreşte. Celălalt se îmbunează, 
se îndreptează, roagă, se pocăieşte. Ca şi când cei doi tâlhari ar reprezenta întreaga 
omenire, pe cei nepocăiți şi pe cei pocăiți. Cuvântul lui Hristos către tâlharul ce 
şedea în dreapta Sa este foarte mângâietor pentru toți păcătoşii. Să nu mai 
deznădăjduiască nici unul de acum. Cuvintele acestea dăruiesc aripi, curaj, nă- 
dejde, tuturor păcătoşilor. Prin câteva cuvinte acest tâlhar a arătat pocăinţa lui 
sinceră, şi-a recunoscut păcătoşenia, a vrut să-l îndrepteze cu smerenie şi pe 
tovarăşul lui, fie şi în acest ultim ceas, L-a mărturisit pe Hristos ca fără de păcat şi 
L-a rugat să-l primească în împărăția Lui cerească. Prin gustarea din pomul 
cunoştinței binelui şi răului, Raiul s-a închis pentru primul Adam. Prin lemnul 
Crucii, Raiul s-a redeschis şi primul lui locuitor a devenit tâlharul pocăit. Câtă 
putere primesc acum toţi păcătoşii care se pocăiesc! 


C) 


Minunată, cucernică şi emoţionantă clipă. In 
ceasul durerii cumplite, lisus rămâne netulburat, n-o uită pe mama Lui, Maica 
Domnului, cea mai presus de toţi sfinţii, cea mai cuvioasă, curată şi smerită femeie 


din întreaga lume, din toate timpurile. Cea care I-a împrumutat trupul şi sângele ei, 
L-a crescut şi I-a purtat de grijă. N-o lasă singură, neocrotită, pustie. Îi dă un nou 
fiu. Pe ucenicul lui blând şi prea iubit, căruia îi spune şi lui că de acum are o nouă 
mamă, pe care s-o însoţească şi s-o îngrijească până la fericita ei adormire şi 
strămutare la ceruri. Acela devine frate al lui Dumnezeu. Fraţi ai lui Dumnezeu 
devenim şi noi, rămânând în umbra Celui răstignit. 


d) Dumnezeul Meu, Dumnezeul Meu, pentru ce M-ai părăsit? (Matei 27, 46). 
Unii au considerat acest cuvânt ieşit din adâncul inimii ca pe o cârtire amară şi o 
implorare deznădăjduitoare. E vorba de un cuvânt care conţine o profunzime 
teologică nemăsurată. Hristos cel răstignit devine în ceasul acela după cuvântul 
Sfintei Scripturi: Blestemat este tot cel spânzurat pe lemn (Deuteronomul 21, 23), 
căci crucea era considerată pe vremea aceea „blestem”, după cum spune Sfântul 
Pavel. Cel răstignit ridică păcatele întregii lumi de atunci, de dinainte şi de după, 
din toate veacurile, ale tuturor oamenilor. După Sfântul Grigorie Teologul, aceste 
cuvinte se referă la noi, cei părăsiți şi nesocotiţi, pe care Dumnezeu ne-a aflat. 
Sfântul Siluan Atonitul, după cum spune înțeleptul lui biograf, părintele Sofronie, 
atunci când a pierdut harul, a simţit că este părăsit de Dumnezeu, a simţit durerea 
lui Adam când a fost alungat din Rai, durerea Crucii, absenţa comuniunii cu 
Dumnezeu. 


e) Mi-e sete! (Ioan 19, 28). Chinurile îndurate, purtarea Crucii, urcarea obositoare 
pe Golgota, agonia morţii, suferinţele răstignirii I-au provocat sete. Călăii Lui i-au 
dat să bea oţet şi fiere, amestec amar şi dezgustător. E vorba de treapta cea mai de 
jos a lipsei de demnitate a omenirii, a nerecunoştinţei, neruşinării şi necuviinţei. 
Cere apă şi îi dau oţet. Unii au vrut să tâlcuiască metaforic acest verb, spunând că-l 
era sete de mântuirea celor ce L-au răstignit, pe care am văzut în primul cuvânt al 
Său cum îi îndreptăţeşte şi cum cere de la Tatăl Lui ceresc să-i ierte. Fi spun că îi 
era sete de răspândirea Evangheliei în întreaga lume, de stăpânirea păcii, iubirii, 
adevărului şi libertăţii. 


P Săvârşitu-s-a (loan 19,30). O tâlcuire uşoară a acestui cuvânt înseamnă că toate 


s-au sfârşit de-acum. Suferințele Lui s-au terminat în sfârşit. Ce alte chinuri ar fi 
mai putut născoci călăii Săi? Spunând aceasta, n-a simţit o uşurare omenească. 
„Săvârşitu-s-a” înseamnă terminarea lucrării Lui mântuitoare. Diavolul fusese 
biruit. Sângele Său nevinovat ne răscumpărase de sub blestemul legii. Predicile 
prorocilor se împliniseră pe deplin. Porţile Raiului se deschiseseră pentru toţi cei ce 
se pocăiesc şi primul intrase acolo tâlharul pocăit. 


8) Părinte, în mâinile Tale încredinţez duhul Meu! (Luca 23, 46). Se încre- 


dințează pe Sine Tatălui ceresc. Moare trupeşte ca om, nu doar pentru că aşa au 
vrut vrăjmaşii Săi, dar şi fundcă EI însuşi a vrut-o. 


Negreşit cea mai mare crimă a omenirii din toate veacurile este răstignirea lui 
Hristos, care a devenit însă izvor de sfinţenie, mântuire şi izbăvire. Nu putem să ne 
împărtăşim cu lumina, bucuria şi slava din Duminica Paştilor dacă nu vom trece pe 
la Dealul Golgotei din Vinerea mare, dacă nu vom respira atmosfera care stă- 
pâneşte acolo, dacă nu vom sta la umbra Crucii şi nu ne vom închina cu smerenie, 
dacă nu vom dobândi cuget ascetic şi mucenicesc, dacă nu vom răstigni patimile şi 
poftele trupeşti. Nebunia, ruşinea, necinstea şi înjosirea provenite pe vremea aceea 
din Cruce, s-au făcut pentru credincioşi laudă, cinste, slavă şi biruinţă. Lemnul 
mort al Crucii devine dătător de viaţă. Simbolul creştinilor este Crucea cea simplă, 
neîmpodobită şi mucenicească. Ortodoxia este răstignită, smerită, curată, simplă. 
Podoaba, cununa şi trofeul Bisericii este Crucea. Aceasta este bogăția ei, frumu- 
seţea ei, puterea ei, înrâurirea şi inspiraţia ei. Biserica este răstignitoare, creştinii 
sunt purtători de Cruce. Pe Cruce suntem măsuraţi, cântăriţi, în ea ne oglindim, cu 
ea ne lăudăm împreună cu dumnezeiescul Pavel. Crucea binecuvântată a lui 
Hristos învaţă, înţelepţeşte, dăruieşte har, întăreşte, păzeşte, mângâie. 


Unii vor să se abată de la Crucea Domnului în drumul lor. Vor să vorbească despre 
teologia bucuriei, a iubirii, a eliberării. Se predică un Hristos nerăstignit, un 


creştinism fără Cruce, creştini fără suferinţe, necazuri şi nevoinţe. Ortodoxia fără 
Cruce nu există. Cei ce vorbesc despre înviere fără Cruce sunt rătăciţi, se înşală pe 
e1, ne amăgesc fără milă. Hristos ne-a îndemnat să ne ridicăm Crucea, să răbdăm în 
lumea aceasta necazurile cu nădejde. 


Să nu ne temem de dureri, de suferinţe, de lacrimi. Ne place să vorbim despre 
lucruri plăcute, uşoare, nedureroase. Facem apel la instituţii, la tradiție, la neam. 
Nu vorbim deloc despre răstignire, despre nevoinţe, despre pocăință. Dăm uşor 
speranţe deşarte şi evităm să vorbim realist despre răbdarea în necazuri. Ne ridicăm 
noi în fața Crucii şi dăm soluţiile noastre mai inteligente, mai rapide, mai 
netruditoare şi neostenitoare, pentru a câştiga, zice-se, mai multă lume. Să plângem 
în faţa Crucii pentru marea noastră inconsecvenţă, pentru multele abateri şi 
răstălmăciri ale noastre şi să cerem iertare şi semenilor noştri pentru nenumăratele 
noastre omiteri. 


Suferinţa Crucii este folositoare. Scrierile neptice inspirate de Dumnezeu vorbesc 
foarte des despre plângerea după Dumnezeu. Asta nu înseamnă negare, cârteală, 
lipsa dorinţei de viaţă, mâhnire şi depresie melancolică. Înseamnă seriozitate, 
înţelepciune, luare-aminte, tristețe îmbucurătoare, sărutarea sinceră a Sfintei Cruci, 
înţelegerea sensului, însemnătăţii şi valorii sale. Crucea conduce la Înviere, 


moartea conduce la viaţă. Suferinţa biruieşte răutatea lumii. 


Am zăbovit la umbra Crucii fiindcă acolo este sfârşitul Patimilor Domnului. În 
drumul nostru am întâlnit chipurile frumoase ale lui Simon, tată a trei copii, Lazăr, 
prietenul pe care l-a înviat lisus, ale ascultătoarei Maria şi harnicei Marta, al prea 
bunului Iosif, ale celor cinci fecioare înțelepte şi virtuoase, al desfrânatei care s-a 
pocăit, al lui Simon leprosul, al apostolului Petru care a plâns pentru păcatul 
lepădării de Hristos. Dar şi chipurile tragice ale pruncilor ucişi, ale celor cinci 
fecioare leneşe şi nemilostive, al iubitorului de arginţi, vicleanului şi nepocăitului 
Iuda, al şovăitorului şi temătorului Pilat şi ale fariseilor şi cărturarilor celor 
nemulțumitori, necuvioşi şi nerecunoscători. 


Să luăm elemente din viețile celor dintâi şi să respingem cu hotărâre patimile 
mizerabile ale celor din urmă, încât şi în aceste ultime zile din Postul mare să fim 
ajutaţi cum se cuvine pentru a întâmpina Preacuratele Patimi ale Domnului, spre 
alungarea patimilor noastre, încât să trăim un Paşti adevărat, învierea noastră 
personală, în lumina, bucuria şi harul Celui răstignit şi înviat, lisus Hristos, 
Izbăvitorul şi Mântuitorul nostru. Amin. 


Arhimandritul Simeon Kraiopoulos - Predică la scoaterea Sfântului Epitaf: 
Ca şi Domnul, să bem paharul până la fund, trebuie să mergem până la capăt, 
să ne îngropăm împreună cu Hristos, să nu mai fim cei de dinainte! 


(Fragmente din predica ţinută în biserica Sfânta Treime din Panorama, la sfârşitul 
slujbei scoaterii Sfântului Epitaf) 


A murit pentru noi 


Hristos n-a murit pentru că Pilat n-a judecat cu dreptate sau pentru că luda L-a 
trădat sau pentru că a căzut în mâinile oamenilor răi. Nu a murit din aceste pricini. 
Hristos putea să nu vină din cer, şi nu I s-ar fi întâmplat acestea, sau, dacă a venit, 
ar fi putut cu o privire să-i piardă pe toţi. lisus a murit pentru că trebuia să moară şi 
greşim când ne ocupăm de celelalte cauze şi nu luăm seama la aceasta. Cu 
siguranță, Pilat are o răspundere pentru ceea ce a făcut, dar Hristos nu a murit 
pentru că acela sau alții au fost răi, ci pentru că trebuia să moară. 


Noi, oamenii, fără excepţie trebuie să murim. Deci, să nu avem păreri deşarte 
despre noi, să socotim că suntem ceva şi să ne străduim prin meşteşugiri şi 
înşelăciuni, să ţinem drept acest „cadavru”. Da, omul este un „cadavru”, un nimic 
în urma păcatului şi trebuia să moară cineva. Hristos nu avea nevoie să moară 
pentru El însuşi, ci a murit pentru noi. 


Dacă presupunem — să nu fie — că Domnul în ultimul moment S-ar fi pogorât de pe 
cruce, aşa cum L-a provocat tâlharul care-L blestema: „Dacă eşti Tu Mesia, 
mântuieşte-Te pe Tine însuţi, şi pe noi” (vezi Luca 23,39), Şi-ar fi pierdut puterea 
să-l mântuiască pe oameni. 


Cine dintre noi oamenii, care gândim corect, dacă ne-ar provoca cineva într-un 
asemenea mod şi ne-ar umili într-un asemenea hal, care dintre noi, în ceasul în care 
ar fi avut puterea să le răstoarne pe toate, n-ar fi avut înlăuntrul său pornirea să 
arate că nu are nevoie de cruce şi n-ar fi coborât de pe cruce şi nu s-ar fi eliberat de 
toți? lată, însă, că Domnul rămâne acolo şi le rabdă pe toate fără să fie mişcat de 
această provocare. 


Îmi vine să spun în acest moment următoarele: dacă presupunem că nu s-ar fi 
întâmplat cu Adam răul de la început şi că Adam ar fi fost un om integru [1], adică 
unul fără de păcat pentru că nu căzuse, dar fără sentimentul prezenţei harului 
Sfântului Duh înlăuntrul lui — adică aşa cum mai mult sau mai puţin suntem toți [2] 
— şi s-ar fi aflat într-o asemenea ispită, socotesc că n-ar fi biruit-o. Şi-ar fi arătat 
vitejia, puterea, n-ar fi ţinut cont de nimic, ar fi smuls cuiele, S-ar fi coborât de pe 
cruce, şi ar fi scăpat. Hristos, însă, nu cade în această cursă, nu Se lasă ademenit şi 
nu este mişcat de asemenea provocări, ci face aşa cum 1-a zis lui Petru în grădina 
Ghetsimani, după ce L-au prins: „Nu voi bea paharul pe care Mi L-a trimis 
Tatăl?“ (loan, 18,11) 


Domnul a venit să străbată toată calea, de la început până la sfârşit şi să ajungă 
pe cruce, la moarte, să vină la mormântul pe care acum l-am pregătit. Şi aşa 


cum am Spus şi în alte rânduri, la Slujbă nu Săvârşim reconstituirea 
evenimentului pe care-l prăznuim, ci-l retrăim pe acesta, anume că Domnul a 
murit pe cruce, că a fost țintuit pe ea, apoi înmormântat — până aici au văzut 
oamenii, dar după aceea n-au ştiut ce se va întâmpla — dar şi că a înviat. 


Deci, a băut paharul amar până la ultima picătură şi aceasta trebuie s-o împlinească 
fiecare dintre cei care spun că au credinţă în Hristos, că sunt creştini, cei care 
doresc să devină creştini, care cunosc de ce s-au întâmplat toatea acestea şi cred că 
s-au petrecut ca să se mântuiască lumea şi tot omul. Pământul este trecător, într-o 
zi toate acestea vor arde şi nu va mai fi nici cer (vezi II Petru 3,10-13), nici 
pământ, nici nimic altceva. Altundeva este locuința noastră netrecătoare, casa, 
patria noastră, viaţa cea veşnică. Aşadar, cel care crede astfel şi voieşte să fie al lui 
Hristos, să ajungă acolo la viaţa cea fără sfârşit, trebuie să bea paharul amar până la 
fund, până la ultima picătură, trebuie să meargă până la capăt. 


Dacă-L aflăm pe Hristos, viaţa noastră devine o Evanghelie a fericirii 
Oamenii se necăjesc pentru că socotesc că viaţa este grea — şi sunt mulți cei care 


din această pricină se răzvrătesc împotriva lui Dumnezeu. Viaţa nu este grea. 
Precum Hristos a suferit toate câte a suferit — fără să fie scutiți de vină cei care le- 


au dus la împlinire, considerându-se că într-un fel sau altul tot s-ar fi întâmplat — 
pentru că trebuia să facă voia lui Dumnezeu, să săvârşească lucrurile pentru care 
venise în lume, tot astfel — orice-ar întâlni în lumea aceasta, orice 1 s-ar întâmpla, 
n-are importanţă, şi o spun cu toată puterea sufletului meu, nu sunt cuvinte goale 
sau poveşti — principalul scop este să se întâmple şi în sufletul nostru ceea ce 
voieşte Dumnezeu. 


Pilat a contribuit ca Hristos să-şi atingă scopul, la fel şi Iuda, la fel şi ceilalţi care 
L-au scuipat, L-au bătut, L-au batjocorit, I-au țintuit fără milă mâinile şi picioarele. 
Desigur, a existat durere, amărăciune, provocări, umilinţe, însă Domnul le-a lăsat 
în urmă pe toate acestea, pentru că trebuia să moară ca să piară păcatul. Să moară 
pentru întreaga lume, ca să moară păcatele tuturor oamenilor acolo pe cruce, acolo 
înlăuntrul mormântului. Ceva asemănător se va întâmpla şi cu noi. Dacă Îl găsim 
pe Hristos, dacă credem în EI, dacă puţin câte puţin începem să înţelegem cum stau 
lucrurile, atunci oricum ar fi viaţa noastră, ea devine o Evanghelie a fericirii, căci 
în Hristos viaţa noastră nu este decât bună, iar fără Hristos este tiranic, este iad. 


Fraţilor, vă rog, acum când prin slujba Sfântului Epitaf am făcut înmormântarea 
Domnului, să ne îngropăm şi noi împreună cu El. Ce frumos ar fi când am pleca 
acum la casele noastre, să nu mai fim cei de dinainte! De vreme ce ne-am 


înmormântat împreună cu Hristos, ar trebui ca toate acestea care înseamnă păcat 
înlăuntrul nostru, care nu sunt ale lui Dumnezeu, să le înmormântăm, să rămână în 
mormânt, şi, astfel, să ieşim împreună cu Hristos înviaţi, liberi şi izbăviţi”. 


Note: 

1.Vorbitorul ne-a explicat şi în alte predici ce înţelege prin omul searbăd. Este 
omul care nu are înlăuntrul lui într-un mod „palpabil” harul lui Dumnezeu. Vezi de 
exemplu Taina mântuirii, 2000, pag. 240. „Omul să înceapă să trăiască în 
Dumnezeu, să trăiască în harul lui Dumnezeu, încât să fie nu un om searbăd, chiar 
bun, ci să aibă înlăuntrul lui viaţa dumnezeiască. ” 


Şi în lucrarea „Am primit Duhul cel ceresc”, 1998, pag.122 avem: “Să începem 
prin a nu fi oameni serbezi, ci oameni cu prezenţa lui Dumnezeu în noi, cu 
prezenţa lucrării Lui înlăuntrul nostru, să începem să devenim oameni adevăraţi, 
oameni îndumnezeiţi, aşa cum am spus, oameni în lisus Hristos.” 


2. Conform cu învăţătura Bisericii, noi creştinii ortodocşi, avem înlăuntrul nostru 
harul pe care-l primim, în principal, prin Taina Mirungerii, dar aşa cum spun 
Sfinţii Părinţi, îl deţinem tainic, ca şi cum nu l-am avea. 


În duhul acesta putem să înţelegem cuvintele Sfântului Nicodim Aghioritul din 
troparul Sfântului Simeon Noul Teolog, a cărui rânduială de slujbă a alcătuit-o: „pe 
toți încredințându-i să ceară harul Duhului Sfânt pe care L-au pierdut...” Pentru 
această problemă ar fi suficient să adăugăm fragmente din omiliile aceluiaşi 
vorbitor, care deja au fost publicate în anumite cărți. 


Vezi: “Am primit Duhul cel ceresc”, 1998, pag. 150: „Duhul cel Sfânt, ca să fim 
înțeleşi, Îl avem în noi, dar este fără de lucrare. Adică, aşa cum sub cenuşă se află 
cărbunele aprins, ca şi cum n-ar fi... Harul Duhului Sfânt este în noi, dar tainic, şi 
rămâne nelucrător. Şi, astfel, ne aflăm ca şi cum n-am avea harul Sfântului Duh. ÎI 
avem fără să-L avem! “; 


Harisma contemporană, 1990, pag. 180: „Sfântul Simeon Noul Teolog întăreşte că 
am primit harul Botezului atunci când ne-am botezat, dar prin felul în care vieţuim 
este ca şi cum l-am pierdut. Am zice mai exact că harul Botezului, harul 
Mirungerii se retrage într-un colț când nu luăm seama la el, când nu ne 
conformăm celor spuse şi voite de el, şi rămâne nelucrător ”, 


Taina mântuirii, 2000, pag. 286-287: „Imi veţi îngădui să vă mai spun încă o dată 
ceea ce v-am spus şi în alte rânduri: înlăuntrul nostru există harul ca o scânteie, dar 


ce nu s-a adunat acolo! Toată viaţa noastră păcătoasă, toate fărădelegile, greşelile 
noastre. Să avem această imagine ca pe o icoană, că într-un ungher al sufletului se 
află îngrădită această scânteie a Duhului Sfânt, şi pe deasupra s-au îngrămădit, 
dacă-mi este îngăduit să spun aşa, toate faptele noastre păcătoase. Ai săvârşit 
păcat? Dacă nu te-ai căit, acesta rămâne „stivuit” acolo în sufletul tău.. 


De ce credeţi că suntem atât de nesimţitori, atât de împietriţi, şi nu înţelegem? 
Harul lui Dumnezeu ne îmboldeşte, iar noi suntem de parcă nu înţelegem nimic, şi 
aceasta din pricină că ni s-a învârtoşat inima , ni s-a întunecat întreaga existenţă, 
conştiinţa ni s-a tocit din cauza păcatului. Aşadar, toate aceste experienţe păcătoase 
se adună, dar scânteia există în noi prin Sfânta Taină a Botezului şi prin celelalte 
Taine ale Bisericii. Și aşa cum spune Sfântul Diadoh al Foticeii (...) când cineva se 
măreşte şi îşi vine în Simţiri după cum se cade, ceea ce trebuie să facă este să se 
dăruiască pe el însuşi harului, acesta să înceapă să lucreze în el, să-l sfinţească şi 
să ajungă la iubirea desăvârşită, la iubirea pe care o are Dumnezeu, pe care o 
arată Acela”. 


(din: Arhim. Simeon Kraiopoulos, Taina Suferinţei, Editura Bizantină 2007) 


Arhim. Simeon Kraiopoulos - “Dragostea Mea s-a răstignit...” 


Domnul vrea să ne convingă pe fiecare dintre noi că ne iubeşte 


„Şi L-au răstignit...” spune pericopa evanghelică de astăzi. Şi ca reprezentant al 
tuturor sfinţilor, Sfântul Ignatie Teoforul, episcopul Antiohiei, rezuma toate cele pe 
care le-a scris comunităţii de creştini din Roma în epistola sa prin fraza „Dragostea 
mea s-a răstignit...“ [Sfântul Ienatie Teoforul, Epistola către Romani, VII, 23] 


Ce să spunem? Mă gândeam astăzi că, cu toate cele pe care le face Hristos pentru 
fiecare dintre noi, încă de când putem să ne amintim, încă de când am fost prima 
oară conştienţi de noi înşine, cu toate cele pe care le-a făcut şi le face, pare — aşa mi 
se pare, sper să nu greşesc — că vrea să ne convingă pe fiecare dintre noi, să ne facă 
pe toţi să înţelegem, mai puţin cu cugetul şi mai mult cu inima, cât de mult ne 
iubeşte. Aceasta este cheia. 


De ce l-a făcut Dumnezeu pe om? De ce l-a creat? lată, pentru că vroia ca fiecare 
om să existe ca ființă înaintea Lui, în faţa Lui, cu conştiinţa faptului că s-a 
întâmplat asta pentru că Creatorul lui îl iubeşte — pe fiecare dintre noi. Şi prin 
faptul că ne-a creat se evidenţiază dragostea Lui pentru noi. Dar din acel moment 
încolo, întrucât suntem păcătoşi, Domnul încearcă în primul rând să ne convingă, 
dacă ne este permis să ne exprimăm aşa, că oricum am fi, El tot ne iubeşte, că orice 


ravagiu ar fi făcut păcatul înlăuntrul nostru, orice am fi făcut noi cu păcatul, EI tot 
ne iubeşte. Pe fiecare dintre noi vrea să ne convingă de asta. 

lar dacă la un moment dat se va întâmpla asta, dacă ne vom convinge — pentru că 
Dumnezeu ne iubeşte, dar trebuie şi noi să simţim asta — atunci e imposibil să nu se 
trezească înlăuntrul nostru râvna. Fiecare dintre noi a trecut printr-o astfel de 
experienţă, în care atunci când ne cuprinde râvna — chiar şi atunci când e o râvnă 
păcătoasă — poate să facă orice. Atunci când se trezeşte, aşadar, dragostea omului 
pentru Hristos datorită dragostei Lui pentru noi, imediat ce va conştientiza omul 
această dragoste şi se va trezi în el râvna — nu dintr-un motiv egoist, pentru a-şi 
proteja firea egoistă, ci atunci când se va întâmpla această întoarcere, această 
mişcare înspre Hristos — atunci nu-i va mai sta nimic în cale. E de neconceput ca 
omul să nu se pocăiască atunci cu adevărat, să nu devină al lui Hristos cu 
adevărat, să nu-L urmeze oriunde. E de neconceput ca omul să înceapă Să se 
mai plângă, să se mai vaite, să-şi mai plângă soartă sau să-şi mai hrănească 
egoismul. Imposibil. Acestei treziri, acestei râvne, acestei iubiri nu-i stă nimic în 
cale. 


Dragostea Lui devine mai îndrăzneață 


Desigur, toate arată că omul este numai nesimţire, numai încăpățânare, numai 
îndoială, numai răutate, are o strâmbătate în el, o perversiune. Dar Hristos nu ne 
abandonează. Pe nici unul dintre noi nu ne abandonează. Atât cât vom fi în această 
lume, EI va insista să ne facă să simţim dragostea Lui, să simţim că aceasta este 
învierea morţilor, ca să spunem aşa, ca înviază omul şi este copleşit de dragoste. 
Cum spune şi Sfântul Ignatie Teoforul, „Dragostea mea s-a răstignit...“ Şi sutaşul, 
împreună cu cei care erau acolo la răstignirea lui lisus, când au văzut cele ce se 
întâmplaseră, au spus: „Cu adevărat Fiul lui Dumnezeu a fost omul acesta“ (Matei 
27, 54) 


Nu a spus asta, aşa, pur şi simplu. Omul are în el inima, are ceva înlăuntrul său, are 
o doză de sinceritate, are o doză de adevăr şi da mărturie: Da, Fiul lui Dumnezeu a 
fost omul acesta. Şi din acel moment a devenit sfânt al lui Dumnezeu, sfânt al 
Bisericii, iar noi îl sărbătorim. Au mai fost cazuri asemănătoare şi mai târziu. 
Celălalt de lângă el era călău, dar în acel moment nu a mai suportat şi împreună cu 
sutaşul a spus şi el: „Cu adevărat Fiul lui Dumnezeu a fost omul acesta“, atunci 
când vede că pe acest Om nu Îl frânge nimic, nu Îl afectează nimic, ci indură totul. 
Cum, un om care are o minimală înţelepciune şi omenie în el, cum să reziste să nu 
spună nimic? 


Să nu cumva să ne închipuim că noi suntem lipsiţi de exemple în ziua de astăzi. 
Poate să fie aşa, dar tot asupra noastră pică. Adică din cauza noastră lasă 
Dumnezeu acest fel de neputinţă, să nu fim în stare să înţelegem, să nu putem 
simţi. Dar nu vom vedea prea des aşa ceva, ci de cele mai multe ori vom vedea că 
Domnul se ocupă de fiecare dintre noi. Da, cu fiecare, iar toată grija Lui aceasta 
este, să ne convingă de faptul că ne iubeşte. 


Atunci când ţi se întâmplă câte ceva, vreun rău care ţie ţi se pare ceva 
înspăimântător — aşa-l simţi, că ceva cum nu se poate mai rău — iată, în acel lucru 
se ascunde dragostea lui Hristos. Cum să înţelegi asta? Nu e foarte greu. Trebuie să 
zici: „Bine, eu cred în Dumnezeu, în Hristos, e de neconceput pentru mine că 
Dumnezeu m-ar fi uitat, că nu-mi dă importanţă, ca şi când n-ar putea să mă 
protejeze, ca şi când n-ar putea să mă apere. Nu pot să cred aşa ceva.” 


Atunci, pentru că EI lasă aşa ceva să ţi se întâmple, ceva ce ţie ţi se pare cel mai 
otrăvitor şi mai periculos lucru, cel mai greu, pare din ce în ce mai îndrăzneață 
dragostea Lui, dacă putem spune așa, şi e înspre binele tău să înţelegi asta, dacă 
eşti capabil să iei aminte şi să gândeşti aşa: „Cât de mult mă iubeşti, Doamne! Cât 
de mult mă iubeşti. Cât aş vrea şi eu în clipa asta să simt precum sfinţii Tăi, care 
simțeau dragostea Ta, şi să zic şi eu ca Sfântul Ignatie, Dragostea mea s-a răstignit! 
Sunt încă slab, dar întreg la minte şi de vreme ce pot gândi aşa, prin aceste gânduri 
reuşesc să văd dragostea Ta, să cred şi să primesc dragostea Ta.” 


Pe toate le face Dumnezeu pentru noi! Pe toate, doar ca să ne convingă că ne 
iubeşte. 


Ceasul cel mai rău, acela este cel mai binecuvântat 


Părerea mea este că starea noastră de acum, din multe şi diferite motive, este una 
foarte rea. Poate că nu vrem noi s-o recunoaştem. Ce spuneam mai devreme? De 
sutaşul care într-o clipă a fost în stare să recunoască: „Cu adevărat Fiul lui 
Dumnezeu a fost omul acesta”. 


Aşa, simplu. Dar a avut o trăire veritabilă în acea clipă, nu erau doar cuvinte. 
Celălalt de lângă el era călău, dar văzând cum se comportă victima sa şi cum 
pătimeşte, începe să vadă minunea în sufletul lui. Aceste lucruri nu se întâmplă 
într-un mod firesc, aşa cum s-ar aştepta cineva. Nu e ca şi când poţi să stai într-o 
livadă liniştit sau întins în pat sau să fie un moment de bucurie omenească, şi 
atunci să ţi se întâmple minunea. Nu. Această minune vine în ceasul cel mai greu, 


în ceasul cel mai dificil, cel mai tragic. lar dacă nu ni se întâmplă deloc, asta e 
pentru că nu am înţeles, pentru că nu vrem, de fapt, să înţelegem. 


Și aş mai adăuga aici un lucru, pe care l-am mai menţionat şi altă dată. Dumnezeu, 
care cunoaşte în adânc inima noastră, ştie că, orice s-ar întâmpla, noi ne dorim să-l 
simţim dragostea, ne dorim să-L iubim şi să-L urmăm, că vrem să nu ne pierdem 
sufletul. Ştie că undeva în străfundul sufletului nostru există această dorinţă. Dar ca 
ea să devină realitate — adică să înţelegem cu adevărat că ne iubeşte şi să 
răspundem dragostei Lui, Dumnezeu ştie că trebuie mai întâi să ne „frângem.” Şi 
asta nu se întâmplă o singură dată, ci de mai multe ori, şi parcă de fiecare dată mai 
rău ca înainte, încât simţi că nu mai poţi îndura, că nu te mai poţi ridica de jos, 
văzând că toate visele pe care ţi le făceai se dărâmă în jurul tău. 


Și de ce una ca asta? Pentru că noi, chiar dacă auzim învăţătura lui Hristos şi 
primim cuvintele Lui, ne facem planurile noastre, visele noastre - ce realizări 
extraordinare vom avea, ce bucurii şi aşa mai departe — aşa cum ne dorim noi. Nu 
se întâmplă, însă, aşa cum vrem noi, ci aşa cum le rânduieşte Dumnezeu. Şi poate 
unii vor cădea dintr-o deznădejde în alta. Într-un fel te aştepţi tu să se întâmple 
lucrurile, şi altfel se întâmplă de fapt. Nu-ţi va da Dumnezeu aşa cum te aştepţi tu, 
pentru că asta e o minciună, este numai o făurire a minţii tale. Îţi va rândui aşa cum 
ştie EI şi astfel încât la sfârşit să spui: „Doamne, bine mi-ai făcut că nu mi le-ai 
rânduit pe toate aşa cum mă aşteptam eu, ci cum Tu ai vrut.” 


Dar ca să ajungi să spui asta, trebuie să te „frângi” de multe ori. De foarte multe 
ori. 


Va ajunge vestea la sufletul din noi: „Cu adevărat, există Hristos!“ 


Să ne amintim cu toţii, de vreme ce fiecare dintre noi cred că are câte o astfel de 
experienţă, de faptul că în clipa în care credeam că nu mai putem îndura, clipa în 
care credeam că a venit sfârşitul, trecea şi acel necaz, acea greutate. Şi acest lucru 
trebuie înţeles foarte clar şi trebuie să ne lăsăm în mila lui Dumnezeu. Lucrurile în 
viaţă nu ne vor veni aşa cum le plănuim noi, ci la unele dintre ele, dacă ne-ar fi 
întrebat Dumnezeu „Vrei să ţi se întâmple asta?*, din prima am fi dat înapoi. 
Domnul ştie că încet-încet pe toate le primim, şi atunci le lasă să se întâmple. Dar 
întotdeauna să avem în vedere acest fapt, rogu-vă, anume că orice ar îngădui 
Dumnezeu să ni se întâmple, o face numai ca să ne convingă de faptul că ne 
iubeşte. Şi este mare lucru ca, în felul acesta, la un moment dat să se trezească 
sufletul nostru şi să spună: „Cu adevărat Fiul lui Dumnezeu a fost omul acesta!“ şi 
„Cu adevărat, există Hristos!” 


Și nu doar aşa, cu vorba. Chiar şi fără nici un cuvânt! Ci să ia de veste sufletul 
nostru: „Cu adevărat,există Hristos. Cu adevărat, Hristos este Fiul lui Dumnezeu şi 
S-a făcut om.“ 


Va veni o asemenea dragoste, care îţi va arde sufletul şi îl va face şi pe el să fie 
numai dragoste. Tu însuţi ai să devii dragoste, întocmai precum dragostea lui 
Hristos pentru tine. Atunci nu mai poţi să te agăţi de egoism. De care egoism să te 
mai agăți? 


Dar dacă tu priveşti lucrurile astfel încât, le înţelegi, nu le înţelegi, tu tot în iubirea 
ta de sine rămâi, atunci ce să-ţi mai facă Hristos? Şi să iei aminte să nu te înşeli, ci 
de îndată să te gândeşti: „îmi pare că eu însumi încurc lucrurile şi mă mint pe mine 
însumi, tocmai ca să nu ajungă la mine încă această minune, tocmai ca să nu 
înţeleg încă dragostea lui Hristos, ca să nu se mântuiască sufletul meu şi să nu 
învieze! Chiar şi în clipa în care cred că mă lupt, că ÎL iubesc pe Domnul şi că Îl 
aştept şi îmi pare că El nu mă aude, mai degrabă egoismul meu mă înşeală, mai 
degrabă tot din cauză că privesc lucrurile într-un mod egoist.” 


Dumnezeu nu are să-ţi arate dragostea Lui ca privelişte, ci ca o lumânare. Nu este 


privelişte iubirea lui Dumnezeu şi nici sunet şi nici pur şi simplu un înţeles, ci un 
foc ce arde iubirea de sine. Sufletul este aprins de către dragostea lui Hristos, dar el 
însuşi nu se mistuie, ci numai iubirea de sine a omului, numai egoismul. Nu pot sta 
laolaltă iubirea lui Hristos şi egoismul nostru, la fel nici iubirea lui Hristos şi voinţa 
noastră. Dar nici fricile noastre - că am obosit, că nu mai putem îndura şi aşa mai 
departe - nu au loc în acelaşi suflet alături de iubirea lui Hristos. 


Acum, auzind acestea, cineva ar putea spune: „Dar eu ce fac, să nu-mi trăiesc şi eu 
viaţa mea, să nu-mi caut mulţumirea şi bucuria?“ 


Asta se întâmplă în realitate, pentru că oamenii, creştinii, şi-au găsit confortul în 
viaţa lor lumească. Dar nu putem să nu spunem că acesta este adevărul, iar cine va 
auzi, să audă; cine va crede, să creadă; cine va accepta, să accepte. Nu se poate 
altfel: ori Îl primeşti pe Hristos, ori nu-L primeşti. Dacă-L primeşti, trebuie să crezi 
toate astea, să-L iubeşti pe Hristos sau mai bine, să crezi că Hristos te iubeşte pe 
tine, iar orice ţi s-ar întâmpla, indiferent de cum ţi se pare ţie, să ştii că ţi se 
întâmplă ca să ţi se arate dragostea Lui, iar tu să te învredniceşti să-L urmezi. 
Fireşte, ca să progresezi în acest sens, este nevoie să păzeşti poruncile Lui. De 
aceea spune Domnul: “Cel care mă iubeşte, va păzi poruncile Mele."(loan 14,21) 


Acolo arată omul dragostea lui pentru Hristos, până când 1 se aprinde sufletul şi 
poate să spună precum Sfântul Ignatie, „Dragostea mea s-a răstignit...“. Cum să nu 
îşi dorească sfântul, văzând asta, să se afle în gura leilor, iar aceştia să-i sfâşie 
trupul; ca dinţii animalelor să fie ca o moară care-i macină carnea şi oasele? | Vezi 
Sfântul Ignatie Teoforul, op.cât. 1V,19-20, 0.304: „Hrană a lui Dumnezeu sunt, şi 
prin dinţii animalelor sălbatice mă adeveresc, ca să mă aflu pâine curată a lui 
Dumnezeu. ”] Acestea sunt lucruri care nouă ni se par a fi poveşti, pentru că nu 
percepem corect viaţa creştinească, nu înţelegem corect duhul creştinesc. 


Iar în pericopa evanghelică de astăzi vedem cum Îl iau pe isus şi Îl duc să-L 
răstignească. Asta dacă te rezumi numai la cuvinte. Dar ia aminte la faptul că lisus, 
deşi ar fi putut să Se scape pe Sine, nu o face. „Nu voi bea, oare, paharul pe care 
mi l-a dat Tatăl?” (loan 18, 11) 


Ca om, aşadar, EI Se afla în ascultare faţă de Tatăl şi nu îşi face voia Sa, ci pe a 
Tatălui care L-a trimis. Şi ajunge chiar, purtând asupra Sa întreaga povară a 
păcatului omenesc, să simtă cum că Tatăl L-ar fi părăsit, spunând: „Dumnezeul 
Meu, Dumnezeul Meu, pentru ce M-ai părăsit?” (Matei 27, 46) 


Pentru că exact asta este păcatul: depărtare de Dumnezeu. Noi suntem fără de 
simţire, iar când începe Domnul să ne lumineze puţin, să ne aducă întru simţire, 
conştientizăm tocmai această depărtare de Dumnezeu, ca şi când Dumnezeu ne-ar 
fi părăsit. Tu, însă, şi atunci, în acea clipă grea care este într-un fel anume cel mai 
critic moment, clipă care ţi se pare cea mai grea dintre toate -pentru că simţi că 
Dumnezeu te-a părăsit - atunci să poţi să crezi că, de fapt, aceea e clipa cea mai 
binecuvântată. Da, în acel moment Hristos te iubeşte, îţi arată dragostea Lui. Te-a 
adus în acea stare, tocmai ca să te convingi de dragostea Lui, ca sufletul tău să se 
deschidă şi să inspiri în tine această dragoste a lui Hristos şi astfel să învieze 
sufletul tău. Altfel, în zadar credem şi în zadar facem una sau alta. 


28.02.2003 - La priveghere 


Intr-o fundătură, acolo vom afla calea către noua viaţă întru Hristos 


Drama creştinului de astăzi 


Nedumerirea şi drama se petrec în sufletul omului de astăzi atunci când se întreabă: 


„Cum voi putea să mă acomodez cu cele pe care le simte sufletul meu, din moment 
ce trebuie să mă întorc la cele cotidiene. Cum este posibil să nu fiu influenţat de 
acele simţiri, din moment ce sunt un om obişnuit şi sunt obligat să-mi trăiesc viaţa 
ca toţi ceilalți oameni?“ 


În aceste condiţii se creează o tensiune, un conflict interior. Poate cineva să 
trăiască duhovniceşte şi în acelaşi timp să fie un om obişnuit? Pot cele două să 
convieţuiască, să coexiste? Ce ar trebui să se întâmple? Ce se întâmplă cu omul? 
Ce se va întâmpla cu mine? 


Tensiunea interioară continuă şi capătă aspecte tragice. Şi aşa cum se întâmplă cel 
mai des, omul se hotărăşte să se întoarcă la viaţa obişnuită. Pentru că viaţa de toate 
zilele este o realitate care îl atrage, îl absoarbe cu totul, îl frământă şi-l revendică 
pentru sine. Puţini sunt aceia care spun „la revedere” vieţii obişnuite şi se hotărăsc 
definitiv să urmeze noilor simțăminte, noilor mesaje care vin din realitatea 
prezentă. 


Mesajul nou va face minuni. Se va întâmpla ceva nesperat 


Dintotdeauna, dar poate mai mult în vremurile noastre, se depune un efort pentru a 
coexista cele două şi a convieţui. Poate părea imposibilă convieţuirea dintre două 
lucruri ce se află cu adevărat în tensiune şi în disensiune. S-a întâmplat în ultimele 
secole şi am putea spune că această mentalitate, acest mod de gândire este un rod 
al culturii apusene. Este posibil să existe şi una şi cealaltă? Nici pe una să nu o 
negăm, nici pe cealaltă să nu o abandonăm? Aşa cum s-a văzut dintotdeauna, dar 
mai ales astăzi, această realitate a condus şi conduce la o şi mai mare tragedie, la o 
şi mai mare dezamăgire, la un adevărat impas. 


Iată, aşa numita cultură occidentală se dărâmă. Cultura occidentală este o cultu-ră 
creştină şi iată cum se dărâmă. Se depun eforturi să fie sprijinită şi susținută, dar 
nimic nu o mai poate susţine şi are să cadă. 


Se pare că în vremurile noastre se întâmplă ceva de necrezut — Dumnezeu ştie cum 
şi când - ceva ce nici măcar nu ne imaginăm, ceva la care nu s-a dus mintea noastră 
şi nici nu se va duce, un lucru întâlnit adeseori în trecutul îndepărtat, dar care era 
abandonat ulterior, deşi după mult efort. 


Acest mesaj al realităţii, pe care noi, creştinii, în fiecare an în aceste zile îl vedem, 
îl auzim, îl mirosim, îl şi răspândim mai mult sau mai puţin, mesajul acestei 
realităţi, aşadar, va face minunea. Şi mulţi, foarte mulți — Dumnezeu ştie câţi, cum 


şi când, iar personal aş vrea să spun că dintre aceştia cei mai mulţi vor fi tineri - 
vor fi influenţaţi de acest mesaj, vor înseta şi vor manifesta deschidere fără nici o 
rezervă. ÎL vor accepta, îl vor îmbrăţişa, îl vor urma şi-l vor trăi, nepăsându-le cât 
va costa ascultarea şi răspunsul la acest mesaj. 


Trebuie ca omul să se lepede de o realitate şi să o trăiască pe cealaltă. Nu poate 
exista convieţuire între cele două. 


Hristos a murit pentru ca adevărata realitate să trăiască, să existe 


Moartea lui lisus nu este afacerea lui luda sau a arhiereilor sau a lui Pilat sau a 
sutaşului sau a soldaţilor romani care L-au răstignit pe Domnul. Moartea lui 
Hristos este moartea întregii realități de atunci, pentru ca cealaltă realitate să 
trăiască, să existe. Hristos este om; Dumnezeu, dar şi om. Om în toată plinătatea 
cuvântului, întru toate identic omului. Ca om, are înlăuntrul Său dispoziţia şi forţa 
să trăiască. Vrea să trăiască. Dacă orice om are repulsie faţă de moarte, Hristos, 
Fiul Omului, are repulsie totală faţă de moarte. Este Acel om care ar trebui - şi are 
tot dreptul - să nu plece din lumea acesta la 33 de ani, ci să trăiască veşnic. Să se 
bucure de viaţă, să se bucure ca om de natură, să se bucure de toate cele ce sunt cu 
adevărat podoabă şi bunuri şi dar al lui Dumnezeu pentru om: munţii, cerul, marea, 
păsările, florile, verdeaţa, poienile, totul. 


ŞI totuşi Domnul merge spre moarte. După cum ne arată evanghelia de astăzi: 
„Că, iată, ne suim la Ierusalim şi Fiul Omului va fi predat arhiereilor şi cărturarilor: 
ŞI-L vor osândi la moarte şi-L vor da în mâna păgânilor."(Marcu 10, 33) 


Domnul, ca şi cum nu ar vedea, ca şi cum nu ar avea dreptul să se bucure şi să 
guste toate acestea ca om, ca şi cum nu ar avea dreptul să trăiască, închide, şterge, 
nu dă importanţă, am spune, sentimentelor Sale referitoare la viaţă şi se îndreaptă 
spre moarte. Acela care prin excelenţă ar trebui să trăiască se îndreaptă spre moarte 
şi moare cu adevărat. Dar moartea Lui este în acelaşi timp viaţă, nu numai pentru 
Sine, ci pentru omenirea întreagă, pentru întreaga creaţie. Moartea Lui, închiderea 
simţurilor Sale față de realitate, aduce viaţa adevărată nu numai pentru Sine şi 
pentru cei ce se încred în EI, ci şi pentru creație. 


Trebuie să moară omul, aşa cum a spus Sfântul Apostol Pavel: „....lumea este 
răstignită pentru mine şi eu pentru lume“. (Galateni 6, 14) 


Cealaltă realitate, care ne smulge din realitatea de aici, care ne absoarbe şi ne 
îndepărtează de aici, trebuie — oricât ni s-ar părea de paradoxal — să moară, să se 


răstignească. Şi noi trebuie să ne răstignim pentru acea realitate, ca să trăim cu 
adevărat, ca să înviem cu adevărat, ca apoi să vedem lumea aceasta, să vedem toate 
prin prisma noii vieţi, prin prisma simţămintelor noii realităţi. Toate acestea sunt 
daruri ale lui Dumnezeu, dar trebuie pentru început ca acelea să moară pentru noi 
şi noi pentru ele, ca să le vedem apoi, aşa cum le-a făcut Dumnezeu. 


Convieţuiesc cele ce nu pot convieţui... 


Astăzi am ajuns într-un impas, din cauză că înainte de a muri lumea şi omenirea 
pentru noi, pentru creştini, şi înainte de a muri creştinul pentru lumea aceasta, am 
făcut un compromis cu ea. De veacuri deja, oamenii care au vrut au făcut 
compromisul cu lumea, au pus împreună lucruri care nu se pun împreună şi au unit 
cele ce nu se pot uni. Aşa cum arată lucrurile însă, din moment ce acestea ne-au 
condus în fundătură, începe deja să se prăbuşească această realitate a coexistenţei, 
această cultură mincinoasă, căreia i-a şi pus numele de creştină, iar după smerita 
mea opinie nu vor trece mulți ani şi va începe să ia proporţii realitatea pe care o va 
crea acest nou mesaj. 


Cu adevărat, pentru mulți - cei mai mulți tineri - omenirea va muri, ei vor muri 
pentru lume, omenirea se va răstigni pentru ei şi ei se vor răstigni pentru lume şi 
vor trăi cu adevărat o singură realitate, care este viaţa în Hristos, mesajul care vine 
de la Cruce, de la Mormânt, de la Învierea lui Hristos. Vor trăi această unică ŞI 
nouă realitate, iar lumea se va schimba, creaţia se va schimba. Se vor bucura şi vor 
beneficia de darurile şi de bunătățile lui Dumnezeu prin această nouă realitate, 
printr-o lumină novă, prin simţăminte noi, printr-o inimă nouă, printr-o viaţă nouă. 


Dacă mesajul acesta ajunge cumva şi la sufletul nostru — şi cred că atinge şi 
sufletele tinerilor de astăzi — nu avem motiv să aşteptăm să vedem mai întâi la 
ceilalți şi apoi să-i urmăm. Să acceptăm şi să nu dăm înapoi, oricât ne-ar costa să-l 
acceptăm. Moartea şi negarea aceasta, închiderea simțămintelor față de unele 
lucruri, ne vor conduce spre viaţa cea adevărată, spre Înviere; ne vor conduce spre 
această nouă realitate, în care şi omenirea şi toate celelalte vor fi noi, iar toate 
împreună vor fi o nouă creaţie, o nouă viaţă în Hristos. 


4.04.1971 


Na 
SE APAN 


| X INM 


(din: Arhim. Simeon Kraiopoulos, “În pustiul lumii”, Editura Bizantină, 2014) 


Părintele Petroniu Tănase - La denia din Sfânta şi marea Vineri a Patimilor 
Mântuitorului - De ce a fost omorât Dumnezeu-Omul? 


“Sfinte, mântuitoare şi înfricoşate, numeşte Biserica Patimile Domnului. Sfinte, 
pentru că Cel ce le-a răbdat este Sfântul Sfinţilor, Sfinţenia însăşi; mântuitoare, 
pentru că ele sunt preţul cu care Domnul a răscumpărat neamul omenesc din robia 
păcatului; înfricoşate, pentru că nu poate fi ceva mai cutremurător, mai înfricoşat 
decât ocara, ruşinea şi batjocura pe care făptura le-a aruncat asupra Făcătorului şi 
Dătătorului de bine, Care pe toate le-a răbdat până la moarte, rugându-Se pentru 
călăii Săi. Însăşi făptura neînsufleţită se cutremură şi se revoltă în faţa acestei 
nemaipomenite fărădelegi. 


Cina cea de Taină din foişor este totodată şi Cina despărțirii: „De acum, să faceţi 
acestea întru pomenirea Mea”. De acum, Domnul nu va mai gusta decât oţet şi 
fiere şi cu gustul lor va muri şi nu Se va mai odihni decât în sabatul cel mare al 
mormântului. 


După Cină, Mântuitorul va fi coborât cu ucenicii pe drumul roman care se vede şi 
astăzi, spre Siloam, şi de aici pe Valea Chedronului au ajuns în Grădina 
Ghetsimani, unde adesea mergea să Se roage. 


În faţa Sfântului Altar din Biserica Mare, care se află în Grădina Măslinilor, se 
întinde o lespede mare, colţuroasă, piatra pe care s-a rugat Domnul în această 
noapte, cu lacrimi şi sudori de sânge, şi pe care omenirea nu va înceta până la 
sfârşitul veacului s-o spele cu lacrimile căinţei şi ale recunoştinţei. 


lar afară, lângă Biserică, mai sunt încă opt măslini uriaşi, odrăsliți din tulpinile 
celor ce au fost martori ai agoniei Domnului. 


În primele veacuri, creştinii din Ierusalim se adunau la foişorul Cinei, de unde 
mergeau, pe rând, la toate locurile Sfintelor Patimi. În fiecare loc se citeau 
cuvintele Evangheliei respective şi se retrăia înfricoşătoarea dramă. Poporul 
ascultând, plângea şi se tânguia, iar în Vinerea Mare, când se citea Evanghelia de 
la Ghetsimani şi Golgota, strigătele şi suspinul lor erau aşa de mari, că se auzeau 
până la zidurile oraşului. 


Până astăzi, la Ierusalim se urmează această sfântă tradiţie. Ceasurile de vineri 
dimineaţa se citesc în biserica de la fostul Pretoriu, unde a fost judecat şi 
condamnat Domnul; dedesubt se află temniţa celor osândiţi şi lespedea găurită, 
unde au stat sfintele picioare ale Domnului, pe care mulțimea de pelerini o spală cu 
lacrimi în aceste zile. Apoi, se face o procesiune pe Calea Durerii, pe ulițele pe 
care a purtat Domnul Crucea osândei. A rămas ca mărturie, în piatra zidului, urma 
mâinii Domnului, cu care S-a sprijinit, căzând sub povara păcatelor noastre şi pe 
care m-am învrednicit şi eu, nemernicul, a o săruta. Slujba se încheie la Golgota, 
locul răstignirii. 


La noi, slujba Sfintelor Patimi începe joi seara, cu slujba celor douăsprezece 
Evanghelii, care ne aduce aminte de rânduiala primelor veacuri creştine. 


Evangheliile alese de la cei patru evangheliști se citesc încadrate de citiri şi cântări, 
care sunt introduceri şi comentarii la textele ce se citesc. 


In chip firesc ele stăruie îndelung asupra smereniei negrăite şi pogorârii (kenozei) 
cele necuprinse de minte, a Domnului. 


„Cel ce Se îmbracă cu lumina ca şi cu o haină, Stat-a gol la judecată şi a primit 
palme peste obraz, din mâinile pe care le-a zidit“ (Antifon 10). 


AStăzi a fost spânzurat pe lemn, Cel ce a spânzurat pământul pe ape; cu cunună 
de spini a fost încununat Împăratul îngerilor, cu porfiră mincinoasă este 
îmbrăcat Cel ce îmbracă cerul cu nori...“ (Antifon 15). 


„Fiecare mădular al sfântului Trup a răbdat ocara pentru noi: 
> Capul - Spini, 
> fața - scuipări, 
> obrazul - loviri cu palme, 
> gura - gustarea oţetului cel amestecat cu fiere, 
> urechile - hulele cele păgâneşti, 


spatele - biciuiri, şi 

mâna - trestie, 

întinsorile a tot trupul pe cruce şi cuie, încheieturile şi 
coasta - sulița (la Laude). 


De aceea „toată făptura s-a schimbat de frică, văzându-Te pe Tine, Hristoase, pe 
Cruce răstignit; soarele s-a întunecat şi temeliile pământului s-au cutremurat, 
toate au pătimit împreună cu Tine, Cel ce ai zidit toate; Cel ce ai răbdat de voie 
pentru noi, Doamne, slavă Ţie” (Stihoavna). 


Dar mai fără de măsură s-a sfărâmat inima Maicii Preacurate: „Văzând 
mieluşeaua, Maria, pe Mieluşelul său tras spre junghiere, mergea după EI 
zdrobită, împreună şi cu alte femei, strigând aşa: Unde mergi, Fiule? Au doar 
este iarăşi altă nuntă în Cana, şi acolo Te grăbeşti acum, ca să le faci lor vin din 
apă? Spune-mi un cuvânt, Cuvinte, şi nu mă trece cu vederea tăcând!“ (cos). 


Şi iarăşi: „Văzându-Te pe Tine, Cuvinte, spânzurând pe Cruce, Fecioara cea 
fără prihană, tânguindu-se cu milă ca o maică, S-a rănit la inimă cu amar, şi 
suspinând cu durere din adâncul sufletului, zgâriindu-şi obrazul, se chinuia... ” 
(Stihoavna). 


Legiuitorii lui Israel şi poporul cel necredincios s-au arătat mai împietriți decât 
pietrele şi „au pironit pe Cruce pe Cel ce le-a tăiat marea cu toiagul şi i-a 
povăţuit în pustie; au adăpat cu fiere pe Cel ce le-a plouat mana în pustie de 
mâncare “ (Antifon 6). 


Însuşi Domnul îi întreabă cu mâhnire şi nedumerire: „Poporul meu, ce am făcut 
vouă? Sau cu ce v-am supărat? Pe orbii voştri i-am luminat, pe cei leproşi i-am 
curăţit, pe cei morţi i-am înviat! Poporul meu, ce am făcut vouă? Şi cu ce Mi-aţi 
răsplătit? În loc de mană, cu fiere; în loc de apă, cu oțet; în loc să Mă iubiţi, pe 
Cruce M-aţi pironiţi“ (Antifon, 12). 


Şi încheie: „Două lucruri rele a făcut fiul Meu cel întâi-născut, Israel: pe Mine, 
Izvorul apei vieţii, M-a părăsit şi şi-a săpat luişi puț Sfărâmat; pe Mine M-a 
răstignit pe lemn, iar pe Varava l-a cerut şi slobozit...“ (Laude). 


De aceea, „de acum nu te voi mai răbda; chema-voi neamurile şi acelea Mă vor 
proslăvi” (Anufon 12). 


Ascultând cele douăsprezece Evanghelii cu întristare şi cutremurare, Biserica ne 
îndeamnă să urmăm tâlharului cel drept şi să strigăm cu credinţă: „Pomeneşte-ne, 
Mântuitorule, întru Împărăţia Ta”. 


Și să aducem curate simţirile noastre înaintea lui Hristos, ca să nu ne sugrumăm cu 
grijile lumii, ca luda: să nu prăznuim Paştile noastre ca iudeii, ci curăţindu-ne de 
toată întinăciunea şi curat să ne rugăm Lui... 


Contemplând încă această negrăită smerenie a Mântuitorului, pe care EI de bună 
voie a luat-o pentru noi, întristarea Bisericii nu este deznădăjduită, ci plină de 
nădejde şi stăpână, copleşită de iubirea lui Dumnezeu pentru noi. 


În Sfânta şi Marea Vineri, dimineaţa, Liturghie nu se săvârşeşte, pentru că însuşi 
Mielul lui Dumnezeu este jertfit acum; este vreme de post total, pentru că Mirele 
S-a luat de la noi (Mt. 9, 15). 


Ceasurile Împărăteşti din nou ne pun înainte necuprinsa coborâre şi smerenie a 
Domnului, spaima şi cutremurul întregii făpturi. Crucea cea dătătoare de viaţă, 
credinţa tâlharului, din care se impun câteva învățături de mare însemnătate pentru 
mântuirea noastră. 


Nefericitul ucenic şi vânzător va uimi de-a pururi lumea. Biserica va osândi fără 
cruţare pe luda cel fără delege care nu a vrut să înţeleagă nimic din toate minunile 
Domnului şi din toată dumnezeiasca învăţătură pe care o auzise de la Învățătorul, 
pe Care vânzându-L pe bani şi-a agonisit spânzurare şi moarte veşnică. 


;» Din ce pricină, îl întreabă ea, te-ai făcut vânzător Mântuitorului? Au doară te-a 
despărțit de ceata Apostolilor? Au doară te-a lipsit de darul tămăduirilor? Au 
doară, nu ţi-a spălat şi ţie picioarele la Cină?“ 


O, cât de absurdă şi de cât rău este pricinuitoare iubirea de argint, care a dat 
judecătorilor celor fără de lege pe Judecătorul Cel drept, şi care face pe ucenic să 
se lepede de Învățătorul şi să se lipească de diavolul, să cadă din lumină întru 
întunericul morţii. 


Dimpotrivă, ridicarea tâlharului cel răstignit de-a dreapta Domnului ne umple 
sufletele de nădejde. La începutul săptămânii, când eram în aşteptarea Mirelui, ne 
întristam şi ne temeam să nu rămânem afară din cămară, neavând haină de nuntă: 


» Cămara Ta, Mântuitorule, o văd împodobită şi îmbrăcăminte nu am ca Să intru 
într- însa...“ 


Acum, însă, Mirele a venit şi cel dintâi care a intrat în cămara de nuntă a fost 
tâlharul: “Astăzi vei fi cu Mine în Rai!” 


Care a fost haina lui de nuntă, ce îmbrăcăminte a avut, că s-a învrednicit de 
atâta dar? Strigătul de încredere şi smerenie către Dumnezeu Cel ascuns, cu 
Care împreună pătimea chinurile răstignirii, credința şi smerenia care au 
îndreptat pe vameşul, acestea au deschis tălharului Raiul! 


Dar faptul se cuvine privit şi mai cu luare aminte. Vinerea Mare este ziua 
poticnirilor. Poporul cel ales îşi pierde dreptul de întâi-născut prin nelucrare şi 
necredință față de Dumnezeu; luda, din ucenic şi hărăzit împărăției, moşteneşte 
iadul pentru iubirea de arginţi; Petru, ucenicul, se leapădă de învățătorul dintr-o 
nesocotită încredere în sine şi numai cu amare lacrimi îşi va putea spăla greşeala; 
păcătoasa cea desfrânată devine mironosiţă şi toată lumea va vorbi de umilinţa şi 
căinţa ei, iar tâlharul cel ucigaș, întră primul în Rai, prin smerenie şi credinţă. 


Toate aceste răsturnări ne umplu de cutremur şi de nădejde totodată. Faptele 
noastre, deşi trebuitoare şi de mult folos, nu sunt îndestulătoare pentru mântuire. 
Dacă ar fi fost, nu mai era nevoie de venirea şi pătimirea lui Hristos. Dar lumea nu 
S-a putut mântui fără EL. Păcatul este o rană adâncă, nevindecabilă; numai 
Dumnezeu putea s-o vindece şi numai „prin rana Lui noi toţi ne-am vindecat“. 
Dar omul trebuie să-şi recunoască măsura neputinței sale şi cu inima Smerită Să 
se atârne cu credinţă tare de Hristos, ştiind că numai de la EI vine izbăvirea: 
» Pomeneşte-mă Doamne...” şi va auzi ca tâlharul — „Astăzi vei fi cu Mine în 
Rail“. 


(din: Protosinghel Petroniu Tănase, “Uşile pocăinţei. Meditaţii duhovniceşti la 
vremea Triodului”, Editura Doxologia, Iaşi, 2012) 


Părintele Rafail Noica — Ce să facem atunci când ne simţim încercaţi la 
maximum? 


La această întrebare şi la altele despre deznădejde ne dăruieşte nişte răspunsuri 
extraordinar de întăritoare, de revelatoare şi de... “descuietoare” de sensuri 
duhovniceşti părintele Rafail Noica, în cadrul conferinţei cu titlul “Criza în 
Biserică” (Alba-lulia, 2003): 


- Părinte Rafail, prin multe încercări trece omul în viaţă. Vă rugăm Să ne 
spuneţi ce atitudine e bine să avem faţă de Domnul, cum să ne raportăm la EI şi 
ce aşteaptă Domnul să facem atunci când Simţim că Suntem încercaţi la 
maximum şi că nu mai avem în noi nici o fărâmă de putere să facem ceea ce ar 
trebui să facem? Cum trebuie procedat pentru a nu cădea în patima deznădejdii? 
Şi legat de aceasta ar fi şi rugămintea de a ne tâlcui cuvântul: „Dumnezeule, 
Dumnezeul Meu, de ce M-ai părăsit?” 


- Două lucruri îmi vin. Primul este: orice s-ar întâmpla cu noi în viaţă, bun sau rău, 
prima reacţie a noastră trebuie să fie: „Doamne!“, sub orice formă, cum ziceam 
adineauri. Asta apropo de cum să ne raportăm. 


Al doilea lucru, şi aici iar aş vrea să fac o mărturisire...: sunt multe lucruri 
paradoxale în Scripturi şi în Biserică. De multe ori, de exemplu, Dumnezeu apare 
ca un tiran. Ceva în mine niciodată n-a putut accepta chipul tiranic al lui 
Dumnezeu. Dacă Dumnezeu este un Dumnezeu al dragostei, ceva nu-i drept aici. 
Ori este vorba de o strâmbătate, adică erezie, ori eu înţeleg ceva greşit. Şi pot să vă 
mărturisesc că de-a lungul vieţii, întotdeauna, cândva, cumva, s-a îndreptățit 
atotiubirea lui Dumnezeu. Vreau să zic cum să ne raportăm: niciodată să nu uitaţi 


şi să nu vă îndoiţi de dragostea lui Dumnezeu! Când zic să nu vă îndoiţi vreau Să 
zic nu că e interzis să vă îndoiţi, dar că... nu-i nevoie. 


Despre patima deznădejdii n-o să dau răspunsuri directe, dar nădăjduiesc să puteţi 
descoperi fiecare din ce voi spune câte ceva. Descopăr un lucru, că noi nu ştim ce 
este deznădejdea pentru că nu am cunoscut niciodată ALTCEVA decât deznădejde. 
În deznădejde ne-am plămădit din pântecele maicii şi vă spun rezultatul unei 
căutări de-ale mele de-a lungul unei vieţi care s-a luminat de mărturia părintelui 
Sofronie... 


Părintele Sofronie mărturisea că lumea după primul război mondial n-a mai fost 
cum era înainte. Şi el cunoştea lumea dinainte, la primul război mondial, la 
începutul lui, avea optsprezece ani, era un om în toată firea. Zicea: pacea care se 
simţea în lume, viaţa aşezată, n-a mai fost de atunci. Şi după al doilea război 
mondial a fost mai rău - Harul s-a ridicat dintr-acest fratricid mondial. Şi într-o 
mare măsură Harul a părăsit lumea. Spunea un lucru cumplit: dacă cumva va veni 
un al treilea război mondial, credinţa pe pământ va fi cu neputinţă! Vă spun ca să 
ştiţi încotro merg lucrurile şi asta-i partea întâi -,„Ține-ţi mintea în iad!” — să fim 
realişti, dar... „Nu deznădăjdui!” 


Despre patima deznădejdii voi spune lucrul pe care l-am zis adineauri: o poruncă a 
lui Dumnezeu să nu o luaţi ca o interzicere. Nu e interzis să deznădăjduim, dar... 
nu-i nevoie! Dumnezeu mărturiseşte că nu-i nevoie. Dumnezeu care doreşte ca 
omul să trăiască, Dumnezeu care poate să ne mântuiască din străfundurile iadului. 
Că mărturia Bisericii — deşi n-o înţelegem, dar cât nu înţelegem, putem să credem 
— este că Hristos a cunoscut iadul cel mai adânc. (Şi fac o paranteză: Dacă am 
crezut ceva bisericesc vreodată, întotdeauna s-a adeverit: Biserica este Incredibilul, 
dar Adevărat. Şi continuând paranteza, vă spun: Atenţie la verosimil, fiindcă 
minciuna încearcă să fie verosimilă. Dumnezeu nu încearcă să fie verosimil, ne 
spune lucruri incredibile, dar adevărate. Adevărul se apără pe sine singur, minciuna 
trebuie să apară ca adevăr ca să fie credibilă). 


Revin... Mărturia Bisericii este că Hristos a cunoscut iadul cel mai adânc fiindcă 
EI, ca om, ca fiul lui Adam, a fost omul cu potenţialul cel mai mare. Şi potenţialul 
cel mai mare e potenţial în două direcţii — şi în sus, dar şi în jos. Şi atunci, 
cunoscând iadul cel mai adânc, nu este suflet care să nu poată fi mântuit de 
Hristos! Inclusiv Iuda, dacă ar fi voit — şi dacă va veni o vreme când luda va voi şi 
se va răzgândi, va putea găsi în Dumnezeu mântuire. 


Deci să nu luăm porunca lui Dumnezeu ca o interzicere. ŞI, între altele, un cuvânt 
pe care aş fi vrut să îl definesc adineauri, era tocmai “porunca lui Dumnezeu“. Noi 
când vorbim de poruncă, apropo de Dumnezeul iubirii...: cum poate un Dumnezeu 
(al iubirii) să poruncească? Noi înţelegem porunca într-un domeniu cazon, aşa cum 
ofițerul porunceşte soldatului sau mai-marele mai-micului şi vai de acela care nu 
ascultă de poruncă! Nu asta e ce numim poruncă, în Dumnezeu! 


Părinţii înţeleg cuvântul „poruncă” ca un cuvânt de ultimă autoritate: Dumnezeu 
grăieşte, nu un om. Nu e un cuvânt relativ: lubiţi-vă vrăjmaşii! (“putem sau nu 
putem, mai mult sau mai puţin...”) Nu, ci acesta e cuvântul pe care îl poţi crede 
până la capăt! Şi dacă îl credem până la capăt, martorii lui Dumnezeu (martirii, 
mucenicii) au purtat această mărturie până la (şi inclusiv) moarte şi tot a fost 
adevărata viaţă care era în ei! Cuvântul lui Hristos, pe care l-au iubit, pe care l-au 
păzit, Cuvântul acela 1-a păzit în clipa chinurilor şi până la moarte şi biruitor a fost! 
Și de aceea se numesc martiri, adică martori. Şi mărturia lor este despre puterea 
acelei Vieţi care se conţine în Cuvântul pe care ni l-a dat Dumnezeu — în cuvinte 
omeneşti, cuvânt relativ (că tot ce este în vremelnicia asta e relativ) — însă puterea 
este putere dumnezeiască absolută. Şi în sensul ăsta Părinţii numesc Cuvântul lui 
Dumnezeu “poruncă”. 


Da, Dumnezeu are şi porunci mai ales în Vechiul Legământ unde zice: „Vei face 
asta!” sau „Nu vei face aia!“, dar Hristos cu ce începe dăscălia Lui — şi le numim şi 
pe acestea porunci? „Fericiţi cei săraci cu duhul că a lor este Împărăţia 
Cerurilor” (am comenta despre asta, dacă am avea, două săptămâni...), „Fericiţi 
cei ce plâng...” toate paradoxurile astea... astea toate sunt porunci! Adică autoritate 
ultimă: este nu un prooroc oarecare, oricât de mare ar fi el, este Însuşi Dumnezeu 
care grăieşte. Şi Hristos, când spune la un moment dat ucenicilor: „Vouă poruncă 
dau vouă: să vă iubiţi unii pe alţii!” Sună a poruncă lucrul ăsta? Şi grea este 
porunca lui Hristos? Dureroasă este? Toată căutarea omului nu se rezumă la 
dragoste, până la urmă? Și ne dă poruncă să ne iubim unii pe alţii precum EI 
ne-a iubit, adică până în sfârşit. 


Porunca lui Dumnezeu este până la urmă descoperirea omului de către Dumnezeu 
a ce este Însuşi Dumnezeu şi aici merg dincolo de sensul limitat al întrebării, ca să 
încerc să răspund la mai multe întrebări. Dumnezeu când ne porunceşte, EI ne arată 
cine şi ce este EI Însuşi, întru ce asemănare trebuie noi să devenim. Şi când zice 
Dumnezeu: “Nu judecaţi, ca să nu fiţi judecaţi! “, asta înseamnă că într-un sens 
Dumnezeu nu mă judecă. Suntem liberi, nu suntem judecaţi de Dumnezeu pentru 
fiecare chițibuş. Și Hristos zice că Fiul Omului nu a venit ca să judece lumea, ci 
ca lumea prin EI să se mântuiască. Și dacă Acesta prin care lumea se mântuieşte 


îmi va fi Judecător la Judecata de Apoi, înţelegeţi cine-i Judecătorul nostru? 
Este cel care cu prețul Sângelui Lui ne-a scăpat din moartea noastră, din 
păcatele noastre. Ce „mită” mai putem plăti Acestui Judecător? Până şi „mita ” 
este plătită, este EI Însuşi! 


Deci porunca lui Dumnezeu este o descoperire, — dacă o înţelegem drept — este 
acea asemănare întru care trebuie noi să devenim. Dacă vreţi, putem să înţelegem 
poruncile dumnezeieşti — nu numai să nu le înţelegem cazon — ci să înţelegem că 
ele sunt nimic mai puţin decât spovedania lui Dumnezeu. Este... Dumnezeu care 
se spovedeşte lui Adam aşa cum este. Şi când noi ne spovedim lui Dumnezeu aşa 
cum suntem -— fie că Dumnezeu este sfânt şi veşnic, iar noi suntem păcătoşi şi 
urâcioşi şi draci şi muritori, pe deasupra, totuşi am devenit ca Dumnezeu! — de aia 
e nevoie de spovedanie curată, printre alte motive ca şi noi să devenim ca 
Dumnezeu. Dumnezeu se spovedeşte adevărat. Şi noi, dacă ne spovedim adevărat, 
facem ca Dumnezeu într-o măsură. Ah, că lui Dumnezeu îi convine fiindcă EI este 
frumos şi atotputernic şi eu sunt urât. Lasă, că urâciunea ta Însuşi Dumnezeu a 
purtat-o pe crucea Lui. 


Iată o mărturie — unul care mi se spovedea mie, preot, îmi spunea că într-un 
moment de criză extremă strigă în neputinţă către Dumnezeu pentru păcatele lui 
şi nu mai îndrăznea să se uite către Dumnezeu. Și mi-a scris în scrisoare că i-a 
venit în suflet cuvântul acesta: 

tău“. Şi s-a liniştit şi s-a împăciuit de la cuvântul ăsta. Dar nu ştia dacă era 
adevărat. Şi i-am confirmat că asta nu poate fi decât de la Dumnezeu. Dragostea 
lui Dumnezeu într-adevăr este mai mare decât orice păcat! EEE zice 
că toate păcatele noastre nu sunt decât ca o picătură într-un ocean, oceanul 
fiind Dragostea lui Dumnezeu. Dar semnul că era cuvânt de la Dumnezeu era 
împăciuirea pe care a primit-o, întoarcerea în inima lui a iubirii de Dumnezeu, 
nu dispreț de Dumnezeu, nu uşurătate. 


Iar tâlcuirea cuvântului „Dumnezeul Meu, Dumnezeul Meu, pentru ce M-ai 
părăsit?“ — vă mărturisesc că n-o să pot deplin să vă răspund, dar încerc să vă pun 
gândul pe făgaşurile pe care sunt, lucruri pe care le-am văzut la părintele nostru 
duhovnic Sofronie şi din ce spunea el... 


În primul rând înţeleg că acela e momentul unde lisus ca om a trăit realmente ce 
trăieşte tot omul. Nu şi-a permis nici să-l lase pe Ilie să Îl ia de pe cruce, nu şi-a 
permis nici cu dumnezeiasca putere — cu care putea şi odinioară să prefacă pietrele 
în pâini (şi n-a făcut-o) -, nici acum nu şi-a permis să se dea jos de pe cruce. De ce? 


Fiindcă nici cel din stânga Lui, nici cel din dreapta Lui nu putea să facă asta. Nici 
cu, nici tu dacă eram pe cruce n-am putea. 


Și a trăit real starea noastră omenească până la capăt. Asta este solidaritatea lui 
Dumnezeu cu omul, chiar şi în păcatul lui, EI (Cel) fără de păcat. N-a (făcut) 
compromis cu păcatul, dar toate năpastele şi pierzaniile care au însemnat păcatul 
pentru om şi le-a asumat ca Dumnezeu şi le-a biruit şi, prin biruinţa Lui, ... nouă 
ne-a făcut cale de mântuire. Deci „Dumnezeul Meu, Dumnezeul Meu, pentru ce 
M-ai părăsit?” reprezintă omul neputincios, care în păcatul lui este — neapărat — 
şi veşnic despărțit de Dumnezeu. 


Poate că reprezintă acel moment pe care ni l-a împărtăşit Sfântul Siluan zicând 
(parafrazez un pic): „Te vezi în iadul ăsta veşnic? Dracii împrejurul tău în 
fiecare noapte... 15 ani te-ai luptat în fiecare noapte şi nu poţi să te scapi de ei! 
Te rogi şi scapi un pic şi iarăşi revin la tine... Ține-ţi mintea în iad, nu încerca 
Să ieşi, vezi că nu poţi Să ieşi din el, osândeşte-te în acest iad, vezi că asta-i 
realitatea soartei tale ca păcătos, dar nu deznădăjdui! “ Nu ca interdicţie, dar ca 
făgăduinţă. În acest „Nu deznădăjdui!” cuvintele Sfântului Siluan, reiese că el 
le-a trăit ca pe o făgăduinţă: Hai să fac ce mi-a zis şi să văd ce face Dumnezeu. 
Mărturia lui Siluan: „Am început să fac aşa cum mi-a zis Domnul. Mintea mi s- 
a curăţit şi Duhul mărturisea în inima mea mântuirea “. 


Ce înseamnă „am început”? Lucrarea este a aceluiaşi Dumnezeu care (cu) 2000 de 
ani înainte, când cineva pe cruce i-a zis „Pomeneşte-mă, Doamne, când vei veni 
întru Împărăţia Ta!“, Hristos îi răspunde „Astăzi vei fi cu Mine...” Începi să faci 
lucrul dumnezeiesc şi vezi că e lucrător. Imediat ceva se întâmplă! Şi de multe ori, 
cu cât e mai mare criza, cu atât mai mare şi răspunsul. 


Vorbiţi despre acele momente când suntem duşi până la limită, până la capătul 
puterilor noastre şi... îndrăznesc să adaug: dincolo! Dincolo de limită. Nu pot să vă 
dau o formulă, că formula nu există şi căutarea unei formule de ieşire este 
conținută în prima cădere, a lui Adam. Adică nu aştepta ca Dumnezeu să facă ceva 
care să te îndumnezeiască [în felul acesta în care a procedat diavolul/"şarpele" cu 
primii oameni]: “mănâncă tu din chestia aia şi automat ţi se vor deschide ochii şi 


[je] 


vei deveni ca Dumnezeu!” Nu există! Formulă, formalism, formă, formalitate... 
nimic din lucrurile acestea nu pot mântui. Ce mântuieşte este o relaţie personală 
între persoana ta şi Dumnezeu ca Persoană — asta este ce mântuieşte. 


Voiam să spun că în momentele în care eşti dus la limită sau poate ... dincolo de 
limită — aş vrea să vă împărtăşesc şi lucrul acesta, pe care de la Părintele Sofronie 


l-am învăţat: nu uitaţi — Dumnezeu să vă pună în inimile voastre — că asta înseamnă 
şi măsura încrederii pe care Dumnezeu ţi-o arată! Deci măsura suferinţei este şi 
măsură încrederii pe care Dumnezeu o are în tine, suflet slab, păcătos, neputincios, 
dus la limită, dincolo de limită! lar când zic “dincolo de limită” cred că este şi o 
realitate. Şi acest „dincolo” este fiindcă duhovnicia noastră, călătoria noastră din 
nefiinţa noastră — pe care încă o purtăm cu noi în devenirea noastră — prin asta 
mergem mai departe, transcendem — în momentele nefiinţei noastre de multe ori — 
limitele noastre, ne duce Dumnezeu dincolo de limită, dar... ni se lărgesc limitele. 


Și dacă avem răbdare în momentele alea... Şi ce răbdare? Zi: „Doamne!” Şi dacă 
nu poţi să zici nimic, măcar nu uita că te iubeşte acel Doamne! Simţi că nu există?; 
nu importă!; poţi să simţi tot ce vrea dracul să simţi, dar continuă... Avem mărturia 
cel puţin a 2000 de ani de [perioadă] filocalică [a Bisericii], dacă nu luăm în 
consideraţie şi Vechiul Testament, că... nu există DECÂT biruinţa cu Dumnezeu! 
Treci pragul acela şi o să vezi că limitele ţi s-au lărgit până când devenim 
nelimitaţi, aşa cum e Dumnezeu. Or, pierderea limitelor, depăşirea limitelor, 
câteodată trece prin momente extreme. 


Astea două lucruri aş vrea să vă împărtăşesc: că formulă de scăpare nu este... Dacă 
vreţi ca formulă un singur cuvânt ar fi: asumare. Să ne asumăm acel moment, în 
încrederea în acel Dumnezeu care ne iubeşte. Răspunzând cu încredere la 
încrederea pe care Dumnezeu ne-o arată ca să ne trateze în felul ăsta. 


Dau un exemplu: se zice că Lazăr era prietenul lui Hristos. Uitaţi-vă în imnologia 
săptămânii ăsteia şi mai ales sâmbătă (sâmbăta lui Lazăr) şi duminică. Uitaţi cum 
Hristos zice: „S-a îmbolnăvit Lazăr“. Dar nu s-a dus să facă ceva ca să îl vindece. 
L-a lăsat să moară, l-a lăsat patru zile în mormânt, până ca să se împută (în 
Cuvântul Evangheliei), adică să înceapă să intre în putrejune, în stricăciune trupul 
lui. 


Sunt patru învieri despre care ne vorbesc Evangheliile şi este un crescendo. 
Celelalte trei ar putea fi ceea ce numim astăzi moarte clinică. Cu Lazăr în nici un 
caz! Nu din moarte l-a scos, (ci) din stricăciune!!! Dumnezeiasca putere care dintru 
nimic a scos toată făptura. Da, dar cu cine ar putea face Hristos o aşa lucrare decât 
cu unul care cu adevărat este prietenul lui Hristos? În Lazăr a avut încredere că 
Lazăr o să poată să ia asupra-şi canonul ăsta greu, durerea morţii (ba chiar şi 
durerea învierii, se pare că şi aceea, clinic cel puţin, trece printr-o durere; nu ştiu 
cum a fost durerea lui Lazăr, că nu a fost moarte clinică, dar resuscitările în spitale, 
se pare că şi acelea sunt dureroase.) .... 


Cu cine, decât cu Lazăr? Când a zis Hristos: „Dar boala asta nu este spre moarte, 
ci spre Slava lui Dumnezeu“, cine decât un adevărat prieten, care avea o deplină 
încredere în Hristos putea să poarte un aşa canon pentru a proslăvi pe Dumnezeu 
prin suferinţele lui? Bineînţeles că prieten era Lazăr, şi mare! Şi într-o măsură şi 
TU eşti aşa, ca Lazăr, în momentul când te simţi depăşit şi dus de aparenta 
nepăsare a lui Dumnezeu faţă de tine dincolo de limita ta. Nu e nepăsare!; să ai 
încredere că Cel care te tratează aşa ca pe Lazăr te tratează cu acelaşi grad de 
încredere - pe care o are în tine — cel puţin atâta pe cât dorleşt]i tu... 


Și Dumnezeu să vă dea restul, că restul este răbdare, şi de multe ori nu este nevoie 
de multă răbdare. Şi dacă ştim să ne asumăm momentele acelea, ... vai ce învieri... 
[urmează]! 


Și vorbind de înviere, nu vorbesc simbolic sau metaforic, ci este o realitate, şi nu 
psihologică, ci duhovnicească. leşi altul! Şi Lazăr când a ieşit din mormânt, 
imnologia şi sinaxarele, toată Tradiţia Bisericii mărturisesc că era alt om! Altul 
revenind din morţi! Dar şi Siluan, după cuvântul acela, când l-a trăit, era alt Siluan; 
şi Antonie când era să moară, dar l-a mântuit în ultima clipă Hristos, că era bătut 
de draci până la moarte şi când dădea să moară, i-a apărut Hristos şi l-a readus în 
viaţă. Dar alt Antonie a ieşit din aceasta! 


Şi astea sunt depăşirile neputinţelor noastre, pe care le lucrează mila lui Dumezeu. 
Înfricoşate lucruri! Fiindcă nu pe măsura omului, şi de aceea adaug încă o dată: 
Domnul să ne dea, să vă dea putere în momentele acelea! Şi Maica Domnului a 
trecut prin asta la cruce, şi apostolii... şi alte momente pe care le vedem în Sfinţii 
lui Dumnezeu”. 


Părintele Nicolae Steinhardt - Dumnezeul Meu, de ce M-ai părăsit? 


„Jar din ceasul al şaselea întuneric s-a făcut peste tot pământul până la ceasul al 
nouălea. Iar în ceasul al nouălea a strigat lisus cu glas mare şi a zis: „Eli, Eli, 
lama sabahtani!”, adică: „Dumnezeul Meu, Dumnezeul Meu, pentru ce M-ai 
lăsat?” lar unii din cei ce Stăteau acolo, auzind, ziceau: „Pe Ilie strigă Acesta!” 
Și îndată alergând unul din ei şi luând un burete, l-a umplut cu oţet şi punându- 
I într-o trestie I-a dat să bea” (Matei 27, 45-48) 


Părintele Nicolae Steinhardt: “În mai toate celulele, una din încuietoarele 
predilecte este discutarea cuvintelor rostite de Mântuitorul pe cruce: Eli, Eli, lama 
sabahtani? De vreme ce Hristos a putut spune: Dumnezeule de ce m-ai părăsit? 
înseamnă că a fost om şi el, nu Dumnezeu. Panait Cerna: „ai gemut şi tu când 
fierul te pătrunse.” 


Argumentul acesta îl socotesc întru totul neîntemeiat, iar din cuvintele de pe cruce 
deduc, dimpotrivă, proba absolută a validității răstignirii. Am de partea mea pe 
Dostoievski, pe Simone Weil, pe Kierkegaard — şi întregul sinod de la Halchidon. 
Am şi două tablouri înfățişând răstignirea, unul de Holbein (la Basel) şi altul de 
Velasquez (la muzeul Prado). În ambele lipsesc razele de lumină pornite din cer, 
tragedia e ireversibilă, fără de leac; săvirşitu-s-a: nu numai chinul şi proorocirea ci 
şi toată tevatura, gata, moartea nu e clinică, învierea e izgonită printre amăgiri şi 
deşarte nobile nădejdi, niciodată nu va trăi trupul acesta răsucit, sângerând, găurit, 
terfelit, sfârtecat. Învierea este cu totul imposibilă. Aşa spune Dostoievski — făţiş — 
că-i apare Hristos în tabloul lui Holbein şi aceeaşi precisă, neagră, rece impresie 
am avut-o şi eu privind Răstignirea de Velasquez, care a fost expusă şi la Luvru şi 
unde în primul plan domină galbenul intens — uită-l dacă poți! — al unei mantii; în 


fund sunt jalnicele cruci, bietele trupuri, cerul de plumb. Crucile par aruncate la 
distanţă, deja uitate — cum ai uita în grabă (şi osânditorii cu adevărat lucraseră sub 
imboldul pripei) un lucru neînsemnat ori stingheritor -, Hristos este cu totul singur 
şi-n părăsire, un răstignit lângă alți doi indivizi, undeva la marginile murdare ale 
unui oraş, pe o movilă de gunoi, pietre şi zgură, într-o amiază toridă şi — din cauza 
norilor joşi - de zăpuşeală. 


Nu se văd ca în Dictatorul lui Jules Romains puternicele şi melancolicele structuri 
ale suburbiilor unui mare oraş modern, ci masivele metereze ale unei aşezări 
străvechi, reci şi rele mai mult decât melancolice. Un sistem închis, cum spun 
fizicienii când prevestesc inexorabilitatea entropiei. Din țarina ce aduce a leşie, din 
norii grei, din privirile stinse ale crucificaţilor, din scăpărările morocănoase ale 
executanţilor se scurge, ca o ceară brună, ceara peceţii care încheie. Din întinderea 
ce acoperă totul ca un clopot nu încape ieşire. Transcendenţa e o teorie, învierea 
pare, ba nu pare, se vede limpede că e o puerilitate. Şi-au căutat-o. Bieţii de ei. Să 
fim oameni întregi. Le arăt celor ce pun problema lui Eli, Eli: cu atât mai bine că e 
aşa, numai aşa putea să fie. 


Răstignirea nu e farsă şi înşelăciune decât dacă se constată că orice miracol este cu 
neputinţă, orice înviere este un basm. Dacă monofiziţii, dochetiştii ori fantaziaştii 


ar avea dreptate. În ruptul capului n-aş fi trecut la creştinism. Ar însemna că 
răstignirea a fost în cel mai bun caz un simbol ori o reprezentaţie. Să nu fie! Numai 
deznădejdea omenească de pe cruce dovedeşte integritatea şi seriozitatea jertfei, o 
împiedică a fi cine ştie ce joc, ce vicleim. 


Domnul venise hotărât să bea paharul până la fund şi să se boteze cu botezul crucii, 
dar în grădina măslinilor, când se apropia momentul, tot s-a rugat să fie scutit a 
deşerta paharul. Desigur, adaogă: facă-se voia Ta. Şovăiala totuşi a fost reală. lar 
pe cruce, în ciuda comunicării idioamelor, în ciuda faptului că avea deplina 
conştiinţă a învierii, natura omenească pare să fi covârşit oarecare timp — după 
cum, contrapunctic, a predominat natura divină pe muntele Tabor -, căci altfel nu 
s-ar fi auzit atât de firescul mi-e sete şi nici atât de allzumenschlich-ul: Dumnezeul 
meu, de ce m-ai părăsit? 


Actul răstignirii a fost atât de serios, de autentic şi total încât până şi apostolii şi 
ucenicii erau convinşi că spânzuratul de pe lemnul din mijloc nu va învia. Dacă n- 
ar fi fost atât de zdruncinaţi în credinţa lor, Luca şi Cleopa n-ar fi umblat mohorâţi, 
târşâindu-şi picioarele pe drumul către Emmaus, şi-ar fi recunoscut deîndată 
învățătorul şi n-ar fi rămas atât de miraţi când au înţeles cine e. (Se simţiseră atât 


de stingheri, de păcăliți, încât se rugaseră de primul trecător întâlnit, un 
necunoscut, să nu-i lase singuri, să stea cu ei.) 


Nici Toma n-ar fi pus condiţii atât de drastice (şi, la drept vorbind, de jignitoare) 
dacă n-ar fi fost şi el sigur că învierea, după cum se petrecuseră lucrurile, nu mai 
era cu putință. Tuturora nu le venea a crede. Răstignirea era definitivă şi pentru ei, 
întocmai ca pentru scribi. 


Și era necesar, spre adeverirea jertfei, ca răstignirea să dea impresia de sfârşit, de 
soluționat, de afacere clasată, de bun simţ biruitor. Nu ajungea — ca să fie 
răstignirea ceea ce trebuia să fie — nu ajungeau groaza torturii, piroanele, sulița, 
spinii — în tabloul lui Mathias Griinewald de la Uiiterlinden spinii străpung întregul 
trup intrat în putrefacție -, mai era neapărat nevoie — pentru completare, pentru 
întărire - să pară şi catastrofă, derută, eşec. 

Numai strigătul Eli, Eli ne dovedeşte că răstignitul nu s-a jucat cu noi, cănua 
încercat să ne mângâie cu făţarnice estompări. (Ca-ntotdeauna i-a tratat pe oameni 
ca pe ființe libere şi mature, capabile de a încasa adevăruri neplăcute.) Spre 
deosebire de Buddha şi Lao-Ţe, EI nu dă aforisme şi pilde, ci carne şi sânge, chin 
şi deznădejde. Durerea fără deznădejde e ca mâncarea fără sare, ca nunta fără 
lăutari. 


(lar dacă tâlharul cel bun e primul om care soseşte în Rai — înaintea proorocilor, 
patriarhilor şi drepţilor Vechiului Testament — poate că o datorează nu numai 
cutremurătoarei lui convertiri ci şi faptului că a fost coleg de suferinţă cu Domnul. 
Căci una e să stai la picioarele crucii şi să suferi, oricât de sincer şi de sfâşietor, şi 
alta e să fii pe cruce. Durerea altuia nu e a ta, e a lui, ţi-o însuşeşti numai printr-un 
proces ideativ nu prin simţiri. Numai tâlharul cel bun simte la fel cu Domnul.) 


Întruparea a fost totală, cum învaţă sinodul de la Halchidon. Bine, totală, dar 
Hristos pe cruce n-a încetat de a fi şi Dumnezeu. Eu: nu e de contestat permanenţa 
comunicării idioamelor, dar după câteva ore pe cruce omenescul a trebuit să fie 
predominant; altfel tragedia era contrafăcută. 


O ţin morţiş: ce-ar fi vrut dochetiștii, fantasiaştii şi monofiziţii -sau ateii? Să le fi 
făcut Hristos de pe cruce semn cu ochiul alor săi spre a le da de înţeles: las” că asta 
e de gura lumii, fiți fără grijă, ştim noi ce ştim, ne vedem Duminică dimineaţa? Ce 
oribil „spectacol” presupune, fără de voie, monofizitismul! 


Argumente de text: la Romani (8, 32) Pavel scrie: „EI care pe însuşi Fiul său nu 
L-a cruțat“. Acest nu L-a cruțat ne demonstrează de asemeni că pe cruce nu s-au 


desfăşurat simboluri, ci s-a petrecut o suferință reală. Numai prin împreunarea 
durerii fizice şi a torturii morale se obţine decoctul final: suprema amărăciune. Tot 
Pavel la I Cor 1, 23 : „însă noi propovăduim pe Hristos cel răstignit“, iar la 2, 2: 
;» Căci am judecat să nu ştim între noi altceva decât pe lisus Hristos, şi pe Acesta 
răstignit.” De ce adaosul „şi pe Acesta răstignit” de nu pentru a pune accentul pe 
latura cea mai nebunească şi mai scandaloasă? Rațiunea înţeleaptă s-ar învoi în 
cele din urmă cu un Dumnezeu răstignit simbolic şi concedând să sufere aparent 
(altfel oamenii nu înţeleg), dar paradoxul şi sminteala (creştinismul adică) 
înfăţişează divinitatea nu numai aşezată pe cruce - solemniter — ci pironită cu 
adevărat; unde suferă aidoma cu nervii (legendele şi epopeile evului mediu, care 
ştia ce-1 durerea, neîncetat se referă la nervi), fibrele şi sufletul bietului om, până la 
cele din urmă consecinţe (şi Hristos are, în pofida ereziei lui Apolinariu, suflet 
omenesc întreg). 

Dacă şi-ar fi păstrat — măcar în parte — impasibilitatea pe cruce, dacă n-ar fi gustat 
din plin deznădejdea omului, evenimentul petrecut pe Golgota n-ar fi fost — pentru 
filosofi, pentru preoți şi pentru prostime - prilej de poticnire şi sminteală, ci 
„scenariu” ori „ritual”, deci admisibil, comestibil. La 1 Cor. 6, 20 şi 7, 23 Pavel 
stăruie: „Aţi fost cumpăraţi cu preț.” Cu preţ cinstit. întreg. Dumnezeu n-a înşelat 
pe nimeni: nici pe diavol, nici pe noi; nici pe sine nu s-a înşelat. N-a plătit cu 
aparenţă de suferinţă, cu o cruce mitică, sau cu bani calpi. Preţul nu l-a plătit o 
fantasmă; came din carnea noastră, sânge din sângele nostru. 


Și la Evrei (2, 17; 2, 18; 4, 18):” Pentru aceea dator era întru toate (afară de 
păcat) să se asemene fraţilor (nouă); fiind EL însuşi ispitit, poate şi celor ce se 
ispitesc Să ajute; ispitit întru toate, după asemănarea noastră. ” Asemenea nouă în 
toate şi ispitit de toate ca şi noi: aşadar şi de omenească deznădejde. 


Ca-ntotdeauna găsesc la Dostoievski, spus fără înconjur, ceea ce bănuiam; în 
orbecăire, lumină — deodată. Cu privire la viziunea lui Holbein găsesc textul exact: 
„Iabloul nu e frumos... e cadavrul unui om care tocmai a îndurat dureri 
nesfârşite... dacă un astfel de cadavru (şi întocmai aşa trebuie să fie) a fost văzut 
de discipolii lui... cum oare au putut crede, privindu-l, că acest cadavru va învia?” 
Nici n-au crezut! 


„Dacă moartea e atât de groaznică şi legile naturii atât de nemiloase, cum le poţi 
stăpâni? Şi oamenii aceştia, care au stat în jurul mortului, au resimţit desigur în 
seara aceea o groaznică tristețe, o adâncă descumpănire care dintr-odată le 
spulberau toate nădejdile şi aproape tot ce credeau.” 


Nu le-a făcut semn cu ochiul! 


Socrate şi lisus Hristos 


Logic ar fi fost ca moartea lui Socrate-omul să poarte pecetea dezordinei, a 
sângelui, a trădării şi a turbării; dar nu, a fost cum nu se poate mai senină şi demnă. 
A lui Hristos, dimpotrivă, poartă — întreagă — pecetea tragediei, dezgustului şi 
ororii. Socrate moare calm, înconjurat de ucenici fideli şi atenţi, care-i sorb 
cuvintele în vreme ce el - imperturbabil şi luminos — soarbe otrava nedureroasă 
oferită cu multă deferentă de temnicier. Părăsit şi trădat de ai săi, Hristos se 
zvârcoleşte pe cruce, chinuit de sete şi acoperit de batjocuri. Socrate moare ca un 
senior, Hristos ca un netrebnic, intre doi bandiți, pe un maidan. Socrate mulţumeşte 
zeilor că scapă de vicisitudinile lumii materiale, Hristos exclamă: „De ce m-ai 
părăsit?” 

Deosebirea e totală între cele două morţi, şi tocmai cea divină pare inferioară, 
tulbure. Adevărul este că-i nespus mai umană; cea a lui Socrate, în toată măreţia ei. 
pare — prin contrast — literară, abstractă, supusă regiei, şi mai ales nerealistă. 
Socrate — cu bună credinţă şi izbândind în bună parte — se ridică de la starea de om 
la cea de zeu, Hristos coboară nestinglierit de scimăvii până în straturile cele mai 
de Jos ale condiţiei umane”. 


(din: N. Steinhardt, “Jurnalul fericirii“). 


“EI a luat asupra-Şi durerile noastre şi cu suferinţele noastre S-a împovărat” 


N ECE (DATORI ANALIA 
ŢI AP 


“Hristos S-a răstignit pentru ca noi Să înviem şi noi Să fim nepăsători?!” (Cuv. 


Cel mai sfâşietor capitol din întreaga carte a proorocului Isaia se referă la pătimirea 
Mântuitorului lisus Hristos. 


Ca să pătrundem mai bine în Taina acestor zile... ca să înţelegem mai deplin ce 
înseamnă Crucea lui Hristos şi ca să vedem ce fel de Dumnezeu avem... până o să 
ne intre până în adâncul inimii, până în carnea şi până în măruntaiele sufletului 
suferinţa fără seamăn, suferinţa pentru noi a Domnului nostru. Mai putem oare de 
acum umbla cu mândrie, “fiecare pe calea noastră“, mai putem oare alerga cu 
aceeaşi nonşalantă către păcat, acum când ştim ceea ce ÎI străpunge şi ÎI 
zdrobeşte... 2! 


Patimile, moartea şi prea slăvirea lui Mesia 

1. Cine va crede ceea ce noi am auzit şi braţul Domnului cui se va descoperi? 


2. Crescut-a înaintea Lui ca o odraslă, şi ca o rădăcină în pământ uscat; nu avea 
nici chip, nici frumuseţe, ca să ne uităm la EI, şi nici o înfăţişare, ca să ne fie 
drag. 


3. Dispreţuit era şi cel din urmă dintre oameni; om al durerilor şi cunoscător al 
suferinţei, unul înaintea căruia Să-ţi acoperi faţa; disprețuit şi nebăgat în seamă. 


4. Dar El a luat asupra-Și durerile noastre şi cu suferinţele noastre S-a 
împovărat. Şi noi Il socoteam pedepsit, bătut şi chinuit de Dumnezeu, 


5. Dar EI fusese străpuns pentru păcatele noastre şi zdrobit pentru fărădelegile 
noastre. El a fost pedepsit pentru mântuirea noastră şi prin rănile Lui noi toţi 
ne-am vindecat. 


6. Toţi umblăm rătăciţi ca nişte oi, fiecare pe calea noastră, şi Domnul a făcut să 
cadă asupra Lui fărădelegile noastre ale tuturor. 


7. Chinuit a fost, dar S-a supus şi nu şi-a deschis gura Sa; ca un miel spre 
junghiere s-a adus şi ca o oaie fără de glas înaintea celor ce o tund, aşa nu Și-a 
deschis gura Sa. 


8. Intru smerenia Lui judecata Lui s-a ridicat şi neamul Lui cine îl va spune? Că 
s-a luat de pe pământ viaţa Lui! Pentru fărădelegile poporului Meu a fost adus 
spre moarte. 


9. Mormântul Lui a fost pus lângă cei fără de lege şi cu cei făcători de rele, după 
moartea Lui, cu toate că nu săvârşise nici o nedreptate şi nici înşelăciune nu 
fusese în gura Lui. 


10. Dar a fost voia Domnului să-L zdrobească prin suferinţă. Și fiindcă Şi-a dat 
viața ca jertfă pentru păcat, va vedea pe urmaşii Săi, îşi va lungi viaţa şi lucrul 
Domnului în mâna Lui va propăşi. 


11. Scăpat de chinurile sufletului Său, va vedea rodul ostenelilor Sale şi de 
mulțumire Se va sătura. Prin suferinţele Lui, Dreptul, Sluga Mea, va îndrepta pe 
mulți, şi fărădelegile lor le va lua asupra Sa. 


12. Pentru aceasta Îi voi da partea Sa printre cei mari şi cu cei puternici va 
împărți pradă, ca răsplată că Și-a dat sufletul Său spre moarte şi cu cei făcători 
de rele a fost numărat. Că EI a purtat fărădelegile multora şi pentru cei păcătoşi 
Și-a dat viaţa. 


Părintele Teofil Părăian — Tâlcuirea la Vinerea pătimirii Mântuitorului 
nostru lisus Hristos 


Astăzi, în Vinerea cea Mare, Vinerea pătimirii Mântuitorului nostru lisus Hristos, 
ne aducem aminte de suferinţele Domnului pentru noi şi pentru a noastră mântuire, 
de scuipările, de bătăile, de chinuirile de tot felul, de batjocurile, de răstignirea pe 
cruce şi de moartea pe cruce a Mântuitorului nostru lisus Hristos, care toate s-au 
făcut pentru noi şi pentru a noastră mântuire. 


Ne-am pregătit vreme îndelungată pentru aceste întâmpinări, pentru aceste gânduri 
şi simţăminte care ne pun în legătură cu iubirea Mântuitorului arătată pe cruce, ne 
pune în legătură cu jertfa Mântuitorului nostru lisus Hristos adusă pentru noi. Fiind 
lucru mai presus de fire, fiind mai presus de lume, cu greu putem să apreciem 
aceste pătimiri pe care Domnul nostru lisus Hristos le-a primit pentru mântuirea 
noastră şi în măsura în care le înţelegem sau înţelegem ceva din ele, stăm şi noi în 
faţa Domnului Hristos, în faţa crucii, stăm împreună cu Sfântul loan Evanghelistul 
şi cu Maica Domnului în apropierea crucii Mântuitorului nostru lisus Hristos şi 
învăţăm de la EI să iertăm pe vrăjmaşii noştri. Căci Domnul Hristos a zis: 
"Părinte, iartă-le lor că nu ştiu ce fac” (Lc. 23, 34), iar aceasta a zis-o despre 
răstignitorii Săi. 


> Învăţăm de la Domnul Hristos să ne încredinţăm toate ale noastre în mâinile 
lui Dumnezeu, căci Domnul Hristos fiind pe cruce, a zis către Dumnezeu: 
"Părinte, în mâinile Tale îmi dau duhul meu” (Lc. 23, 46). 

> Învățăm de la Domnul Hristos să împlinim toate lucrurile până la 
deplinătatea lor. Căci îl auzim pe Domnul Hristos zicând: "Săvârşitu-s-a” 
(In. 19, 30). 


> Învăţăm de la Domnul nostru lisus Hristos ceva despre măreţia pocăinţei, 
pentru că tâlharul cel bine cunoscător, care şi-a dat seama că pentru 
păcatele lui pătimeşte, că pentru ale lui păcate este răstignit împreună cu 
Domnul Hristos, care este nevinovat, a zis către Mântuitorul: "Pomeneşte- 
mă, Doamne, întru împărăţia Ta”, iar Domnul Hristos i-a răspuns: 
"Adevăr grăiesc ţie, astăzi vei fi cu mine în Rai” (Lc. 23, 42-43). 


Toate acestea pomenindu-le, cerem de la Dumnezeu ajutor ca să înţelegem cât mai 
bine cele ce s-au făcut pentru noi şi înţelegându-le, recunoştinţa noastră să fie cât 
mai deplină. Conduşi de Sfânta noastră Biserică în această zi de Vinere Mare, în 
această zi de Vineri întunecată şi luminată. Întunecată pentru că s-a întunecat 
soarele şi s-a cutremurat pământul, dar şi luminată, pentru că-i luminată de iubirea 
Mântuitorului nostru lisus Hristos, în care se arată Dumnezeu Însuşi, Cel ce este 
iubire; întru această zi binecuvântată de Dumnezeu ne îndemnăm unii pe alţii cu 
cuvintele Bisericii şi zicem: "Pe cel ce S-a răstignit pentru noi veniţi toţi să-L 
lăudăm că pe acesta L-a văzut Maria — e vorba de Maica Domnului — pe cruce şi 
a zis: Deşi rabzi răstignire, Tu eşti Fiul şi Dumnezeul meu”. 


lerodiacon Visarion lugulescu - Predică la Vinerea Patimilor 


“Chinuit a fost, dar s-a supus şi n-a deschis gura sa, ca un miel la junghiere s-a 
dus, şi ca o oaie fără glas înaintea ce o tund, aşa nu şi-a deschis gura Sa!” 


Fraţi creştini, toată viaţa lui lisus n-a fost decât o suferință. Cei 33 de ani au fost 
greutatea unei cruci, o cruce purtată pentru mântuirea lumii. Această cruce n-a fost 
purtată de la Ierusalim până la locul Căpățânii, ci chiar din Bethleem şi până la 
Ghetsimani şi pârâul Cedrilor. Aşa cum L-a văzut proorocul Zaharia cu mult timp 
înainte, părăsit de oameni, încărcat cu durerile şi fărădelegile noastre. 


Se naşte într-un staul, în frig, este urmărit de Irod să fie omorât, EI, pâinea cea 
cerească flămânzeşte de pâine, apoi îngăduie diavolului să-L ispitească. 


Oamenii îi iau învăţăturile drept hule, minunile săvârşite cu puterea lui satana, iar 
unii iau chiar pietre să dea într-Insul şi, aşa, Fiul lui Dumnezeu nu are unde să-şi 
plece capul. 


În Grădina Ghetsimani, lisus se roagă cu sudori de sânge, aşa încât Acela care ţine 
toate cu Cuvântul puterii Sale are nevoie de un înger din cer să-L întărească. În 
întunericul nopţii târzii, lisus se roagă şi nu ascunde crucea suferinţei Sale zicând: 
“Întristat este sufletul Meu până la moarte!” Iisus este întristat pentru noi. El se 
încarcă cu ocările şi cu sarcina păcatelor noastre, iar omenirea, orbită de duhul 
răutăţii, îl socoteşte lovit de Dumnezeu. 


Tatăl ceresc îi oferă acest pahar al suferinţei şi EI îl primeşte de bună voie, 
luând asupra sa păcatele lumii întregi. Dar ştiţi cu ce era plin acest pahar? Cu 
toate fărădelegile cele vechi şi cele noi care s-au făcut pe pământ. 


—> Acest pahar, pe care l-a băut lisus, are mai întâi toată neascultarea lui 
Adam, apoi corupția urmaşilor, orgoliul şi lipsa de credinţă a oamenilor, 
fățărnicia şi răutatea evreilor,  superstiţiile păgânilor,  îngâmfarea 
filozofilor. 

=> Paharul lui lisus mai era plin şi cu scandalurile dintre creştini, dezbinarea 
turmei, păcatul cărturarilor falşi, rătăcirea sectanţilor, răceala în credinţă a 
creştinilor, stingerea dragostei. 

— Peste toate acestea mai turnăm şi tot ceea ce e urât şi neplăcut lui 
Dumnezeu în noi şi în afară de noi; toate slăbiciunile, toate zburdările 
tinereţii şi învârtoşarea inimii, laudele de sine, setea de avuţie şi tot veacul 
nostru umflat de mândrie, răutatea şi necredinţa. 

Toate acestea s-au găsit în paharul lui lisus făcute de la cei mai mari până la cei 
mai mici, de cei săraci şi de cei bogaţi, de bărbaţi şi de femei, de tineri şi de 
bătrâni. 


lată de ce a zis Fiul lui Dumnezeu: “Întristat este sufletul Meu până la moarte!” 


pentru că tot iadul se jurase împotriva acestei inimi cereşti, a acestui suflet 
dumnezeiesc. Priviţi crucea cea reală a lui lisus şi vedeţi că nici soarele nu se poate 
uita la ea, iar greutatea ei este aşa de mare, încât pământul se cutremură şi pietrele 
se zdrobesc, mai ales când a văzut pe cine au silit oamenii să o poarte. 


Dintre toate suferinţele lui lisus, cea mai mare era aceea că El vedea mai dinainte 
că mulți oameni vor pieri în păcatele lor, iată de ce se întrista în Grădina 
Ghetsimani şi se ruga cu lacrimi şi sudori de sânge. Lui lisus nu i-a fost frică de 
moarte pentru că a venit de bună voie să mântuiască tot neamul omenesc. Nu 
greutatea crucii L-a întristat şi L-a făcut să transpire cu sudori de sânge, ci 
necredinţa, nemulțumirea şi păcatele noastre. Fl vedea mulţimea păcătoşilor ce-i 
va apuca moartea neîndreptaţi, vedea păcatele desfrânaţilor, ale criminalilor, 
hoților şi beţivilor, ale hulitorilor care-l calcă sângele şi Crucea în picioare. 


EI pătimea ca să aducă sufletele oamenilor în Rai şi cu toate acestea se putea ca 
iadul să pună stăpânire pe ele. De aceea zice către Tatăl Ceresc: “Părintele Meu, 
Eu vreau să pătimesc şi să mor bucuros, dar să pătimesc şi să mor fără să fiu de 
folos pentru lume? Ah, acest lucru este pentru Mine motiv de întristare. Eu merg, 
să-l răscumpăr pe oameni, să nu se mai chinuiască în iad, dar să văd că unii se 
leapădă de Mine ca luda şi pentru pofiele lor să fiu bătut, scuipat, hulit? Cu ce 


folos a curs sângele Meu, Tată? Să aud cum numele Meu este hulit de la cei mari 
până la cei mici? Voi, creştinilor, faceţi pomenirea patimilor Mele ca o amintire 
simplă în bisericile voastre. Pentru cine am pătimit, pentru cine am suferit, pentru 
cine am murit, pentru nişte oameni îndărătnici, nemulțumitori şi nerecu- 
noscători?” lată de ce plângea lisus şi se întrista. 


Păcatele omenirii erau aşa de grele că nu se puteau ierta cu nici un chip. Se cerea o 
jertfă mai presus de orice jertfă. 


Pentru izbăvirea neamului evreiesc din robia egiptenilor a trimis Dumnezeu pe 
Moise, iar ca să ne mântuiască pe noi de focul iadului a trebuit să vină EI în 
persoană pe pământ, lisus Fiul lui Dumnezeu. Dar pentru ce a trebuit să moară Fiul 
lui Dumnezeu, nu se putea găsi un alt mijloc de mântuire? 


Pentru lămurirea acestei probleme, ascultați o pildă: Împăratul ocrilor a dat un 
decret în ţara sa ca acelor prinşi în păcatul desfrânării să li se scoată amândoi 
ochii. Primul care a călcat această lege a fost însuşi fiul său. Drept aceea, 
împăratul a poruncit să i se aplice legea. S-au rugat boierii lui şi poporul să fie 
iertat moştenitorul împărăției, dar el sta neclintit în hotărârea sa. După multe 
intervenţii şi rugăminţi, se mai domoleşte împăratul şi începe să se frământe şi 
să-şi zică: “dacă voi călca dreptatea şi nu voi pedepsi cum am hotărât, Sunt un 
judecător strâmb. Dacă nu voi ţine seama de dragostea mea de tată şi-l voi 
pedepsi, sunt un tată fără de milă. O, ticălosul de mine, judecător şi tată, ce să 
fac? Am hotărât să fie scoşi doi ochi; atunci să mi se scoată mie unul pentru că-i 
sunt tată şi celălalt fiului meu că este vinovat. În felul acesta voi împăca şi 
dreptatea mea şi dragostea şi voi păzi şi legea. 


lată, fraţi creştini, hotărârea dumnezeiască a fost dintru început, că cine va mânca 
din pomul oprit să fie osândit la moarte; prin Adam toţi am greşit, prin urmare 
trebuia să luăm pedeapsa meritată pierzând cei doi ochi, adică cele două vieţi, 
pământească şi sufletească. Prin chinurile cele nesfârşite ale iadului, trebuia să 
plătim sau să se găsească mijlocul mântuirii. Dacă ar fi venit toţi sfinţii şi toți 
îngerii din cer, n-ar fi putut plăti fiindcă acest sânge de creatură învechit era fără 
nici un preţ şi prin urmare, un om de rând, supus păcatului, nu putea face această 
mântuire. 


Trebuia deci să ia parte şi firea dumnezeiască cea fără de preţ, ca să plătească 
datoria aceasta fără margini precum şi cea omenească. Trebuiau deci două firi într- 
un singur ipostas. Noi suntem vinovaţi de călcarea poruncilor lui Dumnezeu şi 


pentru acesta am dat un ochi, omenirea, iar Dumnezeu Tatăl a dat celălalt ochi, 
dumnezeirea, pe Fiul Său lisus Hristos. 


O, smerenie fără margini, o, Dumnezeule mult milostive şi mult îndurate, oare nu 
se putea să mântuieşti un om fără să dai pe ochiul cel drept al dumnezeirei Tale? 
Fără îndoială că Dumnezeu putea să facă mântuirea omului şi numai cu cuvântul, 
fără să dea morţii pe Fiul Său. Dar dacă făcea aşa, noi cunoşteam numai puterea 
cea nemărginită a Sa şi nu cunoşteam coborârea cea dumnezeiască şi nici judecata 
cea dreaptă a măreției Sale. 


Tatăl Ceresc a arătat mila Sa mai mare faţă de om decât de Fiul Său pe care L-a 
jertfit. Dumnezeu, Tatăl n-a îngăduit pe Avraam să jertfească pe fiul său Isaac, dar 
EI jertfeşte pe Fiul Său lisus pentru mântuirea omului. Dumnezeu s-a milostivit de 
copilul unui om, dar pe Fiul Său nu L-a cruțat şi L-a lăsat să moară pentru noi toți. 
L-a dat să-L vândă ucenicii, să-L judece vrăjmaşii, să-L bârfească preoţii, să-L 
batjocorească ostaşii. L-a dat pe mâna unui popor nemulţumit, plin de ură şi mânie, 
care nu se mai sătura de sângele Lui. L-a dat pentru scuipări şi bătăi, să sufere 
cununa de spini şi greutatea Crucii, L-a părăsit ca pe unul care a făcut păcatul, ca 
să fie pedepsit pentru păcatele noastre, ca să plătească toată dreptatea 
dumnezeiască. O, desăvârşită smerenie a lui Dumnezeu, aceasta a fost voinţa 
Tatălui pentru Fiul. 


Creştinilor, de ce să ne minunăm mai mult? De hotărârea Tatălui, care şi-a rânduit 
Fiul la moarte pentru noi, sau la ascultarea Fiului care merge de bună voie? Să ne 
minunăm de amândouă, căci mare este mila lui Dumnezeu întreit, pentru noi 
păcătoşii şi mare este Taina creştinătăţii. 


Dacă Dumnezeu a făcut atâta jertfă pentru noi ca să ne scoată din robie, oare nu se 
cade ca şi noi să răspundem cu aceea şi dragoste şi recunoştinţă? Dar, vai, ce 
vedem între creştinii noştri? În locul dragostei, ură, răutate, păcate, necredinţă şi 
lepădare de Dumnezeu. Mii şi milioane de păcate, care mai de care mai grele. 


Nedreptăţile bogaţilor, desfrânările şi avorturile femeilor, toate nelegiuirile, 
cârtirile şi nepăsările creştinilor îl fac pe Fiul lui Dumnezeu să zică spre Tatăl 
Ceresc: “Cu ce folos a curs Sângele Meu, Tată, din mâini şi picioare, ajungând să 
fie călcat de oameni în picioarele lor?! Părinte Sfinte, vino la judecata Ta de la 
început. Eu am făcut voia Ta cea sfântă, Mi-am vărsat tot sângele pentru 
mântuirea creştinilor, dar ei nu cunosc pe Mântuitorul lor şi nici nu voiesc să se 
mântuiască. Creştinii aceştia pentru care M-am răstignit, au ajuns să-şi vândă 
sufletul demonilor pentru bani; Mă înjură pe Mine şi Crucea Mea, lepădându-se 


de toate orânduirile Tale. Pentru evreii care M-au răstignit, cer iertare, iar pentru 
creştinii care M-au făcut să mor fără să fiu de folos, cer mai mult, cer judecată, 
judecă-i pe ei Dumnezeule! Dreptatea Ta M-a făcut să-Mi vărs sângele, acum tot 
dreptatea Ta să-Mi răsplătească sângele. ” 


Un creştin nepocăit, neîndreptat, nu are nici un răspuns. Grea va fi osânda pentru 
cel ce a călcat pe Fiul lui Dumnezeu. Ca să moară tatăl pentru fiu, sau fiul pentru 
tată, frate pentru frate sau o rudă pentru alta, acesta este semnul unei iubiri fără 
egal şi pilde de acestea avem între oameni. Dar să moară cineva pentru vrăjmaşii 
lui, acest lucru nu s-a făcut niciodată între oameni. O pildă ca aceasta nu s-a mai 
văzut nicăieri până la Fiul lui Dumnezeu, care a murit pentru noi, vrăjmaşii Lui. 
Pentru această măreaţă faptă, noi n-am putea niciodată să-i mulţumim lui 
Dumnezeu cu vrednicie, de am avea chiar fiecare câte o sută de mii de vieţi şi pe 
care le-am da la moarte din dragoste ca să-i răsplătim lui Hristos. Chiar de am 
purta o mie de ani crucea suferințelor, n-am putea plăti pentru Făcătorul nostru de 
bine. Cu toate acestea EI nu cere de la noi pentru sângele vărsat, decât dragostea 
noastră, recunoştinţa noastră. 


Parcă îl auzim zicând: “O, voi împietriților şi nerecunoscătorilor, cum să vă mai 
calific, orbi, fiindcă nu vedeţi atâta bine cât am făcut pentru voi, împietriți la inimă 
pentru că nu vă înmuiaţi să vă plângeți păcatele voastre, văzând cu ce preț mare v- 
am răscumpărat. Nemulțumiţilor, Eu ştiu că numai demonii sunt împietriți la 
inimă, nesupuşi din firea lor şi veşnic vrăjmaşi ai lui Dumnezeu. Dar voi nu sunteţi 
nici demoni, nici oameni nu sunteţi; pesemne că sunteţi nişte făpturi ciudate 
alcătuiți din fire omenească şi din obicei drăcesc. Voi aţi putea să fiţi veşnic 
prietenii lui Dumnezeu, dar nu vreţi. Zilele acestea nu sunt oare zile de întristare? 
De ce nu vă întristaţi şi nu plângeți pentru păcatele voastre cu lacrimi amare ca 
Petru, ca femeile mironosiţe, ca losif şi Nicodim, şi de ce nu cereți cu suspine 
Împărăţia Cerului ca tâlharul de pe cruce?” 


Ah, creştinilor, dacă Hristos ţine în spate o cruce, apoi prezenţa scumpei Sale 
Maici este o altă cruce pe care o are în faţa ochilor Săi. Dacă Părintele Ceresc L-a 
părăsit, Sfânta Sa Maică nu L-a părăsit nici o clipă. Ea stă lângă Cruce şi ţine sabia 
în inimă, sabia despre care-i spusese dreptul Simeon. Cu această prezenţă a sa 
pricinuieşte Fiului a doua cruce, făcând să-i sporească durerile pentru care Fiul a 
plâns cu amar. 


A pătimit Fiul, a pătimit şi Maica împreună cu EI; s-a întristat Maica, s-a întristat şi 
Fiul împreună cu ea; aşa că şi Maica şi Fiul aveau îndoite chinuri, iar din aceste 


chinuri se năştea o singură durere care venea din inima Fiului în inima Maicii şi 
din inima Maicii în inima Fiului. 


Cine ar putea spune cu de-amănuntul ce mare durere a străpuns inima Maicii şi a 
Fiului în acele momente de suferință sus pe Golgota? Priviţi cu ochii sufletului şi 
imaginaţi-vă pe Fecioara Maria în acest moment cu buzele arse de văpaia focului 
de la inimă abia i se aude glasul strigând şi rugând pe Fiul său ca să-i spună ultimul 
cuvânt. Sfâşiată de întristare, obosită şi nemâncată, cu durerea cea arzătoare în 
inimă, cade leşinată în mâinile femeilor mironosiţe. 


Cum a fost oare inima lui lisus când a văzut-o frământându-se de durere şi căzând 
în leşin? O, Împărate Iisuse, pentru cine suferi, pentru cine vrei să bei paharul cel 
amar al morţii? Pentru cine zici: “Mi-e sete!?? Ceri oare Maicii Tale un pahar de 
apă rece să-i răcorească buzele cele arse? Dar iat-o, Maica Ta, e acolo leşinată şi 
nu mai poate să spună nici un cuvânt. Dar cine să-Ţi domolească setea? Femeia 
samariteancă, sau ucenicii? Dar iată şi aceştia au fugit şi te-au lăsat. 

O, Prea Bunule şi Mântuitorule Iisuse, setea Ta era mare pentru mântuirea noastră, 
îți era sete de sufletele păcătoşilor ca să le mântuieşti, de sufletele ucenicilor, ale 
poporului Tău, care se zbătea în ghearele satanei, îţi era sete de sufletele cele din 
iad care aşteptau izbăvirea de la Tine. Îţi era sete de noi toţi, de moşii şi strămoşii 
noştri, de sufletul cel păcătos. 


Da, n-ai fost înţeles, nimeni nu Te-a auzit şi Ți-au adăugat chin peste chin, Ți-au 
dat oţet amestecat cu fiere şi, cu acest pahar amar, ai plătit şi cel din urmă păcat al 
neamului omenesc. De aceea, apoi, ai strigat: “Săvârşitu-s-a!” S-a împlinit acum 
Scriptura, s-a plătit datoria. 


Acum lisus face ca un iconom înțelept care-şi simte moartea aproape. Incepe 
Testamentul cel Nou; 


= dă mai întâi iertare evreilor. “lartă-le lor, Tată, că nu ştiu ce fac! 

=> Ostaşilor care L-au răstignit le lasă hainele şi cămaşa pe care au împărțit-o 
între ei prin tragere la sori. 

— Tâlharului care s-a pocăit îi lasă Raiul, fiindcă a zis: “Pomeneşte-mă, 
Doamne, când vei veni în Împărăţia Ta!” 

= Sutaşului care a zis: “Acesta cu adevărat a fost Fiul lui Dumnezeu. ” Îi lasă 
cunoştinţa de Dumnezeu. 

=> Lui Petru, ucenicul Său care s-a căit cu lacrimi amare, după ce s-a lepădat 
de EI, îi lasă vrednicia apostoliei. 


= Celuilalt ucenic, loan îi lasă în grijă pe Maica Sa (“lată Maica ta!) 

— Maicii celei pline de jale îi lasă protector pe acest ucenic (“Iată fiul tău! ”) 
=> Bisericii, mireasa Lui, îi lasă cele şapte taine, 

= iar fiilor ei, creştinilor, le lasă Crucea Sa pe care s-o poarte toată viaţa lor. 


Cerescului Părinte îi lasă Duhul Său, zicând: “Părinte, în mâinile Tale îmi dau 
Duhul Meu.” , după care, plecându-şi cu supunere capul şi-a dat Duhul. 


Toate suferinţele şi Patimile Mântuitorului lisus Hristos, ne mişcă din adâncul 
sufletului şi ne fac pe noi creştinii să vărsăm lacrimi pline de amar; şi merităm să 
plângem cu amar pentru păcatele noastre pe care le facem fără încetare. 


Dar lisus, care ştie tot adâncul inimii noastre, nu ţine seamă de lacrimile izvorâte 
pe moment, care nu sunt însoţite de umilinţă şi căință adevărată. lisus nu vrea să 
plângă cineva de mila Lui, EI nu vrea să plângem patimile Lui pe care de bună voie 
le-a luat ca să ne scape pe noi, păcătoşii. De aceea le zice unor femei, care 
plângeau atunci când EI urca cu Crucea în spate pe Golgota: “Femei ale 
Ierusalimului, nu mă plângeţi pe Mine, ci plângeţi-vă pe voi şi pe copiii voştri!” 


Aşa ne zice şi nouă astăzi lisus: “Păcătoşilor, creştinilor care v-aţi lepădat, 
creştinilor care nu voiţi să ascultați, plângeţi-vă păcatul vostru, plângeți-vă 
împietrirea şi răutatea voastră, plângeţi chinurile iadului care vă aşteaptă, 
plângeți nenorocirea copiilor voştri cărora le lăsaţi o grea moştenire, cu multe 
necazuri şi suferinţe. Vai vouă, creştinilor care nu aţi înțeles taina mântuirii, care 
nu vă deosebiți în faptele voastre de lumea necredincioasă, hulitoare şi 
nepăsătoare. 


Plângeți voi care vă faceţi părtaşi la o mulțime de păcate cu cei necredincioşi. Voi, 
creştini cu astfel de viaţă păcătoasă, păstraţi-vă lacrimile pentru vreo pagubă, sau 
pentru moartea vreunei rude, păstraţi-vă lacrimile pentru suferinţele şi necazurile 
care vă aşteaptă pe voi şi pe copiii voştri, dar mai păstraţi-vă o parte din lacrimi 
ca să plângeţi în chinurile iadului care vă aşteaptă dacă nu vă veți trezi şi nu vă 
veți întoarce la Mine mai curând. De Mine îi este milă cerului, care îşi acoperă 
fața cu perdeaua întunericului; de Mine îi este milă soarelui care îşi acoperă 
razele sale, şi pământului îi este milă de Mine şi se cutremură. Nu Mă plângeți, ci 
plângeţi-vă pe voi, plângeți-vă păcatele voastre şi înţelegeţi ce am făcut Eu pentru 
voi!” 


Cu adevărat, iubiţi creştini, Domnul Hristos a murit ca să mântuiască pe toţi 
păcătoşii, dar dacă ei nu vor, cine e de vină? Pentru ce atâta nestatornicie în 


credință? Pentru ce atâta nepăsare de mântuirea noastră? Pentru ce nu ne gândim că 
aceste patimi le-a suferit lisus în locul nostru, a pătimit Dumnezeu ca să scăpăm 
noi de chinurile iadului? EI a luat asupra Lui toată datoria noastră şi a plătit-o cu 
sângele Său. Pe fiecare ne aşteaptă de ani de zile; pe unii îi aşteaptă o viaţă întreagă 
să se lase de vrăjmăşie, să nu-L mai urască dar nici până astăzi cei mai mulţi nu s- 
au întors.Unii s-au întors pentru o vreme, după care iar au început să-l 
duşmănească. 


Pentru toți aceştia vă mai dau o pildă. Poporul laponilor, închinători la idoli şi 
vrăjmaşi de moarte ai creştinilor şi ai Domnului Hristos, au săvârşit o faptă cu 
adevărat diavolească. Pe pragul scării de la poarta pe care se intra în cetatea lor, au 
săpat în marmură cinstita Cruce. Pentru ce au făcut ei aceasta? Pentru ca atunci 
când vreunul din creştini va intra în cetatea lor, să calce pe Crucea Domnului. Din 
acest motiv creştinii nu au intrat niciodată în această cetate plină de păgânătate. 


lată, aşa vreau să fac şi eu astăzi din dumnezeiască râvnă. Să merg în toate locurile 
nepermise a intra suflet de creştin şi să pun câte o cruce la fiecare loc. Să merg la 
uşile desfrânaţilor şi desfrânatelor, să merg la uşile bodegilor, cârciumilor, teatrelor 
şi cinematografelor, să merg la toate uşile vrăjitoarelor şi ghicitoarelor, la toate 
porțile unde este necinstit şi batjocorit chipul lui Dumnezeu şi acolo să pun Sfânta 
Cruce cu lisus pironit pe ea. Când vor voi creştinii să intre în aceste locuri, să-L 
calce mai întâi pe lisus în picioare şi Crucea Lui, ca apoi să vină asupra lor 
înfricoşata sentință a Dreptului Judecător: “Duceţi-vă de la Mine, blestemaţilor, 
căci nu vă cunosc pe voi!” 


Atunci vor vedea cu toţii că răbdarea s-a sfârşit. Dreptatea dumnezeiască se va 
răzbuna şi atunci îşi va lua plata fiecare după faptele sale. 


Rugăciune 


Dumnezeule, Cuvinte al Tatălui Ceresc, Mântuitorule şi Îndelung Răbdătorule 
lisuse, Tu acum ai rămas mort cu trupul pe lemnul Crucii. Opresc şi eu puţin 
vorbirea mea şi las pe aceşti creştini care m-au ascultat să se gândească la patimile 
Tale. Să simtă durerea împreună cu răbdarea Ta cea fără de margini şi cu toţii să ne 
închinăm Sfintelor Tale patimi, sărutând cu lacrimi Prea Curatele Tale picioare, 
care stau pironite pentru noi păcătoşu, Te rugăm, Doamne, pomeneşte-ne şi pe noi 
când vei veni întru Împărăţia Ta. Amin. 


(Extras din cartea: Pr. lerodiacon Visarion lugulescu — Predici) 


lerodiacon Visarion lugulescu - Predică la Patimile Domnului 


Răstigneşte-L! Răstigneşte-L! Ia-L, ia-L şi-L răstigneşte! (Luca XXIII, 21) 


Fraţi creştini, să însoţim şi noi pe Hristos şi să trăim suferinţele Lui în aceste zile 
de tristeţe şi durere. Să mergem pe urma paşilor Lui să vedem cu ochii noştri şi să 
auzim cu urechile noastre cele ce se vorbesc despre El. Să deschidem inima larg, 
iar ochii să picure din belşug lacrimi pentru păcatele noastre, căci El pentru noi s-a 
rănit şi în locul nostru a răbdat bătăile, Crucea şi piroanele, hulele şi toate durerile. 


Lunea cea mare 


Suntem în Săptămâna Patimilor. Este luni dimineaţa. Glasurile puternice care ieri 
strigau “Osana!?, s-au potolit. Ierusalimul întreg pare că doarme. Sub mantia 
soarelui primăvăratec ce poleieşte cu aur şi argint ulițele şi casele cetăţii, încet, 
încet, oraşul se trezeşte. 


Ici şi colo se strâng cete de preoţi care şoptesc în taină cu chipuri încruntate. 
Aceştia se adună şi şoptesc între ei privind plini de ură spre norodul sărman care 
întâmpinase ieri pe Nazarineanul ca pe un împărat. Cei mai înfierbântaţi sunt 
cărturarii, fariseii şi bogaţii, dregătorii cetăţii, împotriva cărora lisus rostise deseori 


cuvinte grele de osândă pentru fărădelegile lor, pentru inima lor împietrită faţă de 
suferințele celor săraci. Ei pun astăzi la cale răzbunarea. Se pregătesc de luptă. 
Dacă ieri a fost biruinţa lui Hristos, mâine trebuie să fie biruinţa lor. 


Frământarea creşte, ulițele se umplu de lume, cetatea e plină de freamăt, mulțime 
mare se îndreaptă spre templu ca să audă cuvântul tâlcuitorilor legii. În depărtare, 
pe drumul prăfuit se coboară dinspre Betania sărbătoritul de ieri, lisus. Înconjurat 
de ceata ucenicilor Săi păşeşte încet, liniştit, spre oraşul revoltat. 


La margine de drum un smochin îşi întinde ramurile pline de frunze. lisus se simte 
flămând şi îşi ridică privirile spre ramuri. Caută în copac, şi în şoaptă zice: “Numai 
frunze, mulțime de frunze şi nici un rod!? Ochii Lui se pleacă întristaţi şi buzele 
Lui şoptesc cu amărăciune: “De acum în veac să nu mai fie rod în tine!? Deodată 
se usucă pe loc, toate frunzele căzând învârtindu-se. Ucenicii înmărmuresc plini de 
mirare. Domnul le tâlcuieşte minunatul fapt, arătându-le cum trebuie dat pierzării 
cel ce vieţuieşte pe pământ fără să aducă roada faptelor bune. 


Ceata întreagă porneşte mai departe. Se apropie de Ierusalim, intră în cetate, se 
îndreaptă spre templu; lisus urcă scările de piatră. lată-L la uşă. Privirile pline de 
ură ale preoților îl întâmpinară. Din toate colțurile, ochii se îndreaptă spre EI. 
Căpeteniile preoţilor încearcă să-l întindă curse ispitindu-L cu întrebări viclene şi 
meşteşugite. Domnul însă îi ruşinează cu răspunsurile Lui, descoperindu-i ca pe 
nişte neştiutori ai Scripturilor şi mustrându-i pentru răutatea lor. 


Smochinul cel din marginea drumului, care era plin numai de frunze, închipuia 
Biserica evreiască dimpreună cu toţi arhiereii şi preoţii Vechiului Testament, 
care erau plini numai de vorbe goale, fără faptele adevăratei credinţe, fără duh 
de viaţă şi fără roadele bogate pe care le căuta lisus şi pe care le caută şi la noi 
creştinii şi ucenicii Bisericii Lui până la sfârşitul veacurilor. 


Aşa cum unui om nu-i trebuie numai umbra şi frunza copacului, nici Lui lisus nu-i 
trebuie creştinul care are doar formele credinţei, dar e lipsit de roadele dreptăţii, 
milei şi iertării. După ce Domnul îi mustră fără putinţă de răspuns, începu să 
vestească celorlalți credincioşi ai Săi cuvântul adevărului. El vesti dărâmarea 
Ierusalimului şi dreapta Sa judecată, apoi ieşi din templu învăluit de umbrele 
înserării şi urcă domol spre muntele Măslinilor. 


Marţea cea mare 


Domnul se odihneşte peste noapte între prietenii Săi dragi din Betania. În zorii zilei 
lisus vine iarăşi în Ierusalim unde-L aşteaptă ura şi furia fariseilor, saducheilor şi 
cărturarilor. Urcă treptele de piatră ale templului, vorbeşte poporului care era 
dornic să primească minunatele lui învățături şi iarăşi mustră cu asprime fățărnicia 
şi masca evreilor. 


Vorbeşte apoi despre pilda celor zece fecioare, despre datoria fiecăruia de a-şi 
pregăti sufletul pentru a fi gata oricând să întâmpine pe Domnul, zicându-le: 
“Privegheaţi aşadar, căci nu ştiţi, ziua nici ceasul în care Fiul Omului are să vină, 
ţineţi aprinse candelele credinţei, candelele iubirii aproapelui, fiți pregătiți a 
răspunde celui ce vă va întreba dacă aţi iubit pe aproapele vostru?” 


Bunul lisus dezvăluie taina dreptei judecăţi, răsplata sau osânda, după împlinirea 
sau neîmplinirea poruncilor. 


Inimile împietrite au rămas însă fără răspuns, au rămas neclintite ca nişte stânci ale 
urii, căci erau sufletele lor stăpânite de diavolul răutăţii şi n-au putut înţelege 
adâncul tâlc al predicii Mântuitorului. Urechi n-au avut să audă şi nici ochi să 
vadă. 

Aceasta a fost predica de pe urmă către popor a Domnului, aceasta a fost legea 
Statornicită de EI, ca toţi cei ce cred şi mărturisesc numele Lui să trăiască în 
iubire şi să vestească iubirea. 


De azi înainte lisus nu mai vorbeşte mulțimii. Timpul este aproape şi cele din urmă 
cuvinte le dăruieşte prietenilor Săi, acelora care aveau să semene pretutindenea 
sămânţa cea bună a Evangheliei, după care împreună cu ucenicii Săi părăseşte 
cetatea urii şi răzbunării, îndreptându-se spre locaşul de pace şi tihnă al prietenilor 
Săi din Betania. 


La evrei se apropia Paştele, de aceea fariseii şi cărturarii plini de duşmănie pe 
lisus, pentru că tot poporul venea după Dânsul, căutau prilej ca să-L omoare 


înainte de a sărbători ei Paştele. 


Miercurea cea mare 


Ziua aceasta a petrecut-o întreagă în Betania unde avea prieteni dragi, pe Lazăr cel 
înviat din morți, pe surorile lui, Marta şi Maria, pe Simon leprosul şi pe mulţi alții. 


Pe când se afla în casa lui Simon leprosul, s-a apropiat de EI o femeie cu un vas de 
alabastru plin cu mir scump pe care l-a turnat pe capul şi picioarele Domnului, 


când şedea la masă. Iuda cel iubitor de argint a mustrat-o pe femeie pentru această 
risipă susținând că mirul trebuia vândut, iar banii împărţiţi săracilor. lisus însă a 
zis: “Pe săraci îi aveţi pururea cu voi, iar pe Mine nu Mă aveţi pururea, această 
femeie a turnat mir pe trupul Meu şi M-a pregătit pentru îngropare.” 


Pe când lisus se afla cu ucenicii în Betania, în Ierusalim se uneltea răzbunarea 
fariseilor şi cărturarilor. Ei s-au strâns şi au hotărât în unanimitate moartea 
Mântuitorului. În acest timp, iată că se apropie Iuda Iscarioteanul şi le făgăduieşte 
a-l ajuta, zicându-le: “Ce-mi veți da mie şi eu îl voi da în mâinile voastre?” Ei s-au 
învoit cu el să-i dea 30 de arginţi. 


Pământul nu s-a cutremurat, soarele străluceşte mai departe peste omenire, frunzele 
măslinilor foşnesc deasupra celui ce se roagă în această seară pentru toţi oamenii, 
chiar şi pentru cei care vor striga: “Să se răstignească!? Dacă atunci lângă lisus era 
un Iuda, câţi nu se vor fi mai născut şi câţi nu s-or mai naşte până la sfârşitul 
veacurilor, ca să-L vândă pe bani, să-L trădeze pe Mântuitorul sufletelor noastre? 
Vai acelora însă, că era mai bine să nu se fi născut. 


lată de ce Sfânta Biserică pomeneşte foarte des fapta mârşavă a trădătorului Iuda, 
ca să audă toate urechile creştinilor şi să ia aminte. Dar vai, sunt astăzi atâtea iude, 
care vând pe Mântuitorul pe orice lucru de nimic. Aceştia sunt cei care neagă 
existenţa lui Dumnezeu şi cei ce se luptă pe toate căile ca să încurce sau să distrugă 
învăţăturile Lui, Biserica Lui. Grozav lucru este acesta, căci luda pentru trădare nu 
şi-a agonisit numai spânzurătoare, ci şi muncile cele nesfârşite ale iadului. 


Joia cea mare 


În dimineaţa acestei zile, lisus trimite pe Petru şi pe Ioan să pregătească locul unde 
spre seară avea să mănânce Paştele cu ucenicii Săi. Această zi a petrecut-o tot în 
Betamia, lângă prea iubita Sa Maică, pe care căuta s-o liniştească cu cele mai dulci 
cuvinte, fiindcă presimţea că prin inima ei de mamă va trece sabia cea proorocită 
de bătrânul Simeon. 


Ochii ei cei sfinți şi frumoşi vărsau necontenit lacrimi amare şi ruga pe Fiul ei să 
nu se ducă în Ierusalim de sărbătoarea Paştelui, fiindcă ştia că evreii sunt învrăjbiţi 
şi caută să-L omoare. Căzând în genunchi în faţa Fiului ei, îl ruga zicându-i cu 
durere: “Fiul meu cel prea dulce, nu te duce în Ierusalim, asculte pe Maica Ta, că 
evreii Te vor prinde şi te vor omori? Atât era de sigură de suferințele Fiului său în 
aceste zile, că de multă întristare cădea jos copleşită şi dacă n-ar fi fost sfintele 


femei ca s-o mângâie şi să o rețină, s-ar fi desfigurat smulgându-şi părul şi 
zgârâindu-şi faţa de multă durere. 


Domnul nostru lisus Hristos a ridicat-o, a mângâiat-o, spunându-i că a venit 
vremea şi trebuie să meargă la Ierusalim. Şi-a luat rămas bun de la ea, a lăsat-o în 
grija sfintelor femei şi a plecat întristat şi îngândurat de durerea cea amară pe care 
o lăsa în urmă. 


Mergea încet, trist, domol şi liniştit, gândindu-se la toată viaţa Lui pământească, la 
peştera cea săracă unde S-a născut, la drumul Egiptului cu suferinţele îndurate în 
pribegie, la munca cea mântuitoare a propovăduirii, la calea spre apele Iordanului 
ca să primească botezul de la loan. Se gândea la toate minunile şi învăţătura 
răspândită în timpul celor trei ani şi jumătate prin localitățile Iudeii, chemând la 
viaţă nouă, la pace şi dreptate. 


După atâtea binefaceri pe care le făcuse poporului suferind, vedea cu Duhul Său 
uneltirile celor mari, ticăloşia celor răi, trădarea ucenicului, vedea urcuşul Golgotei 
şi simţea pe umerii Săi povara Crucii înfiorându-se de străbaterea piroanelor prin 
mâini şi picioare. Odată cu venirea serii, se apropia şi ceasul patimilor, cu pas 
domol se îndreaptă spre locul unde va cina cu ucenicii Săi pentru cea din urmă 
oară. 


Inainte de a se aşeza la masă spală picioarele ucenicilor, pildă de adâncă smerenie, 
spală picioarele celui ce avea să-L vândă, iar luda nu se împotriveşte, nu se 
ruşinează. 


Aşezându-se la masă a binecuvântat pâinea şi a dat-o ucenicilor zicând: “Luaţi, 
mâncaţi, acesta este Trupul Meu!?” Luând apoi paharul cu vin, binecuvântându-l a 
zis: “Beţi dintru acesta toţi, acesta este Sângele Meu a legii celei noi, care pentru 
mulți se varsă spre iertarea păcatelor?” A spus apoi ucenicilor Săi planul ticălos al 
vânzării, zicându-le: “Adevăr zic vouă că unul dintre voi Mă va vinde!” 


După ce au cinat cu toţii, au mers împreună pe muntele Măslinilor şi lăsându-și 
ucenicii să vegheze, lisus se depărtează şi intră în grădina Ghetsimani. 
Îngenunchează şi întinde mâinile către cer în liniştea nopţii, între măslinii sălbateci, 
rugându-se cu lacrimi de sânge şi zicând: “Tată, să treacă paharul acesta de la 
Mine, dar nu precum voiesc Eu, ci precum Tu voieşti!” 


Pe când se ruga cu cele mai fierbinţi lacrimi, ce cădeau pe pământ amestecate cu 
sudorile de sânge, deodată grădina Ghetsimani se umplu de ostaşi cu făclii aprinse 


în mână. În fruntea lor mergea Iuda. Se apropie de învățătorul său şi-l sărută, 
arătând astfel pe Cel vândut pe 30 de arginţi. Ostaşii îl leagă pe Hristos ca pe un 
răufăcător, ucenicii se risipesc, fug şi se ascund, văzând cele întâmplate. lisus este 
dus înaintea lui Pilat şi a arhiereilor Anna şi Caiafa. 


Pilat L-a întrebat: “De ce eşti Tu vinovat?? Domnul nu-i răspundea, numai ochi-i 
lăcrămau. Fariseii, soldaţii, toată gloata îi cer moartea-n gura mare: “Răstigneşte-L, 
0, Pilate!? Pilat întreabă pe Domnul, zicându-I: “Neamul Tău şi tot poporul Te-au 
adus la mine, ce-ai făcut?” 


O, Pilate, de ce întrebi ce-a făcut, tu, care ai auzit de multele Lui minuni, de 
învăţătura Lui cea sfântă. Deschide ochii, o, Pilate, şi înţelege că Acesta a făcut 
cerul şi pământul, soarele şi luna, stelele şi lumina, marea şi izvoarele apelor, 
păsările şi animalele, plantele şi toate cele ce se văd şi nu se văd, precum şi 
dulceaţa pământului şi parfumul florilor. Un singur lucru nu a făcut: păcatul. Dacă 
nu vrei să crezi, întreabă mulțimea pe care a săturat-o cu cele cinci pâini şi doi 
peşti, întreabă pe Maria Magdalena din care a scos şapte diavoli, întreabă pe Zaheu 
vameşul şi pe Lazăr cel mort de patru zile; întreabă pruncii Ierusalimului. Toate 
acestea Pilat le cunoaşte, ştie bine că nu are nici o vină, şi totuşi îl osândeşte la 
moarte, la moarte pe Cruce. 


Vinerea cea mare 


La evrei era obiceiul de Paşte să fie slobozit câte un condamnat la moarte. Era 
atunci un tâlhar numit Varava. Pilat întreabă poporul: “Pe cine voiţi să slobozesc: 
pe lisus sau pe Varava?” Tot poporul a strigat: “Pe Varava”, cerând ca lisus să fie 
răstignit. Pilat dă sentinţa de moarte, mai ales la remarca fariseilor că dacă va 
elibera pe lisus nu este prieten al Cezarului, iar el, ca să nu-şi piardă postul, închide 
ochii, nu mai vede adevărul. 


O, ce judecată nedreaptă! O, ce cerinţă fără socoteală a poporului. Poporul acesta 
miluit şi vindecat de lisus a cerut să fie liberat un tâlhar care făcuse atâtea crime în 
locul Fiului lui Dumnezeu şi binefăcătorului lor. De atunci, în cursul vremurilor, 
aşa au făcut şi aşa vor face multe popoare şi mulţi judecători nedrepţi; căci 
dreptatea şi drepţii vor fi ţinuţi în lanţuri, adevărul înăbuşit, iar hoţii şi criminalii 
vor triumfa plini de bucurie săturându-se de libertate. 


După o noapte de stat în închisoare cu picioarele în butuci, de umilinţă şi biciuiri 
nemiloase, de stat cu picioarele pe table arse, lisus este dus înăuntrul curții şi 
îmbrăcat într-o mantie roşie. Pilat îl arată poporului zicând: “lată Omul!” Mulțimea 


agitată de farisei şi cărturari au început să strige ca ieşită din minţi: “Răstigneşte-L, 
răstigneşte-L. Ia-L, ia-L şi-L răstigneşte!? 


Ostaşii îl scot afară legat de mâini pe Iisus şi îi fac vânt pe scară. EI cade, lovindu- 
se foarte greu. 


O, Părinte ceresc, vezi pe iubit Fiul Tău pe care L-ai născut mai înainte de veci! În 
vremea aceasta şi Tatăl şi-a acoperit fericiţii Săi ochi cu aripile serafimilor să nu 
mai vadă patima Fiului Său. Unde sunteți apostolilor, unde sunteţi ucenicilor?? 
Toţi aceştia L-au lăsat şi au fugit. Acum EI este omul care nu mai are pe nimeni 
lângă EI. O, soare, înfricoşează-te şi voi, ceruri, suspinați. În această mulţime de 
popor nu se găseşte nimeni ca să aibă milă de EI. 


Durerile care au sfâşiat trupul lui lisus, bătăile de la stâlpi cu biciuri cu plumb la 
vârf, cine poate să le spună cu de-amănuntul? Era lovit de moarte peste mâini şi 
peste spate; când unii oboseau, alţii luau bicele şi-L băteau. Sângele curgea şiroaie, 
de la cap până la picioare, iar usturimile îi sfâşiau inima de durere. Au venit apoi 
unii cu o coroană de spini şi i-au pus-o pe cap. Coroana o puneau şi o luau în mod 
repetat ca să-l facă cât mai multe răni. Aşa s-au împlântat spinii în capul lui lisus şi 
unii au rămas acolo până la ziua judecății. Atunci îi va scoate şi-i va arăta lumii 
zicând: “Am stat cu ghimpii în cap şi v-am aşteptat să vă întoarceţi la Mine.” 


De acolo L-au dus la un zid unde I-au pus o trestie în mână şi îngenunchind 
înaintea Lui îi ziceau: “Bucură-Te, împăratul iudeilor!? Unii îi smulgeau părul şi 
barba, iar alţii îl scuipau în faţă. 


S-a înfiorat pământul văzând Crucea rezemată de un zid, pregătită spre a-L primi 
pe Domnul. Miez de zi şi arde soarele ca niciodată. Soare, arşiţă şi Crucea se 
împlântă adânc în umăr. Este greu păcatul lumii. Te cutremuri. Tras de funii printre 
loviri, cu Crucea-n spate, Dumnezeu poartă azi osânda inimilor vinovate. 


loan zice: “Doamne, cum putut-a oare trădătorul să te vândă? / Cum l-a biruit pe 
Iuda pofta de arginți flămândă? / Cine-o să ne mai înveţe, cine plânsul să ne-aline? 
/ Unde ni Te duci, lisus, ia-ne şi pe noi cu Tine!? 


Sfârşit de suferinţă, lisus cade din când în când sub greutatea Crucii. O, suflete, 
suflete, dacă L-ai vedea, ai plânge într-una şi ai suspina. Inimă, inimă, dacă L-ai 
simţi, ai plânge într-una şi L-ai prea slăvi. 


La o cotitură a drumului ce duce spre Golgota, nişte femei cu copiii în braţe 
plângeau. Domnul se întoarce spre ele şi le zice: “Fiice ale Ierusalimului, nu Mă 
plângeţi pe Mine, plângeţi-vă pe voi şi pe copiii voştri că vor veni zile grele peste 
voi şi veţi zice: munţilor, cădeţi peste noi, dealuri, acoperiţi-ne că nu mai putem 
suferi groaza şi mânia aceasta!” 


Suie în tăcere dealul, golindu-şi singur paharul ce l-a fost dat să-l bea. La o 
răspântie de drum, se întâlneşte cu Maica Sa, care nu-L mai văzuse de joi, de când 
s-au despărțit în Betania. Văzându-L cu Crucea în spate, a strigat din adâncul 
sufletului: “Fiul meu cel prea iubit!” A căzut apoi leşinată în braţele sfintelor 
femei. 


E cald şi Crucea este grea, sudori se scurg din fruntea Sa, iar spinii îl dor amar. 
Convoiul îl urmează. 


Văzând-o pe Maica Lui, multe femei o compătimesc, zicând: “Sărmana femeie, e 
mama Lui.” Altele o insultă cu vorbe urâte zicând, că dacă ar fi ştiut să-L crească 
nu s-ar fi ajuns aici. Câte n-a auzit Prea Curata Fecioară din gurile spurcate ale 
hulitorilor! Ea însă mergea cu suspinuri în urma Fiului ei zicând: “Fiul meu, unde 
te duci, Fiul meu! Oare mai este o nuntă ca aceea din Cana Galilei să le prefaci apa 
în vin? Unde mergi aşa grăbit Fiul meu? Să-i saturi cu pâine şi peşte ori să le 
vindeci bolile? O, Fiul meu cel prea dulce, unde mergi aşa grăbit?” 


Împovărat de greutatea Crucii, lisus ajunge iarăşi la o răspântie, unde i se 
înfăţişează o fecioară numită Veronica cu o mahramă pe care I-o dă Domnului să 
se şteargă de sudorile amestecate cu sânge de pe faţa Sa. Atunci S-a imprimat faţa 
Domnului pe acea mahramă, pe care Veronica a primit-o ca răsplată şi care există 
şi astăzi în Biserica creştinilor. 


Fiind cald şi nemâncat, iar Crucea foarte grea lisus a căzut iar sub greutatea ei. 
Atunci ostaşii au silit pe un om, anume Simion Cirineanul, să-l ducă Crucea. 
Simion duce Crucea în vârful Golgotei, iar Domnul arată lumii şi nouă umărul Său 
Jupuit de greutatea Crucii. 


Ajunşi în vârful Golgotei, Domnul zice: “Poporul Meu, ce vreți să-Mi faceţi 
poporul Meu, de ce voiți să Mă răstigniţi? Pentru ce, poporul Meu, pentru că am 
dăruit viaţă la cei morţi în păcate, la cei bătuţi de soartă am împărțit dreptate, 
pentru că am potolit durerea în inimă străină şi am alinat amarul la cei care 
suspină? Fiindcă la morţi am dat viaţă, la orbi am dat lumină? Poporul Meu, pentru 


ce? Poporule îndărătnic, îmi dezbraci cămaşa de pe Mine! Cu asta îmi plăteşti Mie, 
popor aprins de patimi, de ură şi mânie? 


Domnul plânge mult. Fiind întrebat, răspunde: “Cum să nu plâng, când văd că 
sufăr durerile amare şi văd cum astăzi satana vă poartă-n gheare, poporul Meu?” 


Miez de zi. Golgota geme azi sub cea mai grea povară. Răcnet răguşit de ură şi 
două cruci se ridică. Cuie, funii, scări şi tot mai greu ciocanul pică şi între două 
cruci pe culme, o altă Cruce se ridică. Piroanele reci, groase şi ruginite, l-au 
străpuns mâinile şi picioarele. La ridicarea Crucii trupul se lasă greu, iar rănile de 
la mâini şi picioare se lărgesc. Se rupe carnea şi sângele curge şiroaie pe Cruce. 


Astfel, Fiul lui Dumnezeu a fost răstignit în vârful Golgotei între doi tâlhari, unde a 
fost adăpat cu fiere şi oţet, unde a făgăduit tâlharului Raiul, unde a încredinţat pe 
Maica Sa ucenicului loan, zicând apoi: “Săvârşitu-s-a!”, adică s-a împlinit 
Scriptura. Şi-a plecat apoi capul zicând: “Tată, în mâinile Tale îmi dau Duhul 
Meu!” Ca răspuns din partea Tatălui Ceresc, pământul s-a cutremurat, pietrele s-au 
despicat, mormintele s-au deschis şi în întunericul acela umblau cei morţi care 
înviaseră printre cei vii, iar aceştia din urmă strigau îngroziţi ca să plece dintre ei. 
Aceste semne înfricoşate le-au văzut şi le-au trăit cu toţii în acele clipe de groază. 
Se înnoptase dintr-odată şi soarele şi-a stins lumina. Jos, sub Cruce, Mama Lui 
plânge cu Maria Magdalena. Cerul se îmbracă în noapte, totul prinde să se-nfioare. 
Ucenicul şi cu Mama Lui plâng de jale. Vântul vâjâie puternic; loan strigă printre 
suspine: “Unde ni Te duci, lisuse? la-ne şi pe noi cu Tine!” 


Ucenicii închişi în casă de când L-au prins pe Învățătorul lor, stau şi aşteaptă. N-au 
gustat din seara aceea nici odihna şi nici somnul. Se căiau cu toţii că au părăsit pe 
Domnul. Petru nu mai putea de-atunci să-şi stăpânească plânsul, căci de atâtea ori 
pe faţă el s-a lepădat de Dânsul. 


Sâmbăta cea mare 


Iosif cel din Arimateea, ucenic în ascuns al lui lisus, e cuprins de jale mare şi se 
mâhni foarte tare. Se duse la Pilat şi începu a se ruga, zicând aşa: 
“Pontianule Pilate, 
Dă-mi pe mortul cel urât 
şi de lume ocărâlt. 
Și Pilat lui i l-a dat, 
EI s-a dus de l-a-ngropat. 
Luând o pânză frumoasă, 


într-însa l-a-nvăluit 

Și cu miruri l-a gătit. 
Mormântul a fost pecetluit 

şi de ostaşi păzit. “ 


Sâmbătă noaptea, Duminica Invierii 


La Caiajfa-i veselie şi în cântec e soborul 
Fericiţi că nu mai este Mesia Răsculătorul, 
Mulţumiţi cu toți-n suflet 
că şi-au săturat plăcerea. 
Numai vântul parcă spune: 

Se apropie-nvierea. 

La mormânt glumesc soldaţii, 
la apus e lună nouă, 

Şi de-odat-un fulger cade, 
spintecă văzduhu-n două. 
Îmbrăcat cu foc de soare, 
un Arhanghel se coboară, 

Zbor pecețile departe, 
piatra-n altă parte zboară. 

Ca trăsniţi cad păzitorii, 
la pământ cu toți de frică 
Şi cu Cel ce-nvinse moartea, 
viață nouă se ridică. 

A-nviat Stăpânul vieții, 
pus cu hoţii şi cu furii 
S-a-mplinit în clipa asta 
toate scrisele Scripturii. 
Groapa-i goală, 

Petru plânge, loan strigă prin suspine: 
“Unde, unde-ai mers lisuse, 
ia-ne şi pe noi cu Tine? * 


Stăpânul vieţii şi al morţii s-a arătat după Înviere mereu ucenicilor, pe care-i 
povăţuia, îi întărea şi le spunea: “Eu sunt cu voi în toate zilele până la sfârşitul 
veacurilor, mergeţi în toată lumea şi propovăduiţi Evanghelia la toată zidirea. 
Cei ce vor crede şi se vor boteza, se vor mântui, iar cei ce nu vor crede se vor 
osândi. ” 


Aşa şi noi, iubiţi creştini, să ascultăm glasul Stăpânului şi mergând în această lume 
plină de necredinţă şi de nepăsare, să vestim Cuvântul adevărului până mai este 
timp. Să-i aducem pe toţi la picioarele Crucii lui lisus, căci zilele trec ca fumul şi 
vine moartea când nu vom mai putea face nimic. Vedem cu toţii cât de repede trec 
zilele şi cât de nestatornică este viaţa aceasta. 


Să fugim ca de foc de pilda trădătorului luda; să ne ferim de necredinţa evreilor, 
care n-au vrut să cunoască pe Fiul lui Dumnezeu. 


Să fugim de lepădarea lui Petru căci omul se leapădă de Dumnezeu foarte uşor, 
prin viaţa lui, prin faptele lui, fie din ştiinţă, fie din neştiinţă. Se leapădă pentru 
bani, pâine, pentru serviciu bun, pentru cinste pământească, se leapădă de frica de 
oameni, din necredinţă sau pentru un trai mai bun. Noi însă ca de satana să fugim 
de toate păcatele şi mai bine să murim de foame cu Hristos, decât să trăim cu 
diavolul fără Hristos. 


Rugăciune 


O, Stăpânul nostru, Prea Milostive Împărate al Slavei, Iisuse Cel ce ai biruit, căci 
tu eşti biruitorul iadului şi al morţii, nu Te dezlipi de noi robii Tăi. Intăreşte-ne şi 


fii cu noi în toate zilele, căci fără de Tine nu putem face nimic, şi ajută-ne să 
biruim toate ispitele, poftele şi fiarele cele apocaliptice ce se războiesc cu noi în tot 
chipul şi în tot timpul. Fă-ne Tu pe noi biruitori, ca să ne înviezi în ziua Ta cea 
mare împreună cu toți sfinți Tăi pentru veci vecilor. Amin. 


(Extras din cartea: Pr. lerodiacon Visarion lugulescu — Predici) 


Cântările minunate din Denia Vinerii celei mari 

Sinaxarul zilei ne arată că în Sfânta şi Marea Vineri se face pomenirea Sfintelor şi 
Mântuitoarelor şi Înfricoşătoarelor Patimi ale Domnului şi Dumnezeului şi 
Mântuitorului nostru lisus Hristos: scuipările, lovirile peste faţă, palmele, insultele, 
batjocurile, haina de porfiră, trestia, buretele, oţetul, piroanele, sulița şi, înainte de 
toate, crucea şi moartea, pe care le-a primit de bunăvoie pentru noi. 


Slujbele din această zi cuprind: Denia de Joi seara (în timpul căreia se citesc 
„cele douăsprezece Evanghelii” care vorbesc de Pătimirile Domnului), Ceasurile 
împărăteşti (de vineri dimineaţa), Vecernia (în timpul căreia se face şi „Punerea 
în mormânt” Sau scoaterea Epitafului în mijlocul bisericii, spre închinare) şi 
Pavecerniţa. 


Toate cântările din Vinerea Patimilor arată răutăţile păcatului lumii căzute în păcat: 
trădarea lui luda, 
frica prea mare a ucenicilor şi lepădarea lui Petru, 


răutatea şi viclenia mai-marilor cărturarilor şi fariseilor, 

laşitatea şi nedreptatea lui Ponţiu Pilat, 

violenţa soldaţilor, 

rătăcirea şi nerecunoştinţa mulțimilor, 

obrăznicia tâlharului nepocăit şi 

nepăsarea sau indiferența multora cărora lisus le-a făcut mult bine. 


Aceasta este lumea păcatului care ucide, lumea patimilor egoiste şi a morţii. 


Pe de altă parte, slujbele din Sfânta şi Marea Vineri inspirate din Sfintele 
Evanghelii, pe care imnografii le tâlcuiesc în stare de rugăciune şi doxologie, arată 
îndelung-răbdarea şi bunătatea Domnului lisus Hristos faţă de toţi oamenii, adică 
iubirea Sa mai tare decât suferinţele chinurilor şi decât durerile morţii pricinuite de 
oameni. 


Patimile sau  Pătimirile Domnului sunt numite Sfinte, mântuitoare şi 
infricoşătoare. 


+ Ele sunt sfinte, pentru că Cel ce suferă este nevinovat, este „Sfântul lui 
Israel”, Mesia, Fiul lui Dumnezeu, Cel despre Care ingerul Gavriil i-a spus 
fecioarei Maria: „Sfântul Care Se va naşte din tine Fiul lui Dumnezeu Se 
va chema” (Luca 1, 35) ; 

+ mântuitoare, deoarece, îndurând aceste Pătimiri sau ispite ale durerii, 
Hristos ca Om nu Se desparte de Dumnezeu- Tatăl; El rămâne împlinitor al 
voinței lui Dumnezeu, „ascultător făcându-Se până la moarte, şi încă 
moarte de cruce" (Filipeni 2, 8). 


Atunci, la miezul zilei, în mijlocul Raiului şi în ziua a şasea, când a fost făcut 
omul, Adam şi-a întins mâinile neascultării spre pomul oprit şi s-a despărțit de 
Dumnezeu. Acum lisus, Adam Cel Nou, Și-a întins mâinile pe lemnul Crucii, în 
miezul zilei şi în „mijlocul pământului”, în ziua a şasea (vineri), pentru a arăta 
ascultare faţă de Dumnezeu până la moarte, vindecând pe om de neascultare şi 
mântuindu-l de despărțirea lui de Dumnezeu-Izvorul vieţii. A fost răstignit în 
afara cetăţii, într-o grădină, pentru că şi Adam cel vechi a călcat porunca înfrânării 
sau postului în grădina Raiului. 


In acest înţeles, Sfântul Maxim Mărturisitorul arată scopul pătimirii Domnului 


Iisus Hristos: „Acesta a fost scopul Domnului, ca, pe de o parte, să asculte de 
Tatăl până la moarte, ca om, pentru noi, păzind porunca iubirii, iar pe de altă 


parte, să biruiască pe diavol, pătimind de la el prin cărturarii şi fariseii puşi la 
lucru de el”. 


+ Patimile sau Pătimirile sunt PNfIiGOŞă/Oaa, pentru că Cel ce pătimeşte în 
trup nu este numai om, ci este Dumnezeu-Omul. Cel atotputernic şi smerit, 
Cel fără de păcate, de bunăvoie ia asupra Sa urmarea păcatelor lumii căzute. 
Pentru că Cel ce pătimeşte pe Cruce este Dumnezeu, Făcătorul cerului şi al 
pământului, se fac minuni în cer şi pe pământ: soarele se întunecă, în semn 
de doliu, iar pământul se cutremură, în semn de înfricoşătoare uimire. 


De aceea, după cum minunile Sale izvorâte din iubire pentru oameni, ca de pildă 
învierea lui Lazăr pentru care a plâns, sunt pătimite, tot aşa Pătimirile pe Cruce 
sunt minunate, după cum spune Sfântul Maxim Mărturisitorul. 


Sfântul Chiril al Ierusalimului, vorbind despre Sfintele Patimi ale Mântuitorului 


nostru lisus Hristos, zice: „În timpul Patimii (Domnul lisus) a fost slăvit pentru 
că a purtat cununa răbdării. Nu şi-a dat viaţa in chip silit, nici n-a fost omorât 
prin constrângere, ci de bunăvoie. Ascultă ce spune: “Am puterea să-Mi dau 
sufletul meu şi iarăşi am puterea să-l iau” (loan 10, 18). (...) Nu S-a ruşinat de 
Cruce, pentru că mântuia lumea. Cel Care a suferit nu era ca toți oamenii, ci 
Dumnezeu intrupat, Care S-a nevoit in lupta răbdării (...). Prin urmare, EL, Care 
era Dumnezeu, a ingăduit să sufere El mai întâi acestea de la oameni, pentru ca 
apoi noi, oamenii, Să nu ne ruşinăm când suferim de la semeni pentru El unele 
ca acestea”. 


Meditaţia duhovnicească a imnografilor asupra textelor din Sfânta Scriptură şi 
tâlcuirile Sfinților Părinţi ai Bisericii privind taina Sfintelor Patimi ale 
Mântuitorului nostru lisus Hristos a rodit frumoasele cântări care împodobesc 
slujbele Triodului în Sfânta şi Marea Vineri. 


Iată câteva cântări care ne îndeamnă la rugăciune smerită, pocăință fierbinte şi 
iubire sfântă pentru Hristos-Domnul care pătimeşte pentru mântuirea noastră. 


Trădarea lui lisus de către Iuda este prilej de mirare şi multe întrebări: “Ce 
pricină te-a făcut, luda, vânzător al Mântuitorului? Au doară te-a despărțit din 
ceata Apostolilor? Au doară te-a lipsit de harul tămăduirilor? Au doară cinând 
împreună cu ceilalţi, pe tine te-a gonit (alungat) de la masă? Au doară picioarele 
celorlalți le-a spălat, iar ale tale nu le-a băgat în seamă? O, de cât bine te-ai 
făcut uitător! Iată gândul tău cel nemulțumitor se vădeşte, iar îndelungă- 
răbdarea cea neasemănată şi mare mila Mântuitorului se propovăduieşte”. 


Tăgăduirea lui lisus de către Petru şi nici pocăinţa lui nu Sunt trecute cu 
vederea: „De trei ori tăgăduindu-Te, Petru, îndată a cunoscut ceea ce s-a zis lui; 
dar ţi-a adus Ţie lacrimi de pocăință. Doamne, fii milostiv şi mă mântuieşte pe 
mine!" 


Pocăinţa şi credinţa tâlharului pe cruce sunt cântate în aceste cuvinte: “Puțin 
glas a slobozit tâlharul pe cruce şi mare credinţă a aflat. Într-o clipeală s-a 
mântuit, şi întâi el deschizând uşile Raiului, a intrat. Cel ce ai primit pocăinţa 
aceluia, Doamne, slavă Ţie”, 


Sau: 


„Prin lemn a fost izgonit Adam din Rai, iar prin lemnul Crucii tâlharul în Rai s- 
a sălăşluit. Că acela gustând, a călcat porunca Făcătorului; iar acesta împreună 
răstignindu-se, a mărturisit Dumnezeu pe Cel ce Se tăinuia. Pomeneşte-ne şi pe 
noi, Mântuitorule, întru împărăţia Ta”, 


O altă cântare arată o legătură duhovnicească între cutremurul întregii făpturi 
şi mărturisirea tâlharului în timpul Sfintelor Patimi pe Cruce ale Mântuitorului 
Hristos: “Când Te-ai răstignit, Hristoase, toată făptura văzându-Te s-a 
cutremurat, temeliile pământului S-au clătinat de frica puterii Tale, luminătorii 
S-au ascuns, şi catapeteasma Templului S-a rupt; munţii S-au cutremurat şi 
pietrele s-au despicat, şi tâlharul cel credincios grăieşte cu noi, Mântuitorule: 
Pomeneşte-ne intru Împărăţia Ta”. 


Taina Sfintelor Patimi ale lui Hristos ca taină a iubirii Sale jertfelnice şi 
mântuitoare este preaslăvită în cântări pline de înţelesuri duhovniceşti adânci: 
“Ca o oaie spre injunghiere Te-ai adus, Hristoase Împărate, şi ca un miel fără 
răutate Te-ai pironit de (către) bărbaţii cei fără de lege, pentru păcatele noastre, 
Iubitorule de oameni”. 


În alte cântări ale slujbelor din Sfânta şi Marea Vineri se arată uimirea celor ce văd 
iubirea smerită şi îndelung-răbdătoare a Mântuitorului Care devine neputincios, 
deşi EI este atotputernic. 


„Fiecare mădular al Sfântului Tău trup a răbdat 
ocară pentru noi: capul a răbdat spini, faţa, scuipări; obrazul, loviri cu palme; 
gura, gustarea oţetului celui amestecat cu fiere; urechile, hulele cele păgâneşti; 
spatele, biciuri şi mâna, trestie; întinsorile a tot trupul pe cruce, şi cuie, 
încheieturile şi coasta, sulița. Cel ce ai pătimit pentru noi, şi ne-ai mântuit pe noi 
de patimi; Care Te-ai smerit pentru noi, prin iubirea Ta de noi, şi ne-ai înălţat, 


Atotputernice Mântuitorule, miluieşte-ne pe noi”. 


Toată făptura văzută a pătimit impreună cu Hristos, pentru că suferinţele lui 
Hristos ca Om au fost împropriate sau asumate de Persoana lui dumnezeiască, din 
iubire infinită şi negrăită pentru lume (cf. loan 3, 16): “Toată făptura s-a schimbat 
de frică, văzându- Te pe Tine, Hristoase, pe Cruce răstignit. Soarele s-a intunecat 
şi temeliile pământului s-au cutremurat. Toate au pătimit împreună cu Tine, Cel 
ce ai zidit toate, Cel ce ai răbdat de voie pentru noi, Doamne, slavă Ţie”. 


Iubirea Sfântă, mântuitoare şi milostivă a lui Hristos Domnul, Făcătorul lumii, 
înspăimântă şi minunează nu numai făptura văzută, ci şi puterile îngereşti cele 
nevăzute: „Mai înainte de cinstita răstignire, ostaşii batjocorindu-Te, Doamne, 
oştile cele înţelegătoare (îngerii) s-au spăimântat. Că Te-ai încununat cu cunună 
de batjocură, Cel ce ai înfrumusețat pământul cu flori şi cu haină de ocară Te-ai 
îmbrăcat, Cel ce imbraci cerul cu nori. Căci cu o rânduială ca aceasta s-a 
cunoscut milostivirea Ta, Hristoase, şi marea milă, slavă Ţie”, 


Multe din aceste lumini duhovniceşti vor fi prezente şi în cântările Prohodului 
Domnului, care se cântă la Denia de Vineri seara, ca Utrenie pentru Sfânta şi 
Marea Sâmbătă. 


În Sfânta şi Marea Vineri, la Denia de Joi seara, după citirea Evangheliei a V-a, 
când se cântă antifonul al 15-lea, „Astăzi a fost atârnat pe lemn Cel ce a atârnat 
pământul pe ape ...”, Sfânta Cruce din Altar, din faţa Sfintei Mese, este scoasă din 
procesiune şi este aşezată în mijlocul bisericii pentru închinare. 


Înţelesurile duhovniceşti ale Sfintei Cruci sunt multe şi adânci, dar aici trebuie 
amintită legătura dintre Cina cea de Taină din Sfânta şi Marea Joi şi Taina Crucii 
din Sfânta şi Marea Vineri. 


Sfântul loan Evanghelistul spune că după moartea pe Cruce a Domnului Hristos, ca 
să vadă dacă lisus mai trăieşte sau nu, „unul din ostaşi cu sulița a împuns coasta 
Lui şi îndată a ieşit sânge şi apă” (loan 19, 34). Această mărturie a ucenicului iubit, 
care se afla lângă Crucea lui lisus în acel moment, a fost integrată de Biserica 
Ortodoxă în Rânduiala Proscomidiei, ca pregătire a Sfintei Euharistii, iar în vechile 
icoane ortodoxe ale Răstignirii Domnului sângele care curge din coasta străpunsă a 
lui Hristos este luat de un înger într-un vas în formă de potir, arătându-se astfel 
legătura între jertfa lui Hristos Cel răstignit şi mort pe Cruce şi jertfa euharistică 
din Biserică, iar Maica Domnului, icoană a Bisericii, stă lângă Crucea lui lisus, în 
dreapta Sa, chiar aproape de coasta străpunsă din care iese sânge şi apă, semne şi 


lumini sfinte ale tainei Bisericii, în care se săvârşeşte Botezul ca participare la 
moartea şi Invierea lui Hristos şi ca poartă spre Sfânta Euharistie, spre împărtăşirea 
cu Trupul şi Sângele Domnului. 


Ucenicul iubit, Sfântul loan Evanghelistul, cel ce este cel mai apropiat de Hristos 
la Cina cea de Taină este şi cel mai aproape de EI lângă Cruce, fiind şi primul care 
a ajuns la mormântul lui lisus în dimineaţa Invierii Sale. 


De aceea, şi hirotonia slujitorilor Sfântului Altar (episcop, preot şi diacon) are loc 
pe colţul drept al Sfintei Mese, unde la sfințirea bisericii se fixează icoana pe pânză 
a Sfântului Evanghelist loan, ucenicul iubit, martorul cel mai fidel al legăturii 
dintre Cina cea de Taină, jertfa Crucii şi lumina Învierii lui Hristos. Acolo, pe 
icoana pe pânză a Sfântului Evanghelist loan, cel ce devine ucenic şi slujitor al lui 
Hristos pune capul peste mâinile unite în rugăciune, aşa cum la Cina cea de Taină 
Ioan, ucenicul iubit, a pus capul pe pieptul Mântuitorului. 


Deşi mort pe cruce, prin despărțirea sufletului de el, când lisus a zis „Părinte, în 
mâinile Tale, îmi dau duhul Meu” (Luca 23, 46), trupul lui Hristos Cel Răstignit 


„d rămas totuşi de viaţă-făcător întrucât dumnezeirea nu S-a despărţit de EI, 
spune 


Prin urmare, deşi mort pe Cruce şi apoi pus în mormânt, trupul îndumnezeit al 
lui Hristos rămâne făcător de viaţă. De aceea, şi Crucea Sa este numită, în cultul 
499; 


nostru, „făcătoare de viaţă”, iar mormântul Lui este numit „izvorul Invierii 
noastre”. 


Tâlcuind cuvintele lui lisus, rostite pe Cruce înainte de a muri: „Părinte, în 
mâinile Tale îmi dau duhul Meu”, WERE zice: „Aceste 
cuvinte au pus un început şi o temelie a nădejdii noastre celei bune. Căci 
socotesc că trebuie admis în modul cel mai cuvenit că sufletele sfinţilor, când 
pleacă, se predau, prin bunătatea şi iubirea de oameni a lui Dumnezeu, în 
mâinile unui Tată Preaiubitor, şi nu intră în morminte, aşteptând pământul 
aruncat peste ele, cum au gândit unii, şi nici nu Sunt duse ca şi cele ale 
păcătoşilor în locul chinurilor nemăsurate, adică în iad, ci trec mai degrabă în 
mâinile Tatălui tuturor, pe calea cea nouă pe care ne-a deschis-o Mântuitorul 
nostru Hristos”. 


Părintele Stăniloae explică legătura dintre taina morţii jertfelnice a lui Hristos, 
motivată de iubirea Sa faţă de Dumnezeu şi faţă de oameni, şi taina Sfintei 


Euharistii prin care EI ne împărtăşeşte nouă această iubire jertfelnică: „Intrucât 


EI (Hristos) a primit moartea ca act ultim al supunerii voii Sale omeneşti lui 
Dumnezeu- Tatăl, nu pentru un timp oarecare, ci pentru totdeauna, spuneam că 
EI e în veci in Starea de jertfă in faţa Tatălui. lar puterea acestei Stări ne-o 
comunică şi nouă, unindu-Se cu noi în dumnezeiasca Euharistie, pentru ca 
murind cu noi şi în momentul morţii noastre, să nu ne fie moartea spre moarte, 
ci trecere la viaţă, spre identificare deplină a voii noastre cu voia Tatălui, cum a 
fost şi moartea Lui”. 


În Sfânta şi Marea Vineri se posteşte total, încât nici chiar Sfânta Liturghie nu se 
săvârşeşte. lar motivaţia este aceasta: „Aşa am luat din sfintele porunci ale Sfinților 
Apostoli, să nu mâncăm în Vinerea Mare; că şi cuvântul Domnului către farisei 
zice: „Dacă se va lua mirele de la dânşii, atunci vor posti in acele zile» (Matei 9, 
14-15; Marcu 2, 19-20; Luca 5, 34-35). 


Post desăvârşit, întrucât atunci când Hristos, Mirele Bisericii, Se jertfeşte pe Cruce, 
Biserica, Mireasa Sa, se pune şi ea in stare de jertfă sau dăruire de sine prin 
rugăciune smerită şi postire desăvârşită, pentru ca „pătimind impreună cu EI, 
împreună să ne şi preaslăvim” (cf. Romani 8, 17; 2 Corinteni 4, 11 ; Filipeni 3, 
10- 11 ; Apocalipsa 1,9). 


Din slujbele din Sfânta şi Marea Vineri la care participăm învăţăm să ne deschidem 
sufletul pentru ca Hristos Domnul Cel Răstignit, cu prezența Sa nevăzută, dar 
reală, să ne dăruiască şi nouă putere duhovnicească de a birui răutatea cu bunătatea 
şi păcatul cu sfinţenia. Cei ce au postit, cei ce şi-au plâns păcatele, cei ce s-au 
spovedit, cei ce au făcut milostenie, cei ce au iertat pe alţii, au biruit încetul cu 
încetul ispitele lăcomiei, ale mândriei şi ale răutăţii. 


lar cei ce, trecând prin necazuri şi prin încercări, nu-şi schimbă şi nu-şi 
împuţinează credinţa şi nici dragostea lor față de Dumnezeu şi faţă de semeni, 
aceia pot birui ispitele suferinţei şi se unesc cu Hristos. Foarte adesea oamenii trec 
prin necazuri, prin suferinţe, iar dacă această trecere a lor prin suferinţă îi apropie 
mai mult de Dumnezeu prin rugăciune şi prin înduhovnicirea vieţii lor, atunci au 
inceput să simtă puterea Crucii şi puterea Învierii in viaţa lor. 


Să rugăm pe Hristos- Domnul să ne dăruiască puterea aceasta duhovnicească a 
iubirii îndelung-răbdătoare, a dragostei duhovniceşti curate nu numai când ne 
merge bine, ci şi când trecem prin încercări şi prin necazuri, pentru a Simţi 
bucuria iubirii lui Hristos Cel Răstienit şi Înviat pentru noi, spre slava 
Preasfintei Treimi şi spre a noastră mântuire. 


Părintele Inochentie al Odessei - Predica în Sfânta şi marea Vineri 


“Fraţilor, Proorocul, văzând oarecând pe Dumnezeu şezând pe scaun înalt, 
înconjurat de slavă, şi Ssimţindu-şi ticăloşia şi necurăţia Sa, Strigă cuprins de 
groază: “O, ticălosul de mine, căci om fiind şi buze necurate având, am văzut pe 
împăratul, Domnul Savaot, cu ochii mei” (Is. 6, 5). 


Ce trebuie dar să zicem noi acum, văzând pe Dumnezeu nu înconjurat de slavă, 
ci acoperit de dispreţ, nu pe scaun înalt şezând, ci pus în mormânt? Cum trebuie 
să ne simţim noi, gândindu-ne că aceste răni şi acest mormânt Sunt făurite de 
mâinile noastre? 


O, ticăloşi oameni suntem noi, căci prin păcatele noastre nu numai că am pogorât 
pe pământ pe Fiul lui Dumnezeu, ci încă şi pe cruce L-am înălţat şi în mormânt L- 
am închis. Ah, dacă păcatul n-ar fi ridicat între cer şi pământ peretele cel grozav al 
vrajbei, şi noi, asemenea proorocului celui de demult, am fi văzut pe Dumnezeu 
înconjurat de slavă: Fiul lui Dumnezeu ar fi venit în lumea oamenilor aşa cum 
merge şi în lumea îngerilor, ar fi cercetat pământul, ca un stăpân şi prieten. Cu ce 
bucurie L-ar fi întâmpinat şi L-ar fi înconjurat fiii nevătămaţi ai unui părinte 
nevinovat! Dar acum!? O, cine va da capului nostru apă şi ochilor izvoare de 
lacrimi (ler. 9, 1) ca să plângem ziua şi noaptea şi să suspinăm, căci nu numai pe 
noi înşine ne-am aruncat în ţărână şi noroi din înălțimea nemuririi, ci şi pe Fiul lui 
Dumnezeu L-am pogorât în mormânt. 


lată, fraților, care este puterea păcatului. El pare că nu este decât mutarea de un 
minut a datoriei şi, cu toate acestea, tulbură veşnicia întreagă. El se săvârşeşte pe 
micul nostru pământ, dar zguduie toate cerurile cele nemărginite. El se pare că a 


vătămat un singur om, şi totuşi până şi Fiul lui Dumnezeu trebuie să pătimească 
pentru ştergerea lui. Nenorocitule strămoş, ţi-ai fi întins tu mâna spre fructul cel 
oprit dacă ai fi prevăzut cele ce se înfăţişează astăzi privirilor noastre? Ai mai fi 
dorit tu să fii ca Dumnezeu dacă ai fi ştiut că această dorinţă va sili pe 
Dumnezeu Să moară pe cruce? 


Dar trecutul nu se mai poate întoarce. Omul nu poate dispune decât de timpul de 
faţă. De aceea, ceea ce e cu neputinţă pentru strămoşul nostru, aceea este cu putinţă 
pentru noi, strănepoţii lui. Noi putem izbăvi pe Domnul de alte suferinţe noi. ȘI, în 
adevăr, fraților, fructele pomului oprit nu cresc numai în Eden, ci pretutindeni. 
Şarpele cel ispititor n-a încetat nici astăzi a şopti la urechea fiecăruia: “Nu vei 
muri cu moarte, Ci vei fi ca un Dumnezeu ” (Fac. 3, 3-4). 


Călcând legea lui Dumnezeu, noi săvârşim nelegiuirea strămoşilor noştri şi, 
săvârşind această nelegiuire silim pe Mântuitorul să pătimească. Înainte de 
săvârşirea oricărei fărădelegi, El se înfăţişează la judecata înaintea conştiinţei 
noastre cum S-a înfăţişat oarecând la judecata înaintea lui Pilat, şi aşteaptă de la 
noi să rostim osândă asupra Lui. 


În voia noastră stă să-L slobozim sau să-L răstignim. Rămânând neclintiţi în 
dreptate şi credincioşi adevărului, prin aceasta noi slobozim pe lisus din patimi, iar 
lăsându-ne învinşi de păcat şi afundându-ne în fărădelegi, prin aceasta-L osândim 
să se răstignească. 


Să răstignim pe Mântuitorul nostru... Şi încă să-L răstignim nu din neştiinţă, cum 
au făcut vechii iudei, socotindu-L a fi fiul teslarului din Nazaret, ci având deplină 
cunoştinţă că EI este Fiul Unul-Născut al lui Dumnezeu! Cine nu se va cutremura 
numai gândindu-se la un lucru ca acesta? Cine nu va fi gata mai degrabă să 1 se taie 
mâinile decât să se învoiască a le ridica asupra Domnului şi Mântuitorului? Aşa 
este, fraţilor. Dar ce folos putem trage din toate aceste simţăminte înflăcărate, dacă 
faptele noastre dovedesc contrariul? 


În adevăr, oare nu păcătuim noi necontenit? Și ce? Au spre plăcerea 
Mântuitorului nostru păcătuim noi? Oare greşelile noastre sunt balsam de viaţă 
pentru aceste răni ale Lui? Încă o dată zic: de voinţa noastră depinde a scuti pe 
Domnul de suferinţe. Ori veţi crede, ori nu, dar acesta este adevărul: când ne 
dedăm la fărădelegi, trimitem pe Domnul la moarte. Aceasta nu o spun cu, nu o 
spune înţelepciunea omenească, ci însuşi Apostolul, care zice că oamenii care au 
gustat din darul ceresc şi s-au făcut părtaşi ai Duhului Sfânt (şi cine dintre creştini 
nu s-a făcut părtaş al Duhului, cel puţin în taina botezului?), adică noi, creştinii, 


căzând de la viaţa cea curată şi sfântă în prăpastia păcatelor şi a desfrânărilor, a 
doua oară răstignesc pe Domnul (Evr. 11, 4-6). 


În faţa acestei mărturii trebuie să se ridice orice îndoială; trebuie deci sau să ducem 
o viaţă curată, sau să trecem în numărul răstignitorilor lui lisus. Altă cale nu mai 
este: “Cel ce nu este cu Mine, împotriva Mea este” (Lc. 11, 23), spune însuşi 
Domnul. 


Dar cine dintre noi nu este împotriva ta, Doamne? Cine poate sta înaintea 
acestui mormânt, Să sărute aceste răni şi să zică că nu ţi-am dat sărutare ca 
Iuda, Doamne? Vai, toţi s-au abătut, toţi netrebnici s-au făcut; nu este cel ce 
face bine, nu este până la unul. (Ps. 13, 3). 


Se deosebesc oare, şi prin ce anume se deosebesc închinăciunile şi laudele ce-ţi 
aducem noi astăzi de acele clătiri cu capul şi de acele hiritisiri: “Bucură-te, 
împăratul iudeilor!” (Mt. 27, 29) cu care Tu, dumnezeiescule pătimitor, ai fost 
hiritisit în pretoriul lui Pilat? 


Un singur rost pot avea închinăciunile făcute de păcătoşi înaintea Mântuitorului lor 
celui răstignit, şi anume când ele vor fi întovărăşite de hotărârea nestrămutată de a 


nu mai merge înainte pe calea fărădelegilor, de a iubi curăţia inimii şi a-şi îndrepta 
viaţa lor. În cazul acesta, păcătosul, stând lângă mormântul Domnului, se aseamănă 
tâlharului celui înţelept, care prin pocăință a trecut de pe cruce direct în Rai. Şi 
astfel de închinători caută, fraților, Domnul nostru printre păcătoşi. 


“Dacă cu adevărat vorbiţi dreptatea (Ps. 57, 1), ne spune EI astăzi prin 
proorocul, dacă cu adevărat închinăciunile şi laudele ce-Mi aduceţi nu sunt 
nişte vorbe goale, dacă cu adevărat voiţi să vă arătaţi dragostea voastră către 
Mine, atunci spălaţi-vă, curăţiţi-vă, ştergeţi răutăţile din sufletele voastre, 
părăsiţi-vă de răutăţile voastre; învăţaţi-vă a face bine, căutaţi judecata, mântuiţi 
pe cel năpăstuit, faceţi dreptate săracului şi văduvei (Îs. 1, 16-17). Cu astfel de 
simțăminte nu vă temeţi a vă arăta la acest mormânt, deşi el este săpat de înseşi 
mâinile voastre; nu vă înspăimântați a săruta aceste răni, deşi ele sunt pricinuite de 
păcatele voastre. Aruncaţi cu îndrăzneală la rădăcina crucii Mele toată greutatea 
păcatelor voastre. 


Dar lepădând-o, nu vă mai întoarceți mai mult la dânsa. Crucea Mântuitorului 
vostru nu se îndoaie sub nici o greutate, dar voi puteţi fi striviţi şi aruncaţi în 
fundul iadului mai înainte de a mai putea iarăşi alerga la Mine şi a vă apropia de 
Crucea Mea. Eu de aceea Mă arăt necontenit vouă în această stare de umilire, ca să 


priceapă până şi cei mai nepricepuţi dintre voi cât mă costă pe mine păcatele 
voastre şi unde vă târăsc pe voi. Inţelegeţi deci şi vă pocăiţi! Altfel, fiecare 
închinăciune a voastră la crucea Mea se preface într-un nou pârâş al vostru. 


Putem noi oare, fraţilor, să răspundem la aceste cuvinte ceva mai bun decât 
rugăciunea tâlharului ce s-a pocăit: “Pomeneşte-ne pe noi, Doamne, întru 
împărăția Ta” (Lc. 23, 42)? Dar rugându-ne cu rugăciunea tâlharului celui 
înţelept, să avem şi inima lui. El nu s-a mai pogorât de pe cruce pentru a continua 
să meargă pe calea fărădelegilor. Să nu ne mai întoarcem nici noi de la acest 
mormânt la calea cea mai dinainte a nedreptăţilor noastre, ci să apucăm pe altă 
cale, pe calea credinţei şi a faptelor bune, a curăţiei şi a dreptăţii, a smereniei şi a 
blândeţii. Aici, la mormântul Domnului, este locul cel mai bun pentru a începe să 
îngropăm pe omul nostru cel vechi. 

Amin”. 


Pr. loan Istrati - “Lumina rastignită”: Dumnezeu - Lumina plânsă a lumii 


Încă de la începutul istoriei, omul căzut din Rai încearcă să-L omoare pe Dumne- 
zeu. De la cădere, prezenţa lui Dumnezeu era o rană cu neputinţă de suportat 
pentru omul viclean şi ucigaş. Era o amintire plină de durere şi de revoltă a Raiului 
pierdut, era sfâşierea lăuntrică a omului când îşi aducea aminte că a fost frumos şi 
bun, era scrâşnetul de dinți la memoria pierdută a îmbrăţişării părinteşti, atunci 
când Adam stătea pe pieptul Tatălui şi asculta bătăile inimii lui Dumnezeu. 


Omul orfan printre spinii pământului şi ai propriei patimi a încercat să surprime 
orice imagine care trimitea la lubitorul de oameni, a încercat să asfixieze orice 
străfulgerare de gând, orice geană de clipită din fericirea Raiului. A purces la a 
omorî amintirile despre Dumnezeu, chipul Lui prea frumos, privirea de lumină, 
glasurile de îngeri, foşnetul de aripi, miresmele de Rai, gustul pomilor cereşti, pe 
scurt, toată iubirea din sufletul lui. 


Din păcate, lumea întreagă îi amintea de Dumnezeu. De darurile pierdute, de 
iubirea cea mai presus de fire, de lumina cea neînserată, de dorul cel pierdut. 


Şi atunci cu sârg omul diabolizat de răutate a început să ucidă pe Dumnezeu. Mai 
întâi L-a ucis întru sine, lingând până la idolatrie materia surdă şi oarbă, tăind toate 


arterele de lumină din organismul lui spiritual, antrenându-se la neființă, practicând 
moartea, îmbrăţişând patimile cele mai cumplite. 


Apoi a început să-L omoare pe Dumnezeu din natură. Totul îi amintea de 
Dumnezeu. Fiecare ciripit de pasăre era o şoaptă din Rai. Aşa că a omorât păsările, 
şi-a astupat urechile la cântările lor. Toate florile îl răneau amintindu-i de uriaşa 
grădină a iubirii. Aşa că a omorât florile, le-a tăiat sau le-a smuls din rădăcină, cu o 
efervescenţă şi o ură de nedescris. Surâsul copiilor îi sfâşia inima, aşa că a ucis 
copiii. A ucis copilăria lor învăţându-i să mintă, să fure, să rănească şi să omoare. 
A infestat toată natura şi a afumat-o în goana lui după confort şi energie, căci nu 
mai avea nici odihna Raiului, nici energiile necreate ale harului ceresc. 


Mai apoi omul a început să-L omoare pe Dumnezeu din semeni. Mai întâi pe 
naivul de Abel, mai apoi pe toţi cei care nu sunt de acelaşi neam, seminţie, religie, 
rasă etc. Aşa au apărut războaiele, din necesitatea de a-L omor? pe Dumnezeu, însă 
Dumnezeu era aşa de departe, atât de sus şi de inaccesibil omului de ţărână 
spurcată, încât omul a omorât chipul lui Dumnezeu din oamenii pe care-i întâlnea. 
De aici au izvorât ideologiile ucigaşe, rasismul, molimele inventate în laborator, 
avorturile cu milioanele de prunci ucişi în abatoarele numite mame, chimicalele 
care distrug totul cu aerul că vindecă, farmaciile cu orori sintetice, pilulele anti- 
viaţă şi mai ales cele anti-viaţă veşnică. 


Și Dumnezeu se încăpăţâna să fie viu, căci EI este viu în vecie. Şi atunci omul a 
început să se sinucidă cu sârg, în fiecare clipă de moarte numită viaţă, pentru a 
ucide chipul lui Dumnezeu în el. Conştiinţa, vina, durerea de a omori, toate acestea 
nu puteau fi extirpate din adâncul sufletului omenesc, decât prin suicid. De aici 
eutanasia, drogurile care oferă plăcere contra timp de viaţă, depresia ca lhpsă de 
Dumnezeu etc. 


Prin amurgul de fiinţă al istoriei, a apărut Însuşi Dumnezeu pe pământ, pentru a ne 
învăţa de o nouă casă, de o nouă viaţă, de o nouă cetăţenie, veşnică, Împărăţia 
Cerurilor. Şi omul - ghici? - L-a omorât pe Dumnezeul făcut Om. A inventat tot 
felul de viclenii şi subterfugii, a clătinat din cap la vederea minunilor, şi-a astupat 
urechile la cuvintele dătătoare de viaţă, şi-a secat ochii la mulțimile de vindecări, a 
găsit „explicaţii raționale” la tot universul de minuni al vieţii lui Hristos. ȘI apoi, 
cu o ură acumulată din zorii istoriei, L-a omorât. Şi Hristos a înviat din morţi, s-a 
înălţat la ceruri, şi a tras la Sine prin Trupul Său înviat, care este Biserica, 
umanitatea rănită de moarte. 


Dumnezeu nu poate fi omorât. Tot încercând să-L ucidem din noi, ne ucidem pe 
noi înşine. Tot dându-l afară din viaţa noastră, ne dăm afară din fiinţă, căci 
Suntem ţărână însufleţită. Tot înverşunându-ne Să uităm de iubirea Lui, ne 
cufundăm în uitarea absolută numită iad. Și totuşi, Dumnezeu, Chemarea cea 
sfântă a veşniciei, apare ori de câte ori Îl chemăm, chiar dacă ştie că-L vom 
ucide mai apoi. E atât de aproape încât are nevoie doar de un gând pentru a veni 
şi a ne dărui odihna. 


Y O mână întinsă către un sărac e de ajuns pentru ca El să ne ia de mână şi 
să ne smulgă din adânc. 

Y Un zâmbet oferit unui necunoscut e suficient pentru ca El, Creatorul să ne 
zâmbească în taină. 

Y O bucată de pâine dată unui nenorocit, şi El ne dă Pâinea cea de viaţă, 
Trupul Lui euharistic, Împărtăşania. 


Nu ne trebuie decât o lacrimă de dor şi de pocăință pentru a-L vedea pe EI, 
Lumina plânsă a lumii. 


Cătălin Acasandrei - „In mormânt, Viaţă, pus ai fost, Hristoase...” - istoria și 
teologia Prohodului Domnului 


Odoxologia.ro 


În Sfânta şi marea Vineri, în toate bisericile ortodoxe se săvârşeşte Denia Proho- 
dului Domnului. Imnul care se cântă în cadrul acestei slujbe a fost tipărit pentru 
prima dată în ţara noastră pe 6 februarie 1836, de către ieromonahul Macarie, prin 
purtarea de grijă a episcopului Chesarie al Buzăului. 


Textul Prohodului pe care marele teolog rus Serghei Bulgakov l-a numit „geniul 
creaţiei liturgice ortodoxe” este alcătuit din trei părți de câte 73, 60, respectiv 43 de 
strofe şi surprinde diferite imagini ale pogorârii de pe Cruce şi înmormântării 
Domnului. 


Mai multe informaţii despre istoricul şi mesajul acestei slujbe-poem am aflat de la 
Alexandru Prelipcean, asistent universitar în cadrul Facultăţii de Teologie 
Ortodoxă „Dumitru Stăniloae” din laşi. 


Ce este „Prohodul Domnului” şi care este mesajul acestei slujbe? 


Astăzi, titlul standard impus în orice ediţie a Triodului este „Prohodul Domnului”. 
Cu alte cuvinte, termenul „prohod”, provenit pe filieră slavonă (provodu), conduce 
spre înţelegerea slujbei de pomenire şi de îngropare a Domnului nostru lisus 
Hristos, Fiul lui Dumnezeu şi Fiul omului. Dar mentalul grecesc propune titulatura 


sub două forme, şi anume: „Cântare de tânguire la înmormântare[a Domnului]” 
(Ekgomia epitafiou thrânou) şi „Slujba înmormântării |Domnului]” (Akolouthia 
tou epitafiou). Ambele situaţii indică foarte clar caracterul de doliu al acestei slujbe 
atât de importante în Vinerea Patimilor. Desigur, dacă am lua aici în considerare şi 
forma englezească „The Lamentations Service”, atunci vom înţelege cum tânguirea 
şi plângerea induc foarte clar mesajul central al acestui text imnografic. 


Cărui autor îi aparţine această creaţie imnografică? A păstrat istoria 
bisericească detalii referitoare la biografia sa? 


Trebuie să precizăm încă de la început că bibliografia existentă pentru această sluj- 
bă este infimă şi oferă, din păcate, informaţii extrem de vagi cu privire la multe 
aspecte legate de acest imn. Foarte multe rămân necunoscute, iar referinţele biblio- 
grafice se referă mai cu seamă la filologia textului şi mai puţin la istoria sau 
teologia lui, pe care o exprimă atât de vibrant în troparele slujbei. Cu toate aceste 
insuficiențe, se pare că autorul tuturor troparelor ar fi Sfântul Teodor Studitul, fără 
a avea vreun indiciu cert că troparele cântate astăzi ar fi fost alcătuite de acesta. 
Însă, nici un indiciu sau vreo indicație specifică cărţilor de cult de genul „facere a 
lui...” nu există în relaţie cu acest produs imnografic. Credem că această realitate 
poate să ne conducă spre opinia că Sfântul Teodor Studitul ar fi dat o formă 
primară conţinutului actual, urmând ca şlefuirea finală şi totală să fi fost sub peniţa 
unor alți imnografi din secolele următoare. 


Alţi cercetători, proveniţi din mediul elen, precum mitropolitul Sofronie Evstra- 
tiadis sau Emm. Pantelakis, impun ca autori posibili pentru acest imn personaje 
care au vieţuit în Imperiul bizantin, după cucerirea lui de către latini (1204), şi 
anume pe un anume Nil, mitropolit al Rodosului (secolul al XIV-lea), sau pe 
Ignatie, arhimandrit al Schitului Sfântului Dimitrie (Vatopedu, Sfântul Munte 
Athos). 


Știm că principala sursă de inspiraţie a imnurilor Bisericii este cea biblică. Cât 
de prezentă este această sursă în textul Prohodului? 


Din analiza textului, credem că putem vorbi despre trei surse de inspiraţie care s-ar 
potrivi, desigur, şi celor trei stări ale Prohodului. Într-adevăr, cel mai adesea, 
autorul se raportează la textul biblic. Din acesta el preia acele forme sinonimice 
care dau mărturie despre Persoana şi opera Mântuitorului: „Cuvântul (lui Dumne- 
zeu)”, „Mielul” şi „Emanuil”. Toate aceste numiri trimit, desigur, la pasajele neo- 
testamentare ioaneice şi la profeţiile din Isaia (7, 14; 53, 2-3), unde se aminteşte 
explicit despre numele Pruncului născut din Fecioară şi despre jertfa („junghierea”) 


Fiului lui Dumnezeu pentru ridicarea păcatelor lumii şi pentru curățirea omului de 
păcat, prin asumarea chipului groaznic al suferințelor. 


Hristos este „Dumnezeu” prin excelenţă şi Acesta este numele Lui. În plus, în două 
tropare din starea întâi este repetată forma antitetică: „deşi Te-ai văzut mort, dar 
eşti viu [ca] Dumnezeu” (I, 46-47). De altfel, antiteza „„mort-viu” este unul dintre 
laitmotiv-urile stării întâi pentru a arăta că, deşi Hristos a murit pe Cruce cu trupul, 
ca Dumnezeu, El nu a putut fi cuprins de moarte, fiindcă este Biruitorul morţii, 
desființând moartea prin pătimirea şi moartea Sa pe cruce, pentru mântuirea 


întregului neam omenesc. Dumnezeu este viu, deoarece EI este „Viaţă” şi „Cel ca- 
re dă viaţă” (Dătătorul vieţii), după cum aminteşte poetul în câteva tropare. 


Există, apoi, o succesiune de titluri acordate lui Hristos, care au la baza lor expresii 
de natură patristică anterioare epocii în care a vieţuit autorul textului imnografic. 
Hristos este recunoscut ca având două firi, dumnezeiască şi omenească, deşi El 
este „Unul din Treime”. Această ultimă exprimare hristologică este expresia des 
întâlnită la alți Părinţi ai Bisericii, prin care se exclude opinia că Hristos ar fi o 
simplă idee. Hristos este Fiul lui Dumnezeu şi Fiul Omului, deopotrivă, iar această 
realitate teologică nu este uitată de poet; Hristos este „Deşertătorul gropilor celor 
morți”, este „Cel neîncăput” şi, în acelaşi timp, „Împărat (a toate)”, „Stăpânul (a 
toate)”, „Judecătorul”, „Cel fără de început şi Dumnezeu”. 


A treia sursă o reprezintă, desigur, imaginile poetice, cunoscute şi împrumutate de 
la imnografi anteriori, precum: Hristos-leul, Hristos-pelicanul, „grăuntul de grâu... 
Spic aducător de rod”, „Viţa”, „Mirul cel ceresc”, „Primăvară dulce, Fiul meu 
preadulce” etc. Toate exprimările poetice completează tabloul hristologic şi ni-L 
prezintă pe Hristos ca Biruitor al morţii şi Dătător al vieţii veşnice. 


De ce l-au numit imnografii „leu” pe Hristos? De unde vine acest apelativ? 


Aşa cum am precizat puţin mai înainte, imnograful subliniază că Hristos este 
„leul”, dar şi „puiul de leu”: „Ca un leu, Tu, Doamne, adormind cu trupul, ca un 
pui de leu Te scoli, Cel ce-ai fost mort, lepădând şi bătrâneţea trupului”. Inspirația 
poetului este ghicitoarea lui Samson, spusă în cadrul mesei festive de la căsătoria 
lui. 


Imnograful se foloseşte de această imagine tipologică, cunoscută şi folosită şi de 
alţi imnografi bizantini, cum ar fi Sfântul Roman Melodul (Condac la Înviere, 
strofa 21), tocmai pentru a indica în mod voalat Învierea lui Hristos. Cu alte 
cuvinte, în „leu” (adică, în Hristos) s-a ascuns „mierea”, aşadar, dulceaţa cuvintelor 


soteriologice ale Celui puternic. De această perspectivă ermineutică putem lega şi 
numirea lui lisus de „Cel (prea)dulce”. În mod succint, deci, Hristos este leul 
(leon), dar şi puiul de leu (skymnos) care Se scoală dintre cei morţi, deşi mort a 
fost. Prin urmare, imnograful vede în leu şi în simbolul puterii sale un simbol al 
puterii Învierii lui Hristos din morţi. 


În cadrul celei de-a doua stări a Prohodului, cântăm „Ca un pelican, Te-ai rănit în 
coasta Ta, Cuvinte [...]”. Ce legătură există între Mântuitorul şi un... pelican? 


Poate că una dintre cele mai ciudate forme de exprimare a jertfei Mântuitorului 
Hristos pe Cruce este corelarea dintre lisus şi pelican: „Ca un pelican, Te-ai rănit în 
coasta Ta, Cuvinte; şi-ai dat viaţă l-ai Tăi fii, care au murit, răspândind asupra lor 
izvoare vii”. Imaginea aceasta, prezentă în starea a doua (troparul 43) are, desigur, 
o istorie îndepărtată. Prezentă inițial în opera anonimă Fiziologul, lucrare probabil 
provenită din spaţiul monastic egiptean şi având o posibilă datare secolele III-IV, 
această identificare a pelicanului cu Hristos a trecut mai apoi în alte opere 
patristice, având ca autori pe Sfinţii Epifanie al Salaminei, Petru al Alexandriei, 
Vasile cel mare şi, nu în ultimul rând, pe Maxim Mărturisitorul. 


Cel din urmă, în lucrarea Întrebări şi nedumeriri, punctează într-un mod lapidar 
această identificare şi o explică: Hristos este pelicanul care îşi loveşte cu aripile 
coastele sale până curge sânge ca să îşi reînvie puiii omorâţi din pricina veninului 
de şarpe; puiii pelicanului îi reprezintă pe protopărinţi, adică pe Adam şi pe Eva 
sau, mai simplu spus, simbolizează firea noastră umană. Şarpele este în mod cert 
diavolul care, prin viclenia sa (prin venin) îi omoară pe oameni şi-i îndeamnă la 
vieţuirea în păcat. 


Ați precizat faptul că identificarea pelicanului cu Hristos mai este prezentă şi în 
alte opere patristice anterioare Prohodului. Poate acest detaliu să ne indice 
timpul aproximativ al redactării? 


De ce nu?! Imaginea aceasta a lui Hristos ca pelican poate fi un foarte bun indiciu. 
Cu alte cuvinte, autorul ştia de această reprezentare, cunoscută încă din primele 
veacuri creştine şi explicată foarte corect în vremea Sfântului Maxim Mărtu- 
risitorul. Dacă corelăm formulele patristice folosite de autor, precum şi cele poetice 
- provenite de la Părinţii anteriori - atunci am putea considera în mod sigur că 
textul a fost redactat după secolul al VII-lea. 


Care este mesajul sau înţelesul duhovnicesc pe care ni-l transmite slujba Proho- 
dului Domnului? 


Prohodul Domnului sau slujba de îngropare a Mântuitorului este cântecul de 
plângere pentru Fiul lui Dumnezeu Întrupat, care de bunăvoie S-a jertfit pentru 
întregul neam omenesc. Dincolo de sentimentul de tânguire, sentiment care este 
„acompaniat” de întreaga creaţie, suntem îndemnați de a privi în perspectivă 
„primăvara cea dulce”. Cu alte cuvinte, prin slujba Prohodului suntem invitaţi să 
gândim la Învierea cea dulce - când Hristos-Biruitorul omoară moartea „călcând- 
0”, iar celor din morminte viaţă dăruindu-le, de vreme ce El Însuşi este „Dătătorul 
vieţii”. 


Cătălin Acasandrei - De ce trecem pe sub Sfântul Epitaf în Vinerea mare? 


În Sfânta şi marea Vineri, după ce se citesc Paremiile, Apostolul şi Evanghelia, 
urmează momentul scoaterii Sfântului Epitaf (obiect de cult dreptunghiular, con- 
fecționat din in sau mătase, pe care este pictată sau brodată scena punerii Domnu- 
lui în mormânt), „simbol al coborârii de pe Cruce a trupului Domnului şi a 
pregătirii lui pentru înmormântare”, după cum arată părintele Ene Braniște. 


Triodul nu spune nimic despre scoaterea Sfântului Epitaf, dar ritualul acesta este 
descris mai pe larg într-un capitol deosebit din Liturghier, intitulat „Invăţătură 
pentru scoaterea Sfântului Aer”. 


Epitaful este aşezat în mijlocul bisericii pe o masă mai înaltă, iar credincioşii vin şi 
se închină, ca şi cum s-ar afla în faţa mormântului lui Hristos. În continuare, 
aceștia sărută Sfânta Evanghelie și Sfânta Cruce, aşezate pe Sfântul Epitaf, după 
care trec pe sub masă şi se închină Sfintei Cruci, adusă sub policandrul din faţa 
catapetesmei cu o seară înainte, la Denia celor 12 Evanghelii. Acest fapt are o 
semnificaţie profundă: până la Înviere, trebuie să asistăm cu toţii şi la Pătimirile, 
moartea și îngroparea Mântuitorului. 


In multe zone din ţara noastră, credincioşii trec pe sub masă o dată, rememorând 
Jertfa unică a lui Hristos, iar alții trec de trei ori, în amintirea celor trei zile în care 
trupul Mântuitorului a şezut în mormânt. 


La finalul slujbei Prohodului, Sfântul Epitaf este aşezat pe Sfânta Masă din Altar şi 
va rămâne aici până la Vecernia Praznicului Inălţării Domnului, după care este 
ridicat şi aşezat în locul unde se păstrează în restul anului. 


Teodor Danalache - Trecerea pe sub masă, în Vinerea mare 


În fiecare an, în Vinerea mare, coborâm în mormânt, împreună cu Hristos, pentru 
ca, mai apoi, să şi înviem împreună cu El. Această coborâre şi ridicare din groapa 
morţii se face în chip simbolic, prin trecerea pe sub masa aflată în mijlocul 
Bisericii, pe care stă întins trupul mort al lui lisus Hristos, întipărit pe Sfântul 
Epitaf. 


Sfântul Epitaf este un obiect de cult confecționat din pânză de in, mătase sau 
catifea, pe care se află imprimată sau pictată icoana punerii în mormânt a 
Domnului lisus Hristos. 


Epitaf este un nume compus din două cuvinte greceşti, "epi tafos”, care înseamnă 
"pe mormânt”. El reprezintă un fel de pecete aşezată pe Sfântul Mormânt al 
Domnului. Deci, trecerea pe sub el închipuie chiar intrarea în Sfântul Mormânt cel 
dătător de Viaţă. 


În Sfânta şi marea Vineri se face pomenirea "Sfintelor şi Mântuitoarelor şi 
înfricoşătoarelor Patimi ale Domnului şi Dumnezeului şi Mântuitorului nostru lisus 
Hristos”, adică: scuipările, lovirile peste faţă, palmele, insultele, batjocurile, haina 
de porfiră, trestia, buretele, oţetul, piroanele, sulița, crucea şi moartea. 


După slujba Ceasurilor Împărăteşti, în Vinerea mare, în toate bisericile se să- 
vârşeşte "Vecernia scoaterii Sfântului Epitaf”. In cadrul acestei slujbe speciale se 


scoate în mijlocul bisericii Sfântul Epitaf. EI este aşezat pe o masă mai înaltă, care 
închipuie Mormântul Domnului. 


La rândul lui, Sfântul Epitaf aduce aminte de fapta de milostenie a drepţilor Iosif 
din Arimateea şi Nicodim, care, coborând de pe Cruce trupul Domnului lisus, l-au 
pregătit pentru îngropare, mai înainte de a-L aşeza în mormânt. 


Credincioşii sărută Sfânta Evanghelie şi Sfânta Cruce, care sunt aşezate pe Sfântul 
Epitaf, după care trec pe sub masă. De cealaltă parte a mesei se află Sfânta Cruce, 
aşezată sub policandru cu o zi în urmă, în cadrul Deniei din Joia mare. 


Unii credincioşi trec pe sub masă o singură dată, închipuind unicitatea Jertfei 
Fiului lui Dumnezeu, iar alţii trec pe sub masă de trei ori, în amintirea celor trei 
zile în care trupul lui Hristos a şezut în mormânt. Nu am găsit vreun temei care să 
întărească mai mult o părere sau alta. Fie o singură dată, fie de trei ori, important 
este că atunci când fac acest gest al smereniei şi al credinţei, credincioşii să ştie că, 
prin acest lucru, ei închipuie în trupul şi viaţa lor moartea şi punerea în mormânt a 
lui Hristos. 


Prezenţa mormântului Domnului şi a Crucii Sale în mijlocul bisericii ne învaţă că, 


până să ajungă la Înviere, credincioşii trebuie să participe în chip simbolic şi la 
Patimile, moartea şi îngroparea Mântuitorului. Coborâm împreună cu El în moarte, 
pentru ca în noaptea Învierii să şi înviem împreună cu El, după cum zice o cântare 
a slujbei: "Astăzi mă îngrop împreună cu Tine, Hristoase..." 


Aşa cum Hristos a trecut prin mormânt, pentru a Se pogori în iad, cu scopul de a-i 
învia pe toţi drepţii care aşteptau încă împlinirea făgăduinţei lui Dumnezeu, tot aşa, 
credincioşii trebuie să moară şi să treacă prin mormânt, pentru a putea învia 
împreună cu Hristos şi a dobândi viaţa cea veşnică în Împărăţia Sa. 


Teodor Danalache - Drumul Crucii - Via Dolorosa 


Măsura dragostei lui Dumnezeu faţă de om 


Palestina biblică nu este numai ţara pelerinajelor, ci şi a marilor procesiuni 
religioase. Procesiunile sunt îndeosebi legate de viaţa Mântuitorului pe pământ şi 
de marile sărbători ortodoxe de peste an. 


Toate Bisericile creştine din Ţara Sfântă fac procesiuni religioase, dar cele mai 
impunătoare şi mai măreţe sunt cele ortodoxe şi catolice. Cele catolice sunt legate, 
mai ales de cele două mari praznice: Sfintele Paşti şi Naşterea Domnului. În 
schimb, procesiunile ortodoxe sunt mai numeroase, mai tradiționale, legate mai 
mult de cult şi de Evanghelie. Ele nu sunt simple obiceiuri, simple manifestații 
religioase, ci formează parte integrantă din viaţa intimă duhovnicească a Orto- 


doxiei la Sfintele Locuri. 


Drumul Crucii - Via Dolorosa sau Via Crucis - aminteşte neîncetat omului măsura 
dragostei lui Dumnezeu faţă de el. Această dragoste se vede, mai mult decât 
oricând, în Vinerea mare, când credincioşii păşesc pe urmele Mântuitorului, pe 
străduţele înguste ale vechiului oraş Ierusalim. 


Via Dolorosa - Drumul Durerii - se strecoară printre străduţele aglomerate şi 
răsucite ale Ierusalimului, începând de la Mănăstirea "Ecce Homo" şi terminându- 
se la Mănăstirea Invierea Domnului sau a Sfântului Mormânt. 


Potrivit tradiției creştine, aceasta este calea pe care Mântuitorul a fost dus spre 
Răstignire, începând cu judecarea Sa în pretoriu şi terminând cu înmormântarea Sa 
în mormântul gol. 


Drumul Crucii - istoricul şi pelerinajul din vechime 
Drumul Crucii îşi păstrează încă pietrele călcate, cu inima îndurerată, de către 


miile de credincioşi care au venit în pelerinaj, de-a lungul celor două milenii de 
creştinism. 


Începuturile acestui pelerinaj sfânt se ascund adânc în pătura istoriei. Odată ce 
Sfântul Împărat Constantin cel mare (jumătatea secolului al IV-lea) a oferit 
creştinismului libertatea râvnită, nimic nu a mai putut să oprească dragostea şi 
dorinţa fierbinte a creştinilor de a păşi pe urmele Dumnezeului Om - Hristos - care 
şi-a dat viaţa pentru oameni şi pentru lume. 


Drumul Crucii - Poarta Sfântului Ştefan sau Poarta Leilor 


Iniţial, pelerinii bizantini urmau o cale aproape identică cu cea de astăzi, fără însă a 
face cele 14 opriri care au intrat în Tradiţia Bisericii. De-a lungul secolelor, drumul 


din Grădina Ghetsimani şi până în Biserica Sfântului Mormânt s-a schimbat de mai 
multe ori (mici diferenţe, curbe şi ocolişuri). 


| imi 


i d 


Până la începutul secolului al VIII-lea, Drumul Crucii avea să fie deja schimbat: 
începând din Grădina Ghetsimani, pelerinii se îndreptau spre Muntele Sion - Zion, 
înconjurând Muntele Templului, spre Biserica Sfântului Mormânt. 


Pelerinii închinători din Evul Mediu erau puşi să aleagă între două rute existente, 
bazate pe o împărţire din Biserica Latină: cei care aveau bisericile în partea de vest, 
mergeau spre vest, iar cei ce aveau bisericile în partea de răsărit, mergeau pe calea 
dinspre răsărit. 


PI x, - -r 


Drumul Crucii - Via Dolorosa - I - Curtea casei lui Ponţiu Pilat 


: aa a 
Drumul Crucii - Via Dolorosa - II - Pretoriul 


Între secolele XIV-XVI, pelerinii mergeau mai ales pe Calea Franciscană, care 
începea chiar din Biserica Sfântului Mormânt şi care cuprindea 8 staţionări. În 
această perioadă, tradiția cu cele 14 opriri de pe Drumul Crucii lua naştere în 
Europa. Pentru a nu dezamăgi pelerinii veniți din Europa, încă 6 opriri au fost 
adăugate celor 8 existente deja. 


DEE 


Drumul Crucii - Via Dolorosa - II - Pretoriul 


Astăzi, toţi pelerinii care păşesc pe Drumul Crucii trebuie să ştie că păşesc pe 
drumul stabilit încă din perioada bizantină timpurie, cu un total de 14 staționări, 
de-a lungul drumului. Cu toate acestea, cei care au alte opinii despre iniţialul Drum 
al Crucii, merg pe alte căi spre Biserica Învierii Domnului. Spre exemplu: 
anglicanii cred că lisus a fost condus spre nord, unde se afla grădina cu mormântul 
gol, în timp ce catolicii dominicani încep drumul de la Palatul lui Irod, de lângă 
Poarta Jaffa. 


Drumul Crucii - Via Dolorosa - II - Judecarea lui Hristos în Pretoriu 


Pentru cei mai mulți dintre pelerini, drumul exact străbătut de Hristos este un 
detaliu de mică importanţă, ţinând cont că esenţialul stă în faptul că acesta este 
locul unde s-a pus început mântuirii oamenilor. Totul vorbeşte de aerul Locurilor 
Sfinte, în pofida aglomerației şi a magazinelor ce caută să profite de pelerinii 
creştini. 


Drumul Crucii - rânduieli actuale 


Procesiunea din Duminica Floriilor este prima procesiune care face pelerinii să 
păşească pe urmele Mântuitorului. 


Părintele Ioanichie Bălan mărturiseşte: "Această procesiune porneşte duminică 
dimineaţa, la ora 08.00, din Betania spre Ierusalim. Sute de clerici ortodocşi din 
toate ţările, cu mii de pelerini având stâlpări de finic în mâini, merg pe jos, cale de 
6 kilometri, din satul Martei şi al Mariei, spre Sfânta Cetate Ierusalim, exact pe 
urmele Domnului nostru lisus Hristos. Înaintea preoţilor merge un arhiereu în 
veşminte, care duce un asin. 


Drumul Crucii - Via Dolorosa - II - Închisoarea din Pretoriu 


Convoiul format de credincioşi intră în Ierusalim pe Poarta Oilor, numită şi Poarta 
Sfântului Ștefan, străbate Drumul Crucii, spre Golgota, şi se opreşte în faţa 
Bisericii Sfântului Mormânt. Apoi se săvârşeşte Sfânta Liturghie în Biserica mare 
a Învierii. La amiază se dă o mică agapă la sediul Patriarhiei Ortodoxe." 


nai, 


Drumul Crucii - Via Dolorosa - II - Închisoarea din Pretoriu 


Cea de-a doua procesiune în care apare Drumul Crucii are loc în seara zilei de Joia 
mare. 


Părintele Ioanichie Bălan o descrie astfel: "În această seară, începând de la orele 
16.00, se face o mişcătoare procesiune cu citirea celor 12 Evanghelii, pe Drumul 
Crucii. Procesiunea începe la Pretoriu, locul unde a fost judecat Mântuitorul şi 
condamnat la moarte de Pilat. 


dz: 

Drumul Crucii - Via Dolorosa - II - Închisoarea din Pretoriu 


Într-o clădire ridicată deasupra peşterii de piatră în care a fost închis Mântuitorul, 
cu picioarele şi mâinile legate, se află o mică Biserică ortodoxă. Peştera şi biserica 
se numesc "Pretorion". Aici se adună în Joia mare, la orele 16.00, mii de pelerini, 
sute de clerici, câţiva arhierei şi încep slujba Sfintelor Patimi. Primele cinci 
Evanghelii le citesc aici, în biserică şi în faţa pretoriului. 


Drumul Crucii - Via Dolorosa - II - Închisoarea din Pretoriu 


De la Evanghelia a şasea, convoiul clericilor şi pelerinilor, cu lumânări aprinse în 
mâini, porneşte în procesiune spre Golgota, căutând să restituie, pe cât posibil, 
Drumul Crucii străbătut de Mântuitorul în "noaptea de joi spre vineri”. Pe cale, 
preoţii fac cele 14 popasuri, după tradiţie, oprindu-se din loc în loc. La fiecare 
popas, episcopul, îmbrăcat în veşminte negre, citeşte celelalte 7 Evanghelii. 
Ultimele două se citesc pe Golgota şi în faţa Sfântului Mormânt, unde ia sfârşit 
procesiunea. În continuare, alţi clerici, în frunte cu un mitropolit, încep Utrenia - 
Denia celor 12 Evanghelii - în Biserica Învierii, de lângă Sfântul Mormânt, adică 
se repetă din nou slujba Sfintelor Patimi în Biserică. La ora unu, după miezul 
nopții, slujba Sfintelor Patimi ia sfârşit." 


_—— 


Drumul Crucii - Via Dolorosa - III - Prima cădere a Mântuitorului, sub povara 
Crucii 


Cea de-a treia procesiune ce are loc la Ierusalim, în care Drumul Crucii joacă un 
rol important, are loc în Vinerea mare. "În dimineaţa zilei de Vinerea mare se 
adună 12 arhierei, cu tot clerul şi cu mulțime de pelerini, la Biserica de la Pretoriu, 
unde se citesc "Ceasurile Împărăteşti”. După ceasuri, la ora 10.00, tot poporul, cu 
preoţi şi arhierei, porneşte în mare procesiune de la Pretoriu până sus, la Biserica 
Sfântului Mormânt. Deci se străbate din nou Drumul Crucii, dar cu mai mulţi 
pelerini ca în seara zilei de Joia mare. 


Drumul Crucii - Via Dolorosa - III - Căderea sub povarea Crucii 


În fruntea procesiunii merg arhiereii, în veşminte de doliu, ducând pe mâini o cruce 
mare de lemn de 1,5 metri, în care se păstrează o parte din lemnul original al 
Sfintei Cruci. Ceilalţi clerici duc Sfânta Evanghelie, icoane şi cădelniţe. lar 
credincioşii ţin în mâini lumânări aprinse. Din loc în loc fac popasuri unde, după 
tradiție, a căzut Domnul sub Cruce. Poporul îngenunchează şi arhiereii citesc 
Evangheliile Sfintelor Patimi. La urmă se intră cu procesiunea în Biserica Sfântului 
Mormânt, iar clericii urcă şi înfig Sfânta Cruce în stânca Golgotei, pe locul unde a 
fost răstignit Mântuitorul. Aici se citeşte Evanghelia Răstignirii Domnului. 


Drumul Crucii - Via Dolorosa - III - Prima cădere a Mântuitorului, sub povara 
Crucii 


Câţiva episcopi şi preoţi stau de strajă lângă Sfânta Cruce, până ce o sărută tot 
poporul. Procesiunea Răstignirii Mântuitorului ia sfârşit cu o mişcătoare predică, 
rostită de un mitropolit. Este o slujbă de mare emoție şi trăire duhovnicească ce 
hrăneşte sufletele şi izvorăşte multe lacrimi. În această procesiune trăieşti o clipă 
din mântuitoarele patimi ale Domnului nostru lisus Hristos." 


Drumul Crucii - Via Dolorosa - IV - Întâlnirea Domnului cu Maica Sa 
Drumul Crucii - cele 14 opriri 
Grădina Ghetsimani, locul unde Hristos a petrecut Joia mare, adică ultima sa 


noapte în libertate, este dominată de opt măslini, uitaţi parcă de vreme, despre care 
se spune că sunt martori ai rugăciunii Mântuitorului. 


Biserica Agoniei - Biserica Tuturor Naţiunilor, unde Mântuitorul este înfăţişat 
sfâşiat de durere, este ridicată chiar în Grădina Ghetsimani. De aici se vede Poarta 
Sfântului Ştefan, prin care Hristos a intrat în Ierusalim, spre Golgota. 


Drumul Crucii - Via Dolorosa - IV - Întâlnirea Domnului cu Maica Sa 


Drumul Crucii - Via Dolorosa - porneşte de la ruinele fostei cetăţi romane Antonia 
şi continuă, într-un urcuş domol de aproape un kilometru, până pe Golgota, unde se 
află Biserica Sfântului Mormânt. Acesta este drumul pe care l-a străbătut lisus 
Hristos, cu Sfânta Cruce în spate, pentru a ne deschide nouă tuturor calea spre 
mântuire. 

Drumul Crucii - Via Dolorosa - V - Simon din Cirene ridică Sfânta Cruce 


După tradiția Bisericii din Ierusalim, Drumul Crucii este împărţit în 14 popasuri; 
fiecare dintre ele marchează un eveniment deosebit. Primele 9 opriri au loc în 
diferite puncte ale oraşului, pe când ultimele 5 opriri au loc în interiorul Bisericii 
Sfântului Mormânt. Fiecare dintre cele 14 opriri este însemnată cu o plăcuţă cu 
numărul ei, nu întotdeauna uşor de observat. 


a î că sa 


Drumul Crucii - Via Dolorosa - V - Simon din Cirene ridică Sfânta Cruce 


Drumul Crucii începe din faţa Porții Leilor - Poarta Sfântului Arhidiacon Ştefan, 
din cartierul musulman, şi se termină în Biserica Sfântului Mormânt - Holy 


Sepulchre. Din loc în loc apare câte o plăcuţă cu indicatorul drumului, scris în trei 
limbi: în engleză, în ebraică şi în arabă. 


1. Curtea casei lui Pilat din Pont - Judecata lui Hristos 
şi condamnarea la moarte 


Pe ruinele cetății Antonia, acolo unde a fost judecat şi biciuit Mântuitorul s-a 
înălţat o Biserică catolică numită "Capela Flagelării". Alături de ea se află o clădire 
mare, cu săli de meditaţie şi o capelă de rugăciune. Aici, în locul numit pe vremuri 
Gavata - "pardosit cu pietre", stătea Pilat să asculte şi să judece pricinile poporului. 
Acest loc se află la o distanţă de aproximativ 300 de metri vest de Poarta Leilor. 


Drumul Crucii - Via Dolorosa - V - Locul unde Hristos s-a sprijinit de piatră 
zidului 


Biserica Surorilor Sionului păstrează o serie de pietre originale din Curtea de 
Judecată - Lithostratos. Aceste plăci de piatră au pe ele striaţii adâncite, făcute fie 
pentru scurgerea apei, fie pentru a nu aluneca potcoavele cailor soldaţilor care 
intrau aici călare. Ceea ce este sigur este faptul că "pătratele şi triunghiurile" de pe 
ele au fost făcute de soldaţii romani. Podeaua datează din vremea împăratului (1 17- 
138) şi aduce la viaţă Evanghelia, care aminteşte despre soldaţii care aruncau sorții 
pentru hainele lui Hristos. 


2. Pretoriul - Punerea Crucii pe umerii Domnului 
şi pornirea spre Golgota 


În pretoriu iudeii l-au condamnat pe Fiul lui Dumnezeu strigând "Răstigneşte-L! 
Răstigneşte-L!". Clipă de clipă, Hristos mai mult se smerea şi mai mult îşi întărea, 
prin fapte, dragostea faţă de om. 


La mică distanţă de acest loc se află şi Biserica catolică "Ecce Homo!" - "lată 


Omul!", care aduce aminte de cuvintele cu care Pilat L-a prezentat pe lisus 
mulţimii. 


Drumul Crucii - Via Dolorosa - V - Simon din Cirene ridică Sfânta Cruce 


Pretoriul, locul unde a fost Mântuitorul judecat şi condamnat la moarte de Pilat, 
este şi un loc al ortodocșilor. Într-o clădire ridicată deasupra peşterii de piatră în 
care a fost închis Mântuitorul, cu picioarele şi mâinile legate, se află o mică 
Biserică ortodoxă. Peştera şi biserica se numesc "Pretorion". 


Drumul Crucii - Via PRTE VI - Întâlnirea. Domnului cu 70 


De la Pretoriu, Drumul Crucii coboară spre Valea Tyropeon, care trece prin 
mijlocul vechiului Ierusalim. Arcul de piatră, numit şi el "Ecce homo!", aminteşte 
de locul unde Mântuitorului i s-a pus pe cap o coroană de spini şi a fost împins pe 
Drumul Crucii. Arcul de piatră face parte dintr-o poartă de pe vremea împăratului 
Hadrian, numele actual fiindu-i dat în secolul al XVI-lea. 


3. Prima cădere a Mântuitorului sub povara Crucii 


AL treilea popas de pe Drumul Crucii se află la întretăierea a două străzi care vin 
de la Poarta Leilor şi de la Poarta Damascului. 


În acest loc, tradiţia consemnează că Hristos a căzut sub povara Crucii, pentru 
prima oară. Aici s-a ridicat o capelă poloneză, un basorelief marcând acest moment 
dureros. De aici se porneşte spre stânga, pe strada Damascului ajungându-se în 
mijlocul Cetăţii Sfinte, acolo unde Hristos a întâlnit pe Maica Sa. 


Drumul Za - Via IRȚE VI - PIPI: PPP cu Eero, 


4. Intâlnirea Domnului cu Maica Sa îndurerată 


Tradiţia creştină spune că aici, Maica Domnului şi-a întâlnit Fiul, îngenunchiat sub 
povara Crucii. În acest loc sfânt se înalță o micuță capelă armenească. Basorelieful 
care-L înfăţişează pe Mântuitorul Hristos şi pe Maica Sa îndurerată, este o lucrare 
a maestrului polonez Zieliensky. 


Drumul Crucii - Via Dolorosa - VI - Intâlnirea Domnului cu Veronica 


Capela acestui moment dureros omagiază durerea tuturor mamelor care şi-au 
pierdut copiii. În interiorul acestei biserici încă se mai păstrează podeaua originală 
cu mozaic din secolul al V-lea. Pe podea, într-un loc ferit, se află două urme de 
sandale, unii crezând că ele amintesc de urmele paşilor Maicii Domnului. 


5. Simon Cirineanul ridică Crucea Domnului, spre a-L ajuta 


A cincea staţionare este însemnată cu un paraclis franciscan, acesta fiind locul în 
care Simon din Cirene a fost silit să-L ajute pe Hristos să-şi ducă Sfânta Cruce. 
Drumul Crucii coteşte apoi la dreapta, spre locul în care mahrama Veronicăi 
aminteşte de prima icoană a Mântuitorului. 


ri 

Drumul Crucii - iii Dolorosa - VII - A doua cădere a Mântuitorului la pământ 


6. Întâlnirea Domnului cu Veronica - Hristos îşi şterge chipul cu mahrama 


De la paraclisul franciscan se urcă pe o străduţă îngustă, pavată cu mari lespezi de 
piatră, parcă uitate de vreme, şi se ajunge la Biserica Sfintei Veronica. Această 
biserică păstrează multe dintre rămăşiţele unei mănăstiri cruciate - Mănăstirea 
Sfântul Cosmos. Restaurată de către Barluzzi, în anul 1953, biserica păstrează o 
serie de arce cruciate. Sub această biserică se află o criptă închinată Sfântului Chip 
al lui Hristos. 


Si 


îi A vaza atu ati 


——— 


Drumul Crucii - Via Dolorosa - VII - A doua cădere a Mântuitorului la pământ 


Mănăstirea micilor surori ale lui lisus (rit grecesc) se înalță astăzi pe acest loc, 
unde Veronica a şters sudoarea de pe faţa Mântuitorului. Chipul Domnului lisus, 
de pe mahrama Sfintei Veronica, este socotit a fi cea dintâi icoană, nefăcută de 
mână omenească, ci de dragostea unei tinere fecioare. 


Drumul Crucii - Via Dolorosa - VIII - Întâlnirea Domnului cu femeile ce-L 


plângeau 


Numele Veronicăi se crede că poate veni de la cuvintele latine "vera icon”, care se 
traduc prin "icoana adevărată". De la această biserică drumul se continuă pe nişte 
trepte care duc în strada Bazarului, unde, la o mică distanţă între ele, se regăsesc 
marcate al şaptelea, la optulea şi al nouălea popas. 


7. A doua cădere a Mântuitorului la pământ 


La al şaptelea popas al durerii cade Domnul pentru a doua oară, slăbit de greutatea 
lemnului, suferind ca un om pentru cei care nu-l înțelegeau dragostea de neegalat. 
Capela franciscană, care găzduieşte o coloană romană, reaminteşte de a doua 
cădere a Mântuitorului, aproape de ieşirea din oraş (în vremea lui Hristos, cam pe 
aici se termină oraşul Ierusalim). 


Drumul Crucii - Via Dolorosa - VIII - Întâlnirea Domnului cu femeile ce-L 
plângeau 


Drumul Crucii - Via Dolorosa - LX - A treia cădere la pământ a Mântuitorului 


8. Întâlnirea Domnului cu femeile ce se tânguiau pentru El 


La al optulea popas Golgota apărea deja înaintea Mântuitorului şi a celor ce-L 
însoțeau. În acest loc, pe zidul de piatră al Mănăstirii greco-ortodoxe Sfântul 
Charalambos (Haralambie?), se află o inscripţie în greacă: NIKA. Acesta este locul 
unde Hristos a mângâiat-o pe Maica Sa, pe femeile mironosiţe şi pe toate femeile 
credincioase care plângeau pentru El. 


Drumul Crucii - Via Dolorosa - LX - A treia cădere la pământ a Mântuitorului 


Întărindu-le sufleteşte pe femei, EI le spune să nu mai plângă pentru EI, ci mai ales 
pentru ele şi pentru copiii lor, adică pentru păcatele întregii lumi: "Nu mă plângeţi 
pe mine, ci plângeţi-vă pe voi înşivă şi pe copiii voştri." O cruce latină, aşezată pe 
zidul mănăstirii greceşti, aminteşte de acest popas. 


9. A treia cădere a Mântuitorului la pământ 


La mică distanţă de al optulea popas se află şi cel de-al nouălea, unde se aminteşte 
de a treia cădere a Mântuitorului sub povara Crucii. 


In arhivele Bisericii Ortodoxe Greceşti, stă scris că cele trei căderi ale Domnului 
lisus înseamnă cele trei zile cât a stat în mormânt. 


Drumul Crucii - Via Dolorosa - LX - A treia cădere la pământ a Mântuitorului 
(se vede Biserica Sfântului Mormânt) 


Cea de-a treia cădere a lui Hristos este amintită de o veche coloană romană. La 
acest popas se află şi Patriarhatul Copt din Ierusalim, care păstrează o micuță 
capelă, deschisă pelerinilor, şi o cisternă pentru acumularea apei, extrem de veche. 
Următoarele popasuri au loc în Biserica Sfântului Mormânt, din curte şi până în 
Mormânt. 


10. Golgota - dezbrăcarea Domnului de hainele Sale 


Ajungerea pe Golgota, aflată, la acea vreme, în afara cetăţii, însă astăzi în chiar 
centrul Ierusalimului, aduce în inimile pelerinilor trăiri din ce în ce mai frumoase şi 


mai profunde. Stânca uriaşă, de gresie albă, pe vârful căreia a fost înfiptă crucea pe 
care era răstignit Hristos, se află acum în Biserica Sfântului Mormânt. Păşirea pe 
Golgota începe cu intrarea în curtea Bisericii Sfântului Mormânt, în locul unde 
Mântuitorul a fost dezbrăcat şi pironit pe Cruce. 


a ui 


Drumul Crucii - Via Dolorosa - X - Curtea Bisericii Sfântului Mormânt 


Pelerinii se află acum în faţa Bisericii Sfântului Mormânt, în faţa uşii imense de 
piatră sculptată. Curtea bisericii este încăpătoare. Multe lacrimi se varsă privind 
timid spre uşa ce ascunde cel mai sfânt loc de pe Pământ, locul unde s-a pus 
început mântuirii lumii, locul unde moartea a fost omorâtă, locul unde dragostea a 
biruit toate. 


11. Baterea în cuie a Mântuitorului pe Cruce 


Păşim în Biserica Sfântului Mormânt. Totul este impresionant, pietrele lustruite de 


lacrimi şi rugăciuni, mozaicurile de o frumuseţe rară, mulţimea candelelor, 
puţinătatea luminii. În faţă ne apare Piatra Ungerii, însă mai întâi urcăm să ne 
închinăm la locul unde Mântuitorul a fost țintuit în cuie, pe Sfânta Cruce. De cum 
intrăm, o scară abruptă urcă cele câteva trepte, până la etajul superior. Aici se află 
locul. Principalul sanctuar latin a fost construit pe locul unde Mântuitorul a fost 
bătut în cuie, pe cruce, sub ochii mamei sale. Un imens mozaic înfăţişează această 
dureroasă scenă, a lubirii răstignite. 


Drumul Crucii - Via Dolorosa - XII - Răstignirea şi Moartea pe Cruce 


12. Răstignirea - Moartea Domnului pe Cruce 


Imediat lângă locul punerii pe Cruce a trupului istovit de suferinţe se află piatra 
muntelui Golgota, unde Sfânta Cruce a fost înfiptă, iar Hristos ridicat în aer, spre 
vederea tuturor. 


Altarul ortodox grecesc se află deasupra Rocii Calvarului - Golgota, unde au fost 
ridicate cele trei cruci, a lui lisus şi ale celor doi tâlhari. Fiecare credincios poate 
atinge, cu mâna, piatra muntelui şi locul în care a fost înfiptă Crucea. 


Drumul Crucii - Via Dolorosa - XIII - Piatra Ungerii 


13. Coborârea Domnului de pe Cruce - Piatra Ungerii 


După moartea Sa, şi zdrobirea fluierelor picioarelor celor doi tâlhari, cele trei 


trupuri au fost date jos de pe Cruce. Trupul lui Hristos a fost aşezat pe Piatra 
Durerii sau Piatra Ungerii, unde acesta a fost uns în grabă şi înfăşurat în giulgiu, 
mai înainte de a fi pus în mormânt. 


Piatra dreptunghiulară, lustruită de nenumăratele rugăciuni şi lacrimi vărsate 
asupra ei miroase mereu a mir, iar şirul de candele ce atârnă deasupra ei amintesc 
de candele inimilor noastre, pe care trebuie să le păstrăm mereu aprinse, având 
untdelemn, în aşteptarea Mirelui. 


Drumul Crucii - Via Dolorosa - XIV - interiorul Sfântului Mormânt 


14. Punerea Domnului în Mormânt şi Invierea 


După închinarea şi sărutarea Pietrei Ungerii, pelerinii păşesc în Biserica Sfântului 
Mormânt, acolo unde o micuță biserică în miniatură adăposteşte exact lespedea pe 
care a fost aşezat trupul Mântuitorului. Acesta este locul cel mai sfânt al 
creştinătăţii, el adăpostind atât Mormântul cât şi minunea Învierii Mântuitorului. 


Sfântul Mormânt este structurat în două încăperi: cămara îngerului şi cămara 
lespezii de mormânt. Prima aminteşte de locul şi de piatra (păstrată în centrul ei) pe 
care a stat Îngerul cel ce a vestit femeilor Învierea. A doua cămară păstrează 
lespedea lustruită de lacrimi şi rugăciuni care a purtat trupul cel de viaţă dătător al 
Mântuitorului. 


(Foto) Urmând lui Hristos pe Calea Crucii 
foto: Pr. Silviu Cluci, Oana Nechifor 
„ȘI chemând la Sine mulţimea, împreună cu ucenicii Săi, le-a zis: Oricine voieşte 


să vină după Mine să se lepede de sine, să-şi ia crucea şi să-Mi urmeze Mie.” 
(Marcu 8, 34) 

Capela condamnării Mântuitorului (Foto: Silviu Cluci) 

Capela condamnării Mântuitorului (Foto: Silviu Cluci) 

Capela condamn Mântuitorului (Foto: Silviu Ciuci) 

Biserica biciuirii Mântuitorului (Foto: Silviu Cluci ) 

Biserica biciuirii Mântuitorului (Foto: Silviu Cluci) 

Închisoarea Mântuitorului - Pretoriul (Foto: Silviu Cluci) 

Închisoarea Mântuitorului - Pretoriul (Foto: Oana Nechifor) 

Cea dintâi cădere a Mântuitorului sub povara Crucii (Foto: Silviu Cluci) 

Cea dintâi cădere a Mântuitorului sub povara Crucii (Foto: Silviu Cluci) 

Cea dintâi cădere a Mântuitorului sub povara Crucii (Foto: Silviu Cluci) 

Cea dintâi cădere a Mântuitorului sub povara Crucii (Foto: Silviu Cluci) 

Locul întâlnirii Domnului cu Maica Sa pe drumul Crucii (Foto: Oana Nechifor) 

Locul întâlnirii Domnului cu Maica Sa pe drumul Crucii (Foto: Oana Nechifor) 

Locul întâlnirii Domnului cu Maica Sa pe drumul Crucii (Foto: Oana Nechifor) 


Locul le Simon Cirineul a ridicat Crucea Domnului pentru 773 pre (Foto: 
Silviu Cluci) 

Locul întâlnirii Domnului cu femeile mironosiţe pe Drumul Cr 

Locul întâlnirii Domnului cu Sfânta Veronica pe Drumul Crucii (Foto: 
Cluci) 

A treia cădere a Mântuitorului sub povara Crucii (Foto: Silviu Cluci) 

Golgota (Foto: Silviu Cluci) 

Biserica Sfântului Mormânt (Foto: Silviu Cluci) 

Sfântul Mormânt (Foto: Oana Nechifor 


Sursa: https://doxologia.ro/locuri-sfinte/urmand-lui-hristos-pe-calea-crucii- 


Drumul Crucii sau drumul durerii 


DRUMUL CRUCII 


www.biancaionel.com/blog 


a 


Pentru unii toată viaţa este un drum al durerii, pentru alţii un drum al crucii. Astăzi, 
în Vinerea mare, nu întâmplător am ales să reparcurg Drumul Crucii de la 
Ierusalim. Am să împart cu voi poze, trăiri şi impresii despre un drum plin de 
durere, lacrimi și istorie. Am să vă spun de la început, că vor fi locuri în care 
timpul, dar şi acţiunile oamenilor le-au distrus. Vor fi opriri care nu vă vor spune 
Nimic, pe sau vă vor spune doar o poveste pe care o ştiţi deja. 


Poate ceea ce am simţit eu pe acest drum, va fi prea puţin, prea lipsit de acea 
sclipire divină pe care mulţi o aşteaptă. Nu toţi primim binecuvântarea de a simţi 
unicul, dar am avut şansa de a fi acolo, de a parcurge Drumul Crucii şi de a 
înțelege, atât cât am putut fiecare oprire. 


Oprirea 1 - Curtea casei lui Pilat din Pont 


Aici are loc judecarea lui lisus si condamnarea sa. In trecut aici era cetatea 
Antonia. În prezent, pe ruinele cetății s-au construit două capele. Una care 


aminteşte de momentul condamnării, fiind numit şi „locul pardosit cu pietre” şi alta 
ce poartă numele de „Capela flagelării”. 


Prima, este mai mult un loc de meditaţie pentru pelerini. Din tot ce se află acolo, 
mai este şi aşa numitul „tras la sorți”, un joc pe care noi îl numim „x şi 0”. Pardo- 
seala păstrează acel moment în care prin intermediul jocului, cei care îl păzeau pe 
lisus au împărțit hainele sale între ei. 


Drumul Crucii - Oprirea 1 - jocul „Tras la sorți” 


„Capela flagerării” este un loc care doar prinvindu-l eşti cuprins de un fior rece. 
Arhitectura are elemente ce surprind coroana de spini, iar interiorul păstrează 
tematica. Vitralii pictate cu scene din biblie, picturi și icoane. Toate surprind 
durerea acelui moment. 


” Churchotthe 

Din acest loc, până la următoarea oprire, în cadrul pelerinajului am trecut şi 
prin temniţa în care a fost ținut lisus. Voi lăsa pozele să vorbească pentru mine. 


Pa 


A "ta 


TEMHUUA XPHCTA 
PRISON ui 
JESUS CHRIST 


Temniţa în care a 1 fost i ținut lisus 


Oprirea 3 - lisus cade sub greutatea Crucii pentru prima dată 


Acestă oprire se află la un colț de stradă şi cred că a fost cea mai impresionantă 
dintre toate ca şi înfăţisare. Se afla la intrarea în Capela Poloneză şi e reprezentată 
de un basorelief superb. Am privit îndelung surprinderea acestui moment şi am fost 
fermecată de lucrarea expusă şi de tehnica folosită. Imaginea de mai jos este reală 
şi de o frumusețe rară. 


Oprirea 4 - lisus se întâlnește cu propria Mamă 


Durerea trăită de Fecioara Maria este surprinsă într-un loc dedicat acestei opriri, de 
o Capelă Catolică Armeniană. 


> 


JESUS MEETS 
HIS 
BLESSED MOTHER 


Oprirea 5 - Simon din Cirena este forțat să ducă Crucea 
Această oprire este marcată de un paraclis franciscan. Din acest loc se va urca 


treaptă cu treaptă spre Golgota. In drum spre următoarea oprire, este un loc în care 
a rămas în zid mâna lui lisus. 


Oprirea 6 - Veronica şterge sudoarea feţei lui lisus 


Locul în care, conform tradiţiei, se afla casa Veronicăi adăposteşte astăzi Mănă- 
stirea Micilor Surori a lui lisus, restaurată în 1953. Din păcate, foarte multe locuri 
care semnifică aceste opriri erau închise. 


Oprirea 7 - lisus cade pentru a doua oară 


Oprirea poartă numele de „Poarta Judecăţii” şi este reprezentată de o coloană ro- 
mană ce face parte din Capela franciscană. 


Oprirea 8 - lisus consolează femeile din Ierusalim 


Acest popas este reprezentat de o Cruce latină aflată pe zidul unei mănăstiri 
grecești. 


O coloană romană marchează cel de-al nouălea popas. Aceasta se află foarte 
aproape de Biserica Sfântului Mormânt. 


Oprirea 10 - lisus este dezbrăcat de veşminte 


Locul se află deja în curtea Bisericii Sfântului Mormânt şi este primul loc din cele 
care se află în interiorul bisericii. 


Oprirea 11 - lisus este bătut în cuie pe Cruce 


Acest moment este marcat tot în interiorul bisericii de mozaicuri ce datează din 
1938. Dacă e aglomerat, nu vă rămâne decât să admiraţi mozaicurile locului în 
timp ce aşteptaţi să ajungeţi în locul în care a fost răstingnit lisus. 


9 ea 7 


rmântului Sfânt 


Oprirea 12 - lisus moare pe Cruce 


În acest loc este construit un altar grecesc. Sub el se află Roca Calvarului şi fisura 
care s-a produs din cauza cutremurului din ziua morți. Fiecare pelerin poate să 
intre sub altar şi să bage mâna într-o gaură pentu a atinge Roca Calvarului și pentru 
a simți Muntele Golgota. 


Golgota 


Nu e prima oară când o spun, dar prima dată când m-am închinat în acest loc a fost 
cu totul special și unic pentru mine. Ceea ce am simțit nu vă pot explica, pentru că 
mi-e clar că fiecare simte diferit. Fiecare pelerin a avut locul său în care a simţit 
ceva. Pentru mine această oprire a fost acel loc. 


Oprirea 13 - Piatra Durerii 


Aici este locul în care lisus a fost îngropat şi locul în care fiecare pelerin trece cu 
obiectele cumpărate sau cu lucrurile personale peste. Mai mult acest loc este cu- 
noscut ca Piatra Ungerii și mai puțin Piatra Dureri. 


Piatra Ungerii - Drumul Crucii 


Oprirea 14 - Mormântul Sfânt 


Mormântul Sfânt se află în centrul bisericii. Când am mers acolo era în renovare 
totul, iar numărul mare de pelerini nu mi-a permis să pot face poze. Înăuntru se 
intră cu faţa şi se iese tot cu faţa. E un loc mic şi strâmt, în care abia încap 5 
persoane. Fiind aglomerat, nu ai timp să faci şi abia ai timp să îţi spui o rugăciune 
scurtă. Există un preot sau călugăr care te scoate după maxim 30 de secunde afară. 
Am reușit să intru de două ori. Prima dată abia am apucat să mă dezmeticesc, iar a 
doua oară am avut o mulţumire sufletească pentru că am ajuns acolo. Nu ai timp să 
vezi nimic, poţi doar să te rogi şi să simţi. 


Intrare Mormantul Sfânt 


Deasupra locului în care se află mormântul este turla bisericii, frumos pictată. Se 
spune că pe aici coboară Lumina Sfântă în noaptea de Înviere. Cei care au fost 
prezenţi la acel moment au spus că au văzut fie un fulger, fie sclipiri mici sau 
licurici. Fiecare a văzut ceva şi totuşi acel ceva diferă de la om la om. Acest lucru 
îmi confirmă încă o dată că fiecare simte, vede şi crede diferit. 


Deasupra Mormântului Sfânt 


Acesta a fost Drumul Crucii sau Drumul Durerii. Nu am să vă spun că a fost scurt, 
deşi aşa pare. Nu am să vă spun că decât că e un drum care te schimbă şi te pune pe 
gânduri. Poate semăna cu drumul pe care îl parcugem noi în viaţă sau nu. Acum, 
sper că lucrurile se vor lega mai mult pentru cei care nu au ajuns încă acolo. 


Sursa: https://www.biancaionel.com/blog/drumul-crucii-sau-drumul-durerii/ 


Sfânta şi marea Sâmbătă 

: | „Astăzi cuprinde mormântul pe Cel ce cupnnde făptura 
| cu palma; acoperă piatra pe Cel ce acoperă cerurile cu 
bunătatea; doarme Viaţa, şi iadul se cutremură, şi Adam 
din legături se dezleagă. Slavă rânduielii Tale, prin care 
săvârșind toate, ne-ai dăruit nouă odihnă veșnică, prin 
Sfântă Învierea Ta cea din morți. ” 
(Denia Prohodului) 

În Sfânta şi marea Sâmbătă pomenim înmormântarea Domnului Hristos, a 
Mântuitorului nostru Cel ce a fost în mormânt cu trupul, în iad cu sufletul (pentru a 
ridica din stricăciune pe cei din veac adormiţi) şi în Rai ca un Dumnezeu cu 
tâlharul de pe cruce. 


Este o zi de reculegere, este o zi de linişte: „Să zacă tot trupul omenesc şi nimic 
pământesc întru Sine Să nu gândească...“, ne spune Heruvicul din această 
Sâmbătă. 


Să încercăm să ne facem treburile şi pregătirile care mai sunt cu această linişte în 
suflet, plină de mirarea iubirii până la moarte a Dumnezeului nostru pentru noi. lar 
ajunşi în ziua Sfintei Învieri, „să ne luminăm cu prăznuirea şi unii pe alţii să ne 
îmbrăţişăm, şi să le zicem fraţi şi celor ce ne urăsc pe noi şi aşa Să Strigăm: 


Sfântul loan Gură de Aur - Sâmbăta mare: Biruinţă asupra morţii 


Astăzi Domnul nostru s-a pogorât la lad. Astăzi a zdrobit porţile de aramă şi 
zăvoarele de fier ale acestuia. Observaţi exprimarea precisă: nu a spus că a deschis 
porțile, ci că le-a zdrobit, pentru a pierde cu totul închisoarea sufletelor. Nu a 
deschis zăvoarele, ci le-a sfărâmat, pentru ca închisoarea să rămână neputincioasă. 
Bineînţeles, acolo unde nu există nici o încuietoare sau poartă, dacă cineva intră, 
nu este împiedicat să iasă. Deci, atunci când Hristos nimiceşte ceva, nimeni nu 
poate să refacă acel lucru. 


Împărații nu fac ceea ce a făcut Hristos atunci când vine vorba de eliberarea de 
prizonieri, ci dau porunci şi lasă la locul lor atât porțile cât şi gărzile, arătând prin 
aceasta că este posibil să intre din nou înăuntru aceia care au fost eliberaţi sau alţii 
în locul lor. Dar Hristos nu procedează în acest fel. Dorind să arate că strică 
moartea cu totul, a zdrobit porţile de aramă ale acesteia. Şi le-a numit de aramă, nu 
pentru că erau făcute din cupru, ci mai degrabă pentru a arăta duritatea şi 
intransigența morţii. Și ca să se ştie despre cupru şi fier că exprimă rigiditatea şi 
duritatea, ascultați ce se spune despre cineva încruntat: “Nervii tăi sunt de fier şi 
gâtul şi fruntea de aramă”. Şi s-a spus astfel nu pentru că ar fi avut, literal, nervii 
de fier sau fruntea de aramă, ci pentru a arăta cum este să fii aspru, încruntat şi dur. 


Vreţi să aflaţi cât de aspră, rigidă şi nepăsătoare este moartea? Niciodată nu a 
izbutit cineva să elibereze vreun prizonier al morţii, până când nu a venit 
Domnul Ingerilor şi a silit-o. 


In primul rând, a prins şi a închis moartea şi pe urmă i-a luat acesteia ceea ce îi 
aparţinea. De aceea adaugă: “Comorile care se află în întuneric sunt ascunse şi nu 


se văd”. Cu toate că se referă la un singur lucru, are două înţelesuri. Adică, există 
locuri întunecate, care pot fi luminate dacă punem în ele sfeşnic şi lumină. 
Întinderile Iadului au fost foarte întunecate şi mohorâte, nepătrunzând în ele 
niciodată raze de lumină, de aceea le-a numit întunecate şi nevăzute. În realitate, au 
fost întunecate până în momentul în care a coborât asupra lor Soarele Dreptăţii şi 
cu lumină strălucitoare le-a luminat şi a făcut din lad, Cer. Deoarece, 

Este firesc să numească Iadul o 
comoară întunecată de mare preţ, fiindcă acolo este adunată multă bogăţie. 


În realitate, tot neamul omenesc, care forma avuţia lui Dumnezeu, a fost prădat de 
către diavol, care I-a înşelat pe cel Întâi zidit şi l-a supus morţii. Despre faptul că 
neamul omenesc era avuţia lui Dumnezeu, ne arată şi Sfântul Apostol Pavel atunci 
când spune că: “Domnul este bogat în îndurare pentru toţi cei ce-L cheamă”. 

La fel precum un rege, care prinde un hoţ care a tâlhărit şi a luat tot ce se găsea 
prin oraşe, ascunzându-se în peşteri, unde a strâns averea furată, aşa a făcut şi 
Hristos: l-a prins, l-a închis, l-a pedepsit şi i-a luat comoara. Prin moartea Lui, 
Domnul a închis pe tâlhar şi pe cel legat, adică pe diavol şi pe moarte, şi a adus 
toată comoara, adică Neamul omenesc, în vistieriile Împărăteşti. Acelaşi lucru ne 
spune şi Sfântul Apostol Pavel: “Domnul nostru ne-a izbăvit din robia noastră, 
din întuneric, şi ne-a adus în Împărăţia iubirii Lui”, 


De admirat este faptul că Însuşi Împăratul s-a îngrijit de acest lucru, pe când nici 
un alt rege nu a găsit de cuviinţă să facă ceva asemănător, poruncind slujitorilor lui 
să elibereze pe cei întemnițați. Aici, însă nu s-a întâmplat aşa, a venit Însuşi 
Împăratul la cei închişi în temniţă şi nu s-a ruşinat nici de închisoare, nici de cei 
întemnițați, pentru că era cu neputinţă să se ruşineze Creatorul. 


A zdrobit porţile şi a sfărâmat zăvoarele, a pus stăpânire pe lad şi a făcut nevăzută 
toată straja şi, fiindcă a supus şi moartea, a revenit apoi la noi. Tiranul a fost luat 
prizonier şi legat strâns. Însăşi moartea şi-a aruncat armele sale, a alergat 
neînarmată şi s-a supus Împăratului. 


Aţi văzut ce victorie strălucită? Aţi văzut biruinţele Crucii? Îngăduiţi-mi să vă 
spun ceva mult mai admirabil. Dacă veţi afla cum a învins Hristos, admiraţia 
voastră va deveni mai mare. Cu armele cu care diavolul biruia, cu aceleaşi a fost 
el supus de către Hristos. După ce l-a prins (Hristos), cu armele lui, cu acelea l-a 
şi învins. 


Şi ascultați cum: Fecioara, lemnul şi moartea au fost simbolurile înfrângerii 


» Fecioara a fost Eva, deoarece nu cunoscuse încă pe bărbatul ei. 
> Lemn a fost Pomul [cunoştinţei binelui şi răului], şi 
> moarte, pedeapsa lui Adam. 


Dar, 

Pentru că în locul Evei este Maria, în locul lemnului 
cunoştinţei binelui şi răului este lemnul Crucii, iar în locul morţii, pedeapsa lui 
Adam — moartea lui Hristos. 


Vedeţi cum diavolul a fost învins cu armele cu care altădată a biruit el? 


Adam a fost ispitit şi a fost biruit de diavol lângă pom, iar pe diavol, Hristos l-a 
biruit sus pe cruce: Lemnul a trimis din lad la viaţă pe cei care ajunseseră acolo. 
Dintâia oară şi, lemnul l-a ascuns pe Adam, când a văzut că este gol, iar a doua 
oară, Lemnul a arătat tuturor gol pe cel Biruitor (Hristos), care era răstignit la 
înălţime. 


Iar în ceea ce priveşte moartea, cea dintâi (a lui Adam) i-a prins pe toţi aceia care s- 
au născut din el, în timp ce a doua (a lui Hristos) a înviat şi pe aceia care au trăit 
înainte de El. 


Cine poate să descrie în cuvinte puterea Domnului? Din morţi cum eram, am 
RO E NEON EANENERORRIETI Aşi a at despre biruinţă? Aşi 


aflat prin ce mod a izbândit? Vedeţi acum cum a săvârşit toate fără ca noi să 
depunem vreun efort. Nu ne-am mânjit armele cu sânge, nu ne-am pregătit de 
luptă, nu ne-am rănit, nici nu am văzut vreun război, dar cu toate astea, am învins. 


Domnul ne-a încoronat prin truda Sa. Deoarece este şi victoria noastră, să cântăm 
toţi astăzi cântare de biruinţă. 


“Unde-ţi este, moarte, biruinţa ta? 
Unde-ţi este, moarte, boldul tău?” 


Sfântul Nicolae Velimirovici - Cuvinte de folos in Sâmbăta mare 


lată-ne acum în lerusalim, cel mai mare câmp de bătălie din istoria neamului 
omenesc. Acesta este Kosovopolje al omenirii. Multe bătălii s-au dat aici între 
oştirile Împărăției Cerurilor şi oştirile împărăției pământeşti. Oştirile Împărăției 
Cerurilor întotdeauna au părut mai slabe, şi întotdeauna au părut înfrânte înainte 
de biruinţă. Căpetenia oştirii Împărăției Cerurilor, Mântuitorul nostru lisus Hristos, 


a dat bătălia cheie în acest loc, şi a câştigat biruinţa cheie. Toate bătăliile pe care 
le-au dat înainte de El luminoasele Lui oştiri seamănă cu bătălia Lui atât prin 
chinuri, cât şi prin biruinţe. 


Sunt de-acum şase zile de când trăim pătimirile Domnului nostru. Am străbătut 
toate locurile chinurilor Lui, şi pe toate le-am udat cu lacrimile noastre. Sufletele 
noastre se simt chinuite până la istovire. Trupeşte, însă, ne simţim minunat de bine. 
Dormim puţin, postim mult, stăm cu ceasurile la slujbe, întreaga zi, de pe colină pe 
colină, prin Sfânta Cetate. Şi nimeni nu e obosit, nimeni nu e bolnav, nimeni nu se 
plânge! Sufletul însă e apăsat ca de o piatră de mormânt. Nimic în lume afară de 
Învierea Domnului nostru chinuit nu poate să ridice această piatră de mormânt şi să 
aducă înviere sufletelor noastre. De-abia aşteptăm ca sâmbăta aceasta să plece de la 
noi şi să ne întâlnim cu duminica preaslăvită. 


Unde sunt adventiştii din Bacika să vină la Ierusalim şi să trăiască aceste pătimiri 
sufleteşti câte am trăit noi în aceste şase zile? Atunci nu le-ar mai da prin minte să 
prăznuiască sâmbăta în locul duminicii. lată, sâmbăta nouă nu ne-a adus nici o 
uşurare. În această zi doar însumăm toate pătimirile Domnului nostru, adunăm 
toate chinurile Lui. Şi aşteptăm duminica: uşurare, odihnă şi izbăvire. 


Ce s-a întâmplat azi cu Domnul?” — întreabă funcţionarul Ilia. 

„.S-a pogorât la iad ca să se arate pe Sine şi Evanghelia Sa şi celor ce au răposat 
mai înainte de venirea Lui, aşa încât Să ia sub stăpânirea Sa toate generaţiile 
omeneşti trecute, prezente şi viitoare, să le arate tuturor adevărul şi să-i îmbie pe 
toți cu mântuirea”. 


„Dar ce, adventiştii prăznuiesc pogorârea lui Hristos la iad, nu învierea 
Domnului?”. 


Astăzi am mers de câteva ori în biserica Mormântului Domnului. Am fi vrut să fim 
acolo necontenit — ca şi cum nevăzutul nostru Stăpân ne cheamă la Sine pe 
Golgota, ca prin rănile Sale trupeşti să vindece rănile noastre sufleteşti. Biserica 
aceasta se mai numeşte şi Biserica Învierii. S-ar putea numi fără împiedicare şi 
Biserica Înviată — fiindcă într-adevăr a înviat de câteva ori. 

Împăratul păgân Adrian a dărâmat-o din temelie şi în locul acela a pus idoli de 
nebuni: pe Jupiter şi Venera, urâciunile romane. Iulian Apostatul şi Omar Arabul, 
şi Hosroe Persanul au prădat-o şi au stricat-o pe rând. Această biserică, însă, a 
înviat neîncetat după moartea ruinătorilor ei, în nouă şi mai mare slavă şi 
frumuseţe. Oare aceasta nu e înviere? Oare n-a fost şi crucea lui Hristos îngropată 
sub pământ şi a înviat? 


O, Mare Doamne lisuse, Unule Nebiruite, Atotputernice! Și lucrurile legate de 
numele Tău învie, cu atât mai mult oamenii şi popoarele. Şi cu atât mai mult Tu, 
Adevărule Veşnic şi Viaţă Veşnică! 


(din Răspunsuri la întrebări ale lumii de astăzi, vol. IL, Editura Sophia, 2002) 


Sfântul Roman Melodul - La coborârea în iad 


La coborârea în iad ”” - Glasul II, având prooimionul - idiomelă Ywyr nov wvxi 
uov şi acrostihul: 7od ronewod Pouavod aivog [lauda smeritului Roman] 


Suflete al meu, suflete al meu, scoală! Pentru ce dormi? Sfârşitul se apropie şi te 
vei tulbura. Scoală-te, dar, ca să Se milostivească de tine Hristos Dumnezeu, Cel ce 
pretutindeni este şi toate le plineşte 7%! 


1 

Cămara lui Hristos văzând-o deschisă 

şi din aceasta lui Adam izvorând sănătate, 
diavolul a suferit, s-a rănit 


*% Ediţii: Triod, joi în săptămâna a cincea a Postului mare (prooimionul); E. Mioni, Romano il 
Melode, pp. 153-161; N. Tomadakis, Pouavod 705 Meig6oî buvor, vol. [, nr. 2, pp. 17-36 
(editor A.Kominis); P. Maas/C.A. Trypanis, Sancti Romani Melodi Cantica, vol. 1: Cantica 
genuina, 21, pp. 157-163; Jose Grosdidier de Matons, Romanos le Melode. Hymnes, în: SC, vol. 
128, pp. 242-261. Referințele biblice sunt preluate după ediția SC. 

SE 2040) 


şi se jelea, căci se găsea în primejdie 

şi către ai săi prieteni a strigat: 

„Ce să fac cu Fiul Mariei? 

Mă ucide Cel din Betleem, 

Cel ce pretutindeni este şi toate le plineşte. 


2 

Lumea toată s-a umplut de tămăduirile Acestuia 

şi înlăuntrul meu mă întristez mai mult de cele ce aud: 
cum că în dar s-au vindecat. 

Unul a lepădat lepra, 

altul a regăsit lumina sa, 

iar altul patul pe umeri luân 
saltă strigând: «M-a vindecat 

Cel ce pretutindeni este şi toate le plineşte». 


iile 


& 

Voi, prieteni ai supărării şi duşmani ai liniştii, 

ce mă sfătuiţi acum să fac cu ceea ce mi s-a întâmplat? 
Daţi vreun gând minţii mele! 

Cu adevărat m-am încurcat şi pierdut mă simt, 

nimic nu-mi amintesc şi [nimic] nu pot; 

m-am năucit, întunecatu-mi-s-a mintea. 

Pe neaşteptate m-a tulburat 

Cel ce pretutindeni este şi toate le plineşte”. 


4 

Acestea a spus atunci către cei ai săi înşelătorul 

şi îndată aude de la ei: „Veliar, nu te înspăimânta! 
Prinde curaj [şi] păstrează-ţi bine mintea! 

De mai vechile tale izbânzi aminteşte-ţi! 

Cele ce în Rai s-au petrecut, înnoieşte-le! 

De vei îngreuna iarăşi umerii urmaşilor lui Cain 
precum [a făcut-o] Abel, cu viclenie se vor pierde 
Cel ce pretutindeni este şi toate le plineşte. 


5 
Culme sunt în lume din neamul ucigaşului 


204 Mt 9:6-7, Mc 2:11-12, Le 5:24-25, cf. In 5:8-9. 


şi preoţii şi cărturarii, 

cei asemenea lui luda şi lui Caiafa. 

De ce întârzii ca un neputincios? 

Irod este al tău prieten fierbinte, 

Pilat mai mult te va sluji 

imitând vechile tale viclenii. 

Nu plânge şi nu striga: «Mă nimiceşte 

Cel ce pretutindeni este şi toate le plineşte!» 


6 

De faptele tale cele multe plin este întreg pământul. 
Din neam în neam se vesteşte puterea ta. 

Cum, dar, acum te-ai necăţit? 

Cei ce s-au înecat în ape 

ŞI cei care s-au aruncat în foc te cunosc. 

Precum toţi au gustat din faptele tale, 

şi Acesta de aceleaşi lucruri se va bucura, 

Cel care pretutindeni este şi toate le plineşte”. 


f, 

De cum a auzit diavolul acestea, s-a bucurat 

Şi voios a răspuns alor săi: „M-am înveselit, o, prieteni, 
Căci cu cele ale mele m-aţi sprijinit. 

De aceea, cu curaj voi merge mai departe, 

Pe iudei să găsesc, să îi conving să facă voile mele 

Şi să-i învăţ să strige: „Să se răstignească "” 
Cel care pretutindeni este şi toate le plineşte!” 
8 

lată, a iudeilor adunare văd 

mult vorbind şi [singură] dându-și de lucru. 
Oare hotărăsc cele pe care eu le am în minte? 
Să mă apropii şi să le spun: „Arătaţi-vă tari, 
căci voia mea anticipaţi, 

de vreme ce mai grăbiţi ca mine vă arătaţi. 

Ce ziceţi acum, să sufere 

Cel care pretutindeni este şi toate le plineşte?” 


5 402 702-23. 


9 

Noapte nopții anunţă planuri întunecate; 

ale lor hotărâri iudeii lui satan cunoscute le fac 2% 
şi spun: „Lasă grija ta! 

Cele pe care tu le poţi face, noi le-am îndeplinit. 
Nu te îngriji de nimic, rămâi liniştit! 

S-a predat isus şi L-au negat“, 

s-a legat şi la Pilat a fost condus 

Cel care pretutindeni este şi toate le plineşte”. 


10 

„Am venit la voi, o, iudeilor, 

căci de aproape vă urmăresc 

şi cunosc, dar, a voastră grabă spre astfel de fapte. 

Îmi amintesc toate cele pe care în vechime le-aţi făcut: 
cum mana aţi mâncat şi de Dumnezeu v-aţi depărtat 

şi laptele l-aţi băut şi mincinoşi v-aţi arătat. 

Voi, dar, ce viţelul aţi preferat în locul lui Dumnezeu, 
ce vreți să pătimească 

Cel care pretutindeni este şi toate le plineşte? 


INI) 

Pentru voi vorbesc armatei mele, 

că ai noştri sunteţi cu întregul duh; 

doar cu gura mă urâţi "% 

şi mă bucur de această purtare a voastră, 
pentru că astfel pe mulţi voi supune. 

De mă voi face eu urât doar cu cuvintele, 
Acela însă se va face şi cu faptele; 

Cel ce pretutindeni este şi toate le plineşte. 


12 

Văd că purtaţi cuvintele Legii lui Moise, 
însă să nu le puneţi strâns în mintea voastră; 
în gură să le aveţi şi nu în suflet! 

Doar cu mâinile cărțile să purtaţi, 


spe loa. 
*% S-au lipsit de EL. 
0 ele /zai 


dar cu duhul deloc să nu le atingeţi! 

Cititori şi nu cunoscători ai Scripturilor 

să vă numească 

Cel care pretutindeni este şi toate le plineşte”. 


13 

Pe când a sprijinit înşelătorul cu aceste cuvinte 
pe cei nelegiuiți 

şi le-a zidit temelie pe nisip "* cu credinţa lor, 
a alergat să trezească şi pe moarte. 

Îndată ce a ajuns lângă ea a strigat: „Ridică-te 

şi de cele ce voi spune te vei bucura! 

S-a predat lisus şi s-au lepădat de EI, 

s-a legat şi la Pilat a fost condus 

Cel care pretutindeni este şi toate le plineşte”. 


14 

„Imi spui acestea, o, demone, şi bucurie mare ai. 
Eu însă, doar ce te-am văzut, 

şi de amărăciune m-am umplut, 


căci mă tem de cele de pe urmă. 

Cel ce a tăcut când a fost judecat au 

pe mine mă va duce la tăcere cu îngroparea Sa. 
Lui Pilat chiar de nu i-a vorbit nimic, 

se grăbeşte să clatine pe cele de jos 


Cel care pretutindeni este şi toate le plineşte”. 


15 

De cum a auzit acestea demonul a izbucnit în râs 
şi cu privirea a pironit pe moarte, 

ca pe una lipsită de curaj, şi a spus: 

„Acum am înţeles că eşti nemernică şi laşă 

din întâmplarea cea cu Lazăr 

şi a multor altora pe care i-ai pierdut, 

căci te înspăimântezi chiar şi de numele lui lisus 
şi slugă umilă te are 7! 


209 Mt 7:26. 
210 Mţ 27:14, Mc 15:4-5. 
211 M4 25:30, Lc 17:10. 


Cel care pretutindeni este şi toate le plineşte”. 


16 

„Acum mă ocărăşti şi-mi spui această vorbă, o, diavole, 
dar eu mai mult pe tine te-am văzut 

că te sperii şi că te cutremuri. 

Am simţit cum te-ai zguduit şi cum ai tremurat. 

Nu din morminte te-a alungat? 

Nu te-a depărtat de a cananeencei fiică, 

iar altă dată de surd şi mut 

nu te-a trimis departe 

Cel care pretutindeni este şi toate le plineşte?” 


17 

„Nu trec cu vederea ceea ce spui; 

o ştiu chiar de nu vreau, 

că de neînvins este Hristos în om îmbrăcat. 
Dar nu renunţ la luptă, 

căci începutul lucrării l-am făcut. 

De mă voi lăsa, voi ieşi [din luptă] ruşinat. 


Să se arate tare grumazul iudeilor 77, 
aceştia pe care [nici] în vechime şi [nici] 
acum nu i-a mişcat 

Cel care pretutindeni este şi toate le plineşte. 


18 

Merg către cei care spre toate au îndrăzneală 
şi purtând ca pe o platoşă a lor necuviinţă 

mă lupt cu Cel din Betleem. 

Din vechime mi s-a opus Betleemul. 

Copilul acestuia întotdeauna mă vatămă. 

De acolo David şi Cel din David 

a pornit şi m-a alergat, 

Cel care pretutindeni este şi toate le plineşte”. 


19 
Pe când mergea cel rău spre cei mai răi, 


212 ler 19:15. 
215 Nu s-au lăsat emoţionați. 


a ridicat vocea sa moartea şi a spus: 

„Ai grijă ce-mi faci, vicleanule! 

De la mine, de la moarte, sprijin nu aştepta, 

mai ales că nu împărtăşesc a ta îndrăzneală! 

De mă va chema Hristos, mă voi apropia de cruce, 
căci de nu vrea, nu moare 

Cel care pretutindeni este şi toate le plineşte”. 


20 

Și după ce diavolul a văzut frica morţii, 

a venit şi a găsit la iudei ceea ce căuta. 

Cu adevărat l-au ridicat pe mâini 

ŞI l-au umplut de bucurie 

strigând: „Vino să vezi 

pe Cel care pe tine şi lumea a tulburat! 

După ocări şi lovituri de bici nemăsurate 

pe lemn Se va întinde fără de glas 

Cel care pretutindeni este şi toate le plineşte. 


21 

O altă veste de-ţi vom da, mai mult te vei bucura: 
unul dintre tâlharii ce cu dreptate împreună cu El 
s-au răstignit 

Îi strigă: «Pomeneşte-mă, Doamne! 
Și cum a auzit acestea, s-a întristat diavolul, 
a plecat capul şi a strigat: 

„Dacă pe lemn face ucenic, 

în mormânt va avea ajutoare 

Cel care pretutindeni este şi toate le plineşte. 


214 


20 

Nu s-a vătămat deloc lisus prin patimă; 
dimpotrivă, la mine mai multe au fost bocetele. 
Moarte, bine ai făcut că nu te-ai învoit cu mine, 
[dar] şi mai bine vei face de-ţi pare rău de mine 
şi mă iei în cele de jos şi mă pedepseşti; 

căci nu suport ruşinea cea mare 

pe care mi-a dat-o prin lemn 


34 [e 23:42. 


Cel care pretutindeni este şi toate le plineşte”. 


23 

Mântuitorule al tuturor oamenilor 

şi al credincioşilor mai mult, 

cum că Te-ai răstignit de bună voie 

şi ai murit prin hotărârea Ta 

fără de voia lor nelegiuiţii o mărturisesc; 
căci deşi au zdrobit picioarele tâlharilor 2 
au lăsat pe ale Tale neatinse, ca să înveţe 

că nu ai murit fără de voie, 

ci duhul Tău de bună voie l-ai lăsat să plece 7", 
Cel care pretutindeni eşti şi toate le plineşti. 


(Extras din cartea: Sfântul Roman Melodul - Imnele Sfintei Scripturi) 


215 In 19:32-33. 


216 Mţ 27:50. 


Sfântul ierarh Serafim (Sobolev) - Cuvânt în Sâmbăta mare - Despre bucuriile 
creştine ce curg din învierea lui Hristos 


IGRAFIM 
D6 S6FIA 


PREDICI 


SFÂNTUL IERARH SERAFIM (SOBOLEV) 
FĂCĂTORUL DE MINUNI DIN SOFIA 


Ţinut în Biserica rusă "Sfântul Nicolae" din Sofia 
la 7/20 aprilie 1946 


Astăzi la Liturghie, Sfânta Biserică ne-a vorbit deja în citirea Evangheliei despre 
învierea lui Hristos. 


Mai întâi îngerul le-a vestit această bucurie Sfintelor mironosiţe, iar când plecau de 
la mormânt, li s-a arătat însuşi Domnul înviat şi le-a spus: Bucuraţi-vă (Matei 28, 
9). Putem să ne închipuim ce bucurie mare au simţit mironosiţele, şi după aceea 
toți ucenicii lui Hristos, primind vestea învierii, mai ales după marea ruşine de pe 
Cruce, după suferințele grele şi moartea lui Hristos, pe Care ei îl iubeau atât de 
mult. Această bucurie era atât de nemărginită, încât apostolii nu le-au crezut pe 
mironosiţe, când acestea le-au vestit învierea lui Hristos. Unii dintre ucenici, de 
bucurie, nu-şi credeau ochilor când Hristos li s-a arătat după înviere. 


Dar nu numai Sfintele mironosiţe şi apostolii au simţit acea bucurie a arătării 
Domnului înviat. Ea a fost simțită şi de mulți mari drepţi care au trăit după apos- 
toli, în puterea nemincinoaselor cuvinte ale lui Hristos: Cel ce Mă iubeşte pe Mine 
va fi iubit de Tatăl meu şi-l voi iubi şi Eu şi mă voi arăta lui (loan 14, 21). 


Această bucurie a simţit-o şi marele nostru bineplăcut al lui Dumnezeu, Sfântul 
Serafim de Sarov, la 26 de ani, când s-a curăţit de toate patimile şi avea o hotărâre 
firbinte de a nu-L trăda pe Hristos în viaţa lui şi de a-i aparţine cu toata fiinţa sa. 
Fericirea arătării lui Hristos în slavă a fost atât de mare, că Sfântul Serafim n-a 
putut să se mişte din loc după această minunată vedenie dumnezeiască, n-a putut să 
spună nici un cuvânt câteva ore, iar inima lui se topea de fericirea Raiului. 


De altfel, cuvântul spus de Domnul mironosiţelor: Bucura-ţi-vă! include în el nu 
doar bucuria minunată din arătarea Domnului înviat. Acest cuvânt ne vorbeşte şi 
despre o altă mare bucurie, pe care trebuiau să o aibă mironosiţele, apostolii şi 

toți creştinii. Această bucurie izvorăşte din Harul interior renăscător al Sfântului 
Duh, pe care l-au simţit apostolii la cincizeci de zile după învierea lui Hristos şi 
care a început să fie transmis tuturor credincioşilor ortodocşi prin Botez şi Taina 
sfintei Mirungeri. 


Bucuria acestui Har nu se simte imediat, ci se descoperă treptat în noi, în măsura 
împlinirii sfintelor porunci ale lui Hristos, cum ne învaţă Sfântul Nichita Stithatul 


în Filocalie şi alți Sfinţi Părinţi ai Bisericii. 


Descoperind acest Har printr-o viaţă virtuoasă, oamenii sfinți se făceau locuitori 


cereşti pe pământ şi asemenea acelora simțeau o bucurie neîncetată a Împărăției 
Cerurilor. 


Iată ce spune Sfântul Antonie cel mare despre această fericire: ”Eu m-am rugat 


pentru voi, să vă învredniciţi şi voi să primiţi acel Duh mare şi arzător, pe Care 
L-am primit eu. Dacă vreţi să-L primiţi ... Suferiţi mai întâi greutăţile trupeşti şi 
smerirea inimii... - şi EI vi se va da vouă ...în veci, Căci acel Duh trăieşte in inimi 
drepte. Și când EI va fi primit, vă va descoperi cele mai înalte taine, va alunga de 
la voi teama de oameni şi animale, şi veţi avea o bucurie cerească ziua şi 
noaptea, şi veţi fi în acest trup ca cei care deja se află în Împărăţia Cerurilor. “ 
(Filocalia, T. 1. M. 1895, pag. 35) 


lată de ce Sfântul apostol Pavel a numit Harul renăscător al Sfântului Duh primit 
de noi arvuna moştenirii noastre (Efeseni 1,13-14) viitoare, adică fericirea veşnică 
în Împărăţia lui Hristos. Noi nu putem simţi acum în toată plinătatea această mare 
fericire, această necuprinsă bucurie dumnezeiască, de aceea Domnul ne dăruiește 
posibilitatea, doar s-o gustăm înainte. Nu primim acum toată fericirea, ci doar o 

parte - arvuna, care este Harul interior al Sfântului Duh. Şi acestea nu sunt toate 
bucuriile noastre creştine, care încap în cuvântul lui Hristos înviat: Bucuraţi-vă. 


EI ne arată şi acea mare bucurie pe care o simțim primind Trupul şi Sângele lui 
Hristos. Desigur, nu fiecare simte asemenea rod binecuvântat în sufletul său de la 
această Taină minunată. Această bucurie o simte cel care se apropie de potirul cu 
Trupul şi Sângele lui Hristos cu pocăință sinceră, adică cu o zdrobire a inimii 
pentru păcatele sale şi cu o hotărâre nezdruncinată să nu se mai întoarcă la păcatele 
anterioare. Această bucurie o simt cei care petrec întotdeauna în smerenie şi îm- 
plinesc neabătut toate poruncile dumnezeieşti, asemănându-se cu îngerii în curăţia 
lor feciorelnică şi blândeţe. Având o asemenea viaţă sfântă, oamenii cu adevărat 
credincioşi se luminează de o lumină dumnezeiască, primind Sfintele Taine, se 
unesc cu Dumnezeu în Har, se îndumnezeiesc şi simt o fericire a Raiului. Atunci 
Domnul le dă să guste un asemenea mare bine, pe care proorocul Isaia îl prezicea, 
iar apostolul Pavel îl mărturisea: Cele ce ochiul n-a văzut şi urechea n-a auzit, şi la 
inima omului nu s-a suit, pe acestea le-a gătit Dumnezeu celor ce-L iubesc pe EI (| 
Corinteni 2, 9; comp. Isaia 64, 4). 


Neîndoit, cuvântul bucuraţi-vă! include şi acea fericire a Raiului, pe care o vom 
simţi în toată plinătatea în viaţa viitoare, după învierea de obşte şi înfricoşata 
Judecată a lui Hristos. Acum nici măcar nu ne putem închipui această fericire. 


Ce vom fi nu s-a arătat până acum, - spune Sfântul loan Teologul, - ştim că dacă EI 
Se va arăta, noi vom fi asemenea Lui, fiindcă îl vom vedea cum este (| loan 3,2). 
Iată de ce Sfântul Serafim de Sarov, gustând, din proprie experienţă, această 
fericire viitoare a Raiului, a spus: „Dacă ni s-ar pregăti cele mai groaznice şi 
destul de lungi suferinţe, trebuie să fim de acord să le răbdăm, doar să nu ne 
lipsim de acea mare şi nespusă bucurie şi fericire pe care a pregătit-o Domnul 
celor ce-L iubesc pe El“. 


Cum poate fi altfel, când Sfântul apostol Pavel, care a simţit fericirea locaşurilor 
Raiului, a răbdat permanent orice durere grea pe pământ şi a spus: Patimile vremii 
de acum nu sunt vrednice de slava care ni se va descoperi (Romani 8, 18). 


lată despre ce bucurii creştine, ca pregustări ale fericirilor Raiului, ne vorbeşte 
nouă cuvântul dumnezeiesc bucuraţi-vă. Acest cuvânt ne spune, în acelaşi timp, că 
toate aceste bucurii sunt moştenirea noastră, căci ele ne sunt date în dar de învierea 
lui Hristos. 


Sfântul apostol Pavel a spus: lar dacă Hristos n-a înviat..., suntem mai de plâns 
decât toţi oamenii (| Corinteni 15, 17-19). Este clar că, în puterea învierii lui 
Hristos, noi suntem cei mai fericiți oameni din lume. 


Da, noi simţim multe, foarte multe dureri. Dar fie ca nici o durere să nu întunece 
bucuriile noastre creştine, care izvorăsc din învierea lui Hristos. Domnul înviat ştia 
în ce necazuri mari au trăit şi vor trăi Sfintele mironosiţe, Sfinţii apostoli şi toți 
adevărații Lui următori, dar neluând în seamă acestea a spus tuturor: Bucuraţi-vă. 
Să nu uităm niciodată că Paştele este izbăvirea de întristare (Stihira a 4-a a 
Paştilor). 


În puterea învierii Sale, Domnul ne-a dat în dar puterea să ne bucurăm chiar în 
necazuri, chiar în cele mai mari necazuri să credem că este izvorul mângâierii şi 
bucuriei noastre. lată de ce Sfântul apostol Pavel a spus: Că precum prisosesc 
pătimirile lui Hristos întru noi, aşa prisoseşte prin Hristos mângâierea noastră (II 
Corinteni 1,5). 


Să-L iubim doar pe Hristos precum L-au iubit Sfintele mironosiţe, ucenicii şi toţi 
adevărații următori. Căci pentru dragostea către Hristos, El S-a arătat lor, aşa îi 
bucura şi-l mângâia cu arătările Sale. Să-L iubim şi noi pe Hristos, adică să 
împlinim cu sfinţenie voia Lui, poruncile Lui Dumnezeieşti. Atunci Domnul înviat, 
conform promisiunii Lui, ni se va arăta şi nouă şi ne va mângâia cu milele Sale 
cele nespuse. Atunci EI va fi cu noi cu toate bucuriile învierii Lui Luminate, căci 
nemincinoase sunt dumnezeieştile Lui cuvinte: lată Eu cu voi sunt în toate zilele, 


până la sfârşitul veacului. Amin. (Matei 28, 20). 


(Extras din cartea: Sfântul ierarh Serafim (Sobolev) — Predici (1945-1949)) 


Sfântul ierarh Serafim (Sobolev) - Cuvânt în Sâmbăta cea mare - Despre 
bucuria învierii şi pentru împlinirea poruncilor lui Hristos 


Ținut în Biserica rusă "Sfântul Nicolae“ din Sofia, 
la 30 martie/12 aprilie 1947 


Vă felicit, iubiților întru Hristos fu mei, pentru primirea sfintelor lui Hristos Taine 
şi cu prilejul luminatului praznic al învierii lui Hristos ce se apropie. 


La Evanghelia dumnezeieştii Liturghii de astăzi, am auzit deja vestea îmbu- 
curătoare despre învierea lui Hristos, pe care a împărtăşit-o femeilor mironosiţe 
îngerul ce li s-a arătat. lar în continuare, firul Evangheliei ne povesteşte despre 
arătarea lui Hristos însuşi înviat aceloraşi Sfinte femei mironosiţe şi, în sfârşit, 
despre arătarea Domnului celor unsprezece ucenici. 


Este greu să ne închipuim ce bucurie au simţit Sfintele femei mironosiţe şi 
apostolii după vestea despre învierea lui Hristos şi după arătarea lui Hristos însuşi 
înviat. 


Când Domnul, în ziua învierii Sale, seara, s-a arătat pe cale lui Luca şi Cleopa, care 
călătoreau spre Emaus, ei vorbeau mai târziu: Oare nu ardea în noi inima noastră, 
când ne vorbea pe cale şi când ne tâlcuia Scripturile (Luca 24, 32). Inimile lor 


ardeau şi se topeau de fericire, când Domnul înviat s-a arătat, dar nu s-a descoperit 
lor. Care a fost fericirea lor, a Sfintelor femei mironosiţe şi a tuturor ucenicilor lui 
Hristos, când L-au văzut faţă către faţă, înviat din morţi! 


Totuşi, de această fericire nespusă a vederii Domnului înviat, nu s-au învrednicit 
doar Sfintele femei mironosiţe şi apostolii. Din marea Lui dragoste pentru noi, 
Domnul a promis să se arate şi tuturor celorlalți care il vor urma: Cel care are 
poruncile Mele şi le păzeşte, a spus EL, - acela este care Mă iubeşte; iar cel ce Mă 
iubeşte pe Mine va fi iubit de Tatăl Meu şi-l voi iubi şi Eu şi Mă voi arăta lui 
(loan 14, 21). Din aceste cuvinte ale lui Hristos se vede pe cine îl învredniceşte de 
arătarea Lui - pe cel ce îl iubeşte, adică pe cel ce are poruncile Lui şi le păzeşte. 


Cum ar trebui întotdeauna să ne amintim aceste cuvinte ale lui Hristos! Mulţi spun: 
cum putem să-L iubim pe Hristos dacă nu-L vedem? Dar nu de la aceasta trebuie 
să începem. Arătarea lui Hristos, fericita lui vedere - sunt cele mai mari daruri - 
nefiind nimic mai mare - nici pe pământ, nici în ceruri. 


Trebuie mai întâi să păzim poruncile Lui dumnezeieşti. lar Domnul chiar ne cere 
ca mai întâi să avem poruncile Lui. Ce înseamnă: să avem poruncile Lui? 
Înseamnă să avem aceste porunci ca pe cea mai mare comoară. Aşa trebuie să 


privim la poruncile lui Dumnezeu, cum a privit la ele dumnezeiescul psalmist, care 
spune: 


Y Cât sunt de dulci gâtlejului meu cuvintele Tale, mai mult decât mierea gurii 
mele (Psalmi 115, 103). 

Y Pentru aceasta am iubit poruncile Tale mai mult decât aurul şi topazul 
(Psalmi 118, 127). 

Y Fericiți cei ce cearcă mărturiile Lui, cu toată inima vor căuta pe Dânsul 
(Psalmi 118,2). 


lată, dacă vom avea aşa în inimă şi în minte poruncile dumnezeişti, le vom păzi 
întotdeauna şi neabătut, atunci Domnul se va arăta şi nouă, ca adevăraţilor Lui 
ucenici. 


Sfânta Biserică ne poate arăta o mulţime de exemple din viețile Sfinţilor, cum 
Domnul înviat se arăta lor, ca altădată femeilor mironosiţe şi apostolilor, umplând 
inimile lor de o fericire nespusă. 


Aşa S-a arătat El şi uceniţei credincioase a Sfântului loan de Kronstadt, stareţa 
Taisia, învrednicind-o să simtă fericirea Raiului. 


Să ne mai socotim, iubiţilor întru Hristos frați şi surori, nevrednici de arătarea 
Mântuitorului înviat. Dar să râvnim la poruncile lui Dumnezeu, ca la cea mai mare 
comoară, pentru ca să câştigăm fericirea Raiului încă aici pe pământ. Aşa privind 
mântuitoarele porunci, să le împlinim fără nici un compromis. Atunci vom vedea 
în viaţa noastră, dacă nu pe Domnul înviat Însuşi, atunci marile şi nespusele Lui 
milostiviri. După moarte însă, îl vom vedea pe Domnul nostru față către faţă, în 
toată slava dumnezeiscă. lar această vedere ne va fi izvor de mare bucurie şi mare, 
şi nesfârşită fericire în Împărăţia lui Hristos cea cerească, de care să ne învred- 
nicească pe noi, păcătoşii, Domnul, pentru marea Sa dragoste. Amin. 


(Extras din cartea: Sfântul ierarh Serafim (Sobolev) — Predici (1945-1949)) 


Părintele Inochentie al Odessei - Predică în Sfânta şi marea Sâmbătă 


Fraţilor, dacă cineva dintre cei necredincioşi şi necunoscători ai tainelor noastre ar 
intra astăzi în vreuna dintre bisericile noastre, s-ar mira foarte mult de cele ce se 
petrec într-însele: noi stăm împrejurul sicriului unui mort, suspinăm şi oftăm 
deasupra lui şi, în acelaşi timp, credem că în acest sicriu este izvorul vieţii şi al 
nestricăciunii! 


Dacă Mântuitorul vostru, ne-ar zice necredinciosul, este învierea şi viaţa, atunci 
cum a putut fi El omorât şi închis în mormânt? De îndată însă ce EI a murit şi a fost 
îngropat, cum va mai poate dărui vouă viaţă şi nestricăciune? Una din două: sau 
plângeţi, sau vă bucuraţi! Dumnezeu nu moare, mortul nu mai învie! 


Aşa ne-ar putea zice nouă astăzi orice necredincios. Dar dânsul, fraţilor, tot aşa ne- 
ar vorbi dacă l-am duce în Eden, unde locuiau cândva strămoşii noştri. Acolo ei au 
gustat dintr-o mâncare care părea a fi bună la gust şi frumoasă la vedere (Fac. 
3, 6) dar, în loc de saţ, a urmat foame veşnică şi veşnică moarte. Se deschid ochii 
strămoşilor noştri, dar nu văd pe ispititorul, ci îşi văd numai goliciunea lor! Ei au 
vrut să fie ca nişte dumnezei, dar se îndepărtează de Dumnezeu! 


Taină îndoită! Dar cei ce au aruncat valul noi suntem. leslele şi crucea de oameni 
sunt făcute. Nu Dumnezeu S-a ascuns de om, ci omul s-a ascuns de Dumnezeu. 
Dacă noi n-am fi căzut aşa de jos, atunci s-ar vedea şi cum suntem reabilitaţi. 
Acum e mult mai bine să nu ne uităm în prăpastia răului, pentru ca să nu ameţim la 
vederea adâncimilor ei; e mult mai bine să cunoaştem toate doctoriile cerescului 
doctor, pentru ca să nu ne înspăimântăm de ele. Să lăsăm toată purtarea de grijă 
Aceluia în ale cărui mâini este puterea şi mântuirea! 


Dar pentru ce vorbesc eu oare aceste lucruri deasupra acestui mormânt? Pentru că 
şi astăzi sunt iudei care cer semne şi elini care caută înțelepciune, iar noi 
propovăduim pe Hristos cel răstignit (| Cor. 1, 22-23). Da, îl propovăduim şi-L 
vom propovădui! 


> Pentru iudeu, Hristos cel răstignit sminteală este. Şi ce-i cu aceasta? Oare 
iudeul nu s-a smintit şi atunci când i s-a trimis mană din cer, întrebând el şi 
atunci: "Ce-i asta?" (les. 16, 15). Oare nu tu, iudeule, te-ai vindecat de 
muşcăturile veninoase ale viperei numai cu o singură privire la şarpele cel 
de aramă, ridicat pe cruce? Spune-ne, deci, cum vederea arămii putea 
vindeca? Cum şarpele putea mântui de muşcăturile şarpelui? Şi atunci şi 
noi îți vom spune cum Crucea loveşte păcatele şi izvorăşte viaţă şi 
nestricăciune. 
Pentru elin, Hristos cel răstignit nebunie este. Şi ce-i cu aceasta? Căci şi el 
nu pentru întâia oară văzând nu vede şi, crezându-se înţelept, a înnebunit 
(Rom. 1, 22). În oglinda naturii, de la facerea lumii se văd nu numai 
înțelepciunea dumnezeiască, cea cântată de elini, ci şi puterea şi 
dumnezeirea (Rom. 1, 20). Dar multe a văzut oare în această oglindă elinul? 
Și apoi, şi cele pe care le-a văzut, nu le-a ascuns el oare în nedreptate? Nu a 
schimbat el oare slava adevăratului Dumnezeu întru asemănarea omului 


celui stricăcios, şi a păsărilor, şi a patrupedelor, şi a târâtoarelor? (Rom. 1, 
28). Pentru aceea, elinule, a şi binevoit Dumnezeu ca prin nebunia crucii să 
mântuiască pe cei credincioşi, căci în înţelepciunea lui Dumnezeu n-ai văzut 
tu înțelepciunea lui Dumnezeu (I Cor. 1, 21). 


"Dar şi printre creştini Sunt vrăjmaşi ai crucii lui Hristos” (Fil 3, 18). Da, au 
fost, sunt şi vor fi, însă, cine sunt ei? Aceştia sunt, mai întâi, oameni al căror 
dumnezeu este eul lor. E de mirare, deci, dacă aici n-are loc crucea? Acestor 
oameni le place acum a deriva lumea dintr-o sferă? De ce nu privesc cu mai multă 
luare-aminte această sferă? Poate că ar vedea într-însa crucea. Altfel de duşmani ai 
crucii sunt aceia al căror dumnezeu, după cum zice Sfântul Apostol, este pântecele 
lor (Fil 3, 19). Faţă de un astfel de dumnezeu, nici vorbă nu poate fi de smirnă şi 
tămâie; lui îi trebuie jertfele lui Belphegor şi Moloh. 


Fiul lui Dumnezeu este pe cruce! cu adevărat, minunea minunilor! Mântuitorul 
lumii este în mormânt; cu adevărat, taina tainelor. Dar oare, necredinciosule, se 
ascunde aceasta de tine? Tu spui că aceasta e de neînțeles pentru tine. Şi, cu 
toate acestea, ţi se spune că aceasta nu o pot pricepe nici îngerii. De ce deci să te 
miri că nu poţi pătrunde aceasta cu mintea ta cea mărginită? Tu te minunezi de 
natură şi-ţi pleci fruntea înaintea ei; dar oare pricepi tu toate cele ce se cuprind 


într-însa? Şi apoi oare nu-ţi pleci fruntea cu mai mult respect înaintea celor pe 
care le pricepi mai puţin? Unui Dumnezeu cu totul priceput de tine, tu ai înceta 
de a 1 te mai închina. 


Dar ce să mai lungim vorba? Despre pomul bun nu poate fi decât o singură părere, 
părerea pe care ne-o dau fructele lui. Arborele crucii este sec, disprețuit, 
înspăimântător, dar ia să vedem cum sunt fructele lui. 


Înaintea cui, iudeule, cade Ierusalimul şi biserica ta, aşa încât din ele nu mai 
rămâne piatră pe piatră, aşa încât însuşi stăpânitorul lumii, Iulian, nu le mai poate 
rezidi? Înaintea acestui Mort! Cui cedează locul Panteonul din Atena şi Capitoliul 
din Roma, Cezarul şi filosofii? Acestui Mort! Cine oare opreşte pe barbari de a 
mâna cu desăvârşire împărăţia Romei, cine îi face să-şi uite sălbăticia şi să înceapă 
a fi oameni după Evanghelie? Acest Mort! Căror popoare le e dată astăzi stăpânirea 
peste toată lumea? Acelora care cred în numele lui lisus celui răstignit! De care 
steag fuge şi astăzi Mahomed? De acela pe care se afla chipul crucii! 


Ce-ţi trebuie, iudeule, alte semne mai bune decât acestea? Oare nu vezi tu din ele 
că Hristos, chiar aici, pe pământ, este puterea lui Dumnezeu (1 Cor. 1, 24). 


Ţie, elin vechi sau nou, îţi trebuie înţelepciune? Vino şi vezi (În. 1, 46). Vezi tu 
oare cum pieţele Atenei se prosternează înaintea idolilor tăi, filosofii, acei oameni 
care în adunările lor tainice de nimic nu râdeau mai mult decât de idolii şi zeii tăi? 
Noi nu vom osândi tocmai aspru această slăbiciune a lor, căci viaţa e mai prețioasă 
decât filosofia. Dar cred că eşti de aceeaşi părere, că în filosofia ta nu se găseşte 
acea putere care ar putea să lupte contra superstiției e1; priveşte deci şi vezi ce are 
să se întâmple. Nu vor trece nici cinci veacuri şi în toată împărăţia romană nu se 
vor mai găsi nici cinci idoli. Unde-s ei şi cine i-a măturat de pe faţa pământului? 
Filosofii? Dar în Roma nu se mai găsesc nici cinci filosofi! Şi apoi, şi aceia, câţi 
mai sunt, sunt pentru idoli. Idolii au căzut în faţa predicii lui Pavel şi Apolo! 


Ei, elinule, oare aceasta nu este înţelepciune? Dar ascultă mai departe ce zice 
dumnezeiescul tău Platon. "Adevăratul Dumnezeu, zice el, e greu de găsit şi, chiar 
dacă l-ar găsi cineva, totuşi despre Părintele naturii i-ar fi imposibil să sfătuiască 
cu oricine." Adică, elinule, Platon al tău vrea numai el singur să-L cunoască pe 
Dumnezeu şi numai pentru folosul său; ceilalți pot să nu-l cunoască! Puțin folos ar 
trage omenirea de la o astfel de filosofie! Dar, spre fericirea ei, s-au găsit oameni 
mai Curajoşi şi mai omenoşi decât Platon al tău. Priveşte ce are să fie! Nu va trece 
nici măcar un veac după moartea lui lisus din Nazaret, şi bărbaţi din toate 
neamurile vor începe a blagoslovi; până şi copiii cei mici vor cunoaşte pe 


Părintele naturii şi al oamenilor, ceea ce nici nu au visat academicienii; şi toate 
acestea sunt lucrările a doisprezece pescari din Galileea! Ei, elinule, oare aceasta 
nu este înțelepciune? 


Aşa s-a justificat înţelepciunea crucii înaintea feţei a toată lumea de către copii 
(Mt. 9, 19; 5, 16) şi din lucrurile lor! Şi încă se va mai justifica! Noii elini vor fi 
ruşinaţi, cum au fost ruşinaţi şi cei vechi. Cisternele găurite ale înţelepciunii 
lumeşti, oricât s-ar cârpi, nu vor putea da apă vie (ler. 2, 13). Fără Fiul nu vor 
cunoaşte pe Tatăl, că pe EI îl va cunoaşte numai acela, căruia va voi Fiul să-i 
descopere (Mt. 11, 27), iar Fiul nu face această descoperire decât numai de pe 
cruce. 
Dar ajunge câte am vorbit iudeilor şi elinilor; acum e timpul să vorbim şi cu tine, 
adevăratule creştin. 

Y Tu nu ceri semne, dar Domnul ţi le arată fără să le ceri. 

Y Tu nu cauţi înțelepciune, dar ea singură vine la tine. 

Y Tu însuţi eşti pentru lume un mare semn şi o mare taină. 


În adevăr, creştine, 

> ţie ţi s-au deschis ochii inimii (Îs. 42, 7) pe care toţi oamenii trupeşti îi au 
închişi şi tu vezi deşertăciunea tuturor lucrurilor care sunt mari şi slăvite în 
lume; o vezi şi o socoteşti greoaie, pentru ca să dobândeşti pe Hristos (Fil 2, 
8); oare nu este acesta un semn? 
Pentru tine nu mai există frică de moarte, aşa că tu, dacă vei merge prin 
mijlocul umbrei morţii, nu te vei teme de rău (Ps. 22, 4); oare acesta nu este 
un Semn? 
Tu găseşti hrană şi dulceaţă în ceea ce pentru cei lumeşti este amărăciune şi 
povară şi, din contră, te dezguști şi te îngrețoşezi de acele după care ei 
aleargă toată viaţa; oare acesta nu este un semn? 
Tu, din când în când simţi în tine puterea veacului ce va să vină (Evr. 6, 5), 
te înalți cu duhul mai presus de lume şi petreci cu Acela pe care l-a iubit 
sufletul tău (Cânt. 3, 1); oare acesta nu e un semn? 


Nu se poate ca să n-ai tu şi înţelepciune! O, Domnul ştie să lumineze şi să înveţe 
pe aceia care ştiu să-L asculte şi sunt gata să pună în practică cele auzite. Fără 
îndoială, tu nu ai auzit o singură dată înlăuntrul tău pe Acel învăţător care a ştiut 
să-şi facă din pescari Apostoli. Şi poate vei fi primit chiar acea ungere de la Duhul 
Sfânt, pe care, primind-o cineva, nu mai are nevoie să fie învăţat, căci însăşi 
această ungere îl învaţă toate. 


Cum deci te vei mai îndoi, creştine, că Domnul cel răstignit este cu adevărat 
puterea lui Dumnezeu şi înţelepciunea, adevărul, sfinţirea şi izbăvirea spre 
mântuire a oricărui om care crede (1 Cor. 1, 24, 20), când EI cu însăşi fapta ţi-a 
făcut ţie toate acestea? Aceasta ar însemna să te îndoieşti chiar de mintea ta, care 
este a lui Hristos (I Cor. 2, 16), de însăşi inima, care este a lui Hristos (Efes. 3, 17) 
şi de însăşi viaţa ta, care este a lui Hristos (Colos. 3, 4). 


Dar dacă, iubite creştine, Hristos nu s-a făcut pentru tine toate acestea, dacă 
creştinismul nu s-a infiltrat în viaţa ta, dacă credinţa ta se cuprinde numai în vorbe, 
închinăciuni şi sentimentalism iute trecător, atunci clar să-ţi fie că tu puţin te 
deosebeşti de iudeu şi elin. Ce folos că tu ţii cu mâna un tezaur prețios, dacă nu te 
foloseşti de dânsul şi umbli calic ca şi mai înainte de a-l avea? Ce preţuieşte 
înaintea ochilor tăi doctoria cea tămăduitoare de toate bolile, când tu nu o ici şi 
deci continui a suferi chinuri de moarte? Hristos ne mântuieşte pe toţi, dar nu 
atunci când rămâne numai în Evanghelie, sau numai pe epitaf, sau numai în 
cer, ci când intră în inima noastră, se uneşte cu duhul nostru şi devine principiul 
întregii noastre vieţii şi a tuturor faptelor noastre. Cugetă la acestea în faţa 
acestui mormânt. 


Ganditu-ne-am vreodată, fraților, că noi cu toţii am fost deja în mormânt şi că 


asupra fiecăruia dintre noi s-a săvârşit deja actul înmormântării? Dacă nu ne-am 
gândit, să ne gândim cel puţin acum, înaintea acestui mormânt. Căci într-însul, în 
acest mormânt, am fost îngropaţi cu toţii. 


Cum şi când? La botez, răspunde Apostolul: "Căci aceia ce ne-am botezat în lisus 
Hristos, în moartea Lui ne-am botezat; ne-am îngropat deci împreună cu El prin 
botez în moarte, ca precum s-a sculat Hristos din morţi cu Slava Tatălui, aşa şi 
noi Să începem a umbla în înnoirea vieţii. ” (Rom. 6, 4). 


A ne boteza în moarte! A ne îngropa împreună în moarte! Ah, fraţilor, oricum am 
tălmăci cuvintele acestea, totuşi ele sunt peste măsură de puternice şi de 
impresionante. Dacă şi moartea unui om de rând este ceva foarte însemnat, apoi cu 
cât mai mult moartea Dumnezeului Om! Şi noi cu toţii ne-am botezat în această 
moarte! Cu toţii ne-am îngropat în această moarte! 


De unde această minunată şi înspăimântătoare botezare? Pentru ce această 
neajunsă de minte şi dumnezeiască îngropare? Pentru ce baia botezului nostru a 
fost un mormânt şi încă mormântul lui Hristos? 


Pentru a pricepe cât mai lămurit aceasta, trebuie, fraților, să ne îndreptăm privirile 
asupra scopului botezului nostru. Pentru ce ne botezăm noi? Spre iertarea 
păcatelor, răspunde WOORRESIĂ. Adică, lămurind mai pe larg aceeaşi idee, noi 
ne botezăm pentru a sfinţi firea noastră cea întinată prin păcat, pentru a reînnoi 
într-însa chipul lui Dumnezeu, pentru a-i reda ei nevinovăția pe care o avea la 
început şi a o face capabilă de a merge pe calea virtuţii şi a fericirii. Dar ce ne 
curăţeşte şi ne sfinţeşte pe noi în taina botezului? Oare apa cu care ne spălăm 
atunci? Dar ea curăță numai trupul şi numai pe dinafară, iar nu sufletul, nu 
conştiinţa, nu mintea şi voinţa. Pentru suflet, care este întinat de păcat, pentru duh, 
care este căzut în prăpastia fără fund a răului, trebuie o curăţire de sus, interioară şi 
duhovnicească. Şi această curăţire se săvârşeşte în botez. 


Altfel, la ce s-ar mai întrebuința botezul? Dacă apa nu o poate săvârşi, atunci 
cine săvârşeşte această curăţire? lată cine: sângele cel intru tot sfânt al 
Dumnezeului-Om. Pe noi ne curăţă scăldătoarea botezului, pentru că în ea se află 
ascuns harul Sfântului Duh, pogorât pe pământ prin întruparea Fiului lui 
Dumnezeu; nouă ni se iartă păcatele prin botez, pentru că pentru aceste păcate s-a 
adus jertfa cea mai mare pe cruce; noi ieşim din botez fii ai lui Dumnezeu cu 
dreptul de a moşteni viaţa veşnică, pentru că la botez ne-am îmbrăcat cu credinţă în 
meritele Răscumpărătorului, ale căruia sunt toate bunătăţile vieții veşnice. 


Astfel, botezându-ne spre iertarea păcatelor, noi în chip văzut ne cufundăm în apă, 
iar în chip nevăzut, în moartea şi sângele lui Hristos, în harul Sfântului Duh. 
Tocmai această cufundare face atât de eficace botezul văzut, cel cu apă, care singur 
nu ar avea nici o influenţă asupra sufletului. Îndepărtaţi din baia botezului credinţa 
în Cel răstignit şi împreună cu aceasta se va îndepărta şi harul şi de aceea nu va 
mai urma iertarea păcatelor; îndepărtați crucea şi va dispărea botezul! 


Aceasta ne-o şi spune Apostolul când zice că noi ne botezăm în moartea lui 
Hristos. Dar ne putem boteza în moarte fără a împărtăşi această moarte. În acest fel 
se botează creştinul în moartea Domnului său; cufundându-se în această moarte, şi 
el însuşi moare sau, după cum grăieşte Apostolul, se îngroapă cu Hristos. 
Îngroparea aceasta împreună cu Hristos ni se înfăţişează foarte lămurit pentru 
ochiul nostru trupesc prin cufundarea celui ce se botează în apă. Cufundându-ne, 
noi ne ascundem oarecum de lume, încetăm oarecum de a mai exista o clipă: ne 
îngropăm; şi, dimpotrivă, ieşind din apă, noi ne arătăm din nou, începem oarecum 
din nou a exista: înviem. 


Aceasta, după cum am spus, o vede chiar şi ochiul trupesc. Dar aceasta nu-i decât 
un simbol. De fapt însă, în botez, o dată cu îngroparea văzută cu trupul în apă, are 


loc şi o îngropare nevăzută, adevărată, pentru toată viaţa noastră, atât vremelnică, 
cât şi veşnică. Pentru a pricepe aceasta cât se poate mai lămurit, să ne amintim 
iarăşi scopul pentru care ne botezăm. Biserica spune că ne botezăm pentru 
iertarea păcatelor. Aşadar, când ne apropiem de scăldătoarea botezului suntem 
necuraţi, cu păcate, vechi, duşmani ai lui Dumnezeu; iar când ieşim dintr-însa 
Suntem îndreptaţi, curăţiți, fii ai lui Dumnezeu, oameni noi. Ce se întâmplă cu 
omul cel de mai înainte şi vechi? Rămâne în scăldătoare. Ce face el acolo? 
Moare şi dispare. Cum şi prin a cui putere? Cu puterea crucii. Răscumpărătorul 
şi Domnul nostru ia asupra Sa, în scăldătoarea botezului, păcatele noastre, 
Stricăciunea noastră, pe omul nostru cel vechi şi le distruge cu puterea meritelor 
Sale de pe cruce, cu atotputernicul har al Duhului Sfânt, şi în locul tuturor 
acestora ne dăruieşte dreptatea Sa, viaţa Sa, puterile Sale şi toate drepturile Sale 
la nemurire şi slavă; de aceea şi ieşim noi din scăldătoare oameni noi. 


Dacă în scăldătoarea botezului nu s-ar săvârşi această schimbare mântuitoare, dacă 
Răscumpărătorul nostru nu ne-ar întâmpina într-însa într-un chip aşa de minunat, 
dacă noi n-am învia împreună cu EI, atunci scăldătoarea botezului n-ar mai fi un 
mormânt pentru omul nostru cel vechi, ci, cufundându-ne cu păcate, noi am ieşi 
din apă tot cu păcate. 


Pe de altă parte, Răscumpărătorul nostru n-ar avea dreptul de a lua asupra Sa, în 
scăldătoarea botezului, păcatele noastre şi de a ne îmbrăca cu binecuvântare, dacă 
El n-ar fi murit pentru noi pe Golgota, dacă n-ar fi satisfăcut dreptatea 
dumnezeiască, dacă n-ar fi luat asupra Sa pedeapsa noastră, dacă n-ar fi meritat în 
locul nostru toate drepturile la viaţa veşnică şi dacă, astfel, nu şi-ar fi câştigat 
drepturile de a transmite moştenirea vieţii veşnice acelora care cred în numele Lui 
şi trăiesc după poruncile Lui, cum trebuie să fie şi să facă toţi cei ce se botează. 


Astfel, în scăldătoarea botezului, împreună cu scufundarea noastră, se 
săvârşeşte îngroparea omului nostru celui vechi, pentru că nu ne scufundăm 
singuri, ci împreună cu Hristos; nu ne scufundăm numai în apă, ci şi în sângele 
lui Hristos; nu ne îngropăm singuri, ci împreună cu Hristos. Și pe toate acestea 
credinţa le lucrează. Prin credinţă păcatele noastre sunt ridicate de pe umerii 
noştri şi aruncate pe umerii Răscumpărătorului nostru; prin credinţă dreptatea 
Lui se ia de la EI şi ni se dăruieşte nouă; prin credinţă noi murim şi înviem 
înaintea judecății dreptăţii dumnezeieşti în persoana Mijlocitorului nostru. 


Indepărtaţi credinţa din taina botezului şi înmormântarea împreună cu Hristos nu se 
va săvârşi, nici înmormântarea omului nostru celui vechi; şi fără această îngropare 
a omului vechi nu se va săvârşi nici înnoirea sufletească, nici învierea; va rămâne o 


simplă cufundare, un semn pentru ochi, dar nu se va primi nici o putere pentru duh, 
NICI O lucrare pentru inimă şi nici o taină pentru viaţa de veci. 


Nădăjduiesc, fraţilor, că acum pentru fiecare dintre noi e cu totul lămurită puterea 
cuvintelor Apostolului; împreună ne îngropăm în moartea lui Hristos şi astfel 
devine lămurit pentru ce mormântul lui Hristos este o cristelniță universală, 
precum şi cristelniţa în care ne botezăm este mormântul lui Hristos. 


Însă, fraţilor, creştinismul nu se cuprinde numai în cuvinte, ci în putere; nu în 
idee, ci în faptă. Adevărurile despre care am vorbit trebuie să cuprindă şi să 
pătrundă întreaga noastră fiinţă şi Să se arate în toată viaţa noastră. Şi pentru 
aceasta nu ni se cere nici măcar o idee deosebită despre acele legături dintre 
botezul nostru şi moartea lui Hristos; ci se cere numai o credinţă vie în crucea 
lui Hristos, numai o credincioşie nestrămutată faţă de acele făgăduinţe pe care 
le-am făcut la botez. Cine nu pricepe oare aceste făgăduinţe, dacă nu le-a uitat din 
pricina nebăgării de seamă, atrăgându-şi astfel o vinovăţie de neiertat? 


Deci, fraţilor, daţi-mi voie ca, în numele Celui ce se odihneşte în acest mormânt, în 
numele Domnului, să vă pun următoarea întrebare: simţiţi voi oare înlăuntrul 
vostru roadele tainei botezului în moartea lui Hristos, simțiţi voi roadele preţioase 
ale acelei minunate legături pe viaţă şi pe moarte, pe care aţi încheiat-o în 
scăldătoarea botezului cu Domnul şi Mântuitorul nostru? Dacă noi suntem 
credincioşi acestei dumnezeieşti legături, atunci ea trebuie să săvârşească în noi 
multe; trebuie să agonisească pace pentru conştiinţa noastră, lumină pentru mintea 
noastră, curăţie pentru inimă şi sfinţenie pentru viaţă; ea trebuie să îndrepteze şi să 
desăvârşească întregul chip de cugetare şi de simţire, să sfinţească toate legăturile 
şi relațiile noastre, să ne facă oameni noi, plăcuţi înaintea lui Dumnezeu şi a 
oamenilor, vrednici de blagoslovenie aici pe pământ, şi în cer, ridicaţi mai presus 
de toate nenorocirile lumești şi ale vieţii. Trebuie, zic, căci sângele lui Hristos în 
care am fost cufundaţi în baia botezului nu poate fi neroditor. 


Domnul nu în zadar S-a urcat pe Cruce şi S-a pogorât în mormânt; nu în zadar s-a 
pogorât El în scăldătoarea botezului nostru şi S-a îngropat într-însa împreună cu 
noi; fructul acestora trebuie să fie viaţa veşnică, care intru toată slava ei se va 
descoperi în veşnicie, dar în toată puterea sa trebuie să ni se descopere aici, în 
timpul vieţi noastre pământeşti. 


Aşa e oare, fraţilor, şi în faptă? Oare cu adevărat omul nostru cel vechi rămas-a el 
pentru totdeauna îngropat în baia botezului cu toate patimile şi poftele lui? Nu 
cumva a înviat el şi are asupra noastră putere desăvârşită? Şi oare nu cumva e 


îngropat în locul lui omul cel nou, cu care am ieşit din baia botezului? Nu trebuie 
să fie, fraților, greu de răspuns la aceste întrebări. Moartea şi învierea nu sunt 
lucruri pe care să nu le putem vedea, să nu le aflăm sau să le ascundem. Hristos Cel 
ce a murit a fost văzut de toţi; chiar duşmanii lui au constatat moartea Lui. 


Tot aşa e oare şi cu noi? Zis-a măcar un singur om despre noi că suntem morţi 
pentru lume şi pentru păcat? Simţit-am noi măcar o singură dată acest lucru în 
conştiinţa noastră? Hristos cel ce a înviat a fost văzut de mulţi. EI s-a lăsat să fie 
chiar pipăit de necredincioşi. Aşa e oare şi cu noi, fraților? Putem noi oare să zicem 
oamenilor care nu cred în puterea botezului, în harul înnoitor, ceea ce ziceau 
oarecând vechii creştini către păgâni: veniţi şi vedeţi această reînnoire în viaţa 
creştinilor, în faptele lor cele bune şi în curăția moravurilor? Cel puţin, 
îngropându-ne împreună cu Hristos în botez, am început măcar să umblăm în viaţa 
cea nouă, primită de la EI? Nu stăm noi oare, din contră, cu totul în nelucrare pe 
calea ce duce la mântuire? Nu zacem oare şi nu dormim în mocirla patimilor? Să 
vă mai pun încă o întrebare: ne amintim noi oare cel puţin că am fost cândva 
botezați în moartea lui Hristos, că haina cea albă, cu care am fost îmbrăcaţi după 
ieşirea din botez, era făcută din giulgiul lui Hristos? Vai! Cât de mulți sunt acei 
creştini care nu pot să dea un răspuns afirmativ nici la întrebarea de pe urmă! 
Dumnezeul meu, ce înseamnă atunci numele nostru de creştin, dacă noi nu ne 
amintim în cine şi în ce ne-am botezat? 


Slava mormântului lui Hristos nu se micşorează, fraților, prin nerecunoştința 
noastră; cu toată necredincioşia noastră faţă de Dânsul, El va rămâne tot Domnul şi 
Stăpânul cerului şi al pământului; dar ce va fi cu noi dacă, pierzând darul primit la 
botez, nu ne vom sili a-l câştiga din nou prin pocăință? Sângele cel prea sfânt al 
legământului, în loc să mijlocească pentru noi, nu va striga oare împotriva noastră 
şi nu va cere răzbunare? Să ne grăbim, dar, până când avem vreme a ne boteza din 
nou cu lacrimile adevăratei pocăinţe; să ne grăbim a ne curăţi prin sângele 
legământului până nu încetează a curge din dumnezeieştile răni. 


Mântuitorul ne strigă în fiecare zi a vieţii noastre, Întinzându-Şi mâinile de pe 
cruce, şi noi nu ascultăm, nici nu alergăm către Dânsul. Veni-va vremea când vom 
striga şi noi către Dânsul şi nici EI nu va auzi pe aceia care nu L-au auzit pe El. 
Facă bunul Dumnezeu să nu fim din numărul acestora! 


Amin. 


Sfântul Simeon Metafrastul - Tânguirea Preasfintei Născătoare de Dumnezeu 
atunci când a îmbrățișat cinstitul trup al Domnului nostru lisus Hristos 


ST. ANDREI RUBLEY ICONS 


Acesta e motivul, preadulce Iisuse, pentru care magii veniţi în Betleem ţi-au adus 
Ție Celui abia născut nu numai aur ca unui împărat şi tămâie ca unui Dumnezeu, ci 
şi smirnă ca unui mort (Mt. 2, 1-12). Acesta e motivul pentru care sabia va trece 
prin inima mea, cum a proorocit Simeon (Lc. 2, 35). Acesta e focul pe care ai venit 
să-l arunci pe pământ, cum ai învăţat Tu Însuţi (Le. 12, 49). Căci mai arzătoare 
decât focul este pentru o mamă iubitoare de copii moartea Copilului ei Unul- 
Născut. Puțin mai lhpseşte şi salutul lui Gavriil se ridică împotriva mea, căci acum 
Domnul nu mai este cu mine, precum mi-a vestit acela (Lc 1, 28), ci Tu acum fără 
suflare ești între cei morţi şi cercetezi cele mai dinlăuntru ale iadului (Rm. 10, 7; 1 
Ptr. 4, 6; Ap. 1, 18), iar eu respir aerul şi sunt între cei vii. Și nu înţeleg pentru care 
lucru ai fost omorât. Căci virtutea Ta a acoperit cerurile, potrivit lui Avacum (3, 3) 
şi acum zaci fără chip, Tu Cel frumos între fiii oamenilor (Ps. 84,3) şi eşti îngropat 
fără slavă în pământ, Tu Cel a Cărui slavă o povestesc cerurile (Ps. 18, 1). Şi un 
mormânt săpat în piatră Te poartă pe Tine, pe Care Daniel Te-a văzut piatră tăiată 
din munte fără mână de om (Dn. 2, 34-35). Nepătimitor Te-a arătat naşterea aşa 
cum în rug (ul nears; Is. 3,2) se arată dumnezeiasca Ta unire cu oamenii, aşa cum 
în Iosif (Fc. 37,19 sq.) s-a arătat uneltirea iudeilor şi în Isaac (Fc. 22, 1 sq.) 
asemănarea morţii Tale. Rămâne, aşadar, semnul lui lona (Mt. 12, 39; 16, 4), Taina 
Învierii Tale. 


Vai mie! Că zaci mort în piatră, Cel ce ridici din pietre pe copiii lui Avraam (Mt. 3, 
9). Căci şi atunci când pietrele s-au despicat din pricina patimii Tale mântuitoare 
(Mt. 27, 51), mulți n-au crezut în numele Tău. Tu, Care ai spus că n-ai unde să-Ţi 
pleci capul (Mt. 8, 20) iudeilor pe care i-ai numit vulpi din pricina gândurilor lor 


viclene, Ţi l-ai plecat murind pe cruce, găsind cu recunoştinţă aşternută ca un pat 
credinţa tâlharului (Lc. 23, 39-43). 


„M-a privit soarele”, să-ți spună cea care cântă (Cânt 1, 6); „Apus-a soarele, încă 
fiind miezul zilei”, să-mi spună Ieremia (15, 9)! Da, căci mâhnirea a cuprins şi 
soarele simţit, atunci când a lipsit soarele gândit cu mintea (spiritul). Da, pietrele 
au suferit despicare (Mt. 27, 51) şi împreună cu ele e în primejdie să se despice şi 
mintea mea. O, Trup sfânt, care te-ai închegat din sângele meu mai presus de fire; 
căci vechea mea datorie a fost pe deplin plătită. Pentru aceasta, Stăpâne, ai plecat 
cerurile şi ca o ploaie ai pogorât pe pământ (Ps. 71, 6) ca să suferi şi moarte. El va 
scula şi trupurile sfinților adormiţi (Mt. 27, 52), dar mă va omori pe mine, care Te- 
am născut. 

De ce acestea, Copile preadorit? Căci fără vătămare s-au amestecat cele 
neamestecate şi focul cel nematerial al Dumnezeirii nu a ars măruntaiele mele; 
dar acum alt foc mistuie înăuntrul meu toate şi vatămă miezul inimii. Peţiri de 
bucurie am primit odinioară prin înger şi am şters orice lacrimă de pe faţa 
pământului; dar această durere se îngraşă numai din lacrimile mele. Ştiu că Te- 
ai pogorât la iad, dezlegând sufletele încuiate acolo, dar smulge împreună cu ele 
şi sufletul meu de aici, netrecând pe lângă mine pentru că sunt un mort care 
răsuflă. 


O, mortule gol şi Cuvinte al Dumnezeului Celui Viu, de bunăvoie Te-ai lăsat 
osândit să fii înălţat pe cruce, ca pe toţi să-i atragi la Tine Insuţi (In. 12, 32)! Care 
oare dintre mădularele trupului Tău a rămas scutit de pătimire? 


>» O, creştet al meu dumnezeiesc, rănit de spini şi pe care i-ai înfipt şi în inima 
mea! 

>» O, cap sfânt şi împodobit, care odinioară n-aveai unde să te pleci şi să te 
odihneşti, acuma te-ai plecat numai spre mormânt şi te odihneşti, cum 
spunea lacob (Fc. 49, 9), ca un leu! 
O, capul meu drag şi iubit, lovit cu trestie (Mt, 27, 30), ca să îndrepți trestia 
stricată de cel rău şi ajunsă departe de Rai! 
O, obraji care aţi primit palme (Mt 26, 67)! 
O, gură asemenea unui fagure de miere, deşi ai gustat amărăciunea fierii şi 
ai băut oţetul cel iute (Mt 27, 34-48)! 
O, gură, în care nu s-a găsit vicleşug, chiar dacă un sărut viclean te-a 
prădat morții (Mt. 26, 49)! 
O, mâini, care l-aţi plăsmuit pe om şi acum sunteți pironite pe cruce şi 
întinse-n iad, care atingeţi mâna care s-a atins odinioară de pom (Fc. 3, 1- 
3) şi sculaţi din cădere pe Adam întreg! 


>» O, coastă străpunsă de suliță (In. 19, 34), din pricina strămoaşei care a fost 
plăsmuită din coastă (Fc. 2, 21-25)! 

>» O, picioare, care aţi umblat pe ape ca pe uscat şi ați sfinţit curat firea 
curgătoare! 


Vai mie, Fiule mai vechi decat Maica Ta! Ce tânguiri funebre şi ce imne de 
îngropare îți voi cânta? Numai sunt vasul cu mană, căci mană hrănitoare de suflet 
s-a vărsat acum în mormânt. Nu mai sunt rugul nears, căci sunt cu totul mistuită de 
focul gândit cu mintea al îngropării Tale. Nu mai sunt sfeşnicul de aur, căci lumina 
a fost pusă sub obroc (Mt. 5, 15)! Ce multe sunt lucrurile mari pe care mi le-ai 
arătat (Lc. 1, 49)! Din toate generaţiile m-ai ales. Ai limpezit pentru mine glasurile 
prorocilor. Vrând să cobori din cer precum Însuţi ştii, ai aşteptat venirea mea în 
lume, neavând vas vrednic să primească Dumnezeirea Ta. Numai Ție, chiar înainte 
de zămislirea mea, m-au făgăduit mireasă născătorii mei. Am fost adusă la lumina 
VIEţII şi am rămas doar pentru foarte scurtă vreme cu părinții mei, căci după ce am 
fost înțărcată de la sâni de lapte, am fost înțărcată şi de părinţi, şi am fost adusă 
întreagă ie întreg, şi am fost închinată la templu ca una care aveam să mă fac 
templu preacurat Ție. Tatăl meu şi mama mea m-au părăsit, dar Tu m-ai luat şi m- 
ai hrănit printr-un înger şi, precum spune David, pâinea îngerilor a mâncat omul 
(Ps. 77, 25)! Am văzut înger întâi-stătător vorbind cu mine ca şi cu o Doamnă; pe 
care văzându-l mai înainte Zaharia a surzit şi 1 s-a împiedicat limba (Lc. 1, 5. 59- 
63; 3, 2). S-a veselit şi un prunc (loan) în pântec şi a răspuns săltând salutăriui, 
închinându-se Ție Celui purtat în pântecul meu (Lc. 1, 41)! Ai dezlegat întru mine 
legile firii. Te-ai zămislit fără sămânță, precum ştii, şi după naştere m-ai păzit 
fecioară. M-ai făcut mamă ce se veseleşte de copilul ei (Ps. 112, 9), potrivit (lui 
David, a) celui ce este din pricina mea părinte al lui Dumnezeu, şi mai presus decât 
toate fiicele, cum a proorocit Solomon (Pr. 31, 29). Deşi sunt săracă, împărați mi- 
au dat închinăciune cuvenită din partea unor robi. Mai largă decât cerurile m-ai 
arătat pe mine, din care a răsărit Soarele slavei. Şi ca sa las de-o parte celelalte 
lucruri uriaşe din jurul meu, m-ai făcut fericită în toate generaţiile (Lc. 1, 48) şi ai 
rânduit ca prin mine să se umple lumea de sus. 


Nu ştiu cum s-au amestecat acestea şi miere mi se face din pelin. Căci acum sunt 
împinsă să mor şi să mă îngrop împreună cu Tine, şi până la iad să cobor lacrimile. 
Oare nu pentru mine s-a spus mai dinainte: părăsită va fi fiica Sionului ca un cort 
în vie (Is. 1, 8). Căci iată zdrobit zace strugurele curat al vieţii, care şi-a golit 
sângele de viaţă purtător ca un vin veselind inimile credincioşilor (Ps. 103, 16). 
Vai, cum această piatră rece, lovită ca de un fier de braţul Tău tare, trimite scântei 
gândite cu mintea (spirituale) în inima mea! De ce nu mi se rupe şi pieptul şi să nu- 
Ți sap în piatra lui un mormânt mai tainic, ca să te primesc iarăşi în măruntaiele 


mele şi să Te îngrop în inima mea? Scoică tainică sunt nedesprinsă de stânca care 
poartă mărgăritarul meu sădit în mine de un fulger luminat de Dumnezeu. 


O, ce lucruri văz acum în locul acestora! O stea nouă luminând ca ziua a fost 
lucrată la naşterea Ta de măreția Ta, şi cerul Te vestea în ascuns pe Tine Cel 
Născut, dar azi ai ascuns chiar şi soarele cel simţit, aducând noapte în mijlocul zilei 
(Mc, 15, 33) şi mustrându-i pe necredincioşi. Steaua a adus acolo nişte perşi care 
şi-au plecat genunchii înaintea Ta, iar aici frica de ucigaşii de Dumnezeu i-a 
indepărtat chiar şi pe cunoscuţi şi prieteni. Acolo a fost aducere de daruri şi 
închinăciune, aici împărțirea hainelor, batjocura şi cununa de ocară. Acum iudeii, 
care mai înainte ceruseră semn din cer (Lc. 11, 29-32; Mt. 12, 39-41), să vadă un 
soare întunecat şi lumina ascunsă de cei vrednici de întuneric. Acum şi acel templu 
neînsufleţit Te plânge după obiceiul iudaicesc; căci aşa cum, atunci când cineva 
hulea împotriva Lui Dumnezeu, iudeii îşi sfâşiau veşmintele, aşa şi acesta îşi sfâşie 
ca pe o cămașă catapeteasma (Mt. 27, 51) văzându-Te maltratat de luptătorii 
împotriva Lui Dumnezeu. Se zguduie şi pământul cutremurându-se (Mt. 27, 51), 
pătimind şi el patima Ta. 


Dar unde e mulţimea de cinci mii de bărbaţi pe care ai hrănit-o în chip minunat 
(Mc. 6, 44), pentru că singur losif a îndrăznit la Pilat şi a cerut trupul Tău ca să nu 
rămână neîngropat (In. 19, 38). Unde sunt cetele neputincioşilor pe care I-ai 
vindecat de mulțime de boli sau pe care i-ai sculat chiar din iad, pentru că singur 
Nicodim (In. 19, 39) a scos piroanele din mâinile şi picioarele Tale şi, coborându- 
Te întreg de pe lemn, Te-a pus cu durere în braţele mele, care Te-au purtat 
odinioară cu bucurie, pe când erai Prunc. Căci aceste mâini ale mele, care Ţi-au 
slujit mai înainte, când erai Prunc, Îţi slujesc şi acum ca unui Îngropat. O, amară 
îngropare! Pentru că Tu Cel ce dai morților viaţă stai mort înaintea ochilor mei. Şi 
eu, care odinioară ţi-am slujit cu scutecele prunceşti, acum mă tulbur făcând cele 
de înmormântare. 


Te-am spălat cu apă blândă şi acum mă umplu de lacrimi fierbinţi. Te purtam în 
braţele mele de mamă săltând şi jucându-Te ca pruncii, şi acum Te port pe aceleaşi 
braţe, dar fără suflare şi zăcând între cei morţi. Odinioară buzele îmi erau rourate 
de buzele Tale dulci ca mierea şi rourate. Atunci puteam fi numită fericită pentru 
că m-am arătat născătoarea Făcătorului meu, acum, dimpotrivă, nu pot fi decât 
nenorocită pentru că mă îngrijesc de îngropăciunea Fiului meu. Acolo am scăpat de 
dureri la naştere, aici primesc dureri prin îngropare. În chip cuvenit pruncilor, de 
multe ori Te-am adormit la piept, iar acum dormi tot acolo, în chip cuvenit 
morţilor. Îl fericesc pe Simeon care din braţele mele Te-a primit în templu; căci 


dacă prorocii mi-au prorocit cele făcătoare de bucurie şi ale slavei, el singur mi-a 
prezis cele de mâhnire şi ale întristării (Lc. 2, 25-35)! 


Cum ai îndurat Să fii scuipat, Tu Care ai înnoit ochii prin scuipat (In. 9, 1-41)? 
Cum ai suportat palme, Tu Care ai biciuit cu funia pe cei ce vindeau cele 
dumnezeieşti şi ai răsturnat mesele lor (Mt. 21, 12-13)? Cum ai suportat o 
moarte fără vină, Fiule fără păcat? Ţi-au fost rănite mâinile şi picioarele, dar 
piroanele Tale le-am cunoscut trimițând durerile lor în mijlocul sufletului meu. 
Ţi-a fost împunsă coasta, dar şi inima mea a fost împunsă împreună cu Tine. 
Am fost împreună răstignită odată cu chinurile Tale, am murit odată cu patima 
Ta şi mă îngrop odată cu îngroparea Ta. Căci ce mai contează pentru mine viaţa 
mea dacă nu mai eşti Tu, Făcătorul meu şi Fiul meu dorit? 


Dar unde e ceata ucenicilor să plângă împreună cu mine, cea distrusă de suferință? 
Păstorul a fost bătut şi oile s-au risipit (In. 10, 1-30). 


Dormi, capul meu, şi mâinile şi picioarele Tale rămân nelucrătoare. Și alții când 
mor îşi pleacă capetele lor, dar mai înainte îşi dau duhul. Tu însă, dimpotrivă, Ţi-ai 
plecat mai întâi capul, apoi, poruncind morţii să vină, Ţi-ai dat duhul (Mt. 27, 50; 
In 19, 30). De aceea nu Ți s-au zdrobit fluierele picioarelor (In. 19, 36), pentru că 


nici odinioară mielului junghiat nu i se zdrobea nici un os (1ş. 12, 46). Închinându- 
mă patimilor Tale, sărut şi restul trupului Tău. lau apa care a curs din coasta Ta, 
prin care mi se întipăreşte baia naşterii din nou. lau şi sângele care curge împreună, 
care e icoana botezului prin martiriu (Mc. 10, 38), care l-a sfințit pe tâlharul cel 
recunoscător, botezându-l şi pe el prin botezul morţii Tale. 


O, acea amară gustare a lemnului care a făcut ca din pământ să ne întoarcem iarăşi 
în pământ. Tu însă deşi n-ai fost plămădit din pământ, n-ai fost creat din ţărână, 
nici n-ai făcut vreo neascultare, căci Tu Însuţi eşti Plăsmuitorul, Tu Însuţi eşti 
Creatorul, Tu Însuţi eşti Cel ce ai dat porunca Ta drept lege făpturii, şi atunci ce 
este comun între Tine şi moarte? Ce unire este între mormânt şi Viaţa Însăşi? Ce 
părtăşie este între tronul din cer şi mormântul de pe pământ? Acolo şezi 
împreună cu Tatăl, aici eşti îngropat împreună cu făptuirea. Generaţia adulteră Ţi-a 
dat rele în locul celor bune. Acum arunci mărgăritarul înaintea porcilor; acum pui 
cele sfinte înaintea câinilor (Mt. 7, 6). Acum un lemn este pus în pâinea 
dumnezeiască (cf. Ir. 11, 19). 


O, turbarea iubirii de arginţi de care a bolit Iuda, căci n-a câştigat arginţi, ci ură de 
oameni. Căci dacă era iubitor de arginţi, de ce a mai venit la Cel ce fericeşte pe cei 
săraci (Mt. 5, 1)? Şi de ce s-a arătat aestecând cele de neamestecat? 


O, negrăită economia Ta, Stăpâne! Cine Te va lăuda după vrednicie pe Tine? 
Cine Te va plânge după cuviinţă ca pe un mort? Dar zideşte-Ţi în trei zile, 
precum ai zis (In. 2, 19), templul (trupul) pe care Tu Însuţi l-ai dărâmat. Acesta e 
rezumatul cuvintelor, pentru că nu am nici imne vrednice, nici tronuri cuvenite să- 
Ți ofer Ţie, măresc faptele Tale, ca Unul care toate întru înţelepciune le-ai făcut 
(Ps. 103, 25). 


(Sursa: „Naşterea, Viaţa şi Adormirea Maicii Domnului. Trei Vieţi bizantine”, 
autori: Sfântul Maxim Mărturisitorul, Sfântul Simeon Metafrastul, Monahul 
Epifanie; Ed. Deisis, Sibiu 2007) 


Sfânta şi marea Sâmbătă: Punerea în mormânt şi coborârea în mormânt şi 
coborârea la iad a Mântuitorului nostru, lisus Hristos. Cum Il putem însoţi 
duhovniceşte? 


Pentru toţi fiii ei credincioşi şi pentru toţi cei... cu urechi de auzit şi dornici de a 
intra în ascultarea Bisericii, ea, Maica noastră de suflet, ne cheamă şi astăzi, cu 
deosebire, la cuvenita cinstire acestei zile sfinte de mântuire plătită cu preţ prea 
scump: 


“Să tacă tot trupul omenesc şi să stea cu frică şi cu cutremur, şi nimic pământesc 
întru sine să nu gândească...” 


“Să piară deci din mintea noastră toate cele pământeşti şi să rămână singur lisus cu 
Crucea Sa!” 


Părintele Zaharia de la Essex: Cum se poate realize pogorârea noastră 
duhovnicească la iad prin împlinirea cuvântului “Ţine-ţi mintea în iad, dar nu 
deznădăjdui“? 


(...) Apostolul ne spune că biruinţa a venit în lume prin pogorârea la iad şi prin 
urcuşul care i-a urmat. Astfel, atunci când Domnul sugerează lui Siluan (şi prin el 
întregii noastre generaţii) iadul, El oferă prin aceasta omului prilejul unei pogorâri, 
al unui mers în jos. Îi dă mijlocul de a dobândi smerenia şi, devenit atunci 
asemenea Lui, de a câştiga biruinţa duhovnicească. 


Pe această cale, cum spune arhimandritul Sofronie, „cei pe care îi conduce duhul 
lui Dumnezeu nu încetează vreodată să se osândească pe ei înşişi ca nevrednici de 
Dumnezeu” (De la Priăre 1) şi să se îndrepte tot mai în jos, spre baza piramidei 
răsturnate, Hristos, care susține povara întregii existenţe, şi care ridică păcatul 
lumii. Cât despre cei ce se socotesc vrednici de a fi înălţaţi fără a bea din paharul 
pogorârii, Domnul le spune fără nici un echivoc: „Nu ştiţi ce cereţi” (Mc 10, 38). 
lar Capernaumului, care cu obrăznicie „ceruse un semn”(Mt 19, 39), altul decât al 
lui Iona, Domnul îi răspunde osândindu-l: „Şi tu, Capernaum, n-ai fost înălţat oare 
până la cer? Până la iad vei fi coborât!” (Le 10, 15); atunci când l-a înălțat şi 
îndreptat pe vameşul care „nici nu îndrăznea să-şi ridice ochii spre cer”, dar care, 
în rugăciunea sa plină de osândire de sine, împlinea legea lui Hristos, potrivit 
căreia „oricine se înalță pe sine se va smeri, iar cel ce se smereşte pe sine se va 
înălța” (Le 18, 13-14). Domnul Însuşi, numai pentru zidirea noastră, atunci când 


oamenii Îl slăveau pentru minunile Sale, EI le aducea numaidecât aminte profetic 
de crucea şi moartea care-L aşteptau, dar şi de învierea Sa cea de a treia zi (Le 13, 
22 18-33). 


Astfel, prin moartea pe cruce, calea Domnului se întinde până în adâncurile 
iadului. Şi aşa cum, atunci când este cufundat în apele botezului, credinciosul 
întâlneşte pe Hristos, se îmbracă în EI şi iese „la o viaţă nouă” (Rm 6, 4) prin faptul 
că Domnul a pogorât cel dintâi şi a sfinţit apele, la fel, când ne porunceşte să 
pogorâm la iad, EI nu o face pentru a-l pierde pe om, ci pentru ca acesta din urmă 
să exploreze şi aici taina negrăită a smeritei iubiri dumnezeieşti care ajunge până şi 
în acest loc înfricoşător. Această cale contribuie la smerirea omului până la capăt 
în faţa minunii iubirii lui Dumnezeu, pentru ca, răspunzându-i cu recunoştinţă, să 
se umple la rândul său de o iubire atât de desăvârşită şi de definitivă pentru 
Hristos, încât nimic, nici un loc, nici măcar iadul, să nu-l mai poată despărți de EI. 
Cunoaşterea tainei lui Hristos nu va fi niciodată desăvârşită dacă experienţa omului 
nu înglobează şi iadul. 


Calea pe care o indică Biserica 


Această smerită coborâre e şi calea pe care umblă Sfânta Biserică. Dacă examinăm 
cu atenție duhul Bisericii exprimat în rugăciunile ei, vom vedea din nou această 
dublă mişcare: mai întâi de pogorâre, iar mai apoi de înălţare. 


De exemplu, la săvârşirea Tainelor Botezului sau Euharistiei, vedem pe săvârşitor 
smerindu-se, osândindu-se pe sine însuşi şi pogorându-se cu mintea: „(...) nu te 
scârbi de mine, nu-ţi întoarce de la mine faţa Ta, ci mai degrabă întoarce-ţi privirea 
de la păcatele mele (...) ca să nu fiu ruşinat şi umilit, ci trimite peste mine o putere 
de sus, (...) şi sădeşte (...)” (Molitvelnic, slujba Botezului). Și deopotrivă: 
„Nimeni nu este vrednic (...) să se închine Ţic, Împărate al slavei, (...) dar în 
negrăita Ta iubire faţă de noi (...)” (Liturghia Sfântului loan Gură de Aur). 


Prin această smerită mişcare, Dumnezeu îl îmbracă cu putere pentru a săvârşi 
slujirea sfântă şi a-l înălța astfel nu numai pe el însuşi ci şi pe credincioşii pe care 
Duhul lui Dumnezeu i-a încredinţat lui. 


Aproape toate rugăciunile importante ale Bisericii se împart în două părţi. În prima 
parte se realizează pogorârea minţii, iar în cea de-a doua, prin credinţă înălţarea ei, 
în timpul căreia credincioşii se încredinţează milostivirii nesfârşite a Făcătorului de 
bine, Dumnezeu. Pentru a ne asigura de acest lucru, e de ajuns să citim rugăciunile 
dinainte de Sfânta Împărtăşanie. 


E însăşi mişcarea căinţei 


Întreaga viaţă a credincioşilor nu e decât o viaţă de căinţă. Prin căinţă se realizează 
pogorârea smereniei „sub mâna cea tare a lui Dumnezeu, ca ea să ne înalțe la 
timpul cuvenit” (1 Ptr 5, 6). Această pogorâre e de bunăvoie şi purcede „din 
credință”. 


In cuvântul său „Despre căință”, Sfântul loan Scărarul rezuma acest adevăr astfel: 
„Prin căinţa liberă şi de bunăvoie, omul care se căieşte scapă de chinurile şi 
durerile fără voie” (Scara 5). 


Pogorând, aşadar, cu mintea la iad, omul nu face nimic altceva decât să urmeze pe 
Domnul. Dar se fereşte să deznădăjduiască, căci calea Domnului duce la viaţă şi 
încă „la viaţă din belşug”. 


Această taină a pogorârii şi înălțării Domnului a fost prefigurată în chip minunat de 
cei trei tineri evrei pe care Nabucodonosor îi aruncase în cuptorul de foc. Aceşti 
trei sfinți adolescenți au luat asupra lor păcatele şi călcările poporului lor, 
osândindu-se cu mintea ca unii care ar fi vrednici de foc pentru fărădelegile lor. Şi 


cu smerenie şi-au înălţat rugăciunile Dumnezeului părinților lor. Dar pentru că se 
găseau în chip profetic pe smerita cale a pogorârii Domnului lisus, s-au învrednicit 
pe bună dreptate să fie însoţiţi de Fiul lui Dumnezeu însuşi, chiar şi înainte de 
întruparea Sa, Care S-a pogorât în cuptor şi „mergea în mijlocul focului” împreună 
cu ei, ţinându-i „teferi” (Dn 3, 25). Desigur, în acel moment puterea tainei lucra în 
mod profetic. După întruparea Domnului, pogorârea Sa la iad şi înălţarea Lui, 
puterea aceleiaşi taine e infinit mai mare, căci nu mai este stare înăuntrul făpturii 
create care să nu fi fost „umplută” de lucrarea Persoanei lui Hristos (cf. Sfântul 
Irineu al Lyonului, Contra ereziilor 21: „Hristos a străbătut toate stările vieții 
omeneşti ca să le «umple» cu lucrarea Sa îndumnezeitoare. A mers până la moarte 
pentru a se face cel dintâi născut din morţi şi a dobândi întâietatea în toate” [| Tim 
2, 5; Col 1,18]). EI este stăpânul vieţii, care merge înaintea noastră şi ne arată 
calea. 


Practica acestui cuvânt al vieţii 


Acum că am întemeiat teologic cuvântul Domnului adresat Sfantului Siluan - 
„Ţine-ţi mintea în iad şi nu deznădăjdui!” - rămâne să lămurim punerea sa în 
practică. Cu toate acestea, mai înainte trebuie să subliniem limpede faptul că toată 
puterea tainei, ascunsă în acest cuvânt, stă în aceea că pogorârea lui Hristos la iad a 


fost de bunăvoie şi lipsită de orice păcat, realizată numai şi numai din ascultare faţă 
de Tatăl şi pentru mântuirea lumii. De aceea, pentru a fi binecuvântată şi dusă la 
bun sfârşit, pogorârea omului trebuie să fie întreprinsă şi ea de bunăvoie din 
porunca Domnului. 


Experienţa iadului la Sfântul Siluan a fost roada harului, şi astfel descoperirea 
îndemnului lui Hristos a corespuns în chip desăvârşit trăirii sale. E greu să sesizăm 
adâncimea fără pereche a unei asemenea experienţe. Totuşi, întrucât e expresia căii 
Domnului şi a vieţii ascetice a Bisericii, ne vom strădui, referindu-ne la Sfinţii 
Părinţi, să pătrundem în adâncul acestui cuvânt şi să-i înţelegem puterea. 


Cuvântul „Ține-ţi mintea în iad şi nu deznădăjdui” e o poruncă dată de Domnul 
pentru ca credinciosul să-L imite în pogorârea Lui, nădăjduind în acelaşi timp în 
milostivirea Sa şi în mântuirea veşnică pe care a dobândit-o pentru noi prin 
Întruparea Sa. Şi numai dispoziţia omului în primirea şi punerea în practică a 
acestui cuvânt şi viaţa sa atrage harul lui Dumnezeu. Ca lumină dumnezeiască, 
acest har descoperă şi afirmă acest adevăr: iadul e locul spiritual în care se află 
omul despărțit de Dumnezeul iubirii. Lumina harului vădeşte păcatul, ticăloşia şi 
sărăcia duhovnicească. Această cunoaştere naşte în suflet zdrobirea - dar preţios al 
lui Dumnezeu făcut omului, fiindcă este preludiul smereniei şi pregăteşte un loc în 
care Dumnezeu să se poată sălăşlui în noi. 


Zdrobirea, izvor de vitejie duhovnicească 


Rezultat al acţiunii harului, această zdrobire face să se nască vitejia duhovnicească. 
Sfântul Simeon Noul Teolog spune că nu e nimic „mai curajos decât o inimă 
înfrântă şi smerită, care respinge fără osteneală oştirile demonilor şi le pune cu 
totul pe fugă” (Cateheze 2, 42-44). 


Această zdrobire aduce vitejia duhovnicească fiindcă „e singura stare în care omul, 
inspirat de harul dumnezeiesc, îndrăzneşte să-şi contemple propria mizerie 
duhovnicească, fără a cădea însă în deznădejde, încrezător dimpotrivă în aceea că 
acela, care l-a făcut să-şi vadă adâncul părăsirii sale, e în stare şi să-l facă să ajungă 
fără vătămare pe celălalt țărm, unde se află Dumnezeu. Ajunge la această stare 
adoptând o atitudine profetică: pune toată dreptatea pe seama lui Dumnezeu, în 
timp ce faţa sa şi-o acoperă de ruşine [cf. Dn 9, 7Ț”. 


Astfel Sfântul loan Scărarul afirmă şi el că vitejia duhovnicească e în acelaşi timp 
o biruinţă (Scara 14). Biruinţă prin aceea că, fără curajul pe care îl naşte zdrobirea, 
omul nu poate face faţă în chip potrivit sărăciei sale duhovniceşti, o sărăcie care se 


descoperă a fi un dar şi devine temeiul urcuşului său duhovnicesc (cf. Sfântul 
Simeon Noul Teolog: „Ce e mai slăvit decât această sărăcie duhovnicească, care ne 
deschide Impărăţia Cerurilor?” [Cateheza 2, 42-44]). 


Puterea acestui fenomen duhovnicesc al zdrobirii a cunoscut-o Sfântul Siluan prin 
cuvântul lui Hristos: „Ține-ţi mintea în iad şi nu deznădăjdui!” Şi a descoperit-o 
recurgând la cântarea sa îndrăgită: „Curând voi muri şi sufletul meu ticălos se va 
pogori în iadul strâmt şi întunecat, şi acolo singur, chinuit în flacăra nestinsă, 
voi spune plângând: «Unde eşti, Doamne, lumina sufletului meu? Pentru ce m- 
ai părăsit? Nu pot trăi fără tine!»” În prima parte a acestei cântări, Siluan 
refăcea în sufletul său simţirea arzătoare a iadului, care nimiceşte orice gând 
pătimaş, în timp ce, în cea de-a doua, el îşi îndrepta mintea spre iubirea şi 
milostivirea lui Hristos, pe care Îl cunoscuse şi Îl purta în inima sa. Într-o primă 
etapă, el se îndrepta cu smerenie în jos, urmând calea pogorârii, pe care vrăjmaşul 
nostru trufaş nu o putea urma. Şi liber atunci de împilarea vrăjmaşului, inspirat şi 
de amintirea milostivirii Domnului, se îndreaptă în întregime spre Dumnezeu, şi în 
acest chip face experienţa urcuşului, prilejuită de harul dumnezeiesc. În aceeaşi 
perspectivă, Sfântul Siluan îl sfătuieşte pe cel ce doreşte să-şi păstreze puterea 
mântuitoare a zdrobirii, să-şi aducă aminte neîncetat de păcatele sale, să se 
smerească şi să se mâhnească pentru ele, chiar dacă ele i-au fost iertate de 
Dumnezeu.,,Aşa se biruiesc vrăjmaşii.” Prin cuvântul său, Domnul i-a descoperit 
lui Siluan mijlocul de a dobândi zdrobirea şi smerenia şi de a birui prin aceasta pe 
vrăjmaşul. 


Zdrobirea e o vitejie pentru suflet şi o lumină care îngăduie omului să deosebească 
orice gând ce se apropie de minte. Zdrobirea duce la smerenia care este biruința 
asupra vrăjmaşilor şi pregăteşte sufletul pentru a-l face să devină un vas al lui 
Dumnezeu. E un preţios dar al harului, dobândit prin osândirea de sine, a cărui 
formă extremă, cea mai puternică, e osândirea de sine la iad. 


Sfântul Ioan Scărarul confirmă acest lucru, spunând că rugăciunea celor ce se 


căiesc - „ştim, ştim bine că suntem vrednici de toate chinurile iadului” - era în 
Stare „să mişte până şi pietrele” (Scara). Altundeva spune că osândirea de sine 
la iad „fereşte mintea de profanarea” vrăjmaşilor. 


Smerenia şi curăţia minţii 
Conformându-se duhului cuvântului Domnului: „Ține-ţi mintea în iad şi nu 


deznădăjdui!”, omul dobândeşte smerenia şi curăţia minţii — condiţii indispensabile 
ale nepătimirii şi unirii cu Dumnezeul sfinţeniei. Această ştiinţă a învăţat-o sfântul 


prin acel cuvânt primit direct de la Domnul. După cum scrie el însuşi: „Am început 
să fac cum m-a învăţat Domnul, şi inima mea a gustat dulceaţa odihnei în 
Dumnezeu”. 


Stăpân al acestei cunoaşteri dăruite de Dumnezeu, Siluan dă mărturie de faptul că 
oricine se socotește din inima sa vrednic de focul cel veşnic devine inaccesibil 
vrăjmaşilor şi liber de gândurile pătimaşe. În întregime, cu mintea şi cu inima, el 
rămâne ferm în Dumnezeu. Dar de îndată ce pierde amintirea flăcărilor iadului, 
gândurile ajung din nou puternice. 


În zilele noastre, constatăm cu întristare că oamenii suferă cumplit de dezintegrarea 
minţii. Imaginaţia, care nu e decât una din puterile minţii, supraalimentează şi 
guvernează viaţa oamenilor. La unii dintre ei, aceasta duce la învârtoşarea inimii 
din mândrie, iar la alţii chiar la boli mintale. Potrivit învăţăturii Evangheliei şi 
Scripturii, mintea funcționează în mod normal atunci când este unită cu inima. Şi 
această unire se realizează atunci când mintea e îmbrăţişată de focul zdrobirii. Prin 
urmare, Sfântul Siluan ne arată calea spre tămăduirea sufletului: „Ține-ţi mintea în 
inimă şi în iad. Cu cât te vei smeri mai tare, cu atât mai înalte vor fi darurile pe 
care le vei primi de la Dumnezeu”. (...) 


Mitropolitul Ioannis - Trebuie să ne pogorâm şi noi la iad cu Hristos? Cum 
putem face asta? 


Sâmbăta Mare: „Să tacă tot trupul omenesc...” 


„Învățătura despre Hristos e centrală în gândirea Sfântului Siluan nu în forma 
hristologiei familiare nouă din manualele de dogmatică, cât în forma semnificației 
existenţiale a acestei învățături. Fidel unei tradiţii tipic ruse ce ne aduce aminte de 
Dostoievski şi alţi scriitori ruşi, Sfântul Siluan abordează hristologia dinăuntrul 
kenozei şi accentuează calea crucii ca drumul existențial spre mântuire. Nu putem 
dobândi viaţa dacă nu murim, aşa cum a făcut-o şi Hristos înainte de a învia. 


Într-un mod dostoievskian, IESI împinge până la extremă această temă 
în faimoasa sa expresie: “Ține-ţi mintea în iad şi nu deznădăjdui!” Această 
expresie e cumplit de nihilistă în afara hristologiei. Dacă e scoasă din contextul 
ei hristologic poate duce la sinucidere. ladul e un punct de trecere, nu o 
destinaţie. Noi nu suntem chemaţi să rămânem acolo. Dar nu există nici o 
scurtătură pe care să o putem apuca ca Să evităm această trecere, dacă vrem să 
ajungem la destinaţia noastră finală, care e cerul şi împărăţia lui Dumnezeu. 
Aceasta pentru că Hristos a trecut EI însuşi prin acea experienţă. 


Gândirea lui Siluan e hristologică şi din această pricină nu duce la deznădejde. 
Fiindcă biruinţa lui Hristos asupra iadului e condiţia prealabilă a trecerii noastre 
prin el. Astfel, ea este o răsturnare a secvenţei moarte-inviere: învierea lui Hristos 
precede acum intrarea noastră în iad şi din această pricină nu ne duce niciodată la 
disperare. 


Înţeleasă hristologic, această temă face ca virtuțile duhovniceşti cum sunt 
smerenia şi iubirea, să fie profund teologice. Ținându-ne mintea în iad, ne 
Ssmerim pe noi înşine nu în mod psihologic, ci ontologic. Luăm parte la adâncul 
nefiinţei din care am venit înainte ca Dumnezeu să ne aducă la fiinţă. Experiem 
absenţa lui Dumnezeu ca vidul nostru existenţial şi aici, în acest gol, îl întâlnim pe 
strămoşul nostru Adam plângând şi tânguindu-se pentru pierderea Raiului (o temă 
atât de dragă Sfântului Siluan). Devenim în acest fel identici cu întreaga umanitate, 
mai cu seamă în starea ei căzută, şi identificându-ne cu ca în căderea ei, dobândim 
adevărata cunoaştere de sine şi încetăm de a ne mai mândri — simpatizând în 
acelaşi timp cu toţi cei care asemenea nouă sunt păcătoşi, inclusiv cu vrăjmaşii 
noştri, şi astfel îi iubim pe toţi nu în mod sentimental, ci existenţial, nu silindu-ne 
să facem aceasta dintr-un imperativ etic, ci împărtăşind însăşi existenţa lor, 
separaţia lor de Dumnezeu, moartea lor. Toate aceste lucruri le-a făcut Hristos, şi 
fără ele hristologia rămâne o învăţătură moartă. 


Această hristologie kenotică împregnează în cazul Sfântului Siluan tema 
Schimbării la Faţă, centrala tradiţiei athonite începând de la isihasm încoace. Acest 
lucru e interesant atât din punct de vedere istoric, cât şi teologic. Tema kenotică nu 
pare a fi fost în prim plan la isihaştii secolului XIV. Ea este implicit prezentă, dar 
Sfântul Siluan o face centrală. Acesta îl face mai mult contemporanul nostru decât 
isihaştii secolului XIV. Epoca noastră e mai conştientă de tragedia vidului şi 
neantului decât au fost bizantinii. În acelaşi timp, această temă a kenozei îl poate 
feri pe cel ce se interesează de isihasm de riscul de a aborda hristologia Schimbării 
la Faţă într-un spirit pozitivist, analog celui al experienţelor ce pot fi găsite în 
religiile orientale. Dacă experiența Schimbării la Faţă trebuie înţeleasă 
împreună cu cea a Crucii — şi e un lucru pe care ni-l cere însăşi relatarea ei 
biblică — implicaţia e aceea că ascetismul nu este o experienţă individuală, ci o 
participare la suferinţa întregii lumi, şi ca, prin urmare, nu este altă cale de a 
vedea Lumina necreată decât suferinţa pentru şi împreună cu ceilalţi. Aceasta 
face din participarea la experienţa Schimbării la Faţă a lui Hristos nu o 
chestiune ţinând de aplicarea unei tehnici anume, ci o participare la suferinţa 
lui Hristos, inclusiv pogorârea Sa la iad, locul morţii. 


Expresia Sfântului Siluan: “Ţine-ţi mintea în iad şi nu deznădăjdui” nu este o 
metodă, ci raţiunea hristologică de a fi a ascetismului. Ascetismul e inspirat şi 
justificat hristologic, nu etic. Fără hristologie, întreg ascetismul creştin devine o 
experienţă masochistă de natură demonică. * 


(Mitropolitul Ioannis, “Teologia Sfântului Siluan Athonitul“) 


Părintele Petroniu Tănase - Sâmbăta mare — Sabatul 


Fărădelegea s-a săvârşit, dar totodată Domnul şi-a împlinit lucrarea 
răscumpărătoare: „Săvârşitu-s-a!““ Dumnezeiescul trup atârnă pe Cruce, gol şi 
mort, fără suflare; Iosif şi Nicodim îl gătesc pentru îngropare, tânguindu-se cu 
plângere şi umilinţă: „Cum Te voi îngropa, Dumnezeul meu? Sau cum Te voi 
înfăşura cu giulgiuri? Cu ce mâini mă voi atinge de trupul Tău cel nestricat? 
Sau cu ce cântări voi cânta ducerii Tale de aici!“ 


Se scoate Sfântul Epitaf în mijlocul Bisericii cu Sfânta Evanghelie şi Sfânta 
Cruce, semnele de slavă ale Celui răstignit, şi poporul evlavios îi aduce prinos 
florile primăverii şi florile sufletului: lacrimile căinţei şi frângerea inimii. 


Prohodul Domnului de vineri seară este ultima etapă a Tânguirii pentru Domnul 
Hristos, Care Se află în mormânt. Slujba este alcătuită din Psalmul 118, folosit în 
tradiția ebraică la Paşti, între stihurile căruia s-au intercalat strofe alcătuite de 
Biserică; e un fel de împletire a celor două Testamente. Cele trei părţi ale slujbei 
ne arată şi mai deplin negrăita coborâre a Domnului, Care merge până la cele 
mai de jos ale iadului, unde se află omul căzut. E capătul cel mai de jos al 
pogorârii lui Dumnezeu pentru mântuirea neamului omenesc. În timp ce trupul 
se află în mormânt, Domnul cu sufletul Se coboară în iad ca un Dumnezeu, 
sfărâmând porţile iadului şi eliberând pe cei legați. 


Dar ce sunt aceste „porţi” pe care le sfărâmă Domnul? ladul cu porţile lui, care 
zăvorăsc pe cei morți din veac, este starea decăzută a omenirii depărtate de 
Dumnezeu prin păcat, starea de izolare şi deznădejde în care se afla omenirea 
căzută. Hristos, luând asupra Sa singurătatea morţii şi lăsându-Se legat de 
lanţurile ei, a sfărâmat aceste lanţuri, ducând comuniunea, viaţa şi lumina în 
locul unde domnea întunericul, moartea şi singurătatea. Coborând în împărăţia 
morţii, Hristos a biruit pentru totdeauna moartea, aducând în locu-i viaţa 
veşnică. De aici, marea şi nestăvilită bucurie pascală. De acum moartea şi iadul nu 


mai au putere. Biserica este locul unde porţile iadului nu se mai închid niciodată 
asupra omului. 


„Când Te-ai pogorât la moarte, Cela ce eşti viaţa cea fără de moarte, atunci 
iadul ai omorât cu strălucirea Dumnezeirii “. 


„In mormânt, Viaţă, pus ai fost, Hristoase, şi cu moartea Ta pe moarte o ai 
pierdut şi viaţă lumii Tu ai izvorât“. 


In această biruinţă asupra iadului, Domnul este ca „un leu adormit”, ca soarele care 
apune şi răsare pentru a risipi întunericul şi ca bobul de grâu, care moare pentru a 
rodi viaţa veşnică. 


De la spaima în faţa negrăitei coborâri a Domnului pentru biruinţa asupra 
morţii, prohodul trece la odihna Sâmbetei cele Mari, care după fapta cea neagră 
de vineri, lasă să se întrevadă zorile albe ale Invierii. 


„Astăzi Tu ai Sfinţit ziua a şaptea, pe care ai binecuvântat-o cu încetarea 
lucrărilor Tale, că toate le prefaci şi le înnoieşti, odihnindu- Te“. 


„Ziua de azi mai înainte a închipuit-o cu taină marele Moise zicând: Şi a 
binecuvântat Dumnezeu ziua a şaptea; aceasta este ziua odihnei, în care S-a 
odihnit de toate lucrările sale Unul-Născut, Fiul lui Dumnezeu, după un trup 
odihnindu-Se; şi la ceea ce era iarăşi întorcându-Se, prin Înviere, ne-a dăruit 
nouă viaţa veşnică, ca un singur bun şi iubitor de oameni“. 


La sfârşitul slujbei, se înconjoară biserica cu Sfântul Aer, pe sub care trec 


credincioşii, izbăviţi prin patima Domnului. Paremia care se citeşte îndată, 
profeția cu câmpul de oase de la Iezechil (37, 1 — 14), face din nou să se 
întrevadă învierea cea de obşte, Parusia. 


Liturghia Sfântului Vasile dimpreună cu vecernia din Sâmbătă Mare, cu multe 
citiri biblice, urmează după chipul cel mai vechi al slujbei bisericeşti. Citirile sunt 
întrerupte de două ori, prin aclamații entuziaste, care se repetă de multe ori: 


„Să cântăm Domnului, căci cu slavă S-a proslăvit” 


Pe Domnul lăudaţi-L şi-L preaînălţaţi intru toți vecii!” 


A dispărut deja atmosfera de apăsare şi întristare a Sfintelor Patimi. Zorile Învierii 
înaintează tot mai luminos. 


Cele cincisprezece paremii ne pun înainte chipurile învierii din Vechiul Testament, 
marile lucrări ale lui Dumnezeu în lume: Facerea, izbăvirea din robia Egiptului, 
trecerea prin Marea Roşie, trecerea Iordanului în Canaan a lui Iosua, proorociile 
mesianice şi încheie cu Daniil şi cu cei trei tineri din cuptor, icoană a izbăvirii 
neamului omenesc din cuptorul iadului. 


La Ierusalim, în cuprinsul acestei slujbe a Sâmbetei Mari are loc covârşitoarea 


minune a arătării Sfintei Lumini. Faptul se petrece în timpului Vohodului 
Vecerniei, la cântarea Luminii; 


Procesiunea este măreaţă. Patriarhul cu tot sinodul, arhimandriţii, stareții 
mănăstirilor din Palestina, monahi şi fraţi, toată Frăția Sfântului Mormânt, la care 
se adaugă şi pelerinii clerici, înşiruiți pe două rânduri într-o ordine desăvârşită, 
merg de la altarul Bisericii Învierii spre Sfântul Mormânt, în sunete de clopot şi 
toacă, împletite cu glasurile neîntrecute ale slujitorilor şi întreg văzduhul este 
numai sunet şi cântare. Procesiunea se face fără lumânări şi în toată biserica nu se 
află nici o candelă sau lumânare aprinsă. 


Să ne închipuim această măreaţă privelişte. De jur împrejurul Sfântului Mormânt, 
lume de pe lume, ca la un mare spectacol, înghesuită peste tot şi la toate nivelele 
unde se poate sta, până sus la uriaşa cupolă de deasupra. Toţi ţin în mâini buchetele 
de lumânări, câte treizeci şi trei, după numărul anilor pământeşti ai Mântuitorului, 
cu privirile aţintite spre Sfântul Mormânt, într-o încordată aşteptare. Procesiunea 
slujitorilor înconjură de trei ori Sfântul Mormânt şi cele două capete ale şirului se 
ajung, înfăşurându-l ca o uriaşă panglică vie. Privindu-i, gândul se duce la hora 
cosmică a aştrilor şi a atomilor, în rotirea lor neobosită. Ceea ce simbolizează 
aceia, aici se petrece aievea: Dumnezeu este centrul existenţei, toată făptura se 
roteşte în jurul lui Hristos, prin Care toate viază şi se mişcă. Parcă deja a început 
măreţul ospăț de nuntă al Mirelui Hristos precum zice Biserica: „Mire Hristoase, 
Care eşti mai frumos decât toţi fiii oamenilor, Care ne-ai chemat la ospăţul cel 
duhovnicesc al nunţii tale” (Marţea cea Mare). 


Chipurile luminoase ale slujitorilor, tineri şi cu trăsături îngereşti, preinchipuiesc 
mulțimea tinerilor în haine albe din jurul tronului Mirelui, din Apocalipsă, iar 
cântarea lor este bărbătească şi plină de frumuseţe, ca vuietul de ape multe... 


Mormântul Domnului este pecetluit de cu seară: „Lumina era în întuneric, dar 
întunericul nu a cuprins-o“. După a treia înconjurare se despecetluieşte uşa. 
Patriarhul intră înăuntru, adună cu mâinile vata de pe lespedea Sfântului Mormânt, 
aprinsă cu o lumină fosforescentă, care nu arde şi iese cu ea afară la mulțime... Se 
ridică un colţ al valului care ascunde Lumina... 


Un strigăt de uimire cutremură toată biserica şi ropotele de aplauze ale unei 
nestăvilite bucurii umplu văzduhul. 

Flăcăni mari se învăluie în sfeşnicele înalte ale Sfântului Mormânt şi în vasele 
sferice din mâinile arhiereilor de o parte şi de alta a Sfântului Mormânt şi de la 
altarul Bisericii Învierii. Toată lumea se înghesuie să-şi aprindă buchetul de 
lumânări de la Sfânta Lumină şi în câteva clipe întreaga biserică este o mare de 
foc. „Acum toate s-au umplut de lumină, şi cerul şi pământul“. 


Paştile, sărbătoarea luminii, a biruinţei, a bucuriei şi totodată inaugurare, început al 
împărăției celei veşnice. Aşa cum pe Tabor Domnul şi-a arătat o clipă ucenicilor 
slava Sa, tot aşa şi acum, la Sfântul Mormânt prin Sfânta Lumină, Hristos Cel 
înviat străluceşte o rază a slavei Sale peste cei adunaţi la ospăţul cel de taină al 
învierii Sale. 


Dar totul durează doar câteva clipe; e o icoană, o arvună numai şi încă nu e bucuria 
cea deplină. De aceea, în noaptea Învierii, Biserica o va spune cu dorire: „0, 
Paştile cele mari şi preasfinţite, Hristoase...! Dăruieşte-ni-le însă mai adevărat, 
în ziua cea neînserată a Împărăției tale!“ 


Încetul cu încetul, entuziasmul se potoleşte, lumea e fericită că încă o dată s-a 
învrednicit să primească Sfânta Lumină. La altarul Bisericii învierii începe citirea 
celor cincisprezece parernii şi se continuă Sfânta Liturghie a Sâmbetei cele Mari, la 
care am avut marea fericire să slujesc şi eu, nevrednicul, ca smerit pelerin la 
Sfintele Locuri din Țara Sfântă (în aprilie 1974). Dar, în jurul Sfântului Mormânt, 
până târziu se vor împleti cu dangătul clopotelor, ecourile bucuriei pascale ale 
mulțimilor de credincioşi de toate confesiunile, adunaţi la dumnezeiescul ospăț! 


»0, Paştile cele mari şi preasfinţite, Hristoase...!“* 


(din: Protosinghel Petroniu Tănase, “Uşile pocăinţei. Meditaţii duhovniceşti la 
vremea Triodului”, Editura Doxologia, laşi, 2012) 


Părintele Teofil Părăian — Tâlcuire la Sfânta şi marea Sâmbătă şi Învierea 
Domnului 


Părintele Teofil Părăian 
(1929 — 2009) 


Vom pomeni cu darul lui Dumnezeu în Sâmbăta cea Mare înmormântarea 
Domnului Hristos, petrecerea în mormânt a Mântuitorului nostru. 


Vom avea în vedere cele ce s-au petrecut pentru noi şi pentru a noastră mântuire în 
această zi. şi anume, îl vom avea în vedere pe Mântuitorul Cel ce a fost în mormânt 
cu trupul, în iad cu sufletul şi în Rai ca un Dumnezeu cu tâlharul, care a fost cu 
dumnezeirea pretutindeni: şi cu trupul în mormânt, şi cu sufletul în iad, şi împreună 
cu tâlharul cel mântuit în Rai. E o zi în care ne arătăm nedumerirea şi totodată 
convingerea că moartea s-a întâmplat în viaţă, că viaţa a primit moartea. Căci 
zicem: “În mormânt, viaţă, pus ai fost, Hristoase, şi împărăţia iadului Tu ai 
zdrobit". 


Ne gândim la Mântuitorul nostru lisus Hristos în care se întâlnesc cele potrivnice: 
moartea şi viaţa. Moartea prin despărțirea sufletului de trup şi viaţa prin faptul că 
vorbind cu Domnul Hristos noi zicem: "'Când Te-ai pogorât la moarte Cela ce eşti 
fără de moarte, atunci iadul l-ai omorât cu strălucirea dumnezeirii. lar când ai 
înviat pe cei morţi din cele de dedesubt, toate puterile cereşti au strigat: 
Dătătorule de viaţă, Hristoase Dumnezeul nostru, mărire Ţie". 


Rânduiala Bisericii noastre este ca îndată după ce se spun cu cântare cuvintele în 
care facem prohodirea Mântuitorului nostru lisus Hristos, îndată după aceea se 
pomeneşte Învierea. Pentru că noi aducem aminte de moartea celui fără de moarte, 
aducem aminte prin prohodire de cel ce a murit fără să moară cu dumnezeirea, şi în 
cazul acesta ne minunăm de Domnul nostru lisus Hristos şi nu uităm de învierea 


Lui. "Deşi rabzi răstignire", am zis în vinerea cea mare, "Tu eşti Fiul şi Dumnezeul 
meu”. şi putem spune în continuare: "Desi eşti în mormânt, Tu eşti Dumnezeul 
n 

În această sâmbătă a tăcerii suntem chemaţi de Sfânta noastră Biserică în cuprinsul 
Sfintei Liturghii să tăcem cu gândurile noastre iscoditoare şi să zicem: "Să facă tor 
trupul omenesc şi nimica pământesc în sine să nu gândească, căci Împăratul 
Împăraţilor şi Domnul Domnului merge să se junghie şi să se dea de mâncare 
credinciosilor şi merg înaintea Lui puterile îngereşti cu toată domnia şi stăpânia, 
heruvimii cei cu ochi multi şi serafimii cei cu câte şase aripi, feţele acoperindu-şi 
şi cântând cântarea: Aliluia, Aliluia, Aliluia”. 


Aşa se spune la Sfânta Liturghie. Aşa trebuie să spunem şi noi în conştiinţa 
noastră, aşa trebuie să gândim şi noi despre tainele mai presus de înţelegere. Să 
tacă firea omenească cu gândurile ei pământeşti şi să audă, să asculte, să vadă pe 
cei care îl însoțesc pe Mântuitorul nostru lisus Hristos în moarte şi prin moarte spre 
învierea cea de a treia zi, pe care o aşteptăm şi pentru care ne-am rugat să o 
ajungem ca să ne închinăm Învierii Mântuitorului nostru lisus Hristos fără de 
osândă şi să ne împăcăm cu toţi. Să le zicem fraţi celor ce ne urăsc pe noi şi aşa, în 
ziua Învierii să strigăm: "Hristos a înviat din morţi cu moartea pe moarte călcând 
şi celor din morminte viaţă dăruindu-le". 


Pentru vremea la care am ajuns ne-am rugat de-a lungul întregului post al Paştilor. 
Am zis la Liturghia Darurilor mai înainte sfințite rugăciune către Dumnezeu: "Dă- 
ne nouă, Bunule să luptăm lupta cea bună, calea postului să o săvârşim, 
credinţa nedespărțită să o păzim, capetele nevăzuţilor balauri să le sfărâmăm, 
biruitori asupra păcatului să ne arătăm şi fără de osândă să ajungem a ne 
închina şi Sfintei Învieri”. Am ajuns în ziua Sfintei Învieri, am ajuns să ne 
închinăm Sfintei Învieri. Biserica însă ne cere ceva anume şi zice: “În Ziua 
Învierii să ne luminăm cu prăznuirea şi unii pe alţii să ne îmbrăţişăm, şi să le 
zicem fraţi şi celor ce ne urăsc pe noi şi aşa să Strigăm: Hristos a înviat din morți 
cu moartea pe moarte călcând şi celor din morminte viaţă dăruindu-le". 


Întrebarea firească pentru fiecare dintre noi este: Ve închinăm cu adevărat Sfintei 
Învieri? Le zicem fraţi celor ce ne urăsc pe noi? Suntem binevoitori faţă de toţi 
oamenii? Dacă da, atunci suntem fericiţi, pentru că trăim Ziua Învierii întru care 
dorim să ne luminăm. Spunem că Paştele Domnului sunt o trecere de la moarte la 
viaţă şi de pe pământ la cer. Chemăm cerul şi pământul să se veselească şi zicem: 
"Cerurile după cuviință să se veselească şi pământul să se bucure, şi să 
prăznuiască toată lumea cea văzută şi cea nevăzută că Hristos a înviat, veselia 
cea veşnică”. Pentru că ştim că "prăznuim omorârea morţii, sfărâmarea iadului şi 


începutul altei vieţi veşnice". şi de aceea "lăudăm pe Pricinuitorul, adică pe 
Domnul nostru lisus Hristos, pe Cel unul binecuvântat, Dumnezeul părinților şi 
preamărit". Avem bucuria să vedem pe "Soarele dreptăţii tuturor viaţă răsărind", ne 
gândim la lumina Învierii, la bucuria izvorâtă din mormântul cel dătător de viaţă al 
Mântuitorului nostru lisus Hristos, ne bucurăm şi noi împreună cu uncenicii 
Mântuitorului, care s-au bucurat văzându-l pe Domnul (În. 20, 20) şi răspundem 
chemărilor UI, care zice: "Toţi să vă ospătaţi din 
ospăţul credinţei, toţi să luaţi bogăţia bunătăţii. Nimeni să nu plângă pentru 
sărăcie, că s-a arătat împărăţia cea de obşte, nimeni să nu se tânguiască pentru 
păcate că iertare din mormânt a răsărit. Nimeni Să nu se teamă de moarte că ne- 
a izbăvit pe noi moartea Mântuitorului. A stins-o pe ea Cel ce a fost ţinut de 
aceea, prădat-a iadul Cel ce s-a pogorât la iad şi aceasta mai înainte apucând 
Isaia a strigat: Iadul, zice, s-a amărât întâmpinându- Te pe Tine jos, s-a amărât 
că S-a stricat, s-a amărât că s-a batjocorit, s-a amărât că s-a omorât, s-a amărât 
că s-a legat. A luat trup şi de Dumnezeu s-a lovit, a luat pământ şi S-a întâmpinat 
cu cerul, a luat ce a văzut şi a căzut întru ce n-a văzut. Unde-ţi este moarte 
boldul? Unde-ţi este iadule biruinţa? Înviat-a Hristos şi tu te-ai surpat. Înviat-a 
Hristos şi au căzut dracii. Înviat-a Hristos şi se bucură îngerii. Înviat-a Hristos şi 
viaţa viețuieşte. Înviat-a Hristos şi nici un mort nu este în mormânt. Că Hristos 
înviind din morţi începătură celor adormiţi S-a făcut. A aceluia este Slava şi 
Stăpânirea în vecii vecilor. Amin”. 


In această atmosferă trăind, suntem cu adevărat oameni care prăznuim Invierea 
Mântuitorului şi dăm slavă celui ce a înviat din morţi cu moartea pe moarte 
călcând. 


"Hristos a înviat, ce vorbă sfântă! 
Îţi simţi de lacrimi calde ochii uzi 
Şi-n suflet parcă serafimi-ţi cântă 
De câte ori creştine tu auzi. 
Hristos a înviat în firul ierbii, 

A înviat Hristos în adevăr, 

În poieniţa-n care zburdă cerbii, 
În florile de piersic şi de măr. 

În stupii de albine fără greş, 

În vântul care suflă mângâios, 

În ramura-nflorită de cireş. 

Dar, vai, în suflet ți-a-nviat Hristos? 
Ai cântărit cu mintea ta, creştine 
Cât bine ai făcut sub cer umblând? 


Te simţi măcar acum pornit spre bine? 
Măcar acum te simţi mai bun, mai blând? 
Simţi tu topită-n suflet vechea-ţi ură? 
Mai vrei pieirea celui plin de har? 

Ţi-ai pus zăvor pe bârfitoarea-ţi gură? 
Iubirea pentru semeni o simţi jar? 

O, dacă aceste legi de-a pururi sfinte 

În aur măcar azi te-au îmbrăcat, 

Cu serafimii-n suflet imn fierbinte 

Ai drept să cânţi: Hristos a înviat!" 


Părintele Arhimandrit Teofil Părăianu — Din vistieria Inimii mele - Să tacă tot 
trupul omenesc 


Alaltăieri, la Sfânta Liturghie, în loc de imnul heruvimic „Noi, care pe heruvimi, 


cu taină închipuim, şi făcătoarei de viaţă Treimi întreit sfântă cântare aducem; 
toată grija cea lumească să o lepâdăm. Ca pe Împăratul tuturor să primim, pe 
Cel înconjurat în chip nevăzut de cetele îngereşti. Aliluia, aliluia, aliluia”, s-a 
cântat: „Cinei Tale celei de Taină, Fiul lui Dumnezeu, astăzi părtaş mă primeşte, 
că nu voi spune vrăjmaşilor Tâi Taina Ta, nici sărutare Îşi voi da ca Iuda; ci ca 
tâlharul mărturisindu-mă, Strig Ție: Pomeneşte-mă, Doamne, întru Împărăţia 
Ta”. 


Era firesc să se spună aceste cuvinte adresate Mântuitorului nostru lisus Hristos, 
pentru că se pomenea atunci Cina cea de Taină, ultima cină pe care a avut-o 
Domnul Hristos înainte de Sfânta Sa Pâtimire, înainte de Răstignirea Sa. [ste cina 
la care a fost întemeiată Sfânta Liturghie, adică s-a rânduit ca acea cină să se 
repete mereu, până la sfârşitul veacurilor, pentru credincioşii care se 
împărtăşesc. 


Cuvintele acestea: „Cinei Tale celei de Taină astăzi..." le spunem de fiecare dată 
când stăm în faţa Sfântului Potir, pentru a ne împărtăşi cu dumnezeieştile, sfintele, 
preacuratele, nemuritoarele, cereştile, de viaţă făcătoarele, înfricoşătoarele lui 
Hristos Taine. În felul acesta, pomenind Jertfa Mântuitorului nostru lisus Hristos, 
avem în faţă cinstitele Taine ale Mântuitorului nostru lisus Hristos şi Cina cea de 


Taină, avem bucuria de a sta în faţa Mântuitorului nostru lisus Hristos, Care a 
găsit chipul de a Se uni cu credincioşii, intrând în alcătuirea mădularelor lor. 


Tot la Sfânta Liturghie s-au spus nişte cuvinte care se spun numai o dată pe an, în 
Sâmbăta Mare: „Să tacă tot trupul omenesc şi să Stea cu frică şi cu cutremur şi 
nimic pământesc în sine să nu gândească". Este un îndemn al Bisericii noastre, o 
atragere a luării aminte: „Să tacă tot trupul omenesc”. De ce să tacă? Pentru că 
dacă ar vorbi, n-ar putea să spună ceea ce ar trebui. Mai bine să stea cu frică şi cu 
cutremur, în tăcere, pentru că viaţa nu se manifestă numai în cuvânt, ci şi în gând. 
Toate aspectele vieţii îşi au temelia în gând. După versetul „Să tacă tot trupul 
omenesc, să stea cu frică şi cu cutremur" se adaugă: „şi nimic pământesc în sine să 
nu gândească". Cu alte cuvinte, dacă putem avea gânduri cereşti, să gândim cu 
gânduri cereşti şi nimic pământesc să nu gândim. Răstignirea Mântuitorului 
nostru lisus Hristos, Moartea Lui pe Cruce, Înmormântarea Lui, Aşezarea în 
Mormânt, faptul că a petrecut în mormânt timp de trei zile, sunt lucruri mai 
presus de gândul omului şi nu le putem înţelege cu mintea omenească. 


Poate că vă aduceţi aminte că odată, când Domnul Hristos i-a întrebat pe ucenicii 
Sâi „Voi cine ziceţi că sunt Eu?”, Sfântul Apostol Petru a zis „Tu eşti Hristos, 
Fiul lui Dumnezeu Celui viu”, iar Mântuitorul l-a fericit, zicând: „Fericit eşti 
Simone, fiul lui lona, că nu trup şi Sânge ţi-au descoperit ţie aceasta, ci Tatăl 
Meu, Cel din ceruri" (Matei 16, 15-16). Cu alte cuvinte, gândurile pe care le-a 
exprimat erau gânduri cereşti, descoperite de Tatăl. Firea omenească nu poate să 
înţeleagă aşa ceva şi nu poate să afirme aşa ceva. Dacă le ştii, dacă le crezi, dacă le 
spui, atunci înseamnă că acestea le ştii de la Tatăl Cel din ceruri. 


N-au trecut însă decât câteva clipe până când Sfântul Apostol Petru să aibă nişte 
gânduri pământeşti. După ce Domnul Hristos a spus că EI va fi răstignit, că va muri 
pe cruce şi apoi va învia, Sfântul Apostol Petru L-a chemat pe Domnul Hristos 
deoparte şi L-a dojenit: „Fie-Ți milă de Tine, să nu i se întâmple ie aceasta” 
(Matei 16, 22). Domnul Hristos l-a înfruntat cu hotărâre şi i-a zis: „Nu cugeți cele 
ale lui Dumnezeu, ci cele ale oamenilor”'. Deci, nu te-ai ridicat decât pentru o 
clipă la gândurile cereşti, iar gândurile obişnuite ale tale sunt gândurile omului, 
gândurile firii, gândurile trupului. Sunt gânduri care nu pot trece de suferinţa 
trupească. Or, Eu am venit să Mă jertfesc, am venit Să Sufăr. Aşa-i voia Tatălui, 
aşa-i voia Mea, aşa trebuie să fie! Pentru că nu cugeţi cele ale lui Dumnezeu, ci 
cele ale oamenilor, nu mă iau după gândurile tale, căci „sminteală-Mi eşti”. 


Niciodată prigonitorii creştinilor n-au înţeles că Dumnezeu Se răstigneşte, chiar 
dacă Se răstigneşte în fire omenească. Niciodată n-au înţeles valoarea Jertfei 


Mântuitorului. Ei i-au batjocorit pe creştini pentru credinţa lor în Dumnezeu Unul, 
Care S-a răstignit, Care a murit. N-au înţeles cum „cu moartea pre moarte a călcat", 
n-au înţeles că putea să nu Se răstignească Cel ce S-a răstignit, că putea să cheme 
„mai mult de douăsprezece legiuni de îngeri" (Matei 26, 53) să stea împotriva 
Păuimirilor. Dacă totuşi a pătimit, a pătimit pentru că a vrut Să pătimească, 
pentru că a fost nevoie de Pătimirea Lui. 


Oamenii şi-au făcut probleme nu numai în faţa acestor lucruri, pe care, dacă le 
înţelegi cu gândurile descoperite de Dumnezeu, sunt mari şi minunate, iar dacă le 
înţelegi cu gândurile omului, sunt lucruri care nu-ţi impun nici un respect, care Îl 
scad şi pe Acela care este mare şi în moartea şi în Pătimirea Sa. Gândiţi-vă la 
faptul că atunci când Domnul Hristos le spunea ascultătorilor Sâi că pentru a se 
mântui ei trebuie să mănânce trupul Sâu şi să bea sângele Sâu şi să mânânce pâinea 
care s-a pogorât din cer, ei se întrebau: „Cum poate Acesta să ne dea trupul Lui 
să-l mâncâm?"' (loan 6, 52) sau „Cum zice că S-a pogorât din cer când noi ştim 
pe tatăl Său şi pe mama Sa?” (cf. loan 6, 42). Aici este diferenţa dintre gândurile 
omului şi gândurile Domnului. Gândurile Domnului — că pentru mântuire trebuie 
să primim şi ajutorul Lui prin Sfântă Împărtăşire — şi gândurile omului, care 
gândeşte după logica omenească. 


Să luăm aminte că Domnul Hristos n-a dat nici o explicaţie. De ce? Pentru că la 
măsurile omului nu pot fi înţelese lucrurile Domnului. „Vrei să înfelegi ceva din 
măreţiile lui Dumnezeu? Bate la porţile Scripturii cu mâinile virtuţii!” Va veni o 
vreme când vei înţelege ceva din ceea ce nu poţi înţelege încă. Explică unui copil, 
de pildă, lucruri pe care le înţelege numai omul mare. Degeaba i le spui. Arată-i 
opere de artă, arată-i tot ce poate avea omenirea mai înalt şi mai frumos şi n-o să te 
înțeleagă. De ce? Pentru că nu e la măsurile înţelegerii. Tot aşa şi noi. Cine nu 
înțelege, să ştie că nu a ajuns la măsurile înţelegerii. Trebuie să le primim pe toate 
prin credinţă, să ne plecăm cu mintea, să ştim că Taina nu suferă ispitire, să ne 
lăsăm conduşi de Mântuitorul nostru lisus Hristos, de Biserica noastră. Dacă va 
vrea Dumnezeu să înţelegem mai mult cândva, vom înţelege, iar dacă nu, nu. Cât 
ştim — e destul, dacă ştim să ne plecăm cu mintea. 


Primim măreţiile lui Dumnezeu în trupurile noastre omeneşti, în gândurile noastre 
pământeşti, luminate totuşi de gânduri cereşti. „Să tacă tot trupul pământesc" şi 
nimic să nu vorbească, să stea cu frică şi cu cutremur, să fie respectuos faţă de 
lucrurile lui Dumnezeu. Să fie respectuos faţă de tainele lui Dumnezeu şi „nimic 
pământesc întru sine să nu gândească", pentru că degeaba gândeşte cu gânduri 
pământeşti ca să înţeleagă lucruri cereşti. De ce toate acestea? De ce tăcere? Pentru 


că vrea să nu mai gândim nimic cu gândurile noastre în ziua aceasta, în faţa unor 
astfel de măreţii. 


Într-o alcătuire de la slujba Maicii Domnului se spune că „Întru tine se biruiesc 
rânduielile firii, Fecioară curată", adică firea nu-i aşa cum este la tine. Tu ai născut 
şi ai rămas fecioară. În ordinea firească, cine naşte nu mai e fecioară. Totuşi „Întru 
tine s-au biruit rânduielile firii”. De ce? Pentru că unde vrea Dumnezeu, se biruiesc 
rânduielile firii. Dumnezeu poate folosi alte rânduieli, mai presus de fire, şi le 
foloseşte când ştie EI şi unde ştie El. Nu poţi să înţelegi cele mai presus de fire 
dacă priveşti lumea după rânduielile firii. Noi trebuie să ajungem odată la gândul 
acesta, că de aceea este credinţa, de aceea ne ridicăm prin credinţă, pentru că fără 
credință nu putem atinge lucrurile mai presus de fire. Învierea Domnului Hristos 
este un lucru mai presus de fire şi nu-l poţi înţelege cu gândurile firii. 


Să vedem ce se spune mai departe în alcătuirea la care ne este luarea aminte. Iarăşi 
lucruri greu de înţeles şi de primit: că Împăratul împăraţilor şi Domnul domnilor, 
Domnul nostru lisus Hristos, merge să Se junghie şi să Se dea de mâncare 
credincioşilor. Dacă am lua lucrurile în înlănţuirea lor, la Cina cea de Taină, în Joia 
cea Mare, Domnul Hristos le-a spus ucenicilor Săi că pot să mânânce trupul Sâu şi 
să bea sângele Sâu. Ar fi putut cineva să se întrebe ca iudeii de odinioară, cum se 
poate aceasta? Acum, în Sâmbâta cea Mare, în prima liturghie care se face după 
Joia cea Mare, ni se spune că „Împăratul împăraţilor şi Domnul domnilor merge 
să Se junghie şi să Se dea de mâncare credincioşilor”. Este vorba despre ceea ce 
s-a întâmplat la Cina cea de Taină. În faţa ucenicilor există Trupul şi Sângele 
Mântuitorului nostru lisus Hristos. Acum ni se spune că Trupul şi Sângele pe care 
le primim sunt Trupul şi Sângele Împăratului împăraţilor şi ale Domnului 
domnilor. Lucrurile sunt aşa de minunate şi aşa de jos le coborâm noi... Domnul 
nostru lisus Hristos ni Se dă ca să se facă din Trupul Lui — trupul nostru. 


Aşa de minunate şi aşa de măreţe sunt lucrurile acestea! Biserica ne spune că 
Domnul Hristos nu este singur în această împrejurare, ci merg înaintea Lui „roate 
puterile îngereşti cu toată domnia şi stăpânia, cu heruvimii cei cu ochi mulţi (cu 
multă cunoştinţă), şi cu serafimii cei cu câte şase aripi, feţele acoperindu-şi şi 
cântând cântarea aliluia, aliluia, aliluia”". Heruvimii şi serafimii, care ştiu ce au 
în faţă, îşi acoperă feţele. N-au curajul să privească direct, n-au curajul să se 
unească direct cu lucrurile măreţe care se întâmplă. lar noi, nişte păcătoşi, ne 
împărtăşim cu Trupul şi Sângele Domnului nostru lisus Hristos cu nepăsare, pentru 
că de multe ori suntem nepăsători, ca urmare a păcatelor noastre. Nu mai vedem 
măreţiile lui Dumnezeu, ci vedem interesele noastre. Or, ar trebui să vedem 


mărețţiile lui Dumnezeu, să izbucnim şi noi din sufletele noastre nu o cântare 
învățată de undeva, ci o cântare întru simţire. 


Noi nu putem înţelege cât trebuie din lucrurile lui Dumnezeu. Dacă le-am înţelege, 
ar fi mai prejos de noi şi n-am avea nici un folos din ele. Avem folos din ele, chiar 
din neînţelegerea lor, tocmai pentru că sunt mai presus de noi. Este mai mult să ştii 
că un lucru e mai presus de înţelegere decât să crezi că l-ai înţeles, mai ales dacă 
este vorba de lucrurile lui Dumnezeu. Firea noastră nu poate descoperi adevărurile 
lui Dumnezeu, ci cel mult le poate primi prin credinţă. 


Vom sărbători mâine, dacă ne ajută Dumnezeu, Învierea Domnului nostru lisus 
Hristos. Gândul la Învierea Domnului nostru lisus Hristos nu ne părăseşte 
niciodată. Toate liturghiile depline, toate liturghiile Sfântului loan Gură de Aur şi 
ale Sfântului Vasile cel Mare sunt prăznuire de Paşti. Toate Duminicile, cu câteva 
excepţii, sunt reeditarea sărbătorii de Paşti. Dar avem şi Paştile cele de la Paşti. Nu 
numai ca să intrăm într-o atmosferă de lumină duhovnicească, ci şi ca să ne 
verificăm în privinţa raportării noastre la măreţia Sfintei Învieri. În Biserica noastră 
dreptmăritore, în Biserica Ortodoxă, Învierea Mântuitorului nostru Iisus Hristos 
este centrul credinţei noastre, aşa cum Domnul lisus Hristos este centrul simţirii, 
centrul vieţii noastre. 


Să ne ajute bunul Dumnezeu să ne putem cerceta pe noi înşine, măcar întru 
această zi, în privinţa felului cum ne raportăm la lucrurile dumnezeieşti. Să nu 
uităm că trebuie „să tacă tot trupul omenesc", să stea cu frică şi cu cutremur în faţa 
măreției lui Dumnezeu. Să nu uităm că trebuie să dispară orice gând pământesc 
când este vorba de lucruri cereşti. Să ne gândim la Cel ce merge să Se junghie şi 
vine câtre noi să Se dea de mâncare nouă, credincioşilor; să nu uităm că merg 
înaintea Lui cetele îngereşti cu toată domnia şi stăpânia, cu heruvimii cei cu ochi 
mulți şi serafimii cei cu câte şase aripi, fețele acoperindu-şi şi cântând cântarea 
aliluia, aliluia, aliluia! 


Să avem conştiinţa că trebuie în toată vremea să izbucnim din sufletele noastre 
cântări de mărire şi să zicem împreună cu ei: aliluia, aliluia, aliluia! 


Mânăstirea Brâncoveanu, 13 aprilie 1996 


Părintele Savatie Baştovoi - Suprema declaraţie de dragoste: “Iată, Eu voi fi 


cu voi până la sfârşitul veacului” 


Fragment excepțional din eseul: 
“Teama de a vorbi celui iubit” 


... Nimic nu ne încredinţează de dragostea lui Hristos, decât făgăduinţa Lui de a fi 


cu noi până la sfârşitul veacului. Moartea lui Hristos pe cruce nu trebuie luată ca o 
demonstraţie de iubire, deşi a fost şi asta, căci cei ce iubesc nu au nevoie de 
demonstraţii. Sfinţii l-ar fi iubit pe Hristos chiar dacă EI ar fi ales o altă cale de 
răscumpărare a omului, decât moartea Sa pe cruce. Însă nimeni n-ar fi suferit 
despărţirea de Hristos şi dacă Hristos S-ar fi despărţit de noi după Învierea Sa, nu 
numai cuvintele Lui cele pline de dragoste, ci şi însăşi moartea Sa cea din dragoste 
n-ar fi însemnat nimic. 


Iată de ce cea mai scumpă declaraţie şi dovadă a dragostei este prezenţa, este 
legământul, pe care şi Hristos l-a făcut cu noi, acela de a fi împreună până la 
Sfârşitul veacurilor. 


Hristos este prezent în cuvintele pe care le-a rostit. Evanghelia nu este o simplă 
informaţie despre dragostea lui Hristos faţă de noi, Evanghelia este o prezenţă de 
netăgăduit. Oricine citeşte Evanghelia se împărtăşeşte de Hristos, ÎI primeşte în 
sine pe Hristos. 


Cuvintele de dragoste ale oricăruia dintre noi sunt şi rămân cuvinte de dragoste 
numai în măsura în care noi înşine suntem prezenţi în acele cuvinte, adică le 
îndeplinim. 


Evanghelia mai este numită şi adunare de „cuvinte ale vieţii veşnice”, aşa cum a 
fost descoperită de către Înger sutaşului pomenit în Faptele Apostolilor. Altfel 
spus, atât cuvintele, cât şi faptele noastre, au o valoare numai în măsura în care pot 
rămâne veşnice, veşnicie pe care o primesc din împărtăşirea cu Cel singur veşnic, 
Dumnezeu. 


Aşadar, dragostea este mai întâi de toate prezenţă, poate nu atât fizică, cât 
duhovnicească, prezenţă atotcuprinzătoare, prezenţă până la identificare. Este o 
prezenţă în care doar Cel iubit mai există, iar noi ne micşorăm şi ne golim 
pentru a lăsa loc Aceluia să ne cuprindă şi să ne umple de prezenţa Sa. În faţa 
acestei întâlniri Sfântul Vasile cel mare a găsit să zică doar cuvintele pe care 
adunarea credincioşilor le cântă până astăzi în biserici: „Să tacă tot trupul 
omenesc, căci Împăratul împăraţilor şi Domnul domnilor, Hristos Dumnezeul 
nostru, vine să Se junghie şi să Se dea spre mâncare credincioşilor... * 


(sursa: “Ortodoxia pentru postmodernişti“, ediţia 2007, Editura Cathisma) 


Sâmbăta mare şi teologia lacrimilor / Două sărutări/ Spălarea picioarelor la 
Putna / Olga Greceanu: Meditaţie la Inviere 


Doxologia: Părintele Valentin Istrati: Timpul ca teologie a lacrimilor — Sfânta şi 
marea Sâmbătă 


Identitatea cerească dintre Cruce şi Înviere şi necesitatea unirii lor în viaţa Bisericii 
este afirmată de toate textele liturgice ale Triduum-ului: „Crucea Ta, Doamne, 
viață şi înviere poporului Tău este; şi spre ea nădăjduimd Te lăudăm pe Tine, 
Dumnezeul nostru”. Învierea lui Hristos, prin iertarea pe care o revarsă peste lume 
este răscrucea istoriei universului: de aici nu mai poate fi vorba de neputinţă sau 
ignoranță, ci doar de rea voinţă şi răutate diabolică. 


De asemenea irmosul Cântării a noua din Sâmbăta Mare, cântă în tăcerea 
mormântului dătător de viaţă călcarea iadului şi anticipează ex ore Christi Învierea 
care va inunda lumea cu harul veşniciei. Din această perspectivă, mariologia 
adevărată este cheia înţelegerii şi preaslăvirii drepte a lui Hristos: „Nu re fângui 
pentru Mine, Maică, văzându-Mă în groapă, pe Mine Fiul tău, pe Care M-ai 
zămislit în pântece fără de sămânță. Că Mă voi scula şi Mă voi preaslăvi şi voi 
înălța întru slavă ca Un Dumnezeu, pe cei ce cu credinţă şi cu dragoste neîncetat 
te fericesc pe tine”, 


Fiorul sfânt al Învierii bate peste mormântul lui Hristos, pentru că încă din clipa 
morţii temeliile iadului se sfărâmă, morţii cei din morminte înviază, iar prăpastia 
dintre moarte şi viaţă se umple de iubirea răstignită a lui Dumnezeu: „Ca purtător 
de viaţă şi mai înfrumusețat decât tot răul cu adevărat şi decât toată cămara cea 


împărătească mai minunat s-a arătat Hristoase mormântul Tău, izvorul învierii 
noastre”. 


Troparele Sfintelor Patimi exprimă esenţializat drama umanităţii în faţa propriei 
căderi în neantul urii şi al păcatului. În Hristos, moare pe Cruce o lume de 
îndureraţi şi chinuiţi fără de vină, iar în ostaşii şi cărturarii care ÎI batjocoresc, 
toată tirania omului se dezvăluie în tragica sa tendinţă spre moarte. 


Omul se vădeşte se sine nu numai omorâtor de sine prin călcarea poruncii care 
aduce viaţa, ci şi omorâtor de fraţi, începând cu Cain până la ultimul martir al 
acestei lumi, dar acum, în momentul Crucii lui Hristos, omul se vădeşte 
omorâtor de Dumnezeu: „Preoţii şi cărturarii împreună fiind răniţi de răutatea 
cea ucigătoare de sine, au predat păgânilor ca pe un dar Viaţa să o ucidă, adică 
pe Cel ce este din fire Dătător de Viaţă, pe care Îl slăvim”. 

Moartea din sine cheamă moartea celorlalţi, iar când Însuşi Creatorul cerului şi al 
pământului vine la el, omul îl ucide, pecetluind astfel soarta tragică a libertăţii 
umane care devine robie prin însingurare şi iubire de sine: „Mulțimea ucigătorilor 
de Dumnezeu, neamul iudeilor cel fără de lege, nebuneşte striga către Pilat: 
Răstigneşte pe Hristos Cel nevinovat” . 


Taina morţii lui Dumnezeu pe Cruce pentru oameni descoperă infinitatea iubirii 
treimice în istorie: cei omorâţi fără de vină de fraţii lor înviază în nemurire în 
Hristos Cel ce a biruit moartea, iar uciderea altora devine ucidere de sine pentru 
eternitate. Această taină a veacurilor arată desfăşurarea eternității în Crucea lui 
Hristos prin care toate nedreptăţile lumii se întorc împotriva celor ce le-au săvârşit, 
iar fuga de fiinţa şi rătăcirea omului se păstrează în memoria dreptăţii lui 
Dumnezeu. 


Dar omul omorâtor de Dumnezeu este mântuit prin Învierea lui Hristos, iar prin 
jertfa interioară omul se dovedeşte sieşi născător de Dumnezeu, începând cu 
Maica Domnului, Născătoarea de Dumnezeu şi continuând cu toţi aceia care 
prin Botez mor şi înviază împreună cu Hristos şi trăiesc viaţa cea de taină a 
veşniciei care izvorăşte din iubire. 


Acesta 
este temeiul pentru care troparele adresate Născătoarei de Dumnezeu abundă în 
referatul liturgic al morţii lui Hristos. 


Sentința pe care Dumnezeu Cel răstignit cu trupul o dă celor ce l-au omorât rămâne 
însă în veacul veacului ca o pecete a iubirii neîmpărtăşite şi ca o extensie a Crucii 
lui Hristos în inima lumii până la sfârşit: „Datu-Mi-au spre mâncarea Mea fiere şi 


în setea Mea M-au adăpat cu oţet; iar Tu Doamne, înviază-Mă şi le voi răsplăti 
lor”. 


După Înviere, Hristos nu se mai arată celor ce L-au răstignit, El nu poate fi 
accesibil decât prin credinţă şi iubire, iar realitatea Trupului Lui răstignit şi 
înviat devine receptaculul mistic al umanităţii care moare şi înviază în EL 
Hristos este matricea unică de nemurire şi în Crucea şi Învierea Lui se plinesc toate 
vocaţiile de iubire ale făpturii. Foamea şi setea lui Dumnezeu după iubirea 
oamenilor devine pricină de chinuire, iar Trupul Lui primeşte durerea infinită a 
neamului omenesc care a fugit de fiinţă prin păcat şi Simte durerea lipsei de 
Dumnezeu. 


Cutremurarea făpturii la vederea morţii Lui Dumnezeu cu trupul devine realitatea 
fundamentală a istoriei de după Cruce. Viaţa şi moartea nu mai pot fi privite decât 
ca asumare sau indiferenţă faţă de Jertfa lui Dumnezeu pentru om. Cosmosul întreg 
îşi schimbă crugul devenirii lui. Soarele se întunecă şi luna se preface în sânge, 
arătând durerea creaţiei la moartea Creatorului: „Toate au pătimit împreună cu 
Tine, Cel ce ai zidit toate”. Catapeteasma Templului se rupe arătând că ordinea 
aparentă a omului căzut bazată pe interdicții şi iluzii de sine se sfâşie sub apăsarea 
imensei nedreptăți pe care omul o face lui Dumnezeu. Temelule lumii se clatină, 
iar umanitatea este adusă la Judecata Crucii lui Hristos. 


Eshatonul începe pe Cruce, o dată cu Euharistia Jertfei lui Hristos, pentru că atunci 
principiile şi finalitățile lumii se deschid înţelegerii, iar omul se vede pe sine gol, 
ca Hristos pe Cruce, ca Adam în Rai, dezbrăcat de orice motivaţie, în faţa Crucii 
iubirii şi durerii lui Hristos. Aici toate explicaţiile şi ascunderile lumii de la Adam 
şi până în veac se şterg cu buretele cu care Hristos Stăpânul primeşte oţetul din 
mâna slugii, iar boldul morţii se sfărâmă cu puterea suliţei care străpunge inima lui 
Hristos Cel adormit, dar pururea viu: „Cel ce se îmbracă cu lumina ca şi cu o 
haină stat-a gol la judecată, şi a primit palme peste obraz, din mâinile pe care le- 
a zidit. Și poporul cel călcător de lege a răstignit pe Domnul slavei pe Cruce. 
Atunci s-a rupt catapeteasma templului; soarele s-a întunecat, nesuferind să 
vadă batjocorit pe Dumnezeu, de Care se cutremură toate. Aceluia să ne 
închinăm”. 


Pecetluirea mormântului este temeiul prin care se arată Dumnezeirea lui Hristos, 
Cel care sfărâmă porțile cele de aramă şi zăvoarele cele de fier ale morţii. În 
aceasta, creştinul este pecetluit cu Sfântul şi Marele Mir, ca făptură a învierii, 
pentru a deveni mormânt viu şi făcător de viaţă din care răsare Hristos Cel înviat. 
Fecioria Maicii Domnului şi puterea minunată a Dumnezeirii lui Hristos se 


regăsesc astfel în ritualul liturgic al Mirungerii ca „pecete — veşnciei”: „Bucură-te 
uşa Împăratului slavei, prin care a trecut Insuşi Cel Preaînalt, şi a lăsat-o iarăşi 
pecetluită — eoppayiouevuv, spre mântuirea sufletelor noastre”. 


Minunea înfricoşată a morţii lui Hristos este redată tipologic şi mistic ca fiind 
împlinirea vocației edenice a făpturii şi reîntoarcerea în Rai a neamului omenesc: 
„Coasta Ta cea purtătoare de viaţă — H Compopoş 6ov Ilievpă, revărsându-se ca 
un izvor din Eden, adapă Hristoase, Biserica Ta, ca pe un rai cuvântător — 
10yikdv IlapăGercov; de unde împărțindu-se ca la început în patru Evanghelii, 
adapă lumea veselind făptura şi învățând neamurile să se închine cu credinţă 
Împărăției Tale”, 


Biserica este aşadar prin Sângele euharistic al lui Hristos, noul rai înţelegător — 
10y1k0v, în care Crucea — Pomul Vieţii dăruieşte prin Duhul Sfânt, „apa cea 


57099) 


dumnezeiască”, Rodul nemuririi, adică pe Hristos Cel înviat. 


Sfinţii Părinţi au resimţit în inima lor plină de rugăciune infinita durere de 
mamă a Maicii Domnului şi înţelegerea ei mistică S-a transmis prin această 
durere în teologia lor: prin Patima lui Hristos se biruiesc hotarele firii, prefacerea 
apei în vin la Nunta din Cana fiind profeția Jertfelnică a morții pe Cruce, în care 
apa Botezului se uneşte cu Sângele dumnezeiesc spre viaţă veşnică: „Văzând 
Mieluşeaua Maria, pe Mieluşelul ei tras la junghiere, mergea după El zdrobită, 
împreună şi cu alte femei, strizând aşa: Unde mergi, Fiule? Pentru ce faci 
această călătorie grabnică? Au doară este iarăşi altă nuntă în Cana, şi acolo Te 
grăbeşti acum, ca să le mai faci lor vin din apă? Oare merge-voi cu Tine Fiule, 
Sau voi aştepta mai bine? Dă-mi cuvânt, Cuvinte — 50Ş uoi 10y0v A0ye; nu mă 
trece tăcând, Cel ce m-ai păzit curată; că Tu eşti Fiul şi Dumnezeul meu”. 


Teologia acestui icos exprimă abisul euharistic al durerii şi iubirii treimice pentru 
om, dimensiunea nupțială plenară a morții lui Hristos pe Cruce ca unire definitivă 
în viaţă şi în moarte a omului cu Dumnezeu şi finalitatea jertfelnică a lumii. 


Ceasurile împărăteşti, Vecernia şi Prohodul Domnului (Denia sau Utrenia) ce se 
săvârşesc în Sâmbăta Mare (în ziua de Vineri) vorbesc despre împlinirea întregii 
istorii în Moartea Fiului lui Dumnezeu pentru noi. Astfel se explică mulțimea 
psalmilor profetici şi a citirilor biblice în care se arată vocaţia jertfelnică a lui 
Mesia şi realizarea veacurilor în moartea lui Hristos. Psalmii penitenţiali prin care 
David îşi cere iertare lui Dumnezeu pentru păcatele sale îşi arată rostul profetic de 
anticipare mistică a durerii omului pentru răstignirea lui Hristos pe Cruce: „Că eu 
spre bătăi gata sunt şi durerea mea înaintea mea este pururea — „o0ti egw €ij 


ma/stigaj e/toimoj kai h alghdw/n mou dia panto/j” (Psalmul 37, 17) devine 
prochimenul Ceasului al treilea al Vinerii celei Mari. Durerea omului pentru 
păcat este absorbită în durerea Fiului lui Dumnezeu pe Cruce care devine o 
permanenţă a iubirii Sale răstignite până la sfârşitul lumii. Acesta este sensul 
cuvintelor lui Pascal în faimoasa sa meditaţie despre Patima lui Hristos Mystere 
de Jesus, în care afirmă că Hristos „este în agonie până la sfârşitul veacurilor”. 


Precum toată durerea lumii se concentrează în Crucea lui Hristos, toată bucuria 
făpturii se revarsă în timp, adică în trecut, prezent şi viitor din Invierea Mielului lui 
Dumnezeu. 


În Imnul cosmologic al Ceasului al nouălea, Jertfa lui Hristos este asimilată cu 
creaţia lumii din zorii de lumină veşnică ai iubirii treimice: „Astăzi S-a spânzurat 
pe lemn Cel ce a spânzurat pământul pe ape. Cu cunună de spini S-a încununat 
Împăratul îngerilor. Cu porfiră mincinoasă S-a îmbrăcat Cel ce îmbracă cerul 
cu nori. Lovire peste obraz a luat Cel ce a slobozit în lordan pe Adam. Cu 
piroane S-a pironit Mirele Bisericii. Cu sulița s-a împuns Fiul iad, 
Închinămu-ne Patimilor Tale Hristoase! Arată-ne nouă şi slăvită Învierea Ta” 


Această capodoperă a metaforei mistice şi liturgice surprinde prăpastia 
înfricoşătoare şi abisul infinit dintre iubirea nebună (maniko/] eroj) a lui Dumnezeu 
şi neantul de simţire al umanităţii care răstigneşte pe Dumnezeu prin iubire de sine. 
Noianul de durere al Bisericii nu poate fi depăşit decât de abisul iubirii 
dumnezeieşti care umple intervalul spaţial şi temporal al finitudinii create. 


Momentul morţii lui Hristos pe Cruce este momentul maximei apropieri a 
umanităţii de Dumnezeu Care devine Om, trăieşte şi moare pentru oameni şi îi 
înviază în Sine. Paremia de la leşire care se citeşte la Vecernia Sfintelor Patimi 
vorbeşte despre intimitatea dialogului iubitor dintre Moise şi Dumnezeu: „Domnul 
vorbea cu Moise faţă către faţă, cum ar grăi cineva cu prietenul Său” (Ieşire 33, 
11). Această apropiere se vede şi din durerea Maicii Domnului care moare mistic 
împreună cu Hristos: „Nici de la mormântul Tău nu mă voi scula, Fiul meu, nici 
a izvori lacrimi nu voi înceta, până ce şi eu mă voi pogori la iad; că nu pot răbda 
despărțirea Ta, Fiul meu ” şi 


„De acum nu se va mai lipi de mine bucuria niciodată, suspinând grăia cea fără 
de prihană. Că lumina mea şi bucuria mea în mormânt au apus. Ci nu-L voi lăsa 
singur; aici voi muri şi mă voi îngropa cu Dânsul”, 


Biserica surprinde aşadar dialogul mistic al iubirii care biruieşte moartea şi 
iadul, dintre Fiul cel mort şi Maica îndurărilor Lui, ca pe legătura supremă care 
uneşte viii şi morţii în sânul de iubire al Prea Sfintei Treimi: „O, cum s-a ascuns 
ție adâncul îndurărilor, Maică, în taină a zis Domnul, că vrând să mântuiesc 
făptura Mea, am primit a muri. Ci voi şi învia ca un Dumnezeu al cerului şi al 
pământului şi pe tine te voi Slăvi”. 


Prohodul Domnului (Vineri seara) este cântarea de tânguire şi îngropare a 
Domnului. Dincolo de durerea Bisericii pentru moartea Capului ei, surprindem în 
Prohodul Domnului o dimensiune a legănării pruncilor în care moartea lui Hristos 
este asimilată teologic cu dulcea adormire a pruncilor. Aceeaşi lumină a adormirii 
prezentă în troparele Întâmpinării Domnului (Legănuşul) sau în cântarea „Veşnica 
pomenire” care mărturiseşte despre nădejdea şi întemeierea Bisericii în Învierea lui 
Hristos, care este izvorul sărbătorilor temporale şi pecetea sărbătorii veşnice din 
eshaton. Dincolo de aspectul narativ ori descriptiv al Prohodului, conotația 
teologică a acestor cântări de tânguire este una de durere personală atinsă deja de 
fiorul învierii care a sosit deja la strămoşii cei din veac în clipa morții Domnului. 
Stihirile Prohodului sunt însoţite de stihuri funerare din Psalmul al 118-lea care se 
citesc şi la orice înmormântare creştină. Dimensiunea antinomică a morţii lui 
Hristos se vede şi din permanenta pendulare între măreţia dumnezeiască şi 


smerenia mântuitoare a Domnului: „In mormânt Viaţă — H co ev râpo, pus ai 
fost Hristoase”. 


Biserica insistă asupra dimensiunii apofatice a îngropării ca moarte a morţii 
neştiută de nici o creatură: „Nici lumea de duhuri nu pricepe Doamne, nici 
mulțimea fără de trup poate povesti, taina îngropării Tale neştiind — Anopei kai 
PUOIG, voepă Kai TÂN0vS, 4 AGOUATOS ĂXpIOTE TO WVOTHp1ov, TIS appdorov kai 
GppHTrov 60ov Tapis”. 


Unirea tainică şi antinomică dintre atotprezenţa lui Dumnezeu Logosul şi moartea 
(dispariţia) omului în Hristos devine aşadar temei teologic al unirii dintre necreat şi 
creatură în Crucea şi Învierea lui Hristos: „În mormânt ai apus, dar de-al Tatălui 
sân nicicum nu te-ai despărțit, Hristoase al meu. Acest lucru e străin şi nefiresc 
(paradoxal) — Kai ev Tăpw E6vs, kai TOV KOINWV ĂpIOTE TV TATPO Wwv 
OVĂAUWS ANEpOiTNOAŞ, TOVTo GEvov kai rapăGosov ouov”. Hristos devine prin 
moartea cu Trupul prezenţă tainică şi absenţă vizuală, dar realitate a credinţei şi viu 
şi lucrător în iad, în Rai, în pământ şi în cer: „În mormânt cu trupul, în iad cu 
sufletul, ca un Dumnezeu, în Rai cu tâlharul şi pe Tron împreună cu Tatăl şi cu 
Duhul ai fost Hristoase, toate plinindu-le Cel ce eşti necuprins”, 


Sâmbăta cea mare este deci ziua tăcerii adânci dinaintea Învierii, în care Hristos 
Sfărâmă moartea în iad şi cheamă la înviere întreaga umanitate. Lacrimile 
Bisericii pentru Mirele ei mort pe Cruce şi îngropat în mormânt Sunt însă 
seminţele învierii ei din moartea păcatelor. 


In iconomia lui Dumnezeu, orice lacrimă este izvor de fecunditate spirituală, ploaie 
de viaţă peste pustia sufletului păcatos şi rămâne în inima de Om a lui Dumnezeu. 
Versetul 5 al Psalmului 55 în versiunea ebraică vorbeşte despre această 


expresie păstrată în Vulgata: „pone lacrimam meam in conspectu tuo”. 
Această expresie de o imensă profunzime mistică a fost tradusă şi de Preotul 
Vasile Militaru în Psaltirea în versuri: „Paşii pribegiei mele numărați au fost de 
Tine, Strânge Doamne a mele lacrimi şi-n potirul Tău le ţine”. În viaţa eremitică 
creştină, lacrimile de pocăință se păstrau într-un vas numit lăcrimar (lat. 
Lacrimarium) 


Pr. Valentin Istrati - Cele două sărutări 


Sărutul este de bună seamă, din vremuri imemoriale, semnul unei apropieri între 
oameni. Este semnul iubirii exprimate prin trup, prin ceea ce are mai de preţ omul. 
Gura omenească este sediul vorbirii de Dumnezeu, poarta logosului interior, 
începătura hrănirui şi implicit a supravieţuirii noastre şi intrarea lui Dumnezeu în 
noi prin Euharistie. Prin intermediul gurii ne hrănim cu Dumnezeu, sărutăm 
icoanele şi pe cei dragi, vorbim cele bune şi exprimăm sinele nostru interior. Gura 
este împreună cu mintea sediul expresivităţii noastre lăuntrice, organul noctic şi 
înţelegător, vectorul de comunicare şi comuniune din organism, poarta firii către 
Creator şi a Creatorului către fire. Gura fiecărui creştin este chemată aşadar să 
devină Potir preacurat al Trupului şi Sângelui lui Dumnezeu. 


Gestul sărutului implică oarecum o intenţionalitate euharistică, prin faptul că 
sărutul nu este o atingere statică a buzelor noastre de faţa unui om, ci mişcarea de 
a-l aduce pe acesta în noi, în sufletul nostru. De altfel şi zgomotul sărutului este în 
măsură să ne arate că prin sărut noi îl introducem pe cel iubit în lumea noastră, în 
sufletul nostru. Dimpotrivă gestul scuipării arată voinţa noastră de a-l arunca afară 
pe cel urât, de a-l scoate din arealul nostru lăuntric. 


În preajma Pătimirilor Domnului, vedem cum acest gest de iubire şi preţuire între 
oameni primeşte două conotaţii diametral opuse, infinit de diferite prin 
intenționalitate şi finalitate. 


4 Avem astfel BăRULAEca ORCI păcătoase, întinate de moartea risipirii în 


trupuri străine. Femeia păcătoasă cade la picioarele lui lisus, toarnă mir de 
mare preț pe Capul Lui, îi udă picioarele cu lacrimi şi le şterge cu părul 
capului ei. Sărutând picioarele Lui, i Le unge cu mir. 


Acest sărut deschide cerurile prin iubire smerită şi pecetluieşte cu nemurire pe 
mironosiţă. Femeia desfrânată devine proorociţă a morţii şi îngropării Fiului lui 
Dumnezeu. Iubirea ei anticipează dumnezeieşte ungerea Trupului mort al lui 
Dumnezeu. Sărutarea picioarelor, ca gest de luminoasă pocăință şi de umilinţă 
negrăită, devine astfel poartă de intrare în Împărăţia celui ce are pământul 
aşternut picioarelor Sale. Ungerea cu mir a păcătoasei integrează ontologic 
ungerea cu viaţă a universului de către Cel Uns (Christos). Căderea la picioarele 
Învăţătorului vindecă şi întoarce căderea cea amară în păcat. Plângerea cea cu 
umilinţă din Străfundurile inimii Stropeşte cu Apa Vieţii firea omenească cea 
uscată de moarte şi de nerodire. 


“4 La cealaltă extremă a istoriei, avem VăRutul lui ludă. 


Insidios, viclean, calculat, gândit dinainte, simulat în toată deşertăciunea lui, 
semnul iubirii devine parolă a morţii, gestul unirii dezbină şi aduce suferinţă. 
Ucenicul care văzuse pe orbi văzând, pe muţi grăind minunile lui Dumnezeu, pe 
morţi înviaţi şi şezând la masă cu Învietorul, care auzise cuvintele de mulţumire ale 
celor vindecaţi de muţenie, devine aşadar paradigmă a trădării şi pricină a morţii pe 
Cruce. 


În toată această ură sălbatică a omului ucigător de Dumnezeu, Hristos întoarce 

Crucea o preface în Înviere, sulița cu care s-a 
străpuns Coasta Sa devine toiag care sfărâmă porţile morţii, piroanele care L-au 
făcut să sângereze pe Dumnezeu ne pironesc pe noi întru nemurire, Semnele 
morţii devin semnele Învierii. 


Sărutul lui luda arată cum poate umanitatea înstrăinată de cer să întoarcă raţiunile 
firii către cele dimpotriva firii, să întunece iubirea prefăcând-o în viol sau abuz, să 
folosească inima pentru a ucide. 


Printr-un Singur gest, omul poate intra în cerurile iubirii lui Dumnezeu sau se 
poate afunda în iezerul cel de foc al înstrăinării de cer. Esenţială este inima cu 
care săvârşeşti totul şi lumina sau întunericul pe care-l aduci în lume prin 
gesturile, gândurile, cuvintele şi lucrările tale. 


Tudorel Rusu - „Să ştergi cu ştergarul dragostei faţa celui ce ţi-a greşit“ 


În cadrul Sfintei Liturghii a Sfântului Vasile cel mare, săvârşită ieri la Mănăstirea 
Putna, arhim. Melchisedec Velnic, stareţul aşezării monahale putnene, a urmat 
exemplul Mântuitorului Hristos şi a spălat picioarele a 12 ieromonahi. Aceeaşi 
rânduială a avut loc şi la Mănăstirea Sihăstria Putnei. 


Spre finalul Sfintei Liturghii oficiate ieri de arhim. Melchisedec Velnic, alături de 
un sobor de preoţi şi diaconi, a avut loc tradiționalul ritual al spălării picioarelor. 
Astfel, urmându-se rânduiala tipiconală menţionată în Triod, în pronaosul bisericii 
Mănăstirii Putna au fost puse 12 scaune pe care s-au aşezat 12 părinţi ieromonahi. 
Dintre cei 12 nu au lipsit portarul aşezării monahale, ca cel care primeşte pe fiecare 
credincios, şi iconomul mănăstirii, care îl preînchipuie pe Sfântul Apostol Petru. 
După binecuvântarea apei, în timpul citirii Evangheliei şi în acelaşi timp cu textele 
evanghelice care aminteau de spălarea picioarelor Sfinților Apostoli de către 
Mântuitorul Hristos, părintele stareţ s-a dezbrăcat de felon, a turnat apa într-un vas, 
s-a încins cu un ştergar şi a spălat şi a sărutat picioarele celor 12 ieromonahi. 
Rânduiala spălării picioarelor s-a terminat prin rostirea unei rugăciuni deosebite 
prin care s-a cerut ca Dumnezeu să spele întinăciunea păcatelor. 


„Spălarea picioarelor ucenicilor, actul acesta de adâncă smerenie a lui Hristos, 
d fost făcut înainte de instituirea Sfintei Euharistii, care este mâncare şi băutură 
spre viaţa cea de veci şi dovadă a dragostei nemărginite a lui Hristos faţă de 
oameni. De aici înţelegem că, pentru a veni la Hristos, trebuie să faci ce a făcut 
Hristos: să Slujeşti, să ştergi cu ştergarul dragostei faţa celui ce ţi-a greşit. Prin 
spălarea picioarelor ucenicilor Săi, Hristos ne-a arătat calea cea mai bună prin 
care putem Să ajungem la Dumnezeu: smerenia“, a spus, în cuvântul rostit la 
finalul Sfintei Liturghii, 


Ritualul spălării picioarelor în Sfânta şi marea Joi, despre care există menţiuni încă 
din veacul al VI-lea, se practică în special în mănăstiri şi în catedrale, dar şi în 
parohii şi reprezintă reconstituirea momentului spălării picioarelor ucenicilor de 
către Mântuitorul Hristos, înainte de Cina cea de Taină. 


Olga Greceanu [Blog Claudiu Tarziu]: Meditaţie asupra Învierii 


“Moartea de martir de bunăvoie a Apostolilor e cea mai bună dovadă a Invierii şi 
cea mai elocventă dovadă istorică. Sunt două teme care se susţin: Invierea a dat 
credinţa puternică a Apostolilor, tocmai după ce credinţa lor scăzuse până la 


mâhnire, iar a doua, moartea Apostolilor pentru Numele lui Hristos confirmă 
Învierea. 


Ce a intervenit ca să schimbe frica Apostolilor în entuziasm până la moarte? 
Invierea. Invierea lui Hristos nu e numai un fapt metafizic, un fapt 
supranatural, învelit în nesiguranţă, în presupuneri, ci e un fapt istoric. [...] 


Lumea s-a transformat pentru că nişte simpli pescari din Galileea, greoi cu mintea, 
au văzut cu ochii lor Învierea Fiului lui Dumnezeu. Ei au avut puterea de a aduce la 
picioarele crucii pe filosofii păgâni, care ţineau în mâini cultura lumii, pe senatori, 
pe toți oamenii mari ai zilei şi pe preoţii templelor păgâne. Ei au răsturnat pe zeii 
milenari de pe Muntele Olimpului tot cu simplele cuvinte: «A înviat Hristos, noi 
L-am văzut după Înviere...» [...] Ei au propovăduit cu inima, cu entuziasmul pe 
care îl dă adevărul. [...] 


Tăria creştinismului stă pe această puternică temelie: a înviat Hristos, vom învia şi 
noi pentru o viaţă veşnică, deci trebuie să luptăm pentru a o câştiga şi a nu face 
zadarnică ispăşirea lui Hristos, căci EI a ispăşit pentru fiecare om. 


Noi nu L-am văzut pe lisus înviat, dar când Apostolii L-au văzut înviat şi când, 
pentru această susținere că L-au văzut, au primit o viaţă de cerşetori prigoniţi şi 
moartea chinuită pe care chiar o propovăduiau, cum putem să ne mai îndoim de 
adevărul Învierii şi să nu strigăm, cu toată puterea sufletului nostru: «HRISTOS A 
ÎNVIAT!» ? 


Olga Greceanu, Meditaţii la Evanghelii - N-am cuvinte: Hristos a murit pentru 
noi — adevărata şi singura “ştire” 


Singura “ştire” care contează astăzi este aceea că HRISTOS A MURIT PENTRU 
NOI. Dar, ne-am putea întreba, de ce contează atât de mult, ce e atât de important 
în Pătimirea Domnului, în Răstignirea şi Moartea Sa pe Cruce şi de ce toate 
celelalte nu sunt importante? 


Pentru aceasta este nevoie ca, pentru început, să ne întoarcem puţin în urmă. În 
sâmbăta ce-a trecut, Hristos a înviat pe Lazăr cel mort de 4 zile, aceasta făcând-o 
ca să înţelegem noi Cine este EI, Cel ce are stăpânire asupra morţii şi a vieţii. Îi 
sunt unse picioarele cu mir scump, de femeia cea păcătoasă, un act care-l revoltă pe 
Iuda cel împătimit şi obsedat de bani şi eficienţă, pe ucenicul Domnului Iuda, cel 
care deşi Îl avusese lângă el pe Hristos Dumnezeu, nu a putut să înțeleagă niciodată 
Cine era de fapt EI... Cum să simtă el, viitorul trădător, „graba” femeii care 


nemaiputând să rabde până la îngroparea Domnului, vine acum şi-l unge 
picioarele, anticipând Pătimirile Sale de peste câteva zile? 


In Duminica Floriilor are loc intrarea triumfală a Domnului în Ierusalim, când intră 
— din nou smerit — călare pe un măgar, pe poarta de aur a cetăţii, în ovaţiile 
mulțimilor, ovaţii cărora nu le răspunde. 


Dar aceşti oameni care de Florii Îl aclamă, peste câteva zile strigă „Să se 
răstignească!”, ignorând total nevinovăția Sa, îmbătaţi fiind de nădejdea în puterea 
lumească, căci ei într-adevăr aşteptau pe Mesia, dar nu pe Cel smerit, ci unul 
războinic şi plin de slavă lumească, unul care să le aducă şi lor slavă lumească, 
bogăţie, ca să poată trăi fără griji, inclusiv grija faţă de Lege şi faţă de păcat... 

După aceea, în Joia Mare, Domnul Însuşi spală picioarele ucenicilor Săi — scenă 
deosebit de cutremurătoare, căci Hristos Domnul şi Stăpânul a toate se apleacă la 
picioarele apostolilor Săi şi le spală picioarele, într-un act de infinită smerenie. 


În deplin contrast cu ierarhia lumească de atunci şi de acum, Îl vedem pe Cel 
Căruia trebuie să 1 se slujească cum se pleacă şi slujeşte El — şi ce anume este 
acest act decât încă unul prin care ne arată sensul vieţii noastre, adevărata 
nădejde şi motivul pentru care a luat trup de om şi mai ales prefigurează din nou 
Răstignirea Sa şi Moartea Sa pentru noi? 


Ce diferență mare faţă de ce „învățăm” noi, astăzi, de peste tot din lume — vezi 
educaţia din şcoală, din familie, din societate, din mass-media, atât de diferită de 
învăţătura Lui Hristos, căci la Hristos, puterea înseamnă milă, slujire, smerenie, 
înseamnă putere de împotrivire în faţa păcatului... lată de ce creştinul adevărat se 
deosebeşte de lume! Unul ca acesta Îl are ca exemplu pe Hristos, dar să ne 
întrebăm: suntem noi astfel de creştini, „adevăraţi”, sau şi noi Îl lovim şi Îl 
batjocorim prin păcatele noastre, isnorând nevinovăția şi dragostea cu care EI 
ne slujeşte? 


Să revenim la adevărata ştire: astăzi, Hristos a murit pentru noi. S-a lăsat vândut, 
S-a lăsat bătut, scuipat, batjocorit — de cine? — de oamenii pe care Îi iubeşte atât de 
mult, încât chiar pentru ei suferă acestea. Aşadar, pentru cine a suferit Hristos 
Dumnezeu toate acestea şi pentru cine şi-a dat viaţa pe Cruce (moartea cea mai 
dezonorantă la acea vreme), alături de doi tâlhari? PENTRU NOI, pentru 
FIECARE dintre noi. Când a spălat picioarele Sfinţilor Apostoli, a arătat că ne 
spală picioarele fiecăruia. Hristos stă plecat la picioarele noastre, gata să ne 
spele, gata să ne ierte păcatele! Și ce aşteaptă de la noi? Foarte puţin şi în 
acelaşi timp foarte mult: să-i dăm voie, să-L lăsăm să ne ierte păcatele, căci 


pentru asta a murit şi pentru asta a înviat: ca să ne arate nouă că putem învia şi 
noi cu El, după fiecare iertare a păcatelor şi apoi la Judecata finală. Iar noi ce 
facem? Ne împotrivim, Îl gonim, ne prefacem că nu-L vedem la picioarele 
noastre, sau mai rău: Îl Scuipăm şi noi, ÎI lovim, Îi îndesăm mai tare coroana de 
spini — prin păcatele noastre pe care le tot repetăm, de care nu ne pare rău şi pe 
care nu le spovedim la preotul duhovnic? lată de ce aceasta este ziua tânguirii, zi 
de doliu duhovnicesc, pentru că toţi Suntem co-participanţi la Pătimirile 
Domnului şi la Răstignirea Sa. 


Și oare de ce aşteaptă şi nu „trece la acţiune”, de ce nu este EI eroul cel aşteptat de 
noi, eroul pe care-l cunoaştem din poveşti, din cărţi, din filme? Pentru că El nu este 
aşa! lisus nu dă buzna, nu forţează, în schimb: „Iată, stau la uşă şi bat; de va auzi 
cineva glasul Meu şi va deschide uşa, voi intra la el şi voi cina cu el şi el cu 
Mine”, iar când Sfântul Apostol Petru se opune spălării picioarelor, Domnul îl 
avertizează: “De nu te spăl, n-ai parte cu Mine”. Domnul nu forţează, ci ne lasă 
liberi să alegem, pentru ca fiecare să merităm mântuirea: iată cât este de drept, de 
bun şi de iubitor! 


Cântăm la Prohod că atunci când Hristos-Viaţa a fost pus în mormânt, s-au 
înspăimântat îngerii, “Plecăciunea Ta cea multă preamărind”. Ce este această 
“plecăciune”? Smerenia, pogorârea, umilinţa Mântuitorului, de a împărtăşi condiţia 
omului muritor şi de a sluji până acolo încât dă posibilitatea mântuirii celor care II 
răstignesc! Îngerii se miră şi cum poate Viaţa să intre în mormânt, cum poate Cel 
ce a făcut pământul să intre într-un mormânt mic, de om. În afară de spaima şi 
uimirea îngerilor, toată făptura s-a schimbat, împreună-pătimirea cu Hristos- 
Făcătorul căpătând o dimensiune cosmică: “Luna, soarele se întunecă-mpreună, 
Doamne, şi robi binevoitori Ţi s-au arătat şi în mantii negre S-au înveşmântat”. 


Tot la Prohod cântăm ce datorăm Domnului: “Cuvine-se, dar, să cădem la Tine, 
Ziditorul, Cela ce pe cruce mâinile Ţi-ai întins, şi-ai zdrobit de tot puterea celui 
rău. Cuvine-se, dar, să-i dăm Slavă-a toate Ziditorul, căci din patimi Tu ne-ai 


scos, prin patima Ta, şi din Stricăciune toţi ne-am izbăvit”, sau “Neamurile toate 
laudă-ngropării Ţi-aduc, Hristoase-al meu”. 


Astfel, aceasta este singura ştire care ne interesează astăzi, iar pe toate celelalte să 
le lăsăm de-o parte (“Toată grija cea lumească să o lepădăm“), pentru că nimic nu 
se compară cu aceasta: astăzi se face nouă mântuire cu preţul Celui mai Scump 
Trup şi Sânge, cu cea mai adâncă suferinţă şi cea mai mare Jertfă a tuturor 
timpurilor — Hristos Dumnezeu se dă pe Sine la iad pentru noi, pentru ca apoi să 
Învieze, biruind moartea, pentru ca şi noi să o putem birui în EI şi să avem viaţă 
veşnică. Mormântul Domnului este laboratorul învierii noastre. 


Să cinstim pe Hristos cum se cuvine, să-i cerem în rugăciune Să ne dăruiască 
credinţă puternică, Să simţim cum El înviază Sufletele noastre din egoism, din 
păcat, din izolarea de El. Să lăsăm măcar astăzi de o parte celelalte lucruri care 
ne abat atenţia de la singurul lucru care contează: MÂNTUIREA NOASTRĂ, pe 
care o datorăm Lui Hristos, Mântuitorul nostru. 


Amin. 


Părintele Ioan Mircea - Coborârea la iad a lui lisus Hristos 


Activitatea Mântuitorului lisus Hristos s-a desfăşurat pe multe planuri: 
» ceresc - ca Logos preexistent,; 
» pământesc - de la întrupare până la răstignirea pe cruce şi îngropare; 
> la iad - sub pământ - ca Împărat biruitor, cât a stat cu trupul în mormânt; 
» iarăşi la cer, preaslăvit cu trupul, după înviere şi preaslăvire sau înălțarea 


la cer; şi în fine, sacramental, 
>» ca Hristos Euharistie şi ca săvârşitor al Sfintelor Taine - în chip nevăzut - în 
Biserică. 


Toate aceste activităţi sunt întrevăzute clar în Epistola I a Sfântului Apostol Petru. 


Coborârea lui Hristos la iad este una din marile probleme ale Epistolei 1 Petru şi e 
o temă specifică, în felul cum este formulată de el. Ea constituie un adevăr 
fundamental al învăţăturii creştine. Despre acest fapt, Apostolul Petru se exprimă 
atât de enigmatic - în pasajul din capitolul III, 19-20 - încât textul devine foarte 
greu la interpretat şi ridică o seamă de probleme dificile; între acestea unele privesc 
persoanele în cauză, altele felul şi scopul vestirii, iar altele timpul şi locul. Cu alte 
cuvinte: 


1. Cine a dus vestea? 

2. Către cine a fost dusă? 

3. În ce a constat mesajul acesta? 

4. În ce timp? 

5. Şi în ce loc s-a produs această activitate? 


Textul în cauză spune: "Că şi Hristos a suferit o dată moartea pentru păcate, El 
cel drept pentru cei nedrepţi, ca să ne aducă la Dumnezeu, omorât fiind cu 
trupul, dar viu fiind făcut cu duhul, cu care s-a coborât şi a binevestit şi 
duhurilor din închisoare, care fuseseră neascultătoare altădată, când îndelunga- 
răbdare a lui Dumnezeu aştepta, în zilele lui Noe, şi se pregătea corabia în care 
puţine Suflete (persoane), anume opt S-au izbăvit prin apă” (1 Petru III, 18-20). 
De fapt, ultimul verset (20) constituie doar un exemplu de pedeapsă generală, de 
cataclism cosmic, pentru nelegiuirile şi necredinţa oamenilor din vremea potopului. 


După cum se vede din acest text, Apostolul Petru vorbind de activitatea lui Hristos 
la "iad", pune în legătură cu ea generația potopului, a oamenilor din vremea lui 
Noe, dând naştere la o dificultate care a împins pe unii exegeţi la interpretări 
eronate. 

Căutând să afle pricina aducerii pe neaşteptate a acestui exemplu, comentatorii 
vechi consideră că prin el Sfântul Apostol Petru ar fi urmărit să răspundă unor 
întrebări. 


Ecumenius şi Teofilact socotesc că Apostolul Petru a introdus acest exemplu 
pentru a răspunde şi altei obiecţiuni: "Cine, oare, altul a predicat înainte de Hristos 
că vor fi osândiţi cei care n-au crezut?" Şi tot ei răspund: "Necredinţa acelora este 
confirmată din Scriptură; dar nu din vremurile profetice, ci aproape de la facerea 
lumii. Prin aceasta, el (Petru) a arătat că chiar de la început s-a predicat 
oamenilor mântuirea, dar ei au desconsiderat nevoia curăţirii de fărădelegile 
lor''. Despre doi din aceşti propovăduitori din vremea dinaintea potopului vorbeşte 
şi Noul Testament: de Enoh "al şaptelea de la Adam" (Epistola lui Iuda, vers. 14) şi 
de Noe "al optulea propovăduitor al dreptăţii" (Epistola II Petru II, 5). 


De aceea unii comentatori, în explicarea versetului 19 - singurul care se referă la 
coborârea lui lisus Hristos la iad - se referă la aceşti doi predicatori şi la un timp 
anterior. Textul din I Petru III, 19 arată însă precis timpul şi scopul Domnului 
Hristos la iad, pentru a face cunoscut tuturor mântuirea şi a o extinde şi la cei 
morți. 


In cele ce urmează vom căuta să răspundem celor cinci întrebări ce se pot pune în 
legătură cu acest text: Autorul mesajului, auditorii lui, în ce a constat mesajul, 
timpul şi locul unde s-a produs acţiunea. 


Coborârea lui Hristos la iad este un adevăr fundamental de credinţă, recunoscut din 
început de întreaga Biserică de Răsărit şi Apus. EI intrase adânc în conştiinţa 
Bisericii primare, prin cateheza apostolică. Aluzii la această problemă se întâlnesc 


în nenumărate locuri din Vechiul Testament, precum: Psalmii VI,5; XV, 10; 
XXIX, 3; XLVIII, 16; LXXJII, 24; LXXV, 13; CVIL, 16; CXXXVIII, 7; Isaia 
XXIV, 22; XLIX, 19; Daniel XII, 1-3 ; Osea XIII, 14; Zaharia IX, 11; Maleahi II, 
17; II, 13-15 şi înţelepciunea lui Solomon IX, 15; XVI, 13-14, etc.; iar în Noul 
Testament se fac aluzii la această idee în: Matei XII, 39-40; XXIV, 52-53; Luca 
XXIII, 43; XVI, 22-23; loan V, 25, 29; Fapte II, 24-25, 31; 1 Cor. XV 24 s.u. Efes. 
1, 21-22; IV, 8-10; Filip. II, 10; Col. I, 18; Evr. XI, 39 s.u.; XII, 23; 1 Petru III, 18- 
20 ; IV, 6; Apoc. I, 18, etc. 


Literatura patristică s-a ocupat de această problemă, pe care Sfinții Părinţi şi 
comentatorii vechi şi noi au privit-o sub toate aspectele, deşi n-au tratat-o în chip 
special. Acest adevăr de credință a pătruns şi în simbolurile de credinţă şi 
mărturisirile Bisericii Ortodoxe şi Romano-Catolice. În vremea marilor erezii, 
Sfinţii Părinţi s-au folosit de acest adevăr dogmatic al coborârii lui Hristos la iad cu 
sufletul unit cu Dumnezeirea, sau "cu sufletul îndumnezeit", spre a combate şi a 
condamna, când pe arieni, când pe apolinarişti, dochetişti şi alții, care refuzau să 
recunoască un suflet omenesc în Cuvântul (Logosul) întrupat. "Dacă sufletul e 
corporal - zice Sfântul Atanasie cel Mare către apolinarişti - de ce nu moare 
odată cu trupul şi pentru ce Petru numind Sufletele din închisoarea iadului 
“duhuri”, a zis: "Hristos a coborât să vestească învierea, duhurilor din 
închisoare?"'. 


Învățătura despre coborârea Domnului Hristos la iad a devenit al V-lea articol de 
credinţă în Simbolul Apostolic şi în cel Atanasian acceptat oficial în Biserica 
apuseană. Ea a intrat şi în cultul liturgic al Bisericii Ortodoxe. Astfel, la intrarea cu 


LĂ Las 


cinstitele daruri (Vohodul cel mare) preotul rosteşte în taină, rugăciunea: "în 
mormânt cu trupul, în iad cu sufletul, ca un Dumnezeu, în Rai cu tâlharul şi pe 
scaun împreună cu Tatăl şi cu Duhul ai fost Hristoase, toate umplându-le Cela 
ce eşti necuprins". Şi apoi ideea a trecut şi în Mărturisirile de credinţă ale Bisericii 
Ortodoxe. 


Biserica Latină a introdus acest adevăr, chiar că al V-lea articol de credinţă, În 
formula: "Descendit ad inferos", aflată prima dată în "Simbolul Apostolic" (secolul 
al IV-lea) şi în "Simbolul Atanasian" (atribuit din secolul al IV-lea Sfântului 
Atanasie cel Mare), formulă care "s-a impus treptat în Crezul Bisericii Romane, 
generalizându-se în toată (Biserica de Apus, încă din secolul al VIII-lea”. 


Pe măsura apariţiei de studii speciale asupra problemei coborârii lui Hristos la iad, 
s-a dat naştere la o seamă de teorii, unele ingenioase, altele tendenţioase, sau chiar 
blasfemiatoare. Mulțimea şi varietatea răspunsurilor date chestiunilor legate de 


această problemă au fost reduse de unii la două mari sisteme de interpretare, iar de 
alții la patru, la şase, sau la opt feluri de teorii. 


1. Cine a predicat la iad? 


Întrebarea este firească, pentru că deşi Apostolul Petru spune clar că Hristos a dus 
această activitate către sufletele de acolo, totuşi unii exegeţi şi teologi - vechi şi 
mai ales noi - susţin alte păreri, din care unele exclud persoana lui Hristos. Chiar 
unii exegeţi ortodocşi - fie că iau verbul în sensul unei evanghelizări şi "al 
convertirii, fie numai al proclamării mântuirii şi eliberării celor drepţi - au susţinut 
că nu numai Hristos a binevestit, ci şi unii prooroci şi Apostolii, ba chiar şi alţii 
după ei. 


Pentru prima dată această idee se întâlneşte în Păstorul lui Herma, unde citim 
"Apostolii şi învățătorii, după ce adormiră în puterea şi cu credinţa în Fiul lui 
Dumnezeu, predicară şi celor mai dinainte adormiţi şi le dădură pecetea 
propovăduirii. Se pogorâră deci cu aceia în apă şi ieşiră iarăşi. Dar aceştia vii se 
pogorâră şi iarăşi vii ieşiră; iar aceia care adormiseră mai înainte, se pogorâră 
morţi, dar ieşiră vii, căci adormiseră în dreptate şi în mare curăţenie; numai că nu 
aveau această pecete" (a botezului). 


După aceea, DIDIER scrie că: "Apostolii urmând Domnului au 


predicat şi ei celor din iad. Căci era necesar, socot, că precum aici, aşa şi acolo, 
cei mai buni ucenici Să fie imitatorii învățătorului; ca adică, unul (Petru) să 
aducă la convertire pe cei care erau dintre evrei; iar ceilalți să aducă pe păgâni 
la pocăință; adică pe cei care au trăit în dreptatea cea după lege, sau cea din 
filozofie, dar nu desăvârşit, ci şi-au sfârşit viaţa în păcat. Dar lucrează şi 
Mântuitorul pentru că mântuirea este opera Lui”. 


Origen, în scrierea sa Contra Celsum, afirma că: "Profeţii au precedat lui Hristos şi 
la iad, anunțând mai dinainte venirea Sa şi că Sfântul loan Botezătorul a fost şi 
acolo, ca şi pe pământ, Înaintemergătorul Lui. Sufletul lui Hristos a mers însă la 
sufletele care erau în acea stare, de a se putea converti primind învăţătura Sa”. 


Această idee a intrat şi în imnologia Bisericii, în troparul cântat în cinstea Sfântului 
loan Botezătorul (la 7 ianuarie şi la 29 august), unde se spune: "“Mercărorule 
înainte pentru adevăr nevoindu-te ai binevestit şi celor din iad, pe Dumnezeu Cel 
ce s-a arătat în Trup". 


Sfântul loan Gură de Aur, calificând părerea lui Origen ca "o copilărie”, arată 
că vremea mântuirii este pe pământ: "După moarte este timpul judecății şi al 
osândirii. Prin urmare nu era nevoie pe cealaltă lume de un Înainte-Mergător”. 
Această critică vizează toate părerile şi pe toţi comentatorii care susţin predica de 
convertire a celor din "iad". 


Mergându-se pe această linie, aparent logică, nu este de mirare că s-a ajuns şi mai 
departe. Întrucât, pe lângă Apostoli, au existat în Biserică şi alţi slujitori, ca: 
"evanghelişti, păstori şi învăţători” (| Cor. XII, 28; Efes. IV, 11), unii exegeţi, care 
nu admit Taina preoţiei, sau preoţia specială, ci numai preoţia generală şi deci 
consideră pe toţi creştinii "preoţi şi predicatori", susțin că toţi creştinii răposaţi 
propovăduiesc celor din "iad", adormiţi mai înainte. 


Unii comentatori şi teologi din apus, care nu văd în "duhurile" de care este vorba 
sufletele morţilor, ci altceva, exclud persoana lui Hristos, atribuind activitatea 
predicatorială altor persoane, dinaintea venirii Lui, în alt timp şi în alt loc, şi deci 
către alți auditori. Dintre aceştia, unii - referindu-se la Epistola lui Iuda (14-15) 
unde se vorbeşte de Enoh şi la scrierea apocrifă Enoh XII, unesc expresia 
(considerată de ei o greşeală de copist) într-un cuvânt - susțin că nu Hristos, ci 


Enoh a predicat; dar nu către cei morţi, ci către îngerii căzuţi. Alţii atribuie lui Noe 
sau Duhului lui Hristos preistoric acest rol, spunând că Noe "al optulea predicator” 
(II Petru II, 5) a predicat contemporanilor săi, sau duhul lui Hristos a predicat, prin 
el (Noe), oamenilor care au trăit înainte de potop. 


De aceea, n-a fost greu criticilor din "Şcoala istoria religiilor”, ca, pe baza unor 
legende din scrierile apocrife, cum e cartea lui Enoh (cap. XII) şi a comparaţiilor 
cu alte legende aflate în alte religii, să dea naştere teoriei "Mitul lui Hristos”. 
Această teorie, considerând Biblia plină de elemente mitice (luate din mitologie), a 
dus apoi la crearea curentului "demitologizării Evangheliei”, care pretinde 
eliminarea textelor ce conţin elemente mitice. Între acestea ei consideră şi textul 
din 1 Petru III, 18-19. 


Textul şi contextul (III,17-22) în care este încadrată ideea - coborârii la iad a lui 
Hristos - expusă de Sfântul Apostol Petru aici, nu îngăduie asemenea interpretări 
tendenţioase şi blasfemiatoare. El afirmă categoric existenţa istorică a lui Hristos, 
patimile şi moartea Lui reală, tind zice: "Ca şi Hristos omorât fiind cu trupul, dar 
viu fiind făcut cu duhul, a murit o dată pentru păcate. El Cel drept (fără de 
păcat) pentru cei nedrepţi (păcătoşi), ca să ne aducă la Dumnezeu ". Mai departe, 


contextul arată că după ce s-a coborât la iad, Hristos a înviat şi s-a înălțat la cer 
(III, 22). 


"Omorât fiind cu trupul" arată că moartea Lui nu numai că a fost reală ci a fost şi 
violentă, pricinuită de oameni, pe care a venit să-i mântuiască. El a acceptat-o de 
bunăvoie spre a împlini voia Tatălui (Luca XXII, 42) şi opera de mântuire ce 1 s-a 
dat, "ca să ne aducă la Dumnezeu". Şi când era răstignit pe cruce, a rostit cuvintele: 
"Tată, în mâinile Tale încredinţez duhul Meu ” (Luca XXIII, 46). lar înainte de a- 
şi da duhul a spus: '"Săvârşitu-s-a”' (loan XIX, 30); adică a încheiat opera de 
mântuire. Deci moartea, ca şi viaţa şi patimile, I-au fost reale, nu imaginare, sau 
aparenţe. 


"Dar viu fiind făcut cu duhul cu care coborând la duhurile din închisoare, le-a 
binevestit", arată că pe când trupul se afla mort în mormânt, sufletul lui omenesc 
(duhul), care nu moare, a fost glorificat şi unit cu Dumnezeirea Lui. Pentru că 
Hristos fiind Dumnezeu şi Om aşa a coborât la iad, ca să comunice cu duhurile de 
acolo, ca suflet către suflete. Avem aici un "crux interpretum”. 


Sfântul Chiril al Alexandriei, folosind acest text pentru a combate opinia 


dochetiştilor, afirmă: "Sufletul lui Hristos care fusese unit cu Logosul divin s-a 
coborât la iad; şi folosindu-se de puterea dumnezeiască şi de stăpânirea divină s- 
a arătat şi duhurilor de acolo. Cuvântul (Logosul) lui Dumnezeu, unit prin 
iconomie cu sufletul Său (al lui Hristos), îmbrăcat în veştmânt propriu, mergând 
a vorbit cu duhurile (sufletele morţilor) din închisoare (iad), ca suflet către 
suflete. Nu spun că Dumnezeirea singură şi de sine însăşi a Unuia-Născut s-a 
coborât la iad şi a predicat duhurilor de acolo, complet separată de suflet. Căci 
Dumnezeirea este mai presus de vedere". Şi în continuare, adaugă: "Nu putem 
admite nici că Dumnezeirea a luat chip aparent de suflet. Ci, precum Unul- 
Născut a petrecut în trup cu cei care trăiau în trupuri, tot aşa sufletelor din iad 
le-a vorbit sufletul Său, având veşmântul său propriu”. 


DORI explică şi el ideea textului, astfel: "Hristos a murit cu 


trupul pentru noi, nu şi cu Sufletul şi cu firea Lui dumnezeiască. Aceasta fiind 
nemuritoare şi dătătoare de viaţă. EI a zis: "Eu sunt viaţa” (loan XIV, 6). Viaţa 
Lui - ca Dumnezeu - nu moare, ci, dimpotrivă, învie morţii (cf. loan V, 21; VI, 
63; 1 Cor. XV, 43). Căci precum lumina nu se vatămă la loc întunecos, tot aşa 
nici Viaţa, (adică Hristos) nu poate să pătimească ceva, când vizitează morții. 
Căci Dumnezeirea Cuvântului este neschimbătoare”. 


Prin urmare, "viu fiind făcut cu duhul înseamnă că sufletul omenesc al lui Hristos 
n-a coborât singur la iad, ci unit cu Dumnezeirea, care este dătătoare de viaţă, şi 
care l-a întărit (pe suflet), făcându-l biruitor asupra morţii şi îmbrăcându-l în 
slavă. Înainte de a muri, Mântuitorul spusese: "Am putere să-mi pun sufletul (să- 
mi dau viaţa) şi am putere să-l iau iarăşi” (loan X, 18). Datorită acestei puteri pe 
care o avea de la Sine - ca Dumnezeu - şi de la Tatăl prin iconomie, ca Om, El 
alunga demonii, ierta păcatele şi învia morţii, cât a activat pe pământ; iar când a 
coborât la iad a mers ca un împărat biruitor, zdrobind legăturile morţii şi eliberând 
pe cei drepţi din iad, spre a-i introduce în Rai, ca pe tâlharul pocăit (Luca XXIII, 
43). Acesta este deci adevărul biblic şi numai aşa trebuie înţeles şi interpretat 
textul în cauză. 


2. Către cine a dus Hristos vestea? 


Textul aminteşte pe scurt că Mântuitorul a vestit către "duhurile din închisoare”. 
Între acestea autorul Epistolei aminteşte de o categorie specială, a celor din timpul 
lui Noe, ceea ce face şi mai dificilă interpretarea, făcând necesară lămurirea 
problemelor: a dus Hristos vestea numai, către "duhurile” celor din vremea 
potopului, sau către toate "duhurile din închisoare”? A avut El în vedere 
calitatea lor morală? Adică a mers deci acolo numai pentru cei drepți, sau a 
mers către toţi cei "din iad"? Și cu ce scop: Ca să mântuiască pe toţi, sau numai 
pe unii? Cum El stăpâneşte peste toţi cei vii şi peste toţi cei morţi (cf. Rom. XIV, 
9), cert este că vestea a fost dusă către toţi, şi toţi au luat cunoştinţă de ea. 


Exegeza ortodoxă încă de la început, ţinând seama de spiritul general al 
Evangheliei, a înţeles că aici este vorba de toate sufletele drepţilor şi ale 
păcătoşilor, de la Adam până la venirea Domnului. Cu această interpretare sunt de 
acord în majoritatea lor şi comentatorii neortodocşi. Concepţia Evangheliei însă 
despre drepţi şi dreptate nu se limitează numai la cei din Vechiul Testament, care 
au trăit conform voii lui Dumnezeu, sau Legii, că patriarhii, profeţii şi alţi drepți, 
adormiţi cu nădejdea venirii lui Mesia-Hristos (Evr. XI, 13-40). 


Mântuitorul extinde sfera dreptăţii la drepţii din întreaga lume, deci şi la cei dintre 
"neamuri", sau "păgâni", care deşi n-au lege, din fire fac ale Legii (Rom. II, 14; cp. 
Matei VIII, 10; Fapte X, 35). Aceştia, chiar dacă nu L-au cunoscut pe Dumnezeul 
cel adevărat şi n-au auzit de Mesia, au realizat virtuțile naturale: credincioşia 
dreptatea, cumpătarea, mila, curăția inimii etc. Despre sutaşul păgân din 
Capernaum de pildă, Mantuitorul spune că "nici în Israel n-a aflat atâta credinţă” 
(Luca VII, 10), despre femeia hananeiancă: "o femeie, mare este credinţa ta, fie 
ție precum voieşti” (Matei XV, 28); iar lui Corneliu alt sutaş păgân, îngerul 


Domnului îi spune: “Rugăciunile şi milosteniile tale s-au suit spre pomenire 
înaintea lui Dumnezeu" (Fapte X, 4). Toate acestea au format convingerea 
Apostolului Petru că: "Dumnezeu nu este părtinitor, ci, în tot neamul, cel ce se 
teme de EI şi face dreptate, este primit de El” (Fapte X, 34-35). 


Pe linia acestei largi concepţii creştine au mers unii Sfinţi Părinţi, care privesc 
activitatea lui Hristos la iad printre cei morţi, ca fiind îndreptată, mai întâi către 
Adam, prin care a intrat păcatul în lume, şi către toţi cei din Adam; cu prioritate 
patriarhii, profeţii şi drepţii Vechiului Testament; după care au fost vizaţi şi toți 
drepţii dintre neamurile păgâne. Cunoştinţa de venirea şi de opera Lui 
răscumpărătoare au luat acolo toţi morţii din veac, drepți şi păcătoşi, dar n-au 
putut beneficia toţi de ea, ci numai drepţii după Lege. 


Hristos coborând la "iad" a făcut cunoscută vestea cea bună tuturor morţilor, 
inclusiv celor din vremea potopului oricare le-ar fi fost folosul sau nefolosul ei. 


Apostolul Petru amintind generaţia potopului a avut, probabil, în vedere această 
largă concepţie, după care au putut fi mântuiți şi unii dintre aceia, ale căror 
sentimente s-au putut schimba "în extremis" şi pe care apa potopului i-ar fi 
pedepsit şi purificat, totodată. 


Deja, Răscumpărătorul, "Sfântul lui Israel", grăind prin proorocul Isaia, "a zis celor 
robiţi: "leşiţi!” şi celor din întunericul (necunoştinței): "Veniţi la lumină"! 
(descoperiţi-vă), (Isaia XLIX, 7, 9); sau, "să propovăduiesc celor robiţi slobozire”, 
şi celor prinşi, în războaie, libertate" (Isaia LXI, 1); sau: "să scot din temniţă pe cei 
robii, şi din adâncul închisorii pe cei ce locuiesc în întuneric" (Isaia XLII, 7). 


Clement Alexandrinul tâlcuieşte că: "Cei din legături (cei robii) ar fi iudeii, iar 
"cei din întuneric” (al neştiinţei) sunt păgânii care au cultul idololatriei. Căci 
celor care erau drepţi după Lege le lipsea credinţa. De aceea, dacă îi vindecă pe 
aceia le zicea: "credinţa ta te-a mântuit” (Matei LX, 22). Acestora însă, care 
erau drepţi din filozofie, le erau necesare spre învăţătură nu numai credinţa cea 
în Hristos, ci şi experiența idololatriei. Căci îndată după descoperirea 
adevărului, ei s-au pocăit pentru faptele dinainte. De aceea a binevestit Domnul 
(Hristos) şi celor din iad. Apostolii au evanghelizat şi ei, acolo ca şi aici, pe iudei 
şi pe păgânii apți de convertire”. 


Cu toate acestea, în orice sens ar fi înţeleasă vestea dusă celor din "iad", nu se 
poate susține că Mântuitorul a dus acest mesaj numai la cei drepţi, din Lege sau din 
filozofie, sau chiar şi la cei pocăiți în clipa când îi cuprindeau valurile apelor 


potopului, cum s-a mântuit şi tâlharul de pe cruce, în ultimul moment. Ci, aşa cum 
a făcut-o şi pe pământ, Hristos a dus binevestirea biruinţei asupra morţii şi a 
diavolului, către toți morții - de la Adam şi până atunci, evrei şi păgâni, drepți şi 
păcătoşi, deşi nu toţi au beneficiat, ca şi pe pământ de izbăvirea adusă de EI. 


3. În ce a constat mesajul lui Hristos la iad şi în ce scop a mers El acolo? 


Termenul prin care Apostolul Petru exprimă acest mesaj este "a binevesti”. Dar, 
precum se ştie, Evanghelia nu exprimă numai anunţarea unei veşti bune, dar şi 
veşti ca: dărâmarea lerusalimului şi cea a sfârşitului lumii sau a înfricoşătoarei 
judecăţi. De asemenea, ea arată şi proclamarea lui Hristos ca Împărat biruitor 
asupra păcatului, morţii şi diavolului, care vine să dezlege pe cei "legaţi de satana” 
(Luca XIII, 16) şi să slobozească pe cei robiţi de moarte (loan XI, 25; Evr. II, 15). 


După diferitele nuanţe de sens ce poate exprima prin veştile, sau mesajul respectiv, 
diferă şi părerile asupra activităţii lui Hristos la "iad". Unii, luând verbul în sensul 
de a predica, susţin că este vorba de evanghelizare, cu scopul de a converti; şi în 
acest caz, fireşte, acţiunea nu se adresează către cei drepţi, ci către cei păcătoşi. 
Căci după părerea celor ce susțin aceasta, păcătoşii - oricare ar fi ei - ar putea face 
în iad acte de credinţă şi de pocăință, fie din convingere, fie din teamă, şi deci ar 
putea fi mântuiţi şi ei. Dar şi aici părerile se deosebesc, după cum unii privesc 
faptul în aspectul obiectiv - redus doar la enunţarea mesajului universal - iar alții în 
aspectul subiectiv, prin răspunsul dat vestirii aduse. 


Privind mesajul Evangheliei în aspectul obiectiv, unii susțin că este posibilă 
mântuirea tuturor păcătoşilor; adică restabilirea tuturor lucrurilor şi stărilor în 
situația avută înainte de cădere, numită şi "apocatastază" (Fapte II, 21), părere 
susținută de Origen şi de alții de după el. 


Unii, împărtăşind ideea evanghelizării, consideră că se mântuiesc numai cei ce au 
crezut şi acolo, ca şi aici, în urma propovăduirii. 


Cei mai mulți comentatori însă explică verbul în sensul de "proclamare a 
mântuirii", sau de "eliberare din iad" a "tuturor drepţilor”, de la Adam şi până 
atunci aplicându-li-se "retroactiv" efectele mântuirii. 


Există şi exegeţi - îndeosebi protestanți - care înţeleg verbul tot în sensul de 
proclamare, dar la osânda veşnică; fie a celor păcătoşi; fie a îngerilor căzuţi, cărora 
Hristos le-a pronunţat această sentință după înălţarea Sa la cer. Această părere nici 
nu poate fi luată în considerare, deoarece textul nu vorbeşte de îngerii căzuţi, ci de 


sufletele celor morţi, între care se aflau şi cei care au pierit prin apele potopului, 
contemporanii lui Noe. 


Cât despre cealaltă opinie, a osândei veşnice pronunţată asupra sufletelor din iad, 
părere care constituie o denaturare a Evangheliei, aceasta limitează îndurarea lui 
Dumnezeu numai la această viaţă, neţinând seama că El poate ierta păcatele şi în 
acest veac şi în cel viitor, adică în perioada dintre moarte - căreia îi urmează 
judecata particulară a sufletului (cf. Luca XVI, 22-31; Evrei LX, 27) - şi sfârşitul 
lumii, când va avea loc judecata generală (Matei XXV, 31-46; II Petru II, 4-9). 
Până la acest moment al judecății de apoi, Biserica se roagă pentru cei răposaţi, 
pomenindu-i la sfintele liturghii - după rânduiala Sfinţilor Apostoli, iar rudeniile 
fac milostenii şi pomeniri (parastase) pentru ei. Şi datorită acestora, după 
învăţătura ortodoxă, starea celor care au murit cu păcate neispăşite (nepocăiţi) 
şi au fost osândiţi se poate schimba în bine. Căci păcatele care pot fi iertate aici, 
pot fi iertate şi în viaţa de dincolo. Numai "păcatele împotriva Duhului Sfânt nu 
pot fi iertate nici în veacul de acum, nici în cel ce va să fie” (Matei XII, 32). 

Mai există o "exegeză curioasă", după care Hristos, coborând în regiunile "cele mai 
de jos ale pământului”, a redus la neputinţă pe diavolul care deţinea imperiul 
Morţii. 


Rămân, deci, de cercetat numai primele feluri de interpretare. Cel dintâi, dintre cei 
care susțin apocatastaza, sau eliberarea tuturor păcătoşilor din iad - considerând 
posibilă evanghelizarea şi prin ea convertirea tuturor celor osândiţi - este Origen. 
Din părerea lui Origen că "Mântuitorul mergând la iad a convertit toate sufletele de 
acolo", a luat naştere teoria apocatastazei. Această teză a fost însă condamnată ca 
erezie la Sinodul al V-lea Ecumenic din Constantinopol (553). 


Fără a susține teoria lui Origen, (ERIE 


au afirmat în figuri retorice că Hristos a eliberat pe toți cei din iad, lăsând 
acolo numai pe diavolul. 


Teza origenistă a fost însuşită, în parte, şi susținută apoi de o seamă de eretici ca 
Marcion şi recent, de unii protestanți. 


Cei mai mulţi exegeţi şi teologi susţin activitatea de vestire a mântuirii şi a biruinţii 
Domnului asupra morţii, a diavolului şi a iadului. Dar eliberarea celor din iad este 
numai parțială, în funcție de credinţa şi de nădejdea în care au adormit. Izbăvirea 
acestora este - după ei - un act de îndurare a Mântuitorului, care ţine seama şi de 
felul cum şi-au dus, cei cărora se adresează, viaţa pe pământ. E vorba fireşte, în 


primul rând de patriarhii, profeții şi drepții Vechiului Testament şi apoi de alți 
drepţi sau miluiţi. 


Între aceştia, BERII afirma că: vrrristos mergând Ia iad i-a sculat din 
morţi pe proorocii care-L aşteptau ca învăţător şi Căruia Îi erau ucenici cu 
duhul”. Herma vorbeşte de cei "care adormiseră în dreptate şi în mare curăţie, 
dar nu aveau pecetea (botezului), pe care le-au dat-o Hristos şi Apostolii. 


Iustin Martirul afirma că: "Cei care nu S-au pocăit înainte de moarte nu se pot 
mântui intru nimic”. lar susținând eliberarea drepţilor - 


atât dintre iudei, cât şi dintre păgâni, afirma că: "Sufletele neascultătoare 
(păcătoşii) aflate în iad, au auzit glasul lui Hristos, dar n-au putut vedea faţa 
Lui”. 


Alţii vorbesc de intrarea triumfală a împăratului Hristos la iad şi de strigătul 
disperat al morţii neputincioase, a iadului şi a diavolului, la eliberarea drepţilor. 
Astfel, spune: "Cine este Acesta care coboară din cer 
şi răstignit fiind nu este biruit de mine, moartea? Cine este Acesta care dezleagă 
legăturile celor robiţi de mine? Cine-i Acesta care prin moartea Sa mă distruge 
pe mine, moartea?”'. 


Sfântul Chiril al Ierusalimului explica spaima morţii şi a diavolului astfel: 
"Moartea s-a spăimântat când a văzut că se coboară în iad un străin, pe care nu- 
L pot ţine lanţurile de acolo (Fapte II, 24). Din care pricină portari ai iadului v- 
ați spăimântat când L-aţi văzut? Ce frică neobişnuită v-a cuprins? Moartea a 
fugit, iar fugă îi vădea teama. Alergau sfinţii, preoți, Moise legiuitorul, Avraam, 
Isaac şi Iacob, David şi Samuil, Isaia şi loan Botezătorul. Au fost răscumpăraţi 
toţi drepţii pe care-i înghițise moartea, căci trebuia ca împăratul propovăduit să 
fie Răscumpărătorul bunilor propovăduitori. Apoi fiecare dintre cei drepţi 
spunea: "'Unde-ţi este moarte biruinţa? Unde-ţi este iadule boldul?" (Osea XIII, 
14; I Cor. XV, 53). Căci Biruitorul ne-a răscumpărat”. 


DNOC ODIONIIIUIEIIIEII) vorbeste de o îndoită iconomie a coborârii 


Domnului la iad (a zdrobirii iadului şi a eliberării drepţilor) şi se întreabă: 
"Arătându-se Hristos acolo îi mântuieşte pe toţi, pur şi Simplu Sau şi acolo îi 
eliberează numai pe cei ce cred?”'. 


Iar NRIDEDIIII afirmă: "Liristos a pus pentru cei vii pocăința ca condiţie a 
iertării lor; dar celor care erau în iad le-a acordat iertarea prin milă şi pentru 
mântuire". 


5 combate, indirect, ideea evanghelizării şi a convertirii 


morților. Păstrând termenul de "predicare", el ia cuvântul în înţelesul de 
proclamare a mântuirii celor drepți - evrei şi păgâni - fără chemare la convertire, 
deoarece "timpul mântuirii este viaţa prezentă, iar după moarte este judecata şi 
osânda''. Şi continuând ideea despre rostul coborârii Domnului la iad, explică: 
"Tirania morţii a fost înlăturată prin trupul lui Hristos, care a devenit 
nemuritor. De altfel, aceasta arată numai că puterea morţii a fost distrusă, dar 
nu că au fost iertate păcatele (tuturor) celor ce au murit înainte de venirea 
Domnului. Dacă interpretarea aceasta n-ar fi justă şi dacă Mântuitorul, prin 
coborârea la iad ar fi scăpat de gheenă pe toţi păcătoşii dinainte de venirea Sa, 
pentru ce atunci spune Domnul: "Mai uşor va fi pământului Sodomei şi 
Gomorei în ziua judecății” (Matei X, 15). Prin aceste cuvinte Domnul a spus că 
vor fi pedepsiţi şi locuitorii Sodomei şi Gomorei mai uşor, dar tot vor fi pedepsiţi. 
Au primit şi pe pământ cea mai grozavă pedeapsă, dar nu vor scăpa nici de 
pedeapsa din cealaltă lume; cu atât mai mult cei dinainte de venirea Domnului 
care n-au Suferit nici o pedeapsă pe lumea aceasta”. 


Sfântul loan Gură de Aur zice: “sunt de admirat macabeii, pentru că au îndurat 
acele suferinţe pentru păzirea Legii”. 


Sfântul Maxim Mărturisitorul, că de fapt mulţi alţii, consideră posibilă credinţa 
unora în iad. 


Sfântul Proclu al Constantinopolului preamăreşte - într-un stil retoric şi plin de 
metafore - biruinţa împăratului Hristos la iad, zdrobind încuietorile lui şi eliberând 
pe cei din iad, începând cu tâlharul, cu Adam, Abel şi cu ceilalți drepți. 


OI explică astfel: "Hristos, mergând cu sufletul la iad, 


a convorbit ca suflet cu sufletele; pe care portarii iadului văzându-L S-au 
spăimântat şi porțile de aramă s-au sfărâmat şi încuietorile de fier s-au rupt. Şi 
Unul-Născut a strigat cu putere sufletelor care sufereau deopotrivă "leşiţi” 
adică le-a vestit şi celor din iad, ca să-i slobozească pe aceia câţi ar fi crezut, 
dacă EI s-ar fi întrupat mai înainte şi ar fi trăit în vremea vieţii lor”. 


În continuare, el lămureşte pentru ce n-au fost izbăviţi toţi cei din iad, ci numai o 
parte: "Deci, precum prin venirea Sa în trup Hristos a voribit cu cei de pe 
pământ şi cei ce au crezut S-au folosit, tot astfel şi prin coborârea la iad, El a 
slobozit din legăturile morţii numai pe cei ce L-ar fi cunoscut şi ar fi crezut în El. 
Căci sufletele care au trăit în idololatrie şi în neîngăduite desfrâuri, ca şi cum ar 
fi fost orbite de poftele lor trupeşti, nu puteau privi spre strălucirea arătării Lui. 


De aceea nu puteau să recunoască în chip real pe Cel care i-a eliberat pe toţi (cei 
drepţi) şi care a propovăduit acolo tuturor, cu iubirea de oameni, dar arătând şi 
dreptatea. Încât cei care s-au depărtat de acest fel de binefacere să se poată 
acuza ei înşişi că au părăsit pe Ziditorul şi Dumnezeul tuturor şi au Slujit 
demonilor urători de oameni, petrecându-şi viaţa după voia lor”. 


După Sfântul loan Damaschin, "Hristos se coboară la iad cu sufletul”. 


De altfel, după răspunsul Mântuitorului pus în gura lui Avraam, răspuns dat de 
acesta bogatului nemilostiv care se chinuia în văpaia iadului (Luca XVI, 24-91) 
reiese clar că cei nedrepţi, hrăpăreţi (loan XII, 6), lipsiţi de milă şi dispreţuitori ai 
credinţei, aici, nu pot fi miluiți şi nu pot beneficia de binefacerile mesajului 
mântuirii. 


PI demonstrează acelaşi lucru prin răspunsurile date unui 


oarecare retor, Cezarius, cu privire la soarta celor osândiţi, în iad şi a lui luda 
vânzătorul lui Hristos, învățătorul său. El spune că, după coborârea lui Hristos la 
iad, au fost dezlegate de acolo toate sufletele, deşi dezlegarea n-a însemnat 
eliberarea tuturor, ci numai a drepţilor. "Chiar şi pe Iuda (l-a dezlegat)” întreabă 
retorul. Desigur, răspunde Amonius! Căci fiind de faţă împăratul a toate 
(Hristos) nu mai era nimic pe care tiranul - el însuşi subjugat - adică moartea, 
să-l poată ţine încă captiv”. 


În continuare, spunând că "propovăduirea” Lui la iad a folosit celor care au 
crezut, dar nu cunoscuseră pe Hristos în viaţă, nu tot aşa însă s-a întâmplat cu 
Iuda. "Fiindcă luda nu numai că a fost învăţat taina mântuirii, învățând şi pe 
alții; ba, fiind învrednicit de puterea dată de Mântuitorul, alunga demoni şi 
făcea tămăduiri (Luca X). Dar, apoi, prin voia liberă a hotărârii sale, s-a abătut 
de la calea dreaptă a vieţii. Şi nici când a fost certat de Domnul nu s-a ruşinat de 
reproş (Luca XXII, 48), ci a rămas în intenţia sa (de a-L vinde). De aceea luda 
n-a atribuit nimănui cauza căderii sale, ci lui însuşi. Că nici după ce a văzut 
greşeala făcută nu s-a căit, ci s-a pedepsit singur, spânzurându-se, arătând şi 
prin aceasta pornirea laşă a sufletului său. El nu s-a mulțumit că a dat spre 
ucidere pe Domnul Hristos, ci şi pe sine însuşi S-a distrus, neisprăvindu-şi 
greşeala şi făcând favorabilă omuciderea prin sinucidere; căci ştia că cel care se 
ucide pe sine se pedepseşte ca şi cel care ucide pe altul. Ci, sătul (terorizat) fiind 
de judecata necruțătoare (a conştiinţei) şi nesuferind a fi numit trădător, a 
trebuit să se spânzure. Căci nu-i era necunoscut faptul că pocăinţa perseverentă 
înduplecă pe Dumnezeu dar a disprețuit aceasta”. 


În Cuvântarea din Sâmbăta cea mare, în care se oglindesc cugetările Sfinţilor 
Părinţi, referitor la coborârea Domnului la iad, PI ID arată clar 
cui a folosit această activitate la iad. "După părerea mea - zice el - n-au avut de 
primit de la bunătatea Sa mântuitoare decât acei care pe pământ au dus o viaţă 
foarte curată, care au practicat modestia, cumpătarea şi castitatea, fără ca totuşi 
Să fi primit lumina credinţei. Pe aceia, Domnul, Care-şi întinde peste toți 
Providența Sa, i-a atras la El; şi, proiectând asupra lor razele Sale divine, i-a 
prins în plasa Lui divină, determinându-i să creadă în El. Căci EI cel milostiv nu 
putea îngădui, în adevăr, ca ei să fi lucrat în zadar”. 


Aşadar, mesajul mântuirii a fost adus la cunoştinţa tuturor celor din iad, dar nu 
toţi s-au mântuit, nu toţi s-au folosit de el. 


4. În ce timp s-a produs această activitate? 


După relatarea Sfântului Apostol Petru, această "misterioasă activitate” a lui 
Hristos la iad a avut loc îndată după moartea Sa. Adică în timpul celor trei zile şi 
trei nopţi, cât a stat cu trupul în mormânt, între Răstignire şi Înviere (Matei XVI, 
21). Despre acest timp a vorbit Mântuitorul, zicând: "Precum Iona a fost în 
pântecele chitului trei zile şi trei nopți, aşa va fi şi Fiul Omului în inima 
pământului, trei zile şi trei nopţi” (Matei XII, 40). 


Pe temeiul acestui text şi a celor arătate de Sfântul Petru, comentatorii ortodocşi, 
romano-catolici şi majoritatea celorlalți, sunt de acord în a recunoaşte că timpul 
acestei activităţi printre cei morţi a fost cel dintre moartea şi Învierea lui Hristos. 
"În cele trei zile şi trei nopți (cât trupul I-a stat în mormânt) Hristos n-a rămas 
nemişcat şi nici fără să lucreze ceva, ci a coborât în iad, pentru iconomia 
privitoare la Înviere şi să plinească toate cele cu privire la EI". 


Sunt însă şi unii comentatori şi critici, amintiţi mai înainte, care susţin: unii, că 
Apostolul face aluzie la alţi "vestitori”, ca Enoh sau Noe; iar alții, că vestea - 
respectiv sentința de condamnare - a fost pronunţată către sufletele din iad, sau 
către îngerii căzuţi. În primul caz deci, timpul este cel din vremea lui Enoh sau 
Noe, iar auditorii, contemporanii lor; iar în al doilea caz, Hristos ar rosti sentința 
faţă de îngerii căzuţi, şi timpul ar fi după înălţarea Lui la cer. 


În fine, alţii, interpretând spiritual acest text din Epistola lui Petru, consideră că 
timpul este cel al propovăduirii Apostolilor şi al Bisericii, către oamenii care 


trăiesc în păcate. Aceşti interpreţi consideră trupul omenesc ca o "închisoare" a 
sufletului; şi că auditorii sunt oamenii vii, nu morţii, în acest caz, auditorii, sau 


"duhurile din închisoare" sunt, sau oameni din timpul lui Enoh şi Noe - cum s-a 
spus - sau "generația Apostolilor, nesupusă predicii lor în duh". Toate aceste, opinii 
sau teorii sunt departe de ideea textului, după care timpul sunt cele trei zile şi trei 
nopți de activitate a Domnului Hristos la iad, unde a vestit duhurilor sau sufletelor 
celor morți. 


5. In ce loc se petrece această activitate? 


Cea mai grea problemă este aceea a stabilirii locului acestei activităţi către sufletele 
morţilor. Este el un loc legat de timp şi spaţiu, sau este doar o localizare şi "o 
stare” a sufletelor? Sau este şi una şi alta? 


Sfântul Apostol Petru numeşte acest loc cu termenul general de "închisoare". EI 
evită cu grijă cuvintele "iad" şi "Rai", ceea ce pare surprinzător. Se ştie însă că prin 
alungarea primei perechi de oameni, din Eden, Raiul a fost închis şi nu se putea 
vorbi de el înainte de venirea lui Hristos. Numai prin jertfa Lui, rupând zapisul 
păcatului adamic, El a redeschis Raiul, când a spus - pe cruce - talharului pocăit: 
"Astăzi vei fi cu mine în Rai”. 


Până la venirea lui Hristos la iad, deci, toţi morţii - drepţi şi păcătoşi - de la 
Adam şi până atunci, mergeau în acelaşi "loc" numit de Apostol “închisoare”, 
dar pe care Sfinţii Părinţi îl numesc iad. În acest "loc" al împărăției morţii, numit 
şi "întunericul cel împărțit”, se aflau toate sufletele morţilor, ca într-o "închisoare 
subterană”. Întrucât Raiul fusese închis, iar drepţii nu erau dezlegaţi de blestemul 
păcatului strămoşesc, se aflau şi ei în această "închisoare subterană”, cu diferite 
despărțituri (Luca XVI, 20-31), aşa cum şi în cer "în casa Tatălui sunt multe 
locaşuri" (loan XIV, 2). Şi abia după ce au primit harul Răscumpărării, au fost ei 
scoşi prin Învierea Domnului, din întunericul şi din umbra morţii şi aduşi la 
lumina şi la fericirea Raiului deschis. 


Dar cu toate că şi drepţii şi păcătoşii se aflau în acea "închisoare" cu despărțituri, 
starea lor sufletească şi suferinţa lor nu era la fel. Întunericul era acelaşi, nu şi 
suferinţa lor. Drepţii aveau în inima lor pacea lăuntrică, sentimentul prezenţei lui 
Dumnezeu în ei şi nădejdea Învierii (cf. Evr. XI, 35-40) şi de aceea faptul 
odihnei lor în întuneric nu constituia o mare suferinţă. 


După Învierea Domnului Raiul devine locul şi starea drepţilor, iar iadul, exclusiv, 
locul şi starea păcătoşilor. Prin urmare, "închisoarea" de care vorbeşte Apostolul 
Petru indică şi o "localizare" dar şi o "stare" şi anume o "stare provizorie”. Se 
numeşte "stare provizorie" pentru că pe de o parte ea deţinea şi pe cei drepţi; iar pe 


de altă parte, nici iadul păcătoşilor nu devine ceva definitiv decât după judecata de 
apoi, "Starea sufletească" a acestora în acea "închisoare", pentru ei se numeşte deja 
iad pentru că ei sunt în mari chinuri (Luca XVI, 20-31) şi în această stare de 
provizorat. "Raiul", ca şi "iadul", este un loc în sensul că sufletele de dincolo nu 
sunt omniprezente, dar nici limitate la un anumit timp şi spaţiu, fiind nemuritoare 
şi nemateriale. 


Sfântul Macarie Egipteanul lămureşte starea sufletească a unora şi a celorlalți, 


astfel: "Precum împărăţia întunericului şi păcatul stau ascunse în suflet până în 
ziua Învierii, când chiar şi trupul celor păcătoşi este învăluit în întunericul ce stă 
încă ascuns în Suflet, tot aşa şi împărăţia luminii şi chipul ceresc care este lisus 
Hristos luminează în chip tainic Sufletul şi străluceşte (stăpâneşte) în sufletul 
celor sfinţi”. 


Ca "stare sufletească", atât Raiul cât şi iadul sunt determinate deci de atitudinea 
fiecăruia faţă de Dumnezeu şi față de aproapele, respectiv de credinţă, nădejde, 
faptele de iubire şi de suferinţele pentru Hristos. În acest sens dar, se spune: "Cei 
buni au Raiul în inima lor încă aici pe pământ şi-l duc cu ei dincolo; iar cei răi 
au aici pe pământ iadul, în ei, şi cu el pleacă dincolo. Cei buni, cei ce trăiesc în 
comuniune cu Dumnezeu, aici, în comuniune şi în fericire vor trăi şi dincolo; pe 
când cei ce urăsc pe Dumnezeu şi trăiesc departe de EI, aici pe pământ, departe 
vor trăi şi dincolo de mormânt”. 


Este clar, deci, că sufletele drepţilor deşi se aflau în "întunericul cel împărțit”, nu se 
chinuiau în aceeaşi "văpaie" a iadului ca cei păcătoşi (Luca XVI, 23-24), pentru că 
ei aveau pe Dumnezeu în inima lor şi muriseră în credinţa şi în nădejdea Învierii 
(Evr. XI, 19, 35). Ca atare aveau pacea şi odihna, dar le lipsea lumina 
Răscumpărării şi eliberarea aduse de Hristos. Deşi nu poate fi vorba de un anumit 
loc, ci de o "localizare", totuşi se spune că: "Sufletele drepţilor petrec într-un loc 
mai bun, iar cele ale păcătoşilor (rele) petrec într-un loc mai rău, aşteptând timpul 
judecății”. 


Pentru o mai bună înţelegere a acestei idei, apelăm la explicaţia dată de PI 

la Psalmul XXIII, 23, unde spune: "Glasul Domnului va 
despărți natura focului spiritual, precum a despărţit para focului în care au fost 
aruncaţi cei trei tineri din Babilon. Tot astfel socot că şi focul care este pregătit 
spre osânda diavolului şi a îngerilor lui (Matei XĂV, 41), la glasul lui Dumnezeu 
se desparte. În foc sunt două puteri: una arzătoare, iar altă luminoasă. Glasul 
Domnului face ca partea aceea crudă (întunecoasă) şi arzătoare a focului să 
rămână celor vinovaţi de ardere, iar partea cea luminoasă şi strălucitoare a lui 


Să fie sortită celor ce au să se bucure intru veselie. Deci glasul Domnului este 
acela care desparte para focului şi o împarte aşa fel ca focul osândei să fie 
neluminos, iar lumina odihnei să fie nearzătoare". 


Explicaţia se acordă cu textul profetic din Isaia (XLIX, 9), de care fac adesea 
amintire exegeţii vechi ai Ortodoxiei, în legătură cu coborârea Domnului la "iad". 
"Căci Domnul a zis celor din legăturile (iadului) ieşiţi (dezlegaţi-vă, eliberaţi- 
vă); şi celor din întuneric descoperiţi-vă (ieşiţi la lumină)”. Ei simțeau prezenţa 
tainică a Domnului în fiinţa lor, dar nu primiseră lumina Lui. În Înţelepciunea lui 
Solomon citim că: "Sufletele drepţilor simt în mâna lui Dumnezeu şi chinul nu 
se atinge de ele". lar după venirea Domnului Hristos: "Sufletele drepţilor 
(răposaţi) sunt în lumina cerească, primind lumina Duhului Sfânt ca viaţă". 


DOI explică de asemenea: "Domnul este un fel de loc care 


cuprinde în Sine pe cei drepţi: aşa că dreptul care se găseşte în acest loc în chip 
necesar se simte bine dispus şi vesel. De altfel şi dreptul este un fel de foc al lui 
Dumnezeu, atunci când primeşte pe Dumnezeu în el. Cel păcătos hărăzeşte locul 
acesta diavolului”. 


Aşadar, deşi Apostolul Petru numeşte "locul" unde se aflau sufletele morţilor 
"închisoare", în realitate aceasta nu era nici Raiul, nici iadul propriu-zis, ci "o stare 
provizorie" sau intermediară. 


Teologia romano-catolică socoteşte că această "închisoare" ar avea patru 
despărţituri, numite limbus-uri: 

1. - limbus puerorum - locul unde se află sufletele pruncilor care au murit 
nebotezaţi. 

2. - limfous patrum - locul unde petrec sufletele drepţilor, numit şi anticamera 
iadului. 

3. - locul de curăţire sau purgatoriul. 

4. - iadul propriu-zis unde se chinuiesc cei osândiţi. 


Sfânta Scriptură nu menţionează însă, pentru cei trecuţi în viaţa de dincolo, decât 
numai două "locuri", sau două "stări", cărora le dă diferite denumiri: Raiul, sau 
"sânul lui Avraam" (Luca XVI, 22), "Cerul", ssu împărăţia lui Dumnezeu (Matei 
XXV, 34), ca loc al celor fericiţi şi "iadul", Tartarul (II Petru II, 4), sau Gheena, ca 
loc al celor nefericiţi, care vor fi acolo împreună cu "diavolul şi îngerii lui” (Matei 
XXV, 41). 


Biserica Ortodoxă după Sfânta Scriptură şi Sfânta Tradiţie, vorbeşte tot numai de 
aceste două "locuri": Rai şi iad. Teologia ortodoxă, şi teologii ei vorbesc totuşi de 
două raiuri şi de două iaduri: unul, provizoriu, după judecata particulară şi altul 
definitiv, Raiul sau iadul - propriu-zise - după judecata universală, în realitate este 
un singur Rai şi un singur iad, numai că starea din aşa-zisul prim Rai şi prim iad, 
dintre cele două judecăţi este o stare provizorie, de unde unii mai pot fi uşuraţi şi 
iertaţi prin rugăciunile Bisericii şi milosteniile celor vii; şi numai la judecata finală 
se ajunge la Raiul şi iadul propriu-zis, sau la starea definitivă, când starea sufletelor 
nu se mai poate schimba, pentru că răsplata sau osânda morţilor rămâne definitivă. 


În concluzie, coborârea la iad a lui Hristos cu sufletul îndumnezeit sau cu 
sufletul unit cu Dumnezeu constituie una din multiplele Lui activităţi, ca 
Mântuitor. El n-a mers însă la iad nici ca învăţător sau Prooroc, în scopul 
propovăduirii şi a convertirii celor necredincioşi, nici ca Arhiereu jertfitor, 
activităţi încheiate odată cu jertfa Sa răscumpărătoare de pe cruce. Mântuitorul 
a mers acolo să activeze cu slujirea Sa împărătească, deci ca împărat biruitor 
asupra morții, a păcatului, a iadului şi a diavolului, dezlegând şi eliberând din el 
pe cei ţinuţi pe nedrept şi zdrobind iadul. 


Această lucrare a avut loc îndată după răstignire şi punerea în mormânt a trupului 


lui Hristos. Durata ei a fost "de trei zile şi trei nopţi”, până la Învierea Sa din morţi. 
"Persoanele" cărora El a adresat mesajul mântuirii au fost toate duhurile celor 
răposaţi de la Adam şi până atunci; deci şi celor din generaţia lui Noe care au 
pierit în apele potopului. Dar nu toţi au beneficiat de efectele răscumpărătoare 
ale jertfei lui Hristos şi de mesajul dus de EI acolo. 


Sufletul credinciosului devenind nemuritor îşi păstrează şi după despărţirea de trup 
toate facultăţile sale continuându-și viaţa dincolo (cf. Luca XVI, 22-31). 


"Locul" nu este ceva limitat de timp şi spaţiu, ci "o localizare” şi o "stare 
provizorie" numită "închisoare" şi impropriu iad; pentru că Raiul fiind închis, până 
atunci şi drepţii mergeau în această "închisoare". El poate fi numit iad numai 
pentru cei păcătoşi, dar iad provizoriu, căci iadul propriu-zis, sau definitiv, începe 
abia după judecata generală. 


Natalia Manoilescu Dinu - Coborârea la iad a Mântuitorului 


Coborârea la iad a Mântuitorului are ca temei scripturistic mărturia Sfântului 
Apostol Petru, care spune în prima sa epistolă că Hristos: "Omorât fiind cu trupul, 
dar viu făcut cu duhul, cu care S-a coborât şi a propovăduit şi duhurilor ţinute 
în închisoare" (| Petru 3, 18-19). EI afirmă deci că în răstimpul dintre moarte şi 
înviere, când trupul Său zăcea în mormânt, Hristos a coborât cu sufletul Lui 
îndumnezeit printre cei adormiţi, ţinuţi până atunci sub stăpânirea celui rău, şi le-a 
propovăduit cuvântul Evangheliei. 


BIR i subliniat că, deşi de vineri seara şi până în zorii zilei 
de duminică, sfântul trup al lui lisus a rămas în mormânt, în tot acest răstimp el 
a continuat Să fie unit ipostatic cu sufletul, coborât în locaşul morții, Dumnezeul 
neputând fi circumscris într-un anumit Spaţiu şi deci aflându-Se simultan 
pretutindeni. Ipostasul Cuvântului asigură deci legătura dintre trup şi suflet, chiar 
dacă pentru un timp cele două elemente componente ale Persoanei lui Hristos se 
aflau separate. 


Cântarea din Liturghia ortodoxă exprimă admirabil misterul mai presus de fire: "În 
mormânt cu trupul şi în iad cu sufletul, ca un Dumnezeu, în Rai cu tâlharul şi 
pe scaun ai fost, Hristoase, cu Tatăl şi cu Duhul Sfânt, toate umplându-le Cela 
ce eşti necuprins”'. 


Un alt punct destul de nelămurit priveşte locul unde a coborât Domnul. În Noul 
Testament nu este folosit un termen anume menit să indice spaţiul spiritual unde a 
intrat lisus, deşi din prima epistolă a Sfântului Petru rezultă că era un loc de 
suferință, unde duhurile erau ţinute în închisoare. Prima atestare textuală a 


coborârii la iad unde se foloseşte cuvântul "iad" apare în Simbolul apostolic, cel 
mai vechi simbol creştin. Eventualele nelămuriri se ivesc tocmai în legătură cu 
termenul de "iad", care poate avea mai multe accepţii. 


În perioada anterioară iconomiei evanghelice exista o singură sferă nediferenţiată 
unde mergeau toţi oamenii după moarte, indiferent de comportarea lor în viaţă. 
Este acel seol biblic, unde sălăşluiau sufletele celor adormiţi, aflate sub stăpânirea 
duhului celui rău şi lipsite de mângâierea prezenţei divine. 


Când se spune deci că lisus a coborât la iad nu trebuie să se creadă că este vorba 
de gheenă, adică de locul de osândă a celor păcătoşi, ci pur şi simplu de 
împărăţia morţilor, unde zăceau drepții şi păcătoşii. 


Ca şi printre ei vor fi existat diferite trepte, cei păcătoşi fiind mai încercaţi decât 
cei drepţi, este posibil, dat toţi de la Adam încoace se aflau sub povara aceluiaşi 
blestem, de când moartea pătrunsese în lume şi se interpusese între om şi 
Dumnezeu. 


Hristos coboară până la temelia zidirii, dar nu ca osândit, ci în chip de Dumnezeu, 
care vine să aducă lumină în zonele cele mai întunecate ale creaţiei. Dacă 
coborârea la iad este o faptă prin care străbate puterea dumnezeiască a lui Hristos, 
totuşi, ea este şi o dovadă de smerenie şi de dragoste. Ea constituie începutul 
preamăririi, dar presupune totodată şi un aspect chenotic. În primul rând pentru că 
Hristos experiază, cu intensitate unică, proprie numai Dumnezeului întrupat, 
scindarea propriei Sale personalități. Chiar dacă ipostasul divin continua să asigure 
legătura dintre trupul şi sufletul Său, acea disociere temporară a fiinţei Sale, pe 
care nici nu ne-o putem închipui, trebuie să 1 se fi părut extrem de dureroasă. De la 
întrupare încoace, sudura dintre Logos şi omul lisus se realizase într-un mod atât 
de desăvârşit, încât despărțirea sufletului de trup reprezenta pentru EI o formă de 
existenţă nedeplină. 


Invierea şi Înălţarea la cer a Domnului, cu trupul Său îndumnezeit, vor confirma 
aceasta, punând în lumină perenitatea unirii dintre Cuvânt şi natura umană, unire 
ce nu va mai putea fi nicicând desfăcută. 


Coborârea la iad a presupus chenoza, adică umilire liber acceptată, şi pentru că Fiul 
a primit să pătrundă în acea lume a suferinței, zămislită de tragica noastră libertate, 
unde domnea spaima şi întunericul. Cel plin de har pogoară într-o zonă spirituală 
supusă influențelor malefice, de unde Dumnezeu era absent. Se poate spune deci că 
Hristos a parcurs, spre a ne mântui, toate etapele existenţei umane, aflate sub 


osândă din pricina păcatului. EI S-a solidarizat cu omul şi în naştere, şi în moarte, 
şi în viaţa de după moarte. Dar după cum naşterea Sa fusese străină de păcat, nici 
mormântul nu va păstra sfânt trupul Său şi nici sufletul Său nu va rămâne în seol. 
Hristos coboară la iad spre a desfiinţa această formă de existenţă şi spre a sfărâma 
puterea vrăjmaşului. 


Ceea ce constituie un dat extrem de semnificativ, în mărturia Sfântului Petru, este 
afirmaţia făcută de apostol că lisus a propovăduit duhurilor ţinute în închisoare. 
Hristos a făcut ca dragostea să pătrundă mai tare decât ura şi deznădejdea în 
locaşul morţii, dar pentru aceasta a trebuit să încerce a restabili comuniunea dintre 
El şi sufletele celor ţinuţi în robie. Domnul nu mântuieşte pe nimeni în chip 
mecanic, în virtutea unei porunci date, ci aşteaptă un răspuns la chemarea Sa, o 
liberă adeziune, şi aceasta chiar şi de la cei adormiţi. Sfântul Petru mai face o 
precizare extrem de prețioasă, care aruncă oarecare lumină asupra acestui mister, 
atunci când spune: ''Spre aceasta s-a binevestit morţilor, ca să fie judecaţi ca 
oameni, după trup, dar să vieze, după Dumnezeu cu duhul" (I Petru 4, 6). 


Hristos le propovăduieşte morţilor pentru a-i trezi din somnul lor spiritual şi a le da 
prilejul să opteze liber pentru Evanghelie. Atârna de ei să asculte sau să respingă 
cuvântul Său. Cel care Se întrupase pentru mântuirea tuturor nu putea lăsa o parte 
din omenire neizbavită; dar spre a-i salva Domnul trebuia să-i smulgă şi pe cei 
morţi din inerția lor spirituală, făcându-i să vibreze faţă de dragostea Sa jertfelnică. 
Coborând la iad, lisus îşi aminteşte de toţi drepţii care au vieţuit înainte de 
întruparea Sa, precum şi de cei care "îl prefiguraseră fără să-L cunoască”. 
Adormind acum, ai sculat pre cei legaţi, Hristoase, şi înviind din morţi, Cuvinte, ai 
luminat pre toţi adormiţii din veac", se cântă în Sâmbăta Mare. Domnul le vesteşte 
morților că legea pedepsei universale, sub care se aflau cu toţii, a încetat şi că El 
întemeiază o nouă formă de vieţuire veşnică, în care cei adormiţi vor fi în 
comuniune permanentă cu Dumnezeu. Acelaşi lucru le vestise EI ucenicilor la cină, 
într-un mod mai ambiguu: "Mă duc să vă gătesc loc” (loan 14, 2). 


Este Semnificativ că în iconografia ortodoxă răscumpărarea omului este 
reprezentată prin coborârea la iad, lisus fiind înfăţişat în clipa când pătrunde în 
lumea întunericului şi întinde mâna către Adam şi Eva, pe care a venit să-i 
scoată de sub povara osândei. De altfel şi în iconografie se arăta cum Mântuitorul, 
coborând la iad, l-a dezrobit pe Adam. Olivier Clement spune că Hristos, călcându- 
| în picioare pe vrăjmaş, întinde mâna primului Adam şi face ca viaţa şi lumina să 
pătrundă acolo unde se afla "întunericul, moartea, singurătatea", învierea sufletelor 
celor adormiţi nu a putut avea loc, fără îndoială, decât sub înrâurirea conjugată a 
Fiului şi a Duhului Sfânt. Odinioară, începându-Şi propovăduirea la Nazaret, lisus 


spunea: "Duhul Domnului este peste Mine", iar acum, când vrea să deschidă 
sufletele celor morţi şi să le vestească izbăvirea, EI Se afla, desigur, de asemenea 
ajutat şi susținut de Duhul în lucrarea Sa. 


Fireşte însă că nu toţi morţii vor fi răspuns la chemarea lui Hristos: fără îndoială, 
au fost mulți care nu au ascultat glasul Său, fie că nu puteau să-l perceapă, din 
pricina învârtoşării lor spirituale, fie că, auzindu-l, nu voiau să-l primească 
îndemnul. Într-o fărâmă de clipă, sufletul îndumnezeit al Domnului a întrezărit 
inerția spirituală ce le reținea pe aceste suflete în temniţa hpsită de lumină şi le 
făcea să se împotrivească Aceluia venit să le mântuiască. Şi aceasta trebuie să fi 
fost, pentru Cel ce Se identifică cu viaţa spirituală, o experienţă înfricoşătoare: să 
constate cum duhuri aflate pe pragul mântuirii resping darul ce li se face şi se 
cufundă din nou, cu bună ştiinţă, în beznă. 

Chiar dacă nu toate sufletele L-au urmat pe Hristos, unele rămânând mai departe să 
vegeteze într-o formă de subexistenţă, din pricina păcatelor ce le apăsau, totuşi, 
prin coborârea la iad, Domnul a dobândit cea mai de seamă biruinţă a Sa. El a 
desființat rânduiala existentă de la căderea lui Adam care făcea ca, după moarte, 
omul să rămână pe veci despărţit de Dumnezeu şi supus duhurilor rele. În felul 
acesta s-a schimbat rostul morţii, care a încetat a mai fi doar pedeapsă pentru păcat, 
devenind cale de unire cu Cel de Sus. La sfârşitul veacurilor şi moartea va fi 
înghițită de biruinţă, după cuvântul apostolului neamurilor (| Cor. 15, 54); dar şi 
până atunci, pentru cei ce cred în Hristos ea nu mai este prăbuşire în neant, ci 
revenire la sânul Tatălui. 


Totodată, se poate spune că abia prin sfărâmarea porților iadului a luat cu adevărat 
fiinţă împărăţia, pe care am încercat să o definim drept noul eon - sau, poate mai 
potrivit, drept o nouă ordine existențială. Această ordine nu putea lua naştere atâta 
timp cât, dincolo de moarte, omul se afla sub dominația duhurilor întunericului. 
Trebuia ca stăpânirea celui rău să fie surpată, ca omul să fie eliberat de povara 
păcatului strămoşesc pentru ca împărăţia harului să poată deveni o realitate, la care 
sunt chemaţi să participe atât viii cât şi morţii ce vor fi avut răspuns afirmativ la 
chemarea lui Hristos. 


Dacă, în principiu, iadul a fost învins, puterea diavolului fiind surpată din temelii 
prin cruce şi biruinţa dobândită de Hristos, el va continua totuşi să existe până la 
sfârşitul istoriei ca formă de existență personală, rezultat al unor opţiuni negative. 
Este gheena de care vorbeşte adesea lisus, loc de osândă şi de suferinţă rezervat nu 
tuturor celor adormiţi, ci numai acelora care nu vor fi reuşit să învingă păcatul încă 
din viaţa aceasta şi să-şi deschidă sufletul pentru primirea harului. Dar nici acea 
stare - căci mai corect este poate să se înţeleagă prin iad o stare existenţială, şi nu 


un loc anume - pare să nu fie veşnică, ea urmând să dispară la sfârşitul veacurilor, 
când Dumnezeu va fi totul în toate (| Cor. 15, 28). "Desfiinţând eternitatea morţii şi 
a stricăciunii, răstignirea Domnului nimiceşte totodată şi eternitatea iadului”. 
Cântările bisericeşti subliniază în repetate rânduri nimicirea temeiului ontologic al 
iadului: “Încetat-a tirania iadului şi împărăţia lui de nimic s-a făcut de acum 
înainte”. 


Se pune însă întrebarea: care este raportul dintre Rai şi împărăție? Când tâlharul 
îi cere lui lisus să-l pomenească în împărăţia Sa, Domnul îi răspunde: "Mâine vei 
fi cu Mine în Rai”. Raiul desemnează de fapt starea de fericire de care se vor 
învrednici aleşii după ce seolul va fi fost desfiinţat. Învingând iadul, Hristos a 
întemeiat ordinea eternității fericite, adică Raiul, care va fi accesibil drepţilor 
îndată după moarte, în timp ce alţii nu se vor bucura de el decât după Judecata din 
urmă. Cuvintele Domnului ”În casa Tatălui Meu multe locaşuri sunt” (loan 14, 
2) par să indice că, în ce-i priveşte pe cei drepţi, va exista o infinitate de trepte de 
comuniune cu Dumnezeirea şi deci de gustare a bunurilor suprafireşti, căci, după 
metafora foarte sugestivă a Sfântului Pavel, “stea de stea se deosebeşte în 
strălucire” (I Cor. 15,41). 


SII socoreste că Raiul, sau paradisul, nu este decât pridvorul 


împărăției - sau, cu alte cuvinte, un mod existenţial care precedă împărăţia. 
Astfel înţeles, pare că Raiul reprezintă totuşi o stare provizorie şi încă nedeplină, 
care la sfârşitul veacurilor, când împărăţia va atinge dezvoltarea sa plenară, va 
fi înglobată în împărăție. 


Împărăţia apare deci ca o noţiune cu o sferă mult mai vastă. Ea constituie de 
fapt veacul cel nou, noua perioadă în cuprinsul căreia omul va vieţui în 
comuniune cu Dumnezeu şi se va împărtăşi de darul Duhului Sfânt. Atâta timp 
cât va dura istoria, împărăţia va fi prezentă în sufletele celor aflaţi în viaţă şi apți 
de primirea harului, dar după Judecata din urmă ea va îngloba toată creaţia, tot 
ce a fost purificat şi eliberat de păcat. Și, desigur, ea va cuprinde o multitudine 
de forme de viaţă duhovnicească, harul necreat şi substanţial, care modelează 


sufletele, având mii de înfăţişări, adecvate fiecăruia din cei mântuiţi, aşa cum 
sublinia DUE 


(Natalia Manoilescu Dinu - Extras din lucrarea "lisus Hristos Mântuitorul în 
lumina Sfintelor Evanghelii", Editura Bizantină) 


Părintele Dorin Picioruş - Predică la Sfânta şi marea zi de Sâmbăta - 
Săptămâna patimilor 


Trupul Domnului a fost dat jos de pe Cruce de Sfinţii Iosif şi Nicodim, ucenici ai 
Lui în taină...şi „l-au înfăşurat în giulgiuri cu aromate [otoniis meta ton aromaton], 
după cum este obiceiul de a înmormânta al evreilor [In. 19, 40]”... 


Și din cauza aromatelor, a mirului...giulgiurile, făcute din pânză, s-au lipit de 
trupul Domnului. ..încât nu mai puteau fi dezlipite de el în mod natural... 


Pentru că nu erau 3 grame de mir...ci „un amestec de smirnă şi aloe ca [la] o sută 
de litre” [In. 19, 39, cf. GNT]. 


Iar o litră însemna 327, 45 mililitri după măsura romană. 

Și după cum ştiţi mirul e lipicios... 

„„.Dar şi o piatră mare au prăvălit la intrarea în mormântul Lui [Mat. 27, 60]...la 
care arhiereii şi fariseii au adăugat strajă armată şi pecetluirea acestei pietre de 
dimensiuni mari |Mat. 27, 66]. 

De ce? 


Pentru ca Domnul să nu mai învieze... 


Sau, după cum au motivat ei (pentru ca să nu se dea de gol): pentru ca Apostolii să 
nu-l fure trupul din mormânt [Mat. 27, 64]. 


Însă, tot Sfântul Matei ne spune, după ce Domnul a înviat dintre cei morţi...iar cei 
din strajă „s-au făcut ca morţi” [Mat. 28, 4]...când l-au văzut pe Arhanghelul 
Gavriil la mormânt [Mat. 28, 2-3]...arhiereii şi bătrânii s-au sfătuit şi le-au dat 
„arginți mulţi” [arghiria icana] ca să mintă...şi să susţină varianta cu furarea 
trupului din mormânt de către Apostoli [Mat. 28, 11-13]. 


După cum se observă impostura mai marilor evreilor a funcționat şi înainte şi după 
învierea Lui din morţi. 


Au vrut să ascundă evidenţele... 
Au brodat o istorie falsă...o istorie alternativă...care să pună în umbră adevărul... 


Insă cine poate să ascundă adevărul lui Dumnezeu de oameni...când El Se 
revelează oamenilor în mod extatic? 


Când EI Îşi arată puterea Lui în furtună, în trăsnet, în cutremur, în mod minunat în 
multe feluri...şi te face să înţelegi că nu poţi să lupţi cu EI? 


De fapt asta e nefericirea noastră, a celor care căutăm un alt fel de a fi: că nu există 
altul! 


Există numai normalitatea comuniunii cu Dumnezeu...sau ieşirea din comuniune 
spre tot felul de comportamente deviante. 


Și oricât am căuta împlinirea noastră...fugind de EI...vom descoperi, cu multă 
durere, cu mult zbucium, prin multă nefericire (pentru că nu vrem să acceptăm 
evidenţele!) zi de zi, săptămână de săptămână, an de an...că nu există o alternativă 
de împlinire...în afară de iubirea Lui. 


„„.Şi până acum am cântat împreună Prohodul/ Prohodirea Domnului... .cântările de 
înmormântare ale evlaviei noastre. 


I-am cântat ca unui Mort viu. 


Pentru că Cel care a murit pe Cruce pentru noi e Viaţa fără de moarte a întregii 
umanităţi | Triod, ed. BOR 2000, p. 648]. 


Dar, mai ales, ne-am rugat ca şi noi să înviem din moartea păcatului...pentru ca să 
ne bucurăm de viaţa Lui. 


ŞI apoi am cântat Binecuvântările Invierii...acum, la Inmormântare. 


Pentru că noi nu avem niciodată conştiinţa că El e mort cu totul...ci numai trupul 
Lui, care nu a cunoscut stricăciunea, e înfăşurat şi îmbălsămat cu miruri în 
mormânt. 


„„„Cine I-ar fi putut fura trupul...şi străjerii să nu observe? 

Şi cum ar mai fi ieşit Apostolii în lume, ca să moară pentru Hristos, dacă ei ştiau că 
trupul Lui zace undeva...ascuns de e1...după ce l-au furat? 

Insă nimeni nu a simțit când a înviat Impăratul slavei! 

Arhanghelul Gavriil a prăvălit piatra...i-a înspăimântat de moarte pe străjeri...doar 
pentru ca să le arate Sfintelor Femei Mironosiţe că mormântul €...gol...[Mat. 28, 
2-6]. 


EI nu le arată pe Hristos...ci le subliniază absenţa trupului Lui din mormânt... 


Sfântul Petru şi Sfântul Ioan, Apostolii Domnului, vin la mormânt [În. 20, 3-4]...şi 
văd în el „giulgiurile zăcând” [In. 20, 6, cf. GNT] la pământ şi sudarionul/ 


mahrama, care fusese pusă pe capul Lui [În. 20, 7, cf. GNT]. 


Acestea, în mod normal, nu mai puteau fi dezlipite de trupul unui om 
mort...datorită mirului care le lipise de trup...şi ca să le scoţi trebuia să sfâşii 
trupul... 


Insă trupul duhovnicesc al Domnului, cel deplin pnevmatizat, cel plin de lumină 
dumnezeiască...iese din giulgiuri mai presus de fire...şi le lasă acolo, în 
mormânt. ..nesuferind nimic...la despărţirea Lui de ele... 


„„„După cum, în coborârea Lui duhovnicească la noi...în trupul nostru...nu suferă 
nici o contaminare din partea necurăţiei noastre...dar ne dă nouă bucuria prea 


dumnezeiască a simţirii şi a vederii slavei Sale. 


„„„Insă azi, în Sâmbăta Mare, noi nu prăznuim numai Ingroparea Domnului...şi 
mulți nu ştiu asta... 


Ei cred că doar Prohodul...doar Inmormântarea Lui o prăznuim... 


Însă astăzi, în Sâmbăta Mare, pe lângă Înmormântarea Domnului noi prăznuim 
şi Pogorârea Domnului la Iad, prin care Sfinţii lui Dumnezeu au fost ridicaţi 
întru Împărăţia Lui |Iriod, ed. BOR 2000, p. 665]. 


Și Sinaxarul zilei ne vorbeşte despre pogorârea preasfântului suflet al Domnului în 
Iad, unit cu dumnezeirea Sa...şi despre cutremurarea Iadului [Ibidem]. 


„„„Am înconjurat Biserica şi am trecut pe sub Sfântul Epitaf...adică pe sub linţoliul 
iconizat...pe care este zugrăvită punerea Lui în mormânt. 


Punere în mormânt pe care o avem şi pe Sfântul Antimis, pe care slujim Sfânta 
Euharistie. 


Pentru că de fiecare dată reactualizăm şi Moartea şi Învierea Lui...Hristosul nostru 
euharistic, Cel cu care ne împărtăşim, fiind Hristosul înviat din morți. 


De aceea Moartea Lui e plină de viaţa veşnică...pentru că Invierea Lui este 
moartea care a atins desăvârşirea pentru umanitatea Sa. 


Și când murim pentru Hristos, ca bobul de grâu, cum ne spune Sfântul Pavel [I 
Cor. 15, 37-38], înviem cu EI ca „cheni ctisis/ făptură nouă” [II Cor. 5, 17], 


duhovnicească. 


Pentru că ceea ce trăim noi acum, în Biserică, e începutul transfigurării noastre 
duhovniceşti, a învierii noastre din morți. 


AIci...punem punct postului şi întristării...în această zi... 
Pentru că în zorii zilei viitoare, la miez de noapte. ..vom auzi cântare de bucurie. 


ŞI fericit este acela a cărui inimă cântă de bucurie! Amin. 


Preot prof. Gheorghe-Radu Sălăgian - Cuvânt la Sfânta şi marea zi de 
Sâmbătă 


Ad OFÎINOC. 
Pad 


“În mormânt viaţă, 

Pus ai fost, Hristoase, 

Și s-au spăimântat oştirile îngereşti, 
Plecăciunea Ta cea multă proslăvind”. 
(Slujba Prohodului Domnului) 


lubiţi frați întru Hristos! aseară, la Denia celor 12 Evanghelii am fost martori la 
înfricoşătoarele patimi ale Domnului Dumnezeului şi Mântuitorului nostru lisus 
Hristos. Am aflat din cuprinsul Sfintelor Evanghelii cum Se ruga în Grădina 
Ghetsimani cu sudori de sânge, cum L-au prins iudeii şi L-au dus la arhiereii Ana 
şi Caiafa, cum L-au bătut slugile Templului, cum L-au dus la Pilat şi la Irod, cum 
L-au condamnat la moarte pe cruce şi cum a fost răstignit între doi tâlhari. 


Între cei care s-au făcut părtaşi răstignirii Domnului nostru lisus Hristos pe cruce a 
fost şi un personaj care ar părea multora cel mai puţin vinovat de acest supliciu, 
chiar dacă el a pronunţat formal sentinţa condamnării la moarte a Domnului. Este 
vorba de guvernatorul roman Ponţiu Pilat. Ar putea părea nevinovat, pentru că 
superficialitatea de care a dat dovadă acela în aşa-zisul proces intentat nu-l poate 
acuza în nici un fel, iar gestul simbolic al spălării mâinilor: <<$Şi văzând Pilat că 
nimic nu foloseşte (adică, intervenţiile lui se dovedesc inutile faţă de rezistenţa 
adversarilor lui lisus), ci mai mare tulburare se face, luând apă şi-a spălat mâinile 
în faţa mulţimii, zicând: ,„Nevinovat sunt de sângele Dreptului Acestuia. De 
acum, pe voi vă priveşte! ">> (Matei24) este departe de a-i fi adus purificarea de 
care a simţit nevoia atât de mult. 


Pronia divină a încercat, de altfel, prin coşmarul provocat soţiei sale — Caludia 
Procula în vis: <<Și pe când şedea Pilat în scaunul de judecată, femeia lui a 
trimis la el, zicând: „Nimic să nu-l faci Dreptului Aceluia, că astăzi mult am 
pătimit în vis din pricina Lui”>> (Matei 28,19), să trezească în demnitar spiritul 
de dreptate, dar, în final au biruit tot frica perderii propriului scaun, oportimismul 
şi slalomul politic, după cum reiese şi din următoarele relatări biblice: - <<$i Pilar, 
vrând să facă pe voia mulţimii, le-a eliberat pe Baraba; iar pe lisus, după ce L-a 
biciuit, L-au dat să fie răstignit>> (Marcu 15,15); 


- <<Din clipa aceea, Pilat căuta să-L elibereze; dar ludeii strigau, zicând: 
Dacă-L eliberezi, nu eşti prieten al cezarului. Oricine se face pe sine împărat 
este împotriva cezarului” (acesta este un şantaj asupra lui Pilat, presiune prin care 
procesul religios al lui lisus e transformat în proces politic). Afunci Pilat, auzind 
cuvintele acestea, L-a dus pe lisus afară şi a şezut pe scaunul de judecată, în 
locul numit Pardosit cu pietre, iar în evreieşte Gabbata>> (loan 19,12-13). 


Din cele relatate, rezultă că, vrând-nevrând, Pilat a rămas în istorie celebru prin 
faptul de a nu fi putut gestiona decât spre moarte soarta Celui ce, deşi îl convinsese 
de nevinovăția Sa: <<Jar Pilat, chemând arhiereii şi căpeteniile şi poporul, a zis 
către ei: „Pe Omul Acesta L-aţi adus la mine ca pe unul ce răzvrăteşte poporul; 
şi iată că eu, cercetându-L în faţa voastră, în Omul Acesta n-am găsit nici o vină 
din cele pe care voi le aduceţi împotrivă-i; şi nici Irod, căci L-a trimis îndărăt la 
noi. Și iată, El n-a săvârşit nimic vrednic de moarte. Aşadar, după ce-i voi da o 
pedeapsă (concesie făcută de Pilat în faţa mulțimii: o pedeapsă de „cuminţire” sau 
avertisment, de obicei biciuirea, menită să satisfacă pofta de sânge a gloatelor 
întărâtate), ÎI voi elibera”>> (Luca 23,13-16), a trebuit totuşi să fie condamnat 
pentru vina de a-i fi deranjat prea mult pe iudei şi de a nu-i fi interesat deloc pe 
romani. Ba, poate că într-un fel le-a convenit acestora din urmă (romanilor), pentru 
că a reînnodat prietenii pierdute: <<$i în chiar ziua aceea Irod şi Pilat s-au făcut 
prieteni unul cu altul, că mai înainte erau duşmani unul altuia>> (Luca 23,12). 


Superficialitatea şi prefăcătoria lui Pilat, oricât de nevinovat ar părea acesta de 
moartea Domnului, până la urmă nu pot fi decât condamnabile şi reprobabile, căci, 
la ce e bună raţiunea dacă, atunci când trebuie să luăm decizia corectă, ne uităm 
mai mult în jur decât la faptul propriu-zis ce trebuie judecat? Care mai este 
demnitatea unei funcţii, dacă aceasta poate aduce „„linişte” doar cu preţul unei 
crime? De ce a mai trebuit improvizat discursul perfid şi s-a mai mimat judecata, 
dacă hotărârea a fost deja luată? Acestea sunt întrebările pe care istoria i le pune 
astăzi lui Pilat, iar el trebuia să răspundă fără a se tot scuza cu pacea, alminteri 
însângerată de sentinţa abominabilă a răstignirii. 


Atitudinea conjuncturală şi oportunismul guvernatorului, mai temător pentru 
propria funcţie decât de Dumnezeu Însuşi, ne provoacă fiori într-o lume în care 
vedem adeseori şi astăzi persoane cu atitudini atât de cameleonice, care, de dragul 
parvenirii, îşi leapădă nu doar verticalitatea, dar şi crezul şi convingerile. Odată 
ajunşi pe anumite funcții,preiteni de-ai noştri de ieri iau forma vasului de „aramă 
sunătoate şi chimval răsunător” (1 Corinteni 13,1), cu o râvnă pe măsura 
privilegiilor scontate, uitând prea uşor că dreptatea e mai sfântă decât pacea 
ruşinoasă, iar demnitatea este mai valoroasă decât dulceaţa trecătoare a avantajelor 
materiale. Atât Pilat, cât şi dregătorii de astăzi, bieţi trecători prin diferite funcţii, 
ar trebui să ştie că Dumnezeu nu poate fi negociat; că dreptatea, credinţa şi viaţa 
sunt valori ce nu pot fi date „la schimb”, că au egale doar veşnicia, iar aceea nu 
poate fi răscumpărată decât prin puterea de a zice da-ului da şi nu-ului nu, fie şi cu 
plata unui preţ pe măsură — preţul vieţii. 


Demnitarii noştrii, indiferent de culoarea politică pe care o au, ar trebui să mai 
deschidă din când în când Biblia şi să se documenteze din ea, sau să cerceteze 
duhovnici buni, ca să poată lua decizii corecte în actul de guvernare. Dacă nu ştiu 
unde să citească, le pun la dispoziție următorul pasaj biblic: <<Mânia Domnului s- 
a aprins din nou în Israel; el (s-ar putea să fie diavolul) l-a stârnit pe David 
împotriva lor, zicând: „Mergi şi numără-i pe Israeliţi şi pe ludei!” Și a zis regele 
către loab, mai-marele oştirii: „Du-te dar prin toate semințţiile lui Israel şi ale lui 
Iuda, de la Dan până la Beer-Seba, şi numără poporul, iar eu voi şti numărul 
poporului!” Dar loab a zis către rege: „Domnul Dumnezeul tău să-i adauge 
poporului încă o sută de ori cât este acum,iar ochii domnului meu, regele, s-o 
vadă; de ce însă doreşte acest lucru domnul meu, regele?” Cu toate acestea, 
cuvântul regelui a fost mai puternic decât al lui loab şi al mai-marilor oştirii. 
Atunci loab şi mai-marii oştirii au plecat de la rege ca să numere poporul lui 
Israel... După această numărătoare a poporului, inima lui David a prins a i se 
zbuciuma în piept. Şi a zis David către Domnul: „Tare mult am greşit, făcând 
lucrul acesta! Și acum, Doamne, ridică nelegiuirea robului Tău, că foarte 
nebuneşte am lucrat!”. 


A doua zi, David s-a sculat dis de dimineaţă. Atunci a fost cuvântul Domnului 
către profetul Gad văzătorul („„Văzătorul”: profetul care avea capacitatea de a 
vedea viitorul, dar şi pe aceea de a vedea ce se petrece în sufletul omului), zicând: 
„Du-te grăieşte către David şi spune-i: — Aşa grăieşte Domnul: Trei lucruri îţi 
pun înainte: alege unul din ele şi ţi-l voi face”. 


Gad a venit la David şi i-a grăit, zicând: „Alege tu ce anume Să ţi se întâmple: 
trei ani de foamete în ţară; trei luni de-a lungul cărora tu să fugi din faţa 


vrăjmaşilor tăi în timp ce ei te gonesc; sau trei zile de ciumă (literal: moarte, sau 
mortalitate, ciuma fiind un flagel năpraznic şi necruţător) în fara ta. Acum, deci, 
hotăreşte-te şi vezi ce răspuns trebuie să-l duc Celui ce M-a trimis”. 


Şi a zis David către Gad: „Tare strâmtorat sunt eu din toate cele trei părți: cu 
toate acestea, mai bine e să cad eu în mâinile Domnului, că foarte multe sunt 
îndurările Lui, decât să cad în mâinile oamenilor”. Aşadar, David a ales ciuma. 
Şi erau zilele seceratului grâului. Și a trimis ciumă în Israel, de dimineaţa până 
la vremea prânzului, şi a început molima în popor; şi au murit, de la Dan până 
la Beer-Seba, şaptezeci de mii de oameni. Atunci îngerul Domnului şi-a întins 
mâna împotriva Ierusalimului, ca să-l nimicească; dar Domnului 1 S-a făcut 
milă de atâta rău şi i-a zis îngerului care nimicea poporul: „Destul acum!; trage- 
ți mâna!” lar îngerul Domnului se afla lângă aria lui Aravna lebuseul. 


Iar David, văzându-l pe îngerul care lovea poporul, a zis către Domnul: „lată, eu 
sunt cel ce a păcătuit, eu, păstorul, eu sunt cel ce a făcut răul; dar oile acestea 
ce-au făcut?... Fie-ţi mâna împotriva mea şi împotriva casei tatălui meu!” 


În ziua aceea a venit Gad la David şi i-a zis: „Ridică-te şi fă-l Domnului 
jertfelnic pe aria lui Aravna lebuseul!” lar David s-a ridicat după cuvântul lui 
Gad, aşa cum îi poruncise Domnul>> (2 Regi 24,1-19). 


lată, cum pentru păcatele conducătorilor, Dumnezeu pedepseşte poporul. David a 
făcut greşeala de a număra poporul fără voia Domnului şi i-au murit şaptezeci de 
mii de oameni, şi ce credinţă avea David şi ce credinţă” superficială au demnitarii 
noştrii. Dacă Dumnezeu, pentru un astfel de păcat a pedepsit poporul aşa aspru, ce 
se va întâmpla cu noi, că demnitarii vor să ne treacă de la nume la număr, prin 
acele cărți de identitate, paşapoarte şi permise de conducere biometrice, prin care, 
aduc atingere gravă demnităţii şi libertăţii umane?, lucru, care, sub nici un aspect 
nu este pe placul lui Dumnezeu. 


Slalomul (succesiunea de viraje) politic de care a dat dovadă Pilat la judecarea 
Domnului nu poate decât să ne îngreţoşeze astăzi, într-o lume în care politica riscă 
să se transforme tot mai mult în oarbă şi iresponsabilă disciplină de partid, 
demnitatea persoanei fiind răscumpărată tot mai uşor cu „„demnităţi” efemere, iar 
conştiinţa fiind adormită prea repede cu privilegii complice. 


Am ajuns să trăim astăzi, aşadar, vremuri în care numele lui Dumnezeu este 
considerat inutil, periculos şi păgubos, căci numai aşa se poate explica fuga 
multora de EI şi de prezenţa Sa nu doar în preconizata Constituţie a ţării, dar şi în 


viaţa şi activitatea lor de zi cu zi. Jură aleşii noştri credinţă ţării în numele 
Domnului la primirea funcţiilor, pentru ca apoi să fugă de EI cum bate „vântul 
european”! Se pun următoarele întrebări: 


- Unde vom ajunge fără Dumnezeu? 

- Până când vom lua modele pe oportunistul Pilat, pe iresponsabilul rege Irod, pe 
viclenii arhierei Ana şi Caiafa şi pe trădătorul de Iuda — vinovaţi cu toţii de 
moartea nedreaptă a Domnului? 

- Cât de mult ne vom negocia credinţa, adaptându-o cu slugărnicie indicaţiilor 
străine, care au proclamat de mult „nivelarea” sub masca perfidei „egalităţi de 
şanse”, şi corectitudinea politică în schimbul Adevărului şi Vieţii (loan 14,6)? 


În această seară de vineri spre sâmbătă — numită a sâmbetei celei mari prăznuim 
pogorârea Domnului de pe Cruce, punerea Lui cu trupul în mormânt şi coborârea 
cu sufletul, ca un Dumnezeu, în iad, pentru a scoate de acolo pe toţi cei ce au murit 
cu nădejdea venirii lui Hristos. Aşadar, mare este însemnătatea acestei sfinte zile 
a Sâmbetei celei Mari. Credincioşii participă la minunata Slujbă a Prohodului 
Domnului, înconjoară bisericile cu făclii în mână şi petrec pe lisus Hristos pe 
drumul de la Cruce la mormânt. 


În Sfânta şi Marea Vineri, în ceasul al doisprezecelea din zi, Fiul lui Dumnezeu a 
fost răstignit, iar după trei ceasuri de suferinţă şi chinuri negrăite, Şi-a dat sufletul 
în mâinile lui Dumnezeu, făcându-Se astfel pildă tuturor: îngerilor şi diavolilor, 
sfinților şi ucigaşilor, iudeilor şi păgânilor, căci pentru toţi a pătimit Hristos, ca pe 
toți să-i înnoiască. După moartea Domnului, toată mulţimea adunată pe Golgota s-a 
risipit. Arhiereii s-au întors la templu, cărturarii şi fariseii la sinedriu, ostaşii cei 
sălbatici au venit şi ei la Pilat, mulțimile s-au dus la casele lor, iar sus,pe Muntele 
Golgota, a rămas singur lisus răstignit pe Cruce între cer şi pământ, între îngeri 
şi diavoli, între lumină şi întuneric. Hristos, aşa atârnă pe lemnul Crucii! Ochii 
Săi nu mai privesc, gura Sa cea dulce-grăitoare nu mai vorbeşte, capul 
încununat cu Spini este lăsat în jos, mâinile bătute în cuie nu mai 
binecuvântează, picioarele obosite de cale, în care de asemenea au fost bătute 
cuie, pe Cruce se odihnesc. 


AStăzi lisus a murit pentru noi, pironind păcatul pe lemnul Crucii. Astăzi lisus 
înnoieşte toată zidirea. Acum soarele umilindu-se, Îi împrumută razele sale; 
pământul şi Crucea Îi ţin loc de tron împărătesc; mironosiţele, plângând, 
închipuiesc pe îngeri, care în cer, pentru lisus se tânguiesc, iar ostaşii ce-L 
păzesc înlocuiesc cetele heruvimilor şi a serafimilor. 


lisus Hristos stă răstignit pe munte spre a fi văzut de toţi, spre a fi ştiut de toţi, spre 
a fi iubit de toţi, iar undeva, într-o vale părăsită, stă lepădat Iuda Iscarioteanul. 
Hristos moare pe Cruce, iar luda spânzurat de smochin; Acesta moare ca un 
Mântuitor, acela moare ca un vânzător; Hristos este Răscumpărătorul, luda este 
Trădătorul. Hristos moare în ascultare de Dumnezeu, iar luda moare în ascultare 
faţă de satana (şi noi putem alege unul din cele două moduri de ascultare: faţă de 
Dumnezeu-Tatăl ca şi lisus şi faţă de satana ca şi luda; varianta a doua este mult 
mai uşor de înfăptuit, dar extrem de păguboasă).Hristos moare cu slavă, pentru 
dragostea de oameni, luda moare cu necinste, dar cu dragoste pentru bani; de aceea 
pe Hristos toţi creştinii ÎI petrec, toţi ÎL tânguiesc, toţi Îl mărturisesc şi slăvesc din 
veac în veac; iar pe luda cel deznădăjduit toți îl părăsesc. Distanţa dintre Hristos şi 
Iuda este distanţa dintre Rai şi iad. 


lată ce ne mai relatează Sfântul Apostol şi Evanghelist loan: <<Apoi Iudeii, 
fiindcă era vineri, ca să nu rămână trupurile pe cruce — că era mare ziua acelei 
sâmbete -, l-au rugat pe Pilat să le zdrobească fluierele picioarelor (mijloc prin 
care era grăbită moartea crucificaţilor agonici) şi să-i ridice. Deci au venit ostaşii 
şi au zdrobit fluierele celui dintâi şi pe ale celuilalt, care erau răstigniți 
împreună cu EL. Dar venind la lisus, dacă au văzut că de-acum murise, nu I-au 
zdrobit fluierele, ci unul din ostaşi cu sulița coasta I-a împuns-o şi îndată a ieşit 


sânge şi apă (Procesul de separare a serului de plasma sangvină era o probă asupra 
decesului. Dincolo de aspectul fiziologic, Sfinţii Părinţi atestă dimensiunea 
spirituală a momentului: apa e simbolul Botezului prin Sfântul Duh, sângele e 
simbolul Euharistiei. În ritualul liturgic al Bisericii, ambele elemente fac parte din 
materia euharistică)>> (loan 19,31-34). 


lisus Hristos, din cauza înfricoşătoarelor bătăi şi chinuri ce le-a răbdat pentru noi, a 
murit înaintea celor doi tâlhari răstigniți odată cu EI, iar pe când aceia se 
zvârcoleau între viaţă şi moarte, chinuindu-se atât de arşiţa soarelui fierbinte, cât şi 
de sete şi de durerea rănilor, au venit ostaşii şi le-au zdrobit picioarele; iar lui lisus 
I-au împuns coasta dreaptă. 


lată, aşa a realizat lisus opera de răscumpărare a neamului omenesc. 


(Preot prof. Gheorghe-Radu Sălăgian — Parohia Ortodoxă Română Bercu Nou 
şi Scoala Gimnazială „Avram Iancu ” Satu-Mare) 


Gabriel Rădăşanu - Sâmbăta cea mare 


Fărădelegea s-a desăvârşit, dar totodată Domnul şi-a împlinit lucrarea 
răscumpărătoare: „Săvârşitu-s-a!” Dumnezeiescul trup atârnă pe Cruce, gol şi 
mort, fără suflare. Iosif şi Nicodim îl gătesc pentru îngropare , tânguindu-se cu 
plângere şi umilinţă: “Cum Te voi îngropa, Dumnezeul meu? Sau cum Te voi 
înfăşura cu giulgiuri? Cu ce mâini mă voi atinge de Trupul Tău cel nestricat? 
Sau ce cântări voi cânta ducerii Tale de aici?” La acest act funerar, femeile nu 
participau, el fiind rezervat numai bărbaţilor. 


Acest moment al coborârii de pe cruce, Biserica îl reactualizează în inimile 
credincioşilor prin scoaterea sfântului Epitaf la slujba Vecerniei. 


Sfântul Epitaf este un obiect confecționat din pânză de bumbac, in, mătase sau 
catifea, de formă dreptunghiulară, pe care se află pictată sau brodată icoana punerii 
trupului Domnului Hristos în mormânt. 


Cuvântul „epitaf” e de origine grecească, fiind compus din prepoziţia erm=pe, 
deasupra, şi substantivul 7opoc,ov=mormânt; din aceste cuvinte s-a format mai 
întâi adjectivul ermroqpoc,ov=funebru, iar mai apoi din acest adjectiv s-a format 
substantivul 76 emirapoc,ov cu care au fost denumite mai multe lucruri printre care: 
ritualul funebru, prohodul Domnului, sfântul antimis, pânza baldachinului, un 
acoperământ al Sfintei Mese şi dvera sau perdeaua Sfintei Uşi. Acestea din urmă se 
numeau “epitafe” când aveau brodată sau pictată pe ele icoana punerii trupului 
Domnului în mormânt. 


Denumirea de “epitaf” este păstrată de toate tipicile oficiale româneşti, aproape 
toate prohoadele şi unele manuale de tipic ori de liturgică; totuşi lturghierele, 
unele trioade şi manualele de tipic ori liturgică, unele lucrări profane, îl numesc 


ec » 


Scoaterea lui din sfântul altar în mijlocul bisericii ca şi ocolirea cu el a bisericii la 
Utrenia Sâmbetei celei Mari, întâmpină deosebiri de amănunt, din cauza lipsei unor 
prevederi clare şi amănunțite de tipic şi din cauza contradictaţiilor ce există între 
prevederile trioadelor, liturghierelor, tipicelor, prohoadelor şi manualelor de tipic 
sau de liturgică. 


În secolele X-XIII vohodul cu sfântul Epitaf este anticipat de vohodul cu 
Evanghelia şi „vohodul cu lumânări”. 


Prima atestare documentară în care este menţionat vohodul cu epitaful provine din 
secolul XIV, într-un tipic atonit de la Vatopedu (1346). Vohodul se făcea la 
Utrenia Sâmbetei, după doxologie la Trisaghion. Evanghelia era purtată pe umăr, 
învelită în sfântul Epitaf. Menţinerea Sfintei Evanghelii la acest vohod se explică 
printr-o formă de tranziţie, altfel “inovaţia” ar fi fost prea izbitoare. De altfel, şi azi 
încă, Sfânta Evanghelie se scoate o dată cu sfântul Epitaf. Pentru acea vreme însă, 
ea avea un rol mai însemnat decât astăzi, ea reprezentând adică, la început, trupul 
Domnului, şi de aceea era învelită sau acoperită cu epitaful, aşa cum trupul 
Domnului a fost înfăşurat în giulgiu, pentru înmormântare. Deci “aerul” avea doar 
rolul mai puţin important, de giulgiu. 


Folosirea “aerului” la denia din Vinerea Patimilor, are o origine anterioară 
secolului XIV, cel puţin sporadic sau în catedralele marilor oraşe, deşi tipicele din 
secolul XII, nu menţionează acest lucru, căci alcătuitorii şi scriitorii lor rar au 
cutezat să insereze în cuprinsul lor practicile noi, care au început a fi consumate în 
scris numai după generalizarea şi consacrarea lor în practică. Aşa se explică faptul 
că un tipic din 1373 nu pomeneşte de folosirea “aerului” la vohodul doxologiei. Nu 
este exclus ca apariţia şi folosirea aerului la vohodul doxologiei să fi fost 
determinată în secolul XIII de năpădirea în bisericile ortodoxe a acelor drame 
liturgice medievale din Apus, numite “mistere”, o dată cu ocuparea 
Constantinopolului de cruciați. Pentru a contrabalansa această „concurenţă” 
eterodoxă şi de natură profană, dar mai ales pentru a umple „golul” lăsat de aceste 
drame după plecarea cruciaților, serviciul utreniei din Sâmbăta Patimilor — a 
introdus o piesă nouă strict liturgică, epitaful. 


În secolul XV sfântul Epitaf se scotea după “Dumnezeu este Domnul”, ridicându- 
se atunci Crucea şi punându-se epitaful. După “ mărimuri” era dus în altar iar la 
sfârşitul doxologiei se făcea vohodul cu sfântul Epitaf, înconjurându-se Biserica. 
Acum sfântul Epitaf căpătase un loc central în cadrul vohodului şi 1 se mărise 
considerabil importanţa şi prin faptul că Sfânta Evanghelie nu se mai scotea, 
nefiind menţionată. 


Secolul XVI se caracterizează printr-o reacţie împotriva dezvoltării pe care o 
căpătase în secolul trecut vohodul cu sfântul Epitaf. Folosirea lui se făcea numai la 
cântarea prohodului, vohodul făcându-se cu Evanghelia, cea care va căpăta din 
nou locul central. Evanghelia se purta pe umărul drept şi era acoperită cu un 
acoperământ (kaivuuarog), altul decât sfântul Epitaf. Un alt tipic, revine la 
vohodul prin sfintele uşi, cu sfântul Epitaf, nepomenind de Sfânta Evanghelie. 


În secolul XVII, tipicul tipărit la Veneţia în 1643 nu specifică folosirea sfântului 
Epitaf iar vohodul se făcea cu Sfânta Evanghelie. Este peste putinţă să nu se fi 
folosit în practică epitaful, dar acest tipic se caracterizează ca multe altele, prin 
ezitarea de a înscrie în cuprins practicile apărute în cult în cel de-al doilea mileniu. 
Tipicul rusesc de la 1680 prevede ocolirea bisericii cu epitaful (plosceasniţă). 


Dezvoltarea maximă a ritualului cu sfântul Epitaf se va produce în secolul XIX. 


Acest secol se caracterizează pentru întreaga Biserică Ortodoxă, pe de o parte prin 
dezvoltarea deplină a acţiunilor liturgice cu Sfântul Epitaf aşa cum le avem azi, iar 
pe de altă parte, prin apariţia a o mulţime de inovaţii mai mari ori mai mici, care 
persistă şi azi în practica liturgică din diferitele părți. 


O caracteristică generală prezentată în documentele timpului, dar care nu aparține 
acestui secol, este ruperea în două părți a vohodului primar cu Sfântul Epitaf. 
Prima parte este scoaterea lui la Vecernia de vineri în mijlocul bisericii, unde 
rămâne până la sfârşitul doxologiei de la denia de vineri noaptea, astfel că la 
cântarea prohodului nu se mai scoate, nici nu se mai duce în altar după terminarea 
prohodului. 


A doua parte, este luarea lui din mijlocul bisericii, la sfârşitul doxologiei, ocolirea 
bisericii şi introducerea lui din nou în biserică şi în altar. 


Această rupere în două a vohodului nu s-a produs în sec. XIX, dar despre existenţa 
ei în secolele anterioare lipsesc informaţii. 


Încă din sec. XVI remarcăm în mănăstirile ruseşti obiceiul de a săruta Sfânta 
Evanghelie şi epitaful (văzduhul cel mare) de către „fraţi” în timpul vohodului de 
la sfârşitul doxologiei. Acest obicei trecând şi la bisericile de enorie şi 
generalizându-se pentru a da posibilitatea şi altora, care nu puteau veni sau rămâne 
până la sfârşitul deniei de vineri, s-a găsit de cuviinţă să se scoată sfântului Epitaf 
mai din timp la vecernie. Altă rațiune nu poate avea această rupere în două a 
vohodului. 


În general spus, însuşi serviciul Vecerniei şi Utreniei din Vinerea şi Sâmbăta 
Patimilor, în cadrul cărora se foloseşte sfântul Epitaf, închipuie acţiunea săvârşită 
de Iosif şi Nicodim, luarea trupului Domnului de pe Cruce, pregătirea lui pentru 
înmormântare şi înmormântarea lui. 


Vohodul cu epitaful simbolizează luarea de pe cruce a preacuratului trup al 
Mântuitorului. Purtarea lui împrejurul bisericii şi punerea lui în mormântul din 
mijlocul bisericii (cum e practica în Biserica Rusă) simbolizează înmormântarea 
Domnului. De altfel, acest „mormânt” este cu desăvârşire străin, şi în contradicţie 
cu spiritul tradițional al cultului nostru ortodox. De aceea trebuie interzis de 
autoritatea bisericească. Analogul sau o masă obişnuită încadrează perfect acestui 
spirit al cultului nostru. Prin urmare, scoaterea sfântului Epitaf şi aşezarea lui în 
mijlocul bisericii pe analog sau pe o masă, simbolizează, cum am arătat, luarea 
trupului Domnului de pe Cruce, dar nu numai aceasta, ci şi celelalte acţiuni ce s-au 
săvârşit îndată după luarea de pe Cruce. 


E de la sine înţeles că Iosif şi Nicodim, luând trupul Domnului de pe Cruce, l-au 
dus într-un loc potrivit şi, aşezându-l pe o masă, pe o lespede de piatră sau pe un 
aşternut, l-au pregătit pentru înmormântare: i-au înfăşurat mâinile şi picioarele în 
fâşii de pânză, capul în mahramă, întregul corp în giulgiu, consumând şi o 
amestecătură de smirnă şi aloe, ca la 100 litri; după aceea l-au dus şi l-au 
înmormântat. 


Aceste acţiuni - până la ducerea la groapă - şi numai aceste acţiuni se 
comemorează şi se închipuiesc prin scoaterea sfântului Epitaf din altar şi aşezarea 
lui pe analog sau pe o masă în mijlocul bisericii. De aceea, este obicei general — 
înscris în tipice — de a pune flori pe sfântul Epitaf, după ce a fost aşezat în mijlocul 
bisericii şi chiar de a aprinde căţeii cu smirnă şi tămâie ori a se stropi cu apă de 
trandafiri (miresme) — ca la orice mort, dar încă neîngropat. 

Memling, Hans (1425/40-1494): „Scene din Pătimirile lui Hrisos”, Torino, 


Galleria Sabauda 


SĂPTĂMÂNA SFÂNTĂ 


JOIA . 
DUMINICA 
FLORIILOR ÎI | SFÂNTĂ 
Intrarea triumfală AN 


| Isus instituie 
Euharistia 
a lui Isus | 
în lerusalim, 


| 
Preoiia. 


NEA, SFÂNTĂ 
SFÂNTĂ | Patima 
Mania îl un i și Moartea 
Isus zi glia | Domnului nostru 
luda Îi face RF | Isus Cristos. 
feproșuri, A 


MARȚEA 


| SÂMBĂTA 
SFÂNTĂ i SFÂNTĂ 
Isus anunță | Isus coboară în iad 
trădarea unuia și triumfă 
dintre cei 12 - asupra morții. 
și lepădarea i Celebrăm 
lui Petru. | „Ajunul Paștelui. 
MIERCUREA (CUP DUMINICA 
SFANTA 


| ÎI PAȘTELUI 
luda Iscarioteanul Isus a triumfal 
îl trădează pe Isus, asupra morții. 
dându-! Cu adevărat, 
pe mâna EI a inviat! 
Sinedriului. Aleluia, 
Aleluia! 


Semnificaţia zilelor din 


SĂPTĂMÂNA PĂTIMIRILOR 


(+) BASILICA.RO 


Sfânta şi Marea Luni 

T se face pomenire de fericitul losif 
cel preafrumos și smochinul care 
s-a uscat prin blestemul Domnului 


Sfânta şi Marea Marţi 
se face pomenire de cele zece 
fecioare din Sfânta Evanghelie 


MAp + VP IAA 
Sfânta Şi Marea Miercuri 
T se face pomenire de femeia 


cea păcătoasă, care a uns 
cu mir pe Domnul 


Sfânta şi Marea Voi 

se face pomenire de sfânta 
spălare a picioarelor, Cina cea 
de Taină, rugăciunea mai presus 
de fire și vânzarea Domnului 


Sfânta şi Marea Vineri 

T se face pomenire de sfintele, 
mântuitoarele și înfricoșătoarele 
Pătimiri ale Domnului 


Sfânta şi Marea Sâmbătă 

se face pomenire de îngroparea 
Mântuitorului lisus Hristos și 
pogorârea la iad 


"Cum putem noi sa dormim sau sa [lipsim de la 
“Ţziserica cand “Hristos privegheaza si se roaga pentru 
toata umea? Cum putem noi sa radem si sa bem cand 

iul Di “I)imnezeu este dat in mainile hulitorilor si 
$ - ucigusilor necredinciosi? (cum putem noi sa 


mancam acum cand <] )omnul vietii, 


posteste si suspina pentru noi? (um sa 
Mipsim de la <[yiserica acum, cand “Hristos 


te tradat de propriul sau ucenic si este 
b vandut iudeilor ca sa fie 
judecat si rastignit'? 


Sa mergem saptamana aceasta dupa 
os, pe drumul Crucii, care pentru noi este 


etii, al iertarii si al mantuirii. Zara acest 
iimeni dintre oameni nu se poate mantui”, 


ULTIMELE 7 GUVINTE ALE 
MANTUITORULUI ISUS HRISTOS 


Chilia Buna Vestire | Sfântul Munte Athos 


ii. FOCI 
Nu 
piwoane le 
L-au 


răstignit 


i spe Hristos, 
Ei SR marturieathonita.ro 

Feodor Dostoievski 

Săptămâna Patimilor 


'Camara Ta Mantuitorule o vad impodobita si 
imbracaminte nu am ca sa intru intr-insa. 


i Lumineaza-mi haina sufletului meu, Datatorule 
de lumina si ma miluieste" 


